
Előszó 


Pándy Bertalan református esperes-lelkipásztor, a sacro-sancta teo- 
lógia tudományának sokszorosan elismert , Magistere", nemzetközi 
hírű tudósa, a kommunista totális és a globalista pénzügyi diktatúra 
viszonyai közt kapta Istentől és végezte felelősen örök igei misszió- 
ját. A Teremtőtől öt-tálentumos szolgaként érkezett e világba, s tehet- 
ségei kegyelmi ajándékokká: karizmákká váltak az Evangéliumot ren- 
díthetetlenül tanúsító életében, Isten irgalmából. 

E legutóbbi: , Egy pásztor, egy nyáj" címen megjelenő mélyre hato- 
ló és távlatosan kitekintő művében egyszerre megalapoz, előremutat, 
összegez és betetőz. A saját maga által kezdetben választott bibliai 
élet-szimbólum: „A meggyújtott gyertya", mely szolgálata lényegére 
világít rá. Ugyanakkor a maga elmélyülő kibontakozásában parázsló 
és lobogó oltári lánggá változva jelzi a szerző kiteljesedő igei szolgála- 
tát. S végül földről egekbe csapó villámként távozik az örökkévalóság- 
ba Istenhez, aki , úgy szerette e világot, hogy az ő egyszülött Fiát adta, 
hogy valaki hiszen őbenne el ne vesszen, hanem örök élete legyen". 

Ki fogja átvenni világító szolgálatomat az itteni földtekén, ha 
pályám a látható alá hajlik immár? - kérdi a távozó Nap a leszálló esté- 
ben. - Megteszek minden tőlem telhetőt! - szól a lángot fogó hófehér 
gyertya. - És igaza van. 

Kijelentések éltető csipkebokor-tüzei, világégések életpusztító 
lángjai, végső apokaliptikus tűzözön közepette Isten, Lelkének tüzé- 
vel meggyújtott egy életet. (Hiszen az öngyújtó sem gyújthatja önma- 
gát, csak egy őt megragadó kéz adhat neki szikrát). És ez az élet elkez- 
dett szüntelenül világítani. Nem véka alá rejtezett a veszedelmek 
elől, de az ő eleve elrendelt gyülekezeti-anyaszentegyházi gyertya- 
tartójába engedte helyeztetni magát a világokat kormányzó Úr által, 
akinek mindig csak legőszintébben önkéntes lánghordozók teljesít- 
hetik akaratát. Egyszersmindenkorra és mindig újra venni kell Tőle 
világteremtő és újjá-teremtő Igéje Szellemét. Így az Ő lelkének a mi 
lelkünkkel egybehangzó bizonyságtételében kiáltjuk: , Abbá, Atyám" 
(Róma 8,16). S az Isten igei Lelkét vett emberi lélek átéli: a Szellem 
fénylik. A numinózum mindig luminózum is. És mindig bevilágítja az 
egész életterületet maga körül. 

Pándy Bertalan Istentől kapott Lélek-lángja, hűséges elmélyülő 
tudós szolgálatával így világítja meg prédikációi textusainak igei mély- 
séget, bibliai kijelentéstörténeti roppant változatait a teremtéstől az 
örök életig. A kétezer-éves keresztyén egyháztörténetnek e világos- 

sággal tárgyalja őskeresztyén, középkori, reformációs, modern öku- 
menikus vonatkozásait. Kiáll az Egyetemes Magyar Református Zsi- 
nat általunk hitelesen képviselt biblikus megalapozása mellett, a való- 
ban rövidzárlatosan halálos, elfogult hazai és nemzetközi ellenkezé- 
sek ellenére. A XXIII. János pápának, Hans Küng által is kiemelt, pro- 
testánsok által is elfogadható evangéliumi katolicizmusát tökélete- 
sen értékeli. Ezzel egy Paul Tillich által jelzett keresztyén jövő irá- 
nyába mutat. Az apokalypszisban a Küng-i Világ-ethoszra-ra hívja fel 
a figyelmet: Nincs esélyünk a fennmaradásra világethosz nélkül. - 
Nincs világbéke vallásbéke nélkül. - Nincs vallásbéke a vallások dia- 
lógusa nélkül. - E dialógusban nem a bármilyen megszentelt múlt- 
tal rendelkező, de a sürgető életigazságokat elkendőző vagy elodá- 
zó hagyományoké a főszerep. Itt csak Istennek emberséget megőrző 
Krisztus-igei, egyetemes életigazságú akarata dönthet. 

Legbelső egyházi-gyülekezeti életünk kérdéseit pedig Hollandiá- 
ban kiadott anonym írásai, fordításai mellett Énekgyűjteménye, Jeho- 
va tanúiról írott , Testvéri szava" kiadványok jelzik. A modern élet szel- 
lemi zűrzavarában viszont korunk számára legjelentősebb , Lélekván- 
dorlás" című, minden mai hívő és nem hívő érett ember számára nél- 
külözhetetlen műve. Geréb Zsolt kolozsvári újszövetségi professzor 
tárgyilagosan elismerő mély kritikája is ezt hangsúlyozza. Az okkult, a 
keleti nem-kijelentéses létmisztikán alapuló vallások, a szekták néze- 
tei világos ismertetést és megbízható értékelést kapnak itt. - A meg- 
halásig érlelődés és a feltámadás fordításban közölt témái mindezt 
megkoronázzák. 

, Mindezeknek utána" csak értetlenkedve csodálni lehet azt, hogy 
e művekért a református egyház szellemi életében nem járt egy teoló- 
giai doktorátus... Bár semmi bámulnivaló nincs végül is abban, hogy a 
kategorikusan ateista diktatúra , teológusai" általában (tisztelet a kivé- 
telnek) sokkal inkább egymást doktorlították és tanárlították, mint- 
sem hogy igazi tudományos elismerést adjanak bárki másnak; de külső 
cím helyett úgy is az igazi tartalom dönt. E tartalmat viszont a külső 
cím hiánya a közvélemény és az (egyházi) közélet számára - halálo- 
san elszigetelheti. De a hatalomnak épp ez a célja. 


Ezt viszont az evangélium-hirdető alkotónak mindenképpen vál- 
lalnia kell. - A meggyújtott gyertya nemcsak világít, hanem áldoza- 
ti lánggal csonkig ég. S ha nem , elhagyott üres szobában fogy el las- 
san", hanem nyilvános áldozatra folyton kész, hivatását mégis betöl- 

ti. Éspedig önmagát áldozatosan halálba adva a hozzá közelgetőket is 
mindhalálig áldozatos életformára készteti egy jézusi és Goethe által 
megfogalmazott , Boldog vágyakozás"-ban. 


„Csak a bölcseknek beszélek. 
Mert a többi gúnnyal vár itt: 
Akkor éled csak az élet, 
Hogyha lánghalálra vágyik. 


Szerelemnek estje, melyben 
Nemzettél s mely téged nemzett. 
Elfog furcsa sejtelemmel 

Lánggal égő gyertya mellett. 


Téged messzeség se tör le, 
Szomjazod a fényeket, 
Szállsz, pillangó, megbűvölve 
S már a láng elégetett. 


És amíg ez nem tiéd: 

Élet a halálban, 

Bús koldus rongy, nem egyéb 
Földön és homályban." 


A döntő kérdés itt csak egy: hogyan lehet élni a halálban, - hatha- 
tós hitéletet tanúsítani a hitetlenül halálos kategorikus párt- és pénz- 
diktatúrában? 

Hiszen százmillió-halottasan, szív- és gondolatrezdülésig 
ellenőrzötten provokációs-besúgásos totális hálózatosan a legrosz- 
szabb a legnagyobb mértékig elszabadultan uralkodik itt. A pessimum 
elszabadult maximuma ez. Erről is kimerítően szólnak ez életrajzi 
művek, egy személyre összpontosított és általános kiterjesztésben. 
Sokan a lelki tehetetlenség nihiljébe süllyednek emiatt. - Mások beáll- 
nak a szellem-lélek-élet gyilkos besúgó hálózatban való munkába: - És 
mit tesz az Evangélium embere? - Vállalja az optimum eltökélt mini- 
mumát áldozatos életében. Hatalmi árulás kizárva. Talpalatnyi hely 
marad az életre. Abban az optimum minimumából nem enged! Élő 
ige és ima! Ápolt lelkigondozás. Letiltják az énekkart? Az ünnep végén 
egyetlent és kivonulás alatt mindent énekeljenek el! (Ez a Pándy élet- 
rajz locus classicusa). A püspöki szolgálat betelt, a gyülekezet örült, a 

titkosrendőr megelégedett, az énekkar dicsőn zengett. Az isteni földi 
minimum az optimum égi maximumává változik. 


Mert az áldozati oltár lángja földről égbe-csapó üdvösség-villámá 
lesz, ,a Szeretet szemtől szembe látásában" az író élete teljében. 


„Szent Szeretet, hű Szeretet, 
Áldozó, vidám Szeretet 
Melyben nincsen semmi bűn! 
De minden örömöt ismert 
Meri megcsókolni Istent, 
Imádattal mindig hűn. 


S oly nagy e Szeretet lángja 
És az égést hogy kívánja, 
Hogy kihúnyni sohse fog. 
Semmi zápor el nem oltja, 
Se folyóvíz el nem fojtja, 
Mindig csak jobban lobog. 


S ez a láng: maga az Élet, 
Másra nem lehet szükséged. 
Ami jó még van egyéb; 
Nélküle mind nem ér semmit 
És elolvad és eloszlik, 

Mind csak tűnő semmiség." 


Az üdvözítő Szeretet bizonyságtételét: Vedd és olvasd! 


Dr. Hegedűs Loránt 


Keresztelő János születése 
Adventi 


Főének: 310. dics. Igeolvasás: Lukács 1,5-20 


Heródesnek, Júdea királyának idejében élt egy pap, név szerint Zaka- 
riás, az Abijá csoportjából; felesége pedig Áron leányai közül való volt, és 
a neve Erzsébet. Igazak voltak mindketten az Isten előtt, és feddhetetle- 
nül éltek az Úr minden parancsolata és rendelése szerint. Nem volt gyer- 
mekük, mert Erzsébet meddő volt, és már mindketten előrehaladott korú- 
ak voltak. Történt pedig egyszer, hogy amikor csoportjának beosztása sze- 
rint papi szolgálatot végzett az Isten előtt, a papi szolgálat szokott módja 
szerint, sorsolással őt jelölték ki arra, hogy bemenjen az Úr templomába, és 
bemutassa a füstölőáldozatot. A nép egész sokasága pedig kint imádkozott 
a füstölőáldozat órájában. Ekkor megjelent neki az ÚR angyala, és meg- 
állt a füstölőáldozati oltár mellett jobb felől. Zakariás amikor ezt meglát- 
ta, megrettent, és félelem szállta meg. De az angyal így szólt hozzá: „Ne 
félj, Zakariás, meghallgatásra talált a te könyörgésed: feleséged, Erzsébet 
fiút szül neked, és Jánosnak fogod őt nevezni. Örülni fogsz, boldog leszel, 
és sokan örülnek majd az ő születésének, mert nagy lesz ő az Úr előtt; bort 
és részegítő italt nem iszik, és már anyja mébétől fogva megtelik Szentlé- 
lekkel, Izráel fiai közül sokakat megtérít az Úrboz, az ő Istenükböz, és 
őelőtte jár az Illés lelkével és erejével, hogy az atyák szívét a gyermekek- 
þez, és az engedetleneket az igazak lelkületére térítse, hogy felkészült népet 
állítson az Úr elé.” Zakariás így szólt az angyalhoz: „Miből tudom meg 
ezt? Hiszen én már öreg ember vagyok, feleségem is előrehaladott korú." 
Az angyal pedig így válaszolt: , Én Gábriel vagyok, aki az Isten színe előtt 
állok. Elküldött engem, hogy beszéljek veled, és meghozzam neked ezt az 
örömhírt. De íme, amiért nem hittél szavaimnak, amelyek pedig be fog- 
nak teljesedni a maguk idejében, most megnémulsz, és egészen addig nem 
tudsz megszólalni, amíg mindezek végbe nem mennek. ” 


Mennyei Édesatyánk! Álmélkodással csodáljuk a te végtelen 
irgalmasságodat, hogy nem fogyatkozik meg a te hűséged akkor 
sem, amikor mi elfeledkezünk rólad. Hálát adunk hogy a te szerete- 
ted akkor is utánunk jön, amikor mi elindulunk a szeretetlenség és 
hűtlenség útján. Hálát adunk néked, hogy te egészen közel hajol- 
tál hozzánk akkor, amikor eljöttél Jézus Krisztusban, hogy kiment- 
sél minket a bűnnek és a halálnak a sötét mélységéből. Köszönjük, 
hogy most ezen a helyen is és a föld sok ezer más helyén is hang- 

zik az adventi evangélium. Hálát adunk, hogy az elmúlt éjjel adtál 
megfáradt testünknek megújuló erőt adó pihenést és most lélek- 
ben együtt lehetünk sok testvérünkkel, hogy Igéd által mutassad 
nekünk, gyakran eltévedő gyermekeidnek a keskeny utat. Kérünk, 
erősítsed hitünket, vésd szívünkbe Igédet és segíts, hogy a világ 
sokféle változása közben is és a sátán hazugsága áradatában is 
tudjunk hűséges gyermekeidként megmaradni a hitben. Az Úr 
Jézus nevében kérünk, áldd meg együttlétünket. Ámen 


Igehirdetés előtti ének 312. dics. 1. vers Alapige: Lukács 1,21; 57-64 


A nép várta Zakariást, és csodálkozott, bogy késik a templom- 
ban. 


Amikor pedig eljött Erzsébet szülésének ideje, fiút szült. A nyol- 
cadik napon eljöttek köriülmetélni a gyermeket, és atyja nevéről 
Zakariásnak akarták nevezni. Anyja azonban megszólalt és ezt 
mondta: ,Nem, banem János legyen a neve." Mire ezt mondták 
neki: „de hiszen senki sincs rokonságodban, akit így bívnának." 
Ekkor intettek az apjának bogy minek akarja neveztetni. Az táb- 
lát kért és ezt írta rá: „János a neve.” Erre mindenki elcsodálko- 
zott. És egyszerre csak megnyílt Zakariás szája, megoldódott a 
nyelve beszélni kezdett és áldotta az Istent. 


Kedves Testvéreim, 


A Szentírás tele van arról szóló bizonyságtétellel is, hogy amikor Isten 
olyan dolgokat cselekszik, amelyek meghaladják az ember értelmét, az 
emberek nem tudnak mást tenni, csak álmélkodnak, csodálkoznak. Isten a 
legnagyobb dolgokat is olyan egyszerűen, csöndben szokta kezdeni, hogy 
az emberek nem is veszik észre, hogy Isten valami nagyot valami áldott 
dolgot akar cselekedni. Mert ugye milyen egyszerű kicsiny dolog volt az, 
hogy az ószövetségi gyülekezetnek egyik papja, akit Zakariásnak hívtak, 
bement a templomba, hogy ott a törvény előírása szerint az éppen akkor 
rá eső szolgálatot elvégezze. De Zakariás a szokottnál tovább maradt a 
templomba, mert a templomban történt vele valami. Talán évtizedeken 
keresztül sokszor hangzott Zakariásnak és feleségének ajkán a könyör- 
gés, hogy Isten ajándékozzon nekik gyermeket. Közben repültek az évek, 
már az évtizedek is, és emberi számítás szerint már régen lejárt annak az 
ideje, hogy gyermekük születhessen. Ebben az állapotban, ebben az előre 


6 


haladott korban volt már ez a házaspár, amikor Zakariás szolgálattétel- 
re bement a templomba, és miközben szolgálatát végezte, különös dolog 
történt vele: Hirtelen megjelent mellette Istennek egy angyala, követe, és 
azt a nagyon különös ígéretet közölte vele, hogy nemsokára gyermekük 
születik. Ezt a gyermeket Isten majd különös feladattal bízza meg. Nem 
mindennapi küldetése lesz az emberek között, mert ő fogja előkészíteni 
az eljövendő Megváltónak az útját. Ez a hír felülhaladta Zakariásnak az 
értelmét. Nem tudta felfogni hogyan kaphatott ő Istentől ilyen üzenetet. 
Ugye testvéreim mindnyájunk gyarlóságának velejárója az, hogy amikor 
valami olyat hallunk, amiről lelkünk mélyén talán álmodozunk is, ami 
után nagyon vágyakozunk, de ha elkezdünk gondolkodni és ismereteink- 
re támaszkodni, akkor ezt mondjuk; ó ez lehetetlen. Vannak ennek a ter- 
mészeti világnak törvényei, amelyek alól nincs kivétel, és ha valami isme- 
reteink szerint nem lehetséges, arra azt mondjuk, hogy az soha nem fog 
megtörténni. Zakariás is így gondolkodott. A szívében levő kételkedést 
fejezte ki akkor, amikor a templomban szolgálata közben neki megjelenő 
angyaltól, aki azt közölte vele, hogy nemsokára apává válik, azt kérdez- 
te; hogyan történhetik ez meg. Mivel ez a kérdés a szívében lévő kételke- 
dést mutatta, Isten angyala azt mondta neki, hogy megnémul, és egy ideig 
nem fog tudni megszólalni. Ezért maradt tovább Zakariás a templomban, 
és azért csodálkozott a templom csarnokában levő nép, hogy hol késik 
ilyen sokáig a templomi szolgálatot végző pap. A nép Zakariás szolgála- 
tának a befejező részét, az áldást várta, hogy aztán békével térhessen min- 
denki a maga otthonába. És mivel Zakariás sokáig nem jött, a nép nyugta- 
lankodott és csodálkozott. 

Később az Úr Jézus születésének és földi életének az eseményei során 
különösen sokszor fordult elő, hogy az emberek álmélkodással álltak meg 
az események mellett. Ugyanilyen csodálkozás töltötte be Mária szívét is, 
amikor Istennek ugyanez a követe, Gábriel, aki most a templomban Zaka- 
riásnak megjelent, hozzá is elment, és így köszöntötte őt: , Áldott vagy 
te az asszonyok között és áldott a te méhednek gyümölcse." Amikor az 
angyal elmondta neki azt az értelem feletti titkot, hogy olyan valakinek 
válik majd az édesanyjává, akit a magasságos Isten fiának fognak nevezni, 
Mária is csodálkozással forgatta szívében mindazt, amit az angyal mon- 
dott neki. A későbbi időkben Jézus mellett is sokan álltak csodálkozással, 
azok is, akik őt szerették és azok is, akik őt üldözték. Egyszer a főpapok 
embereket küldtek, hogy fogják meg Jézust, mert sokan mentek utána és 
hallgatták tanításait. Az elküldött emberek hallották Jézus szavait és lát- 
ták tetteit, ezért nem merték rátenni a kezüket. Őket is ámulatba ejtették 
Jézus szavai és tettei és így szóltak elküldőikhez; soha ember még így nem 


szólott, mint ez az ember. Hogyan csodálkoztak az emberek, amikor Isten 
országáról prédikálva betegeket gyógyított meg, halottakat támasztott fel, 
éhes embereket táplált a kenyér értelemfeletti megsokasításával és közben 
elmondta, hogy amikor elérkezik Isten országának a teljessége ott már 
nem lesz többé szenvedés és halál. Ezzel Jézus kifejezte, hogy csodatéte- 
lei Isten országának az előjelei. Amikor úgy gyógyított egy beteget Jézus, 
hogy a betegnek ezt mondta: megbocsáttattak néked bűneid, akkor sokan 
csodálkoztak, vagy zúgolódtak. Ott volt szívükben a kérdés; kicsoda ez a 
Jézus, hogy a bűnöket is meg tudja bocsátani. Amikor például a tanítvá- 
nyok viharba kerültek, amikor a hullámok elnyeléssel fenyegették őket, de 
Jézus szavára elcsendesedett a vihar és mindjárt a túlsó oldalra értek, akkor 
megdöbbent csodálattal kérdezték sokan, kicsoda ez, hogy még a viharok 
is engednek néki. Amikor befejezte földi életét és a kereszt kinjai után az 
Atya kezébe tette le lelkét, akkor a kivégzését vezénylő pogány katona- 
tiszt, látva a földindulást és a sziklák megrepedezését, csodálkozva mond- 
ta, bizony, ez az ember Isten Fia volt. 

Amikor Isten a földi történelem folyamán üdvösségünket készítő ter- 
veinek részleteit valósítja meg, sokszor ejti ámulatba az embert. Már az 
Ószövetség korában is sok értelem fölötti dolgot vitt véghez, és így cse- 
lekedte ezt Jézus Krisztus útkészítőjének a születésekor is. Isten gyerme- 
keinek a szívében ott van az a hitből fakadó bizonyosság, hogy Istennek 
minden tette, még akkor is, ha azt nem mindig értjük meg, javunkat szol- 
gálja. Sokszor vannak szívünkben kérdések, hogyanok és miértek, de éle- 
tünk viharaiban is legyen vigasztalásunk, hogy Isten a jajt is jóra, a szen- 
vedést is örömre tudja változtatni. 

Isten ígéretet megtartó Isten. Megtartotta az angyalon keresztül Zaka- 
riásnak mondott üzenetet is. Zakariás és felesége Erzsébet, istenfélő embe- 
rek voltak. Éveken át kérték Istentől, hogy gyermekáldással ajándékoz- 
za meg őket. De ez a természet törvényeit is ismerő házaspár feladta a 
reménységet, amikor úgy gondolták, hogy a természet törvényei szerint 
már nem születhet gyermekük. Arra talán nem is gondoltak, hogy az, aki 
teremtette a világot, aki adta a természeti törvényeket, meg is tudja azt vál- 
toztatni. Pedig akkor, amikor Isten az emberiség üdvösségét készítő ter- 
vében új fejezetet kezd, nem a Zakariás esetében változtatta meg először a 
természet törvényét. Így történt ez az Ábrahám esetében is. Már ő is régen 
feladta areménységet, hogy gyermekük születik. De őt nem büntette meg 
Isten, amikor hitében elbizonytalanodott. Zakariást talán éppen azért bün- 
tette némasággal egy ideig, mert neki, mint papnak, mélyebb hittel kellett 
volna tudatosítani, hogy Isten imádságot meghallgató Isten, még akkor is, 
ha a meghallgatással sokáig vár, vagy nem úgy teljesíti a kérést, ahogyan 


8 


azt az ember gondolta. Az ebben való kételkedés miatt kellett Zakariás- 
nak megnémulnia. És ez a némaság csak akkor szűnt meg, amikor a gyer- 
mek megszületett, és nevet kellett neki adni. Már akkor is, az Ígéret föld- 
jén is az volt a szokás, hogy a szülők gyermekeiknek a szülők, esetleg 
nagyszülők, vagy valamelyik más közeli rokonnak a nevét adták. Ebben a 
családban ezt a gyakorlatot megváltoztatták. Az apa még néma volt ezért 
az anya mondta, hogy a gyermeket nem Zakariásnak, hanem Jánosnak fog- 
ják nevezni. A rokonság méltatlankodott. Arra hivatkoztak, hogy a rokon- 
ságban senkit sem neveznek Jánosnak. Ezért intettek az apának, döntse el, 
hogyan akarják nevezni a gyermeket. Az apa egy kis táblát kért, amelyre 
a rokonok csodálkozására ezt írta: „János lesz a neve”. Zakariásnak pedig 
azonnal megszűnt a némasága, és elkezdte Istent magasztalni. A jelenlevők 
mindnyájan észrevették, tudatosították, hogy itt Isten Lelke munkálko- 
dik. Valóban ezt a nevet Gábriel angyal által Isten adta a gyermeknek. 
Így jutott kifejezésre, hogy Jánosnak nemcsak Zakariás családjának a lel- 
ki örökségét kell folytatni. Rajta keresztül Isten új utat nyit országa építé- 
sében. Ez a név: , János," azt jelenti: Isten kegyelmet ad. Keresztelő János, 
amikor felnőtt, ennek a kegyelemnek az elfogadására hívogatta az Istentől 
elforduló népet. Keményen hangzott ajkán az ébresztő üzenet: , A fejsze 
már a fák gyökerére vettetett, minden fa, amely nem terem jó gyümölcsöt, 
kivágattatik és a tűzre vettetik.” 

A Keresztelő János születésének a történetén keresztül is arra emlékez- 
tet bennünket Isten, hogy ott, ahol az ember elkezd a maga bölcsességére 
építeni, ahol tele van a szívünk miértekkel és hogyanokkal, mert nem ért- 
jük Istennek a tetteit, ott előbb utóbb elnémulnak az ajkak. Sajnos, ezen 
a földön sok ezer süket és néma ember van, mert nem hallanak, és nem 
tanulhatnak meg beszélni, de sok millió ember lelkileg süket és néma, mert 
a hit hallásból van, a hallás pedig Isten Igéje által. Aki nem hallja, mert nem 
akarja hallani Isten Igéjét, azért marad néma, mert nem tudja szívébe zár- 
ni Istennek üdvösségre gyógyító Igéjét. Nem tudnak imádkozni, Isten- 
nek hálát adni. Aki nincs Istennel beszélő viszonyban, mert nem hallgat- 
ja Isten beszédét, és nem tud arra szívből fakadó imádsággal, hálaadás- 
sal vagy könyörgéssel válaszolni, az Isten előtt néma. Pedig azért hangzik 
most is az adventi evangélium, mert Isten szívünkbe akarja vésni az öröm- 
hírt, hogy ő eljött minket Krisztusban megváltani, földi életünket is meg- 
szentelni és örök örömre vezetni. 

Zakariás családjának a szomszédai és ismerősei látták mi történt. Látták, 
hogy Zakariás megnémult, azt is, hogy hihetetlen körülmények közt meg- 
született a gyermek. Amikor megtörtént a legújabb csoda is, hogy a meg- 
némult Zakariásnak megoldódott a nyelve, istenfélelem töltötte be a szí- 


veket. Vajon mit akar Isten ezzel a gyermekkel? Sokszor a mi szívünkben 
is ott van ez a kérdés, amikor Isten szeretteink körében valamelyik csalá- 
dot új élettel, gyermekkel ajándékozza meg. A szülőkkel, nagyszülőkkel, 
családtagokkal együtt bennünk is felvetődik a kérdés; mi lesz ebből a föl- 
di életútra induló gyermekből? Mi vár rá ebben a világban, sok öröm és 
boldogság, vagy sok küzdelem és szenvedés? Milyen lesz az élete, meg- 
éri az élet késő őszét, vagy hervadó virágsziromként hullik le az élet fájá- 
ról? Mindenkinek a szívében, akik Istentől gyermekáldást kap, ott van az 
őszinte kívánság és Isten felé forduló könyörgés, hogy gyermekeink Isten 
áldott gyermekeivé legyenek, hogy ne legyen sok könnyel és szenvedés- 
sel terhelt az életük. Keresztelő János valóban Isten áldott gyermeke lett. 
Emberi részről is erre az életútra segítették őt az Isten ígéreteit most már 
ismét nagyon komolyan vevő szülők, akik boldogok voltak, hogy gyerme- 
kük a Megváltó útkészítője lesz az emberi szívekben. Tudjuk-e Testvéreim, 
hogy Isten mindnyájunkat egy áldott életútra indított, amikor megszüle- 
tünk. Tudjuk-e, hogy nekünk mindnyájunknak, akik Isten gyermekeinek 
a családjában születtünk és akiket Isten már csecsemőkorunkban eljegyzett 
a keresztség Sákramentumában kegyelme pecsétjével, szintén az a kiváltsá- 
gunk és küldetésünk, hogy Jézus Krisztusnak útkészítői legyünk? Ez azzal 
kezdődik, hogy életünk vándorútján mi magunk is a Krisztus nyomdoka- 
it követjük. Akik az ő nyomdokain járnak, azok egész életükön át munka- 
társai lehetnek Jézus Krisztusnak Isten országa építésében. Még akkor is, 
ha egyszer megfáradunk. Talán betegek, gyengék leszünk, és nem tudjuk 
már szeretteinket Krisztus nyomdokain vezetni. De egyet mindig megte- 
hetünk: Imádságainkban hordozhatjuk mindazokat, akiknek a kezét már 
nem foghatjuk meg, mert távol vannak tőlünk 

Így kell szívünkben hordozni egymás életét és az Istentől kapott erő 
mértéke szerint munkálni azt, hogy velünk együtt szeretteink is a Jézus 
Krisztus követői legyenek, hogy a nemes harcot a földi élet próbáiban is 
megharcolva megérkezhessünk abba a dicsőségbe, amelyet Megváltónk 
üdvözítő kegyelemmel készített az őt követőknek. Ámen 


Édesatyánk, magasztalunk téged örök hűségedért, hogy nem 
vonod vissza ígéreteidet, hanem beteljesíted azokat. Hálát adunk 
néked, hogy az advent a te ígéretednek, a te földre hajló üdvözítő 
szeretetednek a beteljesedését jelenti. Azért is hálát adunk, hogy 
ez a mi egész földi életünk is advent lehet, hogy várhatjuk az ő visz- 
szajövetelét, dicsőséges második adventjét, amelyre nézve ígére- 
tet adott övéinek, mielőtt távozott ebből a világból. Megköszönjük 
Atyánk, hogy ott lehet szívünkben az adventi reménység, hogy 

visszajön ide dicsőséggel üdvözítő Urunk, és újjáteremtett vilá- 
godban nem lesz már semmi, ami ellentétes lenne a te megváltó 
szereteteddel. Szívünknek ezzel a reménységével köszönjük ezt 
a mai adventi vasárnapon hirdetett Igét, és könyörgünk, vésd azt 
úgy szívünkbe, hogy életünk hétköznapjainak a gondjai, terhei és 
kísértései közt is reménységgel tudjuk járni utunkat, tudva, hogy 
az a Krisztusban készített kegyelem által életünk mély völgyein 
keresztül is életre vezet. Áldd meg anyaszentegyházadat, amelyre 
nézve Urunk, amikor a szenvedések útját járta, azt az ígéretet adta, 
hogy a pokol kapui sem vesznek rajta diadalmat. Áldd meg családi 
életünket, hogy a Krisztus szeretete és békessége töltse be ottho- 
nunkat is. Áldj meg mindnyájunkat, hogy odakint a világban járva 
is, a változó élet hullámverései közt is legyen elég hitünk, erőnk, 
bátorságunk, Urunk nyomdokain járni. Az ő nevében kérünk, hall- 
gasd meg imádságunkat. Ámen 


Záróének: 309. dics. 1-4 vers 


Imhol jön a vőlegény 
Adventi 


Főének: 304. dics. 1-6 vers Igeolvasás: Máté 25,1-10 


„Akkor hasonló lesz a mennyek országa a tíz szűzböz, akik fogták lám- 
pásukat, és kimentek a vőlegény fogadására. Öt közülük balga volt, öt 
pedig okos. A balgák ugyanis amikor magukhoz vették lámpásukat, nem 
vittek magukkal olajat, az okosak viszont lámpásukkal együtt olajat is vit- 
tek korsóikba. Mivel pedig a vőlegény késett, mindnyájan elálmosodtak, és 
elaludtak. Éjfélkor aztán kiáltás hangzott: Íme, a vőlegény! Jöjjetek a foga- 
dására! A balgák így szóltak az okosakhoz: Adjatok nekünk az olajotok- 
ból, mert lámpásunk kialszik. Az okosak így válaszoltak: Hátha nem lesz 
elég nekünk is meg nektek is: menjetek inkább a kereskedőkböz, és vegye- 
tek magatoknak. Amíg azok távol voltak vásárolni, megjött a vőlegény, és 
akik készen voltak, bementek vele a menyegzőre. Azután bezárták az ajtót. 


Dicsőítjük a te örökkévaló szent nevedet mindenható Isten, 
gondviselő Édesatyánk az Úr Jézus Krisztusban. Hálát adunk 
néked, hogy te nemcsak megteremtetted ezt a hatalmas világmin- 
denséget, hanem amikor bűnbe estünk, megkönyörültél rajtunk és 


11 


elküldted a földre egyszülött Fiadat, hogy senki, aki benne hisz el 
ne vesszen, hanem örök életet vegyen. Köszönjük jó Atyánk, hogy 
te minden ígéretet beteljesítesz, hogy Igéd és Szentlelked által 
mindig eljössz hozzánk, hogy szívünket nyitogassad, életünket 
gyógyítgassad és mutasd nekünk az életnek az útját. Köszönjük, 
hogy most ebben az ünnepi órában is, ebben a templomi csöndes- 
ségben is áldott találkozásunk lehet üdvözítő Urunkkal, aki örök 
szeretettel jön hozzánk gyarló elesett gyermekeihez. Köszönjük, 
hogy életünk elmúlt napjaiban is azzal a reménységgel hordhattuk 
napjaink terheit, hogy te soha nem hagysz bennünket magunkra. 
Jó igédből hallanunk, hogy szabad nékünk gondjainkat tereád vet- 
nünk, mert néked gondod van reánk. Kérünk Atyánk, vésd szívünk- 
be most is a te Igéd örömüzenetét és segíts, hogy Igéd hű hallgatói 
és megtartói lehessünk. Ámen 


Igehirdetés előtti ének: 25. zsoltár, 2. vers Alapige: Máté 25,10-13 


Később megérkezett a többi szűz is, és így szóltak: Uram, uram, 
nyiss ajtót nekünk! 

Ő azonban így válaszolt: Bizony, mondom nektek, nem ismer- 
lek titeket." 

„Vigyázzatok tebát, mert sem a napot, sem az órát nem tudjá- 
tok, amelyen az embernek Fia eljön!" 


Kedves Testvéreim, 


Ezekben az igeversekben az Úr Jézus Krisztus szavait hallottuk, aki 
visszajöveteléről, második adventjéről beszél. Mindnyájan tudjuk, hogy 
a földön az Isten által megígért advent, Jézus eljövetele már kétezer évvel 
ezelőtt megtörtént. Akkor lépett bele Isten üdvözítő szeretete Jézus Krisz- 
tusban ebbe a mi földi világunkba. Ő földön jártában elmondta, hogy 
hozzánk jövetele az első lépés ahhoz, hogy ezen a földön is Isten országa 
legyen. De Isten országának a teljessége csak akkor válik valósággá, ami- 
kor ő még egyszer visszajön erre a világra. Akkor azonban már nem úgy 
érkezik ide, mint jászolban szállást találó kis gyermek, hanem úgy, mint a 
világ örökkévaló Ura, mint ítélő bíró . Akkor majd minden embernek meg 
kell jelenni az ő ítélőszéke előtt a meghaltaknak is, és az akkor élőknek is. 
Az ő országának a teljessége új eget és új földet jelent. Ott már nem lesz 
többet semmi, ami itt a földi életet sokszor nehézzé, szenvedéssé teszi. Ott 
már nem lesz többé hatalma a sátánnak, a bűnnek, a halálnak. Ezekről a 

dolgokról azért beszél az Úr Jézus, mert szívünkbe akarja vésni, hogy az 
idő, ami az ő első eljövetelétől a második eljövetelig tart, kegyelmi idő. Az 
tölti ezt az időt Isten szíve szerint, aki tudatában van, hogy ez az egész éle- 
tünk advent. Isten ígéretei beteljesedésének, Jézus visszajövetelének a várá- 
sa. Azért drága kincse, nagy ajándéka Istennek a mi földi életünk, mert itt 
készít találkozást életünk Urával, a Megváltó Krisztussal, hogy a hitünk- 
kel megragadjuk az üdvösség ajándékát. Ezer gond és próbatétel között is 
áldott itt az életünk, ha tudjuk mondani; Uram jöjj, tisztogasd szívemet, 
gyógyítgasd roskadozó, botladozó életemet, hogy én is megszentelt életű, 
megváltott gyermeked lehessek. 

Hogy Isten üdvözítő szeretetének a terveit jobban megérthessük, és 
Isten országának a titkai számunkra egyre jobban megfejtett titokká válja- 
nak, Jézus, ahogyan az Igében hallottuk, most is példázatban beszél erről. 
Mi Megváltónknak ezt a tanítását a menyegzőről szóló példázatnak nevez- 
zük. Úgy beszél a menyegzőről, mint Isten országa teljességének halvány 
előképéről. Abban az országban, ahol az Úr Jézus élt, az volt a szokás, 
hogy amikor a fiatalok házasságkötésének az ideje elérkezett, a vőlegény 
estefelé, vagy a nagy meleg miatt sokszor egészen este elindult a szülői ház- 
ból, rendszerint néhány barátjával együtt a menyasszony otthona felé. Ez, 
ha a menyasszony távolabbi községben, vagy városban lakott, sok időt igé- 
nyelt. Útjának célja az volt, hogy a menyasszonyt szülei otthonából a saját 
otthonába vigye. A menyasszony ünnepi ruhába öltözve várta vőlegényét. 
De nemcsak a menyasszony várt, hanem a menyasszonynak a barátnői is. 
Ők is ünnepi ruhát öltve gyülekeztek össze a menyasszony otthonában, 
és elindultak azon az úton, amelyen a vőlegénynek érkeznie kellett, hogy 
egy kis darabon elé menve várják őt. Mivel ezek a lakodalmak este vol- 
tak és mindig számítani lehetett rá, hogy a vőlegény néha azzal is próbá- 
ra teszi menyasszonya szeretetét és türelmét, hogy szándékosan később 
érkezik, a lányoknak fel kellett készülni az éjszakai vőlegényvárásra. Ez a 
felkészülés úgy történt, hogy erre az alkalomra mindegyikük vitt magával 
egy lámpást, hogy amikor a vőlegény megérkezik, meggyújtott lámpások- 
kal menjenek a vőlegényt fogadni. Annak a kornak a lámpásai, ahogyan a 
kortörténeti leírásokból tudjuk, olyanok voltak, hogy a benne levő mécses 
nagyon kicsiny volt, nem sok olaj fért bele. Éppen ezért a lámpásokhoz 
hozzátartozott egy kis olajos korsó, amit az útra kelőknek, vagy éppen a 
vőlegényt váróknak, ajánlatos volt magukkal vinni, hogy világító lámpással 
ünnepélyesen fogadhassák az érkező vőlegényt. A példázatban elmond- 
ja Jézus, hogy a menyasszony tíz barátnője is világító lámpásokkal indult 
a vőlegény fogadására, de közülük csak öten készültek el, hogy akkor is 
világító lámpással fogadhassák a vőlegényt, ha az késve érkezik. Így történt 


13 


aztán, hogy mivel a vőlegény nagyon későn érkezett a tíz barátnő elaludt, 
de azért vigyáztak arra, hogy valaki közülük őrségben álljon és észrevegye 
a vőlegény érkezését. A vőlegény csak éjfélkor érkezett és akkor hangzott 
el az ébresztő kiáltás; jön a vőlegény, menjünk őt fogadni. 

Jézus azért mondta ezt a példázatot, mert az ő visszajövetelére várást és 
a készenlétet akarja az emberek szívébe vésni. Az ószövetségi nép a prófé- 
ták üzenetén keresztül már tudta, hogy Isten az ő népével való kapcsolatát 
a menyasszony és a vőlegény, a férj és a feleség kapcsolatához hasonlította. 
Jézus azt fejezi ki ebben a példázatban, hogy ő az a hozzánk jövő vőlegény, 
aki szeretett menyasszonyához egyszer megérkezik, és akkor Isten nép- 
ének a reménysége és régi vágya egy jobb, egy áldottabb, egy teljesebb és 
boldog élet után beteljesül. Földi emberi kapcsolataink nyomán is tudjuk, 
hogy milyen reménységes várakozással, szeretettel, és sokszor türelmet- 
lenséggel van tele az idő, amikor a jegyesek az esküvőhöz készülődnek, 
de hogy ez megtörténhessen, néha még sok dolgot kell elrendezni, ezért 
az esküvőre még sokat kell várni. Addig is találkoznak időnként egymás- 
sal, készülnek a nagy naphoz, de tudják, hogy a teljes szeretetközösség- 
hez csak akkor érkeznek el, amikor megérkeznek az elkészített közös ott- 
honba. A példázatban elmondja Jézus, hogy a menyasszony tíz barátnője 
indult el az érkező vőlegény fogadására. A Szentírásban a tízes szám a tel- 
jességnek egyik szimbóluma, tehát itt Krisztus gyülekezetének az egészére 
mutat. A menyasszony tíz barátnőjének a várakozása tehát intő példa a mi 
adventi várakozásunkra is. Mert mind a tíz lány felkészült a vőlegény foga- 
dására, mindnyájan égő lámpásokkal indultak, de a vőlegény késése miatt 
mindnyájan el is aludtak. E miatt az elalvás miatt Jézus nem mond egy 
dorgáló szót se. Nem az a baj, hogy a késő éjszakába hajló időben elalud- 
tak, hanem az, hogy nem mindnyájan készültek el rendesen a vőlegény 
fogadására. Mert amikor a vőlegény megérkezett csak öten tudtak kivilá- 
gított lámpással indulni az érkező vőlegény fogadására. Ötnek a lámpásá- 
ból kiégett az olaj és mivel a korsócskában nem vittek olajt az utána töl- 
tésre, nem tudták fogadni az érkező vőlegényt. A barátnőktől hiába kér- 
tek, mert azok arra gondoltak, hogy a hosszú útra nekik is sok olajra van 
szükségük, hogy bemehessenek a vőlegénnyel a menyegzői házba, ezért 
kölcsönkérő barátnőiknek a kérését nem teljesítették.. 

Amikor így halljuk Urunknak ezt a példázatos tanítását, szükséges, 
hogy ott legyen a mi szívünkben is a kérdés, vajon mi hogyan készültünk 
el életünk vőlegényének, örök Urának a fogadására? Urunk nem mondta 
meg, mikor jön vissza erre a földre. Azt mondta, hogy a napot és az órát 
csak az Atya tudja. De beszédeiben emlékeztet arra a lehetőségre, hogy 
esetleg sokáig fog késni. Mi is úgy érezzük, hogy világunkra, környeze- 

tünkre egyre jobban ráborul a sötét éjszaka. A sátáni lélek által terjesztett 
sokféle sötétségnek, a hitetlenségnek, a szeretetlenségnek, a gonoszságnak 
az éjszakája. Kegyelem az, hogy ebben az éjszakában is, itt közöttünk is 
hangzik a kiáltás; jön a vőlegény, jöjjetek elébe. Jön, mert itt is van Krisz- 
tusnak gyülekezete, ha szorongattatások között is, de van egyház és hang- 
zik a Krisztus adventjét hirdető evangélium. Hogy életünk nagy sötétsé- 
gében fény ragyoghasson fel, ahhoz szükség van Szentlélekre. A példá- 
zatban az olaj a Szentléleknek a jelképe. Az Ószövetségben olajjal kenték 
fel az Isten különös szolgálatában élő embereket, a prófétát, a főpapot és 
a királyt. Ezeknek nem az volt a küldetése, hogy uralkodjanak, hanem az, 
hogy a nép között Istennek szolgáljanak. Amikor Isten pünkösdkor kitöl- 
tötte a tanítványokra a Szentlelket, annak az volt az első gyümölcse, hogy 
a Péter ajkán elhangzott a Krisztus megváltó hatalmáról és bűnbocsátó 
kegyelméről szóló evangélium. Az Istentől elszakadt életű emberek szívé- 
ben, amikor abban az első igehirdetésben meghallották, hogy ők a megígért 
Megváltót nem fogadták, hanem megölték, feljajdult a kérdés; mit cseleked- 
jünk? Erre a kérdésre az ott elhangzott Igehirdetésben kaptak választ: Tér- 
jetek meg mindnyájan a bűnök bocsánatára és veszitek a Szentlélek aján- 
dékát. A megtérés visszatérést jelent a sokféle sátáni sötétség éjszakájából 
a bűnbocsátó Istenhez. Az Istenhez visszatérés az első lépés ahhoz, hogy 
megszentelődjön az életünk. A „szent” szó Isten szolgálatára elkülönítet- 
tet jelent. Az Istenhez visszatérő, kegyelmét elfogadó ember, hálás szív- 
vel szolgál Istennek az emberek között. Ezért készül a visszatérő Krisztus 
fogadásához, hiszen ő éppen azért jön, hogy megváltásunk művét befejezze 
és megváltottait a földi élet szenvedései, és a nemes harc után az új terem- 
tésben megajándékozza az örök örömmel és boldogsággal. 

A vőlegény a példázatban éjfélkor érkezett. Utalás ez arra, hogy éjfél 
után megkezdődik az új nap. A bűn, a sátáni sötétség után Krisztussal 
megérkezik az új nap hajnala, hogy övéit bevigye az Atya menyegzői haj- 
lékába. Ezért nem mindegy, hogy övéi hogyan készülnek el fogadására. 
A példázatbeli tíz szűz közül csak öten készültek fel úgy, hogy az érkező 
vőlegényt világító lámpásokkal fogadhatták. Pedig a többiek is elindultak 
a vőlegény fogadására. Égő lámpásokkal indultak, de a hosszú éjjeli vára- 
kozásban a lámpásból kiégett az olaj. Ennek megdöbbentő következmé- 
nye lett. Amikor az éjjeli olajszerzés után ők is megérkeztek a menyegzői 
házhoz, hiába zörgettek, az ajtó csukva maradt. A vőlegénytől ezt a választ 
kapták: „Nem ismerlek titeket”. 

Jézus a Hegyi beszéd végén is beszél arról, hogy az utolsó leszámolás- 
kor majd sokan megdöbbenve fogják hallani az ő szavát; „nem ismerlek 
titeket”. Pedig ezek arra hivatkoznak majd, hogy ők a Jézus nevében hir- 

dették az Igét (prófétáltak, ) ördögöket űztek, hatalmas dolgokat műveltek 
az ő nevében. Jézus mégis ezt mondja majd nekik: „..Távozzatok tőlem 
ti gonoszt cselekvők”. És Jézusnak e szavaival egybecsendül az, amit már 
megdicsőülése után üzen a szeretet apostolán, Jánoson keresztül: „Légy hű 
mindhalálig, és néked adom az életnek koronáját". Ha az éjszakában kial- 
szik a hit lámpása, mert elfogyott a fényt tápláló olaj és nincs miből utána- 
tölteni, sötét lámpással nem lehet várni életünk érkező Urát, Jézus Krisz- 
tust. Az ember ott marad a külső sötétségben. 

A kortörténeti leírásokból tudjuk, hogy amikor a vőlegény és menyasz- 
szonya, akit a szülői házból virágokkal díszített hordozható ágyon vittek 
ki addigi otthonából, a vőlegénnyel és kíséretükkel együtt megérkeztek a 
vőlegény otthonába, ott azonnal megkezdődött a menyegzői ünnep. Az 
asztalokon mécsesek világítottak, a menyegzői nép felállt, és a vőlegény a 
„hálaadás poharát” felemelve megköszönte Istennek, hogy őt hitvestárssal 
ajándékozta meg, és hitvesi életükre Isten áldását kérte. Az ajtókat pedig 
becsukták. 

Vajon mi hogyan várjuk örök Urunkat, mennyei vőlegényünket Test- 
véreim? A példázatban az olaj a Szentlelket jelképezi. Az olaj nélküli 
kiégett mécses pedig a hit nélküli lélektelen életet. Adventet ünnepelünk. 
Az Igén keresztül most még üdvözítő szeretettel ébresztet bennünket 
Isten. Hogy megdicsőült Urunkként mikor jön vissza hozzánk hatalom- 
mal és dicsőséggel, nem tudjuk. Kérjük őt; erősítse hitünket, hogy hálás hit- 
tel fogadjuk őt, és bemehessünk vele az Atya menyegzői hajlékába. Ámen 


Atyánk, hálát adunk néked, hogy naponta megújítod életünkön 
gondviselő jóságodat. Tudjuk, hogy minden nap, amellyel meg- 
ajándékozol, kegyelmes szeretetednek az ajándéka. Hálát adunk, 
hogy ma ismét olyan napra virrasztottál fel bennünket, amelyen 
levethetjük nemcsak a munkaruhát, hanem munkás életünk min- 
den gondját és terhét is. Kérünk, tedd szívünkben áldottá Igédet, 
hogy az ne térjen vissza hozzád üresen, hanem teremje meg ben- 
nünk a rád figyelő engedelmes hitnek, és a neked engedelmeskedő 
szeretetnek a gyümölcseit. Köszönjük Atyánk, hogy Igédben kitá- 
rod előttünk atyai tervedet, és tanítasz, hogy te Jézus Krisztusban 
üdvözítő szeretettel jössz hozzánk. Köszönjük emlékeztetésedet, 
hogy az egész életünk advent, kegyelmi idő, amelyet most is azért 
ajándékoztál nekünk, hogy készüljünk megváltó Krisztusunk, meny- 
nyei vőlegényünk őszinte hittel való fogadására, hogy bemehes- 
sünk vele a menyegzői házba, országod teljességébe. Atyánk, csak 
te tudod, kinek meddig tart a földi élet kegyelmi ideje, ki mikor áll 

majd meg Krisztus Urunk és ítélő bíránk előtt. Jó volt most is Igéd 
üzenete által megvigasztalódni, és köszönjük a szívünket betöltő 
reménységet, hogy nincs semmi kárhoztatása azoknak, akik az 
ő megváltó kegyelmében bízó hittel állnak meg előtte. Atyánk, 
te ismered minden lelki testi nyomorúságunkat, gyarlóságainkat 
könyörgünk, könyörülj rajtunk, áldd meg életünket. Életünk Ura, 
Megváltónk nevében kérünk, hallgasd meg imádságunkat. Ámen 


Záróének: 462. dics. (1979.) 


Íme, eljövök hamar 
Advent 


Főének: 307. dics. Igeolvasás: Máté 7,7-20 


Kérjetek, és adatik nektek, keressetek, és találtok, zörgessetek, és meg- 
nyittatik nektek. Mert aki kér, mind kap, aki keres, talál, és a zörgetőnek 
megnyittatik. Ugyan ki az közöttetek, aki ha kenyeret kér a fia, követ ad 
neki, vagy ha balat kér, kígyót ad neki? Ha tebát ti gonosz létetekre tud- 
tok jó ajándékokat adni gyermekeiteknek, mennyivel inkább ad jókat 
a ti mennyei Atyátok azoknak, akik kérik tőle?” „Amit tehát szeretné- 
tek, hogy az emberek veletek cselekedjenek, ti is ugyanazt cselekedjétek 
velik, mert ez a törvény, és ezt tanítják a próféták." „Menjetek be a szoros 
kapun! Mert tágas az a kapu, és széles az az út, amely a kárbozatba visz, és 
sokan vannak, akik azon járnak. Mert szoros az a kapu, és keskeny az az 
út, amely az életre visz, és kevesen vannak, akik azt megtalálják.” ,, Óva- 
kodjatok a hamis prófétáktól, akik juhok ruhájában jönnek hozzátok, de 
belül ragadozó farkasok. Gyümölcseikről ismeritek meg őket. Tüskebo- 
korról szednek-e szőlőt, vagy bogáncskóróról fügét? Tehát minden jó fa jó 
gyümölcsöt terem, a rossz fa pedig rossz gyümölcsöt terem. Nem bozbat a 
jó fa rossz gyümölcsöt, rossz fa sem hozhat jó gyümölcsöt. Amelyik fa nem 
terem jó gyümölcsöt, azt kivágják, és tűzre vetik. Tehát gyiimölcseikről 
ismeritek meg őket." 


Örökkévaló Isten, mennyei Édesatyánk, adventi reménység- 
gel, várakozva vágyakozó szívvel csöndesedünk el még egyszer 
előtted ebben a kegyelmedből megkapott adventben. Hálát adunk, 
hogy szívünkbe vágyakozást adtál Igéd után, életünk Megváltó- 
jának a szavai után, és köszönjük, hogy az Igében már hallottuk 

is üzenetét, hogy aki vágyakozik utána, aki őt keresi, az meg is 
találja őt. Hálát adunk, hogy ahol ezen a földön megváltottai az ő 
nevében gyülekeznek össze, ő jelen van övéi közt. Hálát adunk 
azért a hitbeli bizonyosságért, hogy most is, velünk is itt van, Igé- 
jében megszólít és vezet. Kérünk Atyánk, szenteld meg adventi 
készülődésünket, és segíts meg, hogy sokféleképpen sötét vilá- 
gunkban tudjunk azzá lenni, amivé atyai akaratod szerint lennünk 
kell, a föld sójává és a világ világosságává. Megváltónk nevében 
kérünk, hallgasd meg imádságunkat. Ámen 


Igehirdetés előtti ének: 312. dics. 4. vers Alapige: Jelenések 3,20 


Íme, az ajtó előtt állok és zörgetek: Ha valaki megballja ban- 
gomat, és kinyitja az ajtót, bemegyek abboz, és vele vacsorálok, 
ő pedig énvelem. 


Kedves Testvéreim, 


Már csak néhány nap választ el bennünket Megváltónk földre jövete- 
lének az ünnepétől, és ezen az adventvasárnapon újra belecsendül ebbe a 
templomi csöndbe Igéje: „Íme, az ajtó előtt állok és zörgetek.” Mi, akik 
itt éljük a bölcső és koporsó közötti életidőt, ahol nagyon gyorsan repül- 
nek az évek, sokszor úgy érezzük, hogy ez a mi egész földi életünk pará- 
nyi jelenség ebben a nagy világmindenségben. Ha az ember csak egy kicsit 
is figyeli a világmindenséget, és utána magunkra nézünk, rádöbbenünk, 
hogy csak itt ebben a mi földi világunkban, amely pedig csak egy paránya 
a hatalmas világmindenségnek, olyan jelentéktelenek vagyunk, mint egy 
csepp víz az óceánban, mint egy homokszem a sivatagban. És ezen a föl- 
dön, ahol több mint ötmilliárd ember él, olyan alig észrevehető jelenték- 
telennek tűnő dolog a mi életünk. Néha az ember meg is kérdezi önmagá- 
tól: Más lenne ez a világ, ha én nem lennék itt, más volt, amíg nem voltam 
itt, és más lesz, amikor kilépek belőle? Több ez a világ, hogy én is vagyok, 
gondolkodok, dolgozok? És mégis csodálatos ajándéka Istennek ez az élet, 
mert ő ezt azért adja nekünk, hogy elinduljunk a teljes élet felé. Mert ez a 
földi élet csak bekezdés. Elindulunk valahová. De minden itt élő embernek 
számot kellene vetnie önmagával: Hová indult el, hova akar megérkezni? 
Bárcsak mindenki tudná itt ebben az adventi gyülekezetben mondani: Én 
oda akarok megérkezni, ahová elment az én Megváltóm, hogy ott az Atya 
hajlékában nekem is helyet készítsen. Az Igében hallottuk: Megváltónk 
most is szívünk ajtajánál áll és zörget. De ott sok mindenféle más akarat, 

gondolat és lelkület is zörget. És mindaz, amit itt látunk, ami körülvesz, 
valamilyen formában arra törekszik, hogy bevegye a szívünket, hogy szál- 
lásadó gazdájává legyünk. Sok minden dübörög körültünk, hogy hangjára 
felfigyeljünk, hogy befolyásolja a gondolkodásunkat, érzéseinket. Jó, ha 
ezt átgondolva tudatosítjuk Isten Igéjének azt a figyelmeztetését is, hogy 
nekünk itt ebben a világban nem mindenekelőtt test és vér ellen van tusa- 
kodásunk, hanem lelki hatalmasságok ellen, a sötétség világbírója, a sátán 
ellen. És ez a sötét lelki nagyhatalom sok szép színes képet tár elénk, hogy 
rá hallgassunk, neki engedelmeskedjünk. Aki hagyja magát elbűvölni a 
szép képek által, és ajtót nyit, az csapdába esik. A sátán sohasem azt mond- 
ja, hogy ő meg akarja rontani az életünket, kelepcébe akar csalni. A sátán 
kitűnő védőügyvéd. Bizonyítgatja, hogy javunkat akarja. Az Édenben 
azzal kezdte az ember eltántorítását Istentől, hogy kétségbe volta Isten 
parancsának a helyességét és igazságát. Ezt mondta az első emberpárnak: 
Ne féljetek, nem haltok meg, ha szakíttok a tiltott gyümölcsből. Éppen 
ellenkezőleg, ti is olyanok lesztek, mint az Isten, mindent tudni fogtok. 
Azóta is ez az ember örök vágya; nagy és hatalmas akar lenni. 

Sokszor panaszkodunk, hogy szörnyű világban élünk, amely telve 
van rosszakarattal, gonoszsággal. Egyik ember gyötrelmessé tudja ten- 
ni a másik ember életét. Pedig a lelke mélyén minden ember azt szeretné, 
hogy ne ilyen legyen ez a világ, hogy ne kelljen félni senkinek az ember- 
társától, hogy megrövidíti, becsapja, megcsalja, veszélybe sodorja. Lelke 
mélyén minden ember vágyakozik a jóság, békesség és a szeretet után. De 
miért ilyen ez a világ? A sok mindenre visszaemlékező idősebb testvérek, 
akik „a megszépítő messzeség” távlatából látják a múltat, néha ezt mond- 
ják: Régen más volt a világ, jobbak voltak az emberek. De ha más volt, 
miért volt más? Ez csak egy része az igazságnak, mert az emberek mindig 
emberek voltak. Ha visszagondolunk porladozó szeretteinkre, régen itt élt 
kedveseinkre, akkor talán évtizedek ködén is kirajzolódik előttünk áldott 
emlékű édesanyánk könnyes arca, vagy édesapánk szomorúsága, amikor 
szinte belerokkant az erejét meghaladó sok küzdelembe. Ők is átmentek a 
szenvedések mély völgyén, számukra sem volt Éden ez a földi élet. És ha 
mi mégis kedvesnek, meghittnek, melegnek éreztük egyszerű otthonain- 
kat, az azért volt, mert azok a mi néhai szeretteink nem a világ lelke előtt 
nyitottak ajtót, hanem Isten előtt. Nem a sátáni védőügyvéd előtt, hanem 
Jézus Krisztus előtt. Ők is hallották Jézus Krisztus szavát, amit most ezen 
az adventvasárnapon mi is hallunk: Íme, az ajtó előtt állok és zörgetek. Az 
életünk milyensége azon múlik, hogy a szívünkben szeretet és békesség 
van-e, hogy otthonunkban, családunkban szeretetközösség van-e, a hol a 
családtagok vonzzák, jó irányba segítik, és gyógyítják egymás életét. Nem 


19 


mindegy, hogy milyen lélek zörgetése előtt nyitjuk meg otthonaink ajta- 
ját. Hogy mennyire a lélek, vagy az Isten Lelke, vagy a világ lelke formálja 
otthonaink, családjaink lelkiségét, az éppen abban mutatkozik meg, hogy 
nagy különbség van az otthonok lelkisége között. Mert egy családi ott- 
honban nem azon múlik a családi élet szépsége, melegsége és boldogsága, 
vagy ridegsége, léleksebző feszültsége vagy közönyössége, hogy az otthon 
egyszerű szerény hajlék-e, vagy fényesen berendezett modern lakás. Éle- 
tünk szépsége és boldogsága azon múlik, hogy a szívünkben mi van. Aki- 
nek életét nem Isten Lelke irányítja, ezért szívében gyűlölet és gonosz- 
ság van, az szép fényes otthonban is pokollá teszi a saját életét, és a kör- 
ülte élők életét is. 

A múlt héten váratlanul két holland testvérünk érkezett hoz- 
zánk. Beszélgettünk anyaszentegyházunk és egyéni életünk dolgairól, 
örömeinkről is és keserveinkről is. Éppen arról is, hogy mennyifélekép- 
pen zörget a világ lelke mindnyájunk szívének az ajtaján. Ezek a testvérek, 
akik egy nagyvárosi gyülekezetnek a tagjai, elmondták, hogy náluk tize- 
dannyi televízió készülék sincs a családoknál, mint nálunk. Pedig anyagi 
helyzetük sokkal jobb, mint a mi családjainké. Nagyon kevesen vásárolnak 
ilyen készüléket, de nem azért, mert ők maradiak, nem is azért, mert nem 
akarják tudni, milyen események zajlanak a világban, hanem azért, mert 
nagyon mélyen átgondolják, hogy ezeken a készülékeken keresztül sok- 
sok rossz dologgal befolyásolják az emberek tudatát, érzelmeit, akaratát, 
és életszemléletét. Fel tudnak korbácsolni indulatokat, ösztönöket, tudnak 
gyűlöletre uszítani, belső békességet felkavarni. Elmondták, hogy náluk, 
az ő gyülekezetükben csak azok vásárolnak televízió készüléket, akik biz- 
tosak a hitükben, akik tudnak a családban ilyen dolgokban is rendet tarta- 
ni. Akik biztosak benne, hogy náluk nem fordulhat elő, hogy amikor be 
van kapcsolva a készülék, és egy olyan program következik, amely a gyer- 
mekeknek nem való, azt a gyermekek mégis végignézik, amely aztán fel- 
mérhetetlen lelki kárt okoz a gyermekek lelkivilágában, gondolkodásmód- 
jában. Ahol ott van a lakásban a készülék, könnyen bálvánnyá válik. Nincs 
idő a munka után meghitt esti csöndességet tartani, egymás előtt kitárul- 
kozni, szeretettel elbeszélgetni, Igét olvasni, együtt imádkozni. Ezek a 
holland testvérek azt is elmondták, hogy lehetne az áldás is, hiszen lehet- 
ne hallgatni istentiszteleteket, jó tanításokat, tudományos értekezéseket, 
tehát jó dolgokat is. De kevés család van, ahol ebben a dologban rendet 
tudnak tartani, és így a televízió olyan lélekmételyező manipulációs esz- 
közzé válik, amely naponta behozza a családba az Isten igéjét figyelmen 
kívül hagyó gondolatokat, tanításokat, és életgyakorlatot. Ők úgy viszo- 
nyulnak ehhez is, mint az alkoholproblémához, amely nem jelent veszélyt 

ott, ahol tud az ember az életében rendet tartani. Isten Igéje nem tiltja meg 
egy kevés szeszes ital fogyasztását. Pál apostol egyenesen azt tanácsolja ifjú 
munkatársának, hogy gyomrára és betegeskedésére való tekintettel éljen 
egy kevéske borral. De önismeretre van szükség. Ha valaki tudja magáról, 
hogy egy kevés szeszes ital fogyasztása számára a több után vágyakozás 
veszélyével jár, nincs más megoldás, csak a radikális lemondás. 

Milyen jó, hogy miközben a világ sok kísértése akarja bevenni a szí- 
vünket, jön Jézus Krisztus, zörget, hogy ajtót nyissunk előtte, és meg- 
gyógyítsa sok kísértés veszélyének kitett életünket. Mondd Testvérem, te 
kinek nyitsz ajtót? Ha úgy érzed, hogy neked nincs szükséged Krisztusra, 
nincs szükséged gyógyító szeretetre, ha neked mindegy, hogy utad az örök 
élet, vagy a kárhozat felé halad, akkor csak engedd be életedbe azt a sokfé- 
le szennyes hullámot, amely ostromol ebben a világban. De ha komolyan 
veszed az életet, és tudod, hogy minden nap drágakincs ajándéka Isten- 
nek, amelyet arra adott, hogy te is vívd meg a nemes harcot, hogy elnyerd 
az örök élet koronáját, akkor legyen a szíved nyitva Jézus Krisztus zörge- 
tése és Igéje előtt. Csodálatos ajándék, hogy Krisztus az idők teljességé- 
ben eljött hozzánk, bűnbeesett emberekhez. Mi a legtöbb esetben akkor 
megyünk embertársainkhoz, ha szükségünk van valamire, aminek a ren- 
dezésében a meglátogatott embertárs segítségünkre lehet. Akkor kopogta- 
tunk be az ajtaján, és ha fogad bennünket, akkor adjuk elő ügyünket, kéré- 
sünket. Jézus Krisztus nem azért Jött az idők teljességében a földre, hogy 
kérjen, hanem azért, hogy adjon. A legnagyobbat, az életét adta nekünk 
megváltó áldozatul, hogy a halálból az életbe vezessen. De közben, amíg 
itt volt a földön, elmondta az embereknek, hogy Isten nem elérhetetlen 
fenség, hanem szerető Atya, akinek megesett a szíve bűnbe esett gyerme- 
kein, és azért lett Isten létére földi emberré, hogy ne csak hirdesse, hanem 
valósítsa is meg az Atya szeretetből fakadó megváltó tervét. Azóta is jön 
Szentlelkével, és Lelke által hangzó Igéjével. De velünk akar lenni a látha- 
tó Igében, a Sákramentumokban is. Azért készít minket a szeretet ünne- 
pén kegyelme asztalához, hogy velünk vacsorázzon, és mi ővele. Zörget, 
hogy bejöhessen. Pedig rendelkezik a kulcsok hatalmával. Mégsem akar 
semmit erőszakkal véghezvinni, még a megváltást sem. Ezért kell nekünk 
megnyitni az ajtót, ha akarjuk, hogy bejöjjön, hogy megváltson. 

Legyen mindnyájunk szívében és ajkán az őszinte hála kifejezése, és 
megváltó szeretete elfogadásának jele kedves énekversünk: 

Ó Jézus, szólsz s a szívhez a szó szelíden ér: 

„Így bánsz velem? — teérted hullt testemből a vér!” 

Bús szégyennel behívunk, az ajtónk nyitva már. 

Jőjj, Jézus, jőjj, ne hagyj el, a szívünk várva vár. Ámen 

Mindenható Isten, könyörülő Édesatyánk az Úr Jézus Krisztus- 
ban, nem tudjuk mi megköszönni azt a megtartó kegyelmet és azt 
az üdvözitő szeretetet, amellyel a mi méltatlan életünket naponta 
átöleled. Jó nekünk gyermeki hálaadással elcsöndesedni előtted, 
visszatekinteni életünk elmúlt napjaira és boldogan emlékeztetni 
önmagunkat, hogy most ebben az adventi időben is életünk minden 
új napja a te ajándékod. Töredelmes szívvel valljuk meg előtted azt 
is Atyánk, hogy bár naponta újra vesszük tőled drága ajándékként 
az életet, nem tudunk minden nap azzal a gyermeki hittel és szent 
elhatározással indulni kötelességeink teljesítése felé, hogy mi a te 
kegyelmedért azzal adjunk hálát néked, hogy akaratod szerint éljünk. 
Igéd üzeneteit, pedig amit most is hallottunk, ajkunkkal és életünk- 
kel továbbitjuk. Te tudod Atyánk, hogy szívünkből nagyon gyakran 
kihullik a tovább nem adott igemag, erőt vesz rajtunk a világ a maga 
sokféle kisértéseivel, a sátán igéreteivel, vagy fenyegetéseivel és 
mi is hamar az anyag istennek való elsőbbséget adás veszélyébe 
kerülünk. Köszönjük, hogy mostis szívünkbe vésted, hogy életünk 
azért áldott örök advent, mert még hátra van az emberiség történe- 
tének legnagyobb eseménye, Megváltónknak második jövetele a 
feltámadás az örök életre. Adj szívünkbe hűséget és engedelmes- 
séget, hogy mindaz, amit szívünkbe vésel, ne sodorja el életünből 
a világ vihara, a sátán kísértése, hanem az formálja életünket, hogy 
minden tettünkben is meglátszodjon, hogy a te hűséges szereteted- 
nek a továbbadói, megváltó Urunknak tanitványai vagyunk. Megvál- 
tó Urunk nevében kérünk, hallgasd meg imádságunkat. Ámen 


Záróének: 357. dics. 3. vers 


Meglátták szemeim üdvösségedet 
Főének: 281. dics. Igeolvasás: Lukács 2,21-33 


Amikor a nyolc nap elmúlt, és körül kellett őt metélni, a Jézus nevet 
adták neki, ahogyan az angyal nevezte őt, mielőtt még anyja méhében 
megfogant. Amikor leteltek a tisztulásnak a Mózes törvényében megsza- 
bott napjai, felvitték Jézust Jeruzsálembe, hogy bemutassák az Úrnak, 
amint meg van írva az Úr törvényében, hogy „minden elsőszülött fiú- 
magzat az Úrnak szenteltessék;” és hogy áldozatot adjanak az Úr törvé- 
nyében foglalt rendelkezés szerint: , egy pár gerlicét vagy két galambfió- 

kát.” Íme, élt egy ember Jeruzsálemben, akinek Simeon volt a neve. Igaz 
és kegyes ember volt, várta Izráel vigasztalását, és a Szentlélek volt raj- 
ta. Azt a kijelentést kapta a Szentlélektől, hogy nem hal meg addig, amíg 
meg nem látja az Úr Krisztusát. A Lélek indítására elment a templomba, 
és amikor a gyermek Jézust bevitték szülei, hogy eleget tegyenek a törvény 
előírásainak, akkor karjába vette, áldotta az Istent, és ezt mondta: „Most 
bocsátod el, Uram, szolgádat beszéded szerint békességgel, mert meglát- 
ták szemeim üdvösségedet, amelyet elkészítettél minden nép szeme láttá- 
ra, hogy megjelenjék világosságul a pogányoknak, és dicsőségül népednek, 
Izráelnek.” Apja és anyja csodálkoztak a róla mondottakon. 


Atyánk, a te kegyelmednek ajándéka volt ez a végéhez közeledő 
esztendő. Te adtál napjainkhoz napokat, te adtál erőt, értelmet fel- 
adataink végzéséhez, te áldtad meg reménységeinket, te szentel- 
ted meg örömeinket, és te szárítottad fel könnyeinket egész eddi- 
gi életünkben. A te kegyelmednek az ajándéka szívünknek az a 
reménysége is, hogy te akkor is velünk maradsz, amikor ennek az 
esztendőnek napjai is elmúlnak. Hálát adunk neked, hogy most újra 
megszólítsz bennünket örök Igédben. Kérünk, erősítsd hitünket, 
növeld szívünkben azt a gyermeki bizalmat, hogy minket semmiféle 
hatalma ennek a világnak, még a gyorsan elszálló idő sem szakíthat 
el a te üdvözítő kegyelmedtől. Ne engedd Atyánk, hogy a hazugság 
fejedelmének, a nagy kísértőnek hatalma lehessen fölöttünk. Szen- 
telj meg minket most is a te igazságoddal, mert a te Igéd igazság. 
Megváltónk nevében kérünk, hallgasd meg imádságunkat. Ámen 


Igehirdetés előtti ének: 277. dics. 1. vers Alapige: Lukács 2,30 
Mert meglátták szemeim tüdvösségedet 
Kedves Testvéreim 


Még bizonyára visszhangzik szívünkben a karácsonyi evangélium, ame- 
lyet Isten az elmúlt ünnepekben közöttünk is hirdettetett. Hallottuk, hogyan 
hajolt le Isten üdvözítő szeretete földi világunkhoz, hogyan lépett be Isten 
Jézus Krisztusban a földi történelem színterére, hogy nekünk beszéljen 
Isten üdvözítő jóságáról, megváltó szeretetéről. Hallottuk, hogy hogyan tel- 
jesedtek be szinte lépésről, lépésre Istennek Megváltót ígérő próféciái. Hal- 
lottuk a napkeleti bölcsek hazatérésének a történetét és azt is hallottuk, hogy 
a testet öltött Igében Jézus Krisztusban megjelent Isten üdvözítő kegyel- 

me minden embernek. Azt is hallottuk, hogy Isten megjelent üdvözítő sze- 
retetének folytatódnia kell a mi mindennapi életünkben. Aki nemcsak úgy 
ünnepelte a karácsonyt, hogy a karácsonyi történeten keresztül régi ese- 
ményeket melengetett fel lelkében, hanem a szívében is megszületett Jézus 
Krisztus, annak az életében megkezdődik az az új élet amelyet Isten Krisz- 
tusban teremt meg. Isten gyermeke már boldogan mondhatja a saját életére 
nézve is, hogy a régiek elmúltak, és íme újjá lett minden. 

Ha Isten úgy Jött volna Krisztusban erre a világra, hogy az engedetlen- 
né lett emberi élet megkapja méltó büntetését akkor a karácsonyi angyalok 
Betlehemben nem a nagy örömhírt, hirdették volna ki a földön élő embe- 
reknek, hanem az ítéletet. Jézus nem azért jött, hogy végrehajtsa az iste- 
ni ítéletet, hanem azért, hogy az elesett bűnbeteg embert meggyógyítsa, 
új életre vezesse. Isten úgy gyógyít, hogy szeret. Amikor mi méltók len- 
nénk a büntetésre, akkor ő magához ölel. Isten nem azért mutatja meg jóra 
nevelni akaró szeretetét, hogy mi könnyen vegyük a bűnt, és felelőtlenül 
viselkedjünk, mondva, hogy Isten úgy is megbocsát, hanem azért, hogy 
Isten megbocsátó kegyelmét mi is hálás szeretettel viszonozzuk. 

A felolvasott Igeversekben a földre jött Jézus élete történeteinek 
egy kis szakaszát hallottuk. Azt a szakaszt, amikor Jézus szülei elvitték 
Jézust a jeruzsálemi templomba, hogy mindazt, amit Isten az Ószövet- 
ségben a Mózes könyvében elrendel, megcselekedjék. A törvény szerint 
az elsőszülött fiúgyermekeket el kellett vinni a jeruzsálemi templomba, 
hogy bemutassák az Úrnak. Az Egyiptomból való szabadulás után elren- 
delte Isten, hogy amikor a nép majd erre az eseményre emlékszik, ölje le 
a páskabárányt az ünnepi megemlékezés vacsorájára. Az Egyiptomból 
való szabadulásnak azon a nevezetes éjszakáján ugyanis Isten legsúlyo- 
sabb büntetése az volt, hogy az országban minden családban meghaltak 
az elsőszülött gyermekek, csak ott nem, ahol az ajtófél vérrel volt meg- 
hintve. Ez volt a jel arra nézve, hogy ott Isten népének a tagjai élnek és 
ott az elsőszülöttek életben maradtak. Ilyen körülmények között indul- 
hatott sok hiábavaló azelőtti próbálkozás után Izrael népe az Ígéret föld- 
je felé. Isten ennek a szabadításnak az emlékét úgy is be akarta írni Izrael 
népének a szívébe, hogy elrendelte: akkortól fogva Izrael népének a csa- 
ládjai elsőszülött gyermeküket az Úrnak szenteljék. Ezért vitték a szülők 
elsőszülött gyermeküket a templomba, és ezért mutatták ott be az erre az 
alkalomra elrendelt áldozatot. Ez az ilyenkori templomba menetel kettős 
ünnepet is jelentett a családban, mert ekkor ünnepelték az édesanya tisz- 
tulásának az ünnepét is. A törvény szerint az anyáknak szülés után negy- 
ven napig kellett tisztulniuk. Ez előtt a határidő előtt az anyának sehova, 
még a templomba se lehetett menni. 

Sok igeolvasó és az Igét mélyen szívében forgató ember úgy érzi, ami- 
kor a Szentírásban ezt a történetet olvassa, hogy valami ezzel az esemény- 
nyel kapcsolatban nem világos. Többen fel is teszik a kérdést: hogyan 
vihették a szülők a gyermek Jézust a templomba, ha Heródes amikor a 
napkeleti bölcsek a királyi palotában érdeklődtek, hogy hol született az 
új király, amelynek csillaga őket Jeruzsálem felé vezette, azt az utasítást 
adta a bölcseknek, hogyha megtalálják a gyermeket jelentsék neki születé- 
se helyét, mert ő is el akar menni, hogy tisztességet tegyen az új királynak. 
A bölcsek azonban, mint a karácsonykor hallott történetből még frissen 
tudjuk, nem mentek vissza Heródeshez, mert Isten erre intette őket. Így 
a bölcsek más úton tértek vissza hazájukba. Miután Heródes sokáig hiába 
várta őket tudta, hogy a bölcsek nem hallgatták meg parancsát, és hatalmát 
féltő kegyetlenséggel kiadta a parancsot, hogy Betlehemben és környékén 
minden két évesnél fiatalabb gyermeket meg kell ölni. De Isten nemcsak a 
bölcseket intette, hogy ne menjenek vissza Heródeshez, hanem Józsefet is, 
hogy vegyék a gyermeket és az anyát és még azon az éjszakán elindultak, 
hogy Egyiptomba meneküljenek a vérszomjas Heródes elől. A Szentírás- 
ban ezek az események le vannak írva, és akik ezt olvassák, és nem ismerik 
a helyzeti és történelmi körülményeket, nem értik meg, hogyan vihet- 
ték Jézust szülei születése után negyven nap múlva bemutatni az Úrnak a 
templomba mikor a szülők a gyermekkel Egyiptomba menekültek. Hogy 
ezt a történetet jobban megértsük, tudnunk kell, hogy amikor az a fényes 
csillag megjelent, és a napkeleti bölcsek elindultak, ennek a hosszú útnak 
a megtételére néhány hétre volt szükségük. Az utat bizonyára teveháton 
tették meg, hiszen az új királynak tisztességet tenni mentek, és ehhez hoz- 
zátartozott a gazdag ajándék is, amit magukkal vittek. Az emberek gon- 
dolkodásában ott van a tévedés; azt hiszik, hogy a pásztorok látogatása 
után, akik az angyali örömhír vétele után Betlehembe mentek, hogy a szü- 
letett Megváltónak tisztességet tegyenek, nemsokára megérkeztek a nap- 
keleti bölcsek is, hogy a született gyermek királynak tisztességet tegyenek. 
Pedig a bölcsek, akiknek a hosszú út megtételéhez sok időre volt szüksé- 
ge, bizonyára jóval később érkeztek Jeruzsálembe. A gyermek Jézussal a 
szülei bizonyára jóval a napkeleti bölcsek megérkezése előtt eleget tettek 
a törvényben előírt kötelességnek a jeruzsálemi templomban. A gyermek 
Jézust bemutatták az Úrnak, elvégezték az előírt áldozatot, a templomban 
csodálatos találkozásuk volt az agg Simeonnal és Anna próféta asszony- 
nyal. Ha ezeket a dolgokat időbeli sorrendben átgondoljuk, csodálnunk 
kell Istennek a Jézus életét mentő szeretetét és annak eredményét. 

Józset, Mária és Jézus megjelenése a templomban csodálatos esemé- 
nyek és próféciák alkalmává vált az agg Simeon és Anna próféta asszony 


25 


életében. Simeonnak Isten tudtul adta Szentlelke által, hogy nem hal meg 
addig, amíg nem találkozik a próféták által régen hirdetett eljövendő Meg- 
váltóval. Nem természetes az, hogy a templomban, ahol naponta annyi 
gyermeket vittek bemutatni az Úrnak, Simeon megismerte a gyermek 
Jézusban a világ Megváltóját. Ezt a megismerést még az sem gátolta meg, 
hogy József és Mária a templomban a szegények áldozatát mutatták be. 
Az Igében hangsúlyos, hogy Simeon azon a napon is, amikor József és 
Mária Jézust magukkal vitték a templomba, a Lélek indítására tette meg a 
templomba vezető utat. Ez azóta is így van minden hitben élő ember éle- 
tében. Aki a templomba indul ennek a közvetlen, vagy közvetett ihletője 
Istennek a Lelke. Gyülekezeteinkben is gyakran előfordul, hogy vannak 
itt testvérek, akik úgy vannak itt a templomban, hogy nem gondoltak a 
templomba jövetelre, de valaki, a szülők, a nagyszülők vagy testvérek 
emlékeztették, vagy kérték őt, hogy ő is szentelje meg a nyugalom nap- 
ját. Talán olyanok is vannak itt ebben a templomban, akiket nem a Lélek 
ihletett, hogy ebben az esztendőben még egyszer jöjjenek Isten házába, 
hanem a templomba jövést olyan régi hagyománynak tartják, amit - úgy 
érzik - hogy meg kell tartani. De akárhogyan is történik, hogy valaki ott 
van a templomban, amikor szól az Isten, ott létében valamilyen formá- 
ban mégis ott van Isten Lelkének a munkája. Mint ahogyan egy másik 
lélek munkájának az eredménye, hogy sokan, akik itt lehetnének, hiszen 
talán olyan családhoz tartoznak, amelynek tagjai tudtak áldozatot is hoz- 
ni azért, hogy Isten Igéje kedvező és kedvezőtlen körülmények között is 
hangozzon ebben a templomban, nincsenek itt. Az a másik lélek, amely 
visszahúz a világnak a lelke. 

Simeon, Isten régi ígéretét hordozta szívében, hogy nem fog addig 
meghalni, ameddig nem találkozik a Megváltóval és ez a régi ígéret őt 
minden lehetséges alkalommal templomba menésre késztette. Isten arról 
is gondoskodott, hogy ez a régi ígéret újra figyelme középpontjába kerül- 
jön Simeonnak. Mert ott volt akkor is a templomban, amikor Isten angyala 
megjelent az öreg Zakariás papnak a templomban, és elmondta neki, hogy 
a régen megígért gyermek, az eljövendő Megváltónak az útkészítője rövi- 
desen megérkezik Zakariás családjába. Bizonyára ott volt abban a gyüle- 
kezetben is, amikor kijöttek a templomból az angyal megjelenése után, és 
Zakariás nem tudta megáldani az áldásra várakozókat, mert kételkedett, 
amikor az angyal megmondtat neki, hogy feleségének életük késő őszén 
még gyermeke születhet. Isten ezeken az eseményeken keresztül is újra 
emlékeztette őt, hogy rövidesen megérkezik a Megváltó, akinek az érkezé- 
sére ő már régen vár. Amikor a szülei ezt a gyermeket Isten törvénye sze- 
rint a templomba vitték, Simeon megismerte és boldogan magához ölelte 

őt. Akkor hangzott el ajkán a mély értelmű mondat: , Mostan bocsátod 
el Uram a te szolgádat békességgel, mert látták az én szemeim a te üdvös- 
ségedet.” Pedig Simeon még nem láthatta mindazt, amit mi, mint Krisz- 
tus egyházának tagjai, már történelmi valóságként ismerünk Megváltónk 
életéből. Simeon még nem látta, hogyan fogja Jézus véghezvinni a megvál- 
tást, hogyan fogja hirdetni Isten országának a titkait, hogy lesz egész éle- 
te szent hívogatássá, hogy fogja lefizetni a bűnnek a váltságdíját, hogyan 
győzi le a félelmek rettegett királyát, a halált, és hogy fogja majd kihirdet- 
ni: Én vagyok a feltámadás és az élet, aki hisz énbennem, ha meghal is él 
az. Simeon mind ezeket nem láthatta testi szemeivel, de hitével átélte és ez 
őt boldoggá tette. Tekintsünk testvéreim mi is ilyen hittel életünk múló 
esztendeire, és az idő Urára, Istenre, aki napjainkhoz napokat toldott és 
ebben az esztendőben is megtartotta életünket. Az ő váltságműve meg- 
áldja és megszenteli földi életünket, örömeinket is bánatainkat is, és hittel 
magunkhoz tudjuk ölelni Urunk ígéretét gyászunkban is, hogy aki hisz 
benne él akkor is, ha utolsót dobban a szíve. A múló évekkel egyre köze- 
lebb vagyunk mindnyájan ahhoz az élethez, amelyben nincsen már több 
éjszaka, amelyben már nem lesz több szenvedés és nem lesz többet halál. 
Kérjük Istent, hogy ha kegyelmes szeretete életünket még megtartja, tud- 
juk elhagyni gyarlóságainkat. Kérjük őt, segítsen, hogy mint megváltott 
gyermekei tudjuk embertársaink javára élni, és hogy: 

Bűn ruháját vessük el, a szövetség vére által. 

Vétkeink fedezzük el, tőled nyert fehér ruhánkkal; 

Hogy hitünk legyőzze majd, mind a bajt. Ámen 


Örökkévaló Isten, Édesatyánk: Hálát adunk néked, hogy nem 
szűnsz meg idehajolni hozzánk, gyarló, méltatlan, gyengehitű gyer- 
mekeidhez. Hálát adunk, hogy Igéden keresztül most is visszave- 
zettél abba a korba, amikor ebben a bűnnel, bajjal, háborúsággal 
és sötétséggel terhelt világunkban itt járt a világ világossága és 
Szentlelke által ma is munkálja, hogy aki őt követi ne járjon sötét- 
ségben. Hálát adunk, hogy üdvözítő szereteted történelmi ese- 
ményein keresztül mutattad meg, hogy az örök szeretet, amely 
Jézusban testet öltött, ma is él, és bennünk akar testet ölteni, hogy 
mi se járjunk a szeretetlenség sötétségében, hanem a keskeny utat 
járjuk, amely az életre vezet. Köszönjük Atyánk, hogy Jézus Krisz- 
tus, aki az idők teljességében itt járt ezen a földön, tegnap és ma 
és örökké ugyanaz. Hálát adunk, hogy ismét együtt lehettünk a te 
Igéd körül és kérünk Atyánk, maradj velünk mindig gondviselő, 
megsegítő, áldó kegyelmeddel. Kérünk, áldd meg és szenteld 

meg családi életünket, gondolatainkat, cselekedeteinket, egész 
földi pályafutásunkat.. Kérünk, vigasztald a gyászolókat, erősítsd 
a gyengéket, vezesd haza az eltévedteket és segíts, hogy lehes- 
sünk egyre engedelmesebb, hűségesebb, Igédet hallgató és aka- 
ratodat cselekvő gyermekeiddé. Urunk nevében kérünk, hallgasd 
meg imádságunkat. Ámen 


Záróének: 489. dics. 


Anna próféta asszony 
Főének: 455. dics. Igeolvasás: Lukács 2,33-38 


Simeon pedig megáldotta őket, és ezt mondta anyjának, Máriának: 
, Íme, ő sokak elesésére és felemelésére rendeltetett Izráelben, és jelül, 
amelynek ellene mondanak, - a te lelkedet is éles kard járja majd át -, 
þogy nyilvánvalóvá legyen sok szív gondolata.” Volt ott egy prófétanő is, 
Anna, Fánuel leánya, Áser törzséből. Nagyon előrehaladott korú volt; csak 
bét évig élt férjével hajadonkora után, és már nyolcvannégy éve özvegy- 
asszony volt. Nem távozott el a templomból, mert böjtöléssel és imádko- 
zással szolgált éjjel és nappal. Abban az órában ő is odaállt, hálát adott az 
Istennek, és beszélt róla mindazoknak, akik várták Jeruzsálem megváltá- 
sát. Miután mindent elvégeztek az Úr törvénye szerint, visszatértek váro- 
sukba, a galileai Názeretbe. 


Hálát adunk Atyánk, hogy újra együtt lehetünk Igéd körül 
gyermekeidnek ebben a gyülekezetében. Hálát adunk, hogy újra 
terelgeted ezt a te könnyen szétszóródó nyájadat, hívogatod az 
erőseket is a megfáradtakat is, az erőtleneket is. Bocsásd meg 
nekünk, ha sokszor gyenge a hitünk, könnyen sodor bennünket 
a világ szele, és a világ viharával sodródva sokszor nem halljuk 
meg Igéd halk és szelíd szavát. Kérünk Atyánk, légy irgalmas hoz- 
zánk abban is, hogy most, amikor elcsöndesedünk Igéd körül, érje 
az el szívünket, és formálja, gyógyítsa az életünket. Ne engedd, 
hogy tékozoljuk a gyorsan múló időt, hogy eltékozoljuk életünket, 
hanem vezess megújuló életre, hogy életünket Igéd által Szentlel- 
ked vezesse, és éljünk, mint megváltott gyermekeid embertársa- 
ink javára és nagy neved dicsőségére. Megváltó Jézusunk nevé- 
ben kérünk, hallgasd meg imádságunkat. Ámen 

Igehirdetés előtti ének: 487. dics. 3. vers Alapige: Lukács 2,39 


A gyermek pedig növekedett és erősödött, megtelt bölcsesség- 
gel, és az Isten kegyelme volt rajta. 


Kedves Testvéreim, 


A felolvasott igeversekben még Simeon beszédének az utolsó monda- 
tait hallottuk, amit akkor mondott, amikor Jézust szülei a templomba vit- 
ték, hogy bemutassák az Úrnak, és elvégezzék érte a Mózes törvényében 
elrendelt áldozatot. Simeon, amikor a gyermek Jézust magához ölelte, bol- 
dogan mondta, hogy nem élt hiába, mert találkozott a világ Megváltójá- 
val, aki neki is Megváltója, mert ő is hittel várta őt. Nagyon áldott dolog 
az, ha valaki tudja mondani: nem éltem hiába. Van az életemnek értelme, 
és most már látom a célt is, mert én nem a magamé vagyok, hanem az én 
Uramé, aki szeret és megváltott engem is. Simeon azonban tudta azt is, 
hogy Istennek hozzánk lehajló nagy kegyelme, az, hogy szabadítót ajándé- 
kozott nékünk, nagy veszélyt is jelent sok emberre nézve, de ez a veszély 
nem Isten akaratából, hanem az ember engedetlenségéből származik. Egy 
világban, amelyben már az első karácsony óta hangzik Isten üzenete, hogy 
megszületett a világ Megváltója, már nem kellene senkinek elkárhozni. 
Isten Jézusban mindenkinek üdvösséget akar adni, tehát ezen a földön 
nem kellene senkinek elkárhozni, ítéletre menni. Isten Jézusban minden 
ember életének értelmet akar adni, minden elesésből fel akar emelni, min- 
den életet meg akar gyógyítani. Jézus hívása feléd is hangzik, ő téged is 
magához akar ölelni, a te szívedből is ki akarja venni a félelmet, fájdalmat, 
reménytelenséget és bizonytalanságot. Aki ezt a hívást nem akarja hallani, 
aki szívét és otthonát bezárja előtte, aki hagyja magát sodorni a világ sötét 
szellemi erőinek a hullámverésével, annak nincs Megváltója. Az evangé- 
lium hangerősítőjén keresztül Isten ezt mondja a Megváltóról: „Az övéi- 
hez jött, de az övéi nem fogadták be őt.” De ezt is mondja: „Akik befogad- 
ták őt, azoknak hatalmat adott, hogy Isten gyermekeivé legyenek.” Maga 
Jézus mondja azoknak, akik őt nem fogadják be, hogy az ítéletkor nem ő 
fogja majd ítélni őket, hanem azok a beszédek fognak bizonyságot tenni 
ellenük, amelyeket ő a földön élőknek hirdetett és hirdet. Ha valaki nem 
gondol a földi életidőben az üdvösségére, arra az vonatkozik, amit ő Jeru- 
zsálemben népének mondott: , Jeruzsálem, Jeruzsálem, hányszor akarta- 
lak összegyűjteni téged, mint a kotlós a csirkéit, de te nem akartad!" Ezért 
mondta Simeon, amikor a gyermek Jézust karján tartotta: „Ez vettetett 
sokaknak elestére és feltámadására az Izráelen, és jegyül, akinek sokan elle- 

ne mondanak." Erre az elszomorító állapotra mutat rá az apostoli bizony- 
ságtétel is: , A keresztről, tehát a megváltásról szóló beszéd bolondság 
azoknak, akik elvesznek, de azoknak, akik megtartatnak, életnek ereje." 

Életünk folyamán sokszor válik nyilvánvalóvá, - és erről Krisztus 
Urunk is beszél, hogy a döntő választó vonal az emberek életében ott van, 
hogy az egyiknek a szívében hit, a másikéban pedig hitetlenség van. Krisz- 
tus nem azoknak adja az elkészített kegyelmet, akik együtt élnek talán egy 
családban, vagy munkahelyen, vagy a kötelesség a teljesítés más területén, 
hanem azoknak, akik ezt a kegyelmet hálás hittel elfogadják. Azért nem 
mindegy, hogy a családban tudnak-e a családtagok, hitvestársak, gyerme- 
kek, testvérek hitben együtt élni, Isten előtt naponta elcsöndesedni, hogy 
tudják-e együtt mondani és énekelni a kedves ének szavaival: Érzem, hogy 
az örök élet már a földön az enyém lett. Isten arról is beszél az Igében, 
hogy az evangélium sokaknak az életnek illata, de némelyeknek a halálnak 
az illata. Gondoljunk csak az első pünkösdi gyülekezetre, amelyben óri- 
ási sokaság ünnepelt együtt, és csak háromezren figyeltek oda komolyan 
Istennek az Igéjére, a Krisztusban készített kegyelem örömhírére. Ezek 
is megijedtek, amikor az apostol határozott szavakkal emlékeztette őket, 
hogy néhány héttel az előtt, azon a nagypénteken, halálbüntetést hozat- 
tak Jézusra, akiben Istennek a prófétákon keresztül évezredek óta hirde- 
tett megváltó szeretete öltött testet. Amikor megértették, hogy ők meg- 
ölették a Messiást, akit Isten megváltásunkra küldött, felszakadt ajkukon 
a kérdés: „Mit cselekedjünk”? Az apostoli válasz is világos volt: „Térje- 
tek meg és keresztelkedjetek meg mindnyájan a Jézus Krisztusnak nevé- 
re és veszitek a Szentlélek ajándékát és az örök életet". De ez a három- 
ezer ember, akik odafigyeltek az Igére és azt szívükbe zárták a sok tar- 
tományból odasereglett nagy sokaságnak csak egy kis része volt csupán. 
Boldogan hallották az igehirdetésben, hogy Isten olyan kegyelmes, hogy 
a bűnbánó embernek kész megbocsátani és Krisztus áldozatáért az ítélet 
helyett kegyelmet, életet adni. 

Jézus, amikor egyszer bement a gazdag fővámszedő Zákeushoz, és az 
visszatekintve addigi életére őszinte bűnbánatot tartott és kifejezte őszinte 
akaratát, hogy mindent, amit rosszul, vagy gonoszul cselekedett kész jóvá- 
tenni, Jézus ezt mondta neki: , Ma lett üdvössége ennek a háznak. Mert 
azért jött az embernek fia, hogy megkeresse és megtartsa, ami elveszett”. 
Így lesz Jézus Krisztus sokaknak elestére, és sokaknak új életre, örök élet- 
re érkezésre. János apostol előbb idézett Jézusról szóló bizonyságtéte- 
lének az előzőkben csak az első felét hallottuk, a másik fele így hangzik: 
„Akik pedig befogadták őt, azoknak hatalmat adott, hogy Isten gyerme- 
keivé legyenek". 

Azon a nevezetes napon, amikor az agg Simeon prófétai lélekkel egy 
kicsit előre vetítette az ölében tartott gyermek Jézus életútját és kifejez- 
te hitbeli bizonyosságát, hogy Jézus által életre mennek sokan, de sokak 
számára Jézus el nem fogadott szeretete ítéletté válik, ott volt a templom- 
ban egy Anna nevű prófétaasszony is. Az Igében csak annyit hallunk róla, 
hogy nyolcvannégy esztendős volt, és ebből hét évet élt házasságban, de 
mikor férje meghalt Isten szolgálatára szentelte életét. Ez a prófétaasszony 
is hálát adott az Úrnak, hogy Jézusban Megváltót adott nekünk, és szólt 
felőle mindenkinek, akik Jeruzsálemben a megváltást várták.Ő is hálaének- 
ben öntötte ki szívét Isten előtt az elküldött Megváltóért. Ennek a hála- 
éneknek a szövege nincs meg a Szentírásban, de bizonyára összecsendült 
mind azzal, amit Isten angyala Máriának Jézusról elmondott, és amit a pró- 
féták az eljövendő Megváltóról évezredeken át hirdettek. 

Ez a két prófétalelkű ember, Simeon és Anna szinte egész életükön 
át várták az eljövendő Messiást. Mindketten naponta ott voltak a temp- 
lomban. Ki tudja, hányszor beszélgettek egymással arról az akkori nehéz 
történelmi idők sokféle viharában — hiszen az országot a hatalmát min- 
den módon biztosítani akaró Római birodalom tartotta megszállva - , és 
vigasztalták egymást Isten Igéjének Messiás érkezését hirdető üzenetei- 
vel. Bizonyára sokszor zárták úgy életüknek egy- egy napját, hogy önma- 
gukban emberileg okuk lett volna a szomorúságra, de ők tudták egymást 
vigasztalni azzal a vigasztalással, amit Isten Szentlelke a szívükbe írt; hogy 
Isten megkezdi egy új világnak a teremtését, mert jön-jön erre a sok bűnnel 
és bajjal vívódó világba a Messiás, az üdvözítő szeretet. 

Mi már boldogan vallhatjuk, hogy az üdvözítő szeretet belépett nem- 
csak világunkba, hanem az életünkbe is, hogy minket megváltson, és végül 
elhozza nekünk Isten országának a teljességét. Ámen 


Örökkévaló Isten gondviselő Édesatyánk, hálát adunk néked, 
hogy a te Igéd ezen a napon is hangzik a földön sok ezer gyüle- 
kezetben. Hálát adunk néked, hogy kijelented üdvözítő akarato- 
dat és elküldted erre a világra szent Fiadat. Köszönjük a szívünk- 
be adott reménységet, a Szentlelked által szívünkben meggyö- 
kerezett hitet, hogy Jézus Krisztusban a te hitben élő gyerme- 
keidnek nem elvettetést, hanem megváltást és ennek már itt föl- 
di életünkre kiáradó békességét boldogságát és áldását adod. 
Köszönjük Atyánk, hogy te újra és újra elmondod Igédben, hogy 
a te akaratod minden földön élő emberre nézve az élet és a békes- 
ség. Sokszor nehezednek itt ránk küzdelmek, harcok, veszedel- 
mek és mi ezekben megfáradunk, elcsüggedünk és jó, hogy Igéd- 

ben ott van a vigasztalás, hogy akik benned bíznak, erejük meg- 
újul, futnak és nem fáradnak el, mennek és nem lankadnak meg. 
Kérünk Atyánk, ne engedd, hogy harcainkban elcsüggedjünk, 
keresztjeink alatt roskadozzunk, hanem tedd Igédet, amit most 
is szívünkbe írtál életet formáló erővé, gyógyító orvossággá éle- 
tünkben. Vezess Szentlelkeddel, hogy szívünkben mindig sze- 
retet és békesség legyen, és soha ne fogyatkozzon el a hitünk, 
hogy mi a te szeretett és megváltott gyermekeidként tölthetjük ezt 
az ideigvaló földi életet is. Imádkozunk jó Atyánk szeretteinkért, 
családtagjainkért, anyaszentegyházadért, embertársainkért, azo- 
kért is, akik nem hallják Igédet, hogy Lelked által vezesd őket is 
új életre. Tedd szívünkre örök atyai vigasztalásodat, hogy te éle- 
tünk mély völgyében is velünk vagy és Krisztusban a halálon át 
is életre vezetsz. Ezt a hitet erősítsd bennünk könyörülő Istenünk 
Üdvözítőnk, Jézusunk nevében kérünk. Ámen 


Záróének: 194. dics. 


Mózes halála 
Az év utolsó vasárnapja 


Főének: 77. zsoltár Igeolvasás: 5. Mózes 34,1-5 


Ezután fölment Mózes a Móáb síkságáról a Nebó hegyére, a Piszgá csú- 
csára, amely Jerikóval szemben van, és az ÚR megmutatta neki az egész 
országot: Gileádot Dánig, az egész Naftálit, Efraim és Manassé földjét, 
meg Júda egész földjét a nyugati tengerig, továbbá a Délvidéket a Jor- 
dán környékét és a pálmák városának, Jerikónak a völgyét Cóarig. És 
mondotta neki az ÚR: Ezt a földet ígértem oda esküvel Ábrabámnak, 
Izsáknak és Jákóbnak, és ezt mondtam: a te utódaidnak adom. Megmu- 
tattam neked, de nem mehetsz be oda.Ott balt meg Mózes, az ÚR szol- 
gája, Móáb földjén, az ÚR akarata szerint. 


Gyermeki hálaadással tárjuk ki előtted szívünket minden- 
ható Isten, Édesatyánk az Úr Jézus Krisztusban. Jó nekünk az 
esztendőnek ezen az utolsó estéjén megköszönni néked, hogy 
megtartottad életünket, elégséges erőt adtál feladataink végzé- 
séhez, megszentelted örömeinket, felszárítottad könnyeinket és 
az esztendő utolsó estéjén újra itt állhatunk előtted, hogy múló 

életidőnknek ezen az estéjén újra belecsendüljön életünkbe a te 
Igéd. Atyánk, kihez mehetnénk máshoz, amikor fogy napjaink szá- 
ma, ha nem tehozzád, aki Ura vagy a múló időnek is, az örökkéva- 
lóságnak is. Tudjuk, hogy nincs itt maradandó lakásunk, nincs itt 
örök hazánk, de jó szívünkbe zárni atyai bíztatásodat, hogy te itt 
ebben az ideigvaló világban elkészítetted az örökkévalót. Megkö- 
szönjük, hogy te örökkévaló szeretettel szeretsz minket, és azért 
küldted erre a földre szent Fiadat, hogy megtanítson minket akara- 
tod szerint szépen élni, és utána atyai hajlékodba érkezni. Segíts, 
hogy tudjunk most is odafigyelni szent Igédre, hogy hálaadással 
megköszönve a múltat, reménységgel nézhessünk a jövőbe, azzal 
a gyermeki bizalommal, hogy te nem hagysz el bennünket. Urunk 
nevében Kérünk, áldd meg szívünkben ennek az esztendőnek utol- 
só igehirdetését is. Ámen 


Igehirdetés előtti ének: 396. dics. 3. vers Alapige: 5. Mózes 34,5 


Ott balt meg Mózes, az ÚR szolgája, Móáb földjén, az ŰR aka- 
rata szerint. 


Kedves Testvéreim, 


A Mózes ötödik könyve 31. részében olvashatjuk Mózes búcsúbeszé- 
dének jelentékeny részét, amelyet élete 120. esztendejének születésnapján 
mondott. Ezen a napon mondta meg neki Isten, hogy földi életének ez az 
utolsó napja. Megmutatta nekik azt a földet, amelyet megígért az atyáknak, 
és utasította Mózest, hogy jelölje ki utódját, aki a népet bevezeti az ország- 
ba, amelynek ő, Mózes, csak az ország határáig mehetett. Mielőtt meghalt, 
még egyszer összefoglalta nekik, szívükbe véste Isten fontos figyelmezte- 
téseit. Elmondta nekik: Isten elétek adta az életnek az útját, és a halálnak 
az útját, válasszatok. Az életnek az útja az lesz, ha engedelmeskedni fogtok 
Istennek, Igéjét komolyan veszik, akaratát megcselekszik. Akkor áldott lesz 
bemenetelük abba az országba, és áldott lesz ott lakásuk. De azt is elmondta, 
hogy ha pártot ütnek Isten ellen, ha a bálványok karjába kapaszkodnak, ha 
elfelejtik Isten akaratát és önző, gonosz életet fognak élni, akkor nem soká- 
ig lesz hazájuk az Ígéret földje, Isten szét fogja őket szórni a népek közé, 
akik utálni fogják őket. Mózes Istennek azt az ígéretét is elmondta, hogy ha 
az engedetlenség útjáról megtér népe, kegyelmet ad nekik. 

Ha a ma élő népek, akik ismerik az ószövetségi népnek a történelmét, 
évezredek távlatából nézik ennek a népnek az életútját, akkor, ha semmi 

más nem emlékeztetne bennünket Isten ígéreteinek a komolyságára, elég 
emlékeztetés ennek a népnek az életútja, történelme. Ezen a népen szinte 
szó szerint beteljesedett minden, amit Isten Mózesen keresztül elmondott 
a jövőjéről. Ígéretét teljesítve népének valóban odaadta a megígért orszá- 
got. Azt azonban nem nagyon sokáig tarthatta saját tulajdonának, mert 
a nép hamar elfeledkezett Uráról, bálványistenek után futott. Isten ren- 
deléseit nem tartotta meg, akaratának nem engedelmeskedett. Ennek sok 
viszontagság után aztán az lett a következménye, hogy az ország gyakor- 
latilag megszűnt, és közel kétezer éven át nem létezett. Isten megbüntet- 
te hűtlen népét, a hűtlenség esetére megígért ítélet nem maradt el, de ami- 
kor az időt elérkezettnek látta, azt is megmutatta, hogy nem felejtette, nem 
vetette el népét, hanem kegyelmet adott nekik. Ennek a kegyelemnek az 
ajándékaként, sok tárgyalásnak az eredményeként született meg a máso- 
dik világháború után Izrael országa. Megindult a világban szétszóródott 
zsidók sok országból való elindulása, átköltözése abba az országba, ame- 
lyet évezredekkel ezelőtt Isten adott atyáiknak, és ahonnan hűtlenségük 
miatt szétszóródtak a világ minden részébe. 

Mózes hosszú búcsúbeszédében a messze múltba visszamenően emlé- 
keztette népét Isten kegyelmes szeretetére. Ez a nép már az Egyiptomból 
szabaduláskor is, a pusztai vándorlás évtizedeiben is sokszor átélte Isten 
hatalmának csodáit, kegyelmes szeretetének jeleit. De hűtlensége és enge- 
detlensége miatt már ott is meg kellett tapasztalnia Isten büntető ítéletét. 

Búcsúbeszéde után Mózes egy nagyon szép és mély hálaéneket mon- 
dott, amelyben valójában visszatekint egész életútjára, a 120 éves életidőre, 
amelynek, amikor hálaénekét mondta, utolsó óráit élte. Ebben a hálaadó 
visszapillantásban boldogan beszél Mózes arról, hogy hányféleképpen élte 
át Isten hatalmának és kegyelmének csodáit. Elmondja, hogy Isten hatal- 
mas és igazságos. Szereti az övéit, szereti engedelmes népét, de megbünteti 
a gonoszt, ítéletet mond az engedetlenség felett. Mózes egész élettapasz- 
talatát beleönti ebbe a hálás és szelíd szívből fakadó énekbe, amelyben 
megvallja hitét, hogy sehol ezen a világon nincs olyan hatalmas teremtő és 
mindenható Úr, mint Isten, aki népét tejjel mézzel folyó új hazába veze- 
ti. Mózes lélekben még egyszer áttekinti elmúló életének hosszú kép- 
sorát, emlékezik. Ezeket a képeket mélyen a lelkébe véste. Látja magát, 
mint csecsemőt, aki mint minden zsidó gyermek halálra volt ítélve. Ezért 
helyezték őt életét menteni akaró szülei egy gyékénykosárba. Isten cso- 
dálatosan gondoskodott róla, mert az uralkodó lánya húzta ki a vízből, és 
talált fiaként akarta őt felnevelni. Így lett dajkájává az édesanyja, aki bizo- 
nyára lelkébe véste, hogy ő nem pogány, Isten elhívott népéhez tartozik, 
neki is, még az uralkodói udvarban is, Isten akaratának kell engedelmes- 

kedni. Ezt ő meg is akarta tartani, ezért ment ki gyakran a rabszolgamun- 
kát végző testvéreihez. Igazságot akart köztük szolgáltatni, és emiatt el 
kellett menekülnie. Így lett pásztorrá és negyvenévi pásztorélet után ott 
szólította őt meg Isten, hogy legyen népének az egyiptomi rabságból 
kiszabadítójává. Lélekben bizonyára átélte, hogy halmozott Isten csodát 
csodára, hogy a fáraót akaratának a teljesítésére kényszerítse. A nép sok- 
féleképpen átélte Isten szabadító szeretetének a csodáit, mégis zúgolódott 
Isten ellen és Mózes ellen. Az Egyiptomból kiszabadított nép, részben 
engedetlensége miatt majdnem teljesen kihalt a pusztai vándorlás évei alatt. 
A 120 éves Mózes is csak az Ígéret földjének a határáig vezette a népet. Az 
atyáknak megígért országot a hegyről még megláthatta, és miután népének 
törzseit is megáldotta, ő is meghalt. 

Az utóbbi években nagyon sokan keresik fel ezt az országot, hogy lát- 
hassák az Úr Jézus életének, a bibliai eseményeknek a színhelyeit. Sokan 
feljutnak arra a hegyre is, ahonnan Mózes még megnézhette a hegyről 
belátható területeket. A távcsővel és teleobjektív lencsékkel felszerelt 
kirándulók azonban sokkal nagyobb területet láthatnak meg az ország- 
ból, mint annak idején Mózes. A teleobjektíves fényképezőgéppel készített 
képeken csodálatos szépséggel tárulkoznak ki a nézők előtt azok a helyek, 
amelyekről a felolvasott Igében hallottunk. 

Földi életünk során mi is sokszor érkezünk határokhoz, sokszor lépünk 
át időbeli, vagy térbeli határokat. Isten napjainkhoz napokat toldó jóvoltá- 
ból most egy időhatárhoz, egy év utolsó napjának az estéjéhez érkeztünk. 
Mindnyájan számláljuk esztendőinket. Nem sok van belőle, könnyű meg- 
számlálni. Éppen ezért egy év jelentékeny része földi életünknek. Egy év 
alatt sok minden történik velünk, körültünk. Próbáljunk most ebben az év 
végi templomi csöndben elcsöndesedni Isten előtt, és megköszönni neki 
mindent, amivel ezen az éven és egész eddigi életünkön át megajándéko- 
zott. De egy ilyen számvetésnél mindjárt észrevesszük, hogy nem tudunk 
mindent számba venni. Minden nap kapunk egy új napot új lehetőségekkel, 
feladatokkal, örömökkel, vagy bánatokkal. Boldog, aki tudja mondani: 
Engem minden nap körülvesznek már a családban emberek, akikkel jó 
együtt lenni, egymás életét szeretetünkkel vonzani, formálni, ha szükséges, 
gyógyítani. A gyermekek örülnek a testi-lelki gyarapodásnak, a növeke- 
désnek. A fiatalok örülnek, ha a lelkükben formálódó jövőkép kezd kibon- 
takozni, és a reménylett cél eléréséhez nem kell túl nehéz harcokat vívni. 
Örülnek, ha életük árnyéka még a hátuk mögött van és igyekezetük ered- 
ményének a lépcsőjén felfelé haladnak. Az élet deléhez érkezők örülnek, 
ha még elégséges erőt kapnak a szükséges nemes harc megvívásához, és ha 
megbékélt lélekkel, hitbeli bizonyossággal tudják a saját életükre és szeret- 

teik életére vonatkoztatva idézni az Igét: „A mi munkánk nem hiábavaló 
az Úrban." Vannak itt köztünk testvérek, akik már érzik az ősz közeledé- 
sét, s miközben örülnek az életük nyári virágainak, már a költővel együtt 
mondják: , Íme, sötét hajam őszbe vegyült már, s a tél dere már megüté feje- 
met." A nyári virágok, a gyermekek még sok színben pompáznak, sokan 
közülük már szülővé váltak, talán saját otthonban élnek, de nagy öröm van 
a családban, ha gyermekeikkel együtt benyitnak a szülői házba. A szülők, 
nagyszülők egyre jobban érzik az esztendők súlyát, jaj, talán az egyedül 
maradás szomorúságát is, de jó örülni életünk, munkánk sokféle gyümöl- 
csének és jó életünk felhői alatt is megvigasztalódó reménységgel mondani 
a kedves ének-imádságot: , Múlnak az évek, csügged a lélek. Nálad keres 
vigaszt Atyánk. Hozzád szárnyal buzgó imánk, Benned remélünk, Jöjj 
biztass kérünk. Mondd, hogy múlnak bár tőlünk az évek, Fenn örök élet 
koronája vár." Nem tudjuk, ki hány évnek a határát lépheti még át, de azt 
hittel valljuk, hogy ha azon az utolsó évhatáron átlépünk, a sír csak átme- 
neti pihenő hely. Megváltott gyermekeire „kitárt karjával vár az Úr.” A 
sírban porsátorunk egy darabig pihenni fog, de Megváltónk új világot, új 
életet teremtő szavára elmúlik a mulandóság, és megérkezik az örökkévaló- 
ság, Isten országának a teljessége. Ezzel a hívő reménységgel, megvigaszta- 
lódott szívvel nézzünk vissza az elmúló év eseményeire. Köszönjünk meg 
Istennek mindent, amivel az elmúló évben megajándékozott. A gyászolók 
zárják kegyeletes szeretettel szívükbe elköltözött kedveseik emlékét. Ott 
fognak ők élni, és talán majd a mi emlékünk is így fog élni itt maradó ked- 
veseink szívében mindaddig, míg Megváltónk új életet teremtő ébresztő 
szavára újra testet öltünk Isten országának örök örömére. 

Mózesnek szép hosszú és tartalmas életet adott Isten. Sok küzdelme 
volt, de nagy volt Istennek a próbatételeken átsegítő kegyelme is. Bennün- 
ket, ha engedelmes gyermekei vagyunk, egész földi életünkben az ő Krisz- 
tusban elkészített országa felé vezet. Szüleink akaratából, hitük indíttatá- 
sából a keresztségben már gyermekkorunkban eljegyzett kegyelme pecsét- 
jével. A konfirmációkor, kétévi előkészület után fogadalmat tettünk, hogy 
ezt a kegyelmi örökséget hálás szívvel elfogadjuk, és mint Jézus Krisztus 
megváltottai, anyaszentegyháza hű tagjai leszünk. 

Mózes nem ment be abba az országba, amelyet megláthatott. A hon- 
foglalás feladatát már utódjának, Józsuénak kellett elvégezni. Küldeté- 
sét hű szívvel betöltötte, és megérkezett, mint Isten engedelmes szolgája, 
követe, abba az anyagi világon túli világba, ahová Isten engedelmes gyer- 
mekeit vezeti. Múltba visszatekintő búcsúbeszédében, hálaadó himnuszá- 
ban megköszönte Istennek elhívó kegyelmét. Isten őt úgy vezette, hogy 
emberi gyarlóságai ellenére ő is képes volt a népet vezetni. 

Gondoljunk arra Testvéreim, hogy egyszer nekünk is vissza kell pillan- 
tani elmúló életünkre. Isten nem adja meg mindenkinek azt, amit Mózes 
megkapott. Nem kapja meg mindenki, hogy az utolsó pillanatig teljes értel- 
mi tudattal érkezik meg a meghalás küszöbéig. Nem kapja meg mindenki, 
hogy friss értelemmel vissza tudjon tekinteni egész földi élete lepergő film- 
jére. Mondd Testvérem, ha te most visszatekintesz eddigi életutadra, és ha 
majd visszatekinthetsz, ha Isten ad hozzá világos öntudatot, elégséges lel- 
ki testi erőt az egész életedre, el fogod tudni mondani, hogy: Köszönöm 
Istenem, hogy ilyen csodálatosan velem voltál, vezettél. Gyermekkorom- 
tól veled járhattam, sok jót adtál, bajaimban, szenvedéseimben is velem 
maradtál, letörölted könnyeimet; Köszönöm hogy megáldottad törekvé- 
seimet, adtál mellém jó embereket is, megértő társakat is. Áldott az éle- 
tünk, ha úgy töltjük életünk hamar elmúló esztendőit, hogy nem hagyjuk 
magunkat a világ sokféle viharával a széles útra sodorni. Járjunk mindvé- 
gig a keskeny úton, amelynek sok tövise van, de amelyről tudjuk, hogy az 
a kegyelem és örök élet örök Urához vezet. Ámen 


Mindenható Isten, gondviselő Édesatyánk, hálát adunk néked 
hogy ennek az esztendőnek utolsó estéjén még egyszer itt lehet- 
tünk szent házadban, és a gyorsan múló időben hallhattuk örök 
Igédet. Köszönjük néked, hogy életútunkon velünk jársz. Hálát 
adunk hogy te ebben az évben is adtál elég erőt feladataink végzé- 
séhez, hogy bajainkban, jajainkban is velünk voltál, és gyászunk- 
ban is szívünkbe vésted örök vigasztalásodat, hogy megváltott 
gyermekeidet a halálon át is életre vezeted. Jó volt minden nap 
azzal a hittel indulni munkáink végzésére, hogy velünk vagy, meg 
tudod áldani igyekezetünket, munkánkat. Hálát adunk, hogy akkor 
is velünk maradsz, ha terveinket nem tudjuk megvalósítani, ha 
reménységeink nem válnak valóra. Közelséged és Igédben hir- 
detett atyai szereteted elűzi félelmeinket, és még a gondok, pró- 
bák között is megmarad reménységünk, és belső békességünk. 
Megköszönjük, hogy ha botladozó gyermekeid vagyunk is, és az 
elmúló évben sem éltünk mindig hálaadással Igéd hallgatásának 
elkészített alkalmaival, nem engedtél eltévedni, idegen útra térni. 
Hálát adunk, hogy ebben az ideigvaló, múló időben is, munkálko- 
dik a te új világot készítő kegyelmed. Kérünk, hogy maradj velünk 
kegyelmeddel akkor is, ha néhány óra múlva elmúlik ez az évis, Te 
légy az új évben is gondviselő Édesatyánk, könnyeinket felszárító, 
és a ránk leselkedő veszélyekben is megtartó Urunk. Az Úr Jézus 
nevében kérünk, hallgasd meg imádságunkat. Ámen 

Senki sem él önmagának 
Főének: 231. dics. Igeolvasás: Róma 14,7-14 Jelenések 5,11-14 


Mert közülünk senki sem él önmagának, és senki sem bal meg önma- 
gának; mert ha élünk, az Úrnak élünk, ha megbalunk, az Úrnak balunk 
meg. Tebát akár élünk, akár megbalunk, az Úréi vagyunk. Mert Krisztus 
azért balt meg, és azért kelt életre, hogy mind a holtakon, mind az élőkön 
uralkodjék. Akkor te miért ítéled el testvéredet? Vagy te is, miért veted 
meg testvéredet? Hiszen mindnyájan oda fogunk állni Isten ítélőszéke elé. 
Mert meg van írva: „Élek én, így szól az Úr, bizony előttem fog megha- 
jolni minden térd, és minden nyelv magasztalni fogja Istent. "Tehát mind- 
egyikünk maga fog önmagáról számot adni az Istennek. Többé teþát ne 
ítélkezzünk egymás felett, hanem inkább azt tartsátok jónak, hogy testvé- 
reteknek se okozzatok megütközést vagy elbotlást. Tudom, és meg vagyok 
győződve az Úr Jézus által, hogy semmi sem tisztátalan önmagában, 
banem ha valaki valamit tisztátalannak tart, annak tisztátalan az. 

És láttam, és sok angyal bangját ballottam a trónus, az élőlények és a 
vének körül, számuk tízezerszer tízezer és ezerszer ezer volt; és így szóltak 
hatalmas hangon: „Méltó a megöletett Bárány, hogy övé legyen az erő és 
a gazdagság, a bölcsesség és a hatalom, a tisztesség, a dicsőség és az áldás!” 
És hallottam, hogy minden teremtmény, a mennyben és a földön, a föld 
alatt és a tengerben, és minden, ami ezekben van, ezt mondta: , A királyi 
széken ülőé és a Bárányé az áldás és a tisztesség, a dicsőség és a hatalom 
örökkön-örökké??"A négy élőlény így szólt: , Ámen!" És a vének leborul- 
tak, és imádták őt. 


Könyörülő Isten, Édesatyánk az Úr Jézus Krisztusban, Gyerme- 
ki hálaadással állunk meg ezen a kegyelmedből megkapott napon 
a te szentséges színed előtt. Amikor gondviselő kegyelmed felvir- 
rasztott erre a napra, öröm volt szívünkben, hogy a nyugalom nap- 
ját ünnepelhetjük, amelyet testünk pihenésére, lelkünk épülésére, 
hitünk erősítésére ajándékoztál nekünk. Az is a te ajándékod, hogy 
időt adsz nekünk mindennapi munkánk végzéséhez, és megadod 
az ahhoz szükséges erőt is, de amikor a munkanapok terhét hor- 
dozva megfáradunk, jó letenni a munkaruhát, és jó örülni annak, 
hogy te rendelsz olyan napokat is, amelyeket lelkünk táplálására 
ajándékoztál nekünk. Jó volt most is Igéd által magunk elé tárni 
azt a képet, hogy a te hazaérkezett gyermekeid, akik már letették a 
földi munka terhét, ott vannak a megöletett, de feltámadt Bárány- 

nak, Jézus Krisztusnak a trónusa körül, ahol atyai jóságod már 
minden könnyet letöröl, minden fájdalmat megszüntet. Köszönjük 
jó Atyánk, hogy te minket is erre készítesz, ahol majd örök öröm 
és békesség vár megváltottaidra. Kérünk Atyánk, tégy bennünket 
most is Igéd figyelmes hallgatóivá és megtartóivá. Ámen 


Igehirdetés előtti ének: 178. dics. Alapige: 2. Korinthus 1,3-4 


Áldott az Isten, a mi Urunk Jézus Krisztus Atyja, az irgalom 
Atyja és minden vigasztalás Istene, aki megvigasztal minket min- 
den nyomorúságban, bogy mi is megvigasztalbassunk másokat 
minden nyomorúságban azzal a vigasztalással, amellyel az Isten 
vigasztal minket. 


Kedves Testvéreim, 


Isten Igéjének ebben a mondatában, amelyet a Rómabeliekhez írt levélből 
hallottunk, elmondja nékünk a mi mennyei Atyánk, hogy az ember, aki az 
ő Szentlelkét vette, nem él önmagának, hanem Istennek, Krisztusnak. És az 
ember, aki ezt a földi életet így éli, ha majd egyszer utolsót dobban a szíve, 
nem hal meg önmagának. Nemcsak az történik, hogy befejeződik és visz- 
szahozhatatlanul lezárul ez a földi élet, hanem hogy véget ér vándorutunk, 
és hazaérkezünk. Életünknek Urához megyünk, aki egész földi életünkben 
vésegette szívünkbe Igéjét, és készítgette számunkra a drága örökséget. Mert 
Istennek az Igéjében az is ott van, hogy fiak vagyunk, és mint fiak, örökö- 
sök is. Örökösei Istennek és örököstársai az Úr Jézus Krisztusnak. Áldott 
az ember, aki már nem magának él. Jó tudni, hogy sajnálatosan megrom- 
lott ugyan a világ, de azért ezen a földön az első keresztyének idejétől kezd- 
ve mindig voltak emberek, akik nem maguknak akartak élni, akik idejében 
rádöbbentek az önző életnek az ürességére és hiábavalóságára, és odaadták 
szívüket Istennek, hogy neki éljenek és neki szolgáljanak. 

Bizonyára tudunk mindnyájan arról a német orvosról és lelkipásztor- 
ról, Schweizer Albertról aki kitűnő képességeit és tudását arra fordította, 
hogy odaszentelte mindenét Isten legelesettebb gyermekeinek a lelki-tes- 
ti gyógyítására. Hogy ezt megtehesse, elhagyta hazáját, kiment egy afrikai 
őserdőbe, és ott Lambarenben, ahol igen nagy volt az ott élő négerek nyo- 
morúsága, lelki testi elesettsége, elkezdte hirdetni köztük a Jézus Krisztus 
evangéliumát. Missziója nyomán keresztyén gyülekezetek formálódtak. 
Közben, hogy a betegeket gyógyítgathassa az őserdőben elkezdett kórházat 
építeni és minden jövedelmét ennek az építésébe fektette. Amikor az épít- 

kezést nem folytathatta, mert elfogyott a pénz visszament hazájába orgona 
hangversenyeket tartott, kihirdetve, hogy annak jövedelmét afrikai betegei 
részére épülő kórházába akarja befektetni. A kórház különböző osztályok- 
kal való bővítését egész életén át folytatta. Mint orvos eljutott odáig, hogy 
annak a világrésznek legborzalmasabb betegségét, a leprát ő tudta már meg- 
nyugtató módon gyógyítani. Nagy doktornak nevezték őt és sokan imád- 
kozó szeretettel vették ajkukra a nevét. Komolyan vette Isten Igéjét, hogy 
az embernek nem az a küldetése, hogy magának éljen, hanem, hogy Isten- 
re figyelő lelkülettel embertársainak a javára élve áldássá legyen ott ahol él. 

Németországban a két világháború közt egy egyszerű, de nagyon tehet- 
séges gazdálkodó ember nagyon megszívlelte Isten Igéjének ezt a monda- 
tát, hogy nem élünk önmagunknak. A templomban ahol, ez az igehirdetés 
elhangzott, a lelkipásztor azt is hangsúlyozta, hogy jaj nekünk, ha önző 
szívvel magunknak akarunk élni, mert Jézus arra is emlékeztetett, hogy aki 
önző módon úgy akarja megtartani az életét, hogy ragaszkodik az anyagi 
világ minden megragadható javához, elveszíti azt. Ez agazdálkodó ember 
úgy válaszolt Istennek az Igéjére, hogy nem eladta a javait, hanem vett egy 
nagy mezőgazdasági területet. Megépítette a gazdasághoz szükséges épü- 
leteket is, és elkezdett a Szentírásból beszélgetni a faluban élő emberekkel. 
Elmondta az embereknek, hogy ő itt egy olyan életet szeretne formálni a 
gazdaságában, amelyben mindenki mindenkinek a testvérévé válik. Egyre 
többen társultak ehhez a szép tervhez és a végén jóval többen, mint szá- 
zan voltak. A napi munkakezdés előtt énekeltek és imádkoztak és gaz- 
daságukat Isten tulajdonának tartották. Az akkori Németországnak az 
uralkodója, Hitler, nem nézte jó szemmel, hogy ezek a köztiszteletben álló 
derűt és békességet árasztó emberek Jézus Krisztust vallják életük Urá- 
nak, mert ő Jézus Krisztust csak egynek tartotta a sok zsidó közül, akiket 
ő gyűlölt, és később elkezdte pusztításukat. Ezért ezt az egész új gazdálko- 
dó közösséget kiutasította az országból. A közösség tagjai, miután elhagy- 
ták szülőföldjüket Angliában telepedtek le. Mindenüket ott kellett hagyni, 
de ragaszkodtak kincsükhöz, hitükhöz és elkezdtek kitartó szorgalommal 
ott is új életet formálni. Gazdaságuk egy néhány év múlva virágzó gazda- 
sággá lett, és ott is Isten gyermekeinek a boldog örvendező életét élték. Az 
ország hatalmasai azonban, akik pedig hívő, vagy legalább is vallásos embe- 
reknek tartották magukat ott sem nézték jó szemmel ennek a közösségnek 
új szellemiséget árasztó életét. Ennek az lett az eredménye, hogy innen is 
kiutasították őket. Az angol kormány rendelkezésükre bocsátott két hajót 
és az útra szükséges élelemmel ellátta őket. Javaikat, ami befért a két hajó- 
ba magukkal vihették. Dél Amerikában egy legszegényebb területen, Para- 
guayban telepedtek le. Ott az ottani körülményekhez szabottan kellett új 

életet kezdeniük. Munkájukat az őserdő irtásával kezdték. Egy néhány év 
leforgása alatt ott is virágzó életteret építettek ki. Az ottani lakosság közül 
is sokan lettek Krisztus követőivé, hívő emberekké. Közösségük létszám- 
ban is erősen növekedett. Példás összefogással egy hatalmas kórházat is épí- 
tettek és a szegény bennszülött lakosságot ingyen gyógyították. 

Ez a közösség szép példát adott arra, hogy egy nagyon világias, sok 
szeretetlenséggel és sötétséggel terhelt világban is lehet önzetlen, nemcsak 
magunkkal törődő életet élni. A keresztyén egyházak, a mi protestáns egy- 
házaink is világszerte sok szeretet intézményben, aggmenházakban, árva- 
házakban, kallódó fiatalok otthonában igyekszik, a krisztusi szeretetből 
fakadó életlehetőséget megteremteni sok olyan ember számára, akivel nincs 
ki törődni, akit nincs ki szeretni. Egyre több ilyen segítségre szoruló ember 
van mindenütt környezetünkben. Nemcsak olyanok kerülnek öregek ott- 
honába, vagy más szeretetintézménybe, akiknek meghaltak hozzátarto- 
zóik, hanem olyanok is, akiknek vannak hozzátartozóik, de nincs idejük, 
vagy nem is akarnak a megfáradt, talán gondozásra is szoruló családtagok- 
kal, szülőkkel, nagyszülőkkel foglalkozni. Inkább vállalják a szeretetintéz- 
ményekben élő családtagok ellátásának anyagi terheit hordozni, és örülnek, 
hogy szeretteik az intézményekben hívő közösségben vannak, és szeretet- 
teljes gondozásban részesülnek. Ma is vannak ilyen Istennek élő emberek, 
akik hitükből fakadó szeretetükkel igyekeznek ott állani a segítségre szo- 
ruló embertársak mellett. Ma is az ilyen lelkületű emberek válnak sóvá és 
világossággá ebben a sok gonddal, problémával vívódó társadalomban. 

Így válik valósággá az, amiről az Igében beszél Isten, hogy az ő gyer- 
mekei, akik ilyen lelkülettel élnek ebben a világban, kapnak és adnak 
vigasztalást. Szívünkben hordozzuk a konfirmációi káténkban elől leírt 
tanítást, hogy mi nem a magunkéi vagyunk, hanem az Úr Jézus Krisz- 
tusnak a tulajdonai, aki megváltó életét adta értünk. Ebből a hitbeli bizo- 
nyosságból fakad az a lelkület, hogy ugyanazzal az indulattal akarjuk mi 
is vigasztalni szomorú, vagy szenvedő embertársainkat, amellyel Megvál- 
tónk vigasztal minket, azzal hogy élete ideáldozásával és feltámadásával 
Isten atyai hajlékában készített nekünk helyet. Földi életünk sokféle szo- 
rongatottságában mindnyájunknak jólesik, ha van valaki, aki megértéssel, 
együtt érző szeretettel áll meg mellettünk. De a vigasztaló szavaknak külö- 
nös ereje van akkor, ha azt olyan embertársunk mondja, aki a szenvedés- 
nek, betegségnek, vagy szorongatottságnak ugyanazt az útját járta végig, 
amely minket éppen most szorongat. Erőt ad a vigasztaló szó, amely ezt 
tudja mondani: testvérem, barátom, én ugyanebben a betegségben voltam. 
Már az orvosok sem bíztak gyógyulásomban, de Isten megkönyörült raj- 
tam, és meggyógyított. A mi legfőbb gyógyítónk és orvosunk, Jézus, ettől 

sokkal többet tud mondani, nemcsak azt tudja mondani, hogy ő is hor- 
dozta azt a szenvedést, amit mi hordunk, hanem azt is, hogy ő helyettünk, 
értünk vette magára az örök halálra vivő bűn-betegséget, hogy a mi osz- 
tályrészünk az ő érdeme által az életre gyógyulás legyen. 

Ugye testvérem, ha te vásárolsz valamit, amiért drága árat kellett fizet- 
ned, talán évekig kellett takarékoskodnod, hogy azt a számodra fontos 
és szükséges dolgot megvásárold, vigyázol rá. Mi is azért vagyunk Isten- 
nek nagyon becsesek, mert drága árat fizetett megváltásunkért. Azért óv 
bennünket, féltő szeretettel vigyáz ránk, hogy a sátán tőrébe ne jussunk. 
Istennek ez a féltő szeretetből fakadó figyelmeztetése visszhangzik egyik 
kedves énekünkben is: „Lám a sátán serge talpon, szembetörni kész. Jól 
vigyázz, mert akit elkap teste-lelke vész." 

Ez a mi földi életünk tele van útvesztőkkel, a világ tele van toborzások- 
kal. Eszmék, társaságok, pártok, és az általa félrevezetett embereken keresz- 
tül maga a sátán toboroz. A hívó szó sok oldalról hangzik: „Hozzánk jöjje- 
tek." Minden toborzó csapat tetszetős jelszavakat ír a zászlajára, jobb jövőt, 
tisztesebb megélhetést, igazságosabb társadalmi rendet ígér. De ezek a jelsza- 
vak csalókák. Az idősebb testvérek tudják, hányféle zászlót lengetett már a 
szél a mi nekünk kedves szülőföldünkön is. Változtak a zászlók, változtak a 
toborzó jelszavak, de majdnem mindegyikben csalódnunk kellett, mert a szép 
jelszavakból és a hozzá tűzött ígéretekből alig valósult meg valami. A hitben 
élő emberek tudják, hogy ezen a földön toboroz a testet öltött és Lelke által 
mindig velünk levő szeretet is; Jézus Krisztus. Amit ő mond, amit ő ígér, az 
mindig egyformán hangzik, mert minden korban, minden nemzedék szívé- 
ben ott van a vágyakozás a nyugodt, békességes és szeretetben gazdag élet 
után. Ezért hívogat mindnyájunkat, minden munkában megfáradt, bűnnel és 
bajjal terhelt embert magához, hogy nekünk adja önmagát, mert meg akarja 
bocsátani bűneinket, hogy így töltse be szívünket és otthonunkat az ő min- 
den ember értelmet felülhaladó békessége és szeretete. Aki hozzá tér, aki rá 
hallat, az nem csalódik. 

Az ember társas lény. Jólesik, ha olyan emberrel találkozunk, aki előtt 
kitárhatjuk minden örömünket és minden bánatunkat. Mert a megosztott 
bánat fél bánat, a megosztott öröm kettős öröm. Szükség van erre, mert sok 
ember úgy érzi, hogy nagyon ránehezedik élete bánatsúlya, amit jólesik meg- 
osztani. Az ilyen ember szívében felvetődik az egyik kedves énekünkben 
megcsendülő kérdés: , Szenvedés mért van oly sok, és boldogság kevés. Mért 
fájó búcsúzások és a sok rettegés. Mért csukódik le sok szem és némul el sok 
száj, s az örömre vágyó szív fáj, és újra csak fáj." Sok embernek azért hullnak 
befelé a könnyei, mert nincs ki előtt kitárulkozni. A kitárulkozás gyógyít. 
Nálunk nincs gyóntató szék, hogy a lelkileg magányos ember ilyen módon 

tárhatná ki egy embertárs előtt a szívét. Ezért lenne áldott dolog, ha gyüleke- 
zeti tagjaink a lelkipásztorban találnák meg azt a lelki testvért, aki előtt kitá- 
rulkozhatnak, és aki testvéri bizonyságtétellel Krisztusra mutat, Krisztusra, 
aki feloldoz minden bűn köteléket. Ez pedig meggyógyítja a lelki magányt. 

Mai igeolvasásunkban is hallottunk a földi élet sok szenvedése után 
hazaérkező emberek és az angyalok öröménekéről, akik boldogan borul- 
nak le a bűneinket elvevő Bárány-Krisztus előtt. Ott már minden bűn- 
bilincstől megszabadulva zeng ajkukon a hálaadó ének. Isten azért enge- 
dett bepillantást János apostolnak abba, hogy hol vannak azok, akik ebből 
a földi életből már kiléptek, hogy gondoljunk erre a képre, amikor kegye- 
letes szeretettel megállunk eltávozott szeretteink sírjánál. Csak földi por- 
sátoruk pihen a sírban, de ők már egy örömteljes istentiszteleten van- 
nak, és Krisztust magasztaló ének zeng az ajkukon. Ha ezt tudjuk, ha ezt 
magunk előtt látjuk, akkor ezt a vigasztalást tovább tudjuk adni szomor- 
kodó embertársainknak. Áldott ajándéknak érezzük földi életünket öröm- 
ben is és bánatban is, ha tudunk megvigasztalt vigasztalókként élni. Ámen 


Magasztalunk téged, mennynek és földnek teremtője, gondviselő 
Édesatyánk az Úr Jézus Krisztusban. Magasztalunk téged megtartó 
kegyelmedért, hogy felvirrasztottál minket erre az új napra, mert tud- 
juk, hogy meg-megújul minden napon a te nagy irgalmad. Köszönjük, 
hogy ezt a napot arra teremtetted, hogy legyen ez a hét munkanapjai 
után a nyugalom napja, hogy a testünk megpihenjen, lelkünket pedig 
tápláld az örök élet eledelével. Kérünk, hogy Igéd által erősítsd hitün- 
ket, hogy kegyelmed talajába gyökerező hitünk az idő viharában is 
élő hit maradjon, és mi mindnyájan hálás és engedelmes gyermeke- 
idként élhessünk. Hálát adunk neked, hogy drága neked ez a mi repe- 
dezett nádszál életünk, és te minket alkalmassá tudsz tenni arra, hogy 
ne magunknak, hanem embertársainkkal való szeretetközösségben 
munkálkodva a te dicsőségedre éljünk. Kérünk, tégy minket a világ- 
ban azon a helyen ahol élünk, romlástól megóvó sóvá. Kérünk jó 
Atyánk, szenteld meg szívünkben Igédet, hogy tudjunk egymás ter- 
hét hordozó szeretettel neked élni a családban is, és akkor is, ha oda- 
kint a világban újra ránk nehezedik hétköznapi életünk sok gondja. 
Ha néha úgy érezzük, hogy hiábavaló minden igyekezetünk, vésd szí- 
vünkbe azt a gyermeki hitet, hogy a mi szeretettel és jóakarattal vég- 
zett munkánk nem hiábavaló az Úr Jézus Krisztusban. Az ő nevében 
kérünk, hallgasd meg imádságunkat. Ámen 


Záróének: 455. dics. 1-4 vers (2001.) 

Anániás és Szafira 
Főének: 12. zsoltár Igeolvasás: Ap. Csel. 5,1-11 


Egy ember, név szerint Anániás, feleségével, Szafirával együtt eladott 
egy birtokot, és árából feleségének tudtával félretett magának, egy részét 
pedig elvitte, és az apostolok lába elé tette. Péter azonban így szólt: , Anániás, 
miért szállta meg a Sátán a szívedet, hogy hazudj a Szentléleknek, és félre- 
tegyél magadnak a föld árából? Ha megmaradt volna, nem neked maradt 
volna-e meg, és miután eladtad, nem te rendelkeztél-e az árával? Mi indí- 
totta szívedet ilyen cselekedetre? Nem embereknek hazudtál, hanem az 
Istennek.” Amint meghallotta Anántás ezeket a szavakat, összeesett, és 
megbalt. Erre nagy félelem szállta meg mindazokat, akik ezt hallották. Az 
ifjak pedig felálltak és betakarták őt, majd kivitték és eltemették. Mintegy 
három óra múlva a felesége is bement, mit sem tudva a történtekről. 

Péter megkérdezte tőle: , Mondd meg nekem, ennyiért adtátok-e el a 
földet?” Ő így felelt: , Úgy van, ennyiért. "Péter erre így szólt hozzá: , Miért 
egyeztetek meg abban, hogy megkísértitek az Úr Lelkét? Íme, azok, akik 
a férjedet eltemették, az ajtó előtt állnak, és kivisznek téged.” Az asszony 
pedig azonnal összeesett a lába előtt, és megbalt. Amikor bejöttek az ifjak, 
halva találták, kivitték őt is, és eltemették a férje mellé. Erre nagy félelem 
szállta meg az egész gyülekezetet és mindazokat, akik hallották ezeket. 


Édesatyánk, életünk minden napja és minden röpke pillanata a 
te ajándékod. Megköszönjük néked, ha adsz elég erőt, hogy min- 
dennapi munkánkat végezzük. Most pedig azt köszönjük meg, hogy 
a munka terhének a hordozását ma abbahagyhattuk, hogy előtted 
elcsöndesedjünk. Kérünk Atyánk, úgy tedd áldottá ezt a templomi 
órát, hogy Igédnek ne csak hallgatói, hanem megtartói is lehessünk. 
Bűnbánattal valljuk meg neked Atyánk, hogy mi jobban el tudunk 
merülni a munkába, mint Igéd figyelmes hallgatásába. Kérünk azért, 
segíts meg bennünket, hogy ma, és minden pihenésre és Igéd 
hallgatására rendelt napon, tudjuk letenni minden gondunkat és 
tervünket, hogy csak Igéd üzenete töltse be szívünket, hogy a hét- 
köznapok forgatagában legyen erőnk nemcsak a ránk váró sok 
munka végzéséhez, hanem akaratod gyermeki örömmel való teljesí- 
téséhez is. Kérünk, szenteld meg ma is minden imádkozó hittel feléd 
forduló gyermekedet, hogy Igéd teremje rideg világunkban a szere- 
tet, jóság és békesség áldott gyümölcseit. Urunk nevében kérünk, 
hallgass meg minket. Ámen 

Igehirdetés előtti ének: 512. dics. 1. vers Alapige: Ap. Csel. 5,12-15 


Az apostolok által sok jel és csoda történt a nép között. Mind- 
nyájan a Salamon csarnokában tartózkodtak egy akarattal de 
mások közül senki sem mert bozzájuk csatlakozni. A nép azon- 
ban magasztalta őket. Az Úrban bívők száma egyre növekedett, 
férfiak és nők tömegével. 

A betegeket is kivitték az utcákra, ágyakra és fekvőbelyekre 
tették le őket, bogy ba arra jár Péter, legalább az árnyéka vetődjék 
rá valamelyikiüikre. 


Kedves Testvéreim, 


Ez a felolvasott igerész egy olyan szakasza Isten Igéjének, amely elgon- 
dolkodtat és megdöbbent. Emlékeztetés ez arra, hogy Istennek a szentsé- 
ge és hatalma nem lehet az emberek játékszerévé. Isten tud ítéletet tartani 
gyermekei fölött, akik fél szívvel fordulnak hozzá. 

Az előző fejezetben olvashatjuk, hogy az örvendetesen növekedő gyü- 
lekezetben egy csodálatosan szép új életrend volt kibontakozóban. Sokan 
kezdték megérteni, hogy nemcsak az életünk, hanem mindenünk és min- 
denki, aki hozzánk tartozik, Isten ajándéka. Ennek a kibontakozó új élet- 
nek az egyik, Lélek által ihletett megnyilvánulása az volt, hogy a , bívők 
közössége szívében és lelkében egy volt. Mindenik közös volt. Nem volt 
közöttük szűkölködő, mert akinek földje vagy háza volt, eladta azt, az 
árát átadta az apostoloknak, akik azt mindenkinek a szükséglete szerint 
osztották szét."A gyülekezet tagjai az ilyen önzetlen jótevőket tisztelték, 
szerették. 

Mai igeszakaszunkban is arról olvastunk, hogy egy földtulajdonos 
házaspár eladott egy darab földet. A férjet Anániásnak hívták. Ez a név 
anyanyelvünkön azt jelenti: Kegyelembe fogadott. Nekünk hitünkből 
fakadó vigasztalás az, hogy tudjuk: Isten Krisztus áldozatáért, mindenkit 
kegyelmébe akar fogadni, aki azt hittel elfogadja. Mi már az újszövetségi 
gyülekezet tagjai vagyunk, és már történelmi tényként vallhatjuk, hogy: 
„Úgy szerette Isten a világot, hogy elküldte egyszülött Fiát, hogy aki ben- 
ne bisz, el ne vesszen, hanem örök élete legyen.” Anániásnak a feleségét 
Szafirának hívták. Ez a név azt jelenti: szép, szépség. Ez a név nem jelent 
kitüntetést, vagy kiemelést, mert minden emberben van valami szépség. 
Ezen az általánosan ismert tényen kívül azt is tudjuk, hogy van külső szép- 
ség, és van belső szépség is. A belső szépséget nem vesszük észre azonnal, 
mert az nincs úgy a szemünk előtt az első pillantásra, mint a külső szép- 

ség. A belső szépségnek a tartalma: Isten iránti engedelmesség, élő hit, és a 
Lélek gyümölcsei az életünkben. A külső szépség is Istennek az ajándéka, 
amit meg kell köszönni, mint minden ajándékát Istennek. De a külső szép- 
ség ideig való. Talán egy kicsit tovább tart, mint a virágok, amelyek egy 
ideig szépek, színesek, de aztán elkezdnek hervadni, szirmaik lehullnak, 
és elszáradnak. A belső szépség maradandó, még a sír, a halál sem veheti 
el örök értékét. A külső szépséget megmutatja a tükör mindenkinek, aki 
elé áll. Vigyáznunk kell külsőnk rendezettségére is. De még ennél is sokkal 
fontosabb a belső énünk rendezettsége, ezért arra még jobban kell vigyáz- 
ni. Azért kell belenézni naponta a belső énünket, a lelkületünket megmu- 
tató tükörbe, Istennek az Igéjébe. Ennek alapján ismerjük meg, hogy Isten 
milyennek lát, milyennek ismer bennünket. A testi énünket megmutató 
tükörbe mindenki belenéz, valaki gyakran megteszi ezt. De a lelki tükör- 
be kevesen néznek bele. Így nem ismerik igazi énjüket, nem veszik észre 
életük rendezetlenségét, rendetlenségét, és szennyét. És aki ezt nem teszi, 
nem is próbálja, nem is tudja magát rendbe szedni. Isten azért hívogat min- 
denkit magához, azért hangzik az Ige, mert ő akarja, hogy mindenki bele- 
nézzen Igéje tükrébe, és ha meglátja tisztátalanságát, keresse a megtisztu- 
lást. Ha őszintén látni akaró vággyal nézzünk ebbe a lelki tükörbe, sok- 
szor megdöbbenünk, megijedünk magunktól. Ilyenkor gyógyulást hozó 
áldás, ha tudjuk: „Jézus Krisztus vére megtisztít minket minden bűntől.” 
Anániásnak és Szafirának a története megdöbbentő. Isten ebben az Igé- 
ben arra is rámutat, hogy ő tud az ő lelkigondozásra elhívott gyermekei- 
nek olyan képességet is adni Szentlelke által, hogy valamikor, — talán csak 
egy néhány pillanatra - belelásson a másik embernek a szívébe. Isten ezt 
a különös képességet adta ott abban az órában Péter apostolnak, aki előtt 
Anániás, majd jóval később Szafira megjelent. Ez a házaspár látta, hogy 
azok az emberek, akik áldozatot hoznak a gyülekezetért, és azért adják el 
egy darab földtulajdonukat, hogy annak árát odaadják a gyülekezet szük- 
ségleteinek a fedezésére, köztiszteletben állnak, szeretik őket az emberek. 
Ez természetes, mert ezek az emberek nem kis áldozatot hoztak azért, 
hogy ne legyen közöttük éhező, vagy valami szükséges dolgot nélkülöző 
testvér. Ezért tudták odaadni eladott földjüknek az árát — ma így monda- 
nánk - Isten dicsőségére, hogy Isten országa növekedjen a gyülekezetben. 
Ezt a tiszteletet, ezt a többlet szeretetet kívánta meg Anániás és Szafira. 
Nagyon szépen indultak el. De közben a földdarab árának egy részét visz- 
szatartották maguknak, és egy részét adták oda a gyülekezet megsegíté- 
sére. Az adománynak az átadásakor adatott meg Péter apostolnak, hogy 
belelásson Anániásnak a szívébe, és ezt tudta mondani: , Anántás, miért 
szállta meg a sátán a szívedet,þogy hazudj a Szentléleknek, és félretegyél 

magadnak a föld árából? Ha megmaradt volna, nem neked maradt vol- 
na-e meg, és miután eladtad, nem te rendelkeztél-e az árával? Mi indította 
szívedet ilyen cselekedetre? Nem embereknek hazudtál, hanem az Isten- 
nek." Te most azt a látszatot akarod kelteni a gyülekezet előtt, hogy teljes 
áldozatot hoztál, amit eladtál, annak az árát egészen idehoztad Isten orszá- 
gának az építésére. Ezek a szavak úgy hatottak Anániásra, mint a mai kor- 
ban az, ha valaki megérinti a magasfeszültségű vezetéket; holtan rogyott 
össze. Jöttek a fiatalok, és elvitték ezt a tragikusan meghalt embert, hogy 
eltemessék őt. Az Igében hallottuk, hogy így fejezte be életét a felesége, 
Szafira is. Az Igében nincs leírva, miért ment a gyülekezetbe ő is, mint- 
egy három órával a férje oda menetele után. Valószínűleg azért, mert már 
nem győzte várni késlekedő férje hazamenetelét. Talán azt ment megnéz- 
ni, miért maradt férje ilyen sokáig a gyülekezetben. Szafirának Isten már 
alkalmat készített arra, hogy bűnbánatot tartson. Hiszen Péter megkér- 
dezte tőle: mondd, ennyiért adtátok el a földet? Akkor Szafira bizonyí- 
totta; igen ennyiért. Így vált nyilvánvalóvá, hogy Anániás és Szafira meg- 
állapodtak, milyen eladási árat valljanak be a gyülekezet előtt. Így érin- 
tette Isten ítéletének halálos áramütése Szafirát is. Így lett ő is férje mellé 
temetve. Anániás, aki névlegesen kegyelembe fogadott volt, hazugságával 
eltékozolta ezt a kegyelmet. Szafira névlegesen szépség volt, de ez a szép- 
ség egy szempillantás alatt porba hullott. 

S ha most itt ebben a gyülekezetben ott lenne valakinek a szívében a 
kérdés, miért kellett ennek a házaspárnak meghalni? Hiszen jó szándékú 
emberek voltak, készek voltak Isten ügyéért áldozatot is hozni, akkor erre 
a kérdésre már meg is adta a feleletet Péter apostol. Válaszának az a lénye- 
ge, hogy senki nem kényszerítette őket a föld eladására és áldozathozatal- 
ra, de Isten nem tud olyan áldozathozatalt elfogadni, ami össze van kötve 
képmutató hazudozással. Már Jézus is figyelmeztette annakidején tanítvá- 
nyait: „Óvakodjatok a farizeusok kovászától.” Ezek a farizeusok igyekez- 
tek azt a látszatot kelteni az emberekben, hogy ők nagyon kegyes és buz- 
gó emberek, de a szívekbe látó Jézus leleplezte látszatkegyességüket, és így 
jellemezte őket: „Olyanok vagytok, mint a meszelt sírok, amelyek kívül 
szép fehérek, de belül telve vagytok a halál pusztításával.” A kívülről szé- 
pen megmosott edényekhez is hasonlította őket, amelyek kívülről szépen 
ragyognak, tiszták, de belülről szennyesek. Az Anániás és Szafira életében 
is e fölött a hazug látszatkegyesség fölött mond ítéletet Isten. Ez azért is 
megdöbbentő ítélet, mert ha Isten ma is ilyen szigorú igazságossággal ítél- 
né a mi életünket, akkor közülünk senki nem élne már ezen a világon. Sok 
gyarlósággal terhelt életünknek minden napja Isten kegyelmének kegyel- 
mi ajándéka, amit azért ad, hogy ne magunknak, hanem neki éljünk. De 

őszintén neki élni akarásunkhoz is hozzátartozik az, hogy nem az embe- 
reknek akarunk tetszeni mindenekelőtt. Ezért vagyunk kénytelenek néha 
kemény szavakat is mondani, mint ahogyan kemény szavakat mondott az 
Úr Jézus a templomban azoknak, akik kufár lelkületükkel és magaviselet- 
ükkel megszentségtelenítették az imádság házát, a templomot. 

Ebben a történetben azt is látjuk, hogy Isten nemcsak a hatalmát mutat- 
ta meg, hanem a maga irgalmas szeretetét is. Sokszor felvetődik bennünk a 
kérdés; hogy van az, hogy Isten népének az életében ma nem látszik Isten 
ítéletének ez a szigora, és nem látszanak úgy, mint az apostoli korban Isten 
Lelkének a gyümölcsei sem. Nem úgy néz ki sokszor az egyház, mint egy 
feszültség nélküli elektromos hálózat, amelyik megvan ugyan, de hiány- 
zik belőle az áram. Pedig az áram, mint életünknek szinte minden terüle- 
tén látjuk, hatalmas dolgokat tud véghezvinni. Fényt áraszt, gépeket hajt, 
gyógyító és pusztító sugarakat ad ki, és sok-sok már hasznos munkát végez 
az ember javára. De ha valaki avatatlanul hozzányúl a magas feszültségű 
vezetékhez, az megöli az embert. Így van ez Isten Lelkének a munkájával 
is. A Lélek megelevenít ott is, ahol már alig van élet. De ha megtörik az 
életünkben a hit, a szeretet és jóság vezetékének a folyamatossága, akkor a 
mi életünkben is könnyen rövidzárlat keletkezik. Ez pedig ítéletet jelent. 
Istennek olyan ítéletét, mint amilyenről A nániás és Szafira története beszél. 
Istennek a mai egyházában is van azért áram, de sokszor úgy érezzük, hogy 
ez gyenge áram. Fel-felvillannak benne fények, hiszen van az egyháznak 
diakóniai szolgálata, részt vesz az árvák, özvegyek, megfáradt és beteg 
emberek körüli szeretetszolgálatban. Tehát nem lehet azt mondani, hogy 
nem munkálkodik Isten Lelke. De úgy érezzük, hogy kevés embernek az 
életében munkálkodik. Vajon miért? Azért, mert a hit és engedelmes, Isten- 
re és emberre figyelő szeretet vezetéke sok helyen megszakadt. Kevés az 
összeköttetés a központi erőteleppel, Isten szeretetével és kegyelmével. 

Ott van lelkünk mélyén néha az a kérdés is, miért nem ismétlődnek 
úgy Isten csodálatos jelei, mint az apostoli kor egyházában. A Szentírásban 
bizonyára több helyen is találunk választ erre a kérdésre, mi most gondol- 
junk arra a Józsué könyvében leírt történetre, hogy mikor az ószövetség 
népe már az Ígéret földjéhez érkezett, egyszer, amikor már Jerikót bevet- 
ték, és Isten ígérete alapján a győzelmek sorát várták, egy kis városban, 
Ai-ban vereséget szenvedtek. A nép megrémült, és azt gondolta, hogy Isten 
nem teljesíti ígéretét. Az Isten által elrendelt nyomozás során aztán kitu- 
dódott, hogy a nép közül egy ember nem teljesítette Isten parancsát. Isten 
ugyanis elrendelte, hogy a hadizsákmányból nem szabad senkinek semmit 
eltulajdonítani. Az Isten tulajdona legyen. És egy harcos, magának és csa- 
ládjának bizonyos kívánatos és értékes dolgokat elvett a zsákmányból. Ez 

az ember és családja aztán életével fizetett Isten akaratának a megszegéséért. 
A gyülekezet halálra kövezte őket. De az Istennek engedelmeskedő nép, 
ezután győzelmesen vehette birtokába a soron levő területeket. 

Hogy Isten kegyelme nagyobb, mint ítélete, azt mai Igénkben is látjuk. 
Az apostolok körül olyan hatalmas sokaság jött össze naponként, hogy 
sokan már annak is nagyon örültek, ha az arra elmenő Péter apostolnak leg- 
alább az árnyéka érte őket. Isten a gyógyulások csodáit vitte véghez köz- 
tük. Nem Péter gyógyított, nem is Péternek az árnyéka, hanem Istennek a 
kegyelme. Isten, aki már a Tízparancsolatban elmondta, hogy megbünteti az 
atyák vétkét a fiakban harmad és negyedíziglen, de irgalmasságot cselekszik 
ezer íziglen azokkal, akik az ő parancsait megtartják. Ebből a kegyelemből 
élünk mindnyájan. Az Igében halljuk, hogy az Anániás és Szafira esete után 
a gyülekezetből nem mertek hozzájuk csatlakozni. Igen, mert azok, akik 
szerettek volna részt venni a gyülekezet örömében, boldogságában és szí- 
vesen lettek volna részesei a gyülekezet megbecsülésének és szeretetének, de 
nem volt ott szívükben a hitbeli készség, azok a történtek után nem mertek 
hozzájuk csatlakozni. De a hitben bátrak naponta csatlakoztak hozzájuk. Itt 
már nem olvasunk a csatlakozók számáról, hanem arról, hogy asszonyok- 
nak és férfiaknak sokasága csatlakozott hozzájuk. 

A gonosz lelkek légiói ma is sok emberben végzik a maguk megtánto- 
rító munkáját. Szükségünk van arra, hogy szálljon szívünkből az imádság: 
, Győzhetetlen én kőszálom, Védelmezőm és kővárom. A keresztfán drá- 
ga áron, Oltalmamat tőled várom Ámen 


Hálát adunk néked, könyörülő Isten, mennyei Édesatyánk, hogy 
szabad volt itt előtted összegyülekezni, és ennek a templomnak 
ünnepi csöndjében hangzott közöttünk örök Igéd. Magasztalunk 
téged türelmes jóságodért, hogy most is kegyelmed elfogadására 
hívogatsz, de közben megmutatod ítélő hatalmadat, szent felsége- 
det is. Megköszönjük, hogy te kegyelmedet ezer nemzedéken át is 
megújítod gyermekeid életében, akik szeretnek téged, és megtart- 
ják parancsolataidat. Atyánk, hozzád visszük életünk nyomorúsága- 
it. Kihez mehetnénk, mikor örök életnek a beszéde egyedül tenálad 
van. Te ismered gondjainkat, testi és lelki erőtlenségeinket. Te 
tudod, kinek mi fáj, hogy mi, vagy ki hiányzik az életünkből. Kérünk, 
könyörülj rajtunk. Segíts, hogy tudjuk Igédet szívünkben forgatni, 
és arra törekedni, hogy odakint a világban is látszódjon életünkön, 
hogy Igédnek nemcsak hallgatói vagy hirdetői, de hűséges meg- 
tartói is vagyunk. Vigasztalj meg minket akkor is, ha bánat felhője 
borul az életünkre. Légy vigasztalója testvéreinknek, akik gyászban 

járnak, hogy a hit reménységével lássák velünk együtt a halálon túl 
is az életet, amit Krisztusban készítettél megváltott gyermekeidnek. 
Kérünk Atyánk, áldd és szenteld meg anyaszentegyházadat széles 
e világon, hogy mindig és mindenütt hangozzon benne az örök élet 
örömüzenete. Áldd meg otthonainkat, családjainkat, hogy legyen 
az otthonunk is templommá, és legyen templomunk is kedves ott- 
honunkká, ahol jó testvéri szeretettel Igédre figyelni. Krisztusért 
kérünk, hallgass meg minket. Ámen 


Záróének: 391. dics. (1999.) 


Pál apostol útiterve 
Főének: 28. zsoltár Igeolvasás: Róma 1,7-17 


Mindazoknak, akik Rómában vannak, akik az Isten szerettei, aki- 
ket ő elhívott és megszentelt: Kegyelem néktek és békesség Istentől, a mi 
Atyánktól, és az Úr Jézus Krisztustól. Először is hálát adok az én Istenem- 
nek Jézus Krisztus által mindnyájatokért, bogy biteteknek az egész vilá- 
gon bíre van. Mert tanúm az Isten, akinek teljes lelkemmel szolgálok az ő 
Fia evangéliumával, hogy szüntelenül megemlékezem rólatok, és szünte- 
lenül kérem imádságaimban, hogy Isten akaratából egyszer már el tudjak 
menni hozzátok. 

Mert szeretnélek látni benneteket, hogy megerősítésetekre valamilyen 
lelki ajándékot adjak nektek, 

vagyis, hogy együtt bátorodjunk meg közöttetek egymás bite által, a 
tietek és az enyém által. 

Szeretném, testvéreim, ha tudnátok: sokszor feltettem magamban, 
hogy elmegyek hozzátok, de mindeddig megakadályoztattam abban, hogy 
közöttetek is legyen munkámnak valami gyümölcse, ahogy a többi nép 
között is volt. 

Görögöknek és barbároknak, bölcseknek és tudatlanoknak egyaránt 
adósa vagyok. 

Azért szívem szerint kész vagyok az evangéliumot hirdetni nektek is, 
akik Rómában vagytok. 

Mert nem szégyellem az evangéliumot, hiszen Isten ereje az, minden 
bívőnek üdvösségére, elsőként zsidónak, de görögnek is, 

mert Isten a maga igazságát nyilatkoztatja ki benne bitből hitbe, aho- 
gyan meg van írva: , Az igaz ember pedig hitből fog élni.” 

Dicsőséges, szent, örök Isten, könyörülő Édesatyánk, gyer- 
meki örömmel és hálával állunk meg szent hajlékodban, hogy 
megköszönjük néked gondviselő jóságodat, életünket megtartó 
kegyelmedet, amelyet naponta megújítasz rajtunk, amikor új nap- 
ra virrasztasz fel bennünket. 

Hálát adunk Atyánk, hogy lélekben együtt lehetünk sok testvé- 
rünkkel, akik ezen a szent napon a világ országaiban kitárulkoznak 
örök Igéd előtt. Ne engedd Atyánk, hogy Igéd szívünkben kősziklára 
hulljon, ahol az igemag nem tud gyökeret ereszteni és gyümölcsöt 
teremni. Kérünk, segíts kegyelmeddel, hogy atyai szeretetednek a 
mélységeit és országod titkait egyre jobban megérthessük, és gyer- 
mekeidhez méltó életet élhessünk. Kérünk, ezt munkáld itt is és sok 
más helyén is a földnek Igéd és Szentlelked által, könyörülő Iste- 
nünk, üdvözítőnk, az Úr Jézus Krisztus szent nevében kérünk. Ámen 


Igehirdetés előtti ének: 445. dics. 1. vers Alapige: Róma 1,16 -17 


Mert nem szégyellem az evangéliumot, biszen Isten ereje az, 
amellyel minden hívőt üdvözít, elsősorban zsidót, de görögöt is, 
mert Isten a maga igazságát nyilatkoztatja ki benne bitből bitbe, 
abogyan meg van írva, az igaz ember pedig bitből fog élni. 


Kedves Testvéreim, 


Isten Igéjének ebben a néhány versében arról hallottunk, hogy Isten 
gyermekei, akik már valamilyen módon tudnak egymásról, jóllehet soha- 
sem látták egymást, mégis közelebbi kapcsolat fűzi őket egymáshoz, mint 
azokat az egymás mellett élő embereket, akik szúrós szavaikkal vagy sze- 
retetlen tetteikkel naponta megsebzik egymást. Ahol a Szentlélek közös- 
séget formál, ott a távolságok áthidalódnak, a szívek egybekötődnek, az 
emberek együvé tartoznak. Így tartozott Pál apostol is lélekben a Rómá- 
ban élő keresztyénekhez is. Pedig a római gyülekezet nem az ő missziói 
munkájának a gyümölcse volt, mégis nagyon boldog volt, amikor meg- 
hallotta, hogy az akkori világ fővárosában, Rómában, Krisztusnak meg- 
váltottai élnek, akiknek a híre távoli országokba is eljutott. Ezért írta 
meg nekik, hogy ő szeretné őket megismerni, mert vágyott a velük való 
találkozásra. Hogy a Rómában élő testvérek szívéből minden kételke- 
dést kivegyen, Istent hívta tanúnak vágya őszinteségének az igazolásá- 
ra. Pál apostolnak ez a lépése nagyon komoly figyelmeztetés azok felé, 
akik a Szentírásból kiragadnak egy-két szót vagy mondatot, és azt olyan 

hangsúllyal mondják tovább, mintha az Istennek mindenütt érvényes 
örök parancsa lenne. Így emelik ki némelyek Jézusnak az esküvést meg- 
tiltó szavait, hogy „ne esküdjetek.” Ezeket a szavakat mindnyájunk- 
nak meg kell szívlelni, mert ezek bizonyos helyzetekre, és Isten nevét 
könnyelműen felvevő emberekre nézve nagyon komoly figyelmezte- 
tések. Ugyanakkor az Úr Jézus is tudta, hogy sokszor nagyon hiányo- 
sak vagy szakadozók az emberi kapcsolatok. Néha nemcsak a világban, 
hanem a gyülekezetben is ott van a bizalmatlanság. Adódnak olyan hely- 
zetek, amikor valaki valamit nagyon őszinte szívvel az embertársat jó cél 
felé segíteni akarva mond, de az embertárs ezt fenntartással fogadja, vagy 
egyenesen visszautasítja. Isten ilyenkor nem tiltja meg gyermekeinek, 
hogy azokhoz, akikhez szólnak, de szavukat fenntartással fogadják, mert 
nem, vagy nem eléggé ismerik őket, Istent hívják tanúul. Gyakorlatilag 
ezzel a fenntartással fogadott beszélő ezt fejezi ki: nézzétek emberek, ti 
nem ismertek engem eléggé, nem ismeritek jó szándékomat, nem érti- 
tek, hogy az, amit munkálok, mindnyájunk javára munkálom. De Isten 
ismer engem, ő belelát a szívembe, ismeri törekvésemet, és én, mint az 
ő megváltottja hívom őt tanúul, a ti javatokra. Így mondja el Pál apos- 
tol levelében a Rómaiaknak, hogy ő szereti őket. Örül, hogy ők is meg- 
ismerték Krisztus áldozatát, hit által ők is az ő tanítványai. Az apostol 
nem dicsekszik magával, sem missziói útjainak az eredményével, és azt 
sem mondja, hogy ő, ha majd eljut hozzájuk, nagy dolgokra tanítja meg 
őket. Ő egyszerűen kifejezi szeretetét, és elmondja: azért vágyik a velük 
való találkozás után, mert szeretné, hogy egymás hite által épüljenek. Az 
apostol hálát adott Istennek a római testvérek hívő életéért. Vajon mi 
tudunk-e egymásért hálát adni Istennek? Mi: akik együtt élünk, Lélek- 
ben néha messzire szakadunk egymástól. Hiányzik szívünkből a hitből 
fakadó szeretet, a testvéri bizalom, és ez is oka annak, hogy nem ver gyö- 
keret a szívekben az elvetett igemag. Így aztán a gyülekezet nem gyarap- 
szik, hanem fogy. Pedig minden ember, aki a maga életterületén szívvel 
lélekkel dolgozik, aki egész lényével munkálja egy-egy jó ügynek az 
előrehaladását, vágyakozik az után, hogy munkájának gyümölcse legyen. 
Pál apostol is vágyakozott. 

Az Ige nyomán mi is gyakran beszélünk arról, hogy mi mindnyájan 
magvetők vagyunk. Magvetők a szülők, akik szinte csecsemőkortól hintik 
gyermekeik szívébe a jó magvakat. Magvetők a hivatásos nevelők, a peda- 
gógusok, és mindenkinek készít Isten alkalmat arra, hogy a szívében levő 
jót, a szeretet, öröm, jóság és szelídség magvát szórja-szórja, ebben a sok- 
szor sziklás, tövises, elvadult és gazos világban. Isten az apostolon keresz- 
tül elmondja, hogy az evangélium olyan tőle kapott drága kincs, hogy azt 

hirdetni kell, akkor is, ha annak hirdetőjét szeretik, de akkor is, ha meg- 
vetik vagy kerülik. Az evangélium kincse Isten hatalma, Isten ereje min- 
den hívőnek üdvösségére. Ezért vallja be az apostol is egy javarészt pogány 
világban is, hogy nem szégyelli a Krisztus evangéliumát. 

A mai kor embere ismeri az erőt. Olyan technikai alkotásokat hoz létre, 
amelynek ereje szinte kiszámíthatatlan. A motorok teljesítményét lóerővel 
fejezik ki. Ha a földön már készen levő pusztító eszközökre, bombák- 
ra, rakétákra gondolunk, egyenesen megborzadunk, mert vannak olyan 
erejű pusztító eszközök, amelyből három - négy darab elég lenne egy ilyen 
országban minden élet elpusztítására. A szellemi erőt nem tudjuk mérték- 
egységgel megmérni, de ez is óriási erő. Tudunk az okkult szellemi erőkről, 
hiszen napjainkban egyre többet hallunk erről az erőről is. Isten már az 
ószövetségi korban megtiltotta ezeknek az erőknek az alkalmazását, sőt a 
velük való kapcsolatot is, mégis vannak emberek, akik ezt teszik. Sötét lelki 
erőkkel, tehát nem Isten Lelkével szövetkeznek, és eszközzé is válnak ennek 
az erőnek a szolgálatában. Sokan, nem is tudva felmérni ennek a lépésnek 
a veszélyességét és komolyságát, asztaltáncoltató összejövetelekre mennek, 
és így keresik a földöntúli világgal való kapcsolatot. Ez az egész földi vilá- 
gunk egy hatalmas erőtér, de ezeknek az erőknek nagy része pusztító erő. 

Az Újszövetség görög nyelvén az erő szó Dünamis-nak van írva. Ebből 
származik a dinamit szó. Az ókorban ezt volt az a hatalmas robbanó erő, 
amely a sziklát is megrepesztette. A mai robbanótöltetek sok ezerszer 
erősebbek az egykori dinamitnál. De az evangélium, mint Istennek ereje 
hatalmasabb minden emberkéz alkotta erőforrásnál és az ember minden 
szellemi erejénél. Milyen beláthatatlan következménye lenne annak, ha 
egy nagy nemzetközi konferenciára egy tudós azzal a bejelentéssel men- 
ne, hogy magával hozta az aktatáskájában azt a feltalált új erőt, azt a cso- 
daszert, amely ezen a földön minden betegséget megszüntet, meggyógyít. 
Nem lesznek többé testet-lelket felőrlő rettegett betegségek, amelyek sok 
szenvedést és fájdalmat, szédüléseket és ólmos fáradságot hoznak az ember 
egyre gyengülő életére. Az emberiség ősidők óta vágyakozik az után, hogy 
ha meg is kell halni, ne legyen az a néhány évtized, amit itt tölthetünk egy- 
re több szenvedéssel, jajjal és bajjal terhelt. Szeretné az emberiség, hogy 
éljen az ember, amíg élhet, ameddig Isten rendeli életidőnket, aztán csön- 
desen aludjon el. Szeretné megtalálni, keresi az ember a minden betegsé- 
get gyógyító orvosságot, de nincs ilyen emberi erőfeszítés által készített 
csodaszer, ezért nem lehet azt megtalálni. Amire nem képes az ember, azt 
már elkészítette az ember számára Isten, úgy hogy Krisztus halálával és 
feltámadásával legyőzte a halált. A Krisztus kihulló vére, a halálon keresz- 
tül is életre juttat. Minden más emberi gondolat, vágy, vagy akarat a halál 

legyőzésére, álom. De a legkuszáltabb álomban is van valami földi létünk 
realitásaiból, ha mi azt nem is tudjuk kibogozni. 

Van olyan emberi álmodozás is, hogy egyszer eljön az óra, amikor egy 
földi ember előáll, és ezt fogja mondani: Kezemben van az eszköz, az erő, 
amely a világon minden pusztító eszközt felkutat és elpusztít. Ha mélyeb- 
ben elgondolkodunk, felfedezzük, hogy ez az álom ma még csak álom- 
nak tűnik, de van valóság alapja. Van, mert eljött már erre a világra a testet 
öltött szeretet, s amikor ő ígérete szerint visszajön, hogy az új teremtést 
befejezze, ott már nem lesznek pusztító és pusztuló emberek. Nem lesz 
tehát szükség többé pusztító eszközökre. A soha el nem fogyó szeretet 
hatalma véget vet a pusztító eszközök korának. 

De most még itt vagyunk ebben a földi világban. Talán már egészen közel 
vagyunk az álmok, és az álmok valóra válásának a mezsgyéjéhez, Isten orszá- 
gának a teljességéhez. Most még földi porsátorunkban vagyunk és tudjuk, 
hogy az ismét porrá lesz. Ez a test és vér nem örökölheti Isten országát. De 
az az erő, amelyről Isten az Igében beszél, él és hat. Ez az erő nem elpusztít, 
nem megsemmisít, hanem újjáteremt. Ez az erő akkor bontakozik ki a maga 
teljességében, amikor Jézus Krisztus visszajön, mindnyájan megállunk szí- 
ne előtt, és kihirdeti megváltottainak az általa ajándékozott kegyelmet. Mi 
el tudjuk-e mondani, testvéreim, hogy naponta vágyunk az után, hogy ez az 
erő, az evangélium ereje formálja újjá az életünket? De ez az erő csak úgy 
formálja újjá az életünket, ha azt hittel magunkhoz öleljük. , Mert az igaz 
ember hitből él.” Áldott dolog, ha a hitnek vannak szavakban megnyilvá- 
nuló bizonyságtételei. De a hit nem szavakból áll, hanem mindenek előtt az 
életünk bizonyságtételében. Mert a hit, élet, amelyben Krisztus nyomdoka- 
in járunk.A hit nem a mi érdemünk, mert az Isten ajándéka, és a mi kivált- 
ságunk, hogy ezt az ajándékot elfogadhatjuk. Valahogy úgy van ez, mint 
amikor egy több emeletes ház valamelyik emeletén tűz üt ki, amely gyorsan 
terjed. Előbb a füst kezdi csípni a lakásban levők szemét, de aztán a lakás- 
ban lángba boruló bútorok tüze veszélyezteti az ott levők életét. Emberi- 
leg nincs menekvés. Mégis, több ilyen reménytelen helyzetben menekültek 
meg emberek, mert még mielőtt késő lett volna, hirtelen életmentő ember, 
vagy emberek jelentek meg a lakásban, akik egy magas emelőszerkezet segít- 
ségével jutottak a veszélyben levő emberekhez, és kimentették őket. — Ilyen 
veszélyben van sokszor a mi életünk is. Miközben körülvesznek minket is 
a sátán tüzel, a vészterhes időben eljut hozzánk Isten mentő szeretetének az 
evangéliuma. Az ilyen tüzes helyzetbe került ember ilyenkor annyit tehet, 
hogy elfogadja a mentő szeretetet. Sok ember mégis az ellenkezőjét cselekszi. 

Az evangélium Istennek olyan ereje, amelyben ő kinyilatkoztatja a maga 
igazságát. Az igazság miatt sok harc van az emberek között, mert minden- 

ki a maga igazságát hangoztatja. Közben elfelejtjük, hogy csak egy teljes és 
tökéletes igazság van, és ez Jézus Krisztus, aki út, élet és igazság. Nekünk, 
embereknek annyiban van igazságunk, amennyiben él bennünk Krisztus. 

Adjunk hálát Istennek, hogy az evangélium, mint Istennek ereje és 
igazsága most is hangzott közöttünk. Ámen 


Örökkévalóság Ura, gondviselő Édesatyánk, csodálatos a te jósá- 
god, hogy idehajolsz hozzánk, gyakran eltévedő, botladozó, mél- 
tatlan gyermekeidhez. Megköszönjük néked, hogy az evangélium 
erejét, most is, ebben az ünnepi gyülekezetben is azért ajándékoz- 
tad nekünk, hogy bűnben bolyongó életünket újjá teremtsed. Meg- 
valljuk előtted Atyánk, hogy odakint a világban naponta sok pusztító 
erő vesz körül bennünket, amely ki akarja ragadni szívünkből a 
hitet, amely meg akarja ölni bennünk a rád figyelő engedelmessé- 
get. Könyörülj rajtunk, hogy ne legyen hatalma fölöttünk semmiféle 
gonosz erőnek, amelyek legdrágább lelki kincseinket szeretnék elra- 
bolni. Segíts kegyelmeddel, hogy legyen erőnk a hit nemes harcát 
vívni, hogy megkaphassuk az életnek koronáját. Kérünk, szenteld 
meg földi életünket, hogy legyen erőnk mindig életünk bizonyságté- 
telével megmutatni, hogy mi a te hűséges és engedelmes gyermeke- 
id akarunk lenni. Áldd meg életünket, amikor otthon vagyunk, hogy 
a szülők tudják gyermekeiket hozzád vezetni, és áldj meg mindnyá- 
junkat, amikor kint a világban végezzük feladatainkat, hogy ott se 
szégyelljünk hitünkről vallást tenni az emberek előtt. Az Úr Jézus 
nevében kérünk, hallgasd meg imádságunkat. Ámen 


Záróének: 239. dics. (1984.) 


Isten haragja 
Főének: 247. dics. Igeolvasás: Róma 1,18-23 


Isten ugyanis a baragját nyilatkoztatja ki a mennyből az emberek min- 
den bitetlensége és gonoszsága ellen, azok ellen, akik gonoszságukkal fel- 
tartóztatják az igazságot. Mert ami megismerbető az Istenből, az nyilván- 
való előttük, mivel Isten nyilvánvalóvá tette számukra. Ami ugyanis nem 
látható belőle: az ő örök hatalma és istensége, az a világ teremtésétől fog- 
va alkotásainak értelmes vizsgálata révén meglátható. Ennélfogva nincs 
mentségük, hiszen megismerték Istent, mégsem dicsőítették vagy áldották 

Istenként, hanem biábavalóságokra jutottak gondolkodásukban, és értet- 
len szívük elsötétedett. Akik azt állították magukról, hogy bölcsek, azok 
bolonddá lettek, és a halhatatlan Isten dicsőségét felcserélték emberek és 
madarak, négylábúak és csúszómászók képével. 


Hálát adunk néked, mennynek és földnek teremtő Istene, hogy 
te napjainkhoz napokat ajándékozol, és kegyelmes szereteteddel 
azért adod nekünk az időt, hogy még ebben a világban elinduljunk 
az örökkévalóság útján. Hálát adunk, hogy most arra adtad ezt az 
ünnepnapot, a nyugalomnak a napját, hogy levessük a hétközna- 
pi gondokat, és hogy most, amikor itt állhatunk előtted ebben a 
te szent nevedben összegyülekezett közösségben, ne legyen szí- 
vünkben semmi más vágyakozás, csak az, hogy gyakran elbizony- 
talanodó életutunkon ragyogjon fel előttünk a te Igéd fénye. Segíts 
Atyánk, hogy mindig lássuk a hazafelé vezető utat, és ne tévedjünk 
el bűneink bozótjában ne sebezzék életünket tévedéseink tövisei. 
Kérünk, bocsásd meg nékünk, ha valamikor mégis letérünk útja- 
idról, és gyarlóságaink homályában nem látjuk, hová jutottunk. 
Ne engedd, hogy Igéd itt maradjon e templom falai közt, hanem 
segíts, hogy vigyük azt magunkkal, otthonunkba, és majd munka- 
helyünkre is, hogy mindenütt a te akaratod formálhassa életünket, 
az szabjon irányt terveinknek és tetteinknek. Így áldd meg ben- 
nünk most is Igédet könyörülő Istenünk, Megváltónk, Jézusunk 
nevében kérünk. Ámen 


Igehirdetés előtti ének: 25. zsoltár 2. vers Alapige: Róma 1,18-20 


Mert Isten baragját nyilatkoztatja ki a mennyből az emberek 
minden bitetlensége és gonoszsága ellen, akik gonoszságukkal fel- 
tartóztatják az igazságot. Mert ami megismerbető az Istenből, az 
nyilvánvaló előttük, mert Isten nyilvánvalóvá tette számukra. Még- 
pedig úgy, bogy ami nem látbató belőle: örök batalma és istensé- 
ge, az a világ teremtésétől fogva alkotásainak értelmes vizsgála- 
ta révén meglátbató. 


Kedves Testvéreim, 
Az Igének ebben a szakaszában Isten haragjáról van szó. Nekünk 
nagyon jólesik, ha Isten Igéjében azt halljuk, hogy Isten szeret bennün- 


ket, gyarló embereket, mert embervilágunkban a szeretet a legkereset- 

tebb hiánycikkek közé tartozik. Jó tudnunk, hogy nem vagyunk magunk- 
ra hagyva, még akkor sem, ha sokszor egyedül vagyunk. Jó hallani, hogy 
Isten tud rólunk, szeret bennünket. De nem szabad elfelejtenünk, hogy 
Isten az ő Igéjében az ő haragjáról is beszél. Ha ez történik, jelzés ez arra 
nézve, hogy Isten veszélybe sodródottnak látja az életünket, mert olyan 
úton vagyunk, amely az ítéletre, vezet. A harag —sajnos- nagyon ismerős 
dolog emberi kapcsolatainkban is. Sokszor, és sokféleképpen van ilyen 
harag-szakadék az emberi szívek között. Az ember haragja lehet nagyon 
veszélyes, mert mi mindnyájan gyarló emberek vagyunk, és haragunkban 
is ott van az a gyarlóság, hogy hamar észrevesszük embertársaink szemé- 
ben a szálkát, és a magunk szemében a gerendát is nehezen vesszük ész- 
re. A harag azért is veszélyes, mert nem tudja senki, amikor este lepi- 
hen, hogy reggel felébredhet-e. Bizonyára mindnyájan álltunk már olyan 
embertársaink koporsójánál, akik este lefeküdtek, és nem keltek fel töb- 
bé. Ezért mondja Igéjében Isten: , Ám, baragudjatok, de ne vétkezzetek. 
A nap ne menjen le a ti haragotokon.” A testet öltött szeretet, Jézus Krisz- 
tus is tudott haragudni. Haragjában korbácsot is font, hogy kiűzze a temp- 
lomból azokat, akik nem imádkozni mentek oda, hanem a templomban 
is a maguk hasznát keresték. Jézus nem maga miatt haragudott, hanem a 
miatt, hogy azok az emberek se tisztelték Istent, mint Istent, akiket kiűzött 
a templomból. Haragudott, ha az emberek az időt és alkalmakat nem arra 
használják, amire azt Isten adta, és így a saját örökségüket, Isten orszá- 
gát tékozolják. Amennyire rajtunk múlik, kerüljük a haragot, és keressük 
a megbékélést. A szívünkben levő harag azonban jelentheti azt is, hogy 
fáj nekünk a gonoszság, az ok nélkül ránk zúduló rosszakarat. Mert ha a 
gonoszsággal terhelt világban is úgy élnénk, hogy sohasem lobbanna fel 
szívünkben a harag, akkor az azt jelentené, hogy megalkudtunk a gonosz- 
szal. Már nem is vesszük észre, hogy a rossz valóban rossz. A gonosszal 
csak úgy tud valaki együtt járni, ha előzőleg már megegyeztek. 

Amikor az Igében Isten haragjáról van szó, az egészen más, mint az 
ember haragja. Az ember haragját sok minden befolyásolhatja. Néha egé- 
szen különös módon tud fellobbanni, vagy elmúlni az ember haragja. 
Van ezen a világon egy titkos hatalom, amelyet mindenki ismer. Sokszor 
előfordul, hogy amikor ez a rejtettségben levő hatalom, amit pénznek hív- 
nak, előtűnik, a harag kezd szűnni, a szigorúság kezd enyhülni, sokfé- 
le becsukott ajtó kinyílik, sokféle kinyitott ajtó becsukódik, sok mindent 
el lehet általa érni. Az emberek ilyenek, a haragjukban is, meg a szerete- 
tükben is befolyásolhatók. De Istent nem lehet semmivel befolyásolni, őt 
nem lehet lefizetni, mert ő megkérdi tőlünk: „Mid van, amit nem kaptál?” 
Hiszen mindenünk és mindenkink tőle van. 

Nagyon oda kell tehát figyelnünk, amikor ő azt mondja, hogy: „Mél- 
tán van Istennek a haragja a mennyből.” Ő azt is megmondja, hogy miért: 
„Minden hitetlenségért és minden hamisságért.” Lehet, hogy amint most 
így halljuk az Igét, sokan fellélegeznek, és ezt mondják; hála Istennek, ez 
nem vonatkozik rám. Én nem vagyok hitetlen, mert tudok imádkozni, a 
Bibliát is szoktam olvasni, és néha még a templomba is elmegyek. Nagyon 
áldott dolog az, ha valaki ezeket nyugodt lelkiismerettel el tudja magáról 
mondani. De mondd testvérem, meg tudod minden nap kérdezni Istentől, 
amikor napi munkád végzésére indulsz: Uram, mit akarsz, hogy cseleked- 
jem? Tudsz e mindenért és mindenkiért, aki valamilyen formában hozzád 
tartozik hálát adni Istennek? 

Isten haragszik minden hamisságért is, halljuk az Igében. Meny- 
nyi hamisság, mennyi rosszakarat, mennyi nem őszinte szó, és mennyi 
nem őszinte tett van ezen a világon. Amikor Isten ezeket a dolgokat így 
elmondja nekünk, ezzel is a javunkat munkálja. Ez azért lehet áldássá a 
mi életünkben, mert ezzel rámutat igazi állapotunkra. Sok esetben nem 
tudja az ember, milyen bajban van, milyen veszedelem fenyegeti az éle- 
tét. A mi országainkban az orvosok azt az etikai módszert alkalmazzák, 
hogy ha egy embernek az életében valami súlyos válság következik be, ha 
valaki gyógyíthatatlan betegségbe esett, az orvosok ezt nem mondják meg 
a betegnek. Az orvosok azzal indokolják ennek a módszernek az alkal- 
mazását, hogy nem kell elvenni a betegnek azt a kis életkedvét, ami még 
megvan. Ne gyötörje magát azzal a gondolattal, hogy rohamosan rövi- 
dül életideje. Hagyni kell, hogy a hátralévő heteket, hónapokat, esetleg 
egy-két évet töltse még el reménységgel. Sok országban azonban már egy 
más módszert alkalmaznak. Ennek az a lényege, hogy a betegnek minden 
esetben, tehát a gyógyíthatatlan betegségek esetében is meg kell monda- 
ni az igazságot. Azonban nem mindegy, hogy ezt az igazságot hogyan 
mondják meg. Az orvosnak egy kicsit lélekbúvárrá is kell lennie, meg kell 
ismernie betegeinek a lelki világát. Gondos figyelemmel és gyöngédség- 
gel rá kell vezetni a beteget helyzete komolyságának az ismeretére. Mert 
nagyon sok ember úgy érkezik az életének az alkonyához, hogy nagyon 
sok rendezetlen dolga van. Az idő múlik, peregnek a napok, elszállnak az 
évek, és ha valaki mindvégig abban a tudatban él, hogy nincs itt semmi baj, 
dolgainak, ügyeinek a rendezését halogatja. Pedig az Igében ott van Isten 
figyelmeztetése az ember felé: , Rendeld el a te bázadat, mert megbalsz, 
és nem élsz." Sokan nem rendezik az életüket. Sokan nem adják szívüket 
Istennek. Anyagi dolgaikkal kapcsolatban sem rendelkeznek, szívük lel- 
ki kincsét nem osztják meg gyermekeikkel, és nem adnak tanácsot, vagy 
útmutatást Itt maradó szeretteiknek. Ezek az orvosok azt mondják, hogy 

nagy áldás, és azért nagyon fontos, hogy a betegek kellő időben megtud- 
ják; készülődni kell. 

Ezt cselekszi velünk Isten is, amikor megmondja, hogy halálosan veszé- 
lyes az állapotunk. Ez a figyelmeztetés azért nagy ajándék, mert ezzel nem- 
csak a bűn és hamisság miatti ítéletet hirdeti ki, hanem nyújtja felénk a 
megkegyelmező levelet is. Azt az örömhírt, hogy bűneink büntetését már 
elszenvedte értünk Jézus Krisztus, és ezt az áldozatot mi hívő szívvel elfo- 
gadhatjuk. Ezért nincs menekvés a kegyelmet el nem fogadó ember szá- 
mára. Isten ezt a kemény tényt úgy mondja el, hogy az ember nem találhat 
kibúvót hitetlenségének az indoklására. Sok olyan embertárs él körültünk, 
akik tudatosan Istennélkülinek, ateistának vallják magukat. Ők nem akar- 
nak tudni, nem akarnak hallani Istenről. A hozzájuk emberileg közel állók, 
amikor Istennek a haragjáról hallanak, úgy próbálják őket mentegetni, hogy 
azt mondják: Hogyan büntethetné Isten azt az embert, aki nem tud róla, aki 
őt nem ismeri. Ez valami olyan dolog lenne — mondják - mintha mi megha- 
ragudnánk egy vak emberre, aki fehér botjával egy bizonyos útszakaszon 
el mer indulni, az úton találkozik velünk, és nem köszön. De hogy köszön- 
jön, amikor nem lát, nem ismer bennünket! Éppen azért mondja el Isten 
az Igében, hogy nincs olyan körülmény, amellyel a hitetlenséget indokolni 
lehetne. Hiszen ez az Isten által teremtett világmindenség Istenről beszél. 
Ami Istenben láthatatlan, az ő alkotásaiban, teremtő munkájának az ered- 
ményeiben láthatóvá válik. A hatalmas világmindenségben uralkodó har- 
monikus rend Isten hatalmáról és nagyságáról beszél. Mert nincs alkotás 
alkotó nélkül. Ha pl. egy szép alkotást, talán egy bútordarabot, vagy házat 
látunk, önkéntelenül is megkérdezzük: Ki készítette ezt? És ha az alkotót 
ismerjük, akkor ezt mondjuk: igen, ez az ő munkája, rajta van a keze nyo- 
ma. Ilyen ez a hatalmas világegyetem, rajta van az alkotónak a keze nyoma. 
Ezért mondja Isten, hogy aki a teremtett világ szépségében, és az egymást 
kiegészítő összefüggések értelmünket meghaladó rendjében nem látja meg 
Istent, az menthetetlen. Igaz, a természeti világ nem teljes kijelentése Isten- 
nek, de meg lehet őt ismerni ebben is. Sőt, Isten megajándékozott minden 
embert egy különleges ajándékkal, amely által mindenki különbséget tehet a 
jó és a rossz között. Általa megérzi és tudatosítja az ember, ha valamely sza- 
vunk vagy tettünk nincs összhangban Isten világrendjével. Ez az isteni aján- 
dék a lelkiismeret. De sem a teremtett mindenség, sem a lelkiismeret nem ad 
nekünk teljes kijelentést Isten tervéről és szeretete titkáról. Ezt Isten csak 
Jézus Krisztusban adja. A teremtésben kijelenti teremtő hatalmát, de ebben 
a hitetlen ember nem ismeri meg Isten jóságát, és megváltást készítő kegyel- 
mét. A természeten és a lelkiismereten keresztül mindenki eljuthat odáig, 
hogy tud Istenről, de odáig, hogy Isten úgy szereti az embert, hogy a meg- 

érdemelt ítélet helyett kegyelmet készített, csak Jézus Krisztus Isten orszá- 
gáról mondott csodálatos tanításain, és megváltó áldozatán keresztül ismeri 
meg az ember. Ehhez már hitre van szükség. Isten éppen azért jelentette ki 
magát a világmindenségben, hogy az ember ezt látva keresse a teljes életet. 
Hogy megismerhesse, Isten nemcsak azt a néhány évtizedet adja, amit itt 
töltünk ebben a világban.Mégis sok ember olyan, mint a törtszárnyú madár. 
Szárnya van, mégse tud örök magasságok felé repülni. Közben pedig tudo- 
mányos világnézetű embereknek tartják magukat. Rájuk utal az Ige ezekben 
a mondatokban: , Hiábavalóságra jutottak gondolkodásukban, és értetlen 
szívük elsötétedett... Ezért kiszolgáltatta őket az Isten szívük vágyai által 
a tisztátalanságra, hogy meggyalázzák egymás testét.” Ezek az emberek a 
tudományra hivatkozó magabiztossággal éppen azt kerülik ki, azt tagadják 
meg, akitől van a tudomány is, az élet is, és életterünk, a világ is. Mert nincs 
ember, akinek az életében ne lenne valami függőség, aki ne érezné szüksé- 
gét, hogy belekapaszkodjon valamibe, amit magánál erősebbnek, hatalma- 
sabbnak tart. Így kapaszkodnak bele, mivel a teremtő Istent nem ismerik, a 
teremtett világnak valamelyik kis részébe, valamilyen teremtett valóságba. 
Ezért lett az embervilágnak az évmilliók során annyi bálványistene. Azért 
mondta Isten választott népének a Tízparancsolat kezdetén: , Én vagyok az 
Úr a te Istened,...ne legyenek néked idegen isteneid én előttem.” 

A mai kor tudományára és nagykorúságra büszke emberének is sok 
bálványa van. Valakinek bálványa a munka, vagy a gyermek, valakinek az 
élvezetek hajhászása, vagy a pénz, az érvényesülés, a hatalom. Ezek egy- 
szer mind kihullnak az ember kezéből. Semminek nincsen megtartó iste- 
ni hatalma. Áldott az életünk, ha tudjuk, hogy Isten ugyan haragvó Isten 
is, de mindenekelőtt kegyelmes mennyei Atyánk. Nem elveszteni akar, 
hanem felébreszteni. Nem azért tárja fel előttünk nyomorúságainkat, hogy 
elszomorítson bennünket, hanem azért, mert ki akar szabadítani nyomo- 
rúságunkból. Hogy az Istentől elfordult életnek milyen következményei 
vannak, azt ismerjük mindennapi életünkből, de erről fogunk hallani a 
következő igehirdetésben is. Zárjuk mostani együttlétünket az Ige körül 
azzal, hogy kérjük kegyelmes Istenünket, legyen hozzánk irgalmas, hogy 
tudjuk megismerni gyarlóságainkat, hogy tudjuk alázattal lerakni előtte 
mindazt, ami elválaszt ő tőle, és ami elválaszt egymástól. Kérjük őt, hogy 
áldja meg minden őszinte igyekezetünket. Ámen 


Szent vagy te Atyánk, mindenható Isten. Hódolattal és gyer- 
meki alázattal csöndesedünk el előtted, és megköszönjük Igéd 
most elhangzott üzenetét is. Köszönjük, hogy emlékeztettél, hogy 
te haragszol az ember minden hitetlenségére és hamisságára, 

de úgy szeretsz bennünket, hogy meg akarsz tisztítani minden 
hitetlenségtől és hamisságtól. Kérünk jó Atyánk, Lelked és Igéd 
által vezess mindnyájunkat olyan életre, hogy szívünket ne a 
hamisság és gonoszság töltse be, hanem Urunk igazsága, békes- 
sége és a Szentlélek által való öröm. Ilyen életre segíts bennünket, 
hogy legyen bennünk is az az indulat, amely volt a mi Urunkban, 
az Úr Jézus Krisztusban. Atyánk, te ismered minden gyarlóságun- 
kat, ismered keresztjeinket, sebeinket, erényeinket és hitbeli elbi- 
zonytalanodásainkat. Légy irgalmas hozzánk, ha roskadozunk a 
magunk életének a keresztje alatt, és adj erőt annak hordozásá- 
ra. Tisztítsd meg szívünket, hogy bűn terhét lerakva könnyebb 
legyen keresztünk terhe. Légy kegyelmes gyógyítónk testi és lelki 
erőtlenségeinkben, vívódásainkban, szomorúságainkban tedd szí- 
vünkben erőt adó vigasztalássá Igédet: Boldogok, akik sírnak, mert 
ők megvigasztaltatnak. Áldd meg életünket, hogy tudjunk egymás 
terhét is hordozva tenéked élni. Áldd meg emberi kapcsolatainkat 
is, hogy legyenek azok is őszinték, tiszták, és atyai szíved szerin- 
tiek. Urunk nevében kérünk, hallgasd meg imádságunkat. Ámen 


Záróének: 195. dics. (1984) 


Hiábavaló gondolkodás 
Főének: 394. dics. Igeolvasás: Efézus 4,17-29 


Mondom tehát, és tanúsítom az Úr nevében, hogy többé nem élhettek 
úgy, ahogyan a pogányok élnek hiábavaló gondolkodásuk szerint. Az ő 
elméjükre sötétség borult, és elidegenedtek az Istennek tetsző élettől, mert 
megmaradtak tévelygésükben, és megkeményedett a szívük. Ezért erköl- 
csi érzékükben eltompulva, gátlástalanul mindenféle tisztátalan tevékeny- 
ségre vetemedtek nyereségvágyukban. Ti azonban nem így tanultátok a 
Krisztust; ha valóban úgy hallottatok róla, és kaptatok felőle tanítást, aho- 
gyan az megvalósult Jézusban. Vessétek le a régi élet szerint való óembert, 
aki csalárd és gonosz kívánságok miatt megromlott; újuljatok meg lelke- 
tekben és elmétekben, öltsétek fel az új embert, aki Isten tetszése szerint 
valóságos igazságban és szentségben teremtetett. Ezért tehát vessétek le a 
hazugságot, és mondjatok igazat, mindenki a felebarátjának, mivelhogy 
tagjai vagyunk egymásnak. „Ha haragusztok is, ne vétkezzetek”: a nap ne 
menjen le a ti baragotokkal, helyet se adjatok az ördögnek. Aki lopni szo- 

kott, többé ne lopjon, banem inkább dolgozzék, és saját keze munkájával 
szerezze meg a javakat, hogy legyen mit adnia a szűkölködőknek. Sem- 
miféle bomlasztó beszéd ne jöjjön ki a szátokon, þanemcsak akkor szólja- 
tok, ba az jó a szükséges építésre, hogy áldást hozzon azokra, akik hallják. 


Dicsőítünk téged, mennynek és földnek teremtő Istene, Édes- 
atyánk az Úr Jézus Krisztusban. A te dicsőségedet hirdeti a világ- 
mindenség, hatalmadról beszélnek a csillagok, a föld, a tenger, a 
sokféle kincs, amit a föld mélyében rejtettél el. Hálát adunk neked, 
hogy minket azért teremtettél, hogy földi világunkban hirdessük 
dicsőségedet, és tegyünk bizonyságot a te üdvözítő szeretetedről. 
Bocsáss meg nékünk Istenünk, ha mi sokszor nem töltjük be ren- 
deltetésünket, és a tőled kapott időt mással töltjük, mint amire azt 
te adtad. Köszönjük, hogy mégis engeded, hogy naponta tapasz- 
taljuk gondviselő jóságodat, napjainkhoz napokat ajándékozó sze- 
reteted. Megköszönjük, hogy szívünkbe vágyat adtál Igéd után, és 
most újra gyermekeidként lehetünk itt együtt, hogy meghallgas- 
suk, és szívünkbe zárjuk a te beszédedet. Megváltó Krisztusunk 
nevében kérünk, hallgasd meg könyörgésünket. Ámen 


Igehirdetés előtti ének: 226. dics. 2. vers Alapige: Róma 1,24-29 


Ezért kiszolgáltatta őket az Isten szívük vágyai által a tisztá- 
talanságnak, bogy meggyalázzák egymás testét. 

Akik az Isten igazságát bazugsággal cserélték fel, azok a 
teremtményt imádták és szolgálták a Teremtő belyett, aki áldott 
mindörökké. Ámen 

Ezért Isten gyalázatos szenvedélyeknek szolgáltatta ki őket. 
Mint abogy asszonyaik felcserélték a természetes érintkezést a 
természetellenessel, 

ugyanúgy a férfiak is elbagyták a női nemmel való természe- 
tes érintkezést, és egymás iránt gerjedtek fel kíivánságukban; fér- 
fiak férfiakkal fajtalankodtak, de el is veszik tévelygésük méltó 
jutalmát önmagukban. 

És mivel nem méltatták Istent arra, bogy megtartsák ismere- 
tükben, Isten kiszolgáltatta őket az erkölcsi ítéletre képtelen gon- 
dolkodásnak, bogy azt tegyék, ami nem illik. 

Ezért tele vannak mindenféle bamissággal, gonoszsággal, kap- 
zsisággal, viszálykodással, álnoksággal, rosszindulattal; besúgók, 
rágalmazótk, istengyűlölők, gőgösek, dicsekvők, találékonyak a 

rosszban, szüleiknek engedetlenek, kíméletlenek, szószegők, sze- 
retetlenek és irgalmatlanok. 


Kedves Testvéreim, 


A Római levél első részének előző szakaszából hallottuk, hogy Isten éle- 
tünket kegyelmes szeretettel átölelő Atyánk, de haragvó Isten is. Szereti az 
embert, de haragszik a hitetlenségre és a hamisságra, ezért ha ezek a gonosz 
lélektől származó tulajdonságok gyökeret vernek az ember szívében, meg 
akarja tisztítani szívünket, hogy ne kelljen ránk haragudnia. A gyermekei- 
ket szerető földi szülőktől is hallunk ilyen mondatokat, amikor a növekedő 
vagy felnőtt gyermek egész más utakon jár, nem azon, amelyen a szülők 
útnak indították őket: Gyermekem, ezért haragszom. A most olvasott Igé- 
ben bizonyára észrevettük, hogy itt a Tízparancsolat két táblájáról van szó. 
Mindnyájan tudjuk, hogy az egyik táblán az Isten iránt, a másik táblán pedig 
az emberek iránti kötelességeinkről van szó. Az Isten iránti kötelességünk 
ebben a rövid mondatban foglalható össze: , Szeresd az Urat, a te Istenedet 
teljes szívedből, teljes lelkedből, és minden erődből." Az Igében azt mondja 
Isten, hogy ő azért haragszik, mert az ember nem ezt cselekszi. Pedig a leg- 
több ember meg van elégedve magával, és jónak tartja Istennel való kapcso- 
latát is. Szinte dicsekedve mondja: Néha azért elmegyek a templomba is. Ezt 
úgy mondják, mintha egy-egy templomba menésükkel szívességet tennének 
Istennek, és ezért ők Istentől dics.et érdemelnek. Pedig ennek az ellenkezője 
indokolt. Nem Istennek kell dicsérni minket, azért mert meghallgatjuk Igé- 
jét, hanem nekünk kell dicsérni Istent, valahányszor Igéje körül összegyüle- 
kezünk, hogy szól hozzánk, mert mindig javunkat akarja. Elvégezte értünk 
a legnagyobb jót, amikor Krisztusban megváltott, és ezzel a halálon keresz- 
tül is életet ad. Ezért a nagy jóért kell neki egész életünkkel hálát adni, és az 
ő jóságát és szeretetét kell embertársainknak tovább adni. Földi életünk is 
az ő ajándéka. Mindenünk és mindenkink, akikkel, és akikért áldott dolog 
élni, tőle származik. Ha ő adja a földi életet, és míg itt vagyunk, ő tanít, ő 
vezet szép életre, utána pedig ő adja az örök életet, akkor nem lehet más az 
életünk középpontjában, csak ő. A vele való lelki közösségünk tehát nem 
lehet számunkra másodlagos, vagy harmadlagos ügy, az kell, hogy szív- 
ügyünk legyen. Az élet minden területén másképp néz ki annak a munkája, 
aki ott azon a helyen, hová Isten állította, hittel, istenfélelemmel és ember- 
társai iránti szeretettel végzi a rá bízott feladatot. 

A Rómában élő keresztyének többsége, akiknek az apostol ezt a levelet 
írta, pogány származású volt. Ezek bizonyára emlékeztek rá, hogy mikor 
pogányok voltak nem ismerték Istent, és nem tudták, hogy a földet, a csil- 

lagokat és az egész világmindenséget Isten teremtette. Isten azonban nem 
azért beszél az ő haragjáról, hogy elrémítsen, megfélemlítsen bennün- 
ket, hanem azért, hogy keressük az ő szabadító kegyelmét. Ezért beszél 
arról, hogy akik őt nem ismerik, azok az ő dicsőségét felcserélik embe- 
rek, madarak, vagy állatok képével. Az Istent nem ismerő embereknek 
a szívében mindig van valami félelem. Csodálja ezt a hatalmas világot, és 
ebben a nagyvilágban kicsinek, jelentéktelennek érzi magát, akit a , sorske- 
rék" egy szempillantás alatt úgy eltaposhat, mint a kerék az úton áthaladó 
hangyákat. Sokan a csillagokat is isteni hatalmasságoknak tartják, ame- 
lyeknek hatalma van az ember fölött. Akik a csillagokat imádják, nem is 
tudják, hogy a Teremtő dicsőségét cserélték fel Isten teremtett világa egy 
részének a dicsőségével. Némelyek emberek által elképzelt isteneknek a 
szobra, képe, vagy egy erős állatnak, madárnak a képe előtt borulnak le. 
A madarakat ősidőktől foga csodálták és irigyelték az emberek. Többnek 
tartották önmaguknál, mert a madarak tudnak repülni, és a veszélyek elől 
a magasba szállhatnak. Ennek a csodálatnak és a repülés utáni vágynak a 
gyümölcsekét jutott el az emberiség oda, hogy korunk gépmadaraival az 
ember is szárnyra kelhet. 

Az Igében említett cserének borzalmas következményei vannak az 
emberi kapcsolatokban is, amelyek napjainkban a társadalmi élet Istentől 
rendelt alapközösségének, a családnak a létét is veszélyeztethetik. Nem a 
mai kornak a termékei ezek, mert az Istenre nem hallgató, a kísértőnek 
engedelmeskedő bűnbe esett emberek nagyon korán erkölcsi fertőbe haj- 
szolták magukat. Nem ok nélkül adta Isten az özönvíz ítéletét. Nem vélet- 
lenül nevezik napjainkban is az erkölcsi féktelenség, az ösztönélet tombo- 
lásának a helyeit Sodomának és Gomorának. A hosszútűrő Isten ott 15 meg- 
mutatta haragját. Mai Igénkben Isten egy borzalmas bűnlajstromot tesz 
elénk. Ezzel a bűnlajstrommal Isten egy nagy csoportképet ad a kezünkbe, 
mintha mindnyájunknak mondani akarná: Keresd meg rajta magad. Mert 
minden embernek a szívében van valami gyökere e bűnök valamelyiké- 
re való hajlamnak. Nagyon áldott dolog, ha e bűnlajstromot olvasva vagy 
hallva a legtöbb rubrikán nyugodt lelkiismerettel átfuthatunk, és mond- 
hatjuk, hogy ez nem a mi esetünk, engem ez a bűn nem rontott meg. De 
ha mélyebben belenézünk a lelkünkbe, őszintén be kell vallanunk, hogy 
azért mi sem vagyunk teljesen mentesek e bűnök valamelyikétől, vagy az 
arra való hajlamtól. Talán valamelyik rubrikánál meg kell állanunk, és azt 
mondanunk, mint akkor, amikor egy talán régi csoportképen megtaláljuk 
magunkat: Ez én vagyok. Amikor Isten egy ilyen képet, egy ilyen lajst- 
romot tár elénk, ő ezt is féltő szeretettel teszi. Önismeretre akar segíteni, 
hogy észrevegyük, hogyha valamikor életünk valamelyik területén meg- 

botlunk, hol van ennek a botlásnak a kezdete. Nem az a mi fő bajunk, 
hogy valamilyen bűnnek, gyarlóságnak a gyökere bennünk van. Ez már 
következmény. Annak a következménye, hogy valamikor valamiben nem 
vettük komolyan Isten Igéjét, atyai tanácsát, vagy talán már intését sem. 
Még jobban résen kell lennünk, ha egy ilyen önvizsgálatnál már több ilyen 
komolyan nem vett Ige emléke kerül a felszínre. A bennünk levő gyarló- 
ság, talán az önzés, vagy szeretetlenség, vagy viszálykodási hajlam mindig 
akkor kezdődik az ember életében, amikor kezd szívesebben odafigyelni 
a kísértőre, mint Istenre. Ha komolyan veszi annak hazug és megnyugta- 
tó szavait. Az Édenben is így bukott el az ember. 

Emlékezzünk csak a tékozló fiúnak a történetére. Az is egy olyan taní- 
tása Isten Igéjének, amelyhez valamilyen vonatkozásban gyakran visz- 
sza kell térnünk. Annak a fiúnak az elesése nem azzal kezdődött, hogy 
vagyonát eltékozolta a barátaival és barátnőivel való dőzsölésben. Ez már 
nem a kezdet volt, hanem folytatása annak, hogy nem érezte magát jól az 
atyai háznál. Teher volt neki az atyai ház rendje és munkája. Könnyebb, 
szabadabb élet után vágyott. Ha nem így lett volna, akkor nem kérte vol- 
na az atyjától, hogy adja ki neki a vagyonból az ő örökségét. A szülők 
nem szokták kiadni gyermekeiknek az örökséget. A szülők elkészíthetik 
végrendeletüket, meghatározhatják, hogyan osztják el javaikat gyerme- 
keik között, de az örökséget csak a szülők halála után kapják meg. Ez az 
apa mégis kiadta fiának a kért örökséget. A Szentírásban nincs részletez- 
ve az örökség kiadásának a története. Ez a fiú valószínűleg hosszabb időn 
át zaklatta atyját az örökség miatt. Az is valószínű, hogy az apa kérlelte a 
fiát, hogy ne menjen el, ne kérje az örökséget. Az viszont biztos, hogy ez 
az apa nagyon jó apa volt, mert amikor a fiú minden áron meg akarta kap- 
ni az örökséget, bár erre nem kényszerítette semmi törvény, kiadta a fiá- 
nak a vagyonrészét. A szentírásból csak annyit tudunk, hogy a fiú rendet- 
len életet élt, a vagyonát eltékozolta, szolgasorsra jutott, és éhezett. Ez a 
nagy nyomorúság indította bűnbánatra, és az atyához való visszatérésre. 
Tudta, hogy az örökségét ő már eltékozolta, de azt is tudta, hogy jó atyjá- 
nak a hajlékában a szolgák se éheznek, és már az is atyja jóságát mutatná, 
ha őt szolgájának elfogadná. De az atya tékozló fiúként is visszafogadta őt. 

Mennyei Atyánknak is sok tékozló gyermeke van. Ő minden gyer- 
mekének elkészíti a drága örökséget, és míg földi életünk tart, hívogat- 
ja magához gyermekeit. Munkát is ad mindenkinek az ő szőlőskertjében. 
Aki tékozlóvá lett gyermekei közül még idejében tudatára ébred, mit téko- 
zolt el, amikor hátat fordított az Atyának, tudja; nem méltó arra, hogy 
Atyja visszafogadja. Sok mai tékozló gyermek fél visszatérni az Atyához, 
mert tudja, hogy súlyos büntetést érdemelne. Isten tud adni azt is. Azon- 

ban a Római levél mai fejezetében mégis valami egészen másról hallunk. 
Úgy tesz velünk is Isten, mint a példázatbeli tékozlóvá lett fiával. Amikor 
valaki sokáig nem akar oda figyelni szavára, amikor Igéjét, atyai hívoga- 
tását figyelemre sem méltatja, amikor a fia egész magatartása azt mutatja, 
hogy nincs már semmi közössége az atyai házhoz tartozókkal, talán szo- 
morúan, de ezt mondja az Atya: fiam, nyitva van az ajtó. Nem tartja visz- 
sza erőszakkal a fiát, de hazavárja. Életünk minden bajának a családi élet- 
ben is, odakint a világban is, minden kuszáltságnak és minden szenvedés- 
nek a gyökere az, hogy meglazultak, jaj, talán el is szakadtak az Istennel 
összekötő kötelékek. Így kezd elhalkulni az imádság, és így kezd kihűlni a 
szeretet. Rendszerint kis dolgokkal kezdődnek a nagy bűnök. Az ember a 
bűneset óta gyarlósággal terhelt, de talán sohasem sodortak annyi embert 
a kor viharai, mint napjainkban. Sok őszintén jóra törekvő ember mond- 
ja közöttünk is szomorú lemondással Pál apostol vallomását: „Nem a jót 
cselekszem, amit akarok, hanem a rosszat, amit nem akarok.” Új jelenség, 
hogy sokan azok közül is megdöbbennek, amikor a mindennapi élet veszé- 
lyes torzulásait látják, akik pedig a közelmúltban még nagyon hangosan 
helyeseltek bizonyos jelszavakat, és igyekeztek különösen a gyermekeket, 
a fiatalokat a korszellem irányába terelni. Jó reménységre indítanak, hogy 
ezek közül némelyek már próbálják egyik másik hitben élő embertársnak 
mondani: Segítsetek. Össze kell fogni, mert sok fiatal rakoncátlan, szabados 
életet él, és ha ez így folytatódik, akkor nagy bajok lesznek. Inkább tanít- 
sátok az iskolában a hittant, hogy emberséges nemzedék nevekedjen fel. 
Ezek a megnyilatkozások még csak peremjelenségek. De létezése élesz- 
sze szívünkben a reménységet, hogy Isten nem szűnik meg a jó magot vetni, 
még akkor sem, amikor mi elkeseredünk, hogy sok igemag hullik az ember- 
szívek keményre taposott, tövises, vagy sziklás talajára. Ilyen körülmények 
közt is szabad szívünkben tartani azt a hitet, hogy a mi igyekezetünk, lel- 
kiismeretesen végzett munkánk és életünk nem hiábavaló az Úrban. Ámen 


Irgalmas Istenünk, mennyei Édesatyánk, jó nekünk előtted 
elcsöndesedni, és megköszönni neked, hogy te nem bánsz velünk 
érdemeink szerint, hanem akkor is, amikor haragodról beszélsz, 
ébresztgetsz minket, mert te üdvözítő szeretettel ki akarsz min- 
ket menteni az égő házból, a kárhozat sötétségéből. Köszönjük 
figyelmeztetésedet, hogy milyen következménye van annak, ha a 
te gyermekeid elfordulnak tőled. Megdöbbent szívvel látjuk saját 
életünkben az idegen lélek munkáját; a megátalkodottságot, a kér- 
lelhetetlenséget, a szív keménységét, az engedetlenséget, a hálát- 
lanságot, az önzést, a sokféle rosszakaratot, és könyörgünk, légy 

irgalmas hozzánk. Segíts, hogy Igéd és Szentlelked formálja úgy 
az életünket, hogy ne csak látszólag legyünk gyermekeid, hanem 
legyünk szív szerint megváltott és életünkkel téged dicsőítő, néked 
élő népeddé. Megköszönjük Atyánk, hogy te küldetést adsz, min- 
den néked élő gyermekednek. Kérünk, szenteld meg minden jó 
igyekezetünket, áldd meg hűséges fáradozásainkat. Cselekedd, 
hogy otthon a családban is, és odakint a világban is legyünk 
bizonyságtevő követeiddé, áldott népeddé. Adj felelősségérzetet 
az emberek szívébe, akiknek hatalma van az emberek fölött, hogy 
ne uralkodni, hanem szolgálni, segíteni akarjanak. Kérünk, légy 
velünk és áldd meg igyekezetünket, amikor gyermekeinket nevel- 
jük, hogy ne tékozolják el drága örökségüket, amelyet Krisztusban 
nekik is elkészítettél. Az ő nevében kérünk, hallgasd meg imádsá- 
gunkat. Ámen 


Záróének: 209. dics. (1984.) 


Gamáliel tanácsa 
Főének: 300. dics. Igeolvasás: Ap. Csel. 5,17-39 


Ekkor megjelent a főpap és egész kísérete, a szadduceusok pártja, és irigy- 
ség fogta el őket. Elfogták az apostolokat, és hatósági őrizetbe vették őket. 
De az Úr angyala éjszaka megnyitotta a börtön ajtaját, és kivezetve őket 
ezt mondta nekik: , Menjetek, álljatok fel a templomban, és birdessétek a 
népnek ennek az életnek minden beszédét.” Ők engedelmeskedtek, korán 
reggel bementek a templomba, és tanítottak. Amikor megérkezett a főpap 
és kísérete, összehívták a nagytanácsot, Izráel véneinek egész testületét, és 
elküldtek a börtönbe, hogy vezessék elő őket. A szolgák elmentek, de nem 
találták őket a börtönben; ezért visszatérve jelentették: , A börtönt ugyan 
gondosan bezárva találtuk, az őrök is az ajtó előtt álltak, de amikor kinyi- 
tottuk, bent senkit sem találtunk.” Amint a templomőrség parancsnoka és a 
főpapok meghallották ezeket a szavakat, zavarba jöttek: vajon mi lehet ez? 
De valaki odament és jelentette nekik: „ Íme, azok a férfiak, akiket börtön- 
be vetettetek, ott állnak a templomban, és tanítják a népet." Ekkor elment 
a parancsnok a szolgákkal, és elővezették őket, de minden erőszak nélkül, 
merrt féltek a néptől, hogy megkövezi őket. Bevitték, és a nagytanács elé állí- 
tották őket, a főpap pedig elkezdte kihallgatásukat: , Szigorúan megtiltottuk 
nektek, hogy tanítsatok annak nevében, és íme, betöltitek az egész Jeruzsále- 

met tanításotokkal, és ránk akarjátok hárítani annak az embernek a vérét." 
Péter és az apostolok így válaszoltak: „Istennek kell inkább engedelmesked- 
nünk, mint az embereknek. A mi atyáink Istene feltámasztotta Jézust, akit ti 
fára függesztve kivégeztetek. Az Isten őt fejedelemmé és üdvözítővé emel- 
te fel jobbjára, hogy megtérést és bűnbocsánatot adjon Izráelnek. Mi pedig 
tanúi vagyunk ezeknek az eseményeknek, és tanúja a Szentlélek is, akit 
azoknak adott az Isten, akik engedelmeskednek neki.” Amikor ezt meghal- 
lották, dühükben a fogukat csikorgatták, és arról tanácskoztak, hogy végez- 
nek velük. De felállt a nagytanácsban egy farizeus, név szerint Gamáliél, 
az egész nép előtt tiszteletben álló törvénytudó, és egy kis időre kivezettette 
az embereket. Azután így szólt a nagytanácsboz: ,, Izráelita férfiak! Jól gon- 
doljátok meg, hogy mit akartok tenni ezekkel az emberekkel. Mert nem is 
olyan régen felkelt Teudás, és azt állította magáról, hogy ő valaki, csatlako- 
zott is hozzá mintegy négyszáz ember, de végeztek vele; akik pedig bíztak 
benne, azok mind elszéledtek, és megsemmisültek. 


Hadd szálljon ajkunkról dicséret és hálaadás a te szent neved- 
re, mindenható Isten gondviselő Édesatyánk az Úr Jézus Krisztus- 
ban. Hálaadással magasztalunk téged, hogy napjainkhoz napokat 
toldasz, és az elmúlt hét forgatagában, munkáink végzése köz- 
ben velünk voltál, munkáink végzéséhez erőt munkáinkban pedig 
előrehaladást adtál. Hálát adunk, hogy szabad nekünk imádko- 
zó szívvel előtted elcsöndesedni ezen a te tiszteletedre szentelt 
napon, és megáll ígéreted, hogy aki hozzád megy, azt nem veted 
el magadtól. Magasztalunk téged hűségedért, hogy te nem érde- 
meink szerink bánsz velünk, mert a te szívünk rejtelmeit ismerő 
tekinteted előtt nincsenek elrejtve gyarlóságaink sem, és tudod, 
hogy több a bűnünk, mint az erényünk, és ezért büntetést érde- 
melnénk. Kérünk, szenteld meg most szívünkben az Ige utáni 
vágyakozást azzal, hogy atyai szódat vésd mélyen a szívünkbe és 
segíts, hogy azt meg is tudjuk tartani. Így áldd meg szívünkben 
Igédet most is, könyörülő Istenünk Megváltónk, Jézusunk nevé- 
ben kérünk. Ámen 


Igehirdetés előtti ének: 294. dics. 1. vers Alapige: Ap. Csel. 5,38-42 


A mostani esetre is azt mondom: bagyjátok békén ezeket az 
embereket, és bocsássátok el őket. Mert ba emberektől való ez a 
szándék vagy ez a mozgalom, akkor megsemmisül; 

ba pedig Istentől való, akkor úgy sem tudjátok megsemmisíte- 

ni őket, és még úgy tűnbettek fel, mint akik Isten ellen barcoltok." 
Azok ballgattak rá, előbívták az apostolokat, megverették őket, 
azután megparancsolták nekik, bogy ne szóljanak Jézus nevében, 
és azzal elbocsátották őket. 

Ők pedig örömmel távoztak a nagytanács színe elől, mert mél- 
tónak bizonyultak arra, bogy gyalázatot szenvedjenek az ő nevé- 
ért; és nem bagytak fel a naponkénti tanítással, és hirdették a 
Krisztus Jézust a templomban és bázanként. 


Kedves Testvéreim, 


Mai igeolvasásunkban arról hallottunk, hogy miután az apostolo- 
kat börtönbe vetették, mert a tilalmi parancs ellenére is bátran hirdették 
Jézus Krisztust, Isten kiszabadította őket a börtönből. De nem haza men- 
tek, nem a felelősségre vonás elől menekültek, hanem az Úr angyalának 
a parancsára templomba mentek, hogy ott újra hirdessék az evangéliu- 
mot. Miután az őket börtönbe vető törvényhozó testület, a nagytanács 
összejött, a szolgák elmentek, hogy a börtönből kihozzák, és bíráik elé 
állítsák őket, de azok azzal a hírrel jöttek vissza, hogy a börtön ugyan 
csukva van, az őrök is a helyükön állnak, de a csukott börtönajtó mögött 
nem találtak senkit, mert az apostolok nincsenek ott. Amikor aztán vala- 
ki hírül vitte nekik, hogy az apostolok a templomban vannak és tanít- 
ják a népet, elküldték a szolgákat, hogy a nagytanács elé állítsák őket. 
Ebből a történetből az válik nyilvánvalóvá, hogy Isten akarata szerint 
a tanítványoknak a széles nyilvánosság előtt, tehát a templomban kel- 
lett hirdetni a Krisztusban készített megváltás üzenetét. Az Igéből azt is 
hallottuk, hogy a nagytanács tagjai az apostoloknak a templomból kiho- 
zásánál kíméletes bánásmódot rendeltek el, nem erőszakot, nem durva 
módszereket, mert féltek a néptől, hogy megkövezik őket. A nép szeret- 
te az apostolokat, mert azok a megváltás csodálatos dolgairól beszéltek 
nekik, és az általuk hirdetett Jézus nevében gyógyulások, csodák történ- 
tek. Érezte a nép, hogy itt Isten visz véghez hatalmas dolgokat, és ha a 
nagytanács tagjai azokat akarják büntetni, akik köztük Isten eszközei- 
ként váltak áldássá, akkor, aki ilyet cselekszik, Isten ellen kel fel. Ezért 
félt a nagytanács a néptől, de féktelen haragjukat is kénytelenek voltak 
palástolni és az apostolokat zaj nélkül előállíttatni. Az apostolok nem til- 
takoztak, feletteseik parancsát zúgolódás nélkül teljesítették, és enged- 
ték magukat a nagytanács elé állítani, hogy azok ott, a néptől távolabbi 
zárt teremben rendeljenek el szigorúnak tervezett büntetést az aposto- 
lokra. A főpap azzal kezdte a tárgyalást, hogy megdorgálta az aposto- 

lokat, hogy a Jézus nevében prédikálás szigorú tilalmát nem tartották 
be. Péter azonban azzal utasította vissza a vádat, hogy Isten, Krisztus- 
ban nekik a prédikálás parancsát adta, és ha az emberek mást parancsol- 
nak, mint amit Isten akar, akkor ők nem engedelmeskedhetnek. A főpap, 
a nagytanács sérelmesnek tartotta Péter igehirdetését, hogy a kereszt- 
re feszített Jézusról elmondta: Ő az a Megváltó, akit Isten az atyáknak 
megígért, akit fejedelemmé tett, aki által van bűnbocsánat és örök élet, 
de aki előtt majd mindenkinek meg kell állni számadásra. Péter apostol, 
aki társaival együtt tanúja Isten üdvterve megvalósításának, a Szentlélek 
bizonyságtételéről is beszél, akit Isten az ő engedelmes embereinek ad. 
Ebben az is benne van, hogy a nép vezetői, akik nem kaptak Szentlelket, 
nem értik meg Isten tervét, és nem hirdetőivé, hanem ellenségeivé lettek 
Isten üdvözítő tervének. 

Ekkor azonban váratlan dolog történt. Felállt egy a nagytanács tagjai 
közül, egy köztiszteletben álló törvénytudó és tanítómestere a népnek, 
akit Gamálielnek hívtak. Beszélni akart, de előbb kivezettette az aposto- 
lokat, és azután figyelmeztette a tanácstagokat, hogy jól gondolják meg, 
milyen ítéletet hoznak az odarendelt apostolokra. Ezt azért mondta, mert 
nem akarta, hogy a nagytanács halálra ítélje az apostolokat. Két azelőtt 
szervezkedő emberről beszélt, akik magukat nagynak tartották, és akikhez 
sok ember csatlakozott a népből. Új tanokat hirdettek, az őket követők 
ezeket magukévá tették, és kiszakadtak a gyülekezetből. De miután a két 
embert kivégezték, a hozzájuk csatlakozók szétszóródtak, és a mozga- 
lom, amelynek élére álltak, megsemmisült. Erre a mindnyájuk előtt ismert 
mozgalomra emlékeztetett Gamáliel, és ezt azért tette, hogy elmondja 
nekik: Ez a két mozgalom azért semmisült meg, mert nem Istentől volt. 
Ha Isten akaratából lett volna a szervezkedés, Isten megtartotta volna, 
nem engedte volna, hogy megsemmisüljön. Gamáliel arra gondolt, hogy 
annak a mozgalomnak a vezetőjét, Jézust, akit az apostolok követnek, és 
akikhez naponta sokaság csatlakozik, szintén megölték. Ezért nem akar- 
ta, hogy a nagytanács elítélje az apostolokat, mert azt mondta, hogy ha 
ez a dolog, az apostolok körüli mozgalom nem Istentől van, akkor ez is 
megsemmisül. Nem kell tehát az apostolokat büntetni, hanem el kell őket 
bocsátani, békét kell nekik hagyni. Ha pedig ez az apostolok körüli moz- 
galom Istentől van, akkor ők semmi módon nem tudják azt megsemmisí- 
teni, sőt, a kívülállók úgy tekintenének rájuk, hogy Isten ellen harcolnak. 
A Gamáliel szavának súlya volt. Hiszen Gamáliel, mai szóhasználatunk 
szerint egy teológiai intézetnek a professzora, sőt dékánja volt. Később 
van még szó róla az Apostolok cselekedeteiről írt könyvben, azzal össze- 
függésben, hogy az ő iskolájának a hallgatója volt Saulus is, aki mint 

jól képzett farizeus lett a krisztuskövetőknek fanatikus üldözője. Isten 
később éppen ezt a fanatikus Krisztus üldözőt tette Krisztus apostolává, 
amikor megszólította őt a damaszkuszi úton. 

Nem is lett volna könnyű kimondani az apostolokra a halálos ítéletet, 
mert akármilyen fanatikus haraggal volt tele a szívük, arra nagyon kellett 
vigyázniuk, hogy ítéletüknek meglegyen a törvényes látszata. Akkor is 
vigyáztak erre, amikor ugyanez a nagytanács — nem is régen- Jézus felett 
akarta kimondani és kimondatni a halálos ítéletet. A törvény szerint csak 
úgy lehetett egy vádlott felett törvényes ítéletet hozni, ha két tanú egy- 
behangzóan tanúskodott a vádlott ellen. A Jézus elleni vádnak is vol- 
tak tanúi, de ítélethozatalra nem kerülhetett sor addig, amíg nem volt két 
egybehangzó vád. Végül jött két hamis tanú, akik egybehangzóan mond- 
ták, hogy Jézus így beszélt: , Romboljátok le a templomot, és én három 
nap alatt felépítem azt.” Isten templomának a lebontására való bujtoga- 
tás istenkáromlásnak számított, ami miatt már ki lehetett mondani a halá- 
los ítéletet. Jézus valóban mondott ilyet, de ő ezzel a képes beszéddel 
megöléséről és feltámadásáról beszélt. E vallomások alapján a nagytanács- 
nak meg volt a törvényes alapja, hogy Jézusra halálos ítéletet követeljen. 
Viszont a pogány Pilátus előtt már politikai bűnténnyel vádolták Jézust, 
amikor azt mondták, hogy ez az ember királynak vallja magát. Így akar- 
ták a politikai hatalom képviselőjétől is kikövetelni Jézusra a halálos ítéle- 
tet. Jézus tanítványai esetében már nem alkalmazhatták ezeket a módsze- 
reket. A tanítványok, mint Jézus küldöttei csak egyszerűen bizonyságot 
tettek Uruk üdvözítő szeretetéről. A Jézusról szóló bizonyságtételt Isten 
a gyógyítás és a hitre jutás csodájával jutalmazta, és Krisztus gyülekeze- 
te gyarapodott. A nagytanácsnak nem volt tehát semmilyen törvényesnek 
nyilvánítható indoka, amely elégséges lett volna ahhoz, hogy az aposto- 
lokra halálos ítéletet hozzanak és így meghallgatták a köztiszteletben álló 
Gamálielnek a tanácsát. Az apostolokat azonban nem bocsátották el bün- 
tetlenül, hanem előbb megkorbácsoltatták őket, azután pedig ismét meg- 
parancsolták nekik, hogy többé ne szóljanak a Jézus nevében. A korbácso- 
lás, amely a megbüntetettek hátán véres nyomokat hagyott, szenvedéssel 
járó büntetés volt. Az apostolok nem keseregtek, hanem örömmel mentek 
el a nagytanács színe elől, mert méltóknak bizonyultak arra, hogy a Jézus 
nevéért szenvedjenek. A tilalmi parancsot pedig nem tartották meg, hanem 
tovább hirdették a Krisztus evangéliumát. A történelem viharaiban, ahol 
a sátán is munkálkodik, sokszor kerültek azóta is a Krisztus evangéliumá- 
nak hirdetői nehéz helyzetbe. Sőt, a büntetéseket is igyekeznek a hatalom 
emberei a szélesebb nyilvánosság megkerülésével alkalmazni. Sokszor nem 
is tudja meg igazán Isten népe, hogy vezetői, lelki őrállói milyen malom- 

kövek közt őrlődnek. Jézus is előkészítette tanítványait, hogy küldeté- 
sük betöltése nyomán szenvedés vár rájuk. Többször mondott ilyeneket: 
, Elküldlek titeket, mint juhokat a farkasok közé... Legyetek azért szelí- 
dek, mint a galambok, és okosak, mint a kígyó... Ha engem üldöznek, tite- 
ket is üldözni fognak majd.. Nem feljebbvaló a tanítvány az ő mesterénél." 

Gamáliel akkor a nagytanács előtti felszólalásával védelmébe vette a 
tanítványokat, tehát jó dolgot cselekedett, áldott ügynek a szolgálatá- 
ban állt. Ehhez abban a közegben bátorság is kellett.Ez a Gamáliel mégis, 
minden tudásával, minden emberi nagyságával, és minden köztiszteletben 
állásával együtt is egy sajnálatra méltó ember volt. Miért? Azért, mert az 
amit a nagytanács előtti szavaiban kifejezett, azt jelzi, hogy a lelke mélyén 
érezte, hogy ez a Jézus ügy, amelynek szolgálatában az apostolok mun- 
kálkodtak, Isten ügye. Az apostolok már bizonyságot tettek róla, hogy 
Jézus eljövetelében, igehirdetésében, és megváltó áldozatában Istennek 
az ősatyáknak mondott ígéretei, és a róla mondott prófétai bizonyságté- 
telek valósultak meg. Ő azt is látta, hogy mint ahogyan azt a két külön 
hitcsoportot szervező említett embert kivégezték, úgy végezték ki éppen 
a főpapok, a nagytanács akaratából, Jézust is. Azt is látta, hogy annak a 
két előző vezetőnek a halála után a követői szétszéledtek, ügyük nem 
folytatódott, hanem megsemmisült. Viszont a Jézus halála után nő Jézus 
követőinek a gyülekezete, és egy csodálatos új világ távlatai kezdenek 
kibontakozni. A meghalt Jézus tehát él, és Lelke hatalmas dolgokat művel. 
A szeme már megnyílt ezeknek a tényeknek a meglátására, de a szíve nem 
nyílt meg Jézus Krisztusnak a befogadására. Ha a szíve is megnyílt volna, 
akkor nemcsak a tanítványokat fenyegető életveszélyeztetést igyekezett 
volna bölcs és értelmes szavaival meggátolni, hanem rangos tanácsbeli tár- 
sainak megpróbálta volna a szemét és szívét nyitogatni arra a felismerésre, 
hogy Jézusban Isten világmegváltó akarata indult el a megvalósulás útján. 

Köztünk is élnek ilyen Gamálielek. Ezek nem a vallásos emberek nagy- 
tanácsának a tagjai. Őket nem az érdeklődésük, hanem az érdekük egy 
ellentétes szellemiségű táborba vezette. De azért a hitben élő embertársak- 
tól sem tudnak, vagy nem is akarnak elszakadni. Így aztán alkalom adtán 
ezek az embertársak szívesen hangoztatják a hívő emberek iránti megbe- 
csülésüket, a másik tábor felé pedig semlegességüket. 

Ezek az emberek tudnak jót tenni és a gyülekezet felé irányuló rossz 
szándékokat hatástalanítani. Ezért köszönetet érdemelnek. Mi azért még- 
is minden ilyen Gamáliel lelkületű embertársnak szeretettel adjuk tovább 
Jézus Krisztus üzenetét: „Bárcsak hideg lennél vagy hév." Mert ő ezt is 
mondja: „Aki vallást tesz rólam az emberek előtt, arról én is vallást teszek 
az én mennyei Atyám előtt." 

A hitben élő ember komolyan veszi, hogy ha nagyon sok dolgunk 
és kötelezettségünk van is, a szívünk középpontjában nem lehet más, 
csak Isten, az ő országa, az ő evangéliuma. Rendkívüli körülmények a 
leghűségesebb Ige után vágyakozókat is megakadályoznak valamikor 
abban, hogy ott legyenek a gyülekezetben, amikor ott Isten alkalmat 
készített Igéje hallására. De nincs minden nap rendkívüli körülmény sen- 
kinek az életében sem. Ne hivatkozzunk azért a sok dologra, ami miatt 
olyan sokan elmaradnak a gyülekezetből. Ugye testvérem, akármilyen sok 
dolgod van, arra azért szakítsz időt, - minden nap többször is - hogy abba- 
hagyd a sok tennivalót, és kinyújtsad a kezed a kenyér, és a különböző más 
táplálékok után. Ha ezt nem felejted el, gondolj arra is, hogy a lelkednek 
is szüksége van a táplálékra. 

Amikor a nagytanács elé vitt apostolokat a főpap felelősségre vonta, 
hogy a tiltó parancs ellenére is tovább beszélnek Jézusról, Péter termé- 
szetes nyugalommal mondta: , Istennek kell inkább engedelmeskednünk, 
mint az embereknek.” Mi azzal engedelmeskedünk Istennek, ha az életünk 
értékrendjében Isten kerül az első helyre. 

Fakadjon szívünkből a buzgó könyörgés: 

Jöjjön el a te országod, 

Töltse be uralkodásod, 

Ó, mi királyunk, e földet, 

Szaporítsad seregedet. 

Drága Igédnek kész szállást, 

Adj mindenütt szabad folyást. Ámen 


Magasztalunk örök hűségedért jó Atyánk, hogy amikor mi elin- 
dulunk a tévedéseknek az útján, és amikor körülvesznek minket a 
kísértések, és mi könnyen megtántorodunk, elesünk, te nem aka- 
rod, hogy mi elesett, elveszett gyermekeid maradjunk. Köszön- 
jük, hogy te most is arra ajándékoztad nekünk ez a szent napot, és 
azért adtál szívünkbe vágyakozást, hogy itt lehessünk gyermeke- 
idnek ebben a gyülekezetében, imádságban hozzád emelhessük 
szívünket és meghallhassuk Igéd üzenetét, hogy te szent Fiad- 
ban felemelsz bennünket elesettségünkből, megbocsátod minden 
bűnünket, gyarlóságunkat. Köszönjük, hogy szent Fiadat úttá tet- 
ted számunkra a te országodba, hogy általa meg tudod szentelni 
ezt a mi földi életünket is, és bűneinket az ő áldozatáért eltörölve, 
megigazított gyermekeidként állítasz bennünket magad elé. Segíts 
kegyelmesen, hogy amikor a nagy hitető a hazugságot nevezi 
igazságnak, mi ezt észrevegyük, és ne lépjünk az útra, amelyen 

ő akar vezetni. Atyánk, te látod, mennyi gond, teher, próbatétel, 
kísértés és szenvedés nehezedik itt az életünkre. Te ismered sza- 
vakká nem lett sóhajtásainkat is, betegségeinket és gyengesége- 
inket is, kérünk légy velünk erősítő és gyógyító kegyelmeddel. Te 
ismered a halottukat siratók gyászát, kérünk, engedd, hogy talál- 
ják meg Igédben Jézus Krisztusnak azt a minden gyászkönnyet fel- 
szárító vigasztalását, hogy aki hisz őbenne, az él akkor is, ha már 
nem dobog a szíve. Édesatyánk, mi múló életünk minden napján 
megtapasztaljuk gondviselő jóságodat, szabadító hatalmadat és 
megbocsátó kegyelmedet. Jézusunk nevében könyörgünk, tégy 
mindezért hálás gyermekeiddé bennünket. Ámen 


Záróének: 215. dics. (1986.) 


Törvény nélkül - Törvény alatt 
Főének: 470. dics. Igeolvasás: Róma 2,12-29 


Akik ugyanis törvény ismerete nélkül vétkeztek, a törvény nélkül vesz- 
nek el, és akik a törvény ismeretében vétkeztek, azok a törvény alapján 
kapják meg majd az ítéletet. Hiszen nem a törvény hallgatói igazak Isten 
előtt, hanem a törvény megtartó: fognak megigazíttatni. Mert amikor a 
pogányok, akik nem ismerik a törvényt, természetes eszük szerint cselek- 
szik azt, amit a törvény követel, akkor ezek a törvény nélküliek önma- 
guknak szabnak törvényt. Ezzel azt bizonyítják, hogy a törvény cseleke- 
dete be van írva a szívükbe. Erről lelkiismeretük és egymást vádló vagy 
éppen védő gondolataik együtt tanúskodnak majd,azon a napon, ame- 
lyen megítéli Isten az emberek rejtett gondolatait az én evangéliumom 
szerint Krisztus Jézus által. Ha pedig te zsidónak nevezed magadat, aki 
a törvényre hagyatkozol, és az Istennel dicsekszel, és ismered az ő akara- 
tát, és meg tudod ítélni, mi a helyes, mert megtanultad a törvényből; és 
meg vagy győződve arról is, hogy te a vakok vezetője vagy, meg a sötét- 
ben járók világossága, az oktalanok nevelője, és a kiskorúak tanítója, mivel 
tied a törvényben az ismeret és az igazság teljessége: ha tehát mást tanítasz, 
magadat nem tanítod? Aki hirdeted, hogy ne lopj, lopsz? Aki azt mondod, 
þogy ne paráználkodj, paráználkodsz? Aki utálod a bálványokat, temp- 
lomrabló vagy? Aki a törvénnyel dicsekszel, a törvény megszegésével gya- 
lázod az Istent? Bizony , miattatok káromolják az Isten nevét a pogányok 
között", úgy amint meg van írva. A körülmetélkedés valóban használ, ha 

megtartod a törvényt; de ha törvényszegő vagy, akkor körülmetéltséged 
körülmetéletlenséggé lett. Ha pedig a körülmetéletlen megtartja a törvény 
rendelkezéseit, nem tekinti-e Isten a körülmetéletlenségét körülmetéltség- 
nek? Még a származása szerint körülmetéletlen is, aki betölti a törvényt, el 
fog ítélni téged azért, mert az Írás és a körülmetélés ellenére törvényszegő 
vagy. Mert nem az részesül dics.ben, aki külsőleg zsidó, aki testén külsőleg 
van körülmetélve, hanem az részesül dics.ben - mégpedig nem emberektől, 
þanem Istentől -, aki belsejében zsidó, aki nem betű szerint, hanem szívé- 
ben a Lélek által van körülmetélve. 


Új nap, új hét virradt ma ránk, vedd hálánkat Édesatyánk. Öröm 
nekünk ünnepelni, színed előtt megjelenni. Letehetjük munkánk 
terhét, meghallgathatjuk szent Igéd. Segíts, hogy míg testünk 
pihen, hitünk szárnya hozzád vigyen. Hogy Igédet szívvel értsük, 
szent törvényed meg ne sértsük. Akaratod vésd szívünkbe, s adj 
örömöt a lelkünkbe. S legyen a te Igéd nekünk, a sötétben szö- 
vétnekünk. Ne engedd, hogy eltévedjünk, hogy méltatlanokká ne 
legyünk. Hanem éljünk, mint te néped, szívünkbe zárva Igédet. 
Hogy az gyümölcsöt teremjen, s szent egyházad növekedjen. Így 
áldd meg Atyánk népedet, áraszd ki ránk kegyelmedet. Tedd áldás- 
sá ünneplésünk, Krisztusunkért erre kérünk. Ámen 


Igehirdetés előtti ének: 377. dics. 3. vers Alapige: Róma 2,1 


Akik ugyanis törvény ismerete nélkül vétkeztek, azok a törvény 
nélkül vesznek el, és akik a törvény ismeretében vétkeztek, azok 
a törvény alapján kapják meg majd az ítéletet. Hiszen nem a tör- 
vény ballgatói igazak Isten előtt, banem a törvény megtartói fog- 
nak megigazulni. 


Kedves Testvéreim 


A Római levél második részének előző fejezetében így hangzik az 
utolsó mondat: , Mert nincsen Isten előtt személyválogatás." Isten ebben 
a mondatban arra hívja fel a figyelmünket, hogy nem az a mi feladatunk, 
hogy panaszkodjunk a világ gonoszságára. Gyakran hangzik ez a panasz; 
rosszak az emberek, gonosz a világ, sok az önzés sok a sötétség. Ezek a 
gonosz dolgok az életet összetörik, tépik. Az így beszélő ember ilyenkor 
mindig másokra gondol, mintha ő nem is lenne része ennek a gonosz világ- 
nak és ő maga minden rosszaságtól mentes lenne. Sokan arra hivatkoznak, 

amikor rosszallóan beszélnek a gonosz világról, hogy igen, a világ gonosz, 
de én tagja vagyok az anyaszentegyháznak a gyülekezetnek. Ezek a test- 
vérek ezekkel a szavakkal panaszkodnak is, de közben szinte önmagukra 
mutatva azt mondják, hogy én nem ide tartozom, hanem egy gyülekezet- 
hez. Az apostolon át Isten éppen az ószövetségi, vallásukra büszke embe- 
rekre mondja: Te menthetetlen vagy, ha keményen ítéled az embereket 
és közben nem nézed meg a magad életét, hogy igazán nincsen-e szíved- 
ben önzés, rosszakarat, gonoszság. Te igazán Istennek élsz, és ha Isten az 
Igében tudtodra adja, hogy ő tőled gyermekeihez méltó tiszta életet vár, 
akkor azt mintha nem is hallanád, éled tovább a magad önző, közönyös 
és talán szeretetlen életét. Talán valóban igaz az, hogy hűségesen jársz a 
templomba, igyekszel ott lenni minden lehető alkalommal, de a templom- 
ból hazaindulva már az ajtónál kihullik szívedből az odavetett Igemag és 
odakint a mindennapi életben nem látszik meg rajtad, hogy te Istennek az 
Igéjét hallgattad. Ezért mondja Isten mindenkinek, aki gyülekezeti tag- 
ságával dicsekszik, de hideg önző, közönyös életet él, hogy nincs mivel 
dicsekednie. Boldog az az ember, aki nyugodt lelkiismerettel tudja monda- 
ni, hogy életemet Megváltó Krisztusom kezébe tettem és nem magamnak 
élek, hanem embertársaim terhét is hordozva Istennek. Mert ha máskép- 
pen élünk, akkor hiába élünk. Mert Isten nem azt nézi mindenekelőtt, hogy 
ki tagja valamelyik gyülekezetnek és ki tartozik egy egészen más felfogá- 
sú közösséghez. Hiszen abban a római gyülekezetben körül voltak véve a 
pogányok tömegével, hanem Isten a szívünket nézi, a szavainkat, az élet- 
vitelünket, a lelkületünket. Isten pedig ezzel azt akarja a szívünkbe vésni, 
hogy a bűn, az Isten iránti engedetlenség, a magát hívőnek vallót is, meg 
a pogányt, vagy hitetlent is a kárhozat felé sodorja. Pál apostol is sokszor 
hallotta hittársaitól a magukat buzgó zsidónak valló testvéreitől a kérdést, 
hogy mi előnyük van nekik, hogy Isten népéhez tartoznak, hogy minden 
szombaton ott vannak a zsinagógában, rendszeresen hallgatják a törvény 
tanítását és közösen imádkoznak? Isten az Igén keresztül világos választ 
ad, amikor azt mondja, hogy Isten népéhez tartozni a gyülekezet tagjává 
lenni drága kiváltság. Azért drága kiváltság, mert Isten népe, a gyülekezet- 
ben élők hallhatják minden alkalommal az életük minden területére nézve 
útmutatását Istennek. A gyülekezethez tartozók újra és újra hallják Isten 
Igéjéből, hogy Isten szeret minket, hogy eljött Krisztusban megváltani és 
ezekben a böjti napokban különösképpen emlékezünk arra, hogyan vette 
fel a keresztet, hogyan szenvedett és hogy végezte el az Atya akarata szerint 
megváltó munkáját. Hiszen egész életútja a Golgota felé vezetett és közben 
betegeket gyógyított, sok könnyet felszárított, sok csodálatos tanítást mon- 
dott Isten országáról. Még azoknak is készítgette a kegyelmet és hívogatott 

annak elfogadására, akik az életére törtek. Mindezt nem tudja az, aki nem 
ismeri, nem ismerheti Istent, mert más népközösséghez tartozik, pogány, 
vagy hitetlen és sohasem hallotta Istennek az Igéjét. Nagy kiváltság az, 
hogy Isten népe tudja, hogy nem gazdátlan, Ura van, aki kijelenti akaratát, 
és engedelmes népének ezt mondja: , ti vagytok a világ világossága, ti vagy- 
tok a föld sója". Ugyanakkor elmondja az Igében Isten, hogy a gyülekezet- 
hez tartozás önmagában véve nem jelent semmit. Mert hiába ismeri valaki 
Istennek az akaratát, a Tízparancsolatot is jól megtanulta. Éppen az Isten 
ismerete, a népéhez tartozás az, ami arra hívja el, arra kötelezi Isten népét, 
hogy éljen is Isten akarata szerint. „ Hiszen nem a törvény hallgatói igazak 
Isten előtt, hanem a törvény megtartói fognak megigazulni.” Jakab apos- 
tol aztán ezt így fejezi ki: „Az Igének megtartói legyetek, ne csak hallgatói, 
megcsalván magatokat." Jó lenne, ha tudatosítanánk, milyen nagy aján- 
déka Istennek, hogy ma is, itt is hallhatjuk Isten Igéjét. Ez nem természe- 
tes. Ajándék, hogy van ki hirdetni, és ajándék, hogy van ki hallgatni, mert 
Isten azoknak, akik hallgatják vágyakozást adott a szívükbe Igéje után. Ez 
a vágyakozás is akkor válik igazán áldássá, ha azok, akik hallgatják, tudják 
kérni Istent: , Istenem, köszönöm Igédet és kérlek, adj több hitet és erőt, 
hogy tudjam is cselekedni a te Igédben kijelentett akaratodat." 

Isten tehát azt akarja most szívünkbe vésni, hogy a csak név szerinti, 
formai vallásosság nem tesz bennünket kedvessé Isten előtt. Ő mindnyá- 
junkban a szív szerinti hitet keresi. Mai Igénkben is nyilvánvalóvá válik, 
hogy a pogányok is istenkereső vallásos emberek. Valószínűleg nagyon 
kevés pogány van a világon, akik még soha sem hallottak a világot teremtő 
mindenható Istenről. Hallottak róla, de nem jutottak odáig, hogy őt job- 
ban megismerjék. Az etiópiai királynő vagyonkezelője, akiről az Ap. Csel. 
könyvében olvasunk, éppen azért indult el szekerén Jeruzsálembe, és vál- 
lalta a mintegy ezer kilométeres nem veszélytelen utat, mert már hallott 
valamit Istenről, és többet akart tudni róla. Isten ezt a vágyakozását megál- 
dotta, mert eljutott Jeruzsálembe. Gazdag ember lévén meg is tudott venni 
egy bibliai könyvtekercset, amelyen keresztül Filep evangélista igemagya- 
rázata nyomán megismerte Istent és a Krisztusban készített megváltást. 

Az Igében itt is van szó arról, hogy Isten egy belső bírót teremtett min- 
den embernek az életébe, amely által mindenki tudja, hogy mi a jó és mi a 
gonosz. Ez a belső bíró, a lelkiismeret, megszólal, ha az ember rosszat tesz, 
Isten akarata ellen cselekszik. A lelkiismeret tehát a pogányokban is meg- 
szólal és ébresztget. Isten ezzel is fékezi az embert, hogy ne rohanjon köny- 
nyen önnön vesztébe, és ne tegyen kárt a másik embernek, az embertársnak 
az életében sem. Ugy-e testvérem, te is ismered a lelkiismeret szavát. Áldás 
az, ha Isten azokat, akik már régen nem hallották az ő szavát, a tőle kapott 

belső bíró, a lelkiismeret által ébresztgeti. Erre az isteni ajándékra is vigyáz- 
nunk kell. Kis gyermekeinkkel jót teszünk, ha —amikor fáradtak- elaltatjuk 
őket. De önmagunkban nagy kárt teszünk, ha a lelkiismeretünket próbál- 
juk elaltatni. Isten az Igében ezt mondja: , Ha valaki tudna jót cselekedni, 
de nem cselekszi, bűne az annak.” Isten mindnyájunknak készít alkal- 
makat jócselekedetre, segítő szeretetre. Ha mi mégse élünk egy-egy ilyen 
alkalommal vagy lehetőséggel, megszólal a lelkiismeretünk. Olyankor, ami- 
kor elmulasztjuk a jót, és szóljuk vagy cselekedjük a rosszat, a lelkiisme- 
ret vészcsengőként szólal meg. Áldott dolog, ha ez a vészcsengő nemcsak 
ébresztget, hanem fel is ébreszt. Mert ennek az a következménye, hogy 
elkezdünk jobban vigyázni magunkra, szavainkra és tetteinkre is, és job- 
ban figyelünk embertársunkra is. Észrevesszük annak könnyét, baját, segít- 
ségre szorultságát. De talán jobban odafigyelünk Istenre is, és gyakrabban 
megkérdezzük tőle: „Uram, mit akarsz, hogy cselekedjem?” Nagy ajándé- 
ka tehát Istennek a lelkiismeretünk is. Ezzel is meg akar állítani a kárhozat 
felé vezető úton, ezzel is üdvösségünket munkálja. De ő nekünk a Jézus 
Krisztus megváltó szeretetében a teljességet, a megigazító kegyelmet adja. 

Nem ok és cél nélkül emlékeztet Isten az Igében arra, hogy eljön az 
idő, amikor életünk minden rejtett tusakodása, minden nemes vagy nem- 
telen harca, amelyet néha még legközelebbi szeretteink sem vesznek ész- 
re, mert nem látnak a szívünkbe, nyilvánvalóvá válik. Az életünk kuszált 
eseményei között ránk zúduló bántások és keserűségek hátterében néha 
sötét erőket sejtünk, amelyben egy embertárs a mozgató erő, aki ok nél- 
kül zúdítja ránk sebző nyilait. Földi világunkban borzalmas munkát végez 
a nagy „keresztül kasul dobáló,” aki maga körül mindig homályt támaszt, 
hogy amikor összekeveredik világunkban - jaj, néha talán bennünk is - a 
jó és a rossz, a kedvesség és a hamisság, mi magunk se lássuk világosan, 
hogy milyen világban élünk. Jellemző korunkra, hogy amikor világunk 
zűrzavarában egy esemény lezajlik, az emberek, történészek vagy kutatók, 
elkezdik kiértékelni az események mozgató rugóját, célját, eredményét, 
vagy eredménytelenségét. Ez sokszor szinte lehetetlen, mert az esemé- 
nyek színterén még lezajlásuk után is sokáig sötét erők homálya gátolja a 
tisztánlátást. Néha évtizedek, vagy évszázadok múlva térnek vissza egy- 
egy régi eseményhez, és csak akkor tudnak felszínre hozni dolgokat, ame- 
lyek sokáig lehetetlenek voltak. A tisztánlátásra vágyó ember sok esetben 
nem éri meg az élete átélt nehéz eseményeinek a tárgyilagos kiértékelé- 
sét. Isten Igéje az ilyen helyzetekben is fényt áraszt, amikor ezt mondja: 
, Nincs olyan elrejtett dolog, amely napvilágra ne kerülne, és nincs olyan 
titok, amely ki ne tudódna és ismertté ne válna.” Amit Isten Pál aposto- 
lon keresztül apogányokról mond a számukra még homályba vesző dol- 

gokról, az ránk is vonatkozik, amikor a napot említi, „ amelyen megítéli 
az Isten az emberek rejtett gondolatait az én evangéliumom szerint Krisz- 
tus Jézus által." 

Felvetődhet bennünk a kérdés: evangélium ez? Igen, evangélium. Gon- 
doljunk arra testvéreim, hogy az a sok minden, amely miatt sokszor ott 
van a lelkünk mélyén a kérdés, hogy ez miért történt, miért a bántások, a 
gonosz szavak, törések, egyszer mind-mind napvilágra jönnek. Akkor majd 
lehull minden titok-lepel. Ő hozza nyilvánosságra a rejtett dolgokat, aki 
mindent világosan lát. Nyilvánvalóvá válik életünknek minden mozzana- 
ta és minden gondolata. Azért van ez evangéliumnak nevezve, hogy akkor 
Isten minden fájó kérdésünkre is választ ad. Akkor válik nyilvánvalóvá, 
kinek vezette életét Isten Lelke, kit sodort a világ szele, és ki szövögette a 
saját érdekei fonalát, hogy vitorlát készítsen magának, amely által vágyai 
magaslatára emelkedhet, hogy nagy legyen, hogy emberek felett uralkod- 
hasson. Mert a világ sokféle szele, sőt már a fuvallata is, csak a földön lévő 
könnyű dolgokat, szemetet, hulló faleveleket sodorja messzire magával. De 
akiket Isten Lelke vezet, azok mint Jó fák termik a Lélek gyümölcseit, a sze- 
retetet, örömet, békességet és jóságot. A látszat-vallásosság a nagy szám- 
adáskor senkin sem segít. Az ószövetségi nép magabiztos büszkeséggel 
hirdette, hogy csak ő Istennek a szövetséges népe. De a szívekbe látó Jézus 
azt mondta nekik: „Jóllehet a pohárnak és tálnak a külső részét megtisztít- 
Játok; de a belsőtök rakva ragadománnyal és gonoszsággal." Ezért mond- 
ta nekik ezt is: , Miattatok káromoltatik Isten neve a pogányok között.” 

Egy fának a gyümölcsét még egy faluban is csak a közel levők ismerik. 
De Isten ismeri szívünk rejtett titkait is. Ezért lehet Isten hitben élő gyer- 
mekeinek emberi gyarlóságaink ellenére is reménységgel énekelni a ked- 
ves éneket: 

Szenteknek szentje vagy, ó Isten s nincs hiba, 

Szent akaratodnak határozásiba. 

Megáll igazságod, ha tartasz törvényszéket, 

Mivel jól ismered a szívet és veséket; 

Mégis, a bűnösnek halálán te nem örülsz, 

Inkább nagy irgalmad szerint rajta könyörülsz. Ámen 


Édesatyánk, megköszönjük néked, hogy itt állhatunk előtted, 
és minden gyarlóságunkban igy gyülekezetedként csöndesedhe- 
tünk el színed előtt. Megköszönjük, hogy te Igéd és Lelked által 
ma is gyűjtöd gyermekeid seregét, és földünkön ma is több száz 
nyelven hangzik kegyelmed hívó szava, útmutatásod és ébreszt- 
getésed. Hálát adunk néked jó Atyánk, hogy minket is emlékez- 

tettél, te azért adtad Igédet, azért jöttél üdvözítő szeretettel, hogy 
a mi szívünkben is ott legyen az a tőle tanult indulat és szeretet, 
amely az ő szívét is betöltötte, amikor testet öltve itt járt a földön. 
De te látsz sok minden mást is, ami hozzátapad földi életünkhöz. 
Sok erő akar minket elszakítani tőled, életünk tele van szakadékok- 
kal, megkeményedik a szívünk, és sokszor nincs benne Krisztu- 
sunk békessége. Könyörgünk, munkálkodj bennünk Szentlelked 
által. Áldd meg ezt a világot, amelyben mostis sok a háborúság, a 
gond az önzés és a tőled való elfordulás. Tedd áldássá a világban 
anyaszentegyházadat, hogy tudjon hegyen épített város maradni, 
és segíts, hogy legyünk mi mindnyájan, még ha valaki el is indult 
s tékozló fiú útján, hazatérő gyermekeiddé. Hálát adunk neked 
Atyánk, hogy vissza lehet térni, hogy van kegyelem, mert azért 
küldted szent Fiadat, hogy minket megszentelt földi életre és örök 
életre vezessen. Megváltó Krisztusunk nevében kérünk, hallgasd 
meg imádságunkat. Ámen 


Záróének: 264. dics. (1982.) 


Teljesítem az Úrnak tett fogadalmaimat 
Főének: 138. zsoltár Igeolvasás: Dániel 5. (válogatott versek). 


Bélsaccar király nagy lakomát rendezett ezer főrangú emberének, és az 
ezer emberrel együtt itta a bort. A bor batására megparancsolta Bélsaccar, 
bogy bozzák elő azokat az arany- és ezüstedényeket, amelyeket apja, 
Nebukadneccar bozott el a jeruzsálemi templomból. Azokból akart inni 
a király főrangú embereivel, feleségeivel és ágyasatval együtt. Elő is hoz- 
ták az aranyedényeket, amelyeket a jeruzsálemi templomból, az Isten 
bázából hoztak el, és a király azokból ivott főrangú embereivel, felesége- 
ivel és ágyasaival együtt. Itták a bort, és közben dicsőítették az aranyból, 
ezüstből, rézből, vasból, fából és kőből csinált isteneket. Egyszerre csak 
egy emberi kéz ujjai tűntek fel, és írni kezdtek a királyi palota festett falá- 
ra, a lámpatartóval szemben; a király pedig nézte a kezet, ahogyan írt. 
Közben a király arca elsápadt, gyötrő gondolatai támadtak, dereka eler- 
nyedt, és még a térdet is reszkettek. A király hangosan kiáltozott, hogy 
vezessék eléje a varázslókat, a csillagjósokat és a csillagászokat. Azután 
így szólt a király a babiloni bölcsekbez: Akárki legyen is az az ember, aki 
elolvassa ezt az írást, és meg tudja nekem magyarázni, az bíborba öltöz- 

bet, aranyláncot kap a nyakára, és rang szerint harmadik lesz az orszá- 
gomban. Akkor eljöttek a király bölcsei mindnyájan, de nem tudták az 
írást elolvasni és megmagyarázni a királynak. Ezért Bélsaccar király még 
jobban megrémült, arca elsápadt, és a főrangú emberek is tanácstalanok 
voltak. Az anyakirálynő azonban hallva a királynak és főrangú emberei- 
nek a beszédét, bement a mulatozókboz, és ott így szólt a királyné: Király, 
örökké élj! Ne gyötörjenek téged gondolataid, és az arcod se legyen sápadt! 
Van országodban egy férfi, akiben szent, isteni lélek van. Atyád idejében 
őt úgy ismerték meg, mint akinek világos értelme van, és olyan bölcsessége, 
amilyen az istenek bölcsessége. Atyád, Nebukadneccar király a mágusok, a 
varázslók, a csillagjósok és a csillagászok elöljárójává tette; igen, a te atyád, 
ó király! Mert Dánielben, akit a király Baltazárnak nevezett el, rendkívüli 
lélek, tudás, értelem, továbbá álommagyarázó, titkot feltáró és rejtélyeket 
megfejtő képesség van. Most azért hívatni kell Dánielt, majd ő megadja a 
magyarázatot!...Dánielt tehát a király elé vezették.... Dániel így válaszolt 
a királynak: Ez az írás, amelyet fölíratott: mené mené tekél ú-parszin. Ez 
pedig a szavak magyarázata: A mené azt jelenti, hogy számba vette Isten 
királyságodat és véget vet annak. A tekél azt jelenti, hogy megmért téged 
mérlegen, és könnyűnek talált. A perész azt jelenti, hogy felosztotta király- 
ságodat, és a médeknek meg a perzsáknak adta. ... Még azon az éjszakán 
megölték Bélsaccart, a káldeusok királyát. 

Mindenható Isten, gondviselő Édesatyánk, jó nekünk szívünk 
gyermeki reménységével elcsöndesedni színed előtt, megköszön- 
ni a megköszönhetetlent, az életet, amelynek ma új napjára vir- 
rasztottál, és ezt az Ige hallgatására rendelt nyugalom napját. 
Megköszönjük, hogy része lehetünk a te népednek, amely ma 
ismét sok-sok helyen figyel atyai szódra, hívogatásodra, ébresz- 
tésedre. Atyánk, mi odakint a világban a hétköznapok sodrásá- 
ba kerülünk, és könnyen eltévedünk. Sokszor sodor magával a 
világ, hitünkben sokszor megtántorít a sátán, sokszor elhomá- 
lyosul előttünk a cél, ahova te akarsz vezetni bennünket, és így 
válunk tévedések erdejében bolyongó gyermekeiddé. Hálát adunk 
neked, hogy te Igéd kereső kiáltásával utánunk jössz, mert nem 
akarod, hogy elvesszünk. Megköszönjük, hogy szabad nékünk a 
mi bűneink büntetését felvevő Jézust a szenvedések útján kísérni, 
és hangzik köztünk a vigasztalás, hogy az ő szenvedéséből a mi 
életünkre élet és áldás árad. Kérünk Atyánk, erősítsd mostis hitün- 
ket, hogy követhessük Megváltónkat, akinek a nevében kérünk, 
hallgasd meg imádságunkat. Ámen 

Igehirdetés előtti ének: 171. dics. Alapige: Zsoltárok 116,12-14 


Mit fizessek az Úrnak a sok jóért, amit velem tett? A szabadu- 
lásért fölemelem a pobarat és az Űr nevét birdetem. Teljesítem az 
Úrnak tett fogadalmaimat, egész népe jelenlétében. 


Kedves Testvéreim, 


Sokféleképpen lehet csoportokra osztani az embereket, de itt most ves- 
sünk egy rövid pillantást az emberi szív hálájára, és hálátlanságára. Vannak 
a magukat hitben élőnek mondó emberek közt is, akik nem érzik, hogy 
Istennek mindnyájan adósai vagyunk. Istent a világ teremtőjének vallják, 
de miközben ezt kimondják azt is hozzáteszik, hogy rájuk nem sok gond- 
ja van. Az ilyen embertársak panaszkodnak életük gondjai, bajai miatt és 
irigykedve beszélnek másokról, akik könnyebben élnek, eredményeket 
érnek el, az ő életük pedig tele van veszteségekkel csalódásokkal. Az ilyen 
embertársak szíve, akik ilyen érzéseket, gondolatokat fejeznek ki, rendsze- 
rint hamar elfásul, lassan egészen elszakad Istentől és az embertársaktól is. 
Van az embereknek olyan csoportja is, akik nagyon érzékeny lelkülettel 
beszélnek arról, hogy sok mindent kaptak Istentől, hiszen minden nap az 
ő ajándéka, mindenki, akivel jó itt ezen a földön együtt élni, egymás ter- 
hét hordozó szeretetben járni, szintén az ő ajándéka. Az ilyen emberek- 
nek a szívében aztán ott van az a kérdés: mit adjak én Istennek azért a sok 
jóért, amivel megajándékoz. Közben visszhangzik szívében Isten Igéjének 
ez a mondata is: „Mid van, amit nem kaptál?” Az a tudat, hogy mi mindent 
Istentől kapunk még fokozza az érzést, hogy akkor mi igazán nem tudunk 
mit adni Istennek. Hisz az életem, az erőm, a tudásom, a körülvevő jóem- 
berek mind az ő ajándékai. Már pedig az érzékeny szívű ember a Jót vala- 
mi jóval akarja viszonozni. Emberi kapcsolatainkban sem ismeretlen ez a 
néha előjövő érzés. Egyrészt örülünk, ha valaki valamilyen formában kife- 
jezi, hogy kedvesek vagyunk neki, hogy szeret, tisztel minket, de a sze- 
retettel megajándékozott embernek a szívében ott van a kérdés, hogy ő 
mivel viszonozza a megtapasztalt jót. Korunkban, amikor sok ember szíve 
abba fásul bele, hogy az ember jótettért sem várhat jót, ritkán előforduló 
nemes igyekezet mind Isten, mind embertársaink felé a viszonosság. Ez 
a törekvés fokozott mértékben ott van annak a szívében, aki nemcsak azt 
tudatosítja, hogy mindene és mindenkije Istennek az ajándéka, hanem azt 
is, hogy Isten mind ezeken a földi, anyagi dolgokon túlmenően elkészí- 
tette nekünk az örök kincset, az elvehetetlen értéket a Krisztusban készí- 
tett megváltást. Ezekben a hetekben is szabad Isten felé forduló lelkülettel 

kísérni a testet öltött szeretetet, megváltó Urunkat a Golgota felé vezető 
útján. Jó hallani az Igéből, hogy ő azért megy oda meghalni, hogy nekünk 
életünk legyen. Megváltó tette azt jelenti, hogy nem ér véget a földi élet az 
utolsó szívdobbanással, ő csodálatos folytatást készített megváltottainak. 
Sok jó szándékú hitben élő ember úgy gondolja: ő úgy törleszti Isten iránti 
adóságát, hogy jár a templomba. Számomra nagyon emlékezetes az egyik 
sok évvel ezelőtti vasárnap, amikor az egyik beszolgált gyülekezetben a 
nagyon szorgalmas, tisztességes és becsületes egyházfi, amikor istentiszte- 
let előtt már szót váltottunk némelyekkel, ezzel a mondattal fordult hoz- 
zám: tessék jönni, menjünk be a templomba, tudjuk le a magunkét. Ezzel 
kifejezte, hogy a templomba menés Isten iránti adósságunkból eredően 
kötelességünk, amit le kell tudnunk. Sok embernek a lelke mélyén van 
ez a gondolat, talán egy kicsit azzal a mellékgondolattal is, hogy a temp- 
lomba menéssel jót teszünk Istennek. Pedig ezzel a gondolattal az ember 
önmagát csapja be. Isten nem azért készít nekünk alkalmakat, amikor Igé- 
je köré hívogat bennünket, mert arra Istennek van szüksége, hanem azért, 
mert arra nekünk van nagy szükségünk. Ő hirdeti szeretetének örömhí- 
rét, életünk sok útvesztőjében, keresztútjaink bizonytalankodása közben 
ő mutatja nekünk a jó utat, hogy el ne tévedjünk, vesztünkbe ne rohan- 
junk. A templomba menéssel nem visszafizetünk Istennek, hanem minden 
alkalommal új ajándékokat, lelki kincseket kapunk tőle. 

Mai igeolvasásunkban hallottuk a Dániel próféta könyvének egyik 
nevezetes történetét. Arról van benne szó, hogy a babilóniai király orszá- 
ga fő embereinek egy nagy vendégséget rendezett és ott nem akármilyen 
edényekből, hanem a jeruzsálemi templomból elrabolt, ma mi így fejez- 
nénk ki, hogy Úr asztali edényekből itták a bort, és dicsérték, magasztalták 
a királyt. Ekkor jelent meg a palota nagy termének a falán egy titokzatos 
kéz, amely egy titokzatos mondatot írt a falra, amit aztán egyedül Dániel 
tudott megfejteni. A mondat a királynak szóló üzenet volt, amelyet Dániel 
az ott fogságban levő Isten követe így fordított le: , Megmérettél a mérlegen 
és híjával találtattál, számba veszi az Úr a te királyságodat és a médeknek, 
meg a perzsáknak adja." A magabiztosan tivornyázó király megrémült, 
remegett, kincset, hatalmat, gazdagságot ígért az írás megfejtőjének. Nem 
tudatosította, hogy ő már semmit nem adhat senkinek, mert azon az éjsza- 
kán véget ér élete. Egyszer minden embernek az életében eljön az idő, ami- 
kor rá kell döbbennie, hogy ő most már senkinek semmit nem adhat. Most 
már csak arra van ideje, hogy elfogadja azt az egyetlen egyet, ami még 
segíthet rajta, ami által még lehetne élete. Az életnek ez az egyetlen útja a 
kegyelem elfogadása. Isten az Igén keresztül is, és sokféle élethelyzet által 
is emlékeztet arra, hogy mi semmit nem tudunk visszafizetni neki. 

Ez azonban mégse jelenti azt, hogy a hívő ember is tétlen nyugalom- 
mal nézi, hogy zajlik körültünk a világ, az élet. Mai Igénkben Isten világo- 
san megmondja, hogy az egyetlen dolog, amit az ember adhat Istennek: a 
hála. Minden nap van miért hálát adnunk. Az Igében maga az Isten mond- 
Ja: , Mindenért bálát adjatok." 

Az ószövetségi népnek, amikor már nagyon ránehezedett az egyiptomi 
rabszolgasors igája, Isten úgy mentette meg az életét, hogy kiszabadította 
őket Egyiptomból. A megszabadításnak erre az eseményére a nép akkor 
is emlékezett, amikor már évszázadok óta az Ígéret földjén élt. Ennek az 
emlékére ünnepelték a páskabárány ünnepét Jézus és tanítványai is. Ez az 
ünnep azzal fejeződött be, hogy hálaadással poharat emeltek Isten szaba- 
dító kegyelmének az emlékére. Amikor az áldozati halálhoz készült Jézus 
nagycsütörtök este, akkor ezt úgy ünnepelte tanítványaival együtt, hogy a 
hálaadás poharát felemelve emlékeztette övéit arra, hogy akkortól kezdve a 
hálaadás poharának a felemelésekor már nemcsak annak a páskabáránynak 
a kiontott vérére kell emlékezniük, amelyet az Egyiptomból szabadulás 
éjszakáján Istennek áldoztak. A hálaadás poharának felemelésekor tudtára 
adta övéinek, hogy , Ő Istennek ama Báránya, aki elveszi a világ bűneit.". 
Így lett az ószövetségi gyülekezet páskabárány vacsorájából az újszövet- 
ségi gyülekezetben Úrvacsora, amelyen az ő bűneinkért kiontott vérére 
emlékezünk hálaadással. Megváltónk rendelkezését megtartva azért állunk 
meg mi is minden alkalommal a kegyelem asztalánál, és értünk megtört 
testének a jegye után az ő értünk kiontott vérének a jegyét is gyermeki 
hálaadással fogadjuk. 

Megváltott életünk Isten kegyelmének az ajándéka. Ezért kell imádsá- 
gunkkal is és életünkkel is ezt megköszönni neki. 

Hogy a hálaadás ne váljon csak kedves ünnepi cselekménnyé, ezért van 
szó az Igében a fogadalomról is: „Az Úrnak tett fogadalmaimat teljesítem 
az ő egész népe előtt. "Mert odáig sok hívő ember eljut, hogy jó egyház- 
tagnak tartja magát, jár a templomba, és vannak gyülekezeti életünkben 
kedves különleges alkalmak is, amikor az ajkunkon fogadalom hangzik. 
Mielőtt az Úrvacsorával élnénk, mindig elhangzik az ajkunkon a fogada- 
lom, hogy mi Istennek azért a kegyelméért, hogy ő minket Jézus Krisztus 
áldozata által megváltott; , bálából egész életünket az Úrnak szenteljük és 
már e jelenvaló világban, mint az ő megváltottai az ő dicsőségére élünk. ” 
Igyekszünk, hogy fogadalmunkat teljesítsük az Úr egész népe előtt? Vagy 
emlékszünk még rá, hogy amikor eljött az ideje, mi is odaálltunk a gyü- 
lekezet elé, hogy hitünkről vallást, Krisztus egyházához való hűségünkre 
fogadalmat tegyünk. Konfirmációkor sok gyülekezetben elhangzik a kon- 
firmálók ajkán az énekben elmondott Krisztusra vonatkozó fogadalom: 

„Rá tekintünk, máshová nem, Isten úgy áldjon meg, Ámen” Mindnyájan 
megtartjuk ezt a fogadalmat? A házasságkötés is nagy és kedves alkalom 
mindenkinek az életében, akit Isten hitvestárssal ajándékoz meg. Odáig 
gyülekezetünkben a nehezítő körülmények ellenére minden házaspár elju- 
tott, hogy le akarta tenni Isten és a gyülekezet előtt a házastársi esküt, a 
hűség fogadalmat. Egy szépnek remélt életút szép megkezdése ez, de min- 
den hitvestárs ehhez szabja az életét? Igyekeznek a hitvestársak betölteni 
egymás életét szeretettel, hűséggel és jósággal, hogy a családi élet gondok 
és próbák közt is szép és áldott legyen? 

Aki tudja, hogy életünk és mindenünk és mindenkink, aki hozzátar- 
tozik valamilyen formában az életünkhöz, Isten ajándéka, az egész életén 
át megtapasztalja, nincs olyan időszaka az életünknek, amelyben ne len- 
ne okunk arra, hogy hálát adjunk Istennek. Nemcsak az örvendezőknek, 
az élet napos oldalán élőknek, nemcsak az eredményeseknek. Nemcsak 
azoknak, akiknek nem kellett megjárni a szenvedések mély völgyeit, 
akik nem ismerik a szükséget, hanem mindenkinek, még a betegeknek, 
az élet késő őszére jutottaknak is, akik előtt már óriássá nőnek az alko- 
nyati árnyak. Nem hiába mondja például a betegségében gyógyulásért 
imádkozó Pál apostol éppen akkor, amikor Isten látszólag nem hallgat- 
ta meg imádságát, nem vette ki testéből a betegség tövisét, hogy amikor 
gyenge vagyok, akkor vagyok erős. Isten nem gyógyította meg, de kivet- 
te szívéből a belső nyugtalanságot, és ennek a belső békességnek a birto- 
kában már másnak látta az életét. A gyógyulást azért kérte, hogy többet 
munkálkodhasson, apostoli küldetését nagyobb erővel és eredménnyel 
végezhesse. Apostoli élete alkonyán, amikor visszanézett a megtett útra, 
az elvégzett munkára, boldog megelégedéssel tudta mondani, hogy töb- 
bet dolgozott, mint a többi apostol együttvéve. Megtapasztalta, hogy 
Isten tud a nagyon roskatag testbe is erős lelket adni és boldogan élte 
át, hogy amikor testben gyenge volt, akkor lett igazán áldott eszközzé, 
hogy Isten Lelke által áldott munkát végezzen. Ezékiás király, amikor 
Isten Jeremiás prófétán keresztül megüzente neki, hogy meg fog halni, 
nagyon elkeseredett és imádságos sóhajtások között készült a halálhoz. 
Amikor aztán Isten mégis megkönyörült rajta, nem panaszolta fel Isten- 
nek keserveit, hanem ezt mondta: , Áldásul volt nekem a nagy keserűség, 
mert megmentetted lelkemet az enyészet vermétől, és hátad mögé vetet- 
ted minden vétkemet.” 

Ezékiás örült a még meghosszabbított életidőnek, de tudatosította, 
hogy Istennek még ettől is nagyobb ajándéka a bűnbocsánat, a kegyelem. 
Isten Krisztusban ezt készítette el. Ezért van miért mindnyájunknak hálát 
adni Istennek. Ámen 

Világot teremtő Isten, gyermeki hálaadással magasztaljuk 
szent nevedet, hogy te ezt a földi világot azért teremtetted, hogy 
nekünk, itt élő embereknek, akik a kísértőre hallgatva bűnbe 
estünk, terített asztalunkká legyen. Köszönjük Atyánk, hogy köz- 
vetlen vagy közvetve a földből nyerjük ételünket, italunkat, ottho- 
nainkat, és mivel mi mindnyájan porból vett emberek vagyunk, 
tőled kaptuk a velünk földön élő embertársakat, szeretteinket, 
családtagjainkat is. Hálát adunk Atyánk, hogy te nemcsak a földi 
élet anyagi javait ajándékozod nékünk, hanem Jézus Krisztusban, 
akit most lélekben mindnyájan a Golgota felé kísérünk, ahova 
értünk meghalni megy, elkészítetted a minden értelmet felülhala- 
dó örök jót, az üdvösséget is. Ezért szeretnénk mi egész lényünk- 
kel, érzéseinkkel, gondolatainkkal és tetteinkkel a te nevedet 
magasztalni, néked hálád adni. De megvalljuk előtted jó Atyánk, 
hogy mi az elgondolt jónak, az akaratod szerinti életnek a meg- 
valósításához is gyarlók vagyunk. Ehhez is szükségünk van a te 
Szentlelked vezetésére. A mi erőnk kevés s a bűn erős nagyon. 
Kérünk, tisztítsd meg szívünket, erősítsd hitünket és tégy minden 
jóra alkalmassá minket. Tégy alkalmassá arra is, hogy kegyelme- 
det elfogadjuk, és mint megváltott gyermekeid hálás szívvel a te 
dicsőségedre éljünk. Megváltónk nevében kérünk, hallgasd meg 
imádságunkat. Ámen 


Záróének: 421. dics. (1996.) 


Krisztus helyettes áldozata 
Főének: 335. dics. Igeolvasás: Zsidók 10,1-18 


Mivel a törvény az eljövendő javaknak csak árnyékát, de nem a meny- 
nyet dolgok valóságos alakját tartalmazza, ezért azokkal az áldozatokkal, 
amelyeket évenként rendszeresen bemutatnak, sohasem tudják tökéletes- 
sé tenni az odajárulókat. Különben megszűnt volna az áldozatok bemu- 
tatása, hiszen akik áldoztak, és egyszer megtisztultak, többé nem éreztek 
volna semmi bűntudatot. De az áldozatok évről évre a bűnökre emlé- 
keztetnek. Mert lehetetlen, hogy bikák és bakok vére bűnöket töröljön el. 
Ezért, amikor eljön a világba, így szól: , Áldozatot és ajándékot nem akar- 
tál, de testet alkottál nekem; égő- és bűnért való áldozatot nem kedveltél. 
Akkor ezt mondtam: Íme, itt vagyok, amint a könyvtekercsben meg van 

írva rólam, hogy teljesítsem a te akaratodat, Istenem.” Előbb azt mondta: 
, Áldozatokat és ajándékokat, égő- és bűnért való áldozatokat nem akar- 
tál, nem is kedveltél” ( ezeket a törvény szerint mutatják be), de azután 
így szólt: „Íme, itt vagyok, hogy teljesítsem a te akaratodat.” Megszünteti 
az elsőt, hogy helyébe állítsa a másodikat: az ő akarata szentelt meg min- 
ket Jézus Krisztus testének feláldozása által egyszer s mindenkorra. Min- 
den pap naponként szolgálatba áll, és sokszor mutatja be ugyanazokat az 
áldozatokat, amelyek sohasem képesek bűnöket eltörölni. Ő ellenben, miun- 
tán egyetlen áldozatot mutatott be a bűnökért, örökre az Isten jobbjára ült, 
és ott várja, hogy ellenségei zsámolyul vettessenek lába alá. Mert egyetlen 
áldozattal örökre tökéletessé tette a megszentelteket. De bizonyságot tesz 
nekünk a Szentlélek is, mert ez után az ige után: „Ez az a szövetség, ame- 
lyet kötök velük ama napok múltán”, így szól az Úr: , Törvényemet szí- 
vükbe adom, és elméjükbe írom; bűneikről és gonoszságaikról pedig többé 
nem emlékezem meg.” Ahol pedig a bűnbocsánatról van szó, ott nincs töb- 
bé bűnért bemutatott áldozat. 


Örökkévaló Isten, gondviselő Édesatyánk, a te teremtő hatal- 
madról beszél minden ebben a hatalmas világmindenségben. A te 
hatalmadról beszél a pattanó rügy, a nyíló virág, és mi, földön élő 
gyermekeid mégis sokszor némák vagyunk, és nem beszélünk a 
te jóságodról, a te üdvözítő szeretetedről. Köszönjük, hogy te ben- 
nünket arra hívtál el, és azért adtad a beszélni tudás ajándékát, 
hogy ne csak egymás előtt tudjuk kitárni szívünket, hanem előtted, 
gondviselő Édesatyánk előtt is. Segíts, hogy tudjunk mi is, mint 
teremtett világodban sok minden, emberi nyelven bizonyságot ten- 
ni rólad, mint világunk, életünk és mindenünk Uráról. Hálát adunk 
neked, hogy most Igéd hallására lehetünk itt együtt, és ismét kitá- 
rod előttünk megváltó szereteted mély titkait, amelyet kijelentettél 
és véghezviszel Jézus Krisztusban. Az ő nevében kérünk hallgasd 
meg imádságunkat. Ámen 


Igehirdetés előtti ének: 483. dics. 6. vers Alapige: Zsidók 9,27-28 


És amint elrendeltetett, bogy az emberek egyszer meghal- 
janak, azután pedig ítélet következik, úgy Krisztus is egyszer 
áldoztatott fel, bogy sokak bíűínét elvegye, másodszor majd bűn 
bordozása nélkül fog megjelenni azoknak, akik várják őt iüdvös- 


ségükre. 

Kedves Testvéreim, 


Az Igén keresztül most arra emlékeztet Isten, hogy ez a mi földi életünk, 
amelyet itt töltünk a bölcső és a koporsó közötti években, egy megismétel- 
hetetlen, visszahozhatatlan egyszeri alkalom. Soha többet nem lehet vissza- 
hozni a letűnt percet, a letűnt napot, és nem lehet soha többé jóvátenni azt a 
vétket, amit azok ellen követtünk el, akik már kiléptek ebből a földi életből. 

Az alapigében elhangzott szavak Istennek nem első hozzánk intézett 
szavai, de nem is az utolsók. Az Ige: , Elrendeltetett, hogy az emberek egy- 
szer meghaljanak”, nem első szavai Istennek, mert Isten teremtő tervében 
az élet akarása kapott először hangot. Isten nem azért teremtette a világot és 
nem azért teremtette a teremtés koronájaként az embert, hogy a világ is meg 
az ember is elenyésszen, hanem azért, hogy a világ is, meg az ember is éljen. 
Isten első szava a teremtéskor így hangzott: legyen. Legyen világosság, Aztán: 
legyen boltozat, mert azt akarta, hogy minden, amit teremtett, legyen. Isten 
életre teremtette a világot és az embert, de Istennek ebbe a teremtő rendjébe, 
a Jónak teremtett világba belelépett a hitető, a sátán, és vele együtt belépett 
a világba az enyészet és a halál. Isten a bűneset után mondta az embernek; 
, orcád verítékével egyed a te kenyeredet, amíg visszatérsz a porba, amelyből 
vétettél." Azóta enyészetre hullik a föld, a természet, az ember, az élet. 

Az embert ősidők óta foglalkoztatja és nyugtalanítja az elmúlás, az 
enyészet, a halál gondolata. Az emberi öntudat fejlődése, a föld különböző 
területein kialakuló sokrétű kultúra, amelynek mozgató rugója a környe- 
zet vallási képzeteinek színessége volt, sok mindent megpróbált, hogy 
meneküljön a halál gondolatától, vagy, hogy annak okát, lényegét, meg- 
fejtse. A valószínűleg sokmillió év múltra visszatekintő, kutató, fürkésző 
ember sokféle titok zárát kinyitotta már, de az elvesztett életet nem találta, 
nem találhatta meg. Érdekes mítoszokat szült ez a nyugtalan keresés, elmé- 
letek születtek, amelyek nem juthattak túl a hipotézisek határán. Néme- 
lyik elmélet már tanrendszerré alakult, és osztódással szaporodik. Ezeknek 
különböző változatait napjainkban még a médiumok is népszerűsítik. Leg- 
ismertebb köztük a lélekvándorlás gondolata. Indiából indult ki, és a gon- 
dolat az ember álom fölötti tépelődése során született. Elgondolkodtak 
azon az ismerős tényen, hogy az ember álmában sokszor olyan dolgokra 
is képes, amire a valóságban képtelen. Tud például a földről felemelked- 
ni, és repülni. Miközben az alvó ember teste szinte mozdulatlanul pihen, 
álmában néha távoli tájakon jár, beszélget, alkot, dolgozik. Erre az ismerős 
tényre magyarázatot keresve valaki azt a képzetet melengette magában, 
hogy amíg az ember alszik, a lelke, legalább is részben, útra kel, és önál- 
ló életet él. Ez a gondolat folytatódott aztán azzal az elképzeléssel, hogy 

amikor az ember meghal, akkor a lelke már nemcsak részben, hanem egé- 
szen eltávozik a testből és vándorol. De nem vándorol örökké, mert egy 
idő múlva, - ez az idő lehet rövid is, de akár évszázadokig is tarthat, - visz- 
szatér a földre, és egy újszülöttben testet öltve, a földön újrakezdi az éle- 
tet. E szerint az elképzelés szerint tehát az ember nem egyszer születik 
és nem egyszer hal meg. Az, hogy ki mennyi idő múlva kezdi újra a földi 
életet, és milyen körülmények közt fog a földön ismét megszületni, attól 
függ, hogy milyen életet élt előzőleg a földön. Elképzelésük szerint ugyan- 
is a meghalt ember lelke a halál után az , igazság kérlelhetetlen törvénye 
elé kerül,” ami Indiában a , karma" nevet viseli. A karma ítélete alapján és 
az általa meghatározott körülmények között kell aztán a földön megszü- 
letnie. Aki rendetlenül élt, az rosszabb körülmények közé születik, mint 
azelőtti életében. Ha valaki nagyon elrontotta az életét, gonosz, tolvaj és 
züllött volt, annak lelke egy állatba költözhet, és akár ragadozó vad, orosz- 
lán, hörcsög vagy patkányként kell élnie a földön. Aki viszont jótékony, 
segítőkész életet élt, az egy magasabb rendű élethelyzetbe születhet bele. 

Ez az életről és a halálról vallott indiai gondolat eljutott Európába is: 
Sokan örömmel fogadták a gondolatot, hogy a meghalás után újra lehet élni 
a földön. Viszont megrémültek a gondolattól, hogy a megismétlődő életek 
sora mélységes nyomorba döntheti az embert, vagy egyenesen állati élet- 
re kárhoztatja. A 18. században egy német bölcselő és író (E.Lessing) aztán 
új ruhába öltöztette ezt a több mint háromezer éves elméletet. Ő is a maga 
elképzelésével változtatta meg ezt a régen hullámzó gondolatot. Hevesen 
tiltakozott a gondolat ellen, hogy a születések során az ember alacsonyabb 
rendű, vagy állati életbe süllyedhet. Azt mondta: a halál után azért vándo- 
rol az ember lelke, hogy a születések során mindig tisztultabb, nemesebb, 
magasabb színvonalú életre jusson. A lélekvándorlás tehát az emberiség 
jobb, emberségesebb, tisztább, nemesebb életre jutásának az ügyét szolgálja. 

Ez az újított gondolatsor már messzire vándorolt a lélekvándorlás gon- 
dolatának az eredeti változatától is, és nagyon távol áll attól az ismerettől, 
amire minket Isten a Szentíráson keresztül eljuttat. Mert amit az ember 
az élet és halál titkáról a maga lehetőségei által sohasem ismerhetett volna 
meg, azt Lelke által kijelentette Isten a Szentírásban, majd az Isten létére 
emberré lett Jézus Krisztusban. És éppen általa tudjuk, hogy a világ fölött 
nem egy személytelen, kérlelhetetlen és kegyetlen törvény uralkodik, 
amely minden bűnért kiszabja a szigorú büntetést, hanem a világot teremtő 
Isten, aki nekünk Krisztusban mennyei Édesatyánk lett. Ő szerető Atya. 
Amikor az életre teremtett ember és világ elindult a halál útján, ő Krisz- 
tusban lefizette bűneink váltságdíját. Ő nem megbüntetni akar, hanem 
megbocsátani. Ő nem azt akarja, hogy meghaljunk, hanem azt, hogy hoz- 

zá térjünk és éljünk. Az ember nem tud életelixírt gyártani, de az ő meg- 
bocsátó szeretete a halálon keresztül is életet tud adni. 

Isten nekünk az Újszövetségben már azt is elmondja, hogy az egész 
teremtett világ sóvárogva nyög és sóhajt, és várja Isten fiainak a megjele- 
nését. Isten gyermekei, az újszövetségi gyülekezet már tud a megváltás- 
ról, azért van ott a Római levélben, hogy Isten fiai is azért szomorkodnak, 
mert várják testünknek a megváltását is. Mert Isten nemcsak lelki üdvössé- 
get ad. A bűnbe esett ember testestől, lelkestől elveszett és Isten kegyelme a 
testileg, lelkileg elveszett embernek a Krisztus áldozata által teljes megvál- 
tást készít. A gyászban járó hívő emberek sokszor azzal vigasztalják magu- 
kat, hogy a földi életből kilépett kedvesük lelki üdvösségre érkezett. Isten 
Krisztusban azonban nemcsak lelki üdvösséget, hanem teljes üdvösséget 
készített. Amikor most a Krisztus szenvedésére emlékezés heteiben hálás 
szeretettel emlékezünk Megváltónk értünk hordozott szenvedésére, akkor 
azt kell tudatosítani, hogy a Golgotán nemcsak egy borzalmas gyilkosság 
történt, nemcsak egy emberi gonoszság által szított ítélet történik, ott mind 
ezeken keresztül Jézus Krisztus hajtja végre életének bűneinkért való ide 
áldozását. Benne Isten áldozza ide egyszülött Fiát értünk. Sokszor halljuk 
az Igében, hogy minden jó adomány és minden tökéletes ajándék felülről 
a tökéletesség Atyjától származik. Az Atya legnagyobb ajándéka a Krisz- 
tusban készített kegyelem. Nemcsak a mi földi napunk, ami a földi életnek 
sok más, Istentől adott körülménnyel együtt előfeltétele, mert simogató 
melege nélkül nem lenne fény, nem csirázna ki az elvetett mag, nem lenne 
kenyér és sok minden más. Nem véletlenül mondta Jézus, hogy ő az életnek 
a kenyere. Benne, általa Isten örök életre táplálja gyermekeit. Mert szép ez a 
világ, mert Isten szépnek és jónak teremtette, áldott lehet ez a földi élet, ha 
úgy éljük azt, ahogy azt Isten a szívünkre kötötte. Mi ezt a szépnek, jónak 
teremtett életet is elrontjuk, ha letérünk az Isten által rendelt útról. Ezért 
adja mindnyájunknak, mint bűn útjára tévedt gyermekeinek Isten Krisztu- 
sért kegyelemből az életet. Ha nem jött volna a földre a mennyből alászál- 
lott kenyér Jézus Krisztus, akkor Isten Igéjének a hozzánk szóló üzenete 
abba maradt volna azzal, amit ő a bűneset után mondott: ,, Visszatérsz a por- 
ba, amelyből vétettél, mert por vagy te és ismét porrá kell lenned.” De Isten 
Igéje így nem maradt abba, mert Isten tovább mondja, és ez Krisztusban így 
hangzik: , Én élek és ti is élni fogtok.” Mai Igénk utolsó mondata így hang- 
zik: „Krisztus is egyszer áldoztatott fel, hogy sokak bűnét elvegye. Másod- 
szor majd a bűn bordozása nélkül fog megjelenni azoknak, akik várják őt 
üdvösségükre.” Ő először is bűn nélkül jött, hiszen Isten létére lett ember- 
ré, mindenben hasonlatos volt hozzánk kivéve a bűnt. Amikor emberré lett 
neki is fájt a fájdalom, ugyanúgy érezte az éhséget, ugyanúgy szenvedett, 

ugyanúgy hordozta az emberi lét minden terhét, mint mi mindnyájan. Ő 
maga tökéletes volt, de magára vette a mi bűneinket. Amikor másodszor 
eljön, már nem vesz magára bűnt, mert akkor azokhoz jön, akik áldozatá- 
nak a kegyelmét elfogadták és őt várják üdvösségükre, hogy ezzel a kegye- 
lem műve befejeződhessen. A benne megváltottaknak már nem lesz ítélete, 
azok felé a kegyelem hívó szava hangzik: „Jertek Atyámnak áldottai örö- 
köljétek az országot, amelyet számotokra elkészítettem.” 

Ez visszhangzik szívünkben, ezért tudjuk életutunk harcai közben is 
reménységes hittel énekelni: 

A földi harc után vár a jutalom, 

Mit a hű harcosnak megad Jézusom. 

Majd túl a Jordánon üdvöt ad s áldást, 

Magához ölel, nem okoz csalódást. Ámen 


(Énekgyűjtemény 79. oldal, 3. vers) 


Édesatyánk, nagy öröm nékünk megvigasztalódott szívvel 
elcsöndesedni előtted, amikor hangzik köztünk hozzánk szóló üze- 
neted. Jó nekünk hallani Atyánk, hogy Igédnek nem az a végső 
kicsengése, hogy te visszatérítesz bennünket a porba, amelyből 
vétettünk, hanem az, hogy nekünk Jézus Krisztusban üdvösséget, 
áldást készítettél. Hálát adunk néked, hogy azért szólsz hozzánk 
Igéden keresztül, mert akarod, hogy mindennapi életünk próbatét- 
elei közt is tudjunk úgy élni, mint gyermekeid, és életünk legyen 
bizonyságtétellé, hogy mi Igédnek nemcsak hallgatói, hanem meg- 
tartói is igyekszünk lenni. Segíts Atyánk, hogy szívünkben hálás 
szeretet legyen és így kerüljünk egyre közelebb Jézusunkhoz is és 
egymáshoz is, mint Megváltónknak hű követei és egymásnak jó 
testvérei. Légy velünk oltalmazó szereteteddel, mikor életünk küz- 
delmei közben megfáradunk és elcsüggedünk, hogy a kísértő el ne 
tántoríthasson a te utadról, és ne tékozoljuk el legdrágább kincsün- 
ket, üdvösségünket. Nagy vigasztalás számunkra a tudat, hogy te 
akkor is velünk vagy, amikor életünket a gondok és bajok viharai 
tépik, hogy kegyelmed napja ott van életünk viharfelhői mögött is, 
és ha a felhők elvonulnak, ránk ragyog kegyelmed napja. Kérünk, 
áldd meg hétköznapi munkáinkat is, segíts, hogy tudjuk Megvál- 
tónkat gyermeki hittel követni a szenvedések útján. Kérünk, általa 
szenteld meg mindnyájunk életét. Ámen 


Záróének: 426. dics. (1999.) 

Áldozatok 
Főének: 116. zsoltár 8-11. vers Igeolvasás: 3. Móz. 9,1-8; 5. Móz. 16,8-16 


A nyolcadik napon szólította Mózes Áront és fiait, meg Izráel véneit. 
Ezt mondta Áronnak: Végy egy borjút a vétekáldozatboz, egy kost pedig 
az égőáldozathoz; hibátlanok legyenek. Azután áldozd fel őket az ÚR előtt. 
Izráel fiaihoz pedig így szólj: Fogjatok egy kecskebakot a vétekáldozathoz, 
meg egy borjút és egy bárányt az égőáldozatboz, egyévesek és bibátlanok 
legyenek; gyúrt ételáldozatot, mert ma megjelenik előttetek az ÚR. Oda- 
vitték tehát a kijelentés sátra elé, amiket Mózes parancsolt. Az egész közös- 
ség is odajárult, és megállt az ÚR színe előtt. Ekkor azt mondta Mózes: Ezt 
a dolgot kell cselekednetek az ÚR parancsa szerint, amikor majd megjelenik 
előttetek az ÚR dicsősége. Hat napig kovásztalan kenyeret egyél! A bete- 
dik napon, Istenednek, az Úrnak ünnepnapján ne végezz semmi munkát! 


Számolj azután bét hetet. Attól fogva kezdd számolni a hét hetet, hogy 
sarlóval kezdenek aratni. Akkor tartsd meg a hetek ünnepét Istenednek, 
az ÚRnak, és adj önkéntes áldozatot aszerint, ahogyan megáld Istened, az 
ÚR. Örvendezz Istenednek, az ÚRnak színe előtt fiaddal és leányoddal, 
szolgáddal és szolgálóddal meg a lévitával együtt, aki a lakóbelyeden él, 
és a jövevénnyel, az árvával és özveggyel együtt, akik veled vannak azon 
a helyen, amelyet kiválaszt Istened, az ÚR, hogy ott lakjék az ő neve. És 
emlékezz arra, hogy szolga voltál Egyiptomban, azért tartsd meg, és tel- 
jesítsd ezeket a rendelkezéseket! Tarts sátoros ünnepet hét napig, amikor 
megtörténik a betakarítás szérűdről és borsajtódból. Örvendezz ezen az 
ünnepen fiaddal és leányoddal, szolgáddal és szolgálóddal együtt, meg a 
lévitával és jövevénnyel, az árvával és az özveggyel együtt, akik lakóhe- 
lyeden élnek. Hét napig ünnepelj az ÚR előtt, Istened előtt azon a helyen, 
amelyet kiválaszt az ÚR. Mert megáldja Istened, az ÚR minden termése- 
det és kezed minden munkáját, örvendezz bát! Évenként báromszor jelen- 
jék meg minden férfi Istenednek, az ÚRnak a színe előtt azon a belyen, 
amelyet ő kiválaszt: a kovásztalan kenyér ünnepén, a hetek ünnepén és a 
sátoros ünnepen. De senki se jelenjék meg üres kézzel az ÚR színe előtt. 
Mindenki aszerint vigyen ajándékot, amilyen áldást kapott Istenedtől, az 
ÚRtól, aki adja azt neked. 


, Csodálatosak a te tetteid, mindenható Isten, Édesatyánk az 
Ur Jézus Krisztusban. Csodálatos, hogy teremtő szóddal vilá- 
got formáltál és csodálatos az is, hogy te teremtő Igédet tovább 

akarod mondani. Nemcsak megteremtetted ezt a világot, hanem 
újjá is teremted Jézus Krisztusban, akiben eljöttél minket meg- 
váltani. Megköszönjük néked mindazt a lelki jót is, amellyel min- 
ket ebben a gyülekezetben is, ezen a napon is megajándékoztál. 
Kérünk légy irgalmas hozzánk, ismered indulatainkat, számon 
tartod gondolatainkat és tudod, hogy sokszor hiányzik belőlünk 
az engedelmesség, hűség és szeretet. Cselekedd, hogy amikor 
most Igéd üzenetét hallgatjuk, akkor minden más legyen távol a 
szívünktől, és hogy Igéd meghallgatása után az életünk odakint 
a világban is a te Szentlelked vezetése és Igéd útmutatása nyo- 
mán történjen. Kérünk, tedd Igédet lelkünkben élővé és életün- 
ket formálóvá. Ámen 


Igehirdetés előtti ének: 370. dics. 3. vers Alapige: 3. Mózes 9,7 


Áronnak pedig ezt mondta Mózes: Járulj oda az oltárboz, és 
készítsd el vétekáldozatodat és égőáldozatodat, és végezz engesz- 
telést magadért, meg a népért. Azután készítsd el a nép áldozatát, 
és végezz engesztelést értük az ÚR parancsa szerint. 


Kedves Testvéreim, 


A felolvasott igeversekben az Isten arra ad népének utasítást, 
hogy hogyan és milyen áldozatokat kell ennek a népnek bemutatnia 
teremtőjének. Amikor a nép megérkezett az Ígéret földjére, Mózes fel- 
ment a Sinai hegyre és ott kapta Istentől a Tízparancsolatot. Isten azonban 
ezen túlmenően elrendelte népének, hogy az általa mutatott minta szerint 
készíteni kell a vándorló népnek egy templomot is. Amíg Mózes a Sinai 
hegyen volt, a türelmetlen nép arra kényszerítette Áront, hogy készítsen 
nekik egy istenszobrot, olyat, amilyet az egyiptomi pogányoknál láttak. 
Így öntötte meg a nép követelőzése nyomán Áron az arany borjút. Isten 
Mózesen keresztül igen szigorúan megbüntette ezt a bálványisten szobrot 
készíttető és azt ujjongva körülvevő népet. A templom, amit az Isten által 
mutatott minta szerint elkészítettek, nem kőből, hanem különös mester- 
munkával szövetekből készült. A pusztai vándorlás során sehol sem tar- 
tózkodhattak sokáig, Isten ezért készíttetett népének sátor templomot. 
A Mózes 3. könyvében a vándorló nép szent sátorban végzendő szer- 
tartásairól és áldozatairól beszél Isten. Ahogy az Igében hallottuk, hogy 
mennyi féle áldozatot kellett bemutatni Isten népének a mai kor embere 
csodálkozva kérdezi, vajon hogyan tudtak olyan sok áldozatot bemutat- 

ni abban a templomban. Rendszeresen bemutatták Istennek az étel áldo- 
zatokat, ital áldozatokat, bűnért való áldozatot, hála áldozatot újra és újra 
leölték az áldozati állatokat és az oltáron égett az áldozati tűz. Isten azt is 
megparancsolta a népnek, hogy az áldozati állatok épek és hiba nélküliek 
legyenek. Az áldozatokkal emlékeztette Isten a népet, hogy milyen elesett 
emberekké lettek engedetlenségük által és az állatok odaáldozása által jó 
előre kiábrázolta azt az eljövendő Megváltót, aki már nem különböző 
állatokat, kecskéket, bárányokat, ökröket, borjakat fog feláldozni, hanem 
önnön magát fogja oda áldozni az emberiség bűneiért. Isten azért köve- 
telte, hogy az áldozati állatok tökéletesek legyenek és nem engedte, hogy 
beteg silány állatokat áldozzanak neki, mert azt akarta, hogy az emberek 
olyat adjanak, ami nekik is kedves, ami értékes. Ezzel azt is el akarta érni 
Isten, hogy az áldozat ne lehessen letudandó kényszerkötelesség, amit az 
emberek kényszerből le akarnak tudni, hanem legyen éppen azért iga- 
zi áldozattá, hogy az ember olyan valamit áldoz oda Istennek, ami neki 
is értékes, ami neki is kedves. És ezeken az áldozatokon keresztül azt is 
érzékeltetni akarta Isten az emberrel, hogy életünk minden napja és min- 
den pillanata Istennek az ajándéka. Isten elő akarta készíteni az Ószövet- 
ségi áldozatokkal népét arra, hogy amikor majd megérkezik a Megváltó, 
aki bűneinkért odaáldozza önmagát, ezt a Megváltót és a megváltást fogad- 
ja az ember hálás szeretettel. Hogy a Szentírásnak ezeket a részeit jobban 
megérthessük Isten atyai tervének a részleteit az áldozatokkal kapcsolat- 
ban is jobban megismerhessük nagyon áldott dolog lenne, ha odahaza min- 
den család szentelne ezen a vasárnapon egy kis időt arra, hogy Isten előtt 
elcsendesedve elolvasnák Mózes 3. könyvének a 8-9. fejezetét, valamint a 
Mózes 5. könyvének a 16. fejezetét. 

Isten nemcsak azt parancsolta meg, hogy épek legyenek az áldoza- 
ti állatok, hanem azt is, hogy tiszták és Isten akaratához alkalmazko- 
dók legyenek azok az emberek is, akik az áldozatokat bemutatják. Isten, 
szolgáló rendeket rendelt el az ő házában. Az Ószövetségi gyülekezet- 
ben kétféle szolgálati csoport teljesítette az Isten házában és ház körüli 
szolgálatokat. Az egyik csoport volt a Lévitáknak a csoportja. A másik 
rész pedig papoknak a csoportja volt. A Léviták kötelessége volt Isten 
házának, a szent sátornak a tisztántartása. Az ő kötelességük volt, hogy 
az áldozati oltáron lévő hamut naponta többször eltakarítsák. Ők tiszto- 
gatták a szent edényeket is. Amikor egy helyről tovább kellett menniük, 
akkor nekik kellett a szent sátor szétszedésének nem kis munkáját elvé- 
gezniük. A templom részeit gondosan rendszerezve magukkal vitték, fel 
kellett venni a szövetség szent ládáját is, és imádsággal, áhítatos énekkel 
indultak mindig az út folytatására. Ahol megálltak és talán csak egy kis 

időre, de letelepedtek, akkor újra össze kellett szerelni a sátortemplomot, 
elhelyezni benne az áldozati oltárt és az új helyen is folyt tovább az áldo- 
zatok bemutatása az istentiszteleti élet. Az áldozatokat a papi rend tagjai 
mutatták be Istennek. Ők vigyáztak a szent lángra, hogy az ne aludjon ki 
soha és szigorúan be kellett tartaniuk Istennek a tisztálkodási parancsait. 
Isten és a gyülekezet színe elé csak az előírt tisztálkodási szertartás után 
lehetett odaállni. 

Az Ószövetségben a papi rend öltözeti előírásait is meg kellett tar- 
tani. A papnak hosszú fehér szoknyát kellett viselnie, amelyre sötétkék 
felsőkabátot vett fel. A papi öltözethez hozzá tartozott a szépen díszí- 
tett süveg, amelyen ott volt ez a felirat: az Úrnak szentelt. A főpapnak 
különösen díszes volt az öltözete. Fel kellett vennie az efódot, az efódon 
volt a nép tizenkét törzsére emlékeztető drágakődíszítés, a ruhának a 
szélén tizenkét kis arany gránátalma volt. Ehhez a főpapi öltözethez 
hozzátartoztak a kis arany csengők is. Amikor a főpap ment be a szen- 
tek szentjébe, ahol évente egyszer mutatta be a nagy engesztelő áldo- 
zatot önmagáért és a népért, akkor a nép már messziről hallotta a kis 
arany csengők szép hangját, és tudta, hogy a főpap jön, hogy bemehes- 
sen a szentek szentjébe. 

A szentírásban le van írva az előírt ünnepeknek a rendje is. Nagyon 
fontos és szigorú rendhez kötött volt a nyugalom napjának a megünnep- 
lése. Isten azért adta ezeket a törvényeket, hogy amikor a munkás hétköz- 
napok után megérkezik a nyugalom napja, az ő népe rakjon le kezéből 
minden munkát, és szívéből minden tervet, minden tépelődést, hogy min- 
denki egész nyugodt szívvel tudjon figyelni Isten Igéjének az üzenetére. 
Minden ünnepléshez, hetenkénti szombatünnepléshez is hozzátartozott az 
öröm, hogy az ember a munka terhét letéve Istenre figyelhet, hogy teljesít- 
hesse Isten akaratát. S az örömhöz hozzátartozott az az érzés is, hogy Isten 
az ünnepet azért adja, mert az ember testének, lelkének egyaránt szüksége 
van a kikapcsolódásra, az Isten előtti elcsendesedésre. 

Az Igében le van írva az is, hogyan rendelte el Isten az egyiptomi rab- 
ságból való szabadulásnak az emlékére, a kovásztalan kenyerek ünnepét. 
Ezen az ünnepen mindig felelevenítették annak az emlékét, hogyan kény- 
szerítette Isten a keményszívű fáraót arra, hogy a tizedik csapás miatti 
félelemből elengedte Izráel népét Egyiptomból. Ez a kivonulás olyan hir- 
telen történt, hogy a tészta nem érkezett megkelni és így vitték maguk- 
kal. Isten azt is megparancsolta, hogy a nép az ünnepekkel kapcsolatos 
eseményeket jegyezze meg, hogy a családokban a szülők és nagyszülők 
nemzedéke, mindig tudja elmondani az ünnep történetét, hogy azt a gyer- 
mekek is már gyermekkorukban szívükbe véssék és felnőtt korukban is 

örömmel és hálaadással megünnepeljék. Isten nagyon lelkére köti nép- 
ének, hogy ha a hétköznapok sok munkája közben nem is lenne nyugodt 
idejük, az ünnepeket arra is szenteljék, hogy akkor véssék szívükbe gyer- 
mekeiknek, hogy azon az ünnepen milyen szabadítását mutatta meg az 
ősöknek Isten. Nagyon áldott dolog lenne, ha a mi családjainkban is gon- 
dos szeretettel végeznék ezt a munkát a szülők, hogy a szülőkkel együtt 
a gyermekek is mindig és mindenütt örömmel készülnének az ünnepek- 
re és minden családtag tudna minek az emlékére adta Isten azt az ünne- 
pet. Ez talán hozzá segítene ahhoz, hogy ünnepeink alkalmához ahol csak 
lehetséges úgy készüljünk fel, hogy a templomi ünneplés ne lehessen csak 
sietve kiszakított néhány perc, hogy a templomba menés idejét ne zavarja 
meg semmi ünnepen kívüli problémának a gondja, hanem nyugodt lélek- 
kel, derűs szívvel lehessen az ünnepet ünnepelni. Mi már sokkal többet 
tudunk mondani gyermekeinknek, mint az Ószövetség népe, mert annak 
a népnek még csak reménysége volt arra, hogy eljön a világra a Megváltó, 
de a mi nemzedékeink hosszú sorának már az az öröm tölthette és tölthe- 
ti be a szívét, hogy a Megváltó már itt járt a világon és mi már Isten meg- 
váltott népe lehetünk. 

Isten elrendelte az új kenyérért való hálaadásnak, ill. az aratás befeje- 
zésének az ünnepét. Az aratást akkor még sarlóval végezték és az első sar- 
lóvágástól számított 6-7 hét múlva tartották az aratásért a kenyérért való 
hálaadásnak az ünnepét. Az első pünkösd ünnepén, amikor Jézus visz- 
szatérve az Atyához elküldte a megígért Szentlelket, Isten úgy adta, hogy 
Szentlelkét akkor töltette ki, amikor Jeruzsálemben a környező tartomá- 
nyokból is jelen voltak az aratási ünnepen. Azért élték át ott olyan sokan 
a Szentlélek kitöltésének a csodáját. 

A sátorok ünnepét a lakásokból kiköltözve, rendszerint az udvaron 
vagy a lakás közelében készített sátorokban ünnepelték. Imádkozva emlé- 
keztek arra, hogy amikor Isten őseiket az Ígéret földje felé vezette nem 
volt az ősöknek szilárd fundamentumú otthona. 

Az ünneplések és az áldozatok rendjét hallva felvetődik a kérdés 
Szentírást kevésbé ismerőkben, hogy miért voltak régen ezek az áldoza- 
tok és miért maradtak el és nem tartjuk azokat napjainkban. Miért nin- 
csenek oltárok a templomokban, amelyeken ég a tűz az áldozati állatok 
egy részének elhamvasztására? Hiszen Isten a múltban is és a jelenben 
is ugyanaz. A Szentírást ismerők már tudnak választ adni ezekre a kér- 
désekre. Az Újszövetségben, különösen a Zsidókhoz írt levélben van 
leírva, hogy az Ószövetségi áldozatok után, ígéretét megtartva elküld- 
te Isten az Isten bárányát, aki elveszi a világ bűneit. Ez az Isten báránya 
volt Jézus Krisztus és az ő egyszeri áldozata mindenki számára, aki azt 

hittel megragadja elkészítette Isten országának a teljességét, a megvál- 
tást. Ezért nincs szükség többé oltártüzekre, véres áldozatra. Isten azon- 
ban a megváltottaitól más áldozatot vár. Reformátorunk szépen foglalta 
ezt össze ebben az ismert mondatban: , Szívemet, mint egy égő áldoza- 
tot neked adom Uram." 

Amikor az Ószövetségi főpap ment a szentek szentjébe bemutatni az 
áldozatot, érkezését főpapi ruhájának arany csengettyűi jelezték. Amikor 
az örök főpap Jézus Krisztus érkezett, érkezését angyal ének tudatta a bet- 
lehemi mezők fölött. Ámen 


Hálát adunk néked jó Atyánk, hogy te Igéden keresztül vissza- 
vezettél a letűnt évezredekbe, amelyek során szabadító tetteid- 
nek és kegyelmes szeretetednek az áldott eseményeit tártad fel 
előttünk. Megköszönjük néked, hogy te a teremtés óta atyai kezed- 
ben tartod ezt a világmindenséget és nem szűnsz meg elmonda- 
ni Igéden keresztül minden nemzedéknek ezen a földön, hogy te 
tegnap és ma és örökké ugyanaz maradsz, mint a teremtés hajna- 
lán voltál és örök szeretetedet abban mutattad meg legáldottab- 
ban, hogy te magad mutattad be bűneinkért a megváltás áldozatát, 
így készítve el nekünk Krisztusban az üdvösséget. Hálát adunk 
Atyánk, hogy életútunk kanyargós szerpentinjein, nagy mélységek 
fölött azért adtad örök Igéd védőkorlátjait, hogy megóvj bennünket 
a halál mélységébe való zuhanástól. Vezess bennünket Szentlel- 
keddel Atyánk a te utaidon, hogy tudjunk, mint gyermekeid, neved 
dicsőségére és embertársaink javára élni. Megköszönjük néked, 
hogy Szentlelkeddel egyházat formáltál és abban nemzedékről 
nemzedékre hangzik a testet öltött örök szeretet Jézus Krisztus 
hívogatása: , Jöjjetek hozzám mindnyájan, akik megvagytok fárad- 
va és meg vagytok terhelve, és én megnyugosztallak titeket." 
Kérünk, tedd Krisztus szavát lábainknak szövétnekévé, űzd el vilá- 
gunkból és szívünkből a sötétséget és engedd megtapasztalnunk 
az örömet, hogy akik Urunkat követik, nem járnak sötétségben, 
mert ő a világ világossága. Az ő nevében kérünk, hallgasd meg 
imádságunkat. Ámen 


Záróének: 454. dics. (2000.) 

Áldozatos szeretet 
Főének: 229. dics. 1-2 vers 


Világot teremtő Isten, életünket gondviselő atyai kezedben tartó 
Édesatyánk, hálás szívvel csendesedünk el előtted ebben a testvé- 
ri közösségben azért a kegyelemért, hogy ezen a helyen most így 
együtt lehetünk Igéd körül. Kérünk, erősítsd bennünk azt a tudatot, 
hogy mi együvé tartozunk, mert egy testnek, a te egyetemes egy- 
házadnak a tagjai vagyunk, mert egy a mi fejünk, az Úr Jézus Krisz- 
tus, és jó nekünk édes anyanyelvünkön magasztalni szent neve- 
det, mert mi egy nép vagyunk, még akkor is, ha emberi kezek hatá- 
rokat húztak közénk. Hálát adunk neked, hogy Krisztusban meg- 
váltottál, és a bűn miatt ránk váró halálból örök életre gyógyítot- 
tál meg minket. Cselekedd Szentlelkeddel jó Atyánk, hogy legyen 
ez az együttlétünk is a bűn halálából való gyógyulásnak áldott 
alkalmává, hogy a világ széles útján való járást elhagyva, az Ige 
által mutatott keskeny úton járjunk. Így áldd meg együttlétünket 
könyörülő Istenünk, Megváltónk, Jézusunk nevében kérünk. Ámen 


Alapige: Róma 12,1-2 


Kérlek azért titeket testvéreim az Istennek irgalmasságára, 
bogy szánjátok oda testeteket élő, szent és Istennek tetsző kedves 
áldozatul, mint a ti okos tiszteleteteket. 

És ne szabjátok magatokat a világboz, banem változzatok el 
elmétek megújulása által, bogy megvizsgáljátok, mi az Istennek 
jó, kedves és tökéletes akarata. 


Kedves Testvéreim, 


Valahányszor otthonunk csendjében, vagy egy testvéri közösségben 
kinyitjuk a Szentírást, vagy összegyülekezünk, hogy Isten Igéjét hallgas- 
suk, Isten szólít meg minket, ő beszél hozzánk. Isten többféleképpen meg 
tudja szólítani földön élő népét. Beszél hozzánk a teremtett világminden- 
ség által. Az ő teremtő hatalmát, mindenható voltát hirdeti a bolygók és 
csillagok mirriádja, amelyek között a mi földünk olyan, mint egy homok- 
szem a sivatagban. A múlt század első felének egyik mélyhitű felvidé- 
ki énekírója ezt így fejezte ki: , Az ég a föld telve veled, legyen áldott a te 
neved." Istenről beszél a világmindenségben lévő csodálatos rend, a cso- 

dálatos összefüggések a világrendben, amely által itt a mi földi világunk- 
ban élni lehet. Isten szól hozzánk a bennünk teremtett lelkiismeret által. 
Aki nem engedi, hogy a lelkiismeretét a sátán elaltassa, Isten a lelkiismeret 
által ébresztgeti, ha rossz útra tért, ha embertársát megbántotta, ha rosszat 
cselekedett. Istennek ezt a beszédét mindenki, még a pogányok is megért- 
hetik. Azonban legtöbbet elmond üdvösségünket munkáló szeretetéről, 
üdvözítő kegyelméről a Szentlelke által ihletett Igében. Az írott Ige bele- 
csendült a világba a prófétákon keresztül már az Ószövetség népének az 
évezredeiben is. Isten már rajtuk keresztül is beszélt megváltó tervéről, 
üdvözítő akaratáról. De legtöbbet elmond arról, hogy ő mit akar ezzel a 
világgal és mit készített nekünk embereknek, akkor, amikor ő Isten létére 
emberré lett, az Ige testté lett, és ő, a testté lett Ige, nemcsak beszélt Isten 
országáról, az Atya szeretetéről, benne elkészített kegyelméről, hanem 
ideáldozta magát, hogy mint Isten Báránya, elvegye a mi bűneinket. 

De Istennek erről a kibeszélhetetlen kegyelméről nem tud minden- 
ki. Megváltónk azt a parancsot adta övéinek, hogy tegyék tanítvánnyá a 
pogány népeket is. A pogánymisszió ma is folytatódik a pogány népek 
közt. A köztük szolgáló missziós testvérek beszámolnak róla, hogy a 
pogány népek közül sokan még ma is nehezen értik meg az Igét, hogy 
Isten szereti az embert. Az igehirdetés akkor érinti meg hosszú misszi- 
ói munka után a bennszülöttek lelkét, amikor tudatára ébrednek, hogy 
a misszió népes munkatárs csapata mennyi áldozatot hoz értük. Mert a 
missziói munkát nemcsak igehirdetők végzik, hanem mennek velük az 
élet különböző területének a szakemberei is. Pl a "Bázeli misszió? azzal 
kezdi a missziói munkát, hogy a misszióba kiküldendő munkatársaknak 
nyelvtanfolyamokat tart, hogy a misszió területén élő, sokszor túlnyo- 
mórészt szegény és alacsonyműveltségű néppel tudjanak beszélni. De 
a missziói csoport mérnökei és különböző szakemberei viszik az őket 
kiküldő egyház népének az áldozatkészségéből vett gépeket is, hogy a 
sok helyen még faekével szántó bennszülötteket megtanítsák a traktor- 
vontatású ekével, majd az építkezésekhez szükséges gépekkel is dolgozni. 
Először egyszerű házakat, majd iskolákat és lazaretteket, egyszerű kór- 
házakat építenek. Így tanítgatják agyermekeket, sokszor a felnőtteket is, 
emberibb életmódra, Isten szeretetének a megértésére. Templom építé- 
sére rendszerint csak akkor kerül sor, amikor az értelmesedő bennszü- 
löttek eljutnak odáig, hogy megértik, hogy a keresztyén missziósok igen 
nagy áldozatot hoznak értük. Ekkor aztán már elmondják nekik a misz- 
szió emberei, hogy ők azért képesek ilyen áldozatot hozni idegen embe- 
rekért, mert a világot teremtő Isten úgy szeret bennünket, hogy Jézus 
Krisztust ideadta nekünk, és Jézus értünk hozott áldozatával megszaba- 

dít minket az örök haláltól, a kárhozattól. Ezek a bennszülöttek ekkor 
már megértik, hogy minden ember a kárhozat sötétségébe rohan, amíg 
hitével meg nem ragadja Isten üdvözítő kegyelmét, és mind Isten, mind 
embertársai felé nem viszonozza Isten hozzánk hajló szeretetét. Ami- 
kor a pogányok már így megértik Isten szeretetének a dimenzióit, meg- 
indul a templomépítés is. Az építkezést a misszió szakemberei vezetik, 
de a település apraja- nagyja képessége és ereje szerint ott serénykedik 
az építkezés munkájánál. 

Mi már nem vagyunk pogányok. Őseink már ezer évvel ezelőtt csatla- 
koztak a Krisztust követő népekhez. De az emberi erőszak általi megsze- 
gényedést, a hitünk és lelki szellemi örökségünkhöz ragaszkodás miatti 
negatív megkülönböztetettség keserveit mi is mindnyájan átéltük a máso- 
dik világháború utáni évtizedekben. Azokban a nehéz évtizedekben azok a 
nyugati testvérek, akik Krisztus Urunk missziói parancsa nyomán a pogány 
világrészekbe vitték és viszik a legnagyobb kincset, az örök evangéliumot, 
és az Ige hirdetésének az ügyéhez kapcsolódó anyagi szükségleteket, mint 
jó testvérek, minket, felvidékieket is megkerestek szorongatottságainkban. 
Ezek a testvérek nem kis kockázatot vállaltak, amikor meglátogattak ben- 
nünket, mert tudták, hogy amikor hozzánk indulnak, nem mindig érkez- 
nek meg. A határon valamikor a gondos szeretettel elrejtett szállítmányokat 
is megtalálták, a szállítókat letartóztatták, és országuk kormánya csak 
diplomáciai erőfeszítések után tudta őket kiszabadítani. Nyugat-európai, 
mindenekelőtt a holland testvéreink tehát köztünk is, mint nehéz helyzet- 
be került testvérek közt, nem kevés áldozathozatallal teljesítették az egy- 
más terhét hordozó krisztusi szeretet parancsát. 

Isten azzal, hogy távoli testvérek áldozathozatala által segített ben- 
nünket a nehéz időkben, és ez a szeretetszolgálat ma is folytatódik, arra 
akar mindnyájunkat ébreszteni, hogy ezt az egymás terhét hordozó sze- 
retet szolgálatát a magunk egyéni, családi és közösségi, egyházi életében 
nekünk is folytatni, gyakorolni kell. Nincs olyan egyszerű élethelyzetű 
szegény ember, sem olyan valamiben szükséget szenvedő közösség, hogy 
ne vehetne észre a maga környezetében még magától is nehezebb hely- 
zetben élőket. Pál apostol is tár elénk ilyen példát, amikor a jeruzsálemi 
szegény gyülekezet megsegítésére indított mozgalomban azt írja a Mace- 
dóniában levő gyülekezetről, hogy igen nagy szegénységük, jószívűségük 
gazdagságává növekedett (2. Kor. 8). 

Felolvasott igeversünkben is áldozatról, Istennek tetsző áldozatról van 
szó. Református népünk közt az áldozat, vagy áldozás szó egy kicsit szo- 
katlanul hangzik. Ez azért van így, mert amikor mi ezeket a szavakat hall- 
juk, ezt csak Megváltó Krisztusunk áldozatára vonatkoztatjuk, aki önma- 

gát áldozta ide bűneink váltságára. Tudjuk, hogy ezt az áldozatot nem 
lehet, nem kell megismételni, mert Urunk ezzel az áldozatával minden 
bűnünkért tökéletesen eleget tett. Miközben ezt hálás szívvel elfogadjuk, 
sokan egészen megfeledkeznek arról, hogy Isten megváltott gyermekei- 
nek az élete a Szentlélek gyümölcseit termi, és ezek közül első a szeretet. 

“Mert akiket Isten Lelke vezet, azok Istennek gyermekei. " Mindnyájan 
tapasztalatból tudjuk, hogy mennyi, sokszor erőnket meghaladó áldozatot 
igyekszünk hozni gyermekeinkért. Az áldozatos szeretet leckéjét vési hall- 
gatóinak a szívébe Jézus a Hegyi beszédben is, amikor így tanít: „Ti vagy- 
tok a föld sója, .. Ti vagytok a világ világossága, .. Gyertyát sem azért gyúj- 
tanak, hogy a véka alá, hanem hogy a gyertyatartóba tegyék és fényt árasz- 
szon mindenkire, akik a bázban vannak." A só csak úgy ad ízt az ízetlen 
ételnek, ha feloldódik benne. A mindnyájunk környezetében sokféle for- 
mában megjelenő sok gonoszságot és önzést látva, a rablások és gyilkos- 
ságok pusztítások hírét hallva, mi is keserűen mondjuk: sötét ez a világ! 
Ilyen vonatkozásban is megáll az, amit Pál apostol a Római levélben mond, 
hogy “a teremtett világ sóvárogva várja Isten fiainak a megjelenését.” Isten 
gyermekeinek a küldetése és kiváltsága, hogy a rideg, hideg, a csak magá- 
val törődő emberek világába vigye a segítő szeretet melegét, és a hitnek 
gyűlöletet, hitetlenséget és hazugságok sötétségét oszlató gyertyafényét. Ez 
az az Istennek tetsző szent és kedves áldozat, amelyről Igénkben szó van. 
A hitben élő ember, miközben a maga gyertya életét elégeti, szebbé, job- 
bá, emberségesebbé, és ez által Isten akarata szerintivé igyekszik formálni a 
maga környezetét. Ez az életstílus a református gyertyaszentelő. Mi Krisz- 
tus áldozatát nem ismételjük meg dogmává merevedett liturgikus áldozat- 
ban, hanem a hitünk szeretetből fakadó életáldozatával akarunk Istennek 
áldozni. Így válik a hívő ember egész élete is istentiszteletté. 

Nagyon komolyan kell venni azt a gyakran ismételt igazságot, hogy ha 
ketten mondják ugyanazokat a szavakat, vagy ketten egyformán cseleksze- 
nek, az nem ugyanaz. Napjainkban is sok fiatalnak kérdése, szabad-e bárba, 
vagy hasonló szórakozó helyekre mennie. Akit a világ lelke vezet, az azért 
megy ilyen helyekre, hogy éljen a neki élvezeti cikket jelentő italokkal. Akit 
Isten Lelke vezérel, az egész más szándékkal megy el az ilyen helyekre. Az 
evangéliumi egyházak iszákos mentő missziójának több országban vannak 
lelkesen szolgáló munkatársai, akik például áldozatos szeretettel mennek el 
gyakran ezekre a szórakozóhelyekre. Némelyeknek már kialakult kapcso- 
lata van olyan embertársakkal, akiket káros és életpusztító szenvedély tüze 
visz ezekre a helyekre. De a mentő misszió munkatársai nem azért mennek 
oda, hogy szenvedély tüzében égessék életüket, hanem azért, hogy akik ezt 
cselekszik, azokat a Lélek által megpróbálják más útra téríteni. Mulatozá- 

suk helyén leülnek melléjük és beszélgetnek velük. Szeretetteljes szavakkal 
emlékeztetik őket arra, hogy otthon várja őket a hitves, sok esetben a gyer- 
mekek, akiknek az egész életét megkeseríti a családfő családot szenvedésbe 
és szegénységbe döntő életmódja. Sok esetben sikerül ezeknek a szenve- 
délybeteg embertársaknak a lelkiismeretét felébreszteni, és hazavinni őket 
a családjukhoz. Sok már-már pusztulás útjára sodródó egyén és család kez- 
dett ezeknek a testvéreknek a szolgálata nyomán új életet. Életet, amelyben 
a halál nem örök éjszaka, hanem átmenetel a halálból az életre. A hit, amely 
áldozatos szeretettel szolgáló életre vezet, a Szentlélek ajándéka, amelynek 
örök életre gyógyító gyümölcsei vannak. 

Pál apostol éppen ebben a Római levélben tárja elénk a kegyelemből 
való megigazulás üzenetét. Az ószövetségi gyülekezetben volt egy vallá- 
sos közösség, -ezek voltak a farizeusok-, amelybe Pál apostol is beleszü- 
letett. Ez a közösség valamikor az elvilágiasodó zsidó vallásosság elleni 
tiltakozásként, mint ébredési mozgalom kelt életre. Ezek a farizeusok a 
Jézus korában már odáig jutottak önmagukkal elégedett büszkeségükben, 
hogy nem is tartották testvérnek azokat, akik nem fogadták el törvény- 
magyarázatukat, és másképpen éltek, mint ők. Jézus többször is szemük- 
re vetette önelégült büszkeségüket, és külsőséggé lett fanatizmusukat így 
jellemezte: , Megkerülitek a földet, hogy egy pogányt zsidóvá tegyetek, és 
þa azzá teszitek, a gyehenna fiává teszitek.. ” 

Amikor Jézus és az apostolok megtérésre hívogattak, akkor a Krisz- 
tusban készített kegyelem elfogadására hívogatnak. Mert az ember elbu- 
kott. Ezzel a kísértőre hallgató engedetlenséggel elszakadt az élet forrá- 
sától, Istentől, és vele együtt a halál és enyészet útjára került a természet 
világa is. Az Éden közepén levő két fa csodálatos ajándéka volt Istennek. 
A Szentírásban a teremtés leírásánál is sok jelkép van. A két fán keresz- 
tül Isten az örök élet ajándékát készítgette elő a teremtés után megáldott 
ember, és a világ számára. Az egyik fának a gyümölcsével Isten örök életre 
táplálta az embert, a másiknak a gyümölcsét az engedelmes hit, vagy enge- 
detlenség próbájaként adta. Az életnek a fája és az Édenből kifolyó négy 
ágra szakadó folyóvíz tehát Istenre mutat, őt jelképezi. Ott még áldott 
közösségben élt az ember a neki ajándékozott hitvessel és teremtő Istené- 
vel. Addig volt boldog az ember, addig nem ismerte a rosszat, a szenve- 
dést, a félelmet, a fájdalmat és a halált, ameddig csak Isten életet teremtő és 
megtartó Igéjével táplálkozott. Amikor engedte magát megkísérteni, elsza- 
kadt az élet forrásától, és elindult a halál útján. A Szentírás mély össze- 
függése alapján válik világossá, hogy Isten nem azért űzte ki a bűnbeesett 
embert az Édenből, hogy ne szakítson az élet fájának a gyümölcséből, 
hanem azért, hogy bűnbeesése után már ne szakíthasson erről a fáról gyü- 

mölcsöt. Még elképzelni is borzalmas, milyen lenne a világ, ha a minden 
gonoszságra kész, sátáni lélek által vezetett emberek töltenék be a világot, 
és ezek örökké élnének. 

Isten a bűnnek ezzel a büntetésével már meg is kezdte a Krisztusban 
megvalósítandó kegyelem és örök élet útjának az előkészítését. Ezt a mun- 
kát folytatta azzal, hogy Krisztust elküldte a világra, aki elmondta az Atya 
szeretetből fakadó kegyelmi tervét. Krisztus megváltó áldozata és Szent- 
lelkének kitöltése óta pedig hangzik a hívogatás a királyi menyegzőre, 
amelynek halvány előképe a Megváltónk által elrendelt Úrvacsora. Nagy 
ajándéka Istennek, hogy Igéje reflektorfényénél megláthatjuk elesett álla- 
potunkat, de hit által láthatjuk az újjáteremtett világot, Isten országának 
a teljességét, a lelki testben feltámadásnak a csodáját, tehát azt a világot, 
„amit szem nem látott, fül nem hallott, emberi értelem fel sem tud fogni.” 

Most még a Szentírás fényénél is tükör által, homályosan látunk. Sok 
mindent nem látunk, nem értünk. A Szentírás utolsó oldalain felvillan 
előttünk Isten országának értelmünket meghaladó szépsége, újra előtűnik 
az életnek a fája, sőt életnek fái, az élet vízének tiszta folyója, amely a 
Bárány királyiszékéből jön ki. Az élet vize mentén zöldülnek a fák, havon- 
ta gyümölcsöt teremnek, és leveleik a népek gyógyítására valók. Mind- 
ezekben a szimbolikus képekben Isten kegyelmének minden képzeletet 
felülmúló távlatai tárulkoznak ki előttünk. Ezekben a képekben felsej- 
lik előttünk az is, hogy ezt az elkészített kegyelmet, amelynek elfogadá- 
sára Isten mindnyájunkat hívogat, el lehet tékozolni, el lehet veszíteni is, 
ha engedjük, hogy a világ szelei úgy sodorjanak bennünket, mint ősszel a 
fák sárguló, lehulló leveleit. A tét nagy. Ezért mondja Isten ebben az ige- 
versben is: „Ne szabjátok magatokat ebbez a világhoz, hanem változza- 
tok el elmétek megújulása által, hogy megvizsgáljátok, mi az Istennek jó, 
kedves és tökéletes akarata.” 

Könyörgésünket mondjuk el a kedves ének-imádság szavaival. 

Szentlelkedet töltsd ránk ki, mint hajnal harmatát, 

És adj fejünkre tőled nyert ékes koronát, 

Hogy áldozatra felgyűlt, megszentelt életünk 

Oltárodon elégjen, Királyunk, Mesterünk! Ámen 

(229. dics. 3. vers) 


Atyánk, Istenünk, megköszönjük neked, hogy ebben a testvé- 
ri közösségben még egyszer szóltál hozzánk a mai napon ezen a 
helyen. Jó nekünk hálás hittel hallgatni Igédet, és kérünk, segíts 
Szentlelkeddel, hogy Igédnek erre az üzenetére is tudjunk külde- 
tésünk hűséges betöltésével felelni. Adj elégséges lelki-testi erőt, 

hogy ez a földi testben való életünk is lehessen neked tetsző szent 
és kedves áldozattá. Legyen áldott szent neved, hogy te most is, ami- 
kor földi vándorlásunk útvesztőiben járunk, és folyton fogy napjaink 
summája, kegyelmedből az örökkévaló élet távlatait tárod fel előttünk. 
Kérünk, segíts, hogy ha ebben a küzdelmektől, próbatételektől, 
szenvedésektől sem mentes életünkben néha meglankad erőnk, 
megfogyatkozik a reménységünk, csendüljön fel a mi szívünkben 
is a prófétai szóban nekünk is küldött üzeneted, hogy akik benned 
bíznak, erejük megújul, szárnyra kelnek, mint a saskeselyűk, futnak, 
és nem lankadnak meg, járnak és nem fáradnak el. Légy velünk jó 
Atyánk hétköznapjainkban is, hogy a ránk bízott talentumokkal, a 
nekünk adott lelki, szellemi és anyagi javakkal tudjunk hűségesen 
sáfárkodni. Legyen kedves előtted ünneplésünk, adj szívünkbe Igéd 
hallgatása utáni vágyat, és engedelmességet, hogy Igédnek ne csak 
hallgatói, hanem megtartói is lehessünk. Áldd meg széles e világon 
anyaszentegyházadat, családjainkat, közeli és távoli szeretteinket, 
gyógyítgassad betegeinket, és vigasztald a gyászolókat az örök élet 
evangéliumával. Jézusunk nevében kérünk, maradj velünk mindig, 
mindenütt, mindenben kegyelmeddel. Ámen 


Záróének: 198. dics. 


A próféta gyarlósága 
Főének: 274. dics. Igeolvasás: Jeremiás 15,10-21 


Jaj nekem, anyám, mert arra szültél, hogy perlekedjem és vitázzam 
az egész országgal! Nem adtam és nem kaptam kölcsönt, mégis mindenki 
átkoz engem. Az ÚR mondta: Javadat munkáltam, közbeléptem érted a 
veszedelem és nyomorúság idején az ellenséggel szemben. El lehet-e törni 
a vasat, az északi vasat és rezet? Vagyonodat és kincseidet prédára vetem 
- nem kapsz érte semmit! sok vétked miatt, melyeket országszerte elkövet- 
tél. Ellenségeid szolgájává teszlek olyan országban, amelyet nem ismersz, 
mert lángra lobbant baragom, miattatok ég. Te ismersz, Uram! Gondolj 
velem, és fogd pártomat, állj bosszút üldözőimen! Ne légy tovább türel- 
mes, mert elfognak engem! Tudd meg, hogy érted szenvedek gyalázatot! 
Ha eljutott hozzám igéd, én élveztem, igéd vidámságot szerzett nekem és 
szívbeli örömöt, biszen rólad neveztek el engem, Uram, Seregek Istene. 
Nem ültem vigadozva a tréfálkozók körében. Magamra maradtam, mert 

kezed rám nehezedett, bánattal töltöttél el. Miért tart fájdalmam szün- 
telen, miért nincs gyógyulás súlyos sebemre? Olyan vagy bozzám, mint 
a csalóka patak, amelyben nincs állandóan víz. Erre így szólt az ÚR: Ha 
megtérsz, megengedem, hogy újból szolgálatomba állj. Ha értékes dolgo- 
kat beszélsz értéktelenek helyett, akkor szószólóm lehetsz. Nekik kell hoz- 
zád térniük, nem neked bozzájuk. 


Örökkévalóság Ura, gondviselő Édesatyánk. Gyermeki öröm 
van a szívünkben, hogy most újra gyermekeidként állhatunk meg 
színed előtt és kérünk, szólj hozzánk Igéden keresztül. Odakint a 
világban körül vagyunk véve útvesztőkkel, mert a sátán sok aka- 
dály szemétjét sodorja lábaink elé, amikor a hit útján tovább sze- 
retnénk menni. A hit útján való járásban sokszor válik akadállyá a 
saját kényelmünknek a keresése, a szívünk megkeményedése, a 
reménységünk elvesztése. Ezért nagy kincsünk, hogy miközben 
a sátán az Igéd hallgatásától való távolmaradásra indít, te mégis 
hívsz bennünket, hogy Igéd előtt elcsendesedjünk és atyai szódat 
szívünkbe zárjuk. 

Kérünk, add most is a biztatást, hogy a te Igéd nem tér vissza 
hozzád üresen, hanem megtermi a maga gyümölcsét, hogy Igéd 
megtartói és akaratod cselekvői legyünk. Megváltó Urunk nevében 
kérünk, hallgasd meg imádságunkat. Ámen 


Igehirdetés előtti ének: 445. dics. 1. vers Alapige: Jeremiás 15,20-21 


Bevebetetlen ércfallá teszlek ezzel a néppel szemben. Harcolni 
fognak ellened, de nem bírnak veled, mert én veled leszek: megse- 
gítlek és megmentelek - így szól az ÚR. 

Megmentelek a gonoszok kezéből, megszabadítlak batalmuk- 
ból. 


Kedves Testvéreim, 


Isten Igéjének ez a néhány verse, amit a Jeremiás próféta könyvéből 
hallottunk, sok embernek a szívében olyan érzést kelt, hogy ilyen kemény 
szavaknak nem kellene ott lenni Istennek az Igéjében. Pedig Isten Szent- 
lelkének éppen csodálatos munkája által lett a Szentírás az életnek a köny- 
vévé. Mert Isten a Szentírásban úgy tárja elénk az életet a maga teljes és 
sokszor nagyon kemény valóságában, amint az van. A Szentírás nem egy 
népnek az eposza. Az eposzok az eposz népét nagynak, hősnek, erősnek 

és győzedelmesnek mutatják be. Isten az Igében az ő népét, sőt az ő nép- 
ének különösen elhívott embereit az ő elküldött követeit is úgy mutatja 
be, ahogyan vannak. Így történik meg az, hogy a próféták is, nemcsak úgy 
állnak előttünk, mint a hit rendíthetetlen hősei, mint mindig élvonalban 
álló emberek, hanem ők is mindig úgy állnak az emberi közösségben, mint 
emberek. Embernek lenni pedig azt jelenti, hogy sokszor beborul felettünk 
az ég, meg-megfogyatkozik a testi és lelki erőnk is. Néha erőt vesz rajtunk 
a csüggedés, a szívünk telve van szorongással és a hívő embernek az ajkán 
is ott van sokszor a nyugtalan kiáltás: Uram miért? Így áll előttünk Isten 
Igéjének a felolvasott verseiben Jeremiás próféta is. Nagyon kemény szava- 
kat mond, de azt mondja, ami a szívében van. Nem takargatja igazi érzéseit, 
nem leplezi a hitnek a takarójával a maga gyarlóságait, hanem nyomorúsá- 
gaival együtt is Isten elé tárja igazi énjét. Pedig ez a próféta igen áldott és 
hatalmas eszköz volt Isten kezében és mégis, ez a próféta szinte szemére 
veti Istennek, hogy miért hozta őt édesanyja erre a világra, mert úgy érzi, 
hogy neki fel kell venni a harcot az egész őt körülvevő világgal. Szinte meg- 
kérdezi Istentől, hogy ő küzdelmek férfijául született erre a világra? Elpa- 
naszolja Istennek üldözöttségét, létbizonytalanságát. Jeremiás az akkori 
világ egyik ismerős motívumát említi, amikor azt mondja, hogy ő nem 
adott senkinek kölcsönt és nem vett senkitől kölcsön és mégis üldöznek és 
szidalommal vesznek körül az emberek. A kölcsönvétel és a kölcsönadás 
abban a korban is nagyon kényes tevékenység volt. Ha valakinek pénze 
volt és kölcsönkértek tőle és ő nem adott, mert nem bízott a kölcsönkérő 
becsületességében, akkor azért szidták. De gyakran szidalom szállt azokra 
is, akik kölcsön adtak, mert a kölcsönző emberek úgy, mint napjainkban 
a bankok cselekszik, kamatot szednek azoktól, akik tőlük kölcsönt vesz- 
nek fel. De a magas kamat miatt is szidalom érte az akkori kölcsönzőket. 
A Jeremiás próféta élettörténetének az összefüggéseiből tudjuk, hogy 
a próféta élete komoly válságba jutott éppen azért, mert nagyon hűséges 
továbbadója volt Isten Igéjének. Nem is távoli idegen emberek keserítették 
meg az életét, hanem azok, akikkel gyermekkorában együtt járt az iskolá- 
ba, akikkel együtt játszadozott. Nagyon elkeserítette, hogy azok, akiket 
régi jóbarátnak tartott, ellenséggé lettek és már-már az életét veszélyez- 
tették. Ezért tette fel Istennek a kérdést: „ Miért tart fájdalmam szüntelen, 
miért nincs gyógyulás súlyos sebemre? Olyan vagy bozzám, mint a csalóka 
patak, amelyben nincs állandóan víz.” Ezekre a panaszokra szeretett vol- 
na Istentől gyógyírt kapni. Arról is beszélt a próféta, hogy ő nem üldögél 
a nevetgélőknek a csapatában, nem azért mintha ő nem szeretné az Istentől 
kapott földi életnek a vidámságait, hiszen minden józanul gondolkodó 
ember szívesen van együtt alkalom adtán örvendező talán valamit ünneplő 

embertársakkal. A hívő ember az ilyen alkalmakat is ajándékként veszi Isten 
kezéből. Az Igében nem egyszer mondja Isten az övéinek: örüljetek. Maga 
ez a szó, hogy evangélium azt jelenti: örömhír. Minden örömünknek a for- 
rása az, hogy Isten szeret bennünket és eljött minket Jézus Krisztusban 
megváltani. Ezért hangzik a Filippi levélben is a kedves felhívás: „ Örüljetek 
az Úrban, ismét mondom örüljetek." Jeremiás mégsem tudott akkor együtt 
lenni örvendező társakkal. Azokkal már régen nem tudott együtt lenni, akik 
kárörvendő csúfolódással álltak meg Isten előtt. De most már azért sem tud 
együtt lenni régi kedves társakkal, mert azok ellenségeivé lettek, elhagyták 
őt. Nem ő hagyta el egykori társait, hanem a társak fordultak el tőle. Nem 
azért mert valakinek valami rosszat tett, hanem azért mert nagyon hatalma- 
san hangzott ajkán Istennek általa küldött üzenete. Egyértelműen elmondta 
az embereknek, hogy nem szabad Istentől elszakadni, nélküle berende- 
zett életet élni. Nem szabad a világnak minden szennyével együtt úszni és 
az így élő embereket ráadásul még nagyon ügyesnek, jól alkalmazkodó- 
nak, eredményes embernek tartani. Jeremiás próféta nem ilyen ember volt, 
ha ilyen lett volna kedves lett volna régi barátai előtt. Ő komolyan vette az 
életet, komolyan vette a szolgálatot, amit Isten rábízott és azt nem hivatal- 
ból, hanem hivatásból végezte el. Sajnos, napjainkban sem mindenki hallgat- 
Ja szívesen Isten életünket irányítani akaró Igéjét. Nehezen viseli a mai kor 
embere is, ha Isten Igéje belevilágít élete sötét zugaiba és felfedi az elrejtett 
takargatott igazságtalanságokat, embertelenségeket. Korunk emberének egy 
része oda jutott, hogy nemcsak embertársától nem fogadja el a figyelmezte- 
tést, még a jóindulatú tanácsot sem, hanem még Istentől sem. Ezért lett ilyen 
magára hagyott és nem szeretett emberré ez a próféta. 

Ez a megkeserített lelkület tette Jeremiás prófétát majdnem lázadozó- 
vá az Istentől kapott küldetés ellen. Ez tükröződik ebben az Isten felé for- 
duló mondatában, amelyben elpanaszolja, hogy Isten olyanná lett neki, 
mint a csalóka vizű patak, amelyben nem mindig van víz. Az ország, ahol 
Jeremiás próféta volt, majd Jézus Krisztus is élt, lényegesen melegebb 
éghajlatú, mint a mi szülőföldünk. Abban az országban a nyári forróság- 
ban előfordul, hogy a patakok kiszáradnak. A fáradt utas, amely ott úton 
volt, sokszor azzal a reménységgel közeledett az ismerős patak felé, hogy 
ott felüdülhet és szomjúságát is csillapíthatja. De amikor oda érkezik, ha 
előzőleg hosszú meleg időszak volt, csak a patak kiszáradt medrét talál- 
ta. Csalódottan kellett folytatni az útját. Ezt a képet használja a próféta, 
amikor azt mondja Istennek, hogy olyan lett hozzá, mint a csalóka vizű 
patak, amelynél nem lehet mindig felüdülni, vagy szomjúságot csillapítani. 

Szabad egy hitben élő embernek így viszonyulni Istenhez? Ez a tör- 
ténet azért van a Bibliában leírva, hogy megmutassa, milyen csodálatosan 

türelmes Isten. És mennyit el tud viselni megkeserített gyermekeitől. Isten 
nagyon megérti életünknek lelki viharait is. Ezt az 15 mutatja, hogy Isten 
válaszol ennek a zúgolódó követének, és ebben a válaszban nincs sem- 
mi nyoma a haragnak a dorgáló Isteni szónak. Isten szelíden felel ennek 
a megkeseredett szívű gyermekének. Ebben a feleletben benne van az is, 
hogy Isten miért hallgatott sokáig, amikor Jeremiás kesergett, mert Jere- 
miás ugyan Isten szolgája volt, de ő sem volt mentes az emberi gyarlósá- 
goktól. Nem ok nélkül rendelte el Isten, hogy amikor az ószövetségi főpap 
bemutatta a nagy engesztelő áldozatot, akkor mielőtt ezt a szertartást a 
nép bűneiért végezte volna el, a saját bűneiért való áldozatot kellett bemu- 
tatnia. Utalás ez arra, hogy még a legjobb szándékú őszinte szívvel Isten- 
nek szolgálni akaró ember sem képes tökéletesen teljesíteni Isten akara- 
tát. Ezért mondja a zúgolódó Jeremiásnak is Isten: Ha teljesen visszatérsz 
hozzám, újra szólhatod üzenetemet. Isten nem azt akarta, hogy a próféta 
menjen a méltatlanul viselkedő emberek után, hanem azt ígérte neki, hogy 
őt bevehetetlen ércfallá teszi. Ez azt jelenti, mint ahogyan az ércfalról visz- 
szapattannak a nyilak, úgy hullik majd vissza ő róla is a gonosznak min- 
den támadása. Áldott biztatása ez Istennek. 

Mi már tudjuk, hogy járt már ezen a világon valaki, akinek Jeremiás is, 
és Istennek sok más hűséges követe is csak halvány ószövetségi előképe. 
Már járt itt Jézus Krisztus, akiről Isten az Ószövetség évezredeiben olyan 
sokszor beszélt. Ő emberré lett, hogy mi áldozatos szeretete által Isten 
megváltott gyermekeivé lehessünk. Engedelmes szeretettel járta végig az 
utat, amelyet az Atya elé adott, a keserű pohár kiürítése közben kereszten 
elszenvedett haláltusájában, ő maga is így kiáltott Isten felé: ”Én Istenem 
én Istenem miért hagytál el engemet?” Jézus akkor fizette le bűneinkért 
a váltságdíjat. Isten úgy válaszol kiáltására, hogy küldetését kínok közt is 
elvégző szeretett fiát feltámasztotta a halálból. Jézus áldott ígéretet adott, 
hogy nemcsak ő támad fel a halálból, hanem amikor ő újra visszajön az 
ő megváltottai is mindnyájan életre kelnek. Ha közben nekünk is vannak 
keservek miatti kiáltásaink Isten felé, a Krisztusban készített váltságban 
Isten tehát nekünk is válaszol. Ezzel a hitbeli bizonyossággal vehetjük 
tehát ajkunkra a kedves éneket: 

„A töredelmes szívet, Te, Uram szereted. Az engedelmes lelket Soha 
meg nem veted. Ezzel a reménységgel tehozzád óhajtunk. Légy, kérünk, 
segítséggel És könyörülj rajtunk.” Ámen 


Hálát adunk néked örökkévaló Isten gondviselő Édesatyánk, 
hogy te alkalmas és alkalmatlan időben szólsz hozzánk Igéd által. 
Akkor is, amikor mi emberi gyarlósággal azt mondjuk: Ez az idő 

alkalmatlan, te akkor is alkalmat készítesz, hogy nyugtalan, zakla- 
tott életünkbe a te békességet árasztó kegyelmes atyai üzeneted 
belecsendüljön. Kérünk Atyánk, tedd Igédet szívünkben élővé és 
életünket formálóvá. Kérünk, áldd meg életünket. Te látod Atyánk, 
milyen sokszor van ott a mi lelkünkben is a kikívánkozó kiáltás: 
Miért Uram? Te látod, milyen sokszor nem értjük mi sem a te 
útaidat, terveidet és akaratodat. Sokszor mi is el vagyunk kesered- 
ve, bocsásd meg, ha ilyenkor nem hozzánk méltó szó hangzik az 
ajkunkon. Légy irgalmas hozzánk, ha valamikor ilyen nyugtalan lel- 
kiállapotba kerülünk. Enyhítsed keresztjeinket betegségeinkben, 
bajainkban adj kegyelmes Istenünk gyógyulást. A gyászolóknak 
add vigasztalásodat, hogy Jézus Krisztus az örökkévalóság Ura, 
és akik a szívüket földi életükben odaadják neki, azoktól soha nem 
szakad el, sem ebben a földi életben, sem az örökkévalóságban. 
Kérünk Atyánk, hogy ahol családjainkban a szívek között hideg- 
ség, szeretethiány van, te gyógyítsd meg ezt az állapotot, hogy a 
mieink közt senki ne járja a maga útját, hanem tudjunk járni mind- 
nyájan a te atyai szeretettel mutatott utadon. Megváltó Krisztusunk 
nevében kérünk, hallgasd meg imádságunkat. Ámen 


Záróének : 195. dics. (2000.) 


Reményteljes szenvedés 
Fekete vasárnap 


Főének: 338. dics. Igeolvasás: Jób 42,10-16 Jakab 5,11-16 


Az ÚR jóra fordította Jób sorsát, miután Jób imádkozott barátaiért, és 
kétszeresen visszaadta az ÚR Jóbnak mindazt, amije volt. Elment hoz- 
zá minden férfi- és nőrokona, és minden régi ismerőse, és együtt étkeztek 
vele házában. Részvéttel vigasztalták azért, hogy olyan sok bajt bocsátott 
rá az ÚR. Adott neki mindegyik egy pénzt és egy aranykarikát. Az ÚR 
pedig jobban megáldotta Jóbot azután, mint azelőtt. Lett neki tizennégy- 
ezer juha, hatezer tevéje, ezer igás ökre és ezer szamara. Lett még hét fia 
és három leánya is. Első leányát Jemimának, másodikat Keciának, har- 
madikat Keren-Happúknak nevezte el. Országszerte nem voltak olyan 
szép nők, mint Jób leányai. Apjuk nekik is adott örökséget fiútestvéreik- 
kel együtt. Ezután Jób még száznegyven esztendeig élt, és meglátta fiait és 
unokáit negyedíziglen. Öregen balt meg Jób, az élettel betelve. 

Vegyetek példát, testvéreim, a szenvedésben és a tiürelemben a prófé- 
tákról, akik az Úr nevében szóltak. Íme, boldognak mondjuk azokat, akik 
tűrni tudtak a szenvedésekben. Jób állhatatosságáról hallottatok, és láttá- 
tok, bogyan intézte a sorsát az Úr; mert igen irgalmas és könyörületes az 
Úr. Mindenekelőtt pedig, testvéreim, ne esküdjetek se az égre, se a föld- 
re, se más egyébre. Hanem legyen a ti igenetek igen és a ti nemetek nem, 
hogy ítélet alá ne essetek. 


Örök dicsőségű Isten, könyörülő Édesatyánk az Úr Jézus Krisz- 
tusban, hálatelt szívvel csöndesedünk el előtted ebben az ünnepi 
órában, hogy megköszönjük ezt az új napot is és azt is, hogy ezt a 
napot Igéd hallgatására ajándékoztad nekünk. Segíts, hogy itt is, és 
a földön minden helyen, ahol Igédet gyermekeid hittel szólják és hall- 
gatják, néped zárja szívébe a te eligazító, ébresztő, biztató, könnyet 
törlő, hazafelé hívogató üzenetedet. Atyánk, szeretnénk mi mindid 
kitárni előtted szívünket, és elmondani neked mindazt, ami szívünk- 
ben, mint hála, öröm vagy bánat van, de te szíveket vizsgáló Isten 
látod, hogy a mindennapi életharcban milyen hamar elfáradunk, a lel- 
künket pedig elaltatja a hazugság fejedelme a sátán. Életünk napon- 
kénti küzdelmeinek a zajában nem mindig tudunk csöndes helyet és 
időt találni, hogy kitárjuk előtted szívünket. Azért nagy ajándék szá- 
munkra az ünnepi templomi óra, hogy lelkileg növekedjünk, hitünk- 
ben erősödjünk. Kérünk Atyánk, áldd meg szívünkben Igédet. Ámen 


Igehirdetés előtti ének a 174. dics. Alapige: Jakab 5,11-14 


Szenved-e valaki közöttetek? Inádkozzék! Öröme van-e valaki- 
nek? Énekeljen dics.et! Beteg-e valaki közöttetek? Hívassa magá- 
boz a gyülekezet véneit, bogy inádkozzanak érte, és kenjék meg 
olajjal az Úr nevében. És a bitből fakadó imádság megszabadít- 
ja a szenvedőt, az Úr felsegíti őt, sőt ba bűnt követett is el, bocsá- 
natot nyer. 


Kedves Testvéreim, 


Ezt a virágvasárnap előtti vasárnapot, amelyen lélekben a Golgota felé 
vezető úton kísérjük Megváltónkat, feketevasárnapnak nevezzük. Hitben élt 
elődeink az ünnepes félévnek ettől a vasárnapjától kezdve, aki tehette, fekete 
ruhában mentek az ünnepi istentiszteletre. A fekete a gyásznak, de ugyan- 

akkor az ünneplésnek a színe is. Az Úr Jézus, amikor földi életének utolsó 
évében készülődött az egyiptomi rabságból való szabadulás emlékét idéző 
pászka bárány ünnepéhez, egyre többet beszélt közelgő haláláról. Közben 
szinte az utolsó percekig hirdette Isten országának az evangéliumát, gyó- 
gyította a betegeket, és ezzel Isten országának a jeleit tárta hallgatói elé. A 
tanítványok döbbenettel és értetlenkedő szomorúsággal hallgatták szavait. 
Amikor egyszer Jézus ismét arról beszélt, hogy őt meg fogják ölni, Péter til- 
takozva mondta: Mentsen Isten Uram, nem történhet ez meg veled. Jézust 
sem a sátán kísértése, sem a tanítványok féltő szeretete nem állította meg a 
halál felé vezető szenvedés útján. Ő tudta, hogy a meghalás keserű poha- 
rának a kiürítése számára az örök dicsőségbe visszaérkezésének az alkalma 
is lesz. Jézus nyomdokain járva mi is reménységgel hordjuk a szenvedések 
keresztjét, mert általa mi is az Atya menyegzői vendégségébe vagyunk hiva- 
talosak. Életutunk céljának ezt a kettősségét fejezi ki a fekete öltözet, amely 
a gyászra is utal, de az atyai hajlékba menés örömét és dicsőségét is jelképezi. 

Az apostoli levélen keresztül is kifejezi Isten Igéje azt az örömet és 
bizodalmat, amely a Jézus szívét is betöltötte, amikor a szenvedések útját 
járta. Ez az öröm és ez a reménykedő bizalom tölti be Jézus ma élő 
követőinek az életét is. Már évszázadokkal előbb a szenvedések közt is 
türelmesen reménykedő életlátást akart Isten népe kegyeseinek a szívébe 
vésni, amikor azok büszkén vallották magukat Ábrahám fiainak, és Jézus 
származását illetően bizonytalanságban voltak. Ezért mondta nekik Jézus: 
„ Mielőtt Ábrahám lett volna, én voltam.” Isten Ábrahám magván keresz- 
tül ígérte az áldást, a megváltást a föld népeinek. Ábrahám hittel fogad- 
ta Isten szavát, a hit pedig a nem látott dolgok valósága. Ezért mondta 
népe kegyeseinek, hogy Ábrahám látta az ő napját. A szenvedések közt is 
türelmes reménység forrása az a hit, amely tudja a jövőt Isten kezébe ten- 
ni. Ezért emlékeztet Jakab apostol is Jób türelemmel hordozott szenvedé- 
sére. Jób türelmes szenvedése is egyik halvány ószövetségi előképe az Úr 
Jézus szenvedésének. Ha Jób csodálatos javakat kapott újra, amikor Isten 
véget vetett szenvedéseinek, mennyivel többet kapott vissza Jézus akkor, 
amikor Isten létére emberré lett ugyan, így vette magára a mi bűneinknek 
a keresztjét, de utána visszakapta azt a dicsőséget, amely övé volt már a 
világ teremtése előtt is, amikor együtt volt az Atyával. Ezért valljuk meg 
hitünket az Apostoli hitvallásban, hogy Jézus az Atya jobbján van, ahon- 
nan majd eljön vissza a földre ítélni eleveneket és holtakat. 

Az Igében aztán egy olyan dologról beszél Jakab apostol, amelyről már 
Jézus is beszélt a hegyi beszédben. Figyelmeztetés ez arra, hogy mindent, 
az esküvésről mondott tanításokat is komolyan kell venni Isten népének, 
de úgy hogy figyelemmel kell lennünk mind arra, amit Isten az esküvéssel 

kapcsolatban mondott és cselekedett. Mindig félrevezető az, ha a Szent- 
írásból úgy idézünk szavakat vagy mondatokat, hogy azokat kiragadjuk az 
egész Szentírás összefüggéséből. Minden figyelmes igeolvasó tudja, Isten 
a Szentírásban többször beszél arról, hogy ő esküdött. Mivel a teremtett 
mindenségben ő a legnagyobb, önmagára esküdött. Amikor lehajolt a föl- 
di emberhez, és szövetséget kötött vele, megesküdött, hogy ezt a szövetsé- 
get örök szövetségként megtartja. Több olyan történet van a Szentírásban, 
amelyben le van írva, hogy emberek esküt tesznek Isten nevére. A komo- 
lyan hitben élő embert is több körülmény késztetheti eskütételre. Például 
esküdnek az emberek olyan körülmények közt is, amikor valami jót őszinte 
igyekezettel akarnak és fontosnak tartanak, és megesküsznek, hogy azt meg 
fogják tartani. A hegyi beszédben Jézus meg is mondja, hogy milyen ala- 
pokra helyezi ő az eskü eltiltását. Ezt mondja: „A ti beszédetekben az igen 
legyen igen, a nem pedig nem, ami pedig túlmegy ezen, az a gonosztól van.” 
Ezt azért mondta Jézus, mert látta, hogy az eskü a hazug emberek hazu- 
dozása miatt hitelvesztetté lett. A hazugok, akik elvesztették szavuk hite- 
lét, mert az emberek nem hittek nekik, úgy akarták szavukat hihetővé ten- 
ni, hogy elkezdtek Istenre, égre, földre esküdözni. Ezzel pedig megszeg- 
ték Isten törvényét is, hogy: , Az Úrnak a te Istenednek nevét biába fel 
ne vedd." Jézus úgy akarta megszüntetni a könnyelmű esküdözést, hogy 
hitelképessé akarta tenni az ember szavait. Azt akarta, hogy az igen legyen 
igen és a nem, nem. Ezzel olyan önfegyelemre akart nevelni a beszédben is, 
hogy soha senkinek a szívében ne lehessen kételkedés szavaink hitelességét 
illetően. Isten népének a szavai legyenek megbízhatóak. De ez nem jelenti 
azt, hogy életünk nagy fontosságú dolgaiban ne tegyünk esküt Isten előtt. 

Az Igében aztán a szenvedő ember imádkozásáról van szó. A szenvedő 
ember könnyen magába zárkózik, tudva, hogy a mi szenvedésünket nem 
veheti magára senki más. De az Istennel való imádságos közösség kiragad a 
magunkra maradottság érzésétől. Isten néha azért ad ránk szenvedést, hogy 
magához hívogasson. A jólétben sok ember nem gondol Istenre. Ha van 
ereje, egészsége, javai, könnyen elkezd úgy gondolkodni, hogy már nincs 
semmire, senkire szüksége. Még Istenre se. Így lehet a szenvedés Istenhez 
szorító áldássá. -Az örömben aztán dics.éneklésre buzdít az Igében Isten. 
Isten gyermekeinek az ajkán zeng a Lélek indításából fakadó ének, a dics., 
a könyörgés, a hálaadás. Ahol pedig Isten gyermekei fogyatkoznak, ott 
elhalkul az ének. A világ fiai nem nagyon énekelnek, nekik elég, ha hallgat- 
ják másoknak a jó vagy rossz énekét, zenéjét. Sajnálatosan fogy közöttünk 
azoknak száma, akiknek tele van a szíve dalba ömlő imádsággal, dics.mon- 
dással, hálaadással a mindenható Isten felé. Gyülekezeteinkben is sok helyen 
halkulnak az énekek. Elszomorító, hogy temetéseinken, amikor egy-egy 

hazahívott testvérünk porsátorát helyezzük a feltámadás reménységével síri 
pihenőre, alig van ki énekelni. Figyelmeztető jelzés ez arra nézve is, hogy 
gyülekezeteinkben sokkal nagyobb hangsúlyt kell helyezni az énektanításra. 

A gyülekezet betegei között való lelkigondozásra is áldott tanítás hang- 
zik az Igében: , Beteg-e valaki közöttetek? Hívassa magához a gyüleke- 
zet véneit, hogy imádkozzanak érte, s kenjék meg olajjal az Úr nevében.” 
A gyülekezet vénei, az Újszövetség eredeti nyelvén presbiterei, a hitben 
idősebb emberek. Ez nem mindig jelent testileg időst, áldott dolog, ha 
valaki már fiatal korában érett a hitben, mert az egyetlen kősziklára, Krisz- 
tusra építette az életét. A beteg, aki éppen betegsége miatt nem lehet jelen 
a gyülekezetben és hiányzik neki a testvéri közösség, ne várjon arra, hogy 
meglátogatják-e őt a testvérek, akikkel együtt énekelt, imádkozott a temp- 
lomban, hanem hívassa megához a gyülekezet véneit. Igen, a beteg testvért 
foglalkoztatja a gondolat: gondolnak rám a gyülekezetben élő testvérek, 
vagy már elfelejtettek? Életünk örök hajszájában —sajnos- sokszor halasz- 
tódnak a szükséges és hozzánk illő beteglátogatások. De a beteglátogatásig 
eljutó testvéreknek, a lelkipásztornak is vannak valahol olyan tapasztala- 
tai, hogy hívatlan vendégeknek érzik magukat. Mert nem minden beteg 
vágyakozik az Ige, az imaközösség után. Szívesebben vállalja a minden- 
napi élet dolgairól való felszínes beszélgetést. Ezért jó az, ha a beteg test- 
vér üzen. Így az üzenetet megkapók, a presbiterek és a lelkipásztor tudja, 
hogy várnak rájuk. Ott kell az Ige üzenete, az imaközösség, a testvéri elbe- 
szélgetés. Ilyenkor jó a magunk hitének a erősítésére is, és a beteg testvér 
vigasztalására is arról beszélgetni, hogy Isten országában már nem lesz 
betegség, szenvedés. Jézus földre jövetelével megtette Isten az első lépést 
e felé az állapot felé azzal, hogy felkínálja mindenkinek azt, ami minden 
bajnak, szenvedésnek, enyészetnek a gyökere: a bűnbocsánatot, a kegyel- 
met. Második eljövetelekor pedig nyilvánvalóvá teszi, hogy az újraterem- 
tett világban, amelyben a hittel elfogadott kegyelem általa gonosznak már 
minden gyökere elpusztult, nincs többé semmi, ami az „ó világban” gyöt- 
relmessé tette az életet. 

Az olajjal való megkenést abban a korban sok esetben gyógykeze- 
lésként is alkalmazták, de az mai Igénk összefüggésében a Szentlélek 
újjáteremtő hatalmára utal. János apostol is erre emlékeztet első levelében, 
amikor ezt írja: , Az a kenet, amelyet kaptatok, bennetek marad." A pres- 
biterek és a lelkipásztor beteglátogatása, a beteg testvérrel együtt hallga- 
tott Ige és imádkozás, amelynek alkotórésze a bűnvallás és a bocsánatért 
való könyörgés is, hozzátartozik a gyülekezet lelkigondozói szolgálatá- 
hoz. Az orvos, ha azt is hívatja a beteg, jó szolgálatot végezhet a beteg tes- 
ti gyógyulására nézve. De a lelki terhektől való könnyebbülést az orvos 

munkája nem tudja elősegíteni, ehhez lelki közösség, lelkigondozói szol- 
gálat szükséges. Az embernek mindkettőre szüksége van. 

Jézus is beszél a Hegyi beszédben a kölcsönös bűnvallásról. Ezt olyan 
fontosnak tartja, hogy elé helyezi a templomban való Isten előtti megállás- 
nak. „Ha tehát áldozati ajándékodat az oltárhoz viszed, és ott jut eszed- 
be, hogy atyádfiának valami panasza van ellened, hagyd ott ajándékodat 
az oltár előtt, menj el, békülj ki előbb atyádfiával, és csak azután térj visz- 
sza, s ajánld fel ajándékodat.” Ez a kölcsönös bűnvallás különösen fon- 
tos a betegségben szenvedőknek, akik talán életük határához közelednek. 
Áldott ígéretünk van Megváltónktól, hogy a földön megbocsátott bűnök, 
a mennyben is meg vannak bocsátva. Azt az utolsó ítéletkor Urunk már 
kiegyenlített számlának tekinti. A megbocsátott bűn már nem terhel. 

Az a tény, hogy Isten a Szentírásban ezekre a dolgokra nézve is útmu- 
tatást ad, azt jelenti, hogy emberi gyarlóságaink miatti botlásaink ügyét 
igyekeznünk kell itt egymással rendezni, hogy amikor majd eljön a nagy 
számonkérés napja, amikor visszatérő Urunk megérkezik dicsőségben, a 
megbánt bűnök megbocsátásának az örömével állhassunk meg előtte. Ámen 


Teremtő Istenünk, világunk és életünk Ura, jó volt nekünk gyerme- 
keid gyülekezetében együtt lenni és jó volt hallani, hogy te mindig, 
mindenütt és minden élethelyzetünkben velünk vagy. Köszönjük, 
hogy velünk vagy akkor is, ha beborul az ég és szenvedés gyötör. 
Akkor is, ha vad vihar dühöng s villám öldököl. És ha szelek zúgnak, 
Krisztus van velem. Vigasztalva mondja; ne félj gyermekem. Hálát 
adunk Atyánk, hogy most is erősítetted hitünket, és a hitből fakadó 
imádság szárnyán hozzád emelkedhetünk, és a szenvedések felhőit 
letakarod kegyelmed palástjával. Megköszönjük, hogy Igéddel most 
is azt munkáltad, hogy senki, aki hisz bűnbocsátó kegyelmedben, 
el ne vesszen, hanem üdvösségre érkezzen. Kérünk, taníts minket 
szívből imádkozni, hogy legyen az életünk is imádkozó hálaadás- 
sá, és neked kedves életünk által is szenteltessen meg a te neved. 
Gyógyítsd meg beteg szeretteinket, áldd és szenteld meg családi 
életünket, és tedd ezt a gyülekezetet is egy nagycsaláddá, amely a 
te szereteted melegségét és örömét tudja továbbadni ebben a közö- 
nyös és hideg világban. Kérünk, ne törd még le repedezett nádszál 
életünket, hanem erősíts meg minket akaratod szerinti életre, hogy 
lehessünk áldássá azon a helyen ahová te küldtél bennünket. Meg- 
váltó Jézusunk nevében kérünk, hallgasd meg imádságunkat. Ámen 


Záróének: 345. dics. (2007.) 

Áldott, aki jön az Úrnak nevében 
Virágvasárnap 


Főének: 331. dics. Igeolvasás: Lukács 19,28-40 


Miután ezeket elmondta, továbbhaladt Jeruzsálem felé. Amikor közel 
ért Betfagéhoz és Betántáboz, az Olajfák hegyénél elküldött tanítványai 
közül kettőt, és ezt mondta nekik: „Menjetek a szemben fekvő faluba, és 
amikor beértek, találtok egy megkötött szamárcsikót, amelyen még nem ült 
ember: oldjátok el, és vezessétek ide. Ha pedig valaki megkérdezi tőletek: 
Miért oldjátok el? - mondjátok ezt: Az Úrnak van szüksége rá.” Ekkor a 
küldöttek elmentek, és mindent úgy találtak, ahogyan megmondta nekik. 
Miközben eloldották a szamárcsikót, gazdái ezt kérdezték tőlük: „Miért 
oldjátok el a szamárcsikót?? Ők így feleltek: , Mert az Úrnak van szüksége 
rá.” Azután elvezették azt Jézushoz, felsőrubájukat ráterítették a szamár- 
csikóra, és felültették rá Jézust. Amint ment tovább, az emberek az útra 
terítették felsőruhájukat. Mikor pedig már közeledett az Olajfák hegyének 
lejtőjéþez, a tanítványok egész sokasága örvendezve fennhangon dicsérni 
kezdte Istent mindazokért a csodákért, amelyeket láttak, és ezt kiáltották: 
„Áldott, a király, aki az Úr nevében jön! A mennyben békesség, és dicsőség 
a magasságban!” A sokaságból néhány farizeus ezt mondta neki: , Mester, 
utasítsd rendre tanítványaidat!” De ő így válaszolt: , Mondom nektek, ha 
ezek elhallgatnak, a kövek fognak kiáltani." 


Igehirdetés előtti ének: Hozzád jövünk Uram ó segíts 
(Enekgyűjtemény 108. oldal, 2. vers) Alapige: Jeremiás 17,9-10 


Csalárdabb a szív mindennél, javíthatatlan; ki tudná kiismer- 
ni?! Én, az ÚR vagyok a szívek vizsgálója, a lelkek megítélője, min- 
denkivel úgy bánok, abogyan élete és tetteinek a gyümölcse sze- 
rint megérdemli. 


Kedves Testvéreim, 


Minden ember életében van egy néhány olyan nap, amelyre egész éle- 
tén keresztül szeretettel gondol vissza. Elszállnak az esztendők, peregnek 
a napok, de ezek a kedves emlékek maradandóan a szívünkbe vésődnek. 
Bizonyára mindnyájan vissza tudnánk egy kicsit pergetni az életünknek a 
filmjét, hogy találjunk egy néhány kedves napot, amelyek emléke bennünk 
él. Lehetnek ezek különböző alkalmak, de valamilyen formában mégis for- 

dulópontot jelentettek az életünkben. Ezek az emlékezetes napok valami- 
nek a kezdetét vagy a végét jelentették az életünkben. Jó ezekre időnként 
visszaemlékezni. Az Úr Jézus életének egyik ilyen nevezetes napja volt a 
virágvasárnap. Ez volt az egyetlen olyan nap, amikor engedte, hogy nyil- 
vánvalóvá legyen: ő az a Messiás, akiről Isten a prófétán keresztül már 
évszázadokkal azelőtt elmondta, hogy szamárháton fog bevonulni nép- 
ének a fővárosába. Aki figyelmesen olvasgatja Istennek az Igéjét, az tud- 
ja, hogy Jézus egész élete, születése, tanítása és a szenvedésének a történe- 
te Jó előre meg voltak írva a próféták által. Tehát virágvasárnap sem vala- 
mi váratlan esemény történt, hanem Isten ígéretei egyikének a beteljesülé- 
se. Akkor fogadták úgy, hogy pálmaágakkal fejezték ki örömüket ruháza- 
tuk egy-egy darabját terítették az útjára és köszöntötték, mint érkező kirá- 
lyukat. De miközben mi is úgy emlegetjük a virágvasárnapot, hogy az egy 
kedves napja volt Jézus életének, mert nagyon sokan fogadták őt szeretet- 
tel és örömmel, ugyanakkor azt is tudatosítanunk kell, hogy ezzel a ked- 
ves ünnepnappal kezdődik Jézus szenvedésének legnehezebb szakasza. Az 
evangéliumok éppen életének erről a sok szenvedéssel teljes részéről szá- 
molnak be a legrészletesebben. Sok áldott dolgot elmondanak az életéből 
is, a tanításaiból is, Isten országának a csodálatos üzeneteiből, de legapró- 
lékosabban leírják életének ezeket az utolsó napjait. Ha az előttünk álló 
nagyhéten a templomban is, otthonainkban is olvasgatni fogjuk Jézus éle- 
tének az eseményeit, egyre világosabban fogjuk látni, hogy mennyire úgy 
van, ahogyan most a Jeremiás próféta könyvéből olvastuk, hogy csalár- 
dabb a szív mindennél. 

Az Úr Jézust hozsánna kiáltással fogadták Jeruzsálemben. Ez a szó 
hozsánna egy nagyon gazdag jelentésű szó. Jelentésében ott van ez a 
könyörgés: Segíts meg. Ott van azonban ennek a szónak a jelentésében 
ez a bizonyosság is: Te meg fogsz segíteni. Miközben az ünneplő soka- 
ság hozsánnát kiáltott Jézus felé, a mi Urunk, aki örült is ennek az ünne- 
pi fogadtatásnak, a lelke mélyén elszomorodott. Azért szomorodott el, 
mert ő mindig látja, mi van az embernek a szívében. Tudta, hogy az 
örvendező kiáltás nem Isten hálás gyermekeinek a szívéből fakad, hanem 
önző szívekből. Tudta, hogy őt most azért fogadják királyként az embe- 
rek, mert úgy gondolták, hogy megjött az idő, amelyre vártak, itt van a 
Messiás, aki legyőzi az őket leigázó Római birodalmat és kezébe veszi 
a hatalmat, amit ebből a kézből nem vehet ki senki sem. Ez a király tud 
kenyeret teremteni, országában nem lesz éhező ember. Ennek a király- 
nak a szavára még a vihar is elcsendesedik és egy ilyen király boldog- 
gá teszi országa népét. Ennek a népnek tehát kellett az a hatalom, ami- 
lyet Jézus el tud hozni, kellett a jólét és a gazdagság, de nem kellett, mint 

Üdvözítő. Ezért volt szomorúság is Jézusnak a szívében. Látta mennyi- 
re csalárd az emberek szíve. Mert a csalárd ember önző szívű, aki mindig 
önmagára gondol, a maga előmenetelére, a maga érvényesülésére. Min- 
dig és mindenben ott van a középpontban az , én". Nem azért szomoro- 
dott el Jézus, mert ő nem akarja az embereknek a jót, hanem azért, mert 
az emberek önző szívvel ragaszkodnak sok ideig való jó dologhoz és nem 
ragaszkodnak ahhoz az örök jóhoz, az Isten országához, amit Jézus hoz 
el erre a világra. Hiszen Jézus azért jött, hogy az övéinek élete legyen, és 
bővölködjenek. Hogy bővölködjenek szeretetben, és teremjék a Szentlé- 
leknek többi áldott gyümölcsét is. Ameddig a szív csalárd, mert nem adjuk 
oda Istennek, mint örök szeretetnek, addig hiába vágyunk a békességes, 
szép boldog élet után. 

Az ember szívének a csalárdságával kapcsolatban vessünk egy néhány 
pillantást az evangéliumokban leírt nagyhéti történet néhány nevezetes 
szereplőjére: Emlékezzünk például a tanítványok egyikére, Júdásra. Tanít- 
ványtársaival együtt sok áldott tanítást kapott Isten országának csodála- 
tos dolgairól. Értelemfeletti csodákat élt át, amelyeket Jézus vitt véghez, 
hiszen szavára halottak támadtak fel. Egy kevéske kenyérből ezreket táp- 
lált és reménytelenül beteg embereket is meggyógyított. A szíve mégis 
elfordult Jézustól. Arra gondolt, hogy amit Jézus mond, az mind szép és 
jó, de neki több pénzre lenne szüksége. Nagyon vágyott a csengő ezüstök 
után, és ennek az lett a következménye, hogy amikor a kovásztalan kenye- 
rek ünnepi vacsoráját tartották, felállt, otthagyta Jézust és a tanítványtár- 
sakat, és kiment az éjszakába. A szívében is éjszakai sötétség volt. Elment 
a főpapokhoz, és megállapodott velük, hogy 30 ezüstért a kezükbe juttat- 
ja Jézust. Ilyen csalárd a szív. Egy ember, aki annyi áldott dolgot látott és 
hallott Jézustól, pénzért kiszolgáltatta őt azoknak, akik már régen életére 
törtek, csak az alkalmat és módot várták, amikor ezt megtehetik. Akinek 
a szíve középpontjában az a vágy van, hogy minden áron pénzt akar sze- 
rezni, az ezért mindenre képes. Annak semmi sem drága, semmi se szent, 
csak a saját céljának az elérése. Júdás gazdag akart lenni, és ennek az lett a 
következménye, hogy hamarosan halottá lett, mert a későn felébredt lel- 
kiismeret a halálba űzte őt. 

Krisztus szenvedése történetének résztvevője volt Pilátus is. Nem 
véletlenül került bele a neve a keresztyénség Apostoli hitvallásába is. 
Pogány ember volt, a Római birodalom palesztinai helytartója. A Szent- 
írás nagyhéti történetét olvasva úgy tűnik, hogy az a főrangú pogány 
tisztviselő emberségesebb ember volt, mint a zsidó nép vallási életének 
a vezetői. Pogány létére világosan látta, és ezt világosan meg is mond- 
ta, hogy Jézus, akit a zsidó főpapság azért adott kezébe, hogy mondja ki 

fölötte a halálos ítéletet, ártatlan. A Jézus halálát követelő tömegnek ezt 
így adta tudtára: „Én nem találok benne semmi bűnt.” Amikor azonban 
a zsidó főemberek azt mondták, hogy ha nem ítéli el Jézust, akkor ellen- 
sége a császárnak, annak ellenére, hogy biztos volt Jézus ártatlanságában, 
mégis halálra ítélte őt. Arra gondolt, hogy Jézus ugyan ártatlan, de ha a zsi- 
dó főemberek azt jelentik a császárnak, hogy Jézus neki ellensége, akkor a 
császár őt nem tartja meg tovább helytartóként, hanem hazarendeli vagy 
talán ki is végezteti. Meg akarta tartani a hatalmát, hogy biztosan életben 
maradhasson. Sok ember napjainkban is hazugságok árán jut hatalomhoz, 
vagy ilyen módon akarja azt megtartani. A lelkiismeretlen ember könnyen 
megtagadja az igazságot. Ilyen csalárd volt Pilátusnak a szíve is. 

Ugyanilyen csalárd volt Heródesnek a szíve is. Ő is azért akart Jézus- 
sal találkozni, mert gondolta, hogy vallatás közben valamilyen csodát fog 
látni Jézustól. Szeretett volna valami szenzációnak a részesévé válni. Pedig 
Heródes Izráel népéhez tartozott. Ismernie kellett az Ószövetséget, a prófé- 
ták írásait, akik olyan sokszor írtak az eljövendő Messiásról, a Megváltóról. 

Nem véletlenül adta tehát Isten Lelke Jeremiás prófétának az ajkára ezt 
az üzenetet, az ember szívének csalárdságáról. Ezt ő is sokszor megtapasz- 
talta. Királyok és helytartók, főemberek és közemberek egyaránt hajlamo- 
sak a csalárdságra, ha az által hatalomhoz, pénzhez, vagy pozícióhoz jut- 
nak. Heródes uralkodói hatalomra jutott, tagja volt az ószövetségi népnek, 
ismernie kellett Isten üdvözítő tervét, és tudnia kellett, hogy Istennek az a 
követe, a Messiás, aki eljön, nagyobb hatalom, mint ő, aki egy kis ország 
egy darabján uralkodik, mégsem tudott fejet hajtani az előtt, aki maga a 
testet öltött örök igazság. 

Próbáljuk meg Isten Igéjének ennél a fényénél megvizsgálni a saját 
életünket, emberi kapcsolatainkat. A csalárdságok sötét mélységei közt 
vezet életutunk. Sok szépen induló családi életet tett már tönkre a szív 
csalárdsága. Sok szép ígéretes terv, amely sok embernek lett volna a meg- 
élhetés forrásává, összeomlott azért, mert azok kivitelezői közt voltak 
csalárd szívűek, akik a maguk nagyobb hasznát keresve, egzisztenciá- 
lis veszélybe sodortak egy nagy közösséget. A szív csalárdsága sokszor 
éppen a legközelebbi emberi kapcsolatok területén mutatkozik meg a 
legszívbemarkolóbban. Napjainkban gyakran látunk fiatalokat, akik a 
széles nyilvánosság előtt, mozgalmas utcák forgatagában is megmutatják, 
milyen nagyon szeretik egymást. Amikor az ember ilyen megnyilvánulá- 
sokat lát, arra gondol; milyen jó lenne ezeket a fiatalokat tíz-húsz év múlva 
is ilyen szeretetben együtt látni. Vajon akkor is ilyen ragaszkodó szere- 
tettel keresik egymás közelségét? Elszomorító valósága az életünknek, 
hogy országunkban a statisztikai adatok szerint a házasságok 3090 -a válás- 

sal végződik. Azt pedig csak Isten tudja, hogy a családokban, ahol együtt 
maradtak a házastársak, a családok hány százalékában élnek a házastár- 
sak egymás terhét önzetlen szeretettel hordozó meghitt közösségben egy- 
mással. Mert a csalárd szívű ember lépten-nyomon sebet ejt a hitvestárs és 
talán a többi családtag szívén is. Azért van ott az Igében az elszomorító 
ténymegállapítás után, hogy az ember szíve csalárd, ez a kérdés is: kicso- 
da ismerheti azt meg? Ha őszinték vagyunk, alázattal meg kell vallanunk, 
hogy nemcsak a mások szívét, de még a saját szívünket sem ismerjük iga- 
zán. Az ember képes arra, hogy önmagát is megcsalja, vagy magának is 
csalódást okozzon. Ki ne ismerné azt a lelkiállapotot, hogy meggondo- 
latlanul hozott döntések, szavak, vagy tettek következményeit hordozva, 
megdöbbenve kérdezzük önmagunktól; hogy mondhattam, hogy tehet- 
tem ilyet? Tehát a saját szívünket sem ismerjük igazán, mennyivel kevés- 
bé másoknak a szívét. De azért vannak helyzetek, amikor az ember belelát 
a másik embernek a szívébe is. Ez azok közt van, akik valóban önzetlen 
szeretettel szeretik egymást. Az ilyen emberek sokszor olvasnak egymás 
gondolataiban, szavak nélkül is megértik egymást. Amire az egyik gondol, 
a másik már meg is kezdi annak megvalósítását. Ahol azonban a szeretet 
hiányzik, és helyette ott van a szívekben a gyűlölet, ott még a szavakból is 
nehezen értik meg egymást. Ilyen esetekben az is Isten ajándéka, hogy nem 
látunk bele egymás szívébe. Milyen zokon esne, ha megtudnánk, hogy 
valaki gonosz lelkületből fakadó valótlanságokat beszélt rólunk. A csa- 
lárd szív képes rágalmazni. Jobb ezt nem tudni, mert ezzel az embertárssal 
nehezünkre esne, ha találkoznánk vele, hallgatni is, és beszélni is. Külö- 
nösen, ha ezt olyan embertárs teszi, akit mi jó testvérnek, vagy barátnak 
gondoltunk. Mert a csalárd szívű ember tud kedvesen mosolyogni arra is, 
akit a háta mögött rágalmaz. A kedvesség ilyen esetben lepel, amivel leta- 
karja igazi énjét. A virágvasárnapi történetben is beszél Jézus emberekről, 
akiknek a templomba menése is lepel. Igazi énjét leplezi el vele az ember. 
Ez nemcsak a pénzváltókra, vagy az áldozati állatok árusaira vonatkozik. 

Jézus virágvasárnap megtisztította a templomot. Ő meg tudja, és meg 
akarja tisztítani minden embernek a szívét, a miénket is, hogy tiszta szív- 
vel és őszinte hittel énekelhessük: , Áldott a király, aki az Úr nevében jön! 
A mennyben békesség, és dicsőség a magasságban!" Ámen 


Hálát adunk néked jó Atyánk a virágvasárnapi evangéliumért. 
Hálát adunk az Igédből kicsendülő vigasztalásért, hogy te eljöttél 
az idők teljességében erre a földre, amikor Krisztusban emberré 
lettél. Hálát adunk, hogy Igédben most is te szólítottál meg ben- 
nünket, és kérünk légy velünk, amikor üdvözítő Urunkat lélekben 

kísérni akarjuk a Golgota felé vezető úton. Segíts, kegyelmes Iste- 
nünk, hogy csalárdságra hajlamos szívünk tudjon előtted őszinte 
bűnbánattal kitárulkozni, és megköszönni, hogy Szent Fiad azért 
jött a földre, hogy teljesítse a te üdvözítő akaratodat. Fájó szívvel 
valljuk meg előtted Atyánk, hogy sokszor mi is süketek vagyunk 
Igéd meghallására, és gyarlók vagyunk akaratod cselekvésére. 
Légy velünk megsegítő, erősítő kegyelmeddel, ha megfogyatkozik 
testi vagy lelki erőnk, hogy tudjuk mi is engedelmes szívvel mon- 
dani: Itt vagyok Istenem, hogy cselekedjem a te akaratodat. Segíts, 
hogy a ránk következő nagyhéten hittel tudjuk mondani: , Buzdítsd 
fel Uram lelkemet, Hogy dicső fejedelmemet, Kit, míg a mérték 
betelt, Sok szenvedés felszentelt. Kísérjem a Golgotára, Hol igaz- 
ságod oltára, De a körül kegyelmednek Jó illatjai terjednek." Meg- 
váltónk nevében kérünk, hallgass meg minket. Ámen 


Záróének: 192. dics. (2000.) 


Tisztítsátok meg lelketeket 
Főének: 299. dics. Igeolvasás: János 8,34-47 


Jézus így válaszolt nekik: , Bizony, bizony, mondom néktek, hogy 
aki bűnt cselekszik, a bűn szolgája. A szolga pedig nem marad a házban 
örökre: a fiú marad ott örökre. Ha tehát a Fiú megszabadít titeket, való- 
ban szabadok lesztek.” „Tudom, hogy Ábrahám utódai vagytok, de ti 
meg akartok ölni, mert az én igémnek nincs helye bennetek Én azt mon- 
dom, amit az én Atyámnál láttam, és ti is azt teszitek, amit a ti atyátoktól 
hallottatok. "Ezt mondták neki: „A mi atyánk Ábrahám.” Jézus így szólt 
bozzájuk: „Ha Ábrahám gyermekei volnátok, Ábrahám cselekedeteit ten- 
nétek. De ti meg akartok engem ölni, olyan valakit, aki azt az igazságot 
birdettem nektek, amelyet az Istentől hallottam: Ábrahám ezt nem tet- 
te volna. Ti ugyanazt cselekszitek, mint atyátok.” Ezt mondták neki: , Mi 
nem paráznaságból születtünk: egy atyánk van, az Isten.” Jézus így szólt 
þozzájuk: „Ha az Isten volna a ti Atyátok, szeretnétek engem, mert én az 
Istentől indultam el, és tőle jövök; nem magamtól jöttem, hanem ő küldött 
el engem. Miért nem értitek az én beszédemet? Mert hallani sem bírtátok 
az én igémet. Ti atyátoktól, az ördögtől származtok, és atyátok kívánsá- 
gait akarjátok teljesíteni. Embergyilkos volt kezdettől fogva, és nem állt 
meg az igazságban, mert nincs benne igazság. Amikor a hazugságot szólja, 

a magáéból szól, mert hazug, és a hazugság atyja. Mivel pedig én az igaz- 
ságot mondom, nem hisztek nekem. Közületek ki tud rám bűnt bizonyí- 
tani? Ha az igazságot mondom, miért nem hisztek nekem? Aki az Istentől 
van, hallja az Isten beszédeit; ti azért nem halljátok, mert nem az Istentől 
valók vagytok.” 


Hálaadással köszönjük meg néked ezt az új napot, könyörülő 
Isten, Édesatyánk az Úr Jézus Krisztusban. Jó nekünk ezen az 
ünneplésre szánt napon elcsöndesednünk szent színed előtt, és 
miközban múló földi életünknek a percei peregnek, te hirdeted 
nekünk az örök élet evangéliumát, a kegyelem hívó szavát, az 
üdvösség üzenetét. Megköszönjük azt a sok ideig való és örök- 
kévaló jót, amellyel egész eddigi életünkben is megajándékoztál, 
Hálát adunk, hogy örömeinket te szenteled meg, bánatainkban 
te adsz vigasztalást, és így midig érezhetjük, hogy te sohasem 
hagysz bennünket magunkra. Kérünk, szólj most újra hozzánk 
Igédben, hogy akik köztünk szenvednek, gyászban járnak, szárad- 
janak fel könnyeik, akik döntés előtti bizonytalankodásban vannak, 
találják meg a helyes szavakat, amelyre talán vár valaki, és talál- 
ja meg a helyes utat, amely hozzád vezet. Ezt munkáld bennünk 
Igéd által, és ilyen útra segíts Lelked által könyörülő Istenünk, 
Üdvözítőnk, Jézusunk nevében kérünk. Ámen 


Igehirdetés előtti ének: 173. dics. Alapige: 1. Péter 1,22-25 


Tisztítsátok meg lelketeket az igazság iránti engedelmesség- 
gel képmutatás nélküli testvérszeretetre, egymást kitartóan, tiszta 
szívből szeressétek, mint akik nem romlandó, banem romolbatatlan 
magból születtetek újjá, Isten élő és maradandó igéje által. „Mert 
minden test olyan, mint a fű, és minden dicsősége, mint a mező virá- 
ga: megszárad a fű, és virága elbull, de az Űr beszéde megmarad 
örökké". Ez pedig az a beszéd, amelyet birdettek nektek. 


Kedves Testvéreim, 


A Péter apostol levelének a most felolvasott versei előtt arról van szó, 
hogy hogyan hívogatja Isten földön élő gyermekeit engedelmességre, aka- 
rata hűséges teljesítésére. A részben elmondja azt is, hogyan szabadított ki 
minket a hiábavaló életből. Mert az az élet, amit nem Krisztus és nem Isten 
Szentlelke irányít, még akkor is hiábavaló élet, ha valaki nagyon magasra 

jutott a társadalmi ranglétrán. A hiábavaló életnek az első ismertető jele 
az, hogy az ember önmagát állítja az élet középpontjába, és mindenkit, aki 
kívül az önszeretet szűk körén, közönnyel kezeli, vagy egyenesen ellen- 
ségnek tartja. Az önzés várába húzódó ember előbb-utóbb elkezd harcol- 
ni a maga környezetével, mert önmagát akarja érvényesíteni, a maga aka- 
ratát, a maga jövedelmét, a maga előmenetelét, a maga kényelmét akarja 
megvalósítani. Az ilyen módon előre jutó ember elfelejti, hogy így elérhet 
ugyan az ember bizonyos eredményeket, de eltékozolja a legnagyobbat, 
aminek ez a földi élet előcsarnoka lehetne, az üdvösséget. Nem tudatosít- 
ja, hogy ez a földi élet Istennek olyan drága ajándéka, hogy egymás terhét 
hordozva töltsük be a Krisztus törvényét. Talán a füléig sem, de a szívé- 
ig még kevésbé jut el Urunknak az az emlékeztetése, hogy aki meg akar- 
Ja tartani a maga életét, az elveszíti azt, de aki az emberek közt szeretet- 
tel szolgálva áldozza oda életét Isten dicsőségére, az megtalálja azt. Áldott 
az az emberi élet, amely meggyújtott gyertyaként tudja elűzni maga körül 
a rosszakarat, gyűlölködés és gonoszság sötétségét, és sóvá tud lenni abban 
a sokféle romlásnak kitett világban, amelyben élünk. 

Mai Igénkben így folytatja Péter apostol Isten üzenetét: ,, Tisztítsátok 
meg lelketeket az igazság iránti engedelmességgel képmutatás nélküli test- 
vérszeretetre, egymást kitartóan szívből szeressétek. " Ahhoz, hogy életünk 
élhetővé legyen, mindnyájunknak szüksége van szeretetre. Megváltónk is 
ezt nevezte övéi elsődleges ismertető jelének. Pál apostol így tanít: , Ha 
angyaloknak vagy embereknek nyelvén szólanék is, szeretet pedig nincs 
bennem, olyanná lettem, mint a zengő érc, vagy pengő cimbalom. ” Szépen 
szólni, hangokat kiadni a holt anyagból készülő lélektelen húrok is tudnak. 
Isten a föld porából teremtette testünket és a saját lelkéből lehel az anyag 
testbe életet. A lélek által van életünk, és a Szentlélek által van új életünk. 
Az első Korinthusi levélben olvassuk, hogy az ember az emberi lélek által 
ismerheti meg magát. De a lélek által van nemcsak az ismeret, hanem az 
értelem, az érzelem, az akarat, a gondolat, tehát minden, a mi által magun- 
kat, és a világban lévő dolgokat megismerhetjük. Ez a lélek nagyon hamar 
beszennyeződik, mert halandó testben lévén, a test gyarlósága hatással van 
a lélekre is. Ebben a kölcsönhatásban a lélek is könnyen beszennyeződik. 
Ha valahol egy emberi közösségben hiányzik az őszinte képmutatás nél- 
kül való szeretet, ez azt mutatja, hogy szükség van lelki megtisztulásra. A 
lélek tisztátalansága úgy hat az ember életére, mint a durva szennyeződés 
az elektromos vezetékre, mint szigetelés, amely miatt néha elakad az elekt- 
romos áram folyamatossága. A szeretet krisztusi parancsát nem tudja az 
ember önnön lényén tovább vezetni, ha a lelke beszennyeződött. Ezért 
van szükség előbb a lélek megtisztítására, hogy a testvéri szeretet áramkö- 

re tovább mehessen a körültünk lévők felé. Erre a megtisztítására az igaz- 
ság iránti engedelmességgel van szükség. A Szentírás első lapjaiból tudjuk, 
hogy az emberiség elbukását, az élet helyett a halál útjára lépését a sátáni 
hazugságra alapozott engedetlenség okozta. Isten atyai szeretetből tiltot- 
ta meg az embernek, hogy szakítson az élet fájának a gyümölcséből. Isten 
szabad akarattal ajándékozta meg az embert, de azt, hogy mi az, ami az 
ember javát szolgálja, és mi az, ami az ember életét veszélyezteti, ő akar- 
ta mindig megmondani az embernek. Ezért várt ráfigyelő engedelmessé- 
get az embertől. De jött a sátán, aki Istent hazugnak bélyegezte. Isten azt 
mondta az embernek: ha szakítasz ennek a fának a gyümölcséből, meg- 
halsz. A sátán pedig isteni minden-tudást ígért az embernek. Az ember 
nem az igaz Istenre, hanem a hazug kísértőre hallgatott, és ezzel elindult a 
halál útján. Isten olyan irgalmas, hogy beszennyeződött lelkű gyermekét 
is meg akarja tisztítani. A megtisztulás pedig Isten akaratának való enge- 
delmességgel kezdődik. 

A hazug hitetőre hallgatás gyümölcse az a képesség, hogy az ember 
nemcsak a szavaival, hanem az életével is tud hazudni. Álarcot visel. Ezt 
az álarcot mai Igénk így nevezi: Képmutatás. Az ember nem az igazi arcát 
mutatja, hanem egy egészen más arcot, ál-arcot, ami eltakarja az igazi 
arcot, az irigységet, az önzést, a gyűlöletet. Az ember tud mosolyogni, 
kedvességet színlelni, pedig a szívében nincs szeretet. Ezért a lelket meg 
kell tisztítani mindentől, ami elszigetel a testvértől. Az Istenre, Krisztusra 
hallgató, és ez által megtisztított lélek tudja engedelmesen cselekedni Isten 
akaratát. Nem ok nélkül mondta Megváltónk: , Én vagyok az út, az élet, és 
az igazság." Isten szava, Krisztus beszéde, teremtő, újjáteremtő hatalom. 
Ezért mondta Jézus a szőlőtőkéről és szőlővesszőről szóló példázatában 
a tanítványoknak: „Ti már tiszták vagytok mindnyájan a beszédek által, 
amelyet szóltam néktek.” Nagycsütörtök este, amikor Jézus megmosta 
tanítványai lábát és Péter először tiltakozott, hogy az ő lábát is megmos- 
sa, Jézus az őt hallgató és követő tanítványokra is mondta, hogy ők már 
tiszták, de Júdásra gondolva ezt is hozzátette: „de nem mindnyájan." Júdás 
nem hagyta magát megtisztítani, kiment az éjszakába. 

Éppen övéitől való búcsúzás közben véste szívükbe, hogy a hozzá tar- 
tozóknak ismertető jele a kölcsönös szeretet. Pedig Jézus nagyon jól tudta, 
milyen világba küldi tanítványait. Akik igazán az övéi, azok még egy sötét 
önző világban is, szeretik egymást. Azt is jelenti ez, hogy akik nem sze- 
retik egymást, azok nem az övéi. Akik tudnak egymással civakodni, akik 
nem akarják megteremteni az egymás közötti békességet, kitartanak a nem 
jóban, a szeretetlenségben, azok nem tartoznak hozzá. Vajon ott van-e ez 
az ismertető jel a mi életünkben, hogy egymást tiszta szívből őszintén sze- 

retjük? Mert ott, ahol az ember szíve és lelkiismerete nem tiszta, nem lehet 
őszinte testvéri szeretet. Pedig köztünk is hangzik Istennek lelkünket tisz- 
togatni akaró Igéje. Itt-ott talán el is éri a szíveket, talán ott is van néha egy 
pillanatra a magunkba szállás, amikor az Isten előtt templomi csendben a 
beismerés, hogy Isten itt az én gyarlóságomat tárja fel, és úgy érezzük, hogy 
ezen az állapoton változtatni kell. De a hallott Ige nem mindenkinek a szívé- 
ben ver gyökeret. Az Ige magvetése után sok szívben az a folyamat játszó- 
dik le, mint a Jézus magvetőről szóló példázatában az útszélre, köves helyre, 
vagy tövisek közé hullott magvak esetében. Valami miatt nem tud mély 
gyökeret ereszteni. Ha engedelmes szívvel hallgatjuk az Igét, akkor lélek- 
ben letisztulnak, eltűnnek a szennyes foltok, mert Isten a Lélek által hangzó 
Igén keresztül megtisztítja, örök életre gyógyítja. Ha azonban lelkünkben 
ott marad az engedetlenség, mert a bűnbánat szalmalángként hamar ellob- 
ban, akkor nem változik semmi az életünkben. Minden marad úgy, aho- 
gyan azelőtt volt, és mi rohanunk tovább a kárhozat felé vezető széles úton. 

Isten arra is emlékeztet Péter apostol által, hogy az Ige, valahányszor 
olvassuk vagy hallgatjuk az ő beszédét, nem romlandó, hanem romolha- 
tatlan mag. Ez örök Ige. A mi földi életünk mulandó, halandó élet, de az 
örök Ige örök életre szül újjá bennünket. A Szentírásban, amelyben le 
van írva, hogy ebben a mi földi világunkban minden mulandó, két dolog- 
ról van hangsúlyosan kiemelve, hogy megmarad. Az egyik az Isten Igéje, 
a másik a szeretet. , Mert elmúlik a világ és annak ábrázata, de Isten Igéje 
megmarad örökre. Ugyanezt halljuk a szeretetről: , A szeretet soha el nem 
múlik." Isten ezzel az örök, élő Igével, életnek beszédével jön hozzánk. 
Ezért nagy Isten előtt az igehirdető, a lelkipásztor felelőssége, hogy kérje 
a Szentlélek örök élet Igéjét küldő ajándékát, hogy ajkán mindig az örök 
életre újjászülő élő Ige hangozhasson, amelyben a mindig velünk levő Isten 
szólít meg minket. Bizonyára ezért idézi Péter apostol az Ézsaiás próféta 
könyvből az Igét: , Minden test olyan, mint a fű, és miden dicsősége, mint a 
mező virága: megszárad a fű, és virága elbull, de az Úr beszéde megmarad 
örökké.” Az emberiség a történelem évezredeiben sokszor képzeli magát 
nagynak, büszke a kultúrájára, bölcsességére, tudományára, de mindez 
nem változtat azon, hogy az embernek minden dicsősége olyan, mint a 
mező virága. Elhervad és porba hullik. Ezért olyan nagy és csodálatos az, 
hogy ebben az elenyésző világban most is hangzik köztünk a mindig meg- 
maradó Ige, és ha Isten életünket megtartja, hangzani fog az előttünk álló 
hét minden napján is. Isten alkalmat készít, hogy készüljünk kegyelme 
asztalához, és legyenek ezek a napok áldott alkalommá arra, hogy , lelkün- 
ket az igazság iránti engedelmességgel képmutatás nélküli testvérszeretetre 
tisztítsuk meg és egymást kitartóan, szívből szeressük.” Ámen 

Dicsőítjük a te szent nevedet, mindenható Isten, aki Jézus Krisz- 
tusban Atyánkká lettél. Megköszönjük néked, hogy te Igédben újra 
megszólítasz minket, és kérünk, tégy minket Igéd figyelmes hall- 
gatóivá, és akaratod engedelmes cselekvőivé. Te tudod Atyánk, 
hogy mi egy olyan világban élünk, amelyben a sátán is szüntelenül 
gyűjti a maga seregét, hogy tőled eltántorítson, és tévútra vezes- 
sen. Segíts atyánk, hogy tudjunk járni engedelmes gyermeki szív- 
vel, kegyelmedért esdő lélekkel, a bűnbánat, a megtisztulás, és 
a szeretet útján. Köszönjük, hogy Krisztusban az élet útját tárod 
elénk, hogy elkerülhessük a bukás, a halálra hullás útját. Könyö- 
rülj rajtunk Atyánk, és segíts, hogy velünk létedet érezve legyen 
hitünk erősebb, reménységünk megingathatatlanabb, hogy te nem 
azt akarod, hogy elessünk, hanem azt, hogy hozzád térjünk, és éle- 
tünk megszentelődött életté legyen. Légy velünk betegségünkben 
gyógyító kegyelmeddel, bánatunkban, gyászunkban légy velünk 
vigasztalásoddal, hogy meghalt szeretteinknek is helyet készített 
Megváltónk a te országodban. Áldd és szenteld meg családi ottho- 
nunkat, hogy tudjunk egymással ott is szeretetben és békességben 
élni. Légy velünk, amikor mindennapi munkánkat végezzük, hogy 
feladatainkat is tudjuk embertársaink javára, és neved dicsőségére 
végezni. Jézusunk nevében kérünk, hallgass meg minket. Ámen 


Záróének: 195. dics. (1977.) 


Választás a jó és a rossz között 
Főének: 366. dics. Igeolvasás: 1. Móz. 1,26-31 és 1. Móz. 2,8-17 


Akkor ezt mondta Isten: Alkossunk embert a képmásunkra, bozzánk 
hasonlóvá: uralkodjék a tenger halain, az ég madarain, az állatokon, az 
egész földön és mindenen, ami a földön csúszik-mászik. Megteremtette 
Isten az embert a maga képmására, Isten képmására teremtette, férfivá és 
nővé teremtette őket. Isten megáldotta őket és ezt mondta nekik Isten: Sza- 
porodjatok, sokasodjatok, töltsétek be és hódítsátok meg a földet. Uralkod- 
jatok a tenger halain, az ég madarain és a földön mozgó minden élőlényen! 
Azután ezt mondta Isten: Nektek adok az egész föld színén minden mag- 
þozó növényt, és minden fát, amelynek magbozó gyümölcse van: mindez 
legyen a ti eledeletek. Minden földi állatnak, az ég minden madarának és 
minden földi csúszómászónak pedig, amelyben élet van, eledelül adok min- 

den zöld növényt. És úgy történt. És látta Isten, hogy minden, amit alko- 
tott, igen jó. Így lett este, és lett reggel: hatodik nap. 


Ültetett az ÚRisten egy kertet Édenben, keleten, és ott belyezte el az 
embert, akit formált. Sarjasztott az ÚRisten a termőföldből mindenféle fát, 
szemre kívánatosat és eledelre jót; az élet fáját is a kert közepén, meg a jó 
és a rossz tudásának fáját. És fogta az ÚRisten az embert, elhelyezte az 
Éden kertjében, hogy azt művelje és őrizze. Ezt parancsolta az ÚRisten az 
embernek: A kert minden fájáról szabadon ebetsz,de a jó és a rossz tudá- 
sának fájáról nem ehetsz, mert ba eszel róla, meg kell halnod. 


Hálát adunk néked Atyánk, hogy te nem úgy bánsz velünk, aho- 
gyan érdemelnénk. Amikor tetteink arról beszélnek, hogy mi nagyon 
hamar elfelejtünk sok mindent Igéd üzenetéből, még azt is, hogy 
megváltottaid vagyunk, nem ítéletet hirdetsz nékünk, hanem kegyel- 
mes hívogatással szólsz hozzánk. Megköszönjük a szent vasárna- 
pot, amelyre felvirrasztottál, és amelyen ma is sok ezer gyülekezet- 
ben hangzik a te Igéd. Atyánk, te látod, tudod, hogy életünk bozót- 
jában sokan közülünk milyen hamar eltévednek, és újra hangzik 
felénk kiáltásod; ember, hol vagy!? Bocsásd meg nékünk, ha nem 
ott vagyunk ahová állítottál, ha megfogyatkozott szívünkben a szere- 
tet, az engedelmesség. Magunknak akarunk élni, és elfelejtjük, hogy 
mi a földön a te követeid vagyunk, hogy anyaszentegyházadban 
országodat építsük. Cselekedd velünk kegyelmes Istenünk, hogy 
mi magunk épüljünk fel szent templomoddá, hogy legyen az életünk 
mágnessé, amely vonzza az embereket tehozzád. Atyánk, mi magunk 
nem vagyunk erre képesek, kérünk, add Szentlelkedet, vezess, ami- 
kor életünk sok terhe alatt roskadozunk, hogy küldetésünket betölt- 
hessük. Kérünk Atyánk, áldd meg most is szívünkben Igédet. Ámen 


Igehirdetés előtti ének: 171. dics. Alapige: 2. Királyok 21,7-16 


A felesége, Jezábel ezt mondta neki: Hát nem te uralkodsz most 
Izráelben? Kelj föl, egyél, és légy jókedvű! Majd én megszerzem 
neked a jezréeli Nábót szőlőjét. Ekkor leveleket írt Abáb nevében, 
lepecsételte annak gyűrűjével, és elküldte a leveleket azoknak a 
véneknek és nemeseknek, akik Nábóttal egy városban laktak. 

Vele szembe pedig ültessetek két hitvány embert, akik így tanús- 
kodjanak ellene: Átkoztad Istent és a királyt! Azután vigyétek ki, 
és kövezzétek agyon. A város polgárai, a vének és a nemesek, akik 

abban a városban laktak, úgy is tettek, abogyan Jezábel megüzen- 
te nekik, és abogyan a nekik küldött levelekben írta. 

Böjtöt birdettek, és Nábótot a nép élére ültették. Odajött a két 
bitvány ember is, leültek vele szemben, és ezek a bitvány emberek 
így tanúskodtak Nábót ellen a nép előtt: Átkozta Nábót Istent és a 
királyt! Ezért kivitték őt a városból és agyonkövezték. 

Azután ezt az üzenetet küldték Jezábelnek: Agyonkövez- 
ték Nábótot. Amikor Jezábel megballotta, bogy agyonkövezték 
Nábótot, így szólt Jezábel Abábboz: Kelj föl, vedd birtokba a 
jezréeli Nábót szőlőjét, amelyet nem akart pénzért neked adni, 
mert nem él már Nábót, banem megbalt. 

Amikor Abáb megballotta, bogy Nábót megbalt, fölkelt Abáb, 
lement a jezréeli Nábót szőlőjébe, és birtokba vette azt. 


Kedves Testvéreim, 


Ez a szomorú eseményről szóló bibliai tudósítás úgy hangzik, mint- 
ha napjainkban történt volna, pedig több, mint két és félezer évvel ezelőtt 
játszódott le. A Szentírásban több olyan történetről vagy eseményről 
olvashatunk, amelyekben igazságtalanságról, hamisságról, cselszövésről, 
hazugságról vagy gonoszságról van szó. Hiszen a Biblia központi üzene- 
te, Jézus Krisztus földi életének a vége felé zajló események is tele vannak 
ilyenekről szóló tudósításokkal. Ilyen események közt fejezte be életét az 
emberré lett Isten Fia, a világ Megváltója is. Pedig ennek a hívő emberek 
számára legdrágább kincset jelentő könyvnek a kezdetén arról olvasunk, 
hogy ez a hatalmas világmindenség Istennek olyan alkotása, amelyben 
minden jó. A teremtés koronája, az Isten képmásaként teremtett ember is 
jó volt, akit Isten megáldott. A Szentírásban azonban már ott van annak a 
leírása is, hogy milyenné lett az ember. Beszél emberről, , aki azon gondol- 
kodik, hogy gonoszságot cselekedjen," akik , elhagyják az egyenes ösvé- 
nyeket, és sötét utakon járnak. Örülnek, ha rosszat tehetnek, vigadnak a 
gonosz fonákságokon, ösvényeik görbék, útjaik hamisak." 

Bizonyára sok ember szívében felvetődik a kérdés, hogyan lett ilyen- 
né az ember? Ha mélyen elgondolkodunk, találunk választ erre a nehéz 
kérdésre is. Mert abban, hogy Isten a maga képére és hasonlatosságára 
teremtette az embert, „kevéssel tette őt kisebbé Istennél,” az is benne van, 
hogy ő egyéniségeket teremtett, akiknek megadta azt a , méltóságot", azt a 
kiváltságot, hogy legyen akaratuk, dönthetnek életük dolgaiban. Isten ezt 
a kiváltságot tudtára is adta az embernek az Édenben, amikor ezt mond- 
ta neki: , A kert minden fájáról szabadon ebetsz, de a jó és a rossz tudá- 

sának a fájáról nem ehetsz, mert ha eszel róla, meg kell halnod.” Pedig 
Isten az embert nem halálra teremtette, hanem életre. Azért volt ott a kert 
közepén a másik gyümölcstermő fa, az , életnek a fája." Ezt nem tiltotta 
meg Isten, hiszen ezt a fát azért teremtette, hogy az embernek folyama- 
tos életközössége legyen teremtőjével. Figyelmeztetés volt ez, hogy ennek 
a fának gyümölcse táplál a teljes életre. A többi fának a gyümölcse szük- 
séges a testünk számára, mert testünket anyagi valóságból, a föld porából 
teremtette. Amikor Jézust megváltó munkájának a kezdete előtt meg- 
kísértette a sátán, Jézus azért nem hallgatott a sátánra, mert tudta, hogy 
„nemcsak kenyérrel él az ember, hanem minden Igével, amely Isten szá- 
jából jön.” Azzal, hogy Isten az embert a döntés képességével ajándékozta 
meg, próbára is tette. Amíg az ember Istenre hallgatott, az Igére, amelyet 
Isten mondott, boldog életet élt. Az Éden gazdag termésében Isten meg- 
mutatta gondviselő jóságát. Hitvestársi közösségben, egymást szeretve, az 
Édent őrizve és gondozva élhettek, nem ismerték a gondot, a szenvedést, 
a gonoszt. Addig csak a jót ismerték. De amikor Isten helyett a kígyó- 
ként odacsúszott kísértőre hallgattak, elindultak a sok szenvedést hozó 
és halállal végződő úton. Ennek a gyümölcse, következménye mindaz a 
szörnyűség, ami betölti földi világunkat. 

Egy a sok szörnyűségből, amely mai világunkban fokozott mérték- 
ben sokasodik, és sokféle változatban ismétlődik, emlékeztető ébresztés- 
ként is áll előttünk a jezréeli Nábótnak és szőlőjének a történetében. Sok 
mindent nem tudunk róla, de azt tudjuk, hogy volt valamennyi földje, és 
egy szőlőskertje, Akháb király palotájának a szomszédságában. A király 
szemet vetett Nábót szőlőjére, és azzal az indoklással, hogy neki az a 
terület jó lenne veteményes kertnek, meg akarta tőle vásárolni. Nábót 
nem akarta eladni, sem elcserélni szőlőjét a királlyal. Indoklásából meg- 
tudjuk, hogy ezt nem akaratosságból tette, hanem azért, mert ismerte, és 
komolyan vette Isten szavát. A Mózes törvényében van egy ilyen ren- 
delkezés, hogy az atyai örökséget nem szabad idegennek adni, Nábót 
tehát Isten parancsát akarta betartani. A királyt ez úgy felbosszantotta, 
hogy lefeküdt, arcát a fal felé fordította, és nem evett. Ezzel a magatar- 
tásával Nábót példaként áll előttünk. Isten parancsából ismerte a szülők 
tiszteletének a parancsát is, és kedves volt neki a föld, amelyre szüleik, 
elődeik is verítéküket hullatva kapták Istentől ételüket, italukat. Isten 
legnagyobb parancsolata; „szeresd az Istent és szeresd felebarátodat," 
valamint a szülők iránti tisztelet parancsa miatt, nem adhatta szőlőjét a 
királynak, se pénzért, se cserébe. Ezzel a hálás tisztelettel kell nekünk is 
megtartanunk elődeink lelki szellemi nyelvi kincseit is. Azt nem tehet- 
jük vásári portékává, alkudozások tárgyává. 

Mikor a király pogány felesége, Jezábel megtudta, mi okozza királyi 
férjének a szomorúságát, büszke öntudattal így vigasztalta: , Majd én meg- 
szerzem néked a jezréeli Nábót szőlőjét. " Meg is szerezte, de erre a királyi 
hatalommal történt megszerzésre ráment Nábótnak az élete. Jézábel leve- 
leket írt a jezréeli előjáróknak, megparancsolta, hogy hirdessenek böjtöt, 
és ültessék Nábótot a nép élére. Ültessenek Nábóttal szembe két hamis 
tanút, akik azt fogják vallani, hogy Nábót átkozta Istent és a királyt. Isten 
és a király átkozásáért, ha azt két tanú bizonyítja, halálra kövezés a bün- 
tetés. Ezt a királyi pecséttel lepecsételt utasítást Jezréel előljárói végrehaj- 
tották, Nábótot halálra kövezték. 

Jezréel előljárói nagyon jól tudták, hogy a kivégzés cselszövés eredmé- 
nye volt. Nem szólalt meg senkinek a lelkiismerete? Lehet, hogy igen, de 
szólni senki sem mert. Az ország, vagy más emberi közösség vezetőjétől 
kapott utasítást még napjainkban is ritkán meri valaki nem teljesíte- 
ni. Ott is nyilván a saját, esetleg gyermekeik további jó elhelyezkedési 
lehetőségeire gondoltak az előljárók. Ezért bólintottak , igent? a gonosz 
tervre. A gonoszságnak ez a kígyómérge ma is pusztít ebben a világban. 
De az ember szívében ilyen szörnyűségek láttán vagy hallatán ott van ez 
a kérdés is: Hogyan engedhet meg ilyen szörnyűségeket Isten? Ő nem 
látná, nem hallaná, milyen borzalmas események sorozata zajlik ebben 
az általa jónak teremtett világban? Tolsztojnak egyik könyvében van ez 
a mondat: „Isten látja az igazságot, de nem mindig szól azonnal”. Néha 
hagyja kiteljesedni a dolgokat, hagyja, hogy a konkoly is beérjen. Szent 
Fia esetében is ezt cselekedte. Hagyta, hogy ő is elszenvedje a kereszt- 
re feszítés kínját. Hagyta, hogy magára vegye a kígyóméreg áldozataként 
halálba rohanó emberiség büntetését, hogy mindenki lássa, mivé teszi az 
Isten iránti engedetlenség a világot. Ezt azért teszi, mert szívünkbe akar- 
ja vésni, hogy rajtunk csak az ő kegyelme segít. Krisztus áldozati halálára 
igent mondott azzal, hogy feltámasztotta őt a halálból, és ezzel tudtunk- 
ra adja, hogy a Krisztusban készített kegyelem mindenkié, aki azt hálás 
hittel elfogadja. 

Az ember gyarló. Pál apostol, aki a damaszkuszi úton éppen akkor 
találkozott Krisztussal, amikor ő a Krisztust követőket üldözni ment 
oda, eljutott odáig, hogy megkérdezte az őt megszólító Krisztustól: „Mit 
akarsz Uram, hogy cselekedjem?” Meg is cselekedte, amit Krisztus mon- 
dott néki. Kárnak és szemétnek mondott mindent, amit addig cselekedett, 
és vállalta Krisztusért a rá váró üldöztetést. Tehát áldott eszközzé lett 
Krisztusnak a szolgálatában, mégis sok harca volt az ó emberével, és ezt 
alázatosan be is vallotta, amikor ezt mondta: „Nem a jót cselekszem, amit 
akarok, hanem a rosszat, amit nem akarok. Neki is szüksége volt az erőnek 

és a vigasztalásnak Lelkére. Isten a teremtéskor az életnek lelkét adta az 
embernek. Amíg nem jött a kísértő, az ember engedelmes jó gyermeke 
volt Istennek. De a kísértésben az ember elbukott, az Isten képére terem- 
tettség beszennyeződött. Sokasodott a bűn, a baj, a gonoszság. Ezért Isten 
embereket hívott el, akiknek Lelkét adta, akik Isten üzenetét tolmácsolták, 
leleplezték a bűnt, a gonoszságot. Ezek az Isten Lelke által vezetett embe- 
rek voltak a próféták. Illés is Isten prófétája volt. Amikor Nábótot halál- 
ra kövezték, Isten Illésen keresztül hirdetett ítéletet Akháb király háza 
felett, amikor a király ment, hogy birtokba vegye Nábót szőlőjét. A pró- 
féta által hangzó Isten ítélete megrendítette a királyt, megszaggatta ruhá- 
it, és zsák ruhát öltve, böjtölve tartott bűnbánatot Isten előtt. Isten ezért 
kegyelmi időt adott neki az ítélet végrehajtásáig. A Szentlélek ajándékát 
az ószövetségi prófécia és Jézus ígérete szerint Isten pünkösdkor küldte a 
tanítványokra, hogy hirdessék Isten Krisztusban készített kegyelmi aján- 
dékát, a bűnbocsánatot, és az örök életet. Megváltónk megígérte, hogy az 
Atya ad Szentlelket mindenkinek, aki azt kéri tőle. Mert Isten nem akarja, 
hogy elrontsuk az életünket, hogy engedetlen gyermekei legyünk, hanem 
hogy kérjük Szentlelke vezetését, hogy hozzá térjünk és éljünk. Pünkösd 
vasárnapja előtt mondjuk azért együtt a dalba ömlő hálaadást Isten min- 
den kegyelmi ajándékáért, és könyörögjünk áldásáért: 

Nagy Lelked élt Uram, a prófétás időkben. 

Ő fénylett át a szent s apostol életén; 

Áldj meg s kegyelmedet reám is töltsd ki bőven, 

Hogy Jézust nézzem és ővéle győzzek én. Ámen 

(445. dics. 6. vers) 


Hálát adunk néked Édesatyánk, hogy Igéd és Szentlelked által 
mostis velünk vagy. Bűnbánattal valljuk meg előtted, hogy mi nem 
vagyunk méltók arra, hogy hozzánk jöjj. Hozzánk, akik olyan sok- 
szor megyünk a magunk útján, a világ, a közöny, a hitetlenség és 
engedetlenség útján. Hálát adunk, hogy te mégis jössz hozzánk, 
hogy ébresztgessél, magadhoz hívjál, kegyelmet kínáljál. Hálát 
adunk, hogy nem veszed le rólunk atyai kezed akkor sem, ha mi 
sokszor nem vagyunk hűségesek hozzád. Köszönjük, hogy te 
nem az ítélet tüzében, hanem a Szentlélek tüzében akarod életün- 
ket mássá tenni. Köszönjük, hogy te nem akarod elhagyni azokat 
sem, akik elhagytak téged. Kérünk Édesatyánk, könyörülj rajtunk. 
Te látod életünk sokféle gyarlóságát, a közönyt, a tőled való elfor- 
dulást, a hitetlenséget. Te ismered testi gyöngeségeinket is, a 
betegségeket, a szenvedéseket, a könnyhullatásokat. Könyörgünk 

betegeinkért, akik betegségükben hozzád kiáltanak, és azokért is, 
akik olyan gyöngék, hogy csak sóhajaikat küldik hozzád. Mutasd 
meg gyógyító hatalmadat és üdvözítő szeretetedet. Add mindnyá- 
junknak atyai biztatásodat, hogy mi ugyan nem mindig értjük a te 
akaratodat, útjaidat, terveidet, de te világosságot tudsz gyújtani 
szívünkben és értelmünkben, hogy megértsük, közelebbről meg- 
ismerjük és megszeressük azokat. Kérünk, áldd meg ezen a földön 
Igédet, amely ma is hangzott templomaidban, hogy az teremjen a 
szívekben áldott gyümölcsöket. Megváltónk nevében kérünk, hall- 
gasd meg imádságunkat. Ámen 


Záróének: 446. dics. (2008.) 


Mert néktek lett az ígéret és gyermekeiteknek 
Pünkösd 


Főének: 375. dics. Igeolvasás: Ap. Csel. 2,29-40 


Atyámfiai, férfiak! Nyíltan megmondhatom nektek ősatyánkról, 
Dávidról, hogy megbalt, és eltemették, sírja is nálunk van mindmá- 
ig. De próféta volt, és tudta, hogy az Isten esküvel fogadta neki, hogy 
véréből valót ültet a trónjára; ezért előretekintve, a Krisztus feltáma- 
dásáról mondta azt, hogy nem marad a balottak birodalmában, és teste 
sem lát elmúlást. Ezt a Jézust támasztotta fel az Isten, aminek mi vala- 
mennyien tanúi vagyunk. Miután tehát felemeltetett az Isten jobbjára, 
és megkapta az Atyától a megígért Szentlelket, kitöltötte ezt, amint lát- 
játok is, halljátok is. Mert nem Dávid ment fel a mennyekbe, hiszen ő 
maga mondja: Így szólt az Úr az én uramboz: Ülj az én jobbomra, amíg 
ellenségeidet lábad zsámolyává teszem. Tudja meg tebát Izráel egész 
báza teljes bizonyossággal, hogy Úrrá és Krisztussá tette őt az Isten: azt 
a Jézust, akit ti keresztre feszítettetek.” Amikor ezt hallották, mintha 
szíven találták volna őket, ezt kérdezték Pétertől és a többi apostoltól: 
„ Mit tegyünk, atyámfiai, férfiak?” Péter így válaszolt: „Térjetek meg, és 
keresztelkedjetek meg valamennyien Jézus Krisztus nevében, bűneitek 
bocsánatára, és megkapjátok a Szentlélek ajándékát. Mert tiétek ez az 
ígéret és gyermekeiteké, sőt mindazoké is, akik távol vannak, akiket 
csak elbív magának az Úr, a mi Istenünk.” Még más szavakkal is lel- 
kikre beszélt, és így kérlelte őket: , Szabaduljatok meg végre ettől az 
elfajult nemzedéktől!” 

Örökkévalóság Ura, mennyei Édesatyánk az Úr Jézus Krisztus- 
ban, Magasztalunk téged, hogy te az Úr Jézus Krisztusba lejöttél 
földi világunkba, és miután Urunk ideáldozta magát a mi bűneinkért 
és feltámadt a halálból, Szentlelked is kitöltötted, hogy Lélekben 
Urunk is mindig velünk legyen. Köszönjük Istenünk, hogy Szent- 
lelked által ma is sok ezer templomban hangzik az Ige, és köszön- 
jük, hogy itt lehetünk ebben a gyülekezetben, amely kicsiny, de 
reménységünk szerint áldott része a te népednek. Légy irgalmas 
hozzánk, hogy amikor Igédet hallgatjuk, tudjuk átérezni, hogy Meg- 
váltónkkal együtt járva, már itt megkezdődik számunkra az üdvös- 
ség. Segíts kegyelmeddel, hogy lehessünk mindnyájan ennek az 
új életnek, amelyet Igéd és Szentlelked által formálsz, a kovászá- 
vá. Kérünk, tedd szívünket Igéd befogadására áldott talajjá, hogy 
tudjuk életünkkel is magasztalni a te szent nevedet. Így munkál- 
kodj közöttünk Igéden keresztül Szentlelked által könyörülő Iste- 
nünk, Üdvözítőnk, Jézusunk nevében kérünk. Ámen 


Igehirdetés előtti ének: 166. dics. Alapige: Ap. Csel. 2,41 


Akik pedig bittek beszédének, megkeresztelkedtek, és azon a 
napon mintegy báromezer lélek csatlakozott bozzájuk 


Kedves Testvéreim, 


A felolvasott igeversekben egy újabb részt hallottunk Péter apostol 
pünkösdi igehirdetéséből. Mikor Jézus búcsúzott tanítványaitól, és készí- 
tette őket elő a rá és tanítványaira váró szenvedésre, többek közt ezt is 
mondotta nekik: „Ama Pártfogó, a Szentlélek, akit az én nevemben küld az 
Atya, megtanít majd titeket mindenre, és eszetekbe juttat mindent, amit én 
mondtam néktek." Jézus csodálatos dolgokat, áldott tanításokat mondott 
el tanítványainak Isten országa titkairól és a rájuk váró apostoli küldeté- 
sükkel kapcsolatban is jó tanácsokat adott nekik. De mindnyájan tudjuk, 
mennyi igazság van abban a mondásban, hogy amit a szem nem lát, a szív 
hamar elfelejti. Amíg az ember együtt van valakivel, akinek a szavai, tettei 
nagy hatással vannak rá, szívünkben tudjuk tartani a lenyűgöző szavakat 
és tetteket, de amikor az együttlét valamilyen körülmény folytán megsza- 
kad, az egykor talán megcsodált szavak és tettek emléke is könnyen fele- 
désbe merül. Ezt Péter is átélte a Szentlélek kitöltetése előtt néhány héttel, 
nagycsütörtökön, amikor Jézus a közelgő szenvedéseiről beszélt nekik, 
és arról, hogy amikor ez bekövetkezik, a tanítványok eltávoznak tőle, sőt 

meg is tagadják őt. Amikor ezt a tanítványok hallották, éppen Péter volt 
az, aki fogadkozott, hogy ha mindenki ezt tenné is, ő nem teszi ezt. Azon 
az éjszakán Péter mielőtt a kakas megszólalt volna, háromszor megtagadta 
Jézust. Ilyen gyarló az ember. A néha hamar változó élethelyzetek hamar 
elfeledtetik véle azt, amit azelőtt fontosnak tartott, amire az életét is kész 
lett volna letenni. Nagyon szüksége volt tehát a tanítványoknak arra, amit 
Jézus búcsúbeszédében ígért, hogy elküldi a Szentlelket, az erőnek, vigasz- 
talásnak és bátorságnak a Lelkét, amely eszükbe juttat majd mindent, amit 
Jézus mondott nékik. Péternek a Szentlélek kitöltetése utáni igehirdetése 
áldott példa arra, hogy mennyi mindenre tudja a Szentlélek képessé ten- 
ni az esendő, gyarló, bűnös embert. A tanítványok először is bátorságot 
kaptak, hogy odaálljanak a sokaság elé, és beszéljenek Isten üdvözítő tet- 
tének tényeiről. Péter volt az első szószólójuk. 

e Mai igeszakaszunkban Péter először Dávidról beszél, akinek a 
zsoltáraiban, és több más helyen a Szentírásban elhangzik a prófécia az 
eljövendő nagy királyról, akinek uralma örökkévaló, akinek teste nem lát 
enyészetet. Ez az uralkodó Dávid házából származik, aki próféta lélek- 
kel beszélt róla. Nem Dávid ez az örökkévaló uralkodó, hiszen Dávid 
meghalt és eltemették. Jeruzsálemben ma is sok turistacsoportot vezet- 
nek el Dávid sírjához. Péter arról az egyetlen örökké uralkodóról, a Mes- 
siásról, Jézus Krisztusról beszélt, akinek a teste nem látott rothadást, 
mert Isten harmad napra feltámasztotta őt a halálból. Ennek ők, a Jézus 
tanítványai a tanúi, akik vele járták az országot, hallották tőle Isten tit- 
kainak a kijelentését. Péter elmondta, hogy Jézus visszament az Atyá- 
hoz, és ők ennek a visszamenetelnek is tanúi voltak. Most ott ül az Atya 
jobbján, és elküldte a megígért Szentlelket, amelynek már az ott levő 
sokaság is szemtanúja volt. Péter apostol igehirdetésében tehát kitárul- 
kozott a hatalmas sokaság előtt, hogy az a Messiás, akit az ószövetség 
népe évszázadok óta epekedve várt, már itt volt a földön. Általa megva- 
lósultak azok a jelek is, amelyet Izráel népe az eljövendő Messiástól várt; 
hogy a sánták járnak, a vakok látnak, és a szegényeknek az evangélium 
hirdettetik. Péter tehát az Isten ígéreteinek, és az ígéretek Jézus Krisz- 
tusban való megvalósulásának a tényét tárta a felkorbácsolt lelkiismeretű 
sokaság elé. Ennek lényegét ebben a mondatban foglalta össze: „ Tudja 
meg tehát Izráel egész háza teljes bizonyossággal, hogy Úrrá és Krisztussá 
tette őt az Isten. azt a Jézust, akit ti keresztre feszítettetek.” Ezek olyan 
tények, amelyeket minden hallgatónak tudomásul kell venni, és ehhez a 
tényhez kell formálni az életét. A Messiást tehát nem kell tovább várni, 
mert már Itt van, a Szentlélek kitöltetésével pedig megkezdődtek az utol- 
só idők. A gyülekezetnek tehát meg kellett érteni, hogy Isten teljesítet- 

te ígéretét, elküldte a Messiást, aki jelek és csodák által is jelezte Messiás 
voltát, és ők a Messiást elvetették és megölték. Akik ezt komolyan vet- 
ték és tudatosították szörnyű tettüknek súlyát, azoknak fájdalom nyi- 
lallt a szívébe és feltört belőlük a kétségbeesett kérdés: , Mit tegyünk, 
atyámfiai, férfiak?” Mit várhat az, aki megölte Isten Felkentjét, az örök- 
kévaló Urat? Kérdésükre bizonyára ilyen választ vártak: Ti mindnyájan 
elveszett emberek vagytok! Egészen más választ kaptak: „Térjetek meg 
és keresztelkedjetek meg valamennyien Jézus Krisztus nevében bűneitek 
bocsánatára, és megkapjátok a Szentlélek ajándékát.” Tehát nem az ítélet 
kihirdetése hangzott feléjük, hanem a kegyelem evangéliuma. Nem kell 
meghalni. Az elkövetett rosszat meg lehet bánni, új életet lehet kezdeni, 
új úton lehet járni, amely Isten felé vezet. Van kegyelem, és Krisztus által 
van bűnbocsánat. A megkeresztelkedés, amely egy folyóban vízbemár- 
tással történt, nem üres formaság. Ehhez az a belső elhatározás kellett, 
hogy az ember megbánja addigi szennyes életmódját, meg akar tisztul- 
ni, másképpen akar élni. Az első lépés a kegyelem felé a bűnök megtérés 
általi megbánása. Péter nem azt mondja az őt kérdezőknek, hogy kérje- 
tek Szentlelket, hanem azt, hogy térjetek meg, adjátok jelét őszinte meg- 
tisztulni akarásotoknak, és ti is megkapjátok a Szentlélek ajándékát. Aki 
Istennek hátat fordít, az hiába kéri a Szentlélek ajándékát. Amíg úgy hoz- 
zátapadunk földi életünk sokféle dolgához, az életünk iránya nem a cél 
felé halad, hanem ellenkező irányban, nem várhatjuk, hogy célhoz érke- 
zünk. De aki odaadta a szívét Jézus Krisztusnak, aki értünk életét áldoz- 
ta, az már komolyan veszi Megváltónk szavát, hogy: „keressétek először 
Isten országát és annak igazságát” - annak életcélja Isten országa. 

e Isten országa felé nemcsak sajátmagunk miatt haladunk, hanem 
azért is, hogy akiket szeretünk: gyermekeink, családtagjaink, velünk 
együtt oda érkezzenek. Az a hatalmas sokaság, amelyik az első pün- 
kösdkor hallgatta Péter apostol igehirdetését, annak minden tagja az 
ószövetségi gyülekezetnek volt a tagja. Sokan voltak ott a Római Biro- 
dalom különböző tartományaiból, és sokan, akik régen idegenben éltek, 
már az anyanyelvüket sem tudták megtartani, de a hitüket az idegenben 
is megtartották. Mindnyájan Isten ószövetségi népének vallották magu- 
kat, tehát mindnyájan ismerték Isten üdvözítő tervét, mindnyájan várták 
a Messiást. Az Igében azt is elmondja Isten, hogy Isten ígéretei nemcsak 
rájuk, hanem gyermekeikre is vonatkoznak. Amikor Isten egy embert a 
maga szolgálatába állít, mert azt akarja, hogy mindnyájan az ő követe- 
iként éljünk ezen a világon, és az ember Isten szíve szerint segíti hitre 
élete példájával a családját, ott a mag, a gyermekek is részesei Isten ígé- 
reteinek. Mert mint ahogyan nem tud egy kínai szülő magyar gyerme- 

ket nevelni, mert mindkettőnek más a nyelve is, a lelki-eszmei világa is, 
ugyanúgy nem tud a hívő ember hitetlen gyermeket nevelni. Nem min- 
dig hallgatja meg a gyermek a szülői szót, nagyon sokszor és sok válto- 
zatban ismétlődik meg a bibliai tékozló fiú története, de azért amikor 
mélyre süllyedt, a tékozló fiú is megbánta, amit tett, és visszament az 
atyai hajlékba. Istennek a gyermekekre vonatkozó ígérete alapján sza- 
bad nekünk is megkeresztelni a hitben élő szülők gyermekeit. Egy- 
házi életünknek ezen a területén — sajnos — gondok vannak. Azon az 
első pünkösdön, ahol háromezer embert kereszteltek meg, az azért volt 
indokolt, mert mindnyájan tagjai voltak az ószövetségi gyülekezetnek, 
hiszen a sokaság jelentékeny része hosszú utat tett meg, hogy az aratá- 
si hálaadó ünnepen, amelynek ünneplésekor kitöltetett a Szentlélek, ott 
lehessen. Mindezeken túlmenően erre a keresztelésre azért volt szükség, 
mert akiknek szívében az Ige hallgatása nyomán ott volt a kétségbeesett 
kérdés, hogy mit cselekedjenek, ez már az őszinte bűnbánat jele volt. 
Később, amikor az apostolok missziója során egyre több pogány ismer- 
te meg Isten üdvözítő szeretetét, és Krisztus követővé akart lenni, azok 
már csak hosszú ideig tartó előkészítés után részesülhettek a keresztség 
sákramentumában. Előbb meg kellett ismerni Isten kijelentett akaratát, 
Isten ígéreteit és parancsát, majd a Jézus Krisztusban készített kegyelmet, 
és csak ezek megismerése, és hitük megvallása után keresztelkedhettek 
meg. Természetes, hogy akkor még csak felnőtteket kereszteltek, mert a 
Krisztust elfogadó zsidóknak is meg kellett a későbbiekben ismerni Jézus 
tanításait, üdvözítő kegyelmét, és keresztség előtt hitükről vallást kellett 
tenniük. De ezt nem minden esetben követelték meg. A Kornéliusz házá- 
ban összegyűlt Krisztus után vágyakozók, mindjárt megkeresztelkedtek. 

e Péter apostol pünkösdi igehirdetésének következő kérése így hang- 
zott: , Szabaduljatok meg végre ettől az elfajult nemzedéktől." Ez a 
mondata az Igének nagyon világos üzenet arra nézve, hogy az Isten 
kegyelmét elfogadó ember nem élhet úgy, mint a hitetlen. Bárhol él, bár- 
milyen emberek veszik körül, az életét nem az mozgatja, hogyan élnek, 
milyen szellemiségűek a körültük levő emberek, hanem az, hogy mit 
akar az életemmel Isten. Tudja: küldetésünk az, hogy Istennek éljünk, 
embertársaink javára. A világ tele van önzéssel, sokféle gonoszsággal és 
hazugsággal, az Istenre figyelő ember nem lehet ennek részese. Ahhoz 
valóban a Szentlélek vezetése szükséges, hogy az ember a világ gonosz- 
ságától elszakadjon, de az Istentől neki rendelt helyet se hagyja el. 
A gonosz nemzedéktől való elszakadás nem azt jelenti, hogy hátat for- 
dítunk a körültünk zajló életnek, bezárkózunk a magunk kegyes világá- 
ba, és kesergünk a világ rosszasága, gonoszsága miatt. A középkorban 

ilyen szándékkal keltek életre a szerzetesrendek. Csöndes helyre, kolos- 
torokba vonultak, hogy ott majd élhetik a maguk kegyes életét. De ez 
nem megoldás, mert a kolostorba vonultak is sokszor azt tapasztalták, 
hogy a gonosz világ, ami elől menekülnek, ott is utoléri őket. A lel- 
ki vonalnak kell bennünk erősödni. A hitnek, hogy én nem a magamé 
vagyok, hanem Isten tulajdona, és ez olyan ajándék, amit úgy köszön- 
hetek meg, hogy nem magamnak, hanem Istennek élek. Jézus a világba, 
a mindig és mindenütt gonoszsággal terhelt világba küldte a tanítvá- 
nyokat. Ez ránk is vonatkozik. Főpapi imájában azt mondja az övéiről: 
„Nem azt kérem, hogy vedd ki őket a világból, hanem hogy őrizd meg 
őket a gonosztól." Isten nem ad előírásokat, hova menjen, és hova ne 
menjen el a hívő ember. Azt mindenkinek magának kell érezni, hol van 
számára a kísértés határa. Akadnak emberek, akik a hozzájuk közelállók 
lakodalmi meghívását is visszautasítják, mert ott bor van az asztalon, és 
úgy gondolják, ez a magatartás kedves Istennek. Pedig Jézus is elment 
a Kánában élő rokonok lakodalmába, és ott tette első csodáját azzal, 
hogy a vizet borrá változtatta. Jézus mindenüvé elment, ahová őt szere- 
tettel hívták. Azért vádolták őt kora kegyesei azzal, hogy ő vámszedők 
és bűnösök barátja. Akinek a szívében Jézus él, az a legsötétebb helyre 
is magával viszi a világ világosságát. Az első pünkösdi gyülekezetben is 
sok sötét lelkű vallásos ember volt. Azoknak a szívébe nem nyilallt belé 
a fájdalom, és nem kérdezték: , mit cselekedjünk." Akik ezt tették, azok 
lettek a Krisztus gyülekezetének első tagjaivá. „Azon a napon, mint- 
egy háromezer lélek csatlakozott hozzájuk." A többiek hallgattak vagy 
kimosolyogták a hallott Igét, és az apostolokat édes bortól megrésze- 
gült embereknek tartották. 

e A sötétségben felvillanó fények áldássá válnak, ezért a hitben élő 
ember munkája sohasem hiábavaló az Úrban. Ámen 


Megalázzuk magunkat szentséges színed előtt, mindenható 
Isten, Édesatyánk az Úr Jézus Krisztusban. Megalázzuk magun- 
kat, mert Igéd tükrében látjuk, milyen gyenge hitű gyarló gyerme- 
keid vagyunk. Te látod jó Atyánk, hogy mi akkor nevezzük magun- 
kat bölcseknek, amikor alkalmazkodunk a világhoz. Így lettünk 
mi bölcselkedve balgatagokká, mert segítettünk az éjszakát meg- 
hosszabbítani. Köszönjük, hogy Igédben ébresztgettél bennün- 
ket, hogy ki kell szakadnunk a világ gonoszságából, hogy tudjunk 
hű szívvel neked élni, és neked szolgálni. Légy irgalmas hozzánk, 
ha nem mindig látjuk be gyarlóságainkat, ha eredménytelensége- 
ink miatt zúgolódunk. Te ismered, milyen sokféle szél akar min- 

ket magával sodorni. Kérünk, erősítsd hitünket, hogy ne legyen 
hatalma fölöttünk a kísértőnek, és tudjuk mi is mondani neki: 
távozz tőle sátán, mert ártásomra vagy nékem. Ezen a földön min- 
den elmúlik, véget érnek a meghitt ünneplés csöndes órái is, és 
kérünk, hogy vezess Lelkeddel akkor is, amikor ott leszünk kint a 
zajos világban, ahol gyakran kísért a sátán. Szívünket töltse be, 
kegyelmed ereje buzgósággal, hogy legyen benne mindig, amikor 
alkalmat készítesz Igéd hallására vágyakozás Igéd, és az Ige körül 
összegyülekező testvéri közösség után, hogy kijelentett akarato- 
dat tudjuk cselekedni is. Könyörgünk, áldd meg gyermekeid szí- 
vében a ma hallott Igét is, hogy az áldott gyümölcsöket teremjen 
nagy neved dicsőségére. Megváltónk nevében kérünk, hallgasd 
meg imádságunkat. Ámen 


Záróének: 376. dics. (1985.) 


Dániel és társai Babiloniában 
Gyermekek hittanvizsgája 


Főének 475. dics. Igeolvasás: Dániel 1,1-13 


Jójákim júdai király uralkodásának barmadik évében eljött 
Nebukadneccar, Babilónia királya Jeruzsálem ellen, és körülzárta azt. 

Az Úr a kezébe adta Jójákimot, Júda királyát és az Isten báza fölszere- 
lésének egy részét; ő pedig elvitte a fölszerelést Sineár földjére, a maga iste- 
netnek a templomába, és isteneinek a kincstárában helyezte el. 

A király megbagyta főudvarmesterének, Aspenaznak, hogy válasszon 
ki Izráel fiai közül királyi vérből való, vagy nemesi származású 

ifjakat, akiknek semmiféle fogyatékosságuk nincs, hanem szép arcúak, 
fogékonyak minden bölcsességre, taníthatók az ismeretekre, megértik a 
tudományt, és így alkalmasak arra, hogy majd a királyi palotában szolgá- 
latba álljanak. Meg kellett őket tanítani a káldeusok írására és nyelvére is. 

A király elrendelte, hogy adjanak nekik mindennap a király ételéből és 
abból a borból, amit ő szokott inni. Így kellett őket nevelni bárom eszten- 
deig, hogy azután a király szolgálatába álljanak. 

Voltak közöttük júdaiak is: Dániel, Hananjá, Mísáél és Azarjá. 

A főudvarmester ilyen neveket adott nekik: Dánielt Baltazárnak, 
Hananját Sadraknak, Mísáélt Mésaknak, Azarját pedig Abédnegónak 
nevezte el. 

Isten a főudvarmestert jóindulatra és szeretetre indította Dániel iránt, 
de azért ezt mondta a főudvarmester Dánielnek: Félek az én uramtól, a 
királytól, mert ő rendelkezett így ételetekről és italotokról. Mi lesz, ha azt 
látja, hogy ti soványabbak vagytok, mint a veletek egykorú ifjak? Még baj- 
ba kerülök miattatok a királynál! 

Akkor Dániel ezt mondta annak a felügyelőnek, akit a főudvarmester 
rendelt Dániel, Hananjá, Mísáél és Azarjá mellé: 

Tégy próbát szolgáiddal tíz napig! Engedjék meg, hogy zöldségféléket 
együnk, és vizet igyunk. 

Azután mutassanak meg neked minket és azokat az ifjakat, akik a 
király ételéből esznek, és amit majd látsz, aszerint bánj szolgáiddal! 


Örökkévaló Isten, gondviselő Édesatyánk, hálát adunk néked 
ezért a kegyelmedből megért napért, és a vágyakozásért, hogy meg- 
álljunk ismét szent színed előtt, hogy Igéd elérje szívünket, formálja 
életünket. Atyánk, te ismered mindnyájunknak a szívét, a lelkületét 
az életét, az örömét és bánatát, és te tudod, milyen sok fizikai mun- 
ka terhe után vágyakozunk előtted elcsöndesedni, hogy Igéd által 
erősítsd hitünket és szeretetünket. Kérünk, szólj hozzánk Igéden 
kersztül, hogy mi mindnyájan megérezzük hozzánk hajló, üdvözítő, 
és bűneink terhe alól feloldani akaró szeretetedet. Kérünk Atyánk, 
segíts, hogy míg itt együtt vagyunk szent hajlékodban az imád- 
ság házában, tudjunk minden gondot és minden lelki terhet leten- 
ni, hogy a szívünkben is csönd és békesség legyen, és Igéd üze- 
nete bennünk gyümölcsöt teremjen. Igy áldd meg bennünk Igédet 
könyörülő Istenünk, Üdvözítőnk, Jézusunk nevében kérünk. Ámen 


Igehirdetés előtti ének: 512. dics. 5. vers Alapige: Dániel 1,14-15 


Az ballgatott rájuk ebben a dologban, és próbát tett velik tíz 
napig. 

Tíz nap múlva szebbnek látszottak, és kövérebbek voltak azok- 
nál az ifjaknál, akik a király ételéből ettek. 


Kedves Testvéreim, 


Isten Igéje az ószövetségi gyülekezet történelmének egyik legszomorúbb 
korszakába vezett bennünket vissza. Az a korszak volt ez, amikor egy nagy 
pogány birodalom uralkodója, Nabukodonozor többszöri fenyegetés után 
körülfogta hadseregével Jeruzsálemet, ostromolta és bevette azt. A templo- 

mot lerombolta, a kegyszereket, a szent edényeket elvitte a maga országába, 
Babiloniába, és bevitte a maga bálványisteneinek a templomába. A lakosság 
nagy részét pedig hadifogolyként elhurcolta, hogy Babiloniában dolgozza- 
nak, felejtsék el szülőföldjüket, anyanyelvüket, és vallásukat. A győzelmes 
birodalmak uralkodói azóta is sok esetben gyakorolják ezt a módszert. 
Nabukodonozor nagyon jól tudta, hogy egy jól felszerelt nagy birodalom 
hadserege le tudja győzni a kisebb népeket. Ő is könnyen bevette Isten ószö- 
vetségi népének a fővárosát, és ezzel az egész országot hatalmába kerítette. 
Ahogyan így olvassuk ezt a történetet, megdöbbenünk, és felvetődik 
bennünk a kérdés; miért engedte meg Isten, hogy az ő választott népét egy 
pogány birodalom legyőzze. Hiszen az akkori világ pogány világ volt. A 
nagy és kis népek, akik sok esetben még törzsi közösségben éltek, mind 
pogányok voltak, akik sok bálványistent imádtak. Egyetlen nép volt a vilá- 
gon, Ábahám leszármazottai, Izráel népe, akik tudtak Istenről, mert Isten 
kijelentette magát nekik, szövetséget kötött velük, törvényt adott nekik, 
hogy tudjanak Isten akarata szerint szép életet élni. És Isten ezt az ő válasz- 
tott népét odaadta egy őt nem ismerő pogány birodalom uralkodójának a 
kezébe. Sokakban ma is felvetődik a kérdés; hogyan engedhette meg Isten 
hogy az ő népét legyőzzék a pogányok, miért nem védte meg a ő népét? 
De aki ismeri a Szentírást és így ismeri Isten üdvözítő szeretete törté- 
netének a részleteit is, hogy Isten mindig oltalmazó segítő szeretettel for- 
dult az ő népéhez és sokszor mondta nekik féltő szeretettel: Hallgassatok 
rám, a világ teremtő Istenére, az élet ajándékozójára és Urára. Én elétek 
adtam az életnek az útját és a halálnak az útját, ne válasszátok a halál felé 
vezető utat! Isten emlékezette népét sok jótéteményére, amelyeket velük 
és értük tett. Emlékeztette őket velük kötött szövetségére, amelyet azért 
kötött meg velük, hogy ez a nép legyen a világ népeinek missziós népe, 
hogy ismertessék meg a népekkel őt, a mindenható Istent, és legyenek jó 
példává a népek között. Istennek ez a választott kedves népe alig figyelt 
oda Istenre. Csak a nép egy kis része vette komolyan és cselekedte Isten 
akaratát. A többség mindig hozzátapadt a környezetében uralkodó állapo- 
tokhoz, a kor változó szellemiségéhez, a különböző szellemi áramlatok- 
hoz. Isten türelmes szeretettel várt. Lelke által embereket ragadott meg, 
ezek voltak a próféták, akiken keresztül ébresztgette népét, hogy térjenek 
vissza hozzá. De ez a nép nem mindig hallgatott a prófétákra sem. Ezért 
vetett véget Isten a hosszú kegyelmi időnek. Nem véletlenül lett ez a nép 
leigázottá és nem hiába szállta meg országát egy pogány világhatalom. 
Isten néha kegyelmes szertettel bünteti meg az ő engedetlen népét, 
hogy népe felébredjen az Isten nélküli élet kábulatából, hozzá térjen és 
éljen. Így lett a babiloni király ostorrá Isten kezében. Sokszor ismétlődik 

ez az emberiség történelmében, de Isten egyetlen ostort sem akar örök- 
ké a kezében tartani. Az ő kezében még a fájdalmas sebeket ejtő ostor 
is a gyógyítás, a gyógyulás eszközévé akar válni. Isten az ilyen módon 
győzelmet arató hatalmasoknak sem engedi meg, hogy hatalmuk örök 
hatalom legyen. Nem engedi, hogy elbizakodjanak, hogy örök hatalom- 
ról és örök dicsőségről álmodozzanak. Isten a kezébe vett ostort is elveti, 
ember kezébe örök hatalmat soha sem adott . Csak az Isten létére ember- 
ré lett Jézus Krisztus mondta el magáról, hogy neki adatott minden hata- 
lom égen és földön. A mi népünk történelmének közelmulti eseményei is 
mutatják, hogy Isten milyen váratlan hirtelenséggel leteszi ezeket az osto- 
rokat. Nálunk is örök hatalomról beszélő hatalmasok vesztették így el 
hatalmukat. Isten minket is így akar ébresztgetni. 

Nabukodonozor babilóniai király nagyon jól tudta, hogy egy hatalmas 
hadsereg által elért győzelem még nem jelenti az ország népe fölött aratott 
győzelmet. Tudta, hogy van valami, ami fölött a fegyvereknek nincsen hatal- 
ma. Hiába győz le egy hadsereg egy országot, hiába csatolja azt a maga fel- 
ügyelete, vagy fennhatósága alá, ha az ott élő embereknek a szívében valami 
egészen más gondolat, akarat és cél van, mint az őket leigázóknak a szívében, 
akkor a győzelem egy idő múlva vereséggé válhat. Ezért gyakorolja ma is sok 
katonai győzelem után a győző ország hatalmassága, hogy amikor a fegyve- 
rek elcsendesednek, a háború megszűnik, akkor egy új hadjáratot indít. Mert 
a győztesek tudják, hogy a hatalommal és erőszakkal megszállt területeket 
csak úgy tudják megtartani, ha diadalmaskodni tudnak az emberek szelle- 
misége, szivében hordozott lelki kincse és célkitüzése fölött. Az Úr Jézus 
egy alkalommal ezt mondta az őt hallgatóknak: Aki nem az ajtón megy be a 
juhok aklába az tolvaj és rabló. Mert az emberi szívben csak a szeretet ajta- 
ján keresztül lehet belépni. Ezért igyekeznek a győzedelmes hatalmak szépen 
hangzó ideológiába csomagolt szavakkal meghóditani az emberi szíveket, 
hogy győzelmüket tartóssá tegyék. Ezzel a céllal adta ki Babilónia királya a 
rendeletet, hogy hozzanak a megszállt országból értelmes, előkelő származá- 
sú fiatalokat, vigyék őket az ő királyi udvarába és biztosítsanak nekik olyan 
életmódot, hogy ne érezzék magukat hadifoglyoknak, hanem szabad embe- 
reknek, akit az ország királya is tisztel, és különös kiváltságokkal ajándékoz 
meg. Így vitték a királyi udvarba Izráel népe előkelő származású, értelmes 
ifjainak egy kis csoportját, akik között a legértelmesebb volt Dániel. Ezek- 
nek a fiataloknak azért akart biztosítani a király minden kényelemmel együtt 
járó előkelő életmódot, még azt is, hogy ők is a király konyhájának az éte- 
leit és italait fogyasszák, hogy ezek az értelmes fiatalok szivesen tanulják a 
káldeusok nyelvét. Az is célja volt a királynak hogy megismerjék pogány hit- 
rendszerüket és azt a jólét szemüvegén keresztül szépnek és helyesnek lássák. 

A végső célja pedig az volt a királynak, hogy miután a lelki világát, életszem- 
léletét ezeknek a jólétben tartott fiataloknak megváltoztatja, ezek a fiatalok 
aztán az új nyelvvel és hittel telített ideológiai és hitbeli rendszert propagál- 
ják Izráel népe között, hogy az így bevett szíveken keresztül az egész nép 
babilóniai pogánnyá váljon. A király nagyon jól tudta azt is, hogyha ezt az 
átnevelést közvetlenül ők maguk, tehát a babilóni nevelők vennék a kezük- 
be, akkor azt az izráeli nép nem fogadná el. Számukra az idegen és ellenszen- 
ves lenne, ezért akarta először az értelmes izráeli fiatalokat átnevelni a király. 
A babilóni királynak ezt az átnevelő módszerét azóta is sok más országot 
megszálló hatalom gyakorolja, nem közvetlenül, hanem a megszállt ország 
emberein keresztül akarja szívébe vésni a népnek a maga ideológiáját, tan- 
rendszerét, hitét, vagy hitetlenségét. Az Igében olvassuk, hogy a királynak 
az udvarmestere ezeknek az izráeli fiataloknak még a nevét 15 megváltoztatta, 
hogy ezek a fiatalok az idegen nyelv és az idegen életszemlélet megtanulásá- 
val és elfogadásával együtt az anyanyelvüket és ifjúkori hitüket is elfelejtsék. 
A történelmi változások sodrában mi szülőföldünkön élő emberek is olyan 
helyzetbe kerültünk, hogy mi is alanyaivá lettünk ilyen átnevelési törekvé- 
seknek. Sokan már a mi testvéreink közül is szinte elfelejtik a saját erede- 
ti keresztnevüket, már ezt sem anyanyelven mondják és ezt arra hivatkozva 
teszik, hogy ilyen világban élünk, ezért változik a nevük is. Pedig a lelki-szel- 
lemi örökségnek drága kincse a név, amit úgy kell megtartanunk, ahogyan 
azt szüleinktől, elődeinktől átvettük. 

Mindnyájan ismerjük az Ószövetségből azt a történetet, amikor az 
ószövetségi nép egyik királya, aki pogány feleségének a hatására maga is 
pogány lelkülettel gondolkodott, szemet vetett egy nyári palotája mellett 
levő föld-darabra, amelyet szeretett volna magáévá tenni. A tulajdonosnak 
akit Nábótnak hívtak azt mondta, hogy megveszi tőle a földet, vagy másat 
ad helyette. Emlékszünk rá mit válaszolt a királynak Nábót a föld tulajdo- 
nosa?: Király ez a föld nekem apai örökségem. Isten őrizzen attól, hogy én 
az apai örökségemet eladjam. Igen Isten mindnyájunknak ad drága lelki, 
szellemi örökségeket, amelyeket nem szabad eladni, nem lehet megtagad- 
ni, vagy elfelejteni. Ezek a Babilóniába vitt zsidó fiatalok nem mondták, 
hogy mi nem tanuljuk meg a káldeusok nyelvét. Tudomásul vették, hogy- 
ha Isten ilyen helyzetbe hozta őket, akkor meg kell tanulniuk a babilóni- 
aiak nyelvét, de féltő szeretettel kell megtartani, ápolni és tovább adni az 
édes anyanyelvet. És ott ahol egy családban más az anyanyelve az édesapá- 
nak és édesanyának mindkét nyelvet egyforma szeretettel kell továbbadni, 
hogy azt majd gyermekeink is tovább adhassák gyermekeiknek, mert a lel- 
kiismeretes és szeretetteljes örökség átadás ezt, csak ezt az utat járhatja. Az 
idegenbe hurcolt Dániel és társai is ezt cselekedték. A nekik idegen nyel- 

vet engedelmesen megtanulták, de lelkiismereti ügyüknek tartották a hitük 
és anyanyelvük megtartását. Ilyen indíttatásból nem fogadták el a királyi 
eledelt és a királyi italt sem. Minden feladatot lelkiismeretesen elvégeztek, 
de a hitüket lelki, szellemi, szülői örökségüket nem engedték befolyásolni. 

Ma itt állanak előttünk kedves gyermekeink, akiket a gondoskodó szülői 
szeretet hittantanításra küldött. Most a gyülekezet előtt számot fognak 
adni, mit vettek át abból a lelki, szellemi örökségből, amire őket a szülők és 
nagyszülők nemzedéke tanította. A világi hatalmasságok is nagyon jól tud- 
ják a régi jelszót, hogy akié az ifjúság azé a jövő. Ezért tartsuk Isten nagy 
kegyelmi ajándékának, hogy gyermekeink, akiknek már a szülei is egy ide- 
gen ideológiának a tanrendszerében nevelődtek, itt állanak előttünk, hogy 
bizonyságot tegyenek arról, hogy vették át szeretett elődeink, jó szüleink, 
nagyszüleink lelki örökségét, amit ők is meg akarnak őrizni. 

Hallgassuk meg őket imádkozó szeretettel. Ámen 


Örökkévaló Isten, Édesatyánk az Úr Jézus Krisztusban hálát 
adunk néked, hogy naponta irgalmas szeretettel fordulsz hozzánk, 
mint gyermekeidhez. Hálát adunk, hogy ebben a világban, amely- 
ben olyan hatalmasan munkálkodik a sátánnak a lelke is, újra és 
újra belecsendül a te Szentlelked által életre kelt örök Ige, hogy 
általa szívünkbe vésd örök atyai üzenetedet, tanításodat, útmuta- 
tásodat. Hálát adunk, hogy Igéd és Szentlelked vezethet bennünket 
és gyermekeinket és kérünk, tarts meg mindnyájunkat az életnek, 
az üdvösségnek az egyenes útján. Hálát adunk, hogy Igédben most 
is elmondtad: Itt köztünk is drága lelki kincset bíztál népedre, hogy 
azt szeretettel adjuk tovább az utánunk következőknek. Kérünk, 
vezess bennünket mindíg Szentlelked által, hogy miközben a világ 
szelei bennünket is más irányba akarnak elsodorni, mi kapjuk meg 
tőled a lelkek megvizsgálásának az ajándékát, hogy minden gon- 
dolatot is odahelyezzünk Igéd mérlegére és csak azt tartsuk meg, 
amit Igéd jónak nevez. Kérünk, gyarapítsad gyülekezetünket most 
vizsgázott gyermekeink hűsége és hite által is, és add, hogy legye- 
nek közöttünk sokan hűségesek a kapott lelki örökséghez, hogy 
hittel tudják imádkozni: Hinni taníts Uram kérni taníts. Áldd meg 
a hűséges szülőket, a lelki kincsek megtartóit és tovább adóit, és 
áldd meg a te egész népedet, hogy minden gyermeked szívébe be 
legyen írva Igéd: Légy hű mind halálig és néked adom az életnek 
koronáját. Jézusunk nevében kérünk hallgass meg minket. Ámen 


Záróének: Nem hagyjuk el a Bibliát, Énekgyűjtemény 68. oldal  (1990.) 

SVÁJCBAN NÉMETÜL ELHANGZOTT 
IGEHIRDETÉSEK 


A teremtett világ sóhaja 
(A berni egyetemen, a fakultások hallgatóinak a gyülekezetében) 


Alapige: Róma 8,18-25 


Mert azt tartom, bogy a jelen szenvedései nem basonlítba- 
tók abboz a dicsőségbez, amely látbatóvá lesz rajtunk. Mert a 
teremtett világ sóvárogva várja az Isten fiainak megjelenését. 
A teremtett világ ugyanis a biábavalóságnak vettetett alá, nem 
önszántából, banem az által, aki alávetette, mégpedig azzal a 
reménységgel, bogy a teremtett világ maga is meg fog szabadul- 
ni a romlandóság szolgaságából Isten gyermekeinek dicsőséges 
szabadságára. Hiszen tudjuk, bogy az egész teremtett világ együtt 
sóbajtozik és együtt vajúdik mind ez ideig. De nemcsak ez a 
világ, banem még azok is, akik a Lélek első zsengéjét kapták, mi 
magunk is sóbajtozunk magunkban, várva a fiúságra, testünk 
megváltására. Mert üdvösségünk reménységre szól. Viszont az 
a reménység, amelyet már látunk, nem is reménység; biszen amit 
lát valaki, azt miért kellene remélnie? Ha pedig azt reméljük, amit 
nem látunk, akkor állbatatossággal várjuk. 


Kedves Testvéreim, 


Életünkhöz úgy hozzátartozik a szenvedés, mint a nappalhoz az éjsza- 
ka. Nem szívesen gondolunk erre a józan igazságra, ezért döbbenünk 
meg, ha egyszer a mi életünkben is megérkeznek a nehéz idők, a szenve- 
dések. Szeretnénk, ha mindig az öröm és a boldogság napfényében élhet- 
nénk. Pedig ha mindig nappal lenne, ha sohasem borulna ránk az éjszakai 
sötétség, az emberiség talán meg ma sem tudná, hogy csillagok is vannak. 
Mert az öröm és a jólét fényében az ember csak önmagát és a maga kis 
világát látja, de a szenvedések sötétjében fel tudunk fedezni soha nem sej- 
tett távoli dimenziókat is. 

A Rómában élő keresztyéneknek sok nehézséggel kellett küzdenie. 
A keresztyéneket az első időszakban egy zsidó szektának tartották, a zsi- 
dókat pedig Klaudius császár egy 49-ben kiadott rendeletével kiutasítot- 
ta Rómából. Ez a rendelkezés néhány év múlva érvényét vesztette, de a 
Rómában élő keresztyének továbbra is veszélyeztetett életet éltek az akko- 


143 


ri világnak ebben a fővárosában. Két tűz között éltek. Üldözte őket az 
államhatalom is, de üldözte őket előző, ószövetségi néphez tartozásuk ide- 
jének lelki szellemi öröksége is. A küzdelmek zűrzavarában pedig köny- 
nyen elcsügged az ember. A szenvedéseknek ebben a tüzében szüksége 
volt a bajokkal vívódó gyülekezetnek az apostolnak arra a vigasztalására, 
hogy a nemes harcot vívókat Isten megdicsőítt. 

Csodálatos ez a szó: dicsőség. Mert a dicsőség isteni sajátosság. Lehet- 
séges az, hogy az ember is megdicsőüljön? Hiszen az ember nagyon 
mélyre süllyedt. Már a teremtés hajnalán odajutott az ember, hogy az 
első szülők egyik gyermeke megölte a saját testvérét! A Nóé korában már 
telve volt a világ az ember gonoszságával. Később, amikor Isten elküldte 
a földre egyszülött Fiát, az ember úgy válaszolt Isten kegyelmes szerete- 
tére, hogy a Megváltót is megölte. Az emberiség történelmének évezredei 
során mindig volt, és mindig van valahol háború. Valahol szinte szünte- 
lenül embervér folyik, és sokasodnak az árvák, özvegyek, a hazájukból 
elhurcoltak, a deportáltak. Mindez azért történik, mert az ember ural- 
kodni akar, nemcsak a természet, hanem a másik ember felett is. Az élet 
bizonyos területein a fejlődésnek a csodálatos alkotásaival tud dicsekedni 
az ember, az élet más területein; hitben, emberségben, szeretetből fakadó 
jóakaratban viszont nem halad, hanem állva marad az ember, vagy egye- 
nesen őskori szintre süllyed. Pedig a technikai fejlődés által elért nagyobb 
lehetőségek nagyobb felelősségtudatot igényelnek. Tehát önmagunkban, 
úgy ahogy vagyunk, ahol élünk, nem járunk a megdicsőülés útján, még 
akkor sem, ha vannak közöttünk emberek, akik szeretnek sok minden- 
nel dicsekedni. Ha mai Igénkben Isten mégis azt a reménységet hirdetteti, 
hogy dicsőségbe érkezhetünk, akkor az Isten kegyelmének az ajándéka. 
Az csak úgy lehetséges, hogy Isten Jézus Krisztus szeretetével néz ránk, 
és részesít bennünket az ő értünk hozott áldozatának a gyümölcseiben. 
Ezért ennek az eljövendő dicsőségnek tükröződnie kell jelenlegi földi 
életünkben is. Az Igében egyértelműen le van írva, hogy ez a hiábavaló- 
ság alá vetett föld sóvárogva vár Isten fiaiak a megjelenésére. Felvetődhet 
bennünk a kérdés; kik ezek az Isten gyermekei? Én az vagyok? A hitve- 
sem, a szomszédjaim, a főnököm, a munkatársaim Isten gyermekei? Mi 
nem tudjuk ezt hitelesen megmondani kik Isten gyermekei. Nem tud- 
juk, mert a saját erényeinket felnagyítjuk, másoknak pedig a gyarlósá- 
gait nagyítjuk meg. Észrevesszük az embertárs szemében a szálkát, de 
nem nagyon vesszük észre, ha a saját szemünkben gerenda van. Sajnála- 
tos állapot, ha valaki nem is igyekszik Krisztus nyomdokain járni, de az 
sem sokkal jobb, ha valaki úgy dicsekszik a saját hitével, hogy közben 
kifejezésre juttatja azt a véleményét, hogy a maga környezetében csak ő 

igazán Isten gyermeke. Az embertársakkal kapcsolatban mindig van vala- 
mi fenntartása, valami kifogásolni valója. Pál apostol a Római levél most 
olvasott fejezetében választ ad arra a kérdésre, hogy kik Isten gyerme- 
kei. A 14. Versben ezt olvassuk: , Mert akiket Isten Lelke vezérel, azok 
Isten fiai." A János apostol evangéliumában azt olvassuk, hogy Krisz- 
tus az övéihez jött, de az övéi nem fogadták őt be. Akik azonban befo- 
gadták őt, azoknak hatalmat adott, hogy Isten fiaivá legyenek. Itt tehát 
világosan ki van fejezve, hogy akiket Isten Lelke vezet és hisznek, azok 
Isten fiai. Isten Lelkének a gyümölcsei nélkül az életünk üressé és ter- 
méketlen sivataggá válna. Földi életünkben szükségünk van földi, anya- 
gi javakra is, de csak azokra nem építhetjük az életünket, mert azok nem 
tesznek boldoggá, és nem adnak életünknek értelmet. Mit ér a gazdagság, 
a szép modern lakás, amelybe technikai fejlettségünk minden vívmánya 
bele van építve, ha az ott élőknek a szívéből hiányzanak Isten Lelkének 
a gyümölcsei, a szeretet, az öröm és a békesség. Ezek nélkül a gyümöl- 
csök nélkül a legszebb lakásban is gyötrelmessé válik az ott lakó család 
élete. Ez nemcsak a családban van így, hanem a világban is. Mert a világ és 
az ember együvé tartoznak. Az ember bűne miatt van az egész teremtett 
mindenség hiábavalóság alá vetve, és azért nyög sóhajtozva napjainkban 
is. Ennek a hiábavalóság alá vetett világnak szüksége van Isten gyerme- 
keire. Mindig van valahol valamilyen békétlenség, ahova vissza kell hoz- 
ni az elveszett békességet. Mindig van valahol valami hiány és szükség, 
amely segítség után kiált. Mindig vannak a földön népek vagy embercso- 
portok, akik szorongatottságban élnek, amelyből ki kell őket szabadíta- 
ni. Mindig vannak emberek, akiknek naponta könnyes a kenyere, mert 
valakinek vagy valakiknek a lelkiismeretlensége miatt szenvednek, és eze- 
ket a könnyeket fel kell szárítani. Ki végezné el mindezeket a szolgála- 
tokat, ha nem Jézus Krisztus gyülekezete, amelynek tagjai az ő követei, 
és akik azért kapják Istentől a lelki és anyagi javakat, hogy azokkal, mint 
hű sáfárok Uruknak szolgáljanak az embertársak között. Mi nem tudjuk 
újjáteremteni a világot. Mi nem tudjuk se magunkat, sem a világot kisza- 
badítani a hiábavalóság bilincseiből, de ha akarunk, tudunk itt a segítő 
szeretet szabadságával embertársaink közt Isten szíve szerint való szol- 
gálatokat végezni. Krisztus gyülekezete azonban nem tudja napjainkban 
minden további nélkül végezni ezeket a szolgálatokat, mert azt sok visz- 
szahúzó erő nehezíti meg. Az első akadály az a tény, hogy mi keresztyé- 
nek, Krisztus gyülekezete is gyenge és gyarló emberek vagyunk. Mi is 
halandó testben élünk. Minket is meg-megkötöz a fáradtság, a betegség és 
az erőtlenség. Mi sem vagyunk célhoz ért emberek, mi is útban vagyunk 
az üdvösség, az örökkévalóság felé. 

Szolgálatunk hűséges betöltésének második akadálya az értelmünk. Mi 
is modernnek nevezett korunk gyermekei vagyunk, és amikor Isten Igéjét 
hallgatjuk, gondolkodás nélkül készek vagyunk elvetni mindent, ami nincs 
összhangban a mi értelmünkből fakadó gondolatokkal. Mi Istent, teremtő 
művét és kijelentését is a magunk emberi értelmével akarjuk mérni. Azért 
hangzanak ajkunkról Isten felé is ilyen kérdések: Miért? Hogy lehet az, 
hogy... Közben elfelejtjük, hogy rész szerint van bennünk az ismeret. Az 
nem baj, nem rossz, ha az ember a világot és a természet törvényeit mindig 
jobban szeretné megismerni, hiszen ezt magától Istentől kaptuk feladatul. 
A Zsoltárok könyve 8. részében ezt olvassuk: „ Urrá tetted őt kezeid mun- 
káin, mindent lábai alá vetettél.” Az sem rossz dolog, ha az ember jobban 
meg akarja ismerni Istent és ezért a Szentírást is tudományos módszerek- 
kel kutatja. János apostol így beszél erről: „Az pedig az örök élet, hogy 
megismerjünk téged, egyedül igaz Istent, és akit te elküldtél, Jézus Krisz- 
tust”. Kálvin azt mondja, hogy Isten és önmagunk megismerése hozzá- 
tartozik az ember boldogságához. De tapasztalatból tudjuk, hogy amikor 
erre törekszünk, mindjárt az elején elakadunk. Mert az ember nem képes 
önmagát sem igazán megismerni. Különböző tudományos területeken, 
például az antropológia, az anatómia, a pszichoanalízis területén kutatunk, 
de ezek által sem kapunk minden kérdésünkre feleletet. Annyira gyengék 
vagyunk, hogy nem vagyunk képesek a saját gyengeségünket sem megis- 
merni. Ezért nem rögzítődik szívünkbe Ézsaiás próféta könyvének az a 
mondata sem, amelyet Istenről és az emberről mondott: , Az én gondola- 
taim nem a ti gondolataitok, a ti utatok nem az én utam, mondja az Úr, 
mert amennyivel magasabb az ég a földnél, annyival magasabbak az én 
gondolataim a ti gondolataitoknál és az én útjaim a ti útjaitoknál.” Baj 
van tehát velünk, mert mi sem önmagunkat, sem Istent nem tudjuk iga- 
zán megismerni. Ezért van az életünkben néha dac és magabiztosság, néha 
pedig félelem és reménytelenség. Egy hitben élő embernek azonban nem 
kell sem dacosnak sem reménytelennek lennie. 

Igénkben azt olvassuk, hogy az egész teremtett mindenség Isten sze- 
retete által szabadul meg a rothadandóság állapotából. Istennek ez a sza- 
badító szeretete testet öltött Jézus Krisztusban. Ő az új teremtésnek a 
kezdete. Reménységünk és megváltásunk tehát Jézus Krisztusban öltött 
testet. Igéje és Szentlelke által gyűjti össze nyáját és építi ma is egyházát. 
Mi is, ma is, modernnek nevezett korunkban is hallhatjuk hívó szavát: 
„Jöjjetek én hozzám mindnyájan, akik megfáradtatok és meg vagytok 
terhelve és én megnyugosztallak titeket”. Mégis sokan nem akarnak hoz- 
zá menni. De az övéi hallják szavát és követik őt. Jézus gyülekezetének 
a harca mindig erőnk feletti harc, de napról napra át élhetjük Igéje igaz- 


146 


ságát: „ És én veletek maradok minden napon a világ végezetéig.” Azért 
élhet ez a nyáj minden megrázkódtatás, harc és fenyegetettség közepet- 
te is reménységben. Ezért látja Krisztus gyülekezete ott is az életet, ahol 
mások már csak a halált látják. Reménységben látjuk az örökkévalóságot 
már itt ebben az ideigvaló világban. Azért hiszi gyülekezete a próbatéte- 
lek idején is, hogy Isten ad ugyan sebeket is, de az ő kezei azokat meg is 
tudják gyógyítani. 

A hitetlen embereknek is van valamilyen reménysége. Ez a remény- 
ség azonban telve van bizonytalansággal és félelemmel. Ez a reménység 
olyan, mint a ház fundamentum nélkül, vagy mint a fa gyökerek nélkül. Ez 
a reménység a látható dolgokra épül, amelyekről Isten Igéjében azt olvas- 
suk, hogy azok mulandók. 

Szülőföldem népe az elmúlt évtizedekben is megtapasztalta, hova vezet 
az, ha az ember minden reménységét az ideigvaló anyagi dolgokra építi. 
A háború folyamán, majd a háború utáni kemény változások idején sok 
veszteség érte népünket. Sokan az életüket vesztették el a háborúban és 
a háború után sokan elvesztették minden vagyonukat. A gyárosoktól 
elvették a gyárat, a gazdálkodóktól a földet és a kézműves iparosoktól a 
műhelyt. A pénz egy hirtelen elrendelt pénzcsere által elvesztette érté- 
két. A gazdagság megszűnt. Sokan kétségbe estek és keseregve kérdezték 
önmaguktól, van e még értelme az életnek. Amiért eddig éltek, dolgoztak, 
amire reménységüket építették elveszett, és aki elveszti a reménysége fun- 
damentumát, az elveszti a reménységét is. Sokan a reménységgel együtt 
elvesztették az életüket is. Egy változó korban könnyen ez történik azok- 
kal, akik reménységüket a fennálló életrendre, anyagi javakra helyezik. Az 
ezekbe helyezett reménység egy veszélyes öncsalás. A háború utáni idők 
viharos megrázkódtatásai minden próbatételét is azok élték át, akik a nagy 
veszteség közepette sem vesztettek el mindent. Nem veszíthettek el min- 
dent, mert volt a szívükben valami, amit nem lehet elvenni. Ez a , valami" 
a hit, annak a komolyan vétele, amit mai Igénkben is vallunk; „hogy a jelen 
szenvedései nem hasonlíthatók ahhoz a dicsőséghez, amely láthatóvá lesz 
rajtunk.” A megrázkódtatások idején reménységet adó erővé lett gyüle- 
kezeteinkben Isten Igéjének ez a mondata, „ne félj, csak higgy.” Éppen a 
megrázkódtatást hozó változásokban látszik meg megdöbbentő módon, 
hogy ez a világ hiábavalóság alá vetett világ. Itt nincs örök állandóság. De 
a hitnek a reménysége a változó élet zűrzavarában is olyan erő, amely az 
embert józan életszemlélethez vezeti. 

Itt Svájcban már csaknem kétszáz év óta békességben élhet az ember. 
Az embertársak sokféle szorongattatásáról, amelyek a különböző orszá- 
gokban kemény valósággá válnak, itt csak a külföldi hírekből hallanak 

az emberek. A svájci népnek nagyon van miért Istennek hálát adni. Itt 
emelkedik a jólét, de ez a szüntelenül emelkedő életszínvonal ne vezessen 
senkit önhittségre, magabiztosságra. Borzalmas következménye lehet- 
ne, ha az itt élő testvérek az itt természetesnek tartott jólétre építenék a 
reménységüket. 

A reformáció korában Svájcból az életet gyógyító evangélium ere- 
je áradt a világba. Hazánkat, Magyarországot, megszállták a törökök. A 
háborúk miatt az ország egy része szinte pusztasággá lett. Akik átélték a 
háborús katasztrófákat, az erdőkben kerestek menedéket. Ebben a sötét- 
ségben ragyogott fel hirtelen a fény. Ezt a fényt Isten Igéjének a hirdetői 
gyújtották meg, akik abban az időszakban Svájcból és Németországból 
tértek vissza hazájukba. Isten ezeken az igehirdetőkön, ezeken a refor- 
mátorokon keresztül a nép anyanyelvén szólította meg a lakosságot. 
Akkor értette meg a mi népünk is, hogy Isten kezében még a katasztró- 
fák is áldott eszközökké lehetnek az örök életre gyógyuláshoz. Így lett 
a katasztrófák ideje az új reménység kezdetének az idejévé. A Második 
Helvét Hitvallás, amelyet őseink Svájcból magukkal hoztak ma is áldott 
útjelző hazánkban a hívő élet útján. Svájc a reformáció korában áldott 
fényhordozója volt a „világ világosságának.” Nagyon örülnék, ha Svájc- 
ból én is drága lelki kincseket vihetnék haza a mi ma is szorongatottság- 
ban élő népünknek. 

Világosan látnunk kell, hogy nincs örök értékű reménység ott, ahol azt 
emberekre, vagy anyagi dolgokra építik. A mai korban is csak Isten adhat 
a szorongatottságban élő népeinek igazi szabadulást. Semmi gazdagság 
és semmiféle úgynevezett világi nagyhatalom nem hozhat szabadulást. A 
, hagyok" mindig uralkodni akarnak, és hogy hatalmukat megtarthassák 
együttérző szeretet nélkül kiszolgáltatják a kicsinyeket. Ezek a nagyok 
önmagukat sem szabadíthatják meg. A mi egyedüli szabadítónk Isten. Az 
idők változnak, de Jézus Krisztus, akiben Isten szabadító szeretete jelent 
meg a földön, tegnap és ma és örökké ugyan az. Ő hű marad, és jósága 
örökkévaló. Az egyháznak éppen az az egyik legfontosabb feladata, hogy 
a gyűlölet és aközöny mély szakadéka fölé hidat építsen, azzal a remény- 
séggel, hogy a mi munkánk nem hiábavaló az Úrban. Ő a világ reménysé- 
ge és boldogok vagyunk, ha mi ezt az Evanston-i jelmondatot személyes 
hitvallásunkként így tudjuk mondani: Ő a mi reménységünk. Ámen 

Ne félj, mert megváltottalak 
(Kirchlindach) 


Alapige: Ézsaiás 43,1-2. 


De most így szól az ŰR, a te teremtőd, Jákób, a te formálód, 
Izráel: Ne félj, mert megváltottalak, neveden szólítottalak, enyém 
vagy ba vízen kelsz át, én veled vagyok, és ba folyókon, azok nem 
sodornak el. Ha tűzben jársz, nem perzselődsz meg, a láng nem 
éget meg. 


Kedves Testvéreim, 


A félelem mindenekelőtt gyermeki sajátosság. A gyermek, ha egy kivi- 
lágítatlan szobában este egyedül marad, fél. Talán délután küldték, vagy 
tették őt ágyba szülei, hogy aludjon, és ha amikor felébred, már sötét van, 
hívja a szülőket, mert nem akar a sötétben egyedül maradni. De ha a szülők 
bemennek hozzá, megszűnik félelme. Az emberiségnek is megvolt a maga 
gyermekkora. A bűneset után egy rejtelmesen sötét és ismeretlen világban 
élt az ember. A természeti jelenségeket még nem tudta megérteni. Csak 
később, amikor Istentől kapott értelmével valamennyire megismerkedett 
az élet és a világ dolgaival, kezdett el a maga nagykorúságáról beszélni. Az 
emberiség évezredeken át abban a tudatban élt, hogy ha világának és kör- 
nyezetének a törvényszerűségeit egyre jobban megismeri, nem lesz többé 
félelem az életében. Kiskorúságának korszakában szoros kötelék fűzte az 
embert a természethez és az embertársakhoz, de a Teremtőhöz is, aki ezt 
a csodálatosan szép, és titokzatos nagyvilágot teremtette. 

A felfedezések és a sokasodó találmányok által aztán kezdte egyre 
kisebbnek érezni a világot. Ismeretlen világrészek lettek ismerőssé, és a 
technikai alkotások által a messze, a nehezen elérhető is közelivé, könnyen 
elérhetővé lett. Korunk embere már néhány óra alatt is nagy távolságok- 
ra tud eljutni. De nemcsak a föld lett kisebb, hanem a közösséget formáló 
hit is. Szívesen hangsúlyozzuk emberi méltóságunkat, akaratunkat min- 
den áron meg akarjuk valósítani, és ennek sokszor az a következménye, 
hogy elszigetelődünk embertársainktól. Ennek pedig az az eredménye 
van, hogy a tőlünk távol élők lelkileg talán közelebb vannak hozzánk, de 
a közelünkben levők, a velünk együtt élők elhidegülnek tőlünk. De sok- 
szor sóhajtoznak emberek, akiknek minden életlehetősége meg van ahhoz, 
hogy kiegyensúlyozott és boldog legyen az életük, és ők mégis szerencsét- 
lennek, és elhagyottnak érzik magukat! Az állatok iránti túlzott szeretet 

sok esetben onnan ered, hogy az ember elhagyottnak, magára hagyott- 
nak érzi magát. Mindnyájan vágyakozunk a konfliktusok nélküli szép élet 
után. Mindnyájan szeretnénk, hogy embertársaink szeressenek minket, és 
hogy bennünk se legyen semmi akadálya annak, hogy a kapott szeretetet 
és jóságot viszonozni tudjuk. Az állatok iránti szeretettel sok esetben kár- 
pótlást vesz az ember magának, mert az emberek felé már alig van a szí- 
vében szeretet. 

A világűr kutatása nyomán óriási távlatok nyílnak meg előttünk. 
A technikai vívmányok által mintha kissebbé lett volna a föld, de a 
világűrkutatásban a technikai fejlődés eredményeként megtudta az ember, 
hogy a világmindenség nagyobb, mint eddig gondoltuk. Az ember évez- 
redeken keresztül abban a tudatban élt, hogy a föld a világmindenség 
középpontja, a nap és a csillagok csak csillogó díszek, amelyek megvi- 
lágítják a földet. Ma már minden iskolás gyermek is tudja, hogy a föld 
a világmindenségnek csak parányi része. A világmindenségben fényév- 
századokkal mérhető távolságok, naprendszerek, csillagok és bolygók 
vannak, amelyek közül sok többszöröse a föld nagyságának. Ebben a 
nagyvilágban pedig kicsinnyé lett az ember, aki minden eget ostromló 
tervével, fejlett tudományával és alkotásai ellenére is egy kis teremtmény. 
Előbb vagy utóbb mindenkinek el kell jutnia annak a felismerésére, hogy 
az ember nem lehet a világmindenség ura, hiszen a saját életét sem tudja 
megtartani. A fejlődés során az ember sok mindent megismert, nagyobb 
lett a tudás, de a félelem ma sem tűnt el a földön élő ember életéből. Sőt, 
lehet mondani, hogy a sokasodó ismeret által nemcsak a világ, hanem 
a félelem is nagyobb lett. Ki gondolt régen a különböző sugárzásokra, 
amelyről mi már tudjuk, hogy azok komolyan veszélyeztetik az életün- 
ket. Vagy gondoljunk csak a szennyezett levegőre és szennyezett vizek- 
re. Hiszen a motorokból kipufogó gázok és a gyárkéményekből messzire 
szálló füst állandóan mérgezik a levegőt, amelyet mi minden pillanatban 
belélegzünk. 

Örülünk a hosszú kísérletek után előállított gyógyszereknek, ame- 
lyek gyógyíthatják testünk valamelyik betegségét, de közben halljuk a 
szakemberek, az orvosok figyelmeztetését, hogy ezekkel a gyógyszerek- 
kel nagyon óvatosan kell bánni, mert miközben azok szervezetünk egy 
beteg szervét gyógyítják, a testünknek egy másik területén bajt okozhat- 
nak. Vannak gyógyszerek, amelyekről a kutató szakemberek sem tudják 
egyértelműen megmondani, hogy azok nem fejthetnek-e ki káros hatást a 
születendő utódok életében. A modern mezőgazdaság vegyszerekkel küzd 
a veteményekből kikelő növények kártevői ellen, mert akarják, hogy a ter- 
mést hozó növények egészségesek legyenek. Fennáll azonban a veszély, 

hogy a vegyszerekből valami a növények termésébe, gyümölcsébe is tar- 
tós hatékonysággal felszívódik, és a termés egészségre ártalmatlansága nem 
biztosítható. 

Ezek az említett dolgok csak egy részét képezik az emberi egészség 
újabbkori veszélyeztetésének, amely az emberben félelmet vált ki. Min- 
dennapi életünk során sok más életet veszélyeztető körülmény is forrásá- 
vá válhat a félelemnek. Az utazás, különösen, ha kedves embertársakhoz, 
rokonokhoz utazunk, élvezet és öröm, de ugyanakkor veszéllyel is jár. 
Nincs teljes biztonság sem az utakon, sem a levegőben, se a hajón. Mind 
ezeken túlmenően sok más dolog miatt is szorongathatja az embert a féle- 
lem. Az anyagi javak, a munkahely elvesztése miatti félelem. Nincs egy 
olyan kiegyensúlyozott életvitelű ember sem, akit élete változásai közben, 
betegség esetén ne szorongatna a legnagyobb félelem, a halálfélelem. Az 
a tudat, hogy egyszer mindent és mindenkit itt kell hagyni, és porból vett 
testünk ismét porrá lesz. Ha az ember mindezeket átgondolja, rádöbben 
kicsinységére. Ezt átgondolva sok ember a másik végletbe esik, és kétség- 
be esve megkérdőjelezi az élet értelmét. De ez is áldássá lehet életünkben, 
mert a kis ember megfoghatja a nagy Isten kezét, aki megváltottainak még 
a porbahulláson keresztül is életet készít. 

Csodálatos Isten gondviselő jósága. Ő nem akar minket az enyé- 
szet félelmében hagyni. Igéje és Szentlelke által eljön hozzánk, sokféle- 
képpen megfélemlített, kétségbe esett emberekhez. Ő belekiáltja most 
is, ebben a gyülekezetben is, ezen az istentiszteleten is, félelmeink és 
bizonytalanságaink sötétségébe Igéjét: „Ne félj, mert megváltottalak, 
neveden hívlak téged, enyém vagy te.” Itt valami olyan dolog történik, 
mint amikor egy sötét szobába belép félelmében remegő gyermekéhez 
az apa, fényt gyújt, és mosolyogva ezt mondja: Ne félj gyermekem, itt 
vagyok. Ha valahol egy kétségbe esett ember, egy szorongatottságban 
élő nép Istennek ezt az Igéjét komolyan veszi, újra és újra megismétlődik 
az, amit Isten Ézsaiás prófétán keresztül mond ebben az Igében: , A nép, 
amely sötétségben van, lát nagy világosságot, és akik a halál árnyékának 
a völgyében vannak, fény ragyog fel fölöttük.” Isten hozzánk hajlik, és 
atyai szeretettel mondja: „ Te az enyém vagy.” Isten ezt nemcsak mond- 
ja, hanem meg is magyarázza, miért vagyunk az ő gyermekei. Először is 
azt mondja, hogy az övéi vagyunk, mert ő teremtett minket, életünk is 
az ő ajándéka. Földi szüleink eszközök voltak az ő kezében és mi ezen 
a földön az ő követei vagyunk. Másodszor azt mondja, hogy ő megvál- 
tott minket. Krisztusban emberi testet öltött és eljött erre a földre, hogy 
minket megváltson, és új életre vezessen. Ez által a megváltás által lehet- 
tünk mi az ő gyermekeivé. 

Igénk így folytatódik: Ő nevünkön szólít minket. Ő már a keresztség 
sákramentumában nevünkön szólított minket, és azóta újra és újra nevün- 
kön szólít bennünket. Az igehirdetésben nemcsak úgy általánosságban 
szól az emberiséghez vagy a gyülekezethez, hanem egészen személyesen 
hozzánk is. Így szól hozzánk akkor is, amikor Igéjét a családban, ottho- 
nunk csendjében olvassuk. Jézus Krisztusban újra felkínálja nekünk a 
könnyelműen visszautasított örök élet ajándékát. Sajnos, ezt az ajándékot 
sokan visszautasítják. A Római levélben azt olvassuk, hogy; , A bit hallás- 
ból van, a ballás pedig Isten Igéjének birdetése által." Az igehirdetés hall- 
gatása után azonban nem mindenki vágyakozik, és ennek következménye, 
hogy fogy a hitben élő emberek száma. Sokan eltékozolják a legdrágább 
atyai örökséget, mert nem akarnak Isten gyermekeiként élni. János apostol 
azt írja evangéliumában, hogy Isten azoknak, akik hisznek Jézus Krisztus- 
ban, hatalmat ad, hogy Isten gyermekeivé legyenek. Gyermekeinek pedig 
ezt a csodálatos ígéretet adja Isten: , Ha vízen kelsz át, én veled vagyok, és 
þa folyókon, azok nem sodornak el.” Ezt a nagy ígéretet még a hitben élő 
ember is alig meri elhinni, mert az nincs összhangban az értelmével. Pedig 
itt Isten egyszerűen azt fejezi ki, hogy ő hatalmasabb, mint ennek a világ- 
nak bármilyen ereje, amely az életünket fenyegetheti. Ha erős hitünk van, 
senki sem szakíthat ki minket az ő kezéből. Bármilyen világnézeti hullá- 
ma is jönne az eszmei viharoknak, vagy bármilyen áradata az Isten nélküli 
élettormának vagy a változó szokásoknak, mi megállunk hitünkben. Krisz- 
tus iránti szeretetünket, belé vetett hitünket nem ingatja meg semmi. Mi 
olyan rendíthetetlenek maradunk, mint a viharos tenger sziklaszigetei. Mert 
a hitben élő ember életformáját nem a divatokkal együtt változó környe- 
zet, hanem Istennek az Igéje irányítja. Ha életünkben döntésekre kerül sor 
és döntéseinket végre is hajtjuk, akkor nem az számunkra a fontos, hogy 
mit szólnak hozzá a környezetünkben élő emberek, hanem az, hogy mit 
szól hozzá Isten. Őszintén arra törekszünk, hogy szavaink, döntéseink és 
tetteink kedvesek lehessenek Istennek. Nekünk nagyon kell vigyázni arra, 
még akkor is, ha környezetünkben sokan a kényelmesebb széles úton jár- 
nak, hogy mi megmaradjunk az üdvösség örök életre vezető keskeny útján. 

Mai Igénkben azt mondja Isten, hogy ő meg tudja szabadítani gyer- 
mekeit az izzó tűzből a lobogó lángokból is. Ebben a hitben élt a babi- 
loni király udvarába került három ószövetségi néphez tartozó fiatal is, és 
Isten értelem fölötti módon meg is szabadította őket az erősen befűtött 
tüzes kemencéből. A magát felvilágosodottnak tartó ember a maga nyu- 
godt kényelmének az árnyékában élve hajlamos arra, hogy kimosolyogja 
a tüzes kemencéből való szabadítás történetét. Pedig mindig élnek ezen a 
földön olyan embertársak, akiket Isten szenvedések tüzéből szabadított ki, 

és mint ilyenek tudnak bizonyságot tenni Isten ígéretének az igaz voltáról 
a maguk életében. Százezrek élnek köztünk ma is, akiket Isten a háború 
tüzéből kiszabadított. Én is átéltem Isten tűzből is kiszabadító kegyelmé- 
nek az ajándékát. Hányszor mondtuk a háború tüzének a hevében, hogy 
ezt a tüzet senki sem fogja közülünk átélni! Voltak órák, amelyekben, 
lélekben szinte pillanatonként elbúcsúztunk otthon lévő szeretteinktől. 
Tűz hullott ránk felülről, és két oldalról is tűz alá vettek a földön. A bom- 
bák és aknák robbanását, az ágyúk és gépfegyverek tüzét emberi látás 
szerint lehetetlennek tűnt átélni. De Istennek semmi sem lehetetlen. Ő a 
tűzből is kiemelt bennünket. 

Isten néha azért vezet keresztül bennünket a szenvedés tüzén, mert 
alkalmassá akar tenni az örök élet elfogadására. A szenvedés próbái, amely- 
lyel feledékeny gyermekeit meglátogatja néha az ő szeretetének a jelei. 
Tehát mind a jó, mind a nehéz időben vigasztalás számunkra Igéje: „Ne 
félj, mert megváltottalak, neveden szólítlak téged, enyém vagy. Ámen 


(1970.) 


Isten vigasztal meg 
(Kirchlindach) 


Alapige: Ézsaiás 66,13. 
Mint férfi, akit az anyja vigasztal, úgy vigasztallak titeket én. 
Kedves Testvéreim, 


Az ószövetségi nép egyik nevezetes királyának, a bölcs Salamonnak a tol- 
la alól került ki ez a mondat: A könyvek írásának sohasem lesz vége. Pedig 
az ő korában még nem sok könyv volt, mert a könyveket kézzel írták. Egy 
könyvtekercsnek a könyvnyomtatás feltalálása előtti évezredekben még igen 
nagy értéke volt. Csak a középkorban feltalált könyvnyomtatás elterjedése 
után vált a könyv minden ember számára elérhetővé. A könyvekből sokat 
tanulhat az ember, de lehet a könyvolvasás kellemes időtöltés, szórakozás is. 
Minden könyvre nézve érvényes a megállapítás, hogy azt emberek írták. Az 
ember írja le tapasztalatait, örömeit, szenvedéseit, vagy ismereteit. De van 
egy kivétel. Van, mert a könyvek sokaságában van egy könyv, amely azért 
egészen más, mint a többi könyv, mert abban Isten szól hozzánk, embe- 
rekhez. Ez a könyv a Szentírás, a Biblia. A betűket ugyan abban is embe- 

rek írták, de a kezdeményezés Istentől ered. Istennek választott emberei az 
ő Lelke által tesznek benne bizonyságot arról, hogy mit tett és mit mondott 
Isten. A tudósok és teológusok sokat beszélnek napjainkban is arról, hogyan 
keletkezett valójában ez könyv, de semmiféle emberi elmefuttatás nem vál- 
toztat azon a tényen, hogy a Biblián keresztül Isten szól. Aki kereső lélekkel 
olvassa a Szentírást, megtapasztalja, hogy ebben a könyvben Isten nem min- 
dig egyformán beszél. Vannak benne tudósítások egészen egyszerű minden- 
napi eseményekről, viszálykodásokról és háborúkról is. Az ember és tettei 
ebben a könyvben nincsenek szépítgetve. Így az ember is olyan gyarlónak 
gyengének van leírva, mint a valóságban, de le van írva Isten, mint a világ 
teremtője, aki teremtményeit tanítja, irányítja, vigasztalja, új életre hívja és 
megváltja. Isten mindig úgy beszél az emberhez, ahogyan az embernek arra 
éppen szüksége van, és Isten mindig tudja, mire van teremtményeinek szük- 
sége. Ezért fordul elő, hogyha Isten teremtményeit megítéli, mi felháboro- 
dunk, és nem ismerjük el, hogy a büntetést megérdemeltük. 

Sokszor a vigasztalást se akarjuk Istentől elfogadni. Úgy gondoljuk, 
hogy vigasztalásra csak annak van szüksége, aki nagy bajban van, vagy akit 
nagy veszteség ért. Isten azonban tudja, hogy nekünk, mindnyájunknak 
szükségünk van az ő vigasztalására. Ebben a dologban is sokszor megcsal- 
juk környezetünket is, de önmagunkat is. Sokszor magunkba zárkózunk, 
belső vívódásainkat, szorongásainkat takargatjuk, nem beszélünk róla. 
Isten azonban nemcsak az életünk felületét ismeri, hanem a szívünket is. 
Ismeri nyugtalanságainkat, nyilvánvaló, vagy rejtett bánatainkat is. Tud- 
ja, hogy nagyvonalúságunk, nevetésünk, vagy látszólagos tündöklésünk 
által csak leplezzük magunkat, sokszor szomorúságunkat, sebeinket. Ha 
úgy egyszer nyíltan önnön szívünkbe néznénk és kitárnánk, hogy mi min- 
den fáj nekünk, mennyi minden szorongat, magunk is meglepődve lát- 
nánk, mennyi elrejtett titkos teherrel vagyunk naponta megterhelve. Ha 
pedig ilyen állapotban van az életünk, akkor tudni kell Istennek megvalla- 
ni: Atyánk, szükségünk van a te vigasztalásodra. Adjuk azért oda nyugta- 
lan szívünket, szorongatott életünket neki, aki mai Igénkben is ezt mondja; 
»»én megvigasztallak téged.” Igénkben Isten nagyon szép képet tár elénk 
azokról, akik ezen a világon mindenkinél jobban tudnak vigasztalni. A mai 
Igében így olvassuk: ,, Mint férfi, akit az anyja vigasztal, úgy vigasztallak 
titeket én.” Mint az anya! Sajnos nem minden felnőtt gyermek tudja meg- 
tapasztalni, milyen csodálatos erő van az édesanya vigasztaló szavaiban. 
Akik édesanyjukat korán elvesztették, ezt már nem tudják megtapasztalni. 
Azok, akiknek megadatott, hogy még együtt élhetnek az édesanyjukkal, 
de ők csak a régi idők ittmaradt maradványának tartják őt, nem is akar- 
ják megtapasztalni. Sajnos vannak gyermekek, akik felnőtt korukban nem 

tisztelik, nem szeretik a szülőket. Milyen jó, hogy reménységünk szerint 
nem sok ilyen gyermek van. A legtöbb felnőtt gyermek is tudja, átéli és 
megvallja, hogy az édesanya csodálatosan tud vigasztalni. Még ebben a mi 
hidegen józan világunkban is sok esetben az történik, hogyha a távol élő 
felnőtt gyermeknek valami gondja van, ha sebeket kap, ha fájdalmát már 
nem tudja egyedül hordozni, akkor haza megy, hogy az édesanya előtt 
kitárhassa a szívét, vigasztalást kapjon. 

Érdemes egy kicsit közelebbről megnéznünk, hogyan vigasztalnak az 
édesanyák. Talán mindnyájan emlékszünk a saját gyermekkorunkra. Sok- 
szor előfordult, hogy önfeledt gyermekjátékaink közben elestünk és meg- 
eredt a könnyünk. Ha a közelben volt, futott hozzánk az édesanyánk, 
átölelt, felemelt és talán megcsókolt bennünket. És a mi kis világunkban 
újra minden rendben volt. A könnyek felszáradtak, az elesést elfelejtet- 
tük, újra vidáman nevetgéltünk és tovább játszottunk. Mit adott nekünk 
ilyenkor az édesanyánk? Látszólag semmit és mégis nagyon sokat. Önma- 
gát adta nekünk, egész lényét, szeretetét. Lehet, hogy csak ennyit mon- 
dott ne félj gyermekem, én itt vagyok, és ez egy gyermeknek mindig elég. 

Hasonló módon vigasztal Isten is minket. Ő is önmagát adja, gyer- 
mekei lehetünk. Milyen nagy ajándék gyermeknek maradni és magunkat 
őszülő fejjel is gyermeknek nevezni. Isten Jézus Krisztusban adja nekünk 
önmagát. Benne lehajolt hozzánk, ebbe a mi földi világunkba. Ezt nemcsak 
akkor tette, amikor közel kétezer évvel ezelőtt emberi testet öltve itt járt 
közöttünk, hanem ma is. Ő ma is nemcsak azt mondja az övéinek, hogy 
velünk van, hanem ettől sokkal többet is mond. , Veletek maradok min- 
den nap a világ végezetéig.” Ezt egy anya se mondhatja a gyermekeinek. 
Mi földi szülők emberi számítás szerint csak egy ideig maradhatunk gyer- 
mekeink közelében. Nemzedékek születnek és sírba szállnak, a világ tel- 
ve van szüntelen változásokkal, de Jézus Krisztus tegnap és ma és örökké 
ugyanaz. Ő ma is hív, megvigasztal és gyógyítgatja gyermekeit. S ha valaki 
az életét nélküle akarja berendezni ez vészkiáltás Krisztus után, mert akkor 
égetően szükségünk van rá. Közönyünk, hitetlenségünk, vagy langymeleg 
hitünk segélykiáltás az ő segítsége az ő vigasztalása után. 

Korunkban sok embernek van sajnálatos életszemlélete. Mi nagy súlyt 
helyezünk a magunk terveire és számunkra megnyugtatás és vigasztalás, 
ha terveinket megvalósíthatjuk. Ha valamikor gondolunk Isten vigasztalá- 
sára, ezt a vigasztalást abban látjuk, ha megadja nekünk mindazt, ami után 
vágyakozunk, ami nekünk tetszik. De érdeklődési körünk a legtöbb eset- 
ben ideigvaló értékekre korlátozódik. Vágyaink alig lépnek túl azon, hogy 
mindenki szeretne egy szép lakást a modern technika minden vívmányával. 
Szeretnénk kényelmes életfeltételeket, elismerést, és sokan még hatalmat és 

sok minden mást, amit korunkban az eredményes emberek elérhetnek. Egy 
szebb és gazdagabb élet után való vágyakozásunk lehet egészséges emberi 
törekvés. Nekünk hálás szívvel el lehet fogadni mindazt, amit Isten ad, és 
hálaadással lehet azokkal élni. Baj van azonban gondolkodásunkkal, ha mi 
csak azután vágyakozunk, amit Isten tud adni nekünk, de Isten után nem 
vágyakozunk. Isten tudja, hogy nekünk földi szükségleteink vannak és meg 
is akarja azokat nekünk adni. De gondolkozzunk csak el, mivel vigasztalhat 
minket ez a világ, ha egyszer eljön életünk utolsó napja. Mi hasznát vesz- 
szük mind annak, ami után úgy vágyakoztunk itt; pénz, hatalom, elisme- 
rés, emberi nagyság ott már nincs többé. Az emberi, földi javak akkor nem 
hogy nem tudnak vigasztalni, hanem talán éppen nehezebbé teszik az elsza- 
kadást ettől a világtól. Az egyedüli vigasztaló, aki minket ott is vigasztal- 
ni tud Jézus Krisztus. Azért ő, mert ő legyőzte a halált. Ő általa mehetünk 
át ebből az ideigvaló világból az örökkévaló világba. Egyedüli reménysé- 
günk tehát Jézus, aki önmagát adta értünk, aki ezt a földi életünket is sze- 
retetével gazdagítja, hitet ad, mely által látjuk az örökkévalóság távlatát. 

Mai Igénkben nemcsak arról van szó, hogy ki és hogyan vigasztal 
meg minket, hanem arról is, hogy hol kaphatunk vigasztalást. Ez a rövid 
mondat így hangzik: „Jeruzsálemben vesztek vigasztalást.” A városok 
sem mind egyformák. Minden városnak van valami sajátossága, neveze- 
tessége. Valamelyik várost a környezetének a természetes szépsége teszi 
nevezetessé. Valamelyiknek nevezetesek a gyárai, iskolái, vagy üzletei. 
A fővárosoknak rendszerint nevezetes helye a parlament és az államok 
követséget. Jeruzsálemnek abban az időben legnevezetesebb helye volt a 
templom. Azért volt nevezetes, mert ott volt az egész ország vallási életé- 
nek a központja, ahova igyekezett minden izraelita évente legalább egy- 
szer, még a legtávolabbi helyekről is eljutni, hogy ott bemutassa áldozatát, 
és hallhassa Isten Igéjét. A templom volt az igazi szövetség háza, mert Isten 
ott újra és újra hirdette népével kötött szövetségét. A prófétákon keresz- 
tül ott hirdette ki Isten a megbocsátó kegyelmet és a szövetség megújítá- 
sát. Ott hangzott el sokszor Istennek a Megváltó eljövetelét ígérő üzenete. 
Oda zarándokolt a nép és vitte mindenki a maga megoldatlan problémáját, 
ott tárták ki Isten előtt félelmeiket, gondjaikat, és ott hallgathatták Isten 
Igéjének az örömüzenetét: , Ne félj, Isten Megváltót küld, aki megszaba- 
dít téged." Aki a templomban kitárulkozó szívvel imádkozott, áldozott, 
és hallgatta Isten Igéjét, az megvigasztalódott szívvel mehetett haza. Ilyen 
értelemben volt az ószövetségi nép számára Jeruzsálem valóban Jeruzsá- 
lem, a béke városa. Isten ott adott népének Igéje örömüzenetében és az 
abból hangzó vigasztalás által valóban békességet. Azért hangzik a felol- 
vasott Igében: Jeruzsálemben vesztek vigasztalást. 

A babiloni fogságban lévő népnek különösen sokat jelentett ez az ígé- 
ret, mert abban az is benne volt, hogy Isten ki akarja népét a fogságból sza- 
badítani, hazamehetnek rég elhagyott otthonukba, ahol atyáik, őseik éltek. 
Istennek ez az ígérete a népnek akkor azt jelentette, hogy valóra fog vál- 
ni legszebb reménységük. 

Kedves Testvéreim, nekünk is van Jeruzsálemünk. Amit abban az időben 
az ószövetségi nép számára Jeruzsálem jelentett, azt jelenti számunkra ma 
a gyülekezet, a templom, az istentisztelet. A templom ma is az a hely, ahol 
Isten minket is meg akar szólítani, mert tanítani és vigasztalni is akar ben- 
nünket. Ami az ószövetségi nép számára akkor még csak ígéret volt, az szá- 
munkra már beteljesedett valóság. Mi már az akkor ígért és várt Megvál- 
tónak, Jézus Krisztusnak a népe vagyunk. Ő egy értelmünket meghaladó 
ajándékot ígér nekünk: az örök életet. Az örök élet evangéliuma a mi legna- 
gyobb vigasztalásunk. Sokszor vannak erőnket meghaladó terheink, meg- 
oldhatatlan problémáink, de Istennek a Jézus Krisztusban megjelent kegyel- 
me, amelyet Isten a mi Jeruzsálemünkben, a templomban hirdet nekünk, 
megerősít, megvigasztal minket. Sajnálatos, hogy mégis sokan hordják nyil- 
vánvaló vagy titkolt terheiket, amely alatt sokan már-már roskadoznak, és 
nem jönnek a templomba, hogy erőt kapjanak, vigasztalást merítsenek. 

Isten mindenütt jelen van, ő meg tud minket mindennapi munkáink 
közben, vagy otthonunk csendjében is szólítani, hogy megvigasztaljon, 
vagy tanítson bennünket. Ő meg is teszi ezt minden olyan helyen, ahol 
mi őszinte lélekkel keressük őt. De ez a lehetőség nem teszi feleslegessé a 
gyülekezetben az együttlétet, ahol testvéri szívvel erősíthetjük egymást. 
Vigasztalást lel, aki a zsoltáríróval együtt tudja mondani:” Boldogok, akik 
lakoznak a te bázadban, és dicsérbetnek téged szüntelen." Ámen 


(1970.) 


Bartimeus 
(Kirchlindach) 


Alapige: Márk 10,46-52 


Azután Jerikóba értek, és amikor Jézus tanítványaival és elég 
nagy sokasággal kifelé ment Jerikóból, egy vak koldus, Bartimeus, 
a Timeus fia ült az út mellett. Amikor megballotta, bogy a názereti 
Jézus az, így kiáltott fel: , Dávid Fia, Jézus, könyörülj rajtam!" Töb- 
ben is rászóltak, bogy ballgasson, ő azonban annál inkább kiálto- 

zott: „Dávid Fia, könyörülj rajtam" Jézus megállt és ezt mondta: 
„Hívjátok ide!" Odabívták a vakot ezekkel a szavakkal: „Bízzál! 
Kelj fel! Hív téged! Ő pedig ledobta felsőrubáját, felugrott, és oda- 
ment Jézushoz. Jézus megkérdezte tőle: „Mit kívánsz, mit tegyek 
veled?” A vak ezt mondta: „Mester, bogy újra lássak.” Jézus ekkor 
így szólt bozzá: , Menj el, a bited megtartott téged." És azonnal 
újra látott, és követte őt az úton, 


Kedves Testvéreim, 


Nagy kincs az egészség. Egy azok közül a legnagyobb ajándékok 
közül, amivel Isten meg tud bennünket ajándékozni. Minden más jó, ami- 
hez az ember ragaszkodik, aminek tud örülni, veszít az értékéből, vagy 
egyenesen értéktelenné válik, ha az ember elveszti az egészségét, erejét. 
Sokszor úgy vagyunk az egészségünkkel is, mint életünk sok más dol- 
gával, hogy amíg megvannak, életünk természetes tartozékainak tartjuk, 
és nem becsüljük meg, nem értékeljük azokat. Talán köztünk is vannak 
olyan embertársak, hogy sok mindenük nincs, ami után vágynak, amit bir- 
tokolni szeretnének, és irigykednek azokra, akiknek a neki hiányzó dol- 
gok megvannak. De az ilyen embernek el kellene gondolkodni azon, hogy 
ő milyen kincset kapott azzal, hogy ép tagokat kapott. Milyen nagy aján- 
dék az, hogy lába van és tud járni, hogy keze és értelme van, és meg tud- 
ja keresni magának és családjának a mindennapi kenyeret, hogy szeme 
van, és láthatja Istennek csodálatos világát, és mindent, és mindenkit, ami 
az embernek kedves. Hogy milyen nagy gazdagság az, hogy látni, menni, 
imádkozni és dolgozni tudunk, csak akkor tudjuk igazán értékelni, ha tud- 
juk, hogy milyen sok olyan ember él közöttünk, akiknek ez a gazdagsága 
sincs meg maradéktalanul. Ezek a szegényeknek gondolt emberek sok- 
szor gazdagabbak, mint a gazdagok. Gazdagok hitben és reménységben. 

Példaként ma Bartimeus áll előttünk az Igében. Bartimeus vak volt. Mi, 
akiknek Isten egészséges látást ajándékozott, még elképzelni is alig tud- 
juk milyen szomorú állapot vaknak lenni. Az ilyen ember élete örök éjsza- 
ka. Életüknek a sötétsége sötétebb, mint az éjszakának a sötétsége, mert a 
legsötétebb éjszakában is van valami fény. Ha szemünket becsukjuk, úgy 
érezzük, sötét van, nem látunk semmit, de ez a sötétség sem teljes sötétség, 
mert az ember emlékezetében, tudatában, ott van a fény emléke, és gondo- 
latban el tudja képzelni az ismerős arcokat, tárgyakat és az ismert környe- 
zetet. De aki életében soha sem ismerhette meg a fényt, akinek nincs semmi 
tapasztalata arról, hogy néz ki a világ, az emberek, az teljes sötétségben él. 
Ennek a szomorú állapotnak a súlyosságát a régi időkben még az is fokoz- 

ta, hogy az ilyen emberek nem kaptak semmiféle szervezett segítséget, 
hogy a szükséges dolgokat és a mindennapi kenyeret megszerezhessék. 
Dolgozni nem tudtak, és nem maradt számukra semmi más lehetőség, mint 
az, hogy az utak szélén maradjanak és az úton járóktól alamizsnát kérje- 
nek, kolduljanak. Ezt tette Bartimeus is. Akár hideg volt, akár meleg, ott 
állt az útszélen, Jeruzsálem és Jerikó között és koldult. Neki csak annyija 
volt, amit a könyörülő szívű emberek adtak. Az irgalmasság pedig, mint az 
irgalmas Samaritánus történetéből tudjuk, abban a korban is ritka emberi 
tulajdonság volt. Bartimeusnak tehát nagyon nehéz volt az élete. 

Egyszer azonban valami történt vele. A Jerikó és Jeruzsálem közötti 
úton sok ember közeledtének a zaja hallatszott. A vak koldus megkérdez- 
te mi ez a lárma, ez a különös zaj. Amikor megtudta, hogy Jézus és tanít- 
ványai mennek az úton, elkezdett kiáltani: , Jézus Dávidnak fia könyörülj 
rajtam.” Erről a csodálatos mesterről, erről a vándor prófétáról már az 
útszéli koldus is tudott. Ő is hallott nagy tetteiről, ezért fordult felé imád- 
ságos kiáltással, hogy Jézus könyörüljön rajta. Ezzel a kiáltással kifeje- 
zi azt a hitét is, hogy ő Jézust nemcsak egy különleges orvosnak, nem is 
csak egy nagy prófétának, hanem a világ Megváltójának, Messiásnak vall- 
ja. Hitte, hogy ott, ahol minden más emberi segítség tehetetlen és hiába- 
való, Jézus még tud segíteni. 

Vessünk egy rövid pillantást a Jézust kísérő tanítványokra és a nép- 
re is. Ezek nem akarták, hogy a szegény vak koldus odamenjen Jézushoz. 
El akarták őt hallgattatni. Tehát ezek az emberek sem értették meg igazán 
az Úr Jézust. Jézus segítségét, emberfölötti képességét csak a saját részük- 
re akarták igénybe venni. Ők tehát Krisztus után menve is önző embe- 
rek voltak. Bartimeus nem hagyta magát lerázni. Amikor el akarták hall- 
gattatni még hangosabban kiáltott. És ekkor Jézus magához hívta őt. Az 
úton egymás mellett állottak a világ megváltója és a vak koldus. Bartimeus 
pedig, aki egész életében mindig csak kért, itt is kérni kezdett. Most nem 
úgy kért, mint máskor, mert nem alamizsnáért, nem egy darab kenyérért 
és nem pénzért könyörgött. Ő sokkal többet várt Jézustól. Ezért tőle fényt 
kért sötétségbe borult életére. Kérte, hogy Jézus nyissa meg szemeit. Jézus 
pedig látva Bartimeus hitét, megadta neki a látás ajándékát. 

Vajon mit gondolt ez a meggyógyult Bartimeus a tanítványokról és 
az úton Krisztust követő emberekről, akik őt, amikor Jézushoz kiáltott, 
dorgálták és a Jézushoz jutását lehetetlenné akarták tenni? Önmagában 
bizonyára megállapította, hogy Jézus nagyon jó ember, hogy végtelen az 
irgalmassága, de a többiek annak ellenére, hogy Jézust követik az úton, a 
tanítványok hozzátartozónak tartják magukat, mégis érzés nélküli, irgal- 
matlan emberek. Sajnos sok vonatkozásban ma sem változott ez az állapot. 

A legnagyobb háborúkat, amelyben sok millió ember vesztette el az életét, 
és amelyek annyi nyomorúságot és szenvedést hoztak a világra, keresz- 
tyén népek robbantották ki. Nemcsak a hatalmasok, hanem nagyon sok 
egyszerű ember is figyelmen kívül hagyja mindennapi életében a szere- 
tet evangéliumát. És ezt nemcsak az egyháztól elidegenedettek, hanem az 
egyházban élők is sokszor cselekszik ugyanígy. Hallják ugyan Isten Igé- 
jét, de mindennapi életük cselekedeteit, döntéseit nem ez irányítja. Meg- 
nyugtatják lelkiismeretüket azzal, hogy néha elmennek a templomba, úgy 
gondolják ezzel eleget tettek keresztyéni kötelességüknek, de életükben 
folytatódik minden a régi módon. Ezért került ilyen megrendült állapotba 
a keresztyénség hitele a világban. Pedig tudatosítanunk kell, hogy a nem 
keresztyének és a hitetlenek éles bírálattal figyelik tetteinket, különösen, 
ha egyházi vezetők követnek el méltatlan tetteket. 

A könyörgő vak koldus nemcsak kérni, hanem adni is tud. Szép példát, 
és megszívlelendő tanítást ad arra nézve, hogyan kell kitartóan imádkozni. 
Amikor ő Jézust kérte, úgy tűnt, mintha Jézus tovább akarna menni, anél- 
kül, hogy meghallgatná kérését, de ő nem szűnt meg kiáltani. Ő sejtette, 
amit mi már tudunk, hogy Jézus irgalmas, szerető szívű és hatalmas, aki 
segíteni akar, ha egy ember a nagy mélységből kiált hozzá. Remélte, hogy 
Jézus senkit sem akar az út szélén hagyni, hogy ő mindig kész segíteni és 
gyógyítani. Bartimeus valószínűleg már hallott Jézus Názáretben mondott 
prédikációjáról, ahol ő Istennek a Messiásról szóló jövendölését magára 
vonatkoztatta. Ott így prédikált: , Az Úrnak Lelke van rajtam, mert fel- 
kent engem, és elküldött, hogy a szegényeknek az evangéliumot birdessem, 
a foglyoknak szabadulást, és a vakok szemeinek a megnyitását.” Mi már 
sokkal többet tudunk Jézusról, mint akkor Bartimeus. Mi már ismerjük 
Urunknak ezt az ígéretét is:” Kérjetek és adatik néktek.” Vajon mi tudunk- 
e olyan kitartóan imádkozni, mint Bartimeus? 

Az imádság sok ember életében csak egy gyermekkorból megtartott 
szokás. Korunk emberének nincs mikor imádkozni. Az ember reggel fel- 
kel, köszönetet kellene mondani Istennek megőrző kegyelméért, de sür- 
get az idő, sok a tennivaló, sietni kell és imádságra már nem mindig marad 
idő. Utána az egész nap tele van tennivalóval és mikor eljön az este az 
ember olyan fáradt, hogy imádságos elcsöndesülésre már alig van ereje, 
kedve. Az így elfáradt ember lefekszik talán azzal a gondolattal, hogy az 
ágyban fog imádkozni, de sokszor csak az imádság kezdetéig jut el, mert 
elalszik. Így marad el lassanként sok ember életéből az imádság. A mecha- 
nikusan elmondott imádság, amelynél az ajkak mozognak ugyan, de szív 
és a gondolatok a mindennapi élettel vannak lekötve, öncsalás. Imádkoz- 
ni, teljes szívvel könyörögni, gyermeki bizalommal kell, mert ilyen imád- 

ságra vonatkozik Urunknak az ígérete: , Kérjetek és adatik néktek." Az 
ember nem mindig azt kapja Istentől, amit szeretne, de ő mindig azt adja 
nekünk, ami végül is javunkat szolgálja. Pál apostol gyógyulásért imád- 
kozott és kegyelmet kapott. És később ő maga adott ezért hálát Istennek. 
Bartimeus kitartó imádsága nyomán megkapta Jézustól a látás ajándékát. 

Nekünk is mindig van olyan hiányunk, amit kérnünk kell, és érte hálát 
kellene adnunk. Nekünk egészséges szemeink vannak, sokszor mégis vakok 
vagyunk. A vak gyermek még az édesanyját sem látja, még akkor sem ha 
mellette áll és a hangját is hallja. A vak ember nem látja a napot, még akkor 
sem, ha fényét ránk árasztja és melege az arcunkat simogatja. Balgaság len- 
ne, ha a vak gyermek, vagy a vak ember azt mondaná, hogy nem létezik 
semmiféle anya, vagy semmiféle nap, mert ő nem látja. Az emberiségnek 
egy jelentékeny része mégis ebben a balgatag állapotban leledzik. Ezeknek 
az embereknek a balgasága éppen abban mutatkozik meg, hogy lelki vaksá- 
gukból általános érvényű következtetést vonnak le. Hallhatná Isten szavát, 
érezhetné a saját életén Isten szeretetének a melegségét, ő mégis azt mond- 
Ja: nincs Isten. Az ember mindent Istentől kap. Tőle származik minden 
tökéletes ajándék. A nehéz órákban is ő ad erőt és vigasztalást. Mégis sokan 
megtagadják őt. Ilyen a teljes vakság. Az emberiség, amelyik vakságának és 
hitetlenségének a sötétségében él, nemcsak Istentől idegenedik el, hanem az 
emberektől is. Nem ismeri fel az embertársban a testvért, a felebarátot. Ezért 
van tele az emberiség történelme tragédiákkal, háborúkkal és keservekkel. 

Így áll a dolog velünk, emberekkel. Az emberek jelentékeny része ez 
elszomorító tények ellenére is felvilágosultnak vallja magát és azt mond- 
ja, hogy ő tisztán lát. Pontosan így vélekedtek önmagukról az ószövetsé- 
gi nép farizeusai, és művelt tudósai. Mit tud Jézus az ilyen embereknek 
mondani? Ő ki akarja őket és minket is józanítani, illúzióikból, amikor ezt 
mondja: „Ha vakok lennétek, nem lenne bűnötök. Mivel pedig azt mond- 
játok, látunk, ezért bűnötök megmarad.” 

Mindnyájunknak szüksége van Jézus Krisztus evangéliumának szemgyó- 
gyító balzsamára, hogy meglássuk valóságos állapotunkat. Mi szeretnénk éle- 
tünk megújulását látni. Szeretnénk az önmagunk és szeretteink üdvösségét 
látni. Szeretnénk egy szebb, jobb, igazságosabb világot látni, amelyben sze- 
retet, öröm, békesség és szép együttélés jellemzik az életet. De körülöttünk, 
és sajnos bennünk is, sokszor sötétség van. Lehet ezen a helyzeten segíte- 
ni? Van még megoldás ennek az elesett állapotnak a gyógyítására? Igen van. 
Könyörögjünk, mi is mint Bartimeus teljes gyermeki bizalommal, e szavak- 
kal: Uram könyörülj rajtunk és gyógyíts meg minket, hogy lássunk. Ámen 

Ember hol vagy? 
(Kirchlindach) 


Alapige: 1. Mózes 3,8-9 


Amikor azonban megballották az Űr Isten bangját, amint a 
napi széljárás idején a kertben járt-kelt, elrejtőzött az ember és 
felesége az Űr Isten elől a kert fái között. De az Űr Isten kiáltott 
az embernek, és ezt mondta: bol vagy? 


Kedves Testvéreim, 


Isten néha úgy beszél Igéjében az emberhez, mint a szülők kis gyermeke- 
ikhez. A gyermek, aki környezetét, a maga kis világát meg akarja ismerni, 
tele van kérdésekkel. A szülőknek nem kis gondot okoz néha, ha a sokszor 
meglepően érdekes, néha nehéz és kényes kérdésekre feleletet kell adniuk. 
Közben oda kell hajolni a gyermekhez, vigyázva arra, hogy az elhangzott 
kérdésre a gyermek szellemi képességéhez mérten válaszoljon. Vigyázni- 
uk kell arra, hogy mindig az igazságnak megfelelően szóljanak, de ezt az 
igazságot leegyszerűsítsék. Az életünk dolgai sokszor bonyolultak, nem 
lehet a gyermeknek mindent részletesen elmagyarázni, mert nem tudna 
mindent felfogni és az aprólékos magyarázatok esetleg károsak is lehet- 
nének. Az értelmes szülők vigyáznak arra, hogy a gyermekek olyan fele- 
letet kapjanak, hogy azok életük későbbi szakaszában is áldott útmuta- 
tások legyenek számukra a szép és józan életrend megvalósítására. Isten is 
így cselekszik velünk. 

Az emberiség ma már büszkén hangoztatja nagykorúságát. Az ember 
valóban sok titkát felfedezte már a földi élet lehetőségeinek. Ez nem véletle- 
nül van így. Már a zsoltáríró is csodálattal néz az ember lehetőségeire, ami- 
kor Istenre nézve ezt mondja: , Urrá tetted őt kezeid munkáin és mindent 
lábai alá vetettél." Isten már az Szentírás első lapjain elmondja, hogy nem- 
csak a nagy emberi lehetőségek, hanem ez az egész hatalmas világminden- 
ség is ő tőle származik. Isten nem akar a Bibliában természettudományos 
előadást tartani a világról, hanem be akarja mutatni az embernek terem- 
tett világát és kijelenteni akaratát. Fejlődése során az ember már eljutott 
odáig, hogy sokat tud, de ez a sok még mindig nagyon kevés. Isten világá- 
nak, és a mi életünknek a titkaiból mindig annyit jelent ki, amennyi elég- 
séges ahhoz, hogy ha Igéjét komolyan vesszük, akkor szép és boldog éle- 
tet élhetünk ezen a földön és utána üdvösségre érkezhetünk. Évezredek óta 
kutatja és kérdezi az ember; hogyan keletkezett ez a világ. Az ember kuta- 

tásának az eredményei azonban nem adnak megnyugtató végleges felele- 
tet erre a kérdésre. Érvényes útmutató üzenetet csak Isten ad a Bibliában, 
amelyben kijelenti, hogy világunkat és minket, embereket ő teremtett. A 
világ teremtéséről szóló tudósításban Isten különösképpen úgy beszél hoz- 
zánk, mint az apa a kiskorú gyermekeihez. Mi még így se tudunk Istennek 
ebben a tudósításában mindent megérteni, ismereteink hézagosak marad- 
nak. Viszont, ha tudatosítjuk, hogy a teremtés hat napja nem hat földi napot 
jelent, hanem hat korszakot, és az ember csak a teremtési folyamat végén 
jelent meg a földön, akkor a bibliai tudósítások és a tudományos kutatá- 
sok eredményei közel kerülnek egymáshoz. Ennek a kérdésnek nem sza- 
bad túl nagy jelentőséget tulajdonítanunk. Az emberi feleletek csillapíthat- 
ják ugyan kíváncsiságunkat, de nem tudnak bennünket szebb, és üdvösség- 
re vezető élethez segíteni. Isten pedig éppen ezt akarja adni nekünk. 

A Szentírás teremtéstörténetének a végén az áll, hogy minden, amit 
Isten teremtett, nagyon jó volt. Isten tehát egy szép és tökéletes vilá- 
got teremtett. A földet az ember kezébe adta, hogy éljen és alkosson raj- 
ta. Istennel közösségben élve öröm és boldogság lehetett az ember élete. 
Mi: még elképzelni is alig tudjuk, milyen csodálatosan szép volt ez a világ 
az édeni boldogság korában. Akkor ugyan még nem léteztek technikai 
korunknak a vívmányai, nem volt neonvilágítás, telefon, rádió, televízió 
gépkocsi és repülőgép. Az emberek világűrutazásra még nem gondolhat- 
tak. De nem volt szenvedés, fájdalom, félelem, könnyhullatás és halál sem. 
Az ember zavartalan összhangban élt Istennel. 

De ebben a szép világban megjelent a kísértő, a kígyó. A kísértőnek a 
létezése az ember számára megoldatlan problémát jelent. Az ember felte- 
szi a kérdést, hogy honnan jött, hol vette a bátorságot és az erőt a kísér- 
téshez, nem tudjuk. A Bibliában erre nézve nincs egyértelmű kijelentés 
csak utalások vannak rá, hogy honnan származik a gonosz. De eljött és 
az ember elesett. Azóta a kísértés az ember életének a legszomorúbb rea- 
lítása. Ma a legtöbb esetben már könnyű dolga van velünk a kísértőnek. 
Mi már egy megkísértett, félrevezetett világba születtünk bele. Az első 
bűneset óta, nem mondhatjuk, hogy ez a világ jó világ. Ma már mind- 
nyájunk vérében ott van a hajlandóság az elbukásra. Istennek a Krisztus- 
ban készített kegyelme nélkül, akiben megváltani jött minket, az életünk 
reménytelen élet lenne. 

Olyan a helyzetünk, mint azoknak a kis országoknak a helyzete, akik- 
nek a területét egy nagyhatalom hadserege szállta meg. Ezekben a megszállt 
országokban nem nagyon mutatkoznak a széles nyilvánosság előtt a meg- 
szállók, mert tudják, hogy az ott élő nép nem szereti őket. Inkább visszahú- 
zódnak állomáshelyükre, vagy az egyenruhát levetve civilbe öltözve járnak 

a nép között. Az ország népe ritkán látja őket, pedig a háttérben mindenütt 
ott vannak. Meghagyják a népnek azt az illúziót, hogy ők szabadok, sőt ezt 
éppen ők hirdetik az ott élő embereknek hangosan; ti szabadok vagytok, mi 
nem is akarunk a ti dolgaitokba beleavatkozni. De a valóságban, ezekben a 
megszállt országokban mindenütt az történik, amit ők akarnak, amit paran- 
csolnak. Az embereknek csak úgy szabad élni, gondolkodni, vagy beszélni, 
ahogyan az nekik tetszik. A kis nép pedig tehetetlenül hordja megszállott 
életének ezt az elesettségét. Hasonló helyzetben vagyunk a kísértővel is, aki 
ott áll mindenütt életünk hátterében. Barátunknak vallja magát, és ha az éle- 
tünknek nincsen szilárd fundamentuma, akkor ezt elhisszük neki és elbu- 
kunk. A szilárd fundamentum az Istenbe vetett hit. Annak a tudata, hogy 
Isten szeret minket, életünket csak ő válthatja meg és csak ő adhat életünk- 
nek értelmet és győzelmet a gonosztól. Ezt a tudatot azért kell szívünkben 
hordani, mert a kísértő jótevőnknek mutatja magát és be akarja bizonyí- 
tani, hogy ő nekünk jobb életet tud adni, mint Isten. Ősi módszere ez a 
kísértőnek. Ez a módszer vezetett eredményhez az első kísértésnél is. Nem 
ok nélkül van mai Igénkben: , A kígyó pedig ravaszabb volt a föld minden 
állatánál." A Szentírásban találóan van leírva a kísértő neve: Kígyó. Hal- 
kan és észrevétlenül tud az emberhez közeledni. Így kezdte munkáját az 
Édenben is. Csendesen, ravaszul, bejelentkezés és meghívás nélkül érkezett 
meg, és így beszélt: ne vedd komolyan Isten beszédét, többre mégy, jó dol- 
god lesz. A kísértő kitűnő festő is, aki tud szép jövőképet állítani az ember 
elé, egyben pedig ügyes és rettenetes diplomata, aki álomszép jövendőt ígér 
azoknak, akik neki engedelmeskednek. Ilyen módon érte el az eredményt 
már az Édenben is. Az asszony engedelmeskedett neki. Tetszett neki az 
ígéret, hogy olyan lesz, mint az Isten, jónak és gonosznak tudója. Eddig 
az ember csak a jót ismerte, hiszen Isten közelében az ő oltalmában, féle- 
lem és szenvedés nélkül élve jó volt az élet. Az Istennel való közösségük, 
az Istenre figyelésük, az élet fájáról való táplálkozás volt. A bűneset után 
rögtön elkezdtek félni. Olyanná akartak lenni, mint Isten, ezért elvesztet- 
ték a maguk vidám boldog ember életét. És a világ, amelyet Isten nagyon 
jónak és szépnek teremtett, egy félelmekkel teljes, sötét és a saját elbukott 
emberi képességével, csak halálba rohanni tudó világgá lett. 

A tudás is Isten ajándéka. Ő nem akarta az embert tudatlanságban hagy- 
ni. Hiszen ő ajándékozta az értelmet és ő adta a hatalmat, hogy uralkod- 
jon a földön élő minden állaton. Ő adta szívünkbe a lelkiismeretet és ezzel 
a Jó ismeretének a törvényét. Ezen az ismereten keresztül nemcsak földi 
örömöket, hanem örök életet is akar ajándékozni nekünk. Megváltónk így 
imádkozott főpapi imájában: „Az pedig az örök élet, hogy megismerjenek 
téged az egyedül igaz Istent, és akit elküldtél, Jézus Krisztust. "De az isme- 

ret engedelmesség nélkül, Istenbe vetett hit nélkül pusztulásba vezet. Mert 
hit nélkül nincs igazi szeretet. Ha egy embernek a szívében szeretet van, 
annak a fundamentuma Isten szeretete. Mi azért szerethetjük embertársa- 
inkat, mert velünk együtt ők is Isten gyermekei. Nemcsak a hozzánk közel 
állók, hanem a távol élők is. Mi azért lehetünk házastársakká, szülőkké, 
gyermekekké, testvérekké, mert Isten szeretete egymásnak ajándékozott 
minket. És ahol az embereket ez az igazi szeretet köti össze, ezek az embe- 
rek érzik az egymásért való felelősséget. Ez által az Istentől kapott szeretet 
által akarunk mi minden tudásunkkal és minden erőnkkel azoknak segíteni 
és azoknak szolgálni, akiknek az életéért is felelősnek érezzük magunkat. 
A szeretettel alkalmazott tudás, áldássá válhat embertársaink részére. Az 
első varrógép úgy készült el, hogy egy szegény technikus nagyon szerette 
a feleségét. Felesége szegénységük miatt nagyon sokat dolgozott, hogy csa- 
ládját szinten tarthassa. Késő éjszakákba hajlóan varrta és javítgatta az alsó 
ruházatot és a felső ruhadarabokat is gyermekeiknek. Férje szerette volna 
ezt amunkát megkönnyebbíteni, hogy több ideje lehessen a pihenésre. Sok 
ideig tartó gondos kísérletezések után így jutott el odáig, hogy elkészítette 
az első varrógépet. Tudása és szeretete ezen a módon igen nagy segítséggé 
lett nemcsak a felesége részére, hanem a későbbi nemzedékek részére is. A 
felfedezések történetében sok hasonló példát találunk. 

Más a helyzet ott, ahol a tudás nem párosul Istenre figyelő engedelmes- 
séggel, tehát hitből fakadó szeretettel. Ott a tudás nem veszi figyelembe, 
mi lenne javára a másik embernek, hogyan lehetne könnyíteni a terhén. Ez 
a szeretet nélküli tudás, pusztulásba sodorhatja a világot. Elrettentő pél- 
dát adnak erre a háborúk. Milyen hasznos, milyen gyors összekötő eszköz 
lehet pl. a repülőgép békeidőben. De a háborúban borzalmas eszközzé vál- 
hat. Mi sok légiriadót éltünk át, és láttuk az ember tudásának a szomorú 
következményeit. Fent a repülőgépen valaki csak egy gombot nyom meg, 
hogy a bombákat kioldja és néhány pillanat múlva házak dőlnek romba, 
apák, anyák és gyermekek vére omlik a gyűlölet gyümölcseként. 

Gondoljunk a tudomány egyik legújabb termékére, az atomenergiára. 
Ez az energia elképzelhetetlenül széppé és gazdaggá teheti az emberiség- 
nek a jövőjét, de elrettenő módon elpusztíthatja a földet és rajta minden 
életet. Ha ezt az energiát egy kritikus helyzetben valakinek talán rossz lel- 
kiállapotában szeretetlen felelőtlenséggel alkalmazzák, az világkatasztró- 
fához vezethet. Hit és szeretet nélkül tehát ilyen következményei és táv- 
latai lehetnek az emberi tudománynak. 

Ha nem vagyunk vakok, az Isten iránti engedetlenség gyümölcsét mai 
világunkban is láthatjuk. De még nem veszett el minden. Isten mentőszeretete 
engedetlen gyermekeit is át akarja ölelni. Isten ma is, felénk is kiáltja: „ Ember 

bol vagy.” Ez a kiáltás nemcsak az Édenben élt Ádámra és Évára vonatkozik, 
hanem ma is mindnyájunkra. Ő ismeri nemcsak a testünket, a lelkületünket, 
hitünket, vagy gyűlöletünket is. Ő ismeri a mi dacos, fényes és üres életün- 
ket. Az első emberpár az Éden fái mögött akart előle elrejtőzködni. Sokan 
közülünk a sokat emlegetett nagykorúság és korszerűség jelszava mögött 
akarják magukat elrejteni. De Isten elől nem lehet elrejtőzködni. Isten szám- 
adásra hív bennünket. Ebben a felelősségre vonó kiáltásban azonban már 
benne van a kegyelem hívogatása is. Kegyelmi időben élünk. Ne hárítsuk 
egymásra bűneinket, mint az első emberpár az Édenben. Valljuk meg Isten 
előtt gyarlóságainkat, és kérjünk tőle tiszta szívet és új életet. Ámen 


A ház őrizője 
Alapige: Zsoltárok 127,1-2 


Ha az Úr nem őrzi a bázat, biába dolgoznak azon annak 
őrizői. Ha az Űr nem őrzi a várost, biába vigyáz az őriző. Hiába 
néktek korán felkelnetek későn fekiüdnötök, fáradsággal szerzett 
kenyeret ennetek! Szerelmesének álmában is ad eleget. 


Kedves Testvéreim, 


Az ember csak egy módon teheti széppé, példássá és vonzóvá az életét: 
Úgy hogy gyermeki bizalommal figyel Istenre, és engedelmeskedik akara- 
tának. Az Istentől távolra szakadt emberek ezt a gondolatot nem fogadják 
el, mert azt korszerűtlennek, világ-idegennek tartják. Pedig annak megvaló- 
sítását Jó lenne mindenkinek megpróbálni. Azok, akik életüket más módon 
akarják széppé és vonzóvá tenni, nem tudják ezt a kijelentést megcáfolni. 
Nem tudják, mert mindennapi életvitelükből nyilvánvalóvá válik, jóllehet 
erről nem nagyon beszélnek, hogy sok eredményt értek ugyan el életvitelük- 
kel, sok mindenben előre haladtak, a szívükben mégsincs békesség és öröm. 
Viszont akik életüket a hit és az Isten iránti engedelmesség fundamentumára 
építették, boldogan vallják meg, hogy az Isten közelében való életben, annak 
ellenére, hogy nekik is vannak harcaik és nehézségeik, nincs reménytelenség. 

Az élet elrontásának azonban sok módja, sokféle lehetősége van. Egyik 
legismertebb módja ennek az aggodalmaskodás, az elcsüggedés. Mai ige- 
hirdetésünkben erről van szó. Az aggodalmaskodás, az elcsüggedés nagy 
megrontója az életünknek. Az aggodalmaskodó ember minden élethely- 
zetben talál valami okot az elcsüggedésre, a szívében mindig van valami 

félelem, valami keserűség, ami miatt soha sem tud igazán és önfeledten 
örülni. Ha ma Jól alakulnak élete dolgai, akkor aggodalmaskodik a hol- 
nap miatt. Fél, hogy a mai lehetőségek, a ma még megkapott erő, egészség, 
összeköttetések, anyagi javak, holnapra elveszhetnek. A naponta változ- 
ható élet eseményei közben állandóan riogatja nyugtalan lelkét, mert a 
változás rémét látva arra gondol, hogy a holnap rosszabb lesz, mint a ma. 
Az aggodalmaskodás a hit hiányából fakad, mert az ember nem számol 
komolyan Isten gondviselő jóságával. Az ilyen ember úgy él, mintha az 
élet minden problémáját egyedül kellene megoldania. Nem hallja meg az 
Igét: „Hívj segítségül engem a nyomorúság idején, én megszabadítalak 
téged, és te dicsőítesz engem.” Nem meri komolyan venni Istennek a pró- 
fétán keresztül mondott üzenetét, amelyet mi is a közelmúltban hallottunk 
az Igében: , Ne félj, mert megváltottalak, neveden szólítlak, enyém vagy". 

Nem csoda, ha az ember, aki csak a maga erejével a maga lehetőségével 
és mindig mindenben csak világi tényezőkkel számol, kétségbe esik. Mert 
az egész világ és benne a mi életünk is alá van vetve a változandóságnak. 
Az ember a hajszában elveszti az erejét, megfárad. De Isten nem fárad el 
sohasem. Ő ad erőt a megfáradtnak és a gyengének az erejét megsokasít- 
Ja. Ezt felejtjük mi el sokszor, azért van tele az életünk nyugtalansággal, 
és feszültséggel. Sokan reggelenként, amikor felébrednek, nem szakítanak 
időt az imádságra, mert mindig van valami sürgős tennivaló, sietni kell. 
Sokan azért nem tudnak éjszaka sem pihenni, aludni, mert a holnapi mun- 
ka, amit reggel folytatni kell, még aludni sem hagyja őket. 

Akik egész életükben nagyon sokat dolgoztak és öregségükben elér- 
ték az időt, hogy élvezzék a megérdemelt nyugalmat, akkor sem akarnak 
megpihenni. Valóban nem jó a munkát egyszerre abbahagyni, egy kis ten- 
nivaló a megfáradtak életében is jót tehet, és általa az idősek áldássá válhat- 
nak a fiatalok mellett, miközben átadják nekik gazdag élettapasztalatukat. 
Ha a fiataloknak tanácsot adnak, és segítő tetteikkel is melléjük állnak, ez 
nekik is jót tesz. Az az érzés, hogy az ember tanácsot adni, segíteni, alkotni 
tud, erőforrássá válik a további élethez. Az ember nem érzi magát fölösle- 
gesnek. Sokan azonban idős korukban is összeszedik még meglévő erejü- 
ket, hogy többet dolgozhassanak. Őket már nem az alkotás öröme, vagy 
az életerő lendülete hajtja, hanem az az aggodalmaskodás, hogyha nem 
dolgoznak, akkor szükségbe jutnak. Isten pedig sietségünk és rohanásunk 
közben is megszólít minket, hogy csöndesedjünk el. Figyeljünk oda, mit 
mond ő nekünk, maradék erőnket is összeszedő rohanó embereknek, akik 
mindent a maguk munkájának az eredményére akarnak építeni: „Hiába 
néktek korán felkelnetek, későn feküdnötök, fáradsággal szerzett kenye- 
ret ennetek. Szerelmesének, álmában is ad eleget.” 

Istennek ez az Igéje nem azt jelenti, hogy ő tétlenségre akar bennün- 
ket biztatni. Ő nem tétlenségre, hanem hívő gyermeki bizalomra akar 
bennünket nevelni. Nem akarja elvenni tőlünk a munka eredményének az 
örömét, hanem meg akar minket szabadítani az aggodalmaskodástól, az 
elcsüggedéstől. Nem azt mondja, hogy ne alkossunk, hanem azt mondja, 
hogy hogyan ne merüljünk el az alkotásban. Teremtő tervében igen nagy 
szerepet tervezett a mi emberi munkánknak is. Gondoljunk csak például 
a Thesszalonikabeliekhez írt levél egy mondatára: ,, Intünk titeket testvé- 
reink, hogy becsületbeli dolognak tartsátok, hogy csendes és nyugodalmas 
életet éljetek és szükségleteiteket kezetek munkájával szerezzétek meg. ” 
Tehát Isten csendes és nyugodalmas életre akar segíteni. Csak az tud derűs 
lélekkel dolgozni, aki becsületesen elvégzett munkája után Istentől várja 
az eredményt. Tanuljuk meg azt az egyszerű és mégis mély életbölcsessé- 
get, hogy emberé a munka Istené az áldás. Hiába a mi nagyot akarásunk, 
gigantikus terveink, örök sietségünk, ha kihagyjuk terveinkből az Istent. 
Mert mindenünk, amink van, az erőnk is és a munkánk gyümölcse is az ő 
kegyelmének az ajándéka. 

Az evangéliumból mindnyájan ismerjük Péter apostol és halász tár- 
sai eredménytelen munkájának a történetét. Egész éjszaka hiába dolgoz- 
tak. De később, amikor Krisztus parancsa szerint vetették be hálójukat 
a vízbe, az tele volt halakkal. Akkor már nem volt a munkájuk hiábava- 
ló. Péterék ezen az eseményen keresztül tudatosították erőtlenségüket, 
és kicsinységüket. Sokféle munka van, amelyeknél az alkotásaira büszke 
ember nem ismeri fel, hogy az elért eredmény Isten ajándéka. Az ember 
kész magával dicsekedni, bölcsességét, erejét, és ügyességét dicsérni. Mi 
gyakran egészen elfelejtjük, hogy minden eredménynek az előfeltétele, az 
élet, az idő, az erő, az értelem, mind, mind Istennek az ajándéka. Talán 
a földműves ember tudja legjobban felismerni, hogy Isten áldása nélkül 
minden emberi igyekezet hiábavaló erőpazarlás. Hiába töltene az ember 
nappalt és éjszakát a bevetett földeken, a pusztító fagyot elhárítani, a 
viharfelhőket elűzni, vagy a vihar által okozott kárt megakadályozni, sem- 
mi emberi erővel nem lehet. 

A hívő ember számára azonban ez a tény sem okoz félelmet. Tudjuk, 
hogy a nap, a föld, a csillagok és a viharok annak engedelmeskednek, aki 
minket halandó embereket arra méltat, hogy itt ezen a földön munkatár- 
sai lehetünk. Ha ezt tudjuk, akkor nem leszünk olyan büszkék magunkra, 
az eredményeinkre és nem leszünk olyan kétségbe esettek a próbaté- 
telek, az eredménytelenségek és a veszteségek esetén. Akkor javainkra, 
tudásunkra, erőnkre és eredményeinkre nézve nem fogunk önmagunk- 
kal dicsekedni, mert tudjuk, hogy az eredmények nem mindenekelőtt a 

mi erőfeszítéseinknek, hanem Isten jóságának a gyümölcsei. Igy a nehéz 
időkben sem vesz erőt rajtunk a csüggedés, az elkeseredés, mert valljuk, 
hogy Isten gondviselő édes Atyánk. Ő a félelmet is örömmé, a rosszat is 
jóvá és a halált is életté tudja változtatni. Hozzátartozva, közelében, még 
a próbatételek idején is van reménységünk és örömünk. Tudjuk, hogy a 
mi munkánk nem hiábavaló az Úrban. A hiábavaló munka nagy büntetés 
lenne számunkra. Az ókorban azzal büntettek bizonyos elítélteket, azzal 
súlyosbították büntetésüket, hogy értelmetlen munkát végeztettek velük. 
Például üres malmot kellett hajtaniuk, vagy nagy kődarabokat kellett fel- 
cipelni egy magas hegynek a csúcsára és onnan leengedni. Ilyen munká- 
kat kellett ismételniük, amelynek senki nem vette hasznát. Isten Igéje 
hirdetőinek néha az az érzése, hogy hiábavaló munkát végeznek. Hány- 
szor panaszkodtak a próféták, hogy az emberek nem akarják hallani Isten- 
nek az Igéjét, és a meghallott Igének nem engedelmeskednek. A hűséggel 
hirdetett Ige is sokszor talál süket fülekre. Nagypénteken úgy tűnt, hogy 
Jézus Krisztus egész életműve hiábavaló volt. Hiszen ő értünk lett ember- 
ré, hogy minket Isten gyermekeivé tegyen és az ember megölte őt. De sok 
helyen nem akarják ma sem hallani Istennek az Igéjét, mert annak úgy 
sem akarnak engedelmeskedni. Az igehirdetés munkája sok helyen hiába- 
való munkának tűnik. A valóság azonban az, hogy ez a munka nem hiá- 
bavaló, mert Krisztus nem maradt a halálban. Él, és neki adatott minden 
hatalom mennyen és földön. Ebben a sok hálátlansággal terhelt világban is 
mindig vannak emberek, akik vágynak Isten Igéje után és hűséggel igye- 
keznek cselekedni akaratát. Megáll Istennek az az ígérete, hogy az ő Igé- 
je nem tér hozzá vissza üresen, hanem gyümölcsöt terem. Nem kell tehát 
aggodalmaskodással végezni munkáinkat, ha Istennel járunk, nem hiábava- 
ló a munkánk. Ő azonban olyan kegyelmes hozzánk, hogy nekünk nem- 
csak a munkára, hanem a pihenésre is ad időt. A vasárnap az ő ajándéka, 
hogy lelkünket táplálja és testünket pihentesse. Az Istentől adott életrend, 
amelyben a munka és a pihenés, a hétköznapok és az ünnepek ritmikusan 
váltják egymást, testi erőnk megtartását és hitünknek az erősítését akar- 
ja munkálni. Nem fog szorongatni az aggodalmaskodás, ha hittel tudjuk 
vallani, hogy Isten megáldja munkánkat és erőfeszítéseink jó gyümölcsö- 
ket teremnek. Mi ugyan nem tudjuk megtartani még a magunk életét sem, 
de amit Isten ránk bízott, azt végezzük el mindig hűséggel. 

Az ilyen hittel végzett munka áldott eredményt hoz a társadalom 
részére is. A történelemben erre is sok példa van. A középkorban, Fran- 
ciaországban a hugenották lelkiismeretes munkája nyomán szépen emel- 
kedett az életszínvonal és a jólét. Később XIV. Lajos fanatikus király 
kiűzte az országból a hugenottákat és Franciaország hamarosan lesze- 

gényedett. A hugenottáknak üres kézzel kellett menekülni az ország- 
ból, de a szívük nem volt üres. Mindent szülőhazájukban hagytak, de 
magukkal vitték a hitüket. Ezek a hontalan menekültek áldássá lettek 
azokban az országokban, ahol letelepedtek. Munkájuk nyomán Hollan- 
diában, Németországban és Svájcban virágzó ipar és kereskedelem jött 
létre. Ezek az emberek, akik maguk szegények voltak, elérték azt, hogy 
új hazájukban a szegények részére menedékházakat, árvaházakat, és agg- 
menházakat építettek. 

Svájcban a puritán mozgalom formált új életet. Először Genfben, majd 
Zürichben és más városokban is. Vasárnap minden vendéglőt becsuktak, 
csak a legszükségesebb munkát végezték. Korunkban sok ember azt gon- 
dolja, hogy ahhoz, hogy egy ember nagy dolgokat vigyen véghez, nincs 
szükség Istenre. Nagy emberi tévedés ez. Mi nem mindig tudunk belelátni 
az események összefüggésébe. A Bábel tornyának az építői szintén Isten 
nélkül akartak nagyot építeni, magasra emelkedni. Egy ideig ment is ez a 
munka, már valóban jó magasra emelkedtek, de aztán nem tudták egymást 
megérteni, nem tudták tovább építeni a tornyot és az egész munka hiábava- 
lóvá lett. A mi munkánk azonban nem hiábavaló, ha otthonainkban, az egy- 
házban, és odakint a világban Isten gyermekeiként élünk. Az így élőknek 
mondja Isten az Igében: , Semmi felől ne aggódjatok, hanem imádságotok- 
ban minden alkalommal hálaadással tárjátok fel kívánságaitokat az Isten 
előtt. És az Istennek békessége, mely minden értelmet felülbalad, meg fog- 
ja őrizni szíveteket és gondolataitokat a Krisztus Jézusban.” Ámen 


(1970.) 


A kegyelem mindenre elégséges 
Alapige: 2. Korinthus 12,7-10 


Ezért tebát, bogy el ne bizakodjam, tövis adatott a testem- 
be: a Sátán angyala, bogy gyötörjön, bogy el ne bizakodjam. 
Emiatt báromszor kértem az Urat, bogy távozzék az el tőlem. 
De ő ezt mondta nekem: , Elég neked az én kegyelmem, mert az 
én erőm erőtlenség által ér célboz." Legszívesebben tebát az 
erőtlenségeimmel dicsekszem, bogy a Krisztus ereje lakozzék 
bennem. Ezért a Krisztusért örömöm telik erőtlenségekben, bán- 
talmazásokban, nyomorúságokban, üldöztetésekben és szoron- 
gattatásokban; mert amikor erőtlen vagyok, akkor vagyok erős. 

Kedves Testvéreim, 


A felolvasott igeszakasz kilencedik versének egyik mondata így 
kezdődik: „Elég néked az én kegyelmem.” Mi mindnyájan örülünk, ha 
azokból a dolgokból, amelyekre minden nap szükségünk lehet, van elég. 
Szükségünk van elég eledelre, táplálékra, hogy testünk könnyen lanka- 
dó ereje megújuljon. Hogy a beütemezett szükséges feladatokat feszült- 
ség nélkül elvégezzük, szükségünk van elég időre. Hogy testi életünk- 
nek a szükséges egyensúlya meg ne romoljon, szükségünk van elég időre 
a pihenésre és elég időre, a munka elvégzésére. Ahhoz, hogy a ránk váró 
különböző feladatokat elvégezzük, mindenekelőtt elég erőre, egészségre 
van szükségünk. Az elégedetlenkedő emberek azonban úgy érzik, hogy a 
nekik sokszor legszükségesebb dolgokban is hiányt szenvednek. Kevés a 
pénzük. Erre rendszerint akkor hivatkoznak, amikor a szükségbe került 
embertársak iránti szolidaritásról kellene bizonyságot tenni. Kevés az 
idejük, különösen, ha valakinek valamiben testvéri szívvel segíteni kelle- 
ne. Az elégedetlenkedő és hálátlan természetű ember nem szívesen adja 
jelét az embertársak iránti szolidaritásnak. A nem kívánatos dolgokhoz 
viszont egészen másképpen viszonyulnak az ilyen emberek. Ezekből 
még a hálás természetű, segítőkész embereknek is hamar elege van. Sze- 
retnénk, ha a szenvedésből minél kevesebb jutna nekünk. Ha valamikor 
ágyba dönt a betegség, a rövid idő is hosszúnak tűnik. Egy álmatlanul 
átvirrasztott éjszaka ott végtelenül sokáig tart. Még azok is, akik a rájuk 
nehezedő szenvedést, betegséget vagy megalázást türelmesen hordozzák, 
kerülhetnek olyan lelki állapotba, hogy egyszer csak azt mondják: Most 
már ebből elég, most már szeretnék ettől a tehertől megszabadulni. Pál 
apostol is került ilyen lelki állapotba. Ő azt a nagyon szép, de nagyon 
nehéz feladatot kapta Istentől, hogy hirdesse az evangéliumot, hogy a 
Jézus Krisztusban adott megváltás örömhírét vigye el a pogányokhoz is. 
Amióta őt Jézus a damaszkuszi úton ezzel a feladattal bízta meg, teljes 
erőbevetéssel igyekezett teljesíteni ezt a feladatot. De közben Isten, aki 
ezt a szép feladatot rábízta, betegséggel is meglátogatta. A Szentírásban 
nincs leírva, hogy milyen betegsége volt, és erről maga az apostol is csak 
annyit mond, hogy tövis adatott a testébe, amellyel a sátán angyala gyö- 
törte őt. Ilyen tövissel sebzetten végezte már éveken keresztül a pogány- 
misszió szolgálatát. Szeretett volna meggyógyulni, hogy munkáját, az 
igehirdetés szolgálatát, apogányok közötti evangelizációt minél távolab- 
bi népekhez elvihesse, és azt teljesebb erővel végezhesse. Hogy ennek a 
feladatnak a terhét elhordozhassa, kihez fordulhatott volna máshoz, mint 
az Úrhoz, az orvosoknak és a betegeknek orvosához. Ezért könyörgött 

háromszor is hozzá. És Isten válaszolt. Isten mindig válaszol gyermekei- 
nek az imádságára. Nem mindig olyan gyorsan, és nem mindig úgy, aho- 
gyan mi szeretnénk, de válaszol. Mert Isten jobban tudja, mint mi, hogy 
nekünk mi tesz jót, mi szolgál javunkra. Nekünk ez sokszor zokon esik, 
de Isten semmit sem cselekszik cél nélkül. Isten felelete nem az volt Pál 
apostolnak, hogy meggyógyította a betegségéből, hanem ez az Ige: , Elég 
néked az én kegyelmem.” Pál apostol úgy gondolta, hogy neki már elég 
volt a tövisből, a betegségből, de Isten azt mondta, hogy elég neki az ő 
kegyelme. Mi meg tudjuk érteni Istennek ezt a mondatát? Sokan úgy 
gondolják, hogy ez a mondat egy sablonos, vallásos mondat, amit a mai 
kor embere már nem szívesen hallgat. A kegyelem azt jelenti, hogy mi az 
életünket minden nap újra megkapott ajándékként vesszük Istentől. Mi 
sokszor vagyunk szeretetlenek, hűtlenek és önzők. Bennünket az örök- 
lött és a magunk által elkövetett bűnök a halál felé sodornak. Mi úgy, 
ahogy vagyunk halálra ítélt emberek lennénk, de Jézus Krisztus magára 
veszi bűneinknek a büntetését. Ő azért halt meg, hogy mi élhessünk. Ezt 
nevezzük kegyelemnek, Isteni amnesztiának. Ha az újságban azt olvas- 
suk, hogy valamelyik talán távoli országban egy halálra ítélt amneszti- 
át kapott - tudomásul vesszük, de ez a hír nem érint bennünket érzéke- 
nyen, mert bennünket személyesen nem érint. De a megkegyelmezett- 
nek a kegyelem többet jelent, mint a világnak bármilyen más eseménye, 
mert az számára az életben maradást hozza. Csak Isten beszél Igéjében 
arról a kegyelemről, amely mindnyájunkra vonatkozik. Ez az, amit Isten 
nekünk naponta új ajándékként ad ide. Mert kegyelem, hogy minden nap 
felkelhetünk és folytathatjuk munkánkat. Kegyelem, hogy szerethetjük 
egymást és segíthetünk egymásnak. Mindenünk, amink van, és akink 
van Isten kegyelmének az ajándéka. Ez a kegyelem mindenre elégséges. 
Ifjú munkatársának, Titusnak azt írja Pál apostol, hogy megjelent Isten 
üdvözítő kegyelme minden embernek. De az üdvösség megkezdődik 
már itt a földi életben, mert a kegyelemnek életformáló hatalma van. Az 
említett levélben azt írja az apostol, hogy az nevel minket, és az áthat- 
ja, formálja az egész életünket. Isten gyermekeivé formál bennünket. A 
kegyelem elfogadja az embert úgy, ahogy van. De nem hagyja olyannak, 
hanem naponta formál rajta valamit. Úgy nevel bennünket, hogy mi már 
itt ebben a földi életben: , Megtagadjuk a bitetlenséget és mértékletesen, 
igazán, és szentül éljünk a jelenvaló világon." 

Az a kegyelem, amit a világi hatalmasok adhatnak egy elítéltnek, csak 
a földi életre vonatkozik. Emberi kéz tovább nem érhet. Aki öregségében, 
vagy betegségében hálátlan gyermekeire van utalva, rendszerint nehéz éle- 
te van. Az ilyen gyermekektől kapott kenyér, keserű kenyér. Az Istentől 

kapott kegyelem azonban nemcsak szép földi életre, hanem örök életre 
táplál bennünket. Isten kegyelme hűséges és felelős földi életvitelre segít 
bennünket. Az apostolnak nem vette ki Isten a testéből a tövist, a beteg- 
ség és a testi gyengeség megmaradt. De megkapta a kegyelem ígéretét. A 
jó egészség, a testi erő kívánatos volt Pál apostolnak is, mint ahogyan mi 
is ezt kérjük legtöbbször Istentől. Nekünk is kell az erő, hogy hivatásunk- 
nak, sokféle kötelességünknek eleget tehessünk. De Isten kegyelmére még 
nagyobb szükségünk van. Az erő és egészség is részei Isten kegyelmének. 
Ha az egészséges ember, a megerősített ember vesztébe rohanásra hasz- 
nálja erejét, visszaél Isten kegyelmével. Aki a maga erejében bizakodik, 
aki testi, vagy szellemi erejével dicsekszik, és úgy gondolja, hogy ő elég 
erős az élete dolgait rendben tartani, az veszélyes úton jár. Úgy gondol- 
ja, hogy a maga ereje mindenre elég, nincs szüksége senkire és semmire. 
Így akarja életét mindenkitől, még Istentől is függetlenné tenni. Ellenben 
a gyenge ember tudja, hogy nem bizakodhat a saját erejében, ezért min- 
den napot Isten ajándékaként fogad. Amikor reggelenként elindul a nap 
harcai felé, akkor ezt mindig Isten nevében cselekszi. A munkához szük- 
séges erőt Isten csodálatos módon meg tudja adni. Az ilyen ember örül, 
hogy övéiért minden nap áldozatot hozhat, hogy valakinek örömet sze- 
rezhet, és övéinek segíteni, szolgálni tud. Az ilyen ember olyan gazdaggá 
válik, hogy mindenkinek, akivel élete egy-egy napja folyamán valami ügye 
van, gyengédséget és szívének szeretetét tudja osztogatni. Az ilyen ember 
áldás a családban, a munkatársak között és az anyaszentegyházban is. Éle- 
tében valósággá válik ma hallott Igénk, hogy Istennek az ereje erőtlenség 
által végeztetik el. Így élte ezt át Pál apostol is. Tovább hordozta a betegség 
tövisét a teste tovább is gyönge volt, de nem lázadt fel Isten ellen, hanem 
megköszönte az életében munkálkodó isteni kegyelem erejét. Lehetsé- 
ges-e az, hogy valaki a gyengeségével dicsekedjen? Hiszen Korinthusban, 
ahova az apostol ezt a levelet írta egy nagyon is ismert rossz szokás volt 
a dicsekvés. Az ottaniak szeretnek dicsekedni származásukkal, tudomá- 
nyukkal, erejükkel, sőt nem titkolt büszkeséggel még azzal is, hogy ők már 
betekintést nyertek Isten titkainak a világába is. Ilyen dicsekvők voltak az 
ottani új igehirdetők, akik Pál apostolról úgy beszéltek, hogy ő csak egy 
kis gyenge ember, aki tulajdonképpen prédikálni se nagyon tud, tehát nem 
is igazi apostol. Pál apostol válaszol nekik erre a beszédre, ebben a leve- 
lében. Emlékezteti őket a Krisztus követségében járó élete szenvedéseire 
és fáradalmaira. Emlékeztet hajótöréseire, üldöztetéseire, sokszori meg- 
verettetésére, az elszenvedett éhségre és szomjúságra, amelyekben része 
volt. Ezek után beszél arról, hogy ő is kapott betekintést Istennek kibe- 
szélhetetlenül csodálatos világába. Erről nagyon szerényen harmadik sze- 

mélyben beszél. Elmondja, hogy olyan dolgokat látott, amelyeket emberi 
szem nem látott, emberi nyelv nem is tud kimondani. De erről a látásáról 
tizennégy évig senkinek sem beszélt. Nem akart dicsekedni. Csak amikor 
a korinthusi hamis apostolok dicsekedtek ilyenekkel, akik egész életükön 
át a Krisztuskövető életükért és az evangélium hirdetéséért semmit sem 
szenvedtek és munkájuk eredményét sem tudták felmutatni, beszélt erről a 
neki is megadatott mennyei látomásról. Lett volna tehát oka a dicsekvésre, 
de nem teszi ezt. Ehelyett gyöngeségével dicsekszik. Ő ebben a gyengeség- 
ben Isten kegyelmének a megnyilvánulását látja. Isten őt, ezáltal a gyenge- 
ség által őrizte meg az elbizakodott dicsekedéstől. Így tudott ő áldozatosan 
Krisztus-követő ember maradni. Igy lett Isten áldott eszközévé Krisztus 
egyházának az építésében. 

Az Ószövetségben gyakran olvasunk arról, hogy Isten szövetséges kis 
népét gyakran szorongatták világi nagy hatalmak. Emberileg ilyen ese- 
tekben ennek a kis népnek nem volt semmi esélye arra, hogy legyőzze 
az ellenséges nagy nép hadseregét. De amikor ez a kis nép őszinte szívvel 
könyörgött Istennek, Isten győzelmet adott nekik, megszabadította őket. 
Ismerjük mindnyájan Gedeon történetét, akit egy nagy ellenséges sereg 
támadott meg, ő is sereget toborzott és Isten azt a parancsot adta neki, 
hogy a nagy sereget hagyja otthon és csak háromszáz emberrel menjen a 
Midiániták nagy serege ellen. Isten azt mondta, hogy ő népének ez által a 
kis sereg által készít szabadítást. Ezt Isten azért cselekedte így, mert így 
akarta kikerültetni népével az önmagával való dicsekvést. A Midiániták 
fölött aratott győzelem után nem mondhatta Izráel kis csapata, hogy mi 
voltunk ügyesek, hősiesen vívtuk a harcot és mi vívtuk ki a győzelmet. 
Ez ma sincs másképpen. Az erős ember, a nagy nép mer a maga erejére 
és hadserege erejére támaszkodni. Megcsalják magukat, amikor magu- 
kat mindenre képesnek gondolják. Ma is sok ember és sok nép készít- 
geti Isten nélkül élve így a maga sírját. Hol van ma például a világhódító 
Római birodalom, amely annak idején Jézus Krisztus egyházát olyan 
irgalmatlanul üldözte. Ez a világbirodalom szétesett. De Krisztus üldö- 
zött egyháza, amelynek egyetlen fegyvere és hatalmának ereje a kineve- 
tett evangélium volt, és amely magát naponta Isten kegyelmére bízta, ma 
is él és szolgál Istennek. Az egyház éppen akkor volt a legerősebb, ami- 
kor kicsiny és üldözött volt. Kicsinysége és erőtlensége által lett Isten 
kegyelméből erőssé. A hatalmasok hatalma mindig csak ideigvaló, de 
Isten kegyelme örökké megmarad. Azért jaj azoknak, akik hatalmukkal 
és erejükkel büszkélkednek. Boldogok azok, akik erőtlenségüket és meg- 
alázott állapotukat még idejében felismerik és bizalmukat Isten kegyel- 
mébe vetik. Ámen 

Egy az Isten és egy a közbenjáró 
Alapige: 1. Timótheus 2,4-6 


Aki azt akarja, bogy minden ember iüdvözüljön, és eljusson az 
igazság megismerésére. 

Mert egy az Isten, egy a közbenjáró is Isten és emberek között, 
az ember Krisztus Jézus, 

aki váltságul adta önmagát mindenkiért tanúbizonyságként a 
maga idejében. 


Kedves Testvéreim, 


Egy iskolában, ahol a tanulóknak év végén vizsgázniuk kell, nagy az 
izgalom. A tananyag rendszerint sok, az idő kevés, és ha a tanuló a tanév, 
vagy tanévek folyamán nem jól használta ki az időt, és a tananyag lelkiis- 
meretes tanulmányozása helyett a szórakozásra szentelt több időt, reszket- 
ve gondol az év vége felé bekövetkező vizsgára. Minél nagyobb jelentőségű 
egy vizsga, annál nagyobb előtte az izgalom. Egy érettségi előtt álló osz- 
tályban év vége felé nő a feszültség. Minden szaktanár már hónapokkal 
a vizsga előtt készítgeti a tételeket, amelyekkel kapcsolatosan a kérdések 
majd elhangzanak a vizsgán, de ezeket a tételeket mindegyik tanár titokban 
tartja, és igyekszik a már előkészített tételeket gondosan elrejteni. Érett- 
ségi előtt a diákok mindent elkövettek, hogy az elrejtett tételekhez hozzá 
jussanak, de ez a legritkább esetben sikerült. Esetleges esély arra, hogy leg- 
alább egy tantárgyból megtudják, vagy legalább megsejtsék a tételt, csak 
egy olyan osztályban lehetett, ahol valamelyik tanárnak a fia vagy lánya 
éppen egy érettségiző osztály tanulója volt. Az érettségiző osztálytársak 
akartak a többieknek segíteni, és mindent elkövettek, hogy az édesapjuk 
tantárgyának a tételeiből kinyomozzanak valamit. Ez azonban nagyon rit- 
kán sikerült, mert a szigorú tanárok még a gyermekeiktől is elhatárolód- 
tak, a tételeket pedig jól elrejtették. 

A mi egész életünk is iskola. Az élet iskolájának mindnyájan, nemcsak 
a fiatalok, hanem az öregek is, tanulói vagyunk. Itt mindenki megkapja 
a maga feladatát. Ezt a sokrétű feladatot ebben az egy rövid mondatban 
lehet kifejezni. „Szeresd az Istent és szeresd embertársadat, mint önmaga- 
dat.” Minden tettünket ennek az aranyszabálynak kell alárendelni. Bárhol 
élünk, a családban, mint szülők, gyermekek vagy testvérek, a munkahe- 
lyen, a nagycsaládban, a gyülekezetben, vagy a társadalom bármelyik réte- 
gében, és akármilyen feladatot kell elvégeznünk, az Isten Igéjéből fakadó 

szeretet szabályának az útmutatása szerint kell élnünk. Ennek a szabály- 
nak engedelmeskedve kell végeznünk feladatainkat otthonainkban, a gyár- 
ban, a hivatalban, a mezőn, az építkezéseken, a bányában, és mindenütt. 
Gondoljunk arra, hogy magatartásunk és életmódunk is egy kis vizsga, de 
a nagy vizsga, az összefoglaló számadás is minden nap közeledik. Hogy 
fogunk ezen a nagy vizsgán megállni? Aki itt az utolsó nagy vizsga előtt 
nem arra használja az időt, hogy a rábízott feladatokat lelkiismeretesen 
elvégezze, hanem az élvezetek után fut, mert szabad utat enged szenvedé- 
lyeinek, és életét Isten akarata elleni életmóddal tölti, milyen eredményt 
várhat ezen a nagy vizsgán!? Hiszen ez előtt a vizsga előtt még azok is 
érzik tökéletlenségüket, akik a rájuk bízottakban igyekeznek helytállni, 
feladataikat igyekeznek elvégezni, és küldetésüket becsülettel betölteni. 
Egy mindenre kiterjedő vizsgán még a legjobbaknak is szüksége van egy 
kis segítségre, jóakaratra. 

Igénkben éppen arról van szó, hogy Isten nekünk Jézus Krisztusban 
az utolsó nagy vizsgán nemcsak egy kicsit segít, hanem tökéletes segítsé- 
get ad. Isten nem tesz úgy a vizsga előtt, mint a szigorú tanárok, akik elrej- 
tik a vizsgatételeket. Isten az emberiség történelmének évezredei folyamán 
mindent tudtunkra adott, ami szükséges ahhoz, hogy szép életet éljünk. 
Hogy életünk útkeresztezéseinél el ne tévedjünk, hogy életünk ne hull- 
jon, életveszélyes szakadékokba, adta nekünk a törvény útjelző táblá- 
it és védőkorlátjait. Akaratát tudtunkra adta a próféták által. Utána Jézus 
Krisztusban maga is emberré lett, hogy örök életre vezessen bennünket. 
A Zsidókhoz írt levélben ezt olvassuk ezzel kapcsolatban: „ Miután régen 
sokszor és sokféleképpen szólt Isten az atyákboz a próféták által, ezekben 
a végső időkben a Fiú által szólt hozzánk, akit örökösévé tett mindennek, 
aki által a világot teremtette. Ő Isten dicsőségének a kisugárzása és lényé- 
nek képmása, aki hatalmas szavával hordozza a mindenséget, aki miután 
minket bűneinktől megtisztított, a mennyet Felség jobbjára ült.” 

Megváltó Urunk, amikor Isten országának a dolgairól beszélt maga 
is hangsúlyozta, hogy ő azt mondja el nekünk, amit az Atyánál látott. 
Ő azért jött a mennyből a földre, beleszületett a legalacsonyabb emberi 
sorsba, hogy megjelentse nekünk az Atya akaratát. Mint ember lett Isten- 
nél közbenjárónkká, mert ő velünk, emberekkel szolidaritást vállal. Azért 
tudja Isten előtt az egész emberiséget képviselni, mert életét váltságul adta 
az ember bűneiért. Tehát az Isten és az ember közötti szakadékot sem- 
miféle emberi teljesítmény nem tudja áthidalni, csak Jézus Krisztus az 
egyetlen közbenjáró, aki igaz Isten létére lett valóságos emberré. Már a 
neve is, hogy: Jézus Krisztus kifejezi, hogy ő valóságos ember és valósá- 
gos Isten. A Jézus név általánosan használt emberi név, amely ezt jelent: 

Isten megszabadít. A Krisztus név azt jelenti Megváltó. A hidegen számí- 
tó emberi értelem nagyon nehezen tudja megérteni, hogy miért lett Isten 
Jézus Krisztusban emberré. De Isten nem hidegen számító ember, hanem 
szerető Atya. Ha nem maga jött volna a földre, ha nem egy embert küldött 
volna ide, az emberek azt mondanák, hogy lehetetlen úgy élni, ahogy azt 
Isten elvárja. Az ember a maga emberi minőségében nem tudja teljes szív- 
vel szeretni az embertársát, sőt még az ellenséget is, nem képes érte áldoza- 
tot hozni, mert arra csak egy angyal képes. De miután Jézus nem angyallá 
lett, hanem emberré, példát adott arra, hogy Isten az embertől nem kíván 
lehetetlent. Emberi nyomorúságai közepette földi életében megismerte a 
szükséget is, az éhséget is, a hontalanságot is. Nem ok nélkül mondta: „A 
rókáknak barlangjuk van, az égi madaraknak fészkik, de az ember fiá- 
nak nincs hova fejét leþajtania.” Olyan országban élt, amelyet egy idegen 
nagyhatalom hadserege szállt meg, tehát az ország népe elnyomatásban élt. 
Olyan nagyon megalázta magát, hogy a bűnössé lett emberi nemzedék- 
nek minden bűnét magára vette. Ebben a megalázott, szegénységet vállaló 
állapotban adta szívének a gazdagságát és Isten Igéjének örök értékét, kin- 
csét. Teljes mértékben vállalta az emberrel való közösséget és a mennyei 
Atya iránti engedelmességet. Az ember tehát nem mondhatja, hogy egy 
ilyen gonosz világban nem lehet Isten akarata szerint élni. A világ akkor se 
volt jobb, mint ma, és ő abban a gonosz világban is szép példát adott arra 
nézve, hogyan lehet egy bűn által sötétté lett világban egymást szeretni és 
Istennek engedelmeskedni. 

A szükségben szenvedő embert megérteni, szeretni és neki önzetlenül 
segíteni csak olyan ember tud, aki maga is megismerte a nyomorúság mély- 
ségeit. Aki egész eddigi életében egészséges volt, nem tudja magát belekép- 
zelni egy betegnek a helyzetébe, nem érti meg őt. Aki minden nap terített 
asztalhoz ülhet, aki még nem tapasztalta meg, hogy mit jelent éhezni és az 
éhség miatt síró gyermeknek nem tudni egy darab kenyeret adni, az érzé- 
ketlenül megy el minden emberi nyomorúság mellett. Akinek megadatik, 
hogy boldogan élhet azzal együtt, akit szeret, akinek még soha senkijét 
nem kellett eltemetni, az nagyon nehezen tud a gyászolóval együtt érez- 
ni. Aki maga nem ismerte meg a szükséget és ezért nem tud együtt érez- 
ni a nélkülözővel, annak a vigasztalása olyan lesz, mint Jób barátainak a 
vigasztalása. Jóbról tudjuk, hogy köztiszteletben álló kegyes és gazdag 
ember volt. De mindenét elvesztette. Először a vagyonát, utána tíz gyer- 
mekét és utána az erejét, és egészségét is. Tetőtől talpig fekélyek borították 
a testét és egy cserép darabbal vakarta magát hamuban ülve. Akkor mentek 
hozzá a barátok, hogy őt vigasztalják. Emberileg talán azt mondhatnánk, 
hogy ezek a vigasztalni akaró embertársak nagyon rendesek voltak, mert 

nem hagyták magára a bajba került barátot. Vigasztalásuk azonban las- 
san vádbeszéddé vált. Szenvedő barátjuknak kegyes elméleteket soroltak 
szeretetlenül. Azt bizonygatták, hogy Jób titkos gonoszságokat követett 
el, tehát nem véletlenül van ebben az elesett helyzetben, mert Isten senkit 
sem büntet ok nélkül. Tehát Jób maga okozta azt a nyomorúságot, amibe 
esett. A szenvedő kegyes Jób, aki barátainak a vigasztalása által még job- 
ban megsebződött, ilyen szavakra fakadt vádló barátai felé: , Mindnyájan 
nyomorult vigasztalók vagytok, ha az én belyzetemben lennétek, máskép- 
pen beszélnétek.” Az igazi segítség és szolidaritás azzal kezdődik, hogy az 
ember együttérző szeretettel hajlik oda a szenvedő embertárshoz. Megvál- 
tó Urunk ezt cselekedte velünk. A mennyből hajolt le hozzánk a földre, 
hogy minket a bűn és a halál nyomorúságából az örökélet áldott hely- 
zetébe vigyen. Tehát Krisztus népének is így kell a szenvedő embertárs 
iránti szeretetet gyakorolni. A magas életszínvonalat elért gazdag népekre 
ezen a területen nagy feladat vár. A saját tulajdon nem nevezhető minden 
további nélkül saját tulajdonnak. A huszonnegyedik zsoltárban ezt mond- 
ja Isten: „Az Úré a föld és annak teljessége; a föld kereksége és annak lako- 
sai.” Mi csak sáfárai vagyunk az Istentől kapott javaknak. Velünk együtt 
mindenünk, amink van, Istennek a tulajdona. A gonosz szőlősgazdáról 
szóló példázatban megmondja Urunk, hogy mi történik azokkal, akik a 
kapott javakat önző szívvel maguknak akarják megtartani. Egyetlen nép 
sem élvezheti nyugodtan a jólétet, amíg a földön szükség miatt szenvedő és 
elnyomott népek vannak. A gazdag emberek számára a szükségnek a jelen- 
léte jó lehetőség arra, hogy kinyilvánítsák szolidaritásukat és testvéri segítő 
készségüket. Mert ennek a lehetőségnek az elmulasztása bármikor ítéletté 
válhat. Az én szülőföldemen mi most ez alatt az ítélet alatt vagyunk. Ha a 
szükség és a nyomor közötti kiegyenlítés nem a Krisztustól tanult szere- 
tet, hanem erőszak által valósul meg, az borzalmas lehet. 

A legjobb akaratú segítség is, amit mi emberek adni tudunk, csak rész- 
megoldás. Sok mindenben tudunk mi emberek egymásnak segíteni, de a 
legfontosabbat, az üdvösséget, az örökkévalóságot senki sem adhatja oda a 
másik embernek. Ezt mindnyájan, a szegények úgy, mint a gazdagok csak 
elfogadni tudjuk. Üdvösséget csak Megváltónktól kaphatunk. Ő az egye- 
düli közbenjáró Isten és köztünk emberek között. Ő nemcsak az Atya 
titkait mondta el nekünk, nemcsak az utolsó nagy érettségi vizsgatétele- 
it, amikor majd nyilvánvalóvá lesz, hogy örökéletre, vagy ítéletre értünk 
meg, hanem ő megoldotta nekünk a feladatot is, azzal, hogy meghalt 
bűneinkért. Szeretete, tanítása, szolidaritása és gyógyításai mélyen megin- 
díthatnak bennünket. De mit használna nekünk, ha ő csak egy rendkívüli 
nagy ember, kitűnő tanítómester és orvos lenne, aki földi életünket szép- 

pé teszi és meggyógyítja, ha az utolsó szívdobbanás után megváltás nél- 
kül örök sötétségbe hullana az életünk. Ha ő csak ember lenne, akkor mi 
is olyan állapotba kerülnénk, mint mikor a tengeren, ahol vihar tombol az 
elsüllyedő hajó utasai egy másik elsüllyedő hajó utasaitól kérnének segítsé- 
get. De Krisztus földi életünk viharaiban és harcaiban erőt ad, amikor ezt 
mondja: , A világban szorongattatásotok lesz, de bízzatok én meggyőztem 
a világot." Ő nemcsak a világot győzte le, hanem a halált is. Általa a föl- 
di életben is, és a földi élet után is Istenhez tartozhatunk. Hiszen ő a mi 
közbenjárónk. Ha áldozatát hittel elfogadjuk, ha neve és evangéliuma szá- 
munkra nemcsak jelentés nélküli jelszó, hanem általa engedelmesebb, tar- 
talmasabb életet tudunk élni, akkor a múló évek során egyre teljesebben 
megérünk mi is az örök életre. Így érkezik majd el Isten vándorló népe 
az atyai házba. Ezt Megváltónk így ígérte meg nekünk: Elmegyek, hogy 
helyet készítsek számotokra. Ámen 


Nikodémus 
Alapige: János ev. 3,1-7 


Volt a farizeusok között egy Nikodémus nevű ember, a zsi- 
dók egyik vezető embere. Ő egy éjjel elment Jézusboz, és így szólt 
bozzá: , Mester, tudjuk, bogy Istentől jöttél tanítóul, mert senki 
sem képes megtenni azokat a jeleket, amelyeket te teszel, bacsak 
nincs vele az Isten." Jézus így válaszolt: , Bizony, bizony, mon- 
dom néked: ba valaki nem születik újonnan, nem látbatja meg az 
Isten országát. "Nikodémus ezt kérdezte tőle: , Hogyan születbetik 
az ember, amikor vén? Bemebet anyja mébébe és megszületbetik 
ismét?” Jézus így felelt: „Bizony, bizony, mondom néked, ba valaki 
nem születik víztől és Lélektől, nem mebet be az Isten országába. 
Ami testtől született, test az, és ami Lélektől született, lélek az. Ne 
csodálkozz, bogy ezt mondtam neked: Újonnan kell születnetek. 


Kedves Testvéreim, 


Nikodémus a zsidó nép egyik vezető embere volt. Mint ilyen, a nép- 
nek ahhoz a csoportjához tartozott, akik nem szerették Jézust. A farizeu- 
soknak, mint a nép vallási vezetőinek, hatalmuk volt a nép felett. Azonban 
Istennek az Igéje, amely akkor még csak az Ószövetség volt, inkább a 
fejükben volt, mint a szívükben. Ezért tették Isten törvényét a nép számára 

elhordozhatatlanná és azt úgy magyarázták, hogy az inkább a nép felé for- 
dított fegyver, mint hitüket erősítő eledel volt. A Jézus ajkáról hangzó Ige 
viszont az emberek számára az élet kenyerének bizonyult. Az emberek, 
akik tőle hallották az Igét, ha azt nyitott szívvel hallgatták, új erőt kap- 
tak. Az evangéliumokban azt olvassuk, hogy az ő beszédét halló sokaság, 
amikor az ő tanítását hallotta, csodálkozott, mert úgy tanította őket, mint 
akinek hatalma van, nem úgy, mint az írástudók. Azért akarták őt az írás- 
tudók a nép közül eltávolítani. Azért küldték hozzá a szolgáikat, hogy őt 
megfogják, de amikor azok Jézusnak az igehirdetését hallották, nem mer- 
tek rá kezet emelni. Amikor a farizeusok megkérdezték tőlük, hogy miért 
nem vitték el Jézust hozzájuk, azt a választ adták: Soha ember úgy nem 
beszélt, mint ez az ember. 

De azért a farizeusok sem voltak mind egyformák. Köztük is vol- 
tak elmélyülő, kereső emberek. Nikodémus ilyen volt. Felvetődik a kér- 
dés, hogy nem volt-e ez a Nikodémus mégis gyáva, hogy az éj sötétjében 
ment Jézushoz? Ha a szívekbe látó Jézus ezt nem rótta neki fel, akkor 
nekünk sem kell ezt tennünk. Valószínű, hogy Nikodémus inkább nyug- 
talanná lett ember volt. Talán újra hallott valamit Jézus igehirdetéséről és 
tetteiről, amelyek őt olyan mélyen érintették, hogy aludni sem tudott. Aki- 
nek vannak álmatlan éjszakái, amikor nyugtalanító gondolatok és kérdések 
forognak az ember szívében és fejében, az megérti Nikodémust. Kihez for- 
dulhatna ilyen esetben az ember? Nikodémus a legjobb megoldást találta, 
amikor Jézushoz fordult. Ha Isten Igéjét mi is őszintén kitárulkozó szív- 
vel hallgatjuk, akkor az a mi hamis békességünket is sokszor felkavarja. 
Akkor mi sem tudunk a magunk langyos magabiztosságában maradni, és 
feltámad bennünk a vágy egy tartalmasabb, egy értékesebb élet után. Ha 
ilyen dolog történik velünk, akkor nekünk is Jézushoz kell mennünk. Ő 
megmutatja nekünk egy szebb, szeretetben gazdaggá lett, és így szolgáló 
életnek a lehetőségeit. Ő segít, hogy már a földi életben megtapasztaljunk 
valamit az üdvösségre érkezés örömének az előízéből. Senki nem tudja 
úgy, mi hiányzik nekünk, mire van szükségünk, mint Jézus. Ő a legfon- 
tosabbat, amire mindnyájunknak szüksége van, Nikodémusnak is meg- 
mondta, amikor azon az éjszakán meglátogatta őt. A Szentíráson keresztül 
nekünk is megmondja: „Szükség néktek újonnan születnetek.” Nem azt 
mondja, hogy egy kicsit javulnunk kellene. Ő ismeri szívünket, gondola- 
tainkat, törekvéseinket. Ő tudja, hogy soknak közülünk a gyülekezethez 
tartozás sem szívügy. Tudja, hogy sok minden más után jobban vágyako- 
zunk, mint az Ige után. Arra sok esetben csak akkor gondolunk, ha nincs 
semmi más betervezett programunk, és közben azzal is magunkat csaljuk 
meg, hogy alkalmi templomba menésünket Isten előtti érdemnek és ren- 

dességünk bizonyítékának valljuk. De az életünkben nincs semmi megúju- 
lás, jó változás. Ezért mondja nekünk Urunk, hogy újjá kell születnünk. 
Nikodémus bizonyára elcsodálkozott, amikor Jézustól ilyen szavakat hal- 
lott. A test szerint élő ember csak a testi születésről tud, és tudja, hogy a 
felnőtt, az idős ember nem lehet ismét anyaméhben levő csecsemővé. A 
megfáradt, évtizedek terhét hordozó ember már nem kezdheti újra az éle- 
tet. A megfiatalodás, a betegségtől és fájdalmaktól való megszabadulás tel- 
jesülhetetlen régi álma az emberiségnek. Az ember úgy tekint életének a 
múltjára, mint lezárt életszakaszra, amelyen már nem lehet változtatni. A 
múltat nem lehet visszahozni. 

Az önmagát is vizsgáló ember az évek folyamán észreveszi, hogy vala- 
mi nincs rendben az életében, valamit valahol elrontott. A gonosztevők 
egyike, akit Jézussal feszítettek keresztre, életének utolsó napján vette 
észre, hogy gonosz életet élt. Új életet kezdeni akkor már nem tudott, de 
kegyelmet kapott. Hányszor sóhajtoznak emberek elrontott életüknek a 
romjain. Sokan mondják ilyenkor: Ha újra kezdhetném az életemet, sok 
mindent másképpen tennék, de most már késő, már nem tudok változ- 
tatni az életemen! A gondtalan gyermekkort már valóban nem hozhat- 
juk vissza, testileg nem kezdhetjük újra az életet. Isten a Szentlélek által 
akar új életet adni nekünk. A Szentlélek által való újjászületés az új élet- 
nek a kezdete. A földi életidő meghosszabbítása, ami után sokan vágya- 
koznak, talán jó lenne, de mit használna nekünk, az életünknek mondjuk 
50 évvel való meghosszabbítása, ha utána kárhozat lenne az osztályré- 
szünk. A Szentírásban azt olvassuk, hogy Istennél ezer esztendő annyi, 
mint egy nap. Isten sokkal többet akar nekünk adni, mint csak földi éle- 
tünk meghosszabbítását. Életünknek az értéke nem az életidő hosszá- 
tól, hanem az élet lelki mélységétől függ. Az Istennel való mély kapcsolat 
hit által szeretetközösséget formál az embertársakkal, akiknek a sorsáért 
felelősséget érzünk, és ha szükséges, testvéri szeretettel segítünk rajtuk. A 
mi legnagyobb gazdagságunk az Istenbe vetett hitünk, és az ebből szár- 
mazó szeretetünk felebarátaink iránt. Gyermekeinknek úgy adjuk a leg- 
jobb örökséget, ha őket Krisztushoz vezetjük. A szerető szívű, hitben élő 
emberek haláluk után nemcsak Krisztusnál élnek tovább, hanem földön 
maradó szeretteiknek az emlékezetében is. A csak maguknak élő embe- 
rek emléke nem sokáig él az itt maradó hozzátartozók szívében. Hol van- 
nak azok az egykori hatalmasok, akiktől valamikor milliók reszkettek! 
Elfelejtették őket, vagy szidalommal emlegetik nevüket. Viszont az egy- 
kori egyszerű ács, a szeretett és szerető szívű Mester, aki születésekor egy 
istálló jászlában, barmok közt érkezett a világra, és akinek, amikor már 
tanítványaival járva hirdette Isten országának az evangéliumát, nem min- 

dig volt hol álomra hajtani a fejét, kétezer év múltával is él sok milliárd 
embernek a szívében. Ő úgy szeretett, hogy életét adta értünk és legyőzte 
a halált. Azért hangzik ma is, hozzánk is Igéje, hogy újjá kell születnünk. 
Mindnyájan tudjuk, mit jelent az, ha valami kell, mert nagy szükség van 
rá, de nincs. A vérző sebre kell a kötés, mert a kötés nélküli nyílt sebből 
elvérzik az ember. Az éhes embernek kell a táplálék, az étel és ital, mert 
ha sokáig nem kapja meg, mert nincs, éhen hal. Ha valami nagyon kell és 
nincs, vagy valamit tennünk kellene, aminek megtételén az életünk múlik, 
és nem tesszük, annak végzetes következménye lehet. Ha Megváltónk azt 
mondja, hogy újjá kell születnünk, mert ha nem tesszük, elveszítjük meg- 
váltottságunk örökségét, akkor gyorsan cselekedni kell. 

Urunknak ez a követelése egyben nagy ígéret is. Ő nem követel tőlünk 
semmi lehetetlenséget. Ha azt követeli tőlünk, hogy újjá kell születnünk, 
akkor ez azt is jelenti, hogy van lehetőség az újjászületésünkre. Az idősek 
is kezdhetnek új életet. Nekünk ez lehetetlennek tűnik, de a Szentlélek 
képes új életet teremteni. A Szentlelket csak kérni, és elfogadni kell. A 
Lélek láthatatlan, de ebben a világban éppen a láthatatlan dolgok a legfon- 
tosabbak. A levegő is láthatatlan, de ha nem lenne egy néhány percen belül 
meghalnánk. Az ember nem látja a levegőt, de ha mozgásban van, ha mint 
szél fú, mindjárt megtapasztalja az ember az erejét. Az így mozgó levegő 
képes fákat kicsavarni, házakat romba dönteni. Hasonló a helyzet Isten 
Lelkével is. Magát a Lelket nem látjuk, de annak hatása, munkájának ered- 
ménye mindenütt felismerhető, ahol azt az ember elfogadja. Általa meg- 
újul az élet. A Krisztus követése már nem teher lesz, hanem öröm. Ahol 
a szeretet legyőzi a gyűlöletet, ahol a jóság erősebb, mint a gonoszság, ott 
mindenütt Isten Lelke munkálkodik. Világunk hasonlít egy olyan csata- 
térhez, amelyen két nagyhatalom szüntelenül egymás ellen harcol. Ez a két 
nagyhatalom: az Isten Lelke és a sátán lelke. Ez a harc azonban nemcsak 
úgy általánosságban a világban zajlik le, hanem egyéni életünkben, a mi lel- 
künkben. A Szentlélek újjá akar bennünket teremteni. Fel akar ébreszteni a 
hirdetett Ige által. Szeretetre, örömre, békességre, jóságra, hűségre, szelíd- 
ségre vezet bennünket. Tehát már a földi életünket is, széppé, tartalmassá 
akarja tenni. Ez által távlatot nyit előttünk az örök életnek a teljességé- 
re. A sátán lelke viszont el akar szakítani Istentől. Hitető, kísértő mun- 
káját rendszerint észrevehetetlenül kezdi. Amikor a hívő ember az Isten 
Igéjét hallgatja, akkor ilyen gondolatot sugall: Igen mindaz, amit itt hal- 
lunk szép, de hát azért ezt nem kell komolyan venni. Később aztán, ami- 
kor már az ember lelkében elfojtotta az Ige utáni vágyakozást, egy kicsit 
tovább megy, ezt sugallja: Te még templomba akarsz menni? Erre neked 
már nincs szükséged. A templom ma már szükségtelen, és ha te valamiben 

mégis hiszel, legyen az a te magánügyed, ahhoz templom se kell. A sátán 
így vezet lépésről lépésre közönyre, hitetlenségre. Ennek a következmé- 
nye az, hogy ez a világ úgy néz ki, mint ha itt a gonoszság, a hazugság, 
az erőszak uralkodnának. Ha a hazugság lelke már az egyházban élőket 
is így félrevezeti, nem csoda, ha világuralomra tör. Már a második Zsol- 
tárban így olvassuk: , A föld királyai felkerekednek és a fejedelmek együtt 
tanácskoznak az Úr ellen és az ő felkentje ellen: Szaggassuk le az ő bilin- 
cseiket és dobjuk le magunkról köteleiket.” A hatalmasoknak ez a mozgal- 
ma félelmetes módon szinte világmozgalommá lett. Krisztus népe pedig 
úgy viselkedik, mint Júdás. Mert Júdás a maga nem komolyan vett hité- 
vel már azoknak a fejedelmeknek az oldalán állott, akik egymással az Úr 
ellen tanácskoztak. Vajon milyen jövő vár a földre, amelyen így viselkedő 
fejedelmek és emberek élnek? Lehetséges ilyen helyzetben a teljes pusz- 
títás rémét elhárítani és a kívánatos békét diadalra juttatni? Isten az Igé- 
ben erre a kérdésre is ad feleletet: , De a bűnösök olyanok, mint a báborgó 
tenger, amely nem tud megnyugodni, iszapot és sarat kavarnak hullámai. 
A bűnösöknek nincs békességük! - mondja Istenem." Nem nyilallik bele a 
szívünkbe, amikor Istennek ezt az Igéjét halljuk? Állapotunk kétségbeejtő 
lenne, ha mi csak magunkra lennénk utalva. Isten azonban nem akarja a 
bűnösnek a halálát, ő ki akar bennünket szabadítani belőle, ezért küld- 
te a földre Jézus Krisztust, aki magára vette a bűneinknek a büntetését. 
Néha úgy tűnik, hogy az Ige kiáltása pusztába kiáltó szóként hangzik el. 
Pál apostol Korinthusbeliekhez írott levelében ez így van leírva: , Mert a 
Krisztus keresztjéről való beszéd bolondság azoknak, akik elvesznek, de 
nekünk, akik üdvözülünk Istennek ereje.” Ez az erő, amely által a hirde- 
tett Ige áldottá formálja életünket, a Szentlélek. Az egyház épülésének az 
ügyét szívükben hordozók napjainkban felteszik a kérdést, hogy hogyan 
lehetne új lendületre segíteni az egyházi életet. Némelyek azt mondják, 
gazdagabbá kell tenni a liturgiát. Mások azt mondják, vonzóbbá kell tenni 
az éneklést. Lehet, hogy mindezek a dolgok hasznosak lennének, de ezek 
által nem történne meg Isten népének az újjászületése. Ezt tudva zárjuk 
még mélyebben szívünkbe Megváltó Urunknak ezt az üdvösségünket és 
szép életre gyógyulásunkat munkáló üzenetét: , Szükség néktek újonnan 
születnetek.” Ámen 

Jézus bűnbánatra hív 
Alapige: Lukács 13,1-9 


Voltak ott abban az időben nébányan, akik bírt adtak neki azok- 
ról a galileaiakról, akiknek a vérét Pilátus az áldozatukéval ele- 
gyítette. Jézus megszólalt, és ezt mondta nekik: , Azt gondoljátok, 
bogy ezek a galileai emberek bűnösebbek voltak a többi galileai- 
nál, mivel ezeket kellett elszenvedniük? Nem! Sőt - mondom nektek -: 
ba meg nem tértek, mindnyájan basonlóképpen vesztek el. Vagy azt 
gondoljátok, bogy az a tizennyolc, akire rádőlt a torony Siloámban, 
és megölte őket, vétkesebb volt minden más embernél, aki Jeruzsá- 
lemben lakik? Nem! Sőt - mondom nektek -: ba meg nem tértek, mind- 
nyájan ugyanúgy vesztek el." Azután ezt a példázatot mondta: , Egy 
embernek volt egy fügefája a szőlőjében, és kiment, bogy gyümöl- 
csöt keressen rajta, de nem talált. Azt mondta erre a vincellérnek: 
Íme, bárom éve, bogy idejárok gyümölcsöt keresni ezen a fügefán, 
de nem találok. Vágd ki, miért foglalja a földet biába? De az így vála- 
szolt neki: Uram, bagyd meg még ebben az évben, míg körülásom és 
megtrágyázom, bátba terem jövőre, ba pedig nem, akkor vágd ki." 


Kedves Testvéreim, 


Jézus korában még nem léteztek újságok és tömegkommunikációs esz- 
közök, amelyek a távol élőkkel is gyorsan tudatták volna az események 
hírét. Nem volt annyi baleset sem, mint napjainkban, mert nem voltak 
gyors közlekedési eszközök sem, amelyek korunkban sok balesetet okoz- 
tak. Az események hírei, ha sokkal lassabban is, mégis messzire eljutot- 
tak, mert azokat az emberek szájról szájra adták tovább. Így adták át két 
tragikus balesetnek a hírét egy alkalommal Jézusnak is: Elbeszélték neki, 
hogy egy galileai csoport Jeruzsálembe ment, hogy ott a templomban áldo- 
zatot mutassanak be Istennek, de Pilátus megölette őket a templomban. 
Állítólag azzal vádolták őket, hogy lázadást szítottak a rómaiak ellen. A 
világban mindig zajlik valami változás, új eszmék és új divatok jönnek és a 
régiek feledésbe merülnek, de a megszálló hatalmak mindig és mindenütt 
egyformák maradnak. Mindig félnek, ha az egyszerű kis emberek valamit 
mernek szólani, amelyről feltételezik, hogy mozgolódásuk az ő hatalmuk 
ellen irányul, és ilyen esetekben irgalmatlanok. 

A másik hír egy balesetről szólt. A Siloah tava mellett ledőlt az öreg 
torony és ennél a szerencsétlenségnél meghalt tizennyolc ember, akik 

éppen a tóban fürödtek. Ezeket a híreket azonban nemcsak azért mond- 
ták el Jézusnak, mert azok új események voltak, hanem azért is, hogy őt 
ezekkel az eseményekkel kapcsolatban állásfoglalásra késztessék. Ezzel is 
csapdát akartak neki állítani. Ha ezekre a hírekre Jézus azt mondta volna, 
hogy a szerencsétlenül járt embereket azért érte ez a baj, mert bűnösök 
voltak, és haláluk a bűnök büntetése volt, akkor erre azt mondhatták 
volna, hogy Jézus egy szívtelen, irgalmatlan ember, aki ellensége a saját 
népének és inkább a megszálló hatalmat támogatja. 

A szenvedéssel kapcsolatban a farizeusoknak és írástudóknak ugyanis 
saját teológiai elméletük volt. E szerint az elmélet szerint a szenvedés min- 
dig valamilyen bűn büntetéseként gyötri az embert. Azt mondták, hogy 
a szenvedés még akkor is, ha látszólag kegyes és jó embereket sújt, bizo- 
nyíték arra nézve, hogy a sújtott ember titkos bűnöket követett el. Ezek 
a farizeusok tehát a szenvedés okát kutatták, és arra nem is gondoltak, 
hogy azt azért bocsájtja Isten az emberre, mert azzal valami célja van. Nem 
tudták megérteni, hogy a szenvedés nemcsak és nem feltétlen a bűnnek a 
következménye, hanem hogy Isten az által bennünk vagy általunk valamit 
el akar érni. A János evangéliumában a tanítványok egy vakon született 
emberről beszéltek Jézussal. Ebből a beszélgetésből kiderül, a szenvedést 
a tanítványok is a bűn következményének tartják és azért kérdezték meg 
az Urat: „Mester ki vétkezett, ez-é, vagy ennek szülei, hogy vakon szüle- 
tett? Jézus így felelt: Sem ez nem vétkezett, sem ennek szülei, hanem hogy 
nyilvánvalóvá legyenek benne az Isten dolgai.” Istennek a dolgai mind- 
járt ott a helyszínen Jézusnak a jelenlétében nyilvánvalóvá lettek, amikor 
Jézus ennek a vaknak a szemeit megnyitotta. Vagy gondoljunk Pál apos- 
tol ismerős történetére. Testileg ő is szenvedő, gyenge, beteg ember volt. 
De éppen, mint ilyen gyenge, szenvedő ember lett Isten kezében áldott 
eszközzé, mert gyengesége által mutatkozott meg Istennek az ereje. Isten 
ószövetségi prófétái is üldözött és szenvedő emberek voltak. Maga Jézus, 
a világ Megváltója is szenvedő ember volt. Nemcsak a kereszten, hanem 
sokkal előbb is. A nép vezetőinek a hamis buzgósága, önteltsége és lel- 
ki vaksága, amellyel halálbüntetését készítgették, valamint az emberek 
külső és belső nyomorúsága sok szenvedést okoztak neki. Aki őt köve- 
ti, aki az övéit, az őt követő embereket úgy szereti, mint ő szerette, ma is 
sokat szenved. Aki szeret, szeretné a neki kedves és szeretett embertársat 
jónak, tökéletesnek látni. Ilyen körülmények okoznak sokszor szenvedést 
a jó szülőknek is, akik sok áldozatot hoznak gyermekeikért. Természe- 
tes, hogy szeretnék áldozatos szeretettel nevelt gyermekeiket kedvesnek, 
engedelmesnek, józannak és tisztelettudónak látni. S ha látják, hogy gye- 
rekük egész más úton jár, ha a féltő szeretettel nevelt gyermek minden 

gondoskodó jóságukat figyelmen kívül hagyja, magatartásával szenvedést 
okoz a szülőknek. Sok szülő átérzi ilyenkor Jézusnak a lelkiállapotát, aki 
nagycsütörtök este odáig ment a gondoskodó szeretetben, hogy tanítvá- 
nyainak a lábait is megmosta. Amikor látta a tanítványok értetlenkedé- 
sét, így beszélt hozzájuk: „Amit én cselekszem, most még nem értitek, de 
majd megértitek ezután." Mi se mindig értjük, amikor ránk nehezedik 
valamilyen kereszt, hogy mért kell szenvednünk, betegséggel vívódnunk, 
vagy miért kell a megaláztatás szenvedését viselnünk. Ha valamikor egy- 
egy testvéri közösségben megnyílnak a szívek, és elmondják embertársa- 
ink is a maguk keservét, akkor látjuk meg, hogy alig akad ember, akinek 
ne lenne valami nyilvánvaló vagy titokban hordott fájdalma. Ezért akad 
nehezen olyan ember is, aki életünk hullámveréseiben, a veszteségekben 
és szenvedésekben, remegve vagy sóhajtozva ne tenné fel Istennek a kér- 
dést: Uram, miért, miért?! 

Ez a kérdés volt azoknak az embereknek a szívében is, akik Jézusnak 
a Jeruzsálemi templomban és a Siloah taván történt tragédiákról hírt 
adtak. Ezért várták feszült érdeklődéssel Jézus válaszát. Vádat mond a 
rómaiakra, akik a Galileabelieket a templomban megölték? Fogja monda- 
ni, hogy ezek azért pusztultak el, mert bűnösök voltak? Jézus meghallgat- 
ta ezeknek az embereknek a hírmondását, de olyan választ adott, amelyet 
valószínűleg nem vártak. Nem vádolta a rómaiakat, de azt se mondta, hogy 
a Galileából jött emberek nem voltak bűnösök. Szavaival szinte aláhúz- 
za azt, amit a hírmondók vártak tőle; igen, ezek az emberek bűnösök vol- 
tak. De, - és itt jön a kijózanító igazság — de nem voltak bűnösebbek, mint 
a többiek, akik életben maradtak. Nem, - mondta Jézus - sőt, ha nem tér- 
tek meg, ti is hasonlóképpen elvesztek. Urunknak ezt a figyelmeztetését 
ma is, nekünk is komolyan kell venni. A baleseteknek, katasztrófáknak, 
veszteségeknek, és mindennek, ami nekünk szenvedést okoz, nemcsak oka 
van, hanem célja is. Ezek Isten figyelmeztető jelei. Ő így óv bennünket 
a hamis elbizakodottságtól. Az ilyen dolgokkal is figyelmeztet, így akar- 
ja tudtunkra adni, hogy nem vagyunk urai a magunk életének. Tudtunk- 
ra akarja adni, hogy büntető ítéletét mindnyájan megérdemelnénk. Ha az 
ő igazságos ítéletét nem tartaná vissza az, hogy szeret bennünket, akkor 
ezen a földön már nem élne ember. Ez a világ már sivár pusztaság lenne, 
bűnösök, tehát emberek nélkül. Ki tudja, hogy a legutóbbi nagy világhá- 
ború, amelyben sokmillió ember elpusztult, nem volt-e ennek a büntető 
ítéletnek a kezdete! ? Ha belegondolunk, milyen mélységes szakadék felé 
rohan a mai emberiség, technikai és atomfizikai fejlettségével együtt, meg 
kell rettennünk. Azok a rettenetes pusztító eszközök, amelyek ma már az 
ember tulajdonában vannak, elpusztítanának minden életet a földön. De a 

felfedezett energia, ha emberséggel és szeretettel alkalmaznák, csodálato- 
san széppé, és öröm tanyájává tenné ezt a földet. A maghasadásból fakadó 
energia alkalmazásánál az eddigiekben, - sajnos - nem a Krisztustól tanul- 
ható, áldozatot is vállaló szeretet a mozgató rugó. Ennél sokkal nagyobb 
szerepet Játszik a hatalomvágy, az uralkodni akarás. Ebben a helyzetben 
valóban sok múlik azon, hogy a felfedezett erőt a Szentlélek által vezetett 
szerető szívű emberek, vagy hidegen számító, netán hatalmuk elvesztése 
miatt kétségbeesett emberek fogják alkalmazni. A világ azért van veszély- 
ben, mert miközben a technikai fejlődés nagy alkotásokat hoz létre, az 
ember elbizakodottságában elszakad Istentől, a szeretet Urától, és ezzel 
elveszti felelősségtudatát az embertársak felé. Úgy tűnik, hogy már ma is 
sok ember van, akinek szíve, jóllehet húsból van, úgy működik, mint nagy 
műtétek esetén a vérkeringést mozgató mechanikus pumpa. Az ilyen szív- 
ben már nincs se szeretet, se hit, se semmi magasztos emberi érzés. Az 
ilyen lelkületű emberek által sokasodnak a konfliktusok, és háborúságok 
az emberek és népek között. Ha azt gondoljuk, hogy mi minden emberi 
tragédiának és szenvedésnek semleges szemlélői lehetünk, tévedünk. Meg- 
váltónk figyelmeztetése felébreszt bennünket minden illúzióból, amikor 
ezt mondja: „Ha nem tértek meg, mindnyájan hasonlóképpen elvesztek.” 

Isten vár az életünk gyümölcseire. A terméketlen fügefáról szóló pél- 
dázatban erre emlékeztet bennünket Isten. Ő keresi rajtunk, bennünk az 
ő Lelkének a gyümölcseit. A terméketlen gyümölcsfa kivágásra van ítél- 
ve. Egy tulajdonos sem akar a kertjében sokáig egy terméketlen gyümölcs- 
fát meghagyni. Elfoglalja a helyet és a termőtalaj nagy érték. A terméket- 
len élet érett az ítéletre. De közénk és a tulajdonos közé, tehát közénk és 
Isten közé odaáll a mennyei kertész, Jézus Krisztus. Ő közbenjár értünk 
Isten előtt és ezt mondja: Én Igédet még mélyebben szívébe akarom vés- 
ni és öntözni akarom őt kegyelmed harmatával. Talán úgy termőre for- 
dul, és nem kell kivágni. Ki tudná megmondani, hányan maradtak még 
életben közülünk is csak azért, mert Isten türelmes szeretettel vár, mert 
nem akarja, hogy elkárhozzunk. Ezért hosszabbítja meg kegyelme idejét, 
azért szól hozzánk Igéjében, azért hívogat a világ széles útjáról, az önzés 
és hitetlenség útjáról a keskeny útra, az evangélium, az áldozatos szeretet 
és az örök élet útjára. 

Napjaink mozgalmas eseményei közepette ma is megmutatja nekünk 
Isten, hogy nem vagyunk ura a saját életünknek sem. A modern hírközlő 
eszközökön keresztül naponta érkeznek hozzánk hírek tragédiákról, 
háborúkról, konfliktusokról és balesetekről. Méreteiket tekintve ezek 
közt sokszor nagyobbak is vannak, mint a zarándokok megöletése a jeru- 
zsálemi templomban, vagy a Siloah tónál történt szerencsétlenség. 

Valahol a földön most is háború dúl, és naponta embervér folyik. Az 
egyik helyen egy nagy vihar, a másik helyen földrengés dönti romba a 
házak tömegét, és a romok alatt emberek sokasága veszti életét. Naponta 
hallunk híreket az utakon a gyárakban, a bányákban és sok más helyen tör- 
tént balesetekről. Sokan halnak meg hirtelen halállal, akik még egy néhány 
perccel előbb nem gondoltak erre az életből való kiszakadásra. Isten eze- 
ken az eseményeken keresztül mindnyájunkat figyelmeztet. Mégis, meny- 
nyien töltik napjaikat könnyelmű tervezgetésekkel, nagy terveket forgat- 
nak magukban, és nem is jut eszükbe hogy Istenhez térjenek, a könnyen 
elvesző helyett örök kincset gyűjtsenek, mert holnap már késő lehet. Ezért 
vegyük komolyan Isten Igéjét, amikor ezt mondja: , Ma, ha az ő szavát 
halljátok, ne keményítsétek meg szíveteket. ... Járuljunk azért bizalom- 
mal a kegyelem királyi székébez, hogy irgalmasságot nyerjünk és kegyel- 
met találjunk alkalmas időben való segítségül.” Ámen 


Szállj alá hamar 
Imanap és Urvacsora. Hálaadás az év terméséért 


Alapige: Lukács 19,1-9 


Ezután Jerikóba ért, és átbaladt rajta. Élt ott egy Zákeus nevű 
gazdag ember, aki fővámszedő volt. Szerette volna látni, bogy ki az 
a Jézus, de kistermetű lévén, nem látbatta a sokaságtól. Ezért előre 
futott és felmászott egy vadfiügefára, bogy lássa őt, mert arra kellett 
elmennie. Amikor Jézus odaért, felnézett, és így szólt bozzá: „Zákeus, 
szállj le bamar, mert ma a te bázadban kell megszállnom.” Ekkor 
sietve leszállt, és örömmel befogadta. Akik ezt látták, mindnyájan 
zúgolódtak, és így szóltak: „Bűnös embernél szállt meg." Zákeus 
pedig előállt, és ezt mondta az Úrnak: „Uram, íme, vagyonom felét 
a szegényeknek adom, és ba valakitől valamit kizsaroltam, a négy- 
szeresét adom vissza neki.” Jézus így felelt neki: „Ma lett üdvössé- 
ge ennek a báznak: mivelbogy ő is Ábrabám fia. Mert az Emberfia 
azért jött, bogy megkeresse és megtartsa az elveszettet.” 


Kedves Testvéreim, 


Zákeus sok éven át úgy élte az életet, hogy kemény szívvel halmozta a 
földi javakat és nem tudott semmiért hálát adni. A hála abban is megmu- 
tatkozik, hogy az ember áldássá akar válni az embertársak között. Soha 

nem szabad elfelejtenünk, hogy mindenünk Isten ajándéka, ezért hálán- 
kat úgy kell Isten iránt kifejeznünk, hogy az ő akarata szerint élünk. Az 
Isten iránti hálánknak meg kell látszania az embertársak iránti kapcsola- 
tunkban is. Mi azonban nem vagyunk tökéletesek semmiben, még a hála- 
adásban sem. Isten minden nap eláraszt minket szeretetének javaival, de 
szeretetének ebben az áradatában mi úgy élünk, hogy Isten szeretetének a 
jeleit sokszor elzárjuk embertársaink elől. Szigetelők vagyunk Isten sze- 
retetének az áramkörében. Bűnbánattal kell bevallanunk, hogy mi nem 
vagyunk mindig hű sáfárai Isten javainak. A bűnbánatnak nemcsak sza- 
vakban, hanem megújuló életünkön, emberi magatartásunkon is meg kell 
mutatkozni. Saját erőnkből nem tudunk új emberré válni, Az új életet kér- 
ni kell. Azért mondta Jézus is a tanítványoknak: , Vigyázzatok és imád- 
kozzatok, hogy kísértésbe ne essetek.? Mi most ezen a verőfényes késő őszi 
vasárnapon imanapot tartunk, és egyben hálát adunk Istennek az év termé- 
séért, a mindennapi kenyérért, az ételért és italért, valamint a naponta meg- 
újuló, életünket megtartó irgalomért. Nemcsak az év egy napján, hanem 
minden nap van miért hálát adni, van mit megköszönni Istennek. Legyen 
azért életünk minden napja a hálaadó imádságnak, a bűnbánatnak, és a 
bűneink megbocsátásáért való örömnek a napja. Önző világunkban erre 
azért van nagy szükség, hogy Isten óvjon meg minket a világgal való sod- 
ródástól. Mert az önző ember nem gondol Istenre se, embertársára se. Ő 
csak a saját hasznát keresi, és nem törődik vele, mit vár tőle Isten, és mire 
lenne szüksége valamelyik közel élő embertársnak. Zákeus, a fővámszedő, 
ilyen ember volt. Izráel népe gyűlölte a vámszedőket, mert munkatársai 
voltak az őket megszállva tartó Római birodalomnak. A rómaiak a meg- 
szállt országokban is jó úthálózatot építettek, hogy háború esetén gyor- 
sabban eljussanak oda, ahova menni akarnak. Az utak használatáért a 
népnek vámot kellett fizetni. A vámszedők ott álltak az utak szélén, és 
igyekeztek az emberektől magas vámot kérni. Nemcsak maguknak zsarol- 
tak, hanem az őket megszálló hatalomnak is. Amikor a vámot kérték, sok 
zsidó nem is szólt hozzájuk, hanem a követelt pénzt odadobták az asztal- 
ra, és szó nélkül tovább mentek. Így a vámszedők hamar meggazdagod- 
tak. Igénkben is azt olvassuk, hogy Zákeus fővámszedő volt, és gazdag. 
Egyszer eljött az életében az idő, amikor már nem tudott örülni gaz- 
dagságának. Sokasodott a pénze, de ő már nem tudott örülni a csillogó ara- 
nyaknak, mert nem volt senki az emberek között, aki őt szerette volna. 
Vágyakozott egy szebb, egy tartalmasabb élet után. Amikor meghallotta, 
hogy az úton, amelyen ő a vámot szedi, a nevezetes vándorpróféta, Jézus 
és az őt követő sereg van elvonulóban, felmászott egy fügefára, amely az 
út szélén volt, hogy ő is megláthassa Jézust, mert alacsony termetű ember 

volt, és a sokaság miatt egyébként nem láthatta volna őt. De így az arra 
menő Jézus nemcsak meglátta, hanem meg is szólította őt, akivel az embe- 
rek szóba se akartak állni. Ezt mondta neki: , Zákeus, hamar szállj alá, 
mert ma nékem a te bázadnál kell maradnom.” Zákeusnak ez a találkozá- 
sa Jézussal, fordulópontot jelentett az életében. Mindent jóvá akart tenni, 
amit eddig rosszul cselekedett. 

Ha Zákeus történetét figyelemmel kísérjük, négy időszakot különböz- 
tetünk meg az életében. Az első életszakasznak az önzés volt a jellemzője, 
amikor mohón gyűjtötte a pénzt, halmozta a vagyont, nem törődve azzal, 
hogy kapzsiságával sok honfitársát megrövidíti. A második időszaknak az 
a jellemzője, hogy feltámadt szívében a vágyakozás egy más, egy szebb élet 
után, az után, hogy szeressék őt az emberek, és neki is legyen kit szeretni. 
Erre az időszakra jellemző a vágyakozás Jézus után. Hiszen a fügefára azért 
ment fel, mert látni akarta Jézust. Ez a Jézust látni akarás már szavak nélkü- 
li imádságos magatartás, amely ezt fejezi ki: Uram, könyörülj rajtam, adj az 
életemnek értelmet és tartalmat. A harmadik időszak a bűnbánatnak az ide- 
je. Közel került Jézushoz, és Jézus közelében észreveszi az ember a maga 
gyarlóságát és elesettségét. Zákeus bevallja, hogy az emberek iránti maga- 
tartása nem volt becsületes, mert igazságtalanul magas vámot szedett. Életé- 
nek a negyedik időszaka a hála ideje. Háláját úgy juttatja kifejezésre, hogy 
egész másképpen akar viselkedni. Zákeus ezt így fejezi ki: , Uram, íme, 
minden vagyonomnak felét a szegényeknek adom és, ha valakitől valamit 
patvarkodással elvettem, négy annyit adok þelyébe.” Ezek az időszakok 
sok embernek az életében ma is megfigyelhetők, de sajnos sok ember fél 
úton abbahagyja a megkezdett jót. Jézus Krisztus az áldott orvos így diag- 
nosztizálja a bűnbánatot tartani nem tudó hálátlan embereket: Ők elveszett 
emberek. Az emberek, akik Istentől olyan sok mindent kaptak, és akik még 
többet szeretnének kapni, akik olyan habzsolva gyűjtik a vagyont, mintha 
abból valamit a sírba is magukkal vihetnének, elveszett emberek. Rettenetes 
lenne, ha Urunk csak ennyit mondott volna. De ő többet is mondott. Ezt 
a többet nekünk is újra a szívünkbe írja: , Ő azért jött, hogy megkeresse és 
megtartsa az elveszettet.?" Neki a mi földi életünk is drága. Azért adja meg 
szükségleteinket, amelyekre ebben az életben szükségünk van. A hitves, a 
gyermek, a testvér, az otthon, a napfény, az eső, a lakás, az étel és az ital és 
mindenünk, amink van, aminek tudunk örülni az ő ajándéka. Mi mindeze- 
ket a dolgokat életünk természetes tartozékainak gondoljuk. Csak akkor 
látjuk, amikor Isten valamit, vagy valakit elvesz, hogy azok nem természe- 
tes velejárói az életünknek, hanem Istennek az ajándékai. A legtöbb svájci 
állampolgár természetesnek tartja, hogy itt ebben az országban, békében 
és jólétben élhetnek. Hányszor zúdult már a világra, háborúknak, forra- 


190 


dalmaknak, különböző megpróbáltatásoknak a hulláma mialatt itt Svájc- 
ban mindenki nyugodtan élhetett és dolgozhatott és ezt teheti ma is. Csak 
a második világháborúban sok millió ember halt meg a csatatereken és sok 
tízezer ember lett otthonában bombatámadás áldozata. Gyermekek mil- 
liói lettek árvákká és asszonyok milliói lettek özvegyekké. Szinte minden 
környező államban lobogott a háború tüze. Mindenütt vér és könny folyt 
és milliók lettek otthontalanokká. Svájcban megmaradt az áldott csöndes- 
ség. Ez az ország hála Istennek sértetlen maradt. Hány országban élnek 
ma az emberek elnyomatásban, idegen hatalmak hadseregei által megszáll- 
va, kisebbségi sorsra ítélve, ahol a szabadság, a semlegesség, sőt a békesség 
is elérhetetlen állomnak tűnik. Milyen jó, hogy itt nem kellett megismer- 
ni ezeket a veszteségeket és szenvedéseket. Ma is milliók éheznek, akiknek 
legfőbb vágya, hogy egyszer igazán jóllakhassanak. Isten nekünk minden 
nap megadja a szükséges kenyeret. Csak a nagy Indiában gyermekek ezrei 
halnak meg naponta, mert nem jutnak táplálékhoz, a mi gyermekeinknek 
minden kívánsága teljesülhet. Svájc népe különösen sokat köszönhet Isten- 
nek. Nem elég azonban hálánkat csak szavakban kifejezni. Az Isten iránti 
hálának a szenvedő embertársak iránti szolidaritásban kell kifejezésre jut- 
nia. Hiszen éppen Urunk mondja Igéjében, hogyha valaki szóval, vagy tet- 
tel odaáll aszenvedő ember mellé, megosztja kenyerét vele, ezt ő neki adott, 
illetve az ő ügyéért végzett jótéteménynek tekinti. 

Jaj nekünk, ha az Isten iránti hálaadás dolgában is feledékeny emberek 
vagyunk. A hálátlanság megdöbbentő példáját állítja elénk Jézus a meg- 
tisztított bélpoklosokról szóló elbeszélésében. Akkor tíz bélpoklost gyó- 
gyított meg ebből a borzalmas betegségből, amelyben évtizedekig tartóan 
hull le az ember testéről a hús. Ezek a betegek hozzámentek, gyógyulásért 
könyörögtek, de amikor visszaadta egészségüket, elfelejtettek neki köszö- 
netet mondani. Tízen gyógyultak meg és csak egy tért vissza hozzá, hogy 
háláját kifejezze. Az az egy is idegenekhez tartozott, akiket a zsidók lenéz- 
tek. A választott nép, akinek Isten az évszázadok folyamán olyan hatal- 
masan megmutatta kegyelmét, gyógyító Urától hálátlanul elfordult. Hogy 
fejezi ki háláját Svájc népe, akit Isten az elmúlt kétszáz év folyamán olyan 
kegyelmesen gyógyítgatott, védelmezett és megőrzött, hogy békében élhet? 
Vannak itt mélyhitű emberek, akik őszinte hittel Krisztus nyomdokain 
akarnak járni. Vannak itt mozgalmak, szervezetek, akik nyitott szemmel és 
hálás szívvel látják mit adott Isten ennek a népnek, és igyekeznek a népet 
hálás szolidaritásra ébreszteni. Ezeknek az egyéneknek és szervezeteknek 
a testvéri segítsége sok sebet begyógyított é és sok könnyet felszárított. Én 
is egyike vagyok azoknak, akinek a svájci egyház stipendiumot adott és a 
svájci egyetemen mélyíthetem el teológiai ismeretemet. Mi ezért hálásak 

vagyunk svájci testvéreinknek. Személyes köszönetemet én úgy fejezem ki, 
hogy ez év júniusától testvéri szeretettel végzek szolgálatot az itteni gyü- 
lekezetben. Mégis, ebben a gyülekezetben is meg kell vallanom, hogy mi 
néha nagyon hálátlanok vagyunk. Mi se vagyunk mindnyájan Isten Igéje 
után vágyakozó, hálás és segítőkész gyermekei Istennek. Túl sokat foglal- 
kozunk a magunk dolgaival és Isten részére, aki nekünk az időt adja, és azt 
bármikor visszaveheti tőlünk, sok embernek itt alig van ideje. 

Most mindenekelőtt az ebben az esztendőben is megkapott mindennapi 
kenyérért akarunk hálát adni Istennek. Nem volt hiábavaló a földművesek 
munkája. Hogy milyen ajándéka Istennek a nekünk adott kenyér és a föld 
minden gyümölcse és termése, az érti meg legjobban, akinek a kenyeret 
is nélkülöznie kellett élete egy-egy időszakában. Egyik írónk megindító- 
an írja le a nehéz időkből származó emlékezéseit, amikor a szülői házban 
aratás előtt már elfogyott a kenyér. Egy általános jóléti társadalomban 
viszonylag a szegények is megélnek valahogy, de a válságos időben sok- 
kal előbb észreveszik a hiányt, mint a többiek. Ennek az írónak a szülei 
szintén kenyér és pénz nélkül maradtak. Ő még gyermek volt és egy kis 
segítőmunkáért egy gazdag asszony egy szelet vajas kenyeret adott neki. 
Boldog volt, hogy most végre ő is vajas kenyeret ehet. Már kinyitotta szá- 
ját, hogy harapjon a kenyérből, de gondolatban feltűnt előtte édesanyjá- 
nak sápadt arca. Nem ette meg a kenyeret, haza futott és azzal az ürügy- 
gyel adta a kenyeret édesanyjának, hogy ő egy darabot már megevett. De 
a kenyeret az édesanyja se ette meg. Másnap reggel, a nélkül, hogy valamit 
is szólt volna, a nehéz mezei munkára induló férjének csomagolta be. Este 
ez a máskor szomorú és fáradt férfi feltűnően ragyogó arccal ment haza, 
magához hívta kisfiát és ezt mondta: Gyere kisfiam hoztam neked madár- 
látta kenyeret. És a kisfiú megkapta a vajas kenyeret, amelyet előző nap ő 
adott az édesanyjának. Egymást így szeretni, és egymásért ilyen áldozatot 
hozni, csak a szorongatott helyzetben levő szűkölködő emberek tudnak. 

Isten, aki testünk táplálására kenyeret ad, adja nekünk az örök élet 
kenyerét is. Jézus Krisztus az élet kenyere. Írott és hirdetett Igéje által 
naponta hívogat bennünket magához. Ő a gyermekeket is hívja, amikor 
ezt mondja: , Engedjétek bozzám jönni a kis gyermekeket, és ne tiltsátok 
el őket tőlem, mert ilyeneké a mennyeknek országa. Ő hívja a felnőtteket 
is: „Jöjjetek énhozzám mindnyájan, akik meg vagytok fáradva és meg 
vagytok terhelve, és én nyugalmat adok néktek.” Most kegyelme asztalá- 
hoz hív mindnyájunkat. Nekünk is mondja, amit egykor Zákeusnak mon- 
dott: „Jöjj hamar, mert nekem ma nálad kell maradnom. ” Zákeus öröm- 
mel fogadta őt, megvallotta neki bűneit, és ígéretet tett, hogy jóvátesz min- 
dent, amit egész eddigi életében rosszul cselekedett. 

Az önszeretet és az embertársak iránti közöny Zákeust nagyon mesz- 
szire sodorta Istentől. Sokáig élte a maga önző életét. Az ilyen életre való 
hajlam ma is ott van bekódolva milliók génjében. De mi kérhetjük Istent; 
adjon erőt, hogy letérhessünk erről az útról, és tudjuk megvallani a tékoz- 
ló fiúval együtt: ? Atyánk, vétkeztünk az ég ellen és teellened.” Olyan nagy 
az ő kegyelme, hogy nekünk is kész megbocsátani. Mi mindezért csak 
hálát tudunk adni néki. A kegyelembe fogadott bűnbánó ember lelkületé- 
vel mondjuk neki ezt a szívünkből fakadó hálaimát: 

„Mindenünk, amink van, 

Szívünkben, házunkban 

Te adtad Istenünk. 

Fogadd köszönetünk.” Ámen 


Közösség a Lélek által 
Alapige: Filippi 1,27; 2,1-5 


Csakbogy a Krisztus evangéliumáboz méltóan viselkedjetek, 
bogy akár odamegyek és látlak titeket, akár távol vagyok, azt 
balljam rólatok, bogy megálltok egy Lélekben, egy szívvel, együtt 
küzdve az evangélium bitéért, Ha tebát van vigasztalás Krisztus- 
ban, ba van szeretetből fakadó figyelmeztetés, ba van közösség 
a Lélekben, ba van irgalom és könyörület, akkor tegyétek teljes- 
sé örömömet azzal, bogy ugyanazt akarjátok: ugyanaz a szere- 
tet legyen bennetek, egyet akarva ugyanarra törekedjetek. Semmit 
ne tegyetek önzésből, se biú dicsőségvágyból, banem alázattal 
különbnek tartsátok egymást magatoknál; és senki se a maga 
basznát nézze, banem mindenki a másokét is. Az az indulat legyen 
bennetek, ami Krisztus Jézusban is megvolt. 


Kedves Testvéreim, 


Mai Igénk ezzel a mondattal kezdődik: , Csakhogy a Krisztus evangé- 
liumáboz méltóan viselkedjetek.” Ez a szó: Evangélium, azt jelenti; öröm- 
hír, örömüzenet. Mindenki szeret örömhírt hallani. Az evangéliumban nem 
akármilyen örömhírt hallunk, hanem egy olyan örömhírt, amely minden- 
kit személyesen érint. Az evangéliumnak a tartalma ebben a bibliai vers- 
ben van a legszebben összefoglalva: , Mert úgy szerette Isten a világot, hogy 
egyszülött Fiát adta érte, hogy senki, aki bisz, el ne vesszen, hanem örök 

élete legyen." Itt Isten értelemfeletti szeretete van kihirdetve. Itt egészen 
rólunk van szó. Isten szeret bennünket akkor is, ha nem érdemeljük meg. 
Ő azt akarja, hogy ne vesszen el senki. A veszteségek miatt mindig szo- 
morkodunk, de a mi esetünkben nemcsak az a veszély áll fenn, hogy vala- 
mit elvesztünk, hanem az, hogy mi veszünk el. Isten ezt nem akarja. Ő azt 
akarja, hogy földi életútja végén mindenki örök életre érkezzen. Mindenki, 
tehát én is, mi is. Ez az örömhír hangzik felénk az evangéliumban. Az idé- 
zett igeversből azonban azt érezzük ki, hogy Isten mindenkit üdvözíteni 
akar, de azért ennek mégis van egy feltétele; a hit. Hit nélkül nincs örök élet. 
De a hit már maga is következmény, eredmény. Mert a hit már az ember 
felelete Isten szeretetére. Ilyen értelemben hangzik mai Igénkben, hogy a 
Krisztus evangéliumához méltón kell viselkednünk. Akkor viselkedünk az 
evangéliumhoz méltóan, ha egész életünk az Isten szeretetét tükrözi. Mint 
ahogyan egy gyermek, aki minden nap tapasztalja szülei szeretetét, nem 
tehet mást, csak azt, hogy engedelmességével viszonozza ezt a szeretetet, 
így kell nekünk is Isten szeretetére cselekvő engedelmességgel válaszolni. A 
mi engedetlenségünk azonban abban mutatkozik meg, hogy mi Isten sze- 
retetét elfelejtjük. Nem vágyakozunk Igéje után. Hűtlenségünket, szeretet- 
lenségünket és mulasztásainkat aztán azzal próbáljuk indokolni, hogy sok 
a dolgunk, fáradtak vagyunk. Sok mindenre tudunk mi hivatkozni, de nem 
akarunk önvizsgálatot tartani, és mulasztásainkat bevallani. 

Annak, hogy az evangéliumhoz méltóan viselkedünk-e vagy ennek az 
ellenkezőjét tesszük, messzemenő következményei vannak. Maga Jézus 
beszél arról, hogy Isten világában az angyalok figyelik, hogyan vívja itt 
egy-egy ember a maga életének a harcát. Isten a földön az ő gyermekei 
által, tehát mi általunk akarja előbbre vinni országának az ügyét. Ezért 
nagy a felelősségünk. Nem ok nélkül figyelmezteti Igéjében mindenkori 
tanítványait: , Úgy ragyogjon világosságotok az emberek előtt, hogy lát- 
ván jó cselekedeteiteket dicsőítsék a ti mennyei Atyátokat.” Azonban, ha 
nem az evangéliumhoz méltóan viselkedünk, akkor az már nemcsak a mi 
személyes ügyünk, mert viselkedésünk által fékezzük Isten ügyének az 
előmenetelét. Erre az állapotra is van számunkra figyelmeztetése Isten Igé- 
jének, amit meg kell szívlelni: „Ti vagytok a földnek a sója. Ha pedig a só 
megízetleniül nem való semmire, csak arra, hogy az emberek kidobják és 
eltapossák." Az őskeresztyének szép példát adnak arra nézve, hogyan kell 
az evangéliumhoz méltóan viselkedni. Hiszen az őket körülvevő pogány 
világ csodálattal figyelte, hogy szeretik egymást a keresztyének. 

Mennyi megoldatlan problémája, mennyiféle bizonytalansága van ma 
a világnak és benne az egyháznak és a társadalomnak! A modern élet- 
nek a forgatagában gyakran elveszítjük jobbik énünket. Sok seb begyó- 

gyulna, és sok probléma megoldódna, ha hagynánk, hogy döntéseinket 
és életünket Isten Igéje formálja. Sokféle kötelezettségünk, de mulasz- 
tásaink és meghidegülő szeretetünk is nagyon megterhelik az életünket. 
Isten ismeri a helyzetünket. Tudja, hogy nem tartunk ki mindnyájan egy 
lelkülettel a hitben és nem vívjuk a nemes harcot mindnyájan az evan- 
gélium ügyéért. Ezért van szükség a Krisztusban való figyelmeztetésre. 
Napjainkban gyakran láthatjuk a bibliai tékozló fiú modern változatá- 
nak a megismétlődését. Nemcsak a bibliai tékozló fiú tékozolta el atyja 
vagyonát, hanem mi is. Mennyei Atyánk csodálatos örökséget készített 
nekünk Jézus Krisztusban, de mi hajlamosak vagyunk ezt az öröksé- 
get eltékozolni. Sok mindent magunkévá akarunk tenni a földi javakból. 
Élvezni akarjuk az életet, és elfelejtjük, mit mond nekünk a mi Urunk: 
Mit használ az embernek, ba az egész világot megnyeri is, lelkében pedig 
kárt vall? Avagy milyen váltságot adhat az ember az ő lelkéért?” Jó, ha 
az így viselkedő ember mellett van valaki, aki tudja őt figyelmeztetni. Ez a 
figyelmeztetés azonban nem lehet ítélgetés. Az ítélet nem a mi feladatunk, 
azt Istenre kell hagynunk, aki mindnyájunkat igazságosan ítél meg. A 
figyelmeztetés sohasem eredhet a magunk igazságának a beképzeléséből. 
Annak csak őszinte testvéri szeretetből történő segíteni akarásból sza- 
bad fakadnia. -Igénkben arról is szó van, hogy helye van Krisztusban a 
szeretet vigasztalásának. Szeretettel vigasztalni, bátorítani valójában csak 
Krisztus követői tudnak igazán. Mi sok mindenben tudunk egymásnak 
segíteni. Segíthetünk egymásnak az életét szebbé és emberibbé formál- 
ni, de az élete döntő nagy csatáját mindenkinek magának kell megvív- 
nia. Abban nem nagyon tudunk egymásnak segíteni. Különösen, amikor 
Isten elszólít a földi életből és az utolsó harcunkat vívjuk, nincs külső erő, 
amely befolyásolhatná utunkat. Akkor már szeretetteljes ragaszkodásunk, 
amellyel vissza akarnánk tartani kedves hozzánk tartozónkat, amikor az 
végső harcát vívja, eredménytelen marad. De a halálban sem maradunk 
egyedül. Szeretteinktől el kell válnunk, de Krisztus velünk marad. Nél- 
küle szörnyű lenne ez a harc. De ő legyőzte a halált. Így mi is mondhat- 
juk az apostollal együtt: , Közülünk senki sem él önmagának, és senki sem 
bal meg önmagának; mert akár élünk, akár halunk az Úréi vagyunk.” Ez 
minden vigasztalásnak a koronája. 

Igénkben szó van a lélekben való közösségről is. Mindnyájan tudjuk, 
mit jelent a közösség, mert mi mindnyájan beleszületünk egy közös- 
ségbe, egy családba. Életünknek ebben az első közösségében, a család- 
ban is csak akkor köti össze a családtagokat igazi szeretet, és akkor van 
békesség és boldogság, ha nemcsak testi, vérbeli, hanem lelki kötelékek 
is összekötik a családtagokat. A vérségi kapcsolat önmagában nem elég. 


195 


Azok tartanak egy darabig, de azután elszakadnak. Találóan mondta egy 
nevezetes teológus, hogy nekünk nem kötelékekre, hanem hidakra van 
szükségünk, hogy elmehessünk egymáshoz. Olyan lelki kapcsolatokra, 
hogy egyik a másikra a nehéz körülmények közt is számíthasson. Hidak 
kellenek, amelyeken keresztül mély hullámok fölött is elmehetünk egy- 
máshoz. Igazi élő és növekedésre képes közösség csak Isten Lelke által 
kelhet életre. E nélkül a Lélek nélkül az otthon is elveszíti belső derűjét, 
marasztaló varázsát. Olyanná válik, mit egy szálloda, amely talán szé- 
pen be van rendezve, de az ott lévő embertársak idegenek, esetleg távoli 
ismerősök. Az ilyen emberek nem tudnak egymással közösségben len- 
ni. Isten Lelke nélkül a sok ember is csak tömeg. Hatalommal, külső 
erőszakkal nem lehet az embereket sokáig összefogni, együtt tartani. Az 
erőszakkal létrehozott engedelmesség rövid életű. Az erőszak tud fenye- 
getni és büntetni, de a szíveket nem tudja bevenni. A keresztyének anya- 
nyelvét, a szeretetet, csak Isten Lelke által lehet elsajátítani. Arról, hogy 
ezt a nyelvet minden hitre jutott ember megérti, éppen az első pünkösd 
tesz bizonyságot. 

Az egyház éppen azért más, mint minden más emberi csoportosulás, 
mert az Isten Lelke által kelt életre. A Szentlélek azonban nemcsak életre 
keltette az egyházat, hanem vezeti és meg is tartja azt. Ha az egyház két- 
ezer éves történelmét kutatjuk, akkor látjuk, hogy abban minden embe- 
ri gyarlóság ellenére is Isten Lelke munkálkodik. Nero és Diokletianus 
császárok uralkodása idején erősen üldözték és pusztították az egyházat, 
de az egyház a véres üldözések ellenére sem pusztult el. Ennek éppen az 
ellenkezője történt; az üldözött őskeresztyén egyház napról napra gya- 
rapodott, és hitében erősödött. A középkor sötét századaiban, amikor az 
egyház majdnem teljesen elfelejtette, hogy mi a küldetése, és a hit helyett 
a babonaság növekedett, akkor Isten Lelke a reformáció által gyógyítot- 
ta ezt az állapotot. Ez a lélek lobbantotta lángra az elfelejtett Ige fényét. 

A legutóbb időben, amikor sokféle egységmozgalom van kibontakozó- 
ban, az egyház ezekben az egységtörekvésekben elől jár. Az Ökumenéban 
ma már több mint kétszáz egyház keresi a Krisztus egyháza belső egysé- 
gének az útját. Az emberek itt is csak eszközök, de az egységet munkáló 
erő az Isten Lelke. 

Isten népét sok körülmény választja el egymástól ezen a világon. Ez a 
nép különböző országokban él, amelyeken különböző társadalmi rend- 
szerek vannak. Elválasztanak bennünket egymástól több ezer kilométeres 
távolságok és tengerek, de összeköt Isten Lelke. Jézus Krisztus nemcsak 
tegnap és ma, és mind örökké, hanem itt, és ott, és a világ minden részén 
ugyanaz. Vannak köztünk szabad népek, de vannak köztünk elnyomott 

népek is, akiknek a szabadságért harcolni kell, de olyanok is vannak, akik- 
nek ezért még harcolni sem szabad. Nagyon különböző életkörülmények 
közt élünk, de Isten Lelke által egyek lehetünk. 

Ennek a szeretetteljes egységnek azonban vannak akadályai is. Mert 
Isten Lelke összeköt és egységet teremt, de a sátán Lelke önzést és sze- 
retetlenséget munkálva szétszakít egymástól. Itt igen nagy feladat vár az 
Isten Lelke által vezetett emberekre. A legszebb és legjobb autót sem lehet 
mozgásba hozni, ha hiányzik belőle az üzemanyag. A keresztyének is egy 
helyben maradnak a szeretet és az egység útján, ha már régen nem kap- 
tak hajtó anyagot. Ha egy autóval utazni akar az ember, akkor meg kell 
nyitni a tartályt és üzemanyagot vételezni. Ha mi a testvéri egység útján 
előre akarunk menni, akkor meg kell nyitni a szívet és a legértékesebb haj- 
tó anyagot, Istennek a Szentlelkét kell vételezni, hogy tovább mehessünk. 
Ezért nem szabad soha az istentisztelet alkalmait elmulasztani. Ezek- 
nek az elhanyagolása mind egyéni, mind családi életünkben megbosszul- 
Ja magát. Meghidegül a szeretet és a közösségi szálak szétszakadoznak. 
De az említett feladatunk egyben áldott lehetőség is. A Szentlélek erejével 
szerető szívű emberek maradhatunk, a szereteté, amely hosszútűrő, kegyes 
nem fuvalkodik fel, nem keresi a maga hasznát, mindent elfedez, mindent 
hiszen, mindent remél, és amely soha el nem fogy. Így lesz életünk áldás- 
sá mind a családban, mind a gyülekezeti közösségben, mind a világban. 

Mi ezt talán nehéz feladatnak tartjuk. Korunkban, ahol sok minden az 
erőszakra és az önzésre épül, úgy gondolják sokan, hogy nem lehet ilyen 
életet élni. Magunktól valóban képtelenek vagyunk erre, de a Szentlélek 
képessé tesz az ilyen életre. A Lélek erejével tudjuk egymást testvérileg 
inteni. A szeretet vigasztalását továbbadni, és a Lélek közösségét öröm- 
mel munkálni. Ámen 


Belsazár halála 
Alapige: Dániel 5,3-6; 24-30 


Elő is bozták az aranyedényeket, amelyeket a jeruzsálemi 
templomból, az Isten bázából boztak el, és a király azokból ivott 
főrangú embereivel, feleségeivel és ágyasaival együtt. Itták a bort, 
és közben dicsőítették az aranyból, ezüstből, rézből, vasból, fából 
és kőből csinált isteneket. Egyszerre csak egy emberi kéz ujjai 
tűntek fel, és írni kezdtek a királyi palota festett falára, a lámpa- 
tartóval szemben; a király pedig nézte a kezet, abogyan írt. Köz- 

ben a király arca elsápadt, gyötrő gondolatai támadtak, dereka 
elernyedt, és még a térdei is reszkettek. A király bangosan kiálto- 
zott, bogy vezessék eléje a varázslókat, a csillagjósokat és a csil- 
lagászokat. Azután így szólt a király a babiloni bölcsekbez: Akár- 
ki legyen is az az ember, aki elolvassa ezt az írást, és meg tudja 
nekem magyarázni, az bíborba öltözbet, aranyláncot kap a nya- 
kára, és rang szerint barmadik lesz az országomban. Ez az az 
írás, amelyet fölíratott: mené mené tekél ú-parszin. Ez pedig a 
szavak magyarázata: A mené azt jelenti, bogy számba vette Isten 
királyságodat, és véget vet annak. A tekél azt jelenti, bogy meg- 
mért téged mérlegen, és könnyűnek talált. A perész azt jelenti, 
bogy felosztotta királyságodat, és a médeknek meg a perzsák- 
nak adta. Akkor Bélsaccar parancsára Dánielt bíborba öltöztet- 
ték, nyakára aranyláncot tettek, és kibirdették, bogy rang sze- 
rint ő a barmadik az országban. Még azon az éjszakán megölték 
Bélsaccart, a káldeusok királyát. 


Kedves Testvéreim, 


Mi mindnyájan magvetők vagyunk, még akkor is, ha egy gyárban, ház- 
tartásban, hivatalban, laboratóriumban, vagy bárhol másutt dolgozunk. 
Egész életünk, az, ahogyan viselkedünk, ahogy gondolkodunk, beszélünk, 
vagy hallgatunk, megteszünk, vagy nem teszünk meg valamit, az mind- 
mind magvetés. Életmódunk magvetése észrevétlen a környezetünkben 
élő embereknek a lelkébe hullik, akikkel találkozunk, együtt dolgozunk, 
vagy beszélgetünk. Az így elvetett mag a lelkekben lassan növekedni kezd, 
és lassan aratásra érik. Vagy az örök életnek, vagy az ítéletnek az aratásá- 
ra. Azért gondoljunk meg minden tettünket mielőtt valamit végrehajtunk, 
vagy beszélünk. Ezt a tényállást mindenkinek, de különösen a szülőknek, 
nevelőknek és tanítóknak meg kell szívlelni. Igen nagy a felelősségük Isten 
előtt és az emberek előtt. Ezért a rájuk bízott örök értékekkel, az emberi 
lelkekkel, nagy gondossággal és bölcsességgel kell bánni. A szülők igye- 
keznek gyermekeiknek a legjobbat adni. Sokszor túlfeszítik erejüket, 
hogy nekik jobb jövőt biztosítsanak. Talán nem adhatnak gyermekeik- 
nek kincseket, de ha őket nem vezetik Krisztushoz, akkor rosszul vannak 
előkészítve az értékes élethez. A pedagógusok, akik a gyermekeket vagy 
ifjakat nevelik, csodálatos távlatokat tárhatnak eléjük, de ha nem tanítják 
meg velük, hogy minden bölcsesség kezdete az Úrnak a félelme, akkor 
rossz szolgálatot végeznek. Vigyázniuk kell, nehogy konkoly magot szór- 
janak. Istent nem lehet megcsúfolni, amit vet az ember, azt fogja aratni is. 

Nabukodonozor a hódító babilóniai király istentelenséget vetett gyer- 
mekei lelkébe. Ez a király az ószövetségi nép országát is meghódította, Sala- 
mon csodálatosan szép templomát kirabolta és felgyújtotta. A templomot, 
Jeruzsálem falait és házait rommá tette, és a nép jelentékeny részét Babilon-i 
fogságba hurcolta. A templom arany és ezüst szent edényeit is magával hur- 
colta. A megszállott országokban kemény kézzel uralkodott. Azt akarta, 
hogy az emberek őt Istenként imádják, de Isten csodálkozásra késztette őt 
Dániel és fogolytársai által, akik a királyi udvarban éltek. Ezek a hívő embe- 
rek, akik a pogány királyi udvarban Isten egyházát képviselték, nem voltak 
hajlandók őt imádatban részesíteni. Amikor őket ezért a tüzes kemencébe 
vetették, és Isten kiszabadította őket a tűzből, ez a hatalmaskodó király a 
fogoly bizonyságtevőkön keresztül már megismerte ugyan Istent, de mély 
hitre nem jutott el. Egy ideig meg volt rendülve, amikor látta Isten megsza- 
badító hatalmát, de hamar elfelejtette ezt az eseményt, és újra nagynak és 
elég gazdagnak érezte magát ahhoz, hogy maga fölött semmiféle más hatal- 
mat ne ismerjen el. Dániel bátran hirdette neki Isten tervét és akaratát, de 
azt nem vette tartósan komolyan. Isten aztán ezt a dölyfös királyt úgy alázta 
meg, hogy egy időre kivetették az emberi társadalomból, és csak élete végén 
jutott el odáig, hogy Istenről így beszéljen: „Most dicsérem és magasztalom 
az egek királyát, akinek minden tette igazság és minden munkája jó." 

Fiának a lelkébe azonban már érett a büszkeségnek az elvetett magva. 
Uralkodását túlhangsúlyozott öntudattal kezdte. Egy ünnepi alkalom- 
mal ezer főemberének egy nagy vendégséget és zajos mulatságot készí- 
tett. Ezen a mulatságon meg akarta mutatni nagyvonalúságát és hatalmát. 
Feleségeinek is tudtára akarta adni, hogy milyen hatalmas ura ő országá- 
nak. Erre a mulatságra odavitette azokat az arany és ezüst szent edénye- 
ket, amelyet atyja a jeruzsálemi templomból hozott el, és vendégei azokból 
ittak. Szent edények egy dáridón! Így akarta ez a király megmutatni, hogy 
ő nem ismer semmiféle szentséget, ő önmagának az istene, és nem hagyja 
magát semmiféle vallásos előítélettel befolyásolni. De amikor a mámoros 
hangulat már tetőfokára lépett, valami olyan dolog történt, amire a király 
nem számított. Egy kéz jelent meg és a palota termének falára érthetet- 
len szavakat írt. Isten jelt adott. A láthatatlan kigúnyolt Isten kijelentet- 
te magát. Ez az írás Istennek utolsó jeladása volt Belsazárnak és mulatozó 
népének, hogy a világ fölött Isten uralkodik. Az írás már ítéletet hirdetett 
ugyan, de az ítélet beteljesedése előtti idő a király számára még kegyelmi 
idő lehetett volna. Hiszen a Jézussal együtt megfeszített gonosztevő még 
az ítélet órájában is kegyelmet kapott, mert bűnbánatot tartott. Belsazár 
azonban a bűnbánat helyett csak a félelemig jutott el. A rémülettől lábai 
remegtek. Tudni akarta mit jelentenek a falra írott szavak, de senki se tud- 

ta megfejteni ezt a rejtélyt. A bölcsek bölcsessége elégtelennek bizonyult. 
A megrémült király még mindig adni akart: kitüntetéseket, aranyláncot és 
uralkodói jogot akart adni annak, aki megfejti az írásnak az értelmét. Tehát 
ő akkor is adni akart még, amikor utolsó alkalmat kapott arra, hogy most 
már ő fogadjon el valamit. Időt kapott arra, hogy kérje és elfogadja Isten 
kegyelmét. Ő azonban elmulasztotta ezt az utolsó alkalmat is. A végső 
kétségbeesésben az öreg királyné tanácsára elő kellett jönni Isten elfelej- 
tett öreg szolgájának, Dánielnek. 

Így van ez mindig ebben a világban, amikor minden jól megy, ami- 
kor az ember egészségben és békés időkben , jólétben élheti a maga életét, 
kevesen gondolnak Istenre, akkor nincs rá szükségük. A jólét és fejlődés 
idején, az ember a maga emberi méltóságát hirdeti, dicsekszik eredménye- 
ivel és büszkén ürítgeti a mámor poharát. A próbatételek is az ő kegyel- 
mének a jelei. Mi Isten jóságára sokszor hálátlansággal felelünk, csak ami- 
kor már gyülekeznek Isten ítéletének a felhői, a bölcsek minden bölcses- 
sége eredménytelen, csak akkor akarunk Istenhez fordulni, Igéjét meghall- 
gatni és akaratát kérdezni. Az én hazámban a háború idején, amikor sok- 
szor a föld is rengett, amikor a falvakba is gyakran jöttek harctéri tudósí- 
tások azoknak a névsorával, akik a harcmezőn elestek, eltűntek, vagy meg- 
sebesültek, akkor templomaink zsúfolásig megteltek, azok is a templomba 
igyekeztek menni, akik azelőtt nem nagyon gondoltak Istenre. 

A hívó szóra Dániel megérkezett, de már csak Isten ítéletét tudta hir- 
detni. A palota tróntermének a falára írt szöveg így hangzott: , Mene Mene 
Thekel Upharsin”azt jelenti, hogy a kegyelmi idő véget ért, királysága és 
élete elvész. A királyi palotában tehát mámoros büszke emberek között, 
akik a templomi szent edényeket mulatozásra használták, elhangzott Isten 
ítélete. A királynak utolsó számadásra kellett menni. 

Isten egyszer mindnyájunkat számadásra szólít. A királynak azon az 
éjszakán azt mondta, hogy megméretett a mérlegen és híjával találtatott. 
Mi is mindnyájan Isten mérlegén vagyunk. Szeretetünk, vagy szeretetlen- 
ségünk, hűségünk, vagy hűtlenségünk minden jó és rossz tettünk, tehát 
egész életvitelünk le lesz mérve Isten mérlegén. Jézus az utolsó ítéletkor 
csak ki fogja hirdetni azt, amit mi egész életünkön keresztül cselekedtünk. 
Próbáljuk meg megmérettetésünket egy korszerű példa által megérteni: A 
modern számítógépek minden alkalommal beírják a benyomott számokat. 
A számítási folyamat végén már minden adat benne van a számítógépben, 
de hogy a végeredményt megkapjuk, meg kell még nyomni egy gombot. 
Tehát mi mindnyájan meg vagyunk mérve, minden fel van írva és mi mind- 
nyájan elveszett emberek lennénk, ha Isten nem nyomná meg a kegyelem 
gombját. Ezért nem szabad nekünk a kegyelem idejét eltékozolni. 

Nóé idejében az emberek látták a bárkát, de amikor Nóé Isten ítéletéről 
beszélt nekik, valószínűleg kimosolyogták őt. A nap minden nap felkelt, 
úgy, mint azelőtt. Az emberek házasodtak- férjhez mentek, adtak-vettek, 
mint azelőtt és úgy tűnt, hogy minden rendben van. De aztán megérkezett 
az özönvíz, Nóé és családja megmenekültek, a többiek pedig, akik Isten 
szavát nem vették komolyan elpusztultak. 

A királyi menyegzőről szóló példázatban Jézus a szüzekről beszél, 
akik éjszaka a vőlegényt várták, de mivel lámpásukból már kifogyott az 
olaj és még az éjszaka folyamán vásárolni akartak, nem mehettek be a 
vőlegénnyel a menyegzői házba. Az ajtó bezáródott. Az idők jelei figyel- 
meztetnek bennünket. Isten óráján közeledik a mutató a tizenkettes szám- 
hoz. Korunk éjszakájában sok embernek elaludt a hite, mint amikor a szü- 
zek lámpájában kifogyott az olaj. Sokan ma is dáridókat tartanak, mint 
Belsazár király és vendégei. Ebben a helyzetben Dániel, tehát az egy- 
ház, mint Isten akaratának a szószólója, nemkívánatos. Akik a hitetlen- 
ség álmát alusszák, nem hagyják magukat zavartatni. A mulatozók szin- 
tén nem akarnak Isten ítéletének a mérlegére gondolni, de Isten nem hall- 
gat. Még hangzik szeretetből fakadó mentő kiáltása: „Ébredj fel, aki alu- 
szol, kelj fel a halálból és felragyog néked Krisztus." 

Belsazárt azon az éjszakán megölték. Isten szeretete bennünket, sokfé- 
le mámorunk bódulata közben új életre hívogat. Ezért hangzik Igéjében: 
„Meglássátok, mi módon bölcsen járjatok, nem, mint balgatagok, hanem 
mint bölcsek. Áron is megvegyétek az alkalmakat, mert a napok gono- 
szak.” Ámen 


AZ igazság szolgálata 
Alapige: Róma 6,17-23 


De bála az Istennek, bogy csak voltatok a bűn szolgái, de szí- 
vetek szerint engedelmeskedtetek annak a tanításnak, amelynek 
követésére adattatok! Miután tebát megszabadultatok a bűntől, az 
igazság szolgáivá lettetek. Emberi módon beszélek, mivel erőtlenek 
vagytok. Abogyan tebát átadtátok tagjaitokat a tisztátalanság- 
nak és a törvénytelenségnek a törvénytelenség szolgálatára, úgy 
most adjátok át tagjaitokat az igazság szolgálatára, bogy szentek 
legyetek.Mert amikor szolgái voltatok a bűnnek, szabadok volta- 
tok az igazságtól. De milyen gyümölcsöt termett ez akkor nektek? 
Bizony, most szégyenkeztek miatta, mert ennek vége a balál! Most 

azonban, miután a bűntől megszabadultatok, és az Isten szolgái 
lettetek, már ez megbozta nektek gyümölcsét, a szent életet, amely- 
nek vége az örök élet. Mert a bűn zsoldja a halál, az Isten kegyelmi 
ajándéka pedig az örök élet Krisztus Jézusban, a mi Urunkban. 


Kedves Testvéreim, 


Az ember élete állandó szolgálat. Mindenki szolgál valakinek, de nem 
mindenki szívesen vallja be, hogy ő szolga. Gyarlóságunknak éppen az az 
egyik jellemzője, hogy mi magunkat függetleneknek, tehát szabadnak és 
nagynak valljuk. Nemcsak most van ez így, ez régen is így volt. A zsidók 
is megnehezteltek Jézusra, amikor szolgának, a bűn szolgájának nevezte 
őket. Akárcsak közülünk sokan, ők is az ősökre, az atyákra hivatkoztak. 
Azt mondták, hogy ők Ábrahám fiai, Ábrahám az ősatyjuk, tehát ők soha 
senkinek nem szolgáltak. Pedig az igazság az, hogy szolgáltak. Mi is szol- 
gálunk testvéreim, de a kérdés az, hogy kinek? 

Ne adjuk erre a kérdésre meggondolatlan feleletet. A Szentírásban ezzel 
kapcsolatban az van, hogy , Akz a bűnnek szolgál, szolgája a bűnnek." A 
kérdésre, hogy kinek szolgálunk, az életünkkel kell válaszolnunk. Üdvös- 
ségünk, vagy elveszett voltunk tehát attól függ, hogy kinek szolgálunk. 
Döntenünk kell, hogy ebben a mulandó életünkben, a bölcső és a koporsó 
közti időben, amíg itt dolgozunk és küzdünk, kinek adjuk oda a szívün- 
ket. Jaj nékünk, ha a szívünk bűnnel terhelt, ha gondolatainknak és terve- 
inknek az a mozgató rugója. A bűnben maradás azt jelenti, hogy tudato- 
san a sátánnak szolgálunk. Ennek a szolgálatnak azonban rettenetes bére 
van. „Mert a bűn zsoldja a halál." A sátán mindig embereket keres, akik 
készek neki szolgálni. A sátán tud ígérni, tudja kívántatni a tiltott gyümöl- 
csöt, és a gonoszt jónak feltüntetni. Akik hajlandók neki szolgálni, gaz- 
dagságot, vagy hatalmat ígér, és aki ezt elfogadja, rámegy az üdvössége. 

A mai kor embere csak azt fogadja el létező valóságnak, amit láthat, 
vagy megfoghat. Azért van annyi hitetlen, akik nem hisznek Istenben, 
mert Isten sem látható. Azért nevezi Jézus a sátánt a hazugság atyjának, 
mert a sátán nemcsak Istent, hanem a saját létét is megtagadtatja. Azt 
mondja: Nincs Isten és nincs sátán, ezért nyugodtan élhet az ember úgy, 
ahogy neki tetszik, nem kell félnie semmiféle felelősségre vonástól, semmi 
számadástól. Ilyen tanítást is ad az embernek: Tetteidet ne a mások, hanem 
a saját akaratod szerint valósítsd meg. Ami neked hasznot hoz, ami neked 
kívánatos, azt tedd, ne törődj mással, csak magaddal. — Istent valóban nem 
láthatjuk, és nem látjuk a sátánt sem. De mindkettőjük munkájának látjuk 
az eredményét. Isten teremtette a világot, és azt szépnek és jónak terem- 

tette. A sátán pedig tévútra vezette, és ezzel halálos veszedelembe sodorta 
a teremtés koronáját, az embert. Isten Lélek, és ha az ember Isten Lelké- 
nek a gyümölcseit termi, tud szeretetben élni, és gondterhelt időkben is 
megmarad az öröme és a belső békessége. De a sátán is lélek, és aki hagy- 
ja, hogy életét ez a lélek, tehát a tagadásnak és hazugságnak a lelke vezes- 
se, az vesztébe rohan. A sátán lelkének engedelmeskedő emberek élete 
telve van keserűséggel, bánattal, és békétlenséggel. A rá hallgató ember 
a bűnnek szolgál. A bűneset óta a sátánnak szolgálás veszélye fenyegeti 
az embert, akit Isten a teremtés hajnalán szép életre teremtett. Ennek az 
eredményeként ér bennünket életutunkon sok kellemetlen meglepetés. Az 
ember keresi a boldogságot, és sokszor könnyek forrásához érkezik. Az 
ember úgy látja, hogy sok szép és életünk kényelmét szolgáló dolog van a 
világon, erejét megfeszítve küzd, hogy a modern technika vívmányai által 
tegye könnyebbé és élhetőbbé az életét, és sokszor mégis megdöbbenve 
tapasztalja, hogy ez nem sikerül. Szeretet nélkül, és a lélek derűje nélkül, 
vagyis üres és sötét szívvel nem tud az ember boldoggá lenni. 

De ez a sajnálatos állapot, ha az ember idejében észreveszi, hogy tévút- 
ra sodródott az élete, már a gyógyulásnak a kezdete. Mert amikor az ember 
tudatosítja, hogy jó szándékkal, reménységgel indulva is rossz úton halad, 
legyen vigasztalássá, hogy a széles útról van összekötő ösvény a keskeny 
út felé. Nekünk is ad Isten józanságot és hitet, hogy Pál apostollal együtt 
mi is ajkunkra vegyük a kiáltást: „Ó én nyomorult ember, kicsoda szaba- 
dít meg engem e halálnak testéből?” Isten vár erre a kiáltásra. Ő a töre- 
delmes szívet, a bűnbánó embert nem veti meg. A hazatérő tékozló gyer- 
meket örömmel fogadja. Csodálatos Istennek ez a tékozló gyermeket is 
szeretettel fogadó kegyelme! Nem magától értetődő, hogy ez a kegye- 
lem egész a földre lehajlik, hogy minket a bűnből és a halálból kiszaba- 
dítson. Jött, hogy a nép, amely sötétségben van, lásson nagy világosságot. 
Jött, hogy a megterhelteket magához hívogassa, és az elveszetteket meg- 
szabadítsa. Jött, hogy meghaljon értünk. Ezt cselekedte Jézus Krisztus- 
ban értünk Isten kegyelme. Áldott az életünk, ha ezt neki szolgáló éle- 
tünkkel köszönjük meg. Csodálatos lehetőség az Úrnak szolgálni. A világ- 
nak szüksége van a hitben élő embereknek, az egyháznak a szolgálatára. 
A hitben élők az embertársakon keresztül szolgálnak az Úrnak. A világ 
tele van feszültségekkel. Az egyik oldalon itt vannak a magas életszínvo- 
nalra emelkedett országok, a másik oldalon viszont ott van az úgyneve- 
zett harmadik világ, szegénységgel, éhséggel, elesettséggel. A statisztiku- 
sok kimutatták, hogy a föld lakosai harmadának a kezében van az anyagi 
javak háromötöd része. A földön és földben sokféle gazdagság van. Elég 
kenyeret tud adni minden embernek. Mégis naponta milliók éheznek, mil- 

liók alultápláltak és naponta százak halnak éhen. A világon rengeteg erdő 
van, sok kő és más építőanyag, az emberek jelentékeny része mégis kuny- 
hókban, pincékben, vagy a szabad ég alatt él. A modern vegyi üzemekben 
folyamatosan gyártják a gyógyszereket. Ha ezeket nem tudják elég gyor- 
san eladni, megsemmisítik, miközben milliók szenvednek gyógyító, vagy 
fájdalomcsillapító szerek nélkül. A szenvedő és szegénységben élő népek 
gyűlölettel néznek azokra, akik fényűző életet folytatnak, és nem tud- 
nak együttérezni a szenvedő embertársakkal. Isten az emberiségnek a föl- 
dön és a földben annyi sokféle gazdagságot adott, hogy az mindenkinek a 
megélhetését biztosíthatná, ha lenne igazi szeretet. Éppen ez az igazi sze- 
retet hiányzik. A legtöbb esetben csak önszeretet van. Ez az állapot még 
elviselhető lenne, ha mondhatnánk, hogy az, amit az eddigiekben elmond- 
tunk a pogány világrészekre vonatkozik, de ez nem így van. A magas élet- 
színvonalat elért népek javarészt keresztyének, tehát a keresztyének élik 
az önző életet. Az ember csodálkozva kérdezi, hogy lehetséges az, hogy 
ezek a keresztyénnek nevezett népek nem látják, hogy szakadék peremén 
állnak, és nem veszik észre, hogy nagy lehetőségeikkel együtt a pusztulás 
felé haladnak? Hogy lehet az, hogy az evangélium kovásza nem melegíti 
át, tehát hidegen hagyja ezeket az embereket és nem serkenti őket önkén- 
tes szeretetből fakadó cselekvésre. 

De mi nem akarunk senki fölött ítéletet mondani, hiszen a mi kele- 
ti országainkban mi is Isten ítélete alatt vagyunk. Mi már évtizedekkel 
ezelőtt tapasztaltuk, hogy tud Isten ítéletet tartani. Mi a nagy szomszéd 
országban már láttuk Isten ítéletét azok fölött, akik az Istentől kapott 
javakkal nem az embertársak javát és ez által nem Isten ügyét szolgálták. 
Mi ezt láttuk és mégsem tanultunk belőle. Tovább is hamis illúziókban rin- 
gattuk magunkat. A gazdagok még nagyobb gazdagságra törekedtek, és a 
szegények még mélyebb szegénységbe süllyedtek. Hitünk és szeretetünk 
olyan gyenge volt, hogy ezen az állapoton semmit sem segítettünk. Isten 
tehát ítéletet tartott felettünk, hogy bennünket józan belátásra, szolidari- 
tásra és szolgálatra ébresszen. 

Az Újszövetségben gyakran olvassuk, hogy Isten a nagy pogány szom- 
széd népeken keresztül ítélte meg keménynyakú népét. Mivel Izráel nem 
akarta komolyan venni Isten Igéjét, megbüntette engedetlen népét, hogy 
bűnbánatra ébressze őket. Isten nem szívesen büntet. Földi életünk ideje 
alatt tartott ítéletében mutatja meg a legláthatóbban Isten az ő kegyelmét. 
Mert így akar bennünket az utolsó ítélettől megóvni. Mi most kegyelmes 
ítélete alatt vagyunk. Sok mindent elvett tőlünk, de meghagyott, és adott 
is sokat. Meghagyta az életünket, hogy neki szolgáljunk. Adott időt, mun- 
kát és embertársakat. Munka által akarja megadni mindennapi kenyerün- 

ket és mindent, amire földi életünkben szükségünk van. Az embertársakat 
azért adta, hogy szeressük egymást, segítsünk egymásnak és egymás szá- 
mára áldássá lehessünk. De Isten mindenekelőtt Igéjét adta és abban azt az 
ígéretet, hogy ő hű marad. Velünk van, Igéje által vezet, és akkor is Urunk 
marad, ha kilépünk ebből a világból. Jézus Krisztusban kiszabadított ben- 
nünket a bűn hatalmából. Tehát mindent megkaptunk ahhoz, hogy hála- 
adással szolgáljunk neki. Életünk nem értelmetlen és nem céltalan, de nem 
is kényelmes séta, hanem feladat. Aki sétál, azzal előfordulhat, hogy megy, 
de útjának nincs határozott célja. Az egyszerűen mozogni akar, és friss 
levegőt akar lélegzeni. A cél, ahova el akarunk érni az örök élet. Az üdvös- 
séget Isten kegyelmes szeretettel elkészítette nekünk, mégis fennáll annak 
a veszélye, hogy azt elveszíthetjük. Ez a mi életünknek a dialektikája. 

Hadd mondjak el egy eseményt a saját életemből, amit sohasem fogok 
elfelejteni. A háború folyamán szülőföldemről elhurcoltak, a háború végén 
marha-vagonokba préseltek, és mint hadifoglyokat, a Szovjetunióba hur- 
coltak. Még mindenütt feszültség és rendetlenség volt. Már második nap 
nem kaptunk semmi ennivalót. Amikor vonatunk az Erdélyben (Romá- 
niában) lévő Kolozsváron megállt, éppen én álltam a vagon szűk abla- 
kánál. Az ottani lakosok már várták a hadifogoly vonatot, mert akartak 
nekünk valami ennivalót adni. Egy idős magyar asszony egy kis kenyeret 
nyújtott fel nekem. De abban a pillanatban ott termett az orosz őrkatona, 
és kiütötte kezemből a már megfogott kenyeret. Gondolatban már a kis 
kenyér elosztásával foglalkoztam, de még nem érkeztem a kenyeret elég 
erősen megmarkolni és így elvesztettem. Tehát tovább is éhezni kellett. 
Valahogy így van ez a mi örökkévalóságunkkal, üdvösségünkkel is. Ez 
készen van, mert Jézus elkészítette számunkra, de az ördög még kiüthe- 
ti a kezünkből, ha nem markoljuk meg elég erősen. Krisztus az örökélet 
kenyere, tartsuk őt erős hittel szívünkben. Világunkban, a mi közelebbi 
életterünkben is sok lehetőség adatik nekünk arra, hogy az Úrnak szol- 
gáljunk. Úgy szolgáljunk neki, hogy amikor majd kilépünk ebből a földi 
világból, az itt maradóknak a szívében a mi szolgálatunk által is több sze- 
retet, több reménység és több hit legyen, mint volt akkor, amikor még nem 
érkeztünk erre a világra. Egész életünk alkalom erre a szolgálatra. 

Milyen jó, hogy Isten nekünk, akik ezt a feladatot gyakran elfelejt- 
jük, Igéjén keresztül mutatja az utat és segít, hogy neki szolgálhassunk. 
Helyezzük tehát életünket gyermeki bizalommal mennyei Atyánk kezé- 
be, hogy amikor majd innen el kell mennünk, reménységgel mondhassuk: 
„Ama nemes harcot megbarcoltam, futásomat elvégeztem, a bitet meg- 
tartottam, végezetre eltétetett nékem az igazság koronája, melyet megad 
nékem ama napon Úr, az igaz bíró”. Ámen 


205 


Isten gyermekei vagyunk 
Alapige: János 3,1-3 


Lássátok meg, milyen nagy szeretetet tanúsított irántunk az 
Atya: Isten gyermekeinek neveznek minket, és azok is vagyunk. 
Azért nem ismer minket a világ, mert nem ismerte meg őt. Sze- 
retteim, most Isten gyermekei vagyunk, de még nem lett nyilván- 
való, bogy mivé leszünk. Tudjuk, bogy amikor ez nyilvánvalóvá 
lesz, basonlóvá leszünk bozzá, és olyannak fogjuk őt látni, ami- 
lyen valójában. Ezért akiben megvan ez a reménység, megtisztítja 
magát, mint abogyan ő is tiszta. 


Kedves Testvéreim, 


Bizonyára mindnyájan ismerjük azt a közmondást, hogy a megosz- 
tott öröm kettős öröm, a megosztott bánat pedig fél bánat. Az ember 
nem akar az örömével egyedül maradni. Ha tele van a szív örömmel, 
akkor nem tudunk hallgatni, nem tudjuk örömünket magunkba fojta- 
ni. Jó ilyenkor a kikívánkozó örömnek szabad utat engedni, és azt leg- 
alább a hozzánk legközelebb állóknak elmondani. Így hirdette János 
apostol egykori hallgatóinak, és a Szentíráson keresztül így hirdeti ma is 
a szívében levő nagy örömet, mert akarja, hogy mi is örüljünk: ,, Lássá- 
tok, milyen nagy szeretetet tanúsított irántunk az Atya: Isten gyermekei- 
nek neveznek minket, és azok is vagyunk.” Tehát nemcsak a gyermekek, 
hanem a felnőttek is, nemcsak a fiatalok, hanem az öregek is Isten gyer- 
mekei lehetnek. 

A hitben élők tehát Isten gyermekei. A gyermek nem mindig tudato- 
sítja, milyen jó gyermeknek lenni. Mivel a gyermek nem képes mindenre, 
amire a felnőttek képesek, gyermek voltát korlátozott állapotnak tekinti, 
és szeretne minél hamarabb felnőtté, naggyá és önállóvá válni. Gyerme- 
ki képzeletében egy szép jövőkép bontakozik ki előtte, és arról álmo- 
dozik, hogy milyen szép lesz, ha majd egyszer álmai megvalósulnak. A 
gyermekeknek gazdag képzeletvilága van, és csak később, felnőtt korban 
tapasztalja meg, hogy a gyermeki álmok ritkán valósulnak meg, a gyerme- 
ki képzelet szép képei a múló évek során megfakulnak, a gyermeki gon- 
dolatokat nem lehet megvalósítani. A felnövő gyermek az élet harcában 
gyakran sebeket kap, kemény valóságok ostorcsapásai alatt az egykori 
örvendezve játszó gyermekből egy hideg, kemény, és örömtelen emberré 
lesz. A felnőttek, akiket a szülői házban gyermekkorukban sok szeretet- 

tel neveltek, úgy emlékeznek a gyermekkorra, mint életük legszebb ide- 
jére. A gyermek még nem ismeri az élet gondjait, mert szükségleteiről a 
szülők gondoskodnak. A világ változása, az élet kedvezőtlen fordulatai 
nem szorongatják a gyermekeket, mert ők a szülők szeretetének a mele- 
gében élnek. Gyermeknek lenni tehát jó. 

Amíg a szülők élnek, az ember gyermeknek érzi magát. De a szülők 
ritkán kísérik gyermekeiket végig a földi életen, csak akkor, ha a gyer- 
mek nem éri el az öregkort. Egyébként a szülők mennek el előbb a föl- 
di életből. Az oltalmazó atyai kezek porrá válnak, de Isten mindig velünk 
marad, Ő Krisztusban ezt mondja övéinek: , nem bagylak titeket árvá- 
kul, eljövök tibozzátok.? Ő eljön hozzánk. Igéje által most is, itt is velünk 
van, most is kijelenti szeretetét. Gyermekek lehetünk akkor is, ha a földön 
már nincsenek szüleink. Ilyen nagy az ő szeretete. A szeretet a világ legna- 
gyobb hatalma. A gyűlölet megsebez, kárt tesz, pusztít és rombol. Mi ezt 
átéltük a háború borzalmaiban. A szeretet azonban gyógyítani, örömöt 
készíteni, megvidámítani, áldozatot hozni és segíteni akar. Isten megaján- 
dékozott minket a legnagyobb szeretettel. Szeretetének a nagysága nagy 
áldozatában válik nyilvánvalóvá. Hisz ő ideadta nekünk Jézus Krisztust. 
Általa lehetünk Isten gyermekeivé, általa szabad őt így megszólítanunk: 
„Atyánk. " A világ, amelyiknek nincs atyja sajnálatra méltóan árva világ- 
gá vált. A bibliai tékozló fúnak is jó atyja volt, de ő ezt az atyát elhagyta és 
úgy élt, mintha nem lenne atyja. Önállóan akarta élvezni az életet, nagy- 
lábon élt távol az atyától. Azért süllyedt olyan mélyre. A világ, az embe- 
riség, amely nagykorúságra hivatkozik, élhet egy darabig nagylábon, de 
utána következik a mélyre süllyedés. Ez az Istentől elidegenedett világ úgy 
néz képzelt modernségének a magaslatáról, az imádkozók és templomba 
járó emberek csapatára, mint a múltból itt felejtett régi időknek a marad- 
ványára. Azonban ez az embervilág árvává lett világ, atya nélkül, Isten nél- 
kül. Igénkben ezt így olvassuk: A világ azért nem ismeri Isten gyermekeit, 
mert nem ismeri Istent. 

A gyermeki létben benne van az utalás arra, hogy valami még nem 
fejeződött be, még nincs egészen kész. A gyermek növekszik. Mögötte 
még csak egy rövid múlt van, de van reménysége egy szép hosszú jövőre. 
A gyermek, ha kérdezik, szívesen megmondja, hogy kinek a gyermeke. 
De ha azt kérdezzük tőle, mi akarsz lenni, ha majd nagy leszel, kora sze- 
rint mindig más feleletet ad. Mindig valami más tetszik neki, mindig új 
álmai vannak, és csak lassan érik meg benne a gondolat, mi szeretne lenni. 
Ez természetes. A gyermek mégnemtudjaa felnőttek világának a zűrzavarában 
áttekinteni az élet összefüggéseit. Ez a világ számára még titokzatos. 
A lehetőségek távlatai valóban csak lassanként bontakoznak ki előtte. 

Hasonló a helyzet velünk felnőttekkel is, akik magunkat Isten gyer- 
mekeinek nevezzük. Az már életünknek áldott lépcsőfoka, ha annyit már 
tudunk, hogy kihez tartozunk, kinek a gyermeke vagyunk. De távolabb- 
ra mi se látunk tisztán. Az örökkévalóságnak a titkait, amely Isten gyer- 
mekei részére készen van, mi is csak lassanként tanuljuk meg. Szükség van 
a hitben való növekedésre, hogy belepillanthassunk Isten örök terveinek 
a mélységeibe. De míg ebben az ideigvaló világban vagyunk, ismeretünk 
továbbra is csak töredékes, rész szerint való lesz. Mai Igénkben így hang- 
zik az erre való utalás: , Most Isten gyermekei vagyunk, de még nem lett 
nyilvánvaló, hogy mivé leszünk. Tudjuk, hogy amikor ez nyilvánvalóvá 
lesz, hasonlóvá leszünk ő hozzá, és olyannak fogjuk őt látni amilyen való- 
jában.” Mi mindnyájan útban vagyunk a teljesség felé, amikor megvaló- 
sul rajtunk Isten akarata. Az ő akarata pedig az örök élet. , Hiszen azért 
adta egyszülött fiát, hogy aki hisz benne el ne vesszen, hanem örök élete 
legyen." Azért hív bennünket magához, és azért hirdeti közöttünk szere- 
tete evangéliumának az üzenetét. Isten gyermekeinek Isten vándorló gyü- 
lekezetének is megvan a maga múltja. Ez a múlt nem mindig szép, mert mi 
gyakran vagyunk engedetlen gyermekei Istennek. Ezért Isten néha ítéleté- 
nek a tüzében tisztogatja engedetlen népét. Nálunk a kelet európai orszá- 
gokban nagyon ismerős Istennek ez a tisztogató ítélete. Így akar képessé 
tenni arra, hogy az örök örökséget, amelyet mi könnyelműen eltékozol- 
nánk, elfogadhassuk. 

Múlt, jelen, jövő; ezek a mi életutunknak az állomásai. A jelen egy röp- 
ke pillanat, egy soha meg nem ismerhető villanásnyi idő, amit Isten azért 
ad nekünk, hogy neki éljünk és egymást szeressük. A jelen minden pilla- 
natban múlttá válik. Az idő múlása szüntelenül változásokat hoz magá- 
val. Itt mindennek rendelt ideje van. Ezen a földön semmi sem marad meg 
eredeti állapotában. Most Isten gyermekei vagyunk, és örökösei leszünk 
Isten kibeszélhetetlenül csodálatos örökségének. 

Az idő múlásával együtt járó változások néha örömet okoznak nekünk. 
A gyermek örül, hogy az idő múlásával növekedhet. Örül, ha az iskola- 
év véget ért, jön a vakáció, mert tudja, hogy a következő iskolaévben már 
felsőbb osztályba léphet. A fiatalok örülnek, ha beteljesül reménységük, 
hitvestársat, majd gyermekeket kapnak. Sokan örülnek választott hivatá- 
suknak és annak is, ha a munkával szerzett tapasztalat nyomán előléptetik 
őket. A betegek örülnek, ha véget ér egy szenvedéssel terhelt álmatlan 
éjszaka. Az üldözöttek, az elnyomottak a foglyok örülnek, ha végre elér- 
kezik a szabadság órája. Milyen borzalmas lenne egy olyan világ, amely- 
ben nem lenne változás. Ha nem lenne semmi lehetőség arra, hogy javul 
a helyzet, ha nem lenne reménység a változásra, hogy az, ami ma fáj hol- 

nap már nem fog fájni. Élet változás nélkül, már maga az ítélet lenne. Ezt 
érzékeljük Jézus szavaiból is, amikor a gazdag emberről és az ajtaja előtt 
alamizsnára váró szegény Lázárról beszél. Urunknak e szavaiból tudjuk, 
hogy a gazdag csak ott a földi életen túl döbbent rá, hogy a földön töltött 
életét könnyelműen eltékozolta. 

Azért nagy ajándék az élet, mert az ember itt nemcsak a külső körülmé- 
nyek javulását, hanem a saját életének a változását is megérheti. Mert föl- 
di világunkban nemcsak az időjárás változhat, amely néha viharos, felhős, 
vagy hideg, majd egy kis idő múlva ismét szép napfényes meleg lehet, 
hanem mi emberek is változhatunk. A mi hideg önző szívünket, elérhe- 
ti Isten szeretetének a napja, itt megtörténhet életünkben, és ha életünket 
nem akarjuk eltékozolni meg kell történnie az újjászületésnek. 

Vannak azonban olyan változások is, amelyek miatt az ember elszo- 
morodhat. Mindnyájan minden nap idősebbekké válunk. S amikor az 
ember az évtizedek és a betegség terhét már egyre nehezebben viseli, ami- 
kor az élet napja már hátulról világit, és előttünk egyre nagyobbá vál- 
nak az árnyak, sokan szorongva kérdezik: mi következik most, mit hoz 
a holnap? Isten a mai Igében éppen arra mutat rá, hogy hova vezet földi 
gyermekei életének ez az utolsó változása. Egy kicsit félre húzza a titkok 
fátyolát, amikor azt mondja, hogy amikor nyilvánvalóvá lesz, hogy mivé 
leszünk, akkor meg fogjuk látni Istent úgy, amint van. Sőt ebben a levél- 
ben az apostol azt is elmondja, hogy mi is hasonlókká leszünk ő hozzá. 
Tehát nem örök sötét éjszaka, nem a reménytelen enyészet vár ránk, ha 
egyszer majd lezárulnak szemeink, hanem a mi Urunk. Részeseivé lehe- 
tünk az ő örök dicsőségének. 

Urunk a Hegyi beszédben azt is elmondta, kik azok a boldog embe- 
rek, akik Istent meglátják. Ezt mondta: „Boldogok a tiszta szívűek, mert ők 
az Istent meglátják." Urunknak ezt a kijelentését talán egy kicsit jobban 
megértjük, hogy mi várna reánk, ha velünk ennek az ellenkezője történ- 
ne. Ez így hangzana: Boldogtalanok a szennyes szívűek, mert ők sohasem 
fogják Istent meglátni. Szívünket pedig csak Isten Lelke és Igéje tisztít- 
hatja meg. Csak ezek által tisztulhatunk meg úgy, hogy boldogan mond- 
hatjuk: , Élek többé nem én, banem él bennem Krisztus. És, amely életet 
e testben élek azt az Isten fiában való bitben élem, akt szeretett engem és 
önmagát adta értem.” 

Vegyük azért naponta ajkunkra a zsoltáríró imádságát: „Tiszta szívet 
teremts bennem ó Isten és az erős lelket újítsd meg bennem.” Ámen 

Kandake királynő kincstárnoka 
(Kirchlindach) 


Alapige: Ap. Csel. 8,26-39 


Az Űr angyala pedig így szólt Fülöpböz: „Kelj fel, és menj dél 
felé a Jeruzsálemből Gázába vezető útra, amely néptelen." Ő fel- 
kelt, és elindult. És íme, egy etióp férfi, a kandakénak, az etiópok 
királynőjének udvari főembere, aki egész kincstára fölé volt ren- 
delve, és Jeruzsálemben járt az Istent imádni, visszatérőben bin- 
tóján ülve olvasta Ézsaiás prófétát. Ezt mondta a Lélek Fülöpnek: 
„Menj oda, és csatlakozz abboz a bintóboz."Amikor Fülöp odafu- 
tott, hallotta, bogy Ézsaiás prófétát olvassa, és megkérdezte tőle: 
, Érted is, amit olvasol?" Erre az így válaszolt: , Hogyan érteném, 
amíg valaki nem magyarázza meg?” És megkérte Fülöpöt, bogy 
szálljon fel, és üljön mellé. Az Írásnak az a szakasza, amelyet olva- 
sott, ez volt: „Amint a jubot levágni viszik, és amint a bárány néma 
a nyírója előtt, úgy nem nyitja meg a száját. A megaláztatásért 
elvétetett róla az ítélet, nemzetségét ki sorolbatná fel? Mert élete 
felvitetik a földről. "Fülöp beszélni kezdett, és az Írásnak ebből a 
belyéből kiindulva birdette neki Jézust. Amint tovább baladtak az 
úton, valami vízbez értek, és így szólt az udvari főember: , Íme, itt 
a víz! Mi akadálya annak, bogy megkeresztelkedjem?” (Ezt mond- 
ta neki Fülöp: , Ha teljes szívedből biszel, akkor lebet." Ő pedig így 
válaszolt: , Hiszem, bogy Jézus Krisztus az Isten Fia.") Megparan- 
csolta, bogy álljon meg a bintó, és leszálltak a vízbe mind a ketten, 
Fülöp és az udvari főember, és megkeresztelte őt. Amikor kijöt- 
tek a vízből, az Úr Lelke elragadta Fülöpöt, és nem látta őt többé 
az udvari főember, de örvendezve baladt tovább a maga útján. 


Kedves Testvéreim, 


A Szentírásnak ebben a szakaszában újra beigazolódik Megváltónk- 
nak ez a mondata: „Aki keres, az talál.” A mi egész életünk telve van kere- 
séssel. Itt mindenki keres valamit. Az egyik ember örömöt keres, a másik 
a saját kényelmét. Valaki pénzt, vagyont, egy jó állást, tekintélyt vagy 
hatalmat keres. Azok, akik az élet csataterén már nagyon megfáradtak, 
mindenekelőtt nyugalmat keresnek. Minden erőfeszítésnek, minden kere- 
sésnek a hátterében ott van a boldogság utáni vágyakozás. Az ember szeret- 
ne boldog lenni. Az is előfordul, hogy az ember valójában nem tudja, mit 

keres. A lélek mélyén, a tudati és a tudat alatti határán kifejezhetetlen sej- 
telmek és vágyak rejtőznek, amelyek az idők folyamán lassan érlelődnek, 
lassan a mélyből a felszínre emelkednek és nyugtalanítják az embert. Ha az 
ember ezt a belső hangot nem nyomja el durván, - ami sajnos gyakran meg- 
történik - tennie kell valamit, hogy elérje lelkének kívánt békéjét és örömét. 

Az etiópiai királynő kincstárnoka, akiről Igénkben hallunk, engedel- 
meskedett ennek az őt nyugtalanító belső hangnak, azért indult hazájából 
távoli útra. Vágyakozott az öröm és a boldogság után. Neki megvolt min- 
dene, amire sokan törekszenek, mert azt hiszik, hogy azoknak a dolgok- 
nak a megszerzése örömöt és boldogságot hoz életükbe. Ő, mint hazája 
királynőjének a kincstárnoka, gazdag ember volt. Egy ideig bizonyára jól 
érezte magát ebben a nagy tekintéllyel együtt járó helyzetében. De aztán 
úgy érezte, hogy valami mégis hiányzik az életéből. Már nem tudott örül- 
ni az arany csillogásának és tekintélyes állásának sem. Tudta, hogy egy- 
szer neki is itt kell hagyni minden földi kincsét. Érezte, hogy az aranynak 
és tekintélynek ott már nem lesz értéke. És mikor ezekre a dolgokra gon- 
dolt, bizonyára ott volt lelke mélyén a nyugtalanító kérdés: Mi lesz az 
után. Mi lesz, ha utolsót dobban a szíve. Csak annyi, hogy teste elenyé- 
szik, és vár rá a sír örök sötétsége? Vagy létezik még a világmindenségben 
valami, vagy valaki, aki erősebb, mint a minden embert porba döntő halál? 
Ki adhatott volna neki választ ezekre a lelke mélyéből feltörő kérdések- 
re? Hazájában senki, mert az is pogány ország volt. De hallott valamit egy 
távoli országról, amelynek fővárosát Jeruzsálemnek nevezik. Azt is hal- 
lotta, hogy annak az országnak a népe ismeri a mindenható Istent, aki ezt 
a hatalmas világmindenséget teremtette. Azt is hallotta, hogy ez a hatal- 
mas Isten a prófétákon keresztül kinyilatkoztatta a világ és az emberiség 
jövőjét illető akaratát és terveit. Szeretett volna többet hallani erről a min- 
denható Istenről, ezért vágott neki a hosszú útnak, hogy elmenjen abba 
az országba, ahol tudnak Istenről. Ez az erős ezer kilométeres út nemcsak 
költséges, sok törődéssel járó, de veszélyes vállalkozás is volt. A mai gyors 
közlekedési eszközök még nem léteztek. Lovas kocsival indult, amellyel 
az út hegyeken, pusztákon és folyókon keresztül hetekig tarthatott. Ilyen 
hosszú úton ki volt téve a rablótámadás veszélyének is. A kincstárnok 
vállalta ezeket a veszélyeket, mert örök értékek, el nem avuló kincs után 
vágyakozott. Eljutott Jeruzsálembe, és ott a templom előcsarnokában egy 
könyvtekercset vásárolt. Egy ilyen könyvtekercs nagyon drága volt, mert 
a könyveket kézzel írták, de ő minden áldozatot meg akart hozni, hogy a 
kívánatos célt elérje. Útközben hazafelé a megvásárolt könyvtekercsből 
a kor szokása szerint halk hangon olvasni kezdett. Nem hiába keresett. 
Megtapasztalta, hogy aki keres, aki örök értékek után kutat, az megtalál- 

Ja azt. Az Istent kereső emberek ma is megtalálják Istent, mert Isten is 
keresi az embert. Ő már a bűneset után elindult az ember után. Istennek 
az akkor elhangzott kiáltása; „ember hol vagy", visszhangzik az emberi- 
ség történelme évezredeinek hosszú során át. Ő prófétákat ihletett meg 
Lelkével, hogy azok mutassák felé az utat. Azután Fiát küldte a föld- 
re megváltásunkra, és benne hatalmasan megmutatta az ember üdvössé- 
gét munkáló szeretetét. Hiszen ő maga mondta: , Az embernek Fia azért 
jött, hogy megkeresse és megtartsa az elveszettet.” Isten szeretete Krisz- 
tusban nemcsak úgy általánosságban öleli magához a világot, hanem az őt 
keresőket személyesen. Ő az a jó pásztor, aki ha nyájának egy juha elvész, 
utána megy, keresi, és nagy örömmel viszi vissza a nyájhoz. A világ nap- 
jainkban tele van rablókkal, akik nemcsak pénzt, anyagi dolgokat rabol- 
nak, hanem sokkal értékesebb dolgokat is: El akarják rabolni az ember 
reménységét és Istenbe vetett hitét is. Ezt úgy cselekszik, mint a mai kor 
némelyik betörője, akik elrabolnak dolgokat, de nem azért, mert szüksé- 
gük van rá, hanem azért, hogy megsemmisítsék. Környezetünk, világunk, 
telítve van olyan eszmékkel, olyan gondolatokkal, amelyek ki akarják 
törölni az emberek gondolatából és érzelemvilágából a hitet. Ezek napon- 
ta kísértenek bennünket otthonainkban is, a tömeghírközlő eszközökön 
keresztül. Ezeknek az erős hangzavarában alig hallják meg az emberek 
a jó pásztor hangját, aki pedig ma is, és nekünk is mondja: „Az én juha- 
im hallják az én szómat és én ismerem őket, és ők követnek engem. És én 
örök életet adok nekik és nem vesznek el soha, mert senki sem ragadhat- 
ja ki őket az én kezemből." Igéje és Szentlelke által ma is gyűjti nyáját. 
Kedves énekünkben ezt így énekeljük: , Kibívott minden népből, egy lel- 
ki népet itt, kit egy Úr egy keresztség és egy hit egyesít.” Ki tudná meg- 
mondani, hol és kitől hallott az etiópiai kincstárnok Istenről! Isten útjai 
kifürkészhetetlenek. Isten kereső szeretete őt is, és Fülöpöt is úgy vezet- 
te, hogy az úton találkozzanak egymással. Fülöp egyike volt a hét dia- 
kónusnak, aki mint ilyen, hirdetője volt az evangéliumnak. A gazdag 
kincstárnok már útban volt Jeruzsálemből hazafelé, és a szekéren ülve 
útközben olvasott a Jeruzsálemben vett könyvtekercsből. Az Ézsaiás pró- 
féta könyvéből a Megváltó eljöveteléről szóló próféciát olvasta, de nem 
értette, kinek az eljöveteléről van szó, ki az a szenvedő ember, akiről a 
könyv tudósít. Nem értette, hogy miért veszi magára az a szelíd szenvedő 
ember a mi bűneinket. Sok mindent nem értett, de odament hozzá Fülöp, 
a diakónus, és felszállva hozzá a szekérre, az olvasott verseken keresztül 
hirdette néki a Krisztusról szóló evangéliumot. Elmondta neki, hogy az 
a szenvedő szelíd ember, akiről a próféta már évszázadokkal ezelőtt írt, 
eljött már erre a világra. Ami az Ószövetség könyvében még Isten ígére- 

teként hangzott, az már megtörtént. Isten áthidalta a szakadékot, ami az 
elbukott embert elválasztotta tőle. Azzal hidalta át, hogy Jézus Krisztus 
magára vette a mi bűneinknek a büntetését. Isten tud adni sokkal többet 
és sokkal nagyobbat is, mint a földi gazdagság. Ő tud adni üdvösséget, 
örök életet is. Elmondta neki, hogy ez a mi egész földi életünk csak egy 
egyszeri, megismételhetetlen alkalom arra, hogy elfogadjuk Istennek ezt 
a legnagyobb ajándékát. 

Hogy megörült ez a gazdag fekete pogány ember, amikor ezt az öröm- 
hírt hallotta. Megismerte és megértette Isten tervét, és kifejezte, hogy 
ennek a Megváltó Jézus Krisztusnak ő is szeretne követője lenni. Miu- 
tán vallást tett Krisztusról, Fülöp megkeresztelte őt, és nem ment tovább 
a kincstárnokkal az úton. Isten azt a feladatot bízta Fülöpre, menjen más 
városba, Asdódba és környékére, és ott hirdesse az evangéliumot. Az eti- 
ópiai kincstárnok nem látta őt többé, de miután megtalálta azt, ami után 
vágyott, örömmel ment tovább a hazafelé vezető úton. Örült, hogy nem 
hiába tette meg a fáradságos és veszélyes utat Jeruzsálembe. Fülöp nem 
tett semmi mást, csak fellépett a szekerére, hirdette neki a Jézus Krisztus 
evangéliumát, majd mikor hitéről vallást tett, és megkeresztelte őt, magá- 
ra hagyta őt, és ment tovább az Istentől neki rendelt úton. 

Kedves Testvéreim, Most egy néhány hónapig és is veletek mentem, 
útitársatok voltam életetek útján. Én sem tudtam, és nem is akartam köz- 
tetek mást tenni, mint hirdetni a Krisztus evangéliumát. Csak azt igye- 
keztem elmondani, hogy zajos világunknak ebben a nyugtalan korsza- 
kában, itt, ahol az éjszakák sötétségét neonfények űzik el, de ahol a jövőt 
illetően nappal is a félelem sötét felhői gyülekeznek, az egyetlen megtartó- 
Ja és reménysége életünknek Jézus Krisztus. A mi helyzetünk sok minden- 
ben különbözik az etiópiai királynő kincstárnokának a helyzetétől. A mi 
őseink már mintegy ötven nemzedékre visszamenőleg keresztyének vol- 
tak. Mi már gyermekkorunktól Krisztus egyházának a tagjai vagyunk. De 
mi feledékenyek vagyunk. Mi is olyanok vagyunk sokszor, mint Jézus egy- 
kori tanítványai, akik sokszor látták az Úr gyógyító, és kenyeret is megso- 
kasító csodáit, de ha valamikor ismét veszélybe kerültek, újra elcsügged- 
tek, mert az előző bajból való szabadítást már elfelejtették. 

A feledékenység veszélye azonban fennáll a szép napokban, a jólét ide- 
jén is. Ha az életünk dolgaiban előre haladunk, ha zavartalanul élhetünk 
munkánk gyümölcseivel, és a megszokott életritmust semmi zavaró körül- 
mény nem rontja meg, elfelejtjük, hogy viharok is lehetnek, és hogy éle- 
tünket nem a mi erőnk vagy ügyességünk, hanem Isten kegyelme tartja 
meg. Ő ad egészséget, békességet, és szép csöndes nyugodt időket is, de ő 
velünk van, és Ura az életünknek a szenvedések és a próbatételek idején is. 

Most véget ért az az út, amelyen én egy ideig együtt mehettem ezzel 
a gyülekezettel. Rám már szülőföldemen várnak gyülekezeteim. De ha 
van ebben a gyülekezetben valaki, aki örömmel tud tovább menni a maga 
életútján, mint az etiópiai királynő kincstárnoka, és ezt azzal a hittel teszi, 
hogy minket semmiféle változás se szakít el a mi Urunktól, akkor nem 
voltam itt hiába. Kívánom a gyülekezetnek, hogy hívő örömmel tudjon 
tovább menni élete útján, és maradjon meg Isten kegyelmében, mind a föl- 
di életben, mind az örökkévalóságban. Ámen 
(1970.) 


Álljatok meg a hitben 
(Kirchlindach — Esküvői) 


Alapige: 1. Korinthus 16,13-14 


Vigyázzatok, álljatok meg a bitben, legyetek férfiak, legyetek 
erősek! Minden dolgotok szeretetben menjen végbe! 


Kedves ifjú Testvéreim, 


Az első szó, amelyet Isten ennek az ünnepélyesen feldíszített templom- 

nak a csöndjében a szívetekbe akar vésni, így hangzik: Vigyázzatok! Eddi- 
gi életetekben bizonyára sokszor hallottátok már ezt a szót. A gyermek, 
amikor a szülői házból valahova elindul, gyakran hallja szüleitől ezt a 
figyelmeztető szót; gyermekem vigyázz magadra. Ezt a figyelmeztetést 
a szülők nemcsak a kis gyermekeknek mondják, hanem felnőtt gyerme- 
keiknek is. Amikor munkába, vagy iskolába indulnak, sokszor ismétlik 
ezt a figyelmeztetést a jó szülők. De vajon miért mondják ezt olyan sok- 
szor gyermekeiknek? Nem azért, mert gyermekeik szabadságát korlátoz- 
ni akarják, hanem azért mert szeretik gyermekeiket. A szülők már ismerik 
gyermekeiket és tudják, hogy gyermekeik odakint a világban sok veszély- 
nek vannak kitéve, ezért kérik őket óvatosságra. 

Kedves ifjú pár, most ti 15 útnak indultok. Isten azt akarja, hogy elindu- 
lásotok és közös életutatok boldog legyen. Ezért mondja nektek atyai sze- 
retettel; vigyázzatok magatokra. Ő ismeri világunkat. Tudja, hogy ebben a 
világban nemcsak szeretet, nemcsak jóság, hanem gonoszság és téves útra 
sodorni akaró szándék is van. Isten figyelmeztetése azt jelenti, hogy egy- 
máshoz mindig kedvesek és jóakaratúak legyetek, de a gonoszság irányába 
legyetek mindig kemények és határozottak. A gonosz kísértésétől sen- 

ki sem menekül meg. Ő a házastársakat is megkísérti, úgy, hogy először 
Istentől, azután egymástól is elhidegíti. Nem hiába mondja tehát Isten 
most nektek az útravaló Igében; vigyázzatok, álljatok meg a hitben, legye- 
tek férfiak, legyetek erősek. Életünk egyetlen szilárd alapja, az Istenbe 
vetett hit. Mi mindnyájan az ő követei vagyunk a földön, és egyszer elé 
állunk számadásra. Szeretete átöleli az életünket. Jézus Krisztusban elké- 
szítette számunkra az üdvösséget. Tőle jön minden jó adomány és minden 
tökéletes ajándék. Benneteket is ő ajándékoz most egymásnak. Kibeszél- 
hetetlenül nagy dolog Isten ajándékává lenni. Csak mint Isten ajándékai 
lehettek egymás számára is áldássá egész életeteken át. Csak az tud meg- 
állani az élet forgatagában őszülő fejjel is, aki a hitvestársát Istentől kapott 
ajándékként fogadja. Csak így fogjátok tudni, ha Isten életeteket megtartja 
évtizedek múlva is egymásnak mondani; kedvesem, hitvesem. 

Útravaló Igéteknek második része így hangzik felétek: Minden dol- 
gotok szeretetben menjen végbe. Most bizonyára úgy érzitek, hogy ezt 
könnyű lesz megtartani. Ha nem szeretnétek egymást, akkor nem lennétek 
most itt egymás mellett a templomban, házasságkötési szándékkal. Most 
bizonyára nagy öröm számotokra, hogy egymást szerethetitek, és egymá- 
sért áldozatot hozhattok. De az igaz szeretetről azt mondja Isten a Bibli- 
ában, hogy az soha el nem fogy. Tehát kell, hogy nemcsak az ifjúság évei- 
ben, hanem a későbbi évtizedekben is frissen éljen szívetekben az áldoza- 
tos szeretet. Ahol a hitvestársak hagyják, hogy a szeretet külső körülmé- 
nyek miatt meghidegüljön a szívükben, a szép házasélet gyötrelemmé, és 
a kedves otthon fogházzá válik. A hitvestársaknak öregkorukban is meg 
kell kérdezni egymástól, hogy nem hanyagoltak-e el egymás iránt vala- 
mit, és hogy a segítőkészség, a megértés, a szeretet nem langyosodott-e 
meg. A szeretet melege a mindennapok teherhordozásai közben az élő hit 
által marad mindig friss. Nem véletlenül van a Bibliában sok helyen egy- 
más mellett ez a két szó; hit és szeretet. A ti útravaló Igétekben is így van 
ez: Álljatok meg a hitben, tegyetek mindent szeretetben. A hívő ember, 
aki minden nap vágyakozik az Ige után és minden vasárnap vágyakozik 
az után, hogy hallhassa Istennek az Igéjét, újra és újra útmutatást és erőt 
kap a szeretet táplálására. Hiszen az Evangélium az Isten szeretetének az 
örömüzenete. Azért van ott benne ez a mondat is: , Ha Isten így szere- 
tett minket, akkor nekünk is szeretnünk kell egymást.” Isten megbocsátja 
bűneinket, nekünk is meg kell bocsátani egymásnak. Ha nem tápláljuk az 
égő tüzet, nemsokára kialszik. Egy kis idő múlva csak egy kis hamu marad 
belőle. Ha nem fogjátok táplálni minden nap a szeretet tüzét, akkor az is 
kialszik. Ezért maradjatok meg a hitben, ezért hallgassátok hűségesen Isten 
szeretetének az evangéliumát, hogy általa a saját szívetekben levő szeretet 

is erősítést nyerjen. Nem csoda, hogy házastársak, akik nem olvassák, és 
nem hallják Isten Igéjét, akik nem imádkoznak együtt, a napok feszültsé- 
gében és rohanásában elvesztik a kölcsönös szeretet melegét. Így történik 
sok esetben az, hogy házastársak, akik egy szép boldog életről álmodoz- 
tak kezdenek egymástól elhidegülni, vagy egymáshoz gyűlölettel viszo- 
nyulni. A gyermekeknek egy ilyen családban nincs kitől a szépet, és a jót 
megtanulni. 

Azért kedves ifjú testvéreim ezt a mai esküvői Igét tartsátok mindig, 
mint értékes útravalót a szívetekben. Cselekedjetek mindent szeretetben. 
Nemcsak az ünnepi órák kedvességében, amikor olyan jó egymás szívé- 
nek a dobogását hallani, hanem az élet sokszor kemény feladatai között 
is. Ha valamelyiketek odakint az élet harcában sebet kapna, a másik áll- 
jon mellette gyógyító szeretettel. Akkor bárhogy változnának a körülmé- 
nyek, bármilyen nehézségek is lennének odakint a mindennapi életben, 
mindig könnyebb lesz a teher, ha a változások között is szerető szívűek 
maradtok egymás iránt. A saját erőtökből nem tudnátok az életeteket 
széppé tenni, de vigasztalódjatok, nem kell mindent egyedül véghezvin- 
netek. Nemcsak azért nem vagytok egyedül, mert Isten egymásnak aján- 
dékozott benneteket, hanem azért, mert ő nálatok akar maradni. Úgy lesz 
az életetek valóban szép, ha egymás iránt mindent szeretettel cselekedtek, 
és egész életetekben szeretettel szolgáltok Istennek. Ámen 

KAZUALIÁK 
KERESZTELÉSI IGEHIRDETÉSEK 


Az Úr törvénye 
Alapige: Jeremiás 8,7 


Még a gólya is, az égen, tudja költözése idejét, a gerlice, 
fecske és a daru is vigyáz, mikor kell megjönnie. 


Kedves Testvéreim, 


Isten ajándékozó szeretete drága kincset ajándékozott nektek: Egy éle- 
tet. Bizonyára ott van szívetekben az öröm, sok reménység és öröm előzte 
meg ennek a gyermeknek az érkezését. De kell, hogy ott legyen szívünkben 
az Istennek köszönetet mondó hála azért, hogy ő az életet nektek, nekünk, 
mindnyájunknak nemcsak azért adta, hogy itt töltsünk a földön néhány 
esztendőt, hanem azért, hogy itt elinduljunk az örökkévalóság felé. Ez a föl- 
di életidő hamar lejár. Nagyon közel van a bölcsőhöz a koporsó. De Isten 
üdvözítő szeretete Jézus Krisztusban örök életet készít. Ilyenkor, nyár vége 
felé, mindnyájan figyeljük a vándormadarakat. Ezek már augusztus végén, 
szeptember elején, készülődnek. Tudják, hogy jön az ősz, a tél, neki kell vág- 
ni a hosszú útnak, hogy amikor közeledik nálunk a tavasz, visszatérjenek. 
Mi itt születtünk, itt élünk ezen a földön, itt vívjuk meg harcainkat, de egy- 
szer megérkezik a mi életünknek a tele is, nekünk is el kell innen menni. De 
Isten nekünk is adott egy más hazát, ahol sohasem fúj a halál dermesztő sze- 
le. Ahol Isten üdvözítő jóságának a melege veszi körül a hazaérkező lelkeket. 
Ugye ifjú testvéreim, ti már azt is megtanultátok Isten Igéjéből, hogy Jézus 
Krisztus még egyszer visszajön a földre, és a feltámadásban lelki testet kapva, 
újra együtt lehetnek azok, akiket ő nem arannyal vagy ezüsttel, hanem értünk 
kiontott vérével megváltott a halálból. Addig, amíg Krisztus a mennyben 
van, és csak mustármagként van ezen a földön Isten országa, mi azt mond- 
juk az Ige szavaival, hogy a mi országunk a mennyben van. De amikor Jézus 
Krisztus visszajön dicsőséggel, és ujjáteremti a világot, és az újjáteremtett 
föld Isten országának egy darabjává válik, jó lesz megdicsőült lelki testben 
megköszönni Istennek testünk-lelkünk megváltását. Ez az Isten országában 
tejességre jutó élet a földön való születéssel kezdődik. Azért kimondhatat- 
lan nagy ajándék itt édesanyává, és édesapává válni. Azért kell a keresztség 

sákramentumának a felvételekor a szülőknek és keresztszülőknek fogadal- 
mat tenni, hogy életük példaadásával is, szavaikkal és tetteikkel is hívő életre 
fogják segíteni gyermekeiket. Mert Krisztus megváltásának, az üdvözítő sze- 
retetnek az áldásaiban azok részesülnek, akik azt hitükkel magukhoz tudják 
ölelni. Istentől kapott kiváltságotok és szent felelősségetek, hogy ennek tuda- 
tában éljetek, ezek felé a távlatok felé készüljetek, és készítsétek gyermekei- 
teket is. Legyen szívetekben sok szeretet, hogy tudjatok örülni gyermeketek 
testben, lélekben és hitben való növekedésének, és a ti jóságotok és szeretete- 
tek által megismerhesse Istennek neki is üdvösséget készítő kegyelmét. Ámen 


A kegyelem pecsétje 
Alapige: Róma 6,4 


A keresztség által ugyanis eltemettettünk vele a balálba, bogy 
amiképpen Krisztus feltámadt a balálból az Atya dicsősége által, 
úgy mi is új életben járjunk. 


Kedves Testvéreim, 


Drága dolog az emlékezés. A hitben élő ember számára különösen drá- 
ga, mert minél több emléket tudunk megőrizni a múltból, annál világo- 
sabban látjuk, hogy Isten üdvözítő szeretete öleli át egész életünket. Kár, 
hogy a múló idővel sok olyan emlék is kiesik az emlékezetünkből, amelyre 
pedig Jó lenne, ha emlékeznénk. Különösen a korai gyermekkor emléke- 
it nem tudja a gyermek megőrizni, amíg azok emberi szavakba nem fogal- 
mazódnak meg a gyermeki lélekben, amely segít az emlékek rögzítésében. 
Azért emlékszik nagyon kevés ember a gyermekkorának arra az idejére, 
hogyan kezdett tanulni járni. Nagy esemény volt életünkben, hogy mi, 
akik addig még csak csúszkálni tudtunk, szeretteink közül valaki, rend- 
szerint édesanyánk, vagy édesapánk megfogta a kezünket, és vezetett min- 
ket. Ez úgy kezdődött, hogy valaki pár lépésnyire tőlünk szemben állott 
velünk, kinyújtotta felénk a kezét, és ezt mondta: jöjj. Gyermeki értelem- 
mel is nagyon jól tudtuk, hogy azok, akik így tanítanak bennünket járni, 
szeretnek minket. Kinyújtott kézzel várnak, és ha elesnénk, megragadnak, 
felemelnek, és ha fájna az elesés ijedelme, azt csókjaikkal gyógyítják meg. 

Amikor egy újszülött megérkezik erre a világra, Isten új élettel ajándé- 
koz meg egy családot, mint most titeket kedves testvéreim, akkor jó tudni, 
hogy Isten, a mennyei Atya, kinyújtja felé kezét, és azt akarja, hogy minden 

földön élő gyermeke tudja; engem kitárt karokkal vár az én mennyei Atyám. 
Nem akarja, hogy elessek. Nem akarja, hogy a kárhozat mélységébe hulljon 
az életem. Hogy mennyire nem ezt akarja, mutatja a keresztség sákramen- 
tuma. Ő azt akarja, hogy ameddig Krisztus nem jön vissza, tehát amíg nem 
érkezik meg országának teljessége, hangozzon a földön az ő Igéje, hogy az a 
szülőkön keresztül elérje a gyerekek szívét is. Nektek is áldott kiváltságotok, 
kedves szülők és keresztszülők, hogy amint majd növekedik ez a gyermek 
testben és lélekben, és kezdi megismerni a világnak és az életnek dolgait, ame- 
lyek kitárulkoznak előtte, beszéljetek neki róla, az örökkévaló szeretetről, a 
láthatatlan Lélek Istenről, akiről a kedves karácsonyi énekben így éneklünk: 
„Nem éltem még a föld színén, te értem megszülettél. Terólad mit sem tud- 
tam én, tulajdonoddá tettél. Még meg sem formált szent kezed, már elválasztál 
engemet, hogy társam légy e földön.” Ez a gyermek még nem vesz tudomást 
semmiről, ami vele vagy körülötte történik. Ő még nem tud Jézusról, de mivel 
elhoztátok őt ide, hogy a keresztség sákramentumában részesüljön, Jézus őt 
már a sákramentumban eljegyezte, tulajdonává tette. Ajkatokon elhangzik a 
fogadalom, hogy őt szavaitokkal és életetekkel Isten megismerésére fogjátok 
segíteni. Tehát gyermeketekről, amint a keresztség sákramentumában része- 
sül, nemcsak azt mondhatjátok, hogy ő a ti gyermeketek, hanem azt is, hogy ő 
Isten gyermeke. Hogy valóban azzá lehessen, rátok még szent, és méltóságtel- 
jes feladat vár. Mert a keresztség által Jézus az ő bűneit is magával vitte a halál- 
ba, tehát az ő bűnéért is elszenvedte a büntetést. Jézus a feltámadáskor már 
új, lelki testet kapott, amelyen nincs többé hatalma a halálnak. Urunk ígérete 
szerint a feltámadáskor az övéi is dicsőséges lelki testet kapnak. Ilyen csodá- 
latos Istennek az életünket átölelő szeretete, és bűnbocsátó kegyelme. Ámen 


Az élet ajándéka 
Alapige: János 1,2 
Mert megjelent az élet, mi pedig láttuk és bizonyságot teszünk 
róla, és ezért birdetjük néktek is az örök életet, amely ezelőtt az 
Atyánál volt, most pedig megjelent nékünk. 
Kedves Testvéreink, 
Ennek az Igének a szavai mindenekelőtt az Úr Jézus Krisztusra vonat- 


koznak, mert mint az evangéliumban olvassuk, ő ott volt az Atyával a világ 
teremtésénél, és minden ő általa lett, ami lett. De most vonatkozik a ti kis 

családotokra is, mert Isten néktek is egy drága életet ajándékozott. A nék- 
tek ajándékozott élet azonban a teremtéskor még csak teremtendő lény- 
ként volt jelen Isten tervében. Az élet drágakincs ajándéka Istennek. Hogy 
milyen drága, azt akkor értjük meg, és éljük át legmélyebben, amikor vala- 
ki szeretteink közül kilép a földi életből. Ha a mi kezünkben lenne az élet, 
mi egy-egy kedves hozzánk tartozót szívesen tartóztatnánk még, mert 
minden kedvesünknek a távozásával mi vagyunk árvábbak, szegényebbek. 
Amikor Isten egy új élettel ajándékoz meg minket, jó hálaadással megkö- 
szönni őt Istennek, akitől jön minden jó adomány, mert ő az Ura mind- 
nyájunk életének. Isten az embert életre teremtette. A halál útjára jutás a 
bűnbeesett ember büntetése lett. Isten megszánta a bűnbeesett embert, és 
azért küldte a földre egyszülött Fiát, hogy mi helyettünk ő szenvedje el a 
bűn büntetését. Jézus vállalta ezt az áldozatot, és megváltó életével lefizeti 
bűneink váltságdíját, hogy megtörje és lefegyverezze az embert bűnre csá- 
bító sátánt, és az ember életének utolsó ellenségeként legyőzze és eltöröl- 
je a halált. Így akarja Isten kiiktatni az ember életéből a szenvedést, ami a 
bűn miatt nehezedett az emberiség életére. Ilyen nagyon szeret bennün- 
ket Isten, hogy kész megbocsátani megbánt bűneinket, és minket kegyel- 
mével megajándékozni. - A mi emberi szeretetünk az ő atyai szeretetének 
a visszatükröződése. Az ő szeretete nem fogy el soha. A mi emberi sze- 
retetünk olyan, mint a gyenge akkumulátor, hamar kimerül. Életünk ese- 
ményein keresztül Isten szeretet-kötelezettségre ébreszt. Ilyen esemény 
családjainkban, amikor Isten egy új élettel ajándékozza meg a családot. 
A család szeretettel készül a fogadására. Legyen ruhácskája, legyen takaró- 
Ja, legyen mindene, amire szüksége van egy újszülöttnek. Naponta körül- 
veszitek gondoskodó jósággal, életét féltő szeretettel, mert nem tudna élni, 
ha nem vennétek körül gondozó szeretettel. Így hajlik hozzánk gondos- 
kodó jósággal Isten az Úr Jézus Krisztusban. Mindent elkészít nekünk, 
hogy akarata szerinti szép életet éljünk. Amikor a gyermek megérkezik 
erre a világra, kicsinyke és tehetetlen, és mégis sok mindent hoz magával. 
Hozza előttünk élt családtagok lelkiségének egy-egy mozzanatát. Voná- 
sai még az anyaméhben megformálódtak, és a tiétek annak az öröme, hogy 
melyik elődre fog hasonlítani, és kinek a tulajdonságai, adottságai vannak 
a lelkében. Sok esetben régebben élt elődök genetikai adottságai folytatód- 
nak az újszülöttben. A gyermek fejlődésével rejtett titkok lepleződnek le 
a családtagok előtt. Mert a gyermek születésekor a génjeiben levő adottsá- 
gok, hajlamok érkeznek a világra, de hogy milyen emberré válik, az nagy- 
mértékben függ attól, hogy milyen környezetben fog élni. Nem mindegy, 
hogy milyen életet élnek a gyermeket nevelő szülők. A ti kiváltságotok és 
kötelességetek, kedves szülők és keresztszülők, hogy ez a gyermek a sze- 

retetnek, a hitnek és a jóságnak a légkörében éljen, az hassa át a lelkét, az 
mozgassa egész életét. Kívánjuk, hogy tudjátok ezt a küldetéseteket betöl- 
teni hálás hittel, és Isten iránti hálaadással. Ámen 


Az élet fundamentuma 
Alapige: Máté 7,24 


Aki tebát ballja tőlem ezeket a beszédeket, és cselekszi, bason- 
ló lesz az okos emberbez, aki kősziklára építette a bázát. 


Kedves Testvéreim, 


Ezt a mondatot, amelyet a felolvasott igeversben hallottunk, a világ 
Megváltója, Jézus Krisztus mondta. Azért mondta, mert ő Isten létére 
lett emberré, hogy megtanítson minket az Isten akarata szerinti élet titka- 
ira, mert az ember jóval az ő földre jövetele előtt megmutatta, hogy nem 
tanulta meg az Isten akarata szerint élet titkát. Pedig Isten Atyai áldásá- 
val bocsátotta az embert a földi életútra, kijelentette neki akaratát, meg- 
mondta neki mivel tenne rosszat magának, és az ember nem a jót csele- 
kedte, hanem a rosszat, amit Isten megtiltott. Tehát az ember mögött már 
ott volt az a bukás, amit bűnbeesésnek nevezünk. Azért van itt különös 
súlya Jézus szavainak, hogy az okos ember, ha nem akarja tönkre tenni 
a jövőjét, nem építheti azt ingatag talajra. Szilárd talajra, igazi kősziklára 
pedig az épít, aki életét, jövőjét Jézus Krisztusra építi. 

Amikor ti most ezzel az Istentől kapott új élettel itt álltok Isten színe 
előtt, akkor azt cselekszitek, amit ő a keresztség sákramentumának elren- 
delésekor meghagyott övéinek. Ezzel arról tesztek bizonyságot, hogy ti 
Krisztus népéhez tartozónak valljátok magatokat, és akarjátok, hogy ez a 
gyermek is az ő drága vérén megváltott népéhez tartozzon. Mert elbukott 
emberi életünk egyetlen szilárd fundamentuma Jézus Krisztus. Amikor ő a 
keresztség sákramentumának az örökségét az egymás után következő nem- 
zedékek számára is elrendelte, azt akarta szívébe vésni övéinek, hogy az 
élet Istennek a drága ajándéka. Azért olyan drága ajándék ez az élet, mert 
ő nemcsak egy néhány földi esztendőt akar nekünk ajándékozni, hanem 
azt akarja, hogy az ő megváltott gyermekei akkor is éljenek, amikor már 
véget ér ez a földi élet. Amióta Jézus ezen a földön Járt, hangzik minden 
nemzedék közt az ő hívó szava: jöjjetek. Ő mindenkit hívogat; jöjjetek 
megfáradtak, jöjjetek megterheltek, jöjjetek mindnyájan, akinek az élete 

megoldatlan gondokkal terhelt, én megnyugtatlak, megvigasztallak tite- 
ket. Ő azért hívogat magához, mert azt akarja, hogy az a fény, amely az ő 
életéből árad, betöltse az övéinek az életét is. Hiszen ő a világ világossá- 
ga, akinek az életéből fény árad, és azt akarja, hogy az övéi vigyék tovább 
ebben a sokszor sötét világban az ő szeretetének, jóságának, emberségének 
a melegségét és fényét. Ő azt akarja, hogy az a szeretet, amely az ő életét 
betöltötte, amikor eljött, hogy ideáldozza magát a bűnös emberért, betöltse 
a mi szívünket is. Igyekezzetek ezt a Krisztustól tanult áldozatos szerete- 
tet továbbadni növekedő gyermeketeknek is, hogy ő is megtudja: Krisztus 
által ennek a földi életnek folytatása van, és ebben a folytatásban Urunk 
ígérete szerint már nem lesznek könnyek és sóhajtások, mert az már Isten 
országának a teljessége lesz. Jézus, amikor itt a földön befejezte a megvál- 
tás művét, azért ment vissza a mennyei Atyához, hogy ott övéinek helyet 
készítsen. Így lehet nektek is, és majd gyermekeiteknek is megszentelt föl- 
di élete, és áldott örök élete. Ámen 


ESKÜVŐI IGEHIRDETÉSEK 


Legnagyobb a szeretet 
Alapige: 1. Korinthus 13,13 


Most azért megmarad a bit, a remény, a szeretet. e bárom: ezek 
közül pedig legnagyobb a szeretet. 


Kedves ifjú Testvéreim, 


Életetek legszebb órájához érkeztetek most, amikor szeretteitektől 
körülvéve itt vagytok Isten házában, hogy házasságotokra Isten áldását 
kérjétek. Bizonyára ott van szívetekben a vágyakozás, hogy az öröm és 
boldogság, amelyet most éreztek, soha ne múljon el. Isten Igéje még ebben 
a kedves ünnepi órában is arra emlékeztet, hogy ebben a földi világban 
nincs állandóság. Isten többször elmondja az Igében, és ti ezt már tapaszta- 
latból is tudjátok, hogy egyszer minden elmúlik. Egy mélyhitű költő egyik 
kedves versében ezt így írja le: , Minden mi földi, egyszer elmúlik, kial- 
szik egyszer minden földi láng. Minden kötelék is meglazul egyszer, és el 
fog hervadni minden szép virág." A változandóságnak ebben a világában 

azonban Isten maradandó kincset akar adni nektek. Ezért beszél az Igé- 
ben a hitről, a reménységről, és a szeretetről. Az együttindulásnak ebben 
az órájában ez a hit emlékeztessen benneteket arra, hogy ti egymás éle- 
tét, szívét és szeretetét Istentől kaptátok. Ő örökkévaló szeretettel szeret 
bennünket. Jézus Krisztusban az ő üdvözítő szeretete öltött testet. Ezért 
ő nem akarja, hogy életünket eltékozoljuk, hanem azt akarja, hogy min- 
den földi gyermeke hozzá térjen, és szép életet éljen. Kiváltságotok, hogy 
ti már együtt mehettek hozzá, és együtt kérhetitek, hogy áldjon meg tite- 
ket, és adjon néktek gondok és próbák közt is megszentelt és boldog házas 
életet. Annak, hogy most együtt jöttetek ide a templomba, hogy házassá- 
got akartok kötni, meg van a története. Ne felejtsétek el soha, hogy min- 
den mögött, ami eddig történt az életetekben, hogy odaadtátok egymásnak 
szíveteket, ott van Isten. Ő ajándékozott benneteket egymásnak. Ha ezt ez 
utáni életetekben is így fogjátok vallani, és egymást mindig Istentől kapott 
drága ajándéknak fogjátok tartani, szép és boldog lesz az életetek. Akkor a 
ti életetekben is úgy lesz, ahogyan az említett költő írja versében: „Azelőtt 
egymás kedves arcát, hosszú időn át nem is láttuk. Egymás felé gondola- 
tunk se szállt, és nem volt egymásról semmi álmunk. Isten most mégis, szí- 
vünket, kezünket, Egymásnak adja, és összeköt minket." 

Isten az Igében arról is beszél, hogy megmarad a hit. A hitben élő 
ember azért boldog, mert tudja, hogy Isten mindig velünk van. Embertár- 
saink közül senki sem tud mindig és mindenütt velünk lenni. Még a szere- 
tett hitvessel sem tudunk mindig együtt lenni, mert valamikor különböző 
kötelességeink vannak. A házaséletbe is ilyen gondolatokkal indulnak 
némelyek: Fiatalok vagyunk, van munkánk, szüleink mellettünk állnak, 
otthonunk van, szeretjük egymást. Nem lesz itt semmi baj. A munka, 
az otthon, a kölcsönös szeretet, mind fontos, szükséges és jó dolgok, de 
hitünknek a fundamentuma Isten. Az, hogy ő, aki eddig áldott védett, 
ezután is ő ad segítséget. Ahol nincs ez a hit, ott a szeretet is hamar meg- 
fogyatkozik. Még ma is sok családi otthonban ott van a szépen bekere- 
tezett , Házi áldás" amelynek első mondata így hangzik: , Hol hit, ott 
szeretet." És így folytatódik: , Hol szeretet ott béke, hol béke ott áldás, 
hol áldás ott Isten hol Isten, ott szükség nincsen.” Tehát boldogok a hit- 
ben élő családok. 

A hitnek a következménye a másik maradandó ajándék: a reménység. 
Ez is azért marad meg, mert ennek is fundamentuma van. Ez a fundamen- 
tum a Jézusban hozzánk lehajló örök szeretet. Az apostol is örvendező sze- 
retettel mondja , Lássátok, milyen nagy szeretetet adott nékünk az Atya, 
hogy Isten gyermekeinek neveztetünk. Jézus maga is megígérte: , Én vele- 
tek maradok minden napon, a világ végezetéig. Jön Igéjével, jön Szentlel- 


223 


kével, jön vigasztalásával, utat mutat az útvesztők között, és azt munkálja, 
hogy életünk ne a tékozló fiú bolyongó élete legyen, hanem őt kövessük. 

Isten a hit és szeretet mellé a harmadik tartóoszloppal is megajándékoz 
benneteket, amikor azt mondja, hogy megmarad a szeretet. E három aján- 
dék közül legnagyobb a szeretet. Gyorsritmusú életünk sok sietsége közt 
is vegyetek naponta egy kis csöndességet, és csöndes perceitekben olvas- 
sátok el gyakran Isten Igéjének ezt a fejezetét, amelyből ma ezt az útrava- 
ló üzenetet hallottátok. Isten csodálatos dolgokat mond itt a szeretetről. 
Az emberek, különösen a különböző művészetek szakemberei, sok szép 
dolgot tudnak mondani a szeretetről, de ez az egyetlen, amely az embe- 
ri dimenziót összeköti az isteni dimenzióval, és ezért soha el nem fogy. 
Egész földi életünkön végigkísér bennünket a hit, ha azt nem tékozol- 
juk el, és a hit testvéreként betölti szívünket a reménység. De a hit és a 
reménység csak a földi életben maradnak meg. A hitnek és a reménység- 
nek az ideje lejár, amikor kilépünk ebből a világból. Akkor már a látás- 
nak az időtlenségébe érkezünk, amikor találkozunk a Szentháromság egy 
igaz Istennel. A földi életben egy mustármagnyi hiten át is megismerhetik 
embertársaink a hívő emberben Isten homályos képmását, de tisztán látás- 
ra a hívő ember is csak Isten országának teljességében jut. 

Vigyázzatok tehát ifjú testvéreim erre az örökkévalóságba is átívelő 
szent tűzre, a szívetekben levő szeretetre. Vigyétek azt naponta a szeretet 
Urához, csöndesedjetek el előtte naponta imádkozó szívvel, hallgassátok 
Igéjét, és cselekedjétek akaratát. Köszönjétek meg Istennek mindazok- 
nak az életét, akik eddig is szerettek, neveltek. Köszönjétek meg szülei- 
tek gondoskodó szeretetét, köszönjétek meg Istennek egymás életét. Úgy 
induljatok a házasélet útján, hogy miközben földi életeteket betölti a hit 
és a reménység, legyen a ti szívetekben is a legnagyobb a szeretet. Ámen 


Nem jó az embernek egyedül lenni 
Alapige: 1. Mózes 2,18-20 


Nem jó az embernek egyedül lennie, alkotok bozzáillő 
segítőtársat. Formált tebát az Úristen a földből mindenféle mezei 
állatot, mindenféle égi madarat: és odavitte az emberbez, bogy 
lássa, minek nevezi: mert minden élőlénynek az a neve, aminek az 
ember nevezi. Így adott az ember nevet minden állatnak, az égi 
madaraknak és minden mezei élőlénynek, de nem talált az ember- 
bez illő segítőtársat. Mély álmot bocsátott az Űristen az ember- 

re és az elaludt. Akkor kivette az egyik oldalbordáját és húst tett 
a belyére. Az emberből kivett oldalbordát asszonnyá formálta az 
Úristen, és odavitte az emberbez. Akkor ezt mondta az ember: 
Ez már csontomból való csont, testemből való test, asszonyember 
legyen a neve, mert férfiemberből vétetett. 


Kedves ifjú Testvéreim, 


Életeteknek ebben az ünnepi órájában sok jókívánságot hallottatok 
azoktól, akik szeretnek benneteket, akik felneveltek, és veletek együtt éltek. 
Most az Igében Istennek a hangját hallottátok, aki titeket mindenkinél job- 
ban szeret. Ő adja mindnyájunknak az életet, csak ő tudja azt megtartani és 
megáldani is, és ti most az ő áldását kérni jöttetek ebbe a templomba, mert 
egymás szívével, egymás életével ajándékozott meg benneteket. Az Igében 
most egész közel hajlik hozzátok Isten, hogy megmondja néktek: ő min- 
den földi gyermekét meg akar áldani, boldoggá akar tenni. Ő úgy mutat- 
ta meg szeretetét, hogy eljött Jézus Krisztusban megváltani a bűnből és a 
kárhozatból. Így akarja megszentelni földi életünket is. 

Az Igében hallott biztató és bátorító szavakat Isten a teremtés hajnalán 
mondta, amikor végignézett teremtett művén, és örömmel állapította meg, 
hogy amit teremtett minden igen Jó. A teremtés végén, amikor már embert 
is teremtett, de még hitvestársa nem volt, Isten sajnálattal látta, hogy az 
embernek nem jó egyedül lenni. Az ember hatalmat kapott, hogy minden 
élőlénynek ő adjon nevet, de az embert ez nem vigasztalta meg, mert sem 
örömét, sem bánatát nem volt kivel megosztani. Ezért teremtett hozzá Isten 
feleséget, hitvestársat is, hogy legyen neki ki előtt kitárni a szívét. Eddigi 
életetekben, a ti szívetekben is volt olyan érzés hogy magányosak vagy- 
tok. Jó volt szeretteitekkel együtt lenni, de amikor feltámadt a szívetekben 
a hitvestárs utáni vágy, az addigi jó kezdett nem egészen jó lenni. Amikor 
az idő eljön, Isten azért adja a hitvestárs utáni vágyat, hogy az ember keres- 
se meg azt a hitvestársat, akivel ő meg akar ajándékozni. Ide is vonatkozik 
az Ige, keressetek és találtok, zörgessetek, és megnyittatik nektek. Adjatok 
hálát Istennek, hogy ti már megtaláltátok egymást, és fogadjátok egymást 
Istentől kapott ajándékként. Aki szereti a hitvestársát, az ezzel is kifeje- 
zi, hogy szereti Istent, aki neki hitvestársát ajándékozta. A házasság Isten- 
nek a legdrágább ajándéka, amellyel ő meg akarja ajándékozni az embert. 
Ad ő nekünk sok más ajándékot is, és a házasélet ajándéka sem adatik meg 
mindenkinek. Sokan nem lehetnek édesanyákká, édesapákká, akik éppen 
így válnak áldott eszközzé Isten kezében árvák, özvegyek, vagy megfáradt 
embertársak gondozásában. A Szentírásban Isten úgy mondja el Éva terem- 

tésének a történetét, mint ahogyan mi szoktuk két-hároméves gyermeke- 
inknek elmondani olyan dolgokat, amelyet a gyermekek még nem képesek 
megérteni. De Isten az Ige egyszerű szavaival áldott útmutatást ad a házas- 
élet belső rendjére vonatkozólag. Isten elaltatta Ádámot, hogy ne érezze 
Isten műtéti beavatkozásának a fájdalmát, és úgy vett ki az oldalából egy 
bordát. Azzal, hogy Isten Ádámnak az oldalából vett ki egy csontot, azt 
fejezte ki, hogy a hitvest Ádám mellé adta. Tehát a hitves egyenértékű a 
férjével. A férj és a feleség a házaséletben különböző rendeltetést kapott, 
hiszen a férfinak apává, a nőnek anyává kell lenni. De küldetésüket csak 
úgy tudják Isten akarata szerint betölteni, ha őszinte kötődéssel ragasz- 
kodnak egymáshoz, ha szeretik egymást. Isten nem Ádámnak a lábából, 
vagy a fejéből vett ki egy csontdarabot. Tehát a hitves nem lehet értékte- 
len kisebbrendű lénnyé, akinek nem lehet köze a férje dolgaihoz, aki nem 
is tudhat mindent a férje gondjairól vagy örömeiről, de nem is uralkod- 
hat rajta. Egymás számára mindig legyen időtök. Ne múljon el egy nap 
sem életetekben, amelyen ne válna nyilvánvalóvá, hogy nem fogyatkozott 
meg szívetekben a szeretet. Mert a szeretet olyan virág, amelyet napon- 
ta locsolni kell, hogy ne hervadjon el, hogy ne érezze magát a hitvestárs 
melletted is egyedül. Úgy éljetek, hogy tudatosan igyekezzetek betölteni 
egymás életét szeretettel, jóakarattal, hogy ha Isten magas életkorral aján- 
dékozna is meg benneteket, késő vénségetekben is tudjátok mondani egy- 
másnak kedvesem, te egész életünkben Isten drága ajándéka vagy nekem. 
Az ilyen házaséletben egyik hitvestársnak sincs külön gondja, külön ter- 
ve, mert ahol mindig üde a szeretet, ott a külön saját gondok is közösek. 
Az ilyen házaséletben sohasem hagyja magára a férj a feleséget, a feleség 
a férjet. Az Isten akarata szerinti házasélet a szeretet megtanulásának és 
gyakorlásának áldott iskolája. Gyermekeinknek is a szülők az első tanító- 
mesterei. Ahol a felnövekvő gyermekek a szülők életében gyermekkoruk- 
tól azt látják, hogy szüleik figyelmes szeretettel töltik be egymás életét, ha 
felnőnek, remélhetőleg követik majd szüleik jó példáját. Az ilyen otthon- 
ban már gyermekkorukban megtanulják a gyermekek, hogy azok, akik 
szeretik egymást, nem maguknak élnek, hanem egymásnak, egymásért. Az 
ilyen családban élő gyermekek azt is előbb-utóbb észreveszik, hogy hon- 
nan veszik szüleik naponta az új erőt ahhoz, hogy figyelmes segítő szere- 
tettel töltsék be egymás életét. Észreveszik gyermekeink, hogy van a földön 
a szeretetnek egy kimeríthetetlen forrása. Akik ehhez a forráshoz járnak, 
akik ebből a vízből merítenek, azok soha nem fáradnak bele a segítő szere- 
tet gyakorlásába. A szeretetnek ez a forrása Isten. Ez a szeretet öltött tes- 
tet Jézus Krisztusban, hogy minket, akik elindultunk a bűn és halál útján, 
üdvösségre vezessen. Őt követve lehet áldott a ti életetek is. Ámen 


226 


A kánai menyegző 
Alapige: János 2,5 
Amit mond nektek, megtegyétek. 
Kedves ifjú Testvéreim, 


Ez a rövid mondat, amely most itt együtt indulásotoknak ebben az 
ünnepi órájában szól hozzátok, valószínűleg a legrövidebb esküvői pré- 
dikáció, ami ezen a földön elhangzott. Nem akárki mondta ezt a kánai 
menyegzőn, hanem az Úr Jézus Krisztus édesanyja, Mária. Ő is ott volt 
a menyegzőn Jézussal és tanítványaival együtt, mert rokonai voltak a 
menyegzőjüket ünneplő fiataloknak. Jézus is mindig szívesen vett részt 
rokoni, vagy családi összejöveteleken, ha meghívták őt. Ezt a monda- 
tot Mária akkor mondta az asztalok körül felszolgálóknak, mikor ész- 
revette, hogy a vendégseregben valami feszültség van. Ezt a feszültsé- 
get az okozta, hogy elfogyott a bor. Ekkor mondta Mária szeretett Fiára, 
Jézusra mutatva: „Amit mond nektek, megtegyétek.” Így történt aztán, 
hogy Jézus szavára a vedrekbe öntött víz borrá változott. A hiány miatti 
feszültség elmúlt, a vendégek örültek a kitűnő minőségű bornak, és a fia- 
talok is nyilván örültek, hogy menyegzőjükre nem kell majd hiányérzet 
emlékével visszagondolni, hanem az marad az ünneplő rokonság emlé- 
kezetében, hogy azon a menyegzőn vitte véghez az első csodát egy ked- 
ves rokon asszonynak a Fia, Jézus, aki már tanítványaival együtt volt ott 
azon a menyegzőn. Jézus ott adta tudtára először az embereknek, hogy 
az ő ajkáról hangzó Ige, teremtő hatalom, és hogy a legáldottabb erő ezen 
a világon a szeretet. 

Amikor két egymást szerető szívű ember összeköti egymással az éle- 
tét, hogy ezután együtt legyenek, sok kedves útravaló jó tanácsot kapnak 
azoktól, akik szeretik őket. Jó az ilyen szeretetből fakadó jó tanácsokra 
odafigyelni, azokat meghallgatni, mert azok mögött már sok élettapaszta- 
lat van, amit a fiatalok még nem ismernek, mert azokat nem élték át. Még- 
is a legfontosabb az, hogy azt hallgassátok meg mindig, amit Jézus mond. 
Fontos, hogy életünknek egy ilyen tartalom-dús napján, mint számotokra 
ez a mai nap, amikor olyan sok gondolat, terv, akarat, vágy és reménység 
préselődik össze az ember lelkében, hogy nem vagyunk képesek mindent 
egyszerre elraktározni magunkban, odajáruljunk ahhoz, aki minket legjob- 
ban szeret. Ő a mindennapi élet forgatagában is tud rólunk, ismeri indulata- 
inkat és gondolatainkat, és ha rábízzuk életünket, még útkereszteződésben 

is meg tudja mondani, melyik a számunkra helyes út. Ő, aki olyan nagyon 
szeret, hogy megváltó életét értünk áldozza, maga biztat, hogy az életünk 
minden helyzetében zörgethetünk nála. Ha netalán a békességünket vesz- 
tettük volna el, ő megmutatja a helyet, ahol megtaláljuk. Azért kell őt min- 
dig megkérdezni, meghallgatni, és amit mond megtenni. 

Jézus szavaiból tudjuk, hogy az Atya, aki őt is elküldte a földre, hogy 
megváltson minket, bűnbe esett embereket, Szentlelket is ad mindenkinek, 
aki azt kéri tőle. Mert akiket Isten Lelke vezet, azok az ő gyermekeit. Sajnos, 
nem mindenki kéri. Az is kegyelem, hogy gondoskodó szeretete mindig ad 
embereket, akiket az ő Lelke vezet, és amit ezek a Lelke által vezetett embe- 
rek mondnak, vagy leírtak, az az ő üzenete. Ezért nagy ajándék a Szent- 
írás, és azért áldott alkalmak a gyülekezeti összejövetelek. Éljetek ezekkel 
a lehetőségekkel gyors ritmusú életünk örök sietsége között is. Legyenek 
ezek számotokra a lelki felüdülésnek az alkalmaivá. A gyülekezet, az anya- 
szentegyház, Jézus Krisztus teste. Kedves énekünkben erről így éneklünk: 
„Ô a fő, mi néki tagja, ő a fény, mi színei. Mi cselédek, ő a gazda. Ő miénk, 
övéi mi." Így a gyülekezetben átélhetjük az azokkal való lelki közösséget 
is, akik test szerint nincsenek velünk a földön, de mikor itt voltak, Krisztus 
testének a tagjai voltak, és mióta meghaltak, Krisztus gyülekezetének meny- 
nyei tagjai. Mert akár élünk, akár meghalunk, mindenütt az övéi vagyunk. 

A napok nem egyformák. Minden napnak 24 órája van ugyan, de 
változik a testi-lelki teherbíró képességünk. A környezetünkben levő 
különböző sugárzások, a légköri változások és más körülmények meg- 
változtatják testi-lelki állapotunkat. Néha túlterheltek vagyunk, pattaná- 
sig feszülnek az idegek, és ilyenkor olyan szavak is kicsúsznak ajkunkon, 
amit máskor nem engednénk meg magunknak. Tudatosítanunk kell, hogy 
gyarló, esendő emberek vagyunk mindnyájan, ezért mindig készen kell 
lennünk a kölcsönös megbocsátásra. Hiszen rossz lelkiállapotunkban 
talán éppen azokat bántjuk meg, akiket szeretünk, akiknek a gyógyításá- 
ra rendelte Isten az életünket. Vigyázzatok magatokra és egymásra testvé- 
reim, hogy ha lenne is életetekben ilyen állapot, soha ne engedjétek, hogy 
kifogyjon szívetekből a jóság és a szeretet. Hogy mindez így lehessen az 
életetekben, váljon életszükségletetekké a naponkénti együtt imádkozás. 
Két egyháznak a tagjai vagytok, de mindnyájunk életének egy Ura van. 
Krisztus mindnyájunknak Megváltója, akik kegyelmét és szeretetét hívő 
szívvel elfogadjuk. Hogy ne legyen életeteknek egyetlen haraggal lezár- 
ható napja sem, imádkozzátok mindig az Úr imádságát is: , Bocsásd meg 
vétkeinket, amint mi is megbocsátunk azoknak, akik ellenünk vétkeztek. " 

Zárjátok azért mélyen szívetekbe Isten útravaló üzenetének mondatát, 
hogy amit Krisztus mond nektek, azt cselekedjétek. Ámen 

Egymás terhe 
Alapige: Galaták 6,2 


Egymás terbét bordozzátok: így teljesítitek a Krisztus törvé- 
nyét. 


Kedves ifjú Testvéreim, 


Ennek a szónak törvény, szigorú csengése van, ezért egy ifjú párnak a 
menyegzői ünnepén nem nagyon szoktunk a törvényről beszélni. Azért 
a lelkünk mélyén azt is tudatosítjuk, hogy ezen a földön sokféle törvény 
van, és köztük olyan is, amelyikről, különösen a fiatalok, szívesen beszél- 
nek. Ez a természetnek a törvénye. Örülünk, és természetesnek tartjuk, 
hogy tél végén, amikor már elolvadt a hó, és a nap egyre melegebben simo- 
gatja a lombtalan fák kopár ágait, az ágakon rügyek pattannak, és néhány 
nap múlva a gyümölcsfák egy része olyan, mint egy szép menyasszony- 
csokor. Erre a szemet-szívet gyönyörködtető folyamatra azt mondjuk, 
hogy ez a természet törvénye. Nagyon szépen fejezte ki ezt a költő: , A 
virágnak megtiltani nem lehet, hogy ne nyíljon, ha jön a szép kikelet." 

A természetnek ez a törvénye kibontakozik, megvalósul az ember 
életének a tavaszán is. Ez nem kívülről nyúl bele az ember életébe, mint 
az olyan törvények, amelyek által az emberi társadalomban szeretnének 
valamilyen rendet kialakítani, mert annak indítéka az ember legbensőbb 
lényében van. Ez a szeretetnek a törvénye. Ez a törvény munkálkodott lel- 
ketekben, amikor kezdtetek érdeklődni egymás iránt, amikor kezdtétek 
egymást szépnek, kedvesnek látni, ami aztán ahhoz vezetett, hogy akarta- 
tok egymással beszélni, majd azt is megmondani, hogy mi van a szívetek- 
ben. A szeretetnek ez a gyöngéd, és mégis erős törvénye vitt benneteket 
egymáshoz közelebb, ami belső kényszerítő erőként hat, amikor egymást 
látni akarjátok. Az egymásnak tetszésnek ebben a stádiumában van szük- 
ség arra, hogy a két egymáshoz közeljutott fiatal együtt vizsgálja meg, 
hogy mi van a szívükben. Egymással őszintén szót értve kell kitapogatni, 
hogy a természetnek ez a törvénye elég erős e ahhoz, hogy egy egész élet- 
re összekössön. Mert a természetnek ezt a törvényét nem mi töltjük be, 
hanem ez a törvény tölti be az egész lényünket, mozgatja érzéseinket, gon- 
dolatainkat, tehát mi válunk ennek a törvénynek eszközeivé. Azért hang- 
zik most kedves ifjaim Isten Igéje egy más törvényről hozzátok. Ez a más 
törvény, a Krisztus törvénye. Nagy Jót tesz önnön életének és jövőjének 
az a házaspár, aki Krisztus törvényéhez igazodva formálja az életét. 

A Krisztus törvénye nem kívülről nyúl bele az életünkbe, mint a polgári 
törvények. A társadalmi együttélés elviselhetővé tételére szükségesek ezek 
az életünkbe kívülről belenyúló törvények, egy szeretetközösségben élő 
család életét más lelkületű, és mélyebb életérzésre segítő törvénynek kell 
szabályozni. Krisztus törvényéből pedig nem hiányzik sem a bensőséges 
szeretet, sem a hitvestárs emberi méltóságának a tisztelete. Ezért egy hit- 
ben élő család életének az iránytűje csak Isten Krisztusban emberré lett 
törvénye lehet. Ő mindig az igazságot, a jóra segítő tanácsot adja. Amikor 
ő most útravaló üzenetként azt köti a lelketekre, hogy egymás terhét hor- 
dozzátok, így teljesítitek Krisztus törvényét, akkor éppen a mai kor embe- 
rének egyik legérzékenyebb problémáját akarja gyógyítani. Amikor most 
ti szerető szívvel egy egész életútra indultok együtt, tudatában vagytok, 
hogy az élet nemcsak kedves és örömteljes ünnepekből áll, hanem lesznek 
benne szürke hétköznapok is. Kedves énekünkben így éneklünk ezekről a 
köznapokról: , Minden nap hoz új küzdelmet, vállainkra rak sok terhet." 
Ki áll hozzánk ilyenkor is a legközelebb, ha nem a hitvestárs, aki részt vál- 
lal a teherhordozásban. Ha a hitvesi közösség köteléke csak a test és vér, 
csak a természet törvénye, csak az egykori mosolygós arc, és a már csak 
emlékké lett fiatalság lenne, nem lehetne elvárni a hitvestárstól megfárad- 
tan is és törötten is a hűséget, szeretetet. 

A házasságoknak nagy erőpróbája a fiatal életkor hanyatlása, a szép- 
ség hervadása, az erő meggyengülése. Sokan azok közül, akik az esküvő 
után szép álmokkal, merész reménységgel, de kevés áldozatos szeretettel 
és hűséggel indultak, szétszakították a házastársi köteléket. Sokan közü- 
lük árvábbak az árva gyermekeknél. Korunknak ez az egyik legnagyobb 
betegsége, a megszentelt, és a megfáradtan is boldog hitvesi életek hiánya. 
Pedig a házasságkötéskor minden együtt induló fiatal párnak a szívében 
ott van a tisztes öregkor reménységének az álma. Egy otthon, ahol van, 
aki szeretettel hazavár, ahol van ki meghallgatni, ahol minden reménysé- 
gemet vagy bánatomat elmondhatom. De nem is az az életünk legnagyobb 
ügye, mi hogyan vélekedünk életünkről, mert tudjuk, hogy egyszer mind- 
nyájan megállunk Urunk előtt, aki majd számon kéri, ott álltunk-e ember- 
társunk, hitvesünk mellett, amikor segítségre volt szüksége. Induljatok 
azért a remélt szép és hosszú életútra, azzal a szándékkal, hogy amennyi- 
re rajtatok múlik, mindent elkövettek annak az érdekében, hogy a nagy 
számadáskor is hálás szeretettel gondolhassatok majd vissza életutatokra, 
hitvesi hűségetekre, és egymás terhét hordozó szeretetetekre. Ámen 

Engedelmesség 
Alapige: Ap. Csel. 9,6 
Uram, mit akarsz, bogy cselekedjem? 
Kedves ifjú Testvéreim, 


A boldogság utáni vágy minden ember szívében megvan. Amikor egy 
fiatal párnak megérkezik az esküvője napja, ott van a szívekben a remény- 
ség, hogy boldogok lesznek. Ezen a napon sokan úgy gondolják, hogy ők 
már elindultak ebben az irányban és most teszik az első lépéseket ezen 
az úton. Az ilyen szavak arról beszélnek, hogy az így beszélő testvé- 
rek tudatosítják, hogy a boldogság, és az esküvő, közel van egymáshoz. 
A Szentírásból bizonyára mindnyájan ismerjük annak a gazdag ifjúnak a 
történetét, aki azzal a kérdéssel ment Jézushoz: mit kell cselekednie, hogy 
örök életre jusson. Jézus első válasza megnyugtatta ezt az ifjút, mert Jézus 
azt mondta, hogy tartsa meg az Isten törvényét és részese lesz az Isten 
országának. De a szívekbe látó Jézus mást is mondott ennek az ifjúnak. 
Beszédét ezekkel a szavakkal folytatta: Menj el, add el minden vagyono- 
dat, árát oszd szét a szegények közt, és eljutsz az Isten országába. Az ifjú 
ezt azonban már nem tette meg, hanem szomorúan továbbment. Pedig 
szeretett volna Isten országába jutni. Érdeklődésével ezt nyilvánvalóvá 
is tette. De elszomorodásával és Jézustól eltávozásával azt is nyilvánva- 
lóvá tette, hogy jobban vágyott a gazdagság és az anyagi javak után, mint 
az Isten országa után. Már közel volt Isten országához, és mégse jutott be 
oda, mert az áldozathozatalt nem merte vállalni. A boldogság eléréséhez 
még sokkal inkább szükség van áldozathozatalra, mert a házasság két egy- 
mást szerető embernek a szövetsége. A szeretet pedig mindig adni akar. 
A gyűlölet, és az erőszak elveszi a másét, a szeretet odaadja a magáét is. 
Ha a házaséletben a szeretet összekeveredik az önzéssel, veszélybe kerül- 
het a házasság. Úgy hatnak egymásra, mint a víz a tűzre, az önzetlen sze- 
retet özöne eloltja a durva szenvedélyek tüzét. Ismerjük a Szentírásból az 
együttélés egyik aranyszabályát , A tiszteletadásban egymást megelőzők 
legyetek.” Ez fokozott mértékben érvényes a szeretetre is, mert a szere- 
tet meg akarja előzni azt, akit szeret agyöngédségben, a figyelmességben, 
örömszerzésben. Az lesz a családi szeretetközösségben mindig a boldo- 
gabb, aki előbb boldogítani akarja hitvesét. Még az sem mindig megol- 
dás, ha a hitvestársak az együtt induláskor megállapodnak, hogyan fogják 
elosztani egymás között a közös terheket. Nekem nagyon emlékezetes 

marad egy egykori nagyvárosi gyülekezetünknek az idős gondnoka, aki 
egy egyházi összejövetel után, hozzánk, akkori fiatalokhoz jött egy kicsit 
elbeszélgetni. Jóságos lelkű, művelt ember volt, aki a saját fiatalságának 
az idejéből idézett epizódokat. Elmondta, hogy ő annak idején, még az 
esküvő előtt megállapodott a menyasszonyával, hogyan fogják megosztani 
egymás között közös gondjaikat. Leszögezték, hogy minden nagy dolog- 
ban ő, a férj dönt, és minden kis dologban a feleség szava az irányadó. Már 
ötven évet töltöttek együtt, és ezt a megállapodást mindig betartották. Így 
aztán egész szép hosszú életük folyamán nem is volt köztük semmi súr- 
lódás, békés szeretetközösségben töltötték életüket. Míg ezt elmondta, 
elfáradt egy kicsit, egy rövid szünetet tartott, majd így fejezte be az addig 
mondottakat: , De ez alatt az ötven év alatt nem akadt családjukban egyet- 
len nagy ügy sem. Tehát mindig a feleség döntött”. Ezen az utolsó monda- 
tán a gondnok testvérnek azonban a humorban is ott volt a szomorúság, 
mert ebből azt éreztük ki, hogy azért volt harmonikus, súrlódások nélkü- 
li az életük, mert ő, mint szerető férj, csöndesen elhordozta felesége ural- 
kodó természetét. Ezt az állapotot pedig csak sok lemondással és sokszor 
talán sebzett lélekkel tudja a nagyon szerető hitves is elviselni. Tehát az 
sem mindig megoldás, ha a hitvestársak csak egymással állapodnak meg, 
mert a szeretettel is vissza lehet élni. A harmonikus szeretetközösség egy 
hitben élő családban úgy valósítható meg, hogy a hitvestársak naponta 
együtt csöndesedjenek el Isten előtt, és megkérdik őt: Uram, mit akarsz, 
hogy cselekedjem? A Szentírást ismerő emberek tudják, hogy ez a kérdés 
egy magát nagyon buzgónak valló embernek, Saulusnak az ajkán hangzott 
el, Jézus Krisztus felé a damaszkuszi úton. Ez a fanatikusan buzgó ember 
gyűlölte és üldözte Krisztust és gyülekezetét. Damaszkuszba is a keresz- 
tyéneket üldözni ment, azért kérdezte őt meg a neki megjelent Krisztus, 
hogy miért üldözi őt. Amikor a válaszból megtudta, hogy őt Krisztus szó- 
lította meg, néhány napra megvakult, hogy aztán amikor megjött a szeme 
világa, már másképpen lássa az életet, világot és a saját küldetését is. Ezen 
az eseményen keresztül megtudta Saulus, hogy aki tudja az embertársat 
gyűlölni, vagy nem tud igazán szeretni, az vak. Amikor Krisztus válaszát 
meghallotta, kárnak és szemétnek ítélte egész azelőtti szeretet nélkül való 
életét. Így lett ő Pál apostollá. Azért kell a szeretetközösséget drága kincs- 
nek tartó hitveseknek is naponta megkérdezni őt: Uram, mit akarsz, hogy 
cselekedjem? Ott, ahol a hitvestársak naponta együtt kérdik meg Istentől, 
hogy mit cselekedjenek, egyikük sem fogja akarni keresztülvinni a maga 
akaratát, és ott nem lesz helye a nehezen teljesíthető, vagy teljesíthetetlen 
elvárásoknak egymás felé. Így szentelődnek meg a sokszor gondterhelt 
hétköznapok, és így válnak örömteljes nyugalom napjaivá az ünnepek. 

Hogyan tudjuk meg, hogy mit akar Isten? Úgy hogy ő naponta meg 
akar szólítani Igéjében, és ünnepeink csöndjében a gyülekezeti közössé- 
geinkben is kijelenti akaratát. Övéinek szent hagyatékként kötötte lelkére: 
„Arról ismeri meg mindenki, hogy az én tanítványaim vagytok, ha egymást 
szeretni fogjátok. " Isten azért áldozta értünk szent Fiát, mert nem akarja, 
hogy elvesszünk, hanem azt akarja, hogy hozzá térjünk és éljünk. Ő min- 
dent megtett azért, hogy egymást szeretve néki éljünk, és hozzá segítsük 
mindazokat, akiket Isten, a mi gondoskodó szeretetünk által akar hozzá 
vezetni. Mi veletek együtt kérjük Isten áldását életetekre, és mindazoknak az 
életére, akik eddig gondoskodó szülői szeretettel álltak mellettetek. Ámen 


Ne félj 
Alapige: Ézsaiás 43,1 


Ne félj, mert megváltottalak, neveden szólítottalak, enyém vagy! 
Kedves ifjú Testvéreim, 


Életetek ez ünnepi órájának különös öröme, amikor itt Isten szí- 
ne előtt egymás kezét megfogjátok, és egy egész életre hűséget esküd- 
tök egymásnak, hogy utána egymás felé fordulva boldogan mondhatjá- 
tok egymásnak: kedvesem, te az enyém vagy. Az enyém vagy szereteted- 
del, hűségeddel, szépségeddel, erőddel, kedvességeddel és gyarlóságoddal 
együtt. Csodálatos varázsa van ennek a rövid mondatnak, mert ez most 
már azt jelenti számotokra, hogy szabad egymás életét Isten ajándéko- 
zó kezéből elfogadni. Ezt eddig a szüleitek mondták rólatok boldogan, 
nemcsak gyermekkorotokban, hanem ha jó gyermekei voltatok szüleitek- 
nek, később is: ez az én lányom, ez az én fiam. Ha Isten házaséleteteknek 
gyümölcsöt ajándékoz, ti is boldogan fogjátok magatokhoz ölelni cseme- 
téiteket, mondva nekik: gyermekeink, ti a mieink vagytok. De szerette- 
inken kívül is sok minden van az életünkben, amelyeket szívesen neve- 
zünk magunkéinak. Ha Isten megáldja közös életutatokat, és gyarapod- 
nak majd közösen szerzett javaitok, örüljetek munkátok minden gyümöl- 
csének, de köszönjetek meg mindent Istennek. Mert emberé a munka, de 
Istené az áldás. Az ő kezében van az idő, ő adja az életet, az erőt, az aka- 
ratot, ezért az ő ajándéka munkánknak minden gyümölcse. Ha a magunk 
erejére, ügyességére, igyekezetünkre alapozva látjuk szépnek, jónak, biz- 
tosítottnak a holnapot, a jövendőt, akkor homokra építjük jövendőnk 
hajlékát, mert a mi életünknek az ideje is az ő kezében van. Úgy vagyunk 

mi a legkedvesebb, leghosszabb élettartamúnak gondolt anyagi dolgaink- 
kal is, mint a téli időben a frissen hullott hóval. Csodálatosan szép a fris- 
sen hullott hótakaró, különösen, ha rásüt a téli nap, és csillognak a hóta- 
karó hókristályai. De ha ezekből a csillogó hókristályokból felveszünk 
egy maroknyit, a szép hókristályok kezünkben olvadni kezdenek, és ha 
tovább a kezünkben tartjuk, teljesen elolvadnak, a kezünk pedig hideggé 
és vizessé válik. Valahogy hasonlóan történik ez sok más anyagi javunkkal 
is, amellyel valamikor boldogan dicsekedtünk. Földi világunkban semmi 
sem értékálló. Kedves ajándék a szépség, de egyszer a szépség is elkezd 
hervadni. Nagyra becsült és mindig szükséges ajándéka Istennek az erő, 
mert itt mindenhez erő kell. De elszállnak az évek, lankad az erő, megfára- 
dunk, elgyengülünk. Nagyon sok minden, ami örömet okozott, ami után 
valamikor sokáig sóvárogtunk, megfakul, kopik, a ruhát megeszi a moly 
a vasat a rozsda. Aki ezekre a dolgokra helyezi az életét, a jövőjét, a bol- 
dogságát, az egyszer fájó szívvel döbben rá, hogy élete összeomló élet. Ti 
is ismeritek már életünknek ezeket a mindig velünk járó árnyékait, azért 
legyen számotokra nagy öröm, hogy életeteknek ebben az ünnepi órájá- 
ban megszólít benneteket a mindenható Isten és ezt mondja néktek: Ne 
féljetek. Véssétek mélyen szívetekbe Istennek ezt az üzenetét, mert cso- 
dálatos vigasztalás, bátorítás és erősítés van benne. Tudom, hogy most tel- 
ve van a szívetek örömmel, szeretettel és reménységgel. Ma sokan kíván- 
nak nektek boldogságot, szép életet, békességet és egészséget. Ti maga- 
tok is melengetitek szívetekben a reménységet, hogy életetek szeretetben 
és örömökben gazdag élet lesz. De azért bizonyára ott van a szívetek- 
ben a félelemnek az árnyéka is: Elég erős lesz a szeretetem, hogy el tud- 
jam hordozni hitvesemnek nemcsak az erényeit, hanem a gyarlóságait is? 
Mert nincs ezen a földön egyetlen tökéletes ember sem. Mi mindnyájan 
gyarló, részre hajló emberek vagyunk. Nem véletlenül van a Szentírás- 
ban ez a mondat is: , Szenvedjétek el egymást szeretetben.” Mert ember 
voltunknak vele-járója, hogy néha amiatt az embertárs miatt is szenved- 
ni kell, akit szeretünk. Feszültséggel terhelt életünkben sokszor túlfeszí- 
tettek idegeink. Ilyenkor könnyen elpattan a türelem húrja, és hangzanak 
a sebeket tépő, éles, bántó szavak. Éppen ezzel van próbára téve szerete- 
tünknek az ereje. A szerető szívű embereknek a csöndes békesség napjai- 
ban kell megfogadni egymásnak, hogy ha valamikor valamelyikük szívé- 
ben elpattanna a türelem húrja, véget vetnek a sebző szavaknak, csönd- 
ben maradnak, és utána bocsánatot kérnek egymástól. Hitvestársak soha 
ne hordjanak napokig haragot a szívükben. Isten minket bűnbánatra, és 
a bűnbocsánat fölötti örömre nevel. A szerető szívű hitvesek a szeretet 
melegével formálják, gyógyítják egymásnak az életét. 


234 


Isten azért akarja kivenni a félelmet a ti szívetekből is, mert a házasélet 
útjának a kezdetén sokféle kérdés vetődik fel hitvestársak szívében: Lesz 
egészségünk? Lesz a földön békesség? Akik most velem vannak, szeretnek, 
sokáig kísérhetnek még életutunkon? Minden ilyen és ehhez hasonló kér- 
désre válaszol Isten ebben az útravaló üzenetben, amikor ezt mondja: „Ne 
félj, mert megváltottalak.” Istennek ez a vigasztalása értelmünket meghala- 
dó hatalmas kincs. Több mint nagy gazdagság, vagy fényes karrier. A mai 
kor embere már alig érti ezt a szót: v Megváltás". Évezredeken át mindenki 
értette, mert az emberiség jelentékeny része rabszolga volt. A rabszolgá- 
nak csak akkor volt elviselhető élete, ha gazdája emberséges ember volt. A 
kegyetlen rabszolgatartók azonban gyötrelmessé tették rabszolgáik életét. 
A rabszolgát el lehetett adni, gazdája életnek és halálnak ura volt, és ha meg- 
ölte, nem tartozott érte számadással senkinek. Néha azonban előfordult, 
hogy egy rabszolgának volt egy szabad ember hozzátartozója, aki elment a 
rabszolgatartóhoz, és egy meghatározott összegért megváltotta a rabszol- 
gát. Ez a megváltott ember szabad emberként élte hátralevő életét. Isten 
mindjárt az ember bűnbeesése után elvégezte, hogy a bűn és halál rabszol- 
gaságába került embert megváltja. Isten nem aranyért, vagy ezüstért vál- 
totta meg az embert a bűn és halál rabszolgaságából, hanem Jézus Krisztus 
kihulló vérén. Így lehettünk mi Istennek megváltott szabad gyermekeivé. 

Így ti most azzal az örömhírrel mehettek haza a templomból, hogy 
szívetekben öröm és békesség van, mert Isten útravaló üzenetként szí- 
vetekbe véste Igéjét, hogy nem kell félnetek, mert ő titeket is megvál- 
tott, titeket is neveteken szólított, és ti Isten gyermekeiként indulhattok 
a házas élet útján. 

Köszönjétek meg Istennek azoknak az életét, akik titeket jó szülőkként 
féltő szeretettel neveltek. Köszönjétek meg, hogy Ő egymásnak ajándéko- 
zott titeket, és úgy bánjatok egymással, mint Istentől kapott drága aján- 
dékkal. Ámen 

TEMETÉSI IGEHIRDETÉSEK 


Krisztusban élni 
Alapige: 2. Korinthus 5,14-15 és 17 


Mert a Krisztus szeretete szorongat minket, mivel azt tartjuk, 
bogy ba egy megbalt mindenkiért, akkor mindenki megbalt, és 
azért balt meg mindenkiért, bogy akik élnek, ne önmaguknak élje- 
nek, banem annak, aki értik meghalt és feltámadt. Ezért ba valaki 
Krisztusban van, új teremtés az: a régi elmúlt, és íme, új jött létre. 


Kedves gyászoló Testvéreim, gyászoló Gyülekezet, 


Messzehangzó gyászharangszó hívott most bennünket ide, hogy meg- 
álljunk gyülekezetünk szeretve tisztelt gondnokának, K. B.-nak a kopor- 
sójánál. Gondnok testvérünk, aki váratlan hirtelenséggel szakadt ki földi 
világunkból, nagyon szerette hallgatni a harangszót, a harangokét, ame- 
lyek ma már az ő temetésére hívogattak. Olyan munkaköre volt, hogy 
gyakran még vasárnap is munkába kellett mennie, de amikor így volt, 
igyekezett munkáját úgy beosztani, hogy amikorra itthoni templomunk- 
ban beharangoznak, itt lehessen velünk együtt a templomban. Élete utol- 
só napjának az estéjén még egy fontos beszélgetésünk volt egymással új 
gyülekezeti otthonunk építésével kapcsolatban, és egy néhány óra múlva 
kaptam a megdöbbentő hírt, hogy ő nincs már az élők sorában. Életünk- 
nek az ilyen nehéz óráiban Istenhez menekülünk, mert kire nézhetnénk 
másra, ki reménnyel tudná biztatni szívünket, és ha vérzünk, kegyelmével 
tudná gyógyítani sebünket. 

Pál apostol, akin keresztül Isten Szentlelke a felolvasott sorokat írta, 
azelőtti üres és Krisztust üldöző élete után tudta meg, milyen nagyon szeret 
bennünket Jézus Krisztus. Eddigi életében Saul éppen azért üldözte Jézust, 
mert őt, mint bűnöst ítélték halálra. Most pedig a Szentlélek megvilágosí- 
totta látását, hogy meglássa: Krisztus tökéletes és bűntelen ember volt, de 
ő magára vette az emberiség bűnét. Hogy őt Krisztus szeretete szorongat- 
ja, azt jelenti, hogy őt, és Krisztus követőit, az a mérhetetlen szeretet indí- 
totta hitre, új gondolkodásmódra és új életre, amely Krisztust arra késztet- 
te, hogy ezekért a bűn, és így a halál útjára tévedt emberekért letegye meg- 
váltó életét. Mert ennek a megváltó életnek a szeretetből való letétele, ez a 
mindnyájunkért odaáldozása, megmenekülést, kegyelmet, életet jelent min- 

denkinek, aki Krisztus üdvözítő szeretetét elfogadja. Ezért amikor valaki 
földi vándortársaink közül kidől a sorból, amikor porsátora összeomlik, 
amikor fájó szívvel síri pihenőre helyezzük őt, akkor azért Jézus a mi egye- 
düli reménységünk, mert ő áldozta magát bűneinkért, hogy nekünk életet 
adjon. Ezen a földön sok olyan ember van, akiknek a különböző országok- 
ban az emberek fölött hatalma van. De olyan hatalma nincs senkinek, hogy 
bennünket a halál hatalmából kiszabadítson. A magunk kis életének a terü- 
letén mindnyájan megtapasztaljuk, hogy nem azoknak az embereknek van 
hatalma fölöttünk, akik sok ember fölött uralkodnak, hanem azoknak, akik 
minket szeretnek. Még a messzire menő tékozló fiút is visszahúzta az atya 
szeretete. Egy darabig az is élvezte az önállóságot és szabadságot. Egy ide- 
1g, amíg el nem tékozolta örökségét, tetszett az idegen világ, de amikor már 
éhezett, és a sertések vályújáig süllyedt az élete, vissza akart menni az atyai 
hajlékba, mert eszébe jutott, hogy atyja hajlékában még egy béres is jobban 
él, mint ő az idegenben. Az Atyánál még a tékozló fiú is kegyelmet kap. 
Jézus azokért is meghalt, akik őt keresztre szegezték, tehát az ellensé- 
geiért is. Az áldozatot, mint Messiás, Megváltó hozta. Az helyettünk, fel- 
támadása pedig nekünk történt. Kedves énekünkben énekeljük: , Jézus 
él, mi is élünk." De ez az élet már kegyelmi ajándék. Kétszeresen is az, 
mert Krisztus értünk történt halálával, ha azt hívő szívvel elfogadjuk, már 
megkezdődik az örök életünk. Ezért ezt az életet már nem magunknak 
éljük, hanem annak, aki szeretett minket, és önmagát adta érettünk. Az 
Ószövetség korában a különösen fontos küldetésű embereket hivatásuk 
gyakorlására felkenték. A felkenés olajjal történt, és azt fejezte ki, hogy 
a felkent főpap, próféta és király Istennek szolgál a nép között. A főpap 
mutatta be minden évben a nagy engesztelő napon a bűnért való áldoza- 
tot önmagáért és népéért. A próféta az élet különböző területén mondta 
Isten üzenetét a népnek, a király, akit Isten az Ószövetségi népnél először 
nem nagyon akart, mert az e néppel kötött szövetsége azt is kifejezte, hogy 
ennek a népnek a vezetője, uralkodója, maga Isten. De amikor már ennek a 
népnek is királya volt, tudnia kellett, hogy a király is Isten szolgája. Egye- 
dül Jézus Krisztus volt Istennek az a követe, aki mindhárom hivatást betöl- 
tötte. Ő népének egyetlen örök főpapja, aki nem áldozati állattal, hanem 
egyszeri tökéletes áldozatával szerzett engesztelést az ember bűneiért. Mint 
próféta, hirdette Isten üdvözítő szeretetét, Isten országának az evangéliu- 
mát. Elmondta, hogy ő megváltó szeretettel végzi a világon az újjáteremtés 
munkáját, mert azt akarja, hogy az ember megtérjen és éljen. Mint király, 
nem egy földi országnak, hanem Isten országának örökkévaló királya. 
Krisztus azzal, hogy önmagát adta értünk, példát is adott arra, hogy 
lehet egy önző, ütközésekkel teli világban is nem önmagunknak élni. 

Istennek ezt a leckéjét tanulja meg talán korunk embere a legnehezebben. 
Krisztusban lenni azt jelenti, hogy nem magunkat állítjuk életünk közép- 
pontjába, hanem őt, mert ő, Krisztus, úgy szeret minket, hogy önmagát 
adta értünk. Az van Krisztusban, aki minden nap úgy indul feladatainak 
végzésére, hogy tudja mondani: , Itt vagyok Uram, hogy teljesítsem a te 
akaratodat.” Krisztus az újjáteremtés munkáját ma is, köztünk is végzi 
Igéje és Szentlelke által. Hisszük, hogy ez a munka ma sem, köztünk sem 
hiábavaló. Nem ok nélkül mondja tehát nekünk is az apostol: „Aki Krisz- 
tusban van, új teremtés az, a régi elmúlt, és íme, új jött létre.” Az újjáte- 
remtésnek ebben a folyamatában mindenki, aki életét átadta Krisztusnak, 
és szavalt, tetteit az ő Lelke mozgatja, már a leendő világhoz tartozik. Mert 
az örök élet hittel kezdődik. Így értjük meg teljesebben Megváltónk sza- 
vait is: „Aki hisz énbennem, ha meghal is él az.” Ez legyen a vigasztalá- 
sunk Köblös Béla gondnok testvérünk koporsójánál is. Krisztus halálával 
meghalt a mi ó-emberünk is, és feltámadásával, a feltámadás hitünkkel való 
megragadásával kel életre az új ember. Vigasztaljuk azért egymást ezek- 
kel a beszédekkel. 

A koporsóban nyugvó gondnok testvérünk életéről nyugodt lélekkel 
mondhatjuk, hogy ő nem magának élt. Mint gondos apa, mindent megtett 
azért, hogy övéinek, gyermekeinek az életére ne nehezedjenek nehéz gon- 
dok. E gyülekezet tagjai és községünk polgárai is gyakran fordultak hoz- 
zá ügyükben segítség-kéréssel, és ha csak volt rá lehetőség, egy kérést sem 
akart figyelmen kívül hagyni. Legutóbbi gondnokválasztásnál is megnehe- 
zítette a választást az, hogy mindenki túl elfoglalt, mindenkinek sok dolga 
van, többlet terhet nehezen vállalnak az emberek. Ő ennek a szolgálatnak 
a feladatait is szívesen vállalta, és nagyon szívén viselte a sok problémát 
hozó gyülekezeti otthon építésének az ügyét is. A második Korinthu- 
si levélben olvassuk az Igének ezt a mondatát is: „mert ahol az Úrnak a 
Lelke van, ott van szabadság." Mert ahol a Szentlélek munkálkodik, ott 
válik szabaddá az ember arra is, hogy másoknak, ha arra szükség van, jót 
tegyünk, embertársaink között áldássá váljunk, és egymás terhét hordoz- 
va töltsük be a Krisztus törvényét. 

Váratlanul gyászolóvá lett Testvéreim, felesége, gyermekei, családta- 
gok, rokonok, presbitertársai, szomszédok, köszönjétek meg Istennek a 
hűséges szerető férj, a gondos apa életét, aki ha távol voltatok mindig sze- 
retettel várt haza benneteket. Munkatársai, és mindnyájan, akik őt szeret- 
tétek, köszönjetek meg mindent amit Isten rajta keresztül adott néktek. 
Ő legyen veletek vigasztaló kegyelmével. Ámen 

Krisztus békessége 
Alapige: János 9,39 és 14,23-27 


Jézus pedig azt mondta: Én ítéletre jöttem erre a világra, hogy 
akik nem látnak lássanak, és akik látnak, vakká legyenek. „Ha 
valaki szeret engem, az megtartja az én Igémet: azt pedig az én 
Atyám is szeretni fogja, és elmegyünk bozzá, és szállást készí- 
tünk magunknak nála. Aki nem szeret engem, az nem tartja meg 
az én Igémet. Az Ige pedig, amit ballotok, nem az enyém, banem az 
Atyáé, aki elküldött engem." , Elmondom ezeket nektek, amíg vele- 
tek vagyok. A Pártfogó pedig, a Szentlélek, akit az én nevemben 
küld az Atya, megtanít majd titeket mindenre, és eszetekbe juttat 
mindent, amit én mondtam nektek; de nem úgy adom nektek, abogy 
a világ adja. Ne nyugtalankodjék a ti szívetek, ne is csüggedjen". 


Kedves gyászoló Család, gyászoló Gyülekezet, 


A felolvasott igeversekben a meghaláshoz készülő Jézus búcsúbeszé- 
dének egy részét hallottuk. Köztünk is vannak családtagok, akik, ami- 
kor érzik, hogy közeledik életük vége, maguk köré gyűjtik szeretteiket, 
és elmondják nekik, ami a szívükben van. De azt is tudjuk, hogy vannak 
halálhoz készülő testvérek, akik a búcsúszavakat sokáig lelkükben hor- 
dozzák, de halogatják annak elmondását. Ez azért történik néha, mert 
remélik, hogy ad még nekik Isten egy néhány napot, és nem akarják sze- 
retteiket búcsúzásukkal elszomorítani. Ennek néha az a következménye, 
hogy a búcsúzás elmarad, mert elfogy az erő, akadozik az öntudat, már 
nem képesek búcsúzni. Amikor most elcsödesedünk B. I.-né koporsójánál, 
akinek Isten 90 és fél évnyi földi életet adott, és halljuk Jézusnak a tanítvá- 
nyokhoz mondott búcsúszavait, akkor tudatosíthatjuk, hogy Jézus szavai 
kifejezik mindazt, amit egy hitben élő ember, búcsúzóul lelkére szeretne 
kötni itt maradó szeretteinek. Erre is gondolva hallgassuk meg üdvözítő 
Urunk búcsúszavait. Fogadjuk tőle ezt is drága örökségként, drága hagya- 
tékként. Ő búcsúzik és mégis ő vigasztal. Mindenekelőtt a földi életünk 
sok sebét gyógyítani képes szeretetnek a szükségességét köti övéi lelkére, 
amikor ezt mondja: , Aki szeret engem, megtartja az én Igéimet: azt pedig 
az én Atyám 1s szeretni fogja, és elmegyünk hozzá, és szállást készítünk 
magunknak nála. Itt is elmondhatjuk, hogy mindaz, amit a koporsóban 
nyugvó nevelőanya és nagyanya Krisztustól kapott lelkülettel, szeretet- 
tel és hittel az egész veletek töltött időn át elmondott, amikor vigasztalt, 

amikor tanított, amikor kérlelt, az nem tűnt el ebből a házból nyomta- 
lanul, az itt van, és azt Isten lelke újra és újra eszetekbe juttatja. Jézus 
Kriszus egyházának különböző csoportjai közt sokszor képezi beszélge- 
tés tárgyát, hogyan is adja Isten az embernek az üdvösséget? Hogy van 
az, hogy a gyarló földi ember, élete mulasztásai, botlásai után is üdvösség- 
re érkezhet? Ezekre a kérdésekre csak a Szentírásban kaphatunk választ. 
Vannak a Szentírásban olyan üzenetek, amelyek azt hangsúlyozzák, hogy 
kegyelemből és hit által kaphatjuk meg az üdvösséget. Vannak azonban 
olyan üzenetek is, amelyek felhívják a figyelmünket arra, hogy Isten szá- 
mon tartja minden embernek az életét, és keresi az életünk jótéteményeit 
is. Tehát a hitet és a jócselekedeteket nem szabad egymással szembe állí- 
tani. Hiszen a hitben élő ember belső szükségszerűségből akar jót csele- 
kedni. De azt is komolyan kell vennünk, hogyha a bűneset után Isten nem 
könyörült volna rajtunk úgy, hogy Jézus Krisztust megváltónkként küld- 
te a világra, menthetetlenül elveszett emberek lennénk. Krisztus ebben a 
búcsúbeszédében azt is szívünkbe akarja vésni, hogy aki vette az ő Szent- 
lelkét, tehát az életét nem a világban fújdogáló szelek sodorják, annak az 
kisugárzik a tetteiből is. Ez van összhangban azzal, hogy aki szereti őt, azt 
szereti az Atya is, és szállást készítünk magunknak azoknál. Az ilyen csa- 
ládban Jézus nem ideiglenes vendég, hanem családtag. Ilyenné lett, és ilyen 
maradhat ez a ti otthonotok, ha veletek lakik Jézus. Ő azoknak ment el 
helyet készíteni az Atya hajlékában, akik már a földön is vele éltek. Akik 
naponta vele élnek, azok naponta átlátják a saját életüknek a gyarlóságát, 
és megyednek önmaguktól. Ezt élte át Péter apostol, amikor egy egész 
éjszakai halászása eredménytelen volt, de amikor a Jézus parancsára újra 
halászni kezdtek, tele volt a háló halakkal. Ekkor jajdult fel Péter, és ekkor 
mondta: menj el tőlem Uram, mert én bűnös ember vagyok. 

A koporsóban nyugvó testvérünk több évig tartó részleges látás után 
elveszítette szeme világát, de ezt a nehéz állapotot is megnyugvással fogad- 
ta Isten kezéből. Sőt, tudott arról is beszélni, hogy amióta testi szemeivel 
nem lát, még mélyebben átéli életében Isten gondviselő jóságát és szerete- 
tét. Isten megadta neki az álomban látás ajándékát. Jó volt neki így látni rég 
nem látott szeretteit, családtagjait. Az övéitől búcsúzó Jézus drága örök- 
ségként az ő békességét is az övéire hagyta. A világ békessége békétlen- 
ség. A világon valahol mindig ropognak a fegyverek, és ahol ropognak, ott 
háború van. De mindnyájan tapasztaljuk, hogy mennyi békétlenség van ott 
is, ahol nem ropognak a fegyverek. Ahol a szívekben nincs Jézus Krisztus 
békessége, ahol nem a Szentlélek vezeti a gondolatokat és az indulatokat, 
ott könnyen csattan a sebző szó, ott háború van akkor is, ha nincs véron- 
tás. A hitben élő ember hite is meginog néha, a mi ajkunkon is elhangzik 

néha a kérdés; Istenem, miért nehezedett rám ez a kereszt? De a lelkünk 
mélyén akkor is ott van a hitbeli bizonyosság, hogy bennünket semmi nem 
szakíthat el a mi Urunktól, Krisztustól. Mi pedig, ha néha botladozva is, 
de az ő útján járunk. Ő a legnagyobb szenvedések között sem zúgolódott, 
tudatosan vállalta a keserű pohár kiürítését, és imádkozott azokért, akik 
nem tudták, mit cselekszenek, amikor őt gúnyolják és keresztre feszítik. 
Ez a krisztusi békesség legyen a ti szívetekben is kedves gyászoló testvé- 
reim, és gondoljatok azokra a szeretetet, békességet és jóakaratot árasz- 
tó szavakra, amelyeket ő mondott ebben az otthonban, amíg veletek élt. 
Sokszor elmondta: jó neki, hogy egyedül maradva sincs egyedül. Napon- 
ta unokákként veszik őt körül a gyermekek, és nem múlik el este, hogy 
valamelyik közülük ne olvasna a Szentírásból, és amikor már nem látott 
olvasni, az imádságot is együtt mondtátok. Örömmel beszélt arról, hogy 
unokái, amíg csak volt annyi ereje elkísérik őt a templomba. Amikor már 
nem volt ereje, kinyittatta szobája ablakát, és mivel a templom egész közel 
van, lélekben így élte át a gyülekezettel való közösséget. Az ő hűsége, és 
Isten Igéjéhez ragaszkodása késztetett engem, a lelkipásztort arra, hogy 
istentiszteleteinket hangszalagra vegyük, hogy így az igehirdetések hozzá, 
és más templomba jönni nem tudó beteghez, aki akarja, eljussanak. (Ezek- 
nek a hangfelvételeknek köszönhető, hogy ezek az igehirdetések, a politi- 
kai fordulat után a lelkipásztor Monte-Carlo, majd Trans World rádióban, 
és svájci gyülekezetekben elhangzott igehirdetéseivel együtt, három kötet- 
ben kiadásra kerültek.) 

Kedves gyászoló család, gyászoló gyülekezet, mivel is fejezhetnénk be 
Isten Igéjének a hirdetését B.I.- né testvérünk koporsójánál, mint azzal 
a kéréssel, hogy vigyük magunkkal otthonainkba mindnyájan Krisztus- 
nak azt a békességét, amely az ő életét betöltötte. Csöndes és békés éle- 
te beszédes tanítás lehet arra nézve, hogy lehet a mai feszültséggel és zaj- 
jal telt világban is csöndes, és nyugodalmas életet élni. Nem kell hozzá 
más, csak az, hogy szívünkbe zárjuk Krisztusnak a békességét, amelyet ő 
nekünk egész életünkön át felkínál, és amit sokan egész életükön át sem 
hallanak meg. 

Csak légy egy kissé áldott csendben. Magadban békességre lelsz. . . Az 
Úr rendelte kegyelemben. Örök, bölcs célnak megfelelsz. . . Ki elválasztá 
életünk Jól tudja, hogy mi kell nekünk. Ámen 

Ne feledd el, mennyi jót tett veled 
Alapige: Zsoltárok 103,1-5 és 105,1-4 


Dávidé. Áldjad, lelkem, az URat, és egész bensőm az ő szent 
nevét! Áldjad, lelkem, az URat, és ne feledd el, mennyi jót tett veled! 
Ő megbocsátja minden bűínödet, meggyógyítja minden betegségedet, 
megváltja életedet a sírtól, szeretettel és irgalommal koronáz meg. 

Adjatok bálát az Úrnak, bívjátok segítségül nevét, birdessétek 
tetteit a népek közt! Énekeljetek zengjetek zsoltárt neki, emleges- 
sétek minden csodáját! Dicsőítsétek szent nevét, szívből örüljenek, 
akik keresik az Urat! 


Kedves gyászoló Testvéreim, gyászoló Gyülekezet, 


Vasárnap délelőtt így hangzott ezen a helyen a Jézus Krisztus üzene- 
tének első mondata: Én vagyok az első és az utolsó, aki halott voltam, és 
íme, élek. A későbbiekben aztán így hangzott az Ige: Tudom a te dolgaidat, 
ismerem szenvedéseidet, és szegénységedet, de te gazdag vagy. Kimond- 
hatatlan nagy ajándéka megváltó Urunknak, hogy emberré lett, hirdette a 
földön az Isten országának az evangéliumát. Amikor megváltó művét befe- 
jezte a Golgotán, visszament az Atyához a mennybe, de Igéje és Szentlel- 
ke által itt van velünk, és onnan is szól hozzánk. Így hallhatjuk most is, 
a gyászban is vigasztalást adó Igét: Íme, én halott voltam és élek. Tehát a 
koporsó nem örök ágy, a halál nem örök álomra szenderülés, mert az ő 
feltámadása záloga a mi feltámadásunknak. A meghalással csak a földi élet 
fejeződik be. A testünk elporlad, de a feltámadásban Megváltónk új, lelki 
testet ad. Ezt minden megváltott gyermeke megkapja, aki hitével megra- 
gadja kegyelmét. A hit az az örök kincs, az igazi gazdagság, amiről Meg- 
váltónk beszél, amikor a smirnai szegény gyülekezetnek azt mondja: , De 
te gazdag vagy." A földi, anyagi javak is Istennek ajándékai, de maguk- 
ban rejtik azt a veszélyt, hogy a gazdag ember Isten helyett abban bízik. 
Aki pedig anyagi javakban bízik, és ahhoz jobban ragaszkodik, mint Isten 
országához, elveszítheti a legnagyobb jót, az Isten országát. Amikor utol- 
sót dobban a szívünk, minden földi, anyagi gazdagság elveszti számunkra 
jelentőségét. Ott már örök kincsre, hitre van szükség ahhoz, hogy üdvös- 
ségünk, örök életünk legyen. 

Id. E. J. testvérünknek már megszűnt dobogni a szíve. Betegsége miatt 
néhány hét óta már nem vezette érces hangjával gyülekezetünk énekét. 
Vasárnap, amikor az előbb idézett Ige hangzott közöttünk, ő már nem 

lehetett itt velünk a gyülekezetben. Gyülekezetünk záróénekének utol- 
só verse így hangzott: , Kegyelemből dicsőségbe Szállj, hited majd szár- 
nyat ad. S az örök menny fénykörébe Bevezet majd szent Urad. Véget 
ér itt küldetésed, Elszáll vándor életed. Üdvösséggé lesz reményed, Égi 
látássá hited." Gondoltunk beteg kántor testvérünkre, de nem gondoltuk, 
hogy amikor az idézett Ige és ének hangzott a templomban, ő már csön- 
desen készülődik a nagy útra. Már nagyon kevés idő választotta el attól, 
hogy „üdvösséggé váljon reménye, és égi látássá hite.” Élete, az örömök 
és gondok, amit mint presbiterrel is, vele együtt átéltünk, fiatal kora óta 
végzett kántori szolgálata és igyekezete, hogy közben megtanult az orgo- 
nán is játszani, sokáig kedves emléke marad gyülekezetünknek. A gyüle- 
kezetben végzett közös szolgálat mozgalmas évtizedei voltak gyülekeze- 
tünk életének, hiszen az egyházi épületekből csak a hétszáz éves templo- 
munk maradt a régi, de annak tornya, és az időközben megrepedt egyik 
harangja is, valamint külseje és belseje is megújult. Most a koporsójánál 
hangzó Ige is hálaadásra, és emlékezésre hív mindnyájunkat. A gyászo- 
ló ember, a gyászoló család úgy érzi, hogy ilyenkor a gyász fájdalma szo- 
rongatja a szíveket. Ha arra gondoltok kedves gyászoló testvéreim, hogy 
az együtt töltött évtizedek alatt mennyi lelki kinccsel, és nehéz, háborúval 
terhelt években, és az utána következő idők változásai közt is Isten mindig 
megadta, amire szükségünk volt, és sok mindenben éppen a koporsóban 
nyugvó hitves és apa volt a legerősebb segítőtárs, van miért hálát adni, van 
mit megköszönni. Ti tudjátok gyászoló testvéreim, hogy Isten az előttetek 
tornyosuló gondokban sokszor az ő erős karján és erős akaratán keresz- 
tül adott megoldást. Most a koporsó melletti gyász csöndjében Isten emlé- 
keztet arra is, hogy a vele töltött években, amikor mint hitves, édesapa és 
testvér, veletek volt, mennyi jót tett veletek az ő kegyelmes szeretete, amit 
még együtt élhettetek át. A sok jó közt a legnagyobb jó, hogy megbocsát- 
ja bűneinket. Mi mindnyájan az ő megbocsátó kegyelméből élünk. Elvár- 
ja bűnbánatunkat, de a megbánt gyarlóságot háta mögé veti. Ha nem ezt 
tenné, tele lenne az életünk ítéleteinek az ostorcsapásaival. 

Ő meggyógyítja minden betegségünket. Amikor az Igének ezt a mon- 
datát halljuk, készek vagyunk ezt mondani: Milyen jó lenne, ha így lenne. 
Fel tudnánk sorolni, hány betegséget neveznek gyógyíthatatlannak az orvo- 
sok is. Ez valóban így van, mert még az Isten országa teljessége megérkezé- 
se előtti időben élünk. És addig van egy betegség, amely gyógyíthatatlan. Ez 
pedig a bűn. Mert míg az ember nem esett bűnbe, nem volt halál. Isten ezt 
az elesett állapotot megkezdte gyógyítani azzal, hogy megváltó áldozatáért 
megbocsátja minden bűnünket. De ez a megváltás akkor fejeződik be, ami- 
kor Megváltónk második eljövetelével megérkezik Isten országának a tel- 

jessége az új teremtésben. Akkor törli el a halált. Isten erről többször beszél 
a Szentírásban. A Szentírásból nyomon követhetjük, hogy Isten mindent 
teljesített, amit megváltásunkkal kapcsolatban ígért. Ez kezesség arra, hogy 
ezt az utolsó lépést is teljesíti. Ebben a tudatban zárjuk szívünkbe Istennek 
a mostani időre vonatkozó emlékeztetését: , [dő előtt semmit se ítéljetek 
addig, amíg el nem jön az Úr.” Ő megváltja életünket a sírtól, mint ahogy 
megáldja földi életünk munkáit, letörölte könnyeinket, megerősített, amikor 
roskadoztunk, és erőt ad küzdelmeinkhez. Ezekért adjunk hálát. Köszönd 
meg hitvestársa a vele együtt töltött évtizedeket, hogy volt kire támaszkod- 
ni, hogy harcotok nemes harc lehetett. Gyermekei, ti is köszönjétek meg 
Istennek hogy eddig gondos apaként mellettetek állhatott, a sok áldozatos 
igyekezetet, amellyel gyermekkorotoktól kezdve jövőtök útját egyenget- 
te. Amikor minderre emlékeztet Isten, nemcsak azt akarja szívünkbe vés- 
ni, hogy földi életünk változásai közben milyen sokféleképpen tapasztaljuk 
meg az ő gondviselő jóságát. Ő azt is akarja, hogy mindannak az emlékét, 
ami életetekben szép és jó volt, vigyétek tovább olyan kedves emlékként, 
hogy emlékeitek által is erősödjön szívetekben az Isten iránt bizalom, hogy 
a hitves, édesapa elment ugyan, de ő, Isten veletek marad, és meg tudja álda- 
ni minden nemes erőfeszítéseteket. Tehát van értelme földi életünk nemes 
harcának, mert ezen a földön már itt járt Jézus Krisztus, aki magáról mint 
jó pásztorról is beszélt, és ezt is mondta: „Az én juhaim hallják az én szó- 
mat. Én ismerem őket, és ők követnek engem, én örök életet adok nékik, 
és nem vesznek el soha.” Ez az örök élet itt kezdődik a földi életben azzal, 
hogy aki hallja Jézus szavát, hisz neki, és követi őt. 

A koporsóban nyugvó testvérünk az éneklés talentumát kapta Istentől. 
A 105. zsoltárban is éneklésre buzdít a zsoltáríró: , Énekeljetek, zengje- 
tek zsoltárt neki emlegessétek minden csodáját! Dicsőítsétek szent nevét.” 
Őt nem kellett kérlelni, hogy dicsőítse Isten szent nevét, hogy énekeket 
és zsoltárt zengjen neki. Ha úgy adódott szívesen eljött velem különböző 
gyülekezeti alkalmakra egy-egy távoli, még szlovák nyelvű gyülekezetbe 
is. Éneklése által több helyen születtek testvéri, baráti kapcsolatok, és eze- 
ket a kapcsolatokat igyekezett ápolni, megtartani is. Mondjunk most már 
utolsó Isten veledet távozó testvérünknek abban a hitben, hogy kopor- 
sóban porladozó szeretteink közel vannak hozzánk. Mert akik hit által 
Krisztuséi lettek, azok közel vannak egymáshoz. Azok vannak távol egy- 
mástól és tőlünk, akik a földön Isten üdvözítő kegyelme, és Krisztus meg- 
váltó szeretete nélkül éltek és haltak meg. -Isten üdvözítő kegyelme legyen 
koporsóban nyugvó testvérünkkel, és hitet erősítő szeretete legyen vele- 
tek, velünk, a földi harcot még folytató hitvestársa, lánya, fia, unokái, test- 
vére, presbitertársai és az egész gyászoló gyülekezettel. Ámen 

A szeretett beteg 
Alapige: János 11,20-26 


A nővérei megüzenték Jézusnak: , Uram, íme, akit szeretsz, 
beteg." Márta, amint megballotta, bogy Jézus jön, elébe ment, 
Mária azonban ottbon maradt. Márta ekkor így szólt Jézusboz: 
„Uram, ba itt lettél volna, nem balt volna meg a testvérem. De 
most is tudom, bogy amit csak kérsz az Istentől, megadja neked 
az Isten.” Jézus ezt mondta neki: „Feltámad a testvéred” Márta 
így válaszolt: „Tudom, bogy feltámad a feltámadáskor, az utolsó 
napon." Jézus ekkor ezt mondta neki: , Én vagyok a feltámadás 
és az élet, aki bisz énbennem, ba meghal is, él; és aki él, és bisz 
énbennem, az nem bal meg soba. Hiszed-e ezt?" Márta így felelt: 
„Igen, Uram, én biszem, bogy te vagy a Krisztus, az Isten Fia, aki- 
nek el kell jönnie a világba." 


Kedves gyászoló Testvéreim, gyászoló Gyülekezet, 


Gyászotokban együttérző szívvel állunk meg mindnyájan ennél a 
koporsónál. Tudjuk, hogy az emberi szó, az emberi akarat gyenge ahhoz, 
hogy gyászotokban megvigasztalódjatok. Hagyjuk azért, hogy Isten Igé- 
je elvezessen egy kedves családhoz, ahol a családtagok sírnak, mert előbb 
megbetegedett, majd meghalt a család egyetlen férfi tagja, akit Lázárnak 
hívtak. És onnan menjünk el együtt ahhoz, aki minden könnyet le tud 
törölni, és minden gyászt meg tud gyógyítani. Ő az Úr, az egyedüli, aki- 
nek hatalma van, hogy meggyógyítsa a léleksebeket, eltörölje a halált, és 
visszaadja az életet. Amikor Lázár meghalt, akik őket ismerték, szerették, 
elmentek a nőtestvérekhez, hogy vigasztalják, erősítsék őket. Mindkét 
nőtestvér hitben élt, de különböző egyéniségek voltak. Mindnyájan sze- 
rették Jézust, aki ha Jeruzsálem környékén járt, szívesen betért hozzájuk, 
tanítványaival együtt. Ha ilyen kedves vendégeik voltak, Márta, a mozgé- 
konyabb nőtestvér, igyekezett, hogy legyen mivel megkínálni a vendége- 
ket. Mária azonban leült Jézus lábainál, és önfeledten hallgatta a sok mély 
titkot, amelyet mindig Isten országáról mondott Jézus, aki onnan jött a 
földre, és annak az országnak csodálatos dolgait, nagy mélységeit akarta 
megismertetni a földön élő emberekkel. 

Amikor Lázár megbetegedett, Jézus nem volt náluk, és a nővérek 
igyekeztek értesíteni Jézust, hogy akit ő szeret, beteg. Már ebből a rövid 
üzenetből is kiérződik, hogy a hitben élő emberek az egészség és beteg- 

ség dolgában tévednek, amikor azt gondolják, hogy Isten azokat, akik 
istenfélők, hitben élnek, megkíméli a betegségtől, a szenvedéstől. Az 
ember úgy szeretné, hogy aki közel áll Istenhez, ne legyenek az életében 
megrázkódtatások, könnyek, bajok, hanem legyen az élete békés, és ered- 
ményes. Ez a történet is azt mutatja, hogy Isten az ő hitben élő gyermekei 
is végigvezeti a megpróbáltatások és bajok mélységein. Az emberek téve- 
dése onnan ered, hogy túl szoros összefüggést látnak a betegség és a bűn 
között. Ha valaki megbetegedett, rögtön azt kezdték fürkészni; ki vétke- 
zett. Az-e, aki megbetegedett, vagy az elődei. Szinte biztosra vették, hogy 
a betegség, a bajok, Isten büntetései valamilyen elkövetett bűnért. Ezen a 
történeten keresztül Isten azt is tanítja, hogy a baj, a betegség nem jelenti 
azt, hogy Isten nem szeret bennünket, és azért büntet ítélettel. Azért van 
sokszor a mi szívünkben is az Istent szinte számon kérő kérdés: Uram, 
miért? Miért kell szenvednem, miért nehezednek rám keresztek? Isten Igé- 
je úgy válaszol, hogy odavezet Jézushoz, aki maga az örök szeretet. Ezek a 
nővérek is, először Márta, azután Mária is hozzá mentek, és amikor a falu 
végén találkoztak vele, Márta ezzel a mondattal fogadta Jézust: „Uram, ha 
itt lettél volna nem halt volna meg a testvérem.” Megvallotta hitét, hogy 
Jézusnak hatalma van az élet és a halál felett. De a következő mondatában 
már olyan vigasztalása hangzik Jézusnak, amely azóta is sok hulló köny- 
nyet felszárított. Ez a szeretetet és halál fölötti hatalmat kifejező mondat 
így hangzik: , Én vagyok a feltámadás és az élet, és aki hisz énbennem, ha 
meghal is él az.” Aki hisz Jézusban, annak már földi életében megkezdődik 
az örök élet. Tudjuk, hogy földi porsátorunkat le kell vetni, de tőle új tes- 
tet kapunk. Mégis olyan mély fájdalommal álluk a koporsónál, ha az, aki a 
koporsóban nyugszik, betöltötte az életünket, és nélküle üresnek és sötét- 
nek látjuk a világot. Egyetlen vigasztalásunk a gyászban az Ige, amit már 
konfirmáló gyermekeinknek is igyekszünk a lelkébe vésni, hogy életünk- 
ben is, és halálunkban is, nem a magunkéi, hanem Jézus Krisztus tulajdona 
vagyunk, aki szeretett minket, és önmagát adta értünk. Ez a hit vigasztal, 
mert valljuk, ha valaki, akit szerettünk, vagy majd mi magunk is kiszaka- 
dunk ebből a világból, nem fejezzük be az életet, hanem Krisztus tulaj- 
donaiként átmegyünk a mulandó életből az örök életbe. Nagy mélységeit 
tárja fel itt Isten a hitnek, és adjuk hálát a mi Urunknak, hogy most, ami- 
kor koporsó mellett álltok és szívetekbe nyilallik a gyász és a veszteség fáj- 
dalma, Isten most ezt a vigasztalást újra eszetekbe juttatja. Jézus, amikor 
búcsúzott övéitől, elmondta nekik, hogy ha lesznek majd életükben nehéz 
idők, mert fog fájni a szívük, üldözni fogják őket, ne essenek kétségbe. 
Mert ők sohasem maradnak ebben a világban egyedül, magukra hagyot- 
tan mindig lesz Pártfogójuk, a Szentlélek, amely majd eszükbe juttatja a 

szót, vagy vigasztalást, amire életüknek egy adott helyzetében szükségük 
lesz. Amikor a konfirmáció előtt az egyetlenegy vigasztalásról szóló Igét 
szívetekbe véste, amit akkor szépen megtanultátok, nem gondoltatok arra, 
hogy ő ezt az Igét újra eszetekbe juttatja, és mély gyászotokban ezzel az 
egyetlenegy vigasztalással gyógyítsa sebzett lelketeket. Isten talán éppen 
ezen a gyászon keresztül juttat el benneteket arra, hogy amit akkor meg- 
tanultatok, most mélyebben megértsétek, és belőle erőt merítsetek. 

Éppen ebben a kedves családban, Mária, Márta és Lázárék családjában 
hangzott el Jézusnak egy másik emlékeztetése valamikor. Jézus szerette 
ezt a hitben élő családot, és alkalom adtán szívesen betért hozzájuk. Azt is 
észrevette, hogy ez a két nőtestvér mennyire nem egyforma. Amikor Jézus 
betért hozzájuk, és beszélt Isten országáról, ez Máriát annyira lekötötte, 
hogy leült, és hallgatta Jézust. Márta nem tudott olyan nyugodtan leülni 
mikor Jézusék ott voltak, mert őt a vendégfogadás előkészítése foglalkoz- 
tatta. Jézus látta ezt, és örült, hogy mindkét nővér a maga módján fejezi ki 
ragaszkodását és szeretetét. Meg is dicsérte Mártát szorgalmáért, vendég- 
fogadó szeretetéért. De azért emlékeztette is Mártát, hogy egy a szükséges 
dolog: és ez Isten országa. Ide kell igyekeznünk. Földi életünk folyamán 
sok minden leköti az időnket. Különbözőek a célok, és különbözőek az 
utak, ahogy az ember el akarja érni célját. De bármilyen cél felé is rohan 
az ember, ha az nem Istennek az országa, elrontotta az életét. 

Jézus, amikor a testvérek üzenetét megkapta Lázár betegségéről, nem 
indult azonnal útnak. Az üzenet tartalmát eszköznek tartotta, hogy az által 
is növekedjen Isten dicsősége. Akkor akart megérkezni Lázárék családjá- 
ba, amikor már csak Isten segíthet. Amikor Betániában Lázár halálának a 
hírével fogadták, megváltói nyugalommal mondta Mártának , Feltámad a 
te testvéred". A negyed napja sírban levő Lázár pedig Jézus hívó szavára 
kijött a sírból. Jézus isteni hatalommal cselekedett, és így jelezte, hogy ő a 
feltámadás és az élet, aki hisz benne, ha meghal is él az. Ilyen erős Krisz- 
tus Isteni hatalma. Ezért lehet reménységetek gyászotokban nektek is 
kedves testvéreim. Koporsóban nyugvó fiatok, testvéretek megvallotta 
hitét Jézus Krisztusban. Isten gyógyítsa meg fájó szíveteket, hogy tudjá- 
tok megköszönni fiatok, testvéretek életét, és Isten Igéjének a koporsója 
fölött elhangzott vigasztalását. Ámen 

A Fiú látása 
Alapige: János 6,37-47 


„Akit nekem ad az Atya, az mind énbozzám jön, és aki énboz- 
zám jön, azt én nem küldöm el; mert nem azért szálltam le a 
mennyből, bogy a magam akaratát tegyem, banem bogy annak az 
akaratát, aki elküldött engem. Annak pedig, aki elküldött engem, 
az az akarata, bogy abból, amit nekem adott, semmit se veszítsek 
el, banem feltámasszam az utolsó napon. Mert az én Atyámnak 
az az akarata, bogy annak, aki látja a Fiút, és bisz benne, örök 
élete legyen; én pedig feltámasztom őt az utolsó napon." A zsidók 
ekkor zúgolódni kezdtek ellene, mert ezt mondta: , Én vagyok az 
a kenyér, amely a mennyből szállott le” - és azt kérdezték: „Nem 
Jézus ez, a József fia, akinek ismerjük apját és anyját? Akkor 
bogyan mondbatja: A mennyből szálltam le?” Jézus így válaszolt 
nekik: „Ne zúgolódjatok egymás között! Senki sem jöbet énboz- 
zám, ba nem vonzza őt az Atya, aki elküldött engem. Én pedig 
feltámasztom az utolsó napon. Meg van írva a prófétáknál: És 
mindnyájan Istentől tanítottak lesznek. Aki az Atyától ballott és 
tanult, az mind énbozzám jön. Nem mintha bárki látta volna az 
Atyát: csak aki az Istentől van, az látta az Atyát. Bizony, bizony, 
mondom néktek: aki bisz, annak örök élete van. 


Kedves gyászoló Testvéreim, gyászoló Gyülekezet, 


Amikor egy földi vándortársunk szíve utolsót dobban, és mi megállunk 
a koporsójánál, hogy meghallgassuk Isten Igéjének a vigasztalását, Isten 
kitárja előttünk szívét, és tanítva vigasztal. Ő most is ezt teszi. Elmondja, 
hogy földi életünkben sok mindennel megajándékoz minket az ő szeretete, 
amelyek közül némelyekhez nagyon ragaszkodunk, de ajándékai között 
a legdrágább kincs, amelyet ő mindnyájunknak adni akar, a hit. A mi föl- 
di életidőnk az ő örökkévalóságához képest olyan, mint egy hamar elszál- 
ló álom, vagy mint a forró nyári napokon a síkság fölött feltűnő, és hamar 
eltűnő délibáb. Bármennyi értékes, és a földi élethez szükséges anyagi jót 
kapnánk is a földi életben, amint földi életünk véget ér, számunkra elveszí- 
ti jelentőségét, értékét. De értékállóak maradnak a lelki kincsek, amelyek 
közül a két világ , határán" legfontosabb a hit, mert nélküle nem jutunk át 
a túlsó oldalra. Pedig Jézus Krisztus azért lett Isten létére emberré, azért 
tette le megváltó életét, hogy bűneinket megbocsátva, nékünk kegyelmet 

adva, kiszabadítson a kárhozat mélységéből. Földi életünk után egyedül a 
hit az a kinyújtott kéz, amellyel át tudjuk venni, el tudjuk fogadni Istennek 
ezt a kegyelmi ajándékát. Amikor Urunk a földön járt, nemcsak tanított 
Isten országának értelmünket meghaladó dolgairól, hanem meg is mutatta, 
hogy neki hatalma van meg is tenni, amiről tanít. Nemcsak mondta, hogy 
ő az életnek a kenyere, hanem a kevéske kenyeret megáldva ezreket táplált 
a pusztában, nem is csak egy alkalommal, és miután mindnyájan jóllaktak, 
kosarakba gyűjtötték össze, ami megmaradt. Nemcsak hirdette, hogy ő a 
feltámadás és az élet, hanem halottakat támasztott fel a halálból, amely- 
nek több esetben szem és fül-tanúi voltak, és magasztalták Istent ezekért a 
hatalmas tettekért. Sok mindent láttak, hallottak és átéltek, és sokan mégis 
hitetlenek maradtak. Némelyek bizonygatták, hogy ők akarnának hinni, 
de mutasson nekik Jézus valami hatalmas jelt. Pedig Jézus olyan hatalmas 
dolgokat cselekedett, amelyről az ószövetségi próféták előre megmond- 
ták, hogy azok az eljövendő Isten országának a jelei lesznek. Amikor 
Keresztelő János hitében elbizonytalanodva kérdeztette Jézustól, hogy ő-e 
az eljövendő Messiás, vagy mást várjanak, Jézus éppen a próféták idézésé- 
vel válaszolt a kérdésre: , A vakok látnak, a sánták járnak, és a szegények- 
nek az evangélium hirdettetik.” Azért mondja Jézus az evangéliumban: 
„láttatok engem, és mégsem hisztek.” Amikor Jézus azt mondja az Igében, 
hogy akiket neki adott az Atya, azok hozzá jönnek, és akik hozzá mennek, 
ő nem küldi el őket magától, sok keménynek maradt szívben lehet ott a 
fájdalmas feljajdulás. Akik soha nem jutottak odáig, hogy Jézushoz men- 
tek volna, és talán éppen egy temetésen egy kicsit mégis megérinti őket az 
evangélium, arra hivatkoznak, hogy ők nem tudnak változtatni magukon. 
Őket nem vonzza az Ige, őket tehát az Atya nem adta Jézusnak, és életük 
sok más dolga sokkal jobban érdekli őket, azért unalmas nekik a prédi- 
káció. A saját gyarlóságát kész és képes az ember mindenki másra háríta- 
ni, akár Istenre is, mert nem akarja őszintén megvallani, hogy az ő szíve 
maradt kemény, ő mer játszani a kegyelemmel. Amikor egy ember szívé- 
ben ott van a keménység, akkor nem igazolhatja magát azzal, hogy őt Isten 
nem vezette Jézushoz. 

Akik Isten Igéjét mélyebben ismerik, azok tudják, hogy Isten az Igé- 
ben kétféle elhívásról, kiválasztásról beszél. Van Istennek egy különös- 
képpen való elhívása, mert az így elhívottakra Isten különösen fontos 
feladatot akar bízni. Mielőtt Jeremiást prófétául hívta el, így szólt hoz- 
zá: , Mielőtt az anyaméhben megalkottalak, már ismertelek, és mielőtt 
az anyaméhből kijöttél, megszenteltelek, prófétának rendeltelek a népek 
közé”. Ezekre vonatkozik különösképpen, hogy akiket kiválasztott, meg- 
szenteli. De ott van Istennek az Igéjében az is, hogy ő mindenkit hív 

kegyelme elfogadására. Egész egyértelműen le van írva a János evangé- 
lumában: , Mert úgy szerette Isten a világot, hogy az ő egyszülött Fiát 
adta, hogy senki, aki benne hisz, el ne vesszen, hanem örök élete legyen." 
Isten ezt mindenkinek akarja adni, Jézus Krisztus mindenkit hív magá- 
hoz. Tehát senki nem hivatkozhat arra, hogy Isten őt nem adta Krisztus- 
nak. Isten azért hirdetteti az evangéliumot, mert az alvókat is fel akarja 
ébreszteni, hogy megtérjenek és éljenek. Mindenki, aki akarja, hallhatja 
az Igét, hogy Jézus Krisztus azért jött, hogy megkeresse és megtartsa, ami 
elveszett. Tékozló fiúként is mindenki visszamehet az atyai házhoz, aki 
rádöbbent tékozló élete ürességére, és bűnbánattal tudja mondani: Atyám, 
vétkeztem, légy irgalmas hozzám. 

Isten így akarja megláttatni velünk ennél a koporsónál is, hogy milyen 
drága ajándékként adja ő nekünk a földi életet, hogy még tart számunkra 
a kegyelmi idő, még nem vagyunk a koporsóban, még lehet új életet kez- 
dent. Jézus az Igében azt is elmondja, hogy ő az Atya akaratát cselekedni 
jött a földre, az Atya akarata pedig az, hogy aki látja a Fiút, és hisz benne, 
örök élete legyen, és ő feltámassza azt az utolsó napon. Földi életünknek 
egyik nagy nyomorúsága az, ha az ember a maga akaratát akarja cseleked- 
ni, és ezt sokszor Isten akarata ellenére, vagy embertársai akarata ellenére 
teszi. Azért van tele földi életünk feszültségekkel és ellenségeskedésekkel, 
mert az emberek nem akarják együtt a jót, tehát Isten akaratát cselekedni. 
Isten tud nekünk sok jót adni, hiszen minden jó adomány tőle származik, 
de ő nemcsak anyagi javakat, még nem is csak szerető szívű jó embertár- 
sakat, hanem örök életet akar adni megváltott gyermekeinek. A bűnben 
megromlott ember nem örökölheti Isten országát, Isten azért Krisztus által 
újjáteremti a világot, hogy mi koporsón, enyészeten, halálon keresztül is 
örök életre érkezzünk. Test szerint már kétezer éve nincs a földön Jézus. 
De ő éppen mennybemenetele előtt mondta övéinek: , Én veletek maradok 
minden napon, a világ végezetéig”. Ő ezt az ígéretét is megtartja. A temp- 
lomainkban gyakran megszólaló harangok hozzá hívogatnak. Tanítványai 
ma is hirdetik Igéjét. Kegyelmének jelei ma is betöltik életünket. Tehát ma 
is látható és hallható az Igéje és Szentlelke által velünk levő Jézus. Csodá- 
latos dolog a látás. Mindenki azt látja meg, azt fedezi fel először, ami után 
vágyakozik. Mi nem tudjuk, mi után vágyakozott a koporsóban nyugvó 
testvér, milyen vágyak, akaratok, reménységek, vagy reménytelenségek 
töltötték be az életét. De azt tudjuk, hogy ő is hivatalos volt, mint ahogyan 
mi is hivatalosak vagyunk az örök élet kegyelmi ajándékának az elfogadá- 
sára. Legyen érte áldott Isten szent neve. Ámen 

Áldjad én lelkem az Urat 
Alapige: Zsoltárok 90,1-4 és 146,1-5 


Mózesnek, Isten emberének imádsága. Uram, te voltál bajlé- 
kunk nemzedékről nemzedékre. Mielőtt begyeRk születtek, mielőtt a 
föld és a világ létrejött, öröktől fogva mindörökké vagy te, ó Isten! 
A balandót visszatéríted a porba, és ezt mondod: Térjetek vissza, 
emberek! Mert ezer esztendő annyi a szemedben, mint a tegnapi 
nap, amely elmúlt, mint egy őrváltásnyi idő éjjel. 

Dicsérjétek az URat! Dicsérd, lelkem, az URat! Dicsérem az 
URat, amíg élek, zsoltárt zengek Istenemnek, míg csak leszek. Ne 
bízzatok az előkelőkben, egy emberben sem, mert nem tud meg- 
tartani. Ha elszáll a lelke, visszatér a földbe, és azonnal semmivé 
válnak tervei. Boldog az, akinek Jákób Istene a segítsége, és Iste- 
nében, az ÚRban van a reménysége. 


Kedves gyászoló Testvéreim, gyászoló Gyülekezet, 


Körülöttünk frissen hullott hólepel borítja a földet és az álomra szen- 
derült természet várja a tavaszt, az ébresztést. Itt, ebben a koporsóban 
síri álomra szenderedett K. A. 84 és egy negyed évet élt testvérünk, és ő 
is várja a tavaszt, az új életnek a tavaszát, amikor visszatér a mi Urunk, és 
új életre ébreszti hatalma és kegyelme által az elszenderedetteket, a porrá 
letteket. Milyen nagy Istennek a kegyelme, aki földön élő gyermekeit Igé- 
jén keresztül a koporsó mellett is megszólítja, vigasztalni tudja. Milyen jó, 
hogy Isten nem hallgatag, hogy Isten beszél. Hogy Isten jön, és az Igén 
keresztül szól hozzánk. Az az ember tud szép emberi életet élni, akinek 
itt megnyílik a szíve és füle Isten Igéjének a meghallására. Az ilyen ember 
boldog, még akkor is, ha itt néha könnyei hullnak, még akkor is, ha sok- 
szor nehéz a kereszt, és meg nem értő emberek vesznek körül, de akinek 
az életét Isten Igéje vezeti, annak ez az élet áldott élet, drága kincs, annak 
ez a földi pályafutás Istentől kapott drága ajándék. Nem minden ember 
tudja így élni ezt az életet, és ezért nem minden embernek az élete meg- 
békélt élet. A koporsóban nyugvó testvérünk még fiatal korában szívébe 
véste Isten Igéjéből a megértett Igét, hogy a hitben élő ember Isten köve- 
te ezen a földön. A 90. zsoltárból megértette, hogy amikor a földi életidő 
lejár, az hívja vissza földi gyermekeit, aki valamikor ide küldte őt, aki vala- 
mikor ezt a földi életet azért ajándékozta, hogy az ő békessége és szerete- 
te töltse be itt a szívünket. Mindenki, akinek a fejére hullott a keresztség 

sákramentumában a Krisztus értünk kiontott vérének a szent jegye, tud- 
ja kérni tőle, hogy ő tanítson úgy számlálni napjainkat, hogy bölcs szív- 
hez jussunk. Mert mindnyájan számláljuk esztendeinket, mivelhogy nem 
sok van belőle. A koporsóban nyugvó testvérünknek 84 évet ajándéko- 
zott Isten. Nem mindegy, hogy ezt a földön tölthető életidőt, bölcs szívvel 
töltjük-e el. Az tölti az időt bölcs szívvel, akinek életét Isten Igéje irányít- 
Ja. A világ fiainak a gondolata szerint azokat nevezik bölcsnek, akik sok 
mindent ki tudnak maguknak kaparni, akik el tudják érni a célt, amelyet 
kitűztek maguknak, még olyan áron is, ha közben az őket akadályozó- 
kat félre tolják, hogy ne gátolják őket a haladásban. A törtetők magasra 
emelkednek, a szerények lemaradnak. Isten nem a mi gondolataink sze- 
rint kormányozza a világot. Az ő mértéke szerint egyetlen egy tiszteletet 
érdemlő rang van ezen a földön, és ezt úgy nevezik, hogy Isten gyermeke. 
Minden más hivatás, vagy munkakör, akkor igazán érték, ha annak birto- 
kosa egyben Isten gyermeke is. Boldog ember az, aki szíve belső békessé- 
gével tuja megvallani: én Isten gyermeke vagyok. Mert azért jött Krisztus 
emberi testet öltve a földre, hogy testünket- lelkünket megváltsa, hogy a 
halálban is velünk maradjon, és a túlsó oldalon is, mint megváltott gyer- 
mekeit magához öleljen. Ahogy múlnak az évek, és egyre nehézkeseb- 
ben mozognak testünk tagjai, talán úgy érezzük, hogy emberi értékünk is 
megkopott, mi már nem sokat érünk, de ha nagyon meg is vagyunk fárad- 
va, míg Isten életünket megtartja, azt mindig megtehetjük, hogy imádko- 
zó szeretettel tárjuk Isten elé azoknak a testvéreknek az életét, akik, míg 
magunk is erősebbek voltunk, áldott társaink voltak a nemes harc megví- 
vásában. Ez is áldott szolgálat lehet. 

Isten Igéjének második része a 146. zsoltárból hangzott. Azért ebből, 
mert ez is nagyon kedves éneke volt a koporsóban nyugvó testvérünknek. 
Amikor néhány nappal ezelőtt az Úrvacsora sákramentumával kívánt élni, 
és a szentség kiszolgáltatása közben énekeltünk is, ezt a zsoltárt is akar- 
ta énekelni. Olyan nagyon akarta, hogy annak éneklését ő maga kezdte 

el.: „Áldjad én lelkem az Urat, hirdessed dicséretét.” Megható percek vol- 
tak ezek. Egy halálhoz készülő testvér ajkán, aki életében utoljára élt az 
Úrvacsora szentségével, felcsendült az ősi zsoltár. Így adott hálát Istennek, 
hogy egész életében, amely háborúkkal és háború utáni megpróbáltatások- 
kal terhelt nehéz korszak volt, megtartotta, megsegítette, és hányattatások 
közt is megáldotta életét, és övéinek életét Isten kegyelme. Visszapillantás 
volt ez letűnő életére, és előrenézés Istenre, akitől földi életét vette, akinek 
lelkét visszaadni készült, és aki hozzá és szeretteihez egy nehéz korszak- 
ban, annak örömében és jajában irgalmas volt. Amikor a temetési gyász- 
szertartáson lepereg előttünk a síri pihenőre térő testvér életének a filmje, 

különösen egy sok próbatételen keresztülment testvéré, nagyon nehezen 
tudunk az érzéseinken uralkodni. Őt is elsodorta hazulról a háború viha- 
ra és hadifogságba került. Két gyermeküket még kisgyermekként temették 
el. A háború utáni idők vihara ismét kiszakította őt az otthonból. Idegen- 
ben volt akkor is, amikor szeretett édesapját itthon temették. Az esemé- 
nyek forgatagában változtak a fölöttük hatalmaskodók is. Ott is átélte az 
Ige igazságát, hogy emberekben, még hatalmas emberekben bízni is hiába- 
való, mert minden ember halandó. Bizodalmunk tárgya csak Isten legyen, 
mert ő tegnap, és ma, és mindig ugyanaz. 

Ez a Kr. utáni 20. század két, nemcsak Európát érintő, tehát világhá- 
borúk százada volt, amely sokmillió emberéletet követelt. Ezért ennek 
a századnak a fiatal nemzedéke is megismerkedett a szenvedéssel. A fia- 
talok, akik a testi-lelki szenvedéseket és megrázkódtatásokat csak a régi 
filmekről ismerik, nem szívesen hallgatják, ha szüleik, nagyszüleik, átélt 
szenvedéseikről beszélnek. Pedig Isten nem véletlenül köti ószövetségi 
gyülekezete idősebb nemzedékeinek a lelkére, hogy az ő isteni segítségét, 
hatalmas tetteit és csodáit beszéljék el a fiatalabb nemzedékeknek, mert 
imádságra, Isten hatalmas tetteire, szabadító csodáira minden nemzedék- 
nek szüksége van. 

Síri pihenőre térő testvérünk, míg ereje engedte, nagyon hűséges és 
figyelmes hallgatója volt Isten Igéjének. Az igehirdető látja, ha valaki ige- 
hallgatás közben is másfelé kalandozik gondolatban. Ő a hallgatóknak 
ahhoz a csoportjához tartozott, aki az Igének a lelkére gyakorolt hatá- 
sát egy-egy mozdulattal, sajátos arckifejezéssel vagy mosollyal is ki tud- 
ják fejezni. A mindennapi életében is igyekezett megvalósítani azt a sze- 
lídséget, közvetlenséget, segítőkészséget és jóakaratot, mit az Igén keresz- 
tül Jézus Krisztustól tanult. De amikor mi egymásról, vagy önmagunk- 
ról beszélünk, azt is tudatosítanunk kell, hogy azért mi mindnyájan, még 
a legáldottabb ember is, gyarló, esendő emberek vagyunk. Ha életünkben 
tükröződik valami Urunk szelídségéből, jóságából és áldozatkészségéből, 
az Tőle kapott ajándék, amivel nem dicsekedni, hanem élni kell. A kopor- 
sóban pihenő testvérünk is ezt tette. 

Ti pedig gyászoló család, gyászoló gyülekezet, köszönjétek meg Isten- 
nek mindazt a jót, amit Isten rajta keresztül ajándékozott nektek. Hitve- 
se, köszönd meg a 62 évi hitvesi közösséget. Lánya, férjeddel és gyerme- 
keitekkel együtt, a sok kedves apai, és nagyapai szeretetet, és unokái, a 
tőle tanult imádságokat. Emlékét őrizzétek kegyeletes szeretettel. Ámen 

ANYÁK NAPJA 


Az anyai szeretet ereje 
Főének: 390. dics. Igeolvasás: Máté 15,21-28 


És ekkor egy kánaáni asszony, aki arról a környékről jött, így 
kiáltott: „Uram, Dávid Fia! Könyörülj rajtam! Leányomat kegyetle- 
nül gyötri a gonosz lélek!" De ő így felelt: „Én nem küildettem más- 
boz, csak Izráel bázának elveszett jubaiboz." Az asszony pedig 
odaérve leborult előtte, és ezt mondta: „Uram, segíts rajtam! Jézus 
erre így válaszolt: „Nem jó elvenni a gyermekek kenyerét, és oda- 
dobni a kutyáknak.” Az asszony azonban így felelt: „Úgy van, 
Uram! De biszen a kutyák is esznek a morzsákból, amelyek uruk 
asztaláról hullanak.” Ekkor így szólt bozzá Jézus: „Asszony, nagy 
a te bited, legyen úgy, amint kívánod!" És meggyógyult a leánya 
még abban az órában. Jézus azután eltávozott onnan, elment a 
Galileai tenger mellé, felment a begyre, és ott leült. 


A te nagy neved dicsőségét hirdeti itt minden a te teremtett vilá- 
godban, és mi is azért hajtunk térdet és fejet előtted jó Atyánk, hogy 
megköszönjük életünknek azt a rendjét, amelyet beleteremtettél ebbe 
a világba. Hálát adunk neked, hogy amikor a teremtés munkáját befe- 
jezted, atyai örömmel láttad, hogy minden, amit teremtettél nagyon 
jó. Hálát adunk, hogy azt is láttad, hogy teremtésed koronájának, az 
embernek nincsen hozzá illő társa, egyedül van. Hálát adunk neked, 
hogy társat, hitvest teremtettél mellé, hogy így töltse be a tőled kapott 
küldetést, hogy a most már nem magányos emberpár szeretetközös- 
ségben éljen együtt, szülőkké váljanak, és gyermekeket neveljenek. 
Kérünk Atyánk, tartsd meg köztünk a családi szeretetközösségben 
együttélés szép rendjét, hogy a sátán ne tudja összekuszálni a ren- 
det, amelyet te formáltál. Jézusunk nevében kérünk, áldd meg szí- 
vünkben Igédet, hogy az bennünk áldott gyümölcsöt teremjen. Ámen 


Igehirdetés előtti ének: Énekgyűjtemény 108. old. 2. vers 
Alapige: Máté 15,28 


Ekkor így szólt bozzá Jézus: , Asszony, nagy a te bited, legyen 
úgy, abogyan kívánod." 

Kedves Testvéreim, 


Ebben az evangéliumi igeszakaszban olyan eseményről van szó, ame- 
lyet bizonyára mindnyájan ismerünk. Most, ezen a vasárnap délelőtti 
istentiszteleten mivel ma az anyák napját ünnepeljük, szóljon hozzánk 
úgy Isten Igéje, hogy mindnyájan átérezzük; milyen drága ajándék édes- 
anyává lenni, és milyen áldott kiváltság gyermekeket nevelni, gyermekeket 
indítani a jövendő felé. Sok a szörnyűség, amely miatt szorongva nézünk 
a jövő felé, éppen azért, mert mindnyájan szeretnénk egy jobb holnapot, 
tisztább jövendőt, hogy a gonoszság fogyjon, a jóság növekedjen, az élet 
élhetőbb legyen. Hogy mindez megtörténhessen, azért senki olyan sokat 
nem tehet, mint az édesanyák. A holnapi csatáknak az eredménye ott van 
a gyermekeket nevelő édesanyáknak a szívében. Az édesanya az a minden 
hadvezérnél alkalmasabb lény, aki hadakozik az ellen a gonosz lélek ellen, 
amely a jelent borússá teszi. 

Az Igében hallottuk, hogy egy Tirusz és Szidón környéki kánaánita 
asszony, így kiáltott Jézus után: , Uram, Dávid Fia! Könyörülj rajtam! Leá- 
nyomat kegyetlenül gyötri a gonosz lélek!” Ez az asszony pedig pogány 
volt, de látta lányának szenvedését, és pogány létére is tudta azt is, hogy 
Jézus Dávid leszármazottja, és azt is, hogy az a lélek, amely leányát gyöt- 
ri, sátáni lélek. Jézus is megtudta az asszony szavaiból, hogy miről van szó, 
hiszen a sátán messiási munkája megkezdése előtt magát Jézust is három- 
szor megkísértette, és azt nem könnyen hagyta abba, a pogány asszony 
segítségért kiáltására mégsem válaszolt. Jézus így tette próbára ennek a 
pogány asszonynak a hitét. A tanítványok kérték, hogy bocsássa el az utá- 
nuk kiáltó asszonyt, A tanítványok kérését Jézus azzal hárította el, hogy ő 
csak Izráel házának elveszett juhaihoz küldetett. Jézus tudta, hogy az atya 
őt az emberiség megváltójául küldte, de azt is tudta, hogy megváltó tette 
végrehajtásának még nem jött el az ideje. Golgotai áldozata és feltámadá- 
sa után már ő maga mondta a tanítványoknak: „Menjetek széles e világra, 
és tegyetek tanítvánnyá minden népet." Jézus nagyon figyelt, hogy el ne 
mulassza Isten akaratának a teljesítését, de betartotta az Atya által rendelt 
időpontokat. A kánaáni asszony érezte, hogy Jézus próbára teszi a hitét, 
de gyermeke gyógyulásáért meg akart mindent tenni, amit tehetett. Utol- 
érte Jézust, hallotta szavait, hogy nem jó a gyermekek kenyerét elvenni 
és a kutyáknak adni, de ezért sem haragudott meg, sőt igazat adott neki, 
amikor így válaszolt: „Úgy van uram, de hiszen a kutyák is esznek a mor- 
zsalékokból, amelyek uruk asztaláról hullnak.” Ezzel az asszony hitének 
a vizsgája lezáródott, és Jézus megdicsérte őt. Ez a pogány asszony nem- 
csak tudott valamit Istenről, de volt benne valami a belé vetett hit szik- 

rájából is. Ezt ismerte fel Jézus, amikor így szólt hozzá: , Asszony, nagy 
a te hited, legyen úgy, ahogyan kívánod." Ezzel teljesítődött kívánsága 
is. Lánya meggyógyult, nem gyötörték többé a gonosz lelkek. Boldogok 
azok az anyák, akiknek a gyermekükért vívott harcban Isten a szövetsé- 
gesük. Ez a szövetséglevél Krisztus kihulló vérével van lepecsételve. Isten 
így emlékeztet erre: , Én megváltottalak, neveden szólítlak, enyém vagy 
te." Amelyik anya ezt tudja, az megérti az Ige üzenetét, hogy nekünk itt 
nem mindenekelőtt hússal és vérrel, hanem a sötétséggel, a gonosz lelkek- 
kel van tusakodásunk, amelyekkel tele van ez a teremtett világminden- 
ség. Ez a lélek a világosság angyalának tudja álcázni magát, a Szentírásban 
több helyen van szó arról, hogy ez a lélek hatalmas csodákat és jeleket tesz, 
hogy elhitesse az embereket. A sátán az Isten majma. Amikor Isten meg- 
bízta Mózest és Áront, hogy vezessék ki Izráel népét az egyiptomi rabság- 
ból, Mózesnek és Áronnak képességet adott arra is, hogy dolgokat mássá 
változtasson. Mózes botja pl. kígyóvá változott. Mikor Mózes és Áron 
véghezvitték első átváltoztató csodájukat, összehívta a fáraó is a varázsló- 
kat, a varázslók is véghezvitték azokat. De a harmadik Egyiptomot sújtó 
csapás után a varázslók nem tudták megismételni Mózes csodáit. Nyil- 
vánvalóvá lett, hogy Isten nem varázsló, és a varázslók nem Istenek. Ami- 
kor Jézus az Isten országát megelőző jelekről beszélt, azt is mondta, hogy 
hamis Krisztusok és hamis próféták lesznek, hogy elhitessék, ha lehet még 
a választottakat is, de ne hallgassanak rájuk. 

Az anyaság hivatásához készülni kell. Azt már az ókorban is tudták a 
szakemberek, hogy a sportolóknak a különböző versenyek előtt önmeg- 
tartóztató életet kell élni, mert aki erre nem figyel, nem jut el a győzelmi 
dobogóra. Ma már azt is tudják a különböző tudományágak tudósai, nem- 
csak az orvosok, hanem pl. a pszichológusok is mondják, hogy még a spor- 
tolóknál is sokkal nagyobb körültekintéssel, figyelemmel és szeretettel kell 
készülni az anyai hivatáshoz. Egy embernek az élete igen erős mértékben 
függ attól, hogy milyen körülmények közt, és milyen életet élt egy leendő 
anya, amikor magzatát még a szíve alatt hordozta. Nem mindegy, hogy a 
szívében és a családban milyen nyugalom és békesség volt. Milyen hatá- 
sok érték a leendő anyát a terhesség hónapjaiban. Szeretettel, vagy durván 
szóltak-e hozzá, és ő milyen érzéssel viszonyult a környezetéhez. Amikor 
megszületik a gyermek, fokozott mértékben növekedik a családban zaj- 
ló élet hatása a gyermek életére. Különösen az élet első 5-6 évében olyan 
a gyermeki lélek, mint egy tiszta fehér papír, amelyen minden benyomás, 
gondolat vagy akarat, amely a gyermeket érinti, nyomot hagy. Azért kell 
fokozott gondot fordítani arra, hogy a családban elhangzó szavak kedve- 
sek, melegek, szeretetteljesek, a tettek pedig követésre méltók legyenek. 

Amint fejlődnek, növekednek gyermekeink, úgy sokszorozódik az élmé- 
nyek, emlékek tapasztalatok sokasága a fiatal nemzedék lelkében. És ebben 
rejlik a ma élő szülők és nagyszülők életének sok gondja. Mert egyre elszo- 
morítóbb élményeket, tapasztalatokat raktároz lelke mélyén a környezeti 
hatás eredményeként a fiatal nemzedék. Nem tudjuk, hány gyermekeit és 
unokáit szerető szülő hordja szívében ma is a fájdalmas felismerést, amit 
a kánaáni pogány asszony kiáltott Jézus után: Uram, könyörülj rajtam, 
mert fiamat, lányomat kegyetlenül gyötri a gonosz lélek, vagy más idegen 
lélek, a gyűlölködésnek, a hitetlenségnek, a tisztátalanságnak vagy ember- 
telenségnek a lelke. Ez a lélek azért tud elszakítani embereket egymástól, 
mert előbb elszakította őket Istentől. Nagyon érezzük mindnyájan a sátán 
munkájának a hatását, de legyen vigasztalásunk, hogy Jézus Krisztus azért 
jött, hogy lerontsa a sátán munkáját. Hogyan? Az Úr leleplezi a látszat- 
vallásosságot. Tudta, hogy a vallásos máz alatt sok minden van, aminek 
semmi köze a hithez és így az anyákat sem segítheti abban, hogy gyerme- 
küket Istennek való engedelmességre, hitben elmélyülésre segítse. A kor 
hordalékaként sok zagyva gondolat, sok nem Isten népéhez való alkalmaz- 
kodási hajlam ver gyökeret a szívekben. Azért mutat ő más irányt. Ezért 
mondja meg népének egyértelműen, hogy minden palánta, amelyet nem 
a mennyei Atya plántált, kitépetik. Minden ember, aki olyan nevelésben 
részesül, hogy nem volt ki szívébe ültetni az egymás terhét is hordozni 
tudó szeretetnek, az Isten akaratát gyermeki engedelmességgel cseleked- 
ni akaró hitnek a palántáját, akadályozó közeggé válik Isten népe között 
abban, hogy a nép betöltse Istentől kapott küldetését. A sokféle irányból 
fertőzött ember sok mindent akar, és erős akarattal sok mindent el is ér, 
és később jön rá, hogy amit hajszolt, amit elért, vesztére tette. Azért áldás, 
hogy életünk nagy útkereszteződéseinél Isten ma is népe elé teszi Igéje 
útjelző tábláját a régi felirattal: „Ime, én eléd adom az életnek az útját, és 
a halálnak az útját.” Összekuszált világunk és életünk tényein keresztül 
is hadd mutasson rá Isten Igéje nyomatékosan arra, hogy a gyermekeket 
nevelő édesanyák drága kincseink, és korunk nehéz kihívásai között szük- 
ség van arra, hogy őket imádságban hordozzuk, hogy Isten adjon nekik 
elégséges lelki-testi erőt hivatásuk hűséges betöltéséhez. Bárcsak családja- 
ink mindegyike imádkozó közösség lenne. De ma ez is elérhetetlen álom- 
nak tűnik, mert korunk családjainkat is megosztotta. Nem minden csa- 
ládtag tud és akar imádkozni. Sok szeretetre és erős hitre van szükség 
ahhoz, hogy a család egy megosztó világban is lelki közösség maradjon. 
Vigasztalásunk, hogy Istennek semmi sem lehetetlen. Ezért nekünk is azt 
kell cselekednünk, amit Isten így üzen a Zsidókhoz írt levélen keresztül: 
„Ezért tehát mi is, akiket a bizonyságtevőknek ekkora fellege vesz körül, 

tegyünk le minden ránk nehezedő terhet, és abennünket megkörnyékező 
bűnt, és állhatatossággal fussuk meg az előttünk levő pályát. Nézzünk fel 
Jézusra, a hit szerzőjére és beteljesítőjére, aki az előtte levő öröm helyett 
— a gyalázattal nem törődve — vállalta a keresztet, és az Isten királyi széké- 
nek jobbjára ült." A családokat is megosztó világban nagy áldás és segít- 
ség az, ha az édesanya mellett ott áll az édesapa, a hitben élő hitvestárs. 
Ilyen családban tudnak zajos korunkban is minden nap egy kicsit csöndet 
teremteni, amelyben olyan jó imádkozó szívvel Istenhez fordulni, a csalá- 
di szeretetközösséget naponként ápolni. Mert ahol ez a naponta Isten előtt 
elcsöndesedő, imádkozó szeretetközösség nincs meg a családban, fenn- 
áll a családi közösség felbomlásának a veszélye. Sajnos, sok ilyen széthul- 
lott családban árván nőnek fel a gyermekek akkor is, ha mindkét szülő él. 

Kérjük Istent, hogy áldja meg családjainkat. Adjon a hitvestársaknak 
egymás felé forduló megértő szívet, és mindent megbocsátani tudó hit- 
vesi szeretetet. Áldja meg gyermekeinket, a kicsinyeket és a nagyokat 
egyaránt, hogy legyenek egymásnak jó testvérei, szüleiknek engedelmes 
gyermekei, és ha szükség van rá, mind szüleiknek, mind egymásnak hűséges 
segítőtársai. Segítsen mindnyájunknak, hogy családjaikat ne csak testi, vér- 
ségi kapcsolatok kössék össze egymással, mert a test fölött hatalma van a 
bűnnek, hanem a Szentlélek is, hogy így családjaink is kis gyülekezetté, a 
Szentlélek templomaivá lehessenek. A kánaáni pogány asszony hitét Meg- 
váltónk kemény próbára tette. Az asszony beszédéből és Jézus válaszából 
nyilvánvalóvá lett, hogy Jézus ennek az asszonynak nemcsak a hitét nevezte 
erősnek, hanem a szerénységét és alázatosságát is felismerte. Ez az asszony 
lelke mélyén felmérte, hogy Jézus kegyelemben és szeretetben olyan gaz- 
dag, hogy ő megelégedhet a fiak asztaláról lehulló morzsalékokkal is. Hitte, 
hogy lánya meggyógyulására ez is elég. És mint az Igéből látjuk, elég volt, 
mert a szeretett leányt Jézus meggyógyította. Nekünk szabad hinni, hogy 
ha mi olyan erős hittel hiszünk Jézus Isteni hatalmában, mint ez a pogány 
asszony, és olyan reménykedő lélekkel kérjük a mi gonosz lélektől gyötört 
gyermekeinknek a gyógyulását, mint ő, Isten a mi veszélyeztetett gyerme- 
keinket is meggyógyítja. Krisztus ezen a történeten keresztül is megmu- 
tatja, hogy ő mindenekelőtt hitet keres, és nem személyválogató. Kérjük a 
kegyelmes Istent, hogy legyen hozzánk irgalmas, és segítsen gyermekein- 
ket olyan hívő szeretettel hitre segíteni, hogy ők a Krisztusban elkészített 
drága életnek, az örök életnek a várományosai lehessenek. Ámen 


Örökkévaló Isten, hálát adunk néked, hogy örökkévaló a te 
irgalmad. Megköszönjük az anyai szíveket, akikre ma szeretettel 
gondolunk, és megköszönjük, hogy ők még a síró gyermekarcokra 

is mosolyt tudnak varázsolni. Könyörgünk Atyánk, hogy áldd meg 
a gyermekeinket nevelő édesanyákat, és azokat, az édesanyákat, 
akik már felnevelték gyermekeiket, akik már bekapcsolódtak a föl- 
di élet nagy vérkeringésébe, és gyermekeik életére kérik megtartó, 
kegyelmedet, gondviselő jóságodat. Kérünk, áldd meg az édesapá- 
kat is, hogy tudjanak gondokat megosztani tudó szeretettel hit- 
vestársuk mellett állani, és a nevelés gondját közösen hordozni. 
Cselekedd, hogy tudják ezt a lelki feladatot örömmel, reménység- 
gel és kegyelmedért hálát adni tudó lélekkel végezni. Add Atyánk, 
hogy ebben a sok kísértéssel teli világban, ahol a sátán sokfé- 
le módszerrel igyekszik az embereket elszakítani tetőled is, egy- 
mástól is, tudjanak a szülők egy akaraton lenni egymással is és 
teveled is Atyánk, hogy gyermekeink nevelésében is legyen meg 
a te akaratod, hogy a sátán lelke kényszerüljön távozásra. Hálát 
adunk Atyánk, hogy apostolod által is arra neveled népedet, hogy 
a sátánt ellenállással kell eltávolítani magunktól. Mindenkori kísér- 
téseinkben ehhez is kérjük atyai segítségedet. Így munkálkodj ben- 
nünk is, általunk is az anyaszentegyházban, könyörülő Istenünk, 
Jézusunk nevében kérünk. Ámen 


Záróének: 167. dics. (1987.) 


Szavalatok. Gyermekműsor az anyák köszöntésével. 


Jézus édesanyja 
Anyák napja 


Főének: 480. dics. Igeolvasás: Lukács 2,39-52 


Miután mindent elvégeztek az Úr törvénye szerint, visszatértek váro- 
sukba, a galileai Názáretbe. A gyermek pedig növekedett és erősödött, meg- 
telt bölcsességgel, és az Isten kegyelme volt rajta. Szülei évenként elmentek 
Jeruzsálembe a búsvét ünnepére. Amikor tizenkét éves lett, szintén felmen- 
tek Jeruzsálembe az ünnepi szokás szerint. Miután pedig elteltek az ünnep- 
napok, és hazafelé indultak, a gyermek Jézus ott maradt Jeruzsálemben. 
Szülei azonban ezt nem vették észre. Mivel azt hitték, hogy az útitársaik 
körében van, elmentek egy napi járóföldre, és csak akkor kezdték keresni a 
rokonok és az ismerősök között. De mivel nem találták, visszatértek Jeru- 
zsálembe, és ott keresték tovább. Három nap múlva találták meg a temp- 

lomban, amint a tanítómesterek körében ült, hallgatta és kérdezte őket, és 
mindenki, aki hallotta, csodálkozott értelmén és feleletein. Amikor szülei 
meglátták, megdöbbentek, anyja pedig így szólt hozzá: , Gyermekem, miért 
tetted ezt velünk? Íme, apád és én nagy bánattal kerestünk téged.” Mire ő 
így válaszolt: , Miért kerestetek engem? Nem tudtátok, hogy az én Atyám 
bázában kell lennem?? Ők azonban a nekik adott választ nem értették. 
Jézus ezután elindult velik, elment Názáretbe, és engedelmeskedett nekik. 
Anyja mindezeket a szavakat megőrizte szívében, Jézus pedig gyarapodott 
bölcsességben, testben, Isten és emberek előtt való kedvességben. 


Hálát adunk néked, és dicsőítünk téged jó Atyánk, hogy Krisz- 
tusban eljöttél erre a mi elesett világunkra, mert nem akarsz ben- 
nünket kárhozatban hagyni. Megköszönjük neked kibeszélhetetlen 
szeretetedet, és kérünk, hogy amikor most újra együtt lehetünk 
szent hajlékodban, szólj hozzánk és emlékeztess minket, hogy 
az édesanyák áldozatos szeretetén keresztül milyen drága kin- 
cset ajándékozol családjainknak. A sátán mindig hitető volt és ma 
is a széles útra csalogat, amelyen sokan járnak, mert nem veszik 
komolyan, hogy az az út, a veszedelembe vezet. Áldott küldetés 
ezen a világon gyermekek kezét megfogni, tehozzád vezetni, éle- 
teket, szíveket arra az útra segíteni, amely keskeny is, tövises is, 
de tehozzád vezet. Világot teremtő mindenható Isten, aki örökké- 
való szeretettel hajoltál hozzánk, amikor eljöttél az Úr Jézus Krisz- 
tusban, kérünk, könyörülj rajtunk. Adj hűséges és engedelmes 
szívet mindnyájunknak, hogy tudjunk mi is és szeretteink is zúgo- 
lódás nélkül járni a hozzád vezető úton. Megváltó Jézusunk nevé- 
ben kérünk, hallgasd meg imádságunkat. Ámen 


Igehird. előtti ének: 174. dics. Alapige: Lukács 2,49 


Mire ő így válaszolt: Miért kerestetek engem? Nem tudtátok, 
bogy az én Atyám bázában kell lennem? 


Kedves Testvéreim, 


Aki naponta táplálkozik a lelki kenyérrel, Istennek az Igéjével, tudja, 
milyen sok helyen beszél a Szentírásban Isten az édesanyákról. A közel- 
múltban mi is hozzájutottunk egy néhány példányban egy könyvkiad- 
ványhoz, amelyet ma, anyák napján, szét is fogok osztani gyermekeink 
közt, amelyben nagyon szépen le van írva, hogy a jövőt nem a nagy poli- 

tikusok, nem is a hadvezérek, hanem az édesanyák formálják. Az önzet- 
len szeretet mindig hősi feladat volt, de napjainkban különösen az, mert 
egyre jobban megfogyatkozik a szívekben a szeretet. Mindenekelőtt az 
édesanyák azok, akik tudnak áldozatot hozni, akik tudnak, ha kell éjsza- 
kai pihenésről lemondani, és a saját életerejük és idejük odaáldozásával 
tudják úgy nevelni az emberpalántákat, hogy ha ők bekerülnek a kor har- 
cainak a sodrásába, legyen hitük és bátorságuk megharcolni a nemes har- 
cot. Sok családból korán kirepülnek a gyermekek, mint ősszel a melegebb 
tájra repülő vándormadarak Az édesanyák szeretete megmarad akkor is, 
ha gyermekeik hamar megkezdik a világjárást. A gyeremekek számára a 
szülői ház marad az élet legstabilabb pontja, ahol őket mindig szeretik, 
mindig visszavárják. Talán az is gyakran előfordul, hogy az így szeretett 
ifjak egy ideig megfeledkeznek a szülői szeretetről, ha belekerülnek az élet 
sodrásába, talán még az anyai imádságot is elfelejtik, de aztán felébrednek, 
és a szeretet meg tud tartani az élet és a hit útján. 

Ismerjük az Ézsaiás könyvéből azt az üzenetet, hogy a leghatásosabban 
ezen a földön az anyák tudnak vigasztalni. Nemcsak a gyermekeket, hanem 
a már megfáradt időseket is. Sokszor nem is tud egy édesanya mit monda- 
ni gonddal-bajjal vívódó megfáradt fiának, de ha nem is tud neki semmit 
mondani, oda tudta adni szerető szívét, és ez mindennél nagyobb kincs 
még a megfáradt, őszülő gyermeknek is. Mert az anya szeretete, megér- 
tése, önmagát adása a legdrágább gyógyír a fájdalmakra, amely a könnye- 
ket is fel tudja szárítani. A felolvasott Igében a legáldottabb édesanyának, 
az Úr Jézus édesanyjának az élettörténtéből hallottunk egy fontos moz- 
zanatot. Jézus gyermekkoráról a Szentírásban nem sokat olvashatunk. Az 
evangélisták sok tanítását leírják Jézusnak Isten országáról, az üdvtörténe- 
ti eseményekről, de Jézus gyermekkoráról a Heródes haragja miatti mene- 
külésen túlmenően, a Lukács evangéliumában is csak a ma hallott történet 
van leírva. Azt tudjuk, hogy amikor Heródes meghalt, Jézust hazahozták 
szülei Egyiptomból, és Názáretben telepedtek le. Az egyiptomi menekü- 
léshez az akkori nem könnyű körülmények közt, bizonyára a napkele- 
ti bölcsek által vitt gazdag ajándék szolgáltatott anyagi alapot. Isten így 
gondoskodott a gyermek Jézusról, hogy ne essen áldozatul Heródes vér- 
szomjas kegyetlenségének. Azt tudjuk, hogy Józsefnek, aki ácsmester volt, 
Názáretben volt műhelye, de minden jel arra utal, hogy ő fiatalon meghalt, 
Jézus a kereszthalál kínjai közt mondott szavaiban édesanyját János sze- 
retetébe ajánlotta. Józsefnek a Názáreti ácsműhelyben végzett munkájá- 
ról hallunk egy-egy mozzanatot Jézus tanításában. Például amikor Jézus 
az ő igájáról beszél, hogy az gyönyörűséges és az ő terhe könnyű, a hason- 
latot az apának, Józsefnek az ács- műhelyéből veszi, de annak lelki tartal- 

mat ad. A mai fiatal nemzedékből valószínűleg kevesen tudják, hogy mi 
volt az iga, amit járomnak is neveztek. Az egy olyan eszköz volt, amelyet 
igavonó állatok, ökrök, vagy tehenek nyakára tettek, hogy azok annak a 
segítségével tudják húzni a terhet. Ezt az eszközt nagyon finoman kellett 
kidolgozni, az állat nyakával érintkező részeknek a nyak alakjához kellett 
simulni, tehát simának és fényesnek kellett lenni, mert különben kisebez- 
te volna az állat nyakát. Jó igát csak jó mesterek tudtak készíteni, mert ez 
a munka egy kicsit művészet is volt. Jézus ezzel a hasonlattal arra hívta a 
népet, hogy vegyék magukra az ő szeretetének az igáját, mert a zúgolódás- 
sal hordott teher nehéz, a szeretettel hordott teher pedig könnyű. Sokszor 
és sokféle módon tapasztalják ezt a szülők gyermekeik nevelése közben. 
Már a kis gyermekkorban megkezdődik az, hogy a gyermek a szülőnek 
„nemet” mond. Jelzés ez, hogy a gyermeknek már van saját akarata. Talán 
játék közben van a gyermeknek valami gondolata a folytatással kapcsolat- 
ban, és ha a szülő mást akar, a gyermek nem akar engedelmeskedni. Sok 
türelmes szeretetre van szükség, míg a gyermek felismeri, hogy a szülő 
mindig javát akarja, mert csak türelmes szeretettel lehet a gyermeki ellen- 
állásokat legyőzni, és sok szülői önuralom árán jut el a gyermek odáig, míg 
megszereti azt, ami igazán jó. A hitben élő ember tudja, hogy a legnagyobb 
jó Isten szeretete. A hitben élő édesanya naponkénti sok feladata közt az 
legyen a legfontosabb, hogy minden nap imára kulcsolja gyermekeinek a 
kezét. Úgy kell szeretni gyermekeinket, hogy mélyen a szívükbe vésődjön: 
szüleik szeretete, az édesanya szeretetből fakadó csókja azért legyen drá- 
ga kincsükké, mert a szülők Isten szeretetének a tovább adói. Aki tud- 
ja, hogy ő Isten szeretetének a tovább adója, az embertársainak is mindig 
jót akar. Jézus születése történetének a Szentírásban való leírása nyomán 
tudhatjuk, hogy a legáldottabb édesanya, Mária is imádkozó szeretettel 
nevelte Jézust, és bizonyára testvéreit is. Hiszen angyali üzeneten keresz- 
tül közölte vele, hogy őt különös kegyelmi ajándékban részesíti, áldott ő 
az asszonyok között, és áldott az ő méhének gyümölcse. Mária nem értet- 
te, emberi értelemmel nem is érthette Isten üzenetének a mélységeit, - volt 
ezzel kapcsolatban kérdése is az angyalhoz - és teljes alázattal elfogadta, 
és imádságban köszönte meg Istennek magasztos küldetését. Ennek az 
áldott édesanyának éppen abban van az emberi nagysága, hogy alázatos 
tudott maradni, magasztos küldetésének tudatában sem nevezte magát az 
ég királynőjének, hanem az Úr alázatos szolgálójának. Szinte egész életé- 
ben sem tudta egészen tisztázni önmagában küldetésének nagyságát. De 
Jézus mennybemenetele után, a megígért Szentlelket váró imádkozó gyü- 
lekezetben, - mint az Apostolok cselekedeteiről írt könyv első részéből 
tudjuk — már ott volt Mária, Jézus édesanyja, Jézus testvéreivel együtt. 

Jézus személyének a titkát azonban egész életében nem értette teljesen az 
áldott édesanya. Ez kiérződik a későbbiekben Jézusnak és édesanyjának 
néhány szavából is. Az első ilyen alkalom volt a Kánai menyegző, ahová 
a rokonsághoz tartozó család Jézust, és a tanítványokat is meghívta. Ott 
a lakodalom folyamán a vendéglátó család zavarba jött, mert elfogyott a 
boruk. Mária ezt észrevette, és szólt Jézusnak. Jézus azonban úgy érezte, 
és ezt édesanyjának is megmondta, hogy ennek rendezése nem az ő ügyük, 
nem jött még el az ő cselekvésének az órája. Mária azonban számolt azzal, 
hogy Fia nem fogja cserben hagyni a bajban levő rokonokat, ezért a szol- 
gáknak is szólt, hogy amit Jézus mond nekik, cselekedjék meg. Első cso- 
dájaként így változtatta Jézus ott azon az estén a vizet borrá. 

Amikor Jézus 12 éves lett, úgy érezték a szülők, hogy most már elvi- 
hetik gyermeküket a templomba, amely számukra több napos zarándok- 
út volt, hogy a törvényben előírt ünnepi áldozatokat bemutassák. Ezek 
az ünnepek 7 napig tartottak. Az ünnep után a rokonsággal együtt elin- 
dult Mária és József is haza és csak egy napi gyaloglás után vették észre, 
hogy Jézus nincs a rokonok közt sem. Visszamentek Jeruzsálembe, ahol 
végül Jézust a templomban találták meg. A szülők szelíd szemrehányás- 
ára a gyermek Jézus szinte csodálkozva kérdezte, hogy miért keresték őt, 
mikor neki az Atya dolgaival kell foglalkoznia. Napjainkban is sok szülő 
keresi szomorúan a gyermekét, mert úgy érzi, gyermeke elveszett. Bár- 
csak a mai gyermeküket kereső szülők is a templomban találnák meg gyer- 
meküket. Legyen a gyermeküket kereső szülőknek a szívében ma is az a 
reménység, hogy az imádkozó szülői szeretet visszahozza elveszettnek 
vélt gyermekeiket. 

Bizonyára ismerjük azt a bibliai történetet is, hogy egy alkalommal, ami- 
kor szintén nagy sokaság vette körül Jézust, valaki a sokaságból szólt neki, 
hogy anyja és testvérei keresik őt. Az akkori anyai keresés is féltő szeretetből 
fakadt, de azt is elárulja, hogy ez a féltő szeretet még akkor sem értette iga- 
zán, amit a jeruzsálemi templomban maradt gyermek Jézus mondott szü- 
leinek, hogy neki az Atya dolgaival kell foglalkozni. Az édesanya akkor 
azért akarta hazavinni fiát, mert hallották, hogy Jézust szinte naponta soka- 
ság veszi körül, akiknek hirdeti Isten országának a titkait, és akiknek gyak- 
ran meggyógyítja betegségeit. Mindezeken túlmenően tudta, hogy Jézus 
ébresztő szavára már koporsóból is térnek vissza halottak. Az édesanya fél- 
tette a Fiát, mert arra gondolt, hogy egy ember nem veheti magára egy soka- 
ság szenvedésének, betegségének a gyógyítását, mert az emberfeletti feladat, 
és nem értette a titkot, hogy az Atya Jézusnak emberfeletti erőt adhat. Jézus 
nem ment haza az őt féltő édesanyjával. De miután meghallotta, hogy édes- 
anyja és testvérei keresik őt, elmondta az őt körülvevő sokaságnak, hogy van 

egy kötelék az emberi kapcsolatokban, amely erősebb minden vér szerin- 
ti kapcsolatnál. Tudjuk, lelkileg is milyen messzire szakadnak sok esetben a 
felnövő gyermekek a szülőktől. A testvérek is sok családban megharagsza- 
nak egymásra, sokszor talán a szülői örökség nem akaratuk szerinti elosztá- 
sa miatt. Jézus szerette a szüleit. Az Igében is azt olvassuk, hogy amikor 12 
éves korában a hazatért a jeruzsálemi zarándok útról, engedelmes, jó, szerető 
és szeretett gyermeke volt szüleinek is, és Istennek is. Amikor azon a neveze- 
tes napon szerettei haza akarták őt vinni, a sokaságnak még elmondta, hogy 
a vérségi kapcsolatnál fontosabb a lelki kapcsolat, és mindenkit testvérének, 
és anyjának nevezett, aki a mennyei Atya akaratát cselekszi. 

Nekünk, mint édesanyáknak és édesapáknak példát kell adni gyerme- 
keinknek. Szükséges, hogy gyermekeink lássák; szerető, és Isten akara- 
tát cselekvő szülőkként úgy akarjuk formálni az életüket, hogy ők értékes 
lelki kincsekkel induljanak ki a szülői házból. Ha nem ezt tennénk, ha 
hit nélkül, Krisztus nélkül csak anyagi szükségleteikre gondolva indíta- 
nánk őket a világba, akkor olyan szegényen indulnának, mintha a sarkvi- 
déki dermesztő hidegben, a forró nyári napokra való ruhát adnánk nekik. 
Gyermekeinket fel kell készíteni arra, hogy ahol a sátán toboroz, ott szá- 
mítani kell a szeretetlenség, gyűlölet, az embertelenség és istentelenség 
csontvelőkig ható hidegére. Ezért kell gyermekeink szívébe a hit és szere- 
tet melegét tárolni, hogy tudják majd ők is a maguk nemes harcát meghar- 
colni. Ezért különösen drága az édesanyai küldetés és a szülői példaadás, 
mert áldott eszközökké tudnak lenni Isten kezében, a fiatal nemzedék hit- 
re és szeretetre való segítésében, hogy az Isten által megszentelt földi élet- 
úton járva, Isten örök országának a teljességébe érkezzünk. Ehhez adjon 
Isten kegyelme az édesanyáknak, édesapáknak családtagjainknak, mind- 
nyájunknak hűséget, hitet, szeretetet és Atyai áldást. Ámen 


Megköszönjük neked mennyei Édesatyánk, hogy te ezen az 
édesanyák tiszteletére szentelt vasárnapon is szóltál hozzánk 
Igédben. Kérünk gyermeki reménységgel, hogy tedd mindnyá- 
junk szívét áldott termőtalajjá, amelyben csirát hajt, növekedik és 
termést hoz az elvetett igemag. Áldd meg Istenünk a szülők gyer- 
mekeinkért mondott naponkénti imádságát is, hogy legyen az 
minden családunkban, és az egész gyülekezetben a szeretetkö- 
zösségnek, és az összetartozás érzésének az erősítésévé. Kérünk, 
segítsd az imádkozni most tanuló gyermekeket is, és a felnövő ifjú- 
ságot is hálás szeretetre, hogy szüleik áldozatos szeretetének az 
emléke maradjon meg szívükben, és tudják azt engedelmesség- 
gel és szeretettel viszonozni. Tartsd meg a gyermekkori szerete- 

tet a felnőtt nemzedék szívében akkor is, amikor már porladozni 
fognak a kezek, amelyek az ő gyermeki kezüket imára kulcsol- 
ták, és szeretetüket tudják kifejezni porladozó szeretteik sírjának 
a gondozásával. Vezesd itteni gyermekeidet is a közös lelki anya, 
az anyaszentegyház szeretetére, hogy emlékezzenek meg mind- 
azokról, akik nekik az anyaszentegyházban Isten Igéjét hirdették, 
tanították, konfirmálták vagy házaséletükre Isten áldását kérték. 
Jézusunk nevében kérünk, hallgasd meg imádságunkat. Ámen 


Záróének: 462. dics. (1988.) 


A gyermekek szavalatokkal köszöntik az anyákat. Gyermekek műsora. 


Hittel imádkozni 
Anyák napja 


Főének: 479. dics. Igeolvasás: Márk 11,22-26 


Jézus így válaszolt nekik: , Higgyetek Istenben! 

Bizony, mondom néktek, hogy aki azt mondja ennek a hegynek: Emel- 
kedjél fel, és vesd magadat tengerbe! - és nem kételkedik szívében, hanem 
biszt, hogy amit mond, az megtörténik -, annak meg is adatik az. Ezért 
mondom nektek: biggyétek, hogy mindazt, amiért imádkoztok, és amit 
kértek, megkapjátok, és meg is adatik nektek. És amikor megálltok imád- 
kozni, bocsássátok meg, ha valaki ellen valami panaszotok van, hogy 
mennyei Atyátok is megbocsássa nektek vétkeiteket. (Ha pedig ti nem 
bocsátotok meg, mennyei Atyátok sem bocsátja meg vétkeiteket.)? 


Kegyelmes Istenünk, mennyei jó Atyánk! A te nagy neved 
dicsőségét hirdeti a te egész teremtett világod, és mi hálatelt szív- 
vel csöndesedünk el előtted, hogy megköszönjük megtartó jósá- 
godat, gondviselő szeretetedet. Hálát adunk neked, hogy te úgy 
munkálkodsz ezen a világon, hogy szíveket fordítsz magadhoz, 
hogy ezeken a szíveken keresztül tovább áradjon a te jóságod és 
szereteted. Kérünk, add Szentlelkedet, hogy legyenek a te szerete- 
tednek különösképpen átadói az édesanyák, akik áldozatos helyt- 
állásukkal, gyermekeket nevelő és otthonainkban is rendet tartó 
igyekezetükkel nemcsak nevelői, hanem példaképei is lehetnek 
gyermekeinknek. Felelősségteljes munkájukban tedd az édesapá- 

kat, a közös terheket közös szeretettel hordozó munkatársakká. 
Adj mindnyájunknak szolgáló szeretetben kiteljesedő hitet, hogy 
a családi otthonaink is lehessenek szent házzá, és hogy Igéd hir- 
detésének megszentelt helye, ez a templom is legyen mindnyájunk 
közös lelki otthonává, ahol együtt növekedhetünk élő templommá. 
Jézusunk nevében kérünk, hallgasd meg imádságunkat. Ámen 


Igehird. előtti ének: 165. dics. 6. vers Alapige: Márk 11,24 


„Ezért mondom nektek: biggyétek, bogy mindazt, amiért imád- 
koztok, és amit kértek, megkapjátok, és meg is adatik nektek.” 


Kedves Testvéreim, 


Lehetetlen az Igének ezt a mondatát, amely az Úr Jézus ajkán hangzott 
el, úgy hallgatni, hogy bele ne markoljon szívünkbe a kérdés, tudok-e én 
igazán imádkozni? Ha most erre a kérdésre itt a templomban lehetne vála- 
szolni, bizonyára majdnem mindenki azt válaszolná: hogyne tudnék, hiszen 
jó édesanyám még gyermekkoromban megtanított imádkozni. Ma anyák 
napját ünnepeljük, és ilyenkor gyermekeink itt a templomban is kedves 
ünnepi műsorral, szavalatokkal és közös énekléssel köszöntik az édesanyá- 
kat. Jó ilyenkor hallani a gyermekek ajkán elhangzó köszönetet, amelynek 
elsődleges címzettjei az édesanyák, de ahol rendben vannak a család dolgai, 
természetszerűen hozzátartoznak az édesapák is. Amikor elődeink kiejtet- 
ték ezt a szót: „ család”, akkor a lelkük mélyén ez a szó szinte egyet jelentett 
a családi tűzhellyel. Ez a két szó egy meghitt lelki közösséget jelentett, ahol 
jó volt szeretetben együtt lenni, azt boldogan a „mi otthonunknak” nevez- 
ni, ahova a családtagok, ha nem vagyunk otthon, szeretettel hazavárnak. A 
családi tűzhelynek az őre otthonainkban az édesanya volt. Nemcsak azért 
mert a naponként újra beinduló élet az ő tűzrakásával kezdődött, hanem 
azért is, mert a hitves, feleség és édesanya szeretetének a melege volt a csa- 
ládi élet éltető ereje. Az élet, a világ változik. Sok minden más, mint régen 
volt. De keresztyén hitünk életrendjében a „családi tűzhely” őre a család lel- 
kiségében irányadó, a gyermekek nevelésében, az imádságra tanításban, hit- 
re segítésben az édesanya. Szívből kívánjuk, hogy életünk Ura adjon nekik 
küldetésük betöltéséhez hűséget és erőt. Gondoljunk szeretettel a közöt- 
tünk, velünk levő édesanyákra, és a porladozó édesanyákra is, akik szívük 
minden szeretetével tanították gyermekeiket imádkozni. A néhai édesanyák 
is szívébe vésték gyermekeiknek, hogy ezen a földön, ahol minden válto- 
zik, minden mozog, néha még a föld is, bárhová kerülnek is világban, soha 

ne felejtsék el, hogy ezen a világon csak egyetlen szilárd szikla van, amely- 
be mindig lehet kapaszkodni: a mindenható, világot teremtő, életünket itt, 
és majd odaát kezében tartó kegyelmes Isten. 

De azt is tudjuk, hogy földi életünkben, amelyben sok minden törté- 
nik velünk, próbák, nehéz küzdelmek, viharok, amelyek áthullámzanak 
az életünkön, sok emberszív megkeményedik. Sokszor úgy belekerülnek 
az emberek az élet sodrásába, hogy igazabb énjüket elveszítve sodródnak 
az árral és lelkükben kárt vallanak. Nagyon áldott lelki kincset jelentenek 
a gyermekkorban megtanult imádságok, ha azokat Isten felé forduló szív- 
vel, hittel imádkozzuk. De sok embernek a szívéből már a gyermekkori 
imádságok is kiszóródtak. Akik a gyorsritmusú élet sodrásában nem tud- 
nak maguk körül csöndet teremteni az Isten előtti elcsöndesedésre, önma- 
guktól raboltatják el a sátánnal a legdrágább kincset. Sok esetben az imád- 
ság is úgy marad abba, hogy az ember fáradtan lefekszik, kezd imádkoz- 
ni, de imádság közben elalszik. Ha ez többször megismétlődik, elmarad az 
imádság. A gyermekkorban tanult imádkozáshoz is szükséges egy kis csön- 
desség, és figyelmes átgondolása annak, amit imádkozunk. Ha ez nem tör- 
ténik, értelem nélküli szócsépléssé válik az imádság, ezért erre vigyázzunk. 
Konfirmandus gyermekeinkkel minden csoporttal próbálkoztunk azzal, 
hogy mindenki úgy imádkozzon saját szavaival, mint ahogyan beszél ott- 
hon egy családtaggal. Nagyon nehezen megy gyermekeinknek, alig tudnak 
többet mondani, mint egyetlen mondatot. Sajnos sok családban hiányzik az 
imádkozó családi közösség. A szülők, ha imádkoznak, ezt csak csendesen 
gyakorolják és a gyermekek nem is tudják, mert nem hallják, hogy milyen 
imádságot tárnak a szülők az Isten elé. Az Úr Jézus hangsúlyozza, hogy 
imádkozni hittel kell, hogy Isten azt meghallgassa. Az Igében Jézus képes 
beszédként mondja tanítványainak, hogyha akkora hitük lenne, mint egy 
mustármag, és azt mondanák a hegynek, hogy menj a tengerbe, az is meg- 
történne. Ezzel azt fejezi ki Jézus, hogy Istennek semmi sem lehetetlen. 
Vannak emberek, akik arra hivatkoznak, hogy Isten minden ember életút- 
ját elkészíti, tehát Istennek tervei vannak minden emberrel és ezek a ter- 
vek már bele vannak írva az embernek a génjeibe, tehát megvalósulnak és 
ezekre a gondolatokra hivatkozva teszik fel a kérdést, hogy van-e értelme 
az imádságnak, ha minden ember életútjának kész programja van, akkor 
azon nem tud senki változtatni. A Szentírásban sok olyan történet van, 
amiből tudjuk, hogy Isten mindnyájunk életének Ura, és mint teremtő, 
az általa alkotott törvényeket, meg is tudja változtatni. Gondoljunk csak 
Sodoma és Gomora történetére. Ez a nép elfordult Istentől, sötét bűnökbe 
hullott az élete és Isten elhatározta, hogy ezt a gonosz népet elpusztít- 
ja. Isten el is küldte a büntető angyalokat, akik közben bementek Ábra- 


267 


hámhoz, aki Istennek kedves, szövetséges embere volt, és akin keresztül a 
világ megváltását készítette elő. Amikor Ábrahám megtudta az angyalok- 
tól, hogy Sodoma és Gomora fölött ítéletet akarnak tartani, Ábrahám kér- 
te az angyalokat, hogyha van Sodomában és Gomorában ötven igaz ember, 
nem kegyelmeznek az ötven miatt a többinek is? Az angyalok azt mond- 
ták megkegyelmeznek. De Ábrahám tovább kérlelte őket, hogyha van ott 
negyven vagy harminc, húsz, tíz igaz ember, akkor nem kegyelmeznek 
meg a városnak? Tehát Isten angyalai Isten nevében megbocsátásukat ígér- 
ték. Nem változhatatlanok Istennek a határozatai, mert ő nem gyönyör- 
ködik a bűnös ember halálában, hanem azt akarja, hogy az ember meg- 
térjen és éljen. De Sodomában és Gomorában nem volt tíz Istenre figyelő 
ember sem, ezért az ítélet végre lett hajtva. Sokan a természetben uralko- 
dó törvényszerűségekre hivatkozva kérdőjelezik meg az imádság értelmét. 
Azt mondják, természeti törvény, hogy az emberek születnek, hogy min- 
denki, aki megszületett meg kell halnia. Ezen nem lehet semmit változtatni. 
Az így vélekedők, megfeledkeznek arról, hogy a meghalás nem a természet 
törvényeinek, hanem a bűnnek a következménye. Sokan a sorsról beszél- 
nek. Azt mondják, ami a sors könyvében megvan írva, az megváltozhatat- 
lan. A sors pogány fogalom. A hitben élő ember életét nem valamiféle sze- 
mélytelen vak sors mozgatja, hanem Isten, mint életünk személyes Ura. Az 
imádság éppen azért nagy ajándék és kiváltsága az embernek, mert beszél- 
hetünk Istennel, kérhetünk tőle és ígéretet kapunk, hogyha őszinte gyerme- 
ki bizalommal és hittel kérünk, Isten megadja amit kérünk. Ez a kapcsolat 
Isten és az ember között nem egy irányú, mert Isten is szólítgat, ébreszt- 
get, hívogat, jó útra akarja terelni az életünket, mint jó atya gyermekeinek 
az életét. Köztünk gyarló emberek között is sokféle gondolat van, ezzel az 
ember és Isten közötti vonallal. Némelyek azt mondják; én nem tudom, 
hogy van ez az emberi imádságokkal, de azért biztonság okáért én mégis 
csak fogok minden nap egy kicsit imádkozni. Ha Isten meghallgatja jó, ha 
nem hallgatja meg én megtettem a magam kötelességét. Az ilyen imádság 
nem imádság, hiszen Jézus éppen azt mondja, Istennek minden lehetséges, 
ha teljes hittel kérjük. De ha ott van az ember szívében a kételkedés, ott az 
imádkozás nem történik hitből. Jézus sem azzal a gondolattal állott meg 
a negyednapja sírban pihenő Lázár sírjánál, hogy hátha feltámasztja Isten 
Lázárt, hanem azzal a szilárd hittel, hogy az atya őt meghallgatja. Az imád- 
sággal kapcsolatban is sok bizonytalanság van az ember szívében, hiszen 
maga Jézus is úgy imádkozott nagycsütörtök éjjel a Gecsemáné kertben: 
Atyám, ha lehetséges múljon el tőlem ez a keserű pohár, de mind az által ne 
úgy legyen ahogy én akarom, hanem ahogy te akarod. Emberi testében ő is 
remegett a kereszthalál szenvedéseitől, de tudta, hogy az atya őt az embe- 

riség megváltására küldte a földre. Ezért volt akkor is ott az imádságban az 
Isten akaratában való megnyugvás. Jézus azonban azt is kéri tőlünk, hogy 
ha mi kérjük Istentől a bűneink megbocsátását nekünk is készséggel meg 
kell bocsátanunk, ha embertársaink vétettek ellenünk. Amikor feltették 
Jézusnak a kérdést, hogy hányszor lehet az embertársnak megbocsátani, ha 
bocsánatot kér, Jézus azt mondta, hogy még hetvenhétszer is. 

Jézus azt is kéri az embertől, hogy imádságainkban az ő nevében kér- 
jük az Atyát, hogy könyörgésünket hallgassa meg. Az ő nevében nem 
lehet akármit kérni. Az ószövetségi törvényben még vannak átkot kérő 
imádságok is. Ott még elfogadott jelszó volt szemet szemért, fogat fogért. 
Az ószövetségi törvényt Jézus a maga élete példájával megváltoztatta. A 
Jézus Krisztus gyülekezetében már úgy hangzik a parancs, hogy ha téged 
valaki megbánt azt jóval viszonozd. Ha valaki megdob kővel, dobd visz- 
sza kenyérrel. Így lehettek Isten gyermekei, aki felhozza napját a jókra és 
gonoszokra egyaránt. Imáinkban ne felejtsük el Jézus imádságának ezt a 
mondatát sem: Legyen meg a te akaratod. Vannak élethelyzetek, amikor 
ezt csak könnyek között tudjuk imádkozni. Ő maga mindig mindenben 
maradéktalanul akarta teljesíteni az Atya akaratát. Ezzel kapcsolatban is 
sokszor vannak ott az ajkunkon a miértek, mert mi nem tudjuk áttekinte- 
ni sem Istennek a szeretetét, sem Isten tekintetének egész világot átölelő 
méreteit. Ezért sokszor nem teljesülhet a mi akaratunk. Ebbe sokszor bele- 
fájdul a szívünk és kicsordul a könnyünk. Sok mindent nem értünk meg 
Isten akaratával kapcsolatban. A János apostol leveléből annyit tudunk, 
hogy Krisztusban Isten szeretete öleli át az életünket, és ha ez a szeretet 
bennünk is megvan, Isten gyermekei vagyunk. Az Igében ott azt is olvas- 
suk, hogy még nem lett nyilvánvalóvá, mivé leszünk, de ha nyilvánvaló- 
vá lesz, meglátjuk őt, amint van. Tehát az örökkévalóságban minden, ami 
számunkra rejtély, világossá válik. Onnan visszanézve tudjuk majd meg, 
mit miért cselekedett Isten földi életünk folyamán úgy, ahogy cseleke- 
dett. Akkor tudatosítjuk majd, hogy sok mindenből, ami nekünk fájdal- 
mat okozott, amit nem értettünk, Isten jót hozott ki. 

Hitben járva reménységgel énekelhetjük tehát kedves énekünket: 

Mind jó, amit Isten tészen, 

Ha oly pohárt innék is, 

Amelynek íze szívemnek. 

Nagy keserűn esnék is. 

De eltűröm, mert víg öröm 

Felváltja azt végtére, 

Sok búm enyhítésére. Ámen 

(272. dics. 5. vers) 

Édesatyánk, jó nekünk előtted elcsöndesedni, Igédet meghallgat- 
ni, és azzal a reménységgel távozni otthonainkba, hogy Igédnek mai 
magvetése sem volt hiábavaló munka. Megköszönjük igéd üzenetét, 
hogy te örökkévaló szeretettel szeretsz bennünket, még akkor is, 
ha ismered gyarlóságainkat. Hálát adunk, hogy Jézus Krisztusban 
úgy adtad magad egészen nekünk, mint a jó édesanya egész lényét, 
szeretetét adja, amikor hallja gyermeke sírását, és mindjárt mellette 
van, hogy megvigasztalja könnyező gyermekét. Mi is gyakran eleső 
gyermekeid vagyunk. Elesésünk után, mikor tudatára ébredünk, 
hogy szavainkkal, tetteinkkel vagy mulasztásainkkal téged bántot- 
tunk meg jó Atyánk, mi is elszomorodunk, mert tudjuk, te szeretsz 
bennünket, gyakran méltatlan gyermekeidet, és mi mégis hálátlan- 
ságunkkal szomorítunk meg téged, Atyánkat. Hálát adunk neked, 
hogy Jézus Krisztusban úgy adtad nekünk magad, hogy az ő áldoza- 
tának az érdeméért megbocsátod minden bűnünket. Mi is szeretet- 
tel gondolunk ma ezen az anyák tiszteletére szentelt vasárnapon az 
édesanyánkra és édesapánkra, aki nevelésünkben mellette állott, és 
megköszönjük neked, hogy ők megtanítottak bennünket imádkoz- 
ni. Kérünk Atyánk, őrizd meg szívünkben, és gyarapítsd ezt a lelki 
kincset, hogy azt el ne veszítsük, hanem hálás szeretettel adhas- 
suk az utánunk következő nemzedéknek. Tartsd meg szívünkben a 
reménységet, hogy ez a mi munkánk nem hiábavaló az Úrban. Az ő 
nevében kérünk, hallgasd meg imádságunkat. Ámen 


Záróének: 274. dics. 


Szavalatok és gyermekműsor. 


Feleség keresés Izsáknak 
Anyák napja 


Főének: 35. zsoltár. Igeolvasás: 1. Mózes 24,1-26 


Ábrabám élemedett korú, öreg ember lett, és az ÚR mindennel meg- 
áldotta Ábrabámot. Egyszer azt mondta Ábrabám báza öreg szolgájá- 
nak, aki mindenét kezelte: Tedd a kezedet a csípőm alá, hadd eskesselek 
meg az ÚRra, az ég és föld Istenére, hogy fiamnak nem a kánaániak leá- 
nyai közül þozol feleséget, akik között lakom, hanem elmész hazámba, 
a rokonságomboz, és onnan bozol feleséget a fiamnak, Izsáknak! De a 

szolga ezt mondta neki: Hátha az a leány nem akar követni engem erre 
a földre? Akkor visszavigyem a fiadat arra a földre, ahonnan eljöttél? 
Ábrahám így válaszolt neki: Őrizkedj attól, hogy oda visszavidd a fia- 
mat! Az ÚR, az ég Istene, aki kibozott engem atyám bázából és rokon- 
ságom földjéről, aki beszélt velem, és így esküdött meg nekem: A te 
utódaidnak adom ezt a földet! - Ő elküldi majd angyalát előtted, hogy 
onnan hozz a fiamnak feleséget. Ha a leány nem akar követni téged, 
akkor mentes leszel a nekem tett eskü alól, de a fiamat nem viheted visz- 
sza oda.Ekkor a szolga odatette kezét urának, Ábrabámnak a csípője 
alá, és megesküdött neki erre a dologra. Azután kiválasztott a szolga tíz 
tevét urának a tevét közül, hogy elmenjen, és vitt magával urától min- 
denféle értékes dolgot. Elindult, és elment Aram-Nabaraimba, Nábór 
városába. A városon kívül megpibentette a tevéket egy kútnál, estefelé, 
amikor az asszonyok vizet meríteni jártak. Akkor ezt mondta: URam, 
Ábrabámnak, az én uramnak Istene! Adj eredményt még ma, és mutasd 
meg bűségedet az én uram, Ábrabám iránt! Ideállok a forrás mellé, ami- 
kor a városbeli leányok kijönnek vizet meríteni. Legyen úgy, hogy ha 
azt mondom valamelyik leánynak: Nyújtsd ide a korsódat, hadd igyam! 
- ő pedig azt mondja: Igyál, sőt még a tevéidet is megitatom - akkor őt 
rendelted szolgádnak, Izsáknak, és ebből tudom meg, bogy megmutat- 
tad bűségedet uram iránt! Még be sem fejezte szavait, máris jött Rebeka, 
korsóval a vállán. Ő Betúélnak, Milká fiának volt a leánya; Milká pedig 
Ábrabám testvérének, Nábórnak volt a felesége. A leány igen szép arcú 
volt, hajadon, akinek férfival még nem volt dolga. Lement a forrásboz, 
megtöltötte a korsóját, és feljött. Ekkor a szolga odafutott, és azt mondta: 
Adj nekem egy korty vizet a korsóból! A leány így felelt: Igyál, uram! És 
gyorsan levette korsóját a kezébe, és inni adott neki. Miután eleget adott 
neki inni, így szólt: Tevéidnek is merítek, míg eleget nem isznak. Siet- 
ve beleöntötte a korsó vizet a vályúba, azután ismét odafutott meríteni 
a forráshoz. Így merített valamennyi tevének. Az ember közben némán 
figyelte, hogy megtudja, szerencséssé tette-e útját az ÚR, vagy sem. Miun- 
tán a tevék már eleget ittak, elővett a férfi egy fél sekel súlyú aranyfüggőt, 
és a leány kezére való két karperecet, tíz aranysekel súlyút, és ezt kérdez- 
te: Kinek a leánya vagy? Mondd meg nekem, van-e számunkra éjszaká- 
ra hely apád házánál? Ő azt felelte: Betúél leánya vagyok, Milká fiáé, 
akit ő Nábórnak szült. Azt is mondta neki: Van nálunk bőven szalma is, 
abrak is, meg hely is van éjszakára. Akkor meghajolt az a férfi, leborult 
az ÚR előtt és ezt mondta: Áldott az ÚR, Ábrabámnak, az én uramnak 
Istene, aki nem vonta meg bűséges szeretetét uramtól! Az ÚR vezérelt 
engem ezen az úton az én uram testvérének házáboz. 

Hálaadással magasztaljuk szent nevedet örökkévaló Isten, 
Édesatyánk az Úr Jézus Krisztusban. Köszönjük, hogy újra ránk 
ragyog áldott napod, amely ezen a földön egyike az élet forrásá- 
nak. Köszönjük, hogy az életnek a magva nemcsak kertjeinkben 
és mezőink talajában hajt csirát, hanem a te Igéd magva is csi- 
rát tud hajtani, és termést tud hozni. Könyörgünk Istenünk, te, aki 
életünk elmúlt napjaiban is velünk voltál, aki azt a reménységet 
is megadod, hogy nem hiábavaló Igéd magjának a szívek talajá- 
ba vetése sem, áldd meg mostani együttlétünket is, hogy Igéd- 
nek az a magvetése is, amely a mai igehirdetésben történik bő 
termést hozhasson. Ne engedd, hogy Igéd szívünkben útszélre, 
köves talajba, vagy tövisek közé kerüljön. Add, hogy ebben a világ- 
ban, amelyben sok gyűlölködés és sátáni magvetés is van, ne a te 
Igemagod, hanem a sátán magvetése ne tudjon kihajtani, és gyü- 
mölcsöt teremni. Jézusunk nevében kérünk, hallgasd meg imád- 
ságunkat. Ámen 


Igehirdetés előtti ének: 25. zsoltár2.vers Alapige: 1. Mózes 24,51-52 
és 57-59 


Lábán és Betúél így válaszolt: Az Űrtól van ez a dolog, mi nem 
mondbatunk neked sem rosszat, sem jót. Itt van Rebeka, vidd és 
menj! Legyen urad fiának a felesége. Amikor megballotta Ábrabám 
szolgája a beszédüket, földre borult az Úr előtt. .. Azok ezt mond- 
ták: Hívjuk ide a leányt, és kérdezzük meg őt magát. Odabívták 
Rebekát és megkérdezték tőle: Elmész-e ezzel az emberrel? Ő azt 
felelte: Elmegyek! Elbocsátották tebát búgukat, Rebekát, és a daj- 
káját, meg Ábrabám szolgáját, embereivel együtt. 


Kedves Testvéreim, 


Az az esemény, amelyről a felolvasott igeversekben hallottunk, az 
ószövetségi nép múltjának majdnem az egyik bölcsődala. Akkor ját- 
szódott le ez az eseménysorozat, amikor a hívők Atyja, Ábrahám, aki- 
nek felesége Sára késő vénségében megszülte az Isten által évtizedekkel 
azelőtt ígért gyermeket, a felnőtt Izsáknak feleséget akart találni. Már 
Sára is meghalt, akinek temetése előtt egy temetkezési helynek való par- 
cellát vásárolt, hogy ott Sárát eltemesse, és majd ott legyen az ő, és szeret- 
tei nyugvóhelye is. Ez volt Ábrahámnak az egyetlen földtulajdona abban 


272 


az országban. Miután Sára, akinek a neve is azt jelenti: mosolygós, meg- 
halt, nem volt már kivel megbeszélni életük dolgait. Ábrahám nagyon 
komolyan vette annak a felelősségét, hogy vele Isten szövetséget kötött, 
és az ő magvában valami nagyot, valami újat akar kezdeni az emberiség- 
gel. Mert ha az ő magvában megáldatnak a föld népei, ez valami rendkívü- 
li eseményt jelent majd a földön. Ezért akarta fiának, Izsáknak a jövendő 
életútját egyengetni. Már ez a „mag” is közel negyven éves volt, és még 
nem volt családja. Isten kemény próbára tette Ábrahám hitét, amikor azt 
kérte tőle, hogy fiát, az ígéret örökösét áldozza fel neki, de az utolsó pil- 
lanatokban egy áldozati bárányt ajándékozott neki, hogy az legyen az 
áldozat. Ábrahám úgy gondolta, hogy Izsák csak úgy fogja tudni betölte- 
ni küldetését, ha olyan feleséget kap, akinek a szívében hit van. Aki kész 
odafigyelni Istenre, aki megtanul imádkozni. Megborzadt attól a gondo- 
lattól, hogy Izsák az új hazájukban élő fiatalok közül válasszon feleséget, 
pedig ott is bizonyára sok helyes fiatal lány volt. De ezek bálványimá- 
dó pogányok voltak. Ha ezek közül választana feleséget, az fiát is bizo- 
nyára visszaterelné a pogányságba. Azért akarta megpróbálni, hogy fia 
az ő őshazájából, Mezopotámiából kapjon feleséget. Mert a házasságkö- 
tés nemcsak két embernek az ügye. Ahhoz köze van annak is, aki az éle- 
tet adta. Ilyen döntő fontosságú ügyről való elhatározás előtt azért meg 
kell kérdezni Istent is. Mert a feleségnek elsődleges küldetése, hogy édes- 
anya legyen. Nemcsak a háztartás vezetője, nemcsak munkaerő, hanem 
édesanya, aki első a gyermekek nevelésében, és aki a szívében levő hitet, 
vagy hitetlenséget tovább adja. Aki úgy nevel, hogy az életével, a szavai- 
val, egész lényével bizonyságot tesz arról, akinek a szolgálatában él. Azért 
akarta Isten, hogy az az anyajelölt, aki annak a népnek az ősanyjává lesz, 
akiből kiindulva az Ábrahámmal kötött szövetség által ki akar magának 
nevelni egy népet, ne pogány legyen. Ezért fordult bizalommal a csa- 
lád öreg szolgájához. Ez az öreg szolga, aki már szinte családtagként élt 
velük, Ábrahám bizalmi embere volt. Őt küldte a mintegy ezer km-re lévő 
őshazájába Ábrahám, aki kiválasztott tíz tevét, sok értékes dolgot rakott 
rájuk, hogyha megérkezik majd gazdája régi hazájába, és találkozik ott élő 
rokonaival, akkor a tevékre rakott értékes dolgokkal tudjon a a kialaku- 
ló helyzetnek megfelelően bánni. A nekünk ma már ismerős közlekedé- 
si eszközök akkor még nem voltak, ezért tevékkel, és néhol valószínűleg 
gyalog vágtak neki a nagy útnak. A hű szolga fogadalmat tett gazdájának, 
hogy megbízatását igyekezni fog hűségesen elvégezni. Ábrahám kérésé- 
re azt is megígérte, hogy ha megérkezik Ábrahám régi hazájába, és talál- 
kozik a rokonokkal, de a számításba jöhető lány nem akarna hazulról 
eljönni, Ábrahám fiát nem viszi vissza a régi hazába. A hű szolga útköz- 

ben is imádkozott, és kérte Istent, hogy útját tegye eredményessé, sike- 
ressé. Még azt is kérte Istentől, hogy mi legyen a jel, amely megmutatja, 
amelynek alapján megtalálja azt a lányt, aki Isten akarata szerint fele- 
sége lehetne Izsáknak. Isten részleteiben is csodálatosan meghallgatta a 
szolga kérését, megtalálta azt a lányt, aki jószívűségével, szerénységével, 
szorgalmával és segítőkészségével jelét adta, hogy ő olyan lelkületű lány, 
amilyet az öreg szolga kért Istentől. Ez a lány Rebeka volt, aki mikor az 
öreg szolga vizet kért tőle, szívesen adott, sőt felajánlotta, hogy a tevéket 
is megitatja. Pedig tíz tevét megitatni nem volt könnyű feladat. A szolga 
hálát adott Istennek, hogy minden kérését teljesítette, különösen, amikor 
megkérdezte Rebekától, hogy kinek a lánya, és tisztázódott, hogy Isten 
őt egyenesen Ábrahám testvérének a családjához vezeti. Később azt is 
megtudta, hogy Rebeka Ábrahám Nákhor nevű testvérének az unokája. 
A szolga arany ékszerekkel ajándékozta meg a neki olyan szívesen segítő 
lányt, aki örömmel ment haza, és otthon elmondta a családnak, mi történt 
a kútnál. Volt Rebekának egy Lábán nevű testvére, aki kiment a forrás- 
hoz, meghívta házukhoz az ott ácsorgó szolgát, helyet készített a tevék- 
nek is, és szívesen hívták meg asztalukhoz messziről érkezett vendégüket. 
Lábán neve a luna szóból származik, ami holdat jelent. Ez a név tehát 
azt jelzi, hogy az ott lakó nép hold-imádó pogány nép volt. De Ábra- 
hám lelkének a mélyén ott volt még annak az emléke, hogy ennek a nép- 
nek a tudatából nem veszett még ki egészen a teremtő Istenről való tudat, 
vagy legalább sejtelem. Hiszen a teremtés befejezésekor, amikor Isten az 
embert az Édenben helyezte el, az embernek közössége volt Istennel. Ez 
a közösség akkor szakadt meg, amikor az ember megszegte Isten paran- 
csát, mert szakított a tiltott gyümölcsből. Ezért kellett elhagynia az Édent 
és az ember elindult az elpogányosodás útján. 

A Lábánék családja a holdimádás vallásos örökségét kapta az ősöktől, 
de ott volt bennük a sejtelem, hogy a hold, és az égboltozat csillagai nem 
lettek önmaguktól. És ez a sejtelem megerősödött bennük, amikor Ábra- 
hám szolgája az asztalnál az Úrról, mint Ábrahám Istenéről beszélt. Ez a 
szolga azzal, hogy az asztalnál nem fogott hozzá jókedvűen enni, hanem 
előbb el akarta mondani, hogy ő ki, és miért jött hazájukból ilyen messzi- 
re, a vendéglátókat megsértette volna, de észrevették, hogy a szolga nagy 
és fontos küldetést kapott, ezért hagyták őt beszélni. Mikor megtudták, 
hogy Ábrahám a régi hazából akar fiának, Izsáknak feleséget venni, és 
minden jel azt mutatta, hogy az a feleség az ő Rebekájuk lenne, nem volt 
ellenvetésük. A szolga szóhasználatát átvéve ők is azt mondták, hogy ez 
az Úrtól van. Ha pedig így van, ők csak egyet tehetnek: tudomásul veszik, 
hogy ebben a dologban már egy tőlük sokkal nagyobb hatalom döntött: 

Isten. Éppen ezért, ennek a családnak azt is meg kell értenie, hogy amikor 
ez a szolga, Ábrahám megbízásából, Kánaánból Mezopotámiába jött, nem- 
csak emberi küldetésben jár, hanem Isten követségében is. Mert Ábrahám 
Isten szövetségese, és Istennek abban az ígéretében, hogy Ábrahám mag- 
va által Isten meg fogja áldani a világot, Rebeka, ha Izsák feleségévé lesz, a 
leendő áldásban részestárs lesz. A szolgának ezt a beszédét Rebeka is hal- 
lotta. Már nemcsak azt tudta meg, hogy annak a szolgának az ura, aki őt, 
és később a család többi tagját is drága ékszerekkel ajándékozta meg, gaz- 
dag ember, hanem azt is, hogy ennek az embernek a fia, akinek ő felesé- 
gévé lehet, egy értelem feletti, világ feletti isteni hatalomnak az eszköze is. 
Érthető, hogy ennek a jószívű és segítőkész lánynak a szívében feltámadt 
a vágy, hogy elmenjen abba a távol lévő ismeretlen országba, ahonnan ez 
az öreg szolga jött, és tagjává legyen ennek az ismeretlen családnak. Ábra- 
hám szolgája tehát nagyon jó szolgálatot végzett, amikor annál a mezopo- 
támiai terített asztalnál úgy beszélt ura fiáról, hogy Rebeka annak a férfi- 
nak feleségévé akart lenni. Mi már tudjuk, hogy Jézus Krisztus Ábrahám- 
nak az a magva, akit Isten ígért. Bárcsak mi is úgy tudnánk az ő nagy csa- 
ládjába, az anyaszentegyházba, a gyülekezetbe hívogatni, hogy aki beszé- 
dünket hallja, ennek a családnak tagjává akarna válni. Amikor Ábrahám 
szolgája mindent elmondott az asztalnál, amit el akart mondani, a család 
tagjai úgy érezték, hogy a menyasszonyszerzés egész folyamatát, a ter- 
vet, a kivitelezést, az imádságokat és annak meghallgatását Isten adta. Ők 
pedig Istennek ezt a tervét és annak megoldását elfogadták. Mielőtt nyu- 
govóra tértek, Ábrahám szolgája még sok szép ékszer-ajándékot osztott 
szét a család tagjai közt. 

Reggel azonban nagy meglepetés érte a vendéglátó családot. Ábrahám 
szolgája, és vagyonának gondozója kiadta a szolgáknak a parancsot, hogy 
nyergeljék fel a tevéket és induljanak haza. Azért lepődtek meg, mert azok- 
ban az országokban ilyen esetben az volt a dolgok rendje, hogy a meny- 
asszonynak joga volt egy év előkészületi időre, hogy szükséges dolgait 
elvégezze, és lelkileg-testileg felkészüljön a családi életre. Rebeka várat- 
lan hirtelenséggel lett menyasszonnyá, és másnap reggel már vinni akar- 
ták a menyasszonyt. A szolga hálát adott Istennek, hogy feladatát elvégez- 
te. Isten küldetését eredményessé tette, és kérte a családot, hogy tovább 
ne marasztalják őket. Az ügyet végül is Rebeka zárta le, aki a családnak 
arra a kérdésére, hogy elmegy-e az őt vinni akaró emberrel, így válaszolt: 
Elmegyek! A család tagjai megáldották tehát Rebekát, útnak indították őt 
és dajkáját, valamint Ábrahám szolgáját embereivel együtt. 

Ábrahám szolgája küldetését hű szívvel betöltő követté, Rebeka Izsák- 
nak hű feleségévé, gyermekeiknek pedig áldott életű édesanyjává lett. 

Kérjük Istent, hogy abban a családban, ahová Isten állított minket, mint 
édesanyákat, édesapákat, testvéreket és családtagokat, tudjuk mindnyájan 
Istentől kapott küldetésünket hű szívvel betölteni. Ámen 


Édesatyánk, Hálát adunk néked ezért a kegyelmedből most 
is megkapott templomi csöndességért, amelyben újra megszó- 
lítottál bennünket. Hálát adunk, hogy emlékeztettél: mi azon a 
helyen, ahová állítottál bennünket, a családban, a munkahelyen 
és mindenütt ahova járunk, dolgozunk vagy beszélünk, ha szívün- 
ket már neked adtuk, semmi sem szakíthat el minket a mi Urunk- 
tól, Jézus Krisztustól. Hálát adunk, hogy életünk emmausi útján 
utitársunkká lett, és a hétnek ezen az első napján bennünket is, 
még dorgálásoddal is vigasztalsz, gyászunkban is vigasztalsz. Te 
az Atya akaratából jöttél hozzánk, hogy drága véreden válts meg 
minket. Megköszönjük néked, hogy életünkben is, amikor bűneink 
homályában nem látjuk jól az utat, te jössz utánunk Igéd reflek- 
tor fényével, hogy ne tévedjünk el. Add Atyánk, hogy amikor földi 
gyermekeid életében elérkezik a hitvestárs választásának az ideje, 
ez a keresés is Igéd fényében történjen, hogy a hitvesek imádkozó 
közösségben is legyenek egymással, hogy életük naponta meg- 
újulhasson a szeretetben. Ajándékozd meg földi gyermekeidet 
naponta szeretettel, hogy teremjék mindig a szeretet és a jóság 
gyümölcseit. Áldd meg és vigasztald Atyánk az egyedül maradó- 
kat is hogy szívükben ne aludjon ki a szeretet tüze, hogy tudja- 
nak ők is akaratod szerinti szép életet élni. Így áldd meg kegyel- 
mesen életünket könyörülő Istenünk. Üdvözítőnk, Jézusunk nevé- 
ben kérünk. Ámen 


Záróének: Estenként ha harang csendül - Énekgyűjemény 85. oldal. (1987.) 


A gyermekek szavalatokkal köszöntik az édesanyákat. Gyermekprogram. 

KATOLIKUS-PROTESTÁNS 
ÖKUMENIKUS ISTENTISZTELETEK 


Ökumenikus istentisztelet 
Kedves Testvéreim, 


Szeretettel köszöntöm ennek az ökumenikus istentiszteletnek minden 
résztvevőjét, minden kedves testvérünket, mindenekelőtt a görög katolikus 
és római katolikus gyülekezetnek a lelkipásztorait a református templom- 
ban. Hálát adunk Istennek hogy itt most együtt lehetünk, és együtt hall- 
gatgatjuk Istennek az Igéjét. Ezeknek a testvéri együttléteknek, amelyre 
nálunk most került sor először, az elsődleges célkitűzése, hogy egymást job- 
ban megismerjük, és szeretettel hallgassuk meg a másik egyház lelkipászto- 
rának az igehirdetését is. Így tudatosítjuk mélyebben, hogy mi mindnyájan 
az egy teremtő Istennek a gyermekei és az egy megváltó Krisztusnak a meg- 
váltottai vagyunk, ugyanaz a kegyelem ölel át mindnyájunkat, és mindnyá- 
junknak csak Isten kegyelméből van életünk, holnapunk és üdvösségünk. 

Isten népének a közösségében, az anyaszentegyházban a többrétegűség 
majdnem olyan idős, mint maga az egyház. Már az ószövetségi gyüleke- 
zetben nagyon korán ott volt a több apró csoportosulás mellett a két nagy, 
az egymástól külön vált izraelitáknak és a szamaritánusoknak a csoportja. 
Ezek a népek pedig igazán testvérek voltak, mert mindnyájuknak Ábra- 
hám volt az ősatyja, és mindnyájuk hitének közös alapja volt a Szentírás, 
amely Krisztus koráig csak az Ószövetségből állott. Mégis hamar eljött 
az idő, amikor ez a két csoportja a népnek kezdett egymástól eltávolodni. 
Sokat lehetne arról beszélni, miért távolodtak el egymástól. Mindkét cso- 
port magát tartotta igaznak, a másikat pedig lenézte. A gyűlölet szakadé- 
ka fölött nem volt összekötő híd. Olyan mély volt a gyűlölet, hogy ha egy 
zsidó menni akart valahova, de szamaritánus falvakon keresztül vezetett 
volna útja a kitűzött cél felé, a szamaritánus falvakat nagy ívben kikerülte, 
hogy ne is találkozzon szamaritánussal. De Jézus szívében, amikor a föl- 
dön volt mindkét népcsoport felé szeretet volt. 

Bizonyára mindnyájan ismerjük azt a Bibliában leírt történetet, hogy 
Jézus, amikor egy alkalommal útban volt tanítványaival, Sikár városába 
érkezett, és míg tanítványai elmentek élelmet vásárolni, ő egy kicsit meg- 
pihent az ott lévő nevezetes kútnál, a Jákób kútjánál. Közben egy szamari- 
tánus asszony ment a kúthoz vizet meríteni, és nagyon meglepődött, hogy 

Jézus őt megszólította és vizet kért tőle. Ez a szamaritánus asszony még job- 
ban meglepődött, amikor észrevette, hogy ez az őt megszólító zsidó ember 
belelát a szívébe, ismeri az ő elrontott beszennyezett múltját, egész életét. 
Amikor az asszony ezt felfedezte, Jézust prófétának vallotta, és megragad- 
ta az alkalmat, hogy megkérdezze tőle, melyik az a hely ahol Istent igazán 
imádják az emberek. Mert a zsidók Jeruzsálemet tartották Isten igaz imá- 
dása helyének, ahol áldozataikat is bemutatták, a szamaritánusok pedig a 
Garizim hegyet tartották Isten igaz imádása helyének, amely az ő vallásos 
életüknek a középpontja volt. Jézusnak tehát arra a kérdésre kellett választ 
adni, hogy melyik az igaz hit, melyik az igaz vallás, kik imádják Istent helye- 
sen. Jézus csodálatos választ adott, amikor ezt mondta: , Eljön az óra, és már 
el is jött, amikor az igazi imádók lélekben és igazságban imádják az Atyát. 
..Az Isten Lélek, és akik őt imádják, szükséges, hogy lélekben és igazságban 
imádják." Tehát nem az a lényeges hogy hol, hanem az, hogy milyen szívvel, 
milyen lelkülettel. Bármelyik templomba is megy valaki, ha szívében ott van 
a szeretetlenség, ha nem zárja szívébe és nem adja tovább Isten szeretetének 
az evangéliumát, imádsága nem lehet kedves Isten előtt. Mert Isten nem sze- 
reti azt, - olvassuk az Igében -, aki csak ajkával közelget felé, szívével pedig 
távol van tőle. Ez után az esemény után nem sokkal később mondta el Jézus 
az egyik legszebb tanítását az irgalmas szamaritánusról. Ebben a tanításban 
Jézus elmondja, hogy az útszélen hagyott, kirabolt megsebzett emberrel 
nem népének a papja és lévitája cselekedett Isten szíve szerint, hanem az a 
zsidók által lenézett szamaritánus, aki könyörült a veszélybe került ember- 
társon, és minden tőle telhetőt megtett érte. Használjuk azért ki most is ezt 
az Isten által készített alkalmat arra, hogy hallgassuk, és zárjuk szívünkbe 
Isten Igéjét, hogy aztán kint a világban tudjuk mindnyájan cselekedni meny- 
nyei Atyánk akaratát, és éljünk egymással őszinte testvéri szeretetközösség- 
ben. Isten áldja meg együttlétünket. 


Katolikus énekek és liturgia 
A közös imahét kitűzött Igéi: Róma 12,3-5; 1. Korinthus 12,11-27 


A nekem adatott kegyelem által mondom tebát közöttetek mindenki- 
nek: ne gondolja magát többnek, mint amennyinek gondolnia kell, hanem 
arra igyekezzék mindenki, hogy józanul gondolkozzék az Istentől kapott 
bit mértéke szerint. Mert ahogyan egy testnek sok tagja van, de nem min- 
den tagnak ugyanaz a feladata, úgy sokan egy test vagyunk a Krisztusban, 
egyenként pedig egymásnak tagjat. 

Mert abogyan a test egy, bár sok tagja van, de a test valamennyi tag- 
Ja, noba sokan vannak, mégis egy test, ugyanúgy a Krisztus is. Hiszen egy 

Lélek által mi is mindnyájan egy testté kereszteltettünk, akár zsidók, akár 
görögök, akár rabszolgák, akár szabadok és mindnyájan egy lélekkel itat- 
tattunk meg. De mindezt egy és ugyanaz a Lélek munkálja, aki úgy oszt- 
Ja szét kinek-kinek ajándékát, amint akarja. Mert a test sem egy tagból 
áll, hanem sokból. Ha ezt mondaná a láb: „Mivel nem vagyok kéz, nem 
vagyok a test része”, vajon azért nem a test része-e? És ha ezt mondaná a 
fül: , Mivel nem vagyok szem, nem vagyok a test része”, vajon azért nem a 
test része-e? Ha a test csupa szem, bol lenne a hallás? Ha az egész test hal- 
lás, bol lenne a szaglás? Márpedig az Isten rendezte el a tagokat a testben, 
egyenként mindegyiket, abogyan akarta. Ha pedig valamennyi egy tag vol- 
na, bol volna a test? Így bár sok a tag, mégis egy a test. Nem mondbatja a 
szem a kéznek: , Nincs rád szükségem", vagy a fej a lábaknak: , Nincs rátok 
szükségem!” Ellenkezőleg: a test gyengébbnek látszó részei nagyon is szüksé- 
gesek, és amelyeket a test tisztességtelen részeinek tartunk, azokat nagyobb 
tisztességgel vesszük körül, és amelyek ékesség nélkül valók, azok nagyobb 
megbecsülésben részesülnek: az ékeseknek azonban nincs erre szükségük. 
Isten szerkesztette így a testet egybe: az alacsonyabb rendűnek nagyobb 
tisztességet adva, hogy ne legyen meghasonlás a testben, hanem kölcsönö- 
sen gondoskodjanak egymásról a tagok. És így ha szenved az egyik tag, vele 
együtt szenved valamennyi, ha dicsőségben részesül az egyik tag, vele együtt 
örül valamennyi. Ti pedig Krisztus teste vagytok, és egyenként annak tag- 
jai. De mindezt egy és ugyanaz a Lélek munkálja, aki úgy osztja szét kinek- 
kinek ajándékát, amint akarja. Mert ahogyan a test egy, bár sok tagja van, 
de a test valamennyi tagja, noha sokan vannak, mégis egy test, ugyanúgy a 
Krisztus is. Hiszen egy Lélek által mi is mindnyájan egy testté kereszteltet- 
tünk, akár zsidók, akár görögök, akár rabszolgák, akár szabadok, és mind- 
nyájan egy Lélekkel itattattunk meg. Mert a test sem egy tagból áll, hanem 
sokból. Ha ezt mondaná a láb: , Mivel nem vagyok kéz, nem vagyok a test 
része”, vajon azért nem a test része-e? És ha ezt mondaná a fül: , Mivel nem 
vagyok szem, nem vagyok a test része”, vajon azért nem a test része-e? Ha a 
test csupa szem, bol lenne a hallás? Ha az egész test hallás, hol lenne a szag- 
lás? Márpedig az Isten rendezte el a tagokat a testben, egyenként mindegyi- 
ket, abogyan akarta. Ha pedig valamennyi egy tag volna, bol volna a test? 
Ti pedig Krisztus teste vagytok, és egyenként annak tagjat. 


Katolikus ének 


, Dicsőítjük örökkévaló szent nevedet, világot teremtő Isten, 
Edesatyánk az Ur Jézus Krisztusban. Köszönjük, hogy újra szólsz 


hozzánk Igéden keresztül, és a földön sokmillió lelki testvérünk- 

kel együtt mi is szólhatunk hozzád imádságunkban. Hálát adunk 
néked, hogy a Lélek által mi mindnyájan egy testté kereszteltet- 
tünk meg, és egy Lélekkel itattattunk meg, és mint ilyenek hall- 
gathatjuk most együtt atyai üzenetedet, örök Igédet. Köszönjük 
néked a munkás hétköznapok ajándékait, az erőt és értelmet, 
amellyel feladatainkat végezhetjük, a munkát, amelyeknek elvég- 
zéséhez a múlt héten is elég erőt adtál, a megértő embertársakat, 
és szeretteinket, akik életünk gond-terheit szeretetükkel és jósá- 
gukkal tudják enyhíteni. Azt is köszönjük Atyánk, hogy adtál elég 
türelmet a szeretetlen szívű embertársaknak az elhordozásához is. 
Hálát adunk azért is, hogy emberi gyarlóságaink között is szabad 
nékünk gyermeki reménységgel rád tekinteni, hogy te nem kegyet- 
len szigorúsággal, hanem kegyelmes szeretettel nézed életünket, 
és várod engedelmes feléd fordulásunkat. Kérünk Atyánk, vésd 
Igédet szívünkbe, és add, hogy annak termése szeretet, békesség 
és egyetértés legyen mindnyájunk életében. Megváltó Krisztusunk 
nevében kérünk, hallgasd meg imádságunkat. Ámen 


Kedves Testvéreim, 


Ezen a héten, ezekben a napokban ökumenikus imahetet tartanak 
az anyaszentegyházak tagjai, és ezeken az összejöveteleken ma sok ezer 
templomban hangzik Isten Igéjének az üzenete a gyülekezetekről, az 
anyaszentegyházról. Az itt is felolvasott igeversek egy részét képezik a 
ma, és az előttünk álló napokban elhangzó tanításoknak, amelyekben 
Isten mindenekelőtt azt mondja el népének, hogy az egyházat nem embe- 
rek alapították, hanem Isten Lelke. Az Igében ez így hangzik; „egy Lélek 
által egy testté kereszteltettünk meg mindnyájan." A Szentlélek kitölte- 
tésének első gyümölcse az volt, hogy hangzott az Ige, és ennek az lett a 
következménye, hogy az Igét hallgató emberek egy része, akik azelőtt 
egész más életet éltek, megkeseredett lélekkel tették fel a kérdést; , mit cse- 
lekedjünk??" Azért keseredtek meg, mert Isten Igéje belevilágított életük 
sok rejtett zugába, és rádöbbentek, hogy tetteikkel, életmódjukkal Isten 
ellenségei lettek. Pedig akkor éppen mind kegyes, vallásos emberek vol- 
tak ott együtt, hiszen az egyik nevezetes ünnepre, az aratás utáni hálaadó 
ünnepre sereglettek össze Jeruzsálemben. Isten így gondoskodott róla, 
hogy a Szentlélek kitöltése után sok hallgatója legyen az Igének. Isten a 
Lélek által hangzó Igében emlékeztette őket, hogy ő régi ígéretét teljesítet- 
te akkor, amikor Megváltót küldött a világra, aki nemcsak tanított, nem- 
csak könnyet törölt, a betegeknek egészséget, a meghaltaknak életet adott 

vissza, hanem a saját életét is ideadta értünk, hogy bűneinknek váltság- 
díját lefizetve bennünket a kárhozat mélységéből kiszabadítson. Akkor 
tört fel szívükből a kétségbeesett kérdés, hogy mit cselekedjenek, ha az, 
akit ők keresztre feszítve megöltek, a világ Megváltója volt?! Van-e még 
menekvés Isten büntetése elől. És az Igéből meghallották a kegyelmes 
Isten könyörülő szeretetből fakadó vigasztalását is: Van. Az első lépés az, 
hogy engedelmes szívvel vissza kell térni Istenhez. Meg kell keresztelked- 
ni az Úr Jézus nevére, és akkor a könyörülő Isten megbocsátja bűneinket, 
és nekünk is adja a Szentlélek ajándékát. A Szentlélek mélyebben megis- 
merteti a hozzá térőkkel, hogy kicsoda Isten és kicsoda Jézus Krisztus. Így 
lesz Isten népe egy testté, amelynek feje Jézus Krisztus. 

A ma hallott Igében is elmondja Isten, hogy az egyházban is úgy ala- 
kul és formálódik az élet, mint a mi testünkben. Ha valaki orvosi atlaszt 
tanulmányozgat, még megszámolni is nehezen tudja, hány része van az 
ember testének, és milyen csodálatos élettani folyamatok játszódnak le 
bennünk mindig, még akkor is, amikor alszunk. Ez a sok részből álló, és 
bonyolult élettani folyamatokat produkáló test, egy test, egy szerves egy- 
ség. Az Igében elmondja Isten, hogy ha a test egyes részei nem töltenék be 
a Teremtőtől kapott küldetésüket, ha meghasonlás, viszály és engedetlen- 
ség lenne köztük, akkor elakadna az élet. Mert azért van, és addig van élet 
a testben, ameddig minden szerv, minden rész, betölti küldetését. Így van 
ez az egyházzal is. Minden egyes tagja, ugyanazon testnek, a Krisztus testé- 
nek a tagja. Ez gyakorlatilag azt jelenti, hogy Jézus Krisztus ezen a földön 
tagjai által munkálkodik. Az ő szeretete, az ő jósága, Szentlelke gyümöl- 
cseinek új életre tápláló ereje, minden áldás és minden jó igyekezet, amit 
Isten ő általa készített nekünk, önmagunkban kárhozat felé induló és porba 
hulló gyermekeinek, rajtuk keresztül kell, hogy áradjon ki a világba. Jézus 
Krisztus az ő testének tagjain keresztül akar szeretni, gyógyítani, áldássá 
válni. Azért hangzik a Római levél 12. részének az elején a kérés: , Az Isten 
irgalmára kérlek tehát titeket testvéreim, hogy okos istentiszteletként szán- 
játok oda testeteket élő és szent áldozatul, amely tetszik az Istennek. "Isten 
Lelke sok drága ajándékot, sokféle talentumot, képességet ad az embernek. 
Valakinek többet valakinek kevesebbet, de mindenkinek ad valamennyit. 
Te is kaptál testvérem. Amit kaptunk, arra kaptuk, hogy szolgáljunk vele 
embertársaink közt Istennek. Aki a tanításnak az ajándékát kapta, az tanít- 
son jóra és szépre, aki az éneklés ajándékát kapta, annak legyen az egész 
élete dalba ömlő imádsággá Istent magasztaló és neki hálát adó életté. Aki 
az építés képességét kapta az építsen boldog örömmel otthonokat azzal a 
kívánsággal, hogy az általa épített otthonokban zengjen a hálaének és áldást 
kérő imádság. Építse a templomokat azzal a reménységgel, hogy ott Isten 

hálás hívő népe szeretettel fogja hallgatni a szeretet örök Urának az Igé- 
jét, és az, amit ott hall, legyen mindig fénnyé életútjára, hogy soha senki, 
aki ott az Igét hallgatja, ne bolyongjon sötét utakon, ne járjon sötétség- 
ben. Építsen iskolákat, hogy ott kicsinyek és nagyok tanulják a földi élet- 
ben szükséges ismereteket is, de igyekezzen megismerni Isten országának 
csodálatos dolgait is, hogy megkaphassa földi hazánk mellett, Isten orszá- 
gának az állampolgárságát is. Építsen jó reménységgel kórházakat is, hogy 
ott arra talentumot kapott emberek gyógyítgassák megfáradt, beteg földi 
vándortársainkat, de az életút végére érkezőket emlékeztessék, hogy a földi 
életút a földi léten túl folytatódik, ehhez is készülni kell. Mindnyájan úgy 
éljünk az Istentől kapott sokféle talentummal, a lelki ajándékokkal, hogy az 
nekünk magunknak is és embertársainknak is áldássá legyen. Véssük most 
mélyen a szívünkbe, hogy Krisztus teste tagjának lenni, Istennek a drága 
ajándéka, amit nem azért kaptunk, hogy dicsekedjünk vele, hanem azért, 
hogy éljünk vele hálaadással. Nem azért vagyunk keresztyének- kereszté- 
nyek, hogy legyünk büszkék a vallásunkra, hanem azért, hogy Krisztus- 
nak a szeretete, akitől a nevünket vettük, a mi szeretetteljes életünk által is 
tegye szebbé és jobbá a világot. Ez a mi küldetésünk. 

Mindnyájan tudjuk, hogy mennyi nyugtalanságot okoz, ha testünknek 
egy szerve, vagy tagja, nem tölti be küldetését. Egy kis vérrög az ereink- 
ben veszélyeztetheti az életet. Ha testünk egy tagja kezd fájni, vagy meg- 
lankadni, az az egész testben tovább áramlik, és nehézzé, vagy egyenesen 
gyötrelmessé teheti az életünket. Próbáltunk már elgondolkodni azon, 
hogy mi, mint Krisztus testének földön élő tagjai, betöltjük-e küldetésün- 
ket, tudunk-e, készek vagyunk-e a tőle kapott lelki ajándékokkal a gyüle- 
kezet épülésére élni? Nem vagyunk mi is vérrögök, vagy mészlerakódások 
Krisztus testében, amelyek nehézzé teszik, vagy valamikor talán akadá- 
lyozzák a testben a jó életrend folytatását? A szeretettel végzendő mun- 
kát a gyülekezetben nem helyettesíti a bölcselkedés, a tett helyett mondott 
kifogások pedig egyenesen hátráltatják azt. Ilyen körülmények között 
akar gyógyuláshoz segíteni az Ige, amikor azt akarja mindenkinek a szí- 
vébe vésni, hogy a gyülekezetben nem bölcselkedni kell, hanem a jó ügyet 
a hit mértéke szerint elő kell segíteni. Így válik az egyház sóvá és világos- 
sággá. Ahol a gyülekezeti tagok nem tudnak egy akarattal együtt mun- 
kálkodni, ahol viszálykodás van, és emiatt akadozik a Jó ügy előmenetele, 
a viszálykodó tagok levágják magukat Krisztus testéről. A testi életünk 
törvényszerűségeiből tudjuk, hogy ha testünk valamelyik részét sokáig 
nem használjuk, az még erőtlenebbé, betegebbé válik. Aki például nem 
használja a szemét, mert otthonába kevés fény jut, ezért nem is szokott rá 
az olvasásra, annak a szeme gyengébb, a látása még rosszabb lesz. Ha vala- 

ki sokáig nem használja az izmait, az izmok ernyedtté, lazábbá erőtlenebbé 
válnak. Aki nem használja az Istentől kapott talentumokat, képességeket, 
az valamilyen formában megbosszulja magát. Megváltónknak a talentu- 
mokról szóló példázatában az egyik szolga nem gyümölcsöztette, hanem 
elásta a talentumot. A gazda, amikor hazajött, és elszámoltatta szolgáit, ki 
hogyan sáfárkodott a kapott talentumokkal, a szolga, aki elásta a talentu- 
mot, nemcsak dorgálást, hanem büntetést is kapott. Urunk előtt egyszer 
mindnyájunknak számot kell adni, hogyan töltöttük a kapott életidőt, 
hogyan gazdálkodtunk a talentumainkkal. Mert a talentumokat, bármely 
egyházhoz tartozunk, gyümölcsöztetni kell. 

Ökumenikus törekvésre nem azért van szükség, hogy mi munkáljuk 
Jézus Krisztus egyházának az egységét, hanem azért, mert Jézus Krisztus 
ezt az egységet már elkészítette. Azért az egyház egy. Akármilyen földi 
keretben él, bárhogyan is nevezi magát, az egyház, amely Krisztust tart- 
ja Urának, Megváltójának, egy. Az Apostoli hitvallásban ezt a hitüket így 
fogalmazták meg őseink: , Hiszem az egy, egyetemes keresztyén Anya- 
szentegyházat, szenteknek közösségét. Latinul: Credo unam sanctam 
catolicam, Az egyetemes? szó, amelyet anyanyelvünk régi szóhasznála- 
tában „közönségesnek” mondtak, latinul úgy hangzik, hogy , katolikus". 
Mert Krisztusnak a földön csak egy teste van; az egyház. De ez az egy 
egyház a földön kialakult történelmi folyamatokban többféle néven elne- 
vezett közösségekké formálódott. Szervezetileg azért nem maradt az egy- 
ház egy, de a különböző nevű keresztyén egyházaknak tudatosítani kell 
a lelki együvé tartozást, a lelki egység szükségességét. Mert ha az egyház- 
nak a földön egy teste van, és egy feje; Jézus Krisztus, az ő testének a tag- 
jait csak a szeretet kötheti össze, mert Krisztus nevében nem gyűlölködni, 
hanemcsak szeretni lehet. Az egyházban azért nem lehet gyűlölködni, 
mert meg kell szívlelni az Igének ezt a mondatát is: „ Rész szerint van ben- 
nünk az ismeret.” Ez pedig azt hozza magával, hogy Isten világának, Isten 
országának a titkait senki sem ismeri tökéletesen. Viszont Isten, Krisztus 
szeretet-parancsa mindenkire vonatkozik. Legyen Krisztusban eggyé lett 
életünknek minden egyházban a közös hitvallásává és törekvésévé az élet- 
stílus, amelyet kedves énekünk így fejez ki: 

Isten szívén megpihenve, forrjon szívünk egybe hát. 

Hitünk karja úgy ölelje, édes Megváltónkat át. 

Ő fejünk mi néki tagja, ő a fény mi színei. 

Mi cselédek, ő a gazda, ő miénk, övéi mi. 

Ámen 

1988. 

Katolikus liturgia és közös ének. 

Akiket Isten Lelke vezet, azok Istennek gyermekei 
Ökumenikus istentisztelet 


90. zsoltár éneklése Görögkatolikus liturgia 
Igeolvasás: Róma 8,9-25 


Ti azonban nem test szerint éltek, banem Lélek szerint, þa Isten Lel- 
ke lakik bennetek. De akiben nincs a Krisztus Lelke, az nem az övé. Ha 
pedig Krisztus bennetek van, bár a test a bűn miatt balott, a Lélek életet 
ad az igazság által. Ha pedig annak Lelke lakik bennetek, aki feltámasz- 
totta Jézust a halottak közül, akkor az, aki feltámasztotta a Krisztus Jézust 
a halottak közül, életre kelti halandó testeteket is a bennetek lakó Lelke 
által. Ezért, testvéreim, adósok vagyunk, de nem a testnek, hogy test sze- 
rint éljünk. Mert ha test szerint éltek, meg kell halnotok, de ha a Lélek által 
megölitek a test cselekedeteit, élni fogtok. Akiket pedig Isten Lelke vezé- 
rel, azok Isten fiai. Mert nem a szolgaság lelkét kaptátok, hogy ismét fél- 
jetek, hanem a fiúság Lelkét kaptátok, aki által kiáltjuk: , Abbá, Atya!” 
Maga a Lélek tesz bizonyságot a mi lelkünkkel együtt arról, hogy valóban 
Isten gyermeket vagyunk. Ha pedig gyermekek, akkor örökösök is: örökö- 
sei Istennek és örököstársai Krisztusnak, ba vele együtt szenvedünk, hogy 
vele együtt meg is dicsőüljünk. Mert azt tartom, hogy a jelen szenvedései 
nem hasonlíthatók ahhoz a dicsőségbez, amely láthatóvá lesz rajtunk. Mert 
a teremtett világ sóvárogva várja az Isten fiainak megjelenését. A teremtett 
világ ugyanis a biábavalóságnak vettetett alá, nem önszántából, hanem az 
által, aki alávetette, mégpedig azzal a reménységgel, hogy a teremtett világ 
maga is meg fog szabadulni a romlandóság szolgaságából Isten gyermeke- 
inek dicsőséges szabadságára. Hiszen tudjuk, hogy az egész teremtett világ 
együtt sóbajtozik és együtt vajúdik mind ez ideig. De nemcsak ez a világ, 
banem még azok is, akik a Lélek első zsengéjét kapták, mi magunk is sóhaj- 
tozunk magunkban, várva a fiúságra, testünk megváltására. Mert üdvössé- 
günk reménységre szól. Viszont az a reménység, amelyet már látunk, nem 
is reménység; hiszen amit lát valaki, azt miért kellene remélnie? Ha pedig 
azt reméljük, amit nem látunk, akkor állhatatossággal várjuk. 


Örök Isten, szent Atyánk, aki az idők teljességében beléptél tes- 
tet öltve az Úr Jézus Krisztusban ebbe a földi világba, hálaadás- 
sal magasztalunk téged és úgy köszönjük meg néked ezt a test- 
véri találkozót, amelyet ma számunkra elkészítettél. Hálát adunk, 
hogy itt most ebben a templomban, mint három egyházadnak tag- 
jai lehetünk együtt, és így hallgathatjuk atyai szódat, örök távla- 

tokat feltáró üzenetedet. Atyánk, te ismered mindnyájunk életét, 
tudod, mi minden viharzik át a lelkünkön, a gondolatainkon. Te 
látod, mennyi gond, mennyi kísértés, mennyi hiábavalóság, szen- 
vedés és engedetlenség tölti be életünket, amíg itt vagyunk föl- 
di világodban, ebben a bölcső és koporsó közötti időben. Hálát 
adunk, hogy te a kísértéseknek, a bajoknak, gondoknak és örö- 
möknek ebben a világában szüntelenül velünk vagy, hogy életün- 
ket megáldjad, Lelked által vezess és szívünkbe add azt az örömöt, 
hogy kegyelmedből megváltott gyermekeid lehetünk. Most is ezt 
munkáld Igéd és Lelked által bennünk, könyörülő Istenünk, meg- 
váltó Jézusunk nevében kérünk. Ámen 


Igehirdetés előtti ének: Hozzád jövünk Uram 
(Enekgyűjtemény 108. oldal, 2. vers) Alapige: Róma 8,23 


Hiszen tudjuk, bogy az egész teremtett világ együtt sóbajtozik 
és vajúdik mind ez ideig. De nemcsak ez a világ, banem még azok 
is, akik a Lélek első zsengéjét kapták, mi magunk is sóbajtozunk 
magunkban, várva a fiúságra, testünk megváltására. 


Kedves Testvéreim, 


Az ökumenikus imahétnek az utolsó napjához érkeztünk, és az igesza- 
kasz, amelyet ma hallottunk Pál apostolnak a Rómaiakhoz írt leveléből, 
ennek az imahétnek az előkészítő közössége által kitűzött igeszakasza. 
Ezt az igeszakaszt, most is egy katolikus és protestáns egyházi vezetőkből 
álló közösség állította össze. Imádkozó hittel keresgették és olvasgatták 
azokat az Igéket, amelyek alapján ezekben a napokban kellene, hogy han- 
gozzanak a tanítások és igehirdetések minden országban és minden egy- 
házban, ahol az ökumenikus imahetet megtartják. Ez azért nagyon fon- 
tos és áldott dolog, mert egy ilyen imádkozó közösség döntötte el, hogy a 
vezérigéje ennek az imahétnek az legyen, hogy „akiket Isten Lelke vezé- 
rel, azok Istennek a gyermekei”. Reménységünk szerint ez egy áldott 
előrelépés az egyházak életében, mert az eddigiekben egyszerű egyházta- 
gok és egyházi vezetők ajkán is gyakran hangzottak el ilyen mondatok: 
„Akiket a mi egyházunk főpapjai vezetnek, azok Istennek gyermekei. 
Akik hozzánk tartoznak, azok tartoznak Isten népéhez.” Áldott dolog, 
hogy a mostani ökumenikus imahét előkészítse során arról hallhatunk, 
hogy a különböző egyházak vezetői közt most már olyanok is vannak, 
akik döntéseikben érzékeltetik, hogy nem elsődleges fontosságú dolog az, 

hogy egy- egy egyház főpapjai mit mondanak, hanem az, hogy mit mond 
Isten Igéje. Nagyon áldott dolog odafigyelni az egyházak vezetőire, ha 
azok Isten Igéjének hűséges tolmácsai, ha azt mondják, amire Isten az ő 
népét ébresztgeti. Bárcsak ez a mostani döntés gyökeret eresztene, és sok 
gyümölcsöt teremne, hogy Krisztus egyházának mind vezetői, mind veze- 
tettjei egy szívvel és hittel tudnák vallani; , Akiket Isten Lelke vezet, azok 
Istennek gyermekei." 

Egy embernek, az egyéneknek az életében is hatalmas dolog, ha vala- 
ki el tudja mondani önmagáról: Engem már Istennek a Lelke vezet. Odá- 
ig sok ember eljut, hogy ezt mondja: Én nem vagyok hitetlen, én vallásos 
vagyok. De mit jelent a vallásosság? A vallásosság a legjobb esetben is 
csak annyit jelent, hogy az ember akarja a Jót, keresi az Istent, de a csak 
vallásos ember életében gyakran az történik, amit az apostol a saját éle- 
tére nézve is megvall, hogy akarja a jót, de annak véghezvitele sokszor 
nem sikerül. De miért van ez így, miért nem hajtja végre az akart jót? 
Hiszen tisztultabb perceiben szinte minden ember érzi, hogy sok minden 
nincs rendben az életében. Mert mindenki szeretné, hogy legyen meghitt, 
bensőséges légkör az otthonában. Mindenki vágyakozik azután, hogy a 
munkahelyen is, a rokoni kapcsolatokban is legyen jó megértés és békes- 
ség. Isten Igéje felel miértjeinkre ebben a vonatkozásban is. Azt mondja, 
hogy a Jó tervek, a jó gondolatok megvalósítása azért nem sikerül, mert 
a testnek a törvénye véghez akarja vinni a maga akaratát. A testi énünk- 
be mélyen be van írva a világ lelke által irányított érzés, akarat és ösztön. 
Ezért a világ lelke által vezetett embernek az életében ott van a háttérben, 
néha talán az előtérben az önzés, a hitbeli elbizonytalanodás, rosszakarat, 
irigység, és sok más terméke a világ lelkének, ami miatt az ember elhide- 
gül a másik embertől, és amely el akarja szakítani őt az Istentől is. Vannak 
azért körültünk jóakaratú, szerető szívű emberek is, akik figyelmeztet- 
nek: kedvesem, ezt ne folytasd tovább. Az orvos is mondja sokszor egy- 
egy elrontott életrend miatt összekuszálódott életű embernek: Ha nem 
akarja önnön életét pusztítani, hagyja abba azt, ami ronccsá teszi az éle- 
tét. Napjainkban egyre több a szenvedélybeteg, a szenvedélyfüggő ember. 
A tudomány nevében beszélők a sajtóban és médiumokban hirdetik: A 
nikotin méreg. A dohányzás lassú önmérgezés, ami előbb utóbb megbosz- 
szulja magát azokon, akik azzal élnek. Igaz a régi népi mondás, hogy min- 
den elszívott cigaretta egy szög az ember koporsójában. Ezt a legtöbb ember 
tudja. Valakiben meg is fogamzik a döntés: Én abbahagyom a dohány- 
zást. De ezt sok ezzel próbálkozó közül kevesen tudják megvalósítani. 
A dohányzás csak egy a sok szenvedély közül. Sok ember rabja az alkohol- 
nak. Nem kevés családban azért gyötrelmes a családtagok élete, könnyes 

a kenyere, mert valaki a családban nem is akar kiszabadulni az alkohol 
rabságából. A test törvényének a hatalma sokféle jó kezdeményezést nem 
enged az embernek megvalósítani. Azért mondja Isten az Igében, hogy 
aki már eljut odáig, hogy nemcsak vallásos, nemcsak akarja a jót, nemcsak 
néhanapján figyel oda Istenre, amikor minden körülmény lazít egy kicsit 
a szenvedély kötelékein. A televízióban sincs jó műsor, ami miatt otthon 
akarna maradni a templomba menés helyett. Aki minden emberi gyarló- 
sága, szenvedélyektől való függősége mellett is jó embernek, vallásosnak 
vallja magát, nem szabadul ki a saját akaratából készített csapdából. Iga- 
zán csak akkor válhat Isten gyermekévé valaki, amikor őszinte megbá- 
nással ki tudja tárni gyarlóságait Isten előtt és tudja kérni Isten szabadító 
kegyelmét minden rabságból, ahonnan az ember a saját erejéből nem tud 
kiszabadulni. Kérni kell a világ lelke által megrontott életrend helyett Isten 
lelkének a vezetését. Boldog ember az, aki élő hittel tud már könyörög- 
ni: „Isten élő lelke jöjj, áldva szállj le rám.” Kérni kell: , Jövel mi hozzánk 
is, részeltess ajándékidban. Lakozzál mibennünk, mint élő templomaid- 
ban. Adj hitet adj jó reménységet. Adj szentid között egyességet, Békes- 
séget és idvességet.” 

Jézus Krisztus azt ígérte övéinek, hogy az Atya adja Szentlelkét min- 
denkinek, aki azt kéri tőle. A különböző egyházrészek közt is csak Isten 
Lelke tud egymás különbözőségét szeretetben elhordozni tudó közösséget 
teremteni. Jézus az övéi elsődleges ismertető jelének a szeretetet mondta: 
„Arról ismeri meg mindenki, hogy az én tanítványaim vagytok, þa egy- 
mást szeretni fogjátok.” Amíg valakinek a szívében más érzések vannak, 
nem a szeretet, hanem talán az önzés, a gyűlölet, ott a világ lelkének a tör- 
vénye uralja az életet. Nagy elesettség jele az, ha egy családnak a tagjai nem 
tudnak mindent elfedező szeretettel együtt lenni, hanem durva, szeretetlen 
szavakkal becsmérelik, vagy lenézik egymást. Ugyanilyen elesettség jele 
az, ha Krisztus egyházának tagjai nem tudnak szeretetben együtt lenni, 
hanem magukat a másiknál különbnek, többnek tartják. Az arról tanúsko- 
dik, hogy az ilyen lelkületi embereket nem Isten Lelke vezeti. Az önmagát 
magasztaló fanatizmus nem hit, hanem ellensége a hitnek. Ezért marasztal- 
ta el Jézus a fanatikusan misszionizáló zsidókat. Elmarasztaló szavai arra 
figyelmeztettek, hogy vallásos büszkeségükkel a pogányokat, akiket meg 
akarnak nyerni a maguk hite számára, ellenkező irányba indítják útnak. 
A kísértés megvan ugyan Isten gyermekeinek az életében is, az is meg- 
botlik néha, de akiket valóban Isten Lelke vezérel, azok nem maradnak 
elesett állapotban, mert az ilyen embernek az életét már nem a világ lelke, 
hanem Isten Lelke irányítja, vezeti. Hogy megbotlott Péter nagycsütörtök 
éjszakán! Pedig amikor Jézus arról beszélt, hogy övéi elhagyják őt, Péter 

magabiztosan mondta, hogy ő soha nem hagyja el Jézust. De mikor még- 
is megtagadta őt, fájt neki, hogy ezt tette, megbánta tagadását és elkezdett 
keservesen sírni. A legnagyobb veszély az, amikor a magát Isten népéhez 
tartozó ember méltatlanul viselkedik, szavaival, tetteivel, vagy mulasztásá- 
val arról tesz bizonyságot, hogy nem sok köze van Istenhez, Krisztushoz 
és méltatlan viselkedését nem tudja megbánni, elsiratni. Az apostol ezt így 
írja le a Római levélben: , Isten Lelkének a törvénye megszabadít engem 
a bűn és a halál törvényéből." Igen nagy kiváltsága a Lélek által vezetett 
embernek, hogy Istent így szólíthatjuk meg: Atyánk, Édesatyánk. Hiszen 
a gyermekek öröklik az Atya javait. 

Községeinkben a háború előtti időben sok olyan család volt, amely- 
ben a családnak a tagjai nem voltak képesek elvégezni minden munkát, 
amely a mezőkben, vagy a gazdálkodó élet sok más területén elvégzésre 
várt. Ilyen családokban úgy pótolták a kevés munkaerőt, hogy fogadtak 
egy embert, egy szolgát, aki megkapta a maga bérét, és segített végezni a 
naponkénti munkát. A sürgős és fontos munkákat sokszor a család tagjai 
és a szolga együtt végezték. Ha a szolga jó ember volt akkor szépen becsü- 
letesen végezte mindig a rábízott munkát. Féltő gonddal vigyázott arra, 
hogy a gazda legyen vele meg elégedve. A szolgának a lelke mélyén tehát 
egy kicsit mindig ott volt a félelem, hogyha a rábízott munkát nem vég- 
zi a gazda megelégedésére, elveszítheti a biztos megélhetést jelentő mun- 
kát. De a családtagnak, a fiúnak nincs ilyen félelem a lelkében, mert tudja, 
hogy a gyermekek a szülők örökösei. 

Ez az egész föld Istennek a szőlőskertje. Az Isten Lelke által vezetett 
emberek Isten gyermekei, és örökösei mindennek, ami az Atyáé. Az Atya, 
aki Ura az életnek, gyermekeinek tehát Jézus Krisztusban a legdrágább 
örökséget, az életet készítette. A Római levélből hallottuk az emlékeztetést, 
hogy ez a teremtett világ nyög és sóhajt mind idáig, mert fiúságot várunk, 
testünknek a megváltását. A világnak a nyögését és sóhajtását a történe- 
lem során mindig érezték az emberek, de talán soha olyan mértékben, mint 
éppen ebben a legújabb időben. Mert hogyne lenne sóhajtozás egy jobb, egy 
szebb, és emberségesebb életlehetőség után egy olyan korban, ahol napon- 
ta történnek gyilkosságok, merényletek, rablások, hazugságok, amelyek 
sok egyén, család és a társadalom széles rétegét is beárnyékolják és sokszor 
könnyessé, gyötrelmessé teszik az életet. De ez a szebb, jobb, nyugodtabb, 
emberségesebb élet nem jön önmagától. Ez csak ott jön, és akkor jön, ahol 
megnyílik a szív Isten előtt és ahol egy ember életének a vezetését átveszi 
Istennek a Lelke. Ez a Lélek világunkban, amely ezt a világot Isten megvál- 
tott gyermekeinek a tanyájává teszi, ahol olyan jó együtt lenni egymással, 
jó Istenre figyelni, jó szeretni és jó megszentelt életet élve boldogan tud- 

ni, hogyha földi porsátorunk összeomlik, átvehetjük az örökséget, amely 
megváltott gyermekeit várja. A teremtett világban nemcsak azért nyögnek 
és sóhajtanak az Isten Lelke által vezetett emberek is, mert ebben a világ- 
ban sötét sátáni erők gyötrelmessé teszik az életet, hanem azért is, hogy a 
testünknek a megváltását is várjuk. Áldott dolog a hit bizonyosságával vár- 
ni, hogy ha porsátrunk összeomlik, Isten lelkünket Krisztus áldozata által, 
üdvözíti, de Krisztus, amikor legyőzte a halált, a testünket is megváltot- 
ta. Ennek beteljesülését Krisztus visszajövetelével az új teremtés teljességre 
jutásával várjuk. Akkor szűnik meg a könnyhullatás és a sóhaj. 

Ezt várja Isten Krisztusban megváltott népe gyermeki reménységgel. 
Ámen 

Római katolikus liturgia responsoriummal. 

Imádság. 


Ökumenikus istentisztelet 
A gyülekezetek közös éneklése: Hadd menjek Istenem mindig feléd. 
A gyülekezetek és lelkipásztoraik köszöntése 


Hadd köszöntsem szeretettel minden kedves testvérünket, akik eljöttek 
erre a közös istentiszteletre. Szeretettel köszöntöm római katolikus lelkész- 
társamat, aki a mai napra kitűzött Ige egy részét tárja a testvérek elé. Sajnál- 
juk, hogy görög katolikus lelkésztársunk más elfoglaltsága miatt nem lehet 
itt köztünk, és örömmel látjuk, hogy mindhárom gyülekezetből szép szám- 
mal vannak itt testvérek. Egy évvel ezelőtt, amikor először volt Csicserben 
közös istentiszteletünk, arról beszéltünk, hogy közös istentiszteleteink- 
nek nagy ajándéka és áldása az, hogy jobban megismerhetjük egymást. Az 
emberi életben igen sok jó célnak, és sok szenvedésnek okozója volt az, 
hogy az emberek az élet különböző területein nem tudják egymást szeretet- 
ben elhordozni. Sok fájó emlék van sok testvérnek a szívében amiatt, hogy 
néha még egy gyülekezet keretén belül is, de még inkább a különböző gyü- 
lekezetek tagjai között hiányos a szeretet. Sokan úgy gondolják, hogy ha ők 
Istennel kapcsolatban vannak, mert imádkoznak, mert járnak a templomba 
is, akkor minden rendben van. Isten pedig ezzel kapcsolatban azt mondja, 
hogy az emberi kapcsolatok töréseit előbb az embertársakkal kell rendezni. 
Mert ha valaki azt mondja, hogy szereti Istent, de gyűlöli az embertársát, 
az hazug, mert hogyan szeretheti az Istent, akit nem lát, ha gyűlöli ember- 
társát, akit lát. Tévedés, hogy lehet rendezni az elromlott emberi kapcso- 

latot Istennel, mert Jézusunk emlékeztet, hogy amit megkötünk a földön, 
a mennyben is kötve lesz, és amit feloldozunk a földön, a mennyben is fel 
lesz oldozva. Az embertárs felé elkövetett rosszat meg kell bánni, bocsá- 
natot kell kérni, és egymásnak a megbánt rosszat meg kell bocsátani. Csak 
abban az esetben kell kérni Istentől az embertárs megbántásáért a bocsá- 
natot, ha a megbántott embertárs már nem él. Mert a meghalt embertárs- 
tól már nem tudunk bocsánatot kérni. Ezért kell az emberi kapcsolatokban 
esett minden sebet idejében meggyógyítani. Óvakodjunk a vallásos elfo- 
gultságtól, mert az elfogultság nagyon messzire sodor a valós tényektől, és 
ezért nagyon érzékenyen megsebzi az embertársat. Ez az elfogultság képes 
volt arra is, hogy Jézusnak, aki megváltó szeretettel jött a földre, ilyet mon- 
dott: „Ördög van benned.” Ezt azért mondták neki, mert Jézus belelátott 
a szívükbe és leleplezte gonosz tervüket. 

Az elmúlt évi közös imaheti istentiszteletünk óta nagy változás tör- 
tént közép-európai térségünkben. Akkor még az volt a folytatása együttlé- 
tünknek, hogy közös istentiszteletünk híre a titkosrendőrségre jutott, akik 
először is engem vontak felelősségre. Kérdéseikre volt mit válaszolnom, 
és mivel politikai hatalmuk közben erősen hanyatlott, békén hagytak. Mi 
pedig elhatároztuk, hogy ha Isten életünket megtartja, jövőre is megtartjuk 
az ökumenikus imahetet. Így került sor erre a mai közös ünneplésünkre. 

Mi már tudjuk, hogy Jézus azért lett Isten létére emberré, hogy minket 
Isten gyermekeivé tegyen, megváltson. Az ő Lelkének, amelyet az Atyá- 
tól küld, első gyümölcse a szeretet. Kérjük mi is együttlétünkre is Isten 
Szentlelkét, hogy teremje életünk annak első gyümölcsét, a szeretetet. És 
ha mi Isten Igéjére figyelő szeretettel tudunk most itt is együtt lenni, a 
Lélek megtermi életünkben a többi áldott gyümölcsöt; az örömöt, békes- 
séget, szívességet, és jóságot, hogy együttlétünk után tudjuk mondani: Jó 
volt itt együtt lenni, áldd meg Atyánk életünket otthonainkban, családja- 
inkban, és odakint a világban jártunkban is. Ámen 


Rövid katolikus liturgia és éneklés. Igeolvasás: Máté 11,25-30 
Az Igét olvasta Gábor Bertalan rk. lelkipásztor 


Abban az időben megszólalt Jézus, és ezt mondta: , Magasztallak, 
Atyám, menny és föld Ura, mert elrejtetted ezeket a bölcsek és értelme- 
sek elől, és felfedted a gyermekeknek. Igen, Atyám, mert így láttad jónak. 
Az én Atyám mindent átadott nekem, és senki sem ismeri a Fiút, csak az 
Atya, az Atyát sem ismeri senki, csak a Fiú, és az, akinek a Fiú akarja kije- 
lenteni. Jöjjetek énhozzám mindnyájan, akik megfáradtatok, és meg vagy- 

tok terbelve, és én megnyugvást adok nektek. Vegyétek magatokra az én 
igámat, és tanuljátok meg tőlem, hogy szelíd vagyok, és alázatos szívű, és 
megnyugvást találtok lelketeknek. Mert az én igám boldogító, és az én ter- 
bem könnyű." 


Először a rk. lelkipásztor hirdetett Igét. 


Nagy vagy te Isten, nagy a te hatalmad. Teremtő szóddal vilá- 
got formáltál, és amikor mi emberek elestünk, akkor könyörülő 
kegyelemmel jöttél hozzánk Jézus Krisztusban, aki a sátán ellen 
felvette a harcot, és legyőzte az életünket megkötöző bűnt, félel- 
met és halált. Hálát adunk, hogy irgalmas szereteted naponta meg- 
újítod az életünkben, hogy gyermekeidként élhessünk, és ebben 
az ökumenikus közösségben újra hallgathassuk atyai szódat, örök 
Igédet. Segíts Atyánk, hogy Szentlelked és Igéd által gyógyuljon 
meg életünk minden jónak a cselekvésére, és tudjunk óvakodni 
mindentől, ami nincs összhangban a te akaratoddal. Cselekedd, 
hogy megértsük Igéd üzenetét, hogy szívünket hassa át a te sze- 
reteted, hogy életünk legyen ebben a sok kísértéssel teli világban 
példaadó életté. Jézusunk nevében kérünk, hallgasd meg imádsá- 
gunkat. Ámen 


Igehirdetés előtti ének: 487. dics. 3. vers Alapige: Efézus 4,11-24 


És ő , adott" némelyeket apostolokul, másokat prófétákul, ismét 
másokat evangélistákul, vagy pásztorokul és tanítókul, bogy fel- 
készítse a szenteket a szolgálat végzésére, a Krisztus testének 
építésére. Míg eljutunk mindnyájan a bitnek és az Isten Fia meg- 
ismerésének egységére, a felnőttkorra, a Krisztus teljességét elérő 
nagykorúságra. Hogy többé ne legyünk kiskorúak, akik mindenfé- 
le tanítás szelében ide-oda bányódnak és sodródnak az emberek 
csalásától, tévútra csábító ravaszságától; banem az igazságboz 
ragaszkodva növekedjünk fel szeretetben mindenestől őbozzá, 
aki a fej, a Krisztus. Az egész test pedig az ő batására egybeil- 
leszkedve és összefogva, a különféle kapcsolatok segítségével, és 
minden egyes rész saját adottságának megfelelően működve gon- 
doskodik önmaga növekedéséről, bogy épüljön szeretetben. Mon- 
dom tebát, és tanúsítom az Úr nevében, bogy többé nem élbettek 
úgy, abogyan a pogányok élnek biábavaló gondolkodásuk szerint. 
Az ő elméjiükre sötétség borult, és elidegenedtek az Istennek tetsző 

élettől, mert megmaradtak tévelygésiükben, és megkeményedett a 
szívük. Ezért erkölcsi érzékükben eltompulva, gátlástalanul min- 
denféle tisztátalan tevékenységre vetemedtek nyereségvágyukban. 
Ti azonban nem így tanultátok a Krisztust; ba valóban úgy bal- 
lottatok róla, és kaptatok felőle tanítást, abogyan az megvalósult 
Jézusban. Vessétek le a régi élet szerint való embert, aki csalárd 
és gonosz kívánságok miatt megromlott; újuljatok meg lelketekben 
és elmétekben, öltsétek fel az új embert, aki Isten tetszése szerint 
valóságos igazságban és szentségben teremtetett. 


Református igeþirdetés. 
Kedves Testvéreim, 


Ezen a vasárnapon a keresztyén egyházak gyülekezetei világszerte az 
ökumenikus imahét záró istentiszteletére gyülekeznek össze. Így most 
lélekben mi is együtt vagyunk sok millió testvérünkkel, akik a különböző 
egyházakban Isten Igéjének azokra az üzeneteire figyelünk, amelyet a 
közös katolikus, protestáns közösség az imahét napjaira elkészített. Ezek- 
ben az előkészített igeszakaszokban arról van szó, hogy Isten Szentlelke 
azért formált gyülekezetet és rendelt a gyülekezetekben lelki vezetőket, 
hogy az egyházban mindenütt hangozzon az Ige és folytatódjon a sokfé- 
le szeretetmunka. A Krisztus egyháza lelki vezetőinek feladata, hogy fel- 
készítsék a szenteket szolgálatuk végzésére a Krisztus testének az építésé- 
ben. A szent szó a Szentírásban nem jelent különleges érdemeket szerzett 
embert Isten előtt, hanem arra utal, hogy szent az, aki kitárulkozó lélek- 
kel Isten Igéjére figyel, és aki tudatosítja, hogy élete Istennek az ajándé- 
ka, amit arra kap az ember, hogy ne magának éljen, hanem annak, aki sze- 
ret és megváltott minket. Jézus Krisztus azért jött hozzánk a mennyből a 
földre, hogy földi életünket is széppé, próbák és gondok között is áldássá 
tegye embertársaink részére. Krisztus az ő hűséges megváltottai által, tes- 
tének tagjai által építi ezen a földön gyülekezetét, anyaszentegyházát. Isten 
azért hirdetteti egyházában az Igét, hogy hangozzon üdvözítő szereteté- 
nek az örömhíre, hogy eljussunk mindnyájan az Isten Fia megismerésé- 
nek az egységére, a lelki felnőtt korra a Krisztus teljességére eljutó nagy- 
korúságra. Akik tehát Isten gyermekeiként élik ezt a földi életet, azoknak 
nagyon drága alkalom minden nap arra, hogy életükben mutassák meg, 
hogy ők Isten gyermekei. Ezt a krisztusi életformát úgy tárja elénk Isten 
az Igében, hogy ezt mondja: , Ne legyetek tovább kiskorúak, akiket ide s 
oda hány a tanításnak akármilyen szele.” Már a bibliai korban is nagyon 

sok eszmei tanhirdető volt a földön. Amikor az apostolok megkezdték az 
Úr Jézus által elrendelt missziói munkát, mindjárt megindult egy olyan 
folyamat, amely az evangélium hirdetőit üldözte, és éppen ez az üldözés 
tette hatékonyabbá és gyorsabban terjedővé a keresztyén egyházat. Ami- 
kor az apostolokat, majd azok követőit el- üldözték lakóhelyükről, szí- 
vükben vitték az evangéliumot. Így az üldözések a sok kegyetlen pusztí- 
tás ellenére is a Krisztus egyháza növekedéséhez vezettek. Az elüldözött 
igehirdetők életmódja olyan szép és vonzó volt, hogy szelídségük, jósá- 
guk, emberségük sok pogányban felébresztette a vágyat, hogy ők is ilyen 
életet szeretnének élni. Pedig nem volt könnyű a Krisztus egyháza tagjá- 
vá lenni. Az evangélium hirdetői éveken át tanítgatták kis csoportokban 
a megtérőket, és csak akkor nyilvánították őket keresztyéneknek, amikor 
nemcsak megismerték, hanem cselekedték is azt, amit Krisztus életének a 
példaadásából tanultak. 

Amit az Igében hallottunk, az gyakorlatilag arra segítette a krisztu- 
si életmód után vágyakozókat, hogy ne figyeljenek arra a sokféle idegen 
tanításra, ideológiára és okkult tevékenységre, amely körülveszi őket, 
hanem Krisztusra figyeljenek. Ezek a sokszor tetszetős idegen tanítások 
akkor is, de napjainkban még erőteljesebben vagy hatalmi parancsszó, 
vagy törvényesen szentesített ideológia támogatásával keletkeztek, vagy 
vallásos köntösben jelentkeztek. A legújabb korban mindkét terjesztési 
mód ismerős. Az ateista ideológia országainkban az elmúlt évtizedekben 
szerette volna kipusztítani az Istenbe vetett hitet. Ennek elérése érdeké- 
ben minden hatalmi eszközt bevetettek. Az eszközök közt ott volt a féle- 
lemkeltés is, a szebbnek hirdetett jövő ígérete is és a pénz is. Az utóbbi 
időben sokféle vallási mezbe öltöztetett, sok esetben Isten, Krisztus nevé- 
vel visszaélő tanítás igyekszik a krisztusi életformát jelentéktelenné ten- 
ni. E tanítások jelentékeny részének közös vonása az, hogy az ember meg 
tudja váltani a maga életét, az ember összekötődik a világmindenséggel, a 
kozmosszal, amelyben isteni erők hatnak és ezeket az energiákat az ember 
a maga életének a gyógyítására istenibbé tételére alkalmazhatja. Nincs 
tehát szükség Megváltóra, megváltásra. Az emberek jelentékeny részének 
tetszenek ezek a tanítások, sok keresztyén egyháztag nem is veszi észre, 
hogy mi történik körülöttünk ezek által a különös vallásos mezbe öltö- 
zött tanítások által, amelyek veszélyesebbek lehetnek az egyház jövőjére 
nézve, mint az ateista eszmetan. Mégis van reménységünk, mert Urunk 
kősziklára helyezte anyaszentegyházát, amelyen a pokol kapui sem vehet- 
nek diadalmat. Azért szükséges, hogy a keresztyén hitben élő embereknek 
az élete mélyen gyökerezzen a hit talajába, az evangéliumi tanítás mély- 
ségeibe. Szükségünk van az Ige figyelmeztetésére, hogy ne sodorhasson 

el bennünket az idegen tanítások szele. Itt is halljuk az Igében a figyel- 
meztetést, hogy az egyház Krisztusnak a földön levő teste. Mi pedig, mint 
ennek a testnek a tagjai egy nagy lelki közösség vagyunk, amelynek a feje 
Jézus Krisztus. A mi testi életünkben is a fejben születnek a gondolatok, 
akaratok és tervek, amelyeket az agy rögzít, és az idegpályákon keresz- 
tül tudomásul veszik a test tagjai, amelyeknek részt kell venni a gondolat 
megvalósításában. Ha például az agyban ott van a gondolat, hogy most az 
elvégzendő munkához szükség van egy bizonyos szerszámra, a láb már 
indul is a munkaeszköz helyére, és amint a munkaeszköz közelébe érünk, 
a kéz már nyúl is a szükséges eszköz felé. Az egyházat Szentlelke és Igé- 
je által építő Krisztus nem törvényeket erőltet földi teste tagjaira, hanem 
hirdeti nekik megváltó szeretetét és ez által akarata engedelmes cselekvé- 
sére indítja őket. Ez nem szigorú törvényként hangzik, amelynek szigo- 
rától megrettenve az ember kényszerítve érzi magát bizonyos parancsok 
megtartására, és úgy dönt, hogy a jövőben kerülni fogja bizonyos szavak 
használatát, megembereli magát, nem fogja tovább rossz szokásait gya- 
korolni. Isten nem akar bennünket erkölcsi nyomás alá helyezni, hanem 
atyai szeretettel emlékeztet, hogy ha hozzá tartozunk, benne élünk, akkor 
nem kell magunkon erőszakot venni, hanem azért nem gyakoroljuk a 
rosszat, és azért gyakoroljuk a jót, mert a szívünk telve azzal a szeretet- 
tel és jósággal, amely a Szentlélek gyümölcse, és amelyet Jézus Krisztus 
életének a példája vésett belé. Csodálatos távlatait tárja itt fel Isten a földi 
életnek, és földi élet idején hittel megragadott üdvösségnek. Ilyen módon 
hangzik a gyülekezetek felé, hogy ők nem élhetnek úgy, mint a pogányok, 
a maguk hiábavaló gondolkodása szerint. A pogányok élete azért van tele 
hiábavalósággal, mert nem ismerik Istent, és ezért nem tudják megismer- 
ni az Istennek tetsző életet sem. 

Nagy ajándéka Istennek, hogy mi ismerhetjük Isten üdvözítő szere- 
tetét, és akaratát is. Azért lenne áldott dolog, hogy minden nap, amikor 
letesszük munkáink terhét, mielőtt álomra hajtanánk fejünket, imádságra 
elcsöndesedésünk előtt, elmondanánk ezt a kérést is: Istenem, adj világos- 
ságot értelmembe, hogy világosan lássam, cselekedtem-e az elmúló napon 
a te akaratodat. Neked tetsző volt az életem? Vigyáztam a nap zajló ese- 
ményeinek a sodrában, hogy a kísértő ne tévesszen meg, hanem tudjam 
cselekedni és szólani azt, ami neked kedves, és ami embertársainkat sem 
károsítja és szeretteimet sem szomorítja meg? Aki életének napjait úgy 
fejezi be, hogy nincs Isten előtti elcsöndesedése, az hamar odajut, hogy 
már nem fáj neki az Istentől kapott igeolvasási és igehallgatási alkalmak 
elmulasztása. Ez aztán természetes életrendjévé válik, és lassan egészen 
elidegenedik Istentől. Egy ideig még talán ott van gondolatainak a hátteré- 

ben a kicsit fel-felébredő lelkiismeretnek a megnyugtatása azzal az önámí- 
tással, amely azt sugallja neki: Te azért rendes ember vagy, tagja vagy az 
egyháznak, de neked nincs időd mindig a templomba járni. Így lassan egé- 
szen elalszik a lelkiismerete, és az ember zuhan a hitetlen élet mély sza- 
kadéka felé. Mit mond Isten Igéje az ilyen életmódot folytató emberrel 
kapcsolatban? „Az ő elméjiükre sötétség borult, és elidegenedtek az Isten- 
nek tetsző élettől, mert megmaradtak tévelygésükben, és megkeménye- 
dett a szívük.” Az a sok sötét tett, a gonoszságok, ravaszságok, rablások, 
gyilkosságok, és az élet sok területén megnyilvánuló embertelenségek, 
mind-mind az Isten nélküli életnek a gyümölcsei. Ezért élünk egy olyan 
világban, amelyben valahol szinte mindig ropognak a fegyverek, borzal- 
mas méreteket öltenek a terrorcselekmények, és amelyben sehol, sem az 
utakon, sem a munkahelyeken, sem az otthonában nem érezheti magát 
biztonságban az ember. Az ilyen „életharcban” való részvételtől akar min- 
ket megóvni Istennek a szeretete. 

Ha elmegyünk a lelki betegek kórházába, amelynek nem zárt osztályán 
látogathatók a betegek, sajnálattal állunk meg egy-egy ott kezelt testvé- 
rünk mellett, mert szavaikból vagy tetteikből az válik nyilvánvalóvá, hogy 
nem tudják, mit cselekszenek, mit szólnak. Mai Igénkben Isten azt mond- 
ja el, hogy nemcsak a kórházban levő lelki betegek nem tudják, mit cselek- 
szenek, hanem azok a talán otthonaikban élő emberek sem, akik az Isten 
nélküli, és ezért lélektelen életrendet tették magukévá. Ezek közül sokan 
fejlett szellemiségűnek, bölcsnek, okosnak tartják magukat, és a maguk 
nemében valóban azok. De Isten Igéje ezt mondja róluk , Elméjükre sötét- 
ség borult, erkölcsi érzékükben eltompulva, gátlástalanul mindenféle tisz- 
tátalan tevékenységre vetemedtek nyereségvágyukban. ” Mert az Istentől 
elidegenedett ember nagyon könnyen kerül a hazugság atyja tanácsának az 
útvesztőj ébe. Nem ok nélkül van a zsoltárban: „Aki nem jár bitlenek taná- 
csán, és meg nem áll a bűnösök útján, a csúfolóknak nem ül ő székébe, de 
gyönyörködik az Úr törvényében. És arra gondja mind éjjel nappal az ily 
ember nagy boldog bizonnyal.” A Szentírás teremtéstörténetéből tudjuk, 
hogy a kísértő hazugság által tántorította el az embert az Istenre figyeléstől 
és így került az ember a halál útjára. Tehát a hazugság által indult el min- 
den rossz a világnak, az emberiségnek az életébe. Nemcsak az hazudik, aki 
nem az igazságot mondja, hanem az egész élet is hazuggá, hazugsággá vál- 
tozhat. Júdás a szeretet jelével, csókkal árulta el Jézus Krisztust. Sokszor 
a mosoly is a belső nyugtalanságnak a takarója. Ezért olvassuk az Igében: 
„Nevetés közben is fáj a szív.” 

Isten gyermeke azért nem élhet hazudozó életet, mert mi, mint sok- 
szor hallottuk, Krisztus testének a tagjai vagyunk. Ez azt is jelenti, hogy- 

ha testünk valamelyik tagja beteg, akkor a beteg helyről sok esetben szinte 
az egész testet áthatja a fájdalom. Egy kis vérrög az érrendszer valame- 
lyik helyén nemcsak fájdalmat okozhat, hanem veszélyezteti az életet is. 
Ugyanígy egy gyülekezeti tag hazugsága áthatja az egész testnek az életét. 
Azért hangzik az Igében a figyelmeztetés: „Szóljatok egymásnak igazsá- 
got." Mert szükség van arra, hogy a gyülekezet belső rendjét, tisztaságát, 
békességét és életét ne veszélyeztessék a hazugságnak életveszélyes vérrö- 
gei. Legyen Isten Igéjének ez az üzenete is egy áldott, új életúton indulás- 
nak a kezdetévé mindnyájunk számára. Ámen 
Az ökumenikus istentisztelet responsorikus liturgiával, és a két lelki- 
pásztor áldásmondásával fejeződött be. 
(1990.) 


Ökumenikus istentisztelet 


A református lelkipásztor szeretettel üdvözölte római és görög-kato- 
likus lelkésztársait, híveiket és mindenkit. Az Istentisztelet görög-katoli- 
kus liturgiával kezdődött. 

Bejelentette, hogy most ref. istentisztelet következik, és a szertartás a 
három lelkipásztor áldás-mondásával fejeződik be. 


Istennek dicsőség 


Főének: 122. zsoltár Igeolvasás: Zsoltárok 122 
Jelenések 5. vál. versek 
Zofóniás 3,8-9 


Zarándokének. Dávidé. Örülök, ha ezt mondják nekem: Az ÚR bázá- 
ba megyünk! 

Lábunk megáll kapuidban, Jeruzsálem. Jeruzsálem, te szépen épített 
város, részeid jól illenek egymásboz! Oda járnak a törzsek, az ÚR törzsei. 
Izráelnek szóló rendelkezés az, hogy ott magasztalják az ÚR nevét. Mert 
ott állnak a bírói székek, Dávid házának széket. Kívánjatok békét Jeruzsá- 
lemnek! Legyenek boldogok, akik téged szeretnek! Legyen békesség falai- 
don belül, legyen boldogság palotáidban! 

Testvéreimért és barátaimért mondom: Békesség neked! 

Istenünknek, az ÚRnak a bázáért is jót kívánok neked! 

És láttam a trónuson ülő jobb kezében egy könyvet, belül és kívül tele- 
írva, bét pecséttel lepecsételve; 

és láttam egy erős angyalt, aki hatalmas hangon hirdette: „Ki méltó 
arra, hogy felnyissa a könyvet, és feltörje pecsétjeit?” 

És nagyon sírtam, mert senki sem bizonyult méltónak arra, hogy fel- 
nyissa a könyvet, és hogy beletekintsen. 

Ekkor a vének közül egy így szólt hozzám: „Ne sírj! Íme, győzött az 
oroszlán Júda törzséből, a Dávid utóda, és felnyitja a könyvet és hét pecsét- 
jét". 

A Bárány odament, és átvette a könyvet a trónuson ülő jobb kezéből; 

és amikor átvette a könyvet, a négy élőlény és a huszonnégy vén leborult 
a Bárány előtt - mindegyiknél hárfa volt és aranycsésze, tele füstölőszerrel: 
a szentek imádságait ezek -, 

és új éneket énekeltek ekképpen: „Méltó vagy arra, hogy átvedd a 
könyvet, és feltörd annak pecsétjeit, mert megölettél és véreddel vásárol- 
tad meg őket Istennek minden törzsből és nyelvből, minden nemzetből és 
népből; 

és így szóltak hatalmas hangon: , Méltó a megöletett Bárány, hogy 
övé legyen az erő és a gazdagság, a bölcsesség és a hatalom, a tisztesség, a 
dicsőség és az áldás!" 


Dicsőítjük szent nevedet, mindenható Isten, Édesatyánk és meg- 
köszönjük neked, hogy új napra virrasztottál. Megköszönjük, hogy 
ez az új nap a nyugalom napja, amelyet arra rendeltél, hogy meg- 
fáradt testünk pihenjen, sóvárgó lelkünk pedig Igéd által felüdül- 
jön. Megköszönjük, hogy akkor is szólni akarsz hozzánk, mikor a 
magunk útján járunk, amikor sodor magával minket is a világ, és 
azt érdemelnénk, hogy megharagudva ránk elküldj magadtól, és te 
mégis, méltatlan gyermekedet is hívogatsz magadhoz. Hálát adunk, 
hogy hívogatsz, mint a sűrű ködben eltévedt utasokat, akik nem 
tudják, hogy jó irányba mennek-e. Szükségünk van Igéd útmutatá- 
sára, mert utunkon gyakran hozzánk csatlakozik a sátán, aki már 
sokszor tévútra vezetett bennünket. Kérünk Atyánk, vesd Igéd tisz- 
ta magját szívünkbe, és tedd azt jó termő talajjá, hogy az bennünk 
jó gyümölcsöt teremjen. Kérünk maradj velünk kegyelmeddel, hogy 
az Ige tiszta magjának a gyümölcsét tudjuk tovább adni szerette- 
ink között, hogy sok helyen dicsőíttessen szent neved. Jézusunk 
nevében kérünk, hallgasd meg imádságunkat. Ámen 


Igehird. előtti ének: 174. dics. Alapige: Zofóniás 3,8-9 

Mert úgy döntöttem, bogy összegyűjtöm a népeket, és kiöntöm 
rájuk bosszús baragomat. Akkor majd tisztává teszem a népek 
ajkát, mindnyájan az Űr nevét bívják segítségül, és őt tisztelik egy 
akarattal. 


Kedves Testvéreim, 


Mint tudjuk, januárnak a heteiben esztendőnként imádságos közössé- 
geket, imaheti istentiszteletet tartanak világszerte a keresztyének, Istennek 
Krisztusban megváltott gyermekei. Ezek különböző szervezésű imahe- 
tek a Januári hetekben nem minden országban egy időpontban vannak, de 
Isten Igéjének a terv szerint ugyanazon bibliai versek alapján kell hang- 
zani. Mi most ahhoz a közösséghez csatlakozunk, akik ma kezdik az 
imahetet, most mi is az imahétre mára kitűzött Igéket hallottuk. Isten a 
felolvasott igeverseken keresztül arra akar bennünket nevelni, hogy Isten 
gyermekeinek soha sem szabad elfelejteni, hogy mindnyájan Krisztusban 
megváltott emberek, tehát testvérek vagyunk. Mindenki, aki a Jézus Krisz- 
tustól tanult imádságot mondva Istent így szólítja meg: mi Atyánk; Isten 
gyermeke. Isten pedig azt akarja, hogy az ő gyermekei ezen a földön sze- 
retetteljes, hitben elmélyülő szép életet éljenek. 

A Zsoltárok könyvében Jeruzsálem felé ez a jókívánság hang- 
zik el: Legyen a te kőfalad között csendesség és jó békesség. Jónak és 
gyönyörűségesnek van nevezve a testvérek egy akarattal való együttléte. 
Sajnos, ebben a városban évek óta nincs igazi csendesség és jó békesség. 
Ebben a városban volt először Isten népének szilárd alapra épített templo- 
ma. Ha mi kiejtjük ezt a szót: Isten népe, már nemcsak Jeruzsálemre gon- 
dolunk. Amióta Jézus Krisztus itt volt a földön, megváltó áldozata után 
tanítványait már azzal a paranccsal küldte a világra, hogy tegyenek tanít- 
vánnyá minden népet. Az evangélium azóta már majdnem az egész világ- 
ba eljutott. Vannak kontinensek, ahol szórvány jellegű a keresztyénség, de 
minden világrészen jelen van Krisztus népe. Tehát a zsoltárokból Jeruzsá- 
lem felé hangzó imádságként mondott jókívánság, hogy legyen kőfalain 
csendesség és Jó békesség, nemcsak Jeruzsálemre vonatkozik, hanem Isten- 
nek az egész világon szétszórva élő gyülekezetére. Egy családban is, ahol a 
családtagok szeretetben együtt élnek, az a szülők legnagyobb boldogsága, 
hogy a családban nincs széthúzás, szakadás, mert mindnyájan egy akara- 
ton vannak. Fájó dolog, ha a hitben élő családokban sincs mindig csen- 
desség és jó békesség. Jézus pedig adja övéinek a lelki kincseket, de azt el 
kell fogadni. Jaj nekünk, ha Isten csak azt tudja mondani rólunk, hogy , ez 
a nép csak szájával tisztel engem, de a szívével távol van tőlem. Ne akar- 

jon közöttünk senki más egyházhoz tartozó hívő testvér lelkiismeretének 
a bírája lenni. Kerüljük mindnyájan a lelki gőgöt, az olyan megnyilatko- 
zásokat, hogy az a másik nem is igazán keresztyén, én az ő templomuk- 
ba nem megyek, nem vállalok vele közösséget. Isten titkait illetően áldott 
tükör nekünk a Szentírás, mégis, néha ebben a tükörben is úgy látunk, 
mint a valahai fém-tükrökben: homályosan. Biztos, hogy egyik egyháznak 
a tanrendszere sem tökéletes, jóllehet annak minden alkotója tökéletesség- 
re törekszik, de nincs tökéletes ember, ezért alkotásunk se lehet tökéletes. 
Azért is jó testvéri közösségre vágyó, más egyházhoz tartozó testvérekkel 
együtt lenni, és az Ige fényében keresni a helyes utat. Ilyen módon juthat- 
nánk közelebb ahhoz az eszményi állapothoz, amit Krisztus Urunk így 
hirdetett ki: , Arról ismeri meg mindenki, hogy az én tanítványaim vagy- 
tok, ha egymást szeretni fogjátok." 


Nem csoda, hogy sokféle elesettségünket és gyarlóságunkat látva Isten 
már a prófétai korban olyan üzenetet küldött az emberhez, mint mostani 
imaheti textusunkban Zofóniás által: , Összegyűjtöm a népeket, és kiön- 
töm rájuk bosszús haragomat, és felindulásomnak tüze pusztítja majd 
az egész földet". Isten népének, az egyháznak áldott küldetése van a föl- 
dön, de ha azt nem töltjük be hűségesen, kitesszük magunkat annak a 
veszélynek, hogy megízetlenült sóvá válunk, amelyre nézve azt mond- 
ja megváltónk, hogy az már nem való semmire, csak arra, hogy kidobják, 
és eltapossák az emberek. Ez ítéletes állapot lenne ránk nézve. De Isten 
nem ezt akarja. Büntetése és dorgálása ébresztő üzenet. Ezt a reménysé- 
get gyújtja fel szívünkben Isten az idézett prófécia következő versében: 
„Akkor majd tisztává teszem a népek ajkát, mindnyájan az Úr nevét hív- 
ják segítségül, és őt tisztelik egy akarattal. A mi énekeskönyvünkben van 
egy nekünk kedves ének, amelynek egyik sora így hangzik: , Azt bünteti, 
kit szeret, másként ő nem is tehet." A szülők sem azért büntetik meg néha 
büntetést érdemlő gyermekeiket, mert nem szeretik őket, hanem azért, 
mert nagyon szeretik őket, és azt akarják, hogy gyermekük ne a széles 
úton Járjon, amely a kárhozatra vezet, hanem a keskeny úton, amely az 
életre vezet. Ez a cél néha szentesíti az eszközt. Isten is a büntetés tisztító 
tüzén vezeti keresztül népét, mert azt szükségesnek és hasznosnak látja. Ő 
látja a büntetés eredményét is. Tudja, hogy a szenvedések tisztító tüze után 
megtisztul a nép ajka, és egy akarattal fogják kérni az Úr segítségét. Bor- 
zalmas az, ha mi, csak akkor tudunk együtt lenni, ha valamilyen veszede- 
lem fenyeget. Ady Endre egy ilyen vonatkozású versének ezt a címet adta: 
„Nekünk Mohács kell”.Pedig Isten minket szabadságra hívott el, és mi 
nem tudunk élni a tőle kapott szabadsággal. Nem ott van szabadság, ahol 

azt hangos köszönésben kívánják, hanem ott, ahol Isten Lelke vezet, Ő 
irányítja az emberek gondolatát és cselekvését. Ott van szabadság, ahol az 
ember tudatára ébred, és hittel vallja, hogy Isten levette a szívemről a bűn 
és önzés bilincsét, és szabaddá tett arra, hogy jót tegyek, szeressem ember- 
társaimat, és segítsek mindenütt, ahol Isten arra lehetőséget és alkalmat 
készít. Ahol nem Isten Lelke vezet, ahol a lelkekben nem Isten Lelkének 
a gyümölcsei érlelődnek, ott hamar terjednek a gonoszságok, amelyekkel 
az ember Istent haragra gerjeszti, és ha az ember nem figyel Isten ébresztő 
szavára, megérkezik Isten közbevetett ítélete is. Mert Isten kihirdette már 
az utolsó ítéletet is, de az előtt vannak Istennek közbevetett ítéletei 15. Már 
az ószövetségi gyülekezet is több, ilyen közbevetett ítéletet élt át, hiszen 
Ábrahámot, illetve családját ugyan az életmentő szeretet juttatta Egyip- 
tomba, egy ideig jó volt nekik ott, de változtak az idők és rabszolgasággá 
lett ottani életük. Isten megszabadította őket onnan, de az Ígéret földjén 
is sokszor voltak engedetlenek Istennek, és Isten közbevetett ítéletei nem 
maradtak el. Ezek után tudta a nép egy ideig Isten segítségét kérni. 


A Jelenések könyvéből hallott Igén keresztül Isten azt mondja el, 
hogy az ő végső célja az emberiséggel nem a pusztulás, hanem az élet. Itt 
is beszél Isten arról, hogy ő egyszer valóban összegyűjti a népeket, ami- 
kor majd minden térd meghajol előtte, a mennyeieké, földieké, és a föld 
alatt valóké, és minden nyelv vallja, hogy Jézus Krisztus Úr mindörökké, 
az Atya Isten dicsőségére. Isten megengedte János apostolnak, hogy egy 
látomásban megláthassa a jövendőt, amit ő népének készített. A felolvasott 
versekben azt a szakaszt hallottuk, amikor a nagy mennyei istentiszteletet 
pillantotta meg a szeretet apostola. Egy trónt látott, amelyen a mindenha- 
tó Istent látta. A neve nincs leírva, de az összefüggésből egyértelmű, hogy 
róla van szó. Kezében egy hét pecséttel lepecsételt könyvtekercs, amelyben 
le van írva Istennek az emberiség, a világ jövőjéről szóló ismerete. Annak 
az ünnepi mennyei gyülekezetnek minden tagja tudta, mi van az Isten 
kezében levő könyvtekercsben, de nem nyúlt hozzá senki. Nem volt mél- 
tó senki, hogy átvegye a könyvet, és megkezdje feltörni annak pecsétjét. 
János apostol sírva fakadt, hogy senki sem méltó a könyvtekercs átvételére, 
de egy a gyülekezetben levő vének közül kezdte őt vigasztalni. Vigasztalá- 
sát ezekkel a szavakkal kezdte: Ne sírj. Az Igében többször halljuk Isten- 
nek ebből a két szóból álló üzenetét: Ne sírj, vagy ne félj. Felhívta a figyel- 
mét arra, hogy a gyülekezetben jelen van a Júda törzséből való oroszlán. 
János is felfedezte őt, a különös lényt, a Bárányt, aki mintha meg lenne 
ölve. Róla mondta az őt megszólító vén, hogy ő felnyitja a könyvet, és hét 
pecsétjét. Amikor aztán a Bárány valóban átvette a királyi széken ülőnek 

jobb kezéből a könyvtekercset, a négy élőlény és a huszonnégy lelkes állat, 
akiknek kezében hárfa és egy arany csésze volt tele füstölő szerrel, amely a 
szentek imádságát jelképezi, leborult a Bárány előtt, és felcsendült a Krisz- 
tus dicsőségét zengő új ének. De nemcsak ezek énekeltek, mert abban a 
mennyei gyülekezetben egy nagy sereg is, akik a földről jutottak oda, min- 
den törzsből, nyelvből, nemzetből és népből, és dicsőítették a megöletett 
Bárányt, aki drága vérén váltotta meg a népeket Istennek. Az új ének nem 
azt jelenti, hogy azt a közelmúltban szerezte valaki, hanem azt, hogy akik 
Krisztusban újjá lettek, mert kegyelmét elfogadták, azoknak egész lénye 
ezt a dallamot árasztja. Áldott dolog lenne, ha itt ebben a három egyházból 
egybegyülekezett közösségben készek lennénk életünket odatenni Isten 
Igéjének a mérlegére, és számot vetnénk magunkkal, hogy a mi életünk a 
Krisztus kegyelméből megváltott új életnek a dallamát árasztja-e. A test- 
véri közösség megszületéséhez nem az a legfontosabb, hogy mindnyájan 
egynevű egyházhoz tartozzunk, hanem az, hogy mindnyájan mint Krisz- 
tus megváltottai éljünk új életet. 

Így maradunk közösségben egymással a földi és a mennyei gyüleke- 
zetben. A földön élő gyülekezeteknek akkor nagyon nehéz helyzete volt, 
mert éppen egy kegyetlen császár uralkodott. Akkor, amikor a földön a 
Krisztus népe nyögött és sóhajtott, nagy erőforrás volt az a reménység, 
hogy nem lesz ez mindig így, mert Isten Krisztus által újjáteremti ezt a 
világot, és akkor már nem lesz fájdalom. 


Az Igében Isten többször beszél erről az újjáteremtésről. A régiek 
elmúlnak, hogy újjá lehessen minden. Ez az elmúlás tehát nem az enyé- 
szethez, hanem az új élethez vezet. A reggel felé az éjszakán át vezet az 
út. Ne rettentsen meg minket földi életünk sokszori éjszakai sötétsége. 
De mi ne maradjunk a sötétségben, hiszen az új nap reggele felé közele- 
dünk. Szívünkben már hajnali fény derenghet, ha mint Krisztus megvál- 
tott népe szeretetben tudunk együtt lenni, együtt imádkozni, együtt éne- 
kelni, és megköszönni Istennek, hogy erre az együttlétre most is alkalmat 
készített. Ámen 


Magasztalunk téged, mindenható Isten, világot teremtő szent 
fenség, Édesatyánk az Úr Jézus Krisztusban gondviselő jóságo- 
dért, megtartó kegyelmedért. Hálát adunk néked, hogy ebben a 
hónapban ima-hetet tarthatnak a világ minden részén élő népe- 
id, és részekre szakadt egyházad püspökei és érsekei együtt 
készíthették elő ezt az imahetet. Hálát adunk neked, hogy az 
egyházfők imádkozással kérték Szentlelked Megvilágosító hatal- 

mát, hogy ebben az évben a Szentírás mely részein keresztül 
akarod tanítani, ébresztgetni és közös hitvallásra hívogatni a te 
Krisztust követő népedet. Nagy ajándékod Atyánk, hogy most 
köztünk is úgy hangzik Igéd, hogy egyházad három különböző 
nevű közösségéből lehetünk itt együtt, hogy Igédet hallgatva, 
énekelve és imádkozva kérjük áldásodat és segítségedet. Te 
abban is meg tudsz segíteni, hogy egymást jobban megismerhes- 
sük, és egy akarattal járhassunk szeretetben megváltó Krisztu- 
sunk nyomdokain, és ne adjunk okot közbevetett ítéleteidre. Add 
Atyánk, hogy szent Igéd ezen az imahéten se térjen hozzád visz- 
sza üresen, hanem legyen annak gyümölcse az őszintébbé váló 
testvéri közösség. Megváltó Krisztusunk nevében kérünk, hall- 
gasd meg imádságunkat. Ámen 


Záróének: 170. dics. (1996.) 

Illés a Hóreb hegyén 
Főének: 247. dics. Igeolvasás: 1. Királyok 19,1-18 


Amikor Abáb elmondta Jezábelnek mindazt, amit Illés tett, és hogy 
a prófétákat megölte karddal, Jezábel követet küldött Illéshez ezzel az 
üzenettel: Úgy bánjanak velem az istenek most és ezután is, hogy holnap 
ilyenkorra azt teszem veled, ami azokkal történt! 

Illés megijedt, elindult és elment, hogy mentse az életét, és elérkezett a 
júdai Beérsebába. Legényét ott hagyta, ő pedig elment a pusztába egynapi 
járóföldre. Odaérve egy rekettyebokorboz, leült alá, meghalni kívánt, és 
ezt mondta: Elég most már, URam! Vedd el életemet, mert nem vagyok 
jobb elődeimnél! Azután lefeküdt, és elaludt a rekettyebokor alatt. De egy- 
szer csak egy angyal érintette meg, és ezt mondta neki: Kelj föl, egyél! Ami- 
kor föltekintett, látta, hogy a fejénél forró kövön sült lángos és egy korsó 
víz van. Evett és ivott, majd újra lefeküdt. 

Az ÚR angyala másodszor is visszatért, megérintette, és ezt mondta: 
Kel; föl, egyél, mert erőd felett való út áll előtted! Ő fölkelt, evett és ivott, 
és annak az ételnek az erejével ment negyven nap és negyven éjjel az Isten 
hegyéig, a Hórebig. 

Itt bement egy barlangba, és ott töltötte az éjszakát. Egyszer csak így 
szólt hozzá az ÚR igéje: Mit csinálsz itt, Illés? Ő így felelt: Nagyon buz- 
gólkodtam az ÚRért, a Seregek Istenéért, mert Izráel fiai elhagyták szö- 
vetségedet, lerombolták oltáraidat, prófétáidat pedig fegyverrel ölték meg. 
Egyedül én maradtam meg, de az én életemet is el akarják venni. Az ÚR 
ezt mondta: Jöjj ki, és állj a hegyre az ÚR színe elé! És amikor elvonult az 
ÚR, nagy és erős szél szaggatta a hegyeket, és tördelte a sziklákat az ÚR 
előtt; de az ÚR nem volt ott a szélben. A szél után földrengés következett; 
de az ÚR nem volt ott a földrengésben. A földrengés után tűz támadt; de 
az ÚR nem volt ott a tűzben. A tűz után halk és szelíd hang hallatszott. 
Amikor Illés ezt meghallotta, palástjával eltakarta az arcát, kiment, és 
megállt a barlang bejáratánál. Egy hang pedig így szólt hozzá: Mit csi- 
nálsz itt, Illés? 

Ő így felelt: Nagyon buzgólkodtam az ÚRért, a Seregek Istenéért, mert 
Izráel fiai elhagyták szövetségedet, lerombolták oltáraidat, prófétáidat 
pedig fegyverrel ölték meg. Egyedül én maradtam meg, de az én életemet 
is el akarják venni. Ekkor azt mondta neki az ÚR: Menj, kelj ismét útra 
a pusztán át, Damaszkuszba, és amikor odaérsz, kend fel Hazáélt Arám 
királyává. Azután Jéhút, Nimsi fiát kend fel Izráel királyává; Elizeust, az 
ábél-mebólái Sáfát fiát pedig kend fel prófétává a magad helyébe! És aki 

majd megmenekül Hazáél kardjától, azt Jéhú öli meg, és aki megmenekül 
Jébú kardjától, azt Elizeus öli meg. 

De meghagyok Izráelben bétezer embert: minden térdet, amely nem 
hajolt meg a Baal előtt, és minden szájat, amely nem csókolta meg azt. 


Örök irgalmú Isten, mennyei Édesatyánk, hálát adunk néked 
megtartó jóságodért, és mindazért az örökkévaló és ideigvaló java- 
kért, amivel az elmúlt héten is megajándékoztál minket. Megkö- 
szönjük, hogy megadod mindennapi kenyerünket, hogy adtál erőt 
munkáink végzéséhez, hogy valamikor a munkanapok fáradalmai 
közt is együtt lehettünk Igéd körül. Könyörgünk, hogy azt a sok 
mindent, ami bennünket egymástól is és tetőled is elválaszt, tud- 
juk lerakni, hogy most, amikor újra együtt lehetünk szent házad- 
ban, érje el a szívünket a te Igéd, hogy amikor odakint járunk a 
világban, tudjunk a te megváltott gyermekeidhez méltóan élni és 
szólani. Vésd szívünkbe életformáló Igédet Üdvözítőnk az Úr Jézus 
Krisztus szent nevében kérünk. Ámen 


Igehirdetés előtti ének: 162 dics. 7. vers Alapige: 1. Királyok 19,13 


És mikor Illés ezt hallotta, befedte arcát palástjával és kiment, 
megállott a barlang ajtajában, és íme, szózatot hallott: mit csinálsz 
itt Illés? 

Kedves Testvéreim, 


A felolvasott igeszakaszban az Ószövetség-i nép egyik prófétájának 
Illésnek az életéből hallottunk egy kicsinyke részt. Akkor, amikor ezek 
az események történtek már éppen lejátszódott a Kármel hegyi isteníté- 
let, amelyben Isten olyan hatalmasan megmutatta, hogy élet, jövendő, a 
természet minden adománya, amire a pogányok hivatkoztak, nem vala- 
milyen bálvány istennek az adományai, mert az a mindenható Isten 
atyai kezéből származik. A Kármel hegyi történet ítélettel és áldozat- 
tal fejeződik be. Ennek az lett a következménye, hogy az ország kegyet- 
len uralkodója Akháb király, aki pogány felesége indíttatására maga is 
a bálvány istenek előtt hajlongott, elfordult Istentől. A pogány feleség 
kívánsága szerint a király üldözte a prófétákat, tehát Isten Igéjének a tol- 
mácsolóit. Vérontás, pusztulás, szörnyűségek sora töltötte be az ország- 
nak, a gyülekezetnek az életét. Illés ilyen körülmények közt is Isten 
szolgálatában állott. A királyi család megüzente neki, hogy meg kell hal- 
nia, ugyanaz a sors lesz osztályrésze, mint a Baál papoknak a Kármel 


304 


hegyén. Akkor zajlott le az az esemény, hogy fáradtan és szorongó lélek- 
kel ment a pusztába, leült egy fa alatt és így sóhajtott Istenhez: Uram, 
elég. Nincs semmi értelme, hogy még éljek. Küldetésemet betöltöttem, 
tolmácsoltam üzenetedet, és a te gyermekeidet mégis halálra keresték, 
most pedig az én életemet akarják kioltani. Vedd el te az én életemet, mert 
én sem vagyok jobb, mint atyáim. Nagy megfáradásában, keserűségében 
meg akart halni. Az élet nehéz fordulói során sok testvér átéli, amit akkor 
Illés próféta átélt. Nagyon sok ember kerül ma is hasonló lelki állapotba. 
Mert megfáradnak a legkülönbek is, ellankadnak a legerősebbek is. Sokan 
vészeltünk már át ilyen kétségbeesett, reménytelennek tartott élethelyze- 
tet. Ilyenkor könnyen azt mondja az elcsüggedt, kilátástalan helyzetben 
levő ember: nincs értelme, hogy tovább vonszoljam életemet. De Isten 
gondoskodott róla, hogy ez a nagyon megfáradt, tépett életű gyermeke 
új erőt nyerjen. Pihenőt adott neki, és táplálta őt. Pihenés és táplálko- 
zás után nekiindult egy hosszú útnak. Még az ország határát is átlép- 
te, hiszen egészen a szövetségkötés hegyéig, Hórebig, ismertebb nevén 
a Sinai hegyig ment. Ez az újabb szövetségkötés akkor történt, amikor 
Isten már kiszabadította népét az egyiptomi rabságból és a Tízparancso- 
lat törvényét adta nekik. A Tízparancsolatban írásban is kijelentette Isten 
népének, hogy ő az Úr, aki kiszabadította őket Egyiptomból, ezért az 
Ígéret földjén ne boruljanak le bálványistenek előtt. Erre a helyre ment 
vissza Illés. Bement ott egy barlangba, és ott szólította meg őt Isten: Mit 
csinálsz itt Illés? 

Miért pont arra a helyre ment Illés ahol megújította Isten azt a szövetsé- 
get, amelyet több mint négyszáz esztendővel azelőtt Ábrahámmal kötött. 
Vannak olyan helyek az ember életében, amelyeknek az élet későbbi sza- 
kaszában szinte mágneses vonzó ereje van. Nagyon sokan nem ott élik 
le az életüket ahol születtek. Sokan messzire elsodródnak, már évtizede- 
ket töltenek idegenben és egyszer csak feltámad szívükben a vágy, hogy 
visszamenjenek oda, ahol a bölcsőjük ringott, a szülőföldre. Jó ilyenkor 
kegyeletes szeretettel megállani szüleink, nagyszüleink sírjánál, hálával 
emlékezni azokra, akik gyermekkorunkban életünk gyámolítói, jó útra 
segítői voltak. Ezeknek a szép gyermekkori élményeknek az emlékét jó 
néha egy kicsit felújítani. Vannak megdöbbentő emlékek is, bűntények is, 
amelyeknek elkövetői egy idő után ösztönös vágyat éreznek, hogy visz- 
szamenjenek az elkövetett, sokszor borzalmas bűntények színhelyére. 
Az ilyen eseményeket például a bűnüldöző szervek, akik nyomozásaik- 
ba pszichológusok segítségét is beiktatják, néha éveken át figyelik, és ezek 
alapján leplezik le az egykori események után talán sok év múlva az egy- 
kori bűntényt. 

Illés azért ment vissza a Sinai hegyhez, mert az kitörölhetetlen emlékű 
helye volt számára Isten atyai szeretetének. Isten a Tízparancsolatot is 
féltő szeretettel adta népének. Nem azért, hogy korlátozza emberi sza- 
badságukat, hanem azért, hogy legyen számukra életük meredek szakadé- 
kai peremén védő korlát, amely megóvja őket a mélyre zuhanástól. Azért 
kérdezte meg a barlangban meghúzódó Illést Isten: Mit csinálsz itt Illés? 
Isten ismeri a szívünket és tudja, hogy milyen gondolatok, vágyak, aka- 
ratok mozgatják a tetteinket. Ő bizonyára látta az Illés szívében készen 
lévő választ erre a kérdésre: Uram, eljöttem ide szeretetből fakadó szö- 
vetséged megújításának erre a helyére, mert a te néped hűtlen lett hozzád. 
Uram én elfogadtam a küldetést, amivel megbíztál továbbadtam a szót, 
amelyet nékem adtál - és az eredmény az, hogy a te gyermekeid elhagy- 
tak téged, oltáraidat lerombolták, szolgáidat, a prófétákat kipusztították. 
Egyedül maradtam és nékem is az életemre törnek. Illés úgy látta, hogy 
Isten népe elhagyta Urát, elpártolt tőle, nincs itt már értelme, hogy én a 
te Igédet tovább prédikáljam, hogy tovább magyarázzam ennek a népnek 
a te akaratodat. Ezek után a keserű szavak után szólította ki Isten Illést a 
barlangból és azt mondta neki: Állj a kősziklára. Isten egy figyelmeztető 
leckét akart adni szolgájának, a természeti erőknek a megnyilvánulásával. 
Illés kiállt a sziklára, erős szél támadt, amely szaggatta a hegyeket és tör- 
delte a sziklákat, de az Úr nem volt ott a szélben. Aztán megmozdult a 
föld, de az Úr nem volt ebben a földrengésben sem. Utána tűz támadt, de 
az Úr nem volt a tűzben sem. A tűz után Illés halk és szelíd hangot hallott. 
Lement a barlang lejáratához palástjával eltakarta az arcát és Isten ismételt 
kérdésére kiöntötte búsulását Isten előtt népének hűtlensége miatt. A ter- 
mészeti jelek Isten jelei voltak, követek, amelyek azt jelezték, hogy Isten 
itt van, közeleg, mint az Igében halljuk mindezek az Úr előtt mentek. A 
jelekben Isten hatalma nyilvánul meg. Illés aztán visszament a barlangba, 
közben csendesség lett és ebben a csendben újra hallotta Illés Isten kérdé- 
sét: Mit csinálsz itt Illés? 

Áldott dolog, hogy Isten tud csöndességeket adni az életünkbe. Arról 
majdnem mindnyájan tudnánk beszélni, hogy nemcsak az Illés életében 
volt ott a Hóreben szél, vihar, földindulás, hanem a mi életünkben is van- 
nak ilyenek. Korunk embere is gyakran kerül viharokba, sokszor ellen- 
széllel küzd. Gyakran megrendül a reménységünk, a bizalmunk, a hitünk, 
a bajok és szenvedések tüzét is mindnyájan ismerjük. Mindezek Istennek 
figyelmeztető, ébresztő követei. De Isten ad áldott csöndességeket is az 
életünkbe. Azonban korunk emberének egyik nagy baja az, hogy nem tud 
igazán csendben lenni, Isten előtt csendben maradni. Zajos korban élünk. 
Zaj az utcákon, a munkában, a műhelyekben, a gyárakban. Zaj a szórako- 

zóhelyeken, az otthonokban, ahol sokszor messziről jött hangok zajong- 
nak. A fiatal nemzedék szinte a hangos zajba menekül, és ezzel mene- 
kül Isten halk és szelíd szavának a meghallásától. Bárcsak jobban keres- 
nénk öregek és fiatalok egyaránt életünknek a csöndességeit, hogy ebben 
a csendben minden ember meghallhassa Isten üdvösséget munkáló, halk 
és szelíd szavát. Isten tőled is megkérdi testvérem: Mit csinálsz te itt? Jó 
jel, áldott dolog, hogy itt vagy, de mi hozott most ide ebbe a templom- 
ba? Mit keresel: Békességet, vigasztalást, örömöt, testi-lelki gyógyulást? 
Illés az Isten ügye miatt búsult, Isten népének a közönye, a keménysége 
és sok esetben Isten nélküli életmódja miatt. Életmódunkkal mi is sokszor 
elszigeteljük magunkat egymástól és Istentől. Mert ahol megfogyatkozik a 
hit, a szeretet az Istenre figyelő lelkület, ott az ember magányosságra ítéli 
magát még akkor is, ha sokan élnek együtt egy otthonban. 

Illést aztán megvigasztalta Isten. Bárcsak a mi szívünkben is ott len- 
ne az Isten ügye miatti szomorúság, amikor annak okozói mi magunk 
vagyunk. Szükség lenne őszinte önvizsgálatra. Mit tanulnak tőlünk gyer- 
mekeink, nemcsak szavakban, hanem életünk példaadásában is, akkor, 
amikor az Istenre való figyelésről, Isten szeretetéről, Jézus Krisztus halál- 
ra menő áldozatáról és Isten országáról van szó? Isten azzal is megvigasz- 
talta Illést, hogy tudtára adta; Illés, te nem vagy egyedül. Akármennyire 
hatalmaskodik a király, igyekszik kipusztítani a prófétákat, akármennyire 
is hűtlen a nép, , Ő meghagyott magának Izráelben hétezer embert. Min- 
den térdet, amely nem hajolt meg a Baal előtt és minden szájat, amely azt 
nem csókolta meg”. Illés már le akarta tenni a szolgálatot, mert nem tar- 
totta érdemesek annak folytatását. Isten pedig azt mondja Illésnek, mivel 
már megfáradt ember volt, hogy kenje fel utódjául Elizeust, hogy utána 
majd ő legyen helyette a prófétaság tovább-vivője. 

Gyülekezeteinkben is nagy veszély a csüggedés, lemondás a hitben 
való életről és a hívő életrendhez tartozó kötelességeknek a teljesítéséről. 
Mindenki végezze a maga munkáját, a maga helyén, ahová őt Isten állítot- 
ta, mert ez a mi küldetésünk. A többi gondot pedig hagyjuk hívő szívvel 
a kegyelmes Istenre. Ámen 


Alázatos bűnbánattal csöndesedünk el szentséges színed előtt, 
könyörülő Isten, irgalmas Édesatyánk az Úr Jézus Krisztusban. 
Sokszor fölöttünk is beborul, sokszor körültünk is köd van, és nem 
látjuk kegyelmed napját, sokszor elcsüggedünk, elkeseredünk, 
megfáradunk. A világ köde olykor a hitünk látását is elhomályo- 
sítja. Könyörülj rajtunk Atyánk. Jó nekünk, amikor küzdelmekkel, 
bajokkal botlásokkal terhelt életünkbe belecsendül a te atyai szód. 

Nyomában kezdjük másképpen látni a világot. Körültünk kezd fel- 
szállni a hitünkben elbizonytalanító köd, fölöttünk oszlik a kétsé- 
gek felhője, és kezd előtűnni és ránk ragyogni a te szeretetednek 
a napja. Ilyenkor olyan jó feléd forduló hittel átélni Atyánk a ked- 
ves énekversben levő igazságot: Szólj és csitítsd a bút, mert bú 
és gond gyötörnek. Szólj, hogy legyen szavad ír, s gyógyító erő. 
Szólj, dicsőséged úgy még szebben tündökölhet, és mindörök- 
re nő. Mutasd meg köztünk is a halk és szelíd szónak a hatalmát, 
hogy az meg tud újítani szíveket, és meg tud változtatni embereket. 
Te tudod, ki milyen viharból jött most ide a templomba, hogy Igéd 
szelíd szava csöndesítse a szívében is dúló vihart, hogy legyen 
ott is békesség. Légy irgalmas hozzánk, ha a betegségnek a ful- 
lánkját hordozzuk testünkben vagy lelkünkben és gyógyítsd meg 
betegségünket. Vigasztald a gyászolókat, hogy megváltó Krisztu- 
sunk kitárt karokkal várja a túlsó oldalon hazaérkező megváltottait. 
Áldd meg otthonainkat, hogy ott egymás életét vonzó és gyógyító 
szívű emberek tegyék széppé egymásnak az életét. Adj népednek 
és egyházadnak rád tekintő, benned bízó, a te követségedben élő 
hűséges vezetőket. Megváltó Krisztusunk nevében kérünk, hall- 
gasd meg imádságunkat. Ámen 


Záróének: 488. dics. (1987.) 


308 


Igehirdetés sorozat a Jelenések könyvéből 


Prófétai Ige 
Főének: 450. dics. Igeolvasás: Jelenések 1,1-6 


Ez Jézus Krisztus kinyilatkoztatása, amelyet Isten adott neki, hogy 
közölje szolgáival mindazt, aminek hamarosan meg kell történnie, és ame- 
lyet angyalával elküldve kijelentett szolgájának, Jánosnak. Ő pedig bizony- 
ságot tett Isten igéjéről és Jézus Krisztus bizonyságtételéről; mindenről, 
amit látott. Boldog, aki felolvassa, és boldogok, akik hallgatják ezeket a 
prófétai igéket, és megtartják azt, ami meg van írva bennük: mert az idő 
közel van. János, az Ázsiában levő bét gyülekezetnek: Kegyelem néktek és 
békesség attól, aki van, és aki volt, és aki eljövendő, és a hét lélektől, akik 
trónusa előtt vannak; és Jézus Krisztustól, a hű tanútól, aki elsőszülött a 
halottak közül, és a föld királyainak fejedelme; aki szeret minket, és vére 
által megszabadított bűneinktől, aki országa népévé tett minket, papok- 
ká az Isten, az ő Atyja előtt: övé a dicsőség és a hatalom örökkön-örök- 
ké. Ámen 


Örökkévalóság Ura, könyörülő Édesatyánk az Úr Jézus Krisz- 
tusban. A te kegyelmi ajándékod, hogy felvirrasztottál erre az új 
napra és mi hálaadással köszönjük ezt az ajándékot. A te ajándé- 
kod, hogy ma újra együtt lehetünk Igéd körül és kitárulkozó szív- 
vel hallgathatjuk a te atyai üzenetedet. Kérünk, bocsásd meg, ha 
sokszor jobban leköti figyelmünket sok más beszéd, amely a világ- 
ban hangzik körültünk, mint a te Igéd. Légy irgalmas hozzánk, 
hogy amikor a hazugság fejedelme a sátán megkörnyékez bennün- 
ket, tudjuk mi is mondani Urunk szavait, hogy távozz tőlem sátán, 
mert ártásomra vagy nékem. Ne engedd, hogy olyanná váljunk, 
mint ősszel a hulló falevelek, melyeket hol ide, hol oda sodornak 
a szelek. Munkálkodj Lelked által szívünkben most is, hogy itt hal- 
lott Igédnek legyen folytatása az életünk, hogy legyen mélyebb 
a hitünk, őszintébb és tisztább a szeretetünk. Kérünk, áldd meg 
ennek az órának a folytatását is, és segíts, hogy hű gyermekeid- 
ként tudjunk élni otthon a családban szeretteink közt, és odakint 
a világban is látszódjon rajtunk, hogy Igéd szívünkben gyökeret 
vert, és gyümölcsöt terem. Megváltónk nevében kérünk, hallgasd 
meg imádságunkat. Ámen 

Igehirdetés előtti ének: 226. dics. 2. v. Alapige: Jelenések 1,1-3 


Ez Jézus Krisztus kinyilatkoztatása, amelyet az Isten adott 
neki, bogy közölje szolgáival mindazt, aminek bamarosan meg 
kell történnie, és amelyet angyalával elküldve kijelentett szolgá- 
jának, Jánosnak. Ő pedig bizonyságot tett az Isten Igéjéről és a 
Jézus Krisztus bizonyságtételéről, mindenről, amit látott. 


Kedves Testvéreim, 


A Jelenések könyve a Szentírásnak egyik legcsodálatosabb része. Az 
egész Szentírás csodálatos, mert az nemzedékek hosszú során át készült, 
első és utolsó sorainak az írása között valószínűleg jóval több, mint ezer 
esztendő van, és az mégis minden kor minden emberét megszólítja, aki 
azt kereső értemmel, és hittel olvassa. Az értelem és a hit egyformán fon- 
tos. Ahhoz, hogy a csecsemőből felnőtt legyen, időre van szükség. Ahhoz 
hogy a kiskorú emberiség érett bölcs emberiséggé váljon, évezredekben is 
nehezen kifejezhető időre van szükség. Korunk embere már sokfelé ága- 
zó tudományos ismerettel dicsekedhet, de ha a különböző antropológiai, 
pszichológiai és pedagógiai irányzatú tudósok azt a feladatot kapnák, hogy 
adjanak ki igazságos bizonyítványt korunk emberének az érettségéről, 
bölcsességéről és emberségéről, ezek a tudósok aligha adhatnának ki más 
osztályzatot, mint alig elégségest, vagy elégtelent. Miért? Mert korunk 
embere már sok mindent tud, de nem tud szeretetben, becsületességben, 
emberségesen, tartósan és józanul együtt élni egymással. Sokan teszik 
tönkre a maguk és embertársaik életét. Országaink vezetőinek az élcsapa- 
tában sokasodnak a milliókat eltüntető korrupciós botrányok, sokasodnak 
a rablások, gyilkosságok, és a börtönlakók. Pedig Isten a teremtés hajnalán 
szép és jó világot teremtett. Teremtése koronájának, az embernek Éden- 
kertet adott és megadta az utasítást is a szép és jó életre. De az ember nem 
tartotta meg Isten útmutatását. Ezért elvesztette az Édent, és az Édenen 
kívül hamar elfelejtette Istent is. 

A bűnnel viaskodó embernek sokasodtak a problémái, hiszen egyre 
jobban megismerte világát és a veszélyeket, amelyek az embert fenyege- 
tik. Amikor Isten érettnek tartotta az időt, választott egy embert, aki- 
nek leszármazottain keresztül majd Megváltót küld a földre, aki áldássá 
lesz egész világra. Így lett Ábrahám népéből az ószövetségi gyülekezet. 
Kemény-nyakú és sokszor engedetlen nép volt ez, de ez a nép már tudott 
a teremtő Istenről a sok Istent elképzelő pogány világban. Ebben a gyüle- 
kezetben már sokan tudakozódtak Isten akaratát illetően, és aki őt kere- 

si, megtalálja. Isten sokszor megszólított némelyeket az őt keresők közül. 
Hiszen a földön élő embernek sok kérdése, sok megoldatlan problémája 
van. Ki adjon feleletet pl. az ember ősi kérdésre, hogyan jött létre a világ, 
mi az emberi élet értelme, és mi lesz, ha ez véget ér? A népek között már 
sokan tépelődtek ilyen emberi kérdésekkel, és mivel ezekre nem tudhat 
senki feleletet adni, a gondolkodók leírták a maguk elképzelését a kérdés- 
sel kapcsolatban. De minden ilyen kérdésre adott válasz csak elképzelés, 
hipotézis. Nem véletlenül kezdődik a Szentírás ezzel a mondattal: , Kez- 
detben teremtette Isten az eget és a földet. A föld kietlen és puszta volt, 
de Isten Lelke lebegett a vizek fölött.” Tehát a teremtésnek nincs embe- 
ri tanúja és Isten megváltó akarata emberi életünkre nézve is Isten szívé- 
ben született meg. 

A Jelenések könyvében pedig a teremtett mindenségről, Isten megvál- 
tást készítő kegyelméről, a világ és az ember jövőjéről van szó. Isten Igéje 
nem menetrend, amelyből ki lehet pontosan olvasni, hogy mikor érkezik 
a világ Isten országának a teljességéhez, és Isten akarata megvalósulásához. 
Életünk, világunk sok megrázkódtatáson át halad az Isten által kitűzött 
cél felé. Közben a sátán is végzi hitető munkáját, és sok csatát megnyer. A 
Szentírásban, különösen a Jelenések könyvében már erről is szó van, de 
arról is, hogy a hazugság fejedelme végül elveszti a háborút. Megvalósul 
az, amit a mennyei Atyához visszatérő Krisztus mondott mennybemene- 
tele előtt: , Nekem adatott minden hatalom mennyen és földön." 

A Jelenések könyvéről a legtöbb bibliakutató azt írja, hogy azt Jézus 
legfiatalabb tanítványa, a szeretet apostola írta a Kr. utáni kilencvenes 
évek elején, tehát idős korában. Akkor már a Római birodalom is rossz 
szemmel nézte a krisztuskövetőket, mert nem borultak le állami ünnepe- 
ken a császár képe előtt. Az ószövetségi gyülekezetben Isten a prófétá- 
kat ihlette Lelke által írásra, ebben az esetben Jézus kedves tanítványát, 
Jánost, külön a lelkére kötve, hogy amit látott és hallott, azt írja meg egy 
könyvben. Az Isten Lelke által ihletett ember nem azt írja, amit ő kigon- 
dol, hanem azt, amit Isten a szívébe, vagy szájába helyezett. Így a Szentírás 
betűit is emberek írták, de azok az emberek Isten Lelke által vezetett esz- 
közök voltak. Ezért van a Szentírásban felelet minden olyan emberi kér- 
désre, amelyre csak Isten válaszolhat. Ezek között a kérdések között van 
a jövendő kérdése is. Az ember sok mindent megtesz, hogy a jövőt kifür- 
késsze, de a jövő Isten kezében van, és az ember csak annyit tud belőle, 
amennyit Isten kijelent, amennyiről ő oldalra húzza titkainak takaróját. 
Azért nevezzük a Szentírás prófétai könyveit kijelentésnek, leleplezésnek, 
apokalipszisnek. Isten azonban a jövőt nemcsak leleplezni tudja, hanem 
formálni, megváltoztatni is, mert egyedül ő az örök létező. A jelen min- 

den pillanatban múlttá változik, minden elmúlik, de ő örökkévaló. A 90. 
zsoltárban ezt így valljuk meg: , Te voltál és te vagy erős Isten, és te meg- 
maradsz minden időben." A hit számára ez nagy vigasztalás. Mert az örök 
Isten bűnt büntető szent fenség, aki a bűn áradatának nem adhat szabad 
utat, és azért küldte a világra szeretett fiát, hogy ő fizesse le a váltságdí- 
jat a bűn rabságába került emberért. Jézus Krisztus ezt gyermeki enge- 
delmességgel megtette. Így lett ő Isten akaratából Megváltónkká. Letette 
értünk életét. Hogy Isten ezt az áldozatot elfogadta, azzal mutatta meg, 
hogy szent Fiát feltámasztotta a halálból. Ez a feltámadás előlege minden 
ember feltámadásának, aki hitével ezt az áldozatot elfogadja. Ezért nagy 
öröm, hogy Megváltónk visszatérését ígérte. Az utolsó idő, a teljes megvál- 
tás akkor fejeződik be, amikor hatalommal és dicsőséggel visszatér Jézus 
Krisztus. Krisztusban Isten újjáteremti a világot, és ennek az újjáteremtés- 
nek egy mozzanata lesz az Ige bizonyságtétele szerint a feltámadás. 
Amikor tehát a Jelenések könyvét olvasva vagy hallgatva a jövő felől 
szeretnénk ismereteket szerezni, akkor tekintsünk hittel és reménységgel 
Jézus Krisztus felé. Mert a világnak, az emberiségnek a jövője nem valami 
személytelen hatalomnak, nem a vak sorsnak, hanem Jézus Krisztusnak a 
kezében van, aki szeret minket, és életét adta megváltásunkért. Mert a sze- 
retet szépnek és jónak akarja látni azt, akit szeret, és ha nem az, azzá akarja 
tenni. Gondoljunk csak arra, milyen türelmes szeretettel füröszti az anya 
kisgyermekét naponta. S ha a gyermek naponta többször beszennyezi a 
ruháját, az anya naponta többször leveti róla a szennyes ruhát és tisztát ad 
helyette. A sok tennivaló és gond között honnan veszi hozzá az erőt? Ez 
az erőforrás a szeretet. Gyors ritmusú életünk hajszájában gyakran kapunk 
lelki sebeket. De azt is megtapasztalhatjuk, hogy még nagy és mély lelki 
sebek is könnyen gyógyulnak az olyan sebesültek esetében, aki mellett van 
valaki, aki önzetlen szeretettel tudja adni a sérültnek önmagát, megértését, 
jóságát, szeretetét. Igénkben azt mondja Isten, hogy ő szeret és vére által 
megszabadított minket bűneinkből, és tett minket királyokká és papok- 
ká, Istennek, az Atyának. A királyok uralkodnak. De övéinek Jézus azt 
mondja, hogy ez ne így legyen közöttük. A hívő ember uralkodása azzal 
kezdődik, hogy tudunk uralkodni önmagunkon. Ez nehéz feladat. Mások- 
nak könnyebben parancsol az ember, mint önmagának. Milyen nehezen 
tudnak uralkodni a különböző szenvedélyek rabságában élők önmagukon. 
Pedig vannak szenvedélyek, amelyek összetörik egy családnak a békessé- 
gét, boldogságát és örömét. Gondoljunk csak a kártya, játékautomaták, 
alkohol, kábítószerek, és a nikotin szenvedélyére! Azzal, hogy tudunk 
uralkodni szenvedélyeink fölött, csak kezdődik, de nem fejeződik be a 
hívő ember uralkodása. A Szentírásban van egy ilyen mondat is: „Ami- 

kor a mi Urunk Jézus Krisztus megjelenik, vele együtt ti is megjelentek 
dicsőségben." A mai igeversben az is elhangzik, hogy Isten nemcsak kirá- 
lyokká, de papokká is teszi övéit. Az ószövetségi gyülekezetből szárma- 
zók ezt nagyon jól megértették, mert ismerték az Ószövetség e mondatát 
is: „A pap szájából törvényt vár a nép." Ez azt jelenti, hogy a pap egyik 
küldetése az emberek tanítása volt. A fő küldetése az ószövetségi papnak 
az volt, hogy újra és újra bemutatta Istennek a gyülekezet tagjainak sokfé- 
le áldozatát. Az Újszövetségben is van szó áldozatról, de Isten tőlünk már 
nem kíván étel és italáldozatok, sem semmi más olyan áldozatot, ami elő 
van írva az ószövetségi Törvényben. Isten tőlünk „életáldozatot” kíván. 
Reformátorunk a saját életére nézve így vall erről: , Szívemet, mint egy égő 
áldozatot, neked adom Uram." Egész testben való életünk okos istentisz- 
teletté, Istennek tetsző életáldozattá válik, ha szavainkkal is, munkánkkal 
is Istennek szolgálunk azon a helyen, ahova Isten állított minket. Ilyen 
áldozatokkal válunk mindnyájan papokká. Isten azért tudott olyan nagy 
áldozatot hozni értünk, mert nagyon szeret bennünket. Boldog ember az, 
aki azt tudja mondani: Engem van ki szeretni. Szeret a családom, szeret a 
hitvestársam, szeretnek a gyermekeim. Aki ezt így el tudja mondani, annak 
nem kell átélni az emberi lét egyik legelszomorítóbb szükségét, a szeretet- 
nek a hiányát. Sokan el tudják mondani életük borús, felhős, szeretethiá- 
nyos időszakaiban a költővel együtt: , Szeretném, hogyha szeretnének, s 
lennék valakié..” De a hívő ember szívét nem töltheti el ez a szomorúság, 
mert ha olyan nagyon egyedül lennénk is ott van a szívünkben a bizonyos- 
ság, hogy Isten szeret bennünket. Már a gyermek is szomjazza a szeretetet. 
A szülők néha átélik gyermekeik ilyen szomorúságát; ha a gyermek valami 
rosszat tesz, és az anya vagy apa azt mondja: rossz voltál, nem szeretlek, a 
gyermek szomorkodik. Ez a megbánás jele. Egy idő után a szomorú gyer- 
mek rendszerint odamegy az anyához vagy apához és megkérdezi, hogy 
szeretik-e már őt? Ha a válasz az, hogy a szülő odahajlik hozzá, és meg- 
csókolja, szomorúsága örömmé változik. A felnőtt már nem nagyon kér- 
dez, még a mennyei Atyát is nehezen kérdezzük, hogy szeret-e minket. De 
ő kérdés nélkül is mondja, az Igén keresztül most is mondja, hogy ő sze- 
ret minket, és megmosott bennünket a Krisztus vére által. Szeret, mert ő 
teremtett és ő váltott meg minket. Szeret, mert az ő gyermekei, talán mél- 
tatlan gyermekei vagyunk. 

János, miután megadatott néki, az egyház és a világ jövendőjének láto- 
mása, ezt, mint egy terjedelmes levelet, a Kis-Ázsiában levő hét gyüle- 
kezetnek küldte el. Ezekben a gyülekezetekben bizonyára ismerős volt 
a neve, nem volt rá szükség, hogy többet írjon magáról. Egykori szere- 
tett gyülekezetétől, ahol a krisztusi misszió szolgálatát végezte, a tenger, 

és erős 100 kilométer távolság választotta el. Nem tudjuk hogyan küldte 
el ezt a drágakincsnél is értékesebb küldeményt, hiszen ő száműzetésben 
volt a szigeten, de Isten, aki akarta, hogy a látomás le legyen írva, gondos- 
kodott róla, hogy az eljusson a címzettekhez, sőt arról is, hogy a könyv a 
Szentírásnak részévé váljon. 

A Jelenések könyve a mai kor emberének nehéz olvasmány. Nehéz- 
zé teszi a keleti népeknél ma is alkalmazott képes beszéd. Ezt a próféták 
is alkalmazták. A Jelenések könyvében alkalmazott képek és kifejezések 
az Ezékiel, Dániel, Ézsaiás, Hóseás és más próféta könyveiben is megta- 
lálhatók. Sok kifejezés, fogalom, vagy akár szám megértéséhez a más kul- 
túrkörhöz tartozó mai kor emberének meg kell ismerkednie egy kicsit a 
letűnt évezredek kultúrájának a történetével. A mai Igében is említett hetes 
szám pl. a teljességet jelenti. A hét gyülekezet, hét lélek is ilyen értelem- 
ben értendő. Az első század vége felé már jóval több volt Kis-Ázsiában 
a gyülekezetek száma hétnél, tehát ezek a levelek ma is minden gyüleke- 
zethez szólnak. Ilyen lelki hozzáállással olvassuk mindnyájan a Jelenések 
könyvét. Ámen 


Magasztalunk téged jó Atyánk, hogy kegyelmedet és szeretete- 
det újra és újra kijelented nékünk. Megköszönjük, hogy lélekben 
ma is elvezettél minket szent Fiad, az Úr Jézus Krisztus keresztjé- 
hez és elmondtad, hogy az a kihulló vér, amely ott bűneinkért való 
váltságdíjként folyt ki, megmossa, megszenteli és megújítja éle- 
tünket. Hálát adunk, hogy így lehetünk mi a te megváltott gyerme- 
keiddé, hogy nem kell elvesznünk, nem kell kárhozatra hullani az 
életünknek, és lehetünk itt királyokká, papokká. Segíts kegyelmes 
Istenünk, hogy királyként tudjunk uralkodni önmagunkon, hogy 
ne essünk el gyarlóságainkban, hanem a te akaratod szerint tud- 
juk eltemetni bűneinket. Köszönjük, hogy neked élhetünk, neked 
szolgálhatunk, a te követeid lehetünk. Kérünk, adj testi-lelki erőt, 
hogy mint a te Krisztusban megváltott néped, tudjuk életáldo- 
zattal dicsőíteni a te szent nevedet és így legyünk lelki papság- 
gá mindenütt, ahová te állítottál bennünket. Életünket te vezesd 
Szentlelkeddel, hogy tudjunk egészen akaratod szerinti életet élni, 
a jóra életünkkel példát adni, hogy általunk is dicsőíttessen a te 
szent neved. Oltalmazzad Urunk egyházadat, amelyen keresztül 
hangzik ezen a földön atyai üzeneted, útmutatásod, tanácsod. 
Jézusunk nevében kérünk, hallgasd meg imádságunkat. Ámen 


Záróének: 300. dics. (1999.) 

Első látomás 
Főének: 261. dics. Igeolvasás: Jelenések 1,9-20 


Én, János, testvéretek és társatok Jézussal a szenvedésben, a király- 
ságban és az állhatatosságban, a Patmosz nevű szigeten voltam az Isten 
Igéjéért és Jézus bizonyságtételéért. Lélekben elragadtattam az Úr nap- 
ján, és hátam mögött hatalmas hangot hallottam, mintha trombitáltak 
volna, amely ezt mondta: , Amit látsz, írd meg egy könyvben, és küldd 
el a hét gyülekezetnek: Efezusba, Szmirnába, Pergamonba, Thiatirába, 
Szárdiszba, Filadelfiába és Laodiceába?. Megfordultam, hogy lássam, 
milyen hang szólt þozzám, és amikor megfordultam, hét arany gyertya- 
tartót láttam, és a gyertyatartók között az Emberfiáboz basonlót: hosszú 
palástba volt öltözve, mellén aranyövvel körülövezve; feje és haja fehér 
volt, mint a hófehér gyapjú, szeme, mint a tűz lángja; lába hasonló volt a 
kemencében izzó aranyércbez; hangja olyan, mint a nagy vizek zúgása; 
jobb kezében hét csillagot tartott, szájából kétélű éles kard jött ki, és tekin- 
tete olyan volt, mint amikor a nap teljes erejével fénylik. Amikor meglát- 
tam, lába elé estem, mint egy halott, ő rám tette jobbját, és így szólt: „Ne 
félj, én vagyok az első és az utolsó, és az élő: halott voltam, de íme, élek 
örökkön-örökké, és nálam vannak a halál és a pokol kulcsai. Írd meg tehát, 
amiket láttál: amik vannak, és amik történni fognak ezek után; a hét csil- 
lag titkát, amelyet jobb kezemben láttál, és a hét arany gyertyatartót: a hét 
csillag a hét gyülekezet angyala, a hét gyertyatartó pedig a þét gyülekezet.” 


Mindenható Isten, aki voltál akkor is, amikor még sem föld sem 
ég nem volt formálva, és leszel akkor is amikor az ég és a föld elmú- 
lik, hálát adunk neked teremtő hatalmadért, és életünket oltalmazó 
gondviselő jóságodért. Hálát adunk, hogy te azért adsz napjaink- 
hoz napokat, hogy betöltsük küldetésünket, amellyel a világra küld- 
tél minket. Atyánk, te a magad képére teremtettél minket mégis azt 
kell látnod, hogy a földön fájó valóság az, hogy sok ember nem 
ismeri a te Igédet, és ezért nem ismeri atyai akaratodat sem, ami a 
te jóságod és szereteted megismerésének a fényforrása. Kérünk, 
adj hitet és erőt, hogy úgy tudjuk betölteni küldetésünket, hogy éle- 
tünkkel, szavainkkal és tetteinkkel tudjuk érzékeltetni annak a sze- 
retetnek a melegségét és fényét, amelyről Megváltó Urunk beszélt, 
amikor ezt mondta: Úgy ragyogjon a ti világosságotok az emberek 
előtt, hogy azok látván a ti jó cselekedeteiteket, dicsőítsék meny- 
nyei Atyátokat. Küldetésedben járva adunk hálát életünknek min- 

den napjáért is. Azokért is, amelyeken letehetjük a hétköznapok 
munkaeszközeit, és megállhatunk előtted csöndes imádságra, Igéd 
hallására, és azokért is, amelyeken munkánkkal és életünkkel tehe- 
tünk bizonyságot arról, hogy gyermekeid vagyunk. Urunk nevében 
kérünk, hallgasd meg imádságunkat. Ámen 


Igehirdetés előtti ének 512. dics. 5. vers Alapige: Jelenések 1,17-20 


Amikor megláttam, lába elé estem, mint egy balott, ő rám tet- 
te jobbját, és így szólt: , Ne félj, én vagyok az első és az utolsó, és 
az élő: balott voltam, de íme, élek örökkön-örökké, és nálam van- 
nak a balál és a pokol kulcsai. Írd meg tebát, amiket láttál: amik 
vannak, és amik történni fognak ezek után; a bét csillag titkát, 
amelyet jobb kezemben láttál, és a bét arany gyertyatartót: a bét 
csillag a bét gyülekezet angyala, a bét gyertyatartó pedig amelyet 
láttál, a gyülekezet." 


Kedves Testvéreim, 


A szeretet apostola itt összefoglalva írja le prófétai szolgálatra elhívá- 
sának történetét. Patmoszi száműzetésében bizonyára sokszor volt együtt 
lélekben szeretett gyülekezeteivel, akik őt ismerték, szerették. Míg lehetett, 
nagy odaadással nevelte őket szeretetre. Most azonban a hatalom úgy akarta 
elnémítani ajkán a Jézus Krisztus evangéliumát, hogy a pásztort száműzte. 
Ez az elhívás vasárnap történt. A Szentírásból tudjuk, hogy az akkor for- 
málódó keresztyén gyülekezet Krisztus feltámadása után már nem a szom- 
batot, hanem a vasárnapot ünnepelte a nyugalom napjaként. Az a szombat, 
amikor Jézus a sírban feküdt, a tanítványoknak már nem a nyugalom, 
hanem a nyugtalanság napja volt. Sőt, még a feltámadás hírének a meghallá- 
sa után is ott volt némelyeknek a szívében a nagy öröm mellett a szorongás, 
a nyugtalanság is, mert amikor Jézust a Gecsemáné kertben letartóztatták, 
a tanítványok majdnem mindnyájan szétfutottak. Péter elkísérte őt a főpap 
palotájáig, de azon az éjszakán háromszor megtagadta Mesterét. Örömük 
csak akkor lett teljes, amikor többször találkoztak feltámadott Mesterükkel, 
beszélgettek vele, és missziói küldetésükben megerősítette őket. 

Korunk kételkedésre hajlamos emberében felvetődik a kérdés, hogyan 
szólította meg Isten a prófétákat? Az emberi szívek zárjának a kulcsa a sze- 
retet. A vas, és ma már az elektronikus zárakat a rablók is ki tudják nyitni. 
Az emberi szívet a szerető szívű embereken kívül csak Isten. Mert Isten 
szeretet. És amely szívet Isten nyit ki, ott nem rablás történik, hanem áldás, 

isteni adományoknak az ajándékozása. Emberi tapasztalat, hogy kölcsö- 
nös kapcsolatainkban az egymást szerető szívű emberek, szavak nélkül is 
megértik egymást. Néha egyszerre mondják ki a szavakat, amikor tudtára 
akarják adni a szerető és szeretett társnak, hogy kölcsönösen tudják, mit 
akar, vagy mit gondol a másik. Hogyne tudná akkor megszólítani a min- 
denki gondolatát, vágyát és akaratát ismerő mindenható Isten az embert. 
Jánossal kapcsolatban külön is említés történik a Szentírásban arról, hogy 
őt Jézus szereti. A hatalom őt el akarta hallgattatni, és Isten sokkal több- 
re hívja őt el, mint amennyit a hatalom elvett. Mert nagy ajándék, ha Isten 
hű követei szólják az Igét, de az emberi élet rövid, a szavak elröpülnek, 
az írás megmarad. Ezért kapta János nem is csak egyszer a parancsot: 
„Írd meg tehát, amiket láttál: amik vannak, és amik történni fognak ezek 
után.” Tehát a Bibliának ez az utolsó könyve is a teljes Szentírással együtt 
Isten akaratából lett írva. Ő tárja ki övéi előtt a sok szenvedéssel is ter- 
helt jövendőt, és a végül megérkező Isten országának a teljességét. János 
prófétai küldetésében is, a gyülekezettől elszakítottan is a gyülekezet- 
hez, a Krisztusban megváltottak közösségéhez tartozónak vallotta magát. 
A gyülekezet akkor már két oldalról is veszélyeztetve volt. Ahogy múltak 
az évtizedek, az ószövetségi gyülekezet egyre világosabban kifejezésre jut- 
tatta, hogy nem tartja testvérnek a Krisztust követőket. Ellenségesen viszo- 
nyultak hozzájuk a zsidók, és üldözték őket a császárok, akik népeiktől 
megkövetelték, hogy őket Istenként tiszteljék alattvalóik. Kis-Ázsiában a 
20. században sok mindennel együtt felszínre kerültek hatalmas gyertya- 
tartók, amelyek beszédes bizonyságai a megkövetelt császárkultusznak. 
Két nagy gyertyatartó közé, amely egymással össze volt kötve, odahe- 
lyeztek egy császárképet, hogy a nép az előtt leboruljon, és imádja a magát 
imádtató császárt. Hogy a gyertyatartók nem az ószövetségi nép istentisz- 
teleti céljaira készültek, az arról is felismerhető, hogy a gyertyatartókra 
csak egy gyertya helyezhető, tehát nem hétkarú. János a császárkultusz- 
szal összefüggő, a gyülekezetre nehezedő szenvedésben is részestársnak 
érezte magát. Az ószövetségi prófétáknál ez nem így volt. Azok sokszor 
magányosan, vagy a saját népüktől üldözötten tolmácsolták Istennek a 
figyelmeztető üzenetét. János tudta, hogy Isten őt feladattal bízza meg. 
Először egy hangot hallott, amely a háta mögül hangzott. Meg kellett for- 
dulnia, hogy lássa, hallja mindazt, amit Isten közölni akar vele. Sokszor 
úgy vagyunk mi, ma élő emberek is, hogy háttal fordulunk Istenhez, és 
hogy meghalljuk, megértsük, milyen feladatot akar ránk bízni Isten, arc- 
cal és szívvel felé kell fordulnunk. Amint János megfordult, mindjárt meg- 
jelentek előtte az első mozzanatai annak a képsornak, amelyben Isten az 
emberiségre zúduló eseményeket tárja a szeretet apostola elé. János először 

is hét arany gyertyatartót látott. A sötétséget elűző gyertyatartók közt ült 
trónján egy lény, amelyről János azt írja, hogy , Az Emberfiához hasonló 
volt: hosszú palástba volt öltözve, mellén aranyövvel körülövezve. Feje és 
haja fehér volt, mint a hófehér gyapjú, szeme, mint a tűz lángja, lába hason- 
ló volt az aranyérchez, amely kemencében izzik; hangja olyan, mint nagy 
vizek zúgása jobb kezében hét csillagot tartott; szájából kétélű éles kard 
jött ki; és tekintete olyan volt, mint amikor a nap teljes erejével fénylik." 

Ezeken a képeken bizonyára mindnyájan ráismerünk Jézus Krisztus- 
ra. Ő, mint Emberfia, azt a képet tárja elénk, amely a tanítványok lelkébe 
vésődött, amikor az Olajfák hegyén tőlük búcsúzva ezt mondta: „Nékem 
adatott minden hatalom mennyen és földön." Isten népe ezen a földön 
sokszor eszik keserű kenyeret, de a legnagyobb hatalommal, a szeretet 
hatalmával visszatérő Urunk új világot teremt, amelyben már nem lesz 
szenvedés. Ebben az örömüzenetben felszárítja Isten minden szenvedő 
gyermekének a könnyét. Az egyház megmaradásának a titka, - hogy az 
egyház az évszázadok annyi viharában, amelynek során a változó idővel 
együtt különböző gondolatrendszerek filozófiák és ideológiák sodrásá- 
ba is belekerült és nem sodródott el, - a feltámadt Jézus Krisztus jelen- 
léte. Megtartja ígéretét, hogy ahol az ő nevében jönnek össze emberek, 
jelen van, szól az övéihez, ébresztgeti, tévutakról is visszahozza, pászto- 
rolja őket. Erre utal az, hogy János mindjárt a jövőről szóló képsor elején 
ott látja őt az arany gyertyatartók, a gyülekezetek között. Mert az egy- 
ház nem azért egyház, mert ott olyan emberek vannak, akik tudnak Jézus 
létezéséről és beszélnek is róla, hanem azért, hogy ott elhívott, és Lelke 
által vezetett gyermekein keresztül ő maga pásztorolja nyáját. Embereken 
keresztül, akikre vonatkozik ígérete: „aki titeket hallgat, engem hallgat.” 
A szeretet apostola úgy látta őt, mint akinek már öltözete is elárulja, hogy 
Jézus pap és király. Mint pap, a legdrágábbat, életét áldozta, hogy min- 
den kegyelmét elfogadó ember a halálon át is örök örömre érkezzen. Mint 
király, ő hozza el a szeretet és igazság uralmát. Pilátus kérdésére, hogy ő 
igazán király-e, megvallotta, hogy igen, azonban hozzátette azt is, hogy 
az ő országa nem ebből a világból való. Ezt nem azért mondta, hogy meg- 
nyugtassa Pilátust, hogy az ő királysága nem fenyegeti az ő, vagy császárja 
hatalmát, mert Pilátus is féltette hatalmát. Emberileg volt is alapja ennek a 
félelemnek, mert a zsidó vezetőemberek megfenyegették, hogy ha Jézust 
elbocsátja, nem barátja a császárnak. A pogány Pilátus pedig nem ismert 
mást, csak földi országot. De Jézus bizonyára azért is válaszolt úgy Pilá- 
tusnak, ahogy válaszolt, mert mégiscsak érzékeltetni akarta vele, hogy van 
egy más ország is, (Isten országa) ahol más törvények uralkodnak, mint a 
bűnnel terhelt földön. Ha az ország, amelynek ő a királya, teljességre jut, 


318 


ott igazság, békesség és szeretet lesz az uralkodó alapelv. Ezt Pilátus nem 
értette volna meg. Azt meg különösem nem értette volna meg, hogy a föl- 
dön, amelyen akkor Jézus és Pilátus egyidejűleg éltek, azért játszódnak 
le szörnyű események, mert az ember megszegte Isten utasítását, és neki, 
mint a szeretet, békesség és igazság királyának azért kell a földön meghal- 
ni, hogy ez az új életrend a földön teljességre juthasson. 

Dániel próféta úgy beszél az akkor még csak eljövendő Krisztusról, 
és ezt így írja János apostol is, aki majd a felhőn fog visszajönni a földre, 
és akinek a haja fehér, mint a gyapjú. (7,9513) Amikor Isten az ószövet- 
ségi gyülekezetet, az Ígéret földjére vezette, felhőbe burkolózott, mert az 
ember nem tudta volna elviselni Isten dicsőségének a ragyogását. Jézus, 
amikor az idők teljességében a földre jött, megalázta magát, Isten lété- 
re emberré lett, és mint király is alázatosan vonult be Jeruzsálembe. De 
mielőtt visszatért az Atyához, megmondta tanítványainak nemcsak azt, 
hogy ő visszajön, hanem azt is, hogy nem úgy jön vissza, mint ami- 
kor először jött, hanem hatalommal és dicsőséggel. Először azért jött, 
hogy megkezdje, másodszor azért jön, hogy befejezze a megváltás művét. 
Első földön létekor a megdicsőülés hegyén egy kis ideig látta őt három 
tanítványa mennyei dicsőségben, visszajövetelekor papi palástja, a mellét 
körülövező királyi aranyöve, fehér haja és feje, tüzesen fénylő szeme fog- 
ják kifejezni hatalmát és dicsőségét. A tüzesen fénylő szemek arra emlé- 
keztetnek, hogy a megváltás befejező részéhez hozzátartozik az ítélet is, 
amely nemcsak a tárgyi, anyagi dolgokat látja, hanem az érzéseket, gondo- 
latokat és indulatokat is. Az ítélet eszközévé válik a kétélű kard is, amely 
az Igének a jelképe, mert az el nem fogadott kegyelem, a meg nem szívlelt 
Ige ítéletté válik. Az ítélettől azonban nem kell remegni annak, aki ismeri 
gyarlóságait, de őszintén megbánt bűneit át tudja adni Megváltójának, aki 
azért jött, hogy megváltó halálával lefizesse bűneink váltságdíját, és meg- 
váltottainak kegyelmet adjon. A földi életet ilyen lelkülettel élő emberek- 
nek az ítélet nem kárhoztatást jelent majd, hanem az elfogadott kegyelem 
kihirdetését. , Mert nincs immár semmi kárhoztató ítélet azok fölött, akik 
a Krisztus Jézusban vannak, mert az élet Lelkének a törvénye megszaba- 
dított téged Krisztus Jézusban a bűn és a halál törvényétől". 

Ezek a jövendőt kiábrázoló első képek megrendítették Jánost, hiszen 
ezeken a képeken már az isteni hatalommal és dicsőséggel visszaérkező 
szeretett Mestere volt előtte, és elaléltan földre rogyott. De Mestere a régi 
szeretettel tette fejére a kezét, és vigasztaló szavaival felidézte a múltat 
és a jövőt. , Ne félj, én vagyok az első és utolsó, az élő, pedig halott vol- 
tam, de élek örökkön örökké, és nálam vannak a halál és pokol kulcsai." 
Mintha szavai nyomán eloszlott volna a múltnak, a nagypénteki kereszt- 

re feszítésnek a sötétsége, reményteljesebbé vált volna a jelennek a szen- 
vedéssel terhelt bizonytalansága, és felragyogna a jövő örök dicsősége, a 
szeretet apostola visszakapta erejét, és tudomásul vehette a látottak és hal- 
lottak megírásának ismételt parancsát. A képen a megdicsőült Krisztus 
jobb kezében tart hét csillagot, amely egyes írásmagyarázók szerint szin- 
tén Jézus Krisztusnak a világegyetem fölötti hatalmát jelképezi. A Szent- 
írásban az angyalok úgy állnak előttünk, mint az embertől magasabb rendű 
lények, akik fontos eseményekről közvetítik Isten üzenetét a földön élő 
embereknek. Az , angyal" szó követet, küldöttet jelent, és lehetséges, hogy 
itt a gyülekezetekben Isten Igéjét hirdető vezetőkről van szó. 

Ha Isten életünket megtartja, egy néhány vasárnapon át a Jelenések 
könyvén keresztül hangzik köztünk Isten Igéje. Fogadjuk Isten üzenetét 
ezen a könyvön keresztül is szeretettel és legyen az számunkra életünk sok 
bizonytalanságának a sötétjében fel-felvillanó fénnyé Isten országának a 
teljessége felé vezető életútunkon. Ámen 


Hálát adunk néked örökkévaló Isten Édesatyánk, hogy örök 
Igéd újra belecsendült ideigvaló életünkbe. Hálát adunk, hogy Igé- 
den keresztül ma újra hallottuk az emlékeztetést, hogy te szeretsz, 
és Jézus Krisztusban megváltottál bennünket. Megvalljuk, hogy 
mi olyanok vagyunk sokszor, mint a törött szárnyú madarak, ame- 
lyek törött szárnyuk miatt nem tudnak kéklő magasságok felé szár- 
nyalni. Nekünk nem a szárnyunk tört meg, hanem a hitünk, és ezért 
válik töredezetté az imádságunk is. Kérünk, Atyánk segíts, hogy 
amikor ebben a testvéri közösségben Igédet halljuk, mindig gyógy- 
uljanak megtört szárnyaink. Erősítsd hamar lankadó hitünket, hogy 
tudjunk az imádság szárnyán szent színed elé szállani, és mint sze- 
retett gyermekeid, tudjunk úgy szolgálni néked, hogy életünk által 
áldásod szálljon embertársaink életére is. Kérünk Atyánk, hogy ha 
ez az előtted való elcsöndesedésedre rendelt nap is elmúlik, légy 
velünk a munkanapok erőfeszítéseiben is oltalmazó hűségeddel, 
őriző szereteteddel. Ne engedd, hogy életünk sok erőfeszítése 
között, amikor szükségesnek gondolt javak után rohanunk, elfelejt- 
sük azt a jövőképet, amelyet mai Igénkben is elénk tártál. Kérünk, 
tedd gyülekezeteinket áldott gyertyatartókká, és add átéreznünk, 
hogy e gyertyatartók közt most is itt jár Megváltónk, hogy Igéjét 
szívünkben megáldja, és Szentlelkével vezessen bennünket. Az ő 
nevében kérünk, hallgasd meg imádságunkat. Ámen 


Záróének: 229. dics. (1999.) 

Levél az efézusi gyülekezethez 
Főének: 33. zsoltár Igeolvasás: Jelenések 2,1-7 


„Az efezusi gyülekezet angyalának írd meg: ezt mondja az, aki jobb 
kezében tartja a bét csillagot, aki a hét arany gyertyatartó között jár: 
Tudok cselekedeteidről, fáradozásodról és állhatatosságodról, és arról, 
hogy nem viselheted el a gonoszokat, és próbára tetted azokat, akik apos- 
toloknak mondják magukat, pedig nem azok, és hazugnak találtad őket. 
De az a panaszom ellened, hogy nincs meg már benned az első szeretet. 
Emlékezzél tehát vissza, honnan estél ki, térj meg, és tedd az előbbiekhez 
hasonló cselekedeteidet, különben elmegyek hozzád, és kimozdítom gyer- 
tyatartódat a helyéből, ha meg nem térsz. Az viszont megvan benned, 
hogy gyűlölöd a nikolaiták cselekedeteit, amelyeket én is gyűlölök. Aki- 
nek van füle, ballja meg, mit mond a Lélek a gyülekezeteknek! Aki 
győz, annak enni adok az élet fájáról, amely az Isten paradicsomkertjé- 
nek közepén van. 


Dicsőítünk téged mennynek és földnek teremtő Ura, könyörülő 
Édesatyánk az Úr Jézus Krisztusban. Hálát adunk néked, hogy te 
akkor se feledkezel el rólunk, amikor mi életünk viharaival sod- 
ródva sokszor megfeledkezünk terólad. Tudjuk jó Atyánk, jaj len- 
ne nékünk, ha te egyetlen pillanatra megfeledkeznél mirólunk. 
Köszönjük, hogy te megtartó jóságodat, könyörülő szeretete- 
det, életünk minden pillanatában megmutatod nékünk. Letűnő 
napjainkhoz új napokat ajándékozol, adsz a feladataink végzé- 
séhez elégséges erőt, bajainkban velünk vagy, betegségeinkben 
gyógyítgatsz, és ha életünk útja nagy mélységek fölött halad el, 
szabad hittel magunkhoz ölelni Megváltónkat, aki földi életünk leg- 
nagyobb szakadékán, a síron keresztül is tehozzád vezet, mert a 
bűn mélységéből megszabadított, és feltámadásával legyőzte a 
halált. Kérünk, tedd most is áldássá szívünkben Igédet, hogy általa 
mélyüljön a hitünk és gyógyuljon bűnnel fertőzött életünk. Urunk 
nevében kérünk, hallgasd meg imádságunkat. Ámen 


Igehirdetés előtti ének: 25. zsoltár 6. vers Alapige: Jelenések 2,3-4 
Tudom, bogy van benned állbatatosság, terbet viseltél az én 
nevemért, és nem fáradtál meg, de az a panaszom ellened, bogy 


nincs meg már benned az első szeretet. 

Kedves Testvéreim, 


Abban a levélben, amelynek tartalma a Jelenések könyve, és amelyet 
Isten akaratából Jézus Krisztus íratott a szeretet apostolával, az első meg- 
szólított gyülekezet Efézus. A levelekben hét gyülekezet van név szerint 
is megszólítva, de a Szentírásban, mindenekelőtt a Jelenések könyvében a 
hetes szám a teljesség kifejezője, a levél tartalmát képező üzenetek minden 
gyülekezetre vonatkoznak. Az első fejezetben le van írva a keleti orszá- 
gokban ma is gyakran alkalmazott képes beszédbe, hogy a feltámadt Jézus 
Krisztus itt Jár a gyülekezetek, tehát az aranygyertyatartók közt. Azt 
pedig már földi életében elmondta, hogy ahol az őt követők az Isten orszá- 
gának az evangéliumát hallani akarók az ő nevében gyülekeznek össze, ő 
jelen van köztük. A gyertyatartókat már abban a korban is úgy készítették, 
hogy annak az erős talpra helyezett szára hosszú legyen, és a belé helye- 
zett gyertyák a földtől elég magasra kerüljenek. Az így készített gyertya- 
tartókról messzire látszik, messzebbre árad a fény. Jézus azért nevezi az 
egyházat gyertyatartónak, mert Isten népének az a küldetése, hogy belőle 
messzire áradjon Isten szeretetének, a szeretet evangéliumának a fénye. 
Minden gyülekezet annyi karú gyertyatartó, amennyi Krisztust szív sze- 
rint követő, hívő tagja van. Sokszor mi, hitben élő emberek, egyháztagok 
is panaszkodunk, hogy ez a világ, amelyben élünk, sötét világ. A techni- 
kai fejlődés mai fokán az ember egyre nagyobb fényerejű fényforrásokat 
tud készíteni, de ez nem változtat azon az elszomorító tényen, hogy az 
emberiség ma is a gonoszságok, ravaszságok, hazugságok, szörnyű tettek, 
gyűlölködések, vagy a közöny és hitetlenség megdöbbentő sötétségében 
él. Ezek a fájó tények bennünket hitben élő embereket is nagyon elszomo- 
rítnak, különösen, ha azt tapasztaljuk, hogy világunknak ez a sötétsége itt, 
ott az egyházba is belopakodik, sőt hangadóvá válik. Ahol ez történik, még 
megdöbbentőbbé teszi a helyzetet, hogy ezt a külső sötétségből importált 
állapotot még sötétebbé téve, azt érdemnek tüntetik fel, és kegyes hazug- 
ságok fényes papírjába csomagolva, a maguk részéről mindent megtesznek 
annak érdekében, hogy a valós tények ismertetése minél kevesebb ember- 
hez jusson el. Ez pedig elsötétítés egy arra rendelt közösségben, amelynek 
Istentől kapott rendeltetése, hogy belőle fény áradjon. Mert az egyháznak 
nem az a küldetése, hogy panaszkodjon a sötétség miatt, hanem az, hogy 
a krisztusi szeretet gyakorlásával, emberségével, az igazság miden irány- 
ban való bátor kimondásával, és a hivatalos dolgok tiszteletre méltó ügy- 
intézésével, életünk minden területén száműzze a sötétséget. Megváltó 
Urunk mondta először önmagáról, majd a tanítványokról is, hogy ő, illet- 
ve ők a világ világossága. Tehát ha mi az ő követségében járunk, nekünk 

is fényforrássá kell lennünk, mert a mi emberi magatartásunk gyümölcse 
lehet vagy az, hogy életünket látva mások is dicsőítik mennyei Atyánkat, 
vagy pedig az, hogy káromolják mennyei Atyánkat. Vegyük azért komo- 
lyan küldetésünket. 

Ezekben a gyülekezetekhez szóló üzenetekben, tehát az efézusiakhoz 
írt levélben is elhangzik Urunk emlékeztetése, hogy ő ismeri életünket, 
egyéni és közösségi gondjainkat és örömeinket. Jézus korában sokszor 
volt olyan helyzet, hogy nemcsak a tanítványok, hanem egy nagy sokaság 
is megtapasztalta: Jézus belelát a szívünkbe, ismeri érzéseinket és gondo- 
latainkat is. Ennek a ténynek az ismerete és annak komolyan vétele valakit 
örömmel tölt el, valakit pedig megrémít. Nagyon különbözőek az embe- 
ri életutak. Sok családban átélik azt az örömteljes állapotot, hogy egy fia- 
tal kéri és megkapja Istentől a hitvestársat, egy idő múlva gyermeksírás és 
gyermekkacaj tölti be a házat, egy nemzedékváltásnyi idő után talán uno- 
kák is érkeznek. Változatos szép családi élet alakul ki örömökkel és gon- 
dokkal. De a gyorsan pergő időben előbb a gyermekek, majd az unokák 
eljutnak odáig, hogy a saját önálló életútjukat járják és szétszóródnak. Ha 
ez úgy folytatódik, hogy a szétszóródott fiatalok egyikének sem jut ide- 
je arra, hogy a már megfáradt szülőkre, nagyszülőkre rányissák az ajtót, 
akkor azok sóhajtoznak: Ránk már nem gondol senki, minket már nem tart 
számon senki, egy ilyen élethelyzetben a megfáradt öregeknek - ha hitben 
éltek — egyetlen öröme és vigasztalása lehet: Isten tudja a mi dolgainkat, szá- 
mon tart és szeret bennünket. De azoknak az esetében, akik életüket Isten 
nélkül élték, vagy emberi vonalon is sok mulasztás, igazságtalanság és sze- 
retetlenség terheli a múltjukat, Isten Igéjének ugyanez a mondata: , Tudom 
a te dolgaidat", - késő bánattal, vagy rémülettel tölti el szívüket. 

Az Efézusban élő gyülekezet több körülmény miatt érdemel dicsére- 
tet. Ez a dicséret részben bizonyára az ott szolgáló egykori elődök mun- 
kájának a gyümölcse is. A gyülekezetet Pál apostol alapította. Távozása 
után Timóteus, majd hosszú időn keresztül János apostol pásztorolta, 
valószínűleg száműzetéséig. Nem csoda tehát, hogy ezeket a hozzá leg- 
közelebb álló testvéreket szólítja meg először ebben a gyülekezetekhez 
írt üzenetben. Ő ismeri őket, de még jobban ismeri Isten, Krisztus, aki 
belelát a szívekbe is. A gyülekezetekhez szóló üzeneteket ő csak közvetí- 
ti. Csak Isten mondhatja: Tudok fáradozásodról és állhatatosságodról, és 
arról, hogy nem viselheted el a gonoszokat. A gonosz szó itt nem a minden 
emberben és közösségben meglévő gyarlóságokra utal, hanem a gyüleke- 
zetben kérés nélkül fellépő tévtanok terjesztőiről. Nem tudjuk pontosan, 
kik voltak ezek a nikolaiták, mert tanításuk nincs leírva a Szentírásban, de 
ha Isten nem szerette és gonoszoknak nevezte őket, akkor annak súlyos 

oka van. Valószínűleg a hellénizmusnak nevezett sokrétű pogány eszme- 
áramlathoz tartozó csoport volt, amely tanrendszerébe beiktatta Jézus 
Krisztus nevét is, de nem akart hallani arról, ami a Szentírásban le van írva, 
hogy Krisztusban lakozik az istenség teljessége. A Krisztus nevét ajkuk- 
ra vevő, de Isten voltát tagadó vallásos csoportok száma ma is növekedik. 
Az efézusiak próbára tették, megvizsgálták ennek a tanításnak a tartal- 
mát, és mivel az nem egyezett az apostolok tanításával, elvetették. Pedig 
annak terjesztői is apostoloknak nevezték magukat, de amikor az efézusiak 
összehasonlították azt az eredeti apostoli tanítással, nem fogadták el, és 
annak tartalmát hazugságnak, terjesztőit pedig hazugoknak nevezték. 
Nem azért vállalták a szembenállás bizonyára nekik sem kedves szere- 
pét, hogy vitatkozzanak a más evangélium hirdetőivel, hanem azért, mert 
tudatosították, hogy itt az igazság védelméről van szó, tehát nem szabad 
a hazugságnak és gonoszságnak szabad utat adni. Az ilyen lelkülettel vég- 
zett ellenállásban nem fáradtak el. 

Efézusban nem volt könnyű öntudatos krisztusi életet élni, mert ott 
volt a pogány világ nagyhírű központja, az óriási méretű Artemisz (Dia- 
na) templom is, és mivel oda folyamatosan zarándokoltak a zarándokok, 
a templom az akkor ismert világ egyik kulturális központja lett. A Krisz- 
tust követő efézusi gyülekezet azonban ilyen erős, különböző irányú szel- 
lemi hullámverések közt is állhatatosan megmaradt a Krisztusban való 
hitben, és nem hagyta magát különböző irányú szelek által elsodorni. A 
teher, amelynek hordozását a gyülekezet zúgolódás nélkül vállalta, nem- 
csak szellemi erőpróba volt, mert ezen a földön minden közösség fenn- 
tartásának anyagi kötelezettségei is vannak. Az efézusi gyülekezet ezt a 
teherhordozást is vállalta. Egy idegen vallási és kulturális közösségben, 
különösen, ha azt a lakosság nagy többsége alkotja, és van ereje a kisebb- 
séget elnyomni, diszkriminálni, nem könnyen tűrik el a másságot. Ha vala- 
milyen körülmény mégis arra készteti őket, hogy eltűrjék, azt nem engedik 
meg, hogy a kisebbség beleszóljon a mindnyájukat egyformán érintő 
dolgokba. Ahhoz már lelki-szellemi nagykorúság kell. Ilyen esetben a 
kisebbség arra kényszerül, hogy nyilvánvalóvá tegye a saját szellemi nagy- 
korúságát, és ezt úgy fejezi ki, hogy nem hagyja magát sodorni a több- 
ség áradatával. A folyókban is csak a már nem élő halak úsznak együtt az 
árral, az élők árral szemben úsznak. Ezért volt szükség az efézusi keresz- 
tyén gyülekezetben is állhatatosságra, agonoszságokkal szemben pedig a 
határozott , nem?" kimondására. 

A szívekbe is belelátó Krisztus azonban ebben a sok mindenben dicsé- 
retre méltó gyülekezetben talált okot a dorgálásra is. „Az a panaszom elle- 
ned, hogy nincs meg már benned a régi szeretet." A gyülekezeti élet fája 


324 


még kivirít és még jó gyümölcsöket is terem. Csak a mindent látó szem 
veszi észre, hogy a mélyben, a gyökerekben, amelyeken keresztül a fa az 
éltető táplálékot kapja, valami nincs rendben. Beteg. A betegség okozója 
az első szeretet elhagyása. A kezdeti lelkesedés a Krisztus ügyéért, a sze- 
retettség boldogsága, a megváltottság öröme és az abból adódó lendület a 
missziói munkában kezd lanyhulni. Ennek pedig a jövőben súlyos követ- 
kezményei lehetnek. Hogy ezek ne következzenek be, úgy lehet a bajt 
meggyógyítani, hogy vissza kell térni a kezdeti állapothoz. Nagy kérdé- 
se a hívő keresztyén életnek, hogyan lehet áthidalni a bűnös ember sze- 
retésének, s a bűn gyűlölésének az ellentmondását. Azt is csak Krisztus 
parancsának megtartása által. Isten úgy fejezte ki a bűnbeesett emberiség 
iránti szeretetét, hogy áldozati bárányként adta ide érte egyszülött Fiát, 
hogy ő egyetlenegy áldozatával a világ bűneit elvegye. A feltámadt Jézus 
pedig a Golgotán elvégzett áldozat után és az Atyához vissza menetele 
előtt, azt parancsolta tanítványainak, hogy menjenek ki a világba, és hir- 
dessék az evangéliumot minden népnek. Az evangélium örömüzenetének 
a tartalma pedig az, hogy aki bűneit megbánja, és Krisztus értünk hozott 
áldozatát hittel elfogadja, annak Isten kegyelmet ad. A bűnbánathoz Meg- 
váltónk parancsa szerint hozzátartozik a még földön élő embertársaink 
esetében a bocsánatkérés általi jóvátétel. Az áldozatot Isten végezte el 
Krisztusban, a bocsánatkérés pedig a mi feladatunk. A tanítványok, az 
igehirdetők feladata pedig a kegyelemből kapott bűnbocsánatnak a hir- 
detése azzal az örömmel és alázatos hittel, hogy a hirdetett kegyelemnek 
mi is elfogadói vagyunk. 

Az első szeretetről szóló szavak képes beszédként a gyülekezet Krisz- 
tus iránti szeretetére vonatkoznak. 

A keresztyének hitükben állhatatosak voltak. De kezdett meglankad- 
ni az egymás terhét hordozó szeretet. A hithez hozzá kell tartoznia az 
áldozatos szeretetnek is. Ezért a figyelmeztetés. A szeretetben munkál- 
kodó hitnek a jutalma lesz, hogy az ember újra szakíthat az élet fájának 
a gyümölcséből. Az élet fája termi az örök élet gyümölcsét. Ha az ember 
engedelmesen megtartotta volna, amit Isten parancsolt, nem esett volna 
bűnbe, maradhatott volna az Édenben, és tovább is élhetett volna az élet 
fájának gyümölcsével. Igy azonban beteljesedett Isten ítéletes ígérete, és az 
ember elindult a halál útján. Krisztus itt azt mondja, hogy Isten országá- 
nak a teljességében újra ott lesz az élet fája, amely az embert az örök élet- 
re táplálja. Azért nem lesz ott többé gyász és fájdalom. 

Mi most még az első időben élünk. Még tombol a bűn, ezen a földön 
még sok a könny, és sok vér kiömlik a sátáni sötétség sok kísértése miatt. 
De Krisztus első földrejövetelével megkezdődött ennek a világkorszaknak 

a vége, amely Megváltók második jövetelével ér véget. Egy új világkorszak 
következik: Isten országának a teljessége. Erről a Jelenések könyvében hang- 
súlyosan beszél Megváltónk. Ezért kell nagyon komolyan vennünk üzene- 
tét: , Akinek füle van, hallja, mit mond a Lélek a gyülekezeteknek." Ámen 


Nagy a te kegyelmed jó Atyánk, hogy nekünk, könnyen meg- 
botló, könnyen tévútra vezethető gyermekeidnek most is alkalmat 
készítettél, és örök szereteted evangéliumának az üzenetét most 
is hallhattuk. Hálát adunk, hogy szereteted sem múlik el soha, és 
arra is nevelsz bennünket, hogy ez a szeretet még akkor is javun- 
kat szolgálja, amikor minket büntetéssel sújt. Mi nem mindig tud- 
juk, mi a jó és mi a rossz, és tudatlanságból rossz útra térünk. De 
azt is megvalljuk előtted, hogy sokszor önmagunkkal is harcolunk, 
mert szívünk szerint akarjuk a jót, útjaidon akarunk járni, de a test 
és vér törvénye mégis idegen utakra sodor. Köszönjük, hogy hal- 
ló fülekkel ajándékoztál meg minket, és kérünk, adj engedelmes 
szívet is, melyen nem tud a hitető erőt venni, hogy Igédet meghall- 
va és szívünkbe zárva, tudjuk cselekedni a te akaratodat. Kérünk, 
segíts olyan életre, hogy már most érezhessük országod eljövendő 
teljességének az előízét, annak örömét és békességét. Áldd meg 
Úristen a te népedet, Kik téged szeretnek, s tartsd meg közöttük, 
a gyülekezetet. Jézusunk nevében kérünk, hallgasd meg imádsá- 
gunkat. Ámen 


Záróének: Áldott Igéd szelíd fénye (Énekgyűjtemény 84. old. alul.) (1998.) 


Az egyház veszélyeztetettsége 
Főének: 455. dics. Igeolvasás: Jelenések 2,8-11 


„A szmirnai gyülekezet angyalának írd meg: ezt mondja az első 
és az utolsó, aki balott volt, és életre kelt: Tudok nyomorúságodról, és 
szegénységedről, pedig gazdag vagy, és azok káromlásáról, akik zsidók- 
nak mondják magukat, pedig nem azok, hanem a Sátán zsinagógája. Ne 
félj attól, amit el fogsz szenvedni. Íme, az ördög börtönbe fog vetni közü- 
letek némelyeket, hogy próbát álljatok ki, és nyomorúságotok lesz tíz napig. 
Légy hű mindhalálig, és neked adom az élet koronáját. Akinek van füle, 
hallja meg, mit mond a Lélek a gyülekezeteknek! Aki győz, annak nem 
árt a második halál." 

Kire nézzünk, ki reménnyel biztassa szívünket, s hogyha vér- 
zünk, kegyelmével gyógyítsa sebünket. Te vagy az élet ajándéko- 
zója mindenható Isten mennyei Édesatyánk, és csak te tudod azt 
megtartani és meggyógyítani is. Azért tanácstalanságainkban, 
bizonytalanságainkban és kísértéseinkben tehozzád folyamodunk. 
A te ajándékod, hogy nem tárod ki előttünk a jövendő árnyait, ame- 
lyek majd rávetítődnek az életünkre, mert nem akarod, hogy sokáig 
félelem töltse be szívünket. A te ajándékod hogy Igédben most is 
rámutatsz ilyen árnyakra, amelyek nem hullanak az életünkre, ha 
odafigyelünk Igédre és cselekedjük akaratodat. Köszönjük, hogy 
így is arra tanítasz minket, hogy atyai figyelmeztetésed is kegyel- 
mi ajándékod, amelyek által sebesülésektől és veszélyektől akarsz 
minket megóvni. Atyánk, adj nekünk most is engedelmes szívet, 
hogy figyelmesen hallgathassuk Igédet, és tudjuk cselekedni aka- 
ratodat. Megváltónk nevében kérünk, hallgasd meg imádságun- 
kat. Ámen 


Igehirdetés előtti ének: 19. zsoltár 4. vers Alapige: Jelenések 2,10 
Légy hű mindhalálig, és neked adom az élet koronáját. 
Kedves Testvéreim, 


A Jelenések könyvének ebben az üzenetében a Szmirnában lévő gyer- 
tyatartó, az ott élő gyülekezet tagjaihoz, annak az angyalához, vezetőjéhez 
szól a megdicsőült Megváltó. Szmirna egy Kis-Ázsia-i nagyváros volt, 
amelyben azonban csak egy kis gyülekezete volt Jézus Krisztusnak. A 
gyülekezetek üzenete mindegyikéből kitűnik, hogy milyen nagyon isme- 
ri Jézus minden gyülekezetét, annak életkörülményeit és környezetét. 
A szmirnai gyülekezetről is tudta, hogy az nemcsak kicsi, de szegény is. 
Mégis ez az egyetlen gyülekezet az üzenetet kapó gyülekezetek között, 
amelynek Jézus egyetlen dorgáló szót sem mondott. Ennek a gyüleke- 
zetnek tehát igen nagy örömöt jelentett, hogy Jézus ismeri a helyzetét és 
vigasztaló szeretettel áll meg mellette. Jézus így fejezte ki a gyülekezet 
iránti együttérzését: „Ismerem a te nyomorúságodat”. Olyan szó ez, ame- 
lyet a mindennapi életben már nagyon ritkán használunk. Azt a nyomo- 
rúságot, amit a válságos nehéz időszakokban sokan átéltek, ma már a mi 
környezetünkben nem ismerjük. A háborúkat, gazdasági válság éveit átélt 
idősebb nemzedék szegényebbjeinek az ajkáról ilyen panaszok hangzot- 
tak el akkor: Még csak most kezdődik az aratás, de nekem már elfogyott a 

búzám, elfogyott a lisztem, elfogyott a kenyerem. Mások tél közeledtével 
ilyen szavakba öntötték szorongásukat: Családunknak nincs meleg öltö- 
zete, valakinek téli kabátja sem, nincs tüzelő, a télen is dideregni fogunk. 
Legyen érte hála Istennek, hogy az ilyen nyomorúságot mi most nem 
ismerjük. De azért a mi életünkben is vannak szükségek, hiányok. Korunk 
emberének egyik legnagyobb hiányérzete abban van, hogy nincs békes- 
sége, sokszor önmagával sem, nincs nyugalma sokszor még az otthoná- 
ban sem. A másik hiányérzethez vezető állapot, hogy kevés a szeretet. Az 
ember közönyössé, agyonhajszolttá válik sokszor olyan mértékben, hogy 
a túlfeszített munkával megszerzett jónak sem tud már örülni. Az egykori 
közvetlen hangvételű személyi és családi látogatások, szeretetteljes beszél- 
getések helyett ott vannak otthonainkban a hangos képes technikai alkotá- 
sok, de közben sok családban nem ismerik a családtagok egymás gondjait, 
életterhét, megoldatlan problémáit. Ez másféle nyomorúság. 

Jézus feltámadása, a Szentlélek kitöltetése és Megváltónk visszamenetele 
után az Atyához az Isten üdvözítő szeretetéről szóló bizonyságtételek 
nyomán formálódtak a keresztyén gyülekezetek, amelyek az első egy 
két évtizedben igazi testvéri szeretetközösséget alkottak. Az esténkén- 
ti szeretetvendégségekben a tehetősebb gyülekezeti tagok vigyáztak arra, 
hogy senkinek ne kelljen éhen nyugovóra térni. Hamar jöttek azonban 
az üldözések és a Római birodalom részéről indított üldözés sok fajtája 
között az egyik az volt, hogy kiadták a parancsot: a keresztyéneket nem 
szabad semmiben támogatni, vagy nekik valamiben segítséget nyújtani. 
Így a kereskedők például hiába várták üzleteikbe a vevőket azok lassan- 
ként teljesen elmaradtak. A munkahelyeken keresztyéneket csak a leg- 
nehezebb munka végzéséhez vettek fel. Nem volt munka, tehát nem volt 
fizetés és így a keresztyén családok elszegényedtek. Szmirnában sem volt 
már tehetős család és így az estenkénti szeretetvendégségek is elmaradás- 
ra kényszerültek. 

Más körülmény is nehézzé tette a gyülekezet életét. Az egykori hittest- 
vérek, a zsidók gyűlölték és ahol azt megtehették üldözték a keresztyé- 
neket. Gyűlöletüknek a fundamentuma fanatikus zsidó hitük volt. Arra 
hivatkozva, hogy egyedül ők Isten szövetséges népe csak magukat tar- 
tották méltónak arra, hogy üdvözüljenek. Amikor Pál apostol azt hirdet- 
te, hogy a pogányok, akik elfogadják a Krisztusban készített kegyelmet 
ugyanúgy üdvözülnek mint a többi Krisztusban hívők, meg akarták őt 
ölni. A jeruzsálemi zsinat után aztán a többi apostol is azt hirdette, hogy 
a hitre jutott pogányok is üdvözülhetnek. A Jelenések könyvében Jézus 
is megüzeni a szmirnai zsidóknak, hogy ők, akik zsidónak nevezik magu- 
kat nem zsidók, hanem a sátán zsinagógája a sátán gyülekezete. Mert sátá- 


328 


ni dolog olyan közösségben élni, amely Istenbe vetett hitével dicsekszik, 
és nem engedelmeskedik Isten akaratának. Jézus különös módon vigasz- 
talta ezt a sok és nehéz terhet hordozó gyülekezetet: úgy, hogy felkészí- 
tette őket egy újabb próbatételre. Megmondta, hogy szenvedés vár rájuk. 
Néhányat közülük tömlöcbe fog vetni az ördög. Azt viszont nem mondta 
meg, milyen indokkal fogja ezt az ördög tenni. Arra is lehet gondolnunk, 
hogy miután az előzőkben Jézus a sátán zsinagógájának nevezte a zsidó- 
kat, akkor itt nagy valószínűséggel róluk van szó. Ha tehát ezt az ördö- 
gi tettet a zsidók hajtják végre, akkor a tömlöcbe vettetésnek a szenvedése 
azt jelentené, hogy szenvedésük még egy ideig megmarad. A vigasztalás 
Jézus ígéretének az a része, amikor a börtönbe-zárás idejét tíz napig tar- 
tónak mondja. Mi nem tudjuk kiszámítani emberi mértékkel mérve meny- 
nyi ideig tart a tíz nap. Nem is kell ezen tépelődnünk. Jézus, amikor arról 
beszélt, hogy visszamegy az Atyához, azt mondta, hogy visszajövetelének 
a napját senki nem tudja. A képes beszédként kimondott számokat nem 
kell akarnunk megfejteni, mert az nem a mi feladatunk. A szmirnaiaknak 
a tíz nappal azt a vigasztalást adja, hogy az a szenvedésük a börtönben 
nem fog sokáig tartani, a börtönbe vettetés nyomorúsága véget ér. Isten 
nem hagyja őket tovább próbára tenni, mint amennyit el bírnak viselni 
Lehet, hogy nekünk ellentmondásnak tűnik Jézus üzenetének ez a része: 
„Tudom a te dolgaidat, nyomorúságodat és szegénységedet, de gazdag 
vagy." Ismeri szegénységüket, de ugyanakkor gazdagnak nevezi őket. Sze- 
gény embereket, akiknek alig van meg a betevő falatja, akik a nyilvánvaló 
szegénységnek a nyomorúságát hordozzák, gazdagnak is nevezi. Értjük 
ezt testvéreim? Jézus azért tudta ezt mondani, mert a legnagyobb gazdag- 
ság, a hit, ott volt ezeknek az embereknek a szívében. Lehet valakinek sok 
mindene, kincse, gazdagsága, de ha üres a szíve, mert nincs benne hit és 
szeretet, az nagyon szegény ember. Vajon te testvérem gazdag szegény, 
vagy szegény gazdag vagy? 

Isten megpróbálja az övéit, de nem hagyja el, azért hangzik a vigasz- 
talás: „Légy hű mind halálig és néked adom az élet koronáját.” Az élet 
napos oldalán járva könnyű az összetartozóknak az egymás iránti hűséget 
megtartani. Így a szenvedés tehát a hűségnek a próbája. Még nem messze 
van mögöttünk az a több mint négy évtizedes korszak, amikor az egyhá- 
zi életet igyekeztek minél szűkebb keretekre szűkíteni, mondván, hogy az 
magánügy és azt nem kell közösségi üggyé tenni. Ez a gondolkodásmód 
sok akkori fiatalnak zavarta meg a hívő életét és sok lelki kárt okozott a 
már felnőtt korba lépett nemzedékeknek, ezért féltő szeretettel kell a ma 
konfirmáló fiatalokat is a Krisztussal és egymással összekötő hűségre és 
szeretetteljes életvitelre segíteni. 

Jézus a próbatételek és szenvedések közt is hűséges követőinek jutal- 
mat ígért. Az élet koronája azt jelenti, hogy a földi pályafutás végeztével 
nem ér véget az élet. Jézus minden levélben hangsúlyozza: , Én vagyok a 
kezdet és a vég, aki halott voltam, és íme, élek.” És mikor a megholt Lá- 
zár koporsójához hívták a fájó szívű gyászolók akkor vésték szívükbe az 
értelemfölötti és minden könnyet felszárító vigasztalást: , Én vagyok a fel- 
támadás és az élet, aki hisz énbennem, ha meghal is él az.” Azért mondja 
Jézus a szmirnai gyülekezetnek írt vigasztalása befejezéseként, hogy aki 
győz, annak nem árt a második halál. A második halál alatt a feltámadás 
utáni állapotra kell gondolni. Mert Jézus azt mondja erről az állapotról, 
amikor az ítéletről beszél, hogy lesznek, akik a jobb keze felől állanak, 
akik a szenvedő embertárshoz odahajoltak, az éhezőnek eledelt adtak, a 
szomjazónak vizet, az úton Járónak szállást, tehát mindenkinek azt, amire 
életének abban az állapotában éppen szüksége volt. Amikor erről beszélt 
Jézus azt is tudta, hogy ha az-az idő megérkezik és ő visszajön a földre, 
hogy a megváltás művét befejezze, és az ítéletet kihirdesse, akkor nem- 
csak a jobb keze felől, a bal keze felől is sokan fognak állni. Ott azonban 
azok fognak majd állni, akik mindazt a jót, amit a jobb keze felől állók 
megcselekedtek, nem cselekedték meg. Nem arra használták a földi élet 
próbaidejét, amire Isten adta. Nem figyeltek oda, amikor Isten Igéjén 
keresztül ezt mondta: , Ma, ha az ő szavát halljátok, meg ne keményítsé- 
tek szíveteket." Azt se akarták meghallani, amikor Isten Igéje így hang- 
zott a földön: aki nem szereti a testvérét, az halálban van. Aki gyűlöli a 
testvérét, az embergyilkos, azt pedig tudjátok, hogy az embergyilkosnak 
nincs örök élete. Sokan egész életükön át nem hallották Isten szavát, mert 
soha sem keresték a helyeket és az alkalmakat, ahol atyai szeretettel szólt, 
hogy földön élő népét életre segítse. Azért ezeket a balkéz felől állókat 
ítéletre küldi majd. Amikor a szmirnai gyülekezetnek írt üzenetében az 
írja Jézus, hogy aki győz, annak nem árt a második halál, akkor arra emlé- 
keztet, hogy az első halál akkor következik be, amikor a szív megáll, a 
biológiai élet befejeződik, egy életszakasznak vége. A földi test a kopor- 
sóba kerül és elenyészik. Éppen a Jelenések könyvéből halljuk, hogy a 
Lélek Krisztusnál, Istennél van. Több bibliai leírásból azt is megtanul- 
hatjuk, hogy a halottak lelke megtartja a földi életben hordott régi voná- 
sokat. Amikor Isten a megdicsőülés hegyén találkozást adott Jézusnak 
Mózessel és Illéssel, még Jézusnak a három ott lévő tanítványa is hallotta 
beszédüket, és a tanítványok szívesen építettek volna egyszerű hajlékokat 
a dicsőség fényében tündöklő Jézusnak, Mózesnek, és maguknak. Isten- 
nek ezek a nem is egy időben élt követei megismerték egymást, beszél- 
tek egymással. A második halál tehát Urunk üzenetének értelme szerint 

akkor és azoknak az életében következik be, akiket az ítéletkor Jézus íté- 
letre küld. Tehát a feltámadáskor feltámadnak a halottak, de - mint az 
Igében olvassuk — némelyek az életnek a feltámadására, némelyek pedig 
a halálra. Tehát ez az ítélet utáni halál a második halál. A jobb kéz felől 
állók ezt a második halált kikerülik, mert a Krisztusban megváltottaknak 
már nem árt a második halál. Az Igében ez áll a szmirnai gyülekezetnek 
szóló üzenetben: Aki győz, annak nem árt a második halál. Nagy vigasz- 
talás ez a sokat szenvedett, szegénységen és próbatételeken átment gyüle- 
kezetnek. Ezt a győzelmet nem mi gyarló emberek vívjuk ki magunknak, 
hanem Jézus Krisztus, aki győzött a bűn és a halál fölött, és győzelme ere- 
jét és érdemét kegyelemből nekünk ajándékozza. 

Megváltó Urunk ezt így egy élet-halál harcot vívó, sok szenvedésen 
és próbatételen keresztül ment gyülekezetnek üzeni, hogy szívébe írja ott 
küzdő népének, hogy harcuk nem hiábavaló abban az Úr Jézus Krisztus- 
ban, aki övéinek is átadja a halál fölötti győzelem kegyelmi ajándékát. Ámen 


Légy irgalmas hozzánk, örökkévaló Isten, Édesatyánk az Úr 
Jézus Krisztus által. Te, aki irgalmas szereteteddel velünk vol- 
tál, megfáradt testünknek az elmúlt éjjel pihenést adtál, és erre a 
vasárnapra felvirrasztottál, hálát adunk néked minden jótétemé- 
nyedért. Számunkra most az volt a legnagyobb jótétemény, hogy 
itt lehettünk gyermekeidnek a gyülekezetében, és szóltál hozzánk 
Igéden keresztül. Megvalljuk előtted Atyánk, hogy a testi táplálék- 
kal minden nap élünk, de az örök élet táplálékával, az élet kenyeré- 
vel kevesebbszer táplálkozunk. Köszönjük, hogy ő mindenütt jelen 
van, de különösen ott akar lenni mindenütt ahol az ő nevében gyü- 
lekezünk össze. Köszönjük, hogy az az üzenete jutott el hozzánk, 
amelyet ő először a szmirnai gyülekezetbe küldött. Nekünk is szük- 
ségünk van a lelki táplálékra, mert mi is olyan helyen lakunk, ahol 
a Sátán zsinagógája van, ezért nekünk is kell az ő figyelmezteté- 
se: , Légy hű mindhalálig, és én neked adom az élet koronáját." 
Köszönjük vigasztalásodat, hogy aki hisz az Úr Jézus Krisztusban, 
azt részesíted az ő bűn és halál fölött aratott győzelme kegyelmi 
ajándékában. Kérünk, áldd és szenteld meg életünket, és erősítsd 
hitünket, hogy tudjuk mindenütt cselekedni a te akaratodat. Jézu- 
sunk nevében kérünk, hallgasd meg imádságunkat. Ámen 


Záróének: 261. dicséret (1998.) 

Idegen kovász 
Főének: 300. dicséret Igeolvasás és alapige: Jelenések 2,12-29 


„A pergamoni gyülekezet angyalának írd meg: ezt mondja az, 
akinél a kétélű éles kard van:Tudom, bol van a lakóbelyed: abol 
a Sátán trónusa van, de ragaszkodol a nevembez, és nem tagad- 
tad meg az én bitemet Antipász napjaiban sem, aki bű tanúm, 
akit megöltek nálatok, abol a Sátán lakik. De egy kevés pana- 
szom van ellened; mert vannak nálad olyanok, akik Bálám taní- 
tását tartják, aki arra tanította Bálákot, bogy tőrbe csalja Izráel 
fiait, bogy bálványáldozati húst egyenek és paráználkodjanak. 
Így nálad is vannak olyanok, akik szintén a nikolaiták tanítását 
tartják. Akinek van füle, ballja meg, mit mond a Lélek a gyüleke- 
zeteknek! Aki győz, annak adok az elrejtett mannából, adok neki 
febér kövecskét is, és a kövecskére írva új nevet, amelyet senki 
sem tud, csak az, aki kapja.” „A tbiatirai gyülekezet angyalának 
írd meg: ezt mondja az Isten Fia, akinek olyan a szeme, mint a tűz 
lángja, és a lába basonló az aranyércbez: Tudok cselekedeteidről, 
szeretetedről és bitedről, szolgálatodról és állbatatosságodról, és 
arról, bogy az utóbbi cselekedeteid többet érnek az elsőknél. De 
az a panaszom ellened, bogy eltűröd Jezábelt, azt az asszonyt, 
aki prófétának mondja magát és tanít, és eltántorítja szolgái- 
mat, bogy paráználkodjanak és bálványáldozati húst egyenek; 
bedig adtam neki időt, bogy megtérjen, de nem akar megtérni 
paráznaságából. Íme, betegágyba vetem őt, és a vele paráználko- 
dókat nagy nyomorúságba, ba meg nem térnek cselekedeteikből; 
gyermekeit pedig megölöm döghalállal, és megtudja valamennyi 
gyülekezet, bogy én vagyok a vesék és a szívek vizsgálója, és meg- 
fizetek mindnyájatoknak cselekedeteitek szerint. Nektek pedig, 
a többi tbiatirainak, akik nem fogadjátok el azt a tanítást, akik 
nem ismertétek meg a Sátán mélységeit - amint azt nevezik -, ezt 
mondom: nem vetek rátok más terbet, de amitek van, azt tartsátok 
meg, amíg eljövök. Aki győz, és megtartja mindvégig az én cseleke- 
deteimet, annak batalmat adok a pogányok felett, bogy legeltesse 
őket vasvesszővel, törje őket össze, mint a cserépedényeket; abo- 
gyan én is batalmat kaptam erre az én Atyámtól, és annak adom 
a bajnalcsillagot. Akinek van füle, ballja meg, mit mond a Lélek a 
gyülekezeteknek!” 

Örök Isten, mennyei Édesatyánk, hálaadással köszönjük neked 
ezt az új napot, amelyre felvirrasztottál. Életünk minden napja új 
ajándékod, új alkalom arra, hogy néked éljünk. Hálát adunk néked, 
nemcsak a felkelő nap fényét ajándékozod nekünk, hanem a világ 
világosságát is, aki azt ígérte, hogy ahol gyermekeid az ő nevében 
vannak együtt, ott ő is jelen van. Hálát adunk, hogy itt lehetünk, és 
Igéden keresztül te szólsz hozzánk, hogy mindig bizonytalanságban 
leledző világunkban kitáruló szívvel hallgassuk biztatásodat, útmu- 
tatásodat, atyai tanácsodat. Kérünk, ne engedd, hogy gondolataink 
elkalandozzanak, hanem segíts, hogy Igédet hallgatva erősödjön 
a hitünk, hogy tudjunk ellenállni a sátán kísértésének. Ne engedd, 
hogy Igéd üresen térjen hozzád vissza, és segíts, hogy az a mi éle- 
tünkben is Szentlelked gyümölcseit teremje. Megváltónk nevében 
kérünk, hallgasd meg imádságunkat. Ámen 


Igehird. előtti ének: 19. zsoltár 4. vers 
Alapige a már felolvasott igeszakasz: Jelenések 2,12-29 


Kedves Testvéreim, 


A Jelenések könyvében Isten a jövő felé fordítja figyelmünket, mert a 
mindig sok bizonytalansággal terhelt világban az ember szorongva gon- 
dol a jövőre. A javarészt pogány környezetben hamar eljött az idő, ami- 
kor veszélyes volt Krisztus követőjének lenni. Pergamon városa Kis-Ázsia 
egy részének egykori fővárosa, és mint ilyen, pogány kultuszok kevere- 
désnek a helye volt. Sok temploma közt különösen nevezetes volt Zeusz- 
nak, a főistennek a temploma, és Asklepiosnak, a gyógyítás istenének a 
temploma, amelyet a gyógyulni akaró zarándokok serege látogatott meg 
naponta. Már Kr.e. 29-ben temploma volt ott Augusztusnak, amely a csá- 
szárkultusz központjává lett. Ebben a környezetben nagyon nehéz hely- 
zete volt a keresztyén gyülekezetnek. Ezért mondja Jézus a pergamoni 
gyülekezethez írt üzenetében: , Tudom, hogy hol laksz." Ahol az uralko- 
dó embert parancsra isteni tiszteletben részesítik, ott a sátán trónja van, 
ahol az egy örök Istent imádókat üldözik. Pedig a gyülekezet ragaszko- 
dott hitéhez, megtartotta az Isten létére emberré lett Megváltó tiszteletét, 
még akkor is, amikor egy hitvalló társukat, Antipászt megölték. Az általá- 
nos keresztyénüldözés később kezdődött, de Antipász egy azt megelőző 
megfélemlítő akciónak az áldozata lett. 

Jézus ezt a vértanúságig hű hitbeli ragaszkodást megdicséri, hogy 
hitükben erősítse őket. Mégis, ennek a hűséges gyülekezetnek is szüksége 

volt arra, hogy Jézus őket is emlékeztesse egy őket is fenyegető lappangó 
veszélyre: Köztük is vannak emberek, akik a Bálám tanácsát követik. Bálám 
egy pogány származású emberként varázslással és jövendőmondással fog- 
lalkozott. Közben hallott a világot teremtő mindenható Istenről, és elkez- 
dett hozzá imádkozni. Isten pedig meghallgatta imádságát. Ettől kezdve 
ő is Istenhez imádkozott. Messze vidékekre híre ment, hogy átokmon- 
dásainak foganatja van. Amikor Isten kiszabadította népét Egyiptom- 
ból, és az Ígéret földje felé vezette őket, Izráel népének harci eredményei 
elrémítették az útba eső népek királyait. Pedig ez a nép rabszolgasorsban 
élt Egyiptomban, és mint ilyen, nem volt lehetősége hadakozást tanulni. 
De harci eredményeik miatt az az érzés támadt a népekben, hogy ennek 
a vándorló népnek az ereje az őket segítő hatalmas Istenben van. Ami- 
kor Izráel népe a moábiták országának a határához ért, az ország királya, 
akit Báláknak hívtak, nem mert velük megütközni. Úgy akarta kikerülni 
a háborút, hogy ez ellen a nép ellen valami emberfeletti erőt próbált moz- 
gósítani. Ezért folyamodott Bálámhoz, az ismert nevű átokmondóhoz. 
Két ízben is rangos királyi követeket küldött hozzá. Bálám szerette volna 
magáévá tenni a kilátásba helyezett bőséges jutalmat, de azt mondta, hogy 
ő csak Isten akarata szerint cselekedhet. Végül mégis elment, de Isten aka- 
ratának engedelmeskedve Izráel népére nem átkot, hanem háromszor is 
áldást mondott. Akkor tehát becsületesen helytállt Isten előtt, de a pénz 
bűvölete aztán mégis olyan tanácsadásra vitte őt, amelynek alkalmazása 
hosszabb folyamat ugyan, de általa egy nép magába olvaszthatja a mási- 
kat. Bálám ugyanis azt tanácsolta Báláknak, hogy pogány lányaik hívják 
meg az áldozati szertartások után tartott lakomákra a zsidó fiukat. Ezek 
az áldozati lakomák olyan alkalmak, ahol a gazdagon terített asztal étke- 
it és italait fogyasztva felkorbácsolódnak az érzéki vágyak, amelyeknek 
a kiélése szinte alkotó részévé válik az Amor istennőjének szentelt áldo- 
zatnak. A termékenység istennőjének nagy örömére, minden ilyen áldo- 
zati lakoma után növekedett a népszaporulat. Az Igében azért hangzik 
Jézusnak ez a mondata: , Mert vannak nálad olyanok, akik Bálám tanítását 
tartják, aki arra tanította Bálákot, hogy tőrbe csalja Izráel fiait, hogy bál- 
vány áldozati húst egyenek és paráználkodjanak." A Szentírásban gyak- 
ran van szó a lelki paráználkodásról. Ez azt jelenti, hogyha Istennek a 
népe eltér Urától Istenétől, nem figyel oda szavára, nem engedelmeskedik 
neki, hanem idegen istenekhez, tehát a különböző bálványokhoz fordul, 
ezzel megcsalja Urát Istenét, Megváltóját. A bálvány áldozati lakomákon 
lezajló folyamat az érzékiségnek szabad utat enged és annak gyakorlatát 
szinte istentiszteleti szertartásnak minősíti. Így a testi és lelki paráználko- 
dás egy folyamatban történik. Itt az Igében egymás után, tehát egymással 

összefüggésben vannak említve a Nikolaiták és a Bálám tanítása. Így tehát 
még valószínűbb az a feltételezés, hogy a nikolaiták tanítása a hellenisták 
egyik olyan ágazata volt, akiknek agondolkodásmódjában a testi és a lelki 
paráználkodás határai elmosódtak. Pál apostol a Korinthusi gyülekezetben 
találkozott ezzel a problémával, mégpedig annak egy nagyon súlyos meg- 
nyilvánulásával. Ennek a gondolkodásmódnak a követei valóban nem tud- 
ják, mit cselekszenek, amikor Isten Igéjét figyelmen kívül hagyva a maguk 
által helyesnek gondolt téves utat járják. Ennek a gondolkodásmódnak 
tartozéka a lelki gőg is. Ez itt azt jelenti, hogy az így gondolkodó ember 
magát magasabb rendűnek tartja és lelki magasabbrendűségének a tudatá- 
ban hangoztatja, hogy az ő lelki élete olyan magas színvonalú, amit nem 
változtathat meg semmilyen a testi életre vonatkozó logikátlan erkölcsi 
parancs. Ez másképp kifejezve azt jelenti, hogy a testi ösztönök kiélése is 
magasztos dolog, ami nem szennyezi be a lelki életet. Megdicsőült Krisz- 
tusunk azonban egészen mást mond erre az állapotra. Határozott parancs 
így hangzik: , Térj meg tehát különben elmegyek hozzád hamar és harco- 
lok ellenük számnak kardjával." Krisztus szájának kardja az általa mon- 
dott Ige, amely mindig azt akarja munkálni, hogy az életünk magvetése 
mindig tiszta legyen, és ne legyen összekeverve a hazugság és a gonoszság 
konkolyával. Az Igében azt ígéri Jézus, hogy aki győz, annak ad az elrej- 
tett mannából és ad neki egy fehér kövecskét is, amelyre új név lesz írva 
és azt az új nevet csak az ismeri, aki azt kapja. A Jelenések könyvében itt 
hangzik el először ez a szó: új. Iránymutató jelzés ez arra nézve, hogy Isten 
országának a teljességében, amikor megérkezik minden új lesz. Az olim- 
piai győztesek már abban az időben is nagy megbecsülésben részesültek 
és a győzelmi koronán kívül kapták a fehér kövecskét is. Az új név, amely 
erre a kövecskére fel lesz írva, azt fogja kifejezni, hogy annak tulajdonosa 
az újjáteremtett világrend tagja, Isten megváltott gyermeke. 

A győzőnek Jézus ebben a levélben részesedést ígér az elrejtett man- 
nából is. A mannával és a végső időkkel kapcsolatban többféle zsidó értel- 
mezés létezik, de János apostol már keresztyén értelemben üzen erről a 
mannáról. A pusztai vándorlás során a nép számára a manna volt az élet- 
nek a kenyere. Nekünk az Újszövetségben Megváltónk egyértelműen szí- 
vünkbe vési: „Én vagyok az életnek a kenyere.” 

A thiatirai gyülekezetnek írt üzenetében Jézus dicséri a gyülekezet 
munkáját, szeretetét, hitét, szolgálatát és állhatatosságát. Dicsérő szava- 
it azzal fejezi be, hogy utóbbi cselekedetei többet érnek az előzőknél. A 
panasz, ami e felé a gyülekezet felé hangzik hasonló a pergamoni gyüle- 
kezethez elhangzott panaszhoz, ami azt jelenti, hogy a sátán köztük vég- 
zett munkájának a szellemisége ugyanaz, mint Pergamonban. Az indító 

nyomaték mindkét helyen eltérő, de a gyülekezetet ez is olyan irányba 
tereli, ami felé elindult a pergamoni gyülekezet is. Itt az indító nyomaték 
nem a Bálám tanácsa és a nikolaiták gondolatrendszere, hanem Jézábelnek 
a tanítása. Jézábel, Akháb zsidó királynak pogány felesége volt, aki új 
tanokra akarta tanítani a zsidó népet. Prófétának tartotta magát, mert el 
akarta tántorítani a zsidó népet is a Teremtő Istentől és a zsidó népet arra 
ösztönözte, hogy Istentől eltérve vegyenek részt a pogány bálványál- 
dozati lakomákon és az azzal együtt járó kicsapongásokon. Jézus ezt az 
állapotot itt is paráznaságnak és paráznaságra csalogatásnak nevezi. Jézus 
megtérésre inti őket is, és ha az nem történik meg, kilátásba helyezi a meg- 
érdemelt büntetést. A szándék mind a két gyülekezetben a tőrbe csalás, 
a félrevezetés volt. Bálám fiatal lányokkal, Jézábel pedig királynéi hatal- 
mával visszaélve, magát prófétának tartva igyekezett a tőrbe csalást meg- 
valósítani. De Bálám külföldi volt Jézábel pedig a zsidó királyi családnak 
a tagja, és ez a körülmény Thiatirában még nehezebbé tette a védekezést, 
mert a belső ellenfél ellen különösen, ha az családtag is, sokkal nehezebb 
a védekezés, mint a külső ellenfél ellen. Jézábel igyekezett a királyi hatal- 
mat is kisajátítani és kiirttatta az ország próféta növendékeit. Illés prófé- 
ta, aki kortársa volt Akhábnak, már abban a hitben menekült a Kármel 
hegyi Isten-ítélet után egészen a Hóreb hegyéig, hogy egyedül maradt 
Isten Igéjének a szolgálatában és nem érdemes már tovább küzdeni. Illés- 
nek szüksége volt akkor Isten vigasztalására, hogy nem maradt egyedül, 
mert Isten meghagyott hétezer utódot, akik nem hajtottak térdet a termé- 
kenység istene, Baál előtt. 

A többi thiatirainak, akik nem indultak el a Jézábel által tanított úton 
nem ad Jézus új utasításokat, de azt üzeni nekik, hogy amíg ő vissza nem jön, 
tartsák meg azt, ami náluk van. Jézus tehát itt hangsúlyozza övéinek, hogy 
Isten új világrendje, az új teremtés folyamatban van, várjuk annak megér- 
kezését reménykedő hittel. Itt is jutalmat ígér azoknak, akik győznek, de 
kifejezésre juttatja, hogy azok győznek, akik a más irányba sodró körülmé- 
nyek között is Jézus Krisztust tartják életük mintaképének és hozzá hason- 
lóan igyekeznek élni. A győzőknek Jézus hatalmat ígér a pogányok felett. 
Kedves virágvasárnapi énekünkben mi már így énekelünk a Jeruzsálembe 
szamárháton bevonuló Jézusról: Vasvesszővel bírja ellenségét, de szelíden 
őrzi örökségét. Jézus a győzőnek még a hajnalcsillagot ígéri. A hajnalcsillag 
feljövetele az új nap érkezését hirdeti. Az ókorban a hajnalcsillag (Vénusz) 
a győzelem és az uralkodó hatalom jelképe volt. Ebben az összefüggésben 
nagy vigasztalás és erőforrás a szorongatott helyzetben levő gyülekezetek- 
nek az igeszakasz utolsó mondata, amely a többi gyülekezet felé is elhang- 
zik: Akinek van füle hallja, mit mond a Lélek a gyülekezeteknek. Ámen 


336 


Nehezen találunk szavakat jó Atyánk, hogy megköszönjük 
néked, aki a földet és a hatalmas világmindenséget teremtetted, 
hogy te minket, porból vett gyermekeidet megszólítasz. Megvall- 
juk előtted Atyánk, hogy mi földi életútunk folyamán életünk ren- 
getegében gyakran eltévedünk, mert a sátán elfordítja életutunkon 
az irányjelző táblákat, és mi sokszor késve vesszük észre, hogy 
rossz helyen járunk, eltévedtünk. Ezért áldott ajándékod a vasár- 
nap, mert ilyenkor munkában megfáradt testünk megpihenhet, és 
te hívsz minket Igéd hallására, előtted való imádságos elcsöndese- 
désre. Ebben az előtted való ünnepi csöndben vesszük észre sok- 
szor, amikor Igédet halljuk, hogy a sátán újra eltájolt bennünket, 
újra eltévedtünk. Adj mindnyájunknak gyarapodó hitet és bölcses- 
séget, hogy a sátán ravaszsága semmiféle kívánatos csalétekkel 
se tudjon tőrbe csalni. Kérünk, áldd meg családjainkat, hogy ott- 
honunkban is legyen életünket megszépítő és megszentelő hata- 
lom a Jézus Krisztustól tanult szeretet. Az ő nevében kérünk, áldd 
és szenteld meg életünket. Ámen 


Záróének: 466. dics. (1998.) 


Ébredj fel és erősítsd meg a többieket 
Főének: 366. dics. Igeolvasás: Jelenések 3,1-13. 


„A szárdiszi gyülekezet angyalának írd meg: ezt mondja az, akinél az 
Isten bét lelke és a bét csillag van: Tudok cselekedeteidről, hogy az a neved, 
bogy élsz, pedig halott vagy. Ébredj fel, és erősítsd meg a többieket, akik 
halófélben vannak, mert nem találtam cselekedeteidet teljesnek az én Istenem 
előtt. Emlékezzél tebát vissza, hogyan kaptad és hallottad: tartsd meg azt, 
és térj meg! Ha tebát nem ébredsz fel, eljövök, mint a tolvaj, és nem tudod, 
melyik órában jövök el bozzád. De vannak nálad nébányan Szárdiszban, 
akik nem szennyezték be a ruhájukat, és fehérben fognak járni velem együtt, 
mert méltók rá. Aki győz, azt öltöztetik fehér ruhába, annak a nevét nem 
törlöm ki az élet könyvéből, hanem vallást teszek nevéről az én Atyám előtt 
és angyalai előtt. , A filadelfiai gyülekezet angyalának írd meg: ezt mondja 
a Szent, az Igaz, akinél van a Dávid kulcsa, és amit kinyit, senki nem zárja 
be, és amit bezár, senki nem nyitja ki: Tudok cselekedeteidről. Íme, nyitott 
ajtót adtam eléd, amelyet senki sem zárhat be, mert bár kevés erőd van, mégis 
megtartottad az én igémet, és nem tagadtad meg az én nevemet. Íme, neked 

adok némelyeket a Sátán zsinagógájából, azokból, akik zsidóknak mondják 
magukat, pedig nem azok, hanem hazudnak: íme, megteszem velük, hogy 
eljöjjenek, és leboruljanak a te lábad előtt, és megtudják, hogy én szeretlek 
téged. Mivel megtartottad állhatatosságra intő beszédemet, én is megtartalak 
téged a kísértés órájában, amely el fog jönni az egész világra, hogy megkísért- 
se azokat, akik a földön laknak. Eljövök hamar: tartsd meg, amid van, hogy 
senki el ne vegye koronádat. Aki győz, azt oszloppá teszem az én Istenem 
templomában, és onnan nem kerül ki többé, felírom rá az én Istenem nevét, 
és az én Istenem városának, az új Jeruzsálemnek a nevét, amely a mennyből 
száll alá az én Istenemtől, és az én új nevemet. Akinek van file, hallja meg, 
mit mond a Lélek a gyülekezeteknek!" 

„A laodiceai gyülekezet angyalának írd meg: ezt mondja az Ámen, a hű 
és igaz tanú, Isten teremtésének kezdete: Tudok cselekedeteidről, hogy nem 
vagy sem bideg, sem forró. Bárcsak bideg volnál, vagy forró! Így mivel lan- 
gyos vagy, és sem forró, sem pedig hideg: kiköplek a számból. Mivel ezt 
mondod: Gazdag vagyok, meggazdagodtam, és nincs szükségem semmi- 
re; de nem tudod, hogy te vagy a nyomorult, a szánalmas és a szegény, a 
vak és a mezítelen: tanácsolom neked, végy tőlem tűzben izzított aranyat, 
þogy meggazdagodj, és fehér ruhát, hogy felöltözz, és ne lássék szégyenle- 
tes mezítelenséged; és végy gyógyító írt, hogy bekend a szemed, és láss. Akit 
én szeretek, megfeddem és megfenyítem: igyekezz tehát, és térj meg! Íme, 
az ajtó előtt állok, és zörgetek: ha valaki meghallja a hangomat, és kinyitja 
az ajtót, bemegyek ahhoz, és vele vacsorálok, ő pedig énvelem. Aki győz, 
annak megadom, hogy velem együtt üljön az én trónusomon; mint ahogy 
én is győztem, és Atyámmal együtt ülök az ő trónusán. 


Gyermeki hálaadás van szívünkben Atyánk, hogy felvirrasztot- 
tál erre a napra, amelyet arra rendeltél, hogy Igéd hallgatása által 
legyen ez a nap megszentelve. Jó nekünk ma újra a gyülekezetben 
előtted elcsöndesedni. Segíts, hogy mi a te megtartó jóságodat, 
gondviselő szeretetedet úgy tudjuk meghálálni, hogy igyekezzünk 
minden nap, mint gyermekeid, embertársaink javára és neved 
dicsőségére élni. Kérünk Atyánk, áldd meg most is Igéd hallga- 
tásának ezt az alkalmát, vésd szívünkbe atyai útmutatásodat, és 
segíts, hogy odakint a világban is Igéd üzenetét visszhangozza szí- 
vünk, és azt adja tovább az ajkunk. Te tudod Atyánk, milyen hamar 
kihullik szívünkből az igemag, milyen könnyen megszédít a sátán, 
és pehelyként sodródunk a világ szelével. Kérünk, tedd Igédet élet- 
formáló erővé, hogy az szívünkben gyümölcsöt teremjen. Urunk 
nevében kérünk, hallgass meg minket. Ámen 

Igehirdetés előtti ének: 78. zsoltár 1. vers Alapige: Jelenések 3,2 
Ébredj fel 
Kedves Testvéreim, 


Alapigénk, ez a rövid ébresztő mondat, amit Jézus Krisztus üzen, ma 
is időszerű sok gyülekezet felé. Először a szárdiszi gyülekezetnek mond- 
ta, de a Jelenések könyvén keresztül ma is mondja sok halál közeli álla- 
potban levő gyülekezetnek. Jézus dorgál, mert szeret. A gyülekezet akkor, 
amikor boldog örömmel hallgatta az Igét, hogy Jézus szeretete, ha azt szí- 
vükbe zárják, őket is megváltotta, elindult az élet útján. Egy pár évtized 
múlva pedig, a megdicsőült Krisztus ezt az elszomorító diagnózist mondja 
a gyülekezetnek: „Az a neved hogy élsz, pedig halott vagy.” Azért ébresz- 
ti őket, hogy erősítsék a halódókat, hogy egyikük se haljon meg, hanem 
mindnyájan életben maradjanak. Jézus szeretete életre ébresztő szeretet. 
Erre csak neki van hatalma. Aki a bűn álmában marad, halott marad, az az 
utolsó napon nem mint Megváltójával, hanem mint ítélő bírájával találko- 
zik vele. Ezért kell visszatérni hozzá, mert az idő megtérésre sürget. 

A mindvégig hűeknek, a győzőknek ígéri Jézus a fehér ruhát. Utalás ez 
a Megdicsőülés hegyén történtekre, ahova Jézus és három tanítványa fel- 
ment, és ott találkozott Jézusnak a földi életből már évszázadokkal előbb 
eltávozott szolgáival, Mózessel és Illéssel, és beszélgettek. A hegyen levő 
három tanítvány meglepődve látta Jézus fénybe és fehér ruhába öltözött 
megdicsőült lényét. A Jelenések könyvéven tehát az üdvösségre feltámadt 
emberek öltözete a fehér ruha. Ha a szárdiszi halódó keresztyének meg- 
térnek Urukhoz, nevük benne marad az életnek könyvében. Tehát ők 
azok a győzők, akikről Jézus azt mondja, hogy ha bűnbánatot gyakorol- 
nak, üdvözülhetnek. A nevek beírása az élet könyvébe képes beszéd, azt 
fejezi ki, hogy Isten nem felejt el semmit, ígérete beteljesedése biztos. Az 
ókorban a nevezetes nagyvárosok, amelyek egyben város-államok is vol- 
tak, polgáraiknak különös kiváltságokat, előjogokat biztosítottak. Akik 
egy ilyen város polgárainak a névjegyzékébe be voltak írva, azoknak még 
a leszármazottai is igényt tarthattak az előjogokra abban a városban. A 
beírás tehát kezességet jelentett a jogok gyakorlására. Azért mondta Jézus 
a próbaszolgálatra kiküldött tanítványoknak, akik aztán azzal dicseked- 
tek, hogy még az ördögök is engedtek nekik: , Ne annak örüljetek, hogy a 
lelkek engedelmeskednek nektek, hanem inkább annak, hogy a ti nevetek 
fel van írva a mennyben.” Önmagára nézve lemondó szolidaritással beszél 
erről a beírásról már az Ószövetségben Mózes is, amikor a Sinai hegynél a 

nép Áronnal aranyborjú bálványistent készíttetett. Mózes azt kérte, hogy 
Isten bocsássa meg hűtlenné lett népének ezt a bűnt, és ha ezt nem tenné, 
akkor törölje ki az ő (Mózes) nevét könyvéből. 

A gyülekezetnek szóló üzenetben azonban halljuk, hogy ebben a haló- 
dó gyülekezetben is voltak néhányan, akik nem szennyezték be ruhájukat. 
Ez azt jelenti, hogy hűségesek maradtak Istenhez, tehát nem tértek vissza 
a bálványistenekhez. Ezeknek Jézus megígéri a győzedelmeseknek ígért 
fehér ruhát, tehát az üdvösség ajándékát. 

A filadelfiai gyülekezetnek a mindenki szívébe belelátó Jézus nem 
üzen egyetlen dorgáló szót sem. Inkább bátorította, vigasztalta és 
erősítette őket. A kis gyülekezet veszélyeztetett közösség volt. Hogy 
a bátorítás és vigasztalás hatékony legyen, különös hangsúlyt kap, kitől 
érkezik ez az üzenet, ki a feladója. Jézus így nevezi meg magát: , A Szent, 
az Igaz, akinél van a Dávid kulcsa, és amit kinyit, senki sem zárja be, és 
amit bezár, senki sem nyitja ki. Tudok cselekedeteidről: Íme, nyitott ajtót 
adtam eléd, amit senki sem zárhat be. Mégis megtartottad az én Igémet, 
és nem tagadtad meg az én nevemet.” Ő, akinek adatott minden hatalom 
mennyben és földön, nagyra értékeli, hogy a kicsi és egyszerű gyüleke- 
zet, akinek valószínűleg nem voltak neves vezetői, a rájuk nehezedő erős 
nyomás ellenére sem tagadták meg hitüket, mert Jézusban megismerték 
a megígért Messiást, aki Isten Bárányaként ideáldozta magát értünk, és 
Isten az ő áldozatáért megkegyelmez, bűnbocsánatot ad mindenkinek, 
aki hisz benne. A filadelfiai Krisztust követő gyülekezet életét éppen 
azok keserítették meg, akik azt hirdették, hogy Isten gyűlöli azokat a 
zsidókat, akik Jézus áldozata által várják Istentől bűneik bocsánatát, az 
Atya hajlékában való létnek az örömét. Ezekről beszél Jézus ebben az 
üzenetben, akik azt mondják magukról, hogy zsidók pedig nem azok, 
tehát hazudnak. Azért nevezi Jézus őket a Sátán zsinagógájának, mert a 
zsinagóga a zsidóknak az áldozat bemutatása nélküli istentiszteletnek a 
helye. Ezt nem tudjuk másképpen értelmezni, mint úgy, hogy aki nem 
fogadja el Istennek az akaratát, hogy ő Jézusnak az emberért hozott 
helyettes áldozatáért ad bűnbocsánatot, az, amikor a zsinagógába megy, 
sátántiszteletre megy oda. Mert a sátán nem akarta, hogy Jézus az Isten 
áldozati bárányává legyen, ezért kísértette meg őt háromszor is, mielőtt 
megkezdte megváltó munkáját. Jézus azért akarja, hogy ezek a zsidók is 
megtudják: Isten szereti az őt követő zsidókat. Az Ézsaiás 22,20-ban is 
kulcsokról, zárásról és nyitásról van szó. Messiási értelmezéssel. A zsi- 
dóság ezt az Igét az eljövendő Messiásra vonatkoztatta. Ott ugyan Dávid 
királyi házáról és annak gondnokáról van szó, aki köteles volt a palota 
minden lakóját ellátni a szükséges javakkal. Messiási értelmezéssel azon- 

ban nem földi, anyagi javakról, hanem lelki kincsekről, Dávid népének az 
üdvösségről van szó. Jézus éppen ezt a munkát végzi. Megkezdte a földi 
Jeruzsálemben, amikor a Golgotán a megváltást elvégezve tette az Atya 
kezébe lelkét, és bevégzi a mennyei Jeruzsálemben, Isten országának a 
teljességében, amikor elhangzik ajkáról az üdvösségre hívogatás Igéje: 
„Jertek Atyámnak áldottai, és örököljétek az országot, amit elkészítet- 
tem számotokra." Amióta Jézus a megváltást elvégezte, ha lassan és sok 
akadállyal vívódva bár, folytatódik ezen a földön a teljesség felé köze- 
ledés. Mert akinek szívében Krisztus az élet Ura, az már megérkezett. 
Aki győz, annak Jézus azt ígéri, hogy oszloppá teszi Isten templomában 
és ráírja mindnyájuk új nevét. Az évezredek folyamán sok oszlopsoros 
pogány templom omlott már össze a földrengések által. Az oszlopok 
összetörtek, ledőltek. Az újjáépítéskor a romokat kihordták elvitték 
valahova. Az Igében azonban Isten templomáról, élő templomról van 
szó. Hiszen a testünk is templom, Isten Lelkének a temploma. Egy élő 
gyülekezetben minden hitben élő ember oszloppá válhat. Minden gyü- 
lekezetben szükség van élő hitű, a gyülekezetben sok szeretettel szolgá- 
ló testvérekre, akik oszlopai a gyülekezetnek. Ezekre az oszlopokra rá 
lesz írva Istennek, a mennyből alászálló Isten városának, Jeruzsálemnek, 
és Jézusnak az új neve. A Szentírást hívő szívvel, tudományos segédesz- 
közökkel kutató olvasók abban reménykednek, hogy ebben a hármassá- 
got is jelölő új névben feleletet találunk életünknek egy, még nem eléggé 
tisztázott kérdésére, a Szentháromság titkára. Erre is vonatkozik Meg- 
váltónk egyik nagycsütörtök este mondott mondata: „Ti ezt most még 
nem értitek, de majd megértitek ez után." 

A hetedik gyülekezet, amelyet a mindent számon tartó, minden egyén 
és minden gyülekezet tetteit és gondolkodásmódját ismerő Jézus a hét kis- 
ázsiai gyülekezethez írt üzenetben megszólít, a laodiceai gyülekezet. A 
szentíráson keresztül ezek az üzenetek minden gyülekezetet megszólíta- 
nak, ébresztenek, megtérésre hívogatnak, vigasztalnak, és erősítenek. De 
üzenetének minden részében; az ébresztgetésben, dicséretben, dorgálás- 
ban és ígéretben ott van az ő áldozatos szeretete, amely őt arra késztette, 
hogy Isten létére emberré legyen, és minket megváltson. Hogy ki hogyan 
viszonyul ehhez a mindenkit üdvözíteni akaró szeretethez, a gyülekeze- 
tek és annak tagjai hogyan ragadják azt meg, vagy nem is törődnek vele, az 
tükröződik ezekben a levelekben. Az egyetlen gyülekezet, amelyben Jézus 
nem talált semmi dicséretre méltót, a laodiceai gyülekezet. Ennek a gyü- 
lekezetnek az állapota azért nagyon sajnálatos, mert nincs meg benne sem 
a megváltó szeretetet megköszönő hála forrósága, sem az az elől elzárkó- 
zás, a visszautasítás hidegsége. Langymeleg. Ez a gyülekezet a gazdagok 

magabiztosságában élt, és öntelten tudta mondani; „nincs szükségem sem- 
mire." A gazdagság Istennek az ajándéka, de áldássá csak ott válik, ahol 
a gazdag is úgy tudja megköszönni mindenét Istennek, mint a hitben élő 
szegény. Nem véletlenül teszi fel Pál apostol a szintén gazdag Korinthu- 
siaknak: mid van, amit nem kaptál? Ha pedig kaptad, miért dicsekszel vele 
úgy, mintha nem kaptad volna? A szegénységgel küzdő, de hitét megtartó 
szmirnai gyülekezetnek tudta azt mondani Jézus: „de te gazdag vagy." A 
gazdagságával dicsekvő, de hitében meghanyatlott laodiceai gyülekezet- 
nek pedig ezt mondja: , Nem tudod, hogy te vagy a nyomorult, a szánal- 
mas és a szegény a vak és a mezítelen." A hit meghidegülése nagy veszély, 
mert nélküle az ember igazán szegénnyé, vakká és mezítelenné válik. Azért 
tanácsolja Jézus a nekik küldött üzenetében, hogy tőle vegyenek tűzben 
megpróbált, izzított aranyat hogy meggazdagodjanak. A tűzben megpró- 
bált, izzított arany már valóban arany, színarany, mert a tűzben izzítás 
azt megtisztította a lelőhely minden más anyagától. Isten néha azért veze- 
ti övéit is a szenvedések tisztító tüzén keresztül, hogy hitben, szeretetben 
és jóságban gazdaggá legyenek. Akik a szenvedések olvasztó kemencé- 
jén keresztül mentek, más szemmel nézik a világot, az életet, és hiányzik 
belőlük a laodiceai gőg. Jézus azt tanácsolja üzenetében, hogy tőle vegye- 
nek szemgyógyító írt és fehér ruhát is. Laodicea gazdagságának a forrá- 
sai között ott volt az ipar, a kereskedelem és a gyógyszerkészítmények is. 
Jézus tehát azt is megmagyarázza nekik üzenetében, hogy az ő gazdag sze- 
génységükön, elesett állapotukon nem segítenek a világi piac legkitűnőbb 
termékei sem. Vakságukat nem gyógyítja meg a híres laodiceai gyógyír 
sem. Másra van szükség. Ahhoz, hogy térjenek vissza bűnbánattal hozzá, 
hogy hitük megerősödjön, lelki vakságuk meggyógyuljon, és fogadják el 
tőle a kegyelem fehér ruháját, hogy élhessenek laodiceai gyülekezetében, 
mint Istennek kegyelemből megigazult gyermekei. Üzenetében megdor- 
gálja őket, de dorgálása szeretetének a jele. A földi atyák is megdorgálják 
gyermekeiket, mert szeretik őket. 

Mindnyájan szeretjük, ha valaki megdicsér minket. Isten Igéjének a 
hirdetését is akkor hallgatjuk gyülekezeteinkben a legszívesebben, ha van 
benne valami felénk irányuló dicséret. Isten, aki nemcsak tetteinket, hanem 
rejtett érzéseinket és gondolatainkat is ismeri, meg is dicsér, ha talál ben- 
nünk valami dicséretre méltót. De ha nem talál is, zörget. Ezért mond- 
ja: „Ime, az ajtó előtt állok és zörgetek.” Ő nem akar senkinek az életébe 
erőszakkal betörni. Még az üdvösséget sem akarja senkire ráerőszakolni. 
Nekünk kell ajtót nyitni, hogy bejöjjön, és velünk vacsoráljon és mi ővele. 
Mert ez az együtt vacsorálás az Isten országa teljességének az örök örö- 
mében való együttmaradást jelenti. Ámen 

Hálaadással csöndesedünk el előtted mindenható Isten, Édes- 
atyánk az Úr Jézus Krisztusban. Hálát adunk, hogy ezen a szent 
napon újra hangzott közöttünk a Te Igéd, megszentelt életre hívo- 
gatásod, ébresztgetésed és dorgálásod. Megköszönjük, hogy újra 
emlékeztettél; előtted nyitott könyv az életünk, és te ismered 
nemcsak cselekedeteinket, hanem gondolatainkat, érzéseinket 
és titkos vágyainkat is. Megvalljuk előtted, hogy néha zúgolód- 
va hordjuk keresztjeinket, mert nem értjük, miért nehezedik ránk 
próbatételeket ránk bocsátó kezed. Ez nekünk zokon esik, és jó 
volt Igédben hallani, hogy te szeretsz minket, és te szeretett gyer- 
mekeidet is átvezeted a szenvedések tisztító tüzén, mert azt aka- 
rod, hogy olyanokká legyünk, mint a tűzben megpróbált arany. 
Hálát adunk, hogy te megváltó Urunkban adtál elénk egy nyi- 
tott ajtót, az üdvösség ajtaját, amelyet ha te kinyitod, senki sem 
zárhat be előttünk. Hálát adunk, hogy emlékeztettél; a kegyelem 
fehér ruháját visszautasítók előtt becsukod az ajtót. Ezért könyör- 
günk Atyánk, erősítsed gyenge hitünket. Segíts, hogy vágyakoz- 
zunk hitünket erősítő Igéd után, és kitárulkozó szívvel hallgatott 
Igéd formálja az életünket. Így segíts mindnyájunkat, hogy tudjuk 
megtartani, amit nekünk adtál, ami nálunk van. Jézusunk nevében 
kérünk, hallgasd meg imádságunkat. Ámen 


Záróének: 479. dics. (1998.) 


A világ központja 
Főének: 459. dics. Igeolvasás: Jelenések 4,1-2; 5,1-14 


Ezek után láttam, hogy íme, nyitva van egy ajtó a mennyben, és az 
előbbi hang, amelyet olyannak hallottam, mint egy trombitáét, beszél 
velem, és így szól: „Jöjj fel ide, és megmutatom neked azokat, amiknek meg 
kell történniük.” Azonnal elragadtattam lélekben, és íme, egy trónus állt a 
mennyben, és a trónuson ült valaki. És láttam a trónuson ülő jobb kezében 
egy könyvet, belül és kívül teleírva, hét pecséttel lepecsételve; és láttam egy 
erős angyalt, aki hatalmas hangon hirdette: „Ki méltó arra, hogy felnyissa 
a könyvet, és feltörje pecsétjeit?” De sem a mennyben, sem a földön, sem 
a föld alatt nem tudta senki felnyitni a könyvet, sem beletekinteni abba. 

És nagyon sírtam, mert senki sem bizonyult méltónak arra, hogy fel- 
nyissa a könyvet, és hogy beletekintsen. Ekkor a vének közül egy így szólt 

þozzám: „Ne sírj! Íme, győzött az oroszlán Júda törzséből, a Dávid utó- 
da, és felnyitja a könyvet és hét pecsétjét”. És láttam, hogy a trónus és a 
négy élőlény közelében, a vének között, ott áll a Bárány: olyan volt, mint 
akit megöltek; hét szarva volt, és hét szeme: az Isten bét lelke az, akiket 
elküldött az egész földre. A Bárány odament, és átvette a könyvet a tró- 
nuson ülő jobb kezéből; és amikor átvette a könyvet, a négy élőlény és 
a huszonnégy vén leborult a Bárány előtt — mindegyiknél hárfa volt és 
aranycsésze, tele füstölőszerrel: a szentek imádságai ezek -, és új éneket 
énekeltek ekképpen: 

„ Méltó vagy arra, hogy átvedd a könyvet, és feltörd annak pecsétjeit, 
mert megölettél és véreddel vásároltad meg őket Istennek minden törzsből 
és nyelvből, minden nemzetből és népből; és királysággá és papokká tetted 
őket a mi Istenünknek, és uralkodni fognak a földön”. 

És láttam, és sok angyal bangját ballottam a trónus, az élőlények és a 
vének körül, számuk tízezerszer tízezer és ezerszer ezer volt; és így szól- 
tak batalmas hangon: 

„ Méltó a megöletett Bárány, hogy övé legyen az erő és a gazdagság, a 
bölcsesség és a batalom, a tisztesség, a dicsőség és az áldás!" 

És hallottam, hogy minden teremtmény, a mennyben és a földön, a föld 
alatt és a tengerben, és minden, ami ezekben van, ezt mondta: 

„A királyi széken ülőé és a Bárányé az áldás és a tisztesség, a dicsőség 
és a hatalom örökkön-örökké!” 

A négy élőlény így szólt: , Ámen!" És a vének leborultak, és imádták őt. 


Megváltó Krisztusunk, aki a Golgotán drága véreden váltottál 
meg minket, és miután elküldted a megígért Szentlelket, hogy az 
mindig velünk legyen, vigasztaljon és eszünkbe juttassa mindazt 
amit te mondtál, amikor a földön voltál, hálát adunk néked megvál- 
tó szeretetedért. Hálát adunk, hogy nekünk helyet készíteni men- 
tél vissza az Atya hajlékába. Hálát adunk, hogy te e felé a hajlék 
felé készítesz bennünket mindig, amikor itt hirdeted az örök élet 
evangéliumát. Köszönjük, hogy Jézusban eljött erre a földre az élet 
kenyere és te hívogatsz bennünket ezzel a kenyérrel való táplálko- 
zásra is. A te ajándékod a mindennapi földi kenyér is, amit Urunk- 
tól tanult mindennapi imádságunkban kérünk tőled. Kérünk, adj 
lelki-testi erőt, hogy földi feladatainkat is tudjuk minden nap áldá- 
soddal végezni, embertársaink javára, és a te dicsőségedre élni. 
Tedd most is szívünket jó termőtalajjá Igéd befogadására, hogy 
az gyümölcsöt teremjen, áldássá legyen. Megváltónk nevében 
kérünk, hallgass meg minket. Ámen 

Igehird. előtti ének: 208. dics. 5. vers Alapige: Jelenések 4,1 


Jöjj fel és megmutatom neked mindazt, aminek meg Rell tör- 
ténnie. 
Kedves Testvéreim, 


A Jelenések könyvének első mondata így hangzik: , Jézus Krisztus 
kinyilatkoztatása, amelyet Isten adott neki, hogy közölje szolgáival mind- 
azt, aminek hamarosan meg kell történnie, és amelyet angyalával elküld- 
ve kijelentett szolgájának, Jánosnak.” Jézus Krisztus kijelentésének az első 
része a kisázsiai gyülekezeteknek küldött üzenet volt. János engedelmesen 
teljesítette Jézus parancsát, és a könyv első három részében ezeket az üze- 
neteket olvashatjuk. János ezután egy nyitott ajtó látomását kapta, és újra 
hallotta az üzenetközvetítő erős trombita hangú angyalnak a szavát: „Jöjj 
fel ide, és én megmutatom neked mindazt, aminek meg kell történnie.” 
Isten Lelke elragadta Jánost a mennybe, ahol csodálatos dolgokat, embe- 
reket és más lényeket látott, amelyekről János is csak képekben, és hason- 
latokban tud beszélni. Nemcsak azért, mert a földön élő ember még nem 
volt a mennyben, ezért annak csodálatos voltát még elképzelni sem tud- 
ja, hanem azért is, mert az apostoli korban élt emberek is csak nagyon hiá- 
nyosan ismerték az azelőtti évezredekben élt emberiség kultúráját, pogány 
hiedelmekkel átitatott művészi alkotásait és ábrázolásait. Jánosnak a képek, 
szimbólumok, hasonlatok alkalmazásánál, amelyek bizonyos mértékig 
mindig az adott kornak a szellemiségét tükrözik, már voltak előfutárai. 
Mert előfutárok voltak azok a próféták, akiknek Isten egy-egy adott tör- 
ténelmi helyzetben már beszélt megváltó tervéről, és ezzel együtt a föld, 
az emberiség és a világ jövőjéről. Ezékiel, Dániel, Hóseás, Ézsaiás és több 
más prófétán keresztül, több apró és összefüggő mozaikot tárt már Isten az 
emberek elé az eljövendő eseményekről, sőt a megváltott világról is. 

Jánosnak tehát nem kellett minden képet, ábrázolást és hasonlatot 
magának alkotni. Neki bizonyára gyötrelmes terhe volt az őt késő vénsé- 
gében sújtott száműzetés, mert szeretett volna azok között maradni, akik- 
nek olyan boldogan beszélt Isten Krisztusban testet öltött szeretetéről. A 
gyülekezeteknek írt levelein, különösen az első levélen átragyog az öröm, 
hogy ők szem és fültanúi voltak mindannak, amit Jézus mondott, és cse- 
lekedett. Száműzetésének nehéz napjait bearanyozta, hogy ezt is írhat- 
ta egykori gyülekezeteinek. „Mert megjelent az élet, mi pedig láttuk és 
bizonyságot teszünk róla, és ezért hirdetjük nektek is az örök életet, amely 
az előtt az Atyánál volt, most pedig megjelent nekünk.” Isten népe, amely- 
nek akkor már elsődleges része volt a keresztyén gyülekezet, már tudta, 

hogy az örök élet, az üdvösség, Istennek a kezében van, ki is akarta magá- 
nak sajátítani és abból mindenki mást kizárni, de most Krisztus személyé- 
ben eljött a földre, és annak mindenki boldog birtokosa lehet, aki azt tőle, 
Krisztustól hívő szívvel elfogadja. 

A mennybe ragadtatott János egy különös mennyei istentiszteletnek lett 
a résztvevője. Az a kegyelem is megadatott neki, hogy látta Istent, és nem 
kellett meghalnia. Bizonyára mindnyájan ismerjük Ézsaiás próféta elhívásá- 
nak a történetét. Ő is egy istentiszteleten vett részt a jeruzsálemi templom- 
ban. A liturgia folyamán olyan mélyen átélte Isten közelségét, hogy látta 
Istent, és megrémült, hogy emiatt meg kell halnia. De Isten őt éppen ezen 
a bensőséges élményen keresztül hívta el prófétai szolgálatra. János is Isten 
szolgálatában állott, amikor a mennyei istentiszteleten találkozott Isten- 
nel. Mert a mennyei istentisztelet egy nagy trónteremben volt, amelynek 
a közepén volt az a trón, amelyen Isten ült. Isten neve nincs leírva ennek a 
mennyei istentiszteletnek az említésénél, mert az ószövetségi nép úgy fejez- 
te ki Isten iránti tiszteletét, hogy még a nevét is félt az ajkára venni. Isten- 
nek itt sem a nevét olvassuk, isteni nevének a nagysága drágakövek nevének 
az említésével van kifejezve, és a trónt körülvevő szivárvány is drágakövek 
nevéhez van hasonlítva. A trónt megközelíthetetlen fény, mennydörgés és 
villámlás veszi körül. A szivárvány, amit Isten az özönvíz után az embervi- 
lággal kötött szövetség jelének nevezett, Isten jó szándékát fejezi ki, a vil- 
lámlások és dörgések pedig az ő figyelmeztető szeretetének a jelei. 

Ennek az igehirdetésnek ezt a címet adtuk: A világ központja. Sok kirá- 
lyi trón, vagy uralkodói szék volt már a földön, és az azokon ülők némelyike 
örök dicsőségről álmodozott, vagy istenként imádtatta magát. Mind porba 
hullott, de az az uralkodó, aki a Szentíráson keresztül szól hozzánk, örökké- 
való. Teremtő művének porszemnyi része a föld, és ebben a hatalmas világ- 
mindenségben minden az ő szavára jött létre, ő az Ura. Azért adtuk annak a 
helynek, ahol az örök Isten trónja van, a világ központja címet. Ő, a titok- 
zatos és hatalmas Szentháromság Isten, tegnap és ma, mindig és mindenütt 
ugyanaz. Az ő kezében van, és ő maga a jövendő. Ezért nagy ajándék, hogy 
ebben az ingatag világban ő beszél világa, emberisége, gyülekezete jövőjéről. 
A trónteremben, ahová János elragadtatott, és ahol Isten nagy trónja van a 
középpontban, több más trón is van. János így számol be az ott látottakról: 
„A királyi szék körül láttam huszonnégy királyi széket, és a királyi székeken 
huszonnégy vént, amint ott ültek fehér ruhába öltözve, és a fejükön arany- 
korona. A királyi szék előtt pedig hét lámpás égett lobogó lánggal, az Isten 
hét lelke. A királyi széknél középen négy élőlény, elől és hátul szemekkel 
tele." A huszonnégy vént illetően megoszlik a Szentíráskutatók véleménye. 
Némelyek a Zsidókhoz írt levél 1. 14-re és Ézsaiás 24. r. 23. versére hivat- 

kozva angyali hatalmaknak tartják őket, de ennél sokkal mélyebb gyökerű 
az a hit, hogy itt az ószövetségi pátriárkákról, tehát a Jákób fiairól elneve- 
zett ószövetségi nemzetségek 12 képviselőjéről, és Jézus Krisztus elhívott 12 
tanítványának a képviseletéről van szó. Ezen a módon is kifejeződik Isten 
ígéreteinek a beteljesülése, az Ó és az Újszövetség Isten által munkált egy- 
sége. A szemekkel tele négy élőlény azt ábrázolja, hogy Isten mindent lát, 
mindent észrevesz, tehát előtte nem lehet sem a sötétben véghezvitt csele- 
kedeteket, sem az érzéseket vagy gondolatokat elrejteni. Előtte nincs titok. 

Ezen a mennyei istentiszteleten - mint az Igében halljuk — ott vannak az 
eddig említetteken kívül az angyalok, és a földi élet megpróbáltatásai után a 
mennyei hazába jutott emberek megszámlálhatatlan sokasága is, és dicsérik 
Istent teremtő hatalmáért, gondviselő jóságáért, és a Krisztusban véghezvitt 
áldozatáért. A mennyben élők, (angyalok) és a földi élet után odaérkezettek, 
ismerik Istent. A földön csak azok ismerik őt, akik itt élő hitre jutottak. A 
hit az emberi szemnél sokkal többet lát, mert a hit számára az emberi szem- 
mel még nem látható dolgok már valóságok. Ilyen emberi szemmel még nem 
teljesen látható dolog Isten ígéreteinek a beteljesedése. Amit Isten a bűneset 
után ígért, amikor az ember már elindult a halál és kárhozat útján, már majd- 
nem mindent teljesített. Megváltót ígért, aki rátapos a kígyó fejére. Az idők 
teljességében elküldte őt. Jézus végigjárta a szenvedések útját, helyettünk, 
értünk elvégezte az engesztelő áldozatot, Isten áldozati bárányává lett, ami- 
kor bűneinkért letette megváltó életét. Már csak az utolsó lépés van hátra: 
Jézus visszajövetele, hogy feltámassza a halottakat, hogy azokat, akik föl- 
di életükben megragadták üdvözítő kegyelmét, lelki testbe öltöztetve örök 
életre vigye. János éppen azért kapott egy nyitott ajtót és azért ragadta- 
tott el a mennybe, hogy lelepleződjenek előtte a jövő rejtelmei. Az ötödik 
részben a figyelem arra összpontosul, hogy a trónon ülőnek a jobb kezé- 
ben egy könyvtekercs van, és egy erős angyalnak az ajkán elhangzik a kér- 
dés: „Ki méltó arra, hogy felnyissa a könyvet, és feltörje annak pecsétjeit." 
De azt sem a mennyben, sem a földön, sem a föld alatt nem tudta felnyit- 
ni senki. Az emiatt sírva fakadó Jánost végre egy a vének közül megvigasz- 
talta azzal, hogy győzött a Júda törzséből való oroszlán, Dávidnak a sarja, 
ő felnyitja a könyvet. János is akkor vette észre, hogy a vének között egy 
bárány áll a középen, mintha meg lenne ölve: hét szarva volt és hét sze- 
me. A hét szarv azt jelenti: nagyhatalmú. A bárány odament a trónhoz, 
és átvette Isten kezéből a könyvet. A könyvben Istennek az utolsó időkre 
vonatkozó üdvözítő terve van beírva, amelynek végrehajtását ő Jézus Krisz- 
tusra bízta. Ő végezte el a megváltó áldozatot, ezért ő a világ reménysége. 
A könyvtekercs átvétele után leborultak a Bárány előtt a mennyei istentisz- 
telet résztvevői, a sokezer angyal és Isten hatalmas világának minden teremt- 

ménye, hogy új éneket zengjenek, hálaimát mondjanak a világ teremtő és 
megváltó Urának. 

A mennyei istentiszteletnek ezt a látomását, amely már egy részlet Isten 
országának a teljességéből, bizonyára nem véletlenül vetíti Isten már az apos- 
toli kor kezdetén az emberiség elé. Már azóta is sok minden történt a világon, 
amióta a trónon ülőtől, Istentől, átvette a Bárány Krisztus, Isten üdvözítő 
terve látomásának a könyvtekercsét, és ebben a tekercsben éppen a Jelenések 
könyvében leírt események vannak benne. Isten ezt a látomást adta a pró- 
fétai lelkű Jánosnak, amikor megparancsolta neki, hogy amit lát és hall, azt 
írja le. Bizonyára azt akarta, hogy ebben a képsorban legyen az első a meny- 
nyei istentisztelet képe, hogy a sátán munkájának a szörnyűségeit bemutató 
képeket látva ne rémüljenek meg, ne essenek kétségbe megváltott gyerme- 
kei. Mert aki a mennyei istentiszteleten lezajló eseményeket hittel látja és 
hallja, az már látja, hallja, mi felé vezeti Isten az emberiséget. Még a földön 
tombol a sátán. „A teremtett mindenség sóvárogva nyög és sóhajt mind idá- 
ig.” A földön sokszor folyik a könny és a vér, az önző, törtető és szeretetlen 
szívű emberek egymás életét keserítik meg. A földön már sokan nem tudnak 
imádkozni, a mennyben Isten megváltott gyermekei hálás hittel borulnak le 
a teremtő Isten és a megváltó Krisztus előtt, hogy megköszönjék az új életet, 
amelyet Isten kegyelmes szeretete teremtett újjá Jézus Krisztusban. Ámen 


Szent, örök, igaz Isten, világok teremtője megtartója és Meg- 
váltója, hálaadással borulunk le mi is, földön élő, gyarló, de hin- 
ni akaró gyermekeid, a te szentséges színed előtt. Hálát adunk 
neked, hogy az Igében elénk tárt képeken és hangokon keresz- 
tül mi is résztvevői lehetünk annak az istentiszteletnek, amely a 
mennyben történik, ahol az angyalok seregével, és mennyei vilá- 
god lakóival együtt énekelhetjük az új éneket, a hálaadó himnuszt. 
Kérünk, vezess Szentlelkeddel, hogy legyen ez a mi földi életünk, 
szavaink és tetteink is dicséretedet zengő magasztalássá, megvál- 
tó kegyelmedért hálát adó köszönetté. Ezzel a vággyal imádkoz- 
zuk kedves énekünket: 


Küldd ránk Atyánk Szentlelkedet. Míg itt előtted állunk. 
Vedd kedvesen hódolatunk. Ó mi örök királyunk. 
S amíg szólunk teveled. Dicsőítve szent neved. 
Megköszönve szent Igédet. Áldd meg Uram a te néped. 


Ámen 
Záróének: 446. dics. (1998.) 

A hét pecsét 
Főének: 78. zsolt. Igeolvasás: Jelenések 6,1-17 


És láttam, amikor a Bárány feltörte a bét pecsét közül az elsőt, és hallot- 
tam, hogy a négy élőlény közül az egyik mennydörgésbez hasonló hangon 
szól: , Jöjj!" És láttam: íme, egy fehér ló, a rajta ülőnek íja volt, és koro- 
na adatott neki, és győzelmesen vonult ki, hogy újra győzzön. Amikor fel- 
törte a második pecsétet, hallottam, hogy a második élőlény szól: , Jöjj!" És 
kijött egy másik ló, egy tűzvörös, és a rajta ülőnek megadatott, hogy elvegye 
a békességet a földről, sőt hogy öldössék egymást az emberek; és nagy kard 
adatott neki. Amikor feltörte a barmadik pecsétet, hallottam, hogy a har- 
madik élőlény szól: , Jöjj!" És láttam: íme, egy fekete ló, a rajta ülőnek mér- 
leg volt a kezében. És hallottam, hogy egy hang szól a négy élőlény között 
a középen: , Egy mérce búza egy dénár, és három mérce árpa egy dénár, de 
az olajat és a bort ne bántsd". Amikor feltörte a negyedik pecsétet, hallot- 
tam a negyedik élőlény hangját, amint így szól: , Jöjj!" És láttam: íme, egy 
fakó ló, a rajta ülőnek neve Halál, és a Pokol követte őt; és hatalom ada- 
tott nekik a föld negyedrészén, hogy öljenek karddal, éhínséggel és dögha- 
lállal, és a föld vadállatai által. És amikor feltörte az ötödik pecsétet, láttam 
az oltár alatt azoknak a lelkét, akiket az Isten igéjéért öltek meg, és azért 
a bizonyságtételért, amelyet megtartottak. És hatalmas hangon kiáltották: 
„ Urunk, aki szent és igaz vagy, meddig nem ítélsz, és meddig nem állsz bosz- 
szút a mi vérünkért azokon, akik a földön laknak?” Akkor fehér ruha ada- 
tott mindegyiküknek, és megmondatott nekik, hogy nyugodjanak még egy 
kis ideig, amíg teljes nem lesz azoknak a szolgatársaiknak és testvéreiknek 
a száma, akiket ugyanúgy megölnek, mint őket. És láttam, amikor feltör- 
te a hatodik pecsétet: nagy földrengés támadt, és a nap elsötétült, mint egy 
fekete szőrcsuha, a telihold olyan lett, mint a vér, és az ég csillagai lehullot- 
tak a földre, ahogyan a fügefa hullatja éretlen gyümölcsét, amikor nagy szél 
rázza; az ég is eltűnt, mint egy felgöngyölődő papírtekercs, minden hegy és 
sziget elmozdult a belyéről.A föld királyai, a fejedelmek és a vezérek, a gaz- 
dagok és a hatalmasok, a szolgák és a szabadok mind elrejtőztek a barlan- 
gokban és a hegyek szikláiban,és így szóltak a hegyekhez és a sziklákhoz: 
, Essetek ránk, és rejtsetek el minket a királyi trónuson ülő arca elől, és a 
Bárány haragja elől, mert eljött az ő haragjuk nagy napja, és ki állhat meg?” 


Gyermeki hálaadással köszönjük meg neked ezt az új napot jó 
Atyánk.. Amikor munkás hétköznapokra virraszt fel gondviselő 
kegyelmed, akkor azt kérjük Atyánk, hogy adj elégséges lelki tes- 

ti erőt, napi munkáinkat tudjuk elvégezni. De a mai napot arra ren- 
delted, hogy előtted elcsöndesedjünk, magunkba szálljunk, és 
könyörögjünk; áldd meg a köztünk hirdetendő Igét, és adj mind- 
nyájunknak hálás és engedelmes szívet, hogy tudjuk akarato- 
dat teljesíteni. Adj bátor szívet, hogy tudjuk hittel vallani: Nem 
szégyelljük a Krisztus evangéliumát, mert Isten hatalma az, min- 
den hívőnek üdvösségére. Tedd Igédet vigasztalássá ott, ahol 
szomorúság van, útmutatássá ott, ahol valaki szeretteink közül 
azért tévedt idegen utakra, mert nem hallotta a te útmutatásodat. 
Kérünk, áldd és szenteld meg szívünkben Igédet, hogy az ne tér- 
jen vissza hozzád üresen, hanem gyümölcsöt teremjen. Megvál- 
tó Jézusunk nevében kérünk, hallgasd meg imádságunkat. Ámen 


Igehird. előtt: 197. dics. 3. vers 
Alapige: Az igeolvasás teljes szövege — Jelenések 6. rész 


Kedves Testvéreim, 


A Római levélben (1,18) olvassuk az Igében, hogy méltán van Isten- 
nek a haragja az embernek minden hitetlensége és hamissága ellen. Ha 
ehhez hozzáolvassuk az Igének azt a megállapítását, hogy az ember szívé- 
nek az indulata szüntelen csak gonosz, akkor Istenre csak úgy gondolhat- 
nánk, mint haragvó Istenre, mert szüntelen oka lenne a haragra, de ő nem 
a haragban kitartó, hanem a megbocsátásban. Az egész Szentírás tele van 
az arról szóló bizonyságtétellel, hogy Isten jó, könyörülő, és szeret min- 
ket. A róla szóló legrövidebb bizonyságtétel így hangzik: , Az Isten szere- 
tet.” Ezért jött el minket Krisztusban megváltani. Így lett ő a testet öltött 
szeretet, aki ideáldozta magát bűneinkért, mint Istennek Báránya. 

Az előző fejezetben hallottuk a Jelenések könyvében, hogy amikor a 
Bárány, aki egyedül volt méltó arra, hogy átvegye a trónon ülő kezéből a 
hét pecséttel lepecsételt könyvtekercset, és megkezdte a pecséteket felnyit- 
ni, mindjárt az első pecsét feltörése után elhangzott az élőlények egyiké- 
nek az ajkán a mennydörgő hang: jöjj. Ezzel kezdődött meg azoknak az 
eseményeknek a képsorozata, amelyek Isten üdvözítő tervének a könyv- 
tekercsében le vannak írva. Ilyen módon kapta János a látomást, amelyet 
le kellett írnia. Az első négy pecsétnek a feltörése után, amikor a mennyei 
istentiszteleten résztvevő élőlények egyikének a parancsára mindig meg- 
jelenik egy más színű lóval (fehér, tűzvörös, fekete, és hullaszínű ) egy 
lovas. Ezeket a lovasokat az eseményeket kibogozni próbálók „démoni 
négyes”-nek nevezik. Hogy itt ezek egymás után jelennek meg, nem jelent 


350 


történelmi egymásutániságot. Éppen azért nem szabad a Jelenések könyvét 
Isten üdvterve, és Isten országa teljessége megérkezésének a menetrendje- 
ként alkalmazni. Bizonyos események egyidejűsége és átfedettsége az ese- 
ményeket számon tartók szerint egyértelmű. 

Az első pecsét feltörése után tehát az élőlény parancsára megjelent egy 
lovas fehér lovon, kezében íjjal, és fején koronával. Az íráskutatók e kép 
alapján először arra gondoltak, hogy ez a kép Krisztusra mutat, aki az 
evangéliumok bizonyságtétele szerint győzelmesen vonult keresztül a vilá- 
gon. De aztán mélyebben elgondolkodtak a dolgon. Krisztus, mint Isten- 
nek Báránya jelent meg a színen, aki méltó lett arra, hogy a trónon ülőnek 
a jobb kezében levő könyvtekercsnek a pecsétjeit feltörje. Nem lehet tehát, 
hogy mint ilyen, parancsolni hagy magának, egy szárnyaival csapkodó 
élőlénynek. Krisztus lénye más lényegű, mint a démoni négyes tagjai. Így 
formálódott meg bennük a kép, hogy a démoni négyessel az Antikrisztus 
egylényegű. Az hiteti el a világot, és ha sikerül néki, még a hitben élőket 
is, hazugsággal és álcázással. A Jelenések könyvben is (2-3 r.) előttünk áll- 
nak olyan erők, amelyek hazugság és csalás által hatnak a körülöttük levő 
emberekre. Maga a fehér ló is álca, mert a fehér a mennyei dicsőség szí- 
ne. A fegyvere is azt mutatja, amit már Ezékiel prófétán keresztül is leíra- 
tott Isten, (39) hogy Isten népének az ellensége az utolsó időben íjjal fog 
harcolni Isten népe ellen. Maga János is írja, hogy Góg és Magóg utolsó 
ellensége Isten népének. Az Atikrisztust a Jel. 1979-ben Góggal azonosít- 
Ja, és serege vereségének leírását átveszi az Ezékiel 39-ből. A fehér lovas 
győzni jött a föld színterére. Az Antikrisztus a földön a jó és a gonosz 
közötti harcban már sok csatát megnyert. Isten népének a királya, Jézus 
Krisztus is harcolt. Fegyvere az Ige és a szeretet volt. A döntő csatát a 
Golgotán kezdte. Ott végezte el megváltásunkat. Harmad napon feltáma- 
dásával fejezte be. Nagypénteken legyőzte a bűnt, és a sötétség hatalmát, 
húsvétkor pedig legyőzte a halált. A legyőzött ellenség még létezik, de már 
elhangzott fölötte az élet királyának a halálos ítélete. 

A második pecsét feltörése után jelent meg az élőlény szavára a 
következő lovas, tűzvörös lovon. Ez is az antikrisztusi hatalom képviselője. 
Már a ló színe is arról beszél, ennek a démoni hatalomnak a küldetése a 
vérontás, és a gyújtogatás. Örül, ha munkája, az egyének és a népek egy- 
más ellen uszítása eredményes. A háború mindig az ördög munkájának a 
gyümölcse. Ha arra gondolunk, hogy nemcsak ott van háború, ahol ropog- 
nak a fegyverek, hanem ott is, ahol szavakkal sebzik meg az emberek egy- 
mást, mert ahol hiányzik a szeretet, ott hiányzik a békesség is. Van egészen 
csöndes háború is, ahol annyira nem szeretik egymást az emberek, hogy 
nem tudnak egymáshoz még szólani sem. 

A harmadik pecsét feltörése után jelent meg egy fekete lovon ülő lovas, 
kezében mérleggel. A mérleg a szűkösségnek, a hiánynak a jele. Vannak 
dolgok, amelyeknek a hiányát hosszabb ideig is elbírja viselni az ember, 
de vannak szükségletek, amelyeknek hosszabb ideig tartó hiánya az élet 
elvesztésével jár. Ilyen a kenyér, az élelem. Nem véletlenül hangzottak a 
szavak, amikor a fekete lovon ülő mérleggel a kezében megjelent a színen: 
„Egy mérce búza egy dénár, három mérce árpa egy dénár.” Ez a normá- 
lis árnak négyszerese volt, és azt jelentette, hogy kevés a kínálat és nagy a 
kereslet, tehát kevés a búza és sok az éhes ember. Ez az állapot a történe- 
lem folyamán gyakran előfordult a föld különböző részein. A legutóbbi 
két nagy háború már olyan nagyméretű volt, hogy világháborúnak nevez- 
zük őket. A háború mindig nagy vérveszteséggel jár, sok ember meghal. 
Ez különösen nyáron, vagy meleg égöv alatti országokban fertőző járvá- 
nyos betegségeket hozhat. Háború idején gyakran fordul elő, hogy egy 
terület hosszabb ideig harctér, nem lehet vetni, aratni. A körülmények 
csökkentik a termést és növelik a szükségletet. A legutóbbi háború ide- 
jén, sőt egy ideig még utána is, jegyrendszer volt bevezetve a legszüksége- 
sebb élelmiszerekre, mindenkinek dekára ki volt szabva a napi élelmiszer 
adagja. Szükség volt tehát a mérlegre. A háború végén e sorok íróját is 
elhurcolták szülőföldjéről a győztesek. Sok próbatétel, megaláztatás és 
nem kevés éhezés után érkeztünk meg a romániai Foksányba. Akkor nap 
nem kaptunk semmi élelmet a vagonokban. Már közel volt az este, ami- 
kor megérkeztünk, és ott sem várt még vacsora, mert akkor kezdtek főzni 
valamilyen levest. A táboron belül, ahova minket fegyveres őrök vittek 
be, volt egy néhány asszony, akik kenyeret árultak. Mint hazulról hirte- 
len elhurcoltak, alig akadt köztünk valaki, akinek volt valami eladni való- 
ja. Talán hárman szánták rá magukat, hogy éhségük csillapítására eladták 
arany karikagyűrűjüket, és kaptak érte kb. egy másfél kilós kenyeret. Én 
még csak 18 éves voltam, még karikagyűrűm sem volt. Biztos, hogy abban 
az időben, ilyen helyen jó néhányan az embertársak szorult helyzetéből 
gazdagodtak meg. 

A negyedik pecsét feltörése után előtűnő lovas hullaszínű lovon érke- 
zett. A negyedik élőlény szavára ez is indulhatott, hogy elvégezze, ami 
neki rendeltetett. A ló színe már ki is fejezi, hogy a halál tűnt elő, ame- 
lyet a halottak birodalma követ. Ez is az ártó démoni hatalmakhoz tarto- 
zik, amely hatalmat kapott, hogy öljön a föld negyedrészén kard, éhínség, 
döghalál és vadállatok által. Az emberölésnek a módja szerint tehát hábo- 
rú, az ahhoz gyakran társuló éhezéssel, a háborút gyakran követő fertőző 
betegséggel, és az ilyen ártalmak miatt elnéptelenedett területeken pedig 
a vadállatok által. Tehát ez a pusztító hatalom még tud a meghagyásról 

is, nem öl meg mindenütt mindenkit. Hatásköre csak a föld területének a 
negyedén van, és ebben a sötét pusztító erőknek és hatalmaknak a meglétét 
jelentő jelek mellett, van egy kis vigasztalás is. Ezekkel az erőkkel és hatal- 
makkal életünk gondjai és örömei közt mi is találkozunk. Néha ilyenkor 
megrémülünk, néha reménykedünk. De az életünk ilyen hullámai közt se 
felejtsük el soha, hogy azok a sokszor talán nagyon sötét erők és akaratok 
fölött van egy bennünket szerető, javunkat munkáló hatalom, Isten. és az 
övé a döntő szó. Tudjuk, mert évszázadok tapasztalata van mögötte, hogy 
a katona, ha besorozták és felvette az egyenruhát, sok mindenben nem ura 
a saját akaratának. Hatalom alatt áll és végre kell hajtania egy idegen akara- 
tot. Ezt még az a pogány katonatiszt is tudta, aki, amikor szolgája megbe- 
tegedett, Jézust kérte, hogy gyógyítsa meg a szolgáját. Azért kérte Jézust, 
mert pogány létére is hitte, hogy Jézus hatalmasabb minden földi hatalom- 
nál. Nem is akarta Jézust a beteghez fárasztani, mert hitte, hogy Jézus szava 
távolról is gyógyító hatalom. Nekünk is hinnünk kell, amikor sötét erőkkel 
tusakodunk, hogy a bennünket szorongató sötét erőnél sokkal hatalmasabb 
Isten. A gyeplő az ő kezében van, ő az életünk örökkévaló Ura. 

Az ötödik pecsét feltörése után nem jelent meg semmiféle ló, hanem 
János látta azoknak a lelkét az oltár alatt, a mennyei templomban, akiket 
az Isten Igéjéért öltek meg, és azért a bizonyságtételért, amelyet megtar- 
tottak. Ezek a lelkek az után vágyakoztak, hogy a szent és igaz Isten hozza 
felszínre mindenütt az igazságot, és ne legyen már tovább hatalma azoknak 
a sötét erőknek, amelyek által elnémítva, lehetetlenné téve vívták harcu- 
kat földi életükben, és azóta is úgy uralkodnak, mintha az igazság bajnokai 
lennének. Ki tudja hány millió földön élő embernek van a szívében ugyan- 
az a vágy, mint azoknak az igazságszolgáltatásra vágyó lelkeknek, akik 
reménytelenül vívott harcban is, mint Jézus azon a nagycsütörtök éjsza- 
kán, egyedül maradtak. Előbb a vigyázással megbízott tanítványok alud- 
tak el, a Jézus elfogása után pedig a többiek is szétfutottak. A Szentírás az 
ő titkainak a kijelentése, de az embernek csak annyit jelent ki Isten, ami 
szükséges ahhoz, hogy ha az ember azt meghallgatja és cselekszi, kiegyen- 
súlyozott, szép és boldog életet élhetne. De az emberek akkor is, amikor a 
világosság már a világra jött, jobban szerették a sötétséget, mint a világos- 
ságot. Ezért marad az életünkben sok bizonytalanság, homályban tapo- 
gatózás. Még a Szentíráson keresztül is csak homályosan látunk. Azok a 
lelkek földi életükben Isten kegyelmének és szeretetének a bizonyságtevői 
voltak, de ők sem tudták, hogy Istennek az ő országa teljességének a meg- 
érkezésére nézve is terve van. Azért hangzott feléjük a kérés még egy kis 
türelemre, és azért kapták meg azonnal a kegyelem elfogadása, és megvál- 
tottságuk jeleként a fehér öltözetet. 

A hatodik pecsét feltörésével megkezdődött az eddigi, a régi világ fun- 
damentumainak a megrendülése. A nap olyanná vált, mint egy szőrcsuha, 
a hold, mint a vér. A csillagok lehullottak az égboltozatról, a hegyek és a 
szigetek elmozdultak. Az ó világ megrendülésének és elmúlásának ezek a 
jelei megrémítették az embereket. A félelemben elsőkként van szó a kirá- 
lyokról, a hatalmasokról, akik alattvalóikon uralkodtak. Most remegő 
félelemmel keresnek rejtekhelyet. De a többiek is; a gazdagok, a magabiz- 
tosak, az egykor kegyetlenek, a szabadok és a szolgák mindnyájan egy- 
formán menekültek a barlangokba és a sziklák közé. Kívánták, hogy a 
hegyek essenek rájuk, és rejtsék el őket a királyi széken ülő arca elől, és a 
Bárány haragja elől. Ahogy a kijelentésnek e verseit olvassuk, bizonyára 
észrevesszük, hogy Jézus, amikor az utolsó időről beszél az evangélium- 
ban, szinte ugyanezeket mondta. Itt is látjuk: A Bárány a pecsétek feltöré- 
sével maga indította el azt a folyamatot, amelynek a végén nyilvánvalóvá 
lett, milyen hatalmi erőt képviselnek a különböző színű lovon megjelenő 
lovasok. A fehér lovon megjelenő íves harcos még jót akaró győzedelmes 
harcosnak látszhatott. A többi lovon megjelenők által azonban egyre nyil- 
vánvalóbb lett, hogy ezek démoni hatalmak, amelyek pusztulásba viszik 
a világot, az embert. A báránybőrbe öltöző farkas, ha így leplezve van, 
nyugodtan végezheti hitető munkáját, de ha lehullik a lepel, ezt már nem 
teheti. Ez a leleplezés a Krisztus szeretetből hozott golgotai áldozatának 
a gyümölcse. Így készítette Krisztus szeretete azt a folyamatot, amely- 
nek folytatása győzelem a hazugság fölött, és a testet öltött Igazság végső 
győzelme. Ámen 


Atyánk, hálát adunk néked, hogy naponta megújítod életünkön 
a te gondviselő jóságodat. Hálát adunk ezért a mostani előtted 
eltöltött csöndességért, amelybe ismét belecsendülhetett a te atyai 
üzeneted. Hálát adunk Igédért, hogy reménységgel várhatjuk Meg- 
váltónknak, a Bárány Krisztusnak a visszaérkezését, akiben újjá- 
teremted ezt a világot. Megköszönjük, hogy te Igéd és Szentlelked 
által már itt a földi életben munkálod szívünkben a te országod 
eljöveteléhez való készülődést. Kérünk, adj szívünkbe mindig a 
Te Igéd után való vágyakozást, és segíts, hogy Igédet meghallgat- 
va tudjuk életünket Szentlelked vezetése szerint élni. Áldd meg 
életünket az anyaszentegyházban, hogy tudjuk a szeretet krisztu- 
si törvényét betöltve egymás terhét hordozni. Megváltó Jézusunk 
nevében kérünk, hallgasd meg imádságunkat. Ámen 


Záróének: 495. dics. (1998.) 

Az elpecsételtek 
Főének: 392. dics. Igeolvasás: Jelenések 7,1-15. 


Ezután láttam négy angyalt állni a föld négy sarkán, amint féken tar- 
tották a föld négy szelét, hogy ne fújjon szél a földre, se a tengerre, se a 
fákra. Láttam egy másik angyalt is feljönni napkelet felől, akinél az élő 
Isten pecsétje volt, és hatalmas hangon odakiáltott a négy angyalnak, 
akiknek megadatott, hogy ártsanak a földnek és a tengernek, és így szólt: 
„Ne ártsatok a földnek, se a tengernek, se a fáknak addig, amíg homlo- 
kukon pecséttel meg nem jelöljük a mi Istenünk szolgáit”. És hallottam 
a pecséttel megjelöltek számát: száznegyvennégyezer pecséttel megjelölt 
Izráel fiainak minden törzséből: Júda törzséből tizenkétezer pecséttel meg- 
jelölt, Rúben törzséből tizenkétezer, Gád törzséből tizenkétezer, Ásér 
törzséből tizenkétezer, Naftáli törzséből tizenkétezer, Manassé törzséből 
tizenkétezer Simeon törzséből tizenkétezer, Lévi törzséből tizenkétezer, 
Issakár törzséből tizenkétezer, Zebulón törzséből tizenkétezer, József 
törzséből tizenkétezer, Benjámin törzséből tizenkétezer pecséttel megje- 
lölt. Ezek után láttam: íme, nagy sokaság volt ott, amelyet megszámlál- 
ni senki sem tudott, minden nemzetből és törzsből, népből és nyelvből; a 
trónus előtt és a Bárány előtt álltak febér ruhába öltözve, kezükben pedig 
pálmaágak, és hatalmas bangon kiáltottak: , Az üdvösség a mi Istenünké, 
aki a trónuson ül, és a Bárányé!” Az angyalok mind ott álltak a trónus, 
a vének és a négy élőlény körül, arcra borultak a trónus előtt, és imádták 
Istent eképpen: „Ámen! Az áldás, a dicsőség és a bölcsesség, a hálaadás és 
a tisztesség, a hatalom és az erő a mi Istenünké örökkön-örökké. Ámen” 

Ekkor megszólalt egy a vének közül, és megkérdezte tőlem: , Kik ezek 
a fehér ruhába öltözöttek, és honnan jöttek?” Ezt mondtam nekik: „ Uram, 
te tudod”. Mire ő így válaszolt: „Ezek azok, akik a nagy nyomorúság- 
ból jöttek, és megmosták rubájukat, és megfebérítették a Bárány vérében. 
Ezért vannak az Isten trónusa előtt, és szolgálják őt éjjel és nappal az ő 
templomában, és a trónuson ülő középen, királyi szék mellett van, legelte- 
ti őket, és elvezeti őket az élet vizének forrásaiboz, mert aki a királyi szé- 


ken ül velük lakik.” 


Nagy ajándékai életünknek azok az órák Atyánk, amelyeket itt 
tölthetünk elhívott népednek ebben a gyülekezetében, és kérünk, 
tedd Igédet szívünkben hitünk erősítőjévé, életünk gyógyítójá- 
vá. Legyen áldott Atyánk ez a hely, ahol most elcsöndesedünk. 


Ne engedd, hogy Igéd pusztába kiáltó szó legyen, itt se, és sehol 


955 


se, ahol ma néped őszinte hódolattal áll meg előtted. Cselekedd 
kegyelmes Istenünk, hogy miközben mi itt Igéd üzenetére figye- 
lünk, és miközben múlnak a percek, és minden pillanattal rövidül 
földi életutunk, legyen szívünkben a gyermeki bizonyosság, hogy 
mi ezen az úton tovább mehetünk, és nem a sírral, nem a koporsó- 
val fejeződik be ez a mi földi életünk, hanem ott, ahol Jézus Krisz- 
tus helyet készített megváltottainak. Add, hogy töltse be szívünket 
Krisztus békessége, amelyet ez a világ nem adhat nekünk, de ha ő 
megadja azt, nem veheti el tőlünk senki sem. Az ő nevében kérünk, 
hallgasd meg imádságunkat. Ámen, 


Igehird. előtti ének: 231. dics. Alapige: Jelenések 7,16-17 


Nem ébeznek, és nem szomjaznak többé, sem a nap nem tűz 
rájuk, sem semmi más bőség mert a Bárány, aki középen a kirá- 
lyi szék mellett van, legelteti őket, elvezeti őket az élet vizének for- 
rásaiboz, és az Isten letöröl szemükről minden könnyet. 


Kedves Testvéreim, 


Az Ige felolvasott verseinek a fényénél kibontakozik előttünk a Bárány 
Krisztus láthatatlan egyházának a valósága. A látható egyházat ismerjük, 
benne élünk, és ha valamikor idegen hullámok sodorják, mi is ki vagyunk 
téve a veszélynek, hogy nem vagyunk elég erősek ahhoz, hogy ne sod- 
ródjunk. Miután a Bárány a hatodik pecsétet felnyitotta, megkezdődtek a 
látomásban az első teremtés felbomlásának a jelei, de Isten ezt a folyama- 
tot megszakította, mert neki a világban megváltott gyermekei vannak. A 
veszélyessé váló élethelyzetekben szüneteket tart, hogy előkészítse övé- 
inek a védelmét. Mert ő soha sem ígérte, hogy övéinek ezen a világon 
mindig nyugodt zavartalan élete lesz, hanem előkészítette őket a rájuk 
váró szenvedésre. Jézus úgy küldte szolgálattételre tanítványait, hogy ezt 
mondta nekik: „Elbocsátlak titeket, mint juhokat a farkasok közé, legye- 
tek azért szelídek, mint a galambok, és okosak, mint a kígyók. Főpapi 
imájában sem azt kérte, vegye ki övéit a világból, hanem azt, hogy szaba- 
dítsa meg őket a gonosztól. Pedig amikor ezt kérte, tudta, hogy emberi- 
leg ő maga is a főpapok gonoszságának az áldozata lesz, de ő tudatosan 
áldozta fel magát. 

János ebben a fejezetben először négy angyalról beszél, akik azért jöt- 
tek a föld négy sarkára, hogy arról a helyről, ahol állnak bocsássanak szelet 
a földre. De mielőtt ezek szelet indítottak volna, hogy ártsanak a fölnek és a 

tengernek egy más angyal is érkezett napkelet felől, aki pecsétgyürűt tartott 
a kezében, hatalmas hangon odakiáltotta a négy angyalnak: ” Ne ártsatok a 
földnek se, tengernek se, és az élő fáknak se addig, amíg pecséttel meg nem 
jelöljük a mi Istenünk szolgáit." Ez az ötödik angyal tehát Isten angyala volt 
és a kezében levő pecsétgyűrűvel pedig Istentől kapott felhatalmazást arra, 
hogy Isten szolgáit Isten tulajdonául pecsételjen el. Az így Isten tulajdonává 
lett emberek meghallják Isten szavát: , Ne félj, mert megváltottalak, neveden 
szólítlak téged, te enyém vagy." A négy szélben tömörítve jelképeződnek 
azok a negatív erők, amelyek bűneset óta benne vannak a világban, és 
amelyekről a prófétákon keresztül Isten már több esetben beszélt. Ezek az 
erők azonban a Jézus földre jövetele, tehát az utolsó idők kezdete óta foko- 
zódnak, és ehhez az emberiség nemcsak elrontott életvitelével, hanem techni- 
kai fejlődésével is hozzájárul. Hiszen ma már azok a pusztító erők, amelyek 
már az Ószövetségben is elénk rajzolónak, jelentékeny részben az ember 
kezében is megvannak. Az ember már el tudná pusztítani önmagát és világát, 
de magát megtartani nem tudja. Különösen nem tudná magát megtartani az 
emberiségnek a kisebbségi csoportja. Már pedig a jövőt ismerő Jézus is úgy 
beszél Isten megváltott népéről, mint kisebbségről, de olyan kisebbségről, 
amelyre Istennek az emberiség nagy megrázkódtatása idején is külön gondja 
van. Ezért mondja: , ne félj te kicsiny nyáj, mert tetszett az Atyának, hogy 
néked adja az országot". Ez pedig azt jelenti, hogy ha egyszer megvalósul- 
nak azok az események, amelyekben Isten a prófétákon keresztül a föld 
létének a megszűnéséről beszél, és amelyekről Jézus, a világ Megváltója, és 
János apostol, Isten újszövetségi prófétája szól, Isten a jelenlegi földi világ- 
ra váró viharok, pusztulást hozó megrázkódtatásain keresztül megtartja 
az övéit. De mielőtt a viharok tetőfokra érnek, az övéit pecsételéssel akar- 
Ja megjelölni. Ez a pecsét azonban nem valami kívülről is látható jelkép. 
A szívekbe látó Isten azokat jelöli meg így, akik Krisztus áldozatos szere- 
tetét hitükkel megragadják, és vallják, hogy őket „sem halál, sem élet, sem 
magasság, sem mélység nem szakítatja el Isten szeretetétől." Mi is jelnek és 
pecsétnek nevezzük a sákramentumokat. Gyülekezeteinkben a keresztség 
szentségének a kiszolgáltatása után gyakran énekeljük az , Eljegyzél kegyel- 
med pecsétjével, a keresztségnek drága vizével (430,3. v.)" kezdetű éne- 
ket. Isten a gyülekezet keretében jegyzi el a megkeresztelteket, de ez csak 
az első lépés. Utána következni kell annak, hogy a szülők jó példaadásuk- 
kal, hívő életmódjukkal segítsék hitre gyermekeiket, hogy Isten is részesít- 
se őket a Szentlélek keresztségében. Keresztelő János is ezt remélte azokra 
nézve, akiket megkeresztelt. 

A pecsételés folyamata nincsen leírva. Jákób fiainak, a tizenkét pát- 
riárka tizenkét törzsének mindegyikéből tizenkétezren, összesen tehát 

száznegyvennégyezren lettek megpecsételve. Ebből nem kell következte- 
téseket levonni, mert az jelképes jelentőségű. A Jákób leszármozattainak 
a felsorolásánál az ószövetségi névsorokkal összehasonlítva az a különb- 
ség van, hogy abban Ruben, mint idősebb testvér neve helyett először 
Júda neve van írva (1. Krón. 2, 3.) mert ebből a törzsből származott Dávid, 
tehát Jézus is. A tizenkét törzs nevének a felsorolása összefügg a zsidók- 
nak azzal a reménységével, hogy az utolsó időkben az Északi birodalmak 
népei is előkerülnek, és így megtörténik Izráel népének teljes helyreállítása 
(Ézsaiás 49,6). Ez a reménység azonban már nem a zsidó népre, hanem az 
utolsó idők Isten népére, a lelki Izráelre vonatkozik (Galaták 6,16). Tehát 
zsidókból és pogányokból álló gyülekezet Istennek a lepecsételt gyüleke- 
zete, amely minden megrázkódtatás és szorongattatás közt is Isten oltalma 
alatt marad. Pál apostol is több helyen hangoztatja, hogy nem Ábrahám 
leszármazás szerinti utódai Isten gyermekei, hanem az ígéret gyermekei 
számítanak az ő utódainak. A Jelenések könyvében is hallunk Ábrahám 
utódairól, akik azt mondják magukról, hogy zsidók, de nem azok, hanem 
a sátán zsinagógája. Maga Jézus beszélt arról, amikor tudta, hogy az ő népe 
büszke a vallására, de nem cselekszi Isten akaratát, hogy sokan jönnek 
majd napkeletről és napnyugatról, északról és délről, és asztalhoz ülnek 
Ábrahámmal, Izsákkal és Jákóbbal együtt az Isten országában. 

Az írásmagyarázók megfigyelték, hogy amikor János a Jelenések köny- 
vében bizonyos események leírása után az új bekezdést így kezdi; , ezek 
után", az nemcsak azt Jelenti, hogy az előző események leírása befejeződött, 
hanem azt is, hogy a megkezdett új esemény leírásának a színhelye is más. 
A 144000 ember elpecsételésének a színhelye a föld volt, hiszen a föl- 
dön élő, és a hit nemes harcát harcoló embereket pecsételtetett el Isten az 
angyal által. És ezek után látott János egy hatalmas sereget, amelyet senki 
sem tudott megszámolni. De ezt a sereget, akik fehér ruhában érkeztek, és 
kezükben pálmaág volt, a mennyei istentisztelet résztvevőiként látta János. 
Ezen az istentiszteleten ott álltak mind az angyalok a királyi szék, a vének 
és a négy élőlény körül, leborultak a királyi szék előtt, és hangos szó- 
val imádták az Istent. Az Ige leírja róluk, hogy ezek az emberek minden 
népből, törzsből, nyelvből voltak. A kezükben levő pálmaágak mindenki 
előtt érthetővé tették, hogy egy diadallal megvívott harc van mögöttük. de 
azt, hogy honnan jöttek, János se tudta biztosan. Pedig egy a vének közül 
éppen őt kérdezte meg: „Kik ezek a fehér ruhába öltözöttek, és honnan 
jöttek?" János nem tudott biztos feleletet adni, ezért megvárta, hogy a vén 
mondja meg neki, aki a feltett kérdésre így válaszolt: „Ezek azok, akik a 
nagy nyomorúságból jöttek, és megmosták ruhájukat és megfehérítették a 
Bárány vérében. Ezért vannak az Isten királyi széke előtt és imádják őt 

éjjel és nappal a templomban, és a királyi széken ülő lakik velük." János 
tehát a a megkérdezett vén helyzetjelentéséből tudta meg azt, amit eddig 
mindenekelőtt a kezükben levő pálmaágakat látva sejtett, hogy a nagy 
sereg egy győzelem után érkezett a mennyei istentiszteletre. De bizonyá- 
ra észrevette azt is, hogy amit ennek a sokaságnak az érkezésekor látott 
és hallott, és amely most már a Jelenések könyvében van (7,9) „a vértanúk 
minden nemzetből? címszó alatt leírva, mind a kép, mind a hang egyezik 
azzal, ami a Jelenések 5,9-ben van leírva, amit ő annak idején hallott. De a 
hallott hang és a most látott kép alapján sem lehetett biztonságosan meg- 
állapítani, hogy amit sejt, az valóság. Mert ezek az emberek ugyanazok, 
akikről ő a Jelenések könyve elején, mivel magát is velük együtt szenvedő 
társnak tartotta, így írt: „társatok a szenvedésben.” Jánosnak még egy nagy 
feladatot adott Isten, azt, hogy amit lát és hall, írja le egy könyvbe. Ezzel 
szép hosszú földi életéhez még több időt adott. A most érkezettek egy 
kis ideig még harcolták a nemes harcot, amit vértanúhalállal fejeztek be. 
A szorongattatások és a nyomorúság ideje számukra lejárt, és mint Isten- 
nek megváltott gyermekei magasztalják Istent a mennyei istentiszteleten. 
Ilyen természetes egyszerűséggel szól János apostol a meghalásról. Mint- 
ha azt mondaná: Most átköltözöm a másik lakásba. 

A megváltás tényét a mennyei istentiszteletre érkezettekkel kapcsolat- 
ban így írja le: , Megmosták, megfebérítették ruhájukat a Bárány Krisztus 
kihulló vérében. ” Ezt a képes beszédet mindnyájan értjük. A vér nem fehé- 
rít, hanem pirosra fest, de Krisztus, mint Istennek Báránya, a mi bűneinket 
vitte a keresztre. És ezért az értünk is kiontott vérért Isten mindenkinek 
kegyelmet ad, aki azt kéri és elfogadja. Ezek az emberek sok mindenben 
különböztek egymástól. A sokféle népből és törzsből származó sokaság 
tagjai különböző nyelven beszéltek. Az életkörülményeik is bizonyára 
különbözőek voltak. Egyetlen dolog kötötte össze őket: Az, hogy tudtak 
a világot teremtő Istenről, és az emberiségért szeretetből életét odaáldo- 
zó Megváltóról. Tudták, hogy az életük akkor nem hullik az enyészetre, 
ha hitükkel megragadják ezt a teremtő és megváltó szeretetet. Mindenki 
vágyik szeretetre, Jóságra, emberségre, örömre, békességre, igazságosság- 
ra és tisztaságra. Ebben a világban mindezek hiányosan vannak meg. Ezek 
helyett sokasodik a háborúság, a gonoszság és a gyűlölködés sötétsége. 
Ezért adták oda életüket Istennek hogy mivel mi mindezeket a dolgokat 
nem tudjuk sem kiérdemelni, sem kiharcolni, kapjuk meg kegyelmi aján- 
dékként a megváltó szeretettől. A megváltó szeretet a középpont. Ha egy 
körben mindenki a kör közepéhez közeledik, akkor az, bármely irányból 
indult, a kör más helyéről indult embertársához is közeledik. Az a sokaság 
sok helyről indult Krisztus felé, ezért az ő közelében szeretetközösséggé 

lettek. Benne eggyé válva pedig ledőlnek az elválasztó falak. Protestáns egy- 
házainkban velem együtt sokan örültek, amikor a katolikus egyház 2. Vati- 
káni zsinatán megszületett a döntés, hogy az egyházi élet középpontjába 
kell helyezni a Szentírást. Volt nekik Bibliájuk azelőtt is, de nagyon keve- 
sen olvasták. Az egyházi élet középpontjában a liturgia, a szent hagyomá- 
nyok álltak. Még száz-száztíz évvel ezelőtt külön püspöki engedély kellett 
ahhoz, hogy egy gyülekezeti lelkipásztor Igét hirdessen. Amikor ez a zsina- 
ti határozat kijött, az első ökumenikus istentiszteleten községünk katolikus 
templomában, ahol én hirdettem az Igét, ezek a mondatok is elhangzot- 
tak: Testvéreim, egyházrészeink most kezdenek elindulni egymás felé. A 
középkorban, amikor protestáns elődeink kezdték a formálódó egyházi 
életnek az irányát meghatározni, kiadták a jelszót: Egyházi életünk közép- 
pontja és zsinórmértéke csak a Szentírás lehet. A belőle jobban megismert 
Krisztus egymáshoz vezet minket. De ehhez idő kell. 

A Krisztushoz, mint Isten Bárányához megérkezett emberek boldo- 
gok, mert ő azért jön vissza a földre, hogy befejezze a megváltást és elhoz- 
za Isten országának a teljességét. Ez pedig azzal kezdődik, hogy elmúlik 
a világ, ami megrázkódtatásokkal és ítélettel jár. Isten megváltott népének 
mégsem kell kétségbe esni, mert Isten országának a teljessége egyben egy 
új teremtésnek, egy új világnak a kezdete. Mert Isten Báránya, mint pász- 
tor együtt marad megváltott népével. Ő maga mondta, amikor a földön 
járt: „Én vagyok a jó pásztor, aki életét adja a juhokért.” Ezt az áldozatot 
már elvégezte, és a feltámadásban új életre ébresztett népét legelteti. , Elve- 
zeti őket az élet vizének forrásaihoz, és az Isten letöröl szemükről min- 
den könnyet." Ámen 


Imádandó szent örök Isten, Atyánk az Úr Jézus Krisztusban, 
magasztalunk téged, mert te teremtettél minket, és amikor életünk 
bűnbe esett, szent Fiad kihulló vére által váltottál meg minket. 
Hálát adunk néked Atyánk megtartó hűségedért, hogy te életün- 
ket gondviselő kegyelmedben tartottad akkor is, amikor mi el- 
elfelejtkeztünk rólad, mert minket is megszédített az ősi kígyó, a 
hazugság fejedelme. Bocsásd meg, hogy Igédet is sokszor elfújja 
szívünkből a világ vihara, és mi akaratod cselekvése helyett hagy- 
juk, hogy minket is sodorjon a világ változó irányú szele. Megkö- 
szönjük, hogy te akkor is, amikor sodródunk, utánunk jössz kereső 
kiáltásoddal. Megváltó Jézusunk szent nevében kérünk, hogy a 
hűtlenség betegségéből gyógyíts meg minket irgalmasan. Ámen 


Záróének: 466. dics. (1998.) 

A templom megmérése 
Főének: 165. dics. Igeolvasás: Jelenések 11,1-19 


Ekkor bírói pálcáboz hasonló, mérővesszőt adtak a kezembe, és ez a 
szó þangzott: „Kelj fel, és mérd meg az Isten templomát, az oltárt és az 
ott imádkozókat; de a templom külső udvarát hagyd ki, és ne mérd meg, 
mert megadatott a pogányoknak, hogy a szent várost tapodják negyven- 
két hónapig. Az én két tanúmnak pedig megadom, hogy ezerkétszázhat- 
van napig prófétáljanak zsákrubába öltözve". Ez a kettő pedig a két olajfa 
és a két gyertyatartó, amelyek a föld Ura előtt állnak. Ha valaki bánta- 
ni akarja őket, tűz tör elő szájukból, és megemészti ellenségeiket, és ha 
valaki bántani akarja őket, annak így kell megöletnie. Nekik megvan az 
a hatalmuk, hogy bezárják az eget, hogy ne essék eső prófétálásuk napjai- 
ban; és van hatalmuk arra, hogy a vizeket vérré változtassák, és megverjék 
a földet mindenféle csapással, abányszor csak akarják. És amikor bevég- 
zik bizonyságtételüket, a fenevad, amely feljön az alvilágból, hadat indít 
ellenük, legyőzi és megöli őket. Holttestük a nagy város utcáján hever, 
amelynek neve lelki értelemben Sodoma és Egyiptom, ahol az ő Urukat 
is megfeszítették. A népek és törzsek, a nyelvek és nemzetek fiai látják 
az ő holttestüket három és fél napig, de nem engedik sírba tenni. A föld 
lakói pedig örülnek ennek és vigadnak, ajándékokat küldenek egymás- 
nak: mert ez a két próféta gyötörte meg a föld lakóit. A három és fél nap 
elmúltával azután az Istentől az élet lelke szállt beléjük, és lábra álltak. 
Nagy félelem fogta el azokat, akik látták őket. És hatalmas hangot hal- 
lottak a mennyből, amely így szólt a két prófétához: „Jöjjetek fel ide!” És 
ellenségeik szemeláttára felmentek a felhőben a mennybe. Abban az órá- 
ban nagy földrengés támadt, és a város tizedrésze összedőlt, a földrengés 
megölt hétezer főnyi embertömeget, a többieket pedig rémület szállta meg, 
és dicsőítették a menny Istenét. A második jaj elmúlt: íme, a harmadik jaj 
eljön hamar. A hetedik angyal is trombitált, és hatalmas hangok szólaltak 
meg a mennyben: „A világ felett a királyi uralom a mi Urunké, az ő Krisz- 
tusáé lett, és ő fog uralkodni örökkön-örökké”. Ekkor a huszonnégy vén, 
akik Isten előtt ülnek trónjaikon, arcra borultak és imádták Istent, és így 
szóltak: „Hálát adunk neked, Urunk, mindenható Isten, aki vagy, és aki 
voltál, þogy kezedbe vetted nagy hatalmadat, és uralkodsz. Haragra lob- 
bantak a népek, de eljött a te haragod és a halottak felett való ítélet ide- 
je, hogy megadd a jutalmat szolgáidnak, a prófétáknak és a szenteknek; és 
azoknak, akik félik a te nevedet, a kicsiknek és a nagyoknak, hogy elpusz- 
títsd azokat, akik pusztítják a földet." 

A te megtartó kegyelmednek drága ajándéka életünk minden 
napja, ez a nap is, amelyre atyai jóvoltodból felvirradtunk. Teremtő 
hatalmadat hirdeti ez a hatalmas világmindenség, amelyben min- 
den a te dicsőségedről beszél. Mi is azért jöttünk szent házadba, 
hogy hálát adjunk megtartó jóságodért. Te adod az erőt, hogy a 
ránk váró feladatokat naponta végezhessük, hogy munkánk nyo- 
mán meglegyen nekünk és szeretteinknek a mindennapi kenyere. 
Megköszönjük, hogy Igédben arra is emlékeztetsz minket, hogy 
nemcsak kenyérrel él az ember, hanem lelki táplálékkal is. Meg- 
valljuk előtted, hogy bűnnel fertőzött életünkben csak annyi jóság, 
hit, szeretet és békesség van, amennyit könnyen megtántorodó 
hitünkkel Igédből tudunk meríteni. Ezért kérünk, ne hagyd lanka- 
dozni hitünket. Áldd meg életünket otthon a családban, hogy tud- 
juk egymást jóra segíteni, odakint a világban, amikor munkáinkat 
végezzük, és a gyülekezetben, hogy legyen a templom mindnyá- 
junk közös lelki hajlékává. Megváltónk nevében kérünk, hallgasd 
meg imádságunkat. Ámen 


Igehird. előtti ének: 214. dics. 2. vers Alapige: az igeolvasás teljes szövege 
Kedves Testvéreim, 


A prófétalelkű János, teljesítve a kapott parancsot, folytatja azoknak a 
látomásoknak leírását, amelyeken keresztül Isten a jövőbe mutat. Ebben 
a fejezetben is különös képeken keresztül szól az Ige olvasóihoz Isten. 
Csak az ószövetséget is ismerők előtt sejlik fel valami abból, hogy ezeken a 
képeken keresztül mire figyelmezteti népét az Isten. János egy mérő pálcát 
kapott, egy angyal állott mellette, és ez a parancs hangzott el: , Kelj fel, és 
mérd meg az Isten templomát és az oltárt, és azokat, akik ott imádkoznak. 
De a tornácot, amely a templomon kívül van, hagyd ki, és aztne mérd meg, 
mert a pogányoknak adatott, és a szent várost tapodják negyvenkét hóna- 
pig." A Szentírásban nem most hangzik el először ilyen parancs. Hason- 
ló feladatot kapott valamikor Ezékiel próféta is. Ott egy remélt templom 
építészeti adatai vannak csodálatosan szépen leírva, itt pedig azért hang- 
zik a parancs, hogy megállapítást nyerjen, hogy egy megépült templom- 
ban mi, illetve ki tartozik Isten népéhez. Mert Jánosnak meg kellett mérnie 
az oltárt és az imádkozókat is. Itt valószínűleg a Heródes féle templomról 
van szó, amelyet ő építtetett át, és amelyre nézve az a parancs vonatkozik, 
hogy a templom külső udvarát hagyd ki, azt ne mérd meg, mert megada- 
tott a pogányoknak, hogy a szent várost tapodják negyvenkét hónapig. 

Ez Kr.u. 70-ben lett történelmi valósággá, amikor a rómaiak megszállták 
Jeruzsálemet. A város védelmét a zélóták vezették, és egy ideig meg volt 
az a reménységük, hogy ha a várost megszállják is a rómaiak, de a temp- 
lom épségben megmarad. Ez a reménység — sajnos — nem teljesedett be, 
de János a kapott mérési feladatot még elvégezhette, mielőtt beteljesedtek 
Jézus szavai Jeruzsálem pusztulásáról és a nép pogányok közé hurcolásá- 
ról (Lukács 21,24). Ez a mérés előremutató jellé lett. A jeruzsálemi temp- 
lom aztán porrá és hamuvá lett, de Isten Krisztusban megváltott népe, az 
élő templom, a keresztyén gyülekezet, folytatta Istennek lélekben és igaz- 
ságban való imádatát. Így szüntette meg Isten az ószövetségi áldozatokat, 
amikor Krisztus Isten Bárányaként önmagát áldozta értünk. János azt a 
parancsot kapta, hogy a mérés során nem kell megmérni a templom falán 
kívül levő külső udvart, ahol a zsidó gyülekezet istentiszteleteit tartotta, 
mert az nem tartozik a szent hajlékhoz. Az írásmagyarázók szerint ez arra 
utal, hogy Isten lemond arról, annak gazdái a pogányok lesznek. Így tehát 
a gyülekezet is, amely ott gyülekezett össze, elveszti szentségét, nem tarto- 
zik Isten népéhez. Az elválasztó vonal által, amelyet János a szent ház és az 
udvar, valamint a templomban imádkozók és az udvaron imádkozók közé 
vont, ki van mondva a templom lerombolása. Ha az udvar a szentélytől 
levált és apogányok fennhatósága alá került, agyülekezet nem jöhet össze 
a templomban, és a papok sem végezhetik el a templomban elvégzendő fel- 
adatokat. Izráel áldozatainak a bemutatása tehát megszűnik, templomának 
az ideje lejárt. Amit Isten a saját házaként, saját oltáraként, és saját imádó- 
iként alkotott, az teljes egészében megmarad, mert azon rajta van az iste- 
ni maradandóságnak a pecsétje. A jeruzsálemi templom lángok martaléka 
lett, de Isten temploma megmarad. Ezért nem némul el Isten imádata, és 
ma is megvan a (lelki) papság, amely neki szolgál. Isten nem engedi, hogy 
valami elvesszen abból, ami, vagy aki az ő szolgálatára van szentelve. 
Isten nem hagyta el népét akkor sem, amikor ítéletével sújtotta. Akkor 
sem, amikor kiválasztottsága jelét is, amire büszke volt, templomát, amely- 
lyel szívesen dicsekedett, szabadságát, sőt államiságát közel 2000 évre 
elvesztette. Jeruzsálemben ma is hangzik Jézus Krisztus evangéliuma a 
keresztyén templomokban. Kapernaumban, egy új katolikus templom- 
ban e sorok írója is hirdette Jézus Krisztus evangéliumát. Ezekben a 
templomokban, vagy Jézus életének más nevezetes helyein néha zsidó 
idegenvezetők beszélnek Jézus életének egy-egy eseményéről. Ezek java- 
részt nem missziói szolgálatok, mert a zsidó misszióhoz hozzátartozik a 
bűnbánatra hívogatás is. Ez a bűnbánatra hívogatás János apostolnak a 
jövőt látomásokban feltáró igehirdetésében sem marad el. Ő is beszél két 
prófétalelkű tanúról. Már az öltözetük, a zsákruha arról beszél, hogy ők 

az embereket bűnbánatra hívogatják. Igehirdetésük a Zakariás 4-ből vett 
lámpatartó, két olajfa és mécsesekről szóló tanításra épül. A tanítás üzenete 
az, hogy a nagy eredmények nem az erőszaknak, a hatalmi parancsszónak, 
hanem Isten Lelkének a gyümölcsei. A próféciában Isten két felkentjéről, a 
papról, az uralkodóról és a népnek Isten nevében való vezetéséről van szó. 

Kik voltak ezek a bűnbánatra hívogató igehirdetők, akiknek Isten 
különös hatalmat adott, hogy ha támadás érné őket, tűz jön ki szájukból, 
amely megöli a támadót, vagy hatalma van arra, hogy míg akarják, ne essen 
eső a földre? Hatalmuk van arra is, hogy a vizeket vérré változtassák, és 
megverjék a földet akármi csapással. Ez a két bizonyságtevő tanú; Mózes 
és Illés. Hogy az írástudók Illés visszajöveteléről beszéltek, ezt olvashat- 
juk a Szentírásban is. Mózesről és Illésről a Biblián kívüli zsidó hagyo- 
mány azt mondja, hogy mint a Messiás előfutárai, megjelennek majd a 
földön. Mi az evangéliumokból azt is tudjuk, hogy Mózes és Illés valóban 
jártak itt a földön, amikor megjelentek Jézusnak és három tanítványának 
a megdicsőülés hegyén, amikor Jézus lénye mennyei fényben ragyogott 
előttük. Közben a tanítványok is hallhatták a mennyből hangzó üzene- 
tet, hogy Jézus Isten Fia, őt kell hallgatni. A Lukács evangéliumából azt is 
megtudjuk, hogy Mózes és Illés Jézusnak a Jeruzsálemben bekövetkező 
áldozati haláláról beszéltek vele. 

De a mélységből, az alvilágból elindul egy vadállat, hogy antikrisztusi 
hatalommal hadakozzon a Krisztusról bizonyságot tevő, bűnbánatra hívo- 
gató próféta lelkű tanúk ellen. A vadállat harca győzelemmel végződött, 
mert Krisztus két tanúját megölte (Dániel 7, 21 f.), és holttestük három és 
fél napig ott maradt a nagyváros utcáján. Ez a város Jeruzsálem, a szent 
város volt, amely ez által a legyőzése által a tanúknak lelkileg Sodomává és 
Egyiptommá, az erkölcsi züllöttség és az Isten népét rabságban szoronga- 
tó és megalázó hellyé lett. Ugyanúgy telve volt gonoszsággal és engedet- 
lenséggel, mint minden más város. A tanúk teste megalázott, meggyalázott 
állapotba került. Az emberek nem szerették ezt a bűnbánatra hívogató két 
embert, és ezért amikor látták, hogy azok már meghaltak, tehát nem fog- 
ják már őket ébresztgetésükkel háborgatni, örömükben ajándékokat kül- 
dözgettek egymásnak. 

A gyülekezet, de különösen Krisztus népe, amely éppen a Dániel pró- 
féta könyvéből tudja, hogy a Krisztus ellenségének, az Antikrisztusnak 
mennyi sok király, milyen sok uralkodó fog még szolgálni az emberiség 
történelme folyamán, azt is tudja, hogy a végső győzelem nem az ördögé, 
hanem Istené: Aki pedig ezt tudja, az a gonosz uralkodók uralkodásának 
az idején sem fog elcsüggedni és feladni a reménységet, hanem szívében 
hordozza Urunk szavát; , Bízzatok, én meggyőztem a világot." Istennek, 

Krisztusnak sok ilyen reménységet erősítő Igéje van. Csak kettőt idé- 
zünk: , Ne félj te kicsiny nyáj, mert tetszett az Atyának, hogy néked adja 
az országot. Légy hű mindhalálig és én néked adom az életnek koronáját." 
Jézust éppen az a nép ölte meg, aki őket halálig tartó hűségre tanította. A 
sátán mindent megtesz, hogy az embert Istentől eltántorítsa, de Jézust, 
nem sikerült Istentől eltántorítani akkor sem, amikor ezt megváltói mun- 
kájának a kezdetén megpróbálta. Jézus, a testet öltött megváltó szeretet 
engedelmességével járta végig a szenvedések útját. De a szentnek nevezett 
nép, a szentnek nevezett város gyilkossá lett, Jézus gyilkosává, és Jézus 
tanúi meggyilkolásának a helyévé. Ezzel elvesztette kiváltságos helyzetét, 
és olyanná lett, mint a többi Istentől elfordult gonosz nép. 

A temetés a keleti népeknél megtörtént rendszerint néhány órával a meg- 
halás után. A temetetlenül hagyást abban a korban azok a népek nagy meg- 
alázásnak tartották. A gyűlölt, vagy büntetésből megölt emberek testét azért 
sokszor szándékosan nem temették el hogy a kutyák, vagy a vadállatok fal- 
ják fel húsukat. — A temetetlenül hagyás azért volt nagy megalázás, mert azt 
tartották, hogy ha egy ember meghal, és holtteste nem kap helyet a holtak 
birodalmában, mert nem engedték őket eltemetni, az nagyon gonosz ember 
volt. Arimáthiai József, Nikodémus és a Jézushoz közel álló asszonyok azért 
igyekeztek Jézust tisztes és kegyeletteljes temetésben részesíteni, és azért 
került bele az Apostoli hitvallásba is, hogy Jézust megfeszítették, és ez az íté- 
let agonoszok közé sorolást jelentette, de eltemették, és feltámadt a halálból. 

A krisztusellenes lelkület hatalmas összefogó erővel fogta egybe azo- 
kat, akiknek a Krisztushoz, Istenhez hívogatás nyűg volt, mert arra emlé- 
keztette őket, hogy nem a maguk urai, van valaki, aki Ura ennek a világnak. 
Amikor ezek az Úrhoz hívogatók meghaltak, felszabadultnak érezték 
magukat minden fölöttük uralkodni akarás veszélyétől, azért örültek. A 
bűnbe esett ember szeretne a maga ura lenni.A világ fiainak ez az öröme 
három és fél nap múlva rémületté változott. Isten nem feledkezett meg 
két hűséges szolgájáról. Az Antikrisztus hatalmának három és fél nap- 
ja elmúlt. Ez jeladás arra, hogy Isten országának az eljövetele közel van. 
Ő, aki volt, aki van, és eljövendő, nem késik soká, megérkezik. Isten nem 
sírásókat rendelt oda, hogy két hű tanúját eltemessék, hanem az életnek a 
lelkét adta nekik, hogy feltámadjanak. Isten már Ezékiel prófétán keresz- 
tül is küldött egy hasonló üzenetet. Nem az eltemetett emberi test por- 
rá válásának a folyamatát írja le, hanem azt, hogy hogyan válnak a száraz 
csontok is élő emberré, ha Isten az életnek Lelkét adja nekik. Ezekiel azt 
mondja, hogy a száraz csontok Izráel háza. Az új Izráelben már ott van- 
nak a népek, a pogányok is. És ott van ebben az ígéret is, hogy Isten az új 
Izráel megszáradt csontjait is bizonyságtevő gyülekezetté, tanújává tud- 

Ja tenni, ha kitölti rájuk az életnek a Lelkét. Amikor Isten feltámasztotta a 
két tanút, a két prófétát, úgy szólt hozzájuk a mennyből, hogy azt a város 
lakói közül sokan hallották: „Jöjjetek fel ide” Az Igében aztán így folyta- 
tódik: , És ellenségeik szemeláttára felmentek a felhőben a mennybe." Így 
fogja elhozni és bevégezni Megváltónk, ha egyszer megérkezik, ellensé- 
geinek szemeláttára Isten országának teljességét, és övéinek megváltását. 
Ez a jövőt kiábrázoló prófécia nagyon különösen fejeződik be: Ami- 
kor a két hű tanú mennyberagadtatásának a folyamata tartott megrendült 
a föld, és az emberek tizedrésze elpusztult. Ebben a megrendítő próféciá- 
ban ott van Isten kegyelmének a figyelmeztetése is. Jézus, amikor egyszer 
sok halálos áldozatot követelő szerencsétlenségek hírét vitték hozzá, és 
a hírvivők arra a kérdésükre szerettek volna Jézustól választ kapni, hogy 
azok, akik a szerencsétlenségnél meghaltak bűnösek voltak-e, így vála- 
szolt: , Nem, sőt mondom néktek, ha meg nem tértek, mindnyájan hason- 
lóképpen vesztek el.” Isten néha kegyelmes szeretettel figyelmeztet, mert ő 
Krisztust azért küldte, hogy kegyelmét elfogadjuk, és éljünk általa. Ámen 


Hálaadással köszönjük meg neked jó Atyánk, hogy naponta 
megújítod életünkben gondviselő jóságodat, könyörülő szerete- 
tedet. Hálát adunk, hogy Szentlelkeddel gyülekezetet, anyaszent- 
egyházat formáltál, és mi Krisztus által téged Atyánknak, egymást 
pedig testvérnek nevezhetjük. Töredelmes szívvel valljuk meg 
néked Atyánk, hogy mi a gyülekezetben egymást testvérnek nevez- 
zük, mégis sokszor hiányzik szívünkből az egymás terhét megér- 
téssel hordozni akaró őszinte testvéri szeretet. Megköszönjük 
neked, hogy Igédben ma arra is emlékeztettél, hogy te naponta 
mérlegre veted az életünket. Vannak életünknek dolgai, amit mi 
magunk is mérünk. Mi is számon tartjuk esztendeinket. Tudjuk, 
hogy minden, az életünk napjai, esztendői is a te atyai kezedben 
vannak. Köszönjük, hogy ma arra is figyelmeztettél Igédben, hogy 
te lelki énünket, hitünket, szeretetünket, emberségünket, remény- 
ségünket is meg tudod mérni. Megvalljuk előtted Atyánk, hogy 
mi lelki énünknek a mérésében hibát ejtünk. Sokszor meglátjuk a 
testvér szemében a szálkát, a magunkéban pedig a gerendát sem. 
Kérünk, növeljed hitünket, hogy tudjuk Megváltónkat hűbb szívvel 
követni, és áldd meg életünket, és segíts meg, hogy tudjunk min- 
denütt és mindenben akaratod szerint élni. Urunk nevében kérünk, 
hallgasd meg imádságunkat. Ámen 


Záróének: 475. dics. (1998.) 

A napba öltözött asszony 
Főének: 286. dics. Igeolvasás: Jelenések 12,1-18 


Ekkor nagy jel tűnt fel az égen: egy asszony a napba öltözve, és a lába 
alatt a hold, a fején pedig tizenkét csillagból álló korona; várandós volt, és 
vajúdva, szüléstől gyötrődve kiáltozott. Feltűnt egy másik jel is az égen: 
íme, egy hatalmas tűzvörös sárkány, amelynek bét feje és tíz szarva volt, 
és a hét fején hét diadém; farka magával sodorta az ég csillagainak egybar- 
madát, és ledobta a földre. És a sárkány odaállt a szülni készülő asszony 
elé, hogy amikor szül, felfalja a gyermekét. Az asszony fiúgyermeket szült, 
aki vasvesszővel legeltet minden népet. A gyermek elragadtatott az Isten- 
þez, az ő trónusáboz, az asszony pedig elmenekült a pusztába, ahol Istentől 
előkészített helye volt, hogy ott táplálják ezerkétszázhatvan napig. Ezután 
háború támadt a mennyben: Mihály és angyalai harcra keltek a sárkány- 
nyal, és a sárkány is harcra kelt angyalaival együtt, de nem tudott felül- 
kerekedni; és azért többé nem volt maradása a mennyben. És levettetett a 
hatalmas sárkány, az ősi kígyó, akit ördögnek és sátánnak hívnak, aki meg- 
téveszti az egész földkerekséget; levettetett a földre, és vele együtt angyalai 
is levettettek. Hallottam, hogy egy hatalmas bang megszólal a mennyben: 
„Most lett a mi Istenünké az üdvösség, az erő és a királyság, a hatalom 
pedig az ő Krisztusáé, mert levettetett testvéreink vádlója, aki a mi Iste- 
nünk színe előtt éjjel és nappal vádolta őket. Legyőzték őt a Bárány vérével 
és bizonyságtételük igéjével azok, akik nem kímélték életüket mindha- 
lálig. Ezért vigadjatok egek, és akik bennük lakoztok: jaj a földnek és a 
tengernek, mert leszállt hozzátok az ördög nagy haraggal, mivel tudja, 
hogy kevés ideje van”. Amikor látta a sárkány, hogy levettetett a földre, 
üldözőbe vette az asszonyt, aki a fiúgyermeket szülte; de az asszonynak a 
nagy sas két szárnya adatott, hogy a pusztába repüljön az ő helyére, hogy 
ott tápláltassék ideig, időkig és idő feléig a kígyó elől elrejtve. A kígyó 
pedig a szájából folyónyi vizet árasztott az asszony után, hogy elsodortas- 
sa az árral. De segített a föld az asszonynak: megnyitotta a föld a száját, és 
elnyelte a folyót, amelyet a sárkány árasztott a szájából. Megharagudott a 
sárkány az asszonyra, és elment, hogy hadat indítson a többiek ellen, akik 
az asszony utódai közül valók, akik megtartják az Isten parancsait, akik- 
nél megvan a Jézus bizonyságtétele, és odaállt a tenger fövenyére. 


Hálaadással dicsőítünk téged örökkévaló Isten Édesatyánk az Úr 
Jézus Krisztusban. A te ajándékod földi életünknek minden napja, a 
te ajándékod, hogy újra itt állhatunk színed előtt és a te ajándékod, 

hogy akarjuk cselekedni a te akaratodat. Légy irgalmas hozzánk, 
hogy ne legyen hiábavaló Igéd üzenete, hogy az ne legyen pusztá- 
ba kiáltó szó, hanem legyen áldott magvetéssé mindnyájunknak a 
szívében. Cselekedd, hogy legyen folytatása mindnyájunk életében 
annak, hogy itt vagyunk, hogy előtted elcsöndesedhetünk, hogy Igéd 
üzenete hangzik, hogy gyermekeidként reád figyelhetünk egy olyan 
világban, amelyben hatalmasan munkálkodik a gonoszság fejedel- 
me a hitető, a sátán. Kérünk, áldd meg most is Igéd által életünket és 
tégy akaratod szerint engedelmes gyermekeiddé bennünket. Megvál- 
tónk nevében kérünk, hallgasd meg imádságunkat. Ámen 


Igehirdetés előtti ének: 241. dics. 1. vers Alapige: Jelenések 12,12 


Ezért vigadjatok egek, és akik bennük lakoztok. Jaj, a földnek 
és a tengernek, mert leszállt bozzátok az ördög baraggal, mivel 
tudja, bogy kevés ideje van. 


Kedves Testvéreim, 


A Jelenések könyvének ennek a szakaszában az egyház, a világ 
jövendőjének egy újabb képét tárja elénk Jézus Krisztus. Isten tehát az 
Igén keresztül felkészíti övéit mindazokra az akadályokra, küzdelmek- 
re, próbákra, amelyek itt ebben a világban népe előtt állnak. Mindezekre 
a próbákra nézve mondta Megváltónk: , Bízzatok én meggyőztem a vilá- 
got". Jézus, amikor tanítványaival együtt járt az országban mindig Isten 
országáról beszélt. Azért beszélt Isten országáról, mert a világ és annak 
országai, ez az egész teremtett mindenség sötét mélységbe jutott, és a sötét 
mélységben való életnek az állapota, ideigvaló állapot. Jézus nem akarja 
ezt állandósítani. Ő elkészítette övéi számára ebből az állapotból a gyógy- 
ulásnak az útját. Azért tárja most is elénk ennek a gyógyulásnak az útját, 
hogy mi hitünkben megerősödjünk, legyen reménységünk, és a hit útján 
azzal a bizonyossággal járjunk, hogy a sátán ebben a világban már nagyon 
sok csatát megnyert, de az utolsó ütközetet elveszti. Ha valamikor talán 
fölöttünk is diadalt aratott, de ha hívő életünkben eljutottunk odáig, hogy 
tudjuk mondani: „Élek többé nem én, hanem él bennem az Úr Jézus Krisz- 
tus”, akkor a vesztett csaták ellenére is reménységgel mondhatjuk, hogy 
Megváltónknak a győzelme a miénk is, mert ő minket a bűn és halál fölött 
aratott győzelmének az érdemében részesít. 

Ebben az igeszakaszban egy nagyon különös kép tárulkozik ki 
előttünk. János egy jelet lát az égen, egy asszonynak a képét és ennek 

az asszonynak különös kettős egyénisége érzékelhető. Az egyik külö- 
nös dolog az, hogy napba van öltözve. Fény veszi körül az egész lényét. 
Melegség és méltóságteljesség árad ebből a képből. A fején tizenkét csil- 
lagból álló korona van, lába alatt pedig a hold. A csillagok Izráel népének 
tizenkét törzsére emlékeztetnek, de egyben Józsefnek arra az álmára is, 
amely miatt a testvérei meg akarták őt ölni. De kit jelképez ez az asszony? 
A Jelenések könyvében nagyon sok jelkép van. Sokszor maga Jézus is jel- 
képekben tárta tanítványai elé Isten országának a dolgait. Amikor Isten 
országáról beszélt, akkor olyan jelenségeket, dolgokat akart megismer- 
tetni, amelyeket mi nem ismerünk. Mi ismerjük a földi életnek a dolgait, 
az itteni lehetőségeket. Azért mondja Jézus, hogy amit szem nem látott, 
fül nem hallott és emberi értelem fel sem tud fogni, olyat készít ő az őt 
szeretőknek. Akik Isten Igéjével élnek és nemcsak a testüket táplálják, 
hanem a lelküket is, azok tudják, hogy a Szentírásban sok helyen van szó 
az asszonyról, a nőről, mint Isten népéről, a gyülekezetről. A menyegzőről 
szóló példázatban, ahol arról van szó, hogy hogyan várták a menyasszony 
barátnői a menyasszonyát haza vinni akaró vőlegényt, a menyasszony a 
gyülekezetet, az anyaszentegyházat jelenti, a vőlegény pedig Jézus Krisz- 
tust. Az Efézusi levélben is ilyen értelemben beszél Pál apostol az egy- 
házról, mint Isten népéről és azért hangzik a férfiak felé a figyelmeztetés, 
hogy úgy szeressék feleségüket, mint Krisztus az ő népét, hogy életét adta 
értük. A napba öltözött asszony kettős lényének a másik vonása az, hogy 
bár fényt és meleget áraszt, mégis szenved. Az Igében ott van az is, hogy 
miért: mert vajúdik. Gyermek érkezik testén keresztül a világra. Hiszen 
ezen az asszonyon keresztül érkezett erre a világra a világ Megváltója. Fiú- 
gyermeket szült, akinek érkezésére Isten a prófétákon keresztül évszáza- 
dokon át készítette elő a gyülekezetet. Úgy is hangzott a róla szóló ígéret, 
hogy egy olyan gyermek születik, akit majd csodálatosnak, tanácsosnak, 
békesség fejedelmének neveznek, és a második zsoltárban az is le van írva, 
hogy , Vasvesszővel bírja ellenségét, de szelíden őrzi örökségét". 

Tehát az első jel, amelyet János apostol látott ez a napba öltözött 
asszony volt, de látott egy másik jelet is az égen, egy tűzvörös sárkányt. 
Ennek a sárkánynak hét feje, tíz szarva, és hét fején hét diadém. Tehát a 
gonoszságnak a fejedelme is feltűnt ebben a látomásban. A gonoszságnak 
a fejedelme a Szentírásban néha ördögnek, sátánnak, hazugság fejedelmé- 
nek, hitető kígyónak is van nevezve. Róla mondja Jézus, hogy az emberölő 
volt kezdettől fogva. Ez tehát azért jött, hogy pusztítson és öljön. Ezt az 
öldöklést úgy készíti elő, hogy előbb összekuszálja az embernek az érzése- 
it, gondolatát, akaratát. Ezt a sátáni magatartást édes anyanyelvünkön így 
nevezzük: keresztül-kasul dobáló. A sárkány tehát azért tűnt fel, hogy ha 

az asszony megszüli a gyermeket, azt felfalja. Tehát a sátán is várta Isten 
fiának, a Megváltónak az érkezését. Azért várta, hogy amint megszületik, 
megölje. Így akarta elérni, hogy Jézus ne nőjön fel, ne hirdesse a szeretet 
és a békesség evangéliumát. Ne ismertesse az emberekkel Isten országának 
csodálatos dolgait és ne áldozza oda életét a bűnbe esett ember megváltá- 
sáért. Olyan jó lenne, ha ebben a templomi csöndességben most egy kicsit 
mindnyájan elgondolkodnánk azon is, hogy a mi gondolkodásunk, élet- 
módunk nincsen e összekuszálva? Tisztázzuk magunkban: az embertársak 
iránti tisztelet, becsületesség, emberség és jóakarat vezeti gondolatainkat 
és tetteinket mindennapi életünkben? Nincs ott az életünkben a hit mellett 
a hitetlenség, a szeretet mellett a gyűlölet az igazmondás mellett a hazug- 
ság, a rágalmazás? Hiszen a világban lévő sokféle baj könnyhullatás, hábo- 
rúság, gonosz tettek eredője az, hogy sok mindenre figyelünk, de közben 
kiesik az életünkből a legfontosabb, hogy életünket mindenben Isten sze- 
retetének és békességének az evangéliuma irányítsa. Ez a következménye 
annak, ha tért adunk a sátán keresztül-kasul dobálásának, amelynek keserű 
gyümölcseivel tele van az életünk. Bizonyára észrevesszük a Szentírásban, 
hogy ennek a sárkánynak a külső megjelenése is szembetűnő. Amikor a 
sárkánynak a jele megjelent az égen, a farka maga után vonta az ég csilla- 
gainak egyharmadát, és ledobta azokat a földre. Ezzel leleplezte ellenséges 
indulatát Isten iránt és a menny iránt. Minden mozdulatával rendetlenséget 
akar hozni Isten rendezett világába. Nem szereti a világosságot, és különö- 
sen nem szereti a Messiást, mint a világ világosságát. A hét fej, a koronák, a 
szarvak, azt fejezik ki, hogy a sátán nagyon értelmes, okos, hatalomra törő 
lény. Az erőszak mindig hazugság és gonoszság eszközeivel dolgozik. Ezt 
Jézus egyik példázatában így fejezi ki: , A világ fiai a maguk nemében oko- 
sabbak a világosság fiainál”. Hiszen a szépnek, jónak teremtett világban az 
által jött be a szakadás, lépett be a teremtés után még nem létező bűn, hogy 
egy az angyalok közül lázadást szított. Az angyalok az embernél maga- 
sabb rendű lények. Valamelyik közülük lázadást szított Isten ellen. Azért 
akarta maga mellé állítani az embert, hogy azt elszakítva Istentől, dönt- 
se meg Isten jól teremtett világának a rendjét. A kígyó képében megjelent 
kísértő eredményes volt az Édenben. Kételyt támasztott az ember szívé- 
ben Isten igazmondása iránt, és azt mondta neki; ha szakíttok a fának a 
gyümölcséből, nem haltok meg, hanem olyanok lesztek, mint az Isten. Az 
embernek ezen a földön azóta is állandó törekvése, hogy naggyá legyen. 
Sokan már egyenesen azt mondják: Az ember az Isten. 

Az Igében olvassuk, hogy Isten gondoskodott róla, hogy a sárkány 
a megszületett gyermeket ne falhassa fel. Ezt a sárkány azért nem tudta 
véghezvinni, mert Isten mást akart. „A gyermek elragadtatott Istenhez, 


370 


az ő királyi székébez.". Akkor a sátán szolgálatába akart szegődni a hata- 
lom és vérszomjas Heródes is, mert ő is meg akarta öletni a megszüle- 
tett új királyt, akinek születéséről a napkeleti bölcsektől hallott, amikor 
azok a hosszú út után megérkeztek Jeruzsálembe. Annak a megszüle- 
tett gyermeknek az életét rögtön születése után több oldalról is próbálta 
kioltani a Sátán. Az asszony pedig elmenekült a pusztába, ahol Istentől 
készített helye volt. 

Isten ebben az Igében is elmondatja, hogy életünk alakulásának az 
ügyében a mennyben is folyik a harc. Az Igében a Dániel könyvében van 
szó arról, hogy amennyben Mihály angyal harcol Isten ügyének az alaku- 
lásáért a földön. Mihály angyalt, az ószövetség Istenre figyelő népe a maga 
szószólójának tartja. Mihály angyalaival együtt a sárkánnyal vette fel a har- 
cot, és ez a harc a sárkánynak és angyalainak a vereségével végződött. A 
nagyhatalmú sárkány, az ősi kígyó, aki az egész emberiséget megtéveszti, 
angyalaival együtt levettetett a földre. Hogy milyen örömet váltott ez ki a 
mennyben, halljuk az Ige 10-12. verseiben. Mert a levetett sátán haragszik, 
mint aki tudja, hogy nem sok ideje van. A mennyben tehát már nincs helye 
a sátánnak, ennek a szellemi nagyhatalomnak. Mert a sátán azért volt jelen 
a mennyben, hogy onnan is figyelve a földön élő emberek között mun- 
kájának az eredményét, Istennek jelentést tegyen. A sátán mindent elkö- 
vet, hogy az embert elszakítsa Istentől, és ha az sikerül neki, akkor oda áll 
Isten elé és bevádolja az eltántorított embert. Örül, ha azt mondhatja az 
eltántorított emberről Istennek: Ez az ember már nem a tiéd, már nem a te 
akaratodat cselekszi, hanem az enyémet. De ezt a győzelmet nem Mihály- 
nak és angyalainak az ügyessége hozta, hanem a Bárány vére, és a bizony- 
ságtétel Igéje. 

Mikor a napba öltözött asszony megszülte Fiát, akit Isten amennybe 
ragadott, az anyáról úgy gondoskodott Isten, hogy két nagy sasszárnyat 
adott neki, hogy a pusztába repüljön az elkészített helyre, ahol a kígyó 
elől elrejtve lehet. A sárkány tudta, hogy a csatát Istennel és a leendő 
Messiással elvesztette, ezért került a földre. Üldözőbe vette az asszonyt, 
aki a gyermeket szülte. A fáraó is hasonlóan cselekedett, amikor a csa- 
pások után a már elengedett népet vette üldözőbe, átgondolta, hogy az 
ingyen dolgozó népet bocsátotta el. Istennek erre a szabadító szereteté- 
re utal kedves énekversünk: , Sasszárnyon hordozott, vezérelt, bajod- 
ban védett." Az embernek akkor még nem teljesedett ősi vágya, hogy a 
magasba emelkedhessen, és úti célja felé átrepülhessen a közbeeső aka- 
dályok fölött. A napba öltözött asszonynak ezt a lehetőséget adta meg 
Isten, így jutott pusztai helyére, hogy ,ott tápláltasson ideig, időkig és 
az idő feléig. Ez a jelképes időmeghatározás azt fejezte ki, hogy egy ide- 

ig ott kell tartózkodnia. A sárkány a vesztett csaták után nagyon hara- 
gudott az asszonyra. Azt is tudja, hogy az emberiség sok százezer éves 
múltjához képest már nagyon rövid ideje van. Ezért, mint kígyó, szájá- 
ból folyónyi vizet árasztott az asszony után, hogy elsodortassa az árral. 
Ez is jelképes beszéd, mert a 13-18 versben leírt események a szárazföl- 
dön játszódnak le. Azt fejezi ki, hogy mindent megtett, hogy az asszonyt 
elpusztítsa. De itt is kudarcot vallott, mert a veszélyeknek az özönét is 
el tudja hárítani Istennek a hatalma. Itt úgy hárította el, hogy az áradatot 
elnyelte a föld. Mert a föld a teremtés rendje szerint Istennek a tulajdona 
(24. zs.). Ha sok szörnyű dolog történik is ezen a földön, a sátán itt csak 
bitorló. A sorozatosan kudarcot valló haragos sárkány folytatja a har- 
cot a , többiek ellen, akik az asszony utódai közül valók, akik megtart- 
ják az Isten parancsait, akiknél megvan a Jézus bizonyságtétele.” Ebben 
a seregben tehát benne van a lelki Izráel is. A földi emberek pedig szépen 
hangzó neveket adnak az eszméknek, amelyeknek atyja a Sárkány: Felvi- 
lágosodás, racionalizmus, ateizmus, vagy akár liberalizmus. A mi ajkun- 
kon pedig zengjen az ének: 

Elrejtve él a Krisztus népe, bűn és halál takarja még. 

Nem látszik szent örök reménye, hordozza a kereszt jelét. 

De, egykor véget ér az út. S a szent hajó majd célba fut. Ámen 

Dallama a 274. dics. Ki Istenének átad mindent. 


Örökkévaló Isten, hálát adunk neked, hogy megtartó szeretet- 
teddel velünk vagy. Hálát adunk Igéd üzenetéért, hogy te minket 
Jézus Krisztusban megváltottál. Hálát adunk azért az emlékezte- 
tésedért, hogy a sátán azért végzi a földön megtántorító munká- 
ját, hogy bennünket, földi embereket elszakítson tőled. Kérünk, 
adj nekünk bátorságot és lelki erőt, hogy tudjunk kísértésének 
ellenállni, és ne tudjon minket tőled elszakítani. Ne engedd, hogy 
a gonoszság fejedelmének, hatalma legyen fölöttünk. Könyör- 
günk, naponta segíts meg, hogy legyen elég erős a hitünk, hogy 
naponta keressük és találjuk meg az üdvösség útját. Erősítsd ben- 
nünk az új embert, hogy az a jóság, szeretet és világosság, amely 
Jézus Krisztusban testet öltött, a mi életünkön keresztül is terjed- 
jen ebben a sok sötétséggel és gonoszsággal terhelt világban. 
Áldd és szenteld meg otthonunkat, hogy mint Urunk tanítványai 
és megváltottai, tudjunk egymás javára és a te dicsőségedre élni. 
Megváltónk nevében kérünk, hallgasd meg imádságunkat. Ámen 


Záróének: 23. zsoltár. (1998.) 

Féljétek az Istent 
Főének: 197. dics. Igeolvasás: Jelenések 14,1-20 


És láttam: íme, a Bárány ott állt a Sion begyén, és vele száznegyven- 
négyezren, akiknek a homlokára az ő neve és Atyjának a neve volt fel- 
írva. Hallottam egy bangot a mennyből, mint nagy vizek zúgását, és 
mint hatalmas mennydörgés hangját; és a hang, amelyet hallottam, olyan 
volt, mint a hárfásoké, amikor hárfán játszanak. És új éneket énekelnek 
a trónus előtt, a négy élőlény és a vének előtt, és senki sem tudta megta- 
nulni ezt az éneket, csak az a száznegyvennégyezer, akik áron vétettek 
meg a földről: ezek nem szennyezték be magukat nőkkel, mert szüzek, 
ezek követik a Bárányt, ahova megy, ezek vétettek meg áron az emberek 
közül első zsengéül az Istennek és a Báránynak, és szájukban nem talál- 
tatott hazugság: ezek feddhetetlenek. És láttam, hogy egy másik angyal 
repül az ég közepén: az örök evangélium volt nála, és hirdette azoknak, 
akik a földön laknak, minden népnek és törzsnek, minden nyelvnek és 
nemzetnek; és hatalmas bangon így szólt: „Féljétek az Istent, és adjatok 
neki dicsőséget, mert eljött ítéletének órája; imádjátok azt, aki teremtette 
a mennyet és a földet, a tengert és a vizek forrásait!" Egy második angyal 
követte őt, aki így szólt: , Elesett, elesett a nagy Babilon, amely féktelen 
paráznasága borával itatott meg minden népet”. Egy harmadik angyal is 
követte őket, és így szólt hatalmas hangon: „Ha valaki imádja a feneva- 
dat és annak a képmását, és felveszi annak a bélyegét a homlokára vagy a 
kezére, az is inni fog az Isten haragjának borából, amely készen van ele- 
gyítetlenül haragjának pobarában, és gyötrődni fog tűzben és kénben a 
szent angyalok és a Bárány előtt; gyötrődésük füstje száll felfelé örökkön- 
örökké, és sem éjjel, sem nappal nincs nyugalmuk azoknak, akik imád- 
ják a fenevadat és az ő képmását, és akik magukra veszik az ő nevének 
bélyegét. Itt van helye a szentek állhatatosságának, akik megtartják az 
Isten parancsait és a Jézus hitét”. És hallottam egy hangot az égből, amely 
ezt mondta: „Írd meg: Boldogok a halottak, akik az Úrban balnak meg, 
mostantól fogva. Bizony, ezt mondja a Lélek, mert megnyugszanak fára- 
dozásaiktól, mert cselekedeteik követik őket”. És láttam: íme, egy fehér 
felhő, és a felhőn ült valaki, az Emberfiáboz hasonló: a fején aranykoro- 
na volt, a kezében pedig éles sarló. Egy másik angyal jött ki a templomból, 
és hatalmas hangon kiáltott a felhőn ülőnek: „Ereszd neki a sarlódat, és 
arass, itt az aratás órája, mert beérett az aratnivaló a földön." A felhőn ülő 
pedig ledobta a sarlóját a földre; és learatták a földet. Egy másik angyal 
is jött ki a mennyei templomból, akinél szintén éles sarló volt. Az oltártól 

pedig ismét egy angyal jött ki, akinek hatalma volt a tűzön, és hatalmas 
þangon kiáltott annak, akinél az éles sarló volt: „Ereszd neki éles sarló- 
dat, és szüreteld le a föld szőlőjének fürtjeit, mert megértek a szemei”. 
Az angyal ledobta éles sarlóját a földre, lesziüretelte a föld szőlőjét, és bele- 
vetette Isten haragjának nagy borsajtójába; megtaposták a borsajtót a 
városon kívül, és a borsajtóból vér ömlött ki, amely a lovak zablájáig ért 
ezerhatszáz futamnyira. 


Örökkévaló Isten, jó Atyánk, gyermeki hálaadással csöndese- 
dünk el szent színed előtt, mert tudjuk, hogy tőled jön minden jó 
adomány és minden tökéletes ajándék. Neked mondunk köszö- 
netet a megtartó kegyelemért, azért az üdvözítő szeretetért, hogy 
amikor mi földi emberek bűnbe esett emberekké lettünk, te könyö- 
rültél rajtunk, nem hagytál minket elesettségben, hanem eljöttél 
az Úr Jézus Krisztusban, aki ideadta értünk megváltó életét. Hálát 
adunk, hogy azóta az Ige által hangzik a földön Megváltónk hívo- 
gatása: Jöjjetek hozzám mindnyájan, akik megfáradtatok és meg 
vagytok terhelve, és én megnyugosztallak titeket. Hálát adunk, 
hogy te meg tudsz bennünket vigasztalni a bűnbocsánat örömé- 
vel. Hálát adunk, hogy életünk nagy útkereszteződéseinél, - amikor 
nem hallgatunk Igéd útmutatására rossz útra térünk, nem büntető 
ítélettel, hanem bűnbocsátó szeretettel fogadod bűnbánó gyerme- 
keidet. Kérünk Atyánk, áldd meg szívünkben Igédet, hogy az ne 
térjen vissza hozzád üresen, hanem áldott gyümölcsöt teremjen. 
Urunk nevében kérünk, hallgass meg minket. Ámen 


Igehird. előtti ének: 370. dics. 2. vers Alapige: Jelenések 14,7 
Féljétek az Istent és adjatok neki dicsőséget 
Kedves Testvéreim, 


Amikor a Szentírásban a Jelenések könyvét olvassuk, amelyben sok 
a jelképes beszéd, nem mindig értjük azt meg. Mai igeolvasásunk azzal 
kezdődik, hogy János apostol látomásában látta magát és a száznegyven- 
négyezer elpecsételtet a Sion hegyén, és hallotta, amint a vele levő sereg 
hárfakísérettel új éneket énekel. Ezt az éneket azonban csak azok tud- 
ják megtanulni, akik nem fertőzték meg magukat nőkkel. Ezt a mondatot 
kevesen értik meg. Hiszen a házasság Isten ajándéka. Ő mondta a terem- 
tés hajnalán, amikor még csak Ádámot teremtette: , Nem jó az embernek 

egyedül lennie, alkotok hozzáillő segítőtársat." Megáldotta őket, és ebben 
már benne volt a sokasodás és a föld betöltésének a kívánalma is. Itt pedig 
úgy tűnik, mintha az Istentől megáldott házasélet tisztátalan lenne. Hogy 
ezt megértsük, nemcsak azt kell tudnunk, hogy Isten az embert férfivá és 
asszonnyá teremtette, hanem azt is, hogy Isten Ábrahámmal szövetséget 
kötött, olyan távolra tekintő ígérettel, hogy az ő leszármazottaiban meg- 
áldatnak a föld népei is. Isten a Tízparancsolatban azt is megparancsol- 
ta ennek a népnek, hogy ne legyenek idegen istenei. Isten az ő népével 
kötött szövetségben magát Úr-nak nevezi és ebben az életszövetségben 
a gyülekezet a hitvestárs, a feleség. Az Úr szereti az ő népét, és Krisztus- 
ban életét adta érte. Így lett ez a szövetség vérrel megszentelt szövetséggé. 
Ebben a szövetségben az idegen istenekhez fordulás, a teremtő Isten elha- 
gyása, paráználkodás. A tiszták, az Isten akarata szerint élő elpecsételtek 
könnyen megtanulják az új éneket, de a tőle elfordultak, már egy idegen 
lelkiségű világban élnek, ők nem tudják követni a Bárányt. 

János apostol aztán egy angyalt látott látomásában repülni az ég köze- 
pén, és hangosan hirdette minden földön lakó népnek: „Féljétek az Istent, 
és neki adjatok dicsőséget, mert eljött ítéletének órája.” A sárospataki kol- 
légiumnak e mondatnak az első fele a vezérigéje. Az istenfélelem, amelyről 
az angyal itt beszél, nem azt jelenti, hogy Isten nekünk félelemmel teljes 
életet akar adni, hanem ellenkezőleg. Az istenfélelem Isten iránti gyerme- 
ki bizalom, olyan érzés, amely, ha egyszer az ember szívében van, minden 
félelem elcsitul. Az istenfélő embernek a szívébe be van vésve ez az ige- 
vers is: „Ne félj, mert megváltottalak, neveden szólítlak, te enyém vagy,” 
Istennek dicsőséget adni azt jelenti, hogy minden tettünk, minden sza- 
vunk, minden gondolatunk arról tesz bizonyságot: Tudom kinek hittem. 
Így válik az egész életünk istentiszteletté, a munkánk is, a reménysége- 
ink, a terveink is. Ez a mondat tehát: féljétek az Istent, figyelmeztetés, 
nem fenyegetés. Isten ezt féltő szeretetből fakadó atyai szóként mondja. 
Bizonyára vannak itt köztünk is szülők, apák és anyák, akik életük bizo- 
nyos szakaszában ezekkel a szavakkal bocsátják el gyermekeiket a szülői 
házból közeli vagy távoli útra: gyermekem, vigyázz. Ez a figyelmeztetés 
szeretetből fakad, és nem azért hangzik el, mert a szülők éreztetni akar- 
ják gyermekeikkel, hogy lenne hatalmuk parancsolni is gyermekeiknek. 

Az Igében szó van egy második angyalról is, aki ezt hirdette ki: , Elesett, 
elesett a nagy Babilon, aki féktelen paráznasága borával itatta meg vala- 
mennyi népet”. A Jelenések könyvében rendszerint van a helységneveknek 
is egy történelmi vonatkozású múltja, de egy jövőre vonatkozó tanítása is. 
Már az ókorban is mindenki tudta, hogy Babilon az a hely, ahol az embe- 
rek először tudtak téglát égetni, és azt szurokkal egymáshoz ragasztva, 

hatalmas épületeket építeni. Amikor a babiloniak ezt a lehetőséget meg- 
ismerték, összefogtak, és elhatározták, hogy építenek egy olyan hatalmas 
tornyot, amelynek a teteje eléri az eget. Így akartak maguknak nevet sze- 
rezni, így akartak világhírűvé válni. Isten ezt az eget ostromolni akaró ter- 
vüket úgy akadályozta meg, hogy összezavarta a nyelvüket, nem értették 
meg egymást, és így nem tudták folytatni a munkát. Isten azért akadályoz- 
ta meg nagyra törését, mert az ember lehetetlen dolgot akart, még hozzá a 
maga erejéből. A világűr méreteit modern korunk magas szintű technikai 
fejlődése eredményeivel dicsekedve is így jellemzi: Végtelen. Az ember éle- 
tének az egyik legnagyobb veszélyeztetettsége abban rejlik, hogy az ember, 
ha valamit már tud, nem akarja magát sem Isten, sem az embertársak előtt 
megalázni. Azért omlanak össze modernnek nevezett korunkban is Babi- 
lonok, nemcsak tornyok, hanem települések, gyárak és bányák, mert az 
ember a maga értelmét emeli isteni rangra, és így imád idegen isteneket, így 
él tisztátalan életet, és maga körül is ilyen lelkiséget áraszt. Maga a Babi- 
lon név szintén jelképpé lett. Minden olyan kezdeményezésnek a jelképé- 
vé, amelyben az emberek olyan dolgot kezdeményeznek, ami sokszorosan 
meghaladja erejüket, és ezt önzésből cselekszik, hogy maguknak hírnevet 
szerezzenek. Az előző fejezetben is szó esett, ebben a fejezetben is meg van 
említve két fenevad. Az egyik a tenger mélységéből emelkedik föl, a másik 
a földi alvilágból. Ebben a fejezetben egy harmadik angyal jelent meg, aki 
arra figyelmeztetett, hogy ha valaki imádja a fenevadat, és annak pecsét- 
je a homlokán vagy máshol van a testén, az Isten ítélete alatt van. Mert a 
fenevad is megpecsételte azokat, akik őt imádják, és azoknak szabad volt 
adni-venni, tehát olyan dolgokat is tenni, ami másoknak tilos volt. Ezek 
a fenevadak hatalmas dolgokat vittek véghez, és a nép csodálattal és imá- 
dattal vette körül őket. Rájuk utalt Jézus, amikor azt mondta, hogy hamis 
Krisztusok és hamis próféták jelennek majd az ő nevében, és kérte övéit, 
hogy ne hagyják magukat megtéveszteni. János apostol is írta első levelé- 
ben: „Szeretteim, ne higgyetek minden léleknek, hanem vizsgáljátok meg a 
lelkeket, hogy Istentől vannak-e, mert sok hamis próféta jött el a világba." 
Jézus is megpecsételi az övéit, de ő övéinek nem a homlokára, vagy kezé- 
re teszi a pecsétet, hanem Szentlelkével tesz láthatatlan pecsétet övéinek a 
szívére. , Mert szívünkbe áradt Isten szeretete a nekünk adott Szentlélek 
által." Isten gyermekei még idegenben is, útközben is könnyen megisme- 
rik egymást. Elég néhány mondatot váltani egymással, és megmutatkozik 
Istennek a szívre tett szeretet pecsétje. A testvér megtalálja a testvért. Bár- 
csak mindnyájan szívünkön hordanánk ezt a pecsétet! Az Igében említett 
fenevadak is sok mindenre képesek. Tudnak adni anyagi javakat és sok min- 
dent. De nem tudnak adni belső békességet. 

Itt hangzik aztán az Igének ez a mondata: , Boldogok a balottak, akik az 
Úrban balnak meg. Bizony, ezt mondja a Lélek, mert megnyugszanak fára- 
dozásaiktól és cselekedeteik követik őket." Mi szomorúak vagyunk, sírunk, 
amikor szeretteink közül valaki síri pihenőre tér. Mi nagy veszteségnek 
érezzük a szerető családtag meghalását. Sajnáljuk, hogy teste a sírban enyé- 
szik el. Isten azt mondja, hogy akik az Úrban haltak meg, azok boldogok. 
Amikor a földi élet harca véget ér, amikor elnémul minden földi zaj, amikor 
a földi szemek lecsukódnak, miközben enyészik a porból vett test, akkor 
egy csodálatos élet várja a Krisztus megváltottait: Ennek a minden értelmet 
felülhaladó életnek a tartalmát az Ige ezzel az egy szóval fejezi ki: boldogság. 

A fejezet további verseiben az ítélet képeit tárja elénk Isten. János apos- 
tol látomásában megjelent egy fényes felhő, amelyen az emberfia ült, fején 
arany koronával, kezében éles sarlóval. A templomból kijött egy angyal, 
és megszólította a felhőn érkező emberfiát, hogy arasson, mert megért a 
vetés. A felhőn ülő ledobta sarlóját a földre, és learatták a vetést. Az ara- 
tás itt az ítéletre mutat. Emlékezzünk arra a történetre, amit Jézus mon- 
dott el, hogy egy gazda szép tiszta búzát vetett a földjébe, és amikor a vetés 
kikelt, tele volt konkollyal. A gazda szolgái készségesen jelentkeztek, hogy 
ők kiszedik a konkolyt a búzából, de a gazda nem engedte. Azt mond- 
ta, hogy ne nyúljanak a konkolyhoz, mert azzal együtt esetleg búzaszá- 
lakat is kihúznának. Akarta, hogy maradjon együtt a vetés az aratásig, és 
amikor learatják a vetést, kiszedik közüle a konkolyt. Most arról van szó, 
hogy megérkezett az aratás ideje, most érkezett el az ideje a konkoly kivá- 
logatásának. Addig Jézus azt mondja, hogy az aratás napját csak az Atya 
tudja. Az Igében az angyal tehát az Atya üzenetét tolmácsolta a Fiúnak. 
A konkoly kiválogatása után a gazda a tiszta búzát takaríttatja a csűrébe. 
Ez pedig az Isten országa teljességébe való megérkezést jelenti. Isten népe 
egy konkollyal teli világban is tiszta búzaként érkezhet az atyai hajlékba. 

Az ítélet negatív része azzal kezdődik, hogy egy angyal jött ki a meny- 
nyei templomból, akinél szintén éles sarló volt. Az oltártól is egy angyal 
jött ki, akinek hatalma volt a tűz fölött és hangosan utasítást adott a szüret 
megkezdésére, mert a szőlőszemek megértek. Az angyal levetette sarlóját 
a földre leszüretelte a szőlőt, és berakta azt Isten haragjának a borsajtójá- 
ba, ahonnan rengeteg vér folyt ki. Ítéletes figyelmeztetés ez, hogy Isten a 
bűneit megbánó embernek kegyelmet ad, de a bűneiben megátalkodottat 
megítéli. Ő Ura az életünknek. Jézus, amikor a földön járt, a szőlővesszők 
példájával emlékeztetett az ítéletre, amikor ezt mondta: Én vagyok az iga- 
zi szőlőtő, és az én Atyám a szőlősgazda. Azt a szőlővesszőt, amely nem 
terem gyümölcsöt énbennem, lemetszi és a tűzre dobja, és amely gyümöl- 
csöt terem, azt megtisztítja, hogy még több gyümölcsöt teremjen. Milyen 

jó, hogy Isten figyelmeztet ezekre a dolgokra. Azért figyelmeztet, hogy 
óvjon az ítéletes életúttól, és a földi életút után ne ítéletre, hanem kegye- 
lemre érkezhessünk. Ámen 


Dicsőítünk téged, mennynek és földnek teremtő Ura, Édes- 
atyánk az Úr Jézus Krisztusban. Hálát adunk neked, hogy üdvös- 
ségünket munkáló szereteted tervét most újra kitártad előttünk 
Igédben, és kérünk, ne engedd, hogy a szívünk hideg és kemény 
legyen, hanem segíts, hogy tudjunk, mint hálás gyermekeid egy- 
más életét gyógyító szeretettel a te dicsőségedre élni. Tégy ben- 
nünket bizonyságtevő gyermekeiddé, hogy téged féljünk, és neked 
adjunk dicsőséget, szavainkkal, tetteinkkel és egész életünkkel. 
Áldd meg családunkat, hogy legyen az szent hajlékká, templom- 
má, ahol a család tagjai el tudnak otthon is csöndesedni Igéd 
körül. Áldd meg gyülekezeteinket, hogy legyenek azok lelki ottho- 
nunkká, ahol jó imádságos szívvel előtted elcsöndesedni, Igédet 
hallgatni, és szívünkbe zárni. Áldd meg munkánkat, szenteld meg 
azt, hogy legyen nemes harccá, minden jó ügynek az előre vitelé- 
ben, és minden gonosznak a fékezésében. Ha bajok, betegségek 
gyötörnék testünket vagy lelkünket, add vigasztalásod, hogy te a 
jajból is tudsz jót, a bajból is gyógyulást adni. Ilyen életre segíts 
bennünket, maradj velünk és szeretteinkkel könyörülő kegyelmed- 
del Istenünk, Megváltónk, Jézusunk nevében kérünk. Ámen 


Záróének: 198. dics. (1998.) 


Hét angyal, hét aranypohárral 
Főének: 6. zsoltár 1-4 vers Igeolvasás: Jelenések 15,1-8 


És láttam egy másik nagy és csodálatos jelet a mennyben: bét angyalt, 
akiknél az utolsó þét csapás volt, mert ezekkel teljesedett be az Isten harag- 
ja. És láttam valami üvegtengerfélét, amely tűzzel volt vegyítve, és láttam 
azokat, akik legyőzték a fenevadat, annak képmását és nevének számát, 
amint az iüvegtengernél álltak az Isten þárfáival, és énekelték Mózes- 
nek, Isten szolgájának énekét és a Bárány énekét: , Nagyok és csodálato- 
sak a te műveid, mindenható Úr Isten, igazságosak és igazak a te utaid, 
népek királya: ki ne félne téged, Urunk, és ki ne dicsőítené a te nevedet, 
biszen egyedül te vagy szent: mert a népek eljönnek mind, és leborulnak 

előtted, mert nyilvánvalóvá lettek igazságos ítéleteid”. Ezek után láttam, 
þogy megnyílt a bizonyságtétel sátrának szentélye a mennyben, és kijött 
a szentélyből a hét angyal, akiknél a hét csapás volt: tiszta fénylő gyolcsba 
voltak öltözve, és mellüket aranyöv vette körül. És a négy élőlény közül az 
egyik átadott a hét angyalnak hét arany poharat, telve az örökkön-örökké 
élő Isten haragjával. A szentély megtelt füsttel Isten dicsőségétől és hatal- 
mától, és senki sem mebetett be a szentélybe, míg be nem teljesedett a bét 
angyal bét csapása. 


Atyánk, kihez mehetnénk máshoz, mikor örök életnek a beszéde 
csak nálad van egyedül. Sokféle beszédet hallunk mi magunk körül 
a világban, de az embertársak nem az örök élet forrásából merí- 
tik szavaikat. A felénk forduló szavak zuhatagában megdöbbenve 
halljuk sokszor azt a más beszédet, amely azért hangzik, hogy ben- 
nünket elszakítson tetőled is és egymástól is. Ez a beszéd azt akar- 
ja elérni, hogy a szívünkben ne legyen szeretet, hit, az életünkben 
ne legyen a te békességed, és az a reménység, hogy minket sem- 
miféle hatalom nem szakíthat el tetőled, ha szívünk szerint gyer- 
mekeid lettünk. Hálát adunk, hogy most újra együtt lehetünk szent 
házadban, hogy újra a te beszédedet, az örök életnek a beszédét 
hallgathatjuk. Kérünk Atyánk, nyisd meg szívünket, fülünket és 
értelmünket, hogy Igéd ne szóljon hiába, és szívünk ne legyen tövi- 
ses vagy köves talaj, amelyben igéd nem tud gyökeret ereszteni, 
gyümölcsöt teremni. Megváltó Krisztusunk nevében kérünk, hall- 
gasd meg imádságunkat. Ámen 


Igehirdetés előtti ének: Hozzád jövünk. Énekgyűjtemény 108. old., 2. vers 
Alapige: Jelenések 15,7 


És a négy élőlény közül az egyik átadott a bét angyalnak bét 
aranypobarat, telve az örökké élő Isten baragjával. 


Kedves Testvéreim, 


A Jelenések könyvében az eddigiekben is többször hallottunk Isten 
haragjáról. Isten szeretet, de a bűnt nem hagyja büntetlenül. Az ember, akit 
Isten a saját magával és egymással való közösségre teremtett, sok szomorú- 
ságot okoz a teremtő Istennek. Isten a Tízparancsolatot védőkorlátul adta az 
embernek. Nem azért hogy korlátozza szabadságát, hanem azért hogy véd- 

je az életét. Tehát Isten már a tíz tőle kapott életszabállyal is kifejezte, hogy 
szereti az embert. Védi az embernek az életét nemcsak az eleséstől, a mélyre 
zuhanástól, hanem attól is, hogy az embertársak beszennyezzék becsületét, 
nevének tisztaságát. Isten a saját nevének a szentségét védi, beszennyezéstől 
óvja, és féltő szeretetből a bálványok gyártását és imádatát megtiltja. Tőlünk 
pedig elvárja, hogy szeressük őt, mint teremtőnket és életünk Urát, és egy- 
mást, mint testvéreket. Haragjának poharait is azért tölti ki ránk, mert aka- 
ratának ellenszegülünk, nem igazán szeretjük őt se, embertársainkat se. A 
beszéd ajándékát adja, hogy ki tudjuk fejezni, szavakba tudjuk önteni érzé- 
seinket, gondolatainkat és reménységünket felé is és egymás felé is. Nagy 
ajándék és kiváltság, hogy imádságainkban Isten előtt is kitárulkozhatunk. 

Isten tud türelmes szeretettel várni, nem büntet mindjárt. Amikor lát- 
ja, hogy népe szívében érlelődnek a rossz gondolatok, akaratok és tervek, 
figyelmeztet, hogy mi lesz a következménye az Isten akarata elleni tervek 
megvalósításának. Isten a meg nem hallgatott figyelmeztetés után kiönti 
haragjának poharát keményszívű és kemény-nyakú népére, mert nem tér- 
tek meg gonosz útjaikról, nem teljesítették Isten akaratát. De egyszer végé- 
re ér Isten türelmes szeretetének az ideje is. Az ember azzal, ahogyan él, 
nem teljesíti Isten akaratát, szinte kikényszeríti magára Isten ítéletét. Így 
kerül sor az Isten haragja poharának a kiöntésére. Mégis Isten haragjának 
a kiöntésében is ott van a kegyelem és a szeretet. 

A haragnak a poharát az angyalok töltik ki, mint Isten szolgái. Öltö- 
zetük papi öltözet, fehér gyolcs, amely aranyövvel van összefogva. Isten 
haragja nem hasonlítható az ember haragjához. Az ember haragjában 
ott izzik az emberi indulat tüze. Ha egy indulatos ember haragra lob- 
ban, amikor lecsillapodik, maga is haragszik magára, hogy úgy elragadták 
az indulatok. Egyik kedves énekünkben ezt énekeljük: „Azt bünteti, kit 
szeret, Másként ő nem is tehet.” Isten nem ember, és éppen azért bünte- 
ti a bűneiben maradó embert, mert szereti, és azt akarja, hogy a bűn és az 
ember ne tartozzanak egymáshoz, hanem váljanak el egymástól. Istennek 
kezében még haragjának a pohara is, amit az embernek nyújt, aranyból 
van. Arany eszközt csak nagyon gazdagok nyújtanak annak, akit szeret- 
nek, és szívesen maradnának vele életközösségben. Ezt így végiggondol- 
va Isten szeretetének ez a haragpohara arra a másik pohárra is emlékeztet, 
amelyet Jézus Krisztus nyújtott tanítványainak nagycsütörtök este, ami- 
kor utoljára ünnepelte tanítványaival együtt a pászkabárány vacsorájá- 
nak az ünnepét. Mert ez az utolsó pászkabárányra emlékeztető vacsora 
lett Jézusnak és tanítványainak az első Úrvacsorája Mert ott már nemcsak 
emlékezés történt az egyiptomi rabságból való szabadításra, hanem ott 
Isten Krisztusban új szövetséget kötött minden népből azokkal, akik őt 

követik. Az akkor esti ünnepi események történetét Pál apostol így írja le: 
„Mert én az Úrtól vettem, amit át is adtam néktek, hogy az Úr Jézus azon 
az éjszakán, amelyen elárultatott, vette a kenyeret, és hálát adva megtör- 
te, és ezt mondotta: c Vegyétek, egyétek, ez az én testem, amely tiérettetek 
megtöretik. > Hasonlóképpen vette a poharat is miután vacsoráltak, és ezt 
mondta. < E pohár amaz új szövetség az én vérem által, ezt cselekedjétek, 
valamennyiszer isszátok az én emlékezetemre. > Mert valamennyiszer eszi- 
tek e kenyeret, és isszátok e poharat, az Úrnak halálát hirdessétek, amíg 
eljön." Az a test másnap megtört, és az a vér kiomlott. Urunk testének és 
vérének a jegyei mindenki számára, aki azt bűnbánattal kéri és elfogadja, 
Isten bűnbocsátó és életet adó kegyelmének a jelet. 

Az Isten haragjának az angyalok által előkészített aranypohara pedig 
mindazon túlmenően, amit róla eddig elmondtunk, rámutatnak Isten igaz- 
ságosságára és szentségére is. Isten, amikor figyelmeztet a nélküle való élet 
veszélyeire, megmondja azt is, mit kell tennünk. Azt mondja: térjetek meg. 
A megtérés irányváltoztatás, az ellenkező irány felé, mert számunkra az a 
célhoz vezető út. Mindnyájan tudjuk, hogy széllel szemben még gyalog is 
nehéz előre haladni, de ha megfordulunk, akkor ugyanaz a szél, ami meg- 
nehezítette az utunkat, előre visz, a cél felé segít. Itt ellenkező a helyzet, 
mint az úszásnál, vagy evezésnél. Jézus korában keresztyén elődeinknek 
egyik jelvénye volt a hal. Ez nemcsak azért lett jelvényükké, mert Jézus 
első tanítványai, akiket elhívott, halászok voltak, hanem azért is, mert mint 
halászok, halászás közben hamar megtanulták, hogy a hal, amelyet magá- 
val sodor az ár, már nem él. Csak az elpusztult halat tudja magával sodor- 
ni az ár. Az élő halat életösztöne szembe fordítja az árral. Jézustól pedig 
azt is megtanulták, hogy amióta az ember bűnbe esett, sodorja magával a 
világ gonoszságának az áradata. De az Istenre figyelő engedelmes ember 
nem hagyja, hogy őt magával sodorja a világ szennyes árja. Így lett a hal a 
keresztyének titkos jelévé. Ha abban a korban két ismeretlen ember talál- 
kozott egymással, és a lábával a földre, vagy kezével a levegőbe halat raj- 
zolt, ez annak a jele volt: én is testvér vagyok, szembe úszok az árral. 

Ez az ellenszél Isten szeretetének a jele. Megnehezíti, hogy az ember 
vesztébe rohanjon. Mai fejezetünk kezdete is és vége is sötét színeket tár 
elénk. Sötétet, mert az ember engedetlenségéért, az annak eredményeként 
következő hét csapással, Isten haragjának a poharát készíti elő. Az Isten 
akaratával dacoló ember hajlamos arra, hogy Istent vádolja a saját életének 
a nehézségetért. Zúgolódik, hogy miért kell neki ellenszéllel küzdve előre 
haladni. Nem jut eszébe, hogy neki kellene irányt változtatnia. De János 
apostol látott valami üvegtengerfélét tűzzel vegyítve, és látta azokat, akik 
legyőzték a fenevadat, amikor az üvegtengernél álltak az Isten hárfáival és 

énekelték az Isten szolgájának, Mózesnek és a Báránynak az énekét. Mózes 
ezt az éneket akkor énekelte az egyiptomi rabságból szabadulásnak a kez- 
detén, amikor Isten a népet keresztülsegítette a Vörös tengeren. Isten meg- 
nyitotta a tengert. A rabságból szabadult nép, amelyet közben üldözőbe 
vett a fáraó serege, hogy visszavigye őket Egyiptomba, maga se remélte, 
amikor nekivágtak az előttük megnyíló tengernek, hogy elérik annak túl- 
só partját. Feszültséggel teljes veszélyes vállalkozás volt ez, de Isten érte- 
lem feletti módon átvezette őket a túlsó oldalra. Azért énekelte Mózes ezt 
az Istent magasztaló hálaadó éneket. Volt miért hálát adni, hiszen az egész 
népet megmentette Isten a biztosnak vélt pusztulástól. Mindnyájunknak az 
életében vannak olyan körülmények, hogy nagyon szükséges lenne valamit 
gyorsan elintézni, vagy valami veszélyt elhárítani, de tehetetlenek vagyunk, 
mert körülvesz az akadályok tengere, és mi ilyenkor csak kétségbeesni és 
imádkozni tudunk. Ha mégis megtörténik a remélni is alig mert csoda, 
akkor is csak egyet tehetünk: megköszönjük Istennek, akitől jön minden jó 
adomány és tökéletes ajándék. Ez a hálaének már fény a sötétségben. Aztán 
az 15 fény a sötétségben, hogy ebben a látomásban a trón közelében lévő 
tengeren nem tombol a vihar, nem fenyegetnek senkit sem életveszélye- 
sen a magasra csapó hullámok, mert ez a tenger üvegtenger tűzzel vegyít- 
ve, amelyben a hullámok tükörsimává váltak. A tűz a Szentírásban Isten 
lényének egyik megjelenési formája. Tűzben jelent meg Mózesnek az égő 
csipkebokorban, amely égett, de nem égett el. Akkor bízta meg Mózest a 
nehéz feladattal, hogy vezesse ki népét az egyiptomi rabságból. A Jelenések 
4,5-ben Isten királyi székéből villámok törtek elő, a királyi szék előtt pedig 
hét lámpás égett lobogó lánggal, az Isten hét lelke. János apostol e mellől az 
üvegtenger mellől látta azokat, akik legyőzték a fenevadat, és Isten hárfá- 
in Játszva énekelték Mózesnek az Isten igazságosságát magasztaló énekét: 
„Nagyok és csodálatosak a te műveid, mindenható Úr Isten. Igazságosak 
és igazak a te utaid, népek királya, ki ne félne téged Urunk.” 

Sok veszéllyel és bizonytalansággal teli életutunkon Igéje olyan nekünk, 
mint a tengerpartokon a világító torony. Ezek a világító tornyok azért van- 
nak, hogy a tengeren utazó hajósok és utasok éjszaka is tudjanak tájéko- 
zódni. Ezek a világító tornyok éjszaka vibráló fényt bocsátanak ki, hogy 
a tengeren talán éppen viharba került hajók utasainak jelezzék: Ne félje- 
tek. Jó irányba haladtok, itt van a kikötő. Így villantja fel nekünk Isten az 
Igén keresztül a hívogató biztató jelzést: Ha ehhez a fényhez igazodunk, 
ha ebben az irányban haladunk; megérkezünk. Mai Igénk is ilyen bizta- 
tó jelzés akar lenni, hogy aki Istent szereti, mint ahogyan ő szeret min- 
ket, és aki Igéjének az útján jár, az életének sok vihara után is biztonságos 
kikötőbe érkezik. Ámen 

Hálát adunk néked könyörülő Édesatyánk, hogy naponta meg- 
újítod életünkön gondviselő jóságodat. Hálát adunk, hogy te akkor 
is atyai jósággal fordulsz hozzánk, amikor mi elfordulunk tőled és 
nem figyelünk Igéd életünk viharai közepette fel-felvillanó fényjel- 
zéseire. Köszönjük Urunk, hogy te vagy a világ világossága, és 
aki téged követ nem járhat sötétségben. Hálát adunk, hogy ma is, 
közöttünk is és sok ezer helyen ezen a földön hangzik a te Igéd, és 
kérünk, áldd meg azt a magvetést is, amelyet ma is végeztél közöt- 
tünk. Segíts Atyánk, hogy tudjuk naponta atyai kezedbe helyez- 
ni terveinket, és esténként tudjuk kérni elvégzett munkánkra a 
te jóváhagyásodat. Kérünk, légy velünk mindig mindenben taná- 
csoddal, és adj engedelmes szívet, hogy Igédben kapott tanácso- 
dat megcselekedjük. Segíts, hogy tudjunk mindenkinek, aki azt 
tőlünk kéri vagy elvárja, jó szót, szeretetet, és emberséges maga- 
tartásunkkal jó példát adni. Áldd és szenteld meg életünket ünne- 
peinkben is, és munkás hétköznapjaink eseményei között is, hogy 
látszódjon az életünkön: szavainkat, tetteinket és gondolatainkat 
a te Szentlelked vezeti és a te Igéd irányítja. Megváltónk, Krisztu- 
sunk nevében kérünk, hallgasd meg imádságunkat. Ámen 


Záróének: 446. dics. (1998.) 


Öröm a mennyben Babilon bukásán 
Főének: 394. dics. Igeolvasás: Jelenések 18,21—19,10 


Egy erős angyal felemelt egy akkora követ, mint egy nagy malomkő, 
bedobta a tengerbe, és így szólt: , Így vettetik le Babilon, a nagy város, 
egyetlen lendülettel, és többé sehol sem lesz található. Nem hallatszik ben- 
ned többé bárfások és zenészek, fuvolások és trombitások hangja, nem 
található benned többé egyetlen mesterség egyetlen mestere sem és malom 
zúgása nem ballatszik többé benned. És nem világít benned többé lám- 
pás fénye, nem hallatszik benned többé vőlegény és menyasszony szava, 
mert kereskedőid a föld hatalmasat voltak, mert a te varázslásodtól téve- 
lyedett el valamennyi nép: de benne találtatott a próféták és a szentek vére, 
és mindazoké, akik megölettek a földön”. Ezek után hallottam, mintha 
nagy sokaság hatalmas hangon szólna a mennyben: „Halleluja, az üdvös- 
ség, a dicsőség és a batalom a mi Istenünké, mert igazak és igazságosak az 
ő ítéletet, mert elítélte a nagy paráznát, aki paráznaságával megrontotta a 

földet, mert számon kérte kezéből szolgái vérét.” Még egyszer mondták: 
, Halleluja, felszáll a füstje is örökkön-örökké!” Ekkor leborult a huszon- 
négy vén és a négy élőlény, imádták Istent, aki a trónuson ül, és így szóltak: 
„Ámen! Halleluja!" És megszólalt egy hang a trónus felől: , Dícsérjétek 
Istenünket, ti szolgái mindnyájan, akik félitek őt, kicsinyek és nagyok”. 
És hallottam valami nagy sokaság hangját, mely mintha nagy vizek zúgá- 
sa és erős mennydörgés bangja volna: , Halleluja, mert uralkodik az Úr, a 
mi Istenünk, a Mindenható! Örüljünk és ujjongjunk, és dicsőítsük őt, mert 
eljött a Bárány menyegzője, felkészült menyasszonya, és megadatott neki, 
hogy felöltözzék fényes, tiszta gyolcsba. Ez a gyolcs a szentek igaz cseleke- 
deteit jelenti”. Így szólt hozzám: „Írd meg: Boldogok, akik hivatalosak a 
Bárány menyegzőjének vacsorájára!” Ezt is mondta nekem: „Ezek az Isten 
igaz igéi”. És leborultam a lába elé, hogy imádjam őt, de így szólt hozzám: 
, Vigyázz, ne tedd: szolgatársad vagyok, és testvéreidé is, akikben megvan 
a Jézus bizonyságtétele. Az Istent imádd, mert a Jézusról való bizonyság- 
tétel a prófétaság lelke”. 


Örökkévaló Isten, a te dicsőségedet hirdeti ezen a teremtett 
világon minden. Itt a földön, és a földön túl az egész világmin- 
denség hirdeti: nagy vagy te Isten, nagy a te hatalmad. Mi is úgy 
állunk most előtted, könyörülő Úristen, hogy gyermeki hálaadással 
köszönjük meg, hogy te nagy hatalmadat nem ítéletre fordítottad, 
hanem napjainkhoz napokat ajándékoztál, nem nézed sokszo- 
ri hűtlenségünket, világgal sodródásunkat, hanem újra hozzánk 
hajolsz, megszólítasz, és munkálod, hogy gyermekeid hozzád tér- 
jenek és éljenek. Így köszönjük meg neked ezt a napot, amelyre 
felvirrasztottál, és kérünk, hogy te, aki irgalmaddal eddig is velünk 
voltál, aki örömöt adtál és a bajban megvigasztaltál, aki adod a 
gyógyulást és a reménységet, szólj hozzánk Igédben, nyitogasd 
szívünket, és cselekedd, hogy nyitott szívvel hallgatott Igéd áldott 
gyümölcsöt teremjen életünkben. Urunk nevében kérünk, hallgasd 
meg imádságunkat. Ámen 


Igehirdetés előtti ének: 164. dics. 1. vers Alapige: Jelenések 19,9-10 


Boldogok, akik bivatalosak a bárány menyegzőjére. Ezt is 
mondta nekem: Ezek az Isten igaz igéi. Leborultam lába elé, bogy 
imádjam őt, de ő így szólt bozzám, vigyázz ne tedd: szolgatársad 
vagyok neked és testvéreidnek akikben megvan a Jézus bizony- 
ságtétele. Az Istent imádd. 


384 


Kedves Testvéreim, 


A Jelenésekről írott könyvnek előző fejezetében odáig hallottuk Isten 
Igéjének a jövendőbe néző üzenetét, hogy azon a mennyei istentisztele- 
ten, amelyen a jövő képeit János apostol elé tárta Jézus Krisztus elhang- 
zott ez a különös mondat: Elesett, elesett a nagy Babilon. Mivel Babilon 
nemcsak egy ismert földrajzi hely, hanem az Isten nélküli életet, a maga 
erejéből naggyá lenni akaró embert, tehát magát a gonoszt fejezi ki. Babi- 
lon elestének a híre azt jelenti, hogy a sátán hatalma nem tart örökké. 
Ennek az ítélethirdetésnek szomorú csengése is volt, mert a gonosz hata- 
lom megítélésével az is együtt jár, hogy megszűnik az élet. Nem hallatszik 
benned többé hárfások és zenészek, fuvolások és trombitások hangja, és 
nem világít benned többé lámpás fény. Nem lesz többet az otthonokban 
a vőlegénynek és a menyasszonynak a hangja. Nem lesz többet a malom 
zúgása, mert ez mind az élet ritmusának a jele. Míg zúg a malom, ez azt 
jelenti, hogy élnek az emberek, van kinek kenyeret sütni, de amikor bekö- 
vetkezik az ítélet és a gonosz elnyeri büntetését, mindez megszűnik. 

A mai igeszakaszban az áll előttünk, hogy János apostol egy meg- 
hitt mennyei istentiszteletnek volt a résztvevője. Ott újra egészen világo- 
san látta azt a világot és látta azt a környezetet, amely körülveszi a világot 
teremtő Istent. Ezen az istentiszteleten ott vannak Isten királyi széke körül 
a huszonnégy vén a lelkes állatok és nagy sereg. A huszonnégy vén, mint 
tudjuk a tizenkét törzs pátriárkái és az Úr Jézus tanítványai. De nemcsak 
róluk van itt szó, hanem mindazokról, akik a Jézus bizonyságtétele nyo- 
mán hittek, és akik földi életük során oda adták szívüket ennek az üdvözítő 
szeretetnek. Ez a nagy istentisztelet azt is kifejezi, hogy a világot teremtő 
hatalmas mindenható a mennyei dicsőségben sem akar egyedül lenni. Isten 
vágyakozik az után, hogy akiket ő örökkévaló szeretettel szeret, akiket 
megváltott azok ott legyenek vele. Földi élete során így beszélt erről Jézus 
is, amikor ezt mondta: Eljövök tihozzátok és magamhoz veszlek titeket, 
mert az én Atyámnak a házában sok lakóhely van. És akarom, hogy ahol 
én vagyok az enyéim is ott legyenek. Ott tehát ott vannak mindazok, akik a 
földön Isten gyermekeiként élték az életet. Amikor Isten gyermekei befeje- 
zik a földi életet, nagy űr marad a családban ahol éltek, mert az Isten gyer- 
mekei szerető szívűek, szelídek és áldott életet éltek. Azért marad olyan 
nagy űr utánuk, mert akik itt szeretetet árasztanak, sok embernek hiány- 
zik a megtapasztalt átélt szeretet. Sajnos nem minden családban van ez így, 
minden családban igyekeznek, hogy a koporsó melletti búcsúzás tisztelet- 
teljes legyen, de azért sok családtagnak a szívébe belenyilallik a fájdalom, 
mert az is emlékeiben van, hogy a koporsóban nyugvó testvér sokszor meg- 

bántotta, megkeserítette, nehézzé tette az életét. Nem mindegy tehát, hogy 
hogyan éljük földi életünknek a napjait. Mivel ezek nem álomképek, hanem 
az Isten által készített jövendőnek a képei, ezek azt is mutatják, hogy akik 
itt a földön már befejezték az életet, nem haltak meg, hanem élnek. Az az 
élet olyan, amilyen lehetne itt a földön is, ha minden ember istenfélő, egy- 
mást szerető, Isten szíve szerinti életet élne. Hiszen éppen azért lépett be 
a világba a földi élet befejezéseként a meghalás, hogy ez a nem Isten szíve 
szerinti élet befejeződjön és Isten újjáteremtő hatalma és szeretete egy újjá- 
teremtett világban új életet adjon megváltottainak. 

A mennyei istentiszteleten hangzik a dalba ömlő imádságban a mind- 
nyájunknak ismerős szó Halleluja. , Az üdvösség, a dicsőség és hatalom a 
mi Istenünké, mert igazak és igazságosak az ő ítéletei." Már az előttünk 
élt nemzedékek is ismerték azt a kedves sok nép énekeiből összegyűjtött 
énekes könyvet, amelynek ez a címe , Halleluja". Gyülekezeteinkben is 
gyakran elővesszük, hogy énekeket tanuljunk belőle. Ez a szó azt jelen- 
ti: Legyen hála Istennek, legyen dicsőítve Istennek a neve. Istennek az 
Ószövetségben, mint tudjuk, több neve van. Köztük talán legismerősebb 
a , Jahve? név, amelyet némelyek Jehovának mondanak. Istennek ezt a 
nevét rövidítve használták, a szónak csak a második felét kiejtve, amely így 
,Ja"nak hangzik a Ja szó jelenti Istent a szónak az első fele pedig az Isten 
dicsőítésének a hangsúlyozását tartalmazza. Mi már kiszámítani sem tud- 
juk hány nemzedék élt ezen a földön, akik rég kiléptek már ebből a világ- 
ból. A földi testek maradványai egykori, vagy mai temetőben, tengerek 
mélyén, hegyek csúcsán vannak talán szétszórva, de Isten megváltott gyer- 
mekei ott azon az újjáteremtés utáni istentiszteleten mind együtt lehetnek. 
Földi életünk során ezekről a dolgokról családjainkban is alig esik szó és 
olyan jó, hogy azt ami felől sokan bizonytalanságban vannak Isten ezen a 
Igén keresztül kitárja előttünk. Bár csak ez mindenkit arra indítana, hogy 
drága ajándékként fogadva ezt a földi életet őszinte igyekezettel arra töre- 
kedne, hogy majd résztvevője legyen az Isten újjáteremtett világában foly- 
tatódó mennyei istentiszteletnek. Azon az istentiszteleten azért hangzik az 
Istent dicsőítő hálaének, hogy a földi lét évszázezredei után ezen a földön, 
ahol annyi szörnyű dolog történt, Isten véget vetett minden gonoszság- 
nak és Isten újjáteremtett világában nem lesz többet szenvedés és halál. Az 
előttünk élt nemzedékek és mi, akik most élünk ezen a földön Isten Igéjé- 
nek ezt az üzenetét hallva, különösen ha a hitünk erőtlen szomorú szívvel 
azt mondjuk; dehogy vetett véget Isten minden gonoszságnak. Hiszen a 
szörnyűségek a gonosz dolgok ezen a világon nem elfogytak, hanem soka- 
sodtak. A hitben élő ember szívében nem kell ilyen gondolatoknak lennie. 
Arra kell gondolnunk, azt kell tudatosítanunk, hogy mi még itt vagyunk 

a földi világban, Isten még nem fejezte be az újjáteremtés munkáját. Jézus 
Krisztusban megkezdte és amióta ő itt járt ezen a földön az utolsó időket 
éljük mindaddig, amíg az új teremtés napja meg nem érkezik. Számunkra 
tehát mindaz, amit az Igében ma is hallottunk prófécia, annak a jövőnek a 
vetülete, amely Isten szívében, Isten tervében kész van, de még nem jött el 
számunkra az ideje. Mi nem tudjuk az életet, a világot Isten szemével néz- 
ni. Nem véletlenül mondta Jézus, hogy azt a napot és az órát csak az Atya 
tudja. Számunkra legyen megnyugvást hozó bizonyosság az Ige, hogy Isten 
nem felejtette el ígéretét és a földi lét kegyelmi idejének a hosszabbításá- 
ban is valamilyen formában Isten kegyelme és szeretete hosszabbodik meg. 

A felolvasott Igében kétszer is szó van arról, hogy nagy sokaságnak a 
hangja hangzott, mint a mennydörgés hangja és Halleluja zengett, mert 
uralkodik az Úr a mi Istenünk a mindenható. Örüljünk és ujjongjunk ezen. 
Ha nagyon figyelmesen olvassuk ezt az Igét, azt is észrevesszük, hogy itt 
két külön istentiszteletről van szó. Az egyik istentisztelet, amely a menny- 
ben van, de a hatodik verstől kezdődően már arról van szó, hogy a földön 
is van istentisztelet. Hogy annak az istentiszteletnek, amely a mennyben 
megkezdődött, folytatása van itt a földön. Az hálaadás, köszönetmondás 
azért, hogy Isten Krisztusban eljött minket megváltani, és amikor elke- 
seredünk, és sok mindenben visszaránt a sátán, újra jön, szólít, mert nem 
akarja, hogy elvesszünk. Sokszor megráz az életünk eseményein keresz- 
tül is, hogy ébredjünk már fel és adjuk oda életünket annak, aki adta azt, 
aki megváltott és szeret. Ne tegyük tönkre földi életünket, üdvösségün- 
ket. A mennyei istentisztelet a földön azoknak az életében visszhangzik, 
akik már valóban felébredt gyermekei Istennek. Ne áltassák magukat azzal, 
hogy én tagja vagyok annak a közösségnek, amit úgy hívnak, hogy egyház, 
hanem kérdezzék meg magukat, élő tagja vagyok én annak a közösségnek? 
Az egyéni életünkben ott van az a hálaadás naponta, amikor új napra vir- 
radunk, hogy köszönöm Istenem ezt az új napot, hogy ma is szolgálhatok 
neked, és este amikor pihenőre térünk ott van-e a köszönet, hogy Istenem 
köszönöm, hogy velünk voltál, hogy bajok között megőrizted az életemet? 
Sokan azzal nyugtatják magukat, hogy én ugyan nem járok templomba, 
de van rádió, televízió otthon is tudok istentiszteletet hallgatni. Ezekkel 
a lehetőségekkel éljünk hálaadással, ha rendkívüli helyzetbe kerülünk, ha 
betegek, erőtlenek vagyunk. Mert az istentiszteletnek drága lehetősége az, 
hogy egymással is közösségben vagyunk. Áldott dolog, ha otthon is tudunk 
elcsöndesedni, imádkozni, de ez legyen folytatása a gyülekezeti együttlét- 
nek, nem pótléka. Sok ember nem tudatosítja, hogy milyen szörnyű életet 
él és milyen drága kincset, a kegyelmet, az életet tékozolja el, amikor Ige 
nélkül, templom nélkül, gyülekezeti közösség nélkül él. 

Az örvendezve halleluját zengő gyülekezetben, amelyben énekelték, 
hogy eljött a Bárány menyegzője, menyasszonya felkészült, és megadatott 
neki, hogy felöltözzön tiszta fehér gyolcsba, valaki, talán egy a hét angyal 
közül így szólt János apostolnak: , Írd meg: Boldogok, akik hivatalosak a 
bárány menyegzőjének vacsorájára." Ezt is mondta nekem: „Ezek a sza- 
vak igazak, az Isten Igét." Ez a Jézus visszajövetelével megvalósuló állapot- 
ra, Isten országának a teljességére mutat, amelynek, amíg itt élünk ebben a 
földi világban, földi kiábrázolója, előképe az Úrvacsora, amellyel időnként 
mi is élhetünk. Földi életünk során kialakulnak vőlegény- menyasszony 
kapcsolatok is. Kedves alkalmak azok a vőlegény és menyasszony életé- 
ben, amikor találkozhatnak, amikor örülhetnek egymásnak, és a vőlegény 
újra elmondja menyasszonyának, leendő feleségének; én szeretlek téged. 
Most még csak meglátogatlak, de eljön az idő, amikor magammal viszlek 
az én otthonomba, hogy ott legyünk együtt. Amíg itt élünk ebben a földi 
világban Isten is ezt teszi velünk. Meglátogat, eljön hozzánk, gyülekezeté- 
hez, megváltott népéhez, és a Krisztus evangéliumában elmondja: én sze- 
retlek téged, és amikor eljön annak ideje, magamhoz viszlek téged, hogy 
együtt legyünk. 

Köztünk is hangzik az üzenet a Bárány menyegzőjének a vacsorájáról. 
A menyasszonynak, a Krisztus gyülekezetének készülnie kell. Az, hogy 
most itt hangzik az Ige, hogy együtt énekelünk és imádkozunk, azt jelzi: 
Nekünk is megadatott, hogy felkészüljünk, hogy fényes tiszta gyolcsba 
öltözzünk. Az Igében magyarázatként ott van az is, hogy a gyolcs a szentek 
igaz cselekedeteit jelenti. Más szavakkal kifejezve: Legyen őszinte szere- 
tet kapcsolatunk Istennel és egymással. Mert a szeretet nem illet gonosszal 
senkit. Isten ilyen életmódra készíti mindnyájunkat Igéje által, és ki akar 
venni szívünkből minden gonoszságot és önzést. A felkészülő gyülekezet, 
amely a menyegzői ház felé tart, már örvendező gyülekezet. De a sátán, aki 
a megváltáshoz készülő Jézust is megkísértette, mindenkit megkísért. Ha 
a megkísértett ember életútja szenvedéseken át halad, megkérdezi önma- 
gát, hogy azok, akik hivatalosak a Bárány menyegzői vacsorájára biztosan 
boldogok lesznek? Valószínűleg nem előrelátó gondosság nélkül mondta 
az angyal, aki János apostollal ezt a boldogság ígéretet leíratta, az üzenet 
után ezt is: Ezek a szavak igazak, az Isten Igéi.” Ezzel akart minden kétel- 
kedést és bizonytalanságot kivenni az üzenet nyomán elindulók szívéből. 
Aki ismeri azt, aki az ígéretet tette, az elhiszi az ígéretet. 

János apostol leborult az üzenetet tollbamondó angyal előtt. 
Valószínűleg a mennyeien fehér fényes angyali öltözet késztette erre, de 
tudatosította, hogy az angyal szolgatársa, és csak Isten méltó arra, hogy 
imádatban részesítse az ember. 

Viszont mint szolgatársaknak, mindkettőjüknek az a feladatuk, hogy 
bizonyságot tegyenek Jézusról, „mert a Jézusról szóló bizonyságtétel a 
prófétaság lelke." Aki tehát Jézusról prófétai lelkülettel beszél, az arról a 
jövőről beszél, amelyet majd ő hoz erre a világra. Ámen 


Mindenható szent örök Isten, itt ebben az ünnepi templomi 
csöndben, amelyet a te Igéd körül töltöttünk, résztvevői voltunk 
annak a mennyei Istentiszteletnek is, amelyet ott azokkal együtt tar- 
tasz, akik valamikor itt éltek ezen a földön, de már kiléptek ebből a 
földi életből, akiket mi, ma még élők megsirattunk, és akik hisszük, 
hogy megváltott gyermekeidként érkeztek hozzád. Hálát adunk, 
hogy elmondtad: a mennyei istentisztelet drága ajándékként foly- 
tatódhat itt a földön. Megköszönjük, hogy odatartozhatunk ahhoz a 
sereghez, amelyet megszólítasz, akikhez idehajolsz az Ige pásztor- 
óráiban és üdvözítő szeretettel mondod el nekünk, hogy örök sze- 
retettel szeretsz bennünket, és előkészítesz a nagy vacsorához, a 
Bárány vacsorájához a te országodban.. Hálát adunk, hogy most föl- 
di világunkban mi is készülhetünk kegyelmed asztalához. Kérünk, 
áldd és szenteld meg készülődésünket. Atyánk, te tudod, mennyi 
akadályozó körülmény van ebben a világban. Sok szívből hiányzik 
az élő hit, a ragaszkodó szeretet, a vágyakozás Igéd után, mert sok 
minden más tölti be a szíveket. Erősítsd hitünket, hogy vallhassuk 
magunkat gyermekeidnek, akiket te megtérítettél, magadhoz von- 
tál. Így áldd meg életünket, családi, hitvesi, testvéri kapcsolatain- 
kat. Szent Fiad nevében kérünk, hallgasd meg imádságunkat. Ámen 


Záróének: 195. dics. (1998.) 


Krisztus megjelenése 
Főének: 398. dics. Igeolvasás: Jelenések 19,11-21 


És láttam a megnyílt eget: íme egy febér ló, és aki rajta ül, annak neve 
Hú és Igaz, mert igazságosan ítél és harcol, szeme tűz lángja, és fején sok- 
ágú korona és rajta egy egy név, amelyet senki sem tud rajta kívül; és vérbe 
mártott ruhába volt öltözve. Ez a név adatott neki: az Isten Igéje. A meny- 
nyet seregek követték őt fehér lovakon, tiszta fehér gyolcsba öltözve. Szá- 
jából éles kard jött ki, hogy megverje vele a népeket: mert ő vasvesszővel 
fogja pásztorolni őket, és fogja taposni a mindenható Isten búsult harag- 

jának borsajtóját. Ruhájára és derekára az a név van írva: Királyoknak 
Királya és uraknak Ura. És láttam, hogy egy angyal áll a napban, aki 
hatalmas hangon kiáltott minden madárhoz, amely az ég közepén repül: 
„Jöjjetek, gyülekezzetek össze az Isten nagy vacsorájára, hogy királyok, 
vezérek és hatalmasok húsát egyétek, lovak húsát és a rajta ülőkét, min- 
den szabad ember és rabszolga húsát, kicsinyekét és nagyokét. 

És láttam, hogy a fenevad meg a föld királyai és seregeik gyülekeznek, 
hogy harcra keljenek a lovon ülő és serege ellen, de foglyul esett a fenevad 
és vele együtt a hamis próféta, aki a csodákat tette az ő nevében, amelyek- 
kel megtévesztette azokat, akik a fenevad bélyegét magukra vették, és 
imádták az ő képmását: élve vettetett mind a kettő a kénnel égő tűz tavá- 
ba. A többiek pedig megölettek a lovon ülő kardjával, amely a szájából jött 
ki, és a madarak mind jóllaktak az ő búsukból. 


Megfáradt gyermekeidként csöndesedünk el színed előtt jó 
Atyánk. Ahogy múlnak életünk napjai, és a napnak múlnak az órái és 
peregnek percei mint homokórán a homokszemek, úgy érezzük mind- 
nyájan, hogy elfáradunk. Jó nekünk ilyenkor előtted elcsöndesedni, 
új erőt nyerni, lélekben megvidámodni, áldott útmutatást kapni. Ilyen 
gondolatokkal és érzésekkel állunk most előtted Atyánk, és kérünk, 
szólj hozzánk Igéden keresztül. Odakint a világban sok az útvesztő, 
és nemcsak a körültünk levő természetben, hanem egész földi vilá- 
gunkban ki vagyunk téve az elesés veszélyének, mert a sátán jég- 
re akar vinni mindnyájunkat, mert el akar ejteni bennünket. Olyan jó 
tudnunk hogy te ettől akarsz megóvni minket, mert azt akarod, hogy 
földi életünk is jó úton haladjon, és üdvösségünk is bizonyos lehes- 
sen. Kérünk Atyánk, szólj hozzánk most is Igéden keresztül, vésd 
szívünkbe üzenetedet, és tégy Igédet figyelmesen hallgató, és akara- 
todat hűségesen cselekvő gyermekeiddé bennünket. Megváltó Jézu- 
sunk nevében kérünk hallgasd meg imádságunkat. Ámen 


Igehird. előtti ének: 487. dics. 2. vers Alapige: Jelenések 19,16 


Rubájára és derekára az a név van írva: 
Királyoknak királya és uraknak Ura 


Kedves Testvéreim, 


Isten Igéjének az üzenete, amelyet ma itt az igeolvasásban és alapigében 
hallottunk, részben szívet megvidámító, részben pedig megdöbbentő. Szí- 

vet megvidámító, mert folytatása ez annak a földön is visszhangzó meny- 
nyei istentiszteletnek, amelyről az előző igeszakaszban hallottunk. Áldott 
dolog, hogy Isten az Igében elmondja, hogy azok, akik már túl vannak a 
földi életen, kiléptek ebből az ideigvaló világból, és életüket, míg itt éltek 
átadták Jézusnak, ott vannak az Isten dicsőségét magasztaló mennyei 
istentiszteleten, és ez az ének összecsendül a földi gyülekezetek énekei- 
vel. Ez pedig azt jelenti, hogy az emberek, akiket a földön nemcsak vérsé- 
gi, hanem lelki, testvéri kapcsolatok fűznek össze, akkor is közel vannak 
egymáshoz, amikor kilépnek a földi életből. Az előző igeszakaszban hal- 
lottuk, hogy a földön is visszhangzó mennyei istentiszteletnek résztvevője 
volt János apostolis, akit egy angyal ott arra kért, hogy János írja le: „Bol- 
dogok, akik hivatalosak a Bárány menyegzőjének vacsorájára." János ezt 
leírta, és mivel János akkor lélekben mennyei istentiszteleten résztvevő föl- 
di ember volt, az üzenet már benne van a Szentírásban. A mai igeszakasz- 
ban János azt a jövőben megvalósuló látomást írja le, hogy látta a megnyílt 
eget, így látott egy fehér lovat, és a lovon ülőnek a neve: , Hű és Igaz, mert 
igazságosan ítél és harcol. Az eddigiekben, ahol Isten a jövő képeit perget- 
te János előtt, több esetben előfordult, hogy János nem tudta, hogy ki az, 
vagy mi az, amit lát, és meg kellett kérdeznie valakit. Amikor ez a fehér ló, 
és lovasa feltűnt, nem kellett kérdeznie senkit. Tudta, hogy az Isten Fia, a 
Megváltó van visszatérőben. Fején sok koronát látott. A sárkánynak hét 
korona volt a fején, a tengerből feljövő fenevadnak tíz, de ennek a fehér 
lovon ülő fejedelemnek még sokkal több. Ennek a fejedelemnek véres a 
ruhája és fehér gyolcsba öltözött mennyei sereg követi őt. Most már nem 
azon az egyszerű szamáron viszik, amelyen őt Heródes gyilkolni akaró 
haragja elől szülei menekítették Egyiptomba. Vagy harminc évvel később 
szintén szamáron vonult be népének fővárosába. Akkor sokan fogad- 
ták, ruhájukat, vagy pálmaágakat hintettek útjára, de harmad napon Pilá- 
tus már ezt a feliratot íratta keresztjére, amelyen kiszenvedett. „Názáreti 
Jézus, a zsidók királya.” A Jézus korában világhatalommá lett Római Biro- 
dalom hadvezérei egy győzelmes csata után fehér lovon vonultak be fényes 
kísérettel a fővárosba, Rómába, ahol a nép üdvrivalgással fogadta őket. 
Lelke mélyén bizonyára János apostol is örült, amikor a jövőnek ezt a 
képsorát látta. Ő értette meg legjobban, hogy Jézus nemcsak egy győztes 
csata hadvezére. Az emberiség történelme tele van háborúkkal köztük 
győzelmet hozó csatákkal. De a háborúk győzelmes csatái után sohasem 
kezdődött egy egészen új világ. A háborúk után mindig a még eltemetetlen 
halottak eltemetése, a romok eltakarítása, és a sebek gyógyítgatása követ- 
kezett. De Jézus nem egy hadsereget győzött le, hanem a bűnt és a halált. 
Tehát azt győzte le, ami miatt belépett a világba a szenvedés, és az a sok- 

féle gonoszság, amely a teremtőt arra indította, hogy új világot teremtsen. 
Egy új világot, amelyben, ha teljességre jut, meghal a halál, és amelyben új 
lehet az élet. A bűn és halál fölötti győzelmével nyerte Jézus a döntő csa- 
tát. A Szentírásnak éppen ebben a fejezetében látjuk, hogy a csatát elvesz- 
tett bűn és halál már le van legyőzve, de még él és újabb csatára készül. Sőt 
a büntetésében is irgalmas Isten a kegyelmi időt még meg is hosszabbít- 
Ja. Gondoljunk Krisztus ezeréves uralmára. A végső időkről több helyen 
van szó a Szentírásban. Már az ószövetségi prófétákon keresztül is beszél 
Isten ezekről a dolgokról. Ezekre a dolgokra - az adott körülmények 
közt — különösen vonatkozik az Ige, hogy „most még, mint egy tükör 
által, homályosan látunk, de egykor színről színre." Eljön tehát a tisztán 
látás ideje is. Isten nem mond le a világfölötti hatalomról, nem mond le 
az emberről, hiszen már el is végezte megváltásunkat. Éppen Igénk mai 
szakasza tárja elénk azokat a képeket, amikor harcra készülő királyok és 
seregek, a fenevad, a hamis próféta hitető és elhitetett népe harc nélkül fog- 
ságba esnek, vagy madarak és vadak eledeleivé lesznek. 

Ezekben az utolsó időkről szóló fejezetekben már nem esik több szó 
Babilon elestéről, hanem folytatódik a 16. részben levő, a harag pohara 
látomásának keretében antikrisztusi harcra készülés folyamata. Krisztus- 
nak ez az utolsó megjelenése vezet ahhoz az állapothoz, amelyről János 
apostol azt írja első levelében, hogy „meglátjuk őt, amint van.” A menny 
megnyílása az emberiség felé, Krisztus visszatérését jelenti, és az utol- 
só idők eseményeinek a megvalósulásához vezet. Jézus fehér lovon jön. 
Keleten nagy jelentősége van annak, hogy mire ül egy ember. A fehér ló 
királyi harci paripa. Amikor szamárra ült, akkor úgy jött, mint Isten Bárá- 
nya, hogy odaáldozza magát a világ bűneiért. Most úgy jön, mint királyok 
királya, és uraknak Ura. Már átvette a királyi széken ülőnek a kezéből a 
könyvtekercset, a mennyei istentisztelet résztvevői leborultak előtte, és 
hárfakísérettel új éneket énekeltek. Isteni tiszteletben részesítették, de még 
voltak körülte, akik vitatták hatalmát. Eljött az idő, hogy azokat hatalma 
szavával eltávolítsa, és a Sátán országát lerombolja, mert megérkezett az 
utolsó ítélet. Ő többször már nem fog ezekkel harcolni, most van az íté- 
letnek az ideje. Ő igazságosan ítél. Nem engedi elnyomni az elnyomottat, 
és nem ad igazat az igazságtalannak. Egy uralkodónak a méltóságát a kísé- 
rete is tükrözi. Jézusnak ez a kísérete díszkíséret. Fehérbe vannak öltözve, 
és nincsenek harci eszközeik. Öltözetük Uruk dicsőségét tükrözi. Az Igé- 
ben azt olvassuk, hogy Jézus szájából éles kard jön ki. Hogy ez mit jelent, 
Ézsaiás 11, 4-ből értjük meg: , Igazságosan ítél a nincstelenek ügyében, 
és méltányosan dönt az ország szegényeinek dolgában. Megveri a földet 
szájának botjával, ajka leheletével megöli a bűnöst." Jézus királyi nevé- 

vel kapcsolatban (Királyok királya, uraknak Ura) azt mondják az írásma- 
gyarázók, hogy így nevezték az ókorban azokat a keleti nagykirályokat, 
akik sok helyi kiskirályt leigáztak, és körülöttük minden király alattvaló- 
juk volt. A paruziakor, mint Isten Báránya ezt az igényt támasztja majd 
a föld királyai felé. Akkor majd minden térdnek meg kell hajolnia előtte. 

A földön élő ember sokféle kötelezettségnek kell eleget tenni. Isten 
Igéjének az útmutatása ebben is segítségünkre van. Egyik parancsa így 
hangzik: , Senkinek semmivel ne tartozzatok, csak azzal, hogy szeressétek 
egymást." Más a szülői szeretet, és más a testvéri szeretet. Mindenkit sze- 
retnünk kell, de másképpen viszonyulunk elöljáróinkhoz és munkatársa- 
inkhoz. Jézus ezt mondja: „Adjátok meg ami a császáré a császárnak, ami 
az Istené, az Istennek". Ha ezekhez az útmutatásokhoz tartjuk magunkat 
magunknak is jót teszünk és egymásnak is. Sokan azt mondják: Sok köte- 
lezettség vár rám, sokan várnak el tőlem valamit. Sok az útvesztő, az elbi- 
zonytalanító körülmény az életünkben. A Szentírásnak ez az utolsó könyve 
is sok áldott tanítást, útmutatást vés a szívünkbe. Figyeljünk oda, zárjuk 
azokat valóban a szívünkbe. Ne mondja senki: nem tudom, hogy kell ebben 
a zűrzavaros világban élni, hogy helyes és eredményes legyen az életem. 
De ki mit tart eredménynek az életében? Mert aki gazdagságra, hatalomra, 
fényes karrierre vágyik, az mellékvágányra futott. Aki szeretetet és békes- 
séget akar az otthonában, szép és megszentelt élet után vágyakozik, aki 
lelki kincsek után sóvárog, az jöjjön, és vegye naponta hálaadással az élet 
kenyerét. Szakítson minden nap arra is időt, hogy merítsen az élet vizének 
a forrásából ingyen. A többit, a földi élet szükséges javait szent ráadásként 
megadja Isten. Az találja meg életünk sok botlása és feszültsége közepette 
is a kívánt életformát, aki tudja önmagát is csitítani a kedves énekverssel: 
„Csak légy egy kissé áldott csendben, Magadban békességre lelsz. Az Úr 
rendelte kegyelemben, örök, s bölcs célnak megfelelsz. Ki elválasztá éle- 
tünk, Jól tudja, hogy mi kell nekünk.” Akkor, amikor benne vagyunk egy 
nehéz helyzetben, a sátán el akar tántorítani Istentől, embertárstól, a hit- 
ben élő ember a hit reménységével tudja mondani, hogy Isten engem ezen 
a nehéz helyzeten keresztül vezet, és ott leszek Megváltóm mellett, aki jön 
fehér lovon, és a győzelemben, amelyet ott a Golgotán értem is megvívott, 
engem is részesít. Ez a győzelem akkor érte el célját, amikor Megváltónk 
lepecsételt sírjáról lehullottak a pecsétek, és amikor valóra vált, amit Urunk 
mondott: , Én élek és ti is élni fogtok." Számunkra ez akkor válik megtör- 
tént eseménnyé, amikor a képsorok, amit mai Igénk tár elénk, történelmi 
valósággá válnak. Megváltónk övéihez a fehér ruhába öltözött seregével 
együtt érkezik. A fehér ruhára, amely Isten szeretete, kegyelme elfogadá- 
sának a jele, nekünk is szükségünk van, különösen, amikor kegyelmének 

az asztalához készülünk. Ő hívogat kegyelme asztalához, hogy nekünk 
is adhassa megbocsátó kegyelme fehér ruháját, hogy megtisztítsa szívün- 
ket, gondolatainkat, indulatainkat, lázadozásainkat, hogy Isten engedelmes 
gyermekeiként tudjunk élni. Ezt munkálja Isten az Igén keresztül. Minden 
istentisztelet, és minden Úrvacsora elő-állomása a Bárány vacsorájának, 
ahova hivatalosak Isten megváltott gyermekei. Amikor a megváltó szere- 
tet elvégzett munkájának már-már záró mozzanatai következnek — mint az 
Igében halljuk- a már legyőzött gonosz, a fenevad és a föld királyai össze- 
gyülekeztek, hogy harcoljanak a lovon ülővel és seregével. Ez a csata lett 
volna a Harmagedon-i csata, amely a harag ötödik poharának a kiöntése 
után került volna sorra. A sátán az utolsó pillanatig fogja folytatni a maga 
harcát. De erre a harcra akkor már nincs idő. Ők már legyőzettek akkor, 
amikor a kereszten szenvedő Jézus ajkán ez a szó hangzott: , elvégezte- 
tett." Már csak az ítélet végrehajtása volt hátra, és az is bekövetkezett. Az 
Igében ezt így olvassuk: , De foglyul esett a fenevad és vele együtt a hamis 
próféta, aki csodákat tett az ő nevében, amelyekkel megtévesztette azokat, 
akik a fenevad bélyegét felvették, és imádták az ő képét: élve vettetett mind 
a kettő a kénnel égő tűz tavába, a többiek pedig megölettek a lovon ülő 
kardjával, amely a szájából jött ki.” A „szájának kardjával” képes beszéd, 
amely itt a Jézus által mondott Igét jelenti. Miközben a gyülekezet, Isten 
gyermekei a Bárány menyegzőjének vacsorájához készülődtek, egy másik 
nagy vacsorát készít Isten az ítéletben. Ez ennek a fejezet igei üzenetének 
a megdöbbentő része, amire az igehirdetés kezdetén utaltunk. A napfény- 
be öltözött angyal már hívogatott a nagy vacsorára. A keselyűk talán már 
ott keringtek a sereg felett, akik harcolni akartak a lovon ülő Krisztussal, 
hogy egyék a királyok, vezérek és hatalmasok és mindazok húsát, akik ezen 
a földön Isten nélkül éltek, és egész életükben Isten ügye ellen harcoltak. 
Ez pedig már ítélethirdetés. Ha ez az ítélet minket is sújtana, akkor nem 
jönne el sohasem Isten országa, és nem lenne meg a földön is Isten akara- 
ta. Tehát Isten Lelkének a munkája, Krisztus kegyelmet készítő szeretete 
és üdvösséget készítő hatalma nem érvényesülne a földön. Olyan jó tud- 
ni, hogy Isten ettől akarja megóvni minden gyermekét. Mert az ő szeretete 
olyan nagy, hogy minket a földi élet után örök életre akar vezetni. Ámen 


„isten, kit a bölcs lángesze föl nem ér, csak titkon érző szíve 
óhajtva sejt, léted világít, mint a fénylő nap, de szemünk bele nem 
tekinthet," dicsőítünk téged, mert örökkévaló a te hatalmad és sze- 
reteted. Csodálattal nézzük ezt az általad teremtett hatalmas vilá- 
got, és ha tekintetünket felemeljük, ahonnan éjszakánként csillagok 


milliói ragyognak ránk, magunkat csak porszemnek érezzük a nagy- 

világban, és magasztalunk téged teremtő bölcsességedért. Hálát 
adunk néked, hogy amikor munkanapjaink után ünnepnapra virrasz- 
tasz fel, újra együtt lehetünk Igéd körül, és megköszönhetjük néked, 
hogy ilyenkor, mikor fáradt testünk egy kicsit pihen, meg-meglanka- 
dó hitünket erősíted, lelkünket táplálod. Megköszönjük néked, hogy 
Igéden keresztül nemcsak ismereteinket gyarapítod, amikor szent 
országod titkaiból mindig megismertetsz velünk egy eddig ismeret- 
len részt, hanem arra a reménységre is elvezetsz, hogy látható anya- 
gi világunk távlatain túl, sok olyan része van láthatatlan világodnak, 
amit szem nem látott, fül nem hallott, és emberi értelmünkkel fel sem 
tudunk fogni. Kérünk, világosítsd meg értelmünket, hogy titkaidból 
többet megérthessünk, és néked engedelmes gyermekeid lehes- 
sünk. Jézusunk nevében kérünk, hallgasd meg imádságunkat. Ámen 


Záróének: 487. dics. 6. vers (2010.) 


Krisztus ezeréves uralma 
Főének: 166. dics. Igeolvasás: Jelenések 20,1-15 


És láttam, hogy egy angyal leszállt a mennyből; az alvilág kulcsa volt 
nála, és egy nagy lánc a kezében. Megragadta a sárkányt, az ősi kígyót, 
aki az ördög és a Sátán, megkötözte ezer esztendőre, levetette a mély- 
ségbe, bezárta, és pecsétet tett rá, hogy meg ne tévessze többé a népeket, 
amíg el nem telik az ezer esztendő: azután el kell oldoztatnia majd egy kis 
időre. És láttam trónokat: helyet foglaltak rajtuk, és ítélő hatalmat kaptak 
azoknak a lelkei, akiknek fejüket vették a Jézusról való bizonyságtételért 
és az Isten igéjéért; akik nem imádták a fenevadat, sem az ő képmását, és 
nem vették fel az ő bélyegét a homlokukra és kezükre: ezek életre keltek, 
és uralkodtak a Krisztussal ezer esztendeig. A többi halott nem kelt életre, 
míg el nem telt az ezer esztendő. Ez az első feltámadás. Boldog és szent az, 
akinek része van az első feltámadásban: ezeken nincs hatalma a második 
halálnak, hanem az Isten és a Krisztus papjai lesznek, és vele fognak ural- 
kodni ezer esztendeig. Amikor pedig eltelik az ezer esztendő, a sátán elbo- 
csáttatik börtönéből, és elmegy, hogy megtévessze a népeket a föld négy 
sarkán, Gógot és Magógot is; hogy összegyűjtse háborúra azokat, akiknek 
annyi a száma, mint a tenger fövenye. És felvonultak a fennsíkra, és beke- 
vítették a szentek táborát és a szeretett várost, de tűz szállott alá az égből, 
és elpusztította őket. Az ördög pedig, aki megtévesztette őket, a tüzes és 

kénes tóba vettetett, ahol a fenevad és a hamis próféta is van, és gyötrődnek 
éjjel és nappal örökkön-örökké. És láttam egy nagy fehér trónust és a raj- 
ta ülőt: színe elől eltűnt a föld és az ég, és nem maradt számukra bely. És 
láttam, hogy a halottak, nagyok és kicsinyek a trónus előtt állnak, és köny- 
vek nyittattak ki. Még egy könyv nyittatott ki, az élet könyve, és a halot- 
tak a könyvbe írottak alapján ítéltettek meg cselekedeteik szerint. A tenger 
kiadta a benne levő balottakat, a Halál és a Pokol is kiadták a náluk levő 
halottakat, és megítéltetett mindenki cselekedetei szerint. És a Halál és a 
Pokol belevettetett a tűz tavába: ez a második balál, a tűz tava. Ha vala- 
kit nem találtak beírva az élet könyvébe, azt a tűz tavába vetették. 


Gondviselő Isten, mennyei Édesatyánk, hálát adunk néked, 
hogy ma újra letehetjük a munka terhét, és hallgathatjuk atyai 
útmutatásodat. Ezen a helyen is jó keresni a testvéri közösséget 
abban a tudatban, hogy ma is sok ezer templomban van a te néped 
együtt, hogy előtted elcsöndesedjen csöndes imádságra, Igéd hall- 
gatására. Atyánk, aki ígéretet adtál, hogy a te meghallott Igéd nem 
tér hozzád vissza üresen, kérünk, munkáld, hogy köztünk hang- 
zó Igéd se térjen hozzád vissza üresen, hanem az megvidámítsa 
a szomorú szíveket, megerősítse a lankadozókat, és erőt adjon 
az erőtleneknek. Add, legyen a szívünk Igéd áldott termő talajává, 
amelyben kikél a krisztusi szeretet, jóság, emberség magvetése, 
és erősödik a hit. Kérünk, betegeinknek adj gyógyulást. Amikor 
gondolatainkat, érzéseinket, akaratunkat összezavarja a gonosz- 
ság atyja és hazugság fejedelme, adj jóságos szívet, józan értelmet 
és tiszta látást hogy ne legyünk borúlátók, hanem tudjuk életünket 
és szeretteink életét reménységgel atyai kezedbe helyezni. Megvál- 
tónk nevében kérünk, hallgasd meg imádságunkat. Ámen 


Igehird. előtti ének: 493. dics. 6. vers Alapige: Jelenések 20,12 


És láttam, bogy a balottak, nagyok és kicsinyek a királyi szék 
előtt állnak, és könyvek nyittattak ki. Még egy könyv nyittatott ki, 
az élet könyve, és a balottak a könyvbe írottak alapján ítéltettek 
meg cselekedeteik szerint. 


Kedves Testvéreim, 


A Jelenések könyvének ez a huszadik része az egész Szentírásnak 
egyik legcsodálatosabb, legkülönösebb fejezete. Azért különös, mert azon 

túlmenően, hogy csodálatos összhang van az egész Szentírásban a világ és 
az élet nagy dolgait illetően, mint az élet keletkezése, az ember küldetése, 
jövője, itt, ebben a 20. részben a jövőnek egy olyan mozzanatát tárja elénk, 
amely sem az ószövetségi próféciákban, sem az evangéliumokban a Jézus 
tanításában nincs benne. Egyedül itt a Jelenések könyvében van szó Jézus 
ezeréves uralkodásáról. Jön egy mennyei követ, egy angyal, kezében tart- 
ja az alvilág kulcsát, és a sok szörnyűség után, ami lejátszódott már ezen a 
földön, a sátán eredményes munkája, milliók csodálatát és gonosz imádatát 
eredményező győztes csaták után megragadja a hazugság atyját, és megkö- 
tözve azt, leveti az alvilágba. A hitben élő emberek szívében, akik őszinte 
hittel és reménységgel várják az újvilág teremtésének a befejezését, a tel- 
jes megváltást, a Szentírás e fejezetét olvasva ott van a kérdés, hogy az ősi 
hitető, a világ megrontója miért nem örökre került az alvilág börtönébe? 
Hiszen le van írva ebben a fejezetben, hogy utána egy kis időre újra felol- 
dozódik a büntetés alól a hitető. Isten itt arra akar figyelmeztetni, hogy ha 
ő ad olyan időszakokat, amikor a sátán nem tombol úgy a világban, ami- 
kor az embernek nem kell félnie, hogy a hite megvallásáért veszélybe kerül 
a hivatása, vagy egyenesen üldözés lesz az osztályrésze, sokan akkor is a 
sátánra figyelnek, és nem élnek az Istentől megadott szabadság ajándékával. 
Akkor derül ki, hogy mennyi embernek nincs hite. Az egyházhoz tarto- 
zás szülői örökség, amit még egy ideig megtartanak, gyermekeiket elkül- 
dik konfirmációi előkészületre, de már nem állnak gyermekeik mellett hívő 
életmódjukkal, imádkozó szeretetükkel. A konfirmáció után aztán fájdal- 
masan nyilvánvalóvá válik, hogy a konfirmációnak sok családban nincs 
hitbeli gyökere, és az lassan üres, hideg hagyomány, amit egy ideig még 
megtartanak, aztán az is elmarad, mert a szülők nem tudnak már átadni 
gyermekeiknek semmi lelki örökséget. 

Az Igében le van írva, hogy amikor a sátán rabságának ezer esztende- 
je lejár, és szabadlábra jut, királyi székbe, és így ítélő hatalomhoz jutot- 
tak azoknak lelkei, akiknek az azelőtti üldözés idején fejüket vették, vagy 
üldözték őket a Krisztusról tett bizonyságtételért. Ezek feltámadtak és 
uralkodtak Krisztussal ezer esztendeig. Ezt nevezi az Ige első feltáma- 
dásnak. , Boldog és szent az, akinek része van az első feltámadásban: eze- 
ken nincs hatalma a második halálnak, hanem az Isten és a Krisztus papjai 
lesznek, és vele fognak uralkodni." A többi halott nem kelt életre, míg el 
nem telt az ezer esztendő. Ez összhangban van a Szentírás többi részé- 
vel, mert a János evangéliumában is beszél Jézus kétféle feltámadásról. Ő 
a hitnélküli embereket nevezi halottnak, rájuk mondja: az a neved hogy 
élsz, pedig halott vagy. De ebből a halálból életre lehet kelni. Pál apos- 
tol is leírja, hogy a , halottak Krisztusban mind életre kelnek, mindenki 

akkor, amikor sorra kerül: első zsengeként támad fel Krisztus, azután, az 
ő eljövetelekor következnek azok, akik a Krisztuséi. Mert addig kell ural- 
kodnia, amíg lába alá nem veti valamennyi ellenségét. Mint utolsó ellen- 
ség töröltetik el a halál." 

A Jelenések könyvében a sátánnak Krisztus ezeréves uralma utáni sza- 
badon bocsátása azért történik, mert Isten kegyelmes Isten. Még a sátán- 
nak is kész lenne kegyelmet adni, ha meg tudná bánni életpusztító és 
világromboló múltjának a bűnét. De a sátánnak az ezer év is kevés arra, 
hogy magába szálljon, bűnbánatot tartson. A sátán nem tud bűnbánatot 
tartani. Isten esélyt adott neki, de a sátán, akárcsak sok földi bíróságok 
által elítélt, amikor büntetési ideje lejár, ott folytatja a gonoszságot, ahol 
abbahagyta. A sátán a szabadulás után elmegy a föld négy szélére, hogy 
megtévessze az emberek óriási tömegét, és bekerítették a szentek táborát 
és a szeretett várost. Az emberek évezredek hosszú során át úgy gondol- 
ták, hogy a föld, mint a világ közepe, egy hatalmas lapos korong. A föld- 
nek a szélei, sarkai, olyan hely, ami kívül esik a föl lakott területén, ahova 
a gonosz emberek tömege gyülekezik össze. Tudjuk, hogy az ószövetsé- 
gi nép egyik bűnbakját szintén a pusztába űzték ki. A föld szélén tobor- 
zott sereg azonban hiába vonult a fennsíkra, hiába kerítették be a szentek 
táborát, tűz szállott alá az égből, és elpusztította őket. Az ördög pedig, 
aki megtévesztette őket, a tüzes és kénes tóba vettetett, ahol a fenevad és 
a hamis próféta is van. 

A sátán az ezeréves büntetés után hiába szövi gonosz terveit, azok eleve 
eredménytelenségre vannak ítélve. Nemcsak azért, mert mennyei tűz pusz- 
títja el őket, hanem mindenekelőtt azért, mert a szentek táborában akkor 
már Krisztusnak az első feltámadáskor feltámadt mártírjai lesznek. Azok 
fölött pedig nincs hatalma a második halálnak. Érdemes odafigyelni ezekre 
a dolgokra, még akkor is, ha tudjuk, hogy ez prófécia. Azonban ehhez a csa- 
pathoz nemcsak a vértanúk tartoznak, hanem azok is, akik nem imádták a 
fenevadat, sem annak képét, és nem hordták annak pecsétjét a homlokukon 
vagy kezükön. Ezek is az élő hitű gyülekezetnek a tagjai, akik részt vesznek 
Krisztussal együtt az uralkodásban. Erről több helyen beszél Pál apostol is, 
aki Krisztus halálát a gyülekezet tagjaira is vonatkozó meghalásnak nevezi: 
„Mert meghaltatok, és a ti életetek el van rejtve a Krisztussal együtt Isten- 
ben. Mikor Krisztus a mi életünk megjelenik, akkor vele együtt ti is megje- 
lentek dicsőségben?" (Kol. 3,4). János apostol így ír a gyülekezetről: , Azért 
nem ismer minket a világ, mert nem ismerte meg őt. Szeretteim, most Isten 
gyermekei vagyunk, és még nem lett nyilvánvaló, hogy mivé leszünk. Tud- 
juk, hogy amikor ez nyilvánvalóvá lesz, hasonlóvá leszünk hozzá, és olyan- 
nak fogjuk őt látni, amilyen valójában." (1. János 3, 1-2). 

A 20. rész utolsó verseiben olvassuk, hogy a fehér királyi széken ülőnek 
a színe elől eltűnt a föld és ég. A következő mondat azonban még megvi- 
lágítja az eltűnő földön történő nagy eseményt a feltámadás utolsó részét 
és az ítéletet. Valósággá válik minden, amit Isten ígért, amiért Krisztus- 
ban emberré lett, és valósággá válik áldozati halálának a hatása a világ és 
az emberiség életére nézve. A halottak mind a királyi szék előtt állnak, 
még akkor is, ha a tenger hullámai alatt pihentek. A könyvek és a könyv 
említése szimbolikus, ami arra utal, hogy Isten nem felejt. Nála minden 
és mindenki úgy rögzítve van, mintha könyvbe lenne leírva. Ő a szívek- 
be is belelát és a gondolatokban is olvas. Krisztusban nemcsak akaratát 
jelentette ki, hanem meg is váltotta az embert, hogy aki hisz benne, el ne 
vesszen. A föld lakosságának szűk harmada keresztyén, de a hitben élők 
számát csak Isten tudja számon tartani. Ő minden embert lelkiismeretes- 
nek teremtett, de a lelkiismeretet is el lehet altatni. Mégis biztosak lehetünk 
benne, hogy ő mindenkit igazságosan ítél. Mi még a hozzánk közelieket is 
csak részben ismerjük, ő ismeri minden ember életének az összefüggése- 
it, és tudja, hogyha ketten mondják vagy teszik ugyanazt, az nem ugyan- 
az. Ha valaki önhibáján kívül nem tud valami fontos dolgot, amit tudnia 
kellene, nem fogja neki felróni. Aki törvény nélkül él, mert nem a törvény 
népéhez tartozik, azt törvény nélkül fogja megítélni. 

Mi is a Szentírásból tudjuk, hogy ha elmúlik az óvilág, az jelzés arra 
nézve, Krisztus visszatért, hogy befejezze az újjáteremtés munkáját. A 
Jelenések könyve következő fejezetének az első mondata már így hang- 
zik: „És láttam új eget és új földet, mert az első ég és az első föld elmúlt.” 

Az ég és a föld elmúlása azonban nem jelenti az élet elmúlását. Isten az 
embert életre teremtette, ezért újjáteremtett világában az élet már az ere- 
deti terv szerint folytatódik. János apostol már így ír erről: A világ pedig 
elmúlik és annak kívánsága is, de aki az Isten akaratát cselekszi, az meg- 
marad örökké. Ámen 


Atyánk, hálát adunk neked, hogy a te Igéd teremtő hatalom és a 
te legyen szavadra lett ez a hatalmas világmindenség. Hálát adunk, 
hogy ezt a földet szinte terített asztalként teremtetted, amelynek 
terméseként kapjuk tőled mindennapi kenyerünket, és sok más 
testünket tápláló eledelt. Megköszönjük neked, hogy nemcsak 
teremtetted ezt a világot, hanem azt, és benne a mi porból vett éle- 
tünket is gondviselő atyai kezedben tartod. Nagy ajándékod, hogy 
nemcsak a testünknek adod meg a naponkénti eledelt, hanem a lel- 
künket is táplálod. A hétnek ezt a napját arra rendelted, hogy sok 
ezer templomban hangozzon ezen a földön a te Igéd. Kérünk, tedd 

szívünket a te Igéd számára jó termőtalajjá, amelyben kikél és gyü- 
mölcsöt terem szereteted igemagja. Áldd meg néped szívében Igé- 
det, hogy tudjunk mindnyájan szent házadból otthonainkba tőled 
nyert békességet és szeretetet vinni. Megváltónk nevében kérünk, 
hallgasd meg imádságunkat. Ámen 


Záróének: 167. dics. (2010.) 


Új ég és új föld 
Főének: 483. dics. Igeolvasás: Jelenések 21,1-27 


És láttam új eget és új földet, mert az első ég és az első föld elmúlt, és 
a tenger sincs többé. És a szent várost, az új Jeruzsálemet is láttam, amint 
alászáll a mennyből az Istentől, felkészítve, mint egy menyasszony, aki 
férje számára van felékesítve. Hallottam, hogy egy hatalmas hang szól a 
trónus felől: , Íme, az Isten sátora az emberekkel van, és ő velük fog lak- 
ni, ők pedig népet lesznek, és maga az Isten lesz velük; s letöröl minden 
könnyet a szemiikről, és halál sem lesz többé, sem gyász, sem jajkiáltás, 
sem fájdalom nem lesz többé, mert az elsők elmúltak." A trónuson ülő 
ezt mondta: , Íme, újjáteremtek mindent". És így szólt: , Írd meg, mert 
ezek az igék megbízhatók és igazak!” És ezt mondta nekem: , Megtör- 
tént! Én vagyok az Alfa és az Ómega, a kezdet és a vég. Én adok majd a 
szomjazónak az élet vizének forrásából ingyen. Aki győz, örökölni fog- 
ja mindezt, és Istene leszek annak, az pedig fiam lesz. De a gyáváknak és 
bitetleneknek, az utálatosaknak, gyilkosoknak és paráznáknak, a varázs- 
lóknak és bálványimádóknak, és minden þazugnak meglesz az osztály- 
része a tűzzel és kénnel égő tóban: ez a második halál”. És jött egy a hét 
angyal közül, akiknél a bét pohár volt, telve a hét utolsó csapással, és így 
szólt hozzám: „Jöjj, megmutatom neked a menyasszonyt, a Bárány fele- 
ségét". Elvitt engem lélekben egy nagy és magas begyre, és megmutatta 
nekem a szent várost, Jeruzsálemet, amely az Istentől, a mennyből szállt 
alá. Benne volt az Isten dicsősége; ragyogása hasonló volt a legdrágább 
kőböz, a kristályfényű jáspisboz, fala nagy és magas volt, tizenkét kapu- 
Ja, előtte tizenkét angyal, és a kapura nevek írva, Izráel fiai tizenkét tör- 
zsének nevet: keletről három kapu, északról három kapu, délről is három 
kapu, és nyugatról is három kapu. A város falának tizenkét alapköve volt, 
és azokon a Bárány tizenkét apostolának tizenkét neve. Aki velem beszélt, 
annál volt egy arany mérővessző, hogy megmérje a várost, annak kapuit 

és falát: a város négyszögben fekszik, és a hossza annyi, mint a szélessége; 
és megmérte a várost a mérővesszővel: tizenkétezer futam, hossza, széles- 
sége és magassága egyenlő. Megmérte a falát is: száznegyvennégy könyök, 
ember mértékével, ami az angyalé is. Falának építőanyaga jáspis, és a város 
színarany, tiszta üvegbez basonló. A város falának alapköveit mindenféle 
drágakő ékesítette: az első alapkő jáspis, a második zafír, a harmadik kal- 
cedon, a negyedik smaragd; az ötödik szárdonix, a hatodik karneol, a hete- 
dik krizolit, a nyolcadik berill, a kilencedik topáz, a tizedik krizopráz, a 
tizenegyedik jácint, a tizenkettedik ametiszt. 

A tizenkét kapu tizenkét gyöngy volt, a kapuk mindegyike egy-egy 
gyöngyből, és a város utcája színarany, mint az átlátszó üveg. Nem lát- 
tam templomot a városban, mert az Úr, a mindenható Isten és a Bárány 
annak a temploma. Napra sincs szüksége a városnak, sem holdra, hogy 
világítsanak neki, mert az Isten dicsősége világosította meg, és lámpása a 
Bárány: a népek az ő világosságában fognak járni, és a föld királyai oda 
viszik be dicsőségüket. Kapuit nem zárják be nappal, éjszaka pedig nem 
lesz. A népek odaviszik dicsőségüket és tiszteletüket, tisztátalanok pedig 
nem jutnak be oda, sem olyanok, akik utálatosságot vagy hazugságot cse- 
lekszenek: banemcsak azok, akik be vannak írva a Bárány életkönyvébe. 


Világ teremtője, mindenható Isten, hálát adunk neked, hogy, 
újra felvirradt áldott szép napunk, és mi örvendezhetünk, hogy 
ennek fényénél kedves arcokat láthatunk, szeretteink és család- 
tagjaink arcát, és örülhetünk annak is, hogy újra hallhatjuk atyai 
üzenetedet. Hálát adunk, hogy te azért adtad a munkára rendelt 
hétköznapok után a nyugalom napját, hogy ezen a napon, miköz- 
ben pihen a testünk, örök Igéddel tápláljad lelkünket, erősítsd 
hitünket. A hitünk feladataink végzése közben is drága kincsünk, 
mert az által tanítsz bennünket, hogy mikor kell a mindig közel levő 
kísértőnek nemet mondani. Segíts Atyánk, hogy a most következő 
hétköznapokban is mindig Szentlelked és Igéd legyen életünk 
útjelző táblája amely megóv az eleséstől, az eltévedéstől. Így tarts 
bennünket kegyelmedben mindig könyörülő Istenünk, Megváltónk, 
Jézusunk nevében kérünk. Ámen 


Igehirdetés előtti ének: 226. dics. 2. vers Alapige: Jelenések 21,6-7 
Én vagyok az Alfa és az Ómega, a kezdet és a vég. Én adok a 
szomjazónak az élet vizének forrásaiból ingyen. Aki győz, örö- 


kölni fogja mindezt, és Istene leszek annak, az pedig fiam lesz. 

Kedves Testvéreim, 


Az előző fejezet végén a jövendőnek azt a képét tárja elénk Isten, hogy 
a gonosz az idők végén, amikor a mai világkorszak befejeződik, megkap- 
ja méltó büntetését. A bűneset óta a világ telve van a sátán munkája gyü- 
mölcsének az eredményével. Pál apostolon keresztül Isten azt is elmondja, 
hogy a sátán siet, mint aki tudja, hogy nem sok ideje van. Ha sok ezer éves 
történelme van is az emberiségnek, a kegyelmi idő egyszer lejár. Jézus 
földre jövetelével, megváltó munkájának az elvégzésével megkezdődött a 
földön az utolsó idő. Ő azt is elmondta, hogy vissza fog jönni a földre, visz- 
szajövetelének az idejét azonban csak az Atya tudja. Ezért népének, bármi- 
kor érkezik, készen kell lennie fogadására. De beszélt az idők jeleiről, és e 
szavai éberségre figyelmeztetnek. Jézus azért tér még egyszer vissza, hogy 
befejezze, amit megkezdett. Nem ok nélkül tanít Jézus imádkozni Isten 
országának az eljöveteléért. Ebben a világban most még sok gonoszság van, 
de Isten országának megérkezése véget vet minden gonoszságnak. Az Igé- 
ben azt is elmondja Isten, hogy nem az ember jut el a maga lehetőségeivel 
a mennybe, hiszen a sátán kísértése azzal kezdődött az ember felé, hogy 
olyanok lesztek, mint az Isten, és az ember azóta felfelé törtet, nagyság- 
ra, dicsőségre vágyik. Az Igében pedig azt halljuk, hogy nem az ember éri 
el az eget, hanem Isten országa száll le a földre. Az első lépést a föld felé 
megtette Isten akkor, amikor Isten létére emberré lett. Hiszen Jézus sze- 
mélyében a menny Ura szállt le a földre, és amikor Jézus dicsőséggel jön 
vissza, akkor maga Isten országa száll le a földre. Ameddig ez nem történik 
meg, addig az érvényes, amit Jézus mondott, hogy Isten országa nem itt, 
vagy ott, hanem tibennetek van. Nem az ember dicsőült meg a maga törte- 
tésével, hanem Isten alázta meg magát földre hajlásával. Az angyalok nem 
azt hirdették karácsony éjszakáján, dicsőség az embernek a földön, hanem 
azt, dicsőség Istennek a magasságban és a földön békesség. Isten megvál- 
tott gyermekeinek az a küldetése hogy ne a megrontott földnek a gonosz- 
ságait, hanem a menny békességét és Jézus szeretetét tükrözzék a földön. 
Jézus ma is azt vési Igéjében övéinek a szívébe: , Arról ismeri meg minden- 
ki, hogy az én tanítványaim vagytok, ha szeretni fogjátok egymást." 

A földre szálló Isten országa ebben a fejezetben mennyei Jeruzsálemnek 
van nevezve. Jeruzsálem volt a földön az egyetlen hely, ahol Istennek temp- 
loma volt. Pogány templom volt már sok. De Istenről akkor még csak Izráel 
népe tudott, amióta Isten Ábrahámmal szövetséget kötött, és azt ígérte, hogy 
benne, az ő magvában, meg fogja áldani a föld minden népét. Ez a mag lett 
Jézus Krisztus. Abban a templomban készítette Isten elő ezt a népet a Jézus 
Krisztus érkezésére. Az ő születéséig az ott áldozatul bemutatott bárányok 


402 


őt jelképezték. Mert ő lett Istennek az a Báránya, aki elveszi a világ bűneit. 
Mint Isten Báránya, Jeruzsálemben áldozta magát a világ bűneiért. Bizo- 
nyára azért kapta a földre szálló Isten országa a mennyei Jeruzsálem nevet. 
Ebbe az országba mindenkit hívogat Jézus, de nem mindenki figyel hívó 
szavára. Most minket is hív, mert ő az élet vizének forrása és ő szeretetből, 
kegyelemből áldozta oda megváltó életét értünk. Mi nem tudunk neki a 
kegyelemből kapott bűnbocsánatért, tehát életünkért semmit fizetni. Mi 
neki csak hálát tudunk adni. Ő az Alfa és az Ómega, a teremtést az Atyával 
együtt végezte, ő visz át a halálból az életbe, és az ő győzelme a halál fölött, 
győzelem a mi halálunk fölött is. Ezért neveztethetünk Isten gyermekeinek. 

A fejezet második részében a mennyből alászállott új Jeruzsálem szép- 
sége van leírva. Benne volt Isten dicsősége. Nem volt szüksége Napra, mint 
fényforrásra. Mi nem tudunk elképzelni egy olyan világot, amelyben ne 
ennek a földi világunknak a törvényszerűségei lennének. Amikor Jézus fel- 
támadása után megjelent tanítványainak, már nem vonatkoztak rá a földi 
világ törvényszerűségei. A bezárt ajtók ellenére is bement tanítványaihoz. 
Testén ott voltak ugyan a keresztre feszítés sebei, de már nem uralkod- 
tak a földi világ törvényszerűségei. Voltak már feltámadása előtt is jelei, 
amikor megmutatta, hogy ő, mint Isten országának az Ura, Ura azoknak 
a fizikai törvényszerűségeknek is amelyek a földön uralkodnak. Ahogyan 
olvassuk az Új Jeruzsálem leírását, átérezzük, hogy abban egy más világ- 
nak más törvényei uralkodnak. Mindazok a lelki-testi létükkel kapcsola- 
tos sajátosságok, amelyek hozzátartoznak bűneset utáni életünkhöz, ott 
már nem lesznek. Nemcsak szenvedés és halál, hanem a gonoszságok is 
ismeretlenek lesznek. Életünk és világunk megrontói azok a démoni erők, 
amelyek előtt itt az emberek kaput nyitnak, azokat szolgálják ki. Kérjük 
Istent, hogy tisztítsa meg lelkünket, hogy erősödjön a hitünk, és ne lehes- 
sünk játékszereivé démoni erőknek. 

Amikor Urunk befejezi az új teremtést, az új világa menyasszony óriási 
serege lesz, amely meghitt szeretetközösségben lesz Urával, vőlegényével, 
Jézussal. Legyen vigasztalás számunkra, hogy ő ma is Jó pásztora az ő nyá- 
jának. Figyeljünk szavára, fogadjuk el figyelmeztetését, ébresztését, dor- 
gálását. Az ő jó pásztor kezében a vessző és a bot nem azért van, hogy 
nyájának juhait bántalmazza vele, hanem azért, hogy a nyájat veszélyeztető 
ragadozókat távol tartsa a nyájtól. 

Elgondolkodtatóak az Új Jeruzsálem méretei is. Tudjuk, hogy ez szim- 
bólum, de mint ilyen is azt a reménységet táplálja bennünk, hogy az a 
kicsiny nyáj, amelynek Urunk az országot ígéri, nem lesz kicsi. Vigaszta- 
lás, hogy ott nem lesz szenny, ami homályossá, borússá, vagy szennyessé 
tenné az életet. Az Igében azonban azt is olvastuk, hogy az újjáteremtett 

világban nem lesz templom sem. Ezen elgondolkodunk, mert európai kon- 
tinensünkön alig akad település, ahol ne lenne templom. Isten országá- 
ban pedig nem lesz? A hitben élő ember örül, hogy van templom. Ebben 
a gyorsütemű világban van egy hely, ahol az ember elcsöndesedhet, Isten 
Igéjét hallgatja, imádkozik. De azért azt is tudjuk, hogy a templom egy- 
részt Istenre mutató jel, másrészt pedig a mi nagy elesettségünknek a jele. 
Mert a templomra akkor lett szükség, amikor az ember elszakadt Istentől. 
Az Édenben se volt templom, mert az ember együtt élt Istennel, figyelt 
Istenre. Addig volt boldog az ember, amíg Istenre figyelt. A bűneset 
választóvonal lett, mert az ember elkezdett a sátánra figyelni. Az ember 
elvesztette az Édent, pusztába kiűzött, Istentől eltávolodott lénnyé lett. 
Csak miután Ábrahám leszármazottai Egyiptomban nagy néppé lettek és 
Isten Mózest küldte el, hogy vezesse ki népét Egyiptomból az Ígéret föld- 
jére, a pusztai vándorlás idején rendelte el Isten a sátortemplom építését, 
törvényt és szertartási szabályokat adott népének, hogy a nép megismer- 
je akaratát és figyeljen rá. Az újjáteremtett világban Isten már újra együtt 
lesz népével. Nem lesz sátán, aki bűnbe ejtené és eltántorítaná tőle és az 
embertársaktól. Ott már mindenben az Isten akarata szerinti tisztaság és 
rend uralkodik. Maga a mennyei Jeruzsálem is fényben tündököl, az utcák 
aranyból, a kapuk és falak gyöngyökből, drágakövekből lesznek. 

A mennyei Jeruzsálemben nap sem lesz. Aki csak a földi életlehetőségeket 
tudja elképzelni, azt mondja, hogy nap nélkül nincs élet. Az Igében pedig 
azt olvassuk, hogy nincs szükség se napra, se holdra, mert az Isten dicsősége 
világosítja meg azt, lámpása pedig a Bárány és a népek az ő világosságában 
fognak járni. A földön sincs szükség mesterséges fényforrásokra, amikor 
feljön a nap. Mint az Igében halljuk, az új teremtésben nem lesz éjszaka 
sem, csak nappalok. Kapui a mennyei Jeruzsálemnek is lesznek, de ezek a 
kapuk nyitva lesznek. Városfalakat azért építettek a földön az emberek, 
hogy a kapukat bezárhassák. Ezek a falak voltak az ellenség elleni véde- 
lem bástyái. Isten országában már nem lesz ellenség, nem lesz háború. A 
falakon ott lesznek az ajtók, de azok nyitva lesznek. Mi már odajutottunk, 
hogy otthonaink ajtaját is csukva tartjuk. Az Igében az is le van írva, hogy 
az ajtók ugyan nyitva vannak, de Isten országába csak azok mehetnek be, 
akik be vannak írva a Bárány életkönyvébe. Az eddigiekből azt is tudjuk, 
hogy Jézus Krisztus mindenkit meg akar váltani, mert azt akarja, hogy aki 
hisz benne, el ne vesszen, hanem örök élete legyen. Sajnos sokan letérnek az 
élet útjáról. Isten elénk teszi az élet és a halál útját, és sokan a halált választ- 
ják. Az ilyeneket Jézus, mint a Jel. könyve harmadik fejezetéből tudjuk, 
kitörli az élet könyvéből. Legborzalmasabb dolog, amely az embert érheti, 
kitöröltetni az élet könyvéből. Az, hogy itt vagyunk a gyülekezetben, hogy 

be vagyunk írva az élet könyvébe, hogy készülünk a kegyelem asztalához, 
azt jelenti, hogy komolyan vesszük Urunk hívogatását. Áldott az életünk, 
ha a felkínált kegyelmet hálás hittel szívünkbe zárjuk. Ámen 


Édesatyánk, megalázzuk magunkat szent színed előtt, és úgy 
köszönjük meg Igédet, amely ezen a végéhez közelgő hét minden 
estéjén hangzik közöttünk. Hálát adunk, hogy mi, akik olyan sokszor 
megbotlunk, és sokszor engedetlen gyermekeid vagyunk, ma újra hal- 
lottuk, hogy kegyelmes szeretettel várod minden őszinte bűnbánattal 
készülő gyermekedet kegyelmed asztalához. Köszönjük, hogy Urunk 
és Megváltónk beírja mindenkinek a nevét az élet könyvébe. Köszön- 
jük, hogy ő azért jött az idők teljességében erre a földre, hogy megke- 
resse és megtartsa, ami elveszett. Hálát adunk, hogy a mi életünket, 
amely kegyelmed nélkül elveszett élet lenne, meg akarod tartani. 
Bűnbánattal valljuk meg, hogy szavainkkal, tetteinkkel, rendezetlen 
emberi kapcsolatainkkal mi is sokszor elszakítjuk a legáldottabb szá- 
lakat. Bocsásd meg, ha világunk viharaiban járva megfogyatkozik 
szívünkben a hit, és eltávolodunk, tőled, mennyei Atyánktól is és 
embertársainktól is. Légy irgalmas hozzánk, tisztítsd meg szívün- 
ket, érzéseinket, hogy ne vétkezzünk a te akaratod ellen. Az Úr Jézus 
Krisztus szent nevében kérünk, hallgasd meg imádságunkat. Ámen 


Záróének: Estenként ha harang csendül. (Énekgyűjtemény 85. oldal) 


Az élet vize és az élet fája 
Főének: 378. dics. Igeolvasás: Jelenések 22,1-21 


Azután megmutatta nekem az élet vizének folyóját, amely ragyogó, mint 
a kristály, s az Isten és a Bárány trónusából ered. A város főútjának közepén, 
a folyó két ága között van az élet fája, amely tizenkétszer hoz termést, min- 
den egyes hónapban megadja termését, és a fa levelei a népek gyógyítására 
szolgálnak. Nem lesz többé átok a városon, banem az Isten és a Bárány tró- 
nusa lesz benne: szolgát imádják őt, és látni fogják az ő arcát, és az ő neve lesz 
a bomlokukon. Éjszaka sem lesz többé, és nem lesz szükségük lámpásra, sem 
napvilágra, mert az Úr Isten fénylik fölöttük, és uralkodnak örökkön-örök- 
ké. És ezt mondta nekem: , Ezek az igék megbízbatók és igazak, mert az Úr, 
a próféták lelkének Istene küldte el angyalát, hogy közölje szolgáival mind- 
ezt, aminek hamarosan meg kell történnie. És íme, eljövök hamar: boldog, 

aki megtartja e könyv prófétai igéit.” Én, János hallottam és láttam ezeket, és 
amikor hallottam és láttam, leborultam az angyal lába előtt, hogy imádjam 
őt, aki megmutatta nekem ezeket. De ő így szólt bozzám: , Vigyázz, ne tedd, 
mert szolgatársad vagyok neked és testvéreidnek, a prófétáknak, és azoknak, 
akik megtartják e könyv igéit: az Istent imádd!" És így szólt hozzám: , Ne 
pecsételd le e könyv prófétai igéit, mert az idő közel van. Aki gonosz, legyen 
gonosz ezután is, és aki bűntől szennyes, legyen szennyes ezután is, aki pedig 
igaz, cselekedjék igazságot ezután is, és aki szent, legyen szent ezután is. 
Íme, eljövök bamar, velem van az én jutalmam, és megfizetek mindenkinek 
a cselekedete szerint. Én vagyok az Alfa és az Ómega, az első és az utolsó, a 
kezdet és a vég”. „Boldogok, akik megmossák ruhájukat, mert joguk lesz az 
élet fájához, és bemennek a kapukon a városba. Kívül maradnak az ebek, 
a varázslók és a paráznák, a gyilkosok és a bálványimádók és mindenki aki 
szereti és szólja a hazugságot! Én, Jézus küldtem el angyalomat, hogy ezekről 
bizonyságot tegyen nektek a gyülekezetek előtt. Én vagyok Dávid gyökere és 
új hajtása, a fényes hajnalcsillag”. A Lélek és a menyasszony így szól: „ Jöjj!” 
Aki csak hallja az is mondja: Jöjj!” Aki szomjazik jöjjön! Aki akarja, vegye 
az élet vizét ingyen! Kijelentem mindenkinek, aki hallja e könyv prófétai igé- 
it: Ha valaki hozzátesz ezekhez, arra az Isten azokat a csapásokat bocsátja, 
amelyek meg vannak írva ebben a könyvben; ha pedig valaki elvesz e pró- 
fétai könyv igéiből, attól az Isten elveszi osztályrészét az élet fájából, a szent 
városból és mindabból, ami meg van írva ebben a könyvben. Igy szól az, aki 
ezeket kijelenti: „Bizony, hamar eljövök”. Ámen Jöjj, Uram Jézus! Az Úr 
Jézus kegyelme legyen mindnyájatokkal! Ámen 


Gondviselő Édesatyánk, mindenható Isten, te vagy a mi egyedü- 
li reménységünk, mert te vagy az Ura életünknek. Életünk változá- 
saiban naponta látjuk, hogy minden elmúlik, minden megváltozik, 
csak a te kegyelmed és gondviselő szereteted marad meg örökké. 
Hálát adunk néked, hogy te üdvözítő szereteted evangéliumát hir- 
deted nekünk most is. Gyors ütemű életünk hajszájában mi néha 
elfelejtik ezünk rólad, és amikor így Igéd hallása után vágyakozva 
együtt vagyunk, jó hallani atyai biztatásodat, hogy te nem feledke- 
zel el rólunk. Köszönjük, hogy Jézus Krisztus minket is megváltott, 
és a mi életünket is kiragadta a kárhozat mélységéből. Atyánk, te 
ismered szívünket, gondolatainkat és érzéseinket is ismered. Mi 
szeretnénk tiszták és megszentelt életűek lenni, de a sátán min- 
ket is megkísért, és csak a te kegyelmed tudja megtisztítani életün- 
ket. Köszönjük, hogy most is az élet vizének a forrásánál lehetünk 
együtt, és szakíthatunk az élet fájának a gyümölcséből. Kérünk, 

szenteld meg szívünket, hogy tudjuk cselekedni akaratodat és 
éljünk gyermekeidhez méltó életet. Megváltó Jézusunk nevében 
kérünk, hallgasd meg imádságunkat. Ámen 


Igehird. előtti ének: 464. dics. 2. vers Alapige: Jelenések 22,1-2 


Azután megmutatta nekem az élet vizének folyóját, amely 
ragyogó, mint a kristály, s az Isten és a Bárány királyi székéből 
ered. A város utcáján túl és a folyón innen, középen van az élet 
fája, amely tizenkétszer boz termést, minden egyes bónapban 
megadja termését, és a fa levelei a népek gyógyítására valók. 


Kedves Testvéreim, 


A Jelenések könyvének az utolsó részéhez érkeztünk. A Jelené- 
sek könyvében elénk tárja Isten az emberiség jövőjét. Ez prófécia, és 
ha figyelmesen hallgattuk a felolvasott verseket, bizonyára észrevet- 
tük, hogy vannak benne motívumok, amelyeknek megtörténtére a ma 
élő, vagy az előttünk élt nemzedékek, mint megtörtént eseményre emlé- 
keznek. Jézus Krisztus, aki Isten áldozati Báránya lett, már kétezer évvel 
ezelőtt odaáldozta magát értünk, hogy bűnbánó népe bűnbocsánatot 
nyerjen. Az ő érkezését Isten évezredeken át ígérte. Elmondta róla 
azt, hogy szenvedni fog, hogy sebeivel gyógyulunk meg. Uralkodásá- 
nak nem lesz vége a Dávid trónján. Még a születés helyét is megmondta. 
És minden úgy teljesedett be, ahogy Isten a prófétákon keresztül elmondta. 

Hátra van még a megváltás befejezése, amikor Jézusban Isten befejezi a 
megváltást, az újjáteremtést. A teremtés hajnalán az Édenben ott voltak a 
folyóvizek, amelyeknek vize által biztosítva volt a bő termés és a folyama- 
tos tenyészet. A kert két legfontosabb fája volt az életnek a fája, valamint a 
jó és gonosz tudásának a fája. Isten az embert életre teremtette és az élet fája 
azt jelképezte, hogy az embernek nemcsak arra van szüksége, hogy kenyér- 
rel, a föld termésével éljen, hanem arra is, hogy éljen Isten Igéjével is. Az élet 
fájának gyümölcsével akarta Isten örökéletre táplálni az embert. A másik fa 
gyümölcsének a fogyasztását, amelyet a jó és gonosz tudása fájának neve- 
zett, Isten megtiltotta. Azt akarta, hogy az ember ne ismerje meg a gonoszt, 
mert a gonosz megismerése halálra viszi. Az ember megszegte Isten paran- 
csát, bűnbe esett és ezzel elindult a halál útján. El kellett hagynia az Édent, és 
már nem szakíthatott az élet fájának gyümölcséből. A mai Igében olvassuk, 
hogy az új teremtésben újra ott lesz az ember életterében az élet a vize, és az 
élet fája. Kánaánban, ahol időnként kevés az eső, nagy kincs a víz. Isten az 

új teremtésben azt akarja, hogy folyjon az életnek a vize, és gazdagon terem- 
jen az élet fája. Igénknek az a mondata, hogy az életnek kristálytiszta vize az 
Isten és a Bárány királyi székéből ered, Istennek a Krisztus által hozott áldo- 
zatára mutat, és azt a vigasztalást hirdeti, hogy van jövőnk, mert Isten meg- 
bocsátja bűneinket, és örök életet ad. Az új teremtésben az élet vize olyan 
bőséges nedvességet ad az élet fájának, hogy az havonta meghozza gyümöl- 
csét, és levelei a népek gyógyítására valók. Ilyen áldott tápszert és gyógy- 
szert fog adni Isten az emberiségnek, hogy a bűn betegségéből kigyógyuljon. 

Az Ige ma még az óvilágban hangzik, de a vég közeledtével különös uta- 
sítást ad Isten az embereknek. Hiszen ő mindig hívogat mindenkit magá- 
hoz. Megtérésre hív, mert ha ez nem történik meg, az ember önmaga fölött 
mondja ki a halálos ítéletet. De megjön az idő, és vannak élethelyzetek, 
amikor a hívó szó elmarad. Mintha azt mondaná Isten: Most már késő. 
Amikor Isten az évekig tartó bárkaépítés után azt mondta Noénak, hogy 
övéivel együtt menjen a bárkába, és a körülte levő élő világból mentsen éle- 
tet az özönvíz utáni időre, a bárka ajtaja ugyan még nyitva volt, de akkor 
már kellett az idő arra, hogy oda bevonuljanak azok, akik hosszú éveken 
keresztül hallották és cselekedték Isten akaratát. Azért kell vigyázni, hogy 
el ne tékozoljuk a kegyelmi időt. Mai Igénkben, a véghez közeledve, azt 
mondja Isten némelyeknek: „Aki gonosz, legyen gonosz ezután is, és aki 
bűntől szennyes, legyen szennyes ezután is, aki pedig igaz, cselekedjen 
igazságot ezután is, és aki szent, legyen szent ezután is.” Isten nem ügye- 
sen helyezkedőket, hanem bűneiket megbánni tudó embereket hív, hogy 
bűnbocsánatot, kegyelmet adhasson. Az ügyesen helyezkedők mindig csak 
a saját anyagi hasznukat nézik. Történelmi sorsfordulók alkalmával az ilyen 
emberek ügyesen átállnak a győzők táborához, és azok jelszavát harsogják. 
Nem új jelszavakat, hanem új szívet és új életet vár Isten a hozzá menőktől. 

Az Ige boldognak mondja azokat, akik megmossák ruhájukat, mert 
joguk lesz az élet fájához, és bemehetnek a kapukon a városba. A ruhamo- 
sás a bűnbánatra utal. Mert nemcsak a ruhája szennyeződik be az embernek, 
hanem az élete, a lelke is. Szenny az Istentől való elhidegülés, mert ha nem 
figyelünk Istenre, nem halljuk útmutató, ébresztő szavát, nem is vesszük 
észre, hogy szennyesek vagyunk. Szenny a gyűlölködés, mert aki nem sze- 
reti felebarátját, az mind embergyilkos. A gyűlölködő szavak sebet ejtenek, 
ölnek. Szenny a hazugság, a rágalmazás, mert Isten az ember nevének a tisz- 
tességét és becsületét is atyai védelmébe veszi. Sok szenny van az életünk- 
ben, de ha Jézushoz megyünk, az ő vére megtisztít minket minden szennytől. 

A Szentírás nagyon drága ajándéka Istennek, mert abban emberi eszkö- 
zökön keresztül Lelke által Isten szólít meg minket. A Jelenések könyvé- 
nek első mondata így hangzik: „Jézus Krisztus kinyilatkoztatása, amelyet az 

Isten adott neki, hogy közölje szolgáival mindazt, aminek hamarosan meg 
kell történnie, és amelyet angyalával elküldve, kijelentett szolgájának, János- 
nak." E krisztusi, isteni parancsnak engedelmeskedve írta le János apostol a 
jövőnek azt a képsorát, amit Isten kitárt előtte. Így lett megírva a Jelenések 
könyve. Azért van leírva mindjárt a kezdetén ennek a könyvnek, hogy bol- 
dogok, akik olvassák és hallgatják e prófétálás beszédeit, és megtartják azt. 
Nem ok nélkül van a könyv végén, hogy abból, ami ebben a könyvben, tehát 
a Szentírásban le van írva, nem szabad elvenni se, de nem szabad ahhoz hoz- 
zátenni sem. Korunkban a hit dolgaival kapcsolatosan két ellentétes irányú 
folyamat zajlik körültünk. Sokan figyelembe se veszik Isten Igéjét. Úsznak 
a világ áradatával, Isten nélkül rendezik be az életüket, és sohasem keresnek 
választ arra a kérdésre, hogy mire adta nekünk Isten az életet. A másik véglet 
pedig az, hogy úgy olvassák a Szentírást, hogy leragadnak annak bizonyos 
részeinél, anélkül, hogy átgondolnák annak összefüggéseit, a nekik tetsző 
részeket kiemelik és a teljes Szentírás összefüggéséből kiragadva magyaráz- 
zák. Azt mondják, hogy ők új evangéliumot hirdetnek, mert jobban megér- 
tették az Igét, és kipróbált lélektani módszereket alkalmazva, mindenekelőtt 
a fiatalokra tudnak úgy hatni, hogy még családjuktól, szüleiktől is elszakít- 
ják őket. Így keletkeznek és gombaként sokasodnak az új vallások. Pedig 
nincs más evangélium. Megváltásunkat illetően , Istennek minden ígérete 
Krisztusban lett igenné és ámenné.” Ezekben az új vallásokban ott vannak 
a keleti misztikus vallásoknak a vonásai. Egyre többet hallunk a jógáról, 
meditációról, agykontrollról, új korszak mozgalomról. Ebben a vallási egy- 
velegben a szavaknak egészen más jelentése van. A brahmanizmusban azt 
vallják, hogy Isten és a világ ugyanaz, mert maga a világ isteni. A jóga, amely 
mint testet erősítő gyakorlat nálunk is elterjedőben van, a brahmanizmus 
és a hinduizmus kulcsszava, ami összekötődést jelent. A jógának az utolsó 
fokozatai, tanításuk szerint, a meditáción és az én-tudat kioltásán keresztül 
juttatják az embert az istenséggel egyesülés magasztos állapotába. Az új val- 
lásalkotók közt vannak, akik arra hivatkoznak, hogy ők új kijelentést kap- 
tak, és most már azokat kell megtartani. E sorok írója egy ezen a területen 
végzett tanulmány írása közben fedezte fel, hogy ezek az emberek a spiri- 
tiszta médiumok által közvetített információt nevezték új kijelentésnek. Az 
új vallásalapítók tehát megszegik Isten parancsát. Isten Igéjéhez tehát nem 
hozzáadni, vagy abból elvenni, hanem azt megtartani kell. 

Az Igében hangzik Megváltónk mondata: ,íme, hamar eljövök." 
A Lélek és a menyasszony, és akik hallják, visszhangozzák: , jöjj". Megvál- 
tónk ígéretével kapcsolatban felvetődik sok szívben a kérdés: Mennyi idő a 
hamar? Mert az életünk rövid. Már a Kr. u. első évszázad vége felé is felvetet- 
ték némelyek ezt a kérdést, mert ők a nehéz idők próbatételei közt azt remél- 

ték, hogy a parúzia még az ő földi életükben megtörténik. Jézus visszajön, 
befejezi az új teremtés művét, és véget ér minden szenvedés. Ezekre a szoron- 
gató kérdésekre már magában a Bibliában választ kapunk. „Nem felejtette el 
az Úr, mit ígért, hanem hosszan tűr értünk.” Kegyelmi időt ad. Jézus hangsú- 
lyozta, hogy visszajövetelének az idejét csak az Atya tudja. A , hamar? szónak 
pedig kettős jelentése van, mert azt is jelenti: , hirtelen." Mint tudjuk, az ószö- 
vetségi kor évezredein keresztül tartott Istennek az ígérete, hogy Megváltót 
küld a világra, hogy az ember ne vesszen el. Évezredek várakozási ideje után 
, hirtelen" mennyei seregek sokasága jelent meg a betlehemi mezők felett, 
akik Istent magasztalták, és kihirdették, hogy megszületett a Megváltó. Ez azt 
jelenti, hogy ma is érvényes, ezért megszívlelendő Jézusnak az a figyelmez- 
tetése, hogy: , legyetek azért készen, mert sem a napot sem az órát nem tud- 
játok.” Az idők jelei, amelyről Jézus földi életében beszélt, figyelmeztetőek. 
Kiváltságunk, és míg hangzik ezen a földön Isten Igéje, ajándékul kapott 
lehetőségünk az, hogy gyermeki hálával és szeretettel odafigyeljünk rá, Igéjét 
hallgassuk, szívünkbe zárjuk, és akaratát gyermeki engedelmességgel csele- 
kedjük. Így lesz számunkra áldássá az áldás, amely a Szentírásban olyan sok- 
szor hangzik, és amellyel a Jelenések könyve, és az egész Szentírás befejeződik: 
Az Úr Jézus kegyelme legyen mindnyájatokkal. Ámen 


, Igaz Isten ígéretedben Változhatatlan valóság! Amit te a te beszé- 
dedben Megmondasz az mind valóság. Könnyebb megavulni, Vég- 
képen elmúlni A természetnek, Mint semmibe menni Az igaz isteni 
Szent ígéretnek." Hálát adunk, hogy hangzott Urunk üzenete az ő 
eljöveteléről. Hálát adunk, hogy míg itt adod ezt a földi életet, drága 
ajándékként adod Igédet is, hogy mindenki döntsön, hogy a világ- 
ban hangzó sok beszédre hallgat-e, vagy a te üzenetedre, az örök élet 
beszédére. Atyánk, azért is hálát adunk, hogy szívünkbe vágyakozást 
adtál a te Igéd után. Kérünk, adj hű és hálás szívet, hogy Igéd életünk- 
ben gyümölcsöt teremjen. Hálát adunk, hogy hívogatsz kegyelmed 
asztalához is, és kérünk, őrizz meg bennünket attól, hogy asztalodnál 
való méltatlan megállásunkkal kárhozatot együnk és igyunk magunk- 
nak. Tedd bűnbánatunkat őszintévé, és segíts, hogy mi is tudjunk 
őszinte szívvel megbocsátani azoknak, akik vétettek ellenünk. A hét- 
köznapokban adj elégséges erőt feladataink végzéséhez. Légy velünk 
erősítő kegyelmeddel, amikor megfáradunk. Add mindnyájunknak 
a te békességedet, amelyet ettől a világtól nem kaphatunk meg. Így 
maradj velünk kegyelmeddel, Megváltónk, Jézusunk nevében kérünk. 


Záróének: 398. dics. (2001.) 


410 


Hálaadás az örömért 
50 évvel ezelőtt konfirmáltak hálaadó ünnepe Csicserben 
2008. augusztus 


Alapige: Lukács 10,20 
Kedves Testvéreim, 


Amikor 50 évvel ezelőtt itt álltatok az Úrasztalánál, hogy hitetekről 
vallást, és Krisztus anyaszentegyházához való hűségetekre fogadalmat 
tegyetek, így szólítottalak meg benneteket: kedves gyermekeim, majd úgy, 
hogy kedves ifjú testvéreim. Azóta már eltelt 50 esztendő, és most már nem 
szólíthatlak benneteket kedves gyermekeimnek, mert neves költőnkkel 
együtt ti is elmondhatjátok: „Sötét hajam őszbe vegyült már, s a tél dere 
már megüté fejemet.” Már ifjú testvéreimnek se szólíthatlak benneteket, 
mert az 50 esztendő a ti ifjúságotokat is elvitte. Hadd fejezzem tehát ki 
örömömet, hogy itt vagytok, hogy én is itt lehetek, és együtt adhatunk 
hálát Istennek azért, hogy 50 évvel ezelőtt lelkiismeretesen elkészültetek a 
konfirmációra, és a mostani kedves visszaemlékezés azt is jelenti, hogy az 
akkor tett fogadalmat és hitvallást ezután is meg akarjátok tartani. Fogad- 
játok tehát mindnyájan szeretetteljes köszöntésemet. Örülök, hogy mind- 
nyájan éltek és hiszem, hogy Jolánka, aki most betegsége miatt nem tudott 
eljönni erre az ünnepre, lélekben szintén itt van. Nekem is emlékezetes a ti 
konfirmációtok, mert 50 évvel ezelőtt, miután elfogadtuk a csicseri gyüle- 
kezet meghívását, és a gyülekezet lelkipásztora lettem, ti voltatok ebben a 
gyülekezetben az első konfirmáló csoport, és mivel Vajkóc is az én gyüle- 
kezetem volt, és Margitka ott egyedül konfirmált volna, ő is társult a csi- 
cseri csoporthoz. Veletek együtt köszöntöm a csicseri gyülekezetet is, és 
együtt ünneplésünk alkalmával hallgassátok meg Isten Igéjének az üzene- 
tét a Lukács írása szerint való szent evangélium 10. részének 20. verséből: 


Ne annak örüljetek, bogy engedelmeskednek nektek a lelkek, 
banem inkább annak örüljetek, bogy a nevetek fel van írva a 
mennyben. 


Ezek a szavak az Úr Jézus ajkán hangzottak el, a tanítványok nagyobb 
csoportja felé. Tudjuk, hogy Jézusnak a 12 tanítványon kívül, akik állandó- 
an vele jártak, volt egy 70 főből álló tanítvány csapata is, akikkel időnként 
találkozott. Mint ahogyan kiküldte próbaszolgálatra a tizenkettőt, úgy 
küldte ki a hetvenet is. A felolvasott Igét akkor mondta Jézus nekik, ami- 

kor azok a próbaszolgálatból azzal az örömhírrel tértek vissza, hogy még a 
gonosz lelkek, a démonok is engedelmeskedtek nekik. Jézus örült a tanítvá- 
nyok örömének, de azért figyelmeztette, tanította is őket, mert az eredmé- 
nyes próbaszolgálat után elő akarta készíteni őket arra is, hogy tanítványi 
munkájuk során sok kudarcuk is lesz, és a démoni lelkek az ő munkájukat 
is meg fogják nehezíteni. Azért mondta nekik, hogy ne csak annak örülje- 
nek, hogy a munkájuk nem volt hiábavaló, hanem annak, ami a legfonto- 
sabb, hogy majd hittel és szeretettel végzett odaadó munkájuk után nekik 
is azt mondhassa visszatérő Krisztus; hűséggel szolgáltatok és nevetek fel 
van írva a mennyben. Mert ő különösen a gonosz erőkkel is megvívni kész 
hűséget keresi. Ez a hűség azért olyan nagyon fontos, mert az élet nem- 
csak az a néhány esztendő, amit itt töltünk a földön. Jézus Krisztus, mielőtt 
Lázárt feltámasztotta ezt mondta a Lázárt sirató asszony-testvéreknek: , Én 
vagyok a feltámadás és az élet, aki hisz bennem, ha meghal is él.” Néhány 
perc múlva odament Jézus a Lázár sírjához, Lázárt nevén szólítva hívta, és 
a meghalt Lázár feltámadt és kijött a sírból. Így mutatta meg Jézus a Láz- 
ár sírjánál, hogy amikor ő még egyszer visszajön a fölre hatalommal és 
dicsőséggel, ébresztő szavára így ébrednek fel a halottak mindnyájan, és akik 
megváltó kegyelmét a földi életben hittel elfogadták, nem halnak meg többé. 

Ti most az 50 évvel ezelőtti konfirmációtokra emlékeztek hálaadás- 
sal. Hadd mondjam el nektek, hogy a konfirmáció szertartása se létezett 
mindig protestáns egyházainkban. Amikor Jézus Krisztus megszületett, 
ezen a földön még csak egyetlen nép, a zsidó nép tudott Istenről, a többi 
nép mind pogány volt. Jézus tanította tanítványait Isten országának titka- 
ira, és mielőtt a mennybe visszament, megparancsolta tanítványaink, hogy 
menjenek szét a világba, és hirdessék Isten országának az evangéliumát. A 
tanítványok meg is kezdték ezt a munkát, de a mi őseink, amikor mint- 
egy ezer esztendővel Krisztus születése után a Kárpát-medencébe érkez- 
tek, még pogányok voltak az akkor már javarészt keresztyén Európában, 
és hittérítők munkája nyomán itt lettek keresztyénekké. A reformáció nagy 
lelki megújulást jelentett őseink számára, az azelőtti latin szertartás helyett 
édes anyanyelvünkön hangzott Isten Igéje. De a 18. században hazánkba is 
eljutott a felvilágosodásnak nevezett eszmei hullámverés. Az ember elkez- 
dett büszkélkedni a maga tudásával, és azt hirdette, hogy a világon csak az 
nevezhető létező valóságnak, amit látunk, amit megfoghatunk. A Szentírás- 
tól elfordulva nem tudatosították, hogy ez a látható világ a láthatatlan Lélek 
Isten teremtménye. A levegő se látható, de ha nem lenne levegő, perceken 
belül mindnyájan meghalnánk. A felvilágosodás korának ez a tanrendszere, 
hogy csak a látható és kézzel fogható dolgok létező valóságok, milliók szí- 
vében elapasztotta a hitet, és kezdett egy hitetlen nemzedék felnevekedni. 

Ezt a sajnálatos állapotot látva egyházaink vezetői egy közös konferencián 
elhatározták egy utasítás kiadását, hogy a hitben élő szülők hűséges sze- 
retettel neveljék gyermekeiket hívő életmódra. Hogy ezt mindenki vegye 
komolyan, azt is elrendelték, hogy a szülők, amikor kérik gyermekeiknek 
a keresztség sákramentumában való részesítését, kötelesek fogadalmat ten- 
ni, hogy gyermekeiket hívő életre segítik, hogy amikor felnőnek, tudjanak a 
gyülekezet előtt hitükről vallást tenni. Ehhez csatlakozóan törvénybe iktat- 
ták, hogy az egyházak lelkipásztorai a gyermekeket úgy készítsék elő a hit- 
ben való megerősödésre, hogy hitükről a gyülekezet előtt vallást tudjanak 
tenni. Ilyen körülmények közt vált szükségessé a konfirmáció elrendelése. 
A mai körülmények pedig azt teszi szükségessé, hogy mind a lelkipászto- 
rok, mind a növendékek az előkészítés évei alatt úgy készüljenek konfirmá- 
cióhoz, hogy a hitvallástétel után tartsák is meg mindazt, amire fogadalmat 
tettek. A megbetegített hit gyógyításához, éppen azért, mert minden értéket 
felülhaladó kincsről van szó, a tanítás önmagában nem elég. Ahhoz mindig 
szükséges a szülők példaadása is. A hit azért drága kincs, mert ez az a híd, 
amelyen keresztül Isten kegyelme átvezet a halál szakadéka fölött az örök 
életre. A hit nélküli ember ma is azt mondja: Igyekszem élvezni az életet, 
mert ha meghalok, rám borul az örök éjszaka. A testem elporlad, és én nem 
leszek. A Szentírásban Isten több helyen is elmondja, hogy ez nem így van. 
A legismertebb ezek közül a gazdag embernek, és a szegény koldusnak, 
Lázárnak a haláluk utáni története, amit Jézus mondott el, aki ismeri Isten 
országának a titkait. Ő mondta el nemcsak azt, hogy a meghalás után foly- 
tatódik az élet, hanem azt is, hogy aszerint folytatódik az élet, ahogyan az 
ember a földön élt. Aki hisz benne, annak örök életet készített. Ez a nap 
azért örömünnep, mert Isten nektek olyan szülőket adott, akik titeket hit- 
re segítettek, hitetekről 50 évvel ezelőtt ebben a nekem is kedves templom- 
ban vallást tettetek. Kérjük Istent, hogy áldjon meg titeket, és őrizze meg 
életeteket, hogy az 50 évvel ezelőtti fogadalmatokat ne csak magatok tart- 
sátok meg, hanem azt hitben élésetek által véssétek gyermekeitek és uno- 
káitok szívébe is. Ámen 


Édesatyánk, hálát adunk neked, hogy amikor megváltó Krisztu- 
sunk keresztre feszítése előtt készítette elő tanítványait a rájuk váró 
feladatokra, arról is beszélt, hogy amikor ő már nem lesz itt velük 
test szerint, a világ hatalmasai üldözni fogják őket. Hálát adunk, 
hogy Megváltónk vigasztaló szavai közt azt is mondta, hogy ha a 
hatalmasok hitükért maguk elé idézik őket, ne féljenek, hogy mivel 
védjék magukat, ne nyugtalankodjanak, mert a Pártfogó, a Szentlé- 
lek, akit az ő nevében küld az Atya, eszükbe juttatja mindazt, amit 

tőle, Jézustól hallottak. Amikor ezek a testvérek fiatal korukban, 
ebben a templomban hitüket megvallották, nem volt kockázat nél- 
küli nyilvánosan hitvallást tenni. Hálát adunk, hogy szüleik ehhez 
a hitvallástételhez mégis hozzásegítették őket. Hálát adunk, hogy 
nagy Pártfogónk, a te Szentlelked, aki mindig és mindenütt velünk 
akar lenni, eszükbe juttatta ezeknek a hitvallást tevőknek azt a 
nevezetes vasárnapot, azért akartak ma hálásan emlékező szeretet- 
tel együtt lenni, és neked, megtartó Istenünknek, gondviselő Édes- 
atyánknak mindenért hálát adni. Segítsd őket, hogy hitüket drága 
kincsként tartsák meg, és adják tovább a következő nemzedékek- 
nek. A te áldó kegyelmedet kérjük ennek a gyülekezetnek az életére, 
amelyben én kegyelmedből 45 évet át hirdethettem Igédet és gyar- 
lóságaim között is igyekeztem a gyülekezetnek hű lelkigondozója 
lenni. Hálát adunk azért a szívemben őrzött reménységért is, hogy 
az évtizedeken át hirdetett Ige nem tűnt el nyomtalanul az idők hul- 
lámverésében, hanem azokból valami ma is érlelődik a szívekben 
a nagy aratásig. Jézusunk nevében kérünk teljesítsd ezt a remény- 
ségünket, hallgasd meg imádságunkat. Ámen 


Tanácsoddal vezetsz engem 
Konfirmáció Csicserben. 1958 


Alapige: Zsoltárok 73,23-26 


De én mindig veled leszek, mert te fogod jobb kezemet. Taná- 
csoddal vezetsz engem, és végül dicsőségedbe fogadsz. Nincs 
senkim rajtad kívül a mennyben, a földön sem gyönyörködöm 
másban. Ha elenyészik is testem és szívem, szívemnek kősziklája 
és örökségem te maradsz, Istenem, örökké! 


Kedves Gyermekeim, kedves ifjú Testvéreim! 


Az anyaszentegyház életében mindig kedves és reménységre indí- 
tó esemény az, amikor egy kis csoport fiatal megáll itt az Úr asztalánál 
hitvallástételre, és elmondja, hogy az életét nem a vak sorsra, hanem a 
minket szerető Istenre, és drága vérén megváltó Jézus Krisztusra bízza. 
A most felolvasott Igében az emberi bizonyságtétel hangja csendül fel. Ez 
az emberi bizonyságtétel a felelet arra, amit Isten a Szentírás sok helyén 
elmond; , ne félj, mert én veled vagyok". Jó nekünk egész életünkön át szí- 

vünkbe zárni azt a bizonyosságot, hogy Isten velünk van, és az ő velünk 
létének leghatalmasabb bizonyságtétele az, hogy elküldte a földre meg- 
váltásunkra Jézus Krisztust. Ő az az Inmánuel, akiben velünk van Isten. 
Azért mondta a tanítványoknak, mikor feltámadása után ment vissza az 
Atyához: „Én veletek maradok minden nap a világ végéig.” Ő tehát nem 
akarja soha elhagyni földön élő megváltottait, de fennáll az a veszély, hogy 
mi hagyjuk el őt. Aki ezt teszi, a legdrágábbat, a legnagyobb kincset, az 
elkészített örök életet, az üdvösséget tékozolja el. Amikor ezerféleképpen 
csalogat a sátán és el akar tántorítani titeket is Istentől, legyen mindig ajka- 
tok és szívetek hitvallása Isten felé fordulva: ,én pedig mindenkor veled 
maradok." Bárcsak később is, amikor Isten az életeteket kiteljesíti, tud- 
nátok mondani: én és az én házam az Úrnak szolgálunk. Azért hangzik 
az Isten üdvözítő szeretetét átélő ember ajkán a vallomás, hogy Istennel 
maradunk, mert Isten tanácsával fogja jobb kezünket és így vezet bennün- 
ket. Ugye nektek is vannak kedves emlékeitek talán már a gyermekkortól, 
amikor jó szüleitek megfogták a kezeteket talán csak egy pár lépésre, talán 
az óvodába, vagy később az iskolába kísértek benneteket. Nem tudjuk 
ezek a drága életek, akik titeket sok szeretettel neveltek, vezettek, meddig 
maradnak mellettetek. De az Igében hangzik az áldott biztatás, hogy Isten 
fogja a kezeteket, akkor is, amikor ők már nem lesznek mellettetek. Csak 
vigyázzatok, ti ne viselkedjetek úgy, mint az engedetlen makacs gyerme- 
kek, akik kiszakítják magukat a jó szülői kézből, mondva, hogy ti más- 
felé akartok menni. Ezért ne feledkezzetek el sohasem, hogy Isten vezet 
mindnyájunkat a legáldottabb cél felé és így téve tapasztaljátok majd meg 
ti is, hogy a sebek gyógyulnak, a könnyek nem peregnek, és tiszta öröm- 
mel tudtok örülni. Eddig olyanok voltatok kedves gyermekeink, mint a 
fiatal gyümölcsfák, amelyek mellett különösen ott ahol gyakran fúj a szél, 
ott van a támaszték, a karó, amely tartja, hogy a vihar le ne hajtsa, ki ne 
törje. De amikor a támasztékot elveszik, akkor már a viharban is meg kell 
állani egyedül. Bárcsak titeket megőrizne Isten a nagy viharoktól, de bár- 
mi is történik, ha viharba kerülne is az életünk ne felejtsétek el, hogy Isten 
a viharokban is velünk van. Az Igében hallottuk a zsoltáros felsóhajtását: 
kicsodám van nékem az egekben, rajtad kívül másban nem gyönyörkö- 
döm. Mi szívesebben beszélünk arról, hogy kicsodánk van nekünk a föl- 
dön. Mindnyájan szívesen beszélünk nagy, vagy nevezetes emberekről, ha 
dicsekedhetünk, hogy az a nevezetes ember nekünk valakink. Isten meg- 
adja nektek azt az örömet, ha most őszinte szívvel és hittel álltok itt, hogy 
ti a legnagyobbról beszélhettek, a világ Megváltójáról és mondhatjátok: ő 
az én Megváltóm. Ne ijedjetek meg attól a gondolattól, hogy eljön az idő, 
amikor egyedül maradtok, mert az élet nagy döntéseinél és nagy ügyeinél 

minden embernek magának kell helyt állania. Most is azért vagytok itt, 
hogy elhangozzon életetek nagy bizonyságtétele, amelyet mindenkinek 
magának kell megtennie. A magunk harcát mindnyájunknak magunknak 
kell megharcolni még akkor is, ha vannak mellettünk áldott társak, de ha a 
földi társak elmaradnak is, Isten veletek marad. Nem tudjuk, hogy a hiva- 
tás a különböző életlehetőségek kit- kit hova szólítanak majd közületek. 
Lehet, hogy némelyek közületek nagyon távol kerülnek a szülőföldtől, 
lehet, hogy némelyeteknek ünnep lesz az a nap az életében, amikor itt 
lehettek szülőföldetek kedves templomában, ahonnan indultatok, ahol 
konfirmáltatok, de bármilyen távol kerültök, vagy a szülőföld közelében 
éltek soha ne felejtsétek el, hogy ti Istennek Krisztusban megváltott gyer- 
mekei vagytok, hogy az ő szeretete soha el nem fogy és ha ti nem fordul- 
tok el tőle ő mindig veletek marad. Ez a gyülekezet most szeretettel akarja 
meghallgatni, hogy mit tanultatok abból a tudományból, amelyet Isten 
Krisztusban küldött a földre, mert az ember nemcsak kenyérrel él, hanem 
Istennek minden Igéjével. Ez a gyülekezet örömmel fogja hallani ajka- 
tokról a hitvallástételt és kérünk benneteket, hogy azt egész életetekben 
hűséges szeretettel hordjátok a szívetekben. Ha pedig valamikor ideoló- 
giai viharba kerülne az életetek, ne hagyjátok magatokat idegen szelekkel 
távol sodorni Istentől, aki titeket is megváltott és szeret. Ámen 


Záróistentisztelet Csicserben 44 évi szolgálat után. 
Főének: 200. dics. Igeolvasás Márk 6,44-56 


Akik pedig ettek a kenyerekből, ötezren voltak, csak férfiak. Ekkor 
Jézus azonnal arra kényszerítette tanítványait, bogy szálljanak hajóba, 
és menjenek át előre a túlsó partra Bétsaida felé, amíg ő elbocsátja a soka- 
ságot. De miután elbúcsúzott tőlük, felment a begyre imádkozni. Ami- 
kor beesteledett, a hajó a tenger közepén volt, ő pedig a parton egyedül. 
Mikor meglátta, hogy mennyire küszködnek az evezéssel, mert ellensze- 
lük van, a negyedik éjszakai őrváltás idején a tengeren járva közeledett 
feléjük, és el akart menni mellettük. Amikor meglátták őt, amint a ten- 
geren jár, azt hitték, hogy kísértet, és felkiáltottak. Mindnyájan látták 
ugyanis, és megrettentek. Ő azonban azonnal megszólította őket, és ezt 
mondta nekik: , Bízzatok, én vagyok, ne féljetek!” Ekkor beszállt þoz- 
zájuk a bajóba, és elült a szél, ők pedig szerfölött csodálkoztak maguk- 
ban. Nem okultak a kenyerekből, mert a szíviik még kemény volt. Ezek 
után a túlsó partra átkelve, Genezáretbe érkeztek és kikötöttek. Amikor 

kiszálltak a hajóból, azonnal felismerték őt, és némelyek befutották az 
egész környéket; kezdték a betegeket ágyakon oda hordani, abol hallo- 
másuk szerint éppen tartózkodott. Ahova csak bement, falvakba, váro- 
sokba vagy településekre, letették a tereken a betegeket, és kérték őt, hogy 
legalább a ruhája szegélyét érinthessék; és akik csak megérintették, meg 
is gyógyultak. 


Örökkévaló Isten, csodálatos a te kegyelmed, amely napjaink- 
hoz napokat ajándékoz, és amely azt is munkálja, hogy az aján- 
dékba kapott időt ne csak arra használjuk, hogy földi életünk 
szükséges javaiért fáradozzunk, hanem alkalmakat készítesz arra 
is, hogy örök Igéd üzenete utat mutasson nekünk életünk útvesztői 
közt. Hálát adunk neked, hogy szent házadban most együtt lehe- 
tünk egymással és Megváltónkkal, hogy ő minket az örök életre 
tápláljon. Te áldd meg életünknek ezt a múltra visszatekintő alkal- 
mát is, és segíts, hogy tudjuk megköszönni azokat a lelki kincse- 
ket, amellyel minket távozó lelkipásztorunkon keresztül négy és 
fél évtizeden át megajándékoztál. Te ajándékozz ennek a gyüleke- 
zetnek hű pásztort, aki hűséges követője akar lenni a jó pásztor- 
nak, Jézus Krisztusnak, és aki fiatalos lendülettel, bölcsességgel 
és szeretettel tudja majd pásztorolni a gyülekezetet. Légy most 
is velünk Atyánk kegyelmes szereteteddel, szólíts meg minket és 
segíts, hogy Igéd elérje szívünket és formálja életünket. Jézusunk 
nevében kérünk, hallgasd meg imádságunkat. Ámen 


Igehirdetés előtti ének: 377. dics. 3. vers Alapige: Márk 6,45 


Akkor Jézus azonnal arra kényszerítette tanítványait, bogy 
szálljanak bajóba, és menjenek át előre a túlsó partra Betsaida 
felé, amíg ő elbocsátja a sokaságot. 


Kedves Testvéreim, 


Negyvennégy és fél évvel ezelőtt álltam itt először ezen a szószéken, 
mint a csicseri gyülekezet meghívott és megválasztott lelkipásztora. Azóta 
nagyon sok minden történt a világban is, az anyaszentegyházban is és az én 
életemben is. Azon az első istentiszteleten ezzel a gyülekezettel együtt részt 
vett egy csoport az elbocsátó gyülekezetből is. Az akkori Ige egyik monda- 
ta így hangzott: , Úgy tekintsen minket az ember, mint Istennek a szolgáit 
és Isten titkainak a sáfárait. Ami pedig a sáfároktól megkívántatik az, hogy 

hű legyen". Akkor szeretettel hívtam a gyülekezet minden tagját, különö- 
sen a presbitereket, tehát a lelki életért is felelős vezetőit a gyülekezetnek, 
együttmunkálkodásra, a lelkipásztor melletti megállásra és a lelkipásztorral 
együtt az Isten útjain való hűséges járásra. Arról is beszéltem, hogy nagyon 
szeretem az egyszerű fejkendős édesanyákat, mert ilyen volt az én jó édes- 
anyám is. Azt is mondtam, hogy nagyon szeretem a tisztességben megőszült 
édesapákat, mert ilyen volt az én édesapám is. Közben mentek az évek, sok 
minden történt körülöttünk a világban és voltak az életünknek itt a gyü- 
lekezetben is, különösen az első években olyan áldott mozzanatai, amikor 
én igen nagy reménységgel néztem a gyülekezet lelki épülése, fejlődése és 
növekedése felé. Egy olyan korban, amikor az ateizmus volt körülöttünk az 
uralkodó eszme, ez a csicseri gyülekezet volt az egyetlen az egész egyház- 
megyében, sőt sok más egyházmegyében is, amelyben külön ifjúsági össze- 
jövetelek, biblia esték és énekkar esték voltak. Áldott reménységre indító 
állapotok voltak ezek. Komolyan vettem, amit hirdettem is, hogy a sáfárok- 
tól Isten hűséget kíván és őszintén igyekeztem hűséggel szolgálni, Isten Igé- 
jével és a többi rám bízott feladattal a gyülekezetben is. 

A most felolvasott Igében is arról van szó, hogy volt az Úr Jézus éle- 
tében is olyan időszak, amikor nagyon sokan vették körül. A felolvasott 
igeszakasznak az első versében egy olyan történetnek a befejező részét 
hallottuk, amelyben arról van szó, hogy az Úr Jézus a próbaszolgálatból 
hozzá visszatérő tanítványokkal együtt akart lenni, és zavartalan csön- 
dességben szeretett volna velük egy kicsit elbeszélgetni és megpihenni. 
De az emberek észrevették, hogy ott van Jézus és hiába mentek egy pusz- 
ta helyre, távolra a lakott területtől, utána mentek az emberek és egyszer 
csak azt vették észre, hogy óriási sokaság van együtt a pusztában, akik vár- 
nak valamit Jézustól. Ő mindig azt adta, amit adnia kellett, ami a küldetése 
volt. Hisz ő azért jött, hogy hirdesse és megvalósítsa Istennek az orszá- 
gát. Akarta, hogy a földön élő ember ne hagyja magát sodorni a világgal, 
hanem minden ember találja meg az élet útját. Csak férfiak ötezren vol- 
tak ott abban a gyülekezetben. Jézus hirdette Isten országának a titkait 
ennek a nagy gyülekezetnek. Pedig hosszú volt a prédikáció, mert majd- 
nem estig tartott, akkor került sor a kenyér megáldásának és megsokasí- 
tásának a csodájára. Jézus megáldotta az öt kis kenyeret és a két halat, a 
sokaságot csoportokba hagyta leülni, a megáldott eledelt tovább adták, 
mindenki jóllakott és kosarakban szedték össze a maradékot. Jeladás volt 
ez, hogy ebben a világban ott nincsen szükség, ahol az emberek tudnak és 
akarnak együtt lenni az élet Urával, a megváltó szeretettel, Jézus Krisz- 
tussal. Mi az ő élete történetéből, az egyháztörténetből már tudjuk, hogy 
mindaddig, ameddig vissza nem jön hatalommal és dicsőséggel, amikor 

vele együtt Isten országának a teljessége is megérkezik, ő így akarja táp- 
lálni az örök élet kenyerével az élet után vágyakozó embereket. A tanít- 
ványok örültek, mert Jézus kenyeret adni is tudó hatalma és szeretetének 
fénye rájuk is vetítődött, mert kell a kenyér, kell az élet. Ezért akarták őt a 
tömeg akaratából megfogni és királlyá tenni, mert ő kenyeret adni is tud. 
Ő azonban nem akart egy földi ország királya lenni. Amikor nagypénte- 
ken az életét kioltani akaró tömeg zsivajgása közben Pilátus megkérdezte 
tőle, hogy valóban király-e, azt válaszolta, hogy az ő országa nem ebből a 
világból való. Hiszen ő Isten országának örökkévaló királya. 

A próbaszolgálatból visszatért tanítványoknak jó lett volna a tömeg 
megvendégelése utáni szeretet és öröm meghitt légkörében együtt lenni 
Jézussal, de ő hajóba szállást, és a másik oldalra evezést parancsolt nekik. 
Ő pedig, miután elbocsátotta a sokaságot, felment a hegyre imádkozni. 
Onnan látta, hogy a feltámadt viharban tanítványai küzdenek az evezéssel. 
Az ellenszélben minden erőfeszítésük ellenére sem tudtak haladni. Bizo- 
nyára megsajnálta a hiába evező tanítványokat, akik lelkük mélyén már 
arról is lemondtak, hogy elérik a túlsó oldalt. A hiábavaló küzdelmet lát- 
va, vagy átélve mi csak a kétségbeesésig, vagy a sajnálkozásig jutunk el, de 
Jézus Ura a viharoknak is. Ő is elindult a tenger felé, és a tengeren keresz- 
tül a túlsó part felé. Ő tud parancsolni a természeti törvényeknek is. A 
tanítványok, amikor látták, hogy valaki a tengeren közeledik feléjük meg- 
rémültek. Azt hitték, hogy valami kísértetet látnak, de Jézus félelmüket és 
hiábavaló küzdelmüket látva megszólította őket: „Én vagyok, bízzatok, 
ne féljetek." Ezzel a rövid mondattal elsősorban is azt akarta érzékeltet- 
ni tanítványaival, hogy ő v a n és hogy o t t v a n . Mózesnek annak idején 
arra a kérdésére, hogy ki ő, aki őt Egyiptomba küldi a nép megszabadítá- 
sára szintén azt mondta, hogy a v a g y o k küldött engem hozzátok. És 
ezzel azt fejezte ki, hogy ő az, aki mindig van. Ezt az emberek közül senki 
nem mondhatja, de azt mi emberek is tudjuk, hogy ahol Isten van, ott van 
szabadulás a nagy veszélyek között is, ott lehetséges a gyógyulás a legre- 
ménytelenebb betegségekből is. Jézus szavai, aki a tengeri viharban szólí- 
totta meg övéit, ugyanezt jelentik. És mert ő ott volt, megszűnt a vihar és 
a reményt vesztett tanítványok mindjárt megérkeztek a túlsó partra. 

A szelíd Jézus tudott szigorú is lenni. Ahol az Atya iránti bűnt látta 
nem tehetett engedményeket. Ezért hirdetett a bűn fölött mindig ítéletet, 
de a bűnös embert kegyelemre hívta. Az ítélethirdetésre sokan azt mond- 
ták: kemény beszéd ez kicsoda hallgathatja ezeket. És akik ezt mondták 
otthagyták őt. Azok, akik otthagyták úgy vélekedtek róla, hogy a nép 
hitetője. És amikor már sokan elhagyták őt, megkérdezte a tanítványo- 
kat is: ti is el akartok menni? Ő nem akart senkit erőszakkal maga mellett 

tartani. Mert Isten országába nem erőszakkal, hanem drága lehetőségként 
lehet bemenni Isten gyermekeinek. Jézus is megérte, hogy nagycsütörtök 
éjszakán még a hűséget ígérő Péter is háromszor megtagadta őt. Így volt 
ez az Úr Jézus életében, az Ószövetség korában sok próféta életében és az 
Újszövetség korában sokszor az Isten kegyelméről hűségesen bizonysá- 
got tevő és kegyelemre hívó Ige szószólói körében is. A Krisztus követsé- 
gében járó, neki szolgáló embereknek lelkiismereti kötelessége mondani 
az apostollal együtt: ha az embereknek akarnék tetszeni, nem lennék Isten 
szolgája. Mert Istennek a szolgája azt akarja, hogy az ő mulasztásai miatt 
senki ne maradjon Ige nélkül, az örökéletre szóló bizonyság nélkül. Embe- 
ri gyarlóságaim közepette is erre törekedtem én is az itt töltött évtizedek 
során. Voltak áldott alkalmak, reménységes időszakok, még nagy gyüle- 
kezetek is voltak. Az ateista időszak vége felé, amikor már kezdtek lazulni 
az egyházi életet bilincsbe verni akaró szándékok, még az is megtör- 
tént, hogy én az ország ellenségének tartott lelkipásztor útlevelet kaptam 
Nyugat-Németországba, hogy egy egyházközi-nemzetközi összejövete- 
len legyek egyike egyházunk képviselőjének. Ennek az összejövetelnek a 
vezér-Igéje egy Zsoltárok könyvéből vett mondat volt: , Az én időm a te 
kezedben van". Számomra elképzelhetetlennek tűnt az, amit a konferencia 
helyén Berlinben láttam, hogy a világváros sok helyén, tereken, utcákon, 
földalatti metró állomásokon fúvós zenekarok egyházi énekeket játszot- 
tak, néhol énekkarok zengték a vezérige szövegét tartalmazó bizonyságté- 
telt, hogy emberi életünk ideje halad, lejár az élet, meg kell ragadnunk az 
örökkévalóságot, ameddig Isten meghosszabbítja kinek-kinek a kegyelmi 
idejét. Minden országban lévő egyháznak volt pavilonja. A mi egyházunk 
részéről a különböző országból érdeklődőknek én adtam információt 
egyházunk életéről a sok apró részletkérdésekre is. A záró istentisztele- 
ten, amely egy nagy stadionban volt megtartva megteltek az ülőhelyek és 
a pályán is voltak a becslések szerint legalább húszezren. 

Az Igében arról is hallottunk, hogy a tanítványok ellenszélben evez- 
tek. Krisztus egyháza ezen a világon sehol sem tudja elkerülni az ellensze- 
let. A sátán mindenütt munkálkodik és ellenszelet támaszt. A mi itthoni 
egyházi életünkben is építkezési törekvéseinkben is és munka közben is 
gyakran találkozunk ellenszéllel. A kezdet kezdetén csodálatos lendülettel 
kezdődött csicseri templomunknak külső és belső megújítása. Ide érkezé- 
sünkkor még a háború nyoma is meglátszott a templomon. Aztán lelas- 
sult a lendület, lehalkult a lelkesedés. Egyéni életem fájó sebévé lett, hogy 
Isten elszólította hűséges segítőtársamat, feleségemet. Közel kilenc évig 
ettem az özvegység kenyerét, míg Isten ebből a gyülekezetből ajándéko- 
zott nekem reménységem fölött hűséges segítőtársat. 

Isten megáldotta építkezési erőfeszítéseinket is. Az erősen salétromos 
lelkészlakás helyett új lelkészlakást épített a gyülekezet. A megrepedt 
nagyharangot újraönttette. Sok harc előzte meg az elkonfiskált egybeépí- 
tett iskola és tanító lakás visszaszerzését. Ennek hivatalos egyházi körök- 
ben is olyan visszhangja volt, hogy az egész országban nem tudnak olyan 
esetről, hogy az egyház visszakapta volna az államosított iskolát és taní- 
tólakást. Erre azért volt szükségünk, mert ez volt a kiindulási alaptőke a 
lelkészlakás építéséhez. Isten különös kegyelmi ajándéka, hogy a parókia 
területén egyetlen épület sem maradt az eredeti épületből, minden újjá lett 
építve, az újra és újra megismétlődő ellenszél ellenére. Ugyanígy épült az 
új gyülekezeti terem, amely az adott körülmények között korszerűnek 
nevezhető, és amelyben száz körüli ülőhely van. Fel lett újítva a torony 
fakonstrukciója és a toronyra helyezett csillag. Sok más apró építési feladat 
is el lett végezve. Az új lelkészlakás tervezője testvérbátyám volt, aki ezt a 
munkát testvéri szeretetből végezte. A politikai nyomás enyhüléseinek az 
éveiben stipendiumot kaptam a Bern-i egyetemre, és ott egy Bern melletti 
gyülekezetben a szanatóriumi kezelésen lévő lelkipásztor helyett a stúdi- 
ummal egyidejűleg én végeztem a lelkipásztori szolgálatot. Amikor a sok- 
féle építkezéshez már-már nem volt anyagi fedezet, kopogtattam a svájci 
testvéreknél és kérésünk nem volt eredménytelen. A pénzt azonban nem 
a lelkipásztor vette át, hanem a gondnokok és a kántor. Ezzel azt akartam 
kikerülni, hogy a titkos rendőrség, amely mindig a sarkamban volt megvá- 
dolhasson nyugati pénz kezelésével. Minden nyugati látogatás után vallat- 
tak, hogy én nem adtam-e a nyugatiaknak valami ellenszolgáltatást. 

Hálát adok Istennek, hogy svájci szolgálataim során is, a nehezítő poli- 
tikai körülmények között is, nem eredménytelenül szolgálhattam egyhá- 
zunk javát, és épülését. Isten különös kegyelme hogy egyházmegyei és 
három gyülekezetben folytatott szolgálataim mellett, a politikai változás 
óta itthon is végezhettem irodalmi munkát. Munkáim nemcsak magyar 
lakta területre jutottak el, hanem szlovák és német nyelvterületre is. Ezzel 
a munkával is anyaszentegyházunknak szolgáltam. Kívánom ennek a gyü- 
lekezetnek, hogy Isten áldja meg közöttük ezután is Igéjének az üzenetét 
mindazoknak az ajkán, akik azt hűséggel é és szeretettel fogják itt majd utá- 
nam hirdetni. Isten áldása maradjon a csicseri gyülekezeten. Ámen 


Örökkévaló Isten, hálaadással tárjuk ki előtted szívünket, nem- 
csak azért, hogy megajándékoztál bennünket ma még az együtt- 
lét ajándékával ebben a gyülekezetben, hanem mindazért a lelki 
testi ajándékért, amit az elmúlt évtizedekben adtál ennek a közös- 
ségnek. Én is hálát adok, hogy emberi gyarlóságaim között is 

adtál elégséges erőt, hogy ebben és néhány környékbeli gyüle- 
kezetben hirdethettem a te Igédet. Add jó Atyánk, hogy a most 
még talán nem csirázó elvetett magvak is csirát hajtsanak és ter- 
mést hozzanak. Kérünk, légy irgalmas hozzánk, légy gyógyítója a 
betegeknek, vigasztalója a megkeseredetteknek. Légy kegyelmed- 
del tovább is ezzel a gyülekezettel és egész egyházaddal, hogy 
Igéd mindig a te Szentlelked által szóljon, hogy itt ne visszaesés, 
hanem előrehaladás, lelki épülés, építő és épülő szeretet legyen. 
Áldd meg Úr Isten a te népedet, kik téged szeretnek s tartsd meg 
közöttünk a gyülekezetet. Megváltó Krisztusunk nevében kérünk, 
hallgasd meg imádságunkat. Ámen 


Záróének 484. dics. (2001. szeptember 30.) 


Ötven évvel ezelőtt konfirmáltak találkozója 


Kedves ötven évvel ezelőtt konfirmált egykori ifjak, 
kedves Testvéreim, 


Lélekben, veletek együtt ünnepelve vagyok most a nekem is nagyon 
kedves csicseri templomunkban. Bizonyára nektek is kedves ez a hely, 
ahol keresztvíz hullott a fejetekre és ahol ötven évvel ezelőtt vidáman és 
reménységgel álltatok az Úr asztala körül, hogy hitetekről vallást tegyetek. 
Az én életemben is kedves ünnepek voltak azok az alkalmak, amikor egy 
hitéről vallást tevő fiatal csoportot imádkozó reménységgel az élet útjára 
indítottam. Még kedvesebbé és nevezetessé teszi ezt az ötvenéves évfor- 
dulót az, hogy egyike az akkor konfirmált lányoknak, Hires Erzsébet lett 
felvidéki református egyházunknak első női lelkipásztora. Csicseri gyü- 
lekezetünk neve tehát ilyen vonatkozásban is belekerül egyházunk törté- 
nelmébe. Szeretettel köszöntsük őt ma szülőföldjén. Kegyeletes szeretettel 
emlékezünk arra a négy testvérünkre, akik ebből a konfirmált csoportból 
síri pihenőre tértek: Bodnár Gáborra, Móré Barnabásra, Szűcs Gáborra és 
Szűcs Ernőre. Emlékezzünk rájuk egy perces néma felállással. 

Kedves testvérek, engedjétek meg, hogy néhány mondatban közvetve 
szóljak hozzátok. Azért közvetve, mert betegségemnek egyik következ- 
ménye, hogy nehézkesen beszélek. Ötven évvel ezelőtt, amikor a kon- 
firmációhoz készültetek elmondtam nektek, hogy ez a szó: konfirmáció, 
hitben való megerősítést jelent. Hitre azért van szükségünk, mert Isten 
nekünk nemcsak földi életet készített, mert ez a földi élet olyan, mint a 

pára, hamar elszáll. Isten, a világ teremtő Ura, sokkal többet ad nekünk, 
mint csak földi életet, amelyet az ember Istennel való hitbeli közösség nél- 
kül könnyen eltékozolhat. Isten mindenkinek, aki azt tőle kéri, hitet ad. 
Isten azért hajolt egy földi emberhez, Ábrahámhoz, szövetséget kötött 
vele és ezt mondta neki: Én megáldalak téged és áldás leszel, és a te magod- 
ban áldatnak meg a föld népei. Isten itt ígérte először Jézus Krisztust, akit 
elküldött, hogy odaáldozza életét az emberiség bűneiért, hogy Isten Jézus 
áldozatának érdeméért megbocsássa bűneit mindenkinek, aki azt kéri tőle. 
Emlékeztek rá, mivel végződött a konfirmáció? Isten szolgája fejetek- 
re tett kézzel, Isten Igéjének szavaival megáldott benneteket. Mindenki, 
aki a konfirmációhoz őszinte lélekkel készült, aki az áldást lelki öröm- 
mel fogadta, aki szívébe engedte az előkészítés éveiben kapott tanítást, és 
az igehirdetések során azóta is hallható Igét, és hagyja, hogy életét embe- 
ri gyarlóságai közt is az Ige formálja, annak az meglátszik az életén. Az 
boldogan vallja magát Isten gyermekének. De ha ez nem lenne így az éle- 
tedben, mert sokszor nem figyelsz Isten szavára, vagy ha hallgatod is az 
Igét, de gyarlóságaid tövisei vagy a világ javainak túlzott kívánsága elfojt- 
ják azt szívedben, még mindig van egy drága kiváltságod: Még élsz. Még 
ha őszintén akarod, lehet változtatni. Még nem vagy a koporsóban, nem 
vagy a sírban. Akkor már késő lenne. Idézem a kedves énekverset: Elszáll a 
perc, az életed, ma még ha jössz, elérheted. Ne késs tovább, ne várj tovább, 
ma kérd Atyád bocsánatát. 

Áldás békesség kívánásával, a régi szeretettel köszöntöm a csicseri gyü- 
lekezetet. 


Pándy Bertalan, a gyülekezet egykori esperes lelkipásztora. 


Nagykapos - Csicser, 2012. augusztus 26-án. 

EGYHÁZTÖRTÉNELEM 


A Szlovákiai Református Keresztyén Egyház 
történetének rövid összefoglalása 
1920—2011 


A Felvidéki Református Ker. Egyház az első világháború utánig, az 
1920. Január 27.-én aláírt békeparancs kiadásáig a Magyarországi Refor- 
mátus Egyházhoz tartozott. Az egyháznak az új keretek közt való szer- 
vezése tehát az Osztrák-Magyar Monarchia megszűnése után, az újonnan 
szervezett Csehszlovák Köztársaság megalapításával kezdődött. Amikor a 
győztes hatalmak Magyarországot feldarabolták, a Magyarországi Refor- 
mátus Egyháznak kétezer nyolcvanhat gyülekezete volt. Ebben nincsenek 
benne a szórványok. A Trianoni békeparancs értelmében Magyarország 
területének kétharmad részét elveszítette, és ezzel ezerhetvennyolc gyü- 
lekezet lett az anyaegyháztól elszakítva. Magyarország északi részén, az 
északnyugati és északkeleti Felvidéken az újonnan szervezett Csehszlo- 
vák Köztársaság keleti részén keletkezett Szlovákia, amelynek legkeletibb 
része Kárpátalja volt. Így Szlovákiában az anyaegyházakat, leányegy- 
házakat és a szórványokat beszámítva négyszázkilencvenkét gyüleke- 
zete volt az új keretek közt szervezett egyháznak. A gyülekezeti tagok 
anyanyelve négyszáznegyvenkilenc gyülekezetben magyar és harminc- 
egy gyülekezetben a szlovák nyelv volt. Ezen kívül volt még 12 vegyes 
nyelvű gyülekezet. A szlovák gyülekezetekben már ezerkilencszáz tizen- 
nyolc előtt is a szlovák volt az istentiszteleti nyelv. Tizenkét gyülekezet- 
ben kétnyelvűen hangzott az igehirdetés. Ezerkilencszáztizennyolc végén 
ennek a felvidéki református egyháznak kétszázhuszonháromezer száz- 
hatvannyolc tagja volt. 

Az első világháború után részekre szaggatott Magyarország utódálla- 
maiban élő magyarság története azonban csak nagyon hiányosan és szinte 
csak a politikai hatalmak közlései alapján volt ismerős Európában. Euró- 
pában sem mindenki tudja, hogy Magyarország részekre szakítása nem 
az első világháború után történt és nem is ezerkilencszáz negyvenötben, 
amikor sor került az úgynevezett Benes dekrétumok kiadására, hanem 
évtizedekkel azelőtt. E. Beneš és egy kis csoport cseh emigráns Angliá- 
ban, Franciaországban és az Egyesült Államokban, már az első világhábo- 
rú kezdetén olyan gyűlöletkeltő aknamunkát kezdtek, amelynek kitűzött 
célja Ausztria- Magyarország szétrombolása volt. Londonban, Párizs- 

ban és Amerikában sajtóirodákat létesítettek és kiadványaikban lélektani 
tervszerűséggel szerkesztett híreket közöltek a Magyarországon élő nem- 
zetiségek elnyomásáról. Beneš 1915-ben adta ki Párizsban , Romboljátok 
szét Ausztria- Magyarországot” című kiadványát. Olyan tervszerű propa- 
gandamunkát fejtettek ki, hogy az egész Közép Európára kiterjedő poli- 
tika sugalmazóivá váltak. Olyan széleskörű összeköttetéseket szerveztek, 
amelyben tőkeerős pénzemberek, bankárok ügyvédek, szabadkőművesek, 
állam és kormányfők is elfogadták és támogatták koncepciójukat. Még az 
Egyesült Államok elnökét Wilsont is megnyerték politikájuk támogatá- 
sára. Pedig a magyarországi nemzetiségek elnyomásáról terjesztett pro- 
paganda durva rágalom volt. A magyar uralkodókat a nemzetiségek iránti 
magatartást illetően is az a szellemiség hatotta át, amit Szent István király 
egy levélben így kötött fia lelkére: „ A vendégeknek és idegeneknek adj 
helyet országodban. Hagyd meg a nyelvüket, szokásaikat, mert gyenge és 
törékeny az az ország, amelynek csak egy nyelve és azonos szokásai van- 
nak. Ne légy igazságtalan, de légy mindig jóságos azokkal szemben, akik 
hozzád jönnek letelepedni. Bánj velük olyan jól, hogy jobban érezzék 
magukat nálad, mint bármely más országban.” 

Hogy ezt a tanácsot az évszázadok folyamán milyen becsületesen 
alkalmazták a királyok, arról Szekfű Gyula történész így ír: „A magyar 
középkor méltán nevezhető a kisebbségek aranykorának. A Magyarorszá- 
gon élő nemzetiségek nyelvi megújulási mozgalmai és irodalmi központ- 
jai nem a nemzetiségek anyaországában, hanem Magyarországon alakul- 
tak ki. Az első világháború előtt Erdélyben több román iskola volt, mint 
Romániában. A Magyarországhoz tartozás idején minden szlovák falu- 
nak is saját iskolája volt. A legkiválóbb szláv és román nyelvészek a budai 
egyetemen tanultak és saját nyelvükön adták ki írásaikat. Ezek a konkrét 
tények azt mutatják, hogy a magyar elnyomást hirdető propaganda a tör- 
ténelmi Magyarországra vonatkozóan hazugság.” 

Pedig a 13. század tatárdúlása és 16.-17. század török megszállása 
utáni korszakokban az uralkodók egyre több idegen nemzetiségű népet 
telepítettek le az országban. Ennek ellenére a 19. század első feléig ezek 
a népek szép egyetértésben éltek a magyarokkal. A feszültségek akkor 
mutatkoztak meg konkrétan, amikor a felvilágosult abszolutizmus ural- 
kodójaként emlegetett II. József vezette az országot. Voltak ennek az 
uralkodónak áldásos intézkedései is, például az 1781-ben kiadott Türelmi 
rendelet, amelynek eredményeként a protestáns egyházak, amelyek akkor 
sok országban nem élhettek nyilvánosan hitükkel, néhol a templomokat is 
becsukták, szabadabb vallásgyakorlatra kaptak engedélyt. Ezután a Türel- 
mi rendelet után indultak el fiatal magyar református lelkészek, végzett 

teológusok Csehországba, hogy az ottani reformáció ügye ne vesszen el. 
Ez az uralkodó azonban kiadott egy rendeletet, amellyel az addig Euró- 
pa szerte használt latin nyelvet a hivatalvezetésekben eltörölte, és helyette 
az egész Osztrák-Magyar Monarchia területére elrendelte a német nyelv 
használatát. Ez ellen minden nemzetiség tiltakozott. A bécsi udvar úgy 
akarta ezt az egységes ellenállást megpuhítani, hogy a kisebb nemzetisé- 
gek és a legnagyobb , nemzetiség?" a magyarok és a kisebb nemzetiségek 
közti ellenállást akarta megtörni. Erre a feszültség szításra az adott bizo- 
nyos hivatkozási alapot, hogy a magyar kormány, amikor el lett törölve 
a hivatalokban a latin nyelvű hivatalvezetés, elrendelte, hogy a monar- 
chia magyarországi részén a magyar legyen a hivatalvezetés nyelve. Ennek 
eredményeként a későbbiekben akadtak már a magyarok és a nemzetisé- 
gek között feszültségek, de egy néhány sajnálatos esettől eltekintve, amely 
éppen szlovák-magyar — viszonylatban történt, jó egyetértésben éltek 
együtt ezek a különböző nyelvet beszélő népcsoportok a régi Magyar- 
országon. Ennek egyik bizonysága református egyházunkban éppen az 
volt, hogy a magyar többség szlovák énekeskönyvet nyomtatott ki az 
országos viszonylatban kis lélekszámú szlovák híveknek. Feszültségek 
minden emberi közösségben még a legharmonikusabb családban is adód- 
nak az együttélés folyamán. Ezt nagyította fel, torzította el és használta 
fel országromboló céljainak az elérésére a cseh emigráció néhány embere, 
akiknek vezetője E. Beneš volt. Ennek a kis csoportnak kitűzött célja volt, 
hogy a csodálatos természeti és gazdasági egységet alkotó régi Magyaror- 
szágot, amelyben a nemzetiségek évszázadokon át példás egyetértésben 
éltek együtt, szétszaggassák és a saját hatalmi törekvéseiket megvalósítsák. 

A Trianoni békefeltételeket meghozó döntésen megdöbbentő tények 
elé állították az 1920 Január 7.-én megérkezett magyar küldöttséget. Fog- 
lyokként fogadták, és a Madrid palotában rendőrségi őrizet alatt tartották 
őket. A bizottság tagjai szinte teljes egészében elfogadták Beneš és tár- 
sai előkészített néprajzi, földrajzi adatait, és a határok meghúzását illető 
sugallatát. Pedig az adatok tele voltak földrajzi és néprajzi képtelenségek- 
kel és hazugságokkal. Például az akkor szervezett Csehszlovákia keleti 
határvonalául, amely elválasztja Magyarországtól, a hajózhatónak neve- 
zett Ronyva folyót rajzolták be. Pedig Ronyva folyó nem létezik, mert a 
Ronyva nem folyó, hanem egy kis patak, amely forró nyári időben néha 
közel áll a kiszáradáshoz, és amelyben olyankor még egy kis gyermekjá- 
ték papírhajó is elakad. A bizottság tagjai pedig nem ismerték annak az 
országnak természeti, földrajzi és néprajzi tényeit, amely fölött Trianon- 
ban majdnem halálos ítéletet hoztak. A magyar küldöttség vezetője Gróf 
Apponyi Albert rámutatott a , Békeszerződésben" levő adatok és argu- 


426 


mentumok hazug és igazságtalan voltára, de azt senki sem vette figye- 
lembe. A magyar delegáció sajnálattal vette tudomásul, hogy a „Trianoni 
béke” nem más, mint rosszul informált és tévútra vezetett bírák műve, a 
szomszédok sóvárgásának a gyümölcse, összekötve a nagyhatalmak bűnös 
tudatlanságával. A nagy békebírák nem ismerték azon nemzetek néprajzá- 
nak, földrajzának és történelmének az alapelemeit, amelynek sorsát ren- 
dezniük kellett. A magyar küldöttség vezetője a fenti tények láttán azt 
kérte, hogy az ország nemzetiségi területein tartsanak népszavazást, hogy 
kihez akarnak tartozni; Magyarországhoz-e, aki a több évszázados együtt- 
élés jogán méltán meg akarta őket tartani, vagy a szomszéd államokhoz, 
amely különböző indoklással magukhoz akarták őket csatolni. Ezt a kérést 
visszautasították. Pedig ez a kérés éppen azért született, mert a magyar 
bizottság tagjai, ha az utolsó években voltak is néha feszültségek, ismer- 
ték a nemzetiségek sokszázadra visszamenő békés együttélés-történetét, 
és hitték, hogy a népszavazás Magyarország javára döntötte volna el ezt 
az ügyet. Így nemcsak a nemzetiségi területeket és annak népeit, hanem 
három és félmillió magyart is elszakítottak területtel együtt az anyaország- 
tól. Az autonomista szlovákok egy küldöttsége is megjelent Párizsban, 
hogy a szlovákok részére népi referendumot kérjen. A szlovákok ugyanis 
nem akartak az új államként tervezett Csehszlovákiában a csehekkel egy 
országban élni. Beneš azonban a Francia rendőrség segítségével, erőszakkal 
eltávolíttatta az autonomista szlovákok delegációját. Így tehát a szlováko- 
kat is megkérdezésük nélkül csatolták az akkor összekovácsolt Csehszlo- 
vákiához. Így alkalmazták Trianonban a népek önrendelkezési jogának 
sokat hangoztatott jelszavát. 

A trianoni békéhez kötődően, mivel magában a békeszerződésben 
a kisebbségi jogok rendezetlenül maradtak, úgynevezett „kisebbségi 
szerződéseket” írattak alá az utódállamokkal. Ezzel kapcsolatban Yves de 
Daruvár többek között ezt írja „Ezek az államok kötelezték magukat arra, 
hogy a területükön élő kisebbségek nemzetiségét, nyelvét, anyagi javait 
tiszteletben fogják tartani, és a szerződés végrehajtását a Népszövetség fel- 
ügyelete alá helyezik. Fogadalmaikat azonban nemcsak hogy nem tartot- 
ták meg, hanem annak éppen ellenkezőjét cselekszik. Tervszerűen hágják 
át a kisebbségi szerződéseket. Céljuk, hogy eltávolítsák, vagy beolvasszák 
a kisebbségeket és ez a módszer folytatása annak az erőszaknak, amivel 
ezeket a kisebbségi területeket megszerezték. Ők elnyomóknak nevezték 
a magyarokat, országaikban ezzel szemben a legcsekélyebb autonómia 
biztosítását is megtagadják, és ezen kívül az elnyomásnak olyan módsze- 
reit alkalmazzák, amelyekre sohasem volt példa a régi Magyarországon.” 
Ott valóban soha nem hirdettek ki kollektív bűnösségi elvet egyetlen nem- 

zetiségre vonatkoztatva sem. Nem tiltották meg az anyanyelv használa- 
tát, nem deportáltak tízezreket, nem telepítettek ki senkit az országból, és 
nem tettek hontalanná senkit a saját szülőföldjén, az őseitől örökölt anya- 
nyelve és lelki, szellemi örökségének a megőrzése miatt. Ennek éppen az 
ellenkezője történt. Sokszor és nagy tömegben telepítettek be és állampol- 
gárul fogadtak idegeneket. Az ott élt más nyelvű népek tudatosították ezt 
és szívesen vallották hazájuknak az országot. 


Az új Csehszlovák Köztársaság megalapítása után egy ideig az a 
reménység élt az új ország Szlovákiának és Kárpátaljának nevezett részén 
élő református egyháztagokban, hogy meg tudják tartani a régi szervezeti 
egységet a magyarországi anyaegyházzal. De aztán szükségesnek mutat- 
kozott az új körülményekhez alkalmazkodni, és az új államban egy új 
önálló egyházat szervezni. A csehszlovák hatóságok megígérték, hogy 
egy ilyen módon szerveződő egyháznak teljes szabadságot és önállóságot 
biztosítanak. Kérték, hogy az egyház maga válassza meg vezetőit és adja 
ki egyházalkotmányát. Az állami hatóságok azt is kívánatosnak tartották, 
hogy az egyház a leendő lelkészeket ne külföldön, tehát nem Magyaror- 
szágon, hanem Csehszlovákiában képezze ki. Az államhatóság mindeze- 
ken túlmenően elrendelte, hogy a szlovák gyülekezeteknek saját szlovák 
egyházmegyéje legyen. 

Ilyen körülmények közt lett megalapítva az új egyház, amely a Szlová- 
kiai Református Keresztyén Egyház nevet kapta. Az így megalapított egy- 
ház három egyházkerületre lett felosztva: a Dunamelléki, a Tiszáninneni, 
és a Kárpátaljai egyházkerületre. A Dunamelléki egyházkerület püspöke 
lett Balogh Elemér, pozsonyi lelkipásztor, a Tiszáninneni egyházkerület 
püspöke lett Pálóczi Czinke István, rimaszombati lelkipásztor, és a Kár- 
pátaljai egyházkerület püspöke lett Bartók Béla, munkácsi lelkipásztor. 
Ezek utódai voltak: Dr. Magda Sándor csicseri, Péter Mihály gálszécsi, 
és Idrányi Barna, szalánci lelkipásztor. 1923-ban, hosszú előkészítés után 
összeült Léván az egyház alkotmányhozó zsinata. Az alkotmány elkészült, 
amit aztán be kellett nyújtani az államigazgatási hivatalnak jóváhagyásra. 
Az államigazgatási hivatal azonban a benyújtás után újabb követelménye- 
ket támasztott. A tárgyalások egész 1938-ig, Csehszlovákia felbomlásáig 
tartottak, anélkül, hogy az alkotmány jóváhagyása megtörtént volna. Az 
állam mindenekelőtt szolidaritási fogadalmat kért a lelkészektől, viszont 
a lelkészek azt mondták, hogy ezt nem kérhetik tőlük addig, ameddig az 
egyházi törvények, az alkotmányban levő cikkelyek nincsenek jóváhagy- 
va. Az állam által követelt szlovák egyházmegye ügye sem lett rendezve. 
Az állam a szlovák egyházmegye létesítésének az elrendelésével figyel- 

men kívül hagyta a saját ígéretét is, amit a kezdet kezdetén megígért, hogy 
az egyház függetlenségét, amely egyházunknak évszázados hagyománya 
is volt, biztosítani fogja. Ezek miatt a halogatott ügyintézések, illetve az 
ügyek nem intézése miatt a lelkészek anyagi hátrányt szenvedtek. A lel- 
készek egy része, ahol a kis gyülekezetek alig rendelkeztek valami kevés 
földingatlannal, ami elég lett volna a lelkész és családja kenyerének a biz- 
tosítására, a lelkészcsaládok anyagi gondokkal küzdöttek, vagy egyenesen 
szegénységben éltek. Ilyen nehézségek miatt a lelkészek kénytelenek vol- 
tak bizonyos dolgokban engedni a hatalom követelésének. A nehézségek 
közt az egyház a jóval nagyobb evangélikus egyház jó nevű püspökétől, 
Zoch Sámueltól kért segítséget, akit az állami hatóságok is tiszteletben tar- 
tottak, és akinek az is előnye volt, hogy hívei szinte teljesen szlovákok vol- 
tak. A segítőkészség megvolt, de a kormányhatóságok az ő közbenjárása 
után sem rendezték a rendezendő dolgokat. Az állam és az egyház köz- 
ti problémák még akkor is megoldatlanok voltak, amikor 1938. október 
6-án Szlovákia önálló országgá lett. 


Iskoláztatási gondok 


Az egyház vezetői ebben a félig megtűrt állapotban is mindent elkövet- 
tek, hogy a gyülekezeti élet folyamatosságát és annak rendjét megtartsák. 
A folyamatosság és a rend megtartásához mindenekelőtt felsőfokú, de utá- 
na középfokú tanintézetre volt szükség. Az új határok által el lettünk sza- 
kítva az egyházi élet területileg közeli tanintézeteitől, és az állam kötelez- 
te az egyházat, hogy lelkészeit Csehszlovákia területén képezze ki. Végül 
is sikerült Losoncon külföldi erkölcsi és anyagi támogatással egy teológi- 
ai akadémiát létrehozni. Ebben a tanintézetben 1925. szeptember 15.-én 
kezdte meg teológiai tanulmányait az első 22 hallgató. Az akadémia első 
dékánja Sörös Béla volt. 

Az egyház következő nagy gondja volt az egyházi elemi iskolák fenn- 
tartása és a tanítók kiképzése. Az első világháború után a Felvidéken 225 
református iskola volt. A teológiai akadémia után tehát szüksége volt az 
egyháznak tanítóképző intézetre is. Ennek a szükségletnek a megvalósítá- 
sát azonban a nehéz gazdasági helyzet miatt nem tudta az egyház megol- 
dani. Azok az évek Közép Európa sok országában a gazdasági válság évei 
voltak. Végül a losonci teológiai akadémia indulása után 10 évvel, 1935- 
ben sikerült az egyháznak egy tanítóképző intézetet nyitni Komáromban. 
A közbeeső években, amikor egyházunknak nem volt tanítóképző intéze- 
te, a római katolikus egyház segítségével volt a tanítóképzés megoldva. A 

katolikus egyház ugyanis megengedte, hogy magyar nyelvű tanítóképző 
intézetükben református növendékek is tanuljanak. 

Az egyházi irodalom biztosítása is akadozott, mert Bibliákat és 
időszerű egyházi vagy teológiai kiadványokat Magyarországról csak rit- 
kán és keveset lehetett behozni. Ez a körülmény arra kényszerítette az 
egyházat, hogy saját nyomdát létesítsen. Ezzel megoldódott a gyüleke- 
zeteknek énekeskönyvekkel és imakönyvekkel való ellátása, iskolai tan- 
könyvek, valamint egyházi újságok, folyóiratok és brosúrák nyomtatása is. 

Az egyház szívügyének tartotta a diakóniai szolgálatot is. Minden tőle 
telhető erőfeszítést megtett azért, hogy az árva gyermekeket az evangé- 
lium szellemében gyámolítsa, és azok neveléséről az árvák részére létesí- 
tett otthonban gondoskodjon. A nehéz gazdasági helyzetben is akadt két 
jótevő, akik erre a célra alkalmas, két tágas házat ajándékoztak az egyház- 
nak, a hozzá tartozó kertekkel együtt. Két további diakóniai szolgálatra 
szánt házat aztán a gyülekezeti tagok összefogásából, áldozatkészségéből 
vásároltak meg. 


Az egyház helyzete az első Szlovák Köztársaságban 


Amikor 1938-ban Csehszlovákia felbomlott, Szlovákia önálló állam- 
má lett, és annak határait 1938. november 2-án, az első bécsi döntésen 
határozták meg. A határvonal megállapításánál, ahol az sikerült, igyekez- 
tek a településeken élők anyanyelve szerint dönteni. De más szemponto- 
kat is figyelembe vettek, és így ez a határ sem volt, és a vegyes települések 
miatt nem is lehetett pontos nyelvhatár. Mivel a trianoni határok meg- 
határozásánál a nyelvhatárt nem vették figyelembe, és így három és fél- 
millió magyar is idegen országhoz lett csatolva, a második bécsi döntés 
után a református gyülekezetek túlnyomó többsége vissza lett csatolva 
Magyarországhoz. Az így visszacsatolt magyarokat tehát nem választot- 
ta el országhatár, és minden akadály nélkül mehettek régi szellemi köz- 
pontjaikba, az egyházi középiskolákba és főiskolákba, vagy egyetemekre. 
Így a nagy erőfeszítéssel szükségmegoldásként létrehozott teológiai aka- 
démia Losoncon, és a komáromi tanítóképző intézet szükségtelenné vál- 
tak. A Szlovák Köztársaságban 25 református gyülekezet maradt. Akkor 
ezeknek megközelítően a fele magyar, a fele pedig szlovák anyanyelvű 
volt. Az új Szlovák Köztársaságban egy kis szlovák csoport létrehozott 
egy bizottságot, amelynek a „Református Egyház Szervezőbizottsága” 
nevet adta. Ez a bizottság a Szlovákiai Református Egyház vezető testü- 
letének nevezte magát. 

A Bécsi döntés alapján 1938-ban Magyarországhoz visszacsatolt terüle- 
ten ismét arra törekedett a magyar kormány, hogy a nemzetiségek otthon 
érezzék magukat Magyarországon. Gróf Teleki Pál, Magyarország akkori 
miniszterelnöke 1940-ben egy külön kiadványt szentelt a nemzetiségeket 
illető törekvésének, az alábbiakban ebből idézek néhány mondatot: „Tehát 
nem a demokrata imperializmusnak, hanem a közel ezer esztendős magyar 
vendégszerető alkotmányosságnak tradícióit kell munkálnunk és abban 
kell ismét tökéletesen egységessé válnunk. Elismerjük kisebbségeink jogát 
kulturális életük, népi sajátságaik megfelelő ápolására. Mindenkinek vitat- 
hatatlan joga a maga anyanyelvét, ősi szokásait, a maga tradícióit ápolni és 
a magyar államnak, mint minden államnak, kötelessége más anyanyelvű 
polgárait ebben a törekvésében támogatni, az ismereteknek anyanyelvü- 
kön való tanítását lehetővé tenni, sőt azt istápolni. Ezt az alapelvet hir- 
dettem a parlamentben, hirdetem társadalmi egyesületekben és minden 
lehetséges alkalommal. Mint a magyar toleranciára jellemző esetet felemlí- 
tem, hogy Kossuthnak felvidéki kormánybiztosai közül többen nem bír- 
ták jól a magyar nyelvet, jelentéseik tele vannak hibákkal, de ezen mégsem 
akadt fenn senki. Az idén, március 15.- én Kassán mondott beszédemben 
megmondottam azt is, hogy ahol az iskola megválasztása nem önként tör- 
ténik, ezzel szemben hogyan fogunk állást foglalni. Azt mondtam ott Kas- 
sán, hogy hallottam panaszokat is. Ha még többször hallok olyat, hogy 
például leventeoktatók és mások is aláírásokat gyűjtenek nemzetiségi vidé- 
keken magyar iskola létesítése érdekében, én kénytelen leszek és a kultusz- 
miniszter úr is kénytelen lesz minden ilyen kérvényt a papírkosárba dobni, 
mert az ilyen kérvények nem a nép igazi óhaját mutatják meg. Hangsúlyoz- 
ta elsősorban a közigazgatási tisztviselők, a rendőrök főleg a csendőrök a 
leventeoktatók a lelkipásztorok és a tanítók előtt, hogy nekik az idegen 
nemzetiségi nyelvet meg kell tanulni és azon kell érintkezni a néppel, mert 
a Szent Istváni gondolat nem jelent erőszakkal magyarosítást a nyelvben 
és a külsőben. Ilyen intelmek az én ajkamról nem egyszer hangzottak el, 
sokakkal és egyesekkel szemben is. Ezt azért hangsúlyoztam, mert tudom 
azt, hogy Európában a 19. század végén és az akkori felfogás következtében 
volt egy idő, különösen a világháborút megelőző évtizedekben, amelyben 
a nemzetiségi kérdés tekintetében sok hibát követtek el. Azért hangsú- 
lyoztam Kassán azt is, hogy én akkor fogok ünnepelni, amikor a hazá- 
nak minden fia és minden lakosa összefog és megszűnik a vállon keresztül 
való lenézés felülről és az irigység alulról. Ez ugyanis nemcsak a nemze- 
tiségi kérdésre és a különböző nyelvű állampolgároknak egymáshoz való 
viszonyára vonatkozott, hanem általában mindenre, mert csak így kelet- 

kezhetik megértés, béke és szeretet az emberek között, kölcsönös megbe- 
csülés és a nemzetnek egysége. Természetesen az egyenlőségbe beletartozik 
az egyenlő szabadság joga is. Ehhez tartozik elsősorban az anyanyelv tel- 
jes és minden béklyótól mentes használata. A magánéletben minden rendű 
és fajú embernél minden gazdasági és más vállalkozásoknál a nemzetisé- 
gek egyesületi életében és természetesen az egyházi életben is. Mindenütt 
biztosítani kívánjuk az anyanyelv használatát a hatóságokkal és a hivata- 
lokban való érintkezésben is. Ha voltak hibák a múltban ezek nem okvetle- 
nül a magyarságnak a számlájára írandók. Ezekben a miniszteri székekben 
1867-1940-ig háromszázhatvankét miniszter ült. Ezek közül százhuszon- 
három nem magyar származású volt. Ebben a székben ahol magam ülök, a 
harminc miniszterelnök közül tíz nem volt magyar származású. Mindezek 
az urak részt vettek a magyar állam igazgatásában és így ugyanúgy részesek 
abban, ami a nemzetiségi kérdések terén hibaként jelentkezett. A kormány 
már intézményes módon gondoskodik arról, hogy a hivatalnokok tanítók, 
tanárok, csendőrök a működési területükön használt nyelveket beszéljék, 
a néppel ezeken a nyelveken érintkezzenek, és rendelkezések végrehajtá- 
sát szigorúan ellenőrizni fogjuk. Különösen hangsúlyozni kívánom, hogy 
sem állami, sem más közigazgatási szervek, a lelkészek, esetleg mások, bár- 
kit is befolyásolni merészeljenek abban, hogy melyik nemzetiséghez tar- 
tozónak vallja magát. Ebbe a gondolatkörbe tartozik az is, hogy a kevert 
nemzetiségű családokban széthúzást és egyenetlenséget egyik részről sem 
szabad bevinni. Nem tehetik ezt sem hivatalnokok, sem mások. A kevert 
lakosságú, vagy kifejezetten nemzetiségi vidékeken működő tisztviselőket 
ezután nyelvvizsgának vessék alá és csak a vizsga letétele után alkalmaz- 
zák őket. Van egy Jog, amit a mai világ ismét jobban tisztel, mint az utolsó 
évszázad materialista és individualista Európája. Ez a családjog. A szülői 
jogok tiszteletéhez tartozik, hogy a szülők akarata döntse el, melyik isko- 
lát látogassa a gyermek. Mindent meg kell tenni, hogy ennek az akaratnak 
szabad érvényt szerezzenek." 

Gróf Teleki Pál tehát a két világháborút követő magyar sorstragédia 
után is, tudatos és következetes folytatója volt a magyar szellemi és tör- 
ténelmi örökségnek. Az országban élő kisebbségeknek az élet minden 
területén, tehát nemcsak otthon a családban, hanem a közélet minden terü- 
letén, a hivatalokkal való szóbeli és írásbeli ügyintézések során természe- 
tes jognak tartotta az anyanyelv használatát. A törvények nemzetiségi és 
vegyes területeken nem a lakosságot kötelezték az államnyelv megtanu- 
lására, hanem a nemzetiségi településeken a tisztviselőket és más állami 
alkalmazottakat kötelezték arra, hogy megtanulják a nemzetiség nyelvét, 
hogy velük anyanyelvükön értekezzenek. 

E sorok írójának az életében, akinek lelkipásztori munkáját a gyü- 
lekezeti szolgálat második évétől kezdve a titkosrendőrség regisztrálta, 
kivételes időszak volt a Dubček kormányfőség ideje, amelyet a nép prá- 
gai tavasznak nevezett el. Az üldözések megszűntek, én sem éreztem a 
rám állított titkos ügynökök közelségét. Kelet-Szlovákiában is jó néhány 
helyen akkor ért meg a helyzet arra, hogy új templomot kezdjenek épí- 
teni. Olyan esetek is előfordultak, hogy az építkezés kezdeményezői az 
addig minden egyházi munkától távol maradó kommunista párttagok, 
vagy pártvezetők voltak. Jelzések voltak ezek az esetek, hogy ezek a párt- 
tagok sohasem voltak ateisták, de hagyták, hogy az áradat őket is sodorja. 
Sajnos, a bevonuló szovjet tankok dübörgése véget vetett ennek az eny- 
hülésnek. Az enyhülés idején stipendiumot kaptam Svájcból, de amikor 
onnan hazatértem, már megkezdődött az azelőtti állapot visszaállítása, 
amit „normalizációnak” neveztek, ezért rám is nehéz idők jártak. 


Az egyház helyzete a második világháború után 


Amikor a második világháború után Csehszlovákiát újra visszaállították, 
újra megismétlődött az első világháború utáni módszer, hogy a határok 
meghúzása előtt sok politikai és diplomáciai sakkhúzás volt, amelyeknek az 
útvesztőjében nehéz lenne eligazodni. De egy dolgot világosan láthatunk: 
Azt, hogy mind az első, mind a második világháború után sokan rúgtak a 
politikai játékok labdájába, egy fő sugalmazó (Beneš) utasítását elfogadva 
sokan beleszóltak a leendő határok kijelölésének az ügyébe, de nem kérdez- 
ték meg azokat a milliókat, akik a meghúzandó határ által idegen fennha- 
tóság alá kerülnek. Ezek, miután a határokat meghúzták, kisebbségi sorsra 
jutottak, és őket ahol csak módjukban áll elnyomták, és akiknek emberi és 
állampolgári jogaikat évtizedek óta szűkítik, sőt akiknek át kellett élni a teljes 
jogfosztottság éveit is. A második világháború után visszaállított Csehszlo- 
vákia határait azonban úgy változtatták meg az 1920-1938-ig tartó állapothoz 
képest, hogy Kárpátalját a Szovjetunióhoz csatolták. A szerződést, melynek 
értelmében ez a határváltoztatás történt, 1945. június 29-én írták alá. Így lett 
Kárpátalja az akkor Szovjetunióihoz tartozó Ukrajna részévé. Csehszlovákia 
visszaállításával református egyházunknak egy jelentékeny része újra Cseh- 
szlovákia részévé lett. Gyülekezeti tagjaink, akiknek nagy többsége magyar, 
a szovjet csapatok bevonulása után teljes létbizonytalanságban éltek. A fér- 
fiak tízezreit vitték el családjaikból azzal, hogy csak egy kis munkára viszik 
őket, de az elhurcoltak, akik útközben nem haltak meg, mindnyájan a Szov- 
jetunió fogolytáboraiban kötöttek ki. Szlovákia majdnem minden magyar 

falujában van egy emlékmű vagy emléktábla, amelyen azoknak a nevei van- 
nak, akik a szovjet fogolytáborokban haltak meg. Csehszlovákiában a Kassai 
kormányprogram, a Bene5 dekrétumok sok esetben azoknak a hazajövete- 
lét is lehetetlenné tette, akik nem haltak meg a szovjet táborokban. Ennek 
a könyvnek a szerzője maga élte át ezt a tényt, amikor mint hazulról elhur- 
colt, de három év múlva a Szovjetunóból hazatérő foglyot útközben a Romá- 
niában levő foksányi szűrőtáborba vitték. A tábor kapuja előtti sorompó le 
volt zárva, ezért várni kellett a sorompó előtt. Egy kis idő múlva kinyílt a 
tábor kapuja, és fegyveres őrök kíséretében egy csoport, kb. 20 főből álló 
feltűnően szomorú fiatal jött ki a táborból. Nagyon kevés idő és lehetőség 
volt arra, hogy velük szót váltsunk, de amikor ezt megpróbáltuk, kiderült, 
hogy a fogolytársak magyarok. A háború után őket is elhurcolták hazulról, 
a Szovjetunióban töltöttek három évet, és most már hazaengedték őket, de 
nekik is le kellett szállni Foksányban, és az ottani szűrőtáborban felfedezték, 
hogy lakhelyük Csehszlovákiához tartozik. Mivel Beneš azelőtt egy kevés 
idővel kijelentette, hogy Csehszlovákiának egyetlen foglya sincs a Szovjet- 
unióban, mint csehszlovák állampolgárokat, útnak indították őket vissza a 
Szovjetunióba. Valószínűleg annak a szerelvénynek egyik vagonjába vitték 
őket, amely minket hozott odáig. Ezt hallva én is kétségbe estem, mert az 
én visszavitelem tragikus véget ért volna. Kegyelmi ajándék volt, hogy volt 
időm és lehetőségem ezt a veszélyt elhárítani. 

A Beneš dokumentumok a szülőföldjükön, tehát Szlovákiában maradt 
magyar nemzetiségű reformátusoknak is lehetetlenné tették a normális 
egyházi életet. A magyarokat megfosztották állampolgárságuktól, honta- 
lanokká lettek szülőföldjükön. A kemény téli időben is családok százait 
deportálták Csehországba, ahol különböző munkahelyeken, mindeneke- 
lőtt a mezőgazdaságban foglalkoztatták őket. Aztán egy, a kormány által 
elrendelt lakosságcsere értelmében családok ezreinek kellett otthagyni 
otthonát és minden ingatlanját, és át kellett költöznie Magyarországra. Az 
egyházi életet ellehetetlenítette az ú.n. Szervező Bizottság, amely a Szlovák 
Köztársaság idején született, de Csehszlovákia visszaállítása után szintén 
a Csehszlovák államkeretbe került. Ez a Szervező Bizottság felhatalmazva 
érezte magát arra, hogy kezébe vegye a több mint 100.000 magyar taggal 
megnövekedett egyház vezetését, és a benesi dekrétumok szellemiségével 
összhangban elrendelte, hogy minden gyülekezetben szlovákul kell tarta- 
ni az istentiszteleteket, tehát a magyar lelkészeknek szlovákul kell az ige- 
hirdetés szolgálatát végezni. Ebből sok bonyodalom keletkezett. Hiszen 
a lelkészek is, a gyülekezetek is magyarok voltak. Ahol a lelkészek a tör- 
vény be nem tartása miatti félelmükben a kapott cseh nyelvű igehírdeté- 
seket próbálták a templomban felolvasni, ott a templomok hamar üresek 

maradtak, mert a nép nem értette az igehirdetést. Az ú. n. szervező bizott- 
ság az egyház vezetőjének tartotta ugyan magát és megtiltotta a magyar 
igehirdetést, de olyan kevés szlovák lelkész volt, hogy nem volt ki szlovák 
igehirdetéseket írni a több mint 300 magyar gyülekezetben való felolva- 
sásra. Prágában a Kalich (kehely) kiadó minden éven kiadott egy cseh ige- 
hirdetés sorozatot, a szlovák egyházfők tehát ezeket importálták a magyar 
gyülekezetek részére. De a magyar gyülekezeteknek mindegy volt, hogy 
melyik idegen nyelven hangzott a felolvasás, ha azt nem értették. Ezért 
maradtak üresek a templomok. Ilyen körülmények között tehát a szlovák 
nyelvű igehirdetések parancsa teljesíthetetlen maradt. 


1948. február 28-án Csehszlovákiában a kommunista párt vette át a 
hatalmat. Ez a hatalomátvétel a következő évtizedekben a református 
egyházra sok súlyos problémát hozott. Mégis volt valami, ami az itt élő 
magyaroknak a vészt jósló körülmények között is örömöt hozott. Az új 
hatalom ugyanis ígéretet tett a magyarok állampolgársági jogának a visz- 
szaadására. Nem ment ez olyan hirtelen, de egy néhány év múlva a magya- 
rok, legalább részben, élhettek állampolgári jogaikkal. Mivel a református 
egyházban az említett Szervező Bizottságnak nem volt semmi Jogi alapja 
ahhoz, hogy az egyház vezető szerve legyen, az egyházban volt ki meg- 
szervezni az általános választások megtartását. Az új politikai hatalom 
szigorú ellenőrzés alatt tartotta az egyházat, és a református egyháztól az 
adott helyzetben elvárta az egyházalkotmány elkészítését. A választásokat 
megtartották és 1951-től az egyházat a Zsinati Elnökség vezeti, amelynek 
tagjai a püspök és két helyettese, valamint egy nem lelkész, világi elnök és 
annak két helyettese. Az új egyházalkotmányban hangsúlyozva van, hogy 
az egyházban élő mindkét nemzethez tartozó egyháztagoknak, a magya- 
roknak és szlovákoknak egyenlő jogai vannak. Ez a cikkely azért került az 
egyházalkotmányba, hogy kizárjon minden nacionalista túlkapást. 

A háború utáni hatalmi viszonyok azt hozták magukkal, hogy a Refor- 
mátus Egyház mind területileg, mind lélekszámban kisebbé lett. Az egyház 
két háború közötti harmadik egyházkerülete, a Kárpátaljai Egyházkerü- 
let, mint az előzőkből tudjuk, a Szovjetunióhoz lett csatolva. A háború és 
az utána következő időszak eseményeinek a szörnyűségei, valamint az egy- 
re erősebben ható ateista ideológia nyomása következtében egyre kevesebb 
lett az egyház tagjainak a száma. Az egyházi iskolákat minden anyagi kár- 
pótlás nélkül elvette az állam. Ez a körülmény nagyon megnehezítette a 
gyermekek és az ifjúság hívő életre való segítését. Most már nem volt semmi 
lehetőség arra, hogy az egyház a leendő lelkészek képzésére saját tanintéze- 
tet nyithasson. Később ez a probléma úgy nyert megoldást, hogy a lelkész- 

képzésre teológus diákjaink lehetőséget kaptak Prágában a Károly egyetem 
teológiai fakultásán, amit a nevezetes cseh teológusról és pedagógusról 
J. A. Komenský fakultásnak neveztek. Külön nehézséget jelentett, hogy Prá- 
ga Kelet-Szlovákiától közel 800 km távolságra van. Később a Református 
Keresztyén Egyház ezen a fakultáson két tanszéket kapott, ahol Dr. Csémy 
Lajos professzor és Th.Mgr. Bihary Mihály docens tartották az előadásokat. 
A cseh-magyar testvéri kapcsolatoknak már a 18. századba visszanyúló 
hagyományai vannak, amikor a II. József által kiadott Türelmi rendelet után 
magyar református lelkészek jöttek Csehországba, hogy az ott addig becsu- 
kott református templomokban hirdessék Isten Igéjét, pásztorolják a nyájat. 

Mivel Kárpátalja a Szovjetunió részévé lett, a Szlovákiai Ref. Ker. Egy- 
háznak akkor 307 gyülekezete volt. Mivel a teológiai stúdiumra felvehető 
diákok létszámát az állami hatóságok korlátozták, folyamatosan csökkent 
a lelkészek száma, és oda jutott a helyzet, hogy egy lelkésznek két, három 
vagy négy gyülekezetben kellett végezni a lelkigondozás szolgálatának 
minden teendőjét. A templomokon, lelkészlakásokon és egyházi mellék- 
épületeken keletkezett háborús károsodásokat a gyülekezetek sok szere- 
tettel és áldozathozatallal igyekeztek megjavítani. 

A református egyház ezekben az évtizedekben nem tudott saját alko- 
tású teológiai műveket kiadni. Csak annyit lehetett tenni, hogy az egyház 
utánnyomásként kiadta a Magyarországon megjelent gyülekezeti énekes- 
könyvet és egy ugyancsak ott megjelent imakönyvet. Az énekeskönyv 
szlovák fordítása bővített terjedelemben lett kiadva, és megjelent szlová- 
kul egy imakönyv is. Megjelent még a Hitvallásaink című könyv, melynek 
tartalma a Heidelbergi Káté és a Második Helvét Hitvallás, valamint Kate- 
kizmus mind a magyar, mind a szlovák konfirmandusok részére. A szlo- 
vák reformátusok az Ágostai hitvallású Evangélikus Egyház által kiadott 
Bibliát használják. Magyar Bibliát alkalom adtán Magyarországról kap- 
tunk, de sajnos keveset. Sokkal jelentősebb volt a hollandiai hittestvérek 
segítsége, akik néha ellátogattak Szlovákiába, és látogatásaik során nem kis 
kockázatvállalással Hollandiában kinyomtatott egyházi sajtótermékeket és 
Bibliákat hoztak mind szlovák, mind magyar nyelven. 


Változás 1989-ben 


1989 őszén a Szlovákiai Református Keresztyén egyház történeté- 
ben is új korszak kezdődött. Akkor váltak valósággá számára a 126. zsol- 
tár szavai: , Mikor jóra fordította Sion sorsát az Úr, olyanok voltunk mint 
az álmodók. Akkor megtelt a szánk nevetéssel és örömkiáltás volt a nyel- 

vünkön. Ezt mondták ekkor a népek: Hatalmas dolgot tett ezekkel az Úr, 
ezért örvendezünk." Nagy öröm volt, de nemsokára az is kiderült, hogy 
az ölünkbe hullott szabadság problémákat is hozott. Szlovákiai egyházunk 
életében is megismétlődött az ószövetségi nép története, ami nemsokára 
akkor történt velük, amikor Isten kiszabadította őket az egyiptomi rabság- 
ból. „A nép pedig elkezdett zúgolódni”(2. Mózes 16,2 és több más helyen). 
Számunkra igen nagy esemény volt, hogy lehullottak az életünket sok 
vonatkozásban gúzsba kötő politikai megkötözöttség bilincsei. Az egyhá- 
zi életnek, a szolgálatoknak sokféle lehetősége, amelyről eddig csak álmo- 
doztunk, valósággá váltak. A mi egyházunk is betöltheti küldetését. Most 
már semmi hatalom sem tiltja meg, hogy gyermekeinket keresztyén neve- 
lésben részesítsük. Most már meg szabad szólítani az ifjúságot, akit eddig 
ateista szellemben neveltek és az egyháznak lesz lehetősége különböző 
keresztyén szellemiségű kiképzésben részesíteni a különböző érdeklődésű 
csoportokat. Most már szabad lesz teológiai és egyházi irodalmat kiadni és 
terjeszteni. Szabad lesz szükséges intézményeket létesítenünk és diakóniai 
szolgálatot végezni. Ezek csodálatosan szép távlatok számunkra! 

Amikor azonban ezeket az ígéretes lehetőségeket kezdtük volna meg- 
valósítani, tudomásul kellett vennünk, hogy a sok szép tervnek a véghez- 
vitele számunkra még csak elméleti lehetőség. Mert a politikai bilincsek 
ugyan lehulltak, de a gazdasági bilincsek továbbra is szorítanak, és sok épí- 
tési vagy szolgálati lehetőséget megakadályoznak. Szerencsére egyházunk 
sincs azért egészen magára hagyva, mert mi is beletartozunk a világ keresz- 
tyén egyházainak nagy családjába. 

Egyházunk életére ebben az időben egy egyházon kívüli, tehát politi- 
kai változás is hatással volt. 1993. január 1-én Csehszlovákia két részre osz- 
lott. Szlovákia elszakadt Csehországtól, és ez a változás újra felélesztette 
az egyház szlovák tagjaiban a vágyat, a külön szlovák egyházmegye szer- 
vezésére az egyház országos keretében. Ebben az ügyben a szlovák gyüle- 
kezetekben szavazásra került sor, és a szavazás eredménye kimutatta, hogy 
nem minden szlovák gyülekezet akar a magyar gyülekezetektől különválni. 
Voltak gyülekezetek, amelyek semlegesek maradtak, voltak gyülekezetek, 
amelyek a magyarokkal együtt maradást, tehát közös egyházmegyét akar- 
ták továbbra is megtartani. A nagy többség azonban a különválásra szava- 
zott, ezért a különválási óhaj meg is lett valósítva. Az akkori püspök, Dr. 
Mikó Jenő egyszerre két külön egyházmegye szervezését ajánlotta nekik. 
Így mindkét egyházmegye kicsiny lett, de tekintettel arra, hogy a szlo- 
vák gyülekezetek a keleti egyházmegyék északi peremén helyezkednek el, 
a szlovák egyházmegye két vége között közel 100 km távolság lett volna. 
A kormányok asszimilációra törekvő politikája által a szlovákok lélekszá- 

ma 1920 óta 4 %-ról 12 %-ra emelkedett. Az átszervezés folyamata teljes 
nyugalommal, minden zavaró körülmény nélkül lett végrehajtva. A szlo- 
vák gyülekezetek képviselői az utolsó közös együttlét alkalmával, amely 
Csicserben történt, hangsúlyozták, hogy ők nem nacionalista, hanem gya- 
korlati okokból akarták a külön szlovák egyházmegyét. A közös kétnyelvű 
gyűlések, különösen az egyházmegyei gyűlések a kétnyelvű beszámolók- 
kal és jelentésekkel nagyon hosszadalmasak és fárasztóak. 


Új lehetőségek reménysége 


Amikor a totalitárius társadalmi rend utolsó éveiben a Szovjetunió 
felől új szelek kezdtek fújdogálni, a mi közép-európai országainkban is 
erősödött a szívekben a reménység, hogy összeomlik az erőszak hatalma. 
Ez a reménység azáltal is erősödött bennünk, hogy az erőszak hatalmá- 
nak utolsó évében, 1989 nyarán a mi egyházunk is képviseltethette magát 
a Nyugat-Berlinben tartott egyházi napokon, ahova addig a mi , vasfüg- 
gönnyel elválasztott? keleti zónánkból senki se jutott el. Az egyik küldött, 
aki egyházunkat ezen a nagy protestáns világtalálkozón, ezen az ötnapos 
konferencián képviselte, e sorok írója volt. Nagy öröm volt a , túlsó oldal- 
ra" eljutni és ott sok országból odasereglett testvérrel találkozni, de ezt az 
örömöt beárnyékolta a szomorúság is, hogy legközelebbi testvéreinkkel, 
a Kárpát-medencében élő véreinkkel évtizedek óta nem tudunk így Isten 
Igéje körül együtt lenni. Hálát adtunk Istennek, hogy amikor a politikai 
bilincsek lehullottak, ezekkel a legközelebbi testvérekkel is megadatott a 
találkozás lehetősége. Ez először az egyházmegyék vezetőinek, espere- 
seinek, esetleg gondnokainak a találkozói voltak. Találkoztunk Magyar- 
országon, Kárpátalján, Erdélyben és Szlovákiában is. A konferenciák 
rendszerint három napig tartottak és a nappali tanácskozások után a ven- 
dég lelkipásztorok kimentek a gyülekezetekbe Igét hirdetni, istentiszte- 
leti közösségben együtt lenni a gyülekezetekkel is. Jó volt együtt lenni a 
kis és nagy templomokban a napi munka terhe után is buzgó Igére figyelő 
gyülekezetekben ahol édes anyanyelvünkön beszélhettünk egymással és 
így zengtek az ősi zsoltárok és a dicséretek. 

Mi sem természetesebb, mint az, hogy az évtizedekig tartó egymástól 
való elszigeteltség után az együtt örvendező szívekben feltámadt a vágy, 
hogy ezeket a találkozókat rendszeresíteni kellene, szervezni kellene egy 
olyan zsinatot, ahol a különböző országokban élő, egymástól elszakított 
testvérek együtt lehetnek, közös gondjaikról beszélgethetnek, problémáikra 
együtt keresnek megoldást. Ezt a gondolatot, tervet vágyat és akaratot Dr. 

Hegedűs Loránt és Márkus Mihály püspökök a Genfben székelő Reformá- 
tus Világszövetség európai területi bizottsága elé tárták. A tervezett zsinat- 
nak az Egyetemes Magyar Református Zsinat (EMRZS) nevet adták. 

A Református Világszövetség európai területi bizottsága az elé ter- 
jesztett tervvel kapcsolatban sajnálatos következtetéseket vont le. Az első 
az, hogy: , Az EMRZS létrehozásának a gondolata etnikai nézőpontból 
ered, ami ellene mond az egyház katolicitásának, egyetemességének." 
„Mivel a keresztyén hitet nem szabad felhasználni etnikai célokra, a 
Református Világszövetség európai területi bizottsága azt javasolja, hogy 
az EMRZS létrehozásának a tervét teológiai és egyházpolitikai okok miatt 
el kell vetni.” Ez a genfi üzenet megdöbbentette a testvéri megértő üze- 
netet váró magyar közösséget, mert annak végső kicsengése azt mond- 
Ja, hogy a Egyetemes Magyar Református Zsinat létrehozását megtiltják. 


Válasz a genfi levélre, 
a megértés és megbékélés jegyében 


Az Egyetemes Magyar Református Zsinat nem etnikai, hanem 
eszkatológiailag univerzális szempontból származik: a Bibliának a végső 
időkre vonatkozó egyetemes evangéliumi szempontjából ered, amely soha 
nem vész el elvont általánosságban, hanem magába foglalja minden embe- 
ri lénynek férfi, vagy női nemhez tartozását, egy családhoz, egy néphez, 
egy kultúrához, egy kontinenshez, egy történelmi korszakhoz kötődését. 
(, Összegyűjtenek elébe minden népet...”) Máté 25, 32; „... Tegyetek tanít- 
ványokká minden népeket..." Máté 28, 19; ,, Jézus Krisztus tegnap ma és 
mindörökké ugyanaz." Zsidókhoz írt levél 13: 8. Krisztus tehát mindig 
ugyanaz, de a tegnap és a ma és az örökké nem ugyanaz és ez egyáltalán 
nem mond ellent, hanem tökéletesen megfelel az egyház egyetemességének. 

A pogány filozófiai igazság minél egyetemesebb annál elvontabb, a 
keresztyén életigazság minél egyetemesebb annál személyesebb. Úgy 
szerette Isten e világot, (kozmikus egyetemesség!), hogy az ő egyszü- 
lött fiát adta, hogy aki hisz őbenne (krisztusi és hívő személyesség!) el 
ne vesszen, hanem örök élete legyen (szellemi egyetemesség!). Nyugat 
tehát csak a nácizmus nacionalizmusa által elrabolt egyetemesség és sze- 
mélyesség elvesztését szenvedte meg, amelynek roppant szörnyűségeit 
mi is ismerjük. De mi megszenvedtük az „internacionalista” kommuniz- 
mus nacionalizmusát is a hatvanmillió halottat produkáló Gulág sziget- 
csoporton. Nem kérünk ennek az „internacionalista” kommunizmusnak 
az álegyetemességéből, mely megölte az egyéniséget, szétbomlasztotta a 

családot, kiölte a népben és nemzetben való egészséges gondolkodást a 
társadalomból, szocialista realizmusba fullasztotta az európai kultúrát, 
embertelenné tette az emberséget a legyőzhetetlen béketábor hideghábo- 
rús őrületében. Az egyház az egyetemes személyesség és a személyes egye- 
temesség jegyében vallja, hogy Jézus Krisztusban nincs sem zsidó, sem 
görög, sem férfi, sem nő. De a világ végéig, tehát eszkatológikusan, minden 
személy, ha egészséges vagy beteg, vagy férfi, vagy nő, vagy zsidó, vagy 
görög, vagy angol, vagy francia, vagy holland, vagy orosz, vagy arab, vagy 
zulu, vagy magyar, vagy cseh, szlovák, szlovén, szerb, horvát, román, bol- 
gár, albán és nem semleges nemű nem anyanyelv nélküli szupervilágpol- 
gár. Mindenki egy hazának, egy kontinensnek, egy korszaknak szülöttje. 
Senki sem beszélhet több ezer nyelvet Mezofanti is csak százhármat, de 
mindenkinek csak egy anyanyelve van, amelyen igazán imádkozik. Vál- 
lalni kell ezt! Nem tudom, holland testvéreim mit szólnának, ha kisebb- 
ségben a vallást is csak pl. németül tanulhatnák gyermekeik. S ahogyan ők 
nem átallják a szülőföldjükön őslakosokat, kisebbségi református testvé- 
reinket megkérdezni, hogy hogyan mernek magyarul prédikálni és nem a 
többség nyelvén teszi ezt, mit szólnának, ha rajtuk a háborús időben, Hol- 
landiában a németül, az Indonézia körüli szigetvilágban Nyugat-Iriánban 
japánul való prédikálást kértek volna számon?! Ráadásul hetven éven át és 
azon túl is, miközben létszámuk halálos fogyásnak indul? 

Itt az utolsó pillanat, hogy ne kőkorszaki szakiként meredjünk a közeli, 
vagy távoli nacionalista múltba- ne a csúfosan megbukott szovjet interna- 
cionalista minta nyugati szabadkőműves változataként propagáljuk a sze- 
mélytelen, családtól, néptől, nemzettől és kontinenstől, történelmi kortól 
megüresített és elvonatkoztatott álegyetemességet, amely a megsemmisítő 
Semmi, a Nihil álarca csupán, hiszen ettől elpusztulunk! Valamennyien! 

Az örökkévaló Isten szeretetének végső dinamikus krisztusi rendjé- 
be épüljünk új emberiséggé ezen az élő koordinátarendszerben, minden a 
maga helyén, minden a rendelt időben kapja meg, ami őt megilleti. Egyén, 
család, nép, nemzet, kontinens egyike sem túlhangsúlyozható, maximali- 
zálható, abszolutizálható eredeti jelentősége fölött. Ekkor felborulna az 
igazi egyensúly, zsarnoki erőszak lépne föl, álistenek új totális diktatúrái 
jönnének végső romlásunkra. De nem is bagatellizálható, minimalizálható 
mindez. Ez esetben a bizonytalan álmegoldások vezetnek biztos robbaná- 
sokhoz, nagy pusztulásokhoz. Csak az örökkévaló szeretet abszolút ural- 
ma alatt helyére kerülő kontinentalitás, etnicitás, familiaritás, individuali- 
tás élhet úgy, hogy saját azonosságát megőrzi a másik másságának elisme- 
résével és elfogadásával a kölcsönös tolerancia él az igazság jegyében, mely- 
ben a többség és kisebbség érdeke találkozik a nagyobb egység részeként. 


440 


Az egyháznak így egységesen képviselt, lépcsőzetesen felépülő 
ökumenicitása — katolicitása az egyetemes világ egész javát és üdvét szol- 
gálja. Ebből a szempontból ered az EMRZS javaslata! 

Az EMRZS elsősorban nem jogi, hanem spirituális vonalak szerint fel- 
épített szervezet, Jogi legális vonalai nem adnak neki hatalmat tagegyházai 
fölött, mert e Zsinat döntései csak javaslatok a tagegyházak számára, ami- 
ket azok minden esetben elfogadhatnak, vagy elutasíthatnak. Az 1881. évi 
történeti örökség törvényes szelleme így kodifikáltatik. 


A , Zsinat" név és a hozzákapcsolódó struktúrák flexibilis és nem fixált 
jelentést hordoznak a magyar református egyházakban, ahol partikuláris, 
semigenerális és generális szinódusokról is tudunk. 


Az egyház kezdeményezése úgy nem tekinthető, mint bátorítás az 
1920-i trianoni realitások mögé való visszatérésre. Ez csupán bátorítás 
magára a puszta létre és a Jézus Krisztusban való életre: Egyáltalán a meg- 
maradásra annyi pusztulás után. 

Nincs vita: a keresztyén személyes egyetemesség jegyében vállalni kell 
az egyéni, családi, népi, nemzeti adottságainkat, mint Jézus az egész Ószö- 
vetséggel összhangban tette: , Áldott népem, Egyiptom! Kezem munkája 
Asszíria! Örökségem Izráel!” (Ézsaiás 19, 25). , Nem küldettem csak Izráel 
házának elveszett juhaihoz” (Máté 15, 24). Majd: „Tegyetek tanítványok- 
ká minden népeket!” (Máté 28, 19). „Lesztek nékem tanúim, Jeruzsálem- 
ben, Judeában és a földnek végső határáig” (Ap. Csel. 1, 8). Ezt tette Pál is, 
aki átokká kész lenni az ő népe megmentéséért (Róma 9, 1-5), S csak Ilyen 
zsidóként, népének krisztusi szenvedélyű, hű héber fiaként lehet minden 
pogányok apostola! Az evangéliumi személyes egyetemességből radikáli- 
san eltávolított népiség legijesztőbb példája a hitleri zsidótlanított Biblia. 
Ennek ellenpróbája a görögből a feltételezhető arám-héber eredetire lefor- 
dított Újszövetség Strack — Billerbeck kommentárral. Ugyanezt a keresz- 
tyén egyetemes személyességen belüli, mert helyénvaló (!!!) népi-nemzeti 
jelleget leheli a reformáció minden egyes Biblia-fordítása. „ Minden népnek 
az ő nyelvén, hogy minden az Isten törvényén éljen, minden imádja nevét.” 

Luther így fordítja a Szentírást németre, Wyclif angolra, Károli magyar- 
ra s a többiek ma már több mint kétezer nyelvre. Talán káros nacio- 
nalizmus volt a sok bibliafordítás s a belőlük származó népi- nemze- 
ti kultúrák? Hagyjuk abba gyorsan a fordításokat, sőt semmisítsük meg 
őket, mert „etnikai szempontból eredtek, s ellentmondanak az egyház 
katolicitásának?” Tartsuk a katolicitás elárulásának az osztrák innsbruc- 
ki dalból született „O, Haupt voll Blut und Wunden”, s az angol jelle- 

get hordozó „Abide with me” énekeit éppen úgy, mint Kodály Psalmus 
Hungaricusát, Bartók Andante religiosoját? Ez árulás lenne a Szentlélek, a 
Szentírás, a Reformáció, a keresztyénség, az egyház katolicitása, Pál, Jézus, 
Mózes, Ábrahám, valamint az emberiség, a kultúra, a civilizáció ellen egy- 
aránt. 

A keresztyén személyes egyetemességet ezzel szemben kontinentális 
távlatban is meg kell élni. Jaques Delors méltán mondja, hogy ha Euró- 
pának tíz éven belül nem adunk európai spiritualitást, minden gazdasági 
és technikai fejlettsége ellenére menthetetlenül elpusztul! Az afrikai és az 
ázsiai fiatal egyházak ezért tiltakoznak oly vehemensen saját népi-nemzeti- 
kontinentális keresztyénségük európaizálása, vagy amerikanizálása ellen! 
S a „fekete teológiának” ezt az alap-igazságát túlnyomó többségben elis- 
merik a nyugati teológusok. Csak a többszörösen halálossá nyomoro- 
dott Közép — Európa vonatkozásában, ahol Szarajevóval kezdődött és 
végződik a végső pusztulással fenyegető század, ott tapasztalható vona- 
kodás az igazság elismerésétől és egy kontinentálisan emberséges rend 
megteremtésétől a kölcsönös tolerancia szerint. 

A nacionalista tendenciák előmozdítása, a menekültek tízezrei 
szülőföldjükről való elűzésének szörnyűségéből származhat csupán. 
A megbékélés szükségszerűsége éppen az által is lesz lehetőséggé, hogy 
együtt imádkozhatunk a békéért anyanyelvünkön az EMRZS-ben mi nem 
végeztünk etnikai tisztogatást, nem küldtünk egyetlen menekültet sem a 
fordulat (1989) óta határainkon kívülre, a környező országokba. Viszont 
befogadtunk mindenhonnan minden menekültet minden megkülönbözte- 
tés nélkül, a legkülönbözőbb etnikai és vallási közösségekből. Tízezreikkel 
tele vannak menekült táboraink, akommunizmus alatt megürült parókiá- 
ink. Épp a Magyarországi Református Egyház ezirányú szolgálata nemzet- 
közileg messze földön elismert. Itt nincs a nacionalizmusnak még árnyéka 
sem, csak egyházi és egyetemes ökumenizmus létezik Krisztusban. 

Ha „nem világos” a Református Világszövetség európai területi bizott- 
sága előtt zsinatunk alapszándéka, miért nem várnak a világos bizonysá- 
gokra, és menekültügyi munkánk tanúságtételének — mely magáért beszél 
— miért nem hisznek? A kétséges ügyben tartózkodj. „In dubio abstine”! 
mondja a római jog. „Idő előtt semmit ne ítéljetek!” parancsolja Isten Igéje. 
(1. Korinthus 4, 5). Ha konkrét problémája lesz testvéreinknek, meghall- 
gatjuk. Eleve gyanúsításokat, jogtalan beavatkozásokat visszautasítunk. 
Reméljük, hogy a féltő meg nem értés, együttes egyetértéssé változik! De 
egy napon át Genfben, négy órán át Kassa mellett mindent kifejtettem így 
teológiailag, és Márkus Mihály püspök társam az utóbbi helyen történeti- 
leg. Jaj, ha nem értenek azok, akik nem akarnak érteni, mert előítéleteiket 

összetévesztik meggyőződésükkel! Üdv azoknak, akik az igazság és sze- 
retet Krisztusban növekedő életét élik (Efézus 4, 15). Őbenne nem hagy- 
hatjuk el bajbajutott testvéreinket, mintha Kainként nem lennénk őrizői 
atyánkfiainak (1. Mózes 4, 9), és őbenne végezzük irgalmas samaritánusi 
szolgálatunkat mindvégig, a példázatot (Lukács 10, 25-37) bevezető igénk 
szerint: , Szeresd az Urat, a te Istenedet? és ugyanígy , Szeresd felebará- 
todat, mint magadat!" 
Dr. Hegedűs Loránt püspök 
A Magyarországi Református Egyház Zsinatának lelkészi elnöke 


Az egyház szervezete 


A Szlovákiai Református Keresztyén Egyház alapokmánya a Szentírás. 
Ehhez csatlakozik még a Második Helvét Hitvallás és a Heidelbergi Káté, 
mert ezeknek minden tanítása összhangban van a Szentírással. Az egy- 
ház Jézus Krisztust tartja egyedüli fejének. Az egyház kormányzása Zsi- 
nat-presbiteri elvek alapján történik. Tagjai vagyunk a Református Világ- 
szövetségnek és ápolni akarjuk a testvéri közösséget a világ minden refor- 
mátus egyházával, bárhol is élnek. Az 1955-ben megújított egyházalkot- 
mányban többek között ez áll: , Az egyházban magyarok, szlovákok és 
más nemzetiségűek élnek együtt, és mint ilyenek akarnak a Jézus Krisztus 
evangéliumának a szellemében élni és szolgálni. Így akarják megmutatni 
Isten népének a valóságos egységét és így akarnak a maguk környezeté- 
ben jó példával elől járni. Élő kövekként akarják magukat beépíteni Isten 
Lelkének a templomába. (1. Péter 2, 5).” Az egyházalkotmányban hang- 
súlyozva van, hogy a gyülekezet presbitereinek kell megtartatni a gyüle- 
kezetben azt az alapelvet, hogy az evangélium mindenütt a nép anyanyel- 
vén hirdettessen. 

Az országban lévő gyülekezetek alkotják az egyetemes egyházat. 
Ennek vezető testülete a Zsinat, amelynek élén a zsinati elnökség áll. A 
zsinati elnökségnek hat tagja van három lelkészi és három világi tagja. Lel- 
készi tagjai a püspök és két helyettese. Világi tagjai az egyház egyetemes 
gondnoka és két helyettese. Az egyetemes egyház kilenc egyházmegyéből 
áll. Ebből kettő 1993 óta a két kis szlovák egyházmegye. Az egyházmegyé- 
ket egyházmegyei elnökség vezeti, ami két lelkészi és két világi tagból áll. 
A lelkészi elnököt esperesnek a világi elnököt pedig egyházmegyei gond- 
noknak nevezik. 

Istentiszteleti élet 


Az istentiszteleteket a templomban, vagy a gyülekezeti teremben tart- 
ják. A templomok berendezése egészen egyszerű, nincsenek benne se iko- 
nok, se szobrok. A szegényebb gyülekezeteknek orgonája sincs. A temp- 
lom közepén van az Úr asztala és a szószék. A liturgia is egész egyszerű. 
Ennek középpontja az igehirdetés és a sákramentumok, a keresztség és az 
úrvacsora kiszolgáltatása. Az istentiszteleti keretben történő alkalmakon, 
mint például a konfirmáció, esküvő és temetés, szintén az igehirdetés áll a 
középpontban. Szívesen énekeljük a zsoltárokat, melyeket Szenczi Mol- 
nár Albert fordított le magyar nyelvre. 

A zsoltárok szlovák fordításban is elkészültek. A gyülekezeti énekes- 
könyvben a zsoltárokon kívül van még 360 dicséret, sőt a szlovák válto- 
zatban a dicséretek száma még emelkedett. Az adakozás az Isten iránti 
hálának a kifejezője. Az Úrvacsorával a református gyülekezetekben két 
szín alatt, tehát kenyérrel és borral élünk. Az úrvacsora előtti héten min- 
den este úrvacsorai előkészítő istentiszteletek vannak. Az istentiszteleti 
alkalmakon való részvétel nagyon különböző és a húsztól nyolcvan szá- 
zalékig terjedőnek mondható. A gyülekezetek nagy többsége kicsiny. 
Ezekben a gyülekezet lélekszáma a húsz és a kétezer között ingadozik. 
A lélekszám csak két nagyvárosban, Komáromban és Kassán haladja meg 
a háromezret. 

Az egyetemes egyház gyülekezeteinek a száma, ha az anyaegyház- 
községeken és leányegyház községeken kívül a szórvány gyülekezete- 
ket is beszámoljuk háromszáznegyven. A háború borzalmas eseményei 
és a háború utáni évek megpróbáltatásai, az ifjúság ateista szellemben való 
nevelése, majd a falusi lakosság jelentékeny részének városokba költözé- 
se akkor, amikor a mezőgazdaságot erőszakos eszközökkel kollektivizál- 
ták, igen nagy számbeli veszteséget hoztak a gyülekezetekbe. A lélekszám 
veszteségének másik okozója az volt, hogy sokan, akik az egyháztól már 
elhidegültek és a falvakból a városokba helyezték át lakhelyüket, az új 
lakóhelyen már nem jelentkeztek gyülekezeti tagként, és mivel templomba 
se jártak lassanként teljesen elidegenedtek a gyülekezeti élettől. A változás 
óta némelyek már visszajöttek az egyházba, de sokan sajnos még mindig 
távol maradnak. A velük való kapcsolatfelvétel nagyon összetett feladat, 
munka- és idő igényes tennivaló. Az egyháznak tehát sok lelkigondozói 
munka végzésére van szüksége ahhoz, hogy a gyülekezetek lélekszáma 
aktív résztvevőkkel emelkedhessen. 

Teológiai és katekétikai munka 


Református egyházunk 1991-ben Komáromban megnyithatta saját teo- 
lógiai akadémiáját. Ennek kezdeményezése és elintézése egyházunk akko- 
ri püspöke Dr. Mikó Jenő és az akkori egyetemes gondnok Dr. Takács Zol- 
tán nevéhez fűződik. 2004-ben megnyílt Komáromban a Sellye János egye- 
tem, amelynek egyik része a református teológiai fakultás. Azok a diákok, 
akik a Zsinati elnökségtől engedélyt kapnak külföldi fakultáson vagy pedig 
az Ágostai Hitvallású Evangélikus Egyház pozsonyi fakultásán is végezhetik 
tanulmányaikat. A kelet-szlovákiai diákok, akik teológiára mennek, a földraj- 
zi közelség miatt szívesen választják a sárospataki vagy debreceni teológiát. 

A politikai változás után szüksége volt egyházunknak katekétikai sze- 
mináriumokra is, hogy egyházunknak legyenek olyan munkásai is, akik 
a gyermekek és ifjúság krisztusi lelkületű nevelésében segítenek, vagy 
helyettesítik a lelkipásztorukat. Ilyen katekétikai szeminárium a komáro- 
mi teológia részeként létesült, majd 1992-től a komáromi teológia fiók inté- 
zeteként Kassán is. A katekéták értékes szolgálatot végeznek gyülekezete- 
inkben és a hittan iskolai tanításán kívül ifjúsági konferenciákon vakációi 
táborokban is jó munkát tudnak végezni. A kassai katekétikai szeminári- 
um tízévi fennállás után 2002-ben technikai okokból megszűnt. 

Református egyházunk idejében tudatára ébredt annak, hogy szolgá- 
latát csak az egyházak ökumenikus közösségének a részeként tudja betöl- 
teni. Ezért lett tagjává a Református Világszövetségnek, amelynek konfe- 
renciáin igyekszik részt venni. Ugyancsak igyekszik részt vállalni a refor- 
mátus és ortodox egyházak közötti dialógusban is. Az a tény, hogy csatla- 
kozott a Leuenberger Konkordiához, arra utal, hogy együtt akar dolgozni 
az Ágostai hitvallású Evangélikus egyházzal is. Az 1972-ben Kassán tartott 
zsinat óta a két egyház tagjai interkommunióban vannak egymással, tehát 
együtt élhetnek az úrvacsora sáíkramentumával. Szlovákiai református egy- 
házunk igyekszik erőfeszítéseket tenni az egyházi iskolák létesítése terü- 
letén is. Fontos, hogy az ifjúság a keresztyén hit és szeretet szellemében 
legyen nevelve. A mai szülők két nemzedéke és a mai ifjúság nem jelenték- 
telen része a hitetlenség légkörében nevelkedett fel. Hiszen az egyháztól 
elvették iskoláit. Most szeretné pótolni, amit lehet abból, amit évtizede- 
ken keresztül nem végezhetett. Igyekszik az iskolákon kívül ifjúsági köz- 
pontokat, tanulmányi központokat és vakációi táborokat is szervezni az 
ifjúságnak. Ezeknek a feladatoknak a gyakorlati kivitelezése azonban las- 
san halad. Egyházunknak Alistálban, Martoson, Kétyen, Rozsnyón, Léván 
és Vajánban van alapiskolája, Rimaszombaton és Léván gimnáziuma. Egy 
tanulmányi központ épült Deregnyőben, missziói központ Jókán és ifjú- 

sági központ Alistálban, a Kelet Szlovákiában lévő Nagykaposon 2008- 
ban már megkezdte működését a még nem egészen kész ifjúsági központ. 


Sajtószolgálat 


Mivel református egyházunknak nincs saját nyomdája, sajtószolgála- 
ta is nagyon szerény. Hivatalos lapja a két nyelven megjelenő Kálvinis- 
ta Szemle- Kalvínske Hlasy, egy területi lap: Református Újság és egy kis 
szlovák nyelvű folyóirat Duchovná Obnova. A politikai fordulat után 
örvendetesen emelkedett a Szlovákiában írt, vagy fordított kiadványok 
száma. Ezek közül itt azokat a teológiai vagy egyházi jellegű könyveket 
említjük meg, amelyeknek szerzője vagy fordítója Szlovákiában él, vagy 
egyházunk életéről tudósít. A könyveket vagy valamelyik itteni kiadó, 
vagy közösség, esetleg szervezet adta ki. 


Bogoly János művei közül a Templomaink című könyvben van legtöbb egy- 
házi vonatkozás, mert fényképekkel illusztrált könyvének tartalma Felső- 
Bodrogköz környéke templomainak az eredettörténete (188 oldal, 1996). 


Boiten Harm Jan holland lelkész Jónás jele című igehirdetéseket tartalma- 
zó könyvét László Emőke fordította (72 oldal, 2007). 


Czibor József: A Viharok szárnyán című könyve A deáki református 
keresztyén egyház története (216 oldal, 2006). 


Csémy Tamás összeállítása: Doctor universalis. Emlékkönyv Csémy Laos 
80. születésnapja alkalmából ( 202 oldal, 2003). 


Cséplő Ferenc: Réte — bástya és menedék. Helytörténet. Két egyházi könyv 
köré építve. 


Cséplő Veronika: A rozsnyói református keresztyén gyülekezet és templo- 
ma (60 oldal, 2005). 


Csomár Zoltán: A csehszlovák államkeretbe kényszerített magyar refor- 
mátus keresztyén egyház húszéves története (226 oldal, 1940). 


Dienes Dénes: Tanulmányok a Tiszáninneni Református Egyházkerület 
életéből (144 oldal, 1998). 

Erdélyi Géza: Erőt kaptok és tanúim lesztek. Igebirdetések, elmélkedések, 
interjúk (356 oldal, 2005). 


Erdélyi Margit, Peres Imre (Szerk) : Gaudium et corona. Tanulmánykötet 
Takács Zoltán tiszteletére 80. Születésnapja alkalmából (351 oldal, 2007). 


Édes Árpád - Halko József: Mindennapi kenyerünk. (2 kötet, 76+76 és 
80+80 oldal, 2004. 2007). 


Ferencz Anna: Hitből táplálkozva. Az 1674-es pozsonyi vértörvényszék 
elé idézett gömöri lelkészek és tanítók. (127 oldal, 2004). 


Filep Tamás Gusztáv: Koncsol László (A Szlovákiai Református Keresz- 
tyén Egyház volt egyetemes gondnoka) (2004 oldal, 1997). 


Fodor Ferenc: Az Exodus 1-4 fejezeteinek magyarázata. (204 oldal, 2002). 


Haraszy Károly: (Utánnyomás) Az Ungi Református Egyházmegye. Ada- 
lékok az Ungi Református Egybázmegye történetébez. (480 oldal, 1991). 


Hermán M. János (szerk) : Életvédelem magzatvédelem. A komáromi és 
nagyváradi konferencián elhangzott előadások. (108 oldal, 2000). 


Hodossy Lajos: Bátorkeszi István, a veszprémi gályarab-prédikátor (64 
oldal, 2004). 


Kamocsai Gál László: Emlékezzetek az előttetek jártakra (108 oldal, 
2000). 


Karasszon István: Ószövetségi ismeretek. Vallástanár szakos hallgatók 
számára. (134 oldal, 2006). 


Karasszon István-Molnár János (szerk.): A szent bely. Tanulmányok Dr. 
Erdélyi Géza tiszteletére, 70. Születésnapja alkalmából. (291 oldal, 2007) 


Kúr Géza: A Komáromi Református egyházmegye (334 oldal, 1993). 


Kúr Géza: Küzdelmeink. Három református egybáz története. (159 oldal, 
2000). 

Liptay Lothar: Kis találkozó a vallásokkal. Keresztények, keresztyének 
számára. (200 oldal, 2005). 


Liptay Lothar: A keresztyénség viszonya más vallásokboz (232 oldal, 2003). 


Medgyessy László: Miért hasonló a mennyek országa: Evangelizációs ige- 
hirdetések (38 oldal, 1998.). 


Molnár János: A keresztyénség. Keresztyén vallások és felekezetek. Jegy- 
zet. (161 oldal, 2003). 


Molnár János: Háború és erőszak a vallásokban. A SJE Református Teoló- 
giai Kara Vallástudományi szimpóziumának az előadásai (153 oldal, 2007). 


Nagy László: Szenczi Molnár Albert. A kutatás új útjai. (100 oldal, 1993). 


Pándy Bertalan: Testvéri szó mindenkihez a Jehova tanúiról. (218 oldal, 
1996). A könyv szlovák fordításban is megjelent (1999). 


Pándy Bertalan: Lélekvándorlás. Többször megismételt földi élet? (218 
oldal, 2000). A könyv szlovák fordításban is megjelent (2004). 


Pándy Bertalan: Meggyújtott gyertya. Egy felvidéki lelkipásztor életútja az 
idők viharaiban (260 oldal, 2003). A könyvet a szerző németre is lefordí- 
totta, kibővítve egyházunk történetének az összefoglalásával, és a Svájc- 
ban elhangzott igehirdetésekkel (447 oldal, 2008). 


Pándy Bertalan: A világ teremtése. 49 igehirdetés imádságokkal a 
Genezisből. (402 oldal, 2004). 


Pándy Bertalan: Örök élet. 120 igehirdetés imádságokkal, 16 igehirdetés a 
Monte Carlo — Trans World evangéliumi rádióban, tanulmányok, cikkek, 
előadások, énekfordítások az , Énekgyüjtemény?- ből és egy DVD lemez 
konfirmációi istentisztelettel, Úrvacsorával (1103 oldal, 2006). 


Pándy Bertalan: Nincs örök titok. ( Titkosrendőrségi dokumentumokkal - 
231 oldal, 2008). 


Pándy Bertalan: ÉNEKGYŰJTEMÉNY. A lelkipásztor körzetébe tarto- 
zó gyülekezetek részére, fényképezési eljárással. (103 oldal, 1974. 1994). 

Pándy Bertalan fordításai: 


Elisabeth Kübler — Ross és munkatársai: Éretté válni a halálra (192 oldal, 
2002). 


Jörg Zink: Feltámadás — Útban a fény felé (127 oldal, 1999). 


Jörg Zink: Vendégfogadó báz az út mellett. Az Úrvacsora és az Eucharisz- 
tia megértésébez (132 oldal, 2008). 


Pápai Dunántúli Halottas Énekes (146 oldal, 2002). 


Pásztor János: Liturgika - a magyar református istentisztelet múltja, jele- 
ne és jövője a Szentírás világosságában. (246 oldal, 2002). 


Pásztor János (összeállítás. ): Kis ágenda (200 oldal, 2004) 
Peres Imre (összeáll. ): Újszövetségi bibliaismeret. 2. (90 oldal, 1994) 


Peres Imre: Rövid bevezetés az Újszövetségbe. Az „ Újszövetségi bibliais- 
meret” 3. bővített kiadása. (124 oldal, 2001). 


Peres Imréné (összeáll): Református hittan I. A pozsonyi református egy- 
þázmegye belső használatára. (96 oldal, 1995). 


Peres Imréné (összeáll. ): Református hittan II. A pozsonyi református egy- 
þázmegye belső használatára. (83 oldal, 1995). 


Peres Imréné (összeáll.): Református hittan III. (87 oldal, 1997). 
Peres Imréné (összeáll.): Református hittan IV. (82 oldal, 1996). 
Prokop Mária: Somorja középkori temploma (64 oldal, 2005). 


Puntigán József (összeállitás): A Losonci Teológiai Szeminárium (144 oldal, 

Puntigán József: A Losonci Teológiai Szeminárium (1925-1939 186 oldal, 
2005). 

Somogyi Alfréd (szerk): Bibliaolvasó kalauz a 2008 évre (149 oldal). 
A Szeretetnaptár 1995-2008 évfolyamai 

Pándy Bertalan a Sajtószolgálat fejezetben jelzett könyveken túlmenően 
a totalitárius évtizedek alatt a holland testvérek megbízásából végzett sok 
gyakorlati teológiai fordító munkát itteni vasárnapi iskolásaink részé- 
re, amit a hollandok - miután a fordítás megtörtént és otthon kinyomtat- 
ták visszahozták, hogy azokat gyermekeinknek kiadhassuk. Sok brosúrát 
és füzetet fordított le javarészt magyar nyelvre és minden munkáját név- 
telenül végezte azokban az évtizedekben. A politikai változás után előbb 
svájci, majd holland testvérek segítségével adja ki könyveit. Ezzel a segít- 
ség-háttérrel tudja ajándékozni könyveit Szlovákiában minden lelkipász- 
tornak és a lelkészek egy részének Kárpátalján és egy néhány lelkésznek 
Magyarországon is. Ő tehát azért kér, hogy adni tudjon. 


Szociális szolgálat 


A Szlovákiai Református Keresztyén Egyház egy diakóniai közpon- 
tot épített. Gyülekezeteink nőszövetségei helyenként rendszeresen támo- 
gatják az állami szociális intézményeket, árvaházakat és öregek otthonát. 
Kerti termékekkel, ruházattal és élelmiszer csomagokkal segítenek. Ezek- 
nek az adományoknak az átadásakor az illetékes szociális intézményben 
az adományozó gyülekezet lelkipásztora istentiszteletet tart, Igét hirdet. 
Ezeken a gyülekezeti adományokon is láthatóvá válik, hogy ha a szívben 
szeretet és hit van, olyan emberek is tudnak másokon segíteni, akik maguk 
is szegények. Mert a hitből fakadó szeretet szívesen tesz jót. 


A legújabb helyzet 2011-ig 


A legutóbbi népszámlálás alkalmával Szlovákiában 109763-an vallot- 
ták magukat reformátusnak. 

2003-ban befejeződött Hanván a diakóniai és találkozó központ épít- 
kezése. Ebben az épületben már helyet kapott egy idősek otthona. 

Hosszú és nehézkes tárgyalások után 2004-ben megnyílt Komárom- 
ban a Sellye János egyetem. Ezen az egyetemen kapott helyet a Reformá- 
tus Teológiai fakultás is. 

A lévai gyülekezetben megnyílt egyházunk második gimnáziuma. 

Az egyházi iskolák ügye egyházunkban lassan halad, de ha figyelem- 
be vesszük, hogy a szülők és jelentékeny részben a nagyszülők nemzedé- 
ke, akiknek otthonaiban éltek a mai tanítványok ateista szellemben vol- 
tak nevelve, akkor nem látjuk helyzetünket reménytelennek. Egyetemes 

egyházunkban még nincs egyetlen óvoda sem, van azonban két kis és két 
nagyobb alapiskolánk és két középiskolánk. Alapiskoláinkban négyszáz- 
ötven körül van az iskolások lélekszáma és középiskoláinkban mintegy 
kétszáz diák tanul. 

Jó szolgálatot teljesít a nyugat-kassai egyházmegyében a Csécsen meg- 
szervezett Ifjúsági Központ. Ebben a központban különböző konferenci- 
ák és ifjúsági találkozók vannak. 

Az előzőkben már említettük, hogy Csécstől mintegy száz kilométer- 
re keletre Nagykaposon, amely az Ung-vidék szellemi központja - befeje- 
zéshez közeledik az ott évek óta épülő Ifjúsági központ. Ebben 2008-ban 
már megkezdődött a különböző gyermekprogramok, konferenciák és ifjú- 
sági rendezvények szervezése. 


Az egyházi ingatlanok visszaadásának nagy része már lezárult. A földe- 
ket és egyházi épületeket, amelyeket az ateista kormány 1948 után elvett, 
visszakapta az egyház. De azokat az ingatlanokat, amelyeket 1945 és 1948 
között a Benes dekrétumok alapján konfiskáltak el, nem kapta vissza az 
egyház. Tárgyalások már voltak ebben az ügyben, de azok eddig nem hoz- 
tak eredményt. 

Örömmel beszélhetünk azonban arról, hogy egyházközi kapcsolataink 
szépen fejlődnek. Jóllehet a politikai fordulat előtti lehetőségeink korláto- 
zottak voltak, külföldi egyházakkal és a más kontinensen levő ökumeni- 
kus közösségekkel nem szűnt meg a kapcsolatunk. Mint említettük egy- 
házunk az egykori magyarországi református egyháznak egy elszakított 
része. Ennek az egyháznak elszakított részei vannak Romániában, Kárpát- 
alján és az egykori Jugoszlávia területén is. Ezekkel az egyházakkal évti- 
zedeken át nem lehetett hivatalos kapcsolatunk. Ezekben az országokban 
népünk alá volt és alá van vetve egy hol durva, hol finomabb asszimilá- 
ló törekvésnek. Ez a törekvés sehol sem maradt eredménytelen. Ott élő 
népünknek a saját lelki szellemi kulturális és nyelvi örökségét megőrizni 
nehézzé vált. De most már legalább a meglévő nehézségek ellenére is kap- 
csolatot tarthatunk ezekkel a különböző országban élő testvéreinkkel. 

Nagyon jó, hogy végül is megszületett az Egyetemes Magyar Refor- 
mátus Zsinat, ahol közös ügyeinket, problémáinkat meg tudjuk egymás- 
sal beszélni. Igyekszünk ezt az adott lehetőséget minden vonatkozásban 
kihasználni. Szaporodnak az egyházi vezetők találkozói és ahol ez nincs 
vízumhoz kötve a különböző ifjúsági csoportok és partner-gyülekeze- 
tek találkozói. Megvan az a reménységünk, hogy lelki, szellemi és nyel- 
vi egységünket a határok változtatása nélkül is előbb, vagy utóbb hivata- 
losan is kifejezésre juttathatjuk. Nem tudjuk elfelejteni azt az időt, hogy 


452 


szülőföldünkön, ahol atyáink és őseink éltek anyanyelvünk miatt jogvesz- 
tettek és hontalanok voltunk. Az ezt okozó gondolkodásmódnak a követ- 
kezményeit jogilag még ma is érezzük. Azokban az években idegennek 
tartottak bennünket Magyarországon, mert mi az ország határain kívül 
élünk, de idegenek vagyunk szülőföldünkön is, mert nem tartozunk az 
államalkotó nemzethez. Ezért deportáltak bennünket és ezért csukták be 
iskoláinkat, egy országnak se lehettünk állampolgárai. Ilyen körülmények 
között a kettős állampolgárságot egy kicsit rehabilitációként értékelnénk. 


Nagy örömünkre szolgál, hogy 2009-ben megvolt Magyarorszá- 
gon a Magyar Reformátusok Alkotmányozó Zsinata. Nagyon sajnál- 
juk, hogy a mi egyházunk, tehát A Szlovákiai Református Keresz- 
tyén Egyház Elnöksége az együvé tartozás hitelesítő jeleként, nem 
írta alá az Alkotmányozó Zsinat alapokmányát. E sorok írója nem 
érti, miért kell a politikai életben sajnálatosan felmerülő feszült- 
ségeknek az egyházban is megmutatkozni. Egyházunk szlovák tag- 
jainak nagy része Kelet Szlovákiában él. Amikor ott a Csehszlová- 
kia kettéválása után az egyházban is éppen a mi legtöbb szlovákot 
számláló Ungi Egyházmegyénkben szavazást rendeltünk el a szlo- 
vák gyülekezetekben, nem minden szlovák gyülekezet szavazott 
a szlovák egyházmegyéhez tartozás mellett. Mint az előbbiekben 
említettük, voltak semleges, és a magyarokkal együtt maradni aka- 
ró gyülekezetek is. A többség a különválás mellett szavazott, de 
hangsúlyozták, hogy döntésüket nem nacionalista érzület, hanem 
a kétnyelvű gyűlések hosszadalmasságának a fárasztó terhe moti- 
válja. De e-mögött az is ott van, hogy egy részük ismeri sok évszá- 
zados közös történelmi múltunkat, és azt is, hogy lélekszámban a 
Magyarországhoz tartozás évszázadaiban is gyarapodtak. Annak 
ellenére, hogy református egyházunkban a régi statisztikai adatok 
szerint 1920-ban csak 0.4% volt a református szlovák lakosság, az 
egyház vezetői azonnal, amikor azt kérték, lehetővé tették nekik a 
gyülekezeti életben a saját nyelvük használatát, majd anyanyelvű 
imádságos és énekeskönyveket nyomtattatott ki részükre az egy- 
ház. Ezen kívül eljutott hozzájuk Szikszai György nevezetessé lett 
, Keresztyén tanítások és imádságok" című könyvének 1805 körül 
kiadott cseh fordítása. A fordítás munkáját Végh János végezte, aki 
egyike volt annak a lelkész-csoportnak, amelyik a II. József által 
kiadott , Türelmi rendelet" után ment Magyarországról Csehor- 
szágba, mert addig ott éveken át tilos volt protestáns istentisztele- 

tet tartani. E sorok írójaként volt alkalmam megismerni, milyen 

volt a Türelmi rendelet utáni idő Csehországban, mert 1949-től 
1954-ig prágai teológus voltam, és a Magyarországról Csehország- 
ba ment lelkipásztorok sok magyarul írt levelét kellett cseh nyelv- 
re fordítanom. A lelkészi szolgálatot csak a Magyarországról Cseh- 
országba menő lelkészek végezték mindaddig, amíg Magyarorszá- 
gon, vagy magyar segítséggel végzett lelkészek nem voltak kiké- 
pezve. Addig az ott szolgáló magyar lelkészek a hivatalos levele- 
ket is magyarul írták, hiszen a cseh nyelvet ők is csak szolgálat 
közben tanulták. Leveleikből nyilvánvalóvá válik, hogy a szegény- 
ség ott még sokkal súlyosabb volt, mint Magyarországon. Az évek 
során át lakatlan lelkészlakások igen elesett állapotban voltak, és 
ezeknek a lelkészeknek nemcsak az idegen nyelvvel kellett bir- 
kózniuk, hanem a szükséggel is. Némelyek közülük, akik a szüksé- 
get elviselhetetlennek látták, néhány évi szolgálat után visszatér- 
tek Magyarországra. A Magyar Ref. Egyház nemcsak odáig ment a 
testvéri segítségnyújtásban, hogy fiatal lelkészeket, végzett teoló- 
gusokat küldött a nehéz helyzetben levő cseh testvéreknek, hanem 
odáig is, hogy cseh teológusokat fogadott a magyarországi teoló- 
giákon, hogy a Türelmi rendelet után normalizálódjon az egyház 
helyzete Csehországban. Elődeink, egyházunk akkor élt vezetői 
tehát az akkori nehéz idők közepette is megtartották Megváltónk 
parancsát: „Ahogy én szerettelek titeket, ti is úgy szeressétek egy- 
mást." Urunk tehát az övéitől áldozatot hozni is tudó szeretetet vár, 
de nem túlterhelni akarja övéit, hanem azt akarja, hogy a legáldot- 
tabb kincsként kezelt szeretet-tőke, nekünk kamatozzon a hálás 
viszontszeretet kamatjával. Szülőföldünkön nekünk sem lehetnek 
példaképeink a 20. és 21. század itteni politikusai. Azok nagy része 
a szívükben lévő gyűlöletet, a hatalom és gazdagodás utáni vágyat, 
a diplomatikus hazugságok aranypapírjába csomagolva tárják fel 
azok előtt, akik által el akarják érni céljukat. Így született és így ért 
célhoz a Trianont eredményező diplomácia. Egyházi közösségeink- 
ben gyakran elhangzik a vélemény, hogy az egyház, különösen a lelkipász- 
tor, ne politizáljon. Aki így vélekedik, át kell gondolnia, mit jelent ez a szó: 
politika. A szó gyökere közösséget jelent. A politizálás tehát a közösség 
ügyeiről való beszédet, vagy közösségi ügyek intézését jelenti. Az embe- 
ri társadalomban sokféle közösség van. Áldott közösség lehet az egyház, 
ha tagjait hit köti össze. De ahol egy közösség tagjait nem a hit és nem a 
szeretet köti össze, ott gyakran sokféle akarat és érdek ütközik egymás- 
sal. A hívő ember, akinek a szívében a hittel együtt szeretet is van, kerü- 
li az ütközéseket, ezért ilyen politizálásban nem akar részt venni. De egy 

társadalomban, ahol sokféle ügy intézése kerül terítékre, amennyiben ez 
lehetséges, azokon részt kell venni a hitben élő embereknek is. A totali- 
tárius hatalom évtizedeiben hozhattak könnyen az egyházat diszkriminá- 
ló határozatokat úgy, hogy azokon az egyház képviselete nem volt, nem 
lehetett jelen. Nagyon fontos azonban az, hogy ahol a hitben élő emberek 
ügyeit intézik, azt Jézus Krisztusnak olyan követői intézzék, akik nem- 
csak az egyházalkotmányban deklarálják, hogy hitünk és életünk egyetlen 
szabályozója a Szentírás, hanem féltő szeretettel vigyáznak is arra, hogy a 
Szentírás alapvető szeretet-parancsát mindenki komolyan vegye. Ha nem 
ez történik, szánalmas állapot alakul ki, mert ott az egyház nemcsak a sze- 
retet parancsát szegi meg, hanem uralkodik is az övéi felett. Jézus pedig ezt 
megtiltotta, amikor ezt mondta: Aki közöttetek nagy akar lenni, legyen a 
többiek szolgája. A mi életrendünkben nem uralkodhat senki az embertárs 
felett. Az igazi nagyság az embertárs javára végzett szolgálatban ölt testet. 

Ha történelmi távlatokban nézzük sok balsorssal tépett nemzetünk 
múltját, jóleső érzéssel mondhatjuk, hogy egyházunk vezetői a múltban 
a Szentírás mérlegén mérve is emberséges és egészséges kisebbségi politi- 
kát gyakoroltak. Magyarországi viszonylatban, ebben a könyvben a gróf 
Teleki Pál neve van említve, aki az 1940-es években volt az ország minisz- 
terelnöke és nagyon emberséges nemzetiségi törvényt alkotott. Az első 
magyar király ebben a vonatkozásban is jó örökséget hagyott Imre fiára, 
és ezt az örökséget a magyar királyok törvényszerűen megtartották. Ezt 
a magyar történelemírás konkrét irodalmi és néprajzi tények tükrében 
mutatja ki. Trianon mégis azért lett, mert voltak politikusok, ravasz diplo- 
maták, akik a nemzetiségek elnyomásának hamis vádjával vádolták meg az 
országot és az illetékesek hagyták magukat félrevezetni, nem ellenőrizték 
a politikusok lavinaként Magyarországra zúdított vádjainak néprajzi, tör- 
ténelmi, és földrajzi igazságát, és hagyták magukat félrevezetni. A félre- 
vezetés tényeiről és annak részletkérdéseiről évtizedeken át még beszélni 
sem nagyon lehetett. A félrevezető adatokhoz, ha arra alkalom adódik, 
még ma is, felelős őrhelyen álló emberek is hivatkoznak. E sorok írójának 
ezzel kapcsolatban két vonatkozásban is van személyes tapasztalata. 1994- 
ben, amikor már a berlini fal is eltűnt, mi is örültünk, hogy eljuthatunk a 
szomszéd országokba, és egyházi vonalon is találkozhattunk hazánk más 
országokhoz csatolt részein élő hittestvéreinkkel, akikkel évtizedeken át 
nem lehetett kapcsolatunk. Az első találkozások öröméből fakadt a gon- 
dolat, egy olyan zsinat szervezésére, ahol időnként összejöhetnénk és 
közös ügyeinket, gondjainkat megbeszélhetnénk. Egyházunk két püspö- 
ke ebben az ügyben összeköttetésbe is lépett a Református Világszövetség 
európai szekciójával, amely Genfben székel, és megdöbbentünk, amikor 

azt a választ kaptuk, hogy a zsinat megvalósítását nem javasolják, mert az 
nacionalista szándékból fakad, és ez a gondolat ellentétben van az egyház 
egyetemességének, katolicitásának a gondolatával. Mint már említettük a 
levélre Dr. Hegedűs Lorant püspök alapos, teológiai alapokra helyezett, 
a zsinat nem engedélyezésének az indoklását elfogadhatatlannak nevező 
választ írt. Svájci tanulmányutam óta sok egyházi kötődésű ismerősöm van 
Svájcban, és mivel én is a zsinat kezdeményezőihez tartoztam, lelkiisme- 
reti kötelességemnek tartottam, hogy a veszély elhárítása érdekében én is 
minden tőlem telhetőt megtegyek. Tíz ismerősömnek levélben írtam meg 
az üggyel kapcsolatos helyzetünket, és kértem segítségüket. Közben ven- 
dégeim is érkeztek Svájcból, és azoknak még aprólékosabban el tudtam 
mondani a tilalom elleni argumentumainkat. Ezt nagyon szívesen tettem, 
mert megtudtam, hogy a Református Világszövetség főtitkára egy egykori 
prágai teológustársam, és sejtettem, hogy az egykor közös hazában élt, de 
Trianon óta utódállamokhoz tartozó magyar reformátusok közös tanács- 
kozó zsinatának a tervét nem a Református Világszövetség, hanem annak 
cseh főtitkára nevezi meggátolandó nacionalista törekvésnek. Ő vezeti a 
gyűléseket, és a világszövetség tisztviselői udvariasan elfogadják koncep- 
cióját. Leveleim címzettjei közt akadtak olyanok, akik egyházi lapok- 
ba cikket írtak az üggyel kapcsolatban, olyanok is, akiknek volt alkalma 
személyesen is meglátogatni a Református Világszövetség genfi intézmé- 
nyét és a valós helyzet ismeretében bírálták a Ref. Világszövetség ügyin- 
tézését. De egy férfi a leveleim címzettjei közül időközben meghalt, és a 
levelet már csak özvegye vette át. Ez a család, akiknél többször meghívtak 
egy-egy családjukban töltendő esti beszélgetésre, meglehetősen ismer- 
te itthoni kisebbségi helyzetünket. Amikor az özvegy megkapta levele- 
met, amelyik éppen kisebbségbe kényszerített létünk egyik fájó pontját 
érintette, segíteni akart nekünk igazságos ügyünkben, de tanácstalan volt. 
Elment tehát gyülekezetük vezető lelkészéhez, az egyházunkban Európa- 
szerte ismert nevezetes emberhez, Walter Lüthihez, aki azt tanácsolta neki, 
hogy küldje el levelemet Genfbe, a Református Világszövetség európai 
központjába. Így került a levél éppen ahhoz az emberhez, aki püspökeink 
ez ügyben nekik írt levelére, azzal az indoklással, hogy a gondolat etni- 
kai okokból fakad, és a keresztyén hitet nem lehet etnikai érdekek szolgá- 
latába állítani, mert az nem lenne összhangban az egyház katolicitásával, 
elvetette. Ez az egykori prágai teológustársam a fakultás egyik professzo- 
ra, majd a Református Világszövetség európai részlegének a főtitkára lett. 
Az özvegy által Genfbe küldött levelemre kapott választ aztán a meghalt 
címzett özvegye elküldte nekem, és az, mint az igazi okot világosabban fel- 
táró értékes dokumentum, belekerült a Nincs örök titok című könyvem- 

be is. Ebben a válaszlevélben az ügyet intéző professzor - főtitkár igazolni 
próbálja, miért utasították vissza a magyar zsinat tervét, de közben olyan 
valótlanságokat állít, hogy: „szlovákiai református egyházunk lélekszá- 
mának a harmada vagy negyede szlovák, akiknek a magyarsághoz nincs 
semmi köze, csak az 1918-ig tartó elnyomás emléke." Mindkét adat távol 
áll a valóságtól. Nemcsak azért, mert magyar történészek szerint a szlo- 
vákok ősei mintegy kétszáz évvel később érkeztek a Kárpátok közé, mint 
magyar őseink. Hiszen az a kor még a népvándorlás kora volt. Az ázsi- 
ai bölcsőből kinőtt népek hazát kerestek. Az itt élők kedélyének a meg- 
nyugtatása végett, — mivel ebben a vonatkozásban is fantasztikus elméletek 
láttak már napvilágot, - jó lenne ezeket az adatokat is tisztázni. Ebbe a tör- 
ténelmi kutatómunkába be kellene vonni semleges kutatókat is. De az itt 
élő népek mostani körülményei közt nem ez lenne a legfontosabb. 

A Református Világszövetségnek az én egykori prágai diáktársam által 
írt negatív határozata nem a valós helyzet tükre azért, mert mind az egyko- 
ri Csehszlovákiában, mind a mai Szlovákiában a politikusok beolvasztás- 
ra irányuló törekvése által ugyan a szlovákok százalékaránya az egyházban 
is növekedik, de távol áll a 33 — 34 %-tól. A mostani állapot 12 %. A gen- 
fi válaszlevél abban sem tükrözi a valóságot, hogy az együttélés évszázadai 
folyamán a szlovákoknak semmi köze nem volt a magyarokhoz, csak az 
1918-ig tartott elnyomás emléke. Sok-sok családban alakult ki jó barátság a 
két nép között. Sok száz családba jöttek a hegyek közt élő szlovák család- 
tagok aratáskor aratni. Sokan évtizedeken át az ismerős családokhoz men- 
tek, és hagyományos munkabérük volt a , minden tizedik kereszt." Az ara- 
tás heteiben ezek a szlovák aratók a gazda család vendégei voltak. Aratás 
után aztán nagy örömmel szállították, vagy szállíttatták a jó néhány mázsa 
kenyérmagot haza. Ezeknek a családoknak így biztosítva volt egy évre való 
kenyerük. Ősszel, rendszerint októberben aztán jöttek a szlovák asszonyok 
kendert vágni és tilolni, mert a hegyeken kendert sem lehet termelni. A sík 
vidéken élő magyarok kendert, vagy lent is termeltek. Ezt, amikor megnőtt 
és eljött az ideje, kinyűtték, majd tóban vagy folyóban áztatták, a kiázta- 
tott kendert megszárították, és várták a szlovák asszonyokat, akik a vágás és 
tilolás munkáját szívesen végezték, mert a vászonra is szükség volt minden 
családban. A szlovák férfiak alsó és felső ruházatának nagy része akkor még 
a családokban szőtt vászonból készült. A magyar családokban is szükség 
volt vászonra, mert abból díszesen szőtt kendőket, háziszőttes szőnyegeket, 
törlő és törülköző kendőket és ágyba való lepedőket szőttek. De a szlovák 
asszonyok is megtalálták számításukat, mert munkájuk végterméke a poz- 
dorjától megtisztított szösz volt, amit hazavittek, otthon fontak, szőttek és 
az így készült vászonból a szükséges ruhadarabokat családjuknak elkészítet- 

ték. A magyar családokban töltött munkaidő folyamán ők is a magyar csa- 
lád vendégei voltak. Tehát a genfi válaszlevél nem az igazságot tartalmazta, 
de a hozzájuk érkezett püspöki argumentumok, az ügyet közlő újságcikkek 
és személyes tiltakozások végül is megtörték a jeget, és a Református Világ- 
szövetség jóváhagyta a magyar Egyetemes Zsinat megalakulását. 

Most az lenne a legfontosabb, hogy az itt élő népek megfogják 
egymás kezét. Komolyan, és hálaadással kell venni Istentől, hogy 
nekünk itt adott hazát. Itt születtünk, évszázadok óta egymás mellett 
élünk. Ne arra tékozoljuk rövid földi életünk idejét, hogy néhány 
olyan emberre hallgassunk, akik nem tudnak komolyan gondolkod- 
ni. Ne engedjük magunkat gyűlöletre tüzelni az embertársak ellen, 
csak azért, mert más az anyanyelve. Legyünk annyira műveltek, 
hogy a műveletlenségnek ezt a jelvényét nem viseljük. Akik ilyen 
irányba akarnak vezetni, törekvéseik mögött az egyéni haszon, a 
hatalomvágy, az embertársak fölötti uralkodni akarás van. Fogjuk 
meg tehát egymás kezét és munkáljuk közös hazánk javát. Ez lenne 
az első lépés ahhoz, hogy az anyanyelvünket sújtó diszkrimináció 
minél hamarabb megszűnjön. Nekünk fáj Trianon. Félrevezetett és 
hatalomra törő gonosz emberek hosszú ideig előkészített munkájá- 
nak az eredménye ez. A kesergéssel ezen nem tudunk segíteni. De 
azzal igen, ha megragadjuk az Isten által elkészített új lehetőségeket, 
amelyek már részben megvannak, vagy most vannak kibontako- 
zóban. A gazdaság vonalán, sőt egyházi életünk egyes területein 
már megvalósítható a határokon átívelő együttműködés. Éljünk 
vele hálaadással. A nehezen megvalósult Magyar Egyetemes Zsi- 
nat, amelynek megvalósulásában nekem is részem van, valójában 
előszobája volt, az alkotmányozó zsinatnak, azért örülnék, ha az 
azon hozott döntéseknek a mi Szlovákiai Református Egyházunk is 
aláíró tagja lenne. Sajnálatos, hogy ez nem történt meg. 

A mi egykori egyházmegyénkben, a Csicserben lezajlott választá- 
si folyamat igazán jó kiindulópont lehetett volna ahhoz, hogy ebben 
az irányban tovább haladva a szlovák gyülekezetek többsége tisztelettel 
beszéljen a közel ezeréves közös történelmi múltról és annak az örökség- 
nek egyházunkban ma is nyomot hagyó, és megbecsült továbbviteléről. A 
közös egyháztörténelmi múlt, amely szinte mindvégig harmonikus és így 
példás szép együttélés volt, elég mély gyökereket hagyott a szlovák nép- 
ben ahhoz, hogy ennek tiszteletteljes emlékét ma is ébren lehessen tartani 
a ma élő nemzedékben. Egy ilyen lelkületű nyilatkozattal nem tagadnák 
meg nemzeti hovatartozásukat, és egyben hangot adnának az egyházban 
élő testvéri együvé tartozás tudatának is. Kár, hogy ebben az egyháztör- 

ténetileg fontos fordulóban, amikor az idő megérett egy új alkotmányozó 
zsinat tartására, nem volt ki őket ilyen irányú lelkigondozással útnak indí- 
tani a közös jövő felé. Az ilyen irányú lelkigondozás képviselné az egy- 
ház küldetéséhez méltóan a jövőt. Remélem, hogy az illetékes vezetők, 
ha késve is, megtalálják annak helyes módját, s így ez a sajnálatos állapot 
még gyógyítható lesz. Mi nyugodt lelkiismerettel emlékezhetünk és emlé- 
keztethetünk a régi Magyarországon együtt töltött közös múltra. Ma itt a 
magyarok lélekszáma folyamatosan csökken, ez sem véletlenül történik, de 
azt is tudjuk, hogy ennek napjainkban több oka van. Tény viszont, hogy 
a szlovákok egykori elnyomása, amire Trianon összekovácsolói, és azok- 
nak utódai ok nélkül hivatkoznak, enyhén szólva hazug mese. Trianon, 
illetve a Benes dekrétumok után az itt élő magyarok elvesztették állam- 
polgárságukat, hontalanokká lettek a szülőföldjükön. Minden községbe 
kineveztek egy szlovák komiszárt, azzal a céllal, hogy magyarázzák meg 
a magyaroknak, hogy ők szlovákok, de az évszázadok folyamán, elnyom- 
ták őket, és szlovákokká lettek. Ha Csehszlovákiában akarnak élni, szlo- 
vákoknak kell magukat vallani, akkor ittmaradhatnak. Amikor engem is 
sok ezer más emberrel együtt elhurcoltak hazulról, mondva hogy csak egy 
kis munkára visznek, sok megpróbáltatás után szovjet fogságban kötöt- 
tünk ki. Amikor háromévi távollét után útban voltam hazafelé és Debrece- 
nig eljutottam, ott azt az utasítást kaptam, hogy utazzak Budapestre, mert 
szülőföldem Csehszlovákiához tartozik és oda csak útlevéllel lehet men- 
ni. Budapesten, a nagykövetségen kérésemet azzal utasították vissza, hogy 
szülőföldemen csak szlovákok vannak. Ellenvetésemre, hogy azért ez nem 
így van, nagyon udvariatlanul azt mondták, hogy igen, voltak olyan elma- 
gyarosodott szlovákok, akik magyarnak vallották magukat, de azokat 
áttelepítették Magyarországra. Megadták a Budapesten levő kitelepítési 
kormánybizottság címét, hogyha testvéreim magyarnak vallották magu- 
kat, ott megkapom a címet, hol élnek Magyarországon. Elmentem ebbe a 
hivatalba, de ott nem találták testvéreim címét. Visszatértem a Csehszlo- 
vák nagykövetségre és kértem őket, hogy ha nem akarnak útlevelet adni, 
pecsételjék le a , Hazatérő hadifogoly igazolványomat” Ezt a kérésemet 
is megtagadták, pecsétet sem kaptam. Isten azonban gondoskodott róla, 
hogy mégis hazajussak. Hazatérésem után a szülőfalum komiszárja hamar 
meglátogatott, és mivel nem voltam hajlandó magamat szlováknak vallani, 
a hadifogság után újabb nehéz időszak várt rám. 

* ok k 

Amikor 1938-ban a Bécsi döntés után a trianoni határok megváltoztak, 
mert a magyarlakta területek jelentékeny része vissza lett csatolva Magyar- 
országhoz, az ország akkori miniszterelnöke a Kassán tartott beszédé- 

ben, amelynek a kormány nemzetiségi politikája is része volt, részletekig 
menően kifejtette, hogy Irianon után is a hagyományos, messzemenően 
humánus nemzetiségi politikát fogják gyakorolni. Felvidéki egyházunkban 
a szlovákok vannak kisebbségben, és tudatosítanunk kell, hogy nekünk 
elsősorban a saját népünk szellemi örökségét, anyanyelvünket kell ápolni 
és megtartani. Mindnyájan a Teremtő akaratából élünk a földön és minden 
nyelv egy sajátos szellemiség hordozója, amellyel gazdagíthatjuk egymás 
életét. Fogadjuk ezt hálás szeretettel, szeressük és ápoljuk a magunkét, a 
másét pedig tartsuk tiszteletben. Mert ez a mi utunk. 

Ha valaki őszinte hittel vállalja az Isten útjain, a keskeny úton járást, 
Isten megtartja rajta, mert ezen az úton ő velünk jár. Ha erről megfeled- 
kezünk, sokszor nehéznek, gyötrelmesnek, vagy egyenesen zsákutcá- 
nak tűnik ez az út, pedig ez az egyetlen út, amelyen Isten ígéretei meg- 
valósulásához érkezünk. Én most a nyelvekre gondolok. Kis középisko- 
lás koromban kezdtem tanulni németül. Tanárnőnk a második félévtől 
kezdődően, amikor szókincsünk még gyenge volt, minden órára felad- 
ta a tankönyvből néhány sornak a megtanulását. Míg kevés szót tudtunk, 
nehéz volt a szöveg megtanulása, és bosszantott ez a nyelvtanulási mód- 
szer. De a későbbiekben megmutatkozott, hogy ennek a módszernek is 
megvan az az előnye, hogy a megtanult olvasmányokkal együtt bizonyos, 
a nyelvre jellegzetes szófordulatok, kifejezések is rögzítődtek, amelyek 
által az ember bátrabban beszéli a nyelvet. A latin tanárnak más módszere 
volt. Rokonszavakat és grammatikai szabályokat kötött csokorba, amely 
során izgalmas összefüggésekhez, szinte kalandos felfedezésekhez jutot- 
tunk a nyelv-világban. 

x ok k 

Közben engem is elsodort hazulról a háború vihara, és végül egy szov- 
jet hadifogolytáborban kötöttem ki. Sok próbatételen kellett keresztül- 
mennem, köztük volt az éhezés és a fogoly sorshoz tartozó durva 
bánásmód, de elhatároztam, hogy ha oda sodort a háború vihara, tanul- 
nom kell az orosz nyelvet is. Ceruzához és papírhoz nagyon nehezen 
jutottam, és a munka is nehéz volt, mert követ kellett nagykalapáccsal 
törni és targoncával 30-40 métert tovább tolni a kijevi röptér beton kifu- 
tójának a nagyobbításához. Én mégis elhatároztam, hogy minden nap 
megtanulok legalább 20-25 szót. Mindig borzadva gondoltam az olyan 
emberekre, akik csak a saját nyelvük megtanulását szeretnék mindenki- 
re ráerőszakolni, mintha ők lennének a világ központja. Szótárhoz jutni 
sem tudtam, ezért munka közben is, targoncát tolva is megálltam az orosz 
őr mellett, rámutattam néhány közelünkben lévő tárgyra, vagy eszköz- 
re, hogy mondja meg annak orosz nevét, amit egy rövid ceruzával hamar 

leírtam. A táborban az egyik ottlévő tisztet kértem meg, akinek szállás- 
helyén mindig volt egy napilap, abból írtam ki néhány szót, és kértem, 
magyarázza meg nekem, mit jelentenek azok. Ez nehezebben ment, mert 
az elvont fogalmaknak a jelentését nehezebb megmagyarázni, de a tiszt 
jóakaratú ember volt, szívesen segített, és örült a tanulásban elért eredmé- 
nyeknek. Mivel a táborban németek is voltak, munka közben gyakoroltam 
a németet is. Egy év múlva egy más tábor német-orosz-magyar tolmácsa 
és vezetője lettem. Háromévi fogság után segített haza Isten. Itthon tud- 
tam meg, hogy kollektív-bűnös és hontalan vagyok a saját szülőföldemen. 
Mivel szülőföldemen sok száz magyar iskolát bezártak, át kellett mennem 
az ismét visszatelepített határon Magyarországra, és így ismerkedtem meg 
az éjszakai határon átszökésekkel, finánc és határőrlaktanyák zárkáival. 
Ezek átvészelése után Prágába jutottam, hogy prágai teológus legyek. Ez 
csak nagy jóakarat és testvéri segítség által valósulhatott meg. Jóakaratú 
jótevőm a teológiai fakultás neves professzora, hosszú időn át dékánja, J. 
L. Hromádka volt. Szorongatott körülmények közt, a Sárospatakon letett 
érettségi, éjszakai határon átszökés után, ahol letartóztattak, egy napot és 
éjszakát a fináncok zárkájában töltöttem, és ezek után mentem Prágába, 
mert Szlovákiában még erős volt a magyar-üldözés. Prágában Hromádka 
professzor lett a „védő angyalommá." 

A teológiára beiratkozásnak előfeltétele lett volna a nosztrifikációs vizs- 
ga, amely a Csehországban megkezdeni akart stúdium előtt elfogadhatóvá 
tette volna a sárospataki érettségit. De csehül még nem tudtam, ezért mind- 
ezeket meg kellett volna előzni a cseh nyelvvizsgának. Ehhez készülni kel- 
lett volna és a háborús körülmények és a szovjet fogság miatt már így is 
öt évet vesztettem el. Hromádka professzor végül úgy intézte el ügyemet, 
hogy magára vállalta a jótállást értem, hogy a második szemeszter végére 
bepótolom a nyelvi hiányosságot. Szerencsére az első két szemeszternek ő 
volt a főelőadója. Megígérte, és meg is tartotta, hogy minden előadása után 
szán rá 10 percet, hogy előadását nekem németül összefoglalja, amit én 
meghallgattam, és utána azonnal jegyzeteltem. Így segített áthidalni a kez- 
deti nehézségeket és így tudtam a szemesztervizsgákat becsülettel letenni. 
Közben néha meghívott családjukhoz, és többek között elmondta nekem, 
hogy nagyon örül, hogy segíthet nekem a fakultáson helyt állani, mert 
ő ezzel legalább egy kicsit viszonoz abból a nagy jótéteményből, amit a 
Magyar Ref. Egyház cselekedett akkor, amikor II. József Türelmi rende- 
lete után végzett teológusokat és lelkészeket küldött Csehországba, ahol 
azelőtt sokáig tilos volt protestáns istentiszteleteket tartani. Én is nagyon 
örültem a segítségének is, és annak is, hogy akkori hányatott életünk pró- 
batételes körülményei között, amely rám is azért nehezedett, mert magyar 

vagyok, most valaki éppen magyarságomért hajlik hozzám, Isten felé is for- 
duló és az ő nevében jótéteményt gyakorló testvéri szeretettel. Hromádka 
professzor ezt a jótéteményt folytatta azzal, hogy a totalitarizmus évtize- 
deiben, amikor egyházunknak nem volt teológiája, fogadta a református 
teológiára jelentkezőket, de a felvehető teológusok számát az állam hatá- 
rozta meg. Ezzel pedig nyilvánvalóvá lett, hogy az ateista ideológiára épülő 
államhatalom diszkriminálja az egyházat. Ez a tény sok gyötrelmet okozott 
Hromádka professzornak, mert egy ideig Amerikában végezte professzori 
munkáját, és amikor hazajött és talentumait otthon akarta gyümölcsöztet- 
ni, honfitársai egy részének az volt a benyomása, hogy kompromisszumot 
kötött a párt-állam ideológiájával. Én, aki előtt egy náluk történt látoga- 
tásom alkalmával őszintén kitárta a lelkét, tudom, hogy azok, akik ezt 
gondolják, nem ismerték őt igazán. Igazi énjét nemcsak élete utolsó éve- 
iben tett nyilatkozatai, hanem a németül írt: „Evangelium für Ateisten” 
című könyve is megmutatja. Ebből a könyvéből kiérződik, milyen őszinte 
emberséggel fordul azokhoz, akiket élethelyzetük, felületes és a mélyebb 
összefüggéseket nem kutató életstílusuk, a bibliaismeret hiánya, vagy kar- 
rierista hajlamuk, az ateizmus felé sodortak. Ismerte a gazdasági élet sok 
területén meglévő igazságtalanságokat, és szükségesnek tartotta azoknak 
gyors gyógyítását, de szükségesnek tartotta az e betegséget legembersé- 
gesebben gyógyító, leghatékonyabb gyógyszer megismerését, és gyakor- 
lati alkalmazását is. Ezt a gyógyszert nem most kell feltalálni, mert az már 
évszázadok hosszú sora óta az ember kezében van. De az örökké siető, a 
szebb, boldogabb jövő után rohanó ember elrohan mellette, mert alig tud 
róla valamit, vagy azért nem használja, mert nem is tud róla. Ez az embe- 
ri társadalom sok baját és sebét gyógyító orvosság az evangélium, az Isten 
Igéje. Akik ezzel a gyógyszerrel, következetes őszinteséggel élnek, azoknak 
gyógyul, élhetőbbé, szebbé és boldogabbá válik az élete. Ha mindezt abban 
a korban egy teológiai professzor bátran el merte mondani, az nem meg- 
alkuvás, hanem becsületes, és lelkiismeretes egyházi szolgálat volt. Ebben 
a vonatkozásban én is tanítványa vagyok a gyakorlati teológia, különösen 
a lelki-gondozás, és a rendszerező szisztematika egykori prágai és sáros- 
pataki professzorainak, tehát Hromádka Józsefnek is. Sárospatakot azért 
említem, mert amikor a szovjet fogságból hazakerültem, és az otthoni mos- 
toha kisebbségi sors keservei miatt már öt iskolaévet elvesztettem, Sáros- 
patakra szöktem az akkor lezárt határon át, és bár az elvesztett évek miatt 
még csak hetedikes gimnazista voltam, - mégis, amikor meg tudtam olda- 
ni, a teológián elhangzó előadásokat is hallgattam. Említett könyvében 
Hromádka professzor finom érzékenységgel, és emberséges testvériesség- 
gel szólítja meg az ateistákat, és hívogatja őket, hogy legyenek a szeretet 


462 


nagy tanítómesterének, Jézus Krisztusnak a tanítványaivá, aki az örökké- 
valóság távlatait is felmutatva hívogatja a szerető szívű emberiség — saj- 
nos -- nem túl népes családjába éppen azokat, akik ettől a családtól távolra 
kerültek. Ezzel valójában azt mondja el nekik, hogy az emberi társadalmat 
nem lehet az erőszak eszközével meggyógyítani. Az erőszak a háború esz- 
köztárához tartozik. Az anyagi javak egyenlőtlenül elosztott állapotát, ami 
betegség szimptóma, nem lehet úgy meggyógyítani, hogy attól, akinek több 
van, elvesszük, és odaadjuk annak, akinek nincs, vagy nagyon kevés van. 
Ezt csak olyan lelkületű emberek tartanák helyes megoldásnak, akikben 
krisztusi lelkület van. Másoknál ez olyan következménnyel járna, amely 
valamilyen formában pusztulást, vagy pusztítást eredményezne. Pusztí- 
tást, ha a tulaadonjogában megsértett mögött ott áll a társadalom jogrend- 
Je, mert ebben az esetben a tulajdonos harc árán is vissza akarná szerezni 
elvesztett tulajdonát. Az ilyen harcoknak pedig sok esetben élet-áldoza- 
tai vannak. Ha viszont a jogaiban megsértett mögött már nem áll a társa- 
dalom jogrendje, a volt tulajdonos, tehetetlensége miatt elkeseredve, elveti 
magától az életet. A háború utáni konfiskálások idején, Szlovákiában is jó 
néhány ilyen eset volt. (A Svájcban elhangzott igehirdetések című fejezet- 
ben, „A teremtett világ sóhaja” című igehirdetésben részletesebben szólok 
ezekről a dolgokról.) 

Ebben a rövid történelmi összefoglalásban, a stúdiumommal is 
kapcsolatos tömör mondatokban is, azt akarom érzékeltetni, hogy 
azokban a nagyon nehéz időkben, amikor hazulról már elhurcol- 
tak, de kuszált eseménysorozat közben még a háború tüzébe is 
belekerültem, Istennek csodálatos módon gondja volt rám. Hiszen 
órákon át süvítettek körültem a géppisztoly-golyók, és másnap egy 
nem nagy területre összpontosított aknatűzbe kerültem. Körültem 
sebesültek, halottak voltak, és nekem szabad volt mindezt átvé- 
szelnem egy nem veszélyes sebesüléssel. Ez kegyelem. Azóta tuda- 
tosítom, hogy minden, amit azután, a fogság éveiben, a hazajutás- 
kor, a határon átszökések, a prágai stúdium során, a lelkipásztori 
szolgálat évtizedeiben végezhettem és megfáradt nyugdíjasként is 
alkothatok, mind-mind Isten kegyelmi ajándékai. Ezek a könyvek 
is, amelyeket Isten iránti hálaadással diakóniai munkásként írtam. 
Ezekért is legyen Istené a dicsőség. 

x ok k 

Lelkipásztori szolgálataimat a politikai fordulat után az a lelkésztár- 
sam és barátja tette felhőssé, akiről e könyvben többször említés történik, 
mert ok nélkül vádlómmá lett, és ezt azzal a váddal kezdte, hogy fékezem 
az egyház megújulását. Aztán néhai Langos, volt NEI elnökkel készített 

interjúra hivatkozva azt bizonygatta, hogy átvilágítási bizonyítványom 
nem hiteles, mert abban nevem egy vesszővel meg van változtatva (Pandy 
helyett Pándy), és a számítógép azért írta ki, hogy ilyen nevű nincs az ügy- 
nökök névsorában. Ez mese, mert névadó községünk Pánd, és nem Pand. 
Ott terem a nevezetes üvegmeggy. Az ártatlansági bizonyítványon pedig 
rajta van a szöveg, hogy az csak személyi igazolvánnyal együtt érvényes. 
Vádját aztán azzal folytatta, hogy hitetlennek nevez, aki nem hiszi, hogy 
Krisztus az utolsó ítéletkor kihirdeti az igazságot, ezért iratokkal igazol- 
ja vélt ártatlanságát, és másokat bűnösebbnek tart önmagánál. Ez volt a 
reakciója arra, hogy 2003-ban kiadtam a Meggyújtott gyertya című köny- 
vet, amelyben az őáltala megindított alaptalan váddal kapcsolatos, gyüle- 
kezeteinknek írt körlevelek, és az átvilágítás utáni ártatlansági bizonyít- 
vány is mellékelve van. 

A saját személyére vonatkozó titkos iratokra hivatkozva rólam azt 
írta újságjában, hogy három jelentést írtam róla a titkosrendőrségre. Ez 
is mese, és éppen azért annyira bántott, hogy emiatt külön felutaztunk 
Pozsonyba a NEI-be, (Langos elnök úr már meghalt) és vádlóm újságjá- 
nak cikkére hivatkozva kértem az intézet akkori vezetőjét, hogy mutassa 
meg nekem azt a három levelet, amit állítólag én küldtem a titkosok- 
nak Cs-a L.-ra. A választ nagyon hamar megkaptam, mert az intézetben 
külön dossziéja van „minden titkos ügynöknek? és az én „titkos jelenté- 
sek” című dossziémat üresnek találták. Én ebben biztos voltam, de eset- 
leges mástól származó hamisítványra gondoltam. Legközelebbi könyvem 
a Nincs örök titok 2008-ban jött ki, és ezért ebben a könyvben hivatkoz- 
tam újságjában közölt állítására, és kértem, hogy azt a három jelentést, 
amit állítása szerint én írtam, közölje újságjában. Éppen abban a könyvben 
én is bőséges ízelítőt közlök a jelentésekből, amit rólam jelentettek az én 
megfigyelésemre beépített ügynökök. Az én vádlóm azonban nem tudott 
mit közölni, pedig mindent megtett annak érdekében, hogy legyen. Azért 
szerezte meg a rám vonatkozó titkos iratokat, amelyek csak engem illet- 
nének, hogy abból ügyeskedjen ki valamit, amivel be tudja bizonyítani, 
hogy titkos ügynök voltam. Nem volt könnyű dolga, mert azokból, a sok 
ott található csalafintaság között is az válik nyilvánvalóvá, hogy mindvé- 
gig üldözött voltam. Ő azonban céljai megvalósításában nem ismer lehe- 
tetlent. Ebben az esetben is talált megoldást. Isten azonban nem engedte, 
hogy cselszövéssel és csalással tudja hitelesíteni koholmányait, mert a gra- 
fológiai analízisből mindnyájan tudjátok mi történt. Azt azonban fájlalom, 
hogy egyházunk püspöke, aki elődje irányvonalának keménykezű folyta- 
tója, mindezek ellenére lezártnak tekinti az ügyet. 

KÜLÖNÖS ÜZENET AZ EGYHÁZAKNAK 


Az üzenet tartalmát bemutatja: Pándy Árpád 
Az üzenetre válaszol: Pándy Bertalan 


Másfél évvel ezelőtt jelent meg Szlovákiában Dr. Szathmáry Sándor pro- 
fesszor előszavával, Pándy Bertalan Lélekvándorlás című könyve. A könyv 
alcíme: Többször megismételt földi élet? 

A szerzőt már sok év óta foglalkoztatta az indiai pogány hitvilágnak a 
lélekvándorlásról szóló tanítása, amely a médiák közvetítésével a magyar 
és szlovák nyelvterületen is egyre szélesebb körben lett ismertté. A múlt 
század második felében ezen a területen az ateista ideológia szellemében 
tanították, nevelték az ifjúságot. A mai szülők és a nagyszülők jelentékeny 
része tehát az ateista ideológia szellemiségének a területén nevelkedett 
fel. Ennek következménye lett az, hogy híveink közül is sokan elbizony- 
talanodtak hitükben. Ez a hitbeli elbizonytalanodás azonban a legtöbb 
ember esetében nem jelent hitetlenséget, hanem inkább keresést. A hité- 
ben elbizonytalanodott ember feleletet keres az élete sok kérdésére, amely- 
re nem talált megnyugtató, iránymutató feleletet. Az ebben a lelkiállapot- 
ban levő testvérek lelkében nagyon könnyen hullik jó talajra akármilyen 
tetszetősnek mutatkozó idegen tan. S közben ezek a testvérek nem veszik 
észre, hogy ezek a tetszetősnek tűnő tanítások eltántorítanak a megszen- 
telt földi élet és az örök élet egyetlen útjától és egyetlen szilárd fundamen- 
tumától, Jézus Krisztustól. Ez azért is történik meg sok ember esetében 
könnyen, mert a pogány lélekvándorlás mai hirdetői a mi térségünkben 
már bibliai idézeteket keresnek tanításuk igazságának a bizonyítására, sőt 
Jézus Krisztust a lélekvándorlás tanának a szolgálatába állítják. Testvére- 
ink közül sokan olyan erősen hatása alá kerültek a lélekvándorlás pogány 
gondolatának, hogy nem tudatosítják, hogy az úgy viszonyul Isten Igéjé- 
hez, a Szentíráshoz, mint víz a tűzhöz. Kioltják, megsemmisítik egymást. 

Ezért kezdett a fent említett könyv szerzője sokoldalú kutatásba, hogy 
könyvét megírhassa. Először is a Szentírásból mutat rá arra, hogy Isten 
éppen azért küldte a földre Jézust, hogy minket, elesett embereket megvált- 
son. Nem a lelkek évezredekig tartó bolyongásában és megtestesülésében, 
hanem Jézus Krisztusban van örök életünk. A szerző olyan szellemtudo- 
mányi területeken is kutatott, amelynek az eredményei is azt mutatják, 
hogy nem igaz az, amit az egyre több tudományos bizonyítékra hivatko- 
zó ,új hittan" hirdet, hogy a lélekvándorlás tudományosan bizonyított 
tény. Ennek a könyvnek azért örültek meg egyházi életünk tudós őrállói, 
hívő vezetői, mert a hitéletnek ezen a területén, a lelkipásztorok sem voltak 

fakultásainkon felkészítve a tisztánlátásra, ezért akönyv útmutatása — mint 
dr. Geréb Zsolt professzor írja a Kolozsváron megjelenő Út című teoló- 
giai folyóiratban, és Dr. Szathmáry Sándor professzor a Magyarországon 
megjelenő Református egyház című hivatalos lapban-, a lelkipásztoroknak 
és a híveknek egyaránt jó szolgálatot tesz. Ezért kapta meg Szlovákiában a 
könyvet egyházunk minden lelkipásztora, és ezért jelentek meg a könyvről 
recenziók és ajánlások más erdélyi és magyarországi egyházi lapokban is. A 
Presbiter című lap, pl. szövegrészeket idéz a könyvből, és ezt írja: Ennek a 
könyvnek minden presbiter könyvespolcán ott kellene lenni. Hasonló érte- 
lemben tájékoztat a könyvről az Evangélikus Élet című lap is. 

Akikhez gyülekezeteinkben, vagy a katolikus testvérek gyülekezetei- 
ben eljutott a könyv, - amely azóta ökumenikus kiadványként szlovák for- 
dításban is megjelent -, és azt elolvasták, bizonyára örülnek neki. De az 
nemcsak a keresztyén gyülekezetekhez jutott el ott, ahol a lelkipásztorok 
azt megismertették, - sajnos, ez a mi gyülekezeteinkben nem mindenütt 
történt meg, - hanem a lélekvándorlásban hívő, és előző életeikről beszélő 
csoportokhoz is. Ott azonban nyugtalanságot váltott ki. Azért váltott ki 
nagy nyugtalanságot, mert azoknak a csoportoknak a kiadásában már sok 
magyar nyelvű könyv is megjelent, amelyekben a lélekvándorlás gondo- 
latát népszerűsítik, de az egyház ebben a vonatkozásban hallgatott. Ez a 
könyv megtörte az egyház hallgatásának a csöndjét. Kár, hogy a csend nem 
sokkal régebben tört meg. Mert közben az ezoterikus kiadványok soka- 
sodnak, és lelkes terjesztők által a legeldugottabb településekre is eljutnak. 
Az okkult robbanás a Kárpát-medencében is megindult. Városainkban, 
sőt a nagyobb községekben is egyre-másra tartanak olyan tanfolyamokat, 
amelyek összefüggésben vannak a hindu és buddhista filozófiával, hittan- 
nal. Ilyenek a: , Kapcsolatfelvétel a szellemvilággal”, , Agykontroll", Medi- 
tációs gyakorlatok", és hasonló címszavak alatt szervezett összejövetelek. 
Nálunk is minden nagyobb településen van ezoterikus klub. Városainkban 
egyre több a modern mágus, akik sok helyen keresztyén szimbólumok- 
kal körített mágikus műhelyekben fogadják a betegeket. Már buddhista 
szentélyek épültek, és a szerveződés erősödésével továbbiak építésének 
a tervét szövögetik. Ennek a keleti pogányságnak a tervszerűen szerve- 
zett terjesztése nyomán, - amelynek hátterében bizonyára célirányosan 
felhasznált idegen tőke van, - híveink közül egyre többen elbizonytala- 
nodnak. Nő az új pogányság serege, a mi templomainkban pedig fogy a 
feltámadás és az örök élet evangéliumában hívő, Isten Igéjét áhítattal hall- 
gatók csapata. Ezért nagy kár, hogy a keresztyén egyház a mi nyelvterü- 
letünkön ilyen sokáig hallgatott és nem tanítgatta híveit mindarra, amit 
tudnunk kell ahhoz, hogy ebben az egyre erősebb idegen hullámverésben 

el ne ragadjon bennünket a pogány áradat. Ehhez akar testvéri segítséget 
nyújtani ez a sajnálatosan késve megjelent könyv. Az ezoteria táborában 
azért keltett nyugtalanságot ez a könyv, mert érzik, hogy akik annak tar- 
talmát ismerik, azokat nehezen szerzik meg a hozzájuk csatlakozáshoz. 
Mert ez kitűzött céljuk. 


Engem mélyen megdöbbentett, amikor a könyv szerzőjétől meg- 
tudtam, milyen könyvet, és milyen tartalmú 14 oldalas levelet küldtek 
Budapestről az ezoterikusok neki, és Szathmáry professzor úrnak, aki 
könyvéhez az előszót írta. 

Az alábbiakban megpróbálom összefoglalni a terjedelmes iromány 
lényegét: Annak tartalma mindenek előtt vád a keresztyén egyházak- 
ra. Követelik, hogy az egyházak vallják be tévedésüket, és térjenek át a 
lélekvándorlás és újra-testet öltés világrendjének a hirdetésére. Többek 
közt ezt írják: , Pándy B. „Lélekvándorlás” című könyve nem illeszkedik 
az EGYETEMES ÜDVÖZÜLÉS FELTÉTEL RENDJÉBE OLY JÓL, 
MINT A REINKARNÁCIÓK KARMÁVAL SERKENTETT SORA.” 

P.B. könyvében van egy olyan megjegyzés is, hogy ha a lélekvándorlás 
valóság lenne, és általa megvalósulna minden újra testetöltésnél az ember 
javulása, - ahogyan azt hirdetik -, akkor az emberiség életének sok száz- 
ezer éves történelme folyamán ismétlődő testetöltések eredményeként, ma 
már csupa Jó és csak szerető szívű emberek élnének a földön. Erre most a 
Budapestről jött levélben ezt válaszolják: „A javulók már nem ide térnek 
vissza". Ez azt jelenti, hogy azok más bolygóra mennek. 

Hangoztatják, hogy nemcsak Jézus Krisztus, de a tanítványok is, és 
minden ember, praeegzisztens lény, azaz földi élete előtt már élt egy más 
bolygón. Ismereteiknek a forrása pedig a „Szent Szellemek új kijelentése”. 
Ennek az állításnak „alapigéje” Jézusnak a János 16. 12-13-ban levő mon- 
datai: „Sok mondanivalóm van hozzátok, de most el nem hordozhatjátok. 
De amikor eljön az igazságnak a Lelke, elvezérel majd titeket minden igaz- 
ságra". Azt állítják, hogy Jézus akkor a reinkarnációról akart beszélni, de 
a tanítványok nem voltak elég műveltek ahhoz, hogy ezt megértették vol- 
na. Most azonban 1840 óta a „Szent Szellemek” rendszeresen kijelentik 
azt, amit Jézus akkor nem mondhatott el. Aki ezt nem fogadja el, és nem 
cselekszi az új kijelentésben kapott parancsot, az a Szentlélek elleni meg- 
bocsáthatatlan bűnbe esik. 

Jézus főpapi imájának ezt a mondatát: „... Nem e világból valók, mint 
én sem e világból vagyok” így kommentálják: , Megváltónk e döntő fon- 
tosságú nyilatkozatai közlik a világgal, hogy az ember jövevény, akinek 
földi élete előtt már volt létezése egy másik világban". 

Írásukban állandóan Megváltónak nevezik Jézust, de tagadják, hogy 
Jézus drága vérén váltott meg minket. Szörnyűségnek nevezik az egyházak 
tanítását, hogy Isten akarta Fia meggyilkolását. A Szentlélekről is beszél- 
nek, de tagadják mind Jézusnak, mind a Szentléleknek Isten voltát. Han- 
goztatják Bibliához való hűségüket, közben érvénytelennek minősítenek 
benne mindent, ami nem egyezik a lélekvándorlás karmás rendszerével, és 
a „Szent Szellemektől” kapott új kijelentésekkel. 

Kárhoztatják az egyházakat az eredendő bűnről, az eleve elrendelésről, 
az örök kárhozatról, a helyettesítő véres áldozatról, és a hitre jutás 
esélyeiről hirdetett tanítás miatt, mert azok szerintük „bántóan ütköznek 
a mennyei Atyánkat jellemző abszolút bölcsesség, hatalom, igazságosság 
és szeretet szempontjaival.” A keresztyén egyházak hittanát hitrombo- 
ló, az értelem mérlegén soha nem ellenőrzött hittannak tartják, amelyek 
mind szószéki, mind személyes bizonyságtételre alkalmatlanná váltak. Az 
egyházaknak - úgymond- nem volt, és nincs sem komoly ellenérve, sem 
bátorsága, sem ügyszeretete, de még hitbizonyossága sem, hogy hittanuk 
gyengeségeivel szembenézzenek, és ezekről velük párbeszédbe bocsátkoz- 
zanak. Az általuk készített, lélekvándorlásra, reinkarnációra alapozott új 
hittan érvényességét egyetlen mai hittan hirdetőjének a képviselője sem 
vonhatja kétségbe mindaddig, amíg a hit és lét kérdéseit fedő titkoknak az 
övéknél tökéletesebb megvilágítását fel nem mutatja! Közben nyomaté- 
kosan figyelmeztetnek, hogy hittanuk beteljesedett isteni ígéretekre van- 
nak alapozva, ezért annak tárgyilagos és igei cáfolatának a lehetőségében 
senki ne bizakodjon. 

Erősen központi témává teszik a theodicea kérdését, bizonygatva, hogy 
az egymástól olyan nagyon különböző életsorsok miértjére nincs az egy- 
házaknak elfogadható válasza. Ezért a sok szenvedés és baj okozójának, 
az egyháztól ezekre magyarázatot nem kapó tömegek, Istent tartják. Ez 
is nagy bűne - szerintük - az egyháznak. 

A Lélekvándorlás című könyv szerzője felé pedig, mindezeken az egy- 
házzal együtt őt is illető vádakon túlmenően, még egy nem is nagyon bur- 
kolt fenyegetés is hangzik: „Ez írások fel nem karolásának mentségéül, 
csak az élet megszűnése szolgálhat !" 

Mindezekből tehát az a komoly ébresztés hangzik felénk, hogy miután 
a lélekvándorlással kapcsolatos biblikus és tudományos alapozású ismeret- 
közlés nyelvterületünkön sajnálatos késéssel ugyan, de megtörte az eddi- 
gi csendet, az egyháznak ezt a megkezdett munkát hitbeli felelősséggel, és 
aktív szervezéssel folytatni kell. Felelőtlenség lenne az egyház ezirányú 
aktivitásának a további halogatása. Meg kell találni a módját a hozzánk mél- 
tó lépések megtételének. A könyv szerzője, édesapám, az ezoterikusoktól 

kapott terjedelmes könyvre és levélre igyekezett biblikusan, és vallástör- 
téneti konkrétumok vitathatatlan tényeinek a felmutatása által válaszolni. 
Ez a szükségessé vált válaszadás könyvünk szerzőjét ismét komoly elmé- 
lyülésre késztette ennek a területnek a teológiai kutatásában, és fontos- 
nak tartjuk, hogy mind ez a levél, mind a Budapestre küldött válasz, mint 
külön kiadású sajtótermék jusson el egyházi lapunk külön melléklete- 
ként minden olvasóhoz. Hiszen a nagyon erősen folyamatban lévő ezote- 
rikus offenzíva egyértelmű célkitűzése, hogy a Krisztusban hozzánk haj- 
ló megváltó szeretet evangéliumát egyházainkban, vagy legalábbis minél 
több egyháztag szívében elnémítsák. Nagy szükség van rá, hogy ebben a 
helyzetben híveink megkapják egyházuktól a féltő szeretetből fakadó tájé- 
koztatást. Ez lenne ebben a vonatkozásban az első lépés. Ezzel elő lenne 
készítve a talaj ahhoz, hogy ezek alapján, a lelkészi találkozókon, presbi- 
teri összejöveteleken, gyülekezeti bibliaestéken, olyan ismereteket szerez- 
zenek testvéreink a gyülekezetekben, amelyek segítenek abban, hogy az 
ezirányú kísértések áradatában is megálljanak hitükben. 


Testvéri szeretettel 


Pándy Árpád 
Nagykapos - Veľké Kapušany, 2002. 06. 28. 


Válasz az üzenetre 
Tanulmány 


Balogh Dezsőnek és 
közösségének 
Budapest 


Kedves Testvérem ! 


Mindenekelőtt köszönöm könyvküldeményedet. Személyes jellegű, 11 
oldal terjedelmű leveledből kitűnik, hogy lelked mélyén érzed, hogy leve- 
led és könyved tartalma miatt lenne okom megharagudni. Azért kéred, 
hogy megbocsátásom jeleként ne szakítsam meg veled a testvéri közössé- 
get, válaszoljak leveledre, valamint terjedelmes könyvedre, és tegezzelek. 
Ez a levél tehát jelzi, hogy nem haragszom, válaszolok leveledre, és kérése- 

det meghallgatva tegezlek. Ezt azért tudom megtenni, mert én a Szentlélek 
hatósugarában és így Krisztussal közösségben élek. Számomra tehát belső 
szükségszerűségből fakad annak komolyan vétele, amit Urunk mondott: 
„Arról ismeri meg mindenki, hogy az én tanítványaim vagytok, ha egy- 
mást szeretni fogjátok” (János 13,35). Az is ott van a Szentírásban, hogy: 
" Akiket Isten Lelke vezérel, azok Istennek fiai” (Róma 8,14). Mint ilyen 
fogadom el alázattal az Ige emlékeztetését: "Rész szerint van bennem az 
ismeret” (1. Korinthus 9). Nem akarok szellemeket idéztetni, hogy több 
ismeretet szerezzek, mint amennyit Isten szükségesnek tartott elmonda- 
ni Jézus Krisztus által. Mert ő mindent elmondott és megtett megváltá- 
sunkért. 

Ebben a vonatkozásban különösen hangsúlyos az Ige: „Az ismeret fel- 
fuvalkodottá tesz, a szeretet pedig épít" (1. Korinthus 8,1). Könyved és 
leveled azért szomorított el, mert a Szentírásra hivatkozol, sőt a bibliai 
üzenet hűséges tolmácsolójának tartod magad, és közben lelkiismeretle- 
nül támadod a Bibliát. Tehát a Szellemek általad továbbított új kijelenté- 
seit , támadhatatlanoknak, megdönthetetleneknek és cáfolhatatlanoknak” 
tartod, de a Szentírás sok kijelentését —saját magadat is meghazudtol- 
va- támadod, cáfolod, és meg akarod dönteni. Ezzel pedig meg akarod 
dönteni Krisztus egyházát. Pedig talán Te is ismered a református gyüle- 
kezeteknek azt a kedves hitvallásos énekét, amely így kezdődik: „Az egy- 
háznak a Jézus a fundamentuma, A szent Igére épül fel lelki temploma. 
Leszállt a mennyből hívni és eljegyezni őt, Megváltva drága vérén, a vált- 
ságban hívőt". 

Könyvedben aztán kimondod a summás szentenciát: A sola script- 
ura reformátori jelszó érvénytelen. A Biblia utolsó oldalának mondata- 
it (Jelenések 22,18-19), „Igének álcázott bibliai versnek” nevezed. Miért? 
Mert itt világosan az áll: „Ha valaki ezekhez hozzá tesz, e könyvben meg- 
írt csapásokat veti Isten arra; És ha valaki elvesz e prófétálás könyveinek 
a beszédéből, az Isten annak részét eltörli az élet könyvéből, és a szent 
városból, és azokból, amik e könyvben megírattak”. Ennek az Igének az 
érvényességét is megszűntnek minősíted és ezt azzal a bibliai idézettel 
indokolod, hogy „nem feljebb való a tanítvány a tanítónál, sem a szolga 
az ő uránál”. Ehhez aztán azt a magyarázatot fűzöd, hogy a Biblia utolsó 
oldalán levő tiltó sorok nem Jézustól, hanem az öregedő János apostoltól 
származnak, sőt azok a kanonizálók sötét sugalmazású önkényes betoldá- 
sai. Pedig a Jelenések könyve e könyv keletkezésére nézve rögtön az első 
sorokban ezt az egyértelmű magyarázatot adja: „Jézus Krisztus kijelenté- 
se, amelyet adott néki az Isten, hogy megmutassa az ő szolgáinak, amiknek 
meg kell lenniük hamar. Ő pedig elküldvén azt az ő angyala által, megje- 

lentette az ő szolgájának, Jánosnak." Aztán többször szó van a könyvben 
arról, hogy János apostol azt írta le, amit a Lélek mond a gyülekezetek- 
nek. Nem véletlenül van tehát a krisztusi kijelentés kipótlásának a tilal- 
ma a Biblia végén. A mindeneket tudó és átlátó Lélek tudta, hogy lesznek 
majd emberek, - ilyenek már az apostoli korban is voltak, és ma egyre töb- 
ben vannak -, akik a világosság angyalának kiáltják ki magukat, és az Ő 
nevében, a Lélek nevében olyan új kinyilatkoztatást hirdetnek, amire néz- 
ve neki csak ez a rövid parancsa van: „Ne higgyétek”! (Máté 24, 23). Az 
5. Mózes 18,10-12 -ben levő tilalom, ahol Isten a szellemidézést tiltja, álta- 
latok szintén érvénytelennek minősül, hatályon kívül helyeződik. 

A Biblia eredendő bűnnel kapcsolatos tanítását úgy minősítitek, hogy 
„A Szent Szellem által Pál apostol ebben a kérdésben nem volt felkészít- 
ve". Hasonlóan értékeled ki a helyettesítő véres váltsághalál bibliai bizony- 
ságtételét is. Pedig Isten üdvözítő szeretete a megváltásnak ezt a módját 
készítgette és hirdette a bűneset után évezredeken át a próféták által. Köz- 
ben azt is elmondja, hogy az eljövendő Megváltó Isten létére lesz ember- 
ré. , Mert egy gyermek születik nékünk, fiú adatik nékünk, és az uralom 
az ő vállán lesz, és hívják nevét csudálatosnak, tanácsosnak, erős Isten 
n e k, örökkévalóság atyjának, békesség fejedelmének? (Ézsaiás 9,7)! A 
prófétán át azt is elmondja Isten, hogy ez a Megváltó , megsebesíttetik a 
mi bűneinkért, megrontatott a mi vétkeinkért, békességünknek bünteté- 
se rajta van, és az ő sebeivel gyógyulunk meg” (Ézsaiás 53,5). Keresztelő 
János a Jordánnál így tett róla bizonyságot: , Íme, az Isten ama báránya, 
aki elveszi a világ bűneit”. Jézus ezzel a küldetéssel jött a földre, vállalta, 
hogy áldozati báránnyá legyen, beszélt erről tanítványainak. 

Amikor Jézus egy alkalommal ismét közelgő áldozati haláláról beszélt, 
Péter volt az, aki így tiltakozott: , Mentsen Isten Uram, nem eshetik ez 
meg veled. Ő pedig megfordulva ezt mondta Péternek: Távozz tőlem 
Sátán; bántásomra vagy nékem, mert nem gondolsz az Isten dolgaira, 
hanem az emberi dolgokra" (Máté 16,22-23). Jézus itt magyarázatot ad 
arra, hogy milyen lélek sugallata van a mögött az akarat mögött, amely 
ki akarja kerültetni Jézussal a Golgotát, az áldozati halált. Péter nagyon 
emberileg gondolkodott, Jézus iránti féltő szeretetét akarta kifejezni, de 
az a szeretet ott a Sátán eszköze akart lenni, hogy ilyen módon is meg- 
próbálja Jézust eltántorítani az ember megváltását jelentő golgotai halál- 
tól. Vajon milyen lélektől származik az a gondolat, amely könyvedben is 
azt hirdeti, hogy ,szó sem lehet az emberiség bűnei miatt felgerjedt iste- 
ni harag istenfiúi vérrel történő kiengesztelésének szükségéről, mert ilyen 
igazoltan nem létezik”. Ez pedig ismét summásan azt fejezi ki, hogy a Bib- 
liában egy csomó bizonyságtétel, amely Jézus áldozati haláláról beszél, 

igaztalannak minősül, Istennek azt a tettét pedig, hogy Jézust a mi megvál- 
tásunkra halálra adta, tagadja, mert azt igazságtalannak, kegyetlen gyilkos- 
ságnak és szükségtelennek tartja. Tehát a Szentírást olyannak tartja, mint 
azokat az áruházi, vagy piaci részlegeket, ahol bizonyos hitványabb árukat 
olcsón kiárusítanak, amelyekben a vásárló kedve szerint turkálhat, miköz- 
ben eldönti, hogy mit vesz meg, mit hagy ott. Nincs értelme kezébe venni 
a Szentírást annak, aki a saját hitbeli koncepciója szerint szedi ki az Igéből 
azt, ami neki tetszik, ami megegyezik vallási nézeteivel, a többit pedig 
elveti, vagy annak üzenetét eredeti jelentéséből kiforgatva a saját koncep- 
ciójának igazolására használja. Te, kedves Testvérem, mesteri ügyesség- 
gel alkalmazod ezt a módszert ! Erről a sajnálatos tényről a későbbiekben 
konkrétabban is szólok. Durva csúsztatással kezded könyved üzenetét, 
amikor a médiumokkal, szellemekkel való kapcsolatotok eredményét a 
Szentlélek kinyilatkoztatásának, és annak fel nem karolását Szentlélek 
ellen való bűnnek tartjátok. A Szentlélek elleni bűn ott kezdődik, ahol 
az ember nem veszi komolyan, hogy a „teljes Írás Istentől ihletett” 
(2. Tim. 3. 16). , Mert sohasem ember akaratából származott a prófétai 
szó; hanem a Szentlélektől indíttatva szólottak az Istennek szent embe- 
rei” (2. Pét. 1.21). 

A transzcendens világról, a földi élet utáni életről írva, Te is említést 
teszel Jézus példázatos tanításáról, amelyet a szegény Lázárról és a gaz- 
dag emberről mondott. De abból éppen azt nem emelted ki, ami miatt 
Jézus a tanítást elmondta; , Van Mózesük és prófétáik, hallgassák azokat". 
Ez azt jelenti: Ott van a Biblia, amelyen keresztül Isten mindent elmond 
az embernek, ami szükséges ahhoz, hogy az ember, aki Igéjére figyel, 
istenfélő, és így emberszerető életet éljen, és földi élete után ne kelljen 
szenvednie Isten nélküli földi életéért. Nincs szükség a szellemek világá- 
ból küldött figyelmeztetésre. 

Pál apostolnak sok szomorúsága volt a Korinthusban tapasztalt pár- 
toskodások, vádaskodások, és súrlódások miatt. A problémák fő oka az 
volt, hogy az apostolt sokan túl egyszerűnek, szegényes külsejűnek, sok 
szenvedést hordozónak ismerték. A gyülekezetben meg-megjelenő „új 
apostolok", a gnosztikus szónokok, sokkal imponálóbbak voltak. Pál 
apostol mindig Jézus Krisztusról, Isten benne ajándékozott kegyelméről, 
üdvözítő szeretetéről beszélt. A gnosztikusok ezt kevésnek tartották. 
Ők új ismeretekről, túlvilági kapcsolatról, elragadtatásokról beszéltek. 
Ezzel akarták megújítani, színesebbé, „ésszerűbbé és elfogadhatóbbá” 
tenni a Jézus egyszerű tanítványai által hirdetett evangéliumot. Mert ez az 
evangélium kezdettől fogva nagyon egyszerű volt. Legfontosabb üzenete 
ezekben a mondatokban van legtömörebben kifejezve: „Mert úgy szeret- 

te Isten e világot, hogy az ő egyszülött Fiát adta, hogy valaki hisz ő ben- 
ne, el ne vesszen, hanem örök élete legyen” (János. 3,16). „Higgy az Úr 
Jézus Krisztusban és üdvözülsz mind te, mind a te házad népe” (Ap.csel. 
16,31). Pál apostol bizonyságtételének középpontja az volt, hogy Jézus- 
ban megjelent Isten üdvözítő kegyelme, hogy nincs senki más által üdvös- 
ség csak ő általa, és hogy az ő egyszeri tökéletes áldozatával örök életre 
váltott meg mindenkit, aki a benne készített kegyelmet hálás gyermeki 
hittel elfogadja. Jézus elfogadta, és áldozata által megvalósította Istennek 
ezt az atyai szeretetből fakadó üdvözítő tervét. Az Atya pedig Krisztus 
feltámasztásával ütötte rá a megváltás tényére a hitelesítő pecsétet. Ezért 
nincs senki másban üdvösség csak Krisztusban. Ezért mondta ő, hogy , Én 
vagyok az út, az igazság és az élet, senki sem mehet az Atyához, csak én 
általam” (Jn. 14, 6). Aki tehát a megváltásnak, az Atyához jutásnak más 
útját hirdeti, az ne hivatkozzon a Szentírásra! Az beszélhet a maga hitéről, 
elmondhatja, mire alapozza ezt a hitét, de ne éljen vissza a Szentírással, ne 
alkalmazzon az abból kinyírt idézetekkel „filmtrükköket”, amely által a 
legelképesztőbb dolgokról is az igaz tények látszatát keltő képeket lehet 
a szemlélők elé vetíteni. 

Pál apostolról az előbbiekben elmondtam, hogy élete központi szív- 
ügye a Krisztus áldozata által megvalósított megváltás hirdetése volt. Ezért 
nem akart másról tudni, nem akart mást hirdetni. Pedig Isten egyszer őt is 
megajándékozta transzcendentális tapasztalattal. Betekintést nyert a harma- 
dik ég, a paradicsom világába. „Hallott kimondhatatlan beszédeket, ame- 
lyeket nem szabad az embernek elmondania”(2. Korinthus 12,4). De erről 
az élményéről 14 évig hallgatott. És amikor ezt 14 évi hallgatás után még- 
is elmondja, azért teszi, mert a gyülekezetben futkározó „új apostolok”, a 
gnosztikusok azért tartották magukat nagyobbnak, több hitigazság letéte- 
ményesének, mert - mint a gnoszticizmus történelméből tudjuk -, gnózisu- 
kat, tudásukat, földöntúli forrásból kapottnak vallották. Amikor Pál apostol 
is kijelentést kapott, belebetegedett ebbe a földöntúli kapcsolat által kapott 
nagy élménybe. Ő ezt így írja le: „Hogy a kijelentések nagysága miatt el 
ne bizakodjam, tövis adatott a testembe, a Sátán angyala, hogy gyötörjön 
engem, hogy felettébb el ne bizakodjam” (2. Korinthus 12, 7). Élményéből 
nem kovácsolt magának tekintély-tőkét, hanem alázatosan leborult az Úr 
előtt és kérte őt, hogy vegye ki testéből a betegség tövisét. Imádságát úgy 
hallgatta meg az Úr, hogy tudtára adta: , Elég néked az én kegyelmem". 
Így kapott az apostol választ arra a minden szenvedő embert foglalkoztató 
kérdésre, hogy miért kell szenvedni. De ebben a válaszban az is benne van, 
hogy a kegyelemre nemcsak halálunk után van szükségünk, hanem életünk- 
ben is. Ez a kegyelem elég volt az apostolnak arra is, hogy a testében levő 

tövissel is tudja hirdetni, hogy a Krisztusban adott kegyelem nagyobb aján- 
déka Istennek, mint a testi erő és egészség. Az egészség se ember voltunk 
természetes következménye, hanem Isten ajándéka, amit naponta neki kell 
megköszönni. De a kegyelem megnyitja előttünk az örökkévalóság távlata- 
it is, és így erőt ad a földi szenvedések hordozására is. Pál apostolnak arra is 
elég volt, hogy gyengeségében még jobban átérezze a maga kicsinységét, és 
még jobban megragadja hitével azt a kegyelmes Istent, aki teremtette az eget 
és a földet, és aki minket Krisztusban a halálon át is az örök életre vezet. Így 
munkálkodott az ő gyengeségében Isten Lelkének, kegyelmének ereje. Már 
nem kesergett gyengesége miatt, és nem is csak odáig jutott el, hogy azt elfo- 
gadta, hanem odáig is, hogy dicsekedett vele. Amikor élete alkonyán vissza- 
tekintett életútjára, megbékélt lélekkel tudta mondani: , Többet dolgoztam, 
mint a többi apostol együttvéve." De míg élt, mennyei élménye után is meg- 
maradt a Krisztusban kapott kegyelem hirdetőjének. Nem hivatkozott az 
átélt kijelentésre, hanem ahhoz tartotta magát, hogy: , hitben járunk, nem 
látásban" ( 2. Korinthus 5,7). 

Mi ma szívesen olvasunk olyan beszámolókat, amelyek a klinikai halál- 
ból visszahozottak ajkán hangzanak el. Ők már átmentek, - képletesen 
szólva - az első határsorompón. Egy kicsit túljutottak a mi háromdimenzi- 
ós anyagi világunk korlátain, és bepillantást nyertek olyan dolgokba, amit 
mi a „sorompón innen” nem láthatunk. Örülünk, hogy az, amit el tudtak 
mondani, sok vonatkozásban összhangban van azzal, amit mi a Szentírá- 
son keresztül tudunk, vagy sejtünk. De hívő életünket nem ezekre a beszá- 
molókra építjük, hanem Isten ígéreteire, mert ő megváltásunkat Krisztus 
által ígérete szerint meg is valósította. Ez valóban megcáfolhatatlan. 

Könyved telve van ellentmondásokkal. Az is durva csúsztatás benne, 
hogy úgy beszélsz hittitkokat feloldó új kijelentésről, hogy azt hol Szent 
Szellemtől, hol Szent Szellemektől származónak nyilvánítod. Biblikus 
keresztyén hitünk szerint a Szentlélek, (a ti terminológiátok szerint Szent 
Szellem) a Szentháromság egy Isten harmadik személye. Mint ilyet, nem 
lehet többes számban írni. Ebben a vonatkozásban többes számot használ- 
ni, és szellemekről beszélni, a keresztyén hittől való elszakadást és a poli- 
teista pogány hitvilághoz való tartozást jelenti. Mivel Te könyvedben a 
reinkarnáció hite mellett kardoskodsz, ez még közelebbről is meghatároz- 
za, honnan fakad ennek a hitnek a forrása: Indiából, a hinduizmusnak és 
a buddhizmusnak a hitvilágából. A hinduk pl. mintegy háromszáz-millió 
isten létezéséről beszélnek. Ebbe az isteni panteonba sok minden belefér. 
Ebben a hitvilágban természetes a szellemekről való beszéd. A reinkarná- 
ció hitének egyik tartóoszlopa, a , karma?" fogalma is, ó-indus szanszkrit 
szó. Sajnálom, hogy ezt a nyelvtudósok által közismert tényt is cáfolod írá- 


474 


sodban. A szanszkrit nyelv, mint a Védák szent könyveinek nyelve, hosszú 
időn át már majdnem csak a tudósok nyelve volt, - mint nálunk az egyko- 
ri világnyelv, a latin -, de a múlt század első felében, a Kelet Indiában levő 
Udaypur államban újra hivatalos nyelvvé tették. 

Könyved elején vastagított betűkkel, majd aztán több más helyen 
erősen kinagyított betűkkel idézed a halálhoz készülő Jézus búcsúbeszél- 
getésének ezt a mondatát: , Még sok mondanivalóm van hozzátok, de most 
el nem hordozhatjátok, de amikor eljő amaz, az igazságnak Lelke (Szelle- 
me), elvezérel majd titeket minden igazságra" (János 16. 12-13). Jézusnak 
ebből a mondatából aztán messzemenő következtetést vonsz le. Először 
is azt mondod, hogy: , E messiási kijelentés minden értelmes ember szá- 
mára nyilvánvalóvá teszi az isteni kijelentés lezáratlanságát" Aztán kifej- 
ted, hogy Jézus szeretett volna még valamit elmondani a tanítványoknak, 
de a tanítványok értelmi szintje, fejletlen felfogóképessége miatt ezt akkor 
még felesleges lett volna elmondani, mert nem értették volna meg. Pedig 
Jézus azt szerette volna nekik elmondani, hogy haláluk után a reinkarná- 
ció, talán sok-sok reinkarnáció vár rájuk, újra megszületnek, és a karma, 
tehát a cselekedetek törvénye szerint, amely büntet az előző élet rossz tet- 
teiért, addig fogják folytatni a reinkarnációt, amíg minden rossz tettükért 
megkapják büntetésüket, és végül mindent jóvátesznek. Pedig Jézus, aki- 
nek minden szava és minden tette az atya akaratának a tejesítése volt, egy 
szót sem szólott a reinkarnációról. „Lélekvándorlás” című, „Többször 
megismételt földi élet?" alcímű könyvemben egy kicsit részletesebben is 
írok arról, hogy a reinkarnációban hivőknek a bibliai idézetei, amelyet a 
reinkarnáció bizonyítására hoznak fel, miért tarthatatlanok. Ezt ebben a 
levélben nem szükséges tehát részleteznem. Jézus nem azért jött a földre, 
hogy egy több évezredes pogány hiedelem terjesztésében asszisztáljon, 
hanem azért, hogy a kísértőnek engedelmeskedő, Istentől elszakadt, tehát 
önnön vesztébe rohanó embert az Atya akarata szerint, drága vérén meg- 
váltsa. A nagy szeretet nagy áldozatra képes ! Hogy ez érthetetlen, nem fér 
össze a józan logikával ? Az igazi nagy áldozathozatalok ma sem a hide- 
gen számító értelem logikai megfontolásából, hanem szeretetből fakadnak. 

Ti azt állítjátok, hogy az egyházak hittana rossz, tele van feloldásra 
váró súlyos ellentmondásokkal. Ezért fel kell oldani, meg kell változtatni 
a keresztyén hittanokat, ezt pedig - úgymond -, csak a reinkarnáció tan- 
rendszerének elfogadásával lehet. Csak ebben a tanrendszerben „kap az 
ember az összes súlyos lét, ill. hitkérdésben érthető, hihető, Isten töké- 
letességét mindenben tükröző, abszolút támadhatatlan választ". Ezért 
szólítjátok fel könyvetekben minden keresztyén egyház lelkészét, hogy 
hagyják abba az eddigi rossz hittan szerinti tanítást, prédikálást, mert így 

tovább is félrevezetik a népet. Mert a Krisztus golgotai megváltó áldoza- 
tára épülő hittan, amely által hirdethetjük a nagy örömhírt, az evangéliu- 
mot, hogy ez az áldozat értünk történt, hogy Urunk halála és feltámadása 
nékünk az élet forrása, szerintetek rossz. Aki ezt tanítja az Istent kegyet- 
lennek, embertelen gyilkosnak tartja. Azt mondjátok, hogy e miatt a hittan 
miatt nő a hitetlenek serege, és ez vezette az emberiséget egyre fokozódó 
erkölcsi romlásba. 

De így van ez valóban? Az elhangzó súlyos vádakra nem lehet egy 
szóval válaszolni. Vádat zúdíttok az egyházakra, az eredendő bűnről, ele- 
ve elrendelésről, a kárhozatról, a sátánról, a helyettesítő véres engesztelő 
váltsághalálról, a feltámadásról, Krisztus Istenségéről, a Szentlélek 
Istenségéről, tehát a Szentháromságról, és a hitre jutás esélyeiről szóló 
tanítás miatt. Megdöbbentőek ezek a vádak, mert a vád alá helyezett kérdé- 
sekre adott felelet, tehát az egyházak hittana, a Szentírásban leírt konkrét 
tényekből indulnak ki. Aki ezt vádolja, a Szentírást vádolja. Isten a Szent- 
írásban elénk tár tényeket, amelyek a felsorolt életterületeket érintik, és 
a földi történelem sokféle viharába jutott hívő ember az adott vihar szo- 
rongattatásai között úgy kereste az életét éppen veszélyeztető problémák 
megoldását, hogy a szorongató kérdésekre a Szentlélek világosságát kérve 
a Szentírásból keresett feleletet. Ezeket a feleleteket elmélyülő Szentírás- 
tanulmányozás alapján igyekeztek hitük és tudásuk szerint a lehető leg- 
jobban megfogalmazni. Így születtek a hittanok, hitvallások. 

Az általad is említett II. Helvét Hitvallást szerző H. Bullinger atya, és 
mindazok, akik hozzá hasonlóan imádságos tusakodások közepette igye- 
keztek a Szentírásba gyökerező életgyakorlatra nézve tanítást adni, tuda- 
tában voltak, hogy a legnagyobb tudású, legmélyebb hitű ember sem tud 
ezen a területen sem tökéleteset alkotni. A hívő ember, aki a Szentírás- 
ból ismeri Isten akaratát és tervét a világgal és az emberrel, de aki isme- 
ri a maga gyarlóságát és elesettségét is, a legőszintébb igyekezet ellenére 
sem mondhatja magabiztosan, hogy az éppen boncolgatott kérdésekre 
tökéletes választ tudott adni. Azért mondja az említett hitvallást szerző 
atya is, hogy ha valaki majd Isten Igéje által az érintett kérdésekre adott 
feleleteket illetően több világosságot kap, helyt ad annak. Te hivatkozol 
erre a nyilatkozatra, de abból is pontosan ellenkező szellemiségű követ- 
keztetést vonsz le, mint ami abból árad. Mert a Szentlélek által vezetett 
emberek ennek a Léleknek a gyümölcseit termik és ezek között ott van 
a szelídség, tehát az alázatosság is. Sajnos, a Te könyved ezzel ellenté- 
tes szellemiséget árasztó kijelentésekkel, vádakkal, és ítélethirdetésekkel 
van tele. Szemrebbenés nélkül valljátok, hogy a ti új hittanotok tökéle- 
tes. Erről sokszor, és sok változatban ismételve magabiztosan azt írod, 

hogy az: „...részleteiben is kizárólag jézusi szellemű igékre hivatkozó, a 
józan csiszolt és jó szándékú értelem számára mindenben érthető, hihető, 
a teremtettség (és benne az ember számára) - általánosan és tudományosan 
tapasztalt jelenségeivel egyező válaszokat ad, amelyek - szemben a jelen 
hittanaival, - még tökéletesen egybehangzanak az isteni abszolút: bölcses- 
ség, hatalom, igazságosság, valamint szeretet szempontjaival 157. Közben 
a legmélyebb és legszentebb bibliai szavaknak a ti átértékelésetek szerint 
egész más jelentése van. Idézitek a Jézusról mint Megváltóról szóló szö- 
vegeket, tehát úgy tűnik, mintha a keresztyén hit közösségéhez tartozná- 
tok, de közben kétségbe vonjátok és szükségtelennek tartjátok megváltó 
áldozatát a Golgotán. Beszéltek a Szentháromságról, de közben tagadjá- 
tok Jézus Krisztus Isten voltát is és a Szentlélek Isten voltát is. Mindeze- 
ken túlmenően érvénytelennek minősítitek a Szentírás sok tanítását, de 
azért a Szentíráshoz hű közösségnek valljátok magatokat, sőt kijelenti- 
tek, hogy új hittanotokat nincs joga kétségbe vonni senkinek, aki ma a 
keresztyén hit szószólója, amíg fel nem mutatja az általatok feltárt hit- 
titkok jobban kielégítő megvilágítását. Mindezek után aztán egy magát 
legyőzhetetlennek tartó ügyvéd magabiztosságával nyomatékosan figyel- 
meztetsz, ,hogy könyved tárgyilagos és igei cáfolatának a lehetőségében 
senki ne bizakodjon." 

Pál apostol levelein keresztül betekintést nyerünk az apostoli kor 
keresztyén gyülekezeteinek a mindennapi életébe is. Hogy a hívő ember 
is gyarló és esendő, hogy az egyház, mint gyarló esendő emberek közössé- 
ge nem tökéletes, az éppen a Korinthusi levelekben mutatkozik meg a leg- 
világosabban. A gyülekezetek mindennapi életéhez hozzátartoztak az Ige 
körüli összejövetelek. Az igehirdetést prófétálásnak is nevezték, hiszen az 
Igében Isten úgy tanít a mában engedelmes, Lelke által irányított, Krisztus 
golgotai megváltó áldozatát hálás hittel elfogadó életet élni, hogy közben 
azt is felmutatja, hogy milyen gyümölcsöket terem a megváltást elfoga- 
dó hit, vagy az azt elvető hitetlenség az ember, a világ holnapjára nézve. 
Az igehirdetésben tehát ott kell lenni ennek a prófétai elemnek. De nem 
ok nélkül rendeli el az apostol a gyülekezetben, hogy „a próféták ketten 
vagy hárman beszéljenek, a többiek pedig ítéljék meg.” Utána még ezt is 
hozzáfűzi: „Mert a prófétalelkek engednek a prófétáknak” (1. Korinthus 
14,29-32). Vajon miért volt és van szükség arra, hogy a gyülekezetben 
elhangzó prófécia, az igemagyarázat a testvérek, a , lelkek megítélésének 
kegyelmi ajándékát kapott" (1. Korinthus 12,10) prófétalelkek hitének a 
mérlegére kerüljön? János apostol így válaszol erre a kérdésre: , Mert sok 
hamis próféta jött ki a világba? (1. János 4,1). A gyülekezetekbe különböző 
irányzatú tévtanok , apostolai" is befurakodtak. Köztük éppen a transz- 

cendentális, földöntúli kapcsolatok által szerzett tudással dicsekvő gnosz- 
tikusok voltak az egyházra nézve a legveszélyesebbek. Ezért lett szükséges 
az elhangzó prófécia mérlegre vetése, megítélése. A Szentlélek ajándékát 
vett, Isten Lelke által vezetett emberek képesek voltak kiszűrni az idegen 
tanításokat, amelyek nincsenek összhangban a Szentírással. Biztos, hogy a 
reinkarnáció gondolata ezért nem tudott gyökeret verni a keresztyén gyü- 
lekezetekben! 

A könyvedben felsorolt problémákra és kérdésekre, amelyekre sze- 
rinted az egyházak félrevezető rossz választ adnak, vagy nem válaszol- 
nak, „Lélekvándorlás” című könyvemben részben megvan a válasz. Egy 
- így is hosszúra nyúló - levél keretében nem lehet minden felvetett kér- 
dést érdemlegesen tárgyalni. A problémákat könyvedben dramatizálod, 
és —sajnos- sok esetben egyoldalúan és a spekulatív filozófia módszerei- 
vel boncolgatod. 

Az eredendő bűnnel kapcsolatban egyértelmű a Szentírás üzenete. A 
teremtéstörténet azzal fejeződik be, hogy , Látta Isten hogy minden, amit 
teremtett, íme, igen jó” (1. Mózes 1,31). A föld tehát nem bukott angyalok 
javítóműhelyeként lett teremtve. Hiszen éppen a bukott lázadó angyal lett 
az ember kísértőjévé, bűnbeejtőjévé. Azt pedig az élet, a történelem tényei 
bizonyítják, hogy az Isten iránti engedetlenség bűne folytatódik az embe- 
riségben. Isten szánja és szereti az elesett embert, nem szívesen büntet. De 
ha mégis büntet, nem az eredendő bűnt bünteti, hanem a mindenkinek 
elkészített kegyelem visszautasítását. A büntetés nem Isten kegyetlensé- 
gének, hanem Isten tékozló fiakat is hazaváró szeretetének a bizonysága. 
„Mert melyik fiú az, akit nem fenyít meg az apa” (Zsidók 12,7)? Dr. Török 
István az eredendő bűn elleni tiltakozással kapcsolatban találóan írja: 
„Mennél lazább a bibliai kötöttség, annál hangosabb és gátlástalanabb a 
tiltakozás az eredendő bűn ellen. A tiltakozáshoz az elvi alapot valamilyen 
filozófia adja. Olykor már egészében se több mint filozófiai önáltatás." 

A kegyelmi kiválasztással, a predestinációval kapcsolatban az említett 
nevezetes dogmatikaszerző ezt írja: , A predestináció nem spekulatív alap- 
elv. Nem tanalkotó, hanem tanszabályozó szerepe van. Olyan, mint a só: 
Magában véve még nem étel, de mint nélkülözhetetlen ízesítő, szükséges 
az eledelhez, és az életműködéshez is”. 

Barth Károly ezzel kapcsolatban így tanít: , Mi az ember-Jézus szenve- 
déseiben, tehát mindenek előtt a golgotai kereszten szemlélhetjük, mi az 
elvettetés. Benne ismerhetjük meg a mi saját elvettetésünket, hiszen ő éret- 
tünk, helyettünk »szálla alá poklokra«. Az elvettetésről keresztyén mód- 
ra csak őreá nézve beszélhetünk. Az elvettetésről való minden más beszéd 
üres spekuláció, és kárhozatos pogányság”. 

A mondanivaló második fele az, „hogy amikor elvettetésünket Krisz- 
tusban megismerjük, ugyancsak őbenne kiválasztottságunk is nyilvánvaló- 
vá válik, mert az elvettetésből az ember-Jézussal együtt Isten minket is új 
életre hív (Efézus 1,4-11 és a párhuzamos helyek). Ezért ő a mi kiválasz- 
tottságunk tükre. Kiválasztottságunkat egyes-egyedül ő benne láthatjuk. 
A predestináció tehát azt jelenti: Isten kegyelmes hozzád, az elvetetthez. 
A kiválasztottságról való minden más beszéd üres spekuláció. A predes- 
tináció tehát a mi legszemélyesebb hittitkunk, s a hiten kívül nincs semmi 
értelme. Nem lehet szólam, vagy világnézeti elv." 

Mindebből tehát nyilvánvalóvá válik, hogy a predestináció miatt nem 
lehet Istent igazságtalansággal, vagy kegyetlenséggel vádolni. A keresztyén 
hittanokat sem lehet azzal vádolni, hogy azoknak alapján az egyházak egy 
örök kárhozatra ítélő irgalmatlan Istennel riogatják az embereket, és ezért 
fordul el az emberek tömege a keresztyénségtől. Az egyházak elsődleges 
küldetése annak a nagy örömhírnek a hirdetése, hogy Isten Krisztus érde- 
méért kegyelmesen megbocsát bűnbánó gyermekeinek, és örök életet ad. 
Fájó ténye viszont a történelemnek, hogy az egyházak ezt a küldetésü- 
ket nem mindig, és nem mindenütt töltötték be az ügy komolyságához és 
szentségéhez méltó hűséggel és felelősséggel. Bárcsak erről a fájó tényről 
már csak múlt időben beszélhetnénk! 

Levelem végén majd mellékelem tanulmányaimat, amelyeket a Jehova 
tanúiról szóló könyvemben írtam a gnoszticizmusról, Krisztus istenségéről 
és a Szentháromságról. Bibliai bizonyságtételek ezek arról, hogy a keresz- 
tyénség életét már az apostoli korban megzavarták a gnosztikus és más 
s apostolok," akik transzcendentális kapcsolataikra, túlvilágból szerzett 
ismereteikre hivatkozva hirdettek más evangéliumot, nem azt, ami a Szent- 
Írásban van. Az indiai eredetű új kinyilatkoztatásra való hivatkozás tehát 
nem 160 évvel ezelőtt kezdődött, amint könyvedben írod, ez már az apos- 
toli kor egyházát is megzavarta, az apostoli igehirdetést is megnehezítette. 


Ezután a kitérő után visszatérek könyved alapigéjéhez, Jézus búcsúbe- 
szédének ehhez a mondatához: „Még sok mondanivalóm van hozzátok, 
de most el nem hordozhatjátok. De amikor eljő amaz, az igazságnak Lel- 
ke (Szelleme), elvezérel majd titeket minden igazságra.” Ezt a mondatot 
óriásira kinagyított betűkkel is sokszor megismételed, és ezzel kifejezésre 
juttatod, hogy ez, és a később ehhez kapcsolt néhány bibliai mondat szá- 
motokra több, fontosabb, mint az egész Szentírás. Az még nagyon áldott 
dolog lehetne, ha a hívő ember lelkében a Szentírás bizonyos mondatai 
életutat megvilágító fényforrássá válnak. Az azonban nagy veszély, ha eze- 
ket a mondatokat nemcsak kinagyítjuk, hanem ki is ragadjuk a Szentírás 

összefüggéséből, és arra egy idegen hitvilágból, vagy világnézetből átvett 
koncepciót építünk. 

Ezt a magatartást ostorozza Isten a Szentírásban. Nem ok nélkül 
kezdődik a Tízparancsolat ezzel a mondattal: „ Én vagyok az Úr, a te Iste- 
ned,... ne legyenek idegen isteneid én előttem." Már pedig a reinkarnáció 
gondolatának, vagy hitének az őshazájában talán évezredekig nem tudtak 
semmit az emberek a világot teremtő Istenről. Állításod szerint Isten „a 
reinkarnáció kegyelmi ajándéka által akarja a bukott angyal-embert visz- 
szavezetni a mennybe, ahonnan levettetett.” A reinkarnáció őshazájában 
háromszázmillió isten létezéséről beszélnek, de isteni mindenekelőtt a 
Kozmosz, amelybe hitük szerint sok-sok reinkarnáció után beleolvadnak 
azok, akiknek sikerült levetni minden vágyat és akaratot. Hogy mennyi- 
re nem Isten gondolata és akarata az, hogy az ember sokszori élet és halál 
körforgásában hordozza régi élete bűneinek a büntetését és az azokért való 
szenvedést, arról mindenekelőtt a Szentírás tesz bizonyságot azzal, hogy 
rámutat Jézusra, aki bűneink büntetését magára vette. A karma kérlelhe- 
tetlenül büntet, büntetése kozmikus törvényszerűség. Isten Krisztusban 
kegyelmesen hozzánk hajlik, üdvözít. Isten Krisztusban elkészített üdv- 
terve, az erre vonatkozó ígéretek beteljesítése a Szentírásban világosan 
kirajzolódik előttünk. A reinkarnáció gondolatához, vagy hitéhez, éppen 
azért, mert az távol áll Isten üdvtervétől, ma már Európában is sok hitta- 
ni elmélet fűződik, és ezek az elméletek sok vonatkozásban szöges ellen- 
tétben vannak egymással. 

Mi hittel valljuk, hogy Isten hatalmas és erős Isten, aki minden embert 
külön lélekkel ajándékoz meg, és ezzel minden embernek megőrzi sze- 
mélyiségét és önazonosságát. Istennek arra is lenne hatalma, hogy egy- 
egy kedves gyermekének a lelkét, bizonyos sajátos körülmények között 
visszaküldje talán ugyanabba a családba, ahonnan a meghaláskor eltávo- 
zott. Megteheti, és nincs kizárva, hogy valamikor esetleg meg is teszi. De 
az ember megváltására, örök életre vezetésére, a Krisztusban testet öltött 
üdvözítő szeretet útját ajándékozta nekünk. Ezért mondta Jézus, hogy: 
„én vagyok az út, az igazság és az élet, senki sem mehet az Atyához, 
csak én általam.” És ezért nem beszélt Jézus egy szót sem a reinkarnáció 
hiedelméről. Ezért megdöbbentő, hogy Jézus búcsúbeszédének általatok 
kiemelt mondatába bele akarjátok magyarázni, hogy Jézus akkor az inkar- 
nációról akart beszélni, de a tanítványok gyenge felfogóképessége miatt 
ezt nem mondhatta el. Ez a gondolat megcsúfolása a Szentlélekkel felru- 
házott tanítványok apostoli méltóságának, tehát magának a Szentlélek- 
nek. Hiszen Jézus ezekre a tanítványokra rá merte bízni a minden emberi 
értelmet meghaladó örömhírről, az Isten Krisztusban megjelent üdvözítő 

kegyelméről szóló bizonyságtételt, a krisztusi világmissziót! Szentlelke 
által erőt és bölcsességet is adott nekik az emberfölötti feladat végzéséhez. 
Az Ap. Csel. könyvéből és az apostoli levelekből tudjuk, hogy az apos- 
tolok mennyi szólásban való bölcsességgel, és Krisztus Lelke által kapott 
csodatételekkel mutatták meg, hogy munkájuk nehéz fordulóiban valóság- 
gá vált, amit Jézus ígért, hogy a Lélek az emberileg veszélyes órákban is 
megmondja nekik, mit kell szólniuk, cselekedniük. Környezetükben, hall- 
gatóik között is voltak nemcsak egyszerű emberek, hanem műveltek is. Az 
a kor már az ókori műveltségnek nagyszerű alkotásaival dicsekedhetett. 
Tehát sem a tanítványok egyszerűsége, sem a kor műveltségi színvona- 
la nem akadályozták volna Jézust, hogy a reinkarnációról beszéljen tanít- 
ványainak, ha Isten ezt akarta volna. De Isten Jézus golgotai áldozatában 
készített megváltást, a reinkarnációs üdvösség gondolata emberi gondolat. 

Annak, hogy Jézus azon a nagycsütörtök estén búcsúbeszédében miért 
nem mondott el mindent, ami lelkében volt, egészen más oka volt, mint 
amit ti hirdettek. A szívekbe látó Jézus tekintettel volt tanítványai lelki- 
állapotára. Az események evangéliumi leírása nyomán minden érző szívű 
olvasó kiérezheti, milyen lelkiállapotban voltak a tanítványok. Jézus a 
páskabárány ünnepi vacsoráján együtt van tanítványaival. A virágvasár- 
napi hozsánnás fogadás után a tanítványok már reménykedtek, hogy 
Jézus szenvedése, amelyről már azelőtt is beszélt, talán elmaradhat. Ismét 
nagyon emberien gondolkodva az a reménység is erősödött bennük, hogy 
Jézus kihirdeti Isten országának a kezdetét. Erre gondolva némelyeknek 
hatalmi álmai, vágyai voltak. De valami más történt, mint amiben remény- 
kedtek. Jézus vacsora közben bejelenti, hogy egy közülük el fogja őt árul- 
ni. A Jézus által jelzett falat lenyelése után Júdás otthagyta őket, kiment 
az éjszakába. A tanítványok megrendültek. Féltették Jézust, és a saját éle- 
tüket. Jézus pedig búcsúzott. Az ünnepi vacsora végén Jézus már úgy 
vette hálaadással a kenyeret, hogy annak megtörésekor már a saját tes- 
te megtörésére emlékeztetett. A hálaadás poharának a vételekor pedig a 
saját vérének kiontásáról beszélt, amely kiontatik a bűnök bocsánatára. 
A páskabárány ünnepén így akarta beírni tanítványai szívébe, hogy való- 
ban , ő Istennek az a báránya, aki elveszi a világ bűneit." Ezzel az aktussal 
akarta övéinek a szívébe vésni, hogy testének megtörése, vérének kiomlá- 
sa, Isten kegyelmének és szeretetének a jegyei és pecsétei. Így részesültek 
mindnyájan az első Úrvacsorában. Meghagyta a tanítványoknak, hogy ezt 
cselekedjék az ő emlékezetére. A megrendült tanítványokat pedig vigasz- 
talta. Látta nyugtalanságukat, félelmüket, ezért mondta: , Ne nyugtalan- 
kodjon szívetek: higgyetek Istenben, és higgyetek én bennem”. Azért 
erősítette hitüket, mert a nehéz idők, amikor úgy tűnik, hogy minden, ami- 

ben hiszünk, összeomlik, a hit igazi próbái. Könnyű akkor hinni, amikor 
az, amiben hiszünk, érzékelhetően megvalósulóban van, amikor remény- 
ségünk várfalai épülnek, emelkednek. Jézus azt akarta, hogy a tanítványok 
akkor is higgyenek Isten ígéreteinek a beteljesülésében, a benne készített 
megváltás győzelmében, ha őt kivégzik, ha őt sírba zárják. Akarta, hogy 
a tanítványok ne felejtsék el, amit mondott: , Én vagyok a feltámadás és 
az élet, aki hisz bennem, ha meghal is él az”. Azért ismételte meg az ígé- 
retet, hogy elküldi a Szentlelket, amely bölcsességet, bátorságot, és erőt 
ad nekik, hogy missziói küldetésüket betölthessék. Jézus tehát tanítvá- 
nyai megrendült lelkiállapotát látva mondta, hogy sok mindent monda- 
na még nekik, de most azt nem tudnák elhordozni. Hogy mit akart volna 
még Jézus mondani, azt pontosan nem tudhatjuk, de ha az adott helyzetbe 
mélyebben beleéljük magunkat, akkor valószínűnek tartjuk, hogy egyen- 
ként akart tőlük elbúcsúzni. Valahogy úgy, mint Jákob, aki a halálhoz 
készülve külön áldva búcsúzó, jövőbe mutató és jövőt formáló atyai sza- 
vakat mondott minden fiának. A nagycsütörtök esti helyzetben egy ilyen 
búcsúzást valóban nehezen hordoztak volna el a tanítványok. Lehet, hogy 
éppen egy ilyen egyénenkénti búcsúzás helyett helyezte új parancsolatként 
tanítványai szívére a szeretet régi parancsát: „Új parancsolatot adok nék- 
tek, hogy egymást szeressétek: amint én szerettelek titeket, úgy szeressé- 
tek ti is egymást." Jákobnál más volt a helyzet. Ő hosszú élet után, élettel 
betelve búcsúzott övéitől. 

Kedves Dezső Testvér! Nehéz elképzelnem, hogy ha ezeket a dolgo- 
kat Te is hívő keresztyén lelkülettel átgondolod, és beleéled, beleérzed 
magad az Utolsó vacsorát tartó, tanítványaitól búcsúzó Jézusnak és tanít- 
ványainak a lelkiállapotába, komolyan tudod gondolni és mondani, hogy 
Jézus ott a lélekvándorlásról, a reinkarnációról akart beszélni tanítványa- 
inak. Lehetetlen, hogy ő, aki az Atya küldötteként Megváltóul jött erre a 
világra, és aki küldetését áldozatos szeretettel töltötte be, a pogány hitvilág 
idegen isteneinek a szolgálatába akarná állítani a tanítványokat. Hiszen az 
Utolsó vacsora minden mozzanata, majd később missziói parancsa, ennek 
pontosan az ellenkezőjét hirdeti. 


Testvérem, mostani életutad nagyon hasonlít az egykori Saulus élet- 
útjához. Ő jól képzett teológus volt. Tudása, képességei magasan átlagon 
felüliek voltak. Hitében fanatikus volt. Amikor fanatikus hittel üldöz- 
te a Krisztusban hívőket, azt hitte, hogy Isten akarata szerint cselekszik. 
Meglátásom szerint Te is hasonló egyéniség vagy. Biztos, hogy valami- 
lyen léleknek a hatása alatt vagy. Ezért vagy ilyen fanatikus reinkarnációs 
hitedben. Sok hittársaddal együtt ezért nem vagy képes megérteni Isten- 

nek azt a minden értelmet felülhaladó üdvözítő szeretetét, amely által 
nekünk Krisztusban megváltást, örök életet készített. Sajnos, az egyház- 
nak is vannak belső nyomorúságai, de küldetése, a krisztusi misszió, igaz 
és szent ügy. Ha talentumaiddal krisztusi lelkülettel sáfárkodnál, áldássá 
lehetnél az egyházban, és nem írnál rá ilyen szellemiségű vádiratot, mint 
mostani írásaidban. 

Leveledben elsődlegesen azért ostorozod az egyházat, hogy az az 
egyetlen földi élet - szerintetek - tévhitét hirdeti. Pedig a Szentírásban 
sehol sincs szó az ember többszöri földi életéről. Az egyszeri meghalásról 
viszont egyértelműen szó van: , Elvégzett dolog, hogy az emberek egy- 
szer meghaljanak?" (Zsidók 9,27). És itt az egyszer” szó nem általános 
időhatározó, hanem határozott számnév. Az ember praeegzisztenciájáról 
szintén nincs szó a Szentírásban. Az Úr Jézus főpapi imájából idézett 
versekben (János 17,14; 16; 18.) sincs szó semmiféle praeegzisztenciáról. 
Jézusnak az a mondata, hogy a tanítványok „nem e világból valók, amint 
hogy én sem e világból vagyok” a fantasztikus regényeiről elhíresült Hub- 
bard, a későbbi Szcientologia közösség szervezője dús fantáziájában nyer- 
te — 1900 és egynéhány évvel később - azt az értelmezést, amit Te már így 
kommentálsz: 

„Megváltónk, ill. a Szentírás e döntő fontosságú nyilatkozatai közlik 
világunkkal azt a tényt, hogy az ember jövevény, akinek e földi élete előtt 
már volt létezése egy másik világban. A tanítványok egy másik égitestről, 
Urunk Jézus által szolgálattételre kiválasztott, e földre küldött munkások, 
angyalok. Egy jobb csillagzaton már élték szellemi életüket, miként Urunk 
is az Ő istenfiúi életét. Tökéletes bizonyság ez arra, hogy az ember, -ha 
Isten törvényében él,- a menny angyala, küldötte, ha törvénytelen, akkor 
a sátán angyala, és hogy mindkettő praeegzisztens teremtmény.” 

Örülök ennek a kommentárodnak, mert ezen keresztül egészen pon- 
tosan meg tudom állapítani, hogy honnan származnak azok az informá- 
ciók, amelyeket ti a Szent szellem(ek)től származónak vallotok, és azo- 
kat támadhatatlan, cáfolhatatlan, megdönthetetlen, mindenki által érthető 
ténynek nevezitek. 

Megváltónk főpapi imájának az a mondata, hogy a tanítványok „nem e 
világból valók, amint hogy én sem e világból vagyok” /János 17.16), távol 
áll a tanítványok más csillagon töltött előző életének, és földi reinkarnáció- 
jának a gondolatától. Ezt a gondolatot Megváltónk imádságának e monda- 
tába belemagyarázni újabb durva erőszaktétel a Szentíráson. A tanítványok 
nem éltek más csillagon, de hittek Jézusban. Hitték, hogy Jézus az Atya aka- 
ratának engedelmeskedve jött a földre, hogy minket „nem aranyon vagy 
ezüstön” hanem drága vérén megváltson”, és Isten országának a polgáraivá 

tegyen. Erről az országról sokat beszélt a tanítványoknak. Azt is elmond- 
ta nekik, hogy ez az ország, mint mustármagnyi kezdet, bennük van (Luk- 
ács 17,21). Ennek az országnak mindenki polgárává válik, aki Istennek a 
Krisztusban készített üdvözítő kegyelmét hittel elfogadja. A hit tesz Isten 
országának polgárává. Hittel kezdődik a feltámadás, az örök élet. Gyüle- 
kezeteinkben csodálatosan zeng az ének, amelyben ott van ez a mondat is: 
„Érzem, hogy az örök élet, már e földön az enyém lett.” Templomainkban 
hangzik a jézusi Ige, hogy: „Aki hisz bennem, ha meghal is él.” Az apostoli 
Ige is hangzik, hogy: , A mi országunk a mennyben van, ahonnan a megtartó 
Úr Jézus Krisztust is várjuk; Ki elváltoztatja a mi nyomorúságos testünket, 
hogy hasonlóvá legyen az Ő dicsőséges testéhez, amaz Ő hatalmas munkája 
szerint, amely által maga alá is vethet mindeneket? (Filippi 3,20-21). Ebben a 
hitben elmélyülve éneklik gyülekezeteinkben boldogan az Úrvacsora szent- 
ségével élés alkalmaikor ezt az énekverset is..” Ha meghaltunk Úr Jézussal, 
Nem illik már vétkeznünk. Feltámadván Úr Krisztussal, Le kell a bűnt vet- 
keznünk. Mint mennyei lakosok, Legyünk tiszták s okosok. Mint testének 
s vendégének, Szükséges lennünk szenteknek." Tehát Megváltónknak az a 
mondata a tanítványokról, hogy „nem e világból valók”, nem azt jelentik, 
-mint állítod-, „hogy az ember jövevény, akinek e földi élete előtt már volt 
létezése egy másik világban, hanem azt, hogy a Krisztusban megváltott hívő 
emberek Isten országába valók, még akkor is, ha e földön vannak. Ezért 
mondta Jézus a hívő tanítványokra: „Nem ebből a világból valók”. Te ezt 
kedves Testvérem, tudod. Könyvedből örömmel olvastam azokat a része- 
ket, amelyekben az Igére figyelő, megtérő, hívő emberekről -ebben az eset- 
ben biblikusan-, úgy beszélsz, mint feltámadottakról. Hit nélkül, Istentől, 
az élet forrásától elszakadva, halott az ember. De „a halottak, akik hallják 
az Isten Fiának szavát, élnek.” Ez pedig azt jelenti, hogy Isten országához 
tartoznak. Megdöbbent, hogy Te ezt tudva is újra ellentmondásba kerülsz 
önmagaddal is, amikor azt próbálod Megváltónk szavaiba belemagyarázni, 
hogy azok bizonyítékok az ember más bolygón töltött előéletére. Az egy- 
házakról könyvedben ebben a vonatkozásban is , -mint sok minden más 
dologban is- torz képet rajzolsz, különösen a 98. oldalon, ahol ezt írod: ,, 
Az egyházak a feltámadást sajnálatosan az Úr Jézus újból való földrejövetele 
idejére teszik, és így hirdetik évszázadok óta”. Nos, ez egyszerűen nem igaz. 
A parúziakor, az új teremtés keretében megvalósuló feltámadás csak teljes- 
ségre jutása, befejező mozzanata annak, ami a földi életben a hitre jutással 
megkezdődött. Az egyházban ezt hirdetik. 

Viszont Te, -és közösséged tagjai- a feltámadásról szóló írásoddal is ellen- 
tétbe kerülsz reinkarnációs hited princípiumával is. Egyházias természetes- 
séggel beszélsz Jézusról, mint Megváltónkról. Ez nagyon szépen hangzik. 

De hogy mondhatja ezt valaki, aki elveti azt az egész Szentíráson végigvo- 
nuló tanítást, hogy Isten igenis az Úr Jézus golgotai áldozatának ténye által 
váltott meg bennünket. Te könyvedben ennek ellenére leszögezed (83.old): 
„Az Úr jövetelének egyedüli célja a világosság kiárasztása, hogy ezt a bukott 
teremtmény a reinkarnáció által neki nyújtott kegyelmi időajándék hasznos 
felhasználásával, -élő és ható valósággá asszimilálhassa önmagában,- hogy 
cselekedetei is fedjék belső meggyőződését. (Máté 7, 21) Az Úr által értel- 
mezett megtérés csak ez esetben nevezhető befejezettnek és maradandónak!" 

Ezek után az általad válogatott és idézett igeversekre utalva ezt írod: 

„Egyetlen szó sem esik ezekben az emberiség bűne miatt felgerjedt ret- 
tenetes atyai harag véres kiengesztelésének szükségességéről!” 

Ezt követően ügyes (hatásvadászatra célzó) fordulattal, hosszú sorát 
idézek azoknak az apostoli levelekben levő idézeteknek, amelyekben 
Isten haragjáról, és Jézus bűneinkért hozott golgotai áldozatáról van szó. 
De ezek az idézetek elé oda teszed az előző mondatokhoz hasonlóan vas- 
tag betűvel szedett mondatot, amely így hangzik: „Annál több szó esik 
viszont (Isten haragjáról és a véres kiengesztelés szükségességéről) a levél- 
író apostoloknál, ahol a véres golgotai halál, helyettesítő engesztelő áldo- 
zati jellege egyenesen tengelyét képezik megváltás szemléletüknek”. 

Az idézetek után pedig ezt a minden hívő keresztyént megdöbbentő 
kijelentést teszed: 

„Miután tisztáztuk, hogy miért az Ige világossága az egyedül hatá- 
sos eszköz a bűn sötétségének az eloszlatására, - a levélíró apostolok 
helyettesítő engesztelő véráldozat megváltásképzetét, mint mérték- 
adó igei alap nélküli tévedést, a Szent Szellem bizonyságtétele alapján 
Urunk Jézus egyedül illetékes szavaira hivatkozva érvénytelennek kell 
minősítenünk...." 

Tehát miután figyelmen kívül hagyjátok Isten ószövetségi parancsát, 
a szellemidézést illetően (5. Mózes 18,10-12), figyelmen kívül hagyjá- 
tok Jézus Krisztusnak a Lélek által írásba rögzíttetett parancsát is arra 
nézve, hogy ha valaki a Jelenések könyvével lezáródó kijelentésből vala- 
mit elvesz, vagy ahhoz valamit hozzátesz, Isten ítéletét vonja magára 
(Jelenések 22, 18-19). De még itt sem álltok meg, ráadásul érvénytelennek 
minősítitek a mennyei erővel, Szentlélekkel felruházott apostolok bizony- 
ságtételét Isten üdvözítő kegyelméről, amelyet Jézus Krisztus áldozata 
által készít megtérő gyermekeinek. Hiszen ő éppen azért küldte az akko- 
ri, és küldi mai tanítványait, a világba, hogy ennek a megváltásnak az evan- 
géliumát hirdessék minden teremtménynek! 

A teljes Szentírást, mint Isten Lelke által készített kijelentést igazán 
őszintén tiszteletben tartó hívő embernek a lelkében joggal merül fel a 

kérdés: Mi marad meg az általatok jelentékeny részben érvénytelennek 
minősített Szentírásból? Azok a részek, versek, amelyeket alkalmasnak 
találtok arra, hogy belőlük kedvetek szerint válogatva, azokat kirakókoc- 
kaként alkalmazva, felépítsétek belőlük reinkarnációs hitetek fellegvá- 
rát. Hiszem, hogy ez a felsőfoka a Szentlélek elleni, meg nem bocsátható 
bűnnek, amelyről Megváltónk beszélt. 

De ha a Megváltó által kiküldött apostolok bizonyságtételét a bűnre 
haragvó, és azt büntető Istenről azért minősítitek érvénytelennek, mert azt 
nem a Mester, nem Jézus Krisztus mondta, akkor próbáljátok meg rein- 
karnációs előítéletek nélkül, a teljes Szentírás összefüggésében komolyan 
venni azt, amit Ő az utolsó ítéletről mondott.....? Távozzatok tőlem ti 
átkozottak az örök tűzre, amely az ördögnek és az ő angyalainak készít- 
tetett." Jézus tehát a kárhozat veszélyére is felhívja a figyelmet, de hangsú- 
lyozza, hogy aki megváltó áldozatát hittel és bűnbánattal fogadja, az örök 
életre érkezők seregéhez tartozik. 

Jézus véres áldozatáról azonban nemcsak az általatok érvénytelennek 
minősített apostoli iratok szólnak, hanem maga Jézus is. Nagycsütörtök 
este, az Úrvacsora elrendelésekor a kenyér megtörése után , vevé a poha- 
rat és hálákat adván adá a tanítványoknak ezt mondván: Igyatok ebből 
mindnyájan, ez az én vérem, az új szövetségnek a vére, amely sokakért 
kiontatik, a bűnök bocsánatára" (Máté 26,27-28). Ezt a tényt azért írom 
ismétlésként ebben a levélben, mert ez az üdvtörténet egyik döntő fon- 
tosságú mozzanata. 

Ezen túlmenően súlyos vallástörténeti tévedés Jézus Krisztus nevét a 
reinkarnáció gondolatával, és a reinkarnáció gondolatát a krisztusi megvál- 
tással összefüggésbe hozni. Ez két külön világ. Olyan, mint a tűz és a víz, 
nem lehet összekeverni, az egyik kioltja a másikat. Mint említettük, Indi- 
ában, a hinduizmus őshazájában évezredek óta politeista, sokmillió istent 
emlegető hitben élnek az emberek. A vallási fejlődés az évezredek során 
aztán olyan változást hozott, hogy a sokmillió isten közül személyes jellegű 
istenként tisztelt Indra isten személyes jellege megszűnt. A lélekvándor- 
lás hitének a karma törvénye nemcsak feleslegessé tette, hanem ki is zárta 
annak a szükségét, hogy az ember az egymás után következő életek körfor- 
gásában isteni segítséget vegyen igénybe ahhoz, hogy a megismételt életek 
szenvedés-sorozatából kiszállhasson, és a teljes érzéstelenség helyére, a nir- 
vána szenvedés nélküli boldogságára jusson, mintegy összeolvadva az iste- 
ni kozmosszal. Ehhez már nincs szükség semmiféle istenre, mert a karma 
kozmikus törvényként hat, és könyörtelen igazságossággal büntet az előző 
élet bűneiért. A reinkarnáció körforgásából kiszállás után azért vágyakoz- 
tak, mert hitük szerint ebben a körforgásban a pária sorsba süllyedés, sőt 

állattá inkarnálódás veszélye is fennállt. Az élet ismételgetésének a gondola- 
ta így inkább félelmetes volt, mint megnyugtató. Csak a 18. században, és a 
reinkarnáció hazájától távol, Nyugat-Európában vetődött fel az a gondolat, 
hogy a reinkarnáció ázsiai hitének új tartalmat kell adni. Az eredeti tarta- 
lom nem teszi kívánatossá a földi élet ismétlését. Úgy gondolták, hogy szép 
gondolat az élet megismétlése, de rettenetes gondolat a szenvedések meg- 
ismétlése, megsokszorozása. Ilyen emberi tépelődés gyümölcseként szüle- 
tett az a gondolat, hogy a reinkarnáció hitét össze kell kötni az evolúció, a 
fejlődés elméletével (Lessig, Goethe...), ami azt jelenti, hogy a reinkarnáci- 
ók karma büntetései által a tökéletesség irányába fejlődik az ember. De ha 
ennek az elméletnek az ismeretében próbáljuk kikutatni, hogy az emberiség 
sokszázezer éves történelmében van-e bizonyítéka annak, hogy az ember 
a tökéletesség irányába fejlődik, akkor a tények ennek ellenkezőjét bizo- 
nyítják. Mert a technikai fejlődéssel együtt növekedik az emberi gonosz- 
ság, a pusztító szándékok megvalósítási lehetősége. Leveledben, mintegy 
válaszként könyvemnek arra a mondatára, hogy ha a reinkarnáció és a vele 
egy idő óta összekötött tökéletesség irányába ívelő fejlődés elmélete valóság 
lenne, akkor „ma már csupa jóakaratú, szerető szívű, és egymásnak csak jót 
tenni akaró emberekből állana a világ”, ezt válaszoltad: „Ez azért van így, 
mert a javulók már nem ide térnek vissza”. Bizonyára magad is érzed, hogy 
ez a magyarázat aligha győzhet meg valakit. Rosszul sikerült kibúvó ez, az 
elmélet csődjének a bevallása helyett. Ezen túlmenően pedig a reinkarná- 
ció alapjára épített , új hittanotokban", sokszorosan ismételve hangoztatjá- 
tok, hogy az „minden gondolkodó ember számára érthető, támadhatatlan, 
megdönthetetlen és cáfolhatatlan igazságokat tartalmaz. Már pedig ha vala- 
ki csak egy kicsit is elgondolkodik azon, amit most is, ebben a dologban is 
állítasz, hogy a reinkarnációk után a javulók már nem ide, tehát nem a Föld- 
re térnek vissza, akkor rájön, hogy ebben az állításban is logikai rövidzárlat 
van. Mert ha ez az állítás igaz lenne, akkor a föld, a százezer évek ily folya- 
mata során elnéptelenedett volna, vagy elnéptelenedőben lenne. A valóság 
pedig az, hogy a Föld erősen túlnépesedőben van. Magyarázataitok tehát 
tele vannak áthidalhatatlan ellentmondással. 


PI. E. Swedenborg, aki a 17. század végén és a 18. század első felében 
élt, és aki korának nevezetes természettudósa, majd később okkult erők 
vonzáskörébe kerülve misztikusa volt, nem tudott a reinkarnációról. Pedig 
könyveiben ő is ír a szellemekkel való közösségéről, állítása szerint kije- 
lentést vett az ószövetségi Dávid királytól és az újszövetségi Pál apostoltól, 
de a reinkarnációról nem beszél. A gnoszticizmus sikertelen próbálko- 
zásaitól eltekintve, csak később, a Teozófia, majd Antropozófia társaság 

megalakulása nyomán (H.P. Blavatsky, E Besant, majd R.Steiner) hang- 
zott el a reinkarnációval kapcsolatban a Jézus Krisztus neve. Az akkor 
keresztyénnek nevezhető Európában úgy próbáltak teret nyerni a pogány 
vallások reinkarnációs elméletének, hogy annak keretén belül, Jézus Krisz- 
tusnak is helyt adtak a megváltás folyamatában. Mindezeknek az emberi 
bölcselkedésből fakadó elméleteknek ellentmond a Szentírás. De a Szent- 
írás a felvilágosodás és racionalizmus korában, a keresztyén közössé- 
gekben sem tudta betölteni központi fontosságú helyét. Az új ismeret 
hangsúlyozása, az emberi ész, a ráció trónra ültetése, ezeken a vallással 
is összefonódó szellemi csatornákon át ér el a reinkarnációs hit emberein 
keresztül a mai kor emberéhez is. Hiszen a Te új hittanodban is több az 
emberi értelemre, érthetőségre, észokokra való hivatkozás, mint a teljes 
Szentírásban kapott isteni kijelentés komolyan vétele. Ezekre építve tar- 
tod új hittanotokat egyértelműen világosnak, támadhatatlannak, megcá- 
folhatatlannak, mindenki által érthetőnek. Ez a reinkarnációs hittan nem 
a Szentírásra, hanem mindenekelőtt a felvilágosodás szellemi talajára épül. 

Hogy ez mennyire így van, az megmutatkozik abban is, hogy az ember 
bolygókon való életéről nem az asztronómusok, nem a kozmosz tudo- 
mányos kutatói beszéltek először, hanem a filozófusok. Tehát a 20. szá- 
zad ilyen témájú fantasztikus íróinak (Hubbard), filozófusok voltak a 
gondolatgerjesztői, előfutárai. Azt az elképzelést, hogy a lelkek más boly- 
gókon reinkarnálódhatnak, I. Kant fejlesztette ki, egyik fiatalkori írásá- 
ban 1755-ben. Könyvének címe: Allgemeine Naturgeschichte und Theorie 
des Himmels (Általános természettörténet, és az ég elmélete”). Ennek a 
könyvnek a harmadik fejezetében „Von den Bewohnern der Gestirne” (A 
bolygók lakóiról) cím alatt azt fejtegeti, hogy az ember továbbélése lehet- 
séges a távoli bolygókon. Kant azt bizonygatja, hogy a bolygók lakói annál 
inkább szellemi, és annál kevésbé anyagi lények, minél távolabb vannak 
a Naptól. Azt mondja, hogy a bűnös kísértéseket a középtávon levő két 
bolygón, A Földön és a Marson élők élik át a legerőteljesebben, mert ők a 
lélek és az anyag közötti feszültség erőterében vannak. Kant szerint lehet- 
séges, hogy a Jupiter bolygói egyszer majd a mi életterünket fogják meg- 
világítani, mert ott fogunk élni. 

Korunk tudománya már egyértelműen meg tudta állapítani, hogy eze- 
ken a bolygókon nem létezik élet. Kant legalább őszintén bevallotta, hogy 
ezt az egész elméletet ő találta ki. 

A másik nevezetes filozófus, Schopenhauer is beépítette filozófiájába a 
reinkarnáció képzetét, mégpedig annak erőteljesen indiai, tehát nem evo- 
lúciós változatát. Felvetette a praeegzisztencia gondolatát is, de tudatosí- 
totta azt, amit már az óegyház is hangoztatott a nevezetes 553-ban tartott 

Konstantinápolyi zsinaton, hogy a praeegzisztencia gondolata ellentét- 
ben van a Szentírás teremtéstörténetével. Ezért vetették el azon a zsina- 
ton Origenes elméletét. 

Éppen a Szentírás teremtéstörténete alapján került aztán a Konstan- 
tinápolyi zsinat jegyzőkönyvébe ez a mondat: , Aki azt mondja, vagy 
ragaszkodik ahhoz a véleményhez, hogy az emberi lelkeknek már előélete 
volt, ami azt jelenti, hogy azok valamikor szellemek és szent hatalmassá- 
gok voltak, de aztán Istentől elfordulva a gonosz felé fordultak, Isten sze- 
retete pedig elhidegült bennük, és ezért kapták a élek: (ami azt jelenti 
hogy hideg) nevet, és emiatti büntetésként lettek testben létre kárhoztat- 
va, legyen (az egyházból) kizárva. A zsinat tehát komolyan vette, és tisz- 
teletben tartotta Istennek a teremtéstörténetben adott kijelentését. Isten 
a teremtés hajnalán, teremtő munkája koronájaként „e m b e r t” terem- 
tett. „És látta Isten, hogy minden, amit teremtett, igen jó” (1. Mózes 1,31). 


Kedves testvérem, könyvedet a Szent Szellemektől kapott új kijelen- 
tésnek minősíted, és annak felkarolását kéred, sőt szinte fenyegetéssel és 
ítélethirdetéssel követeled a lelkészektől. 

Én egyre jobban elszomorodok, amikor mindig újabb kijelentésekről, 
hittitkok megfejtéséről hallok. Ezek akadtak már régebben is, de az utób- 
bi időben úgy szaporodnak, mint nyári eső után a gombák. Néhány példa: 


Az utolsó idők szentjeinek, a mormonok közösségének az alapítója 
J. Smith volt. Ő is új kijelentést kapott. Elmondása szerint egy sötét 
erdőben napnál is erősebb fénysáv ragyogott fölötte, amely rá szállott. 
Ebben a fényözönben megjelent feje fölött két személy. Az egyik nevén 
szólította őt, rámutatott a fényben megjelent másik személyre, és ezt 
mondta: „Ez az én szeretett fiam, őt hallgassátok” Smith azt mondja, 
hogy a két személy egyike Isten, másika pedig Jézus Krisztus volt. Később 
megjelent neki egy Moroni nevű angyal, amelynek utasítása nyomán egy 
domboldalban mélyen elásva talált egy kézirat csomót, amelyen a szö- 
veg arany lemezekre volt vésve. A mellékelt „prófétai szemüveggel” sike- 
rült Smithnek lefordítani a szöveget, amelyet aztán a Mormonok könyve 
címén kiadott. Aztán látomásainak leírásából még két új kijelentést tartal- 
mazó könyv lett. A könyvek tartalma sok helyen megváltoztatott, meg- 
hamisított Biblia. 


Jehova tanúi teokratikus szervezetének a vezetői is új kijelentést kap- 
nak. Magukat Jehova egyetlen hiteles összekötő, és üzenetközvetítő csa- 
tornájának tartják. . 

Hubbard Szcientologia egyháza azt hirdeti, hogy megváltottságra csak 
az ő közösségükben juthat el az ember, a szcientologiai technikák alkal- 
mazása által. 


Az Univerzális élet nevű közösség feje Németországban Gabriele 
Witek prófétanő. Ő is új kijelentéseket kap, amelyekről azt vallja, hogy 
azok a keresztyénség részére kapott utolsó kijelentések. Ennek az ered- 
ménye is egy megváltoztatott Szentírás, amelynek magyarázására csak a 
prófétanő hivatott, aki a kapott kinyilatkoztatást mindig így kezdi: , Én 
Krisztus, megmagyarázom, kijavítom és elmélyítem az Igét”. 


A , teozófia" szellemisége ma is sok vonatkozásban formálja a sokrétű 
spiritiszta közösségeket. Ezeknek a közösségeknek egyik jelentős cso- 
portja a , Nagy Fehér Testvériség", amelynek elképzelése szerint az új 
kijelentések nagy vallásos személyiségeken, filozófusokon, sőt mitikus 
istenalakokon keresztül érkeznek hozzájuk. Valójában ezek irányítják a 
földet, és az egész Naprendszert. Az üzenetadó szellemeket , mesterek- 
nek” nevezik, akik a népes szellemi hierarchia tagjaiként küldenek egyre 
több médiumon keresztül új kijelentéseket. Az üzenet tartalmának a meg- 
valósítását illetően itt is kizárólagos igényeket támasztanak. Sejtésem sze- 
rint Ti ennek a közösségnek valamelyik csoportjához tartoztok. 


Az ugyancsak spiritiszta jellegű , Egyesítő Egyházban", a moonista 
közösségben is új kijelentés alapján akarja Moon atya teljességre vinni a 
keresztyén életet, befejezni azt, amit szerintük Jézus nem fejezett be, mert 
ő maga nem alapított családot, és a keresztyén hit és a teremtett világ meg- 
újulásának, és Isten országává fejlődésének alapja a krisztusi család. 


Kurt Hutten, aki ezeknek a szektás új kijelentéseket kapó, hitújító 
mozgalmaknak a kutatására szentelte életideje jelentékeny részét, „Was 
glauben die Sekten” (Mit hisznek a szekták) című könyvében azt írja, 
hogy ma annyi hittitkokat kitáró új kijelentésről, üzenetekről beszélnek 
a szekta apostolok, hogy könyvtárakat lehetne betölteni azok tartalmá- 
val. Azt mondják, számukra megnyílott a kapu a világ titkainak megis- 
merésére. 


A szerző az új kijelentést kapók hosszú sorának az üzenetével ismer- 
kedett meg. Ezek közül is megemlítek röviden néhányat: 

Margaret Römer egy atyai üzenetet kapott. Ennek tartalma az, hogy 
egy új világkorszak kezdődik, amely gyógyulást hoz a világnak. Beszá- 
molóját így kezdi: „Így szólított meg az Isten”. És hirdeti a szeretet 
győzelmét, amelyet Isten az ő kormányzása alatt fog megvalósítani. 


Sayo Kitamura japán prófétanő ezt hirdeti: „Általam Isten tanít, hogy 
rajtam keresztül kormányozza a világot". 


Berta Dudde próféciájának első tétele a világ végéről és Krisztus 
visszajöveteléről szól. Ő is azt állítja, hogy rajta keresztül Isten sugároz- 
za az igazságot az emberek felé. 


Külön irodalma van az , Ufológiának", melynek egyik ágazatában 
olyan , tudósítások" hangzanak el, hogy a „repülő csészealjak” küldöttein 
keresztül érkeznek új kijelentések. Isten -úgymond-, ezen a módon készí- 
ti elő a veszélyeztetett Föld népének a megváltását. 


Nem sorolom tovább ezeket az új tanokat. E néhány példa rövid leírá- 
sával csak arra akarom felhívni a figyelmet, hogy hova vezet az, ha az 
ember nem veszi komolyan Isten egyetlen, Szentlelke által ihletett kijelen- 
tését, az általa adott és lezárt Szentírást, amelyen Krisztus áldozati vére a 
hitelesítő pecsét. Égbekiáltó felelőtlenség arra még csak gondolni is, hogy 
annak üzenetét, szellemek médiumokon keresztül közvetített új kije- 
lentésére hivatkozva, „érvénytelennek lehetne minősíteni”. A sok külső 
háborúság által súlyos károkat szenvedett, és belső nyomorúságok által 
is veszélyeztetett Keresztyén Egyház népére nézve nagy veszélyt jelent a 
Szentírás hitelét, és így az egyházat is „érvénytelenítéssel” rombolni aka- 
ró médiumos üzenet. 

Megdöbbentő az a tény, hogy az új kijelentéseknek az özönében, a hit- 
titkoknak médiumos üzeneteiben hiányzik az összhang, sőt azok a legtöbb 
esetben ellentmondanak egymásnak, miközben mindegyik magát tartja az 
üdvösség titka egyedüli igaz letéteményesének. Mondd kedves testvérem, 
ha nem tartoznál ahhoz a közösséghez, amelyikhez tartozol, és mint kívül- 
állóra zúdulna rád az egyedül igaznak és üdvözítőnek hirdetett új kijelen- 
téseknek az özöne, Te melyiket választanád? 

Ilyen körülmények között fokozott mértékben szükség van rá, hogy 
gyülekezeteinkben még szárnyalóbban zengjen az egyházról szóló kedves 
ének: "A világ fejedelme feltámad ellene, Vagy hamis tudománytól Gya- 
láztatik neve, S míg egykor felderül majd Az Úrnak hajnala, Csak virrasz- 
tói kérdik: Meddig az éjszaka”? 

Kedves Testvérem! Nekünk címzett személyes leveledet a „Theodicea” 
problémával kezded. 

Én levelem végén válaszolok arra a vádra, amellyel, ezzel kapcsolatban 
is illeted az egyházat. 

A Theodicea probléma régi, de az sohasem volt a hívő emberek prob- 
lémája, mert az filozófiai okoskodásnak a produktuma. Vádolod az egy- 
házat, hogy az egyetlen földi életről tanít, és ezt tévtanításnak nevezed. 
A hívő ember tudja, hogy Isten a legnagyobb bajt, a legelesettebb álla- 
potot is örömteljessé, még a halált is életté tudja változtatni. Mi sok min- 
dent nem tudunk, nem értünk, de hisszük, hogy Isten mindent tud. Azt 
is, hogy miért adta, vagy engedte meg az embervilágra zúduló sokféle 
szörnyűséget, és azt is, hogy ő hogyan hoz ki végül is mindezekből áldást 
és örömet. Filozofálsz, hogy az egyház nem tud magyarázatot adni a sok 
szenvedés okára, és ezzel kiveszi az emberek szívéből az Isten igazságos- 
ságába, szeretetébe vetett hitet, akik azt mondhatják, hogy ha Isten sze- 
ret és igazságos, akkor miért van olyan sok egymástól szélsőségesen elütő 
életsors, baj és szenvedés. Arra nem is gondoltok, hogy a sokféle bajnak 
szenvedésnek, ami itt az emberi életet sokszor gyötrelmessé teszi, nem- 
csak oka, hanem célja is van. Isten éppen az ilyen helyzetekből való sza- 
badításon keresztül mutatja meg dicsőségét (János 9,3). A lélekvándorlás, 
tehát a reinkarnáció tanában pedig -— szerintetek — logikus, és mindenki 
számára elfogadható, logikus válasz van erre a kérdésre. Ez a válasz pedig 
úgy hangzik, hogy azért van olyan sok szélsőségesen nagy különbség az 
emberi életsorsok között, mert az emberek nem egyszer élnek, és ha éle- 
tükben gonoszul viselkedtek, a következő életben a „karma” bünteté- 
se által bűnhődni kell az előző élet bűneiért. Tehát így már egy keserves 
küzdelmes élet miatt sem vádolható Isten, mert az az ember előző éle- 
tének a büntetése. Hiszen -szemléletetek szerint- Istentől azzal is eltán- 
torítja az egyház az embereket, hogy olyan Istenről prédikál, aki azért 
küldte a földre szent Fiát, hogy őt itt a mások bűne miatt meggyilkolják. 
Az emberek pedig a mai világban különösen megundorodtak a gyilkos- 
ságoktól, a vértől, és azért hidegülnek el az egyháztól, mert az egy gyil- 
kosságot akaró istenképet tár eléjük. Szerintetek emiatt rendült meg az 
Isten igazságosságába vetett hit, és ezt a folyamatot az egyház csak úgy 
tudja megállítani, ha azt hirdeti az embereknek, hogy a nehéz, szenvedé- 
sekkel teli életsors nem Isten, hanem a , karma" büntetése. Ez a „karma” 
a lélekvándorlás törvényszerűségei alapján büntet az előző élet bűnetért. 
Ezen túlmenően szerintetek szükség van arra is, hogy a lelkészek a lélek- 
vándorlás és reinkarnáció tanát hirdessék az egyházakban, és mondják el 
azt is, hogy Krisztus véres áldozata szükségtelen volt, azt Isten nem akar- 

ta. Pedig a Szentírás ennek az ellenkezőjét mondja. Tanrendszereteket 
mégis a Szentírásra alapozottnak mondjátok, de közben érvénytelennek 
minősítitek a Szentírásban a Krisztus üdvözítő áldozatáról szóló részeket. 
Ez egy hívő keresztyén számára, aki hittel vallja, hogy , lábaimnak szövét- 
neke a te Igéd", megdöbbentő. Igazi prókátori ,, tranzakció? ez, amellyel 
meg akarjátok védeni az ,, Isten igazságosságába és tökéletességébe vetett 
hitet.” Szánalmas vállalkozás. Istennek nincs szüksége arra, hogy őt az 
ember igazítsa meg. Ennek az elméletnek is az emberi értelem, a logika a 
mozgató rugója. De ha mélyebben átgondoljuk azt, rájövünk, hogy ez a 
logika sem megoldáshoz, hanem ismételten logikai rövidzárlathoz vezet. 
Mert ha a szenvedés, a gyötrelmes élet, a , karma" büntetése az előző élet 
bűneiért, kinek a bűnéért bűnhődött az első ember, akit Isten tökéletes- 
nek teremtett, tehát nem lehetett sem bűne, sem előző élete, amelynek a 
bűneiért bűnhődnie kellett volna. Előtte csak Isten volt. Tehát ebből a logi- 
kából rettenetes következtetést lehet levonni. A vád éppen ez által hullik 
vissza teljes súllyal Istenre. 

Valóban nagyon sok nehéz emberi életsors van a világon. Egyéni éle- 
tünkben is, a világ eseményeiben is vannak olyan fájó, megdöbbentő 
mozzanatok, amelyeknek miértjére nem tudunk feleletet adni. Előfordul 
ugyan, hogy egy-egy miértre már itt a földi élet változó eseményeinek a 
sodrában feleletet kapunk, de sok mindenre csak a színről színre látás- 
nak a világában kapunk választ. Tudatosítanunk kell, hogy Isten nem a 
mi korlátolt értelmünk, nem a mi logikánk szerint kormányozza a világot 
és adja az egyéni életsorsokat. , Mert amint magasabbak az egek a földnél, 
úgy magasabbak az én útjaim a ti útjaitoknál, és gondolataim gondolatai- 
toknál” (Ézsaiás 55,9). 

Amit Jézus mondott a lábmosás ellen tiltakozó Péternek, azt sok értel- 
metlennek vagy érthetetlennek tűnő dologra mondja ma is mindnyá- 
junknak: „Amit én cselekszem, te azt most nem érted, de ezután majd 
megérted” (János 13,8). 

Amikor sokasodnak bennünk a miértek, mert sok mindent nem értünk, 
ami velünk és körülöttünk történik, jó megszívlelnünk az ószövetségi Jób 
könyvének a tanulságát. Jób a jólét után váratlanul rázúduló csapások és 
veszteségek sorát sokáig hívő reménységgel, türelmes szívvel hordozta. 
De aztán belefáradt a gyötrelmekbe és az ő szívébe is belopódzkodtak a 
miértek. Isten aztán úgy felelt neki, hogy kérdéseket tett fel neki, amelyek 
a teremtés, az élet, a világmindenség összefüggéseit boncolgatták. Dorgá- 
ló szeretetből fakadó kérdésekkel ébresztette rá Jóbot arra, hogy meny- 
nyire nem érti az élet, a világ, és a Teremtő tervének mély összefüggéseit 
és végső célját. Jób rá is ébredt erre, azért válaszolt így: „Íme, én parányi 

vagyok, mit feleljek néked? Kezemet a szájamra teszem. Egyszer szóltam, 
de már nem szólok, avagy kétszer, de nem teszem többé". 

A hívő ember ma sem viselkedhet másképpen. Ha életünk, világunk sok 
kuszált, sokszor könnyes rettenetes eseményét nem is értjük, hit által tud- 
juk, hogy Isten szerető és kegyelmet készítő Ura ennek a világnak és mind- 
nyájunknak. Nem akarja, hogy az ember elvesszen, hanem azt akarja, hogy 
a bűnös megtérjen és éljen. Ezért áldozta ide értünk Jézust, hogy , aki hisz 
benne el ne vesszen, hanem örök élete legyen”. Ezért mondhatjuk a vajúdó 
világunkban ránk zúduló megrázkódtatásaink között is: , Mert meg vagyok 
győződve, hogy sem halál, sem élet, sem angyalok, sem fejedelemségek, 
sem hatalmasságok, sem jelenvalók, sem következendők, sem magasság, 
sem mélység, sem semmi más teremtmény nem szakíthat el minket Isten 
szeretetétől, amely van a mi Urunk Jézus Krisztusban" (Róma 8,38-39). 

Kedves Testvérem, mint látod, sajnálatos tartalmú könyved és leveled 
ellenére sem tagadom meg tőled a testvéri közösséget. Örülnék, ha Isten 
előtti imádságos csöndben tudnál elgondolkodni levelem tartalma fölött, 
és az áldássá lenne számodra, úgy, hogy segítene visszavezetni abba a hívő 
közösségbe, amelytől eltávolodtál. 


Befejezésül közlöm még a „Testvéri szó mindenkihez Jehova tanúiról” 
című könyvemből a Gnoszticizmusról, Jézus Krisztusról és a Szenthárom- 
ságról szóló fejezetek szövegét. 


Gnoszticízmus 


Az első keresztyén gyülekezetek életének a mozgató ereje az egymást 
segítő, egymás életét gyógyító krisztusi szeretet volt, ami azt eredmé- 
nyezte, hogy egyre többen néztek rájuk tisztelettel, és naponta új embe- 
rek csatlakoztak hozzájuk. Ebben a szép életet élő közösségben azonban 
csakhamar problémák is jelentkeztek; közöttük is akadtak, vagy közéjük 
is befurakodtak emberek, akik új tudományokat kezdtek hirdetni. Már az 
Újszövetségben is olvashatjuk, hogy az apostoli korban is sok tévtanítással 
kellett az egyháznak szembenéznie. Az új tudományokat hirdetők nem 
maradtak meg abban, amit az apostolok hirdettek, (1. János 2,24) hanem 
azzal az igénnyel léptek fel, hogy ők egy magasabb rendű, teljesebb keresz- 
tyén életnek a képviselői. Ezek a kor sokrétű eszmeáramlatának, a gnosz- 
ticizmusnak a hívei voltak. 

E szellemi irányzat már a keresztyénség korszaka előtt megkezdődött, 
és az emberiség örök kérdésével foglalkozott: az igazság keresésével, az 

élet megoldatlan rejtelmeivel. (Pl. azzal, hogy kicsoda Isten, mi az ember, 
mi a jó és a rossz, miért van annyi baj a világban, miért van szenvedés és 
halál, és mi az emberi életnek értelme, célja). E kérdésekre az emberi érte- 
lemben és ismeretben vélte megtalálni a választ. Maga ez a szó; „gnózisz”, 
megismerést jelent, s e filozófiai irány követőit gnosztikusoknak nevez- 
zük, akik alkalmazták a nagy filozófusok, pl. Platón és Arisztotelész gon- 
dolatait is, de alkalmazták a keleti misztérium-vallásoknak a motívumait 
is. Ezeknek a hatása alatt a megismerés, -amire hivatkoztak-, nem annyira 
intellektuális úton történt, hanem lelki elragadtatás, és az ilyen úton szer- 
zett látomások által. 

A keresztyénségnek a pogányok között való terjesztésénél éppen a 
gyülekezet tagjai között akadtak olyanok, akik úgy gondolták, hogy a 
keresztyén hit beépíthető a gnosztikus eszmeáramlatba, és a gnosztikus 
ismeretek által lehet a keresztyén hit a pogányok közt igazán naggyá, és 
teljessé. Céljuk eléréséhez azonban szükségesnek látták az apostoli keresz- 
tyénség átformálását. Elismerték, hogy az embernek megváltásra van szük- 
sége, de azt már nem, hogy az ember olyan bűnös, hogy csak Jézus Krisz- 
tus vére, golgotai áldozata tudja megváltani. 

A gnoszticizmus nem ismeri az emberi bűn mélységét és az ember 
elesettségét. Azt vallja, hogy az ember eredetileg szellemi lény, akit csak az 
átmenetileg kapott testi lét tesz rosszá. A megváltó ugyan a mennyei világ- 
ból érkezik, de Jézus, - mint Megváltó - szellemi lény, aki csak átmenetileg, 
és talán csak látszattestet öltött magára, s az embert, mint szintén szellemi 
lényt, visszavezeti az igaz Isten fényes világába. Természetes, -mondták-, 
hogy csak a szellemi emberek jutnak célhoz, akikben az isteni szikra mun- 
kálkodik. A „csak hitben élők”, lelki emberek, viselkedésükkel, cselekede- 
teikkel, - megváltó nélkül - az üdvnek csak egy alacsonyabb fokát érhetik el. 

Bizonyára észrevesszük, hogy a gnoszticizmus mennyire megváltoztatta 
a klasszikus görög gondolkodást, amely az emberi erőt és szépséget, a testnek 
a kultuszát igen magas rangra emelte. A spártaiak sportjátékai a testi erő fej- 
lesztésének a jelképévé váltak. A platonizmussal összhangba kerülő gnoszti- 
kus gondolkodás viszont a testet a lélek börtönének tartja, és a lélek boldog, 
ha ebből a börtönből megszabadulhat. Ennek a hellenisztikus gondolkodás- 
nak a nyomai ma is megtalálhatók sok embernek a gondolkodásában, meg- 
nehezítve így a Szentírás üzenetének mélyebb és tisztább megértését. 

A János apostol leveleiben — anélkül, hogy ő a gnosztikus szót leírná-, 
a gyülekezetet veszélyeztető, általuk hirdetett tanok ellen küzd az apos- 
tol. Ezért mondja: , Közülünk indultak el, de nem voltak közülünk valók, 
mert ha közülünk valók lettek volna, megmaradtak volna közöttünk. De 
nyilvánvalóvá kellett lennie, hogy nem mind közülünk valók." 

Éppen az jelentette a nagy veszélyt a gyülekezetre, hogy azok az embe- 
rek, akik közülük indultak el, azzal álltak elő közöttük, hogy ők valami 
nagyobbat, valami többet ismertek meg, és most ezt hirdetik a gyüleke- 
zetben. Az a tény, hogy ezek az emberek, akik a gyülekezetben megta- 
nulták, hogy megváltás és örök élet csak Isten könyörülő szeretete által 
van, aki megváltásunkra elküldte hozzánk Jézust, most mást hirdetnek, azt 
jelenti, hogy lélekben már régen eltávolodtak a gyülekezettől, s így lettek 
a tulajdonképpeni evangélium meghamisítóivá, tagadóivá. Ezért mondja 
az apostol: „Ha közülünk valók lettek volna, megmaradtak volna közöt- 
tünk. De nyilvánvalónak kellett lennie, hogy nem mind közülünk valók." 
(János 2,19) 

A belülről induló szakadások nem maradhatnak sokáig elrejtve. Isten 
nyilvánosságra hozza azt, ami nincs összhangban az Ő Igéjével. Az apostol 
hirdeti, hogy a gyülekezetnek is van istenismerete, de ennek tükröződnie 
kell az életben. , Aki szeret, az Istentől született, és ismeri az Istent, aki 
pedig nem szeret, az nem ismerte meg az Istent..."(1. János 4,7-8). A sze- 
retet tehát nem emberi lehetőség, hanem a Szentlélek gyümölcse, egy új 
életforma. Szeretni csak az tud, akinek az életében megtörtént a döntő for- 
dulat, az Isten Lelke által való újjászületés. A , megismerés? itt nem filozó- 
fiai, hanem bibliai fogalom, ami Istennel való teljes életközösséget jelent. 
A gnosztikusok magabiztosan hirdették, hogy ők megismerték a teljesebb 
igazságot, filozófiai, misztikus-vallásos úton megismerték Istent. 

Valószínű, hogy a hallgatóknak tetszettek ezek a szépen hangzó, istenes 
szavak, de az apostol látta ezeknek az embereknek az életében az öntelt- 
séget, szeretetlenséget. Ezért hangzik az általa írt Igében az emlékeztetés, 
hogy az ember, akinek a szívében nincs szeretet, még akkor sem ismerte 
meg Istent, ha szépen tud róla beszélni. Mert az Isten szeretet. Mert a sze- 
retet Istennek nem tulaj donsága, hanem lényege. Isten meg tudja mutatni a 
maga hatalmát is, igazságát is, haragját is, de sehol nincs az Igében úgy fel- 
tüntetve, hogy Ő hatalom, igazság vagy harag, hanem úgy, hogy Ő szere- 
tet. Ez egy olyan sajátos kijelentése az Igének, ami semmiféle filozófiában, 
vagy vallásos rendszerben nem található meg. Mert Isten szeretet, előtte a 
szeretet nélküli ember elveszett ember. Ő az elveszettet megtartani jött el 
Jézus Krisztusban, úgy hogy az Ő áldozatáért megbocsátja bűneinket. 

W. de Boor írja a János apostol leveleihez írt kommentárban, hogy 
ha egy gyilkost életfogytiglani börtönre ítélnek, ez a büntetés elégtétel az 
emberi igazságszolgáltatás részére, de a gyilkos tett ténye ezzel Isten előtt 
nem szűnik meg. A gyilkos nem tud békességben meghalni. Minél mélyeb- 
ben hordja valaki szívében a bűntudatot, annál világosabban látja, hogy a 
bűnt semmiféle emberi teljesítmény által nem lehet jóvátenni, és a lelkiisme- 

retet megnyugtatni. Azért áll az Igében Jézusra mutatva: , Ő az engesztelő 
áldozat a mi bűneikért”(1. János 2,2). Ez az Ige következetesen ellene mond 
minden más okoskodásnak régi és újkori gnózisnak, megismerésnek. 

A galáciabeli gyülekezetben is korán megjelentek emberek, akik más- 
képpen hirdették az evangéliumot, mint az apostolok. Pál apostol elmond- 
ja, hogy úgy állította eléjük Krisztust, mintha közöttük feszítették volna 
Őt meg, s így a gyülekezetben Krisztust követő új élet volt kibontakozó- 
ban. Az ő távozása után azonban a nagyrészt pogány származásúakból 
álló gyülekezetben zsidó származásúak kezdtek prédikálni. Azt mondták 
a gyülekezetnek, hogy megtettek már egy darabot a keresztyén élet útján, 
de megrekedtek félúton. Ha igazán keresztyének akarnak lenni, akkor meg 
kell tartaniuk a mózesi törvényt, mert csak akkor lehetnek igazán keresz- 
tyének, és kaphatják meg a Szentlélek ajándékát. Minden jel arra utal, hogy 
ezek a galáciai új keresztyének is nagyon figyeltek az új tanításra. Nem 
akartak fél hívők lenni. Elhitték, hogy új tanítóik hozzák a teljes igazságot. 

Az nem baj, hanem jó jel, ha a keresztyének teljesebb keresztyén életre 
törekszenek, de az baj, ha fél igazságokkal hagyják magukat félrevezetni. 
Így a gyarapodásnak indult galáciai gyülekezetben zűrzavar keletkezett. 
Ezért emlékeztette a törvényeskedés útján elindulókat az Apostol ezzel az 
Igével: , Az egész törvény ebben az egy Igében teljesedik be: Szeresd fele- 
barátodat, mint magadat. Ha pedig egymást marjátok és faljátok, vigyázza- 
tok, el ne emésszétek egymást”. Ahol az evangélium helyét törvényeskedés 
foglalja el, ott a gyülekezeti élet rendjét viszálykodások kuszálják össze. 
Ezért lépett fel az apostol is nagyon határozottan az új tanítások ellen ezt 
írva: , Akik a törvény által akartok megigazulni elszakadtatok Krisztus- 
tól, a kegyelemből pedig kiestetek”. 

A hideg értelemmel gondolkodó ember nagyon nehezen érti meg, hogy 
az ember kegyelemből igazul meg a Jézusban való hit által. Jó, ha az ember 
érzi, hogy valamivel viszonozni kell Istennek a jóságát, és jó, ha megtanul- 
ja, hogy mi semmi mással nem tudjuk azt viszonozni, mint őszinte szere- 
tettel, szívből fakadó hálaadással. 

Kolosséban is hamar elérkezett az idő, amikor az apostoli igehirdetés 
helyett új tanokat kezdtek hirdetni. Az ószövetségi étkezési törvényekről, 
a bőjtölésről, és a szombat megtartásáról szóló tanítások arra engednek 
következtetni, hogy az új evangélium hirdetői zsidó származásúak vol- 
tak. Ők is azt hirdették, hogy a Krisztus követésében teljesebb szent éle- 
tet úgy érhetik el, ha ragaszkodnak a Törvényhez is. A zsidó hatáson 
túlmenően azonban itt is jelentkezett a gnoszticizmus, némelyek itt is azt 
hirdették, hogy a teljesebb keresztyén életet csak úgy lehet megvalósíta- 
ni, ha az ember magasabb szintű ismereteket szerez. Az egyszerű, Krisz- 

tusba vetett hitet filozófiával akarták magasabb szintre emelni. Ezért írja 
az apostol: , Vigyázzatok, hogy rabul ne ejtsenek titeket olyan bölcselke- 
déssel és üres megtévesztéssel, amely az emberek hagyományához, a világ 
elemeihez, és nem Krisztushoz alkalmazkodik. Mert benne lakik az isten- 
ség egész teljessége testileg” (Kolossé 2,8-9) 

A gnoszticizmus tanításában tehát teret nyert az önmegváltásnak a 
gondolata is. Krisztus áldozati halálát - mondták - ki kell egészíteni úgy, 
hogy a szellemvilágot is figyelembe kell venni (Kolossé 1,9-28 Kolossé 
2,10;16;18;21;23 Kolossé 3,5;14). Az apostol egyértelmű feleletet ad. Leve- 
lében elmondja, hogy Jézus Krisztus isteni méltósága és dicsősége nyil- 
vánvalóvá lett. Örökkévaló, teremtés előtti, és mindenség fölötti nagysága 
minden teremtménye fölött — az angyal és a szellemvilág fölött is, nyilván- 
valóvá lett. Benne lakozik az istenségnek egész teljessége test szerint. Ő 
a mi Megváltónk. Rajta kívül nincs senki, aki üdvösségünk ügyében köz- 
benjárna. Ő a feje az egyháznak, amely az Ő teste (Kolossé 1,19f. 2,2f). 

A krisztusi evangéliumtól és apostoli Igehirdetéstől eltérő tanítások 
több más gyülekezetben is előfordultak. ( Pl. Korinthusban némelyek nem 
hittek a feltámadásban. Thesszalonikában némelyek azok miatt nyugtalan- 
kodtak, akik meghaltak, mielőtt Krisztus második visszajövetele megtör- 
tént volna). Mindezekre a hitbeli elbizonytalanodásokra és tévelygésekre 
ad feleletet az apostol az 1. Korinthus 15-ben, valamint a 2. Thesszalonika 
2-ben. A Jelenések könyvében az efézusi gyülekezet angyalának küldött 
üzenetében (Jelenések 2,6;14;15) Jézus Krisztus a nikolaiták csoportjáról 
beszél, akiket gyűlöl, mert a Bálám tanítását tartják. 

A tévtanítások az apostoli kortól kezdődően sohasem szűntek meg. 
Soha olyan mértékben nem sokasodtak azonban, mint az utóbbi években. 
A közép-kelet-európai totális rendszerek összeomlása óta gomba mód- 
ra szaporodnak a vallásos közösségek, új kijelentések, szektacsoportok. 


Jézus Krisztus 


Jehova tanúi (ezután csak JT) tagadják Jézus Krisztus istenségét. A 
Szentháromságot az ördög meséjének tartják. Teremtés című könyvük- 
ben így írnak róla: , Isten Igéje jegyzi fel, hogy jóval a föld teremtése előtt, 
amikor tengerek, tavak, források nem voltak, sem hegyek és halmok nem 
emelkedtek, még a Nap, Hold és csillagok teremtése előtt fogott Isten az 
Ő teremtő művéhez, és az Ő első teremtése az Ő kedveltje volt, akit a 
szent könyv „Logosz” néven említ. A Logosz név Isten szeretett fiának 
egyik címe". 

A Teremtés című könyvet még Rutherford írta. Ő tehát a Logoszt, 
Isten Fiát teremtménynek mondja. Pedig a Szentírásnak az a mondata, 
ahonnan ezt a szót idézi, a János evangéliuma első részének az első három 
mondata így hangzik: , Kezdetben volt az Ige (Logosz) és az Ige Istennél 
volt, és Isten volt az Ige (Logosz). Ő kezdetben az Istennél volt. Minden 
ő általa lett, és nélküle semmi sem lett, ami létrejött". 

Rutherford a fent említett könyvben Jézus Krisztust teremtménynek 
mondja. Ezt az állítását a Példabeszédek könyve 8. részének 22-29 ver- 
seivel akarja bizonyítani, ahol ez áll: , Az Úr útjának kezdetén alkotott 
engem, művei előtt réges-régen. Az ősidőkben formált engem, kezdetben, 
a Föld keletkezése előtt. Mikor még nem voltak mélységek, megszülettem, 
amikor még nem alkotta meg a Földet, a rónákat, még a világ legelső por- 
szemét sem. Ott voltam, amikor megszilárdította az eget, amikor kimér- 
te a látóhatárt a mélységek fölött, amikor megerősítette odafönt a fellege- 
ket, amikor felbuzogtak a mélység forrásai, amikor határt szabott a ten- 
gernek, hogy a víz át ne léphesse partját, amikor kimérte a Föld alapjait." 

Az idézet megértéséhez tudnunk kell, hogy a Példabeszédek könyvé- 
ben a BÖLCSESSÉG, - jóllehet az elvont fogalom, - SZEMÉLYESÍTVE 
van. Az első rész 20. versétől kezdve ezt olvashatjuk: , A bölcsesség az utcán 
kiált, a városkapuk bejáratánál mondja mondásait: Együgyűek, meddig sze- 
retitek az együgyűséget... A bölcsesség az előbb idézett 8. rész kezdetén is 
személyként van említve: , Nem kiált-e a bölcsesség, nem hallatja-e szavát 
az értelem? ... Hozzátok kiáltok férfiak, szavam az emberekhez szól... Én, 
bölcsesség, együtt lakom az okossággal, és nálam van a megfontolt tudás. .... 
Enyém a tanács és a jutalom, én vagyok az értelem, enyém a hatalom. Gaz- 
dagság és megbecsülés van nálam, maradandó vagyon és igazság." Ezek után 
következik az az előbbi idézet, amelyre Rutherford hivatkozik. 

Kiszakít egy néhány verset az összefüggéséből, azt a „Logosz” szájá- 
ba adja, és levonja a következtetést, hogy Jézus Krisztus teremtmény. Ez 
Teremtés című könyvének 12. oldalán van. A 194. oldalon pedig ezt írja: 
„Jézus nem teremtetett, hanem Isten fia volt”. A figyelmes bibliaolvasó 
előtt nyilvánvalóvá válik, hogy Rutherford írása telve van ellentmondá- 
sokkal. Krisztusról egyébként más furcsa dolgot is mond. Említett könyve 
196. oldalán ezt írja: , A Krisztus egy sok tagból álló testület. A teljesség- 
re jutott Krisztust olyanok fogják képezni, akik az emberiség közül kivá- 
lasztva, tisztázva, és Jehova szellemétől az ő fiaivá megszületnek, az ő 
szellemével felkenetnek, és mindhalálig híven kitartanak.” Ebben a homá- 
lyos értelmű mondatban a JT tanításának az a tétele áll előttünk, amit azóta 
dogmatikájuk alaptételévé tettek; hogy Isten az ő népét, sőt az egész vilá- 
got egy általa kiválasztott közösség által kormányozza. Ez a Jehova által 

kiválasztott közösség, akiket szent szellemével felkent, az Őrtorony vezér- 
kara, a hű és okos szolgák kasztja. Ők az a fej, akiknek a tagok engedel- 
meskednek. Ezt az állítást a Kolossébeliekhez írt levél 1,1-19 verseivel 
akarja bizonyítani, ahol ez áll: , Mert ő a feje a testnek, az egyháznak". 
Csakhogy az Igében egyértelműen az van, hogy az egyház feje Krisztus, 
és sehol sincs arról szó, hogy ő uralkodói hatalmát átadta volna egy Jeho- 
va Lelke által felkent testületnek, akinek uralkodói hatalmat adott! 

Rutherford más olyan dolgot is állít Jézus Krisztusról, ami nincs össz- 
hangban a Biblia tanításával. Mint tudjuk, a görög „Christos” szó a héber 
„Másiah” szónak a fordítása, amely , Felkentet? jelent, mert Jézus Krisztus 
hármas tisztségre Prófétai, Főpapi és Királyi tisztségre kenetett fel. Ruther- 
ford említett könyvének 198. oldalán mégis ezt írja Jézusról: , Születésétől 
kezdve felkenetésének pillanatáig ember volt, sem több, sem kevesebb". 
Állítja, hogy Jézus hivatala megkezdésekor a Jordánnál kenetett fel, és 
csak ettől fogva lett felkentté, Krisztussá. Pedig a Szentírás egyértelműen 
bizonyságot tesz arról, hogy Ő Isten létére öltött emberi testet. A Filippi- 
beliekhez írt levél 2,6-7-ben ezt olvassuk: , Mert ő Isten formájában lévén 
nem tekintette zsákmánynak, hogy egyenlő Istennel, hanem megüresí- 
tette önmagát, szolgai formát vett fel, emberekhez hasonlóvá lett...” Már 
évszázadokkal születése előtt így beszélt róla Ésaiás próféta: „Mert gyer- 
mek születik nékünk, fiú adatik nékünk. Az uralom az ő vállán lesz, és 
így fogják nevezni: Csodálatos, Tanácsos, Erős Isten, Örökkévaló Atya, 
Békesség fejedelme!" (9,6-7). Megszületésekor, karácsony éjszaka pedig 
így hangzott a betlehemi mezők felett az angyali bizonyságtétel: „Ne fél- 
jetek, mert hirdetek néktek nagy örömet, amely az egész nép öröme lesz; 
Üdvözítő született ma nektek, aki az Úr Krisztus a Dávid városában? 
(Lukács 2,10-11). Amikor Jézus születése után a napkeleti bölcsek egy csil- 
lag jeladása nyomán Jeruzsálembe érkeztek, s a királyi palotában akarták 
megérdeklődni az új király születésének a helyét, akkor , Heródes össze- 
hívatta a nép valamennyi főpapját és írástudóját, és megkérdezte tőlük, hol 
kell megszületnie a Krisztusnak. Azok ezt mondták neki a júdeai Betle- 
hemben, mert így írta meg a próféta..." (Máté 2,4-5). 

Ezekből a bibliai idézetekből nyilvánvalóvá válik, hogy az Isten Fia 
nemcsak Jézus, Szabadító, Megtartó, hanem Felkent, Krisztus, Messi- 
ás volt születésétől fogva. Tehát nem igaz az, amit Rutherford ír Terem- 
tés című könyve 198. oldalán, hogy: , Alámerítkezése után Isteni termé- 
szetre nemzetett”. A további oldalakon aztán az áll, hogy Jézus ezután 
az alámerítkezés ill. Szentlélekkel való felkenetése után kezdte Istennel 
a viszonyát, és az elvégzendő munkát megérteni. Ezzel az állításával is 
ellentmondásba kerül nemcsak a Szentírással, hanem önmagával is, mert 

mint láttuk, az előzőkben a Logoszt ő maga is Jézus Krisztussal azono- 
sította. Hogyan mondhatja hát mégis hogy Jézus harminc éves koráig 
egyszerű ember volt?! 

Hogy az Úr Jézus nem a Keresztelő János által való keresztelkedés, 
bemerítés után ébredt hivatástudatára, hanem már gyermekkorában is 
tisztában volt vele, hogy miért van Ő ezen a földön, azt mutatja az a tör- 
ténet, amikor Őt szülei 12 éves korában felvitték Jeruzsálembe, a temp- 
lomba. Az ünnepi szertartás után a család és rokonság haza indultak, de 
csak később vették észre, hogy a gyermek Jézus nincs a hazaindult rokon- 
ság közt sem. Visszatérve Jeruzsálembe Jézust ott találták a templomban, 
amint a tanítómesterek körében ült, hallgatta és kérdezgette őket. Ott a 
tanítómesterek is elcsodálkoztak értelmén és feleletein. Amikor édesany- 
ja megkérdezte miért maradt ott a templomban, miért nem indult velük 
együtt haza, Jézus így felelt neki: , Miért kerestek engem? Nem tudjátok, 
hogy nekem azokban kell foglalatosnak lennem, amelyek az én Atyám- 
nak a dolgai" (Lukács 2,49). 

Egészen önkényes Ruterfordnak az - az állítása is, hogy ahol a Bib- 
liában Mihály arkangyalról van szó, (Júdás levele 9. vers, Dániel 10,13, 
Jelenések 12,7) alatta tulajdonképpen Logoszt, Istennek fiát kell értenünk. 
Arra hivatkozik, hogy a Dániel könyvében Mihály az előkelő fejedelmek 
egyikének van nevezve, és azt mondja, hogy ez a cím minden esetre Isten 
nagy és kedves Fiát illeti meg. Könyvében pedig előzőleg azt írja, hogy 
minden néven nevezendő angyalt a Logosz teremtett. Ezek szerint tehát a 
teremtő azonos a teremtménnyel. 

Ezt a fejezetet azzal kezdtük, hogy a JT tagadják Jézus Krisztus Isten- 
ségét. Aztán idéztük a János evangéliuma első három versét, amely- 
nek első mondata így hangzik: „Kezdetben volt az Ige (Logosz). És az 
Ige Istennél volt, és az Ige Isten volt”. Most visszatérünk még a Szent- 
írásnak ehhez a mondatához, és leírjuk, hogy az utóbbi időben hogyan 
magyarázza az Őrtorony társaság (ŐT) ezt a mondatot, és hogyan akar- 
ja bizonyítani az ellenkezőjét annak, mint amit ez a mondat tartalmaz. 
Az eddigiekből bizonyára mindnyájan megértettük, hogy ebben a mon- 
datban az Ige (Logosz) Jézus Krisztust jelenti. Az ŐT. egyik kiadványá- 
ban, az „Örök életre vezető igazság”-ban is ezt írják: „Jézus nem Isten, 
noha Isten Fia. Az Ige (Logosz) valami Istenhez hasonló hatalmasság". 
Bibliafordításukban, az „Új világban”, ebben az igeversben Krisztus „egy 
Isten”, de nem „az Isten”. 

Ezt a döntő fontosságú kérdést vizsgáljuk meg közelebbről is. Az Új 
világ bibliafordítói arra hivatkoznak, hogy ezt a mondatot azért fordítot- 
ták így, mert az Isten görög szava, „Theosz” előtt nincs ott a határozott 

névelő. A görög nyelv ismerői azonban, - mint azt az Evangéliumi Iratmisz- 
szió Krisztus Istenségéről szóló kiadványában is leírják - , egyértelműen 
kimutatják, hogy a görög nyelv szerkezeti szabályai szerint itt el kell hagy- 
ni a határozott névelőt, mert a határozott állítmány kiegészítő, amely az 
ige előtt van, nem használatos határozott névelővel. A János evangéliuma 
1,1-ben a görög szöveg így hangzik: , theosz en ho Logosz? (Isten volt 
az Ige). Ebben a mondatban az Ige szó az alany, a „volt? szó az Ige, és az 
állítmány kiegészítő: , Isten". Az állítmány kiegészítő itt megelőzi az igét 
és ezért nincs szükség a névelőre. 

Ha egy görög szerző ki akar emelni egy személyt, vagy dolgot, amely 
a mondatban állítmánykiegészítőként szerepel, akkor azt inkább az Ige 
elé teszi, és nem utána. A kiemelésnek ezt a módját alkalmazta János apos- 
tol is, hogy hangsúlyozza azt a tényt, hogy az Ige (Logosz) teljességgel 
Isten volt. 

A Filippibeliekhez írt levél 2. részéből az előzőkben idéztük, hogy 
Jézus Krisztus megüresítette, megalázta magát, amikor Isten létére ember- 
ré lett, és engedelmesen odaáldozta magát bűneinkért. A 9-11 versekben 
azután ez következik: , Ezért fel is magasztalta Őt Isten mindenek fölé, és 
azt a nevet adományozta neki, amely minden névnél nagyobb, hogy Jézus 
nevére minden térd meghajoljon mennyeieké, földieké és föld alatt valóké; 
és minden nyelv vallja, hogy Jézus Krisztus Úr az Atya Isten dicsőségére”. 

Ezekben a versekben ugyanaz van mondva Jézusról, amit Isten az 
Ószövetségben (Ézsaiás 45,22-23-ban) önmagáról mondott: "Mert Én 
vagyok az Isten, nincs más! Magamra esküdtem, . ..szavam megmásíthatat- 
lan: Előttem hajol meg minden térd, rám esküszik minden nyelv”. Most 
Jézus Krisztus előtt hajlik meg minden térd és ez az Atya Isten dicsőségére 
történik. Az Atya visszaadta neki azt a dicsőséget, amelyet kínos kereszt- 
halála előtt kért tőle imádságos beszélgetésben: , Én megdicsőítettelek 
téged a földön azzal, hogy elvégeztem azt a munkát, amelyet rám bíz- 
tál, hogy elvégezzem: most te dicsőíts meg Atyám, önmagadnál azzal a 
dicsőséggel, amely már akkor az enyém volt tenálad, mielőtt még a világ 
lett”. (János 17,4-5). 

A zsidók szent istenfélelemből nem ejtették ki Jahve nevét, helyet- 
te mindig Adonaj-t (Uram-ot) mondtak, vagy olvastak. Az Ószövetség 
görögre fordításakor, 300 évvel Krisztus születése előtt az ún. Szeptuaginta 
fordításban Jahvét Úrnak, görögül Kyriosznak fordították. Az Újszövet- 
ségben — mint a Filippi levél idézeteiből láttuk — Jézus Krisztus Úr. Az 
1. Korinthus 8,6-ban ezt olvassuk: ”...nékünk mégis egyetlen Istenünk az 
Atya, akitől van a mindenség, mi is őérte, és egyetlen Urunk, a Jézus Krisz- 
tus, aki által van a mindenség, mi is őáltala". Pál apostol a Rómabeliekhez 

írt levél 10. részében is leírja, hogy az ószövetségi népben nagy Isten iránti 
buzgóság van, de az Isten igazságát nem ismerték, hanem a magukét igye- 
keztek érvényesíteni. Nem értették meg, hogy az ószövetségi törvény vég- 
célja Krisztus, Isten benne készített üdvösséget minden gyermekének, aki 
kegyelmét hittel elfogadja. Ehelyett a törvény megtartását szorgalmazták 
az igazság, ill. megigazulás útjaként. Pál apostol ebben az összefüggésben is 
úgy beszél Jézus Krisztusról: , Aki hisz benne, nem szégyenül meg... mert 
aki segítségül hívja az Úr nevét, üdvözül”. Ez a mondat pedig idézet a Jóel 
próféta könyve 3,5-ből, ahol az , Úr?" héber nyelven írt neve Jehova. Az 
Ézsaiás 43,11-ben így beszél Isten: , Én vagyok az Úr rajtam kívül nincs sza- 
badító”. A Jézus születését hirdető evangélium így hangzik: "Mert született 
néktek ma a Megtartó (Szabadító), ki az Úr Krisztus a Dávid városában." 

Ezt a néhány mondatot összehasonlításul idéztük, párhuzamosan az Ó és 
Új szövetségből, hogy lássuk, Isten maga ruházta a maga Isten nevét, Jeho- 
va nevét Jézusra. Ez a szó teljes értelmében is így van, mert ez a név , Jézus", 
szószerint ezt jelenti; Jehova — Szabadító. Az Ószövetségben, Jeremiás 23, 
6-ban Istenre vonatkozik a bizonyságtétel: „Az Úr a mi igazságunk”. Az 
Újszövetségben (1. Korinthus 1,30) Jézus Krisztusról szól ugyanez a bizony- 
ságtétel: , Az ő (Isten) munkája, hogy ti Krisztus Jézusban vagytok. Őt tet- 
te nekünk Isten bölcsességgé, igazsággá, megszentelődéssé és megváltássá." 
János apostolon keresztül is hangzik ez a bizonyságtétel: , Mert úgy sze- 
rette Isten a világot, hogy egyszülött Fiát adta, hogy aki hisz ő benne, el ne 
vesszen, hanem örök élete legyen” (János 3,16). Jézus Krisztusban tehát a 
kegyelmes Isten, a bűnt megbocsátani akaró szerető mennyei Atya hajol le a 
földre hozzánk, emberekhez. Az egész Újszövetségnek alapfontosságú ügye, 
hogy erről bizonyságot tegyen. , Isten ugyanis Krisztusban megbékéltette 
a világot önmagával, ... Mert azt, aki nem ismert bűnt, bűnné tette értünk, 
hogy mi Isten igazsága legyünk ő benne? (2. Korinthus 5,19-20). 

JT kiadványaiban sokszor ismétlődik a vád a keresztyén egyházak 
ellen, hogy az egyházak nagyon kiemelik Jézust, és ezzel Istent lealacso- 
nyítják. Nem újak ezek a gondolatok. Megtérése előtt, tehát Saulus korá- 
ban, ugyanezeket a gondolatokat hordozta szívében Pál apostol is. Ezért 
üldözte a christianosokat, krisztuskövetőket. Azért ment gyűlölettől izzó 
szívvel Damaszkuszba is, hogy a törvény szigorával megbüntesse őket. Ez 
a magatartása csak akkor változott meg, amikor a megdicsőült, élő Krisz- 
tussal találkozott, amikor belépett az életébe. Addig engedelmes eszkö- 
ze volt a teokratikus vezetőknek, akik Isten nevében uralkodva a maguk 
hatalmát építgették, és saját dicsőségüket igyekeztek megszilárdítani. Csak 
azután hangzott el ajkán a kérdés: , Mit akarsz Uram, hogy cselekedjem?" 
(Ap. Csel. 9,6) 

Az ószövetségi nép vezetői, a magukat kegyeseknek tartó buzgó farizeu- 
sokkal együtt, - akikhez valamikor Pál apostol is tartozott, - azért üldözték 
Jézust, mert azt tartották róla, hogy szavaival és tetteivel Istent lealacsonyít- 
Ja. Azt mondták, hogy megszegi Isten törvényét, amikor szombaton gyógyít. 
A hegyi beszédben is többször mondott Jézus ilyeneket: , Megmondatott 
a régieknek, ... én pedig azt mondom néktek”. És ezzel új értelmet adott, 
-mintegy isteni hatalommal, Isten törvényének. Bűnöket bocsátott meg, amit 
csak Isten tehet meg (Márk 2,5-7). Azt mondta, hogy ő és az Atya egy (János 
10,30). Bár a JI Jézusnak ezt a mondatát úgy magyarázzák, hogy Jézus ugyan 
szándékában egy az Atyával, de nem volt egy lénye és természete szerint. Az 
evangéliumi versekből azonban nyilvánvalóvá válik, hogy amikor Jézus az 
Atyával való egy-voltáról beszélt, a zsidók felháborodtak ezen, és ezért akar- 
ták őt megkövezni (János 10,33). Mindezek a dolgok azt jelentették a zsi- 
dó teokratikus vezetők előtt, hogy Jézus Istennel azonosnak, Istennek tartja 
magát, ezért üldözték, és önmaguk hatalmát féltve készítgették neki a halá- 
los ítéletet. Az első pünkösd után, amikor a keresztyén egyház a Szentlélek 
kitöltetése nyomán az apostolok bizonyságtétele által gyarapodni kezdett, 
Saulus is egy halott tévtanítónak tartotta Jézust, és azért üldözte követőit, 
akik őt Uruknak, Megváltójuknak vallották. Megtérése után már az életének 
azt a szakaszát nevezi istenkáromlásnak, amikor még Krisztust nem vallotta 
Úrnak, megváltó Istenének: „És hálát adok annak, aki engem megerősített, 
a Krisztus Jézusnak, a mi Urunknak, aki engem hívnek ítélt és szolgálatra 
rendelt, ki előbb istenkáromló, üldöző és erőszakoskodó voltam, de könyö- 
rült rajtam, mert tudatlanul cselekedtem, hitetlenségben. Szerfelett megso- 
kasodott pedig a mi Urunknak kegyelme a Krisztus Jézusban való hittel és 
szeretettel. „Igaz beszéd ez, és teljes elfogadásra méltó, hogy Krisztus Jézus 
azért jött a világra, hogy megtartsa a bűnösöket, akik közül első vagyok én” 
(1. Timotheus 1,12-16). A továbbiakban is elmondja az apostol, hogy az a 
bűnbocsátó kegyelem, amit ő megtapasztalt, példa arra nézve, hogy Isten 
nem elveszteni akarja a bűn miatt ítéletre méltó embert, hanem meg akar 
bocsátani mindenkinek, aki Jézus Krisztusban készített kegyelmét elfogad- 
Ja, aki őszinte bűnbánattal hozzá tér. Erről a kegyelmi akaratról Isten már 
az Ószövetségben, mindjárt a bűneset után kezdett beszélni. Tervéről aztán 
a Törvényben, a Zsoltárokban, a prófétákon keresztül egyre többet elmond. 
Így lett az Ószövetség Krisztushoz vezérlő mesterré, áldott útjelző táblá- 
vá. A Krisztusról szóló kijelentéseken át ad egyre több fényt üdvözítő sze- 
retetének a megértéséhez. Jézusban aztán megjelent a teljes fény, „a világ 
világossága" (János 8,12). Ezért mondja Jézus az ószövetségi híveknek, a 
buzgó bibliatanulmányozóknak: , Ti azért kutatjátok az Írásokat, mert azt 
gondoljátok, hogy azokban van az örök életetek: pedig azok rólam tesz- 

nek bizonyságot, és mégsem akartok hozzám jönni, hogy életetek legyen” 
(János 5,39-40). 

Élete tehát annak van, aki Jézushoz megy. A hívő keresztyén, aki tud- 
ja, hogy ez a földi élet Isten drága ajándéka arra, hogy itt a Krisztusban 
készített kegyelmet magunkhoz öleljük, nem akad el az ószövetségi Jeho- 
va vallásnál, nem marad állva az útjelző táblánál, hanem az általa muta- 
tott irányban tovább megy, hogy találkozhasson az örök élet Urával, 
Jézus Krisztussal. „Mert nincsen üdvösség senki másban, nem is adatott 
az embereknek más név, amely által üdvözülhetnénk” ( Ap. Csel. 4,12). 


Szentháromság 


JT tagadják a Szentháromságot. Rutherford a „triádot” a sátán mesé- 
jének, mítosznak tartotta. Beszélnek az Atyáról, a Fiúról, a szentlélekről 
(kis betűvel írják) mint isteni erőről. 

A Szentháromság tan nem született az egyházban könnyen és hamar. 
Maga a Szentírás sem ad tanítást, amely a Szentháromság titkának a részle- 
teit magyarázná. A Szentírás nem dogmatika. Keletkezése, -mint tudjuk-, 
kb. 1500 esztendőre terjed, és benne Isten mindig annyit jelent ki önmagá- 
ról, teremtő hatalmáról, majd megváltó szeretetéről és megszentelő akara- 
táról, amennyit az adott élethelyzetben szükségesnek tartott. A Szentírás 
telve van a Szentháromságról szóló bizonyságtétellel. De ez nem történik 
egyszerre. Mindjárt a Szentírás első mondataiban teremtő Istenként jelen- 
ti ki magát Isten. A teremtés befejezésekor örömmel tekintett teremtett 
művére, a világmindenségre, és , látta, hogy minden, amit alkotott, igen 
jó" ( 1. Mózes 1,13). 

Ebbe a jónak teremtett világba aztán belépett a kísértő. Az ember elbu- 
kott. Az életre teremtett teremtmény ezzel lépett rá a pusztulás és halál 
útjára. Isten felelősségre vonta, megbüntette az elbukott embert, de nem 
hagyta el. Mindjárt a bűnbeesés után elhangzik Isten atyai szeretetből 
fakadó ígérete, hogy ,az asszonynak magva megtöri a kígyónak fejét". 
Az ezután következő korszakban előttünk áll a Paradicsomot elvesztett 
ember bujdosó életének a nyomorúsága. Az első emberpár első két gyer- 
meke közül az egyik megöli a másikat. Az első ember tehát, aki ezen a föl- 
dön meghalt, testvérgyilkosság áldozata lett . 

A Paradicsomban a bűneset után Istennek ez a kiáltása hangzott az 
ember felé: „Hol vagy?” Emlékeztetés volt ez arra, hogy az ember már 
nem ott van, nem abban az engedelmes boldog állapotban él, ahogyan őt, 
és amire őt Isten teremtette. A testvérgyilkos Káintól Isten már a testvé- 

re életét kéri számon. A bűn sötét folyója egyre szélesebb mederben tört 
utat, és elöntötte az egész emberi világot. Ezért jött Istennek az ítélete, 
az özönvíz. Isten azonban az ítéletben is kegyelmes volt. Megadta az élet 
folytatásának a lehetőségét. Amikor a bűn tovább terjedt, Isten újra és újra 
megismételte az ígéretet az eljövendő Szabadítóról. A teremtő Atya-Isten 
megígérte, hogy elküldi a Fiút. 

Egyike a legismertebb ígéreteknek, amely Ésaiás prófétán keresztül 
hangzik: , Mert egy gyermek születik nékünk, Fiú adatik nékünk, az ura- 
lom az Ő vállán lesz, és így fogják nevezni, Csodálatos, Tanácsos, Erős 
Isten, Örökkévaló Atya, Békesség fejedelme”. Isten aztán népe történel- 
mének buktatói során ítéletekkel hívta megtérésre népét, de közben egy- 
re többet elmondott az eljövendő szabadítóról. Aztán Szentlelkét ígéri. 
Babiloni fogságban gyötrődő népének ezt mondja: , Mert vizet árasztok 
a szomjas földre, Lelkemet árasztom utódaikra, áldásomat sarjadékaik- 
ra” (Ézsaiás 44,3). Jóel prófétán keresztül már úgy szól Isten, hogy szin- 
te érezhetővé válik az eljövendő pünkösd közelsége: , Azután kitöltöm 
majd Lelkemet minden emberre. Fiaitok és leányaitok prófétálni fognak, 
véneitek álmokat álmodnak, ifjaitok látomásokat látnak, még a szolgálók- 
ra és szolgáló leányokra is kitöltöm Lelkemet abban az időben." 

Az Újszövetségben aztán már előttünk áll, hogyan teljesítette be Isten 
minden ígéretét. Egyszer csak fény ragyogott a betlehemi éjszakában és 
hangzott a nagy örömhír: , Üdvözítő született ma néktek, aki az Úr Krisz- 
tus a Dávid városában". Isten Lelke, mely a teremtés hajnalán ott lebegett 
a vizek fölött (1.Mózes 1,1), mint a galamb szállt le a Jordán folyó mellett 
Jézusra, és hangzott a mennyei üzenet: , Te vagy az én szerelmes Fiam, 
kiben gyönyörködöm". 

Keresztelő János azt mondja Jézusról: „Én vízzel keresztellek tite- 
ket, de Ő Szentlélekkel keresztel majd” (Márk 1,8) János apostol levelé- 
ben ezt olvassuk: „Hárman vannak, akik bizonyságot tesznek a földön, a 
Lélek, a víz és a vér, és ez a három egy. És hárman vannak, akik bizonysá- 
got tesznek a mennyben, az Atya, az Ige, és a Szentlélek, és e három egy”. 
(1 János 5,7-8) Mind ezekből látjuk, hogy az egész Szentírás telve van az 
egy Istenről szóló bizonyságtétellel, aki először, mint teremtő Atya Isten, 
majd mint Krisztusban testet öltött Megváltó Isten, és végül mint Szent- 
lélek Isten áll elénk. A Szentírásban nincs magyarázat arra nézve, hogy 
hogyan értheti meg az ember Isten hármasságának ezt az emberi értel- 
met meghaladó titkát. Jézus az Atyától jött Fiú, aki a földről való távo- 
zása előtt a Szentlelket megígérte. Mennybemenetele előtt már ezekkel a 
szavakkal hagyja meg tanítványainak a keresztség parancsát: „Menjetek 
el, tegyetek tanítvánnyá minden népet, megkeresztelvén őket az Atyának 

és a Fiúnak és a Szentléleknek nevében”. (Máté 28,19) Jézus Isten voltá- 
nak titka a tanítványok előtt is csak lassan bontakozott ki. De egyre job- 
ban megértették, hogy amit tesz és mond, azt isteni hatalommal cselekszi. 
Éppen Jézusnak ez az igénye háborította fel a farizeusokat, a kegyes zsi- 
dókat. Milyen isteni szuverenitással beszél például Jézus a Hegyi beszéd- 
ben, amikor többször is mondja: , Megmondatott a régieknek...én pedig 
ezt mondom néktek". (Máté 5,17-48) Itt tehát Jézus valami olyat tesz, 
aminek a megtételére Isten illetékes. Jézus feltámadása után az azelőtt 
hitetlenkedő Tamásnak az ajkán is elhangzott a kiáltás: , Én Uram és én 
Istenem!" (János 20,28) Amikor a Szentlélek kitöltése után az összegyü- 
lekezett hatalmas sokaság előtt Péter apostol azt prédikálta: , Tudja meg 
tehát Izráel egész háza teljes bizonyossággal, hogy Úrrá és Krisztussá tet- 
te Őt az Isten. Azt a Jézust, akit ti keresztre feszítettetek”. (Ap.Csel. 12, 
36) Ez a zsidók nagy részében megütközést okozott. Számukra megbot- 
ránkoztatóan hangzott, hogy Isten a Názáreti Jézust nemcsak Messiássá, 
hanem Úrrá is tette. Hiszen, mint az Isten nevével kapcsolatos fejezetben 
írtuk az a szó Úr (Küriosz) Istent jelentett. 

Pál apostol elmondja, hogy Jézus akkor, amikor Isten létére emberré 
lett, levetette isteni dicsőségét, szolgai formát vett föl és alázatosan hor- 
dozta küldetése keresztjét. Ezt gyermeki engedelmességgel cselekedte. 
Ezért kapta vissza az Atyától azt a dicsőséget, amely az övé volt Istennél 
a világ léte előtt. (János 17,5) 

És azért , magasztalta fel Őt Isten és adott neki olyan nevet, amely min- 
den név fölött való; hogy a Jézus nevére minden térd meghajoljon meny- 
nyeieké, földieké és föld alatt valóké, és minden nyelv vallja, hogy Jézus 
Krisztus Úr az Atya Isten dicsőségére? (Filippi 2,11). 

Jehova tanúinak az az érvelése, hogy a Fiú tisztelete kisebbíti az Atya 
tiszteletét, nem áll meg az Ige mérlegén. Mint az előző fejezetekben már 
említettük is, ez a mondat az Ószövetségből van idézve, amely Ézsaiás 45, 
23-ban van, Istenre vonatkozik. ,,... magamra esküdtem és igazság jött ki 
számból, egy szó, amely vissza nem tér. Hogy minden térd nékem hajol 
meg, Rám esküszik minden nyelv”. Ezzel az idézettel együtt sok más ige- 
rész is arról beszél, hogy Jézus Krisztusban maga Isten jött el hozzánk. 
Szóltunk már arról, hogy a keresztyén hit a Krisztusban való életből táp- 
lálkozik. A keresztyénség nem tan, hanem Krisztussal való együttjárás. Ez 
által a Krisztussal való járás által mélyül el a Krisztusban való hit. Az első 
pünkösd óta a Szentlélek is élő valósággá és életet formáló hatalommá lett 
azoknak az életében, akik a Szentlelket kérik, elfogadják. Jézus mondta, 
hogy az Atya elküldi a Lelket mindazoknak, akik kérik azt tőle. Az Újszö- 
vetségben több helyen van arról szó, hogy ez a Lélek az Atyának vagy a 

Fiúnak az ajándéka. (János 14,16; 5,26). Jó néhány helyen van szó a Szent- 
írásban a Szentlélekről, amely annak Isten voltára utal. 

A János. 1423-ban ezt olvassuk: „Ha valaki szeret engem, megtart- 
ja az én beszédemet, az én Atyám szereti azt, és ahhoz megyünk, és annál 
lakunk”. A Róma 8,9-11-ben: „... Akiben pedig nincs a Krisztus Lelke, az 
nem az övé. Ha pedig Krisztus tibennetek van, jóllehet a test holt a bűn 
miatt, a Lélek ellenben élet az igazságért. Ha annak Lelke lakik bennetek, 
aki feltámasztotta Jézust a halálból, ugyanaz, aki Krisztus Jézust feltámasz- 
totta a halálból, megeleveníti a ti halandó testeteket is”. Az 1. János 4,7-ben 
arról van szó, hogy akik Jézusban hisznek, Istentől születtek. A János 3,5-8- 
ban ez a Lélektől való születés fogalmával van kifejezve. Nagyon sok olyan 
bibliai hely van, amelyikben a Szentlélekről ugyanaz a kijelentés hang- 
zik el, mint egy másik helyen Jézus Krisztusról. Jézus például ezt mondja: 
„Nem hagylak titeket árvákul...” A János 16,7-ben pedig ugyanezt mondja 
a Szentlélekről, mint eljövendő vigasztalóról. A Máté 28,20-ban így olvas- 
suk Jézus ígéretét: „Én veletek maradok minden napon a világ végezetéig”. 

A János 14,16-17-ben ezt mondja: „Én kérem az Atyát és más vigasz- 
talót ad néktek, hogy veletek maradjon mindörökké, az igazságnak 
ama Lelkét”. Ugyanígy szó van az Újszövetségben a Krisztus által való 
megelevenítésről, (János 5,21) és a Lélek által való megelevenítésről. 

Pál apostol ezt így foglalja össze: „Az Úr pedig a Lélek”. 
(2. Korinthus 3,17) Idézzünk még itt néhány Szentháromságra utaló mon- 
datot: „A kegyelmi ajándékokban ugyan különbségek vannak, de a Lélek 
ugyanaz”. „Különbségek vannak a szolgálatokban is de az Úr ugyanaz. És 
különbségek vannak az isteni erő megnyilvánulásaiban is, de az Isten, aki 
mindezt véghezviszi mindenkiben, ugyanaz”. (1. Korinthus 12,4-6) 

Aki pedig minket tiveletek egyben Krisztusban megerősít és megken 
minket, az Isten az: Aki el is pecsételt minket és a Léleknek zálogát adta 
szíveinkbe”. (2. Korinthus 1,21-22). 

A Szentírás Szentháromságról beszélő mondatai között talán legismer- 
tebb ez: „Az Úr Jézus Krisztus kegyelme az Atya szeretete és a Szentlélek 
vigasztaló ereje legyen, maradjon mindnyájatokkal”. (2. Korinthus 13,13). 

Amint látjuk ezek a Szentháromságra mutató mondatok nem adnak 
tanítást, hogy az Atya, a Fiú és a Szentlélek hogyan viszonyulnak egymás- 
hoz, hanem arra mutatnak, hogy hogyan viszonyulnak hozzánk, embe- 
rekhez, hogy hogyan éljük át mi Jézus Krisztusnak a kegyelmét, az Atyá- 
nak a szeretetét és a Szentléleknek azt a hatalmát, amely közösséget teremt 
Istennel és egymással. Az Igének a Szentháromságra vonatkozó üzenetei 
már a hitnek, a Krisztusban való életnek, és Szentlélekben munkálkodó 
szeretetnek megtapasztalt valóságából indulnak ki. 

Ezekből a hitbeli és történelmi tapasztalatokból, amelyek mint látjuk, 
mélyen a Szentírásban gyökereznek, formálta Isten népe sok vívódás és 
a történelmi helyzet általi feszültségek közepette a Szentháromság tanát. 
Az eddigieket összefoglalva mondhatjuk, hogy a hármasságnak az egysé- 
ge a következő módon is előttünk áll a Szentírásban: Az Atya vallást tesz 
a Fiúról: ,Ez az én szerelmes Fiam... Őt hallgassátok”. A Fiú az Atyá- 
ra utal: , Én azért jöttem, hogy annak az akaratát cselekedjem, aki engem 
elküldött”. (János 6,38) És utal a Szentlélekre is: „Ama vigasztaló Szentlé- 
lek, akit az én nevemben küld az Atya, mindenre megtanít majd titeket, és 
eszetekbe juttatja mindazt, amit mondottam néktek”. (János 14,25). 

A Szentlélek viszont visszautal Jézusra, és dicsőíti Őt: „Ő engem fog 
dicsőíteni, mert az enyémből merít, és azt jelenti ki nektek, hogy mindaz, 
ami az Atyáé, az enyém, azért mondtam, hogy az enyémből merít, és azt 
jelenti ki nektek” (János 16,17). 

Jézus Istenségéről beszél sok bibliai hely, és ezért Ő már isteni tiszte- 
letben részesült. Amikor a tanítványok Jézushoz imádkoztak, kegyelmét 
kérték a gyülekezetre, kifejezték, hogy tudatában vannak Jézus Istensé- 
gének. Hiszen imádatban csak Istent lehet részesíteni. Ez a tény azonban 
magával hozta annak a kérdésnek a felvetését is, hogy nem mondott-e le 
ezzel a keresztyénség az egy Isten hitről. Ezt a felvetett kérdést még hang- 
súlyosabbá tette, hogy a Szentlélek is Isteni dicsőségben részesül. A zsi- 
dók kétségbeesetten vették ezt tudomásul és még jobban elfordultak Jézus- 
tól, és a Jézus tanítványai által hirdetett Igétől. Mindezek a körülmények 
kényszerítették az egyházat arra, hogy tegyen vallást hitéről, mind kife- 
lé a régi ószövetségi gyülekezet felé, mind befelé, a keresztyén gyülekeze- 
tek felé, a hitbeli tisztábban látás kedvéért is. Így jött létre sok elmélyülő 
bibliatanulmányozás után, sok külső és belső harc után- a Szentháromság 
tana. Ennek lényege az, hogy Isten egy, aki mint teremtő Atya, megváltó 
Fiú, és megszentelő Szentlélek jelentette ki magát és munkálkodik a világ- 
mindenségben és az emberiség életében. 

H.J. Twisselmann, aki a JT szervezetének éveken át tagja volt, a 
következő kérdéseket teszi föl volt hittestvéreinek a Szentháromság taná- 
nak visszautasításával kapcsolatban: 

1.” Tudatosították-e, hogy a dogma megértése az egyházakban, külö- 
nösen a protestantizmusban a történelem figyelembe vétele nélkül nem 
lehetséges. 

2. Mindenek előtt azonban meg kell kérdeznünk JT -tól, hogy ők a 
korai keresztyén egyháznak különös helyzetét valamikor is figyelembe 
vették-e? Ehhez a különös helyzethez az is hozzátartozott, hogy az egy- 
házra az Újtestamentum által egy probléma-csomag is ránehezedett. Prob- 


509 


lémák, amely alól nem bújhatott ki, és amelyeket úgy kellett megoldani, 
hogy a bennük felvetett kérdésekre felelni kellett. Ha JT és mások ezt a 
Szentháromságról szóló kérdéscsomagot — mint problémát — nem is lát- 
ják, hogy tudnák a rájuk való feleletet megérteni? 

3. Így vetik el , teokratikus? Őrtoronytársaságuk utasítása alapján a 
Szentháromságról szóló bibliai üzenetet éppen úgy, mint ennek a bibli- 
ai bizonyságtételnek az alapján adott egyházi feleletet is úgy, amint az a 
Szentháromságról szóló tanban is ki lett fejtve. Joguk van ezt megtenni? 
Ha igen akkor viszont el kell fogadniuk egy kérdést, ahogy ezt az Újszö- 
vetség mindnyájunk elé odatárja: 

Hogyan akarják kifejezni Krisztus Istenségét, és a Szentlélek Úr vol- 
tát — a Szentírás mindkettőről bizonyságot tesz, úgy, hogy az összhangban 
legyen az egy Istenben vetett hittel? Ha megtagadják Krisztus Istenségét 
és kétségbe vonják a Szentlélek Úr voltát, akkor összeütközésbe kerül- 
nek a Szentírás (Újszövetség) nyilvános bizonyságtételével. Ha viszont 
mindkettőt elfogadják, mert a JT tanításában az is benne van, hogy Jézus 
„egy Isten”, tehát nem az Isten, hanem a Mindenható Jehova mellett egy 
másik alárendelt Isten. Hogy tudják akkor megtartani az egy Istenbe vetett 
hitet? Nem vezet a Szentháromság elvetése ahhoz, hogy Krisztus Isten- 
ségét teljesen meg kell tagadni, vagy pedig a bibliai monotheizmust (egy- 
istenhitet) is elvetni? Ebben a kérdésben a JT -nak és mindazoknak, akik 
velük egy nézetet vallanak -— világosan állást kell foglalni”. 


Testvéri üdvözlettel 
Pándy Bertalan 
Nagykapos - Veľké Kapušany 2002. 06. 27. 


Válasz egy újabb üzenetre 
Pándy Bertalan 
Kedves Dezső Testvérem! 


Mindenekelőtt köszönettel nyugtázom leveledet. Neked írt előző hosz- 
szú levelem feladása után egy régen tervezett munkához fogtam, amit most 
fejeztem be, ezért késtem a válaszadással. Örülök, ha levelemben felismer- 
ted a segítő szándékú testvéri üzenetet, de elszomorít, hogy abból nem 
szívleltél meg semmit. Ha valóban komolyan átolvastad és jegyzetelted 

levelemet, akkor fel kellett fedezned, hogy annak fundamentuma az a teljes 
Szentírás, amelyet Isten Szentlelke ihletett, és amelynek örök érvényéből 
senki nem alkudhat le semmit. Te pedig egy csomó bibliai üzenetet érvény- 
telennek minősítesz, közben pedig mondanivalódat a Szentírásra alapozott 
logikus új tanrendszernek tartod. Az egyházi tanról pedig továbbra is azt 
vallod, hogy az istenkáromló tan, amely örök kárhozatot hirdet. Pedig az 
egyházi tan tartóoszlopa a Krisztus golgotai megváltó áldozata által elké- 
szített kegyelem. Ennek az elfogadására hívogat az Ő Igéjét hirdető egy- 
ház. A kárhozatról pedig annyit mond, amennyit arról Jézus Krisztus 
mondott (Máté 25,41; 46). Levelemben sok minden mással együtt ott van 
az is, hogy Isten senkit sem visz kárhozatra az eredendő bűn miatt, hanem 
az elkészített kegyelem visszautasítása miatt. 

Gondolatrendszeredben az a megdöbbentő, hogy a , Szent Szellemek- 
re" hivatkozol, és az azokon keresztül kapott sugallatnak nem engedel- 
meskedést pedig Szentlélek elleni bűnnek minősíted. Az biztos, hogy a 
Szentlélek nem mond ellent önmagának, tehát a Szentírást nem változtat- 
ja meg, a különböző „új kijelentést kapók? szája íze szerint. De az is biz- 
tos, hogy a „Szent Szellemek” amelyről Te beszélsz, nem azonosak a 
Szentlélekkel. Imádságos tusakodásom nyomán kaptam választ arra, hogy 
Te, az őszintén kereső lelkületű ember hogyan kerültél a pogány reinkar- 
nációs hit mellékvágányára. Mint életrajzodban magad is elmondod, 
érthető, hogy katolikus közösségben nem volt alkalmad megismerni az 
Ige mélységeit. Több után vágyakoztál, mint amennyit ott kaptál. Ez 
eddig egészséges állapot. Veszélyessé akkor kezdett válni ez a keresésed, 
amikor spiritiszta vonzáskörbe kerültél, és az élmény, amiben ott része- 
sültél, tetszett neked. A Szentírást nem ismerted, és nem ismerhetted 
Istennek ezt az utat megtiltó parancsát sem (5. Mózes 18,10-12, 
Ézsaiás 8,19). Szomjúságod oltását jó helyen kerested, amikor megragad- 
tad a KIE, SDG és Bethánia közösségekkel való találkozások lehetőségeit. 
Őszinteségedet mutatja az is, hogy a számodra nagy lelki élményt jelentő 
spiritiszta összejöveteleken tapasztaltakról ott bizonyságot tettél. Nem 
tudtad, hogy ezzel olyan lelki kötődésedről beszéltél, amit Isten megtil- 
tott. Hidd el, hogy azok az igehirdetők, akiknek nevét felsorolod, áldott 
eszközök voltak Isten kezében az evangélizációban, akik a Szentírásban 
levő isteni parancsokat és mindent, ami ott van, szívükbe zárták. Ne cso- 
dálkozz, ha ezek a testvérek megdöbbentek, amikor beszámolódat hall- 
gatták. Valószínűleg megdöbbenésüknek tulajdonítható, hogy — a 
Szentírásban levő Ige parancsa szerint- negatívan és szigorúan beszéltek 
a spiritiszta praktikákról. Hidd el, az irántad való féltő szeretet adta 
ajkukra a szót. Leírásod nyomán azonban úgy sejtem, hogy szavaikban 

nem volt egyensúlyban a féltő szeretet, és a szükséges szigorúság. 
Valószínűleg több tapintattal, és a szeretet mélyebb kinyilvánításával kel- 
lett volna mondani, amit mondtak. A legáldottabb ember is gyarló. Neked 
akkor arra lett volna szükséged, hogy szeretettel oldalra vonjanak, és 
elmondják neked, miért tiltotta meg Isten a szellemekkel való kapcsola- 
tot, és milyen veszélyes az, ha az ember az élet, a világ, és az üdvösség dol- 
gában nem Istentől, hanem a szellemektől tudakozódik. Tévutakra, 
mellékvágányra kerülhet az ember élete. Emberileg nagyon érthető, ha 
neked zokon esett, amit mondtak, és talán az is, ahogyan mondták. Azt 
jól tetted, hogy megkezdted a Szentírás tanulmányozását, és igyekeztél 
abban elmélyülni. De ez a jó dolog számodra mégis veszélyessé lett, mert 
a szellemek hatása, majd vezetése alá kerültél, és közben éppen e szelle- 
meknek a hatása alatt az a tudat érlelődött benned, hogy az, amit a velük 
való kapcsolat által hallasz isteni kijelentés, a Szentlélek munkája. 
Valószínűleg volt még a lelked mélyén valami bizonytalanság, azért kutat- 
tad a dogmatikákat, és kérted a jónevű professzor tanácsát. Sajnos, ott sem 
ragadták meg az alkalmat azok az emberek, akikkel akkor az üggyel kap- 
csolatos kereséseid során találkoztál, hogy veled ezekről a dolgokról 
mélyreható beszélgetést folytassanak, vagy a kérdést írásba foglaltan meg- 
világítva adják át neked. Közben a Te életedben egyre teljesebbé lett a vál- 
tó más sínre állítása. Így jutottál arra a vágányra, amelytől Isten Téged is 
óvni akart. Nem tudatosítottad, hogy a Szentlélek helyett idegen lélek 
hatása alá kerültél. Ennek a hatása által írtad meg, nagyszerű képességei- 
det erre használva, új hittanodat, és ennek a léleknek a hatása alatt hiszed 
most is, hogy valami Isten akarata szerinti dolgot művelsz. Ha a Szentlé- 
lek vezetése alatt élnél, egész más szellemiségű könyvet írtál volna. Az 
Úrtól kapott képességeiddel áldássá, fényforrássá lehetnél Krisztus drága 
vérén megváltott anyaszentegyházában. Pillanatnyilag csak azon a vágá- 
nyon tudsz tovább menni, amelyre sok évvel ezelőtt az idegen lélek átál- 
lította számodra a váltót. Hogy ez mennyire így van, azt bizonyítja a tény, 
hogy levelem testvéri figyelmeztetését figyelmen kívül hagyod, mindent, 
amit az idegen lélek sugallatára tettél, továbbra is mindenki által 
követendőnek tartod, és nem veszed észre, hogy éppen ezzel a magatar- 
tásoddal követed el a Szentlélek elleni bűnt. Bizonyított ténynek tartod, 
hogy nem volt szükség Jézus golgotai véres áldozatára, Isten nem ez által 
váltja meg az embert, hanem a reinkarnáció által. Hivatkozol Jézusra, filo- 
zofálgató csűrés csavarással elhiteted magaddal, és el akarod hitetni 
másokkal, hogy a Szentírásban benne van az inkarnáció isteni terve, és 
Jézus eszköz annak a végrehajtásában, közben a Szentírásba azt még bele- 
magyarázni is nehéz, mert arról ott egy szó se esik. Lekicsinyled a tanít- 

ványok képességeit, akikre Jézus ígérete szerint elküldte a Szentlélek 
ajándékát, és annak erejével végezték a mártíromságig hűségesen a rájuk 
bízott missziót. Az idegen lélek viszont azt sugallja neked, nektek, hogy 
Jézus nem mondott el mindent a tanítványoknak küldetésüket illetően, 
mert nem lettek volna képesek megérteni és megvalósítani Jézus akaratát, 
és most a médiumos szellemidézésen keresztül mondja el Jézus, mit akart 
akkor mondani. Ez valóban a Szentlélek káromlása. Az egész Szentírás 
egyértelműen azt tárja elénk, hogy Isten a megváltást Jézus golgotai áldo- 
zatán keresztül készítette el. Ismered az Ézsaiás 53-ból: „Megsebesíttetett 
bűneinkért, ...békességünknek büntetése rajta van, és az ő sebeivel 
gyógyulánk meg”. De az idegen lélek, amelyet „Szent Szellemnek” nevez- 
tek, Jézus áldozati halálának központi jelentőségét nemcsak az utóbbi 
évtizedekben, hanem az apostoli kortól kezdődően meg akarja tagadtat- 
ni az emberekkel. Lásd levelem gnoszticizmusról szóló részét. Ez a lélek 
akarta meggátolni, mindjárt a megváltói munka kezdetén, hogy Jézus 
végigjárja a megváltás golgotai útját, amikor a pusztai kísértés során 
háromszor is el akarta tántorítani a szenvedés útjáról, és arra akarta ráven- 
ni, hogy neki engedelmeskedjen. Ez a lélek szólt Péter apostolon keresz- 
tül is, amikor Jézus közelgő szenvedését és halálát jelezte a tanítványoknak, 
és Péter ezt mondta: „Mentsen Isten Uram, nem eshetik ez meg veled” És 
ott Jézus egész világosan meg is mondta, hogy milyen lélek az, amely el 
akarja vele kerültetni a golgotai áldozat vállalását. Ezért mondta Péter- 
nek: „Távozz tőlem Sátán, mert nem gondolsz az Isten dolgaival, csak az 
emberi dolgokkal? A Sátán valóban nem akarta, hogy Jézus legyen az 
Isten Báránya, aki elveszi a világ bűneit. Ennek a sátáni léleknek a közel- 
ségét jelzi Jézus pillanatnyi megingása a gecsemáné kerti imádságos tusa- 
kodásában, amikor ezt mondta: , Atyám, ha lehetséges, múljon el tőlem e 
keserű pohár.” De tudta az imádságot rögtön így folytatni: „De ne úgy 
legyen Atyám, ahogy én akarom, hanem úgy, ahogy te akarod. Tehát itt 
maga Jézus mondja meg világosan, hogy bűneink büntetését, Isten akara- 
ta szerint kész a Golgotán magára venni, és a váltságdíjat kiomló vérével 
kész megfizetni. Ez a sátáni lélek még akkor sem hagyta abba Jézus kísér- 
tését, amikor Ő már halálos harcát vívta a kereszten. Akkor is így szólt 
hozzá a gúnyolódókon keresztül: „...ha Isten fia vagy, szállj le a 
keresztről". A Sátán valóban mindent megtett, hogy Jézus ne teljesítse az 
Atya megváltó akaratát, ne váltsa meg véres áldozatával az embert. Pedig 
Isten üdvözítő terve évezredeken át e felé a megváltó áldozat felé irányult. 
Erre utaló jelképként rendelte el az Ószövetségben a bűnért való véres 
áldozatokat, amit a főpap minden évben megismételt a Szentek Szentjé- 
ben. És erre mutatott Jézus az Utolsó Vacsorán, amikor ezekkel a szavak- 

kal vette a hálaadás poharát: , Ez az én vérem, az újszövetségnek vére, 
amely kiontatik sokakért a bűnök bocsánatára" Arról van ott szó, hogy 
Isten ezt az áldozatot a megváltás aktusaként akarta, és Jézus azt engedel- 
mesen véghez vitte. A Zsidókhoz írt levél több helyén szó van erről, itt 
most csak ennyit idézek ezekből: , íme, itt vagyok, hogy cselekedjem a te 
akaratodat, . .. Amely akarattal szenteltettünk meg egyszer és mindenkor- 
ra a Jézus Krisztus testének megáldozása által." 

A Sátán minden gáncsoskodása ellenére megtörtént a nagy engesztelő 
áldozat. De ez a sátáni lélek azóta sem nyugszik. Ezt a megtörtént meg- 
váltást hozó véres áldozatot úgy szeretné meg nem történtté tenni, hogy 
azt elbagatellizálja, szükségtelennek tartja, és azt körmönfont magyaráza- 
tokkal reinkarnációs eszköznek minősíti. 

Kérlek kedves Dezső Testvér, Te ne légy tovább ennek a léleknek az 
eszközévé. A magad erejéből nem lehetsz képes arra, hogy letérj arról a 
vágányról, amelyen most életed vonatja robog. De Isten most ezzel a leve- 
lemmel is meghúzza neked a vészféket, hogy ez a vonat megálljon veled, 
hogy kiszállhass, hogy felszállj egy visszafelé menő szerelvényre, és menj 
addig, amíg oda nem érsz, ahol valamikor jól érezted magad az evangé- 
liumi ébredési mozgalom közösségeiben. Azért kell lélekben odáig vissza- 
menned, mert az onnan való távozás után hagytad, hogy életed sínjeinek 
a váltóját a nem Szentlélek más vágányra állítsa. Én fájdalommal látom, 
hogy az egyház szolgáinak a nem eléggé testvéries magatartása is okozó- 
ja a Te idegen vágányra kerülésednek. De Jézus Krisztus érted is meghalt, 
áldozatával Téged is megváltott, Téged is örök életre készített az új terem- 
tést jelentő feltámadásban, ami számodra is kész van, ha a benne készített 
kegyelmet hálás hittel elfogadod. 

Az egyháznak ma nem az a bűne, amiről Te hosszú lajstromot írsz 
könyvedben és leveleidben, hanem az, hogy nem hirdeti mindenütt elég 
hűséggel és elég hiteles hitbeli hozzáállással, hogy , Krisztusban megje- 
lent Isten üdvözítő kegyelme minden embernek.” Ez a kegyelem elég arra 
is, hogy megszentelt életet éljünk itt a földön, és áldott legyen a folytatás 
a feltámadásban ránk váró lelki testben Isten országának a teljességében. 

Még egyszer köszönöm leveledet, és fogadd el, ha most arra biztatlak, 
hogy saját érdekedben tedd meg, amire e levélben is testvéri szívvel kérlek. 


Életedre és szeretteid életére Isten áldását kérem. 


Pándy Bertalan 
Nagykapos - Velké Kapušany, 2002. 10. 12. 


514 


TANULMÁNYOK ÉS ÚJSÁGCIKKEK 


Vigyázat, okkult hullámverés 
(Tanulmány) 


Beteg a világ, testileg-lelkileg beteg. A testi betegségeket ősidők óta 
ismeri az emberiség, mert amint az Éden kapuja becsapódott az ember 
mögött, és elindult a sír felé, ezzel együtt megkezdődött a szenvedés, a 
betegség is. A magára maradt, az Istentől távolodó embernek sok ellen- 
séggel kellett szembenéznie, hiszen amikor dörgött és villámlott, az egész 
természetet ellenségnek látta. Azután elkezdett magának isteneket keresni, 
aki erősebb, mint ő, az ember, akit csodált, mert tud repülni, és a magas- 
ságba emelkedni, amire az ember nem képes. Vagy nagy és erős, és a töb- 
bieket van ereje hatalmába keríteni. Megfigyelte a nap sugarainak jótékony 
hatását a növényekre, a saját életére, ezért a napot, holdat, és a csillagokat 
istenségnek vélte, és imádta. Megtapasztalta, hogy vannak növények, ame- 
lyek megbetegítenek, és vannak növények, amelyek gyógyítanak. Megta- 
nulta, hogy mely növényeket kell kerülni, mert megbetegítik, talán meg 
is ölik az embert, és mely növényeket érdemes gyűjteni, mert azok által 
az emberi szervezet valamelyik betegségét meg lehet gyógyítani. Ezt a 
tudományt már az ókorban is olyan magas szintre emelte az ember, hogy 
a legújabb kor orvostudománya bizonyos területeken kezd visszatér- 
ni a gyógynövény kivonat gyógyszerek alkalmazásához, a kémiai úton 
előállított gyógyszerek helyett. 

Aztán az ember arra gondolt, hogy az élet minden területének van 
istene, amely az életnek azt a területét segíti, eredményessé teszi. Így lett 
a különböző népeknek külön istene a különböző foglalkozásoknak, pl. a 
vadászatnak, földművelésnek, a különböző állapotoknak, pl. a szépség- 
nek és termékenységnek. Később ezeknek a képzelt isteneknek templo- 
mokat építettek, amelyben annak az istennek a szobrát helyezték el, aki- 
nek a tiszteletére építették a templomot. Isteneiknek áldozatot mutattak 
be, és az áldozati állatok húsának áldozatra fel nem használt részéből áldo- 
zati lakomát rendeztek. 

A lelki betegségekre csak a legújabb korban kezd komolyan odafigyel- 
ni az ember. Ez nem azt jelenti, hogy az embernek csak a teste betegedett 
meg, hanem azt is, hogy az ember évezredeken át csak a szemmel látha- 
tó, kézzel fogható anyagi világban is jelenlevő ismeretlen, rejtelmes dol- 
gok után kutatott. Kutatási eredményeitől megmámorosodva odáig jutott 
a17.-18. században, tehát a felvilágosodás és racionalizmus korában, hogy 
világgá röpítette a gondolatot: Csak az létezik, amit az értelmével fel tud 

fogni, érzékszerveivel meg tud ragadni. A kutató tudósok napjainkban 
sok területen, köztük az emberi szervezetben levő rejtelmek világában is 
kutatnak. Sok ideig úgy nézte az emberi szervezetet az orvostudomány is, 
mint egy csodálatos anyaghalmazt, amelynek tagjaiban néha megfogha- 
tatlan, rejtelmes folyamatok mennek végbe. A betegségeket sokáig csak a 
test anyagában végbemenő folyamatok közben jelentkező kóros jelenség- 
nek tartották, tehát az anyagi világra vonatkozó törvényszerűségek alapján 
gyógyították. Tehát a saját értelmével büszkélkedő, magát felvilágosult- 
nak nevező ember odáig jutott, hogy a létező valóságnak csak a fél oldalát 
látta, psychéről, szellemről hallani sem akart. A maga tudományára büsz- 
ke ember, aki a létező valóságnak csak az egyik oldalát látja, így csapta be 
maga előtt a fejlődés, az Istentől kapott értelemmel élés ésszerű útját. Ez a 
transcendenciát megtagadó tudomány nem tartotta tudománynak a lét leg- 
mélyebb titkait boncolgató tudományt, a teológiát. Nagy ajándéka Isten- 
nek, hogy a teológia, mint tudományág, sok száz esztendővel megelőzte a 
racionalizmust; hogy van ezen a földön egyház, amelynek ugyan -— külö- 
nösen a középkorban -, gyakran merevedett dogmává lett a tanrendszere, 
ami nem kedvezett a teljes valóság megismerésére törekvő emberiségnek, 
de a transcendens világ titkainak megismerésére való igyekezetével, amit 
Krisztus áldozati halálának a fényében cselekszik, jó szolgálatot végzett az 
emberiségnek. A keresztyén teológiai antropológia Isten megváltó szerete- 
tének a fényében vizsgálja életünket, amelynek etikai mélységei vannak, és 
amelyre korunk emberének is nagy szüksége van. Azért van erre fokozot- 
tan szükség ma is, mert a teológiai tantárgyak közt ott van a lelkigondozás 
tana is. Korunk a gyakorlati materializmus kora. Korunk emberisége életé- 
nek a középpontjában ott van az aranyborjú, az anyagisten. Ez az anyagis- 
ten sokféle kísértésbe viszi a mai embert. Csillogásával elérhető közelségbe 
állítja az ember mellé a hatalmat, az uralkodást, a gazdagságot, a gondtalan 
életet, az ösztönélet kielégítését. Úgy szól az emberhez, mint a Jézust is 
megkísértő sátán, amikor felvitte őt egy magas hegyre, megmutatta neki az 
onnan belátható világ minden szépségét, és azt mind odaígérte neki. Sokat 
ígért, és csak egyetlen egy dolgot kért: borulj le előttem, és engem imádj. 
A nagy lehetőségeket felcsillantó sátán kísértésének ma nagyon kevesen 
tudnak ellentmondani. Sokan szeretnének álmaik és vágyaik hegycsúcsá- 
ra érkezni. A sátán első kísértése óta ott visszhangzik sok ember lelkében 
a kísértő szó: olyanok lesztek, mint az Isten. Az ember naggyá szeretne 
lenni, hatalmat, gazdagságot szerezni, vagy legalább egy fenyegetettségből, 
bajból, betegségből, megszabadulni. Az is foglalkoztatja az esendő ember 
gondolatvilágát, hogy hatalmat szerezzen a másik ember felett. Néme- 
lyek azt akarják elérni, hogy sok ember legyen a hatalmuknak alárendel- 

ve, sokan engedelmeskedjenek akaratuknak, hajtsák végre parancsukat. 
Ezek tehát nyilvános, társadalmilag is törvényesített hatalom gyakorlására 
törekszenek. Mások viszont úgy akarnak hatalmat gyakorolni az ember- 
társ felett, hogy azt az embertárs nem is veszi észre, hogy idegen akara- 
tot teljesít, mert azt abban a tudatban teszi, hogy az a saját akarata. Ebben 
az esetben az történik, hogy egy erős akaratú ember, - bizonyos módsze- 
rek alkalmazásával - rákényszeríti az akaratát a másik emberre. Ennek a 
módszernek az alkalmazásával az emberi élet sok területén vissza lehet 
élni. Ezen a területen már okkult hullámok csapdosnak. Az okkult szó 
azt jelenti: rejtett. Az erőszak az embertárs életébe való beavatkozásnak 
embertelen megnyilvánulása, amikr valaki láthatatlan, rejtett erőt használ 
ahhoz, hogy akaratát az embertársra erőszakolja, az embertársát tehetetlen 
bábbá degradálja, akivel azt visz véghez, amit akar. Nem ok nélkül hang- 
zik felénk az apostoli figyelmeztetés: , Mert a mi barcunk nem test és vér 
ellen folyik, hanem erők és hatalmak ellen, a sötétség világának urai, és a 
gonoszság lelkei ellen." Az ember, aki a gonoszság lelkeivel szövetkezik, a 
másik embert is a saját gazdagsága, vágyai teljesülése, hatalma érdekében 
használja fel. A teremtő Isten nagy ajándéka, hogy a porból vett ember- 
nek az akarat képességét adta. De a bűnesetben az is megsebesült. Amikor 
Isten az Igében megszólít bennünket, az akaratunkra akar hatni, azt akar- 
Ja meggyógyítani, hogy rá hallgassunk. Mert az ember a bűn igájában él és 
cselekszik mindig, ha nem hallgat Istenre. Milyen jó, hogy Krisztus, ami- 
kor az Atyához készült visszamenni, ezzel kezdte nagy missziói paran- 
csát: ,Nékem adatott minden hatalom mennyen és földön." Isten világ 
fölötti hatalmát, és életünket oltalmazni akaró szeretetét nem változtatta 
meg a bűneset, sőt, ő éppen azért Jött erre a földre, hogy lerontsa az ördög 
munkáját. Isten ennek az óvó, védő munkának hatalmas lendületet adott 
akkor, amikor Jézus által nemcsak országának, megváltó szeretetének tit- 
kait tárta fel, hanem azzal, hogy feltámasztotta őt a halálból jelezte, hogy: ,, 
mint utolsó ellenség töröltetik ela halál." Ezzel a bűn miatt ma még a halál 
útját járó embert is megvigasztalja. Mert Isten nem halálra teremtette az 
embert, hanem életre, és ő Krisztus által ezt az elveszített életet visszahoz- 
za. Nem ok nélkül mondta Jézus a zsidóknak az ördögről: , Az emberölő 
volt kezdettől fogva." Mutatja ezt az az elszomorító tény, hogy a bűneset 
után az első emberpár növekedni kezdő családjában Kain megölte a test- 
vérét, Ábelt. Tehát az első ember az életre teremtett emberiségből, test- 
vérgyilkosság áldozata lett. Így lett Ábel halála kapunyitás a temetők felé. 
De miért ölte meg a testvér a testvért? Azért mert haragra lobbant, mert 
Isten az Ábel áldozatát szívesen vette az övét pedig nem. Az nincs leírva 
a Szentírásban, miért vette Isten szívesen Ábel áldozatát, de a hitben élő 

ember ebben nem szorul magyarázatra. Mindnyájan tudjuk, hogy a vilá- 
got teremtő Istent az különbözteti meg a pogány bálvány, vagy elkép- 
zelt istenek millióitól, hogy ő mindenható Isten, aki belelát mindenkinek 
a szívébe, ismeri gondolatainkat, érzéseinket, egész lényünket. Isten lát- 
ta, hogy Kainnak a szívében nincs szeretet a testvére iránt, és tudta azt is, 
hogy haragra lobbant. Meg is kérdezte tőle: „Miért gerjedtél haragra? Ha 
jót cselekszel, emelt fővel járhatsz, de ha nem jót cselekszel a bűn az ajtó 
mögött vár, és rád van vágyódása.” Ebből már az is kiérződik, hogy Isten 
látta, milyen tett felé sodorja Kaint a szívében levő gyűlölet. Kain testvér- 
gyilkossága tehát ajtónyitás volt a földön valahol mindig pusztító hábo- 
rúk, gyilkosságok és vérontások felé. Ebben az elesettségünkben akarta 
Isten, hogy Krisztus feltámadása legyen kapunyitássá a háborúság, gyász 
és meghalás nélküli, békességes örök élet felé. 

Az eddig mondottak alapján legyen tehát ennek a tanulmánynak három 
vezérszavává: Szeretet, gyűlölet, akarat. Istenről nemcsak azt 
olvassuk a Szentírásban, hogy szereti az embert, hanem azt is, hogy Isten 
szeretet. A bűnt gyűlölő Isten annyira szereti az embert, hogy meg akar 
bennünket szabadítani a halálba sodró bűntől. Ezért küldte Jézust a földre, 
hogy nekünk áldozata által kegyelmet, és kegyelemből életet adjon. Isten 
tehát mindent megtett azért, hogy nekünk szép életünk legyen. Mit neve- 
zünk szép életnek? Mert ezen a földön, ahol annyi a háborúság, a könny, 
szenvedés, fájdalom és a gyász, ahol király és koldus, gazdag és szegény, 
tehát mindenki a sír felé közeleg, van valami egészen más is. Vannak itt 
Istennek gyermekei is. Vannak itt példás életű családok is, ahol naponta 
felcsendül az otthonokban az Isten kegyelmét megköszönő ének és imád- 
ság. Vannak itt, — különösen nagy katasztrófák után — egymás felé fordu- 
ló, egymás terhét hordozni kész emberek is. Vannak itt a szeretet és hála 
adományaiból épített és fenntartott szeretetotthonok, árvaházak, agg- 
menházak is. Ezekben a szép életű családokban, intézményekben vagy 
közösségekben is emberek élnek, ott is megtalálható az emberi gyarlóság 
is, de közös vonásuk az, hogy az életük középpontjában ott van Isten Igé- 
je. Hallgatják Isten beszédét, és igyekeznek Isten akaratának engedelmes- 
kedni. Tehát ott van szépnek nevezhető élet, ahol a szeretet evangéliuma 
formálja és irányítja az életet. Mert a szeretet életet formáló és életet gyó- 
gyító hatalom. 

Munkálkodik a földön egy másik hatalom is: a gyűlölet. Ez is igen nagy- 
hatalom az emberek világában. Mindkettő képes erőfeletti erőfeszítésre 
késztetni az embert. János apostol levelében ezt olvassuk: aki nem szereti 
a testvérét, az mind embergyilkos. A Szentírásban elmondja Isten, hogy az 
ember szíve az érzelmek székhelye. Tehát nemcsak az anyagi világ anya- 

gából készült pumpa, amely az életet tápláló vért az emberi szervezet min- 
den részébe eljuttatja, hanem olyan hely is, ahol az érzelmek, gondolatok, 
akaratok keletkeznek. A szívben levő érzések formálják az ember lelkü- 
letét, akaratát. A Példabeszédek könyvében ez így van kifejezve: „A szív- 
nek bánata miatt a lélek megszomorodik." Tapasztalatból tudjuk, hogy a 
szeretet is, és a gyűlölet is képes az embert erőfeletti erőfeszítésre kész- 
tetni. Az érzelem azonban nem az anyagi világ tartozéka. Ha igaz a raci- 
onalista gondolkodás, hogy csak a látható, hallható, kézzel fogható, tehát 
érzékelő szerveinkkel felfogható dolgok az igazi valóságok, akkor azt 
mondhatnánk, hogy érzelmek nincsenek. De életünk ismert tényei ennek 
az ellenkezőjéről beszélnek. Ha a normális emberi élet kerékvágásából 
kizökkent emberek életútját figyelemmel kísérjük, akkor látjuk, mennyi 
testileg-lelkileg beteg, tört életű ember van ezen a földön. Ha komolyan 
vesszük, hogy ez a rövid földi élet azért nagy ajándéka Istennek, mert Isten 
mindent megtett annak érdekében, hogy miután a bűnesetben, amelynek 
gyökere az Isten beszédének a komolyan nem vétele, elindultunk a halál 
felé, Isten megváltó szeretetéből, mégis életre, üdvösségre érkezzünk. 
Gondoljunk csak arra, hogy az orvosi rendelők várótermében, - különösen 
amikor ott sokan várakoznak - sokféle beszéd hangzik el. Talán jó taná- 
csok, szeretetből fakadó emlékeztetések is. De a váróteremben várakozók 
közt mindig vannak olyanok is, akiknek a szívében nincs szeretet. Akinek 
a szívében nincs szeretet, az nem tud szeretetet tovább adni. Az emberek- 
re vonatkozik, amit Jézusunk az akkori kor képes beszédét alkalmaz- 
va így fejezett ki: „Rossz fa nem teremhet jó gyümölcsöt. Gyümölcseikről 
ismeritek meg őket.” Boldog ember az, aki olyan helyen, ahol sok zagy- 
va beszéd is hangzik, a jót munkáló jó beszédre figyel. A rádió hanghul- 
lámain is sokszor van hangzavar, egymást rágalmazó pártok, nemzetiségi 
acsarkodások, és érdekcsoportok szóharcai. Nagy a választék, meg kell 
gondolni, ki kire hallgasson, ki melyik hullámhosszon fogja az adást. Pál 
apostolon keresztül azt is elmondja Isten, hogy hit ott születik, ahol hall- 
ják, megismerik Isten Igéjét. , Mert a hit hallásból van, a hallás pedig Isten 
Igéjének hirdetése által.” Mert Isten akaratát az Ige hirdetése által ismer- 
ték meg az emberek. Isten gondoskodott róla, hogy legyenek emberek, 
akik akaratát elmondják az embereknek. Már évezredekkel ezelőtt is vol- 
tak emberek, ezek voltak a próféták, akik hirdették az embereknek mit 
akar Isten. Sőt az utolsó idők azzal kezdődtek, hogy Isten Jézus Krisz- 
tust küldte a mennyből, aki nemcsak továbbadta Isten üzenetét, hanem 
beszélt Isten megváltó szeretetéről, és ideáldozta magát, hogy megváltson 
minket. Évezredekkel ezelőtt még nagyon kevesen tudtak írni és olvas- 
ni, de az anyanyelven mondott beszédet minden korban megértették az 

emberek. Isten Igéje ma is hangzik a világban. Ez jó, de hiábavalóvá válik 
ott, ahol senki sem hallgatja, és kevés gyümölcsöt terem ott, ahol kevesen 
hallgatják. Ezért éppen az embernek az érdeke, hogy a hangzavarral telt 
világban is hallgassa meg, és zárja szívébe Isten üzenetét. Isten azért szól 
hozzánk, hogy ha nem figyeltünk teljes szívvel Igéjére, letértünk az általa 
kijelölt útról, megváltoztassa akaratunkat. Mert Istennek a nagy ajándéka 
az ak a r at, veszély forrásává válik számunkra, ha nem az ő szíve szerint 
döntünk. Akkor ellenségévé válunk önmagunknak, mert visszakanyarod- 
tunk a rossz útra, a gyűlölet és a megbocsátani nem tudás útjára, mert a 
két erőforrás közül az egyik isteni erőforrás a másik pedig ördögi, démo- 
ni. Tehát a szeretetben és a gyűlöletben ható erő, ellentétes előjelű. Az 
egyik éltet, a másik pusztít, az egyik életet teremt, a másik öl. Még élnek 
köztünk idős emberek, akik mint katonák, vagy hazulról elhurcolt fia- 
tal civilek, (e sorok írója is ilyen volt) belekerültek a második világháború 
viharába. Akiket Isten a háború poklának a szörnyűségei után még életben 
hagyott, és elbeszélik, mi mindenen mentek keresztül, azoknak még a visz- 
szaemlékezéseit hallgatni is borzasztó. A múlt háborúban is sokszor volt 
megdöbbentően egymás mellett a gyűlölet aratásának a képe: a meghal- 
tak sokasága, még élő, vérző sebesültek, romba döntött otthonok, intéz- 
mények és aknagödrös terep. A mi országunkban már régen elhallgattak 
a fegyverek, mégse mondhatjuk, hogy Isten békessége van itt a népek szí- 
vében. A sátánnak sok módszere és eszköze van ahhoz, hogy folytassa a 
háborút, amelynek gyökere szinte minden szívben ott van. Ez a háború 
folytatódik gyilkosságra gyártott fegyverek nélkül is, éppen azért, mert lel- 
kileg is nagyon beteg a világ. Eszmék, akaratok, elvek, vágyak vívják vilá- 
gunkban ördögi harcukat, és ilyen légkörben egy-két gyűlölettel telített 
mondattal is lehet embereket megölni. Vannak emberek, akik erre szako- 
sítják magukat. 

Ezt a nem könnyű állapotot súlyosbítja még az utóbbi években mutat- 
kozó gazdasági válságtünet, amely miatt a fokozott igények kielégítéséhez 
szokott, vagy az után vágyakozó emberek eltűnő délibábnak látják vágyaik 
beteljesedését. Ha ehhez az állapothoz hitbeli fogyatkozás is járul, amely 
Isten Igéje komolyan vételének a megfogyásával is jár, ez az Isten által 
megtiltott eszközök és lehetőségek alkalmazását hozza magával. Pedig ha 
Isten megtilt valamit, azzal a mi javunkat akarja, még akkor is, ha mi ezt 
még nem látjuk. Németországban szolgált egy nagyon nevezetes lelki- 
pásztor, aki, ha még él, most lenne 97 éves, és aki egész életén át az embe- 
ri lélek titkainak a mélységeit kutatta tudományos kutató felkészültséggel 
és hívő lélekkel. Lelkigondozó munkájáról, annak gyakorlati folyama- 
táról és tudományos kiértékeléséről több mint 70 könyvet írt, amelyek 

közül néhányat a világ különböző országaiban tudományos kitüntetés- 
ben részesítettek, és sok nyelvre lefordítottak. Magas szintű nyelvtudása 
lehetővé tette, hogy könyvei egy részét angol és francia nyelven írja. Neve, 
(Dr. Kurt E. Koch) olvasóinknak a Lélekvándorlás című könyvből már 
ismerős. Hosszú szolgálati ideje alatt sok százan mentek hozzá, hogy fel- 
tárják előtte megtépázott életük keserveit. Volt egy szűk baráti köre, akik 
közül némelyek egy kicsit munkatársai is voltak, és amikor együtt lehet- 
tek, imaközösséget képeztek. 

Ez a lelkipásztortársunk, akinek orvosi, pszichiátriai képesítése is volt, 
leírja, hogy lelkigondozó beszélgetéseinek, akárcsak igehirdetéseinek, első 
vezérfonala a Szentírás volt. Mindig ennek a fényénél kezdte a lélekgyó- 
gyítást. De egyre jobban sokasodtak az olyan esetek, amelyek egymáshoz 
több szempontból hasonlítottak, s amelyek az Ige fényénél idegen tannak, 
idegen lélek hatásának mutatkoztak. Kutatásai nyomán kiderült, hogy a 
lelki gyógyulás nagy elakadásainak az oka minden ilyen esetben az okkult 
háttér volt. Ez azt jelenti, hogy a lelki gyógyulást kereső személy már 
találkozott olyan egyénnel, vagy közösséggel, akitől bajában segítséget 
kért. Pl. halottidéztetés, kuruzslás, jövendő mondatás, kártyavetés, ráol- 
vasás a fehér, vagy fekete mágia alkalmaztatása. Kiderült, hogy ezeknek a 
módszereknek az alkalmazása által a beteg eredeti baja valóban gyógyult 
ugyan, de azt felváltotta olyan lelki állapot, amit nagyon nehéz elviselni. 
Pl. tépelődés az öngyilkosság gondolatával, depresszió, rémítő álomképek, 
szitokmondási kitörések valakire, vagy az erkölcsi életszabályok semmi- 
be vétele. Ezt a helyzetet az teszi még aggasztóbbá, hogy az ilyen gyötrel- 
mes lelkiállapot az Isten parancsai tudatos megszegésének a gyümölcse. Ez 
pedig azt jelenti, hogy aki ezen az úton indult, tettével visszaadta Isten- 
nek a Krisztus áldozata által nekünk adott szövetség levelet. Ezen a sajná- 
latos tényen az sem változtat semmit, ha pl. a mágia alkalmazása (a fehér 
mágia esetében) kegyes, istenes szavakba volt csomagolva. Az okkult 
fertőzés útjára sodródott lelki betegek gyógyítása is lehetséges, mert Jézus 
meg tudja kötözni a sátánt, de ilyen esetekben a lelkigondozónak is nehe- 
zebb harcot kell vívni a szabadulásért. Korunkban az okkult hullámve- 
rés megdöbbentő méreteket ölt. A sok vallásos színben feltűnő, és Isten 
nevét szaporán emlegető, de Isten akaratának a sorompóját minden továb- 
bi nélkül átlépő emberek csoportjai között az okkultizmus a legerősebb. 
Egyházainkban sok a veszélyeztetett ember. Legveszélyeztetebbek azok, 
akik csak névleges Krisztust követők, de szívükkel, életvitelükkel távol 
vannak tőle, mert őket könnyen sodorja el a tanításnak akármilyen sze- 
le. Az egyházhoz tartozás csak akkor drága kincs, ha az egyházhoz tarto- 
zók élnek Isten üdvözítő szeretetének kegyelmi ajándékaival. Jézus azért 

küldte tanítványait a világba, hogy azok hirdessék az evangéliumot, hogy 
az emberek hallhassák azt, és engedelmeskedjenek Isten akaratának. Ha 
valaki csak odáig jut el, hogy valamikor hallgatja az Igét, de nem teljesí- 
ti Isten akaratát, hanem megy a maga gonoszságainak jól kitaposott útján, 
annak majd azt mondja Jézus: , nem ismerlek titeket, távozzatok tőlem, ti 
gonoszt cselekvők." 

Koch doktor felkereste azokat a helyeket is, ahonnan csodálatos gyó- 
gyítások és gyógyulások hírét hallotta. A Fülöp-szigeteket háromszor is 
beutazta. Ott végzik azt a világszerte elhiresztelt műtétet, amelyet ő spi- 
ritiszta látszatműtétnek nevez, de ott alkalmazzák azt a műtétet is, ame- 
lyet ő dematerializált állapotban végrehajtott műtétnek diagnosztizált. 
Braziliában is tájékozódott az ottani hír szárnyára kapott gyógymódokat 
illetően. A saját lelkigondozói adattára alapján beszél egy hozzá közelálló 
családról, amelynek egyik lány tagja írt neki a Fülöp-szigetekre való utazá- 
sukról, és annak fejleményeiről. Ennek a nagyon hosszú levelének a tartal- 
mát megpróbálom összefoglalni: Édesanyám izomsorvadásban szenvedett 
és béna lett. Sok orvosnál próbálkoztak gyógyíttatni, de mind eredményte- 
len volt. Ekkor ajánlotta nekik egyik orvos ismerősük a Fülöp-szigeteken 
élő Antonio nevű orvost, aki keresztyénnek vallja magát, és gyermekko- 
rától minden éven 40 napot a pusztában tölt, ahol bőjtöl és imádkozik. 
Elintéztünk mindent a hosszú utazáshoz, de amit a gyógyásznál átéltünk, 
az sokkoló volt. Minden eszköz nélkül benyúlt édesanyám testébe. Az 
orvos keze, édesanyám teste és ruhája csupa vér volt. Az édesanyám tes- 
tének nyílása aztán bezáródott. Ezt látva a családtagok, elkezdtek rémü- 
letükben imádkozni. Ezt észrevette Antonio munkatársa, aki bizonyára 
elmondta ezt főnökének, és a következő találkozás alkalmával figyelmez- 
tették a családot, hogy hagyják abba az imádkozást, mert az megzavarja 
azt az erőt, amely által ők gyógyítanak. Ez a figyelmeztetés megdöbben- 
tette a családot, és kétséget támasztott bennük az orvos iránt. Ennek az lett 
a következménye, hogy a család tíz napi ott tartózkodás után összecsoma- 
golt, és hazautaztak Svájcba. Hazautazásuk után, a beteg anyuka lánya, aki 
ki akarta puhatolni, hogy milyen erő által gyógyít Antonio, ha az imád- 
ság zavarólag hat gyógymódjára, mivel karácsony közeledett, írt neki egy 
karácsonyi üdvözletet, amelyet ezzel az Igével fejezett be: „Nincsen sen- 
kiben másban üdvösség, mert nem is adatott az embereknek az ég alatt 
más név, amely által kellene nékünk megtartatnunk, csak a Jézus Krisztus 
neve." Ennek a levélküldésnek egy néhány nap múlva félelmetes követ- 
kezménye lett otthonunkban. Éjjel megjelent a lány fölött egy nagy fekete 
kéz, amely őt meg akarta fojtani. Szülei és testvére ágyánál egy sötét alak 
jelent meg, és mielőtt megjelent volna, a beteg anyuka nehéz lépések zaját 

hallotta. A sötétség erőinek ez a támadása sokkolta őket, és félelmükben 
Jézus Krisztus nevét kiáltották, de az apa ezt csak lélekben tette, mert az 
ijedtségtől egy szót sem tudott kiejteni. De amikor Jézus neve elhangzott, 
eltűntek a sötét alakok. Dr. Koch sajnálattal állapítja meg, hogy a teológi- 
ai professzorok által írt lelkigondozásról szóló szakkönyvekben nagyon 
kevés, vagy semmi szó sem esik az okkult fertőzésben is szenvedő betegek 
gyógyításáról, pedig kitartó lelkiismeretes gondozás által ad Isten szaba- 
dulást, mind az öröklött, mind a saját akaratból okkult szférába sodró- 
dott betegeknek is. 


Koch doktor, amikor már mint lelkigondozó dolgozott, felfedezte 
magán, hogy testében okkult erő van. Elhatározta magában, hogy kísér- 
letezni fog önmagán egy kis ideig, hogy lelkigondozó munkáját a saját 
tapasztalataival is gazdagítva, hitelesebb szolgálatot végezzen az embe- 
rek között. Van egy egyszerű eszköz, amelyet a különböző célokra való 
használathoz több változatban készítenek, és amelyet ingának neveznek. 
Valamikor valaki rájött, hogy ezzel az eszközzel ki lehet tapogatni, hogy 
hol vannak a földben vízerek, források. Ezt az eszközt ma is sok más rej- 
tett dolog felkutatására is használják. Így lett ez az orvosok némelyikének 
használati eszközévé, a betegségek megtalálásában, és a betegséget gyó- 
gyító hatóanyagoknak a keresésében. Koch doktor lelkigondozói tapasz- 
talatai alapján már tudta, hogy az inga alkalmazása okkult tevékenység, 
amelynek a használata sokszor súlyos torzulásokat idéz elő a lelki-szelle- 
mi, sőt erkölcsi életvitelben is. Mivel ő szakképzett orvos is volt, alkalma 
és lehetősége is volt jó nevű szakorvosoknak a diagnosztikai eszközök és 
műszerek segítségével készített diagnózisát és a saját, inga által kapott vizs- 
gálati eredményeit összehasonlítani. Meglepődve állapította meg, hogy a 
legjobb szakorvosok diagnózisa, és az ő inga segítségével végzett diagnó- 
zisa azonos. 

De mást is megállapított, és ebben a megállapításban a felesége, és 
néhány barátja is részestárs volt. A megállapításokat ő így foglalja össze: 
A kísérletezés folyamán az egész egyéniségem megváltozott. Rendkívül 
idegesen viszonyultam mindenhez. Mozgásom gyors és nem kiegyen- 
súlyozott volt, és menés közben nyugtalanul pislogtam. Hangulatom- 
ra nyugtalanító nyomás nehezedett, rosszul aludtam, amelyeket rémítő 
álmok szakítottak félbe. Gondolataimat mindig érzék fölötti megta- 
pasztalás utáni vágy töltötte be. Az orvostudomány eddigi eredménye- 
it lekicsinyeltem, és ebben a tudományágban korszakalkotó felfedezésre 
törekedtem. Erőt vett rajtam a telhetetlenség, a betegeim hogyléte nem 
nagyon érdekelt, szerettem volna kollegáimat, mint konkurenseimet letol- 

ni az útról. Önző és türelmetlen ember voltam, és belém gyökerezett az a 
meggyőződés, hogy diagnózisaimban ezután sohasem lesz tévedés. Vol- 
tak időszakok, amikor szellemeket láttam, amikor úgy éreztem, hogy vala- 
ki üldöz, a legkisebb zajra is megrettentem. Jellememnek ez a változása az 
idegösszeroppanás peremére sodorta életemet. 

Számomra mindezeken túlmenően az volt a legfigyelemreméltóbb 
megfigyelés, hogy az Istennel való kapcsolatomra sötét árnyék borult. Ez 
az életemet beárnyékoló felhő nagyon lassan vonult el fölöttem. Amióta az 
ingát letettem, tudok imádkozni, és az inga nem ad feleletet semmi kérdé- 
semre. Koch doktor nem írja le, mennyi ideig tartott ennek a kísérletezés 
miatt ráborult felhőnek a lassú elvonulása, de amikor a felhő elvonult és 
testileg-lelkileg rendbe jött és ő maga is önvizsgálatot tartott, a következő 
tartalmú közleményt adta ki: Az inga, és mindaz, ami vele összefügg, nem 
mese, hanem valóság, amit komolyan kell venni. Ugyanúgy, mint a tele- 
pátia, jövőbe látás, asztaltáncoltatás, horoszkóphoz kötődés, és több más 
hasonló dolog, az érzékeinken túli jelenségekkel foglalkozó tudomány, és 
a parapszichológia tárgykörébe tartoznak. 

Ezek alkalmazhatók minden olyan ember esetében, akiknek szenzibili- 
tása (érzékenysége) elégséges ahhoz, hogy médiummá (közvetítővé) legyen. 
Médiummá lenni azt jelenti, hogy át kell engedni magán egy erőt. Hogy ezt 
az erőt valaki átengedhesse önmagán, le kell vetnie minden egyéni akara- 
tát, hogy egész lényével a rajta átmenő erő szolgálatába állhasson. Az így 
levetett, felszabadított „én”-je az embernek tud, - miközben lénye a raj- 
ta átáramló erő szolgálatában áll -, egyéni dolgaira figyelmet szentelni. Így 
tudott pl. Koch doktor, amikor a kísérlet idején médium is volt, családjá- 
val beszélgetni, vagy telefonbeszélgetést folytatni. Így tud beszámolni a 
kísérlet során szerzett tapasztalatairól, és hitelesen el tudja mondani, hogy 
milyen hatással vannak az érzékeinken túli világ erőinek a gyógyászatban 
való igénybe vétele az orvosra, a betegre, és gyógyászaton kívüli környeze- 
tére. A gyógyászaton kívüli környezet alatt azokat az embereket érti, akik 
okkult titkokat boncolgatnak. 

A kutatáshoz felhasznált eszközök démoni erővel fedik fel a rejtett 
dolgokat. Ezeknek értelmezése a teológia, vagy talán egy létrehozandó 
diabológia, (sátán-tan) feladata lenne. Örömmel tudatosítja, hogy a modern 
gyógyászat elfordulóban van a csak természettudományosan anyagelvű 
irányzattól a test, lélek, szellem, tehát az egész embert gyógyítani akaró 
antropológiai irányzat felé, úgy ahogyan azt V. von Weizsäcker, és a „Hei- 
delbergi Iskola” értelmezi. (V. von W. székszomszédom volt egy ötna- 
pos konferencián Svájcban. Ő mint ember is és tudós is nagyszerű.) Ezt a 
témát Koch doktor vallási vonatkozásban így világítja meg: A bűneset óta, 

amikor emlékezetében még friss volt az Istennel eltöltött közösség emlé- 
ke, megpróbálja az ember az elveszett Édent saját erejével visszaszerezni. 
E törekvése folyamán a Renaissance-tól kezdődően a természettudomá- 
nyosan formálódó gondolkodás kiszorította Istent az ember gondolko- 
dásából. Az Istennel való közösség keresése helyett a ratio, az ész uralma 
lépett. Hogy milyen mélyre jutott a csak az észre épített gyógyászat, arról 
képet nyújtanak az elhíresült orvos-perek. A gyógyászat nagy természet- 
tudományos előrehaladásának nagy ára van. De azért az eredményei ennek 
a fejlődésnek hozhatnak valóban jó gyümölcsöket, ha mi készek vagyunk 
arra a helyre állni, amely számunkra eleve el volt rendelve. Azonban a 
mágus, aki az érzékeinken kívüli, értelmünkön túli világ erői által magának 
is, és pácienseinek is csak testi, anyagi előnyöket keres, sohasem fog iga- 
zi gyógyítási eredményhez jutni. Azt nevezhetjük orvosnak, aki az ember 
testi, lelki és szellemi egészségét igyekszik megtartani. 

Egy evangelizáció alkalmával feltették Koch doktornak a kérdést, hogy 
az okkult képesség, vagy okkult erő birtoklása bűn-e. Feleletében elmond- 
ta, hogy az sok körülménytől függ. Viszonylag sok embernek van okkult 
képessége, és sokan közülük ezt egész életükön át nem fedezik fel. Akik 
ezt az erőt önmagukban felfedezik, és elkezdenek kísérletezni és ezt az 
erőt alkalmazni, ez már komoly vészjel, és bűnjel. Az ezzel való kísérlete- 
zést abba kell hagyni, Istentől erőt kérni a szabaduláshoz. A kérdésre, hogy 
létezik-e semleges okkult erő, a doktor igennel felelt és mondta, hogy ez a 
telepátia, a távolba érzés, a gondolatolvasás területe, amit sokan megtapasz- 
talnak. Egymást őszintén szerető, egymáshoz lelkileg is közelálló embe- 
rek sokszor tudják egymás gondolatait, regisztrálják egymás érzéseit. A 
doktor erre vonatkozóan egy saját tapasztalatából vett példát is mondott. 
Több hosszú időt igénybe vevő missziói szolgálatot is végzett. Így töltött 
hosszabb időt Nyugat-Ausztráliában egy 2000 lelkes törzsnek a földjén. A 
törzs tagjai Javarészt pusztaságban élnek szétszóródva, és az általuk lakott 
terület nagyobb, mint Németország. A doktor a törzs főnökének a Feke- 
te Péter nevet adta, hogy azt könnyebben ki tudja ejteni. A törzsnek nincs 
se postája, se telefonkapcsolata. Péter telepátia által vezette és irányítot- 
ta a törzs tagjait. Ebben a törzsben Péter lett az első keresztyén. Később 
a doktor meghívta őt Németországba, ahol az ő vendége volt. Ottlétekor 
kérdezte meg tőle, tudja-e tartani a telepátia általi kapcsolatot a törzs tag- 
jaival? Tőle tudta meg, hogy amióta keresztyénné lett, a törzs tagjai között 
megszűnt a telepátia kapcsolat, de a családjával, szeretteivel továbbra is 
megmaradt az ilyen módon megoldható kapcsolatnak a lehetősége. 

H. S.-né asszony a maga rokonságának a környezetében arról volt 
nevezetes, hogy mikor közeledett egy-egy hozzá közelálló rokonnak 

az utolsó órája, őt annak a napnak a reggelén erős ajtóján való kopogás 
ébresztette fel. Nehezen viselte ezt az állapotot, mert azt tudta, hogy vala- 
ki a rokonságból meg fog halni, de a rokonság szétszórtan élt az ország- 
ban, és valamelyik rokon 1500 km-re lakott tőle. A rokonságban némelyek 
szinte féltek tőle, és azt mondták, hogy a bekövetkező bajt az ördög tudat- 
ja vele előre. Egy újabb haláleset után nem bírta elhordozni ezt a lelki ter- 
het, és kérte Koch doktor gyógyító segítségét. Ő mindig azzal kezdte a 
lelkigondozást, hogy igyekezett kitapogatni a betegség előzményeit. Ez 
a tapogatódzás végül oda jutott, hogy a betegség hátterében okkult erő 
van, amit a lelkigondozó sejtett, sőt tapasztalatai alapján azt is sejtette, 
hogy ennek az okkult képességnek a hátterében az elődök varázslással 
foglalkozó bűne van. H.S.-né alig ismerte a nagyapját, de amikor a nagy- 
apa szót hallotta, mindig eszébe jutott egy régi emlék. Amikor negyedik 
gyermekük született, az a mellettük levő kiságyban feküdt. Amikor egy 
éjszaka felébredt álmából, egy hosszú hajú és hosszú szakállú öregem- 
bert látott a gyermekágy mellett állani, aki a gyermek fölé hajolt. Ő oda- 
ugrott, és védelmezően a gyermek fölött tartotta karjait. Másnap az akkor 
még fiatal H.S- né elbeszélte ezt az élményét a velük együtt élő édesany- 
jának. Amikor elmondta milyen volt az öregember aki éjjel a gyermek 
fölé hajolt édesanyja rögtön mondta: Ő a te nagyapád. A lelkigondozó 
aztán kibogozta, mi történt ott azon az éjszakán. A nagyapa aktív varázs- 
ló és spiritiszta volt. Az ördög játékszabályaihoz tartozik, hogy a varázs- 
ló nem halhat meg addig, míg varázslói tudását valakinek nem adja át. 
Mivel lakhelye környékén nem volt senki, aki ezt a tudást szívesen átvette 
volna, a tőle nagy távolságra született csecsemőre akarta tudását hagyaté- 
kozni. A spiritiszta manipulációk egyike a lélek kirándulása, exkurziója. 
Így ment el éjjel a távoli csecsemő ágyához. Mikor ebben a hagyatékozá- 
sában őt a fiatal anya gyermekét védő karjaival megzavarta, megátkozta 
őt. Nem lehetett több gyermekük, és akkortól kezdve nem tudott a fér- 
jével házastársi közösségben lenni. A múlt történetének felszínre hozása 
után tudott aztán a lelkigondozást végző Koch doktor a szabadulás útjára, 
Krisztusra mutatni, majd hozzásegíteni a kétségbeesett asszonyt az okkult 
bilincsektől való teljes szabaduláshoz. Amikor ezt a lelkigondozást végző 
doktor aprólékosan leírja naplójában, ezt a megjegyzést fűzi hozzá: „ Aki 
életében először hall ilyen dolgokat, gyenge idegű emberek beképzelésé- 
nek tartja, és nem hiszi el. De azoknak, akik évtizedeken át ezekkel a sötét 
erőkkel vívják embertársaik gyógyulásáért a harcot, sokszor megtapasz- 
talt megdöbbentő valóság." 

Az okkult erők és hajlamok eredetére utal az a tény, hogy Isten min- 
den kegyelmi ajándékának, karizmának, van okkult ellenkarizmája, mert 

az ördög az Isten majma. De mint az egyiptomi tíz csapás történetében 
látjuk, hála Istennek, abban is alaposan lemarad. 
A Biblia: 

Bement azért Mózes és Áron a fáraóhoz, és úgy cselekedtek, aho- 
gyan az Úr parancsolta nekik. Áron odadobta botját a fáraó és szol- 
gái elé, és az kígyóvá változott. Akkor a fáraó is előhívta a bölcseket 
és varázslókat, és azok, Egyiptom mágusai is ugyanazt tették a maguk 
titkos mesterségével. 2. Móz. 7, 10. 

A varázslók is odadobták botjukat és azok kígyóvá lettek. 2. Mózes 
749. 


Biblia: 
Mózes kinyújtotta kezeit Egyiptom folyói felé és azokból békák jöt- 
tek ki és ellepték Egyiptom földjét. 2. Móz. 8,12. 


Okkult utánzás: 
De a mágusok is így cselekedtek titkos mesterségükkel, és békákat 
hoztak fel Egyiptom földére. 2. Móz. 8, 3. 


Biblia: 

A 2. Kir. 1, 10-ben Illés így felelt az ötven ember parancsnokának: 
Ha én az Isten embere vagyok, szálljon le tűz az égből, és emésszen 
meg téged ötven embereddel együtt. Ekkor tűz szállott le az égből, és 
megemésztette őt ötven emberével együtt. 


Okkult változat: 

Thailandban, Malaysiában és Tibetben járva, élménybeszámolójá- 
ban Koch doktor azt írja, hogy ezekben az országokban a tűz-kultusz 
szövetség tagjai bármely helyen minden eszköz nélkül tüzet tudnak 
lobbantani. 


Biblia 

Amikor Pál felnyalábolt egy csomó rőzsét, és a tűzre tette, egy vipe- 
ra jött elő a melegből, és a kezébe mart. Ő azonban lerázta a kígyót a 
tűzbe, és semmi baja sem lett. Ap. Csel. 28, 3. 5. 


Okkult változat: 

Libériában, Ghanában és az Elefántcsont pusztán, a kígyókultusz 
tagjainak nem árt a kígyó-méreg. Ha valakit megcsíp a kígyó nem is 
ijed meg, mert biztos benne, hogy az élete nincs veszélyben. 

Elgondolkodtató Koch doktor Lelkigondozás és okkultizmus című 688 
oldalas könyvének az utolsó oldalán levő híradás. Ez a közlemény való- 
jában utóirat, amelyben a szerző leírja, hogy amikor a könyvet nyomdá- 
ba akarta adni, felhívta őt telefonon egy asszony, hogy elpanaszolja neki 
bánatát. Bánatának az volt az okozója, hogy a lánya lelkibeteg. Ő, mint 
anya, ezt a betegséget úgy nevezte, hogy „lányát visszajáró lélek gyötri.” 
Az anya elmondta, hogy már kérte gyülekezetük lelkészének a segítsé- 
gét is, aki azt tanácsolta neki, lányának erről az állapotáról beszéljen egy 
parapszichológussal. A parapszichológus azt mondta, hogy lánya élt már 
ezen a földön, és most azért Jár vissza ide, hogy egy ügyet, amit előző éle- 
tében nem rendezett el, elrendezze. Koch lelkigondozót elszomorította ez 
az állapot, hogy egy protestáns teológus elhárította magától a lelkigondozói 
szolgálatot és a lányát gyógyíttatni akaró anyát egy olyan , szakemberhez" 
küldte, aki a tudomány mezébe öltöztetve mondott neki lánya állapotáról 
olyan információt, amit a saját tudományága nevében sem lett volna sza- 
bad mondania. A parapszichológia mint tudományág óriási erőfeszítéseket 
tett a lélekvándorlás gondolatával kapcsolatos kutatások területén, a kuta- 
tók közül legismertebb Ian Stevenson aki sok és szívós kísérletei során 2000 
embert hipnotizált, hogy azok múltját feltárja. Ő megpróbálta, hogy a hip- 
notikus álomba merült embereknél nemcsak a születésig ment vissza, hanem 
az azelőtti állapotról is kezdett érdeklődni. Ez nagyon nehezen indult, de 
idővel kapott feleleteket a születés előtti időre vonatkozó kérdéseire is. Igen, 
de az adatok tele vannak ellentmondásokkal. Közben megállapítást nyert 
az is, hogy a hipnózisban lévő ember, ha a születése előtti időről kérdezik, 
kényszerhelyzetben érzi magát, és akonfabulációhoz belemeséléshez folya- 
modik. Ez pedig azt jelenti, hogy a valós életéből vett események motívu- 
maihoz kitalált motívumokat, meséket tett. Kísérletei után 1993-ban kiadott 
könyvébe ezt írta: Van egy néhány eset, amely közel van a lélekvándorlás és 
inkarnáció gondolatához, de nagyon szomorú lennék, ha valaki ezek alapján 
tenné magáévá a lélekvándorlás tanát. Ennek ellenére a kiadó ilyen reklám- 
mal indította útnak ezt a könyvet; Ian Stevenson ebben a könyvben bebizo- 
nyítja a lélekvándorlás igazságát. Milyen jó, hogy a hit kérdéseiben nekünk 
az alapkő, szegletkő, tartókő és zsinórmérték Jézus Krisztus, aki az Atyától 
Jött, és azt mondta el, amit az Atyánál látott és hallott. Nemcsak elmondta, 
hanem hozta az Atya szeretetét, megváltó áldozatával pedig a kegyelmét. 

A történetünkben levő lelkipásztor azon túlmenően, hogy nem vállal- 
ta a lelkigondozói szolgálatot, egy keresztyén anyát olyan tanácsadóhoz 
küldött, akinek az indiai pogány filozófiából vett tanácsa még jobban fel- 
kavarta az anyát. 

Én is azzal a reménységgel írom ezeket a sorokat a közép-európai 
országokban egyre erősebb okkult hullámokról, hogy fiatal lelkipászto- 
rok, teológusok megismerjék ennek démoni erejét, és akarjanak készülni 
ehhez az igehirdetéssel együtt fontos lelkigondozói szolgálathoz, amit az 
okkult hullámverés egyre égetőbben szükségessé tesz. 

Kurt E. Koch ezt az utószót könyvéhez még hozzáírta, és azt imakö- 
zösségre hívogatással fejezi be: , Urunk, adj nekünk lelkigondozókat, és te 
készítsd fel őket erre a különös szolgálatra.” 


Két nyelvtörvény összehasonlítása 
(Ujságcikk) 


Napjainkban minden józanul gondolkodó értelmes embert elszomo- 
rít az, ami szeretett szülőföldünkön történik. A nép vezetői, akiknek az 
a küldetése, hogy népünk minden részét szép együttélésre segítsék, tör- 
vényhozásukkal ennek az ellenkezőjét cselekszik, és ezzel az ország lakos- 
ságának egy részét megalázzák, emberi méltóságukban megbántják. Pedig 
ezt egy olyan országban cselekszik, amelynek lakosai évszázadokon át a 
különböző anyanyelv ellenére is jól megértették egymást, jó békességben 
éltek egymással. E méltatlan tett jogosultságának az igazolásaként olyan 
argumentumokat hoznak elő, amelyek arról tanúskodnak, hogy nem isme- 
rik az itt élő népek valós történelmét. Egy cikk keretében nem lehet célom 
népeink életének sokévszázados történelmét ecsetelni, erre vannak tör- 
ténészek, akik szakterületük mélyebb ismerete alapján biztosíthatják a 
múlt történelmének az elfogulatlan feltárását. Én itt csak a legutóbbi nyolc 
évtized eseményeinek konkrét adatok alapján leírt tényeit állítom egy- 
más mellé, hogy a cikk minden olvasója, a múlt és a jelen összehasonlítá- 
sa nyomán tisztázza magában a tényeket. Ha ezeket a tényeket Szlovákia 
minden polgára megismerné, szükségszerűen indokolhatatlanná és tartha- 
tatlanná válnának azok a feszültségek, amelyek ma az itt élő kisebbségek 
életét nehézzé teszik. Az említett nyolc évtizedből vessünk egy pillantást 
a második világháború utáni időszak sok hamis hírveréssel ködösített éve- 
ire. Ez volt az az időszak, amikor az édes anyanyelvünket beszélő embe- 
rek nagy része, miután Csehszlovákia részeire bomlott és Szlovákia önálló 
állammá vált, újra Magyarország részévé lett. A Magyarországhoz visz- 
szacsatolt területen a kormány mindent megtett annak érdekében, hogy 
a nemzetiségek otthon érezzék magukat Magyarországon. Gróf Teleki 
Pál, Magyarország akkori miniszterelnöke 1940-ben egy külön kiadványt 
szentelt a nemzetiségeket illető törekvéseinek, amely az akkor formáló- 

dó törvények alapokmányává lett. Az alábbiakban ebből idézek részeket: 
„Nem a demokrata imperializmusnak, hanem a közel ezer esztendős 
magyar vendégszerető alkotmányosságnak a tradícióit kell munkálnunk, 
és abban kell ismét tökéletesen egységessé válnunk. Elismerjük kisebbsé- 
geink jogát kulturális életük, népi sajátosságaik megfelelő ápolására. Min- 
denkinek vitathatatlan joga a maga anyanyelvét, ősi szokásait, a maga 
tradícióit ápolni, és a magyar államnak, mint minden államnak, köteles- 
sége más anyanyelvű polgárait ebben a törekvésében támogatni. Az isme- 
reteknek anyanyelvükön való tanítását lehetővé tenni és azt istápolni. 
Ezt az alapelvet hirdettem ki a parlamentben, hirdetem társadalmi egye- 
sületekben és minden lehetséges alkalommal. Mint a magyar toleranciá- 
ra jellemző esetet említem, hogy Kossuthnak felvidéki kormánybiztosai 
közül többen nem bírták jól a magyar nyelvet, jelentéseik tele vannak 
hibákkal, de ezen mégsem akadt fel senki. Az idén március 15-én Kassán 
mondott beszédemben megmondottam azt is, hogy ahol az iskola meg- 
választása nem önként történik, ezzel szemben hogyan fogunk állást fog- 
lalni. Megmondtam Kassán, hogy hallottam ott panaszokat is. Ha még 
többször hallok olyat, hogy pl. leventeoktatók, vagy mások aláírásokat 
gyűjtenek nemzetiségi vidékeken magyar iskola létesítése érdekében, én 
kénytelen leszek és a kultuszminiszter úr is kénytelen lesz minden ilyen 
kérvényt a papírkosárba dobni, mert az ilyen kérvények nem a nép 1ga- 
zi óhaját mutatják meg. Hangsúlyoztam ezt elsősorban a közigazgatási 
tisztviselők, a rendőrök, főleg a csendőrök, a leventeoktatók, a lelkipász- 
torok és a tanítók előtt, hogy nekik az idegen nemzetiségi nyelvet meg 
kell tanulni és azon a nyelven kell érintkezni a néppel. Mert a Szent Ist- 
ván - 1 gondolat nem jelent erőszakkal magyarosítást a nyelvben, vagy a 
külsőben. Ilyen intelmek az én ajkamról nem egyszer hangzottak el sokak- 
kal és egyesekkel szemben is. Ezt azért hangsúlyoztam, mert tudom, hogy 
Európában a 19. század végén az akkori felfogás következtében volt egy 
idő, különösen az első világháborút megelőző években, amelyben a nem- 
zetiségi kérdés tekintetében sok hibát követtek el. Azért hangsúlyoztam 
Kassán azt is, hogy én akkor fogok ünnepelni, amikor a hazának min- 
den fia és minden lakosa összefog, és megszűnik a vállon keresztül való 
lenézés felülről és az irigység alulról. Ez ugyanis nemcsak a nemzetiségi 
kérdésre és a különböző nyelvű állampolgároknak egymáshoz való viszo- 
nyára vonatkozott, hanem általában mindenre, mert csak így keletkezhet 
megértés, béke és szeretet az emberek között, tehát kölcsönös megbecsü- 
lés és a nemzetnek az egysége. Természetesen az egyenlőségbe beletarto- 
zik az egyenlő szabadság joga is. Ehhez tartozik elsősorban az anyanyelv 
teljes és minden béklyótól mentes használata. A magánéletben minden 

rendű és faju embernél, minden gazdasági és más vállalkozásoknál, a nem- 
zetiségek egyesületi életében és természetesen az egyházi életben is. Min- 
denütt biztosítani kívánjuk az anyanyelv használatát a hatóságokkal és a 
hivatalokban való érintkezésben is. Ha voltak hibák a múltban, ezek nem 
okvetlenül a magyarságnak a számlájára írandók. Ezekben a miniszteri 
székekben 1867- 1940 -ig háromszázhatvankét miniszter ült. Ezek közül 
százhuszonhárom nem volt magyar származású. Mindezek az urak részt 
vettek a magyar állam igazgatásában, és így ugyanúgy részesek abban, ami 
a nemzetiségi kérdés terén hibaként jelentkezett. A kormány már intéz- 
ményes módon gondoskodik arról, hogy a hivatalnokok, tanítók, taná- 
rok, csendőrök, a működési területükön használt nyelvet beszéljék és a 
néppel ezen a nyelven érintkezzenek. E rendelkezések végrehajtását szi- 
gorúan ellenőrizni fogjuk. Különösen hangsúlyozni kívánom, hogy sem 
állami, sem más közigazgatási szervek, a lelkészek, esetleg mások, bár- 
kit is befolyásolni merészeljenek abban, hogy melyik nemzetiséghez tar- 
tozónak vallja magát. Ebbe a gondolatkörbe tartozik az is, hogy a kevert 
nemzetiségű családokban széthúzást és egyenetlenséget egyik részről sem 
szabad bevinni. Nem tehetik ezt sem a hivatalnokok sem mások. A kevert 
lakosságú, vagy a kifejezetten más nemzetiségű területen élő tisztviselőket 
ezután nyelvvizsgának vessék alá, és csak a vizsga letétele után alkalmaz- 
zák őket. Van egy Jog, amit a mai világ ismét jobban tisztel, mint az utolsó 
évszázad materialista és individualista Európája. Ez a családjog. A szülői 
jogok tiszteletéhez tartozik, hogy a szülők akarata döntse el, melyik isko- 
lát látogassa a gyermek. Mindent meg kell tenni, hogy ennek az akaratnak 
szabad érvényt szerezzenek." 

Teleki Pál miniszterelnök tehát a világháborúkat követő magyar sors- 
tragédia után is következetes folytatója volt a magyar történelmi és szelle- 
mi örökségnek. Az országban élő kisebbségeknek az élet minden területén, 
tehát nemcsak otthon a családban, hanem a közélet minden más helyén is, 
a hivatalokkal való szóbeli és írásbeli ügyintézések során is természetesnek 
tartotta az anyanyelv használatát. A törvény a nemzetiségi és vegyes lakos- 
ságú területeken nem a lakosságot kötelezte az államnyelv megtanulására, 
hanem a tisztviselőket és más állami alkalmazottakat kötelezte arra, hogy 
megtanulják a nemzetiség nyelvét és velük anyanyelvükön beszéljenek. 

Hat évvel később, a második világháború befejezése után, amikor 
megszűnt az önálló Szlovákia és visszaállították a széthullott Csehszlo- 
vákiát, amelynek a magyarok által lakott területei ismét részévé lettek, 
az újonnan szervezett ország miniszterelnöke is Kassára látogatott. Ez a 
miniszterelnök, Eduard Beneš, a kassai kormányprogram kihirdetője, szin- 
tén beszélt az új állam kisebbségéről, - itt már mi is ismét kisebbséggé lettünk 

- , de valami egészen mást mondott, mint a hat évvel azelőtt ott járt magyar 
miniszterelnök. Kihirdette a magyar kisebbség kollektív bűnösségének a 
doktrínáját. Ennek szellemében becsukták az ország területén levő több 
száz magyar iskolát. A városok utcáin veszélyes volt magyarul megszólal- 
ni. Sok esetben került sor vagyonelkobzásra. Családok ezreit deportálták 
marhavagonokban Csehországba. Kikényszerített államközi megállapodás 
alapján sok tízezren voltak kénytelenek otthagyni otthonukat és átköltözni 
Magyarországra. Az éveken át tartó durva diszkrimináció után ez a helyzet 
enyhült, változott, de miközben az ország felelős vezetői között olyanok is 
akadnak, akik az országban élő nemzetiségek átlagon felüli kisebbségi joga- 
iról beszélnek, mindennapi életünk tényei ennek az ellenkezőjét mutatják. 
Mert átlagon felüli jogok nem létezhetnek ott, ahol az ország minden pol- 
gárának egyenlő joga van. El tudnánk képzelni, hogy az ország mai legfőbb 
vezetői és munkatársai az itt leírt történelmi tények ismeretében elgondol- 
kodnának ezeken a dolgokon, és más lelkülettel vezetnék a népet? Ez a mai 
körülmények között, miután a Beneš dokumentumok érvényességét pro- 
longálták és most a lelkiismeretlen és megalázó nyelvtörvényt boncolgat- 
ják, még elképzelni is nehéz. Pedig erre lenne szüksége az országban levő 
államalkotó többségnek és az államalkotó kisebbségeknek egyaránt. Csak 
egy ilyen irányváltás után nem lenne elérhetetlennek tűnő álom az, ami után 
mindnyájan vágyunk, hogy legyen ezen a földön, a földnek ebben az orszá- 
gában is ahol élünk, békesség és a különböző anyanyelven beszélő embe- 
rek lelkületében is egymást elfogadó jóakarat. 
Az Új szó ezt az első változatot nem közölte. 

Válaszlevél egy katolikus testvérnek 
Csicser, 1997. március 23-án 
Kedves Testvérem, 


Levelét Csicserben is és Bajánházára 15 megkaptam. Szíves elnézését 
kérem, hogy megkésve válaszolok, de előbb nem tudtam időt szakítani 
az írásra. Gyülekezeteimben való szolgálataimon kívül mostanában több 
gyülekezetben egyházlátogatási feladatot is végeznem kellett. Munkatársa 
vagyok a Irans World evangéliumi rádiónak, amely nyugat-európai köz- 
pontjából magyar nyelvű istentiszteleteket is sugároz és most is egy igehir- 
detés sorozatot kellett elkészítenem. Mindezeken kívül teológiánk kassai 
katechetikai iskolájában is előadó (docens) vagyok, ami szintén sok időt 
igényel. A kérdező embereknek mindig szívesen válaszolok, de a levelek- 
re nem tudok mindig hamar válaszolni. 

Örülök, hogy Testvérünk Isten Igéjében keresi az élete fundamentu- 
mát. A mi református hitünk is az Igére épül, a Szentírás életünk zsinór- 
mértéke. 

Valóban nagyon fontos, hogy beszédünkben az igen valóban igen és a 
nem valóban nem legyen. Testvérünk kérdéseire azonban nem lehet ilyen 
egyszerűen igennel és nemmel válaszolni. A nyugalom napjának a /Szent- 
írás eredeti héber nyelvén szabbat, amit mi szombatnak ejtünk/ a hét első 
napján való megtartására nézve nincs a Bibliában közvetlen parancs, mert 
ez egyenes következménye annak, hogy Jézus a Törvényt egészen betöl- 
tötte, bűneink váltságdíját a Golgotán lefizette, meghalt a mi bűneinkért és 
feltámadott, hogy mindenkinek, aki kegyelmét hittel elfogadja, örökéletet 
adjon. Jézus tanítványai ugyan megünnepelték a nagypéntek utáni szom- 
batot, amikor Jézus a sírban volt, de ez a szombat már nem volt számuk- 
ra a nyugalom napja és akkor nyugodtak meg igazán, akkor lett örömük 
teljes, amikor találkoztak a feltámadt Krisztussal. Az Újszövetség aztán 
már telve van arra való utalással, hogy a tanítványok, az őskeresztyének a 
hét első napját ünnepelték. Hogy ez mennyire nem jelenti a Tízparancso- 
lat megszegését és Isten akaratának a megváltoztatását, arra nézve mellé- 
kelek egy teológiai tanulmányt ezzel a dologgal kapcsolatban. Olvassa el 
figyelmesen, keresse meg az ott idézett bibliai Igék összefüggését és bizo- 
nyára rájön, hogy Krisztus feltámadása óta azokat, akik Krisztus váltság- 
halálát hittel elfogadták, nem köti a szombat törvénye. 

Nekünk, reformátusoknak nagyon megnyugtató az a tudat, hogy hit- 
valló elődeink a reformáció korában élő hittel és nagy teológiai tudomá- 

nyos felkészültséggel kutatták a Szentírást, és azt, ami nem egyezik annak 
tanításával, az egyházi életben megszüntették. Így szüntették meg pl. a 
szentek képeken és szobrokon keresztül való tiszteletét. Sajnálattal látták, 
hogy az egyház sok mindenben letért az Isten útjáról, megváltoztatta Isten 
Bibliában kijelentett akaratát, és szerették volna az egyházat visszavezet- 
ni az eredeti egyszerű őskeresztyén életformához, a Szentíráson alapuló 
élethez. Semmi se volt távolabb tőlük, mint az a gondolat, hogy új egyhá- 
zat alapítsanak. Maga a szó: reformáció, azt jelenti: visszaformálni, tehát 
olyanná alakítani vissza a deformálódott egyházat, mint a tanítványok és 
őskeresztyének korában volt. Az egyházi hatalmasságok azonban hatal- 
muk ellen való merényletnek minősítették a reformátorok tiszteletteljes 
kérését és kiátkozták őket az egyházból. Így jöttek létre a protestáns egy- 
házak. De amikor reformátor elődeink a vasárnap ünneplésével kapcsola- 
tos problémát kutatták a Szentírás fényében megállapították, hogy ebben 
nem tért el az egyház Isten akaratától. Remélem, hogy ezzel kapcsolatban 
testvérünk lelkiismerete is megnyugszik, ha a mellékelt tanulmányt nyi- 
tott szívvel áttanulmányozza. Ilyen módon a levelében feltett első három 
kérdésre is választ kap. 

Következő kérdése, hogy Szűz Mária Isten anyja-e vagy nem. Mi soha 
nem vesszük ajkunkra ezt a kifejezést, „Szűz Mária Isten anyja”. Ennek 
több oka van. Az első az, hogy mi annak tartjuk Máriát, aminek ő tartot- 
ta magát. A Bibliában ott van mit mondott: , Ímhol az Úrnak szolgálóleá- 
nya, legyen nekem a te beszéded szerint”. Ezt akkor mondta, amikor Isten 
angyala megjelentette neki, hogy kegyelmet talált Istennél és általa szü- 
letik meg Szentlélektől fogantatva a világ Megváltója; Mi azért tiszteljük 
Máriát, abban látjuk igazi nagyságát, hogy szelíd és alázatos tudott marad- 
ni akkor is, amikor Isten őt arra méltatta, hogy Jézus anyjává legyen. Nem 
tartotta magát Isten anyjának, az ég királynőjének, hanem az Úr szolgá- 
lólányának. Az evangéliumi történetből látjuk, hogy nehezen értette meg 
Mária, hogy Jézus, az ő elsőszülött Fia a világ megváltója. Azért hangsú- 
lyozom, hogy elsőszülött Fia, mert a Biblia egyértelmű bizonyságtétele 
nyomán tudjuk, hogy Máriának aztán még fiai és lányai születtek, tehát 
Jézusnak testvérei is voltak. Mária végül megértette, hogy az ő Fia az ő 
Megváltója is, az ő életének is Ura és mint az Apostolok cselekedeteiről 
írott könyv első részének a végén látjuk, már ő is ott volt a Jézus által meg- 
ígért Szentlelket imádkozva váró gyülekezetben. Azért sem nevezzük őt 
Isten anyjának, mert ez a név a religionisztikának nevezett tudományág 
bizonyságtétele szerint több pogány vallás mitológiai fogalmává lett. Több 
pogány vallásban beszélnek Isten anyáról, és ha mi Máriát is annak nevez- 
nénk, beállnánk a pogány vallások sorába. Ugyanezért nem nevezzük őt 

az ég királynőjének sem. Kanaánban az ottani őslakosság között volt egy 
pogány bálványozott istennő, akinek kultusza az ószövetségi nép, tehát a 
zsidó nép között is kezdett elterjedni. Isten a prófétákon keresztül nagyon 
szigorúan ostorozta választott népét, az ószövetségi gyülekezetet ezért a 
bálványimádásért. Olvassa el kérem ezzel kapcsolatban a Bibliában a Jere- 
miás könyve 7. részének 16-20 verseit és a 44. rész 15-26 verseit. Mi nem 
akarunk ebbe a bűnbe esni, mert éppen ezzel csorbítanánk Jézus anyja, 
Mária tisztességét és Isten dicsőségét. 

Következő kérdése az, hogy csatlakozik e a református egyház az 
ökumenéhez. Válaszom: A huszadik század elején kezdődő ökumenikus 
törekvésekben a protestáns egyházak a kezdettől fogva az élvonalban vol- 
tak. Ebben a törekvésben éppen a katolikus egyház vesz részt a legkisebb 
intenzitással, mert ők az ökumenizmust a pápai hatalom fennhatósága alatt 
képzelik el. Mi szívesen testvért látunk mindenkiben, aki Krisztust Meg- 
váltójának és Urának vallja. Mi őt tartjuk az egyház egyedüli fejének, mert 
a Biblia egyértelműen ezt tanítja. A pápát magas trónra emelik és aranyko- 
ronával koronázzák meg, hogy uralkodjon. Jézus trónja a golgotai kereszt 
volt. Az ő fejére nem uralkodói aranykoronát, hanem töviskoronát tettek. 
Így váltott meg minket. Ezért mi az ő nyomdokain akarunk járni. — Én a 
magam részéről őszintén szorgalmazom az ökumenikus együttléteket a 
katolikus egyházakkal. Sok eredménytelen próbálkozásom után a kom- 
munista hatalom vége felé sikerült eljutni odáig, hogy a görög és római 
katolikus lelkészekkel együtt tartottuk januárban az ökumenikus istentisz- 
teletet. Első alkalommal a református templomban jött össze a három gyü- 
lekezet, ahol katolikus lelkész prédikált. A hét más napján a római, majd 
a görög templomban jöttünk össze és ott én prédikáltam. 

Sajnos ez a Januári közös imahét néhány éve már nem folytatódik. 
Katolikus lelkésztársaim mindig „mással voltak elfoglalva” amikor az öku- 
menikus imaheteket velük együtt szerettem volna megtartani. Így most 
már én se kérem őket tovább. Akadnak azonban társadalmi rendezvények, 
ahol együtt vagyunk. 1995 májusában volt egy közös egyházi alkalom is. 
A csicseri katolikusok felújították a község közelében levő nagyon elha- 
nyagolt szűz Mária kápolnát. A felújításhoz a reformátusok is hatékony 
segítséget nyújtottak. A kápolnaszenteléshez a katolikusok engem hívtak 
meg igehirdetési szolgálatra. Azt akarták, hogy református lelkész prédi- 
káljon a szűz Mária kápolna szentelésén. Én a meghívást elfogadtam és a 
Szentírás fényében beszéltem Jézus édesanyjáról. Az ünnepélyre videóst 
is hívtak. Nekem ugyan nincs video készülékem, de ez a video szalag több 
más egyházi alkalom video szalagjával együtt megvan. Ott elmondtam, 
hogy mi bibliai szellemben tiszteljük Jézus édesanyját, de Isten ellen véte- 

nénk, ha őt Isten Igéje határozott utasításával ellentétben Isten és embe- 
rek közt közbenjáróvá magasztosítanánk. A Bibliában egész egyértelműen 
ott áll: , mert egy az Isten és egy a közbenjáró Isten és az emberek közt az 
ember Krisztus Jézus" /I. Timótheus 2, 5/. Következő kérdése, hogy köve- 
telmény-e az örök élethez, hogy valamelyik egyházhoz tartozzak. 

Válaszom: Az egyház Isten ajándéka, amit az első pünkösdkor Szent- 
lelke által keltett életre. De az egyháznak nem az a küldetése, hogy magát 
dicsőítse, vagy magát vallja „egyedül üdvözítő közösségnek", hanem az, 
hogy Krisztushoz hívogasson. Hogy melyik egyház tölti be ezt az Istentől 
kapott küldetést Isten akarata szerint, arra nézve mindenki elég világossá- 
got kap, aki a Bibliát őszintén kereső lélekkel olvassa. Egyik egyház sem 
tökéletes, mert emberek vannak benne, és mi mindnyájan Isten kegyelmé- 
re szoruló emberek vagyunk. 

Testvéri üdvözlettel: 

Pándy Bertalan 


A jóga igenis vallási tényező 
(Hozzászólás egy Uj Szó cikkhez) 


Az Új Szó 2001. augusztus 6-i számában megjelent E. Hajts Kornél 
„Kövessük az igazságot” című cikke. A szerző védelmébe veszi a jóga 
kötelező oktatásának a tervét iskoláinkban, és méltatlankodik, hogy a szlo- 
vákiai püspöki körlevél tiltakozik a terv megvalósítása ellen. Soraiban le is 
szögezi, hogy „a jóga nem vallás” és ezzel azt akarja érzékeltetni, hogy az 
egyházaknak, a különböző keresztény, keresztyén felekezeteknek nincs 
oka a tiltakozásra, hiszen az mindenekelőtt a testi erő megtartásának és 
fokozásának kipróbált módszereit adja. Ezzel szemben a valóság az, hogy 
a Jóga az indiai vallásoknak (hinduizmus, buddhizmus) egyik legfontosabb 
alkotó eleme, tartó oszlopa. Ezek a vallások hangsúlyozzák azt, amit a fent 
említett cikk szerzője idéz, , hogy minden embernek kötelessége keresni az 
igazságot, és ha megtalálta azt kövesse." E tanrendszer szerint az ember éle- 
tének a célja, hogy kitörjön a , karma? (az igazság okkult törvénye) szorí- 
tásából. A karma szó cselekedetet jelent, és a tanrendszer szerint az ember 
mindenért, amit mondott és tett, a karma kérlelhetetlen kozmikus törvé- 
nyének az ítélete alá kerül. Mivel az embernek tervei, vágyai vannak, azok 
megvalósítása során összetűzésbe kerül az embertársakkal, ezzel elront- 
Ja az életét és a karma ítélete az, hogy meg kell ismételni az elrontott éle- 
tet. Ebből a gondolatból fejlődött ki a lélekvándorlás tanrendszere. Ebben 
a tanrendszerben tehát a lélekvándorlás gondolata nem azt az örömet hoz- 

za, hogy meg lehet ismételni a földi életet, hanem azt a félelmet, hogy az 
ember nem tud kitörni a lélekvándorlás, tehát az elrontott élet körforgásá- 
nak a kényszeréből. Hogy kitörhessen, olyan módszerekre, gyakorlatra van 
szükség, amely megváltoztatja az ember tudati állapotát. Éppen ez a mód- 
szer a jóga, amelynek nyolc fokozata van. Ezek a jóga fokozatok nemcsak 
testi edzésre, hanem tiszteletre méltó etikai erőfeszítésekre is késztetik az 
embert. Az ötödik, hatodik, és hetedik fokozat a szellem fegyelmezésére, a 
meditáció állapotához, és ennek csúcsán az , én? tudat kioltásához és a szel- 
lemi világ szemléléséhez vezet. Az érzéki világtól megüresített én-be belép 
az isteni világ, és ezzel az ember elérkezik a legmagasztosabb állapotba az 
istenivel való egyesülés állapotába. Maga a jóga szó összekötődést jelent, 
ami azt fejezi ki, hogy általa az ember a Brahmával az istenséggel kötődik 
össze. Ez az összekötődés már az én tudat kikapcsolódásának, tehát az 
önkívületűségnek az állapotában történik. 

Mindezekből nyilvánvalóvá válik, hogy a jóga mennyire nem semle- 
ges, hanem vallási tényező. Az említett cikk szerzője nagy igazságot fejez 
ki, amikor azt mondja, hogy Isten csak egy van. Arról azonban úgy lát- 
szik megfeledkezik, hogy az az egy Isten egyetlen utat adott, akin keresz- 
tül vele összekapcsolódhatunk, közösségben lehetünk. Ez az egyetlen 
út Jézus Krisztus. Ez egyértelműen így van a Szentírásban , Én vagyok 
az út az élet és az igazság.” Aki tehát más útra hívogat, más úton akar 
összekötődni az istenséggel, az már szem elől tévesztette, vagy nem tudja 
azt, hogy a jógát gyakorló vallási közösség 330 millió istenségről beszél, és 
azt az egy Istent, amelyről a cikk szerzője is beszél, nem ismeri. Amikor a 
hindu tanrendszer istenről beszél, ez alatt az isteni világegyetemet a koz- 
moszt érti, amelynek része az ember is. Így végső fokon az ember megis- 
teníti önmagát. Aki ebbe a szellemi áramlatba kerül, könnyen olyan sötét 
szellemi erőknek a hatáskörébe juthat, amelyek által összekuszálódik az 
egyének és a közösségek élete. Nagy mélységek ezek, egy ilyen rövidre 
szabott cikk keretében ezt csak érinteni lehet. Akik ezekben a dolgokban 
több, mélyebb, átfogóbb, megismerésre vágyakoznak, mert tájékozódni 
szeretnének ezen a sokat vitatott és alig ismert területen, azok olvassák el 
„Lélekvándorlás” című, „Többször megismételt földi élet ?” alcímű köny- 
vemet. A könyv sok elmélyülő kutatásnak a gyümölcse, amely a hit mély- 
ségeit és a tárgyalt területtel összefüggésben lévő tudományos kutatások 
távlatait is megnyitja előttünk. 

Sajnálatos dolog, hogy honatyáink sok más téves döntés után, a jóga 
ügyében is téves döntést hoztak, és örvendetes, hogy a püspöki körlevél 
ezt a téves döntést hitbeli és lelkiismereti felelősséggel korrigálni akarja. 

Pándy Bertalan 

Közelednek egymáshoz, 
vagy távolodnak egymástól a keresztyén egyházak? 
(Tanulmány) 


Amikor a római katolikus egyház 2. vatikáni zsinata befejeződött, az 
utána következő ökumenikus imahéten kedves hangulatúak voltak csicse- 
ri gyülekezeteinkben az imaheti találkozások. Előtte volt a görög és római 
katolikus gyülekezetben egy kis negatív hullámverés az Úrasztala elhe- 
lyezésével kapcsolatban, de a kedélyek hamar lehiggadtak, és a találkozók 
testvéries légkörűek voltak. Én a magam részéről legnagyobb horderejű 
rendelkezésnek tartottam, és ezt el is mondtam összejöveteleinken, hogy 
a zsinat elrendelte a Szentírásnak a gyülekezeti élet középpontba helye- 
zését, és annak intenzívebb használatát, amelynek megvalósításához ma 
már különböző ifjúsági képes biblia kiadványok is hozzájárulnak. Ennek 
jótékony hatása az egyházi életre már érezhető. De az egyházban és a tár- 
sadalomban, mint egy tradíció tiszteletére nevelő közösségben, ha a tra- 
díció megváltoztatása mégis szükségesnek mutatkozik, sok körülmény 
fékezi le. A katolikus egyház pedig a tradíció tiszteletére nevelő egyház. 
Ez az egyházban abban nyilvánul meg legerőteljesebben, hogy a hagyo- 
mányt az egyház azonos szintre helyezte a Szentírással. A mi evangéliu- 
mi egyházainkban mi arra igyekszünk tanítani népünket, hogy életünk és 
hitünk egyetlen zsinórmértéke a Szentírás. Ettől nem szabad elfordulni. 
Sajnos, mégis, a mi evangéliumi egyházainkban is előfordul, hogy ettől az 
alapszabálytól elfordul az egyház. A hagyományt azért nem tanácsos az 
élet zsinórmértékévé tenni, mert egy szüntelenül változó világban élünk. 
Ez teszi szükségessé a polgári törvények gyakori változását is. Ott még 
bonyolultabb a helyzet, mert a társadalom rendjétől függően ott ideológi- 
ai szempontok is másképpen formálják a törvényeket. 

Az Ószövetség népének az életét, - miután Isten törvényt adott nekik 
— Isten törvénye szabályozta. Isten pedig mindenkinek az életét féltő és 
védelmező törvényt adott. Igen ám, de a nép élenjáró vezetői, az írástudók 
és tőpapok, akik a hagyomány őrei is voltak, a törvényhez törvénymagya- 
rázatot írtak, és előfordult, hogy a magyarázattal megváltoztatták a tör- 
vényt. Jézus, amikor a földön élt, gyakran a szemükre hányta, hogy írás- 
magyarázatukban sokszor félreteszik Isten törvényét, és a magukét teszik 
helyébe. Isten pl. elrendeli a Tízparancsolatban a szülők iránti tiszteletet. 
Abban a korban még nem ismerték a nyugdíj intézményét. A szülők irán- 
ti tisztelethez hozzátartozott a megfáradt szülőkről való gondoskodás. 
Az írástudók írásmagyarázata azonban úgy hangzott, hogy ha a megfá- 
radt szülők gyermekei csak úgy tudnak eleget tenni a szülők iránti köte- 

lességüknek, ha nem fizetik a tizedet, akkor fontosabb a tized megfizeté- 
se, tehát elmarad a szülőkről való gondoskodás. Így került Isten törvénye 
teljesítésének a helyére az emberi akarat teljesítésének a kényszere. 

Tudjuk a Szentírásból, hogy Jézus feltámadása és a Szentlélek kitölte- 
tése után az apostolok, akiknek Krisztus az Atyához visszamenetele előtt 
lelkére kötötte a misszió parancsát, a zsidó gyülekezethez tartozóknak érez- 
ték magukat. Hiszen Péter a pünkösdi igehirdetésében éppen azt magyaráz- 
ta meg a sokezer lelkes gyülekezetnek, hogy Krisztusban Istennek ígéretei 
valósultak meg, amelyeket az atyáknak mondott, tehát ő az a Messiás, aki- 
nek az eljöveteléhez Isten olyan sok ígéretet fűzött. Az apostolok, míg Jeru- 
zsálemben voltak, felmentek az imádkozás órájára a templomba. Pál apostol 
a damaszkuszi úton történt megrendítő élménye után, amikor Krisztus 
üldözőjéből Krisztus apostolává lett, minden városban a zsinagógákba ment 
először, mert ők ismerték Isten Igéjét és ígéreteit, és csak azután fordult a 
pogányokhoz. De amikor a gyülekezet örvendetesen gyarapodott és lassan 
kiformálódott az egymás terhét hordozó szeretetközösség is Úrvacsorával 
és szeretetvendégséggel, kezdtek külön közösséggé alakulni. Akkor már 
nem a zsinagógákban, hanem a hit által testvérré lett családoknál gyülekez- 
tek össze. A gyülekezeteknek valószínűleg sokáig nem volt, mert az üldö- 
zések idején nem is lehetett keresztyénnek nevezett temploma. 

Lényeges változás csak a negyedik században, az üldözések megszűnése 
után következett be. Addig tudtak az apostolok, és az apostolok utódai 
szép, és vonzó rendet tartani a gyülekezetekben. Az apostolok munka- 
társai, a diakónusok, majd a presbiterek és „episkoposok, = felügyelők", 
(ebből lett a püspök név), az üldözések idején hosszú ideig tanították a 
Krisztus életének történetét a krisztuskövetővé lenni akaró pogányoknak, 
beszélgettek velük a jelekről és csodákról, mint Isten eljövendő országá- 
nak a jeleiről, és csak amikor mindezekkel megismerkedtek, vehették fel 
a keresztség szentségét, amely után a fehér öltözet felvétele az új életnek 
a jele lett. 

A keresztyén egyháznak akkor lett a legnagyobb, szinte emberi 
lehetőségeket meghaladó gondja, amikor legjobban lett volna oka minek 
örülni, mert amikor a császár is keresztyénné lett, százezres tömegek 
jelentkeztek, hogy ők is keresztyénné akarnak lenni. Ilyen változásra nem 
volt az egyház felkészülve. Az egyház vezetőinek tudatában kellett len- 
nie, hogy a tömegek jelentkezésében nagy része van annak a gyarlóság- 
nak, hogy nem hitbeli meggyőződésből, hanem az érvényesülni akarás 
egyéni szempontjából fakadt a keresztyénné lenni akarás döntése. Ebben 
pedig benne volt annak a veszélye, hogy ha az egyház ilyen lelki felké- 
szülés nélkül egyháztagok tömegével gyarapodik, ezzel a keresztyénné 

válással megkezdődik az egyház elpogányosodása. Sajnos, ez az aggoda- 
lom nem volt alaptalan, mert nem volt olyan csapata a hitben és szeretet- 
ben elmélyülő embereknek, amely a tömegek lelki átformálásával megbir- 
kózhatott volna. Sok minden, ami az egyháztörténelem letűnt évszázadai- 
ban történt, magán hordja ennek az eseménynek a jeleit. Ez pedig a Nyu- 
gatrómai Birodalom hanyatlásával végződött. 

Az egyház életének és fejlődésének további részleteit is sok körülmény 
befolyásolta. Az egyház valójában egy pogány világban növekedett, mint 
olyan közösség, amely az első pünkösdkor Szentlélek ajándékát kapta. 
Mindkettőnek a jele mai napig is meglátszik rajta. A pogányok nem hitet- 
lenek, hanem Istent kereső emberek, és sok esetben isteni erőt és hatalmat 
vélnek felfedezni sok dologban, ami nem isteni, hanem Isten teremtménye, 
mint például a kozmosz sok millió bolygója és csillaga, vagy mint például 
sok isteninek vélt erős állat vagy madár, amelyet az ember azért vélt iste- 
ninek, mert repülni tud. Azért van a sok bálvánnyá lett isten a földön élő 
emberek millióinak a szívében. Pedig Istent, aki a hatalmas világminden- 
ség Teremtője és Ura, nem lehet kiábrázolni, mert Lélek. Ezért nincs a mi 
protestáns templomainkban sem Isten, sem emberszobor, vagy más olyan 
alkotás, amelyek isteni tiszteletet érdemelnének. A keresztyén egyház 
növekedésével a későbbi századokban is szembesülni kellett azzal, hogy 
a zömében keresztyénné vált gyülekezet tulajdona lett az addigi pogány 
templom. A keresztyénné lett lelkek mélyén is ott volt a pogány megszo- 
kás hatalmának a varázsa, azért hiányolták keresztyén templomaikban a 
szobrokat. A fejükkel, az értelmükkel talán sokan tudták, megértették, 
hogy Isten nem akarja, hogy az ő tiszteletére épített templomokban szob- 
rok legyenek, de a megszokás ereje ahhoz a lelki elbizonytalanodáshoz 
vezetett, amelyben felvetődött a kérdés: templom az, amelyben nincsenek 
szobrok? A keresztyén papságot a probléma megoldásához hozzásegítette 
az akkoriban bevezetett miseáldozat, amellyel együtt fejlődött ki az, ami 
aztán meghonosodott, hogy aki Istennek hű gyermeke és Krisztusnak a 
szeretetét hordva szívében sok jót tesz, azt szentté avatják. Ez aztán hagyo- 
mánnyá, tradícióvá lett. A kegyes, alázatos szentekről úgy gondolták, hogy 
több Jót tettek, mint amennyi egy embernek az üdvösségre jutáshoz szük- 
séges, ezért a népnek azt a tanítást adták, hogy az egyszerű hívő igénybe 
veheti a szentek segítségét, úgy, hogy kéri tőle: járjon közben érte Istennél. 
Így született a szentté avatás folytatásaként a katolikus egyházban a szen- 
tek segítségül hívása, amely szintén szent hagyománnyá, tradícióvá vált és 
mély gyökeret vert a katolikus hívők lelkében. 

Több más olyan dolog is van, ami emberi gondolatból származik, és 
ami az egyházban meggyökerezett, kegyes és talán kedves hagyománnyá 

lett. Az egyszerű hívők nem is tudják, hogy ezzel Istennek a Szentírás- 
ban adott parancsát szegik meg, és ez nem katolikus hagyomány, hanem 
pogány örökség. Ezt a pogány örökséget a lelkiismeretes katolikus hívők 
hitükhöz tartozó kedves örökségként gyakorolják. De ők nem tehetnek 
róla. Az ezer, ezerötszáz évvel ezelőtti történelmi eseményeket ma már 
csak az oknyomozó történészek, vagy ezen a területen kutató nagyon 
kevés ember ismeri. Hitben élő katolikus testvéreinknek legyen vigaszta- 
lása az, hogy a szíveket ismerő Isten igazságos és kegyelmes. Nem bünteti 
azt a bűnt, amiről az ember nem tud, hogy azt elkövette. A Szentírásban 
az a vigasztalás is ott van, hogy a tudatlanság idejét elnézi az Isten. 

Isten várt egy akarata szerinti egyházi vezetőre. Ez az egyházi vezető 
XXIII. János pápa személyében a múlt század hatvanas éveiben megér- 
kezett. A deformáció, (torzulás) amelynek gyógyítására Isten őt rendel- 
te, már közel ezer évvel a rk. egyház Tridenti Zsinata előtt megkezdődött, 
amikor a pogány tömegek folyamatosan keresztyénné akartak lenni. Hogy 
Isten a nevezett pápát rendelte a bajok gyógyítására, azt onnan tudjuk, — 
mi, evangéliumi keresztyének is — hogy küldetésének a kezdetén elrendel- 
te agyógyítandó bajok megszüntetésére irányuló reformok megkezdését. 
Ennek mi, evangéliumi keresztyének is örülünk. 

Bizonyára nem véletlen, hanem Isten akarata, hogy élt Rómában, az 
akkori pápának, XXIII. Jánosnak valamivel talán fiatalabb nevezetes- 
sé lett kortársa, egy jezsuita szerzetes pap és tanár, aki a Vatikán könyv- 
tárában évtizedeken át tudományos kutatásokat folytatott. Kutatásának 
az volt a mozgató rugója, hogy munkája során az egyház történelmének 
olyan részeihez jutott, amelyről tanulmányai idején alig hallott valamit, 
vagy semmit sem hallott. Ő pedig egyéniségéből adódóan vágyakozott 
az igazság megismerése után. Munkája során mindenekelőtt egyháza tör- 
ténelmének a pápaságra vonatkozó részét dolgozza fel legrészletesebben. 
Munkájának gyümölcse egy hétszáz oldalas könyv, amely a múlt század 
kilencvenes éveiben lett kész. Úgy látszik, fordító kollektívák is hamar 
összeszedődtek, és mind az angol, mind a német fordítást mindkét nyel- 
ven egymillió példányban adták ki. Viszonylag hamar elkészült a magyar 
fordítás is, kár, hogy egy ilyen tartalmas könyvet ilyen legegyszerűbb kivi- 
telben adtak ki. 

A könyv szerzője, Peter de Rosa jezsuita szerzetes-tanár. Ebben a 
tanulmányban néhány gondolatot idézek tőle. Leírja, hogy a pápa hatal- 
mával kapcsolatban közvélemény kutatást hajtottak végre, amelynek ered- 
ményeként kiderült, hogy a legtöbb katolikus nemcsak hogy másképpen 
gondolkodik, mint a pápa, hanem az is, hogy a másképp gondolkodók szá- 
ma folyamatosan emelkedik. A kérdésre, hogy mi ennek az oka? - a szerző 

így válaszol: Az első ok maga a pápaság, vagyis az amód, ahogyan a pápák 
a saját szerepüket VII.Gergely és IX. Pius óta értelmezik. Olyan kérdések- 
ben érzik magukat döntésre jogosultaknak, amelyekben nem kompeten- 
sek. Véleményük szerint mindenki számára részletes előírást kell adniuk, 
különösen családi vonatkozású dolgokban és az orvosi erkölcs olyan kér- 
déseiben, amelyekben a határok változékonyak. Így esnek abba a kelepcé- 
be, hogy Krisztus csalatkozhatatlan képviselőinek tartván magukat, csak 
ők tudhatnak választ adni a legbonyolultabb erkölcsi és családi kérdésekre. 
A valóság pedig az, hogy a pápa se tud többet, mint más. A szerző azon- 
ban nagy szeretettel beszél XXIII. János pápáról. Azt írja, hogy amikor ő 
trónra lépett, úgy tűnt mintha az egek nyíltak volna meg. Ő ösztönösen 
megérezte a különbséget az Isten országa és az egyház között. Az egy- 
ház viszonylag kevés emberből áll, viszont Isten országához hozzá tarto- 
zik minden szelíd lelkű, tiszta szívű és alázatos ember. Az egyháznak ezt 
az országot kell építeni. Az egyházat soha nem vallja tökéletesnek, ezért 
az mindig reformálásra szorul. Ennek ellenére mindig csak egyház marad. 
Nem vitás, hogy sok pápa hagyta hátra azt a benyomást az emberekben, 
hogy VII. Gergely tipusú diktatúra volt az uralkodása és az a nyelvezet is, 
amelyet az ő alatta tartott zsinat használt, a jogi felsőbbség megfogalma- 
zása volt. Ez pedig ellentétben áll az Újszövetséggel, ahol mindig alázat- 
ról és szolgálatról van szó. 

A szerző könyvéhez utószót író munkatárstól idézem az alábbi mon- 
datokat: ,a XXIII. János pápa szíve teljes összhangban volt az evangélium- 
mal. Ezért volt világos számára, hogy a pápaság nem lehet egyedüli tanító- 
ja a világnak, ez istenkáromlás, mert csak Isten tud mindent. Ő volt eddig 
az egyetlen pápa, aki megértette, hogy a világnak is van üzenete az egy- 
ház számára és az egyház a világ missziói területe. Mivel ő tudott mások- 
ra hallgatni mások is meghallgatták őt." 

Peter de Rosa azt is leírja könyvében, hogy a régi Izráelben a másként 
gondolkodók soha nem papok, hanem mindig a próféták voltak. Gyak- 
ran terhesnek tűnt a próféták jelenléte, többnyire mégis igazuk volt, míg a 
papoknak nem. Jézus a prófétai tradícióban gyökerezett, nem a papiban. 
Ezért tartották másként gondolkodónak. XXIII. János elismerte, hogy 
minden intézménynek, de különösen az egyháznak elengedhetetlenül szük- 
sége van a prófétákra. A szabad szólást elnyomni annyit jelent: elnyomni 
a prófétai hangot. Ez pedig Isten szava. Úgy tűnik ő azt akarta kifejezni, 
hogy a másképp gondolkodás gyümölcsöző: hiszen itt vagyok, és Istenben 
atyátok vagyok. Más pápák azonban azt mondták: másként gondolkodni 
tiltott dolog, hiszen itt vagyok és én vagyok csalatkozhatatlan tanítótok. 
Ám egyik csalatkozhatatlan tanító sem tud semmi értékeset mondani, ha 

nem hallgat a prófétai szóra. Ő, (János pápa) emberileg is nyugodt, békés 
Krisztus- tanítvány volt, eltelve könyörülettel és szeretettel. 

A szerző sajnálja, hogy katolikus népe sok vonatkozásban nem tartja 
meg Isten rendelkezéseit, de azt is érzékelteti: tudatában van, hogy népe 
nem tehet róla, mert az Isten Igéjétől való részleges elfordulás már jóval 
több, mint ezer esztendővel ezelőtt történt az akkori történelmi kihívá- 
sok áthidaló megoldásaként, és így lett deformált tradícióvá. Ezért testvé- 
ri szívből fakadó kérdéseivel akarja népét hozzásegíteni, hogy ha a XXIII. 
János pápa magvetése beérik, könnyebben, és szívesen visszatérjenek a régi 
ösvényekre. Ezért van igen nagy jelentősége annak, hogy reformációjának 
első lépése az volt, hogy elrendelte: a Szentírást az egyházi élet középpont- 
jába kell helyezni, hogy az a hitben való elmélyülésnek, a hit vérkeringé- 
sének a mozgató erőforrásává válhasson. Ő, míg küldetését betölthette, 
minden megtehetőt megtett, hogy egyháza ebben az irányban haladjon. 
A könyv utószavának szerzője, aki őt mint embert is, és mint pápát is 
nagyon szerette, ezen az úton akarja egyháza népét ezekkel a kérdések- 
kel is előre segíteni: , Vajon hihetik-e a katolikus keresztények még most 
is, hogy a II. Vatikáni Zsinat után, lehetséges a régi diadal-ittasság áldo- 
zatának maradni azt gondolván, hogy az ortodoxok és a protestánsok 
egyszerűen rossz lóra tettek? Azt állítják, hogy ezek az egyházak nem is 
egyház, tehát meg kell bánniuk megtett lépéseiket és vissza kell térniük az 
anyaszentegyház kebelébe. Ezt mondta XIII. Leo pápa is az anglikán egy- 
házra. Pedig nem az anglikán és nem a protestáns egyháznak kell vissza- 
koznia és felhagyni az új egyháztagok megkeresztelésével, hanem annak 
az egyháznak, amely jelenleg római katolikus néven ismeretes. 

Peter de Rosa felteszi a kérdést: Mire lenne hihetetlenül szüksége ma 
az egyháznak? Egy zsinatra, mégpedig az egész egyházat átfogó zsinatra, 
jóllehet a II. Vatikáni Zsinat a maga keretei között csodát tett. A kereszté- 
nyeknek egy ökumenikus zsinatra van szükségük, amely mindenkit össze- 
fog, akik Krisztus nevét vallják és az ő akarata szerint élnek. Egy ilyen zsi- 
nat már több mint ezer éve esedékes lenne. Egy ilyen összejövetel alkal- 
mával nem lenne nehéz közös nevezőre jutni az örömhír döntő kérdése- 
iben, hiszen ami vitás maradna, az nem lenne nagy jelentőségű. Egy ilyen 
zsinat alkalmával úgy kitöltetne a Szentlélek, hogy a résztvevők tekintetü- 
ket csak Jézus Krisztusra irányítanák. Ő tud egyedül egységet teremteni. 

XXIII. János szivárvány volt az éjben. Talán még nagyobb szivárvány- 
ra van szükségünk, hogy műve, Isten munkája beteljesedjen. Emberi erővel 
ez a munka elvégezhetetlen. A legnagyobb bűn, amit a mai kereszténység 
elkövet, így hangzik: , Nem hinni többé, hogy a Lélek jelen van és hogy a 
keresztények megosztottsága csak ideiglenes." 

A könyv szerzőjét e tanulmány írója közeli testvérének érzi. Az egy- 
háztörténelem folyamán Isten is, a sátán is embereken keresztül végzi a 
maga egyházépítő, vagy egyházromboló munkáját. Az egyház a Szentlé- 
lek munkájának a gyümölcse. Ahol Isten akarata szerint mennek a dolgok 
a Szentlélek gyümölcseként formálódott emberi közösségben, az egyház- 
ban, Isten szeretetben összeforrt gyermekeinek kell végezni az építő mun- 
kát. De sajnos, ez nem mindig és nem mindenütt történik így az egyházban 
sem. Az ember gyarló, tökéletességre kellene törekednie, de nem tud töké- 
letes lenni. Hol szavakban, hol tettekben, hol gondolatvilágában téved, 
megbotlik. Az önfegyelmezés mértéke szerint igen nagy különbség van 
ember és ember közt. Ebből eredően valóban igaz az, hogy ha két ember 
ugyanazt mondja, vagy cselekszi, az nem mindig ugyanazt jelenti, mert két 
azonos mondatnak vagy cselekvésnek nem azonos az indítéka. Az egyik 
hátterében lehet szeretet, segíteni akarás, őszinte emberség, a másik hát- 
terében lehet rosszakarat, gonosz szándék, gúny, vagy uralkodni akarás. 

Legnagyobb kísértésben azok az emberek vannak, akik hatalomhoz 
jutnak. A hatalom korrumpál, és az ember könnyen elesik. Ez válik nyil- 
vánvalóvá Peter de Rosa szerzetes - tanár írásából is. Minden közösségnek 
szüksége van vezetésre, és ebben lehet eszköz a szeretet is, és az erőszak is. 
A pápák pedig az erőszakot választották. Úgy gondolkodnak, hogy ha ők 
Jézus Krisztus helytartói, joguk van uralkodni, mert az Atyához vissza- 
menetele előtt Jézus is mondta: „Nekem adatott minden hatalom meny- 
nyen és földön". Igen, Jézus ezt mondta, de nyomatékosan meg is magya- 
rázta, mit jelent az Isten szíve szerinti uralkodás: Az Isten szíve szerin- 
ti uralkodás, a szolgálat. Jézus ezt így mondta tanítványainak: , Tudjátok, 
hogy a pogányok fejedelmei uralkodnak népükön, de ne így legyen közöt- 
tetek, hanem aki első akar lenni, legyen a szolgátok.” Jézus úgy uralko- 
dik a bűnön, hogy azt, ahol bűnbánatot lát, megbocsátja, és ezzel eltörli. 
Krisztus uralkodása tehát az életét odaadni kész szeretetszolgálatban ölt 
testet. Minden tiszteletünk és testvéri köszöntésünk XXIII. János pápa felé 
azért, hogy ezt ilyen őszintén, szívéből fakadóan elmondta, mint annak 
idején reformátor elődeink, mert ő nem uralkodni akart, mint az egyház- 
történelem folyamán sok más pápatársa, akik korukban világi uralkodók 
trónjait is megingatták hatalom utáni törekvésükben, de éppen azt a taní- 
tást hanyagolták el évszázadokon keresztül, amelynek hűséges szeretettel 
való gyakorlására Krisztus Urunk kiküldte Pétert és tanítványtársait, mert 
Jézus szava természetesen lelki utódjaikra is vonatkozik. 

Hiszen Megváltónk akkor, amikor népekről, nemzetségekről beszél, 
a távoli jövendőre is utal. A kifejezés is, hogy Krisztus helytartója, nem 
Péter apostol korából származik, nem is Jézus mondta Péternek. Péter 

apostol tudta, hogy őket nem uralkodásra, hanem szívükből fakadó szent 
szolgálatra küldte Jézus. Az általa írt levélben, amely benne van a Szent- 
írásban, így kéri szolgálatra a gyülekezetben levő presbitereket is: , A 
köztetek lévő presbitereket kérem én, a presbitertárs és Krisztus szen- 
vedésének tanúja, valamint eljövendő dicsőségének is részese; legeltes- 
sétek az Isten közöttetek levő nyáját, ne kényszerből, hanem önként, ne 
nyerészkedésből, hanem készségesen, ne is úgy, mint akik uralkodni akar- 
nak a rájuk bizottakon, hanem mint akik példaképei a nyájnak." 

A Krisztus helytartója kifejezés egy évezreddel később, VII. Gergely 
pápa idejében keletkezett, abban a korban, amikor ő IV. Henrik császárt is 
megalázta és Canossa-járásra kényszerítette. Az ő akaratából keletkeztek 
a hatalmi és uralkodói jogot igazolni akaró hamisítványok is. Az ő pápai 
trónon ülésének az idején született az a minden eddiginél szigorúbb ren- 
delet, amelynek szigorúsága miatt a papok kénytelenek voltak feleségükkel 
szakítani, aminek következtében ezek a feleségek sok esetben a legsajná- 
latosabb és legmegalázóbb női sorsra jutottak. Az ilyen módon életre kelt 
„Krisztus helytartója” név is magában hordozza, amint Peter de Rosa szer- 
zetes tanár írja, a jogi felsőbbrendűség és hatalom elvárásának az igényét. 


Egyházaink életének egyik legmeghittebb szertartása a szentségek 
kiszolgáltatása. Protestáns egyházainkban két szentség van: A Keresztség 
és az Úrvacsora. Azért csak ez a kettő, mert Megváltó Urunk csak ezek- 
hez kötött üdvígéretet. 

A katolikus egyházban külön szentség a gyónás, amely az egyház- 
ban, ahol rendben mennek a dolgok, a gyülekezet egyik legerősebb egy- 
séget formáló tényezője. Ott válik igazán azzá, ahol a gyóntató pap a lel- 
kek felelős pásztoraként végzi feladatát. A gyóntatás hivatalával együtt 
járó kötelesség a titoktartás, amelyre a gyóntató papot eskü kötelezi és 
a hívőnek nem kell félnie, hogy legbensőbb énjének a titkait valakinek 
elárulja. Ez azonban a lelki szükségleteknek csak egyik fele. De mi követ- 
kezik a gyónás után? A katolikus testvérek ilyen vonatkozásban pap- 
nak nevezik lelki-gondozójukat. Mert amint az ószövetségi pap minden 
esztendőben állat áldozatot mutatott be a saját és a gyülekezet bűneiért, 
úgy minden mise-szertartás megismétlése Krisztus áldozatának. A protes- 
táns gyülekezetek Úrvacsorája nem megismétlése Krisztus áldozatának, 
hanem hálás megemlékezés arról, hogy úgy könyörült Isten a bűnössé lett 
emberen, hogy szent Fiát áldozta oda, hogy aki ezt az áldozatot hálás hit- 
tel elfogadja, annak a Krisztus áldozatáért kegyelmet adjon. 

Gyónás után a pap feloldozást adhat a hívőnek. Kell is adnia, hiszen a 
hívő éppen azért gyónt, hogy bűneitől megszabaduljon. Jó, ha a hívő és 

a pap közt egy kis párbeszéd alakulhat ki, hogy feloldozása a helyzethez 
szabott lehessen. Erre azonban, különösen nagy gyülekezetben, amikor 
sokan gyónnak, alig van lehetőség. A pap is ember, elfárad, nincs annyi 
ideje és ereje, hogy mindenkivel annyi időt töltsön, amennyire az adott 
esetben szükséges lenne. 

Az evangéliumi egyházakban nincs fülbe gyónás. Ez sok esetben, külö- 
nösen olyan emberek életében, akik komolyan veszik életük dolgait és 
nincs senkijük, aki előtt kitárulkozhatnának, hiányérzetet kelt. Ez azon- 
ban olyan baj, amire van gyógyír. Mert ahol a dolgok rendesen mennek, 
ott a lelkipásztorok felhívják a gyülekezet figyelmét, hogy a parókia ajta- 
Ja, és a lelkipásztor szíve mindig nyitva van, hogy bárkivel, akinek lel- 
kiismereti gondjai vannak, vagy egy adott helyzetben tanácstalan, lelki 
beszélgetést tartson, és segítsen megoldani a felmerülő egyéni, esetleg csa- 
ládi problémákat. Mert testvéries lelkigondozói szolgálatot csak meghitt 
környezetben tud végezni a lelkipásztor, aki lelkigondozás alkalmával 
nem mint hivatalnok, hanem mint testvér beszél a testvérrel. Nem mellé- 
kes dolog azonban, hogy a lelkipásztor a lelkigondozói munkára is, mind 
teológiailag mind mélylélektanilag és a kiegészítő tudományok vonatko- 
zásában is felkészült legyen. 

Az utóbbi években egyre szélesebb hullámokat ver a rk. egyházban 
meghonosodott, tradicióvá lett cölibátus, a papi nőtlenség ügye. Ennek 
az elrendelése is emberek akaratából származik, és többen bábáskodtak 
körülte, mert életbe léptetése ellen sokan vállalták a harcot, és több ered- 
ménytelen próbálkozás után annak általános érvényre juttatása csak VII. 
Gergely pápa kemény büntető ítélete által volt megvalósítható, a 11. szá- 
zad vége felé. Ő alkalmazta legszigorúbb büntetésként a 11. század végétől, 
hogy a nős papok nem szolgáltathatták ki a szentségeket. Ez pedig a gya- 
korlatban azt jelentette, hogy vagy szakítanak a feleségükkel, vagy abba- 
hagyják a papi szolgálatot. Ennek ellenére voltak helyek, ahol még kétszáz 
év múlva is nősültek a papok. Az angol katolikus egyházban volt a klérus 
olyan egyakaratúan összefogó, hogy ott nagyon sokáig nem lehetett a bün- 
tetéseket végrehajtani, mert megszűnt volna a papi szolgálat. 

Az egyház egész Péter apostolig vezeti vissza a pápaságot, a Máté evan- 
géliuma 16. részében levő beszélgetés alapján. Ott le van írva, hogy Jézus 
Pétert kősziklának nevezte, és ő erre a sziklára építi az anyaszentegyhá- 
zat. Az evangéliumokban több helyen van szó arról, hogy Jézus, amikor az 
ország különböző részein járt tanítványaival együtt, és hirdette Isten orszá- 
gának az evangéliumát, mikor arra járt, mindig betért Kapernaumba, ahol 
Péter anyósa olyan szeretettel fogadta őket, hogy Jézus Kapernaumban 
otthon érezte magát. A Szentírásban sehol nincs szó arról, hogy Jézus 

neheztelt volna Péterre ezért, hanem éppen az van leírva, hogy Péter anyó- 
sa 15 szívesen fogadta Jézust, megvendégelte, sőt, amikor az anyós beteg 
volt Jézus és a tanítványok látogatásakor, meggyógyította őt, hogy tudja 
fogadni a vendégeket. Ez pedig azt jelenti, hogy Jézus Péter családos voltát 
természetesnek tartotta. Isten ószövetségi népének a papjai is családosak 
voltak. Isten a Szentírásban sehol nem ad olyan utasítást, vagy parancsot, 
amelyet házasság-tiltásnak lehetne nevezni. Isten teremtő rendjéhez hoz- 
zá tartozik a házasélet, mert ő férfivá, és nővé teremtette az embert. Tehát 
egy egyház sem mondhatja, hogy a nőtlenség Isten rendelése. Ezért ellent- 
mondásos, hogy a legnagyobb keresztyén egyház, amely a házasságkötést 
szentségnek, sákramentumnak nevezi, a saját papjait nem részesíti abban, 
hanem egyenesen megtiltja nekik. Az is ellentmondásos, hogy a házasság 
szentség voltára hivatkozva nehezíti meg, hogy valaki más keresztyén egy- 
házhoz tartozó hitvessel, mint Krisztusban testvérrel, minden akadály nél- 
kül házasságban éljen. Ilyen esetekben mutatkozik legszembetűnőbben, 
hogy hitben élő emberek, akik az ökumenikus istentiszteleteken testvér- 
nek nevezik egymást, emberek által szerkesztett törvényük által azt fejezik 
ki, hogy nem tartják igazán testvérnek az igazán testvért. Pedig a Krisztust 
követők testvérek, mert a chrisztianosz, magyarul keresztyén szó jelentése: 
Krisztushoz tartozó, krisztusi. Ha pedig a Krisztusba vetett hit összeköt 
bennünket, szabad embereknek olyan törvényt készíteni, amely elválaszt 
egymástól? Krisztus az övéinek mondta, hogy a hozzá tartozók ismertető 
jele, hogy kölcsönösen szeretik egymást. Ennek fokozott mértékben kell 
érzékelhetővé válni a házasságban, amelynek a szeretetre kell épülnie, és 
amelyben a hitvestársak szeretnének minden lelki harmóniára árnyékot 
vető körülményt kikerülni. Nem méltó, hogy Krisztusban testvér egyház 
nehezítse ezt meg szeretetlen szívvel hozott törvénye által. Pillanatnyilag - 
sajnos — csak reménységünk lehet, hogy az illetékes egyházi szervek öku- 
menikus törekvéseinek a kölcsönös őszintesége rövidesen egy új egyházi 
törvényben fog megmutatkozni. Egy olyan törvényben, amelyben a kato- 
likus és protestáns felek kölcsönösen őszintén figyelni fognak arra, hogy 
ilyen egymáshoz közeledést gátló törvények Krisztus egyházához tarto- 
zó vegyes házasságok esetében ne legyenek. A papi nőtlenség tilalmát is a 
hatalmát ilyen módon is fontossá tenni akaró pápa és nem Isten rendelte 
el, mert ilyen tilalomnak a Szentírásban nyoma nincs. VII. Gergely pápát 
az indította ennek a kemény lépésnek a megtételére, hogy az akkori kor 
gyakorlata szerint a nős papok feleségének joga volt az egyházi vagyonból 
valamilyen részesedést kérni. Pedig a pápának joga és hatalma lett volna 
az egyházi birtokok sérthetetlenségét elrendelni, amely helyenként óriá- 
si terület volt, de ő kemény és szigorú ember volt, aki hatalomra, világi 

hatalomra is tört, aki maga is kemény aszkéta életet élt, és az egyház pap- 
jait is ilyen életre kötelezte. A teremtés hajnalán Isten az embert férfivá és 
asszonnyá teremtette, tehát a házasélet hozzá tartozik Isten teremtő rend- 
jéhez, ezért azt nevezhetjük szent rendnek. Jézus valószínűleg azért nem 
rendelte el a házasságkötést senkinek, és nem is tiltotta azt meg senkinek, 
mert az hozzátartozik ugyan Isten teremtő rendjéhez, de ő mindenkinek 
akarja adni az üdvösséget, akik Krisztus megváltásunkért hozott áldoza- 
tát és kegyelmét hittel elfogadják. 

Amikor Isten a Tízparancsolat kőbevésett tábláin adta Mózesen 
keresztül népének a figyelmeztető és útmutató tilalmakat, Isten válasz- 
tott népe útban volt az Igéret földje felé. A választott nép tagjai Ábrahám 
leszármazottai voltak, akivel Isten szövetséget kötött, és megígérte neki, 
hogy az ő magvában fogja megáldani a föld minden nemzetét. Isten itt 
jelezte először, hogy megkönyörült a bűnbeesett emberen, és Megváltót 
küld a világra. Isten ezt a szövetséget Ábrahámmal, tehát az egy Istenről 
tudó, a teremtő Istent imádó nép leendő ősatyjával kötötte. Ha ezt tud- 
juk, akkor jobban megértjük, hogy Isten féltő szeretettel akarta, hogy a 
pogány tengerből nem is régen kiúszott népek, - mert a keresztyénség- 
hez folyamatosan áttérők félpogányok voltak, - ne váljanak ismét telje- 
sen pogánnyá, hanem váljanak lelkük mélyéig keresztyénné, Krisztust 
követővé, hogy ők is hívogassák Istenhez, Krisztushoz a többi népet. Isten 
minden népből meg akarja váltani az őt szeretőket és Igéjére figyelőket. A 
Római Birodalomban az addig magukat imádtató császárok egyike, nagy 
Konstantin, aki Jézus Krisztus születése után 312-ben kezdett uralkodni, 
Jézus Krisztus követőjévé vált. Ezt azért tette, mert látta, hogy birodalma 
krisztuskövetői engedelmes, jóakaratú és szerető szívű emberek. A törté- 
nészek leírják, hogy a császárra nagy hatással volt a keresztyének becsüle- 
tes életvitele és egymás szeretete, de a keresztyén hittel kapcsolatban csak 
sejtelmei voltak. 

Isten tehát a Tridenti Zsinat előtti, alatti és utáni eseményeken keresz- 
tül is egyháza megmaradását munkálta. Mert az első pünkösdkor nem 
azért formált Szentlelke által egyházat, hogy azt elveszítse, hanem azért, 
hogy azt megtartsa, és fontos feladatot bízzon rá. Azt a feladatot, hogy 
egyháza végezze a Krisztusban készített kegyelem evangéliumának a hir- 
detését. Az egykori tanítványok küldetését folytató lelkipásztoroknak ma 
is az a küldetése, hogy az evangéliumot hirdessék. 

Ezek a másfél ezer évvel későbbi tanítványok a Tridenti zsinat táján 
már nem Krisztusnak akartak szolgálni, hanem népek fölött uralkod- 
ni . Pedig egykori elődeiket, az első tanítványokat, Jézus már Nagypén- 
tek előtt megkezdte előkészíteni, hogy ő visszamegy az Atyához. Azért 

vigasztalta őket, és lelkükre kötötte, hogy mindazt, amit ő mondott nekik 
Isten országának a titkairól, mondják el az embereknek, tehát hirdessék 
az örömhírt, hogy Isten, Krisztus áldozatáért kegyelmet készít minden- 
kinek, aki ezt hittel elfogadja. A bűnbocsánat Isten kegyelmének az aján- 
déka, tehát nem lehet pénzért megvásárolni. Ha a Tridenti Zsinat után is, 
amelyet Krisztus egyházához nem méltó harcok és vérfürdők előztek meg, 
amelyek a zsinat után is folytatódtak, de közben és már elhangzott a refor- 
máció indokoltságának a beismerése is, merték az egyházat e g y nek, 
egyetemesnek nevezni, közel ötszáz évvel ezután a zsinat után, ezt 
még sokkal indokoltabbnak és természetesnek tarthatjuk. Ez a latin szó, 
hogy k a to li k u s, anyanyelvünkön azt jelenti e g y e t e m e s, amely 
éppen azért egyetemes mert ezen a földön csak egy keresztyén 
egyház létezik. A történelmi adottságok következményeként a reformá- 
ció folyamatában, amikor az evangéliumi egyházak formálódtak, ezek 
különböző neveket vettek fel, de egyedüli Uruknak, Megváltójuknak 
Jézus Krisztust vallják. A megszakításokkal együtt 21 évig tartó Tridenti 
Zsinat (1542-1563), a katolikus egyház válasza volt a reformációra. Ehhez 
a válaszhoz sok szomorú esemény fűződik; protestánsok üldözése, vértör- 
vényszék, gályarabság, inkvizíció, mindezek sajnos lesújtó tények, de hoz- 
zá fűződik a némileg reményt keltő igazság is, hogy az egyházban voltak 
mélyebben és távlatokban is gondolkodni tudó emberek is. Ilyenek vol- 
tak, és ma is vannak. Ezek akkor is látták, hogy a reformáció által Isten 
ébresztgeti a küldetése útjáról letért egyházat, amely a hatalmaskodás és a 
fényűzés útjára lépett. 

Pedig, hogy a reformáció megvalósulhasson, - írja Peter de Rosa, rk. 
jezsuita szerzetes-tanár, - azért az ellenreformáció kegyetlen folyamatá- 
ban sokszázezer embernek oda kellett áldozni az életét. — A szerző azt 
is írja, hogy ezért az ébresztésért a katolikus egyház hálás lehetne a pro- 
testánsoknak. Mint könyve utószavában írja a szerző, történelemköny- 
ve harmic évig érett a lelkében, amíg megírta. Ilyen katolikus tudós által 
írt könyv, amely a történelmi tényeket nevén nevezi, a múltban alig volt a 
katolikus egyházban, de napjainkban már egyre több ilyen mű születik. Ez 
pedig reménységünk szerint a jövő felé mutató jó jel. Isten azért teremtett 
szép és jó világot, és azért áldotta meg a jónak teremtett embert, hogy az 
ember áldásul éljen embertársai mellett a földön. Júdás apostolon keresz- 
tül mondja Isten a Szentírásban, hogy „amikor az Úr a népet kiszabadí- 
totta Egyiptomból, azokat, akik nem hittek, később elpusztította. Azokat 
az angyalokat is, akik nem becsülték meg a maguk fejedelemségét, hanem 
elhagyták saját lakóhelyüket, örökkévaló bilincsekben és sötétségben tart- 
ja fogva annak a nagy napnak az ítéletére.” Júdás apostol ebben a bibliai 

levélben nagyon szerényen úgy ír önmagáról, mint Jézus Krisztus szol- 
gájáról és Jakabnak a testvéréről. Pedig ebben az egyetlen fejezetet tartal- 
mazó részben nagyon fontos titokról ír az apostol. Mert Istennek vannak 
titkai, amelyeket nem akar egyszerre elmondani az embernek. Talán azért 
is mondja el ilyen módon ezt a történetet. Ő mondja Igéjében, és ezt maga 
is alkalmazza: , Mindennek rendelt ideje van". Ő a teremtés alkotó mun- 
kája közben többször mondta, amikor alkotására tekintett, hogy min- 
den, amit teremtett jó. A teremtés hatodik napján, amikor már embert is 
teremtett, nem azt mondta, hogy minden jó, hanem azt: minden igen jó. 
Isten tehát igen jól teremtette a világot. A teremtés után egy ideig hosszú 
életet adott Isten az embernek. Matuzsálem közel ezer évig élt, az embe- 
riség gyorsan szaporodott. Egy nap kígyó alakban elment a kísértő az 
Édenbe, és ezzel a hazug kérdéssel szólította meg Évát: „Csakugyan azt 
mondta Isten nektek, hogy a kert egyetlen fájáról se egyetek”? Éva pon- 
tosan megmondta a kísértőnek mit mondott Isten: Isten azt mondta, hogy 
a kertnek minden fájáról szabadon ehetünk, de a jó és a gonosz tudásá- 
nak a fájáról nem ehetünk, mert azt mondta Isten, ha eszel róla meg kell 
halnod. Végül is az asszony nem azt cselekedte amit Isten mondott. Sza- 
kított a gyümölcsből és adott belőle a férjének is. Így indult el az ember a 
meghalásnak az útján. 

Isten azonban megkönyörült a halál útjára lépett emberen és Jézus 
Krisztusban elkészítette a kegyelmét hittel elfogadó embernek a megvál- 
tást. Nem azért teremtette az embert, hogy meghaljon, hanem hogy éljen. 
A Júdás apostol levelében ki van fejezve Istennek a haragja is. Azokat az 
angyalokat sújtja ez a harag, akik nem becsülték fejedelemségüket, több- 
re bizottságukat és lakásukat, ahol Isten szolgálatára mindíg készenlétben 
kellett lenniük, - elhagyták. Itt kapunk feleletet a régi kérdésre: Honnan 
jött a gonosz? (Unde malum?) A Szentírás történetében nyomatékosan 
le van írva, hogy Isten jó, sőt igen jó világot és jó embert teremtett, akit 
meg is áldott. A gonosz fogalmának a Szentírásban több neve van: ördög, 
sátán, keresztül-kasul dobáló. Jézus a János evangéliumában emberölőnek, 
és a hazugság atyjának nevezi. Azért akarja elpusztítani a hitet, szerete- 
tet, jóságot, tisztességet és az Isten iránti hálát, hogy az ember üdvössé- 
gét elvegye, kárhozatra juttassa. A bűnt büntető Isten nem ok nélkül ver- 
te bilincsbe és tartja sötétségben többre hivatott követeit az ítélet napjá- 
ig. A mód, ahogy ez Judás apostol levelében le van írva, arra utal, hogy az 
ember bukását megelőzően volt egy elesés Isten földre küldendő követe- 
inek a világában is, és ez a bukás olyan mély, hogy annak lezárása csak az 
utolsó ítéletkor lehetséges. 

Visszatérve a Tridenti Zsinathoz, bizonyára felvetődik lelkünkben a 
kérdés: Ha már akkor is voltak az egyház vezetői közt, akik látták, hogy 
tarthatatlan állapotok uralkodnak az egyházban, miért engedtek szabad 
utat a pusztító folyamatnak? Erre a nagyon fontos kérdésre nehéz rövi- 
den válaszolni. Kezdjük azzal, hogy az a folyamat, amellyel ez a történet 
kezdődött, Istennek nagy és drága ajándéka volt a Krisztus gyülekezetét 
üldöző korszakban Isten népe számára több mint háromszáz év keresz- 
tyénüldözés után, amelyet a császárok azért rendeltek el, mert a keresz- 
tyének nem borultak le előttük, hogy őket imádják. Az akkor uralkodó 
császár azonban észrevette, hogy a keresztyének nem lázadók és lázítók, 
hanem nagyon szép rendezett életet élnek, de imádatban csak Istent része- 
sítik. Ez a császár, Konstantin, a keresztyének szép életét látva, megértette 
őket, maga is keresztyénné lett, a keresztyének üldözését a birodalom- 
ban pedig megszüntette. A keresztyének örültek, hogy hitük miatt nem 
lesz veszélyeztetve az életük. De amikor a császár pogány népe megtudta, 
hogy császáruk keresztyénné lett, nem nagyon tudta ugyan hogy kik azok 
a keresztyének, mégis egyre több pogány gondolt arra, hogy ők is olya- 
nok lesznek, mint a császár, hogy kedvesebbek legyenek neki. Így aztán 
az évszázadok során keresztyénné vált pogányok tömege a lelke mélyén 
inkább pogány volt mint keresztyén. Az első tömeges áttérési hullám után, 
különösen ahol a gyülekezetben sokkal több áttért pogány volt mint ere- 
deti keresztyén, az évszázadonként mintegy négyszer születő új nemzedék 
folyamata azt hozta magával, hogy a keresztyén gyökér az egyre régeb- 
bivé váló múltba nyúlott vissza. Az egyház vezetőinek a nemzedékeiben 
is kevesebb volt a keresztyén gyökér. Közben minden kornak az eszme- 
iségében, filozófiájában és ideológiájában van valami új, és az egyházak 
vezetői is, mint koruk gyermekei, szinte észrevétlenül vitték be az új esz- 
méket tanrendszerükbe. 

Az egyház vezetői, a papság között mindig akadtak kiemelkedő 
képességű filozófusok is. Az ókorban a filozófia nagyon közel állt a teo- 
lógiához, mert a pogányok istenkereső emberek. Plato pl. többet foglal- 
kozott a láthatatlan, mint a látható világgal, és az ember legboldogabb 
napjának a meghalás napját nevezte. A teologiával sokat foglalkozó terü- 
let volt az ún. skolasztika. Ennek korábbi művelői a neoplatonizmusból 
és Arisztotelesztől vettek át gondolatokat. A későbbi skolasztikai irány- 
zatok kedvelői közt több neves teologus volt, mint pl. Aquinói szt. Tamás 
és Albertus Magnus, akik még szétágazóbbá, még sokszínűbbé tették a 
skolasztikát. Aquinói szt. Tamás volt az Úrvacsoratan (Eucharisztia) és a 
hozzá tartozó trans-substancia = átlényegülés tan kidolgozója. Ő korának 
elismert nagy tudósa volt. Ha egyszer megérik rá az idő, és meg lehet való- 

sítani XXIII. János pápa és Peter de Rosa reménységgel melengetett ter- 
vét és sor kerül az összkeresztyén közös zsinatra, utána valószínűleg nem 
sokáig kellene várni, hogy az őszintén akart és munkált összkeresztyén l e 
l k i egység megvalósuljon. Mert ahol a Szentlélek, és annak első gyümöl- 
cse a szeretet hathatósan együtt munkálkodik, ott eltűnnek az akadályok. 
Aki mélyen átgondolja a mostani állapotot, azt is, hogy miért vannak ezek 
a dolgok úgy, ahogy vannak, az eleve elveti a szervezeti egység gondolatát. 
Az elvetésnek a gondolata nemcsak azért jön elő, mert a nemkatolikus egy- 
házak is sokszínűek, és mindegyiküknek kedves az a szín, abban a teoló- 
giai gondolatban különösképpen való elmélyülés, amelyet a saját színének 
választott. Ehhez hozzátartozik az őszinte igyekezet is, hogy a más színt 
választó gyülekezetekkel testvéri egyetértésben a más színt nekünk is elő 
kell hozni a magunk lelkéből. Az egyház rétjén virító hit virágoknak ilyen 
lelkülettel és szeretettel munkált sokszínűsége bizonyára kedves Isten- 
nek is. De hogy ez megvalósulhasson, és ennek mindnyájan örülhessünk, 
szükséges, hogy sok sokszínű virágot termő rét területének gyülekezetei- 
ben mindenütt hangozzon a szeretet evangéliuma. Hatalmi parancsszóval 
nem lehet szeretetközösséget életre kelteni. A szeretettel hangzó evangé- 
lium szavai által azonban megteremtődik a lelki közösség. Mert a hit hal- 
lásból van, és a hallás pedig Isten Igéjének a hirdetése által. 


Az egyháznak a pogány tömegek csatlakozása azonban nemcsak hit- 
beli lazulást, elpogányosodást hozott, hanem a keresztyénnek nevezett 
egyház gyors nagyobbodását, hirtelen növekedését is. Valószínű, hogy a 
Konstantin korában jelentkező pogányoknak nem könnyen adtak hitbeli 
engedményt a Szentírás rovására. Akkor még nem volt túl messze az apos- 
toli kor. A tanítványok közül János talán megérte a második századot. Azt 
már Konstantin korában is látták az egyházi vezetők, hogy itt nagyszabású 
növekedés indul és a naggyá lételt sem akarták eleve megakadályozni, ezért 
teljesítették a pogányok kérését. Később, amikor a keresztyén gyökér az 
egyre régebbi múltba nyúlott vissza, valószínűleg nem volt nagy az ilyen 
gond. Számunkra már a középkor kezdete is régmúlt. Ha csak a reformá- 
ció előtti századokra és az ellenreformáció folyamán elkövetett igazságta- 
lanságokra és kegyetlenségekre gondolunk, igazat kell adni Peter de Rosa 
szerzőnek: A hatalom korrumpál. Ez itt azt jelenti: a hatalom uralkodni 
akar. Az volt az a sajnálatos korszak, amikor a pápáknak jobban tetszett 
az uralkodás, mint a Krisztus által Péter apostolra és társaira bízott evan- 
gélium hirdetése. Igaz, Péter és apostoltársai (Júdás kivételével) hűségesen 
betöltötték küldetésüket, sőt, még egy jó néhány nemzedéken át azután is. 
Az uralkodás ezer évvel később kezdődött. Több császártól azonban csak 

durvább módszerekkel tudták a hatalmat kiharcolni. Abban a korban ez a 
hatalmi harc az uralkodásért többször megismétlődött. 


Már Trident óta is évszázadok teltek el, és azóta sok minden történt 
földünkön. A protestáns egyházak is méltóképpen kivették részüket a 
diakóniai szolgálatokban. Már száz éve vannak ökumenikus kapcsolata- 
ink egymással és mégiscsak közelebb vagyunk egymáshoz, mint száza- 
dokkal ezelőtt. Ezalatt a közel ötszáz év alatt olyan eszmék hullámverései 
is csapkodták földünket, amelyekben antikrisztusi erők hatottak (ate- 
izmus, materializmus). Isten is elmondja mindenütt, ahol ezen a földön 
Igéje hangzik, hogy mi a mi emberi küldetésünk. Nem természetes az, 
hogy a 15. — 16. század nagy lelki édredései után, Isten ma is ébresztge- 
ti az embereket. A középkorban csak az akkori protestánssá lett evan- 
géliumi egyházakban, és most, erős fél évezreddel később XXIII. János 
pápa reformrendelete nyomán ehhez a szolgálathoz csatlakozik a katoli- 
kus egyház is. Mi ennek a csatlakozásnak az idősebb testvér őszinte örö- 
mével örülünk. 

Egyházközi találkozókon, ökumenikus együttlétek alkalmával, hang- 
zik néha a kérdés: A sok egyház közül melyik vezeti híveit igaz hitre? Erre 
a kérdésre én ezt a választ idézem a Szentírásból: , A hit hallásból van, a 
hallás pedig Isten Igéjének hirdetése által." Tehát mindegyik egyház, amely 
a hit forrásához, Krisztushoz vezet, - ezért van Isten kegyelmére mind- 
nyájunknak szüksége -, amelyik tiszta szívvel hirdeti Isten kegyelmének 
üzenetét. De elhangzanak másféle kérdések is: Az igehirdető nem téved, 
amikor az Igét hirdeti? Erre lehet így válaszolni: Ő is ember, a bűneset óta 
az ember nem tud tökéletes lenni, tehát az igehirdető munkája sem telje- 
sen tökéletes. De ha amit hirdet, teljes hittel hirdeti, Isten elfogadja tőle. A 
keresztyéneknek, akik odafigyelnek Isten Igéjére, könnyebb Isten akaratát 
teljesíteni, mint a pogányoknak, akik nem ismerik a Szentírást, mert Isten 
a Tízparancsolaton kívűl az élet sok területére nézve ad külön útmutatást 
is népének. Tehát azoknak, akik Isten parancsa szerint élnek, nem könnyű 
tévedni. Pál apostol és Silás, akiket pedig börtönbe zártak, de Isten csodá- 
latosan kiszabadította őket onnan, egészen világosan megmondták a bör- 
töntartónak, hogy mit kell tenni annak, aki üdvözülni akar: , Higyj az Úr 
Jézus Krisztusban, és üdvözülsz mind te, mind házadnépe." Az üdvösség- 
re, Isten országa öröklésére nézve tehát nekünk ez az alapszabály. Isten azt 
akarja, hogy minél több ember üdvözüljön. Ő belelát a szívünkbe, és tudja: 
mi gyarló emberek vagyunk és még azt se tudjuk mindig véghezvinni, ami- 
re őszinte szívvel törekszünk. Azért hirdeti minden Igéjére figyelő ember- 
nek, hogy minden olyan bűnért, amit emberi gyarlóságból ejtünk, Krisztus 

keresztje az elégtétel. Ez a hit minden üdvösségünk végetti szorongást és 
félelmet ki akar venni a szívünkből. Amióta a II. Vatikáni Zsinat elrendelte, 
hogy katolikus testvéreinknek is gyakrabban elő kell venni a Bibliát, és ahol 
megtartják, annak áldott gyümölcsei már most is megmutatkoznak. Világ- 
szerte sokezer példányban nyomtatják a gyermekek és az ifjúság számára 
külön színes képes Bibliákat is, hogy a gyülekezetek minden rétege öröm- 
mel tudja azt olvasni. Annak is nagyon örülünk, hogy hitben elmélyülő 
katolikus teologusok is vallják a reformálció szükségességét. Ezek a válto- 
zások azért örvendetesek, mert azt jelzik, hogy egyházainkban, - ha van- 
nak is ellenerők — a Szentlélek munkálkodik, tehát mégiscsak közeledünk 
egymáshoz. Isten Igéjének olvasása és hallgatása a hitben élő keresztyének- 
nek nem terhes kötelessége, hanem drága kiváltsága. Valamikor az a gon- 
dolat is felvillan bennem, hogy katolikus testvéreink, akik őszintén élnek 
hitükben, a Zsinat rendelkezéseit megtartva gyarapodnak bibliaismeret- 
ben, és felfedezik, hogy egyházi életükben sok minden nem úgy van, aho- 
gyan azt a Szentlélek a Szentírásban leíratta, és elkezdenek az üdvösségük 
felől nyugtalankodni, vigasztalódjanak. Mennél teljesebben elmélyűlnek a 
Szentírás olvasásában, annál világosabban megértik, hogy Isten igazságos 
és kegyelmes. Istennek ez a két ajándéka együtt végtelenül nagy. Ezt az 
ajándékot az teszi még a drágakincsnél is értékesebbé, hogy isteni. Mert az 
ember azt nézi, ami a szeme előtt van, Isten pedig azt nézi, ami a szívben 
van. Az ember csak kivételes esetben lát bele az embertárs szívébe, különö- 
sen akkor, ha az ember igazságtalan, vagy gonosz tettei és szavai ezt több- 
ször is elárulják. A tettek és szavak beszélnek. A Hegyi beszédben Isten az 
emberekre vonatkoztatva mondja: „gyümölcseikről ismeritek meg őket”. 
Mivel az ember nem lát bele embertársai szívébe, azért tiltja meg Isten az 
embernek, hogy az embertársról ítéletet mondjon: „Ne ítéljetek, hogy ne 
ítéltessetek." Az ember az embertárs igazságtalan tetteit, vagy mulasztása- 
it számon tudja ugyan tartani, de ha nem ismeri annak indító okát, mert 
nem ismeri a két illetékes embertárs előző kapcsolatának az összefüggése- 
it, és ítéletet mond, bűnt követ el Isten és az embertárs ellen is. Isten ellen 
azért, mert rosszat, ítéletet mondott embertársára, amit Isten megtiltott, 
az embertárs ellen pedig azért, mert vádolta, vagy rágalmazta az embertár- 
sat, akinek becsületét Isten védi, ezért mondja: „Ne tégy felebarátod ellen 
hamis tanúbizonyságot". Milyen jó, hogy Isten nekünk mindentudó, min- 
denható mennyei Édesatyánk! Ő hosszan tud várni, és hosszan tud tűrni 
is. Nem büntetni akar mindenek előtt, hanem kegyelmet adni. Mert Isten- 
nek az igazságossága össze van kötve a szívekbe látással. 

A pogányok keresztyén hitre való térése több évszázados folyamat 
volt, mert a Római birodalommal kezdve, az évszázadok folyamán majd- 

nem az egész Európa népei keresztyénné lettek. Magyar őseink, és a Kár- 
pát-medencében élő szlávok az első és a második évezred fordulóján tér- 
tek keresztyén hitre. Azóta három-négyezer nemzedék született a földön 
és a tradíciótisztelő katolikus egyházban az akkor megváltoztatott hagyo- 
mány maradt. A nemzedékek hosszú sora ebben élt, és mivel az elmúlt 
idők történelmét nem ismerte, megszokta az egyházi életnek ezt a rend- 
jét és a szertartásokat. 


Jézus Krisztus idejében valószínűleg hetven nép élt a földön. Mint tud- 
juk, a tizenkettőn kivül volt Jézusnak egy hetven tagú tanítvány csoportja, 
és a Szentírásban olvasunk róla, hogy Jézus őket is kiküldte próbaszol- 
gálatra. Ezek csak időnként voltak vele együtt. Ezekkel a tanítványokkal 
Jézus a feltételezések szerint a földön élő népek számát akarta jelképezni. 
Azóta a föld népeinek a száma nehezen meghatározható magasra emel- 
kedett. Nehezen meghatározható, mert a föld elmaradottabb részein még 
mindig vannak törzsszövetségben élő népcsoportok, akik kezdetleges 
fejlettségű nyelvet beszélnek, és valamelyiknek még nyelvtankönyve sincs. 
A keresztyén egyházak teljesítik Krisztus misszói parancsát, az evangé- 
lium el is jutott minden világrészbe, de Indiában pl. a lakosságnak ma is 
csak a két százaléka keresztyén, pedig csak Németországból az egyesült 
protestáns egyházakból 248-an végzik ott a misszió szolgálatot. A kato- 
likus missziót több mint kétszer ennyien. A missziói munka tehát ma is 
folyamatban van, és napjainkban a nem keresztyén világrészeken; Ázsiá- 
ban 40 millió, Afrikában 48 millió és Latin-Amerikában 12 millió protes- 
táns, Ázsiában 49 millió, Afrikában pedig 40 millió katolikus keresztyén 
van. Az utóbbi évtizedek új missziói területén, Európa és Észak-Amerika 
kivételével; Szigetvilág, Filippi szigetek 65 millió katolikus keresztyén (a 
lakosság 49, 62 % -a), protestáns 58 millió (a lakosság 44,27 %-a), Orto- 
dox 8 millió, (a lakosság 6,11 % -a). A kisebb vallásos csoportok, szekták, 
nem végeznek külmissziói munkát, ehelyett az egyházak vizein halásznak. 

Ez a rövid statisztika mutatja, hogy a külmisszió nehéz, és az egyházak- 
tól áldozatot kívánó feladat, amelyet sok körülmény megnehezít. Egyik a 
nyelv. Az elmaradott kultúrájú népekkel együtt a földön több száz nyel- 
ven beszélnek az emberek. A világegyetem titkait fürkésző tudósok az 
universum, tehát a teremtett világmindenség korával, a rajta levő élettel kap- 
csolatban millió évekről beszélnek. Az emberiségnek is volt gyermekkora. 
Az Édent elvesztett, bűnbe esett ember bizonyára sokáig sokféle félelemmel 
és remegéssel töltötte életét ebben a nagy világban. Félt a vadállatoktól, a vil- 
lámlástól és mennydörgéstől. Még a növényektől is félt, mert megtapasztal- 
ta, hogy azok némelyike táplál, erőt ad, de azt is megtapasztalta hogy néme- 

lyik megmérgez, öl. Az emberiség életében bizonyára akkor indult meg a 
lendületes fejlődés, amikor megtanult írni. Az sem ment olyan hirtelen, mert 
az azzal kezdődött, hogy az ember kőbe, fába, vagy más anyagra jelzéseket, 
rovásokat tett, hogy az juttasson eszébe valamit, amit később el kell végez- 
nie. Így keletkezett a rovásírásból kiindulva a földön élő népek sokféle írá- 
sa. Az írni tudásnak, a fejlődésben nagy jelentősége volt. Arról, hogy mi 
volt a földön, amíg az ember nem tudott írni, alig tudunk valamit. A régmúlt 
időről rendszerint a fejlettebb korban felszínre kerülő ásatások után tudunk 
meg adatokat. A kutató tudósok nemcsak a földi élet különböző területe- 
it keresik fel, hanem ma már a kutatás egyre szélesebb körben halad és az 
egész világmindenségre, a világűrre is kiterjed. 

A föld történetének évmilliói során az itt élt nemzedékek sok kultu- 
rális örökséget hagytak az utókorra. Szinte minden nemzedékben buk- 
kannak fel új gondolatok, új eszmék, amelyek egy darabig nagy hatással 
vannak az akkor élő emberekre, de a változó korral változnak a gondola- 
tok is, a gondolatok és akaratok értékszemlélete is. Ez okoz gondot, vagy 
nehezen megoldható problémát az utókor életére nézve. A gondok abból 
erednek, hogy az ember sok mindent nem tud sem a multról, sem az egy- 
mástól távol lévő világrészen élt ember életéről. Annyit biztosan tudunk, 
hogy a hittel vagy hiedelmekkel, Istennel, halállal, gonosz lélekkel fog- 
lalkozó kérdések foglalkoztatják az embert öntudatra ébredése óta. De a 
gondolatok, elképzelések, akkor is, ma is, - sok körülménytől függően — 
nagyon különbözőek. Azért született a különböző világrészeken ezekkel 
a dolgokkal kapcsolatban sok mítosz. 

Az öntudatra ébredt ember már tudott gondolkodni. Talán álmélko- 
dással csodálta ezt a csodálatos világot és látta éjszakánként az égbolton 
fénylő csillagokat. Tapasztalatból azt is tudta, hogy magától semmi nin- 
csen, tehát ez a világ sem lehetett magától. Azt is látta, hogy egyszer min- 
denki meghal, és hogy ezen a földön a gonosz igen munkálkodik. Ebben a 
sok bizonytalanságot rejtő titok sötétségében Isten gyújtott világosságot. 
Krisztust küldte a világba, aki elmondta az élet, a halál és a gonosz lélek 
titkát. Megtudtuk, hogy Isten Krisztusban Megváltást adott és a halálon át 
is életre visz. Jézus elmondta azt is, hogy Isten nem elérhetetlen messze- 
ségben van az embertől, mert ő szereti az embert, és Igéjét, jó útra segítő 
akaratát, a Lelke által ihletett prófétákon keresztül már az Ószövetség 
századaiban elmondta a rá figyelőknek. A Szentlélek kitöltetése után, az 
Atyához való visszamenetelekor nemcsak azt mondta el övéinek, hogy 
ő testben is visszajön egyszer, hogy a megkezdett újjáteremtés munkáját 
befejezze, hanem azt is, Lélekben mindig az övéivel marad. Így tehát nincs 
okunk elkeseredésre, bizonytalanságra, mert Isten Krisztusban az üdvös- 

ségre nézve mindent elkészített. Titkaiból is kijelentett annyit, amennyi 
szükséges ahhoz, hogy próbatételeink közt is akarata szerint éljük az éle- 
tet, és ne sodródjunk a káthozatba vezető széles útra. 

Igen, Istennek vannak titkai is. Ezek a még hátralévő földi életútra 
vonatkoznak inkább. Búcsúzáskor mondta az itt maradó tanítványok- 
nak ezt is: „Sok mondanivalóm lenne még hozzátok, de most nem hor- 
dozhatjátok el." Hiszen ez már a búcsúzás ideje volt, és nem akarta őket 
elszomorítani azzal, hogy hozzá már közel a keresztre feszítés kínja, ők 
pedig egyedül maradnak. Ehelyett inkább ekkor is vigasztalta őket, mert 
a megrettent, félelemtől remegő embernek vigasztalásra van szüksége. 
Ezért mondta búcsúvigasztalásként: , Nem hagylak titeket árvákul, eljö- 
vök tihozzátok." Némelyik orvos is így tesz; nem mondja meg betegének 
a nehéz órákban, milyen súlyos a betegsége, nehogy még jobban elcsüg- 
gedjen. De az orvosok sem titkolják el mindenütt a betegséget. A hitben 
élő orvosok megmondják, mert komolyan veszik, hogy a meghaláshoz 
testileg, lelkileg készülni kell. Aki nem tudja hogy készülni kell, talán 
reménykedik, hogy meggyógyul, az sok mindent nem tud elmondani sze- 
retteinek, és sok mindent nem tud illő módon elrendezni, aminek az el 
nem rendezése ha az idő lejár, helyrehozhatatlan mulasztás. Isten is azért 
nem mond meg egyszerre mindent az embernek, mert ahhoz, hogy Isten 
ajándékaival élni tudjunk, és azt ne vesztünkre, vagy szeretteink vesztére 
használjuk, testileg-lelkileg meg kell érni, hogy felelősségtudattal és hálá- 
val tudjunk fogadni minden napot tőle. Isten a bűneset miatt nem vette 
el a bűnbeesett embertől a fejlődés, tanulás és haladás képességét. Erről 
szép képet tárnak elénk a földön levő építészeti, művészeti és technikai 
alkotások. De ha a világtörténelmet olvassuk, akkor megborzadunk attól, 
hogy mivé tette a világot és a természetet a magát homo sapiensnek, okos 
embernek nevező ember. Ezen a földön valahol mindig embervér ömlik. 
Valahol mindig háború van, amelyek során egyre növekedik a halálos áldo- 
zatok száma, mert a fejlett haditechnika már tömegeket is pusztít. Ezek 
az ismert, elszomorító tények pedig arra mutatnak, hogy a magát okos- 
nak és bölcsnek tartó ember sokat téved és az emberiség vonatja nem min- 
dig a teremtő által elindított vágányon halad. Amíg az ember közelebb élt 
a természethez, közelebb volt Istenhez. Pl. az orvostudományban nem 
ismerte, vagy nem alkalmazta a vegyszeres gyógyszereket. A racionalis- 
ta világnézet, amely csak a szemmel látható, kézzel fogható anyagi dolgo- 
kat tartotta létező valóságnak pl. az orvostudományban is, az embert is az 
anyagi világhoz tartozónak tekintette és ha beteggé lett, mint ilyet kezel- 
ték. A pszichológia valójában új tudományág, a test - lélek kölcsönhatást 
az ember testében a pszichológusok ma már sokféleképpen boncolgatják. 

Az ember lényének hármas tagoltságáról; a testről, lélekről és szellemről, 
mint az élő ember egységet képező tényezőiről, a Szentírásnak is fontos 
üzenete van az emberhez. Az anyagi világhoz kötődő természettudomány 
a lélekről, a különleges lelki - szellemi képességekről szóló beszédet soká- 
ig a mesék birodalmába száműzte. Ezért tudományos kutatók, mivel ők 
sem hittek ezekben a dolgokban, nem foglalkoztak ezekkel a területek- 
kel. A 19. század második felében ez a helyzet kezdett megváltozni, és a 
20. században már akadtak kutatók, akik kapcsolatot vettek fel különle- 
ges képességű emberekkel, és szigorú szabályokhoz kötötten próbálták 
kinyomozni, valóban léteznek e ilyen különleges képességek. Waldemar 
Wasielewski pszichiáternek sikerült baráti találkozón három olyan ember- 
rel találkozni, akik látnokoknak mondták magukat. A kísérlet hosszú ide- 
ig tartott, a kísérletező minden csalási lehetőséget eleve kizárt, és a három 
közül a legjobb, 95 % pontosságú látnoki képességét tudta bizonyítani. 

Egy másik látnoki képességű kivizsgálás alanya Stefan Ossowiecki, 
aki akkor, mikor róla ez a tudósítás a Svájci Orvosi Közlöny 1924 évi 10. 
számában megjelent, már évek óta a parapszichológusok figyelmének a 
középpontjában élt és mint ilyet hívták meg őt egy Varsóban tartott nem- 
zetközi orvosi találkozóra. Ott egy nyolctagú orvoscsoport arra kérte őt, 
hogy egyezzen bele egy vele tartandó rövid kísérletbe. Miután beleegye- 
zett, a kísérletet végző orvos átvitte őt egy másik helységbe, és mivel sze- 
mélye szimpatikusá lett az orvosok között, arra gondolt, hogy egy név- 
jegykártyára kedves bókoló mondatot fog írni neki. Közben meggondol- 
ta, és csak egy szívet rajzolt a névjegykártyára, a borítékot leragasztotta, és 
egy vastagon bélelt másik borítékba téve azt is leragasztotta. Visszament 
az orvoscsoport helységébe, a leragasztott borítékot átadta a látnoknak. A 
látnok néhány percig gondolkodott, majd elmondta, hogy az orvos előbb 
egy bókoló mondatot akart írni a névjegykártyára, végül mégis egy szívet 
rajzolt rá. A siker teljes volt. 

Lelki dolgokról, a hitről, Istenről, lélekről, a racionalizmus és mate- 
rializmus korában leginkább csak az egyházban beszéltek, mert a maga 
tudására büszke ember a racionalizmus korában primitív képzelődésnek, 
műveletlenségnek, butaságnak vagy babonának nevezett mindent, ami nem 
egyezett a materialista és racionalista szemlétettel. Mint a szellemtudo- 
mányok fejlődése jelzi, éppen ez a szemlélet lett fékezője a minden tudo- 
mányágra kiterjedő fejlődésnek. Ebben a könyvben már említettük Dr. E. 
Kurt Koch nevét, aki a tudományos kutatók és lelkigondozók között föl- 
dünk minden kontinensén ismert; 70 könyvet írt és világjáró németországi 
előadó volt. Németországban, ahol mint evangélikus lelkész szolgált, úgy 
végezte lelkigondozó munkáját, hogy minden lelkigondozottját naplóz- 

ta, és igyekezett követni és jegyezni munkájának fejleményeit. Naplójában 
sokszáz olyan beszámoló van, amit nekünk, egyszerű embereknek követ- 
ni is nehéz. Hallunk pl. a lélek kirándulásáról, az ember kettős „én”-jéről. 
Van egy folyamat, amelyet a tudósok materializációnak neveznek. Ennél a 
jelenségnél az anyag alaktalan szubsztanciát jelent, amely az ember testéből 
lép ki, majd eltűnik. A jelenségnek 6 fokozata van. A negyedik fokozatnál 
az akkorra már fantommá váló alak aktívvá válik, és távolra ható mozgáso- 
kat végez. Ezt a távolra ható mozgató erőt telekinézisnek nevezik és meg 
tud szólaltatni pl. egy harangot, vagy zeneeszközöket. Az ötödik foko- 
zatnál előjönnek az a p p o r t o k. Ez a fogalom a parapszichologiában 
azt jelenti, hogy tárgyak kerülnek oda egy ismeretlen helyről. Pl. elkez- 
denek tégladarabok vagy más tárgyak hullani, mintha a levegőből hulla- 
nának. E terület ismert kutatója Schrenk Nozik pszichiáter. A folyamat 
fényképezhető, tehát objektiv valóság. Ezenkívül az USA-ban, Svájcban és 
Lengyelországban is folynak ezirányú kutatások. A szellemtudományok 
területein dolgozók néha találkoznak olyan esetekkel, vagy eredmények- 
kel, amelynek a hátterében valamilyen mindeddig ismeretlen erő, mégpe- 
dig óriási szellemi erőforrás van. Tudományos magyarázatig a tudósok 
még nem jutottak, mert a jelenségek rejtélyesek. Pedig ennek a rejtély- 
nek a felismeréséhez talán nincs szükség különleges tudományra, mert a 
legegyszerűbb hitben élő ember is vallja, hogy a leghatalmasabb szellemi 
erőforrás: Isten. 

Ezért nem hagyja abba az egyház a misszió munkáját, amit Jézus paran- 
csolt tanítványainak az Olajfák hegyén. Világviszonylatban több ezer 
ember végez keresztyén missziót, akiknek munkája először is a missziói 
területül választott világrész népének, vagy népeinek a nyelvét tanulni. A 
munka megindításához is nagy anyagi áldozatra, sok szeretetre, hitre és 
ádozatkészségre van szükség. A missziót különböző foglalkozású embe- 
rek végzik. A területen való előlátogatás során megnézik, milyenek a helyi 
adottságok, mivel foglalkozik az ott élő lakosság, milyen pénzbeli segít- 
séggel tudnák az ott élő lakosság életkörülményeit javítani, esetleg meg- 
változtatni. Ha pl. művelhető termőföldön élnek az ottani bennszülöttek, 
(sok ilyen helyen még faekével szántottak) visznek egy néhány modern 
talajművelő, vagy termés feldolgozó gépet, és megtanítják az embereket 
azokkal dolgozni. A bennszülöttek sok helyen fogadják bizalmatlanul a 
missziósokat, de amikor látják, hogy azok segíteni akarnak rajtuk, kezde- 
nek velük beszélgetni. A településen rendszerint építenek iskolát, egész- 
ségházat, a missziósok közt orvos is van, aki betegeiket gyógyítja, és egyre 
jobban elfogadják őket a bennszülöttek. Istenről, Jézus Krisztusról, lel- 
ki dolgokról rendszerint csak akkor kezdenek el beszélni, amikor a benn- 


599 


szülöttek észreveszik, hogy ezek a missziósok egészen megváltoztatták az 
életkörülményeiket, pedig messziről jött idegenek. Mikor idáig jutottak, 
akkor mindig akad köztük valaki, aki megkérdezi ezeket az idegen misszi- 
ósokat, hogy mi indította őket, akik messze idegen országban élnek, hogy 
rajtuk így segítsenek, értük ilyen nagy áldozatot hozzanak. 

Ekkor veszik elő a missziósok az otthon előkészített Bibliákat, ame- 
lyekben legalább válogatott bibliai részek vannak kinyomtatva a bennszü- 
löttek nyelvén, és elkezdenek beszélni a világot teremtő hatalmas Istenről, 
aki a bűnbeesett, engedetlenné vált emberen megkönyörült, és elküldte 
Jézus Krisztust, hogy az embert megváltsa. Elmondják, hogy azért jött 
el Jézus Krisztus, mert ő a bűnbeesett és halál útjára tért embert is olyan 
nagyon szereti, hogy ideáldozta magát értünk, hogy mi a halálon át is élet- 
re, örök életre jussunk. Ez a bennünket szerető Jézus Krisztus azt paran- 
csolta; ahogy ő szeretett minket, nekünk is így kell szeretnünk egymást. 
Aztán a misszósok azt is elmondják a bennszülötteknek, hogy ők is ennek 
a szerető Jézus Krisztusnak a népéhez tartoznak, és az ő parancsát meg- 
tartani akarva tudtak értük Krisztusban testvérekként áldozatot hozni. 
Ebben a stádiumban kezdődik az igazi missziói munka. A bennszülöt- 
tek otthonaikban is elmondják egymásnak, milyen céllal jöttek a misszió- 
sok, akik már addig is sok mindenben segítettek nekik. Amikor idáig már 
eljutnak, akkor oldódnak fel a lelkek, kezd kialakulni a testvéri kapcsolat a 
bennszülöttek és a missziósok között. Így értik meg a szeretet életformá- 
ló és gyógyító hatalmát. Amikor közben kezdenek elmélyülni Jézus áldo- 
zatos életének, áldozati halálának és az azután következett eseményeknek 
ismeretében, akkor érkezik el a megismert új élet gyakorlati alkalmazásá- 
nak az örömteli ideje. Ez azonban már össze van kötve azzal az igyeke- 
zettel, hogy az új gyülekezet templomot, lelkigondozója számára lakást, a 
bibliaórák és más egyházi rendezvények számára helyet készítsen. Az épít- 
kezések viszonylag nem sokba kerülnek, mert a gyülekezet minden számí- 
tásba vehető tagja, még a gyermekek is rendszerint teljes odaadással részt 
vesznek benne. A lelkigondozói, igehirdetői munkát ezekben az új, misz- 
szióban született gyülekezetekben rendszerint az alapító gyülekezet lel- 
késze végzi egy ideig. Ha egy missziós csoport valahol befejezte a munkát 
és a következő nyelvterület már más mint az előző volt, új nyelvtanulás 
következik, majd az új nyelvterületre magukkal viendő Biblia lefordítá- 
sa és kinyomtatása. 

Jóllehet a Krisztus által parancsolt missziói munka az egyházban foly- 
tatódik, - leginkább a nyugateurópai országokban élő egyházak tudják 
Krisztusnak e parancsát teljesíteni. A jelenlegi helyzet az, hogy a föld lakos- 
ságának még a fele se keresztyén; jelentékeny része azoknak is — bár a szí- 

vekbe csak Isten lát bele teljesen, — csak névleges keresztyén. Most itt nem 
szólunk annak további földi okairól, miért nem jött még el Isten országa, 
hanem idézzük Péter apostol tanítását: , Nem késik az ígéret teljesítésé- 
vel az Úr, hanem hosszan tűr érettünk, mert nem akarja, hogy némelyek 
elvesszenek, hanem hogy mindenki megtérésre jusson." A mi parányi éle- 
tünkben ezer esztendő hosszú idő, de a Bibliában azt olvassuk, hogy Isten 
előtt az olyan rövid, mint egy éjjeli őrségváltás ideje. Számunkra az a fon- 
tos, hogy földi életünkben legyünk Istennek engedelmes gyermekei, mert 
ha Isten örökkévalóságához képest az csak olyan, mint a pára, amely hamar 
elszáll, Isten azt nekünk éppen arra adta, hogy innen ne kárhozatra, hanem 
az ő örök országába induljunk tovább. Ezért adta nekünk útmutatóúl a 
Szentírást, amely — ha élünk vele, és őszintén Isten országa felé akarunk 
indulni — sok szorongástól, és kikerülhető félelemtől szabadít meg minket. 
A földi életre nézve is megtanít, hogyan kell embertársainkhoz viszonyul- 
nunk. Megtanít, hogyan kell Istent és embertársainkat szeretni, akik Krisz- 
tusban megváltott emberekként élünk, az Ige által mutatott keskeny úton 
járnunk. Szabad a földi élet dolgait figyelmes lelkülettel kísérni, ha valami 
vonz, azt Isten Igéjének a szemüvegével megvizsgálni, és csak azt magunké- 
vá tenni, ami megegyezik az Ige vezetésével. Modernnek nevezett korunk- 
ban az élet minden területén sokasodnak a szakosítások, amely életünk 
gyorsabb üteművé válását jelzik. A szakosítások nagymértékben elősegítik 
az illetékes ismeret-terület mélyebb megértését. Ennek a folyamatnak a 
gyümölcseként ismerte meg az ember a természettudományos élet területén 
a 20. század közepe felé az atom részekre bonthatóságát, amely óriási erejű 
energiaforrássá lett. Sajnos, az ember ezt a hatalmas erejű energiát először 
sokezer embertársának és otthonaiknak az elpusztítására használta. Most 
már tudjuk, hogy ez az energia válhat a földön élő emberre nézve áldássá is 
és ítéletté is. Ez azon múlik, hogy az ember akar-e Istennel és embertársa- 
ival, mint Krisztus által szeretetből megváltott ember szeretetközösségben 
élni és Isten országának a teljességébe érkezni, vagy pedig, mint a teremtés 
hajnalán, a jónak teremtett, de elbukott angyalra, a kísértőre akar figyelni, 
annak engedelmeskedni, amely a teremtés után az embert bűnre vezette és 
— ha nem tér vissza Istenhez, - útban van a gonosznak engedelmeskedőkkel 
együtt a halálos ítéletre érkezők helyére. 

Isten a maga titkaiból tehát mindig elmond annyit, amennyi szüksé- 
ges ahhoz, hogy a földi életet, mint Isten gyermekei, Isten akarata szerint 
éljük. De tudunk mi bűnbe esett, gyarlósággal terhelt emberek Isten aka- 
rata szerint élni? Hiszen még Pál apostol is a maga apostoli életéről meg- 
vallja, hogy ő is harcol önmagával, mert tudja, mit akar Isten, akarja is 
a jót cselekedni, valamikor mégis a rosszat cselekszi, ami ellen pedig az 

elméje törvénye szerint harcol. Ezzel azt vallja meg az apostol, hogy ő is 
ember, ő is gyarló bűnös ember, tehát ő is rá van utalva Isten bűnbocsátó 
kegyelmére, mert Isten szeretetből tette Jézust áldozati báránnyá, hogy 
bűneink váltságdíját áldozati halálával lefizesse. Ilyen nagy Isten szerete- 
te. Ezért tudja Pál apostol is a Róma-i fogságból szeretett gyülekezeteinek 
írni nemcsak azt, hogy ő gyarló bűnös ember, hanem azt is, hogy „Isten az 
aki megigazít, ezért nem nevezhetjük bűnösnek azokat, akiket Isten meg- 
igazított." De ezen az Igén keresztül Isten arra is figyelmeztet bennünket, 
hogy a bűneset óta minden ember gyarló és bűnös, még akkor is, ha szíve 
szerint őszintén jóra törekszik, és Isten megadja neki a lehetőséget arra, 
hogy sok jót cselekedjen és él is ezzel a lehetőséggel. Azért vallja magát 
bűnösnek a pogányok nagyrabecsült apostola is és azért nem rendelt Isten 
egyetlen földön élő jó embert sem, hogy Isten előtt embertársáért közben- 
járjon. Egyedül Jézus Krisztus lehet a közbenjáró mindnyájunkért, mert 
Isten őt küldte megváltásunkra, ő áldozta megváltó életét értünk, és így 
Ő lett Istennek ama Bárányává, akinek önfeláldozásáért Isten megbocsát- 
ja minden bűnünket, kegyelmet ad. Így lehetünk mi Isten kegyelméből 
megigazított emberekké. Tudom, hogy ez sok katolikus testvérünknek 
idegenül, sőt talán egyenesen szentségtörésnek hangzik. Ha valaki ennek 
tartaná is, én nem csodálkozom rajta, mert ennek oka nem a hitetlenség, 
hanem a Szentírás mélyebb ismeretének a hiánya. Ez még amíg Isten időt 
ad, pótolható. Ha valaki őszinte hittel katolikusnak tartja magát, testvé- 
remnek tartom. Sajnos, mindnyájan érezzük, hogy az őszinte és kölcsönös 
szeretetközösségre jutásig még tovább kell mennünk. Ebben a tanulmány- 
ban részben már hallottuk, minek a következménye a Jézus Krisztus egy- 
házának nem irígylésre méltó állapota. A Szentírásból tudjuk, hogy ezt a 
hatalmas világmindenséget Isten teremtette. A teremtés befejező láncsze- 
me az ember teremtése volt. Először a férfit teremtette, és hogy a földet az 
ember lakóhelyének teremtette, azt úgy fejezte ki, hogy a földön minden 
élőlénynek az ember adjon nevet. Amikor Isten teremtett világára tekin- 
tett, látta, hogy minden, amit teremtett szép és jó, de azt is látta, hogy: 
„Nem jó az embernek egyedül lenni”, és teremtett mellé hozzáillő társat. 
Az Édenben, Istennel való közösségben boldogan élhetett az ember. Isten 
megáldotta őket, rájuk bízta az Édent, csak egy fának a gyümölcsétől til- 
totta el őket. A kísértő, amely megjelent, éppen a tiltott fának a gyümölcsét 
kívántatta meg. A bűneset után Isten kiűzte őket az Édenből és az Éden 
Istennel való közösségéből egy veszélyes, vad és zord világba kerültek. 
Ebben a veszélyes és zord világban távol érezték magukat Istentől. Féltek 
és kapaszkodót kerestek. Valakit, vagy valamit, aki erősebb mint ők, aki- 
nek az oltalma alatt tudhatnák az életüket. 

... Észrevették, hogy derült éjszakákon különböző erősségű fénypon- 
tok csillognak fölöttük, és azt is észrevették, hogy bizonyos csillagok vagy 
csillagcsoportok az éjszaka folyamán nem egy irányban vannak tőlük. 
Ezeknek a csillogó csodáknak, a csillagoknak és csillagcsoportoknak is 
emberfölötti hatalmat, Isteni erőt tulajdonítottak. Akkor még ki tudja 
hányezer évig nem volt Szentírás, most már egy néhány ezer éve Szentírás 
is van, ahol le van írva, hogy a kozmosz Isten teremtő műve, és még ma is, 
keresztyénnek nevezett világunk kétezer éve után is, pogány horoszkóp 
határozza meg sok ember életrendjét. Ábrahám, aki a zsidók ősatyjává 
lett, Mezopotámiában született, amelynek népe hold-imádó volt. Isten őt 
úgy tette az emberiség történelme egy új szakaszának a kezdetévé, hogy 
szövetséget kötött vele, azzal az ígérettel, hogy általa fogja megáldani a 
föld népeit. Itt már Jézus Krisztust ígérte Isten, és az áldás ígérettel azt a 
parancsát is lelkére kötötte, hogy hagyja el szülőföldjét, és menjen el arra 
a földre, ahova ő vezeti. Isten egy új környezetbe vezette Ábrahámot, 
ahol egy széleskörű rokonság összekötő szálai nem nehezítik meg egy új 
népnek a formálását. De egy új nép formálásának a távlati tervében benne 
volt már a bűnbeesett, ezért a halál felé rohanó emberiség megváltásának 
a terve is. Mivel az emberiség már teljesen elpogányosodott, sok isten- 
ségnek gondolt faragott kép és szobor előtt hajlongott, Isten egy olyan 
népet akart formálni, akinek kijelenti magát, és ezzel a néppel megismer- 
teti, hogy ő a világ teremtő Istene. Így lettek Ábrahám leszármazottai, a 
zsidók, olyan egyedüli néppé, akik tudtak Istenről, akiknek Isten először 
törvényt, majd vezető papságot, Isten akarata prófétai lelkű tolmácsolóit 
adta. Isten aztán azt is elmondta népének a prófétákon keresztül, hogy ő 
szereti az embert, fájlalja, hogy bűnbe esett, és ő atyai szeretettel meg akar- 
ja váltani népét. Közben a nép bemutatta Istennek az általa rendelt áldo- 
zatokat. Amikor közeledett a Megváltó jövetelének az ideje, az útkészítő 
Keresztelő Jánost is elküldte Isten. Rajta keresztül hívogatta megtérésre 
a tőle elfoduló embereket. Egyszercsak megjelent a keresztelkedni aka- 
rók közt valaki, aki mellett megállt a prófétai lelkű Keresztelő János és 
ezt kiáltotta: , Íme az Istennek Báránya, aki elveszi a világ bűneit”. Ez azt 
jelentette: Megérkezett a világ Megváltója. Nemcsak megérkezett, hanem 
tanítványokat is gyűjtött maga köré és velük együtt járva hirdette Isten 
országának csodálatos dolgait, utána pedig a kereszthalál kínjaival lefizet- 
te az emberiség bűneiért a váltságdíjat. Ezek után is beteljesedett minden, 
amit a Szentlélek a prófétákon keresztül megváltásunkkal kapcsolatban 
mejövendölt. Jézus nem maradt a sírban, harmadnapra feltámadt. Ezzel 
jelezte, hogy Megváltónk a kereszt kínjai közt elvégezte megváltásunkat, 
és feltámadása - mint ígérte, — záloga a mi feltámadásunknak. Urunk ígé- 

rete szerint Szentlelkét is elküldte. Az azelőtt félénk tanítványok megbáto- 
rodtak, hirdették az evangéliumot, hogy az Ige a Szentlélek által egyházat 
formáljon. Ez Péter apostol első pünkösdi igehirdetése után úgy történt 
meg, hogy egyszerre háromezren vallották magukat Krisztus követőinek. 
Jézus azon a napon, amelyen visszatért az Atyához, még egyszer együtt 
akart lenni tanítványaival, hogy lelkükre kösse: Jeruzsálem, ahol megala- 
kult az első krisztuskövető gyülekezet, csak egy kis pontja a világnak. Az 
evangéliumnak pedig az egész világon hangzania kell, hogy mindenkihez 
eljusson Isten üdvözíteni akaró szeretetének az örömhíre. Ezért mondta 
nekik: , Menjetek el e széles világra, és hirdessétek az evangéliumot min- 
den teremtésnek" 

Urunknak ez a hagyatéka nemzedékeket próbára tevő feladat. Az egy- 
ház akkor teljesítette leghűségesebben ezt a küldetését, amikor üldözték 
érte a Római Birodalom magukat isteníteni akaró császárai. A keresztyé- 
nek komolyan vették, hogy csak Istent szabad imádni. Az egyháztörté- 
nelem századaiban az egyház sokszor nem töltötte be küldetését, de a 
világmisszióra vonatkozó parancsát Urunknak igyekezett lehetőségeihez 
mérten betölteni. Betlehem, ahol Jézus született, akkor a Római Biroda- 
lom egyik megszállt tartománya volt. Jézus, mivel egy nagy világbiroda- 
lom egy tartományában kezdte földi életét, kisebbségi sorsban született. 
Ő a Szentlélektől fogantatott, isteni tisztaságban és szentségben érkezett 
tehát a földre, de ő emberileg is mindig a kicsinyek, árvák, özvegyek, üldö- 
zöttek és szegények mellé állott, azokat gyámolította. Népének főpapjai 
ugyan igyekeztek, hogy Isten Mózes által kapott törvényét megtartsák, 
de mint népük vezetői, az írástudók, ők is Isten Mózes által kapott törvé- 
nyét néha úgy magyarázták, hogy rászolgáltak Jézus dorgálására. Ez abból 
adódik, hogy a Szentírás Isten Lelkének az alkotása, és az írástudók néha 
úgy magyarázzák, mintha egy írásműnek nem is lenne lelke, csak betűt. 
Pedig egy írásmű sokat elmond arról, aki azt írta. A lélektelenség mégis 
mindennapi emberi kapcsolatainkat is veszélyezteti. Ezért Jézus emberi- 
leg is közelebb állott népe prófétáihoz, mint főpapjaihoz. Jézus elismer- 
te a világi hatalom, tehát az állami törvények szükségességét, és mondta 
is az őt kérdezőknek: „Adjátok meg azért ami a császáré a császárnak, és 
ami Istené az Istennek.” Mégis, amikor Poncius Pilátustól kikényszerí- 
tették halálos ítéletét, Jézus tudatában volt, hogyan történt halálra ítélése. 
A történelmi tényből azonban ott van az Apostoli hitvallásban is annyi: 
„Szenvedett Poncius Pilátus alatt.” A római császárok az első három 
évszázadban üldözték a keresztyéneket, a pogány császárok önimádta- 
tásának sok keresztyén áldozata van, de a pogányok miatti nagy gond 
akkor lépett az egyházba, amikor a negyedik században a pogányok nem 

üldözték már a keresztyén egyházat, hanem tömegesen tértek át a keresz- 
tyénségre. Akkor ezzel örömet szereztek az egyháznak, de az ebből adó- 
dó gondok feloldása a jövőben vár a római katolikus egyház vezetőinek a 
bölcsességére. 

Jó reménységgel vagyunk, hogy amikor a feloldás ideje elérkezik, a rk. 
egyház vezetői megtalálják annak módját. Örvendetes, hogy mint egy- 
kor protestáns őseink, most már ők is gazdagodnak a Szentírás ismereté- 
ben.Nekünk ez már drága örökségünk, de ebben az örökségben nekünk 
is el kell mélyülnük, mert mi is a Szentírásból ismerjük Isten akaratát, és 
annak cselekvésére nekünk is a hirdetett Ige hallgatásán keresztül ad erőt. 
Ha ehhez szabjuk életünket a családban, az egyházban és a világi társa- 
dalomban is, közelebb kerülünk egymáshoz. A mi protestáns őseinknek 
a középkor vérzivataros idején a Szentírás volt a mentőöve. Ezen keresz- 
tül adott erőt Isten az ország megosztottsága, világi és egyházi üldözött- 
ségünk háborúságai között is megtartani a reménységet, hogy Isten nem 
hagyja elveszni, se nagy veszélybe sodródó egyházunkat, se veszélyeztett 
országunkat. 

A rk. egyházban széleskörű Mária kultusz formálódott ki. Ő az első 
azok közül, akikről a Szentírás újszövetségi részéből megtudjuk, hogy 
Isten akaratából lett Isten megváltást készítő szeretetének választott edé- 
nyévé, de akinek kultusza az Isten Igéjétől elhajolva, emberi akaratból lett 
kultuszformáló erővé. Élettörténete különleges és csodálatos, mert ő hord- 
ta szíve alatt az emberré lett Istent, az Úr Jézus Krisztust, aki a Szentlélek 
által fogantatva lett édesanyja a világ Megváltójának. A katolikus egyhá- 
zak életére talán semmi sem hatott olyan mélyen, mint a lélektanilag is jól 
átgondolt, és az ember legemberibb érzéseire is hatni akaró Mária kul- 
tusz. Ő Istennek olyan különösképpen választott edénye volt, aki nem 
is értette, vagy alig értette, hogy mi történik vele és körülte, mert amire 
őt Isten elhívta, az értelem fölötti tett volt. Mégis, mikor Isten az angyal 
által elmondta, hogy ő lesz a világ Megváltójának az édesanyjává, ezt tudta 
mondani: , Ímhol az Úr szolgálóleánya, legyen nekem a te beszéded sze- 
rint." Azt már fel tudta mérni, hogy mennyi vád és gyalázkodás fogja érni, 
ha abban az istenfélő közösségben amelyben élt, mint menyasszony gyer- 
meket fog szülni. Tudatában volt, hogy Isten őt nagy küldetésre méltat- 
Ja, de nem szállt fejébe a dicsőség. Ez azért nem történt meg, mert nagyon 
odafigyelt Istennek az angyal által elmondott üzenetére. Megértette, hogy 
Isten nem azért ad neki ilyen méltóságteljes küldetést, mert ő Istennél 
különös érdemeket szerzett. Tudta, hogy ő is csak egy az esendő és gyarló 
emberek között. Ember, aki bármennyire jóra törekvő, nem tud tökéletes 
lenni. Isten kegyelméből sok áldott ember él a földön, az angyal őt áldott- 

nak nevezte az asszonyok között. De ez nem jelent bűntelenséget. Krisz- 
tus születése óta minden hitben élő ember tudja, hogy a földön nincs, és 
nem volt más bűntelen ember Jézus Krisztuson kívül. Hogy ez így lehes- 
sen, azért gondoskodott Isten róla, hogy Krisztus ne emberi magból szü- 
lessen, hanem a Szentlélek által fogantasson. Így lett Isten létére emberré, 
hogy bűneink büntetését magára véve, megváltson minket. Mária szívé- 
ben bizonyára visszhangoztak Isten üzenetének szavai: Ne félj Mária, mert 
kegyelmet találtál Istennél. Kegyelemre a bűnös embernek van szüksége, 
ezért kapta azt meg Mária is. Hálaadó imájában azért tudott örvendező 
hálaadással leborulni Isten előtt, mert tudta, hogy Isten őt kegyelmébe 
fogadta. Amikor elment rokonát, Erzsébetet meglátogatni, ott mondott 
imádságában is örvendező szívvel adott hálát Istennek mindazért, ami 
vele történt, és amit így köszönt meg: , Magasztalja az én lelkem az Urat, 
és örvendez az én lelkem az én megtartó Istenemben. Mert rátekintett az 
ő szolgálólányának alázatos állapotára; mert mostantól fogva boldognak 
mondanak engem a nemzetségek. Mert nagy dolgokat cselekedett velem 
a Hatalmas; és szent az ő neve." A Mária nagyságát éppen az alázatossága 
tükrözte. Ha nem is értett meg mindent, mélyen a szívébe zárta mindazt, 
amit születendő gyermekéről az angyal, majd később a jeruzsálemi temp- 
lomban Simeon és Anna prófétaasszony beszélt. Nem magát tartotta nagy- 
nak, hanem Istent, aki őt kegyelmébe fogadta. Tudatában volt annak, amit 
Krisztus megváltó szeretete alapján mi már tudunk, hogy: a szeretet éle- 
tünk lelki napja, fényforrás a gyűlölködés sötétségében. Református éne- 
keskönyvünk ökumenikus éneke így kezdődik: 

„Isten szívén megpihenve forrjon szívünk egybe hát. 

Hitünk karja úgy ölelje, édes Megváltónkat át. 

Ő fejünk, mi néki tagja, ő a fény, mi színei. 

Mi cselédek ő a gazda, ő miénk, övéi mi.” 

Ezért kell Krisztus egyházának hegyen épített várossá lenni, hogy 
annak éjjeli fényei is minden irányból messziről láthatók legyenek. Ebben 
az irányban ezelőtt 100 évvel tette az első lépéseket a keresztyénség, ami- 
kor a világ sok országában megkezdődtek az ökumenikus imahetek. Sajná- 
latos késéssel, de idáig már eljutottunk. Talán egy kicsit ezek az imahetek 
is jelzést adnak arról, hogy világunkban, amelyre olyan sokszor ráborul a 
gyűlölködés éjszakája, melyik gyülekezetből látható messzebbre a szere- 
tet fénye. Mert a hitből fakadó szeretet fényének az életünk minden terü- 
letén, tehát az egyházi és társadalmi életben is láthatóvá kellene lenni. Jézus 
a világ világossága, és ha valaki őt követi, az már nem jár sötétségben. Ha 
pedig mégis sötétségben jár, az azt jelenti, hogy nem Jézus tanítványa, tehát 
az életéből nem árad sem a hitnek, sem a szeretetnek a fénye és melegsége. 

Ha egy községben vagy városban ahol a lakosság jelentékeny része keresz- 
tyénnek vallja magát, mégis lelki sötétség van, az arról árulkodik, hogy ott 
senki sem őszinte követője Krisztusnak. Lehetséges ez? Sajnos, a tapasz- 
talat erről beszél. Vannak települések, ahol különböző felekezethez tarto- 
zó keresztyének élnek, és egy-egy ökumenikus imahéten együtt hallgatják 
Isten Igéjét. Ez örvendetes jelenség, de csak akkor, ha különböző egyházi 
keretben élve is megvan köztük az őszinte akarat egymás közebbi megis- 
merésére, megvan a testvéri szeretet, és az egymást meghallgatni és meg- 
érteni akaró készség. A közös alap, a Krisztus értünk hozott megváltó 
áldozata megvan. Ez által lehetünk mindnyájan Isten megváltott gyerme- 
kei. Ez igen nagy ajándéka Isten kegyelmének. Fontos, hogy tudjuk, hogy 
Isten ezt a bűneset után megígérte az embernek, és amikor ő elérkezettnek 
látta az időt, ígéretét Krisztusban teljesítette. Ezért a keresztyén élet zsi- 
nórmértéke a Szentírás, mert ott vannak megírva Isten ígéretei, és az ígéret 
teljesítése a Krisztus által készített megváltásban. Ha a közös fundamentum 
Jézus Krisztus, aki a kölcsönös szeretetet nemcsak hirdette, hanem példá- 
san elénk is élte, ha szív szerint az ő követői vagyunk, köztünk se lehetnek 
elválasztó falak. Isten áldott ajándékai az ökumenikus imahetek, de azok 
folyamán is észrevehető, hogy egy őszinteségre törekvő lelki közösség- 
ben sem könnyű megvalósítani a feltétel nélküli egyakaratot. Sőt tökélete- 
sen nem is lehet, mert Isten egyéniségeknek, és nem sablonoknak teremtett 
minket. Mindenkinek van saját akarata. De ahol szeretet van, ott a nagyon 
különböző akaratú emberek közt is megmarad a szeretetközösség. Erős a 
szeretet mint a sír, olvassuk az Énekek énekében. Erős a halál, mert elsza- 
kít a földön élőktől, de az, hogy soha el nem múlik, hanem mindörökre 
megmarad, az emberi dolgok közül csak a szeretetről van a Szentírásban. 
Mert sírbaszállva mindnyájan elszakadunk földön maradt szeretteinktől, 
de a Szentírásből azt is tudjuk, hogy Isten mindenkinek, aki üdvözítő sze- 
retetét hittel elfogadja míg a földön él, örökéletet ad. A szeretetközösség 
megmaradásának az érdekében azonban mindenkinek kell áldozatot hoz- 
ni. Ez mindenekelőtt abban mutatkozik meg, hogy a másik emberben, vagy 
a más felekezethez tartozó emberben tudomásul kell venni, és szeretetben 
elfogadni a másságot. A mi evangéliumi felekezeteinkben is sokrétűség van. 
De amikor erről beszélünk, arra kell gondolni, hogy az egyes közösségek 
talán más országban, más kontinensen, más földrajzi, társadalmi vagy gaz- 
dasági körülmények közt formálódtak, és talán más mentalitásúak voltak 
azok a lelki vezetők, akik egyházuk évszázadokkal ezelőtti születésekor 
bölcsődalt énekeltek fölöttük. Tehát már a formálódáskor, az elinduláskor 
különböző élethelyzetek, körülmények és elméletek nyomták rá bélye- 
güket a közösségre. De ha van egy közös alap, akire mint lelki-szellemi 

vezetőre helyezzük életünket, akkor reménységgel nézhetünk a jövendő 
felé még akkor is, ha földi életünk olyan, mint a pára, amely hamar elszáll. 
Krisztus az élete szeretetből fakadó ideáldozásával mutatta meg nékünk 
megváltó szeretetét, hogy mi mint Isten megváltott gyermekei lehessünk 
szent országának polgáraivá. Néki adatott minden hatalom égen és földön, 
tehát Ura ennek a világnak, de Ő nem uralkodott, hanem arra tanított, hogy 
aki nagy akar lenni, legyen a többieknek a szolgája. Ezt a tanítását életé- 
vel is meg halálával is hitelesítette, mert életével is és halálával is üdvössé- 
günk ügyét szolgálta. 

Ahhoz, hogy egy több felekezetből álló hitközösség őszinte szeretet- 
közösséggé váljon, szükséges, hogy a jelenlévő személyek egyike se gon- 
dolja, még lelke mélyén se, hogy az ő vallása az egyedül igaz. Ne gondol- 
Ja, mert nincs üdvösségre vezető vallás. Nagyon fontos, hogy ilyet sen- 
ki se gondoljon, mert nem az egyház üdvözít, hanem Jézus Krisztus. Az 
egyházat nevezni üdvözítőnek az üdvözítő Jézus Krisztus helyett fanatiz- 
must szül, a fanatizmus pedig nem buzgó, odaadó hit, hanem a hit gyil- 
kosa. Azért mondta Jézus a fanatikus zsidóknak: Megkerülitek a földet, 
hogy egy pogányt zsidóvá tegyetek, és ha azzá teszitek, a gyehenna, tehát 
a kárhozat fiává teszitek. A fanatikus ember a másik ember vallását leér- 
tékeli, nem is tartja vallásnak. Ahol ilyen lelkület van, ez már gyűlölet- 
szítás, ahol pedig gyűlölet van, ott meghal a hit. Krisztus pedig szeretet- 
közösségre hívja az övéit. 

Isten azért tanítgat bennünket Igéjében alázatosságra, szerénységre és 
azért akarja kivenni szívünkből a felfuvalkodottságot és a saját nagysá- 
gunknak a hiedelmét, mert ezek lelki betegségek, és ő ki akar gyógyíta- 
ni ezekből a betegségekből. A saját nagyság hiedelme, és annak tettekben 
való megnyilvánulása sok háborúságot, ellenállást, és gyűlölködést vál- 
tott ki az egyének és a népek, sőt egyházak között is. Ezt fokozza még az 
a tény, hogy Isten az embert közösségi lénnyé teremtette, melynek alap- 
sejtje a család, a családi élet. A Szentírásban ez így van leírva: , Megterem- 
tette azért Isten az embert a maga képmására, férfivá és nővé teremtette 
őket." Hogy Isten a maga képmására, férfivá és nővé teremtette az embert, 
azt fejezi ki, hogy Isten önmagával és egymással való közösségre terem- 
tette az embert. 

Isten Jó előre, még a teremtés hajnalán megmondta az embernek, ami- 
kor eltiltotta őket a jó és gonosz tudása fájának a gyümölcsétől, hogy annak 
a fának a gyümölcse halált hozna, ő pedig életre teremtette az embert. A 
kísértő pedig, amely egyszer csak szintén megjelent az Édenben, éppen a 
gonosz tudásának a fáján termett gyümölcsöt kínálta fel az embernek, azt 
tette kívánatossá azzal a hazugsággal, hogy ha azt megkóstolják, olyanok 

lesznek, mint az Isten. Az így megkísértett ember pedig nagy akart len- 
ni, nagy, mint Isten. Így indult az ember a halál útján. Hiszen a kísértő a 
gonoszság fejedelme, a hazugság atyja. Tud ígérni, és tud adni is. Álarcban 
jár és álarca a mammon, az anyag-isten, a pénz. Sok ember életszemléle- 
te szerint ezzel kell rendelkeznie annak, aki nagy akar lenni, aki magas- 
ra akar jutni a társadalmi ranglétrán, vagy hatalomra tör, uralkodni akar 
emberek fölött. Ennek megszerzésére törekedve sokasodnak a korrupci- 
ók, a gyilkosságok, vérontások, a népek közötti háborúságok. Sok mindent 
meg lehet szerezni általa, de szívbeli örömet, lelki békességet, üdvösséget, 
semmilyen aranyért sem lehet megvenni. Megváltó Urunk ezt így fejezi ki: 
„Mit használ az embernek, ha az egész világot megnyeri is, lelkében pedig 
kárt vall." 

Isten Igéje, Isten törvénye mindörökké érvényes, nincs időhöz köt- 
ve. Az emberi törvények változtatását a változó élethelyzetek, a változó 
korszellem folyamatosan szükségessé teszi. A kegyes hagyományokhoz 
ragaszkodás az egyházban is más elbírálás alá esne, ha a pogányok töme- 
ges keresztyén hitre térése minimális lelki átneveléssel is véget vethetett 
volna a keresztyén egyház pogányosodásának. Mert ez a pogányosodás, 
amely a szentek szobrainak keresztyén templomokba vitelével kezdődött, 
szükségszerűen magával hozta a liturgia szellemiségének a változását is. 

Részben ezért is volt szükségszerű a reformáció, amely nem akart 
mást, mint visszaformálni az egyházat az eredeti, egyszerű őskeresztyén 
életformára, amelyben központi része volt Isten Igéjének, az evangéli- 
umnak a hirdetése. Ennek iránya és szellemisége éppen ellenkező irányú 
volt, mint a pogányok áttérése utáni középkori egyház iránya. Amikor 
a reformáció korában Közép-Európa jelentékeny része protestánssá lett 
és kezdték formálni a maguk egyszerű, puritán egyházi életét, vonakod- 
tak minden olyan tan, vagy gondolatrendszer elfogadásától és gyakorlati 
alkalmazásától, amely az egyházban később, tehát a keresztyének üldö- 
zésének megszűnése után, a pogányok tömeges áttérésének a folyamatá- 
ban honosodott meg. 

A svájci, berni reformációval kapcsolatban szájhagyományként él 
nemzedékről nemzedékre két templomnak az epizódja, amelyben arról 
van szó, hogy az egyik templomból, amely később lett református temp- 
lommá, hordták ki a szentek szobrait, a másikba pedig, amely újra kato- 
likus templom lett, hordták be az akkor már meghonosodott szentek 
szobrait. 

Jó, hogy XXIII. János pápa hangsúlyossá tette az egyházban a reformá- 
ció folyamatosságának a szükségességét. Hogy ez most már nemcsak elv, 
nemcsak gondolat, hanem hitbeli komolysággal megindult folyamat, azt 

azzal juttatta kifejezésre XXIII. János pápa, hogy a II. Vatikáni Zsinat nyo- 
mán olyan reformokat indított útnak, amelynek következménye, ha a gyü- 
mölcs megérik, az egyházat az őskeresztyén egyház életéhez hasonló élet- 
formához visszasegíteni. Mi Isten iránti hálaadással gondolunk reformátor 
elődeinkre, akiket Isten a Szentíráson keresztül figyelmeztetett arra, hogy 
baj van az egyházban, mert letért Isten Igéjének az útjáról, és ez az állapot 
az egyházi élet sok pontján áldatlan gyümölcsöket termett. Ez a folyamat 
éppen azzal kezdődött, hogy a negyedik században egy pogány császár 
keresztyénné lett, és ezzel megszűnt a keresztyének halálos fenyegetettsé- 
ge, amely nagy ajándéka volt Istennek. Sajnálatos, hogy a Péter apostolék 
későbbi utódainak a nemzedékei elfelejtették Krisztus Urunknak a szere- 
tettel való szolgálatra elhívó parancsát, és ehelyett uralkodni kezdtek. Az 
egyházi szertartást pedig úgy változtatták meg, hogy annak középpontjá- 
ba az evangélium hirdetése helyett a mise-áldozat került. Ennek a gyümöl- 
cse lett az, hogy a templomokban ritkán hangzottak igehirdetések, ezért 
hamar odajutott a helyzet, hogy kevesen ismerték Isten Igéjének a mélysé- 
geit, és áldott szolgálatra elhívó parancsát. De akik ismerték, mert olvasták 
és szívükben hordták azt, azok elővették és hirdették a háború szorongat- 
tatásai közt élő, üldözött és tanácstalan népnek Isten Igéjének a vigasztalá- 
sát és útmutatását. Sok elfelejtett igazságot újra megtanultak, és erőt kaptak 
küzdelmeikhez. A pogányok sokasodása vezetett ahhoz, hogy az évszá- 
zadok folyamán sok pogány életgyakorlat is a keresztyén egyház , szent 
hagyományává vált." Az idő halad, emberek generációi szállnak egymás 
után sírba, az egyházi vezetőknek az a nemzedéke, amely az áttérő pogá- 
nyoknak több mint egy, vagy másfél ezer éve Isten Igéjének a rovására 
engedményeket tett, régen porladozik már, s mivel katolikus testvéreink 
a szentnek nevezett hagyományt a Szentírással egyenlő értékűnek tartják, 
az egyház egyszerű tagjai, akik nem ismerik a történelmi valóságot, nem 
is sejtik, hogy pogány „szent hagyományokhoz? ragaszkodnak, és ezzel 
Isten akaratát szegik meg. 


A liturgiának az Isten Igéje szerinti megoldása valószínűleg azért nem 
egyszerű a katolikus egyházban, mert érinti a Mária kultuszt is. Bennün- 
ket, evangéliumi keresztyéneket az a vád ér a máshitű közösségek részéről, 
hogy nem tiszteljük mindnyájunk Megváltójának az édesanyját. Ez nagy 
tévedés. Mi pontosan annak tartjuk őt, aminek ő nevezte önmagát, ami- 
kor Gábriel angyalon keresztül Isten megüzente neki, milyen nagy külde- 
téssel ajándékozza őt az embervilág megváltásának a dolgában. Az angyal- 
nak adott válaszában, és Erzsébet rokona meglátogatásakor mondott imá- 
jában hálatelt örvendezéssel nevezte magát az Úr alázatos szolgálóleányá- 

nak. Mária tudta, mert az angyal azzal kezdte Isten üzenetének az elmon- 
dását, hogy Isten őt azért bízza meg a magasztos küldetéssel, mert kegyel- 
mébe fogadta őt. Hiszen Jézus, amikor a földön járt, azt is elmondta, hogy 
ő az alázatosokat felmagasztalja, de aki magát felmagasztalja, azt megaláz- 
za. Mária alázatos volt, ezért kegyelmébe fogadta. Ezért tartjuk őt mi is 
nagynak, Isten áldott követének. De Isten nem rá bízta, hogy életét adja 
az ember bűnből való megváltásáért. Egyedül Krisztus áldozta életét az 
ember megváltásáért, ezért van a Szentírásban ez is: , Egy az Isten, és egy 
a közbenjáró Isten és az emberek között: az ember Krisztus Jézus." 

A birodalom keresztyén hitre térő pogányainak a kéréseit bizonyá- 
ra azzal a gondolattal teljesítették az egyház akkori vezetői, hogy valami 
olyan szívet is megmozgató elgondolással próbálkoznak a feléjük elhang- 
zó kéréseket teljesíteni, amiben részben benne van a kérések teljesítése, 
és ugyanakkor erősebben fogják a pogányságból áttérteket a keresztyén 
egyházhoz kötni. Istennek azt a döntését, hogy Máriát különös módon és 
különös céllal tette Jézusnak az édesanyjává, alkalmasnak látták ennek a 
kettős kötődésnek a megvalósításához. Ez a kettős kötődés pedig abból 
adódott, hogy az akkor már folyamatban levő szentté avatások nyomán 
már voltak keresztény szentek, akiknek szobrait, mint az egyház tiszte- 
letre méltó nagyjait ábrázoló szobrokat, bevitték templomaikba. Ez bizo- 
nyára megnyugtatta a pogány származású népet, mert kérésük teljesült, 
új hitük templomában is vannak szobrok; ha nem is isten-szobrok, de a 
teremtő Istenhez közel állónak mondott, tiszteletre méltó embereknek 
a szobrai. Ez a kialakult körülmény aztán azt hozta magával, hogy még 
fokozódott az egyházban a szűz Mária kultusza. Bizonyára sokan örültek 
az egykori pogányok közül, hogy a templomukban van szobor, ugyan- 
úgy, mint egykori pogány templomukban volt, de visszaemlékeztek arra, 
hogy különösen a sok istent imádó pogány közösségekben mindig volt 
női isten is. Pl. az efézusi óriási pogány templomban, amelyet több méter 
magas márvány oszlopsorokra építettek és egyike volt az ókor hét csodá- 
jának, a Diana (Artemis) nevű istennő csodálatosan szép óriási szobra volt. 
A női szépségnek, és az áldozatokkal járó anyai hivatás magasztosságá- 
nak, az ókori népek között is nagy vonzóereje volt. És mivel volt szobra a 
templomban férfiaknak, a szenteknek, akiknek emlékét és nevét tisztelet- 
ben kell részesíteni, női vonalon szűz Mária lett az a nő és anya, aki ennek 
az ideálnak megfelelt. 


Összegezésül tehát mondhatjuk, hogy a keresztyén egyházak az 
ökumenikus törekvések hídján elindultak egymás felé, de sajnos, sok a 
nehezítő körülmény, sok a visszahúzó erő. Mindezen nehezítő állapotok 

közt is reménytkeltő, hogy mind a katolikus, mind a protestáns részen 
vannak az Isten akarata szerinti testvéri közeledésnek és lelki egység ügyé- 
ért való fáradozásnak hűséges munkatársai. Ez a munka pedig világszer- 
te folytatódik. 

Az alábbiakban az Ökumenikus Tanulmányi Központ Budapesten 
tartott 2011-évi üléséről adunk rövid újsághír összefoglalót: A tanácsko- 
záson résztvevőket Brückner Ákos Előd a szervezet katolikus alelnöke 
köszöntötte. Gáncs Péter, evangélikus püspök tájékoztatta a tanácskozó- 
kat a keresztyén egységet munkáló Egyházak Világtanácsa munkájáról, 
amelynek jelenleg háromszáznegyvenkilenc tagegyháza van. Tóth Károly 
nyugalmazott református püspök, a szervezet elnöke, áttekintést nyújtott 
a katolikus egyházban bekövetkezett eseményekről, külön hangsúlyoz- 
va a II. Vatikáni Zsinat előkészítőbizottságaként alakított Pápai Egy- 
ségtitkárság létesítésének ötvenedik évfordulóját. Elmondta: Isten Lelke 
munkájának a csodája, hogy a belső feszültségek, és a rendkívűli módon 
felgyülemlett véleménykülönbségek ellenére, a római katolikus egyház 
meg tudta őrizni szervezeti egységét. Ezt annak ellenére képes volt meg- 
tenni, hogy az új pápa, XVI. Benedek, egy három évvel ezelőtti megnyi- 
latkozása sértette a nem római katolikus keresztyén egyházakat, mivel a 
római egyházfő kétségbe vonta azok egyház voltát. Pedig éppen neki kel- 
lett volna őket szeretettel köszönteni, mint Krisztusban testvéreket, és 
nyilatkozatával éppen ezt a testvériséget vonakodik elismerni. A Vatikán- 
ban működő Pápai Egységtitkárság a széles látókörű és nyitott szemléletű 
Walter Kasper bíboros munkája nyomán mégis áldott és eredményes mun- 
kát végzett. 

Reménységünk, hogy Isten hosszútűrő és kegyelmes. Ő a nagy elaka- 
dások és sátáni diadalok közt is mindíg ad embereket, akik komolyan 
és őszintén állnak az ő szolgálatában. Bizonyára ilyen volt annak idején 
XXIII. János pápa is. Mindnyájan tudjuk, hogy ezen a világon minden, ami 
jó, és jó gyümölcsöt terem, a Szentlélek munkája. Amikor pápává válasz- 
tották, bizonyára mélyen átérezte Isten előtti felelősségét és küldetésének 
lehetőségeit. Bizonyára sajnálattal gondolt arra a korra, amikor egykori 
elődeinek, a keresztyének üldözésének a megszűnése és a pogány tömegek 
keresztyénné válni akarása századaiban nagyon fontos dologban kellett 
dönteni. Döntöttek, de döntésük következménye, ahogyan a mai kor- 
ban megmutatkozik, nem lehet kedves Istennek. Azért nem lehet kedves, 
mert az Isten Igéje több vonatkozásban való meg nem tartásához vezetett, 
de úgy, hogy az egyház népe nem is tudatosíthatta, hogy ő Isten paran- 
csát nem teljesíti, mert a közelmúltig nem, vagy alig ismerték a Szentírást. 
Ezzel azt is tudatosítania kellett, hogy az ember még akkor sem tévedhe- 

tetlen, ha magas egyházi méltóságra választják meg. Hit kérdésében pedig 
különösen nem, mert az ember szívébe csak Isten lát bele. XXIII. János 
pápa ezt tudasította is. Ezért látta szükségesnek és halaszthatatlannak a 
Szentírásnak az egyházi életnek a középpontba állítását, és nem törődött 
vele, hogy ezzel a Szentírással azonos értékűnek tartott szent hagyomá- 
nyokat szegi meg. Mert a hagyomány, ha megszokásból nagyon kedvessé 
is válik, nem Szentírás. Megváltónk tanításából is és a saját életünk tapasz- 
talataiból is tudjuk, hogy a Szentlélek bátorságot is ad. Azért tartotta ő is 
legfontosabbnak, ugyanúgy, mint reformátor elődeink a 16. században, 
a már akkor is majdnem elfelejtett Szentíráshoz visszatérést, hogy abból 
Isten parancsát és tanácsát megismerve, gyógyítgathassa népét. Azzal, 
hogy a hagyományoknak egy részéhez nem ragaszkodott, amelyek miatt 
a gyülekezetek nem tartják meg Isten több parancsát, amelyeket a kiala- 
kult körülmények miatt meg se ismerhettek, egy régi sebet kezdett meg 
gyógyítani János pápa. Biztos, hogy ehhez a döntéséhez nemcsak szilárd 
történelmi ismerete által érezte magát feljogosítva, hanem az által a hitből 
fakadó engedelmesség által is, hogy Isten ennek a régi betegségnek a gyó- 
gyítására őt elhívta, és ő Isten engedelmes gyermekeként akart visszatér- 
ni az Isten akaratából kapott gyógyító feladat végzéséhez. Mert Isten nem 
felejt. Ő örök Isten, és a Zsoltárok könyvéből mi is tudjuk, hogy „ezer 
esztendő előtte annyi, mint a tegnapnak ő elmúlása, és egy éjnek rövid 
vigyázása". Mi nem tudhatjuk Isten terveit, de ha Igéje nyomán tájékozó- 
dunk, szabad remélnünk, hogy nem sokat tévedünk. 

Reménységgel hordjuk szívünkben a hitet, hogy utódaink elérkeznek 
odáig, hogy tudnak majd testvéri békességben egymás mellett élni, mint 
Istennek Krisztusban megváltott gyermekei, eltemetve minden hatalmi 
vágyat, és minden rajtunk uralkodni akarók miatti szomorúságot. Csak 
ilyen lelkülettel élve érheti meg minden hitben élő közösség, hogy meg- 
valósul benne Krisztus Urunk szava: , Arról ismeri majd meg mindenki, 
hogy az én tanítványaim vagytok, ha egymást szeretni fogjátok." Meg- 
váltónk ezt néhány nappal kereszthalála előtt mondta. Előtte még azt 
mondta el övéinek, hogy ő az a jó pásztor aki életét adja juhaiért, akinek a 
hangját ismerik a juhok, és követik őt. Megváltónk Igéjének ez a monda- 
ta egyértelműen kifejezi, hogy itt nem földi, ideigvaló emberről van szó, 
hanem róla, életünk Uráról, aki bár megváltó Ura az életünknek, mégsem 
uralkodni akar rajtunk, mert a jó pásztor az örök élet forrásvizéhez veze- 
ti nyáját. Így válik valósággá Urunk ígérete, amelyről az evangéliumban 
beszél: , És lesz egy pásztor és egy nyáj." 

A részekre oszló egyházrészek az ökumenikus törekvések hídján elin- 
dultak egymás felé, mert Isten az ő népét azért keltette életre Szentlel- 

kével, hogy só és világosság legyen. A só megízesíti az ételt, a világos- 
ság által pedig látunk. A földön, ahol élünk sok a sötétség és ízetlenség, 
mert itt a sátán is toboroz. Isten népének az a küldetése, hogy legyen a 
világ világossága és a föld sója. Ez azt jelenti, hogy Isten népének a szere- 
tet melegével és fényével kell áthatni az embervilágot, hogy a szeretet jó 
íze örömmel töltse be életünket. Ezt a küldetésünket mostani állapotunk- 
ban csak kicsiny részben tudjuk betölteni, mert sok itt a visszahúzó erő. 
Hiszen az is előfordul egyházainkban, hogy éppen azok tanítanak fanati- 
kus gyűlöletre, akiknek a teljes lelki egység felé kellene terelni a soknevű 
egyházakat. Adjunk hálát Istennek, ha elindultunk már ezen az úton, még 
akkor is, ha tudjuk, hogy a teljes lel k i egységhez valószínüleg csak Isten 
országának a teljességében érkezünk. De adjon erőt mindnyájunknak a 
tudat, hogy ezt Isten akarja. A sátán és Isten közötti harcban pedig Iste- 
né a döntő győzelem, aki Krisztust is feltámasztotta a halálból. Van tehát 
fundamentuma a hitünknek, hogy sok nehezítő körülmény, és sok sátá- 
ni csel ellenére is megvalósul az a szeretetközösség, amelyet Jézus búcsú- 
beszédében tanítványai lelkére kötött, és az a lelki egység, amiért a főpapi 
imájában imádkozott. 


Mária nem értett mindent, ami vele és körülötte történt, különösen 
amikor megvalósult, amit Anna prófétaasszony mondott, hogy az ő anyai 
szívét is áthatja az éles tőr. Szeretett Fia járta az országot tanítványaival 
együtt és a leghatalmasabb és legfontosabb munkát végezte, amikor hir- 
dette Isten országának az evangéliumát. Szavára, vagy érintésére meg- 
gyógyultak a betegek, elcsendesültek a viharok és feltámadtak a halottak. 
Ezt a hatalmas munkát végző szeretett Fiát a nép főpapjai halálra ítéltet- 
ték, keresztre feszíttették. De ami mindezek után történt, amikor Fia fel- 
támadt és Szentlelket ajándékozott mindenkinek, aki azt kérte, vagy elfo- 
gadta, akkor elmúlt a gyásza, megszűnt a fájdalma és hirdette az öröm- 
hírt mindenkinek, hogy aki hittel Krisztus nyomdokain jár, embertársa- 
it szeretni tudja, és tisztességes emberséges életet él a földön, azokra ez az 
atyai örökség vár. Megváltónk édesanyja helytállt a küzdelmekben, éle- 
tet próbáló viharokban, és az ő nagyságát éppen az mutatta, hogy mind- 
végig tudott övéinek szeretettel szolgáló, Isten akarata szerinti életet élni. 
Nem tartotta magát nagynak, az ég királynőjének, hanem Isten aláza- 
tos szolgálóleányának, aki Istentől kapott magasztos küldetését elfogad- 
ta, és betöltötte. A Jeremiás próféta könyvében két helyen is szó van egy 
olyan pogány kultuszt követő csoportról, akik egy mítoszokkal körülvett 
istennőt az ég királynőjének neveztek, feleségükkel annak pogácsát süttet- 
tek és ezért Isten Jeremiás prófétán keresztül keményen ostorozta őket. 


574 


Ebben a tanulmányban tiszteletreméltó helyet foglal el a katolikus egy- 
ház néhány teológusa is. Magyarázatul ehhez csak azt fűzöm, hogy ezt 
azért teszem, mert ők mindnyájan — ha ezt édes anyanyelvünkön írom — 
Jézus Krisztus egyetemes egyházának a tagjai, tehát a testvéreimről 
írok. Miközben ezt teszem, előttem is egy könyv van kinyitva, és ebben a 
könyvben két lelki testvér ír egymásról. Ők már lelki testvérek. Olyanok, 
akikről azt a rendelkezést adta megváltó Krisztusunk, hogy úgy kell szeret- 
niük egymást, mint ő szerette tanítványait. Pedig az egyik katolikus, a másik 
református. Mert akik Krisztust szívből fakadó hittel követik, azok mind- 
nyájan az ő tanítványai. Az első tanítványok egymást követő nemzedékei, 
közel négyszáz évig ezt a tanítványi életmódot hűségesen meg is tartották, 
pedig közben a vészes időkben az életük is veszélyeztetve volt. A Krisztust 
követők akkor is szép egymást szerető életet éltek, amely sok pogányt is 
hozzájuk vonzott. A negyedik században a pogány császár is felfigyelt erre 
a vonzó életstílusra, és bár a hívő élet mélységeiből sok mindent nem értett, 
maga is keresztyénné, Krisztust követővé lett. Ez hamar éreztette hatását 
az akkor nagy Római Birodalomban, mert a császár keresztyén hitre téré- 
sével megszűnt a keresztyének halálos fenyegetettsége. Amikor azonban a 
császárt a nép is óriási tömegben követte, és ez a folyamat évszázadokon 
át tartott, ennek következménye van az egyházban, amely még megoldásra 
vár. Itt most nem részletezhetem a sok mindenre kiterjedő régmúlt történel- 
met, csak annyit említek, hogy a letűnt évszázadok során megdöbbentően 
sok elszomorító esemény játszódott le az egyházban. Isten a lejátszódott 
szörnyűségeken keresztül akarja egyházainkat felébreszteni, eszméletre 
téríteni, hogy azok a szörnyűségek soha többé ne ismétlődjenek meg. Mert 
amikor a szörnyűségek lejátszódtak, miközben a pogány tömegek csatlako- 
zása által nagyobbodott, növekedett az egyház, az első századok nemzedé- 
keinek az utódai kezdték elfelejteni Krisztus parancsát, és a parancs szerinti 
evangélium hirdetése helyett elkezdték a királyok és császárok trónfosztá- 
sát, és az uralkodást, majd a fényűzést. A feleségek elbocsátását hosszú ide- 
ig tartó büntetések után végül is keresztülvivő VII. Gergely pápa is csak IV. 
Henrik nagy megalázásával érte el célját. Ezzel megkezdődött a Krisztus- 
követők szeretetközösségének a felhigulása is. A reformációt nemcsak val- 
lási okok, hanem a társadalmi élet több területén érzékelhető rendnek a 
hiánya is segített kibontakoztatni. A feleségtől megfosztott papok kárpót- 
lást kerestek maguknak, és ennek sok területen erkölcsi lazaság lett a követ- 
kezménye. Ezt az erkölcsi lazaságot sokan próbálták gyógyítani. A Tridenti 
Zsinaton, amely több mint húsz évig tartott, 1560-ban Ferdinand német — 
római császár levélben arra kérte a pápát, hogy engedje meg a papok házas- 

ságát, mert ez az egyetlen módja annak, hogy helyes viselkedésre bírják a 
klérust. Kérését ezzel indokolta: Bár a test romlott, mégis a papi rend rom- 
lottsága a legrosszabb. A császár személyesen is elment a zsinatra Klev bajor 
herceggel együtt, és ott kérték, hogy mivel a botrányok már elviselhetetlen 
mértéket öltöttek, szabadítsák fel az egyházat, már a laikusok széles réte- 
gére való tekintettel is a papi nőtlenség kötelezettsége alól. Azonban hiá- 
ba ment a császár, hiába ment vele Klev bajor herceg személyében három 
sűrűn lakott tartomány ura népének nevében is zörgetni, nem vették figye- 
lembe zörgetésüket. Amikor pedig a reformátorok a régi egyszerű istentisz- 
teleti rendet akarták visszahozni, amelynek középpontjában az evangélium, 
az igehirdetés van, eretneknek nevezték, és kiátkozták őket az egyházból. 
Amióta XXIII. János pápa azzal kezdte az új reformációt, hogy a gyü- 
lekezeti élet központjába helyeztette a Szentírást, és elrendelte annak rend- 
szeres használatát, kezd a reformációról vallott gondolkodásmód a kato- 
likus egyházban is megváltozni. Kezd, mert a pápa is azzal kezdte ezt az 
egyházébresztő munkát, mint középkori reformátoraink: Elrendelte, hogy 
az egyházat fel kell ébreszteni az egyetlen lehetséges módon, azzal hogy 
a Szentírást az egyházi élet minden területén a középpontba kell helyez- 
ni. Tehát nemcsak a templomi szertartások során, hanem szükséges időt 
szentelni a családokban is a hűséges bibliaolvasásra és abban való elmélyü- 
lésre. Szükség van az evangélizációs igehírdetésekre és bibliaórákra is. A 
középkorban ugyanez a reformtörekvés, amelynek élén akkor is tudomá- 
nyosan képzett vezetők, teológusok álltak, üldözést, és kegyetlen megtor- 
ló intézkedések évszázados sorát eredményezte. Most egészen más a hely- 
zet. Isten bizonyára nem véletlenül várt évszázadokat az új reformációval. 
XXIII. János pápát talán éppen azért hívta el, adott neki erős hitet, bátor- 
ságot, testi és lelki talentumokat, mert akarta, hogy annak az egyháznak a 
főpapja végezze el az áldott szolgálatot, - akkor még nem is létezett más 
egyház -, akinek az egykori elődei, Péterék jóval későbbi utódai, letértek 
a nekik rendelt szolgálat útjáról. Uralkodni akartak, és az élet sok terü- 
letén a szeretet parancsának, tehát Krisztus Urunk rendelkezésének ter- 
jesztése helyett, még több jog gyakorlására hivatottnak tartották magukat. 


Ebben a lelkiségben találjuk meg a magyarázatát annak a magatartás- 
nak, amely melegágya a Bezák érsek úrral lejátszódott sajnálatos történet- 
nek, és a tudós Küng professzor esete is ide tartozik, aki szintén abban a 
sorban van, akikre Peter de Rosa jezsuita szerzetes sorai vonatkoznak: 
Szomorú látni, hogy az egyház nemzedékeken keresztül több nagy kato- 
likust cenzúrázott, vagy hallgattatott el, mint amennyivel az összes nagy 
intézmény rendelkezett. 

A fentebb említett tudósok azért írnak egymásról, mert egyik olvas- 
ta a másiknak a könyvét. Ezt nagy örömmel teszik, mert tudják egymás- 
ról, hogy mindketten a tudományok magas csúcsait ostromolják, és szí- 
vesen cserélik ki gondolataikat egymással, hogy még magasabb csúcsokat 
ostromolhassanak. Mert ők mindketten egyházi írók is, jó néhány könyv- 
nek a kiadói. Az egyik közeli ismerősöm aktív szolgálati éveiben nem 
egyszerű körülmények közt tapasztalta meg a totalizmus visszahúzó ere- 
jét, hogy aztán mint református püspök és professzor szolgáljon egy nagy 
egyházkerületben. Őt talán barátomnak is nevezhetem. A másik nem sze- 
mélyes ismerősöm, mint elismert katolikus professzor és egyházi író, írá- 
saiban hangsúlyozza, hogy ő ökumenikus teológus. Korunk telve van vál- 
ságokkal. Az elmúlt 20. században is két világhábrú rázkódtatta meg vilá- 
gunkat. Az első azzal végződött, hogy szülőföldünk, hazánk, harmadára 
zsugorodott, és egy kicsit talán ez a tény már magában hordta a következő 
háború csíráját, amely két évtized múlva be is következett. Ennek a máso- 
dik háborúnak a végén szülőföldünknek az anyaországhoz hét évig visz- 
szacsatolt részeit ismét elvesztettük. De a háború befejezése után is a föld 
különböző részein háborúk vagy forradalmak tüze pusztított. Az ember 
bűnbeesésének a következménye, hogy az ember nem képes szépen nyu- 
godtan egymás mellett élni. A sokféle, különböző életstílusú, sokféle men- 
talitású, hazudozástól sem irtózó ember egymás közelében élése már magá- 
ban véve is problémákat, válságokat produkálhat. Az előbbiekben említett 
tudós egyházi írók a társadalmi együttélés sokféle válságáról írnak. Mint 
teológusok és tudósok felelősséget éreznek a föld és az emberiség jövőjéért. 

Hans Küng professzor e témával foglalkozó könyvének eredeti címe: 
Projekt Weltethos. Könyvének célkitűzése, hogy sokoldalú tudásával 
felvilágosítsa a föld népeit, hogy az előjelek szerint újra egy világgazda- 
sági válság közeledik - mielőtt az előző még valójában be se fejeződött 
— vegye ezt mindenki nagyon komolyan, és tegyen meg mindent, ami 
tőle telik, hogy ezt minden embertárs átvészelhesse. Amikor ez a tudós 
a válságos időkben a túlélés lehetőségeit keresi, azt más egyházak nevé- 
ben is teszi. Az erről szóló munkájához hozzájutottam és nagyra értéke- 
lem a felelősségérzetet és erőfeszítést amit tesz annak érdekében, hogy 
mint hitben élő tudós, mindent megtegyen annak érdekében, hogy a világ 
lakóinak minden rétege hozzájárulásával megkezdené világunk végpusz- 
tulással fenyegető állapotát gyógyítani, a szinte minden embert érintő e t 
hosz o n keresztül. Egyháza, mint professzortól megvonta a tanítás jogát 
mint sok más sorstársától, de egy barátja segítségével egy nem katolikus 
egyetemen folytatja tudományos munkáját, talán nagyobb hatáskörrel. 
A fentebb említett előttem levő nyitott könyv Hans Küng professzor „Pro- 

jekt Weltethos” című munkájának magyar fordítása, amelyhez Hegedűs 
Loránt ref. püspök és professzor is írt előszót. 

Többek közt ezt írja professzortársa könyvéről: Küng döntő kérdése, 
az evangélium Istenének és Jézus Krisztusban megszólaló evangéliumának 
ma elkötelezett teológusként az emberiség megmaradása, apokaliptikus 
válságának túlélése. Lehet-e alapvetően más kérdése bárkinek itt és most? 
A kérdésfelvetéseket és a válaszolási kisérleteket, azonban szinte minden 
esetben leárnyékolják, meghamisítják és lehetetlenítik az egyéni, csoportos 
és globális hatalmi érdekek, a részigazságokat más részigazságokkal kiol- 
tó előítéletek, melyeket alapvető és egyetemes igazság meggyőződéseként 
élnek át híveik, vagy éppen évezredes beidegzettségek, illetve modern 
átható agymosások. Mindezekkel párosulva a közügyeket századunk- 
ban leginkább befolyásoló nagyhatalom: az irányított tömegkomunikáció 
manipulál bennünket. 

e Küng professzor evangéliumian összpontosított egyetemessége azon- 
ban soha sem engedi meg a részleges érdekek képviseletét az egész kárára. 

e Mindezt a lehető legmélyebb és legegyetemesebb vallástörténeti ala- 
pokig hatóan s a legegyszerűbb és legátfogóbb napi politikai valóságokig 
konkretizálva foglalja össze e könyvben szerzőnk. Mint summázva írja: 
„Mind világosabb lett számomra, hogy a világ csak akkor rendelkezik a 
túlélés lehetőségével, ha benne többé nem állnak fenn különböző ellent- 
mondó, sőt éppen egymással küzdő etikák érvényesülési körei. Ez az egy 
világ egy erkölcsiségre szorul; ennek az egy világtársadalomnak nem egy- 
ségvallásra, nem egységideológiára van szüksége, hanem sokkal inkább 
néhány összekötő és kötelező normára, értékre, eszmére és célra." 

e Az összevisszaság sokféleségében is egy világ számára a közös nevezőt 
Küng abban a humánumban találja meg és mutatja fel, amely a teremtés- 
ben mindenki számára adatott és a megváltásban: Isten emberré lételében 
áll a keresztyének előtt. 

e Ennek az igazságnak és szükségszerűségnek bemutatása ez a bámulat- 
ra méltóan összpontosított és épp ezért minden olvasót telibetaláló könyv. 
E témának rendszeres teológiai kifejtése lehetne a szerző életművének 1ga- 
zi koronája. Uzenetének meghallása és megvalósítása pedig legyen a mi 
megtartatásunk a megtartó Isten kegyelméből. 

Dr. Hegedűs Loránt református püspök - professzor 


Mindnyájan látják a gomolygó felhőket, mindnyájan látják a fenyege- 
tettséget. Éppen azért nem lapítanak. Nem keresik a maguk egyéni vagy 
egyházi érdekeit, hanem készek felhívni különböző kábulatban levő nép- 
rétegek (hatalom, haszon, érdek) figyelmét, hogy a hol itt, hol ott felbuk- 

kanó veszélyt mindnyájan átvészelhessük. Ehhez közös kiinduló pont és 
támaszték az erkölcs lehet. Nem mintha nem lenne a világon élő emberi- 
ség különböző rétegeiben sokféle erkölcsi felfogás és erkölcsi gyakorlat, 
de közös törvények közösen alkalmazott szigorával lehet kiküszöbölni a 
veszélyes vadhajtásokat. 


Szlovákiában a közelmúltban egy Bezák nevű érseknek a leváltása 
vert fel nagy port a sajtóban. A felzúdulás azért történt, mert a leváltott 
érsekről mind a lelkésztársak, mind azok, akik mint hívek gyülekezeteihez 
tartoztak, messzemenően jó véleménnyel voltak, a lapok pedig a leváltás- 
sal kapcsolatban nem írtak semmi határozottat. A katolikus egyházi ható- 
ságok nem szívesen szellőztetik belső titkaikat, ezzel pedig utat nyitnak a 
találgatásoknak. Egy riporter pedig, valószínűleg a titkolózás miatt azt írta, 
hogy be kellene szüntetni az egyházi hivatalokat. Ez viszont nem értel- 
mes tanács, mert vezetőkre minden közösségnek szüksége van. De nem 
mindegy, hogy az egyházi vezető milyen lelkületű. Azért az egyházban 
mindig nagyon komolyan fontolóra kellene venni, hogy az egyháznak az a 
küldetése, hogy az ott élők szeretetközösségben éljenek, ami kölcsönösen 
ahhoz segíti a tagokat, hogy egymással ápolják a lelki-testvéri közösséget 
és legyen életük ismertető jele a nyíltság, őszinteség, becsületesség, egymás 
iránti testvéri bizalom. Szabad-e a titkolózás ködébe burkolni az igazsá- 
got azoknak, akik úgy akarnak az emberi közösségben élni, mint az egy 
szent örök Igazság, Jézus Krisztus szószólói. Hiszen ezeknek hivatásbeli 
kötelessége mutatni az Isten akarata szerinti, üdvösségre vezető utat még 
azoknak is, akik a tévedések ösvényén járnak, vagy a bizonytalanságok 
ködében tapogatóznak. A titkok sötétjébe rejtőzés az egyház népét érintő 
ügyek intézésénél egy szeretetközösségben, különösen, ha az azoktól szár- 
mazik, akik a népnek a testvéri szeretet evangéliumát hirdetik, a nép meg- 
alázása, mert ezzel az ellenkezőjét teszik annak, amire a népet tanítják. 
Sajnos, az ilyen irányú vezetésnek ebben a közösségben, sokévszázados 
múltja van. Azért van tele az egyháztörténelem is könnyel és vérrel. 

Hisszük, hogy Isten meg tudja gyógyítani ezeket az évszádok óta nem 
kezelt sebeket is, amely az egykor sérelmezett népréteg sebeiként sajogtak, és 
sok évszázada már talán a történelem tudatalattijában várnak rendezésre. Ezt 
a rendezést mi, hitben élő keresztyének úgy nevezzük, hogy Isten megbo- 
csátó kegyelme. Nagy kegyelem, hogy Isten meg tudja bocsátani a múltban 
elkövetett bűnöket, amelyekkel kapcsolatban mi, földön élő emberek már 
tehetetlenek vagyunk, mert a meghalt embertárstól már nem tudunk bocsá- 
natot kérni. Az is nagy ajándéka Istennek, hogy a földön ma is élnek Isten 
akaratát cselekedni akaró engedelmes emberek is, akik értelmüket vagy izma- 

ikat megfeszítve is mindent megtesznek, hogy embertársuk mellett áldássá, 
talán életmentővé legyenek. Így lett áldássá egykor Krisztusban Ábrahám is. 
Ezek a mai , Ábrahámok? igyekeznek minden tőlük telhetőt elkövetni, hogy 
ha a szükség úgy hozza, embertársuk életének a megmentése által is áldássá 
legyenek. Ilyenek a mai emberek közt Hans Küng professzor és társai. Az 
egyetemen, ahol előzőleg tanított, talán nem is tartották őt igazán testvérnek. 
Embertársain keresztül Isten gondoskodott róla, hogy egy távoli egyetemen 
kapjon katedrát. Mivel ő tudós író is, könyvein keresztül reménységünk sze- 
rint sok nemzedéket fog tanítani, hiszen , Világvallások etikája” című köny- 
vében ökumenikus teologusnak vallja magát, és mint ilyen, válságokkal ter- 
hes korunkban felelősséget érez az emberiség minden rétegeért, hogy a vál- 
ságot átvészelje. Azért fejezi be e vonatkozású könyvét e sorokkal: 

Nincs esélyünk a fennmaradásra világethosz nélkül. 

Nincs világbéke vallásbéke nélkül. 

Nincs vallásbéke a vallások dialogusa nélkül. 

Ha a régi híres kérdés elhangzana ezen a földön: , lenni vagy nem len- 
ni” és aki kérdez, hozzá tenné; ma még lehet dönteni, és ha nem, holnap- 
ra már nem leszünk. Biztosra vehető, hogy a nap folyamán megszületne a 
döntés: Lenni. Küng professzor elé a társadalmi élet sok, már ma is létező 
hibalehetőségének az analízise nyomán, ez a vízió tárul. Mivel a társadal- 
mi élet torzulásai napjainkban is sokasodnak, ezt az adatot csak komo- 
lyan lehet venni. Mert mit ér a gazdagság, a hatalom, a tudomány, ha nem 
lesz tovább élet? Bár ez a sokk lenne az emberi nem új életre ébredésének 
a napja a földön, amelyen még a felsőbbrendűségi jognak az elvárása és az 
ahhoz kötött uralkodás is meggyógyulna. 

Mikor a hírlapokban a Bezák érsek úrral kapcsolatos riportokat olvastam, 
és közben megtudtam, hogy a riporterek javarészt hitben élő katolikusok, két 
dolog is kellemesen meglepett: Az újságírók addig bizonyára nem kezdtek a 
riport írásába, amíg biztonságosan nem merték kijelenteni, hogy a leváltással 
igazságtalan dolog történt. Először is, bizonyára kitapogatták az igazságot. 
Jóakaratú emberekként szomjaztak az igazság után. Mert megtudták, hogy az 
érsek is, mint igazság után szomjazó ember szedett rendbe hivatása terülén is 
ügyeket, ahol hivatalba lépése előtt nem volt rend. Ezt a tényt nemcsak meg- 
tudták, hanem a széles nyilvánosság elé is tárták. Közben kifejezték a saját 
emberségüket is az által, hogy nyilvánosan az igazság pártjára álltak. Ez nap- 
jainkban, sajnos, nem nagyon elterjedt erény. Jézus Krisztus követői pedig 
nem tehetnek másként, mint mások előtt is kitárják a nyilvánvalóvá lett igaz- 
ságot, a mellébeszélést pedig nehezen viselik el, különösen, ha az olyan ember 
ajkán hagzik el, akit hivatása is arra kötelez, hogy nyíltan és őszintén beszéljen. 

Akik Jézus Krisztus őszinte szívű követői, azokat a szíve nem engedi 

más úton járni, mint amelyiken örök példaként járt előttünk Ő, aki mind- 
nyájunknak mondja: Úgy szeressétek egymást, mint én szeretlek titeket. 
Ő a példa. Aki gyűlöli a Krisztusban testvért, az nem az övé, bármilyen 
rangja van is. Krisztus az ítéletkor ezt fogja mondani nekik: , Nem ismer- 
lek titeket, távozzatok tőlem, ti gonoszt cselekvők." 

Vigyázzunk azért, a napok Isten ajándékai. Igyekezzünk úgy élni, mint 
Isten szeretett és szerető gyermekei, hogy ott lehessünk abban a seregben, 
akiknek ezt fogja mondani Urunk: , Jertek Atyámnak áldottai, örököljé- 
tek az országot, amelyet elkészítettem számotokra." 

Vers harangszentelésre 


Pándy Bertalan: 
Elnémult harangunk 


Isten felé száll most szívünkből a hála, 
Köszönetet mondunk, hogy az Ő jósága, 
Mely letörlé mindig a hulló könnyeket, 

És mely gyógyítgatja a fájó sebeket, 

Most minket is gyógyít, minket is vígasztal, 
Ez újonnan öntött elnémult haranggal. 


Mert mi is gyászoltunk, mi is szomorkodtunk, 
Amikor elnémult kedves nagyharangunk. 
Mely száz esztendőn át hívta a híveket, 

S emelt az ég felé gondterhelt szíveket. 

Száz hosszú esztendő! Nemzedékek keltek, 
Előttünk járt ősök nyugovóra mentek. 


Egy évszázad alatt sok minden változott, 
A változó idő sok új eszmét hozott: 
Voltak áldott idők, csönddel, békességgel, 
Voltak szörnyű évek, telve könnyel, vérrel, 
Árvák sírásával, özvegyek jajával, 

Két világháború minden borzalmával. 


Ó de sokat zúgtak akkor a harangok, 

Hogyan szaporodtak temetői hantok, 

Mennyi testvér nyugszik, némán porba hulltan, 
Jeltelen sírokban idegen országban. 

Kiket nem kísért el utolsó útjára, 

Más, csak e harangok elkésett sírása. 


Legyen érte hála az egek Urának, 

Hogy most körülöttünk békés idők járnak, 
Hogy a régi sebek lassan begyógyulnak, 
Templomok, otthonok ismét megújulnak, 
S hogy a szíveket is tisztítja, újítja, 

Szent igéje által a szeretet Atyja! 

Legyen áldott e nap, amelyen itt újra, 
Megszólal templomunk elnémult harangja, 
Legyen minden ember áldott, ki meghallja, 
Mikor meg-megcsendül érces hívó hangja, 
S elindul hű szívvel az Isten házába, 
Csöndes imádságra, Ige hallására. 


Hat harangtestvére van itt e harangnak, 
Melyek három templom tornyaiban vannak. 
S mikor egy földi társ elmegy tőlünk haza. 
Egyszerre csendül meg Csicser hét harangja. 
Így kísérjük őket csöndes nyugvóhelyre, 
Édes anyaföldbe, a temetőkertbe. 


De hagyjuk most már el e sok fájó gondot, 
Köszönjük Istennek ezt az új harangot! 

Hadd zúgjon a harang..., hangja messze szálljon, 
S hogy Isten kegyelme minket is megáldjon, 
Éljünk itt mindnyájan istenfélelemben, 
Hűségben, jóságban, emberszeretetben! 

Az igehirdetésekben szereplő énekek 
az Énekgyűjteményből 


NEM HAGYJUK EL A BIBLIÁT... 

«Nem hagyjuk el a bibliát ,Ezüstér" 
aranyér. Drágább az mindennél nekünk 
S vigasz ,ha bú,baj ér.Nem félünk ha 

egész vi ág, Támad is ellenünk Mert 
van aki pártunkra áll, ,Te vagy az 
Istenünk. 

, .. P j 
De Jc-zus velünk van nem vágyad magunk. 


2. Ha beborul az eg s szenvedes gyötör, 
Ha. vad vihar döhöng, $ villam öldőkől, 

Es ha szelek zúgnak, Jezus van velem, 
Vigasztalva mon dja, ne felj gyermekem, 


3. A földi harc ulan var a jutalom, 
Mit a hú harcosnak megad Jezusom. 
Majd tul a Jordanon údvöt ad s aldast 
Magához ölel, nem okoz csalodast. 


Ford. Pandy B. 

Es-ten-kent ha csendol faradi szivem emlékezz 
Hagy végtelen szerelméből, Mit adott Jézus né-ked 





Magaszlald az elet U-rat Lelkem as a mindenseg 


2. Ha nönek az esti arnyak, Fény hazadra 
emlékezz, Ahol nem nyugszik le a Nap, Üdvöd nop- 
ja, Jézus ez. Ajkam zengjál . ss 


3. Estankant ha jè «jt kivánsz, Tididnek, em- 
lákezz Baratodra, ki rád vigyáz, Szüntelenül,- 


Jézus az. Ajkam zengjel hallelujat ye 


Ugyanerre a dallamra. , 

Szent Jgédet örök Isten, Hálas szivvel 
köszönjük, Ta, hi velünk voltál itten, Maradj min- 
dig mivelünk. A mi hallelujat rabeg, Jósagodart 
Jstanünk Erősiítsen meg szentkezed 5 kegyelme - 
dat adad nekünk. 


2. Alolott Jged szelid fenye, Ragyogja be 
utunkat, Hagy bün- szakadak malysegbe, Szet 
ne zuzzuk magunkat. Hallelujat zengedez 
va Könnyebb lesz a haladas, Bekességre úd- 
vösségre, Csak Te vezetsz, senki mas. 


Ford. Pandy B. 

[d 
ve-dek, El - tem U - ra risz-lu- som 


cse-ket, le vagy Meg- val- tóm, tu- dom. 





Baj- ban sz; gi - tel, vesz-ból ki - men-tel, 
Te adszjo ked-vet, Sked-ves ö - rö- met, 


Ki ben-ned bi- zik, Nem csa-lat- ko- zik. 
o-ban és joj- ban, Hó ol- tal- mad-ban 





Üd- vös-seg - re jut, Hal-le- lu- G. 
Ma- rad e. le- ink, Hal-le- lu- Ja. 


„2. Ha Te vagy velünk Nem arthat nekünk, 
Ordög, halal, baj. vétek, A la hatalmad. Jóra for- 
díthat. Mindenféle szükséget. Ezért dicsárúnk, 
Téged, s éneklünk, Vig dicséretet, Te szent ne- 
vednek. Ajkam hát zengjedl :1.alleluja. Ujjong a szi- 
vünk, Feléd. Jstenünk, Szeretünk s alalunk Mennyei 
Urunk, $ szívünk szánk mondja : HaNaluja. 


Ford. Rindy B 


85 


587 


588 









































U- ram ez  €-ne- künk, Legyen jobban Ti- ed e- ie- tünk, 

















2. 





A fülünk Igédre nem figyal, 
Lábunkkal járunk a sárba’, 
Vágyaink szakítnak Tőled el, 

` Nem fénylik mécsünk világa. 

Ó Uram, templomod hadd legyen, 

A szívünk megszantelt hely legyen! 
/:Ne száljon Igéd hiába!:/ 


Ajkunkon hazugság bélyege, 
kegrontott életünk átka. 

Hogy állunk Elődbe igy, Uram, 
Naponként Tégsű imádva?! 

Nyisd meg a szemünk, hogy láthassunk! 
Szentled meg ajkunk, hogy áldhasaunk! 
/:Ne szóljon Igéd hiába!:/ 


A szivünk összetört, ó, Uram, 

Itt állunk Előtted gyászba’. 

A mélyből hozd xi az életünk, 

Ne szóljon Igéd hiába! 

Áldd meg Igédet, hogy érthessük, 
Dicsőségedre hogy élhessünk, 
/:Ne szóljon Igéd hiába!:/ 

